
INTRODUCERE LA ANALITICA SECUNDĂ 


Analitica secundă! (AvaNuTikă vYorepa, în limba latină: 
Analitica posteriora) dezvoltă, sub toate laturile, tema comună a celor 
două Analitici,temă abia formulată la începutul Analiticii prime: ce este 
știința (¿mio Týn), ce este demonstraţia (noes), condiţia fun- 
damentală a științei, în ce constă „deprinderea de a demonstra“ (Efs 
dno6eikTikÂ), cum spune Aristotel în Etica Nicomahică (VI, 3, 1139 b 
sub finem). Analitica primă a întrerupt expunerea demonstraţiei pentru 
a cerceta în prealabil raționamentul elementar, pe care Aristotel l-a 
descoperit, dându-i și numele tehnic de „silogism“. Demonstratia este 
un silogism, dar nu orice silogism este o demonstraţie, un raționament 
„Științific“ (2m.ormuovikY), necesar, cert. Alături de silogismul necesar 
al științei, silogismul „probabil“, adică fără necesitate, dar adevărat, 
al dialecticii și retoricii, îşi impune prezența pentru a întregi profilul 


1 În limba greacă și în limba latină, ca şi în unele traduceri moderne, termenul 
este folosit la plural („Anaiiticile prime“, „Analiticile secunde“). Noi l-am traspus la sin- 
gular, după modelul termenilor similari, de exemplu: „fizică“, „metafizică“, „matematică“, 


ye 


„mecanică“ etc., în loc de „fizici“, „metafizici“, „matematici“ (încă în uz), „mecanici“ etc. 

cunoașterii. La începutul Analiticii secunde, ca şi la începutul Analiticii 
prime, Aristotel face deosebirea dintre știință, domeniul apodicticii, şi 
dialectică, domeniul opiniei (66£a), al probabilului (Evo5otov). El se 
foloseşte de încă un termen pentru a desemna probabilul, ceea ce stă 
aproape de ştiinţă. fără a avea necesitatea ştiinţei. Acest termen este 
eihoyos, în sensul general de „verosimil“, „admisibil“, „convenabil“, 
„coerent“, „bine întemeiat“ pe experienţă și alte cunoştinţe. „raţional“. 
Merită să fie relevat că acest termen nu se întâlneşte în scrierile de 
logică, ci în celelalte scrieri?. 

Analiticile opun? apodictica (Ştiinţa) şi dialectica, cercetată în 
Topica. Dar chiar în Analitici, capitole întregi recunosc fără înconjur 
că ştiinţa apodictică se reazemă pe dialectică. Ştiinţa și dialectica nu 
numai că nu se exclud, dar nici una nu se poate lipsi de cealaltă, și chiar 
uncori dialectica este, cum vom vedea, condiţia, izvorul științei, şi, ca 
atare, ea oferă adevăruri prime, sigure, principii. 

Trebuie subliniat neîncetat că doctrina logică a lui Aristotel nu 
este monolitică, nu este un bloc tăiat dintr-o bucată. Analiticile par a 
fi o conceptie perfect coerentă, viguroasă, stringentă, având drept model 
„demonstraţia“ matematică. Notăm în treacăt că termenul de „deducție“ 
(deductio este traducerea latină a lui dnayu'y) se găseşte întrebuințat 
în Analitici nu în sensul de astăzi, aproape identic cu „demonstraţie“, 
ci în sensul de „reducţie“ sau „abductie“, mai ales de „reducere la 
absurd“. Totuşi, matematica nu este modelul unic al lui Aristotel, model 
împrumutat creatorilor „geometriei“ occidentale. Aristotel nu este un 
matematician original şi nici măcar un cunoscător mai profund al 
matematicii din vremea sa. Teoreticienii moderni ai matematicii pun la 
îndoială și temeinicia meritului său recunoscut, în genere, de a fi 


2).M.Le Blond,Evhoyos et I “argument de convenance chez Aristote, 1938 

3 Opoziția dintre dialectică, tratată în Topica, şi apodictică (ştiinţa demon- 
strativă), lundată pe cele două Analitici, se cere precizată. Cercetările filologice și filozofice 
sunt de acord că dialectica (Topica) reprezintă primul stadiu al logicii aristotelice. În 
discuţie este încă, ce anume urmează dialecticii: „Analitica primă“ (studiul silogismului 
ca formă logică comună dialecticii și apodicticii). cum cred H. Maier şi W.D. Ross, sau 
„Analitica secundă“ (studiul silogismului apodictic, științific), cum susține, mai recent 
Fred. Solmsen. 

Succesiunea istoric-logică a celor două Analitici este o chestiune secundară; 
esențial este că metoda științifică, demonstrația, are ca model metodica aplicată în 
geometria vremii. 

generalizat metoda matematicii, demonstraţia. Că Aristotel n-a avut o 
înțelegere modernă a structurii relaționiste, proprie demonstrației ma- 
tematice, nu e de mirare; dar totodată nu trebuie să trecem cu vederea 
că el a combătut, ca un abuz, panmatematismul mistic al pitagorismului 
şi al platonismului în faza lui târzie. 

Aristotel este în primul rând un făuritor al științelor naturii, 
domenii în care el deschide drumuri bătute de urmași până în epoca 
modernă. Între doctrinarul aparent rigid al științei şi practicianul științei 
există o deosebire apreciabilă. Practicianul nu impune faptelor procedee 
rigide și definitive, ci el este gata să modifice un procedeu, pentru a-l 
mlădia după fapte, şi chiar uneori exclamă: „este absurd a avea încredere 
în gândire“, adică în gândirea pur speculativă. În cercetările sale de 
specialitate, Aristotel procedează cu prudență și cu nuanţare, 
apropiindu-se astfel de „probabilitatea“ dialecticii, de procedeele reco- 
mandate de Topica. Se impune neîntârziat o precizare referitoare la 
structura Topicii şi deci şi a dialecticii aristotelice. Dialectica aristotelică 

are două aspecte distincte. De o parte, dialectica este o cercetare a ceea 
ce este comun și generic în cunoașterea spontană a oamenilor, latură 
„căreia i se opune știința apodictică specială, adaptată obiectului — de 
aici provine aversiunea lui Aristotel faţă de ceea ce este pur „logic“, 
„faţă de tot ceea ce se opune „fizicului“ sau realității concrete. „Logic“ 
este echivalent cu „dialectic“, cu „generic“, „comun“, opus ştiinţelor 
speciale, concrete, mai ales „fizice“. De altă parte, dialectica este apo- 
rematică, adică cercetează „aporiile“, „dificultăţile“ cu soluţii pro şi 
contra, pentru a se ridica treptat, critic, de la fapte concrete la principii, 
la adevăruri generale. Sub acest aspect, metoda dialectică este, în primul 
rând, o inducţie, un examen dibuitor, liber, neîncătușat de formule 
rigide,exagerate mai târziu de către scolastică. Aristotel, care recunoaște 
existenţa unui silogism dialectic, rareori îl întrebuințează în Topica. De 
aceea, în sfârșit, cercetarea dialectică a opiniilor contrare, aporetica, 
se servește de obicei de istorie, de perspectiva istorică a problemelor. 

Aristotel şi-a acordat totdeauna dreptul de a-și schimba punctul 
de vedere și chiar, uneori, de a se contrazice, pentru a putea îmbrățișa 
toate aspectele schimbătoare și variate ale realităţii. Ori de câte ori 
încercăm să închidem gândirea lui Aristotel într-o singură formulă, vom 
găsi texte care par să răstoazne;. „dat în n rcălitate întregesc constatările de 
până atunci. Dacă Ariy tefi; dopttiirat 3 știizei, este un geometru, 

Aristotel, practician al științei, este un dialectician, care unește intim 
consideraţiile principale cu observaţiile de amănunt. Nici chiar primul 
Aristotel, geometrul, nu disprețuiește a funda demonstraţia geometrică 
pe dialectică. Vom vedea că în interiorul „ştiinţei“ aristotelice, îmbrăcată 
în armura de fier a silogismului demonstrativ, există antinomii, cum 
au relevat convergent Anton Antweiler?, Karl Swobodas și mai ales 
J.M. Le BlondS. Constantă în doctrina lui Aristotel, spune A. Antweiler 
(op. cit., 115), nu este o anumită concepţie despre știință, la care el a 
ajuns și pe care a mentinut-o cu orice preţ, ci numai străduința spre o 
concepţie sănătoasă şi obiectivă despre ştiinţă, o străduință care a 
fecundat gândirea modernă a lui Galilei, Kepler, Bacon, Descartes, 
Huyghens, în opera lor de revoluţionare a științei, împotriva aristote- 
lismului anchilozat al scolasticilor. Străduința de a determina condiţiile 
ce fac posibilă știința este trăsătura cea mai profundă a întregii opere 
aristotelice. 


Ce este știința (£m.oT%vn) şi deci ce este cunoașterea 
(2mioraca.) în doctrina aristotelică? În Analitici, ştiinţa (episteme) este 
opusă opiniei (doxa), dar această opoziţie nu este totdeauna respectată: 
hotarele dintre știință și opinie se şterg adeseori. De asemenea, știința 
este opusă, uneori, noțiunii de vn6inyis, care înseamă presupunere, 
supoziţie, concepție, credinţă și chiar orice fel de judecată. Alteori însă, 
Ştiinţa și opinia sunt considerate ca specii ale hypolepsei. Merită să fie 
citate câteva definiţii date științei în opera bogată în vederi metodologice, 
Etica Nicomahică: „Ştiinţa este presupunerea despre ceea ce este general 
(ka86hou) şi necesar“ (Etica Nic., VI, 6, 1140 b 31), iar în aceeaşi carte, 
într-un capitol anterior, el scrie: „Știința este deprinderea (habitus) de 
a demonstra ... Acolo unde există o anumită convingere și se cunosc 
principiile, este știință“ (Etica Nic., VI, 3, 1139 b 31). Trecem acum de 
la definiţia dată ştiinţei în principala operă de morală a lui Aristotel la 


4 A. Antweiler, Der Begriff der Wissenschaft bei Aristoteles, 1936. 

5K, Swoboda, Les idées d'Aristote sur la méthode. Travaux du IX-e Congrès 
international de philosophie, vol. V, 1937. 

6J M. Le Blond, Logique et méthode chez Aristote, Étude sur la recherche 
des principes dans la physique aristotélicienne, 1939. 


18 


INTRODUCERE LA ANALITICA SECUNDĂ 


definiţia științei în opera naturalistă fundamentală: Curs de fizică”. 
Cităm începutul acesteia: „Cunoașterea și știința rezultă din toate 
cercetările unde se întâlnesc principii (âpxai), cauze (airia.) şi 
clemente (oToxe€îa), ori de câte ori acestea au fost cunoscute; în adevăr, 
credem că am cunoscut un lucru dacă i-am cunoscut cauzele prime 
(Tà npâTa), principiile prime (răs âpxăs Tăs mpúórtas) până la elemente 
(oroxeîa). Este deci evident că în ştiinţa naturii trebuie să ne silim să 
definim principiile“ (Fizica, |, 1, 184 a 15). Constatăm din acest citat 
că revine termenul de principii, care suferă de aceeași ambiguitate 
prezentă în toate noțiunile fundamentale ale filozofiei Stagiritului. Toate 
premisele silogismului sunt considerate ca principii, iar în premise 
principiul adevărat este termenul mediu, identic cu cauza (ai7ia), cum 
vom constata în structura demonstraţiei. Vom cunoaște îndată mai 
amănunţit marea aporie a principiilor: ele, care sunt, prin necesitatea 
lor. fundamentul demonstraţiei necesare, sunt nedemonstrabile, ceea ce 
nu înseamnă arbitrare sau contingente, cum susţine fostul neokantian 
Nicolai Hartmann, ci înseamnă numai că ele sunt cunoscute pe altă cale 
decât pe aceea a demonstraţiei, anume pe calea inducției. 

Putem determina acum caracterele dominante ale științei 
demonstrative: ştiinţa are ca obiect „principiile“ sau „cauzele“; cauzele 
sunt generale, necesare, deci sunt esenţele sau formele lucrurilor 
„Demonstrația se referă la ceea ce aparţine esenţial lucrurilor“. 
(Anal. sec., 1, 22, 84 a). Să reflectăm asupra definiției dată la începutul 
Analiticii secunde: „Prin demonstraţie înţeleg un silogism științific, 
adică un silogism a cărui posesiune este prin ea însăși ştiinţă. Admiţând 
acum că definiţia noastră a cunoașterii ştiinţifice este corectă, 
cunoașterea demonstrată trebuie să rezulte din premise adevărate, prime, 
nemijlocite, cunoscute mai bine și mai înainte decât concluzia, ale cărei 
cauze ele sunt“ (Anal. sec., I, 2,71 b). Să consemnăm, de asemenea, 
următoarea formulă lapidară: „Universalul este preţios, pentru că el pune 
în lumină cauza, așa încât, la faptele care au cauza în afara lor, 
cunoașterea universală este mai prețioasă decât senzaţia și decât simpla 
gândire intuitivă“ (Anal. sec., 1, 32, 88 a). În altă parte, Aristotel spune 
tot așa de concis: „Prinderea cauzei este prima condiţie a ştiinţei“ 
(Anal. sec., |, 14,79 a). 


7 Citat de obicei sub titlul prescurtat de Fizica. 

Cauza generală este și necesară, de aceea lucrul demonstrat 
este „ceea ce nu poate fi altfel decât este“(Anal. sec., I, 33, 88 b). „„Cu- 
noașterea demonstrativă rezultă din principii necesare, pentru că obiectul 
ştiinţei nu poate fi altfel decât este. Atributele care aparţin în sine 
(esenţial) subiectelor sunt necesare“ (Anal. sec., I, 6, începutul). Nece- 
sarul, generalul (universalul) şi esenţialul sunt totodată şi eternul. „Este 
tot atât de evident că, dacă premisele de la care pornește silogismul sunt 
universale, concluzia unei atare demonstraţii — demonstrație în sensul 
absolut — trebuie, de asemenea, să fie eternă. De aceea nu există 
cunoaștere absolută despre lucrurile trecătoare, ci numai cunoaștere prin 
accident, pentru că, la cele trecătoare, conexiunea atributului cu subiec- 
tul nu este universală, ci temporară și numai într-o privință“ (Anal. sec., 
I, 8, începutul). Această caracterizare a științei este de o stricteţe care 
impune limitarea domeniului științific la matematică. Tocmai aici avem 
prilejul de a aprecia supletea gândirii lui Aristotel, care nu zăboveşte să 
recunoască posibilitatea științei și în domeniul „frecventului“, „obişnui- 
tului“ şi chiar al simplului contingent. Ce este mai contingent, mai 
particularizat decât o eclipsă, și totuși eclipsele se repetă și ascultă de 
lege. În sfera naturii, întâmplarea şi necesitatea se îmbină. „Demonstra- 
tia și ştiinţa întâmplărilor frecvente — cum ar fi, de exemplu, o eclipsă 
de lună — sunt ca atare evident eteme; dar întrucât nu sunt eterne, ele 
sunt particulare. Şi ca eclipsa de lună sunt toate cazurile de același fel“ 
(Anal. sec., I, 8, sfârșit). Încă mai generos este Aristotel în toate sec- 
toarele devenirii, ale schimbărilor fizice, biologice și sociale, unde nu 
se pot stabili legi absolute, eterne. ci legi cu o necesitate restrânsă la 
repetiţie, la „frecvent“ (is Emi tò nov). Așadar, Aristotel nu elimină 
din sfera științei decât rarul, hazardul. „Nu există o cunoștință prin 
demonstraţie a ceea ce ține de hazard“ (Anal. sec., |, 30, începutul). 

Privitor la marile probleme, la marile teme de cercetare ale 
ştiinţei, Analitica secundă (II, 1) le rezumă nu numai la două mai 
familiare: cunoașterea faptului, a lui „că“ (rò 657.), adică a legăturii 
dintre un atribut și un lucru (substanţă), și cunoașterea cauzei legăturii 
de fapt, cunoașterea lui „pentru ce“ (rò 8.671), ci cuprinde încă două 
probleme care precizează pe cele două dinainte: „dacă există“ (ei tori) 
lucrul (substanţa) cu atributul său, și care este „esenţa“ (ri £oTiv) sau 
definiţia lucrului. Aristotel leagă strâns nu numai faptul și cauza lui, 
ci şi existenţa și esenţa lui. În ce privește ultimul punct, Aristotel nu 

desparte existența și esenţa, cum au făcut scolasticii pe urmele lui 
Avicenna, ci le contopeşte. Cunoaştem esenţa numai a lucrurilor care 
există, „căci nimeni nu cunoaște esența a ceea ce nu există“ (Anal. sec., 
[17,92 b). De asemenea, Aristotel uneşte faptul atributului cu existența 
substanţei, adică primii membri ai celor două probleme, cum și cauza 
şi esenţa (definiţia), ceilalți doi membri. Cauza lucrurilor (a atributelor) 
este esenţa (definiţia) lor (Anal. sec., II, 3, sfârșit). În cele din urmă, 
toate cele patru întrebări se reduc la una sigură: care este cauza faptului, 
a existenţei, a esenței. Cercetarea unică este căutarea termenului mediu, 
a cauzei, a principiului (Anal. sec., II, 2, 90 a). 

Axa științei este căutarea cauzei, a termenului mediu, dar 
notiunea de cauză suferă și ea de ambiguitatea prezentă în principalii 
termeni ai filozofiei aristotelice. Ambiguitatea stă nu atât în numărul 
cauzelor, care sunt patru (cauza materială, formală, motrice și finală), 
ci în diferența dintre cauza inerentă lucrului ce se schimbă (cauza 
lormală, esenţa lucrului) și cauza exterioară lucrului, cauză care poate 
fi sau motrice sau finală. Deși Aristotel contopeşte cauza formală cu 
cea finală şi pe acestea două cu cauza motrice, lăsând cauzei materiale 
atribute vagi, mai mult negative, de rezistență și de individualizare față 
de celelalte trei universalizante, totuși el, om de ştiinţă și mare 
observator al naturii, trebuie să recunoască importanţa cauzei materiale 
și identitatea ei cu cauza motrice (eficientă). „În sfârșit, și mai general, 
am văzut că, în materie, în imperfect, ca atare, în potenţial luat în sensul 
cel mai general, Aristotel, aşază în definitiv cauza motrice, întrucât 
aceasta este distinctă de cauza finală — px k.wijoecus propriu-zisă“. 

Demonstrația are ca punct de plecare și ca reazem principiile, 
termen cu un sens foarte larg la Aristotel. Principiile științelor sunt de 
două feluri: comune tuturor științelor sau mai multor științe și speciale 
sau pe măsura fiecărei științe. Principiile comune sunt de două feluri: 
axiomele, propoziţiile care, datorită evidenţei lor, nu au nevoie de 
demonstraţie, şi tezele, propoziţii cu o evidenţă mai redusă, de a căror 
demonstraţie deocamdată ne putem dispensa. Tezele se împart în două 
grupe: definițiile, care ne dau sensul cuvintelor, fără a presupune 
existenţa obiectelor definite, și ipotezele, care afirmă existenţa obiec- 
telor, dar o existență neevidentă, numai presupusă (Anal. sec.,1, 2, 72 a). 


8 JM. Le Blond, Logigue et méthode chez Aristote, p. 368. 

Se adaugă postulatele, propoziţii cerute a fi admise de către cel ce 
demonstrează, datorită caracterului lor fundamental. Principiile speciale 
sau proprii, necesare fiecărei ştiinţe în parte, sunt, de exemplu, definițiile 
și ipotezele punctului, liniei, dreptei etc. în geometrie, ale numărului, 
unității etc. în aritmetică. O convingere constantă și de cea mai mare 
importanță a lui Aristotel este că orice știință constituie un gen închis 
și omogen de probleme și soluţii demonstrate, și că de aceea nu avem 
dreptul de a transpune un gen de demonstraţii (de exemplu, aritmetice) 
în alt gen de demonstraţii (de exemplu, geometrice), cu atât mai puțin 
demonstraţii matematice în ordinea fizică, afară numai — fericită 
excepţie! — dacă știința în care se transpune un gen superior de demon- 
straţii nu este subordonată, ca specie acestui gen. Este subordonată 
parțial geometriei știința vederii (optica), iar aritmeticii știința sunetelor 
muzicale (armonia), cum și știința mișcării (mecanica). Tocmai aceste 
ştiinţe aparent hibride s-au dezvoltat în Antichitate și chiar în Evul Mediu 
la un Roger Bacon, Robert de Grosseteste, Albertus Magnus, Witelo, 
Occam și școala sa de la Paris, care au pregătit știința experimentală 
și matematică a naturii. Principiul separării cercurilor de știință nu 
promova progresul științelor naturii, dacă privim știința aristotelică a 
naturii din perspectiva științei moderne, deși prudenta lui Aristotel este 
justificată de excesele speculative pitagoriciene şi platoniciene, produse 
de aplicarea mistică a matematicii în domeniul naturii. Dacă facem 
abstracţie de ştiinţele care se constituie prin introducerea aritmeticii şi 
geometriei în cercetarea naturii — ştiinţe la care adăugăm și astronomia 
—, Aristotel admite o continuă comunicare între științe, o strânsă 
legătură între ele cu ajutorul a două discipline îndreptate deopotrivă spre 
universal: dialectica și „filozofia primă“ (metafizica). 


* 
* * 


Dacă demonstraţia este metoda principală a științei, o a doua 
metodă, auxiliar necesar al demonstraţiei, este definiția (6p.ouds). 
Aristotel n-a izbutit să precizeze cu suficientă claritate raportul dintre 
demonstraţie și definiţie. Ele sunt, pentru Aristotel, deosebite și totuși 
întrețesute cât se poate de strâns: știința aristotelică este nu numai 
demonstrativă, ci și definitorie. Orice știință este o înlănțuire de 
demonstraţii și definiţii. Definiţia este o parte integrantă a demonstraţiei, 

fiindcă ea nu poate fi despărțită de „principii“, de premise, dar mai ales 
de termenul mediu, de esenţă. 

Pentru a înţelege raportul dintre demonstraţie și definiție, 
trebuie să luăm din nou în cercetare noţiunea de principiu, în cadrul 
căreia se situează şi definiția. Principiile sunt fundamentul demonstra- 
tiei, ele sunt însă nedemonstrabile și nu cer să fie demonstrate, deoarece 
sunt mai evidente decât concluziile derivate din ele. Este, pentru 
Aristotel, un adevăr prim că demonstraţia nu poate merge la infinit, fără 
a ruina posibilitatea științei, ci „trebuie să se oprească“ (âăvăykn aTîyva.). 
Regresul la infinit al cauzelor anulează demonstraţia. Problema spinoasă 
este acum: pe ce cale ajungem să cunoaștem principiile care, prin evi- 
denţa și necesitatea lor, garantează necesitatea concluziei. Aristotel nu 
poate avea decât un răspuns: știința dispune, alături de demonstraţie, de 
încă o metodă: de inducție. „Nu este mai puțin evident că pierderea 
unuia din simțuri aduce pierderea părții corespunzătoare din cunoaștere 
și că, deoarece noi învăţăm sau prin inducţie sau prin demonstraţie, 
cunoașterea nu poate fi dobândită altfel. În adevăr, demonstraţia 
pomeşte de la general, inducția de la particular. Dar nu putem ajunge 
la general decât pe calea inductiei, căci așa-numita abstracție matematică 
este scoasă la lumină prin inducţie... Este însă imposibil să facem o 
inducţie fără senzatie“ (Anal. sec., I, 18, începutul). 

Inducţiei îi revine sarcina grea de a procura demonstraţiei 
principii evidente. Este inducția în stare să corespundă acestei sarcini”? 
Începem acum să întrevedem șovăielile grave, dar salutare, ale logicii 
aristotelice. Aristotel nu a avut niciodată o concepţie precisă despre 
inducţie. Pe el îl interesa în prima linie expunerea riguroasă prin de- 
monstraţie a datelor inducției, nu însăși problema dobândirii inductive 
a datelor. Așa se explică de ce, în Analitica primă (II, 23) însăşi inducția 
este prezentată ca un silogism specific, înrudit cu silogismul figurii 3 
și caracterizat „prin simpla enumerare“ a tuturor cazurilor în care două 
atribute (lipsa de fiere și longevitatea) sunt strâns legate la anumite 
animale. Dar nu aceasta a fost convingerea definitivă a lui Aristotel 
privitor la natura inducției. Demonstrația presupunea principii nede- 
monstrabile, care erau totuși dobândite prin altă metodă decât de- 
monstrația. Cum am spus, Aristotel este constrâns să recurgă la inducție. 

Un singur capitol, cel din urmă al Analiticii secunde (II, 19), 
pe drept cuvânt admirat, pune problema constituirii unei „științe a 

principiilor“, dar acest capitol este pe cât de scurt, pe atât de ambiguu. 
„Știința principiilor“ este prezentată sumar, confuz, deși însemnătatea 
ei este supremă. Înainte de a cunoaște ambiguitatea acestui ultim capitol 
al celor două Analitici, să dăm la lumină confuzia dusă până aproape 
de contradicţie, în același capitol din Analitica secundă (1, 31). Începutul 
şi sfârșitul acestui capitol exprimă păreri divergente. „Știința nu se 
dobândeşte nici prin senzaţie... De aceea, având în vedere că demon- 
straţiile sunt universale și că universalii nu pot fi percepuți, este clar că 
nu putem avea o știință prin simplă senzaţie... În adevăr, senzaţia rămâne 
la individual, pe când cunoașterea științifică merge la universal“ 
(Anal. sec., 1, 31,87 b). Aşadar, pasajul susține răspicat opoziţia dintre 
ştiinţă și senzaţie. La sfârșitul capitolului, Aristotel ne spune că percepția 
ne poate da şi universalul (esenţa, cauza), dacă, de exemplu, fiind pe 
Lună, percepem în același timp faptul şi cauza eclipsei: interpunerea 
Pământului. „În adevăr, sunt cazuri când o simplă senzaţie de vedere 
poate pune capăt unei cercetări, nu fiindcă prin vedere am avea o 
cunoaștere, ci fiindcă am scos universalul din ceea ce am văzut. Dacă, 
de exemplu, am vedea că sticla are pori și că lumina trece prin ei, cauza 
transparenţei ar fi evidentă pentru noi, pentru că am vedea-o repetată în 
fiecare caz dat și am gândi, în același timp, că trebuie să fie așa în toate 
celelalte cazuri“ (Anal. sec., |. 31, 88 a). 

Aceeași discordanță constatăm în Cursul de fizică. În adevăr, 
la începutul Fizicii, considerând generalul ca un „tot“ sau „întreg“ 
(tò ov), Aristotel acordă senzaţiei capacitatea de a cunoaște generalul 
(universalul) ca întreg: „întregul este mai bine cunoscut prin senzaţie, 
iar generalul este un întreg, întrucât el cuprinde o pluralitate care 
constituie părţile sale“ (Fizica, I, 1, 184 a 25). Pentru a înțelege mai bine 
acest fragment, raportat în același timp la citatele nemijlocit precedente, 
trebuie să relevăm două din convingerile fundamentale ale gnoseologiei 
aristotelice. În primul rând, este opoziţia dintre ceea ce este mai clar 
şi mai bine cunoscut „pentru noi“ (mpâs ńpâs), şi ceea ce este mai clar 
şi mai bine cunoscut în sine, „prin natura sa“ (Ti $uoe.). Această 
opoziţie străbate întreaga logică peripatetică. În al doilea rând, mai clar 
și mai cunoscut „pentru noi“ este „întregul confuz“, „globalul“ (GAov 
OvykexUuevov), iar acest dat „global“ poate fi nu numai individualul, 
concretul, cum este de obicei, ci și generalul, universalul, dat în 
perceptie, cum se afirmă în Cursul de Fizică, la începutul lui. 

Cercetarea științifică începe cu analiza „întregului confuz“, cu „globalul“, 
pentru a descoperi părţile lui, pentru a-i actualiza virtualităţile. Este 
vrednic de subliniat că distincţia capitală a filozofiei lui Aristotel, aceea 
dintre virtual şi actual, aproape că nu se întâlnește în Organon, cum 
nu se întâlnește nici finalismul, latura cea mai vulnerabilă a doctrinei 
aristotelice. Globalul este oarecum virtualul — spunem „oarecum“, 
fiindcă Aristotel nu-l prezintă aşa în chip explicit — şi de aceea gene- 
ralul, cuprins virtual în individual, poate fi obiect de senzaţie și, ca atare, 
analizabil. Cum ar putea inducția să ajungă la general, pornind de la 
individual, dacă generalul nu ar fi dat virtual în individual? Cum ar 
putea inducția, având ca punct de plecare individualul sensibil, să ajungă 
la generalul notional, dacă acesta nu ar fi perceput în nici un fel, nici 
măcar confuz, global? 

Ultimul capitol al Analiticii secunde, de care vorbeam mai sus 
(II, 19), ne dezvăluie echivocul aristotelic în felul de a interpreta 
structura logică a inducției, care descoperă generalul, „principialul“, în 
senzaţii. În prima parte a capitolului, inducția este prezentată ca un 
proces psihologic treptat, precaut, care se ridică de la senzații multiple 
și schimbătoare la imagini generice, fixate cu ajutorul memoriei, apoi 
la experienţă (Euneipia) și, în sfârșit, la noțiune, adică la general (rò 
kaðóňov), la „unul în multiplu“ (év mapă ră mohăd). Acest procedeu 
i se pare insuficient pentru a garanta existenţa superioară a „principii- 
lor“ , a universalilor. Totuşi, acelaşi procedeu este recomandat în Topica, 
sub aspectul nou de „examen“ (neîpa) al aporiilor, al soluţiilor contra- 
dictorii, pentru a ajunge, sprijinindu-se pe faptele particulare, la noţiuni, 
la principii. 

La sfârșitul capitolului discutat, Aristotel deodată apelează la 
Nofîs (intuiţia intelectuală sau intelectul intuitiv), pentru a extrage, după 
munca prudentă a „examenului“ și după procesul psihologic treptat al 
imaginilor, printr-o viziune intelectuală, noțiunile universale, esențele, 
principiile. Ultimele cuvinte ale capitolului sunt: Nous este „principiul 
principiului“ (àpxý Tîs âpxfis), deci principiul ştiinţei“ (EmoT%uns 
âpx'i). Dacă Aristotel nu ar fi împărtășit, în bună măsură, neîncrederea 
lui Platon în experienţă, el nu ar fi fost nevoit să recurgă la „intuiţia 
intelectuală“, pentru a da o garanţie supremă, dar în sine fără putere 
constrângătoare, „principiilor“. Experienţa remediază singură, prin 
propriile ei puteri, scăderile ei trecătoare. Nimic nu este mai presus de 

ceea ce Aristotel numește „îndelungata familiaritate cu fenomenele.“ 
(De generatione et corruptione, I, 2, 316 a 6). 


* 
* * 


Revenim la definiţie, care este, alături de demonstraţie, al 
doilea procedeu al științei. Deși indisolubil asociate, demonstraţia și 
definiția sunt deosebite. „Definiţia descoperă esenţa unui lucru, 
demonstraţia ne arată numai că un atribut aparține ori nu aparţine unui 
subiect dat.” (Anal. sec., II, 3,91 a). Definiţia este totdeauna universală 
și afirmativă, în timp ce demonstraţia poate fi universală, particulară, 
afirmativă și negativă. Principala deosebire dintre demonstraţie și 
definiţie este că definiţia nu poate fi demonstrată, fără a comite un cerc 
vicios, fiindcă ea exprimă esenţele, adică „principiile“ și „cauzele“ prin 
care se produce o demonstraţie. Totuși, definițiile nu sunt obținute prin 
intuiţie, ci printr-o cercetare metodică, în care „diviziunea“, ierarhia 
noţiunilor, este un auxiliar prețios. Nu mai suprinde că definiţia, care 
este obiectul principal al cărții a Il-a din Analitica secundă, este și un 
obiect principal al Topicii, al dialecticii, adică al disciplinei generale 
care, alături de Filozofia primă, este arsenalul în care se făurește prin 
inducţie materialul prim, în care prin inducţie se descoperă termenii 
medii, principiile silogismului demonstrativ. Nu trebuie să uităm că cele 
patru mari probleme ale ştiinţei se reduc la căutarea cauzelor, a 
termenilor medii (Anal. sec., II, 3, începutul) și că descopenrea ter- 
menilor medii este și o chestiune de gândire instantanee (âyxivota), de 
vioiciune de spirit, de perspicacitate rapidă (Anal. sec., 1, 34). 

Cum se împletesc demonstraţia și definiția? Dacă lăsăm la o 
parte definitia nominală, nu mai puţin necesară demonstraţiei, există 
trei feluri de definiţii care se înscriu în corpul demonstraţiei: definiţia 
este sau principiul demonstraţiei, fiindcă ea exprimă esenta, universalul, 
cauza, fiindcă ea este definiția „formei“; sau este concluzia demon- 
straţiei. „materia“ demonstraţiei; sau este, în sfârșit, un fel de demonstra- 
tie, diferind de demonstraţie prin poziţia termenilor, și atunci definiţia 
este genetică, ne arată producerea lucrului. În cazul al treilea, demon- 
straţia nu este însăși definiția, ci numai o expunere a definiţiei. „Același 
lucru este adevărat despre definiţii, întrucât o definiţie este ori un 
principiu, ori o concluzie a unei demonstraţii, ori o demonstraţie care 

se deosebeşte numai prin ordinea termenilor ei.“ (Anal. sec., 1, 8,75 b). 
A treia specie de definiţie, în afară de cea nominală, nu este o de- 
monstraţie — se știe că definiţia nu poate fi fără cerc vicios o demon- 
straţie, dar ea poate să se desfăşoare printr-o demonstraţie. 
Demonstrația, în acest caz, nu este o definiţie, ci numai o definiţie cu 
altă ordine a termenilor. Nu numai definiţia aduce servicii demonstraţiei, 
ci şi demonstraţia servește definiţia. 

Definiţia, ca metodă principală de „căutare“ a principiilor, ca 
metodă a dialecticii, ne reamintește de o altă trăsătură dialectică a logicii 
aristotelice. Definiţia, ca exprimare a unei esențe, nu se realizează prin 
descoperirea unor „naturi simple“, a unor „atomi de evidenţă“, ca în 
metodologia lui Descartes. Pentru Aristotel, nimic nu este simplu și 
izolat, ci totul se încadrează în opoziții de noţiuni, într-o țesătură 
dialectică. Materia nu există fără formă și, invers, nici virtualul fără 
actual, hazardul fără necesar, accidentul fără substanţă. inducția fără 
demonstraţie şi invers etc. Aristotelismul este, în viziunea sa profundă, 
o filozofie a relaţiilor dialectice, a corelaţiei noționale. 


II 


Analitica secundă are o articulaţie mai puţin variată decât aceea 
a Analiticii prime. Încă din Antichitate, marele comentator al Analitici- 
lor, Alexandros din Afrodisias, simplifică tematica Analilicii secunde 
la două obiective principale, care corespund celor două cărți ale operei: 
cartea I se ocupă de demonstrație sau de silogismul ştiinţific, deci de 
știință și metoda ei, demonstraţia; cartea a I-a examinează aspectele 
definiţiei, precum şi unele probleme ridicate de noțiunea de cauză, care 
este noțiunea centrală a demonstraţiei și definiţiei. Numai ultimul capitol 
are o structură proprie: el cercetează „știința principiilor“, cerută 
deopotrivă de demonstraţie și definiţie. „Principiul“ este punctul de 
plecare al demonstraţiei și conținutul definiţiei, fiindcă principiul este 
esenţa. 

CARTEA I 


Despre demonstrație și știință 


Capitolul 1 are drept obiect posibilitatea demonstraţiei, adică 
a cunoașterii necesare obținute prin raționament (silogism), în chip 
discursiv, dianoetic, aşa cum se întâlneşte în orice predare a unei științe 
de către profesor (6.8aokahia) și în orice asimilare de știință de către 
elev (nd6eo.s). Orice cunoaştere discursivă presupune o cunoștință 
anterioară, fie la silogism, care presupune ca date premisele, fie la 
inducţie, care ia ca date percepțiile individuale. Cunoașterea preexistentă 
este dublă: 1) definiţia lucrului de demonstrat; 2) existenţa lui. În 
premisele universale ale silogismului se cuprinde virtual cunoștința 
particulară a concluziei; în percepțiile particulare ale inducției se 
cuprinde virtual universalul pe care îl vom extrage din ele. 

Aristotel cercetează în acest capitol silogismul demonstrativ, 
al cărui model este procedeul matematicii. Dar și silogismul matematic, 
ca şi silogismul dialectic și chiar cel retoric, presupun cunoştinţe ante- 
rioare, din care derivă concluzia. Concluzia este cuprinsă în premise, dar 
ea este scoasă din acestea numai cu ajutorul silogismului, în cazul de față 
cu ajutorul silogismului demonstrativ. Aristotel respinge întâi obiecția 
sofistă că o premisă nu are dreptul să se considere universală, fiindcă 
nu este expresia tuturor cazurilor, ci numai a unora; de exemplu: „orice 
uiunghi are suma unghiurilor sale egală cu două unghiuri drepte“ nu este 
scoasă şi din acest triunghi pe care îl desenez acum pe tablă. Aristotel răs- 
punde acestei obiecţii, care pune în discuţie noutatea, progresivitatea 
silogismului, relevând că cunoașterea universală cuprinde virtual și 
cazurile particulare, dar că aceste cazuri sunt date explicit în premisa 
minoră, așa încât concluzia este simultană cu minora, dar este precedată 
de premisa majoră, universală. În al doilea rând, Aristotel respinge și teo- 
ria lui Platon din dialogul Menon: cunoașterea este o reminiscență, fiindcă 
este cuprinsă în Ideea universală înnăscută, așa încât noi nu învăţăm 
nimic, ci numai ne reamintim de cele intuite într-o altă lume, unde su- 
fletul a preexistat întrupării de pe pământ. Aristotel, care nu admite idei 
înnăscute, ocolește dilema lui Platon: „cineva ori nu poate învăţa nimic, 

ori învaţă numai ceea ce ştie de mai înainte“ (Anal. sec., I, 1,7la). 
Obiectul cunoscut este cunoscut dinainte într-un sens, adică prin 
inducţie, iar în alt sens este cunoscut numai prin demonstraţie. Nu tot 
ce este cunoscut dinainte este rezultatul demonstraţiei. Mai trebuie 
remarcat că Aristotel cercetează expunerea unei științe constituite, cum 
este matematica predată de profesor, nu constituirea ştiinţei, cercetarea 
ştiinţifică propriu-zisă. Abia în capitolul 1 al cărții a II-a va formula 
problema cercetării sub cele patru aspecte ale ei: 1) faptul că un atribut 
aparține unui lucru: 2) cauza acestei atribuiri; 3) existenţa lucrului însuși 
cu atributul său; 4) esența acestui lucru. Dar Aristotel va limita 
cercetarea la căutarea cauzei, care rezumă cele patru aspecte. 

Capitolul 2 urmărește să obțină definiţia științei și definiţia 
demonstraţiei ca metodă a științei. Definiţia aristotelică a ştiinţei a 
devenit clasică: ştiinţa este cunoașterea cauzei, prin care un lucru sau un 
proces este cunoscut ca necesar sau ca „imposibil să fie altfel decât este“ 
(âuvarov dus čéxew). Metoda științei este „demonstraţia“. 
„Prin demonstraţie înţeleg un silogism științific (ouNAoyouds 
¿moTnpovikós), adică un silogism a cărui posesiune este însăși ştiinţa.“ 
Definiţia este prea vagă, de aceea trebuie să cunoaștem mai de aproape 
structura demonstraţiei. Ştim că demonstraţia este un silogism (un 
raționament), adică derivarea unei cunoștințe noi (concluzia) din altele 
date dinainte, numite premise. Ca în orice silogism, şi în silogismul 
demonstrativ concluzia rezultă necesar din premise. Demonstrația este 
mai mult decât simplul silogism; ea depinde de natura premiselor. Nu 
numai derivarea este necesară ca în orice silogism, ci însăși concluzia 
în conţinutul ei, fiindcă și premisele sunt necesare. Premisele trebuie să 
îndeplinească următoarele condiţii: a) să fie adevărate, adică să exprime 
realitatea; b) să fie prime, nemi jlocite,, ireductibile şi de aceea nedemon- 
strabile, ca atare prin ele însele necesare. Premisele sunt „principii“. 
Fiind „cauzele“ concluziei, premisele trebuie să fie mai bine cunoscute 
decât concluzia și anterioare ei. Iar „mai bine cunoscut“ are două 
sensuri, subliniate necontenit de Aristotel: „anterior și mai bine cu- 
noscut“ (mpótepov kai Yvupiu6Tepov) „în natura lucrurilor“ (rÀ uoei) 
şi „pentru noi“ (npòs îuâs). Premisele sunt sau dialectice, dacă avem 
posibilitatea de a alege între răspunsul afirmativ şi negativ la o întrebare, 
sau apodictice, dacă nu există decât un răspuns și nu altul. 

Principiile sunt sau axiome, propoziții nemijlocit evidente și 
ca atare nedemonstrabile, sau teze, propoziții demonstrabile, dar accep- 
tate ca evidente. Tezele se subdivid în ipoteze, care enunţă o existență 
sau o neexistenţă, și definiții, care formulează sensul unei noţiuni, 
independent de existenţa sau neexistenţa ei. Nu se vorbește aici de o 
altă specie de principii, de postulate, adică de propoziţii cerute de pro- 
fesor elevului să le accepte pentru promovarea demonstraţiei (vezi 
cap. 10). Prin urmare, demonstraţia nu este posibilă fără „principii“ 
necesare, certe, iar cunoașterea principiilor este superioară cunoașterii 
demonstrative. În sfârşit, deopotrivă de certă este cunoașterea că opușii 
principiilor sunt falși. 

Capitolul 3 respinge două mari obiecţii împotriva posibilităţii 
ştiinţei și a demonstraţiei, obiecţii care vor constitui mai târziu prin- 
cipalele argumente sceptice împotriva ştiinţei. Prima obiecţie arată că 
obligaţia pentru. demonstrație de a admite principii ne situează în dilema: 
sau demonstrăm și principiul, mergând mai departe la infinit — acesta 
este regresul la infinit care face imposibilă știința —, sau ne oprim la 
principii nedemonstrate şi atunci ştiinţa se fundează pe enunţuri 
dogmatice, pe simple presupuneri, cu falsă evidență. Răspunsul lui 
Aristotel se rezumă la afirmaţia că nu există numai un singur fel de 
cunoaştere necesară, aceea demonstrativă sau mijlocită a concluziei, ci 
şi o cunoaștere necesară nemijlocită a principiilor. Mai mult: cunoaş- 
terea nedemonstrabilă este anterioară și mai certă decât aceea demon- 
strabilă. Vedem dar ce însemnătate are cunoașterea nemijlocită a 
principiilor în logica lui Aristotel, deși el este departe de a fi avut o 
concepţie temeinică despre cunoașterea nemijlocită, intuitivă. 

A doua obiecţie susţine că orice poate fi demonstrat, dacă 
concluzia devine premisă. Demonstratia este o dialelă, o demonstraţie 
circulară, o reciprocare a concluziei și a unei premise, o răsturnare a 
raportului dintre condiţie şi condiţionat. Demonstrația circulară — 
ripostează Aristotel — este falsă, fiindcă admite că aceeaşi cunoștință 
(concluzia) se fundează pe premise şi, totodată, ea fundează premisele. 
Eroarea demonstraţiei circulare este presupunerea că acelaşi lucru este 
fată de un altul şi anterior și posterior. Aceasta nu este o demonstraţie, 
ci un cerc vicios, un idem per idem. Am putea găsi o scăpare, recurgând 
la distincţia între anterior „pentru noi“ (inducţie) şi anterior „în natura 
lucrurilor“ (demonstraţie). Dar știm că inducția nu cste o demonstraţie, 

iar aici se vorbeşte de demonstraţie circulară. O asemenea pretinsă 
demonstraţie demonstrează orice, deci nu demonstrează nimic. Există 
totuși o demonstraţie circulară completă în figura 1, modul Barbara, 
cum S-a arătat în Analitica primă, Il, 5, sub condiţia ca cei trei termeni 
ai silogismului să fie identici și deci reciprocabili. 

Capitolul 4. După ce a înlăturat din calea sa două obiecţii 
grave, teoria demonstraţiei poate analiza structura demonstraţiei și deci 
a ştiinţei. Cunoașterea demonstrativă este necesară, fiindcă demonstraţia 
este un silogism cu premise necesare, iar necesarul se defineşte drept 
„ceea ce nu poate fi altfel decât este“. Aristotel accentuează această 
definiție a necesarului, dar ea rămâne o definiţie negativă, deci 
insuficientă. Care sunt notele caracteristice ale cunoașterii necesare? 
Trei sunt aceste note: 1) cunoaşterea necesară este valabilă „despre toți“ 
(kaTă mavTds), adică este valabilă în toate cazurile, este eternă; întrucât 
atributul aparţine tuturor subiectelor în orice timp, nu accidental; 
2) cunoașterea necesară este valabilă „în sine“ (ka aùró), fiindcă se 
referă la atributele esențiale, la definiţia lucrului de demonstrat, la 
„Substanța“ lui. Tot ce nu aparţine esenței este „accidental“ 
(ouufefnk ds). Aristotel cercetează cele patru înțelesuri ale esenţialului: 
a) atributul cuprins în definiţia subiectului (de exemplu: linia este 
cuprinsă în definiţia dreptei și curbei); b) subicctul cuprins în definiția 
atributului (de exemplu: drept și curb cuprinse în definiţia liniei); c) ceea 
ce există în sine, nu prin altul, cum sunt substanțele (om, cal ctc.), în 
timp ce alb, galben etc. sunt accidentele substanţelor, d) esenţială este 
și legătura dintre cauză și efect, ca, de exemplu, tăierea beregatei la o 
vită este legată esenţial de moartea ei. 

3) În sfârșit, necesarul nu este numai eternul și esentialul, el 
este și generalul sau universalul, deci este atributul legat de un subiect 
și numai de acesta, de exemplu, triunghi și suma unghiurilor sale egală 
cu două unghiuri drepte. Acest atribut aparține și triunghiului isoscel 
sau scalen, dar nu ca isoscel sau scalen, ci ca triunghi. 

Capitolul 5 enumeră erorile posibile în demonstraţia universală 
şi stabilește, la sfârşit, regula demonstraţiei universale. Trei sunt princi- 
palele erori în demonstraţia universală: 

1. Se face demonstraţia la un caz particular, fără a se ţine seama 
că demonstraţia a fost posibilă numai fiindcă atributul demonstrat este 
legat de toate subiectele de același gen, nu numai de o specie a acestuia, 

de exemplu, demonstrăm la un triunghi isoscel că suma unghiurilor sale 
este egală cu două unghiuri drepte, în timp ce demonstraţia este valabilă 
pentru toate triunghiurile. 

2. Se demonstrează atributele necesare pentru toate speciile 
unui gen, dar nu pentru însuşi genul, care uneori nu este desemnat 
printr-un nume particular. Un exemplu este demonstrarea separată, adică 
la specii, anume că la numere, linii, solide, timpuri, membrii proporției 
lor sunt permutabili, nu la proporția ca gen, fiindcă lipsea un nume 
particular pentru permutabilitatea în genere. Tot așa se întâmplă oriunde 
nu știm că anumite atribute ale speciilor depind de atributele genului. 

3. Se demonstrează atributul despre o anumită specie, în loc 
de gen. Dacă ar exista o singură specie de triunghi (de exemplu, echi- 
lateralul), demonstraţia că suma unghiurilor sale este egală cu două 
unghiuri drepte este valabilă nu numai la acest triunghi, ci la orice 
triunghi. Cum se constată uşor, cele trei erori sunt nuanţe ale aceleiași 
erori. Care este dar eroarea demonstraţiei universale sau „absolute“, 
care este legea ei? Eroarea constă în împrejurarea că demonstraţia 
universală nu s-a adresat universalului prim, originar, iar legea este: 
„universalul prim este acela fără de care demonstraţia nu este posibilă“, 
în cazul nostru, universalul prim este triunghiul, nu echilateralul, 
isoscelul sau scalenul. Desigur, triunghiul este o figură, o limitare, fără 
de care dispare triunghiul, dar demonstraţia este valabilă nu pentru orice 
figură, ci numai pentru triunghi. Deci nu figura este universalul prim, 
ci triunghiul. 

Capitolul 6 cercetează mai de aproape caracterul necesar și 
esenţial, caracterul distinctiv al demonstraţiei, al cunoașterii științifice: 
ceea ce cunoaştem demonstrativ „nu poate fi altfel decât este“. De- 
monstraţia este necesară, fiindcă principiile (premisele) ei sunt nu numai 
adevărate — adevărate pot fi şi principiile dialectice — ci și necesare, 
şi fiindcă atributele demonstrate sunt esenţiale, „în sine“ (ka® avrd), 
nu accidentale. Demonstrația este necesară, dacă termenul mediu (cau- 
za) este legat necesar de termenii extremi, așadar, dacă amândouă pre- 
misele sunt necesare. De aceea, împotriva sofiștilor, Aristotel susține 
că demonstraţia nu este necesară dacă sunt în prezență numai un spirit 
care argumentează, un lucru argumentat și un termen mediu, o cauză. 
Este nevoie ca termenul mediu să nu piară, să fie permanent, nu numai 
să existe în momentul argumentării. De aceea, nu există demonstraţie 

a accidentului, adică a ceea ce poate fi altfel, a ceea ce nu este „esenţial“ 
(„în sine“), cum se întâmplă în dialectică. Premisele dialectice nu sunt 
necesare, ci numai admise de interlocutor în urma întrebării puse. Vom 
vedea că Aristotel temperează mult rigurozitatea apodicticii, primind ca 
indispensabile științei demonstraţia accidentalului şi argumentele dialec- 
ucii. Demonstrația necesară se deosebește de silogismele prin semne, de 
uue s-a vorbit în Analitica primă II, 27, silogisme care ne oferă faptul, 
nu cauza lui, deși aceasta este prezentă, fără a fi însă cunoscută. 

Capitolul 7. Am aflat în capitolele precedente care sunt notele 
caracteristice ale demonstraţiei și deci ale științei, note caracteristice, 
printre care strălucește necesitatea legată de universalitate și esenţiali- 
tate. Aristotel nu a respectat totdeauna exigenta majoră a demonstraţiei: 
upodicticitatea, necesitatea ei. El a permis științei să demonstreze 
Isecventul, normalul care este şi „natural“, și chiar contingentul. 
Aristotel a agravat cerința necesităţii, derivând din ea o altă exigentă 
care a ținut în loc ştiinţa aristotelică, interzicându-și singură cuceriri 
progresive. În demonstraţie, toate elementele ei trebuie să aparţină 
«aceluiași gen, trebuie să fie omogene, de aceea adevărurile geometrice 
nu pot fi dovedite prin adevăruri aritmetice. Descartes, creând geometria 
analitică, a trecut peste această interdicţie. Trei sunt elementele de- 
monstraţiei: atributul de demonstrat ca apartenent necesar, subiectul ca 
substrat al apartenenței necesare şi principiile sau termenii medii 
(cauzele), prin care se demonstrează apartenența necesară. Legătura 
ultimă dintre cei trei termeni exclude transpunerea în altă știință nu 
numai a subiectului, ceea ce este mai ușor de admis, dar şi a celorlalte 
clemente. Aristotel recunoaște o singură excepție, care prepară știința 
modernă, în care matematica este aplicată la procesele naturii: o ştiinţă 
poate primi elementele alteia, dacă subiectul ei se subordonează unui 
subiect superior, dar şi atunci numai în măsura în care știința 
subordonată posedă aspecte ce-i revin „prin analogie“ cu aspectele 
ştiinţei superioare, de exemplu, optica este subordonată geometriei, 
armonia (teoria muzicii) — aritmeticii. chiar mecanica este subordonată 
geometriei și aritmeticii, în sfârșit, astronomia este subordonată 
matematicii în genere. Cum poate dovedi geometria — se întreabă cu 
naivitate Aristotel — că linia dreaptă este cea mai frumoasă? O 
uscmenea demonstraţie este de competența Filozofiei prime sau 
universale. 

Capitolul 8 ţine să accentueze o caracteristică a demonstraţiei . 
citată înainte ca legată de necesitate şi universalitate: demonstraţia este 
valabilă numai pentru lucrurile cterne (âi8:a). nu pentru lucrurile co- 
rupiibile (Tà b6aprd), adică numai pentru atributele care aparţin lucru- 
rilor pretutindeni și totdeauna, nu în anumite momente. Nu există dar 
o demonstraţie a lucrurilor care se schimbă, a celor ce durează câtva 
timp și apoi dispar. Totuşi, însuși Aristotel recunoaşte că demonstraţia 
unei eclipse particulare este valabilă, deşi este un fenomen contingent, 
dacă eclipsa se repetă și astfel dezvăluie un aspect constant al naturii. 
Însemnată este partea finală a capitolului. unde caracterul eternității este 
recunoscut și definiţiei, în cele trei funcţii ale acesteia în demonstraţie. 
„Acelaşi lucru este adevărat despre definiţii, întrucât o definiţie est: ori 
un principiu, ori o concluzie a unei demonstraţii, ori o demonstraţie care 
se deosebeşte numai prin ordinea termenilor ei.“ 

Capitolul 9 este o continuare a capitolului 7, în care Aristotel 
și-a exprimat convingerea fundamentală ca principiile care 
demonstrează şi atributul demonstrat să aparțină aceluiaşi gen, să fie 
omogene. În acest capitol se pune accentul pe o proprietate generală a 
ştiinţei aristotelice: orice ştiinţă demonstrează atributele subiectelor lor 
„din principii proprii“ (& Tov €EkdoTov ăpxiv),nu din principii „co- 
mune“ (kowd) mai multor ştiinţe, sau din principiile unei ştiinţe străine. 
oricât ar fi de adevărate aceste principii. Principiile comune ne dau 
demonstraţii goale, cum este demonstrația cvadraturii cercului la 
Bryson. Cunoaştem exceptiile. atât de importante pentru dezvoltarea 
științelor naturii. Muzica și aritmetica au acelaşi principiu, numărul. dar 
demonstraţia propriu-zisă a muzicii. ştiinţa inferioară. se referă numai 
la fapt, în timp ce demonstraţia aritmetică a aceluiaşi fapt se referă la 
cauză. Cu toate concesiile făcute, Aristotel mentine opinia că termenul 
mediu (principiul), termenul major și cel minor trebuie să fie omogene. 
De aceea, „concluzia trebuie să fie de acelaşi gen ca şi premisele“. În 
al doilea rând, principiile proprii ale unei ştiinţe sunt, pentru acea știință, 
nedemonstrabile, prime. Ele pot fi demonstrate numai de ştiinţa superi- 
oară tuturor științelor, de aceea care are ca obiect principiile prime: 
Filozofia primă (Metafizica). 

Capitolul 10 are ca temă natura si speciile principiilor. De- 
monstraţia se fundează pe principii care sunt nedemonstrabile. La 
principii luăm ca dat sensul cuvintelor ce le constituie, de exemplu, 

sensul numărului, liniei etc., ceea ce este valabil și pentru lucrurile 
demonstrate cu ajutorul principiilor. De asemenea, la principii mai 
trebuie să luăm ca evidentă prin sine existenţa lor, în timp ce existența 
concluziei este totdeauna demonstrată. Principiile sunt de două feluri: 
comune (ková), fiind luate însă „analogic“ în fiecare știință, adică pe 
măsura subiectului, ajustate lor, și proprii (i6.a). Principii proprii sunt, 
n geometrie, de exemplu, definiţia liniei, a dreptei etc., în aritmetică 
— definiţia numărului, a perechii și neperechii etc. Principiu comun 
este, de exemplu, formula: „cantităţi egale scăzute din cantităţi egale 
dau resturi egale”, formulă ajustată fiecărei specii de cantitate (geome- 
wică, aritmetică etc.). Principiile proprii aparțin exclusiv științei co- 
:espunzătoare; numărul aparţine aritmeticii, linia geometriei. Ştiinţa 
«demonstrează numai atributele esenţiale ale acestor principii proprii 
(dacă linia este dreaptă, curbă, comensurabilă, necomensurabilă etc.) 
cu ajutorul principiilor comune sau al demonstrațiilor anterioare. În 
adevăr, orice știință presupune trei elemente: 1) subiectul de demonstrat. 
admis de la început ca existent: 2) axiomele, ca principiile prime ale 
demonstraţiei; 3) atributele de demonstrat. Principiile „crezute“ ca 
evidente, întrucât sunt nedemonstrabile, se cheamă axiome. Acestea se 
deosebesc de teze şi de postulate —- această din urmă noțiune este 
aşezată la locul ce i se cuvine. Ipotezele sunt teze demonstrabile, dar 
acceptabile, ca existând necesar, de către „limbajul interior“, adică de 
gândirea celui ce învaţă. Postulatele sunt cerințe provizorii ale profe- 
soruiui pentru înlesnirea demonstraţiei, iar elevui le ia ca indiferente 
şı chiar contrare opiniei sale. Definiţiile sunt o formă de teze alături de 
ipoteze. Ele oferă sensul termenilor principali, independent de existența 
lor. Nu suntem totdeauna obligaţi să formulăm explicit ipotezele: adesea 
ele sunt subînţeiese, fiind prea cunoscute şi recunoscute ca necesare. 
Capitolul 1! se ocupă de axiomele comune, de adevărurile cele 
mai generale. De la început, Aristotel respinge concepția platonică a uni- 
versalilor ca existente „în sine“, separate de multiplicitatea indivizilor. 
Universalii există în indivizi şi, de aceea, ei se mlădiază după structura 
«oneretului şi după nevoia de explicare a acestuia. Axiomele comune 
vele mai generale nu sunt enunțate explicit în orice demonstraţie. afară 
numai dacă enunțarea lor expresă, totdeauna în premisa majoră, nu este 
cerută de concluzie. Așa este, bunăoară, axioma necontradicției, fomulată 
lic pozitiv (orice lucru poate fi afirmat sau negat). fie negativ (nu putem 


35 


MIRCEA FLORIAN 


afirma şi nega acelaşi lucru despre un altul, în același timp și sub același 
raport). Axiomele comune fac legătura între științe. Aici se învederează 
însemnătatea dialecticii pentru apodictică. Dialectica are ca obiect ceea 
ce este comun, sub raport logic, tuturor științelor; ea îmbrățișează toate 
genurile, de aceea metoda sa este interogativă, adică admite posibilitatea 
a două alternative: pozitivă (afirmativă) și negativă, în timp ce 
demonstraţia nu cunoaște decât o singură alternativă, cum s-a arătat 
în tratatul „despre silogism“, adică în Analitica primă. Filozofia primă 
(Metafizica) cercetează și ea ceea ce este comun tuturor științelor, dar 
sub raport ontologic. 

Capitolul 12 arată că nu numai dialectica procedează prin 
interogări, ci Și însăși ştiinţa apodictică. Există dar întrebări pur știin- 
țifice specifice fiecărei ştiinţe. Nu poate fi pusă orice întrebare în orice 
ştiinţă: geometria îşi pune întrebări geometrice, medicina întrebări 
medicale, și tot așa în celelalte științe. Întrebarea eronată sau este străină 
subiectului, adică genului propriu al ştiinţei date, deși, privită în sine, 
ea poate este legitimă, sau este opusă genului și atunci ea este de-a 
dreptul falsă. Amândouă întrebările eronate rezultă din ignoranță, din 
neștiinţă. Silogismele formate din premisele neștiinței vor da concluzii 
false. Silogismul eronat al întrebărilor străine, sau opuse genului propriu 
fiecărei științe, derivă din echivocul termenului mediu: sunt întrebări, 
de exemplu, în geometrie, care într-un anumit sens sunt geometrice. dar 
în alt sens sunt negeometrice — cum este întrebarea dacă paralelele 
se întâlnesc — și atunci rezultatul este o geometrie rea, iar alte întrebări 
nu au nimic comun cu geometria — cum ar fi o întrebare de ordin 
muzical pusă în geometrie. 

Aristotel compară, din punctul de vedere al silogismului fals, 
paralogistic, matematica și dialectica. Paralogismul provocat de echi- 
vocul termenului mediu se întâlnește rareori în matematică, fiindcă aici 
termenii silogismului pot fi văzuţi cu ochii minţii, de exemplu. pro- 
prietatea cercului de a fi o figură; în schimb este obișnuit în dialectică, 
unde din premise false se poate deriva o concluzie adevărată. Așadar, 
în dialectică nu putem conchide deopotrivă de la premise la concluzie 
și de la concluzie la premise. În matematică este posibilă reciprocitatea 
dintre premise și concluzie, fiindcă silogismul matematic se foloseşte 
de axiome, definiţii, pe scurt, de esențe, nu de accidente, ca silogismul 
dialectic. De aceea, știința matematică crește prin adăugarea de termeni 

extremi, adică prin diferenţierea termenului major și minor, nu prin 
diferenţierea termenilor medii daţi în definiţie. Diferenţierea termenilor 
în genere poate fi liniară (A, B, C, D), sau piezișă, laterală, ex transverso 
(A, B,C... E). Diferentierea liniară, directă, subordonează demonstrațiile 
unele altora, formând astfel o serie continuă; diferenţierea indirectă 
(ex transverso) recurge la un termen lateral, nu subordonat, ci coordonat. 

Aristotel cercetează și paralogismele care se produc prin erori 
de formă, de exemplu admiterea a două premise afirmative în figura 2, 
unde una din premise trebuie să fie negativă. Dacă prin conversiunea 
ma jorei, trec de la figura 2 la figura 1, unde pot exista două afirmative, 
am avut în figura 2 o concluzie adevărată, deşi premisele erau false. 
Termenii majorei fiind reciprocabili, am putut face conversiunea unei 
figuri în alta. 

Capitolul 13 ia în discuţie o temă importantă: deosebirea dintre 
două feluri de cunoaștere şi demonstraţie, cunoașterea faptului „că“ 
(G'Tv) este dat un atribut, și cunoașterea cauzei sau a lui „pentru ce“ 
(667.) un lucru are un atribut. Cele două feluri de cunoaștere sunt și 
două feluri de demonstraţie: demonstraţia faptului şi demonstraţia 
cauzei. Cum demonstraţia cauzei este demonstraţia completă, de- 
monstraţia faptului rezultă din anumite imperfecţii ale operatiei demon- 
strative. Două sunt imperfecţiile care limitează demonstraţia la simpla 
existență a faptului: 

1. Premisa majoră nu este nemijlocită și de aceea nu cuprinde 
cauza faptului, cauză care este „primă“, adică proximă. 

2. Premisa poate fi nemijlocită, dar dintre cele două noţiuni 
reciprocabile, cauza și efectul, efectul este cel mai bine cunoscut și de 
aceea îl luăm ca termen mediu — faptul ne arată numai efectul, rezultatul 
raportului cauzal, nu însăși cauza. A devenit celebru exemplul lui 
Aristotel: de la efect (nesclipirea planetelor, spre deosebire de sclipirea 
stelelor zise fixe) se trece la constatarea inductivă că planetele sunt 
aproape de noi. Dacă convertim cei doi termeni ai majorei, nesclipirea 
și apropierea, vom face silogismul cauzei: „Planetele nu sclipesc, fiindcă 
sunt aproape“. Silogismul efectului avea ca majoră: „Tot ce nu sclipește 
este aproape“. Iată silogismul complet al cauzei: „Tot ce este aproape (B) 
nu sclipește (AY; „planetele (C) sunt aproape (B)“, deci „planetele (C) 
nu sclipesc (A)*. Apropierea este cauza nesclipirii, care este un efect. 
Un alt exemplu este derivarea sfericităţii Lunii din fazele ei. Dacă trecem 

de la fazele Lunii la sfericitatea ei, demonstrăm faptul; dacă trecem 
de la sfericitate la fazele ei, demonstrăm cauza. De asemenea, 
demonstraţia este a faptului, chiar dacă mediul este cauza faptului, dar 
nu este cauza „primă“, ci cauza îndepărtată. Dacă, de exemplu, vrem să 
demonstrăm că zidul nu respiră, fiindcă nu este animal, nu am recurs la 
cauza cea mai apropiată, căci nu orice animal respiră, ci numai animalul 
care posedă plămâni. Termenul mediu fiind prea general, cade în afara 
termenilor „extremi“ și, de aceea, silogismul este în figura 2: „Tot ce 
respiră este animal“; „zidul nu este animal“; deci „zidul nu respiră“. 
Aristotel numește „hiperbolic“ acest silogism, fiindcă mediul este cauza 
îndepărtată: mediul ar trebui să fie „animal cu plămâni“. Așadar, de- 
monstraţia cauzei și demonstraţia faptului se deosebesc prin conţinutul 
termenului mediu. Dar ele se mai pot deosebi și dacă sunt distribuite 
unor științe diferite: o știință demonstrează faptul. cealaltă demonstrează 
cauza. Așa, bunăoară, medicina constată faptul că rănile rotunde se 
vindecă mai greu: geometria explică de ce. În aceeași situaţie sunt 
ştiinţele subordonate: optica geometriei; mecanica stereometriei; nautica 
astronomiei; armonia aritmeticii. „Este treaba observatorilor empirici 
să cunoască faptul, și a matematicienilor să cunoască cauza, pentru că 
aceștia din urmă sunt în posesia demonstrațiilor care dau cauzele, dar 
sunt adesea neștiutori ai faptului“ (1, 13, 79 a). Această frază are o 
rezonanță modernă: ea recunoaşte, în treacăt, colaborarea dintre mate- 
matică (rațiune) și experiență. Totodată, exemplele de mai sus, 
împrumutate astronomiei, ne dezvăluie că Analitica secundă presupune 
materialul empiric ca dat, demonstraţia fiind o simplă expunere ordonată 
a acestui material, altminteri nu ar fi atât de ușor de a trece de la efect 
la cauză prin simpla conversiune a premisei majore. 

Capitolul 14 face constatarea generală că demonstraţia în 
figura 1 este cea mai științifică, din două motive principale: a) este 
demonstraţia prin cauze; b) ne face să cunoaștem esenţele-cauze, 
definițiile — se ştie că definiţia este totdeauna universală și afirmativă. 
Numai modul 1 al figurii 1 (Barbara)? întrunește aceste condiţii !. 
„Evident deci, prima figură este condiţia principală a științei.“ 


? Pentru a înlesni expunerea noastră, recurgem și în acest conspect la termeni 
mnemotehnici, făuriți de scolastică şi încetăţeniți până azi, necunoscuţi lui Aristotel. 

10 Logicienii contemporani admit, din toate modurile silogistice. numai primul 
mod al figurii 1. 

Capitolul 15 întregeşte rezultatul obținut de capitolul 
precedent, anume că știința poate recurge și la celelalte două figuri, dacă 
premisele demonstraţiei sunt premise negative nemijlocite, așadar, dacă 
nu există termeni medii între termenii extremi. Dacă există însă un 
termen mediu (gen) comun, sau dacă fiecare termen apartine unui gen 
distinct sau constituie o specie distinctă, propoziţia negativă nu este 
nemijlocită. Demonstrația cu premise negative nemijlocite este univer- 
sală în primele două moduri ale figurii 2 (Cesare şi Camestres). 

Capitolul 16 examinează o problemă nouă: eroarea (&ndTn), 
ignoranta (ăyvota), ca opuse ştiinţei. Problema erorii s-a impus și 
înainte, căci eroarea este umbra adevărului. Ea este produsul ignoranței, 
cum adevărul este produsul cunoașterii. Eroarea cercetată aici este 
ignoranta pozitivă, falsitatea în silogism. Ea este de două feluri: 1) în 
propoziţiile nemijlocite, în premise, fie pozitive (de apartenenţă), fie 
negative (de neapartenenţă), și atunci eroarea se constată prin simpla 
opoziţie a propoziţiilor nemijlocite sau a principiilor; 2) în însuși 
silogismul, adică în falsitatea concluziei derivată din premisele ne- 
mijlocite , căci de acestea se ocupă în acest capitol. Se ştie că o concluzie 
laisă rezultă sau din amândouă premisele false (prima ipoteză), sau 
dintr-o singură premisă (a doua ipoteză). În a doua ipoteză, în primul 
caz, majora nemijlocită negativă este adevărată, iar minora este falsă, 
întrucât subordonează afirmativ termenului mediu un subiect care este 
negat în majoră; în al doilea caz, majora nemijlocit negativă este falsă 
şi minora este adevărată. Eroarea poate fi sau la apartenenţă (afirmaţie) 
sau la neapartenență (negatie). Eroarea de apartenenţă universală se 
produce numai în figura 1, unde există propoziţii universale. iar eroarea 
de neapartenență se produce în figura 1 (Celarent) sau în figura 
2 (Camestres). În figura ] pot fi false sau amândouă premisele, sau 
numai una din ele, indiferent care — deci trei posibilități. În figura 2 sau 
cele două premise pot fi false, dar numai parţial. nu total. sau numai 
una este falsă parţial, indiferent care. Cum nu se ocupă în acest capitol 
decât de erorile cu concluzie universal negativă, Aristotel nu cercetează 
și eroarea în figura 3, care cunoaşte numai concluzii particulare. Vedem 
«dar că la premisele nemijlocite universale, silogismul va fi fals și când 
sunt false amândouă premisele, şi când este falsă numai o premisă. 

Capitolul 17 ia în cercetare silogismele eronate cu premise 
nemijlocite; ceea ce produce mai multe posibilităţi de eroare, fiindcă 

aceste premise presupun un termen ce mijloceşte legătura lor. 
Posibilităţile de eroare sunt aici trei, aplicabile deopotrivă la silogismele 
afirmative, ca și la cele negative, după cum termenul mediu este cel 
„propriu“ (oixeîov) silogismului adevărat, sau cel analog celui „pro- 
priu“, sau, în sfârșit, este cu totul străin, și atunci eroarea este absolută. 
Aristotel cercetează întâi silogismele negative în cele trei figuri. În 
figura 1, falsă este numai majora negativă, fiindcă poate fi convertită, 
în timp ce minora neconvertibilă este totdeauna adevărată. Aceeași 
situaţie se constată dacă termenul mediu este analog sau înrudit cu cel 
„propriu“ al silogismului adevărat. Dacă termenul mediu este cu totul 
străin de cel „propriu“ şi, ca atare, nu poate servi ca să demonstreze 
concluzia, ambele premise sunt false, sau numai una, dacă aceasta este 
minora. În figura 2, silogismul negativ nu poate avea premise total false, 
ci una din ele, oricare, va fi adevărata, fie în Cesare, fie în Camestres. 
După cercetarea erorii la silogismul negativ, se trece la examinarea 
erorii la silogismul afirmativ. În acest caz, nu pot fi false ambele 
premise, ci premisa neconvertibilă (C B) va fi totdeauna adevărată. Tot 
așa stau lucrurile dacă termenul mediu este numai analog. Dacă însă 
el este străin, ambele premise pot fi false, iar dacă este numai una, 
aceasta este totdeauna minora. Cercetarea erorii în silogism ne-a dovedit 
că eroarea este mai frecventă în silogismele cu premise mijlocite decât 
în cele cu premise nemijlocite, care sunt evidente. 

Capitolul 18, deși scurt, este deosebit de important pentru 
înțelegerea gnoseologiei realiste a lui Aristotel. Eroarea își are originea 
în ignoranță, iar ignoranţa rezultă din lipsa sau defectul unui organ 
senzorial. Demonstrația are ca punct de plecare principii generale, iar 
principiile generale sunt dobândite pe calea inducției; în sfârșit, inducția 
se reazemă pe senzaţia particulară. „Este imposibil să facem o inducţie 
fără senzaţie.“ 

Capitolul 19 iniţiază o temă nouă, de cea mai mare semni- 
ficaţie pentru știința aristotelică: există oare premise nemijlocite. adică 
există oare un început al demonstraţiei, sau seria noţiunilor (și deci a 
premiselor) nu are început, ci este infinită? Începutul este dublu: 
începutul de jos sau un subiect ultim, individul, și începutul de sus sau 
un predicat (atribut) prim, genul cel mai cuprinzător. Convingerea 
fermă a lui Aristotel este aceasta: demonstraţia (știința) este imposibilă 
dacă seria noțiunilor este infinită. Subiectele şi predicatele (atributele), 

precum și termenii mijlocitori între acestea sunt în număr finit; există 
un început absolut jos (un subiect ultim), sus (un predicat prim) și deci 
la mijloc, la termenii medii. Deoarece termenii unui silogism sunt trei, 
care dau două propoziţii, problema seriei finite sau infinite se ridică nu 
numai la subiecte și predicate, ci și la termeni medii, care în principiu 
ar putea fi infiniţi, deși subiectele și predicatele (atributele), adică 
„extremii“, sunt finiţi, cunosc un început și un sfârșit. A treia problemă 
va fi tratată separat, ca şi starea de lucruri în demonstraţia negativă. 
În acest capitol se studiază îndeosebi seria limitată a principiilor, adică 
a noţiunilor ce servesc ca subiect și predicat. Nu există totuși o serie 
finită la termenii reciprocabili, care îndeplinesc deopotrivă rolul de 
subiect şi predicat, fără ca unul să fie cu necesitate anterior altuia, așa 
încât seria subiectelor și predicatelor pare infinită, sub condiţia ca 
raportul de reciprocitate să nu fie luat în două sensuri diferite, adică o 
dată accidental şi altă dată esenţial. În acest din urmă caz, rămâne 
valabilă seria finită. fiindcă totdeauna un termen este anterior altuia, 
fără reciprocitate. 

Capitolul 20 soluţionează cu ușurință situaţia tenmenilor medii, 
o dată ce s-a stabilit că seria termenilor „extremi“ este finită. Este 
evident că între termeni extremi finiți nu poate exista un număr infinit 
de termeni medii. Dacă aceştia ar fi infiniţi, şi termenii extremi ar fi 
infiniţi. Nu putem admite subterfugiul că unii termeni intermediari sunt 
așa de apropiaţi, încât nu permit intermediari, iar ceilalți intermediari 
infiniţi nu pot fi descoperiţi. Căci punctul de plecare al seriilor infinite, 
lie că el este sau nu este nemijlocit, nu are importanță, întrucât termenii 
ce urmează acestui punct sunt, în orice caz, infiniti în număr. 

Capitolul 21 examinează problema: dacă în demonstrațiile 
negative seria termenilor medii este finită sau infinită. Dovada că seria 
termenilor medii, în demonstrația negativă, este finită, se sprijină pe 
dovada că seria termenilor medii în demonstraţia afirmativă este finită. 
Această dovadă, fiind mai complexă, va fi făcută în capitolul următor. 
Dovada din acest capitol este relativ simplă. În toate cele trei figuri, 
fiindcă ambele premise nu pot fi negative, ci una trebuie să fie afir- 
mativă, şi fiindcă în demonstrațiile afirmative seria este finită, urmează 
că şi în demonstrațiile negative va fi la fel. Chiar dacă se recurge la 
combinarea demonstrațiilor în cele trei figuri. numărul combinațiilor 
este finit, fiindcă şi numărul termenilor este finit. 

Capitolul 22 dovedește că, în demonstrațiile atirmative, pe care 
se sprijină demonstrațiile negative, seria intermediarilor nu poate fi 
infinită. Aristotel începe dovada luând ca punct de plecare atributele 
esenţiale. Acest punct de plecare este util, fiindcă prin el demonstraţia 
este asociată cu definiţia. Se știe că definiţia exprimă esenţa lucrului. 
Dacă atributele ar constitui o serie infinită. definiţia nu ar putea formula 
esenţa lucrului. așadar definiţia ar fi imposibilă. În demonstrație, 
atribuirile sunt esenţiale („lemnul este alb“), „căci numai printr-o astfel 
de atribuire demonstrațiile sunt în adevăr dovezi“ (83 a). Atribuirile 
esenţiale se referă, în primul rând, la substanţe, dar ele sunt valabile 
și pentru celelalte categorii, care sunt „accidente esenţiale“, „în sine“, 
ale substanței (calitate, cantitate, relaţie etc.). Cu acest prilej. Aristotel 
respinge din nou teoria platonică a Ideilor, care aşază pe același plan 
esentialul şi accidentalul, adică substanţa și celelalte categorii. săvârşind 
și eroarea de a despărți Ideile de lucrurile singulare. Categoriile fiind în 
număr finit, atributeie ce fac parte din fiecare categorie nu pot merge 
la infinit, în sus şi în jos. Astfel, luând ca exemplu o substanță, „omul“ 
se subordonează „bipedului“. și acesta „animalului“, termen la care 
ne oprim, fiindcă este un predicat prim, iar „omului“ i se subordonează 
indivizii, la care ne oprim, fiindcă sunt subiecte ultime. Aceeaşi cen- 
statare este valabilă și pentru celelalte categorii. Deoarece orice de- 
monstraţie subordonează un singur subiect unui singur atribut mai 
general și mai bine cunoscut, seria atributelor în sus şi a subiectelor 
în jos trebuie să fie finită, altminteri nu am putea cunoaște nimic. Să nu 
uităm că atributele demonstraţiei sunt esenţiale și că esențele definiţiei 
sunt finite în număr. Dacă termenii ar fi în număr infinit, nu ar exista 
principii, adică premise nemijlocite, iar demonstraţia și ştiinţa nu ar mai 
fi posibile. 

Pe lângă metoda aplicată până acum, mai mult „dialectică“ 
(„logică“), adică generală, de a dovedi că seria termenilor extremi și 
medii este finită, există o a doua metodă „analitică“, mai specială și 
precisă, de a dovedi limitarea în jos și în sus a seriei termenilor. Noua 
dovadă nu aduce argumente noi, fiindcă şi ea se referă la esenta 
lucrurilor, deci la legătura necesară dintre subiect și atributul său. Un 
subiect nu poate conţine o infinitate de atribute și nu poate fi continut 
într-o infinitate de atribute esenţiale. Şi de data aceasta, argu mentul 
hotărâtor este natura definiţiei. „Prin urmare, dacă toate predicatele 

enunțate în definiţie sunt esenţiale, iar acestea nu pot fi infinite, seria 
“uitoare, ca şi seria coborâtoare, se va termina“ (84 a). Există dar 
demonstraţie, fiindcă există principii nedemonstrabile. Nu orice poate 
ti demonstrat, cum susțin unii filozofi, cu care Aristotel s-a explicat 
intr-un capitol precedent (3). 

Capitolul 23 examinează consecinţele constatării fundamentale 
că demonstraţia și ştiinţa nu sunt posibile dacă termenii extremi și medii 
se prelungesc la infinit, aşadar, dacă nu există propoziţii prime, 
nemijlocite, fără un termen mediu. În acest scop, Aristotel dezvoltă 
procedeul de a se ridica de la propoziția mijlocită, demonstrată, la 
propoziţia nemijlocită, nedemonstrabilă, dar principiu al demonstraţiei. 
ll ia aici, ca exemplu, atribuirea aceluiași predicat la două sau mai multe 
subiecte care au însă ceva comun sau aparțin aceluiaşi gen — se știe că 
demonstrația nu este posibilă decât în cadrul aceluiași gen și că ea nu 
poate trece de la un gen la altul. Dacă atributul A aparţine celor doi 
termeni C şi D, care aparțin aceluiași gen, el este legat de cei doi termeni 
prin mediul B. Este evident că acest termen mediu aparţine termenilor 
C si D în virtutea unui alt termen mai general, sub care este cuprins B 
sı tot aşa mai departe. dar nu la infinit, căci distanța (medierea) dintre 
subiectul de la început și predicate se reduce tot mai mult până ce sc 
ajunge la o premisă fără mediu, la o propoziție nemijlocită, nedemon- 
strabilă, simplă, „indivizibilă“. Există atâtea demonstraţii câți termeni 
medii, iar termenul mediu este cuprins în termenul major, adică în 
premisa majoră, care este adevăratul „element“ al demonstraţiei. Aceste 
constatări se referă la premisele afirmative, dar ele sunt deopotrivă 
valabile peniru premisele negative, căci știm că există şi premise 
negative nemijlocite. Premisa nemijlocită, simplă, una, este dată 
nemijlocit lui Nous. „Ca și în alte lucruri, principiul este simplu, dar nu 
identic în toate domeniile — lu greutăți este mâna, în muzică semitonul, 
şi aşa mai departe — de asemenea, în silogism unitatea este o premisă 
imediată, iar în demonstraţie și în știință este Nous“ (85 a). 

Capitolul 24, precum și următoarele două (25 și 26), compară 
în ce priveşte valoarea lor. demonstrațiile: universală-particulară, 
u[irmativă-negativă şi directă-indirectă. Capitolul de fată ne arată că 
demonstraţia universală, adică aceea care se referă la totalitatea 
subiectelor de același gen, este superioară celei particulare, care se referă 
la o parte din subiecte, la o specie a genului. Înainte de a dovedi valoarea 
superioară a demonstraţiei universale față de aceea particulară, Aristotel 

apreciază argumentele aduse în favoarea superiorității demonstraţiei 
particulare: 

1. Demonstrația particulară este mai bună, fiindcă ne ajută să 
cunoaştem lucrul însuși, particularul. concretul, nu un altul mai general: 
astfel, eu vreau să-l cunosc pe Coriscos ca muzicant, nu pe muzicant în 
genere. 

2. Universalul există în şi prin particular, ca atare, simpla de- 
monstraţie universală ne rupe de realitate. Deci demonstraţia universală 
este mai puţin sigură și de aceea ne poate înșela. Aristotel răspunde 
celor două argumente în favoarea superiorității demonstraţiei particulare. 
Demonstrația universală ne oferă o cunoaștere mai completă și mai 
sigură, cum ne arată următorul exemplu: suma unghiurilor unui triunghi 
echilateral este egală cu două unghiuri drepte, nu fiindcă triunghiul este 
echilateral, ci fiindcă este triunghi, termen universal. La al doilea 
argument, Aristotel ripostează că universalul, deşi aparţine indivi- 
dualului, particularului, nu este mai puţin real decât particularul şi nu 
este absorbit în acesta, ci, dimpotrivă, este mai real, fiindcă este in- 
destructibil, în timp ce particularul se distruge. Deci demonstrația 
universală nu ne înșală, căci ea nu ne impune părerea că universalul 
există independent de particular. De o asemenea interpretare greșită este 
responsabil cel ce urmărește demonstraţia, auditorul, nu cel ce o face, 
vorbitorul. Un argument suplimentar pentru superioritatea demonstraţiei 
universale este proprietatea universalului (a esenței) de a fi cauza prin 
care se face demonstraţia. În concluzie, demonstraţia universală este 
superioară, fiindcă prin ea știm mai mult, ne apropiem de principiile 
indemonstrabile, și nu ne pierdem în infinit ca în demonstraţia parti- 
culară. Cine cunoaște universalul, cunoaște potenţial şi particularul, căci 
nu putem cunoaște particularul fără să cunoaştem universalul. Unele 
din aceste dovezi sunt dialectice, generale. Tot dialectică este și ultima 
dovadă: demonstraţia universală este inteligibilă, fiindcă se serveşte de 
gândire; demonstraţia particulară trebuie să apeleze la senzaţie. Ar- 
gumentarea lui Aristotel pentru superioritatea demonstrației universale 
este aici unilaterală și tributară influenţei platonice. Opinia obişnuită 
a lui Aristotel este mai nuanţată, chiar în Analitici, pentru a nu mai vorbi 
de lucrările sale ştiinţifice de specialitate. 

Capitolul 25 are de dovedit că demonstrația afirmativă este 
superioară celei negative. Cu acest prilej, Aristotel determină raportul 

dintre judecata afirmativă și judecata negativă. Argumentele sale sunt 
de două feluri: de ordin tehnic și de ordin principial. 

1. Sub raport tehnic, demonstraţia care apelează la mai puţine 
ipoteze este superioară. Demonstrația afirmativă întrebuințează două 
premise afirmative, în timp ce demonstraţia negativă, neputând avea 
două premise negative, trebuie să recurgă și la o premisă afirmativă. De 
aceea demonstraţia negativă este dependentă de demonstraţia afirmativă. 
Superioritatea acesteia apare şi în cazul că un silogism negativ trebuie 
să fie el însuși fundat printr-un prosilogism. Premisa afirmativă va fi 
fundată cu ajutorul a două premise de asemenea afirmative, iar premisa 
negativă cu ajutorul unei premise negative și a alteia afirmative. 
Obtinem astfel trei premise afirmative și o premisă negativă. Proporția 
dintre afirmative şi negative se va păstra în prosilogismele următoare. 

2. Sub raport principial, trebuie să ţinem seama că în orice 
demonstraţie domină premisa majoră, care este universală în chip ne- 
mijlocit. În demonstraţia afirmativă, premisa majoră este universal 
afirmativă, în demonstraţia negativă este universal negativă. Am văzut 
insă că negativa presupune afirmativa, întocmai cum neexistența 
presupune existența. Nu este posibilă demonstraţia negativă fără 
«demonstraţie afirmativă. 

Capitolul 26 dovedește că demonstraţia afirmativă directă, 
care, cum S-a văzut, este superioară demonstraţiei negative directe, este 
superioară cu atât mai mult demonstraţiei indirecte, adică prin reducere 
ia imposibil sau la absurd. Este de ajuns să constatăm că demonstraţia 
indirectă este inferioară demonstraţiei negative directe, pentru a conchi- 
de că demonstraţia afirmativă directă este superioară în mod absolut. 
Reamintim că demonstraţia prin imposibil ia ca majoră contradictoria 
concluziei obținută de demonstraţia directă (în cazul de faţă, a concluziei 
negative: „Nici un C nu este A“). Contradictoria acesteia este: „Unii C 
sunt A“, la care se adaugă minoră considerată evidentă a demonstraţiei 
negative directe: „Toţi C sunt B“. Se obţine concluzia: „Unii B sunt A“, 
care contrazice majora demonstraţiei directe: „Nici un B nu este A“. 
Cum concluzia demonstraţiei indirecte se dovedește falsă, cel putin una 
din premisele acestei demonstraţii este falsă. Falsă este contradictoria 
concluziei obținută în demonstraţia negativă directă. Reducerea la 
imposibil poate lua și contradictoria majorei negative, nu numai a 
concluziei negative. Diferenţa fundamentală între demonstraţia prin 
reducere la imposibil și demonstraţia directă negativă, în favoarea 

acesteia din urmă, este următoarea: în timp ce demonstraţia directă 
negativă merge de la premise la concluzie, reducerea la imposibil merge 
de la concluzie la premise. Cum premisa este anterioară concluziei, 
tot aşa demonstraţia directă negativă este superioară demonstraţiei prin 
reducere la imposibil. Cu atât mai mult demonstraţia directă afirmativă 
întrece demonstraţia prin reducere la imposibil. 

Capitolul 27 cercetează în ce condiţii o știință dată este 
superioară celeilalte. Raportul de superioritate dintre demonstraţii se 
cere completat prin noi consideraţii. Ierarhia științelor este stabilită de 
următoarele criterii: 1) ştiinţa care cunoaște totodată faptul şi cauza 
lui este superioară celei care cunoaşte numai faptul fără cauza lui; 
2) ştiinţa care cunoaşte aspectele abstracte sau matematice — pentru 
Aristotel, abstractul este matematicul — este superioară celei care 
cunoaște un substrat concret, pur material, de exemplu, aritmetica faţă 
de muzică; 3) știința care se fundează pe mai puţine principii, de 
exemplu. aritmetica este superioară geomeiriei. fiindcă prima are ca 
principiu „unitatea“, care nu are o poziţie determinată, cum are punctul, 
care este principiul geometriei. 

Capitolul 28, scurt ca şi cel precedent. pune o problemă care 
a devenit străină teoriei moderne a științei: când ştiinţa este unitară. 
O ştiinţă este unitară când subiectul ei este unitar. chiar dacă sunt 
cercetate aparte aspecte diferite ale subiectului (obiectului) ei. Esenţial 
este ca părţile să aparțină aceluiași gen. Unitatea genului de obiecte 
garantează unitatea științei. Este deosebită de celelalte știința care ia ca 
punct de plecare principii diferite, în genul lor, de genurile celorlalte 
ştiinţe, de genuri care nu derivă unul din altul şi nu pot fi reduse, de 
aceea Aristotel desparte cu stricteţe fizica de matematică. 

Capitolul 29 are sarcina să precizeze că unitatea științei nu 
înseamnă demonstrarea unei concluzii printr-un singur termen mediu. 
Aceeaşi judecată poate fi demonstrată prin mai multi termeni medii 
nu numai din aceeași serie, termenii ncfiind însă în continuitate. ci și 
din serii deosebite, chiar contrare. Să luăm judecata: „Orice fiinţă ce 
simte plăcere se schimbă“. Plăcerea, ca schimbare. poate [i demonstrată 
nu numai prin acel fel de schimbare numit alterare (âNoiws), ci şi 
prin simplul repaus, care este şi el un fel de schimbare, o uecere de la 
mişcare la nemișcare. Plăcerea este produsă și de o alterare și de repaus. 

Multiplicarea demonstrațiilor se poate face și pe altă cale; trecerea de 
lu o figură la alta. 

Capitolul 30 argumentează sumar că hazardul (75xn) nu poate 
li obiect de știință, deci nu este demonstrabil, fiindcă el nu este nici 
necesar, nici „frecvent“. Totuși, în Analitica primă |, 13, 32 b, frecventul 
este apropiat de hazard. Constatăm încă o dată oscilarea noţiunii de 
frecvent" („obișnuit“, „normal“) între necesitate și hazard. 

Capitolul 31. care este semnificativ pentru gnoseologia și 
pentru modul de gândire suplu al lui Aristotel, dovedeşte că demonstra- 
ua şi deci ştiinţa nu se obțin prin senzaţie, dar totodată nu se pot lipsi 
de senzaţie, de experiență. Prima parte a dovezii se întemeiază pe 
constatarea că senzaţia are ca obiect individualul, ceea ce există aici 
si acum, în timp ce demonstraţia se foloseşte de general, de ceea ce 
există pretutindeni și totdeauna, deci de ceea ce nu poate fi perceput. 
Chiar dacă ne-am afla în Lună în momentul eclipsării ei, am vedea 
faptul individual al acestei interpuneri a Pământului, dar nu am ști că 
acest fapt este cauza universală a eclipsei. Dacă faptul se repetă însă, 
descoperim şi cauza, adică universalul, căci „universalui se desprinde 
din individualul care se repetă“. Mai mult. „Sunt cazuri când o simplă 
senzaţie de vedere poate pune capăt cercetării(...) fiindcă am scos 
universalul din ceea ce am văzut” (88 a), de exemplu, dacă am vedea 
porii sticlei, am înţelege de ce lumina trece prin sticlă. Universalul însuşi 
nu este obiect de percepție, dar este scos din percepţia ce se repetă, cu 
ajutorul intuitiei intelectuale (Nous). Într-un capitol precedent (13), se 
afirma că lipsa unui organ senzorial înseamnă o micşorare a domeniului 
științei. În adevăr, universalul este mai preţios pentru ştiinţă decât 
senzaţia individuală și chiar decât intuiţia intelectuală (Nous), fiindcă 
ci ne dă cauza, dar fără senzaţie și fără intuiţie intelectuală nu ajungem 
la universal. Uneori izbutim să vedem însuşi universalul sau cauza. 

Capitolul 32 dezvoltă o concepţie care a fost pregătită îndelung 
până aici: fiecare știință are propriile ei principii; varietatea ştiinţelor 
se explică prin varietatea principiilor. Nu putem demonstra orice prin 
orice fel de principii. Justificarea acestei concepții se face prin cele două 
feluri de argumente, pe care Aristotel nu le separă cu strictețe: argu- 
mentele dialectice („logice“), de ordin general, și argumentele „analiti- 
ce“, mai speciale, mai precise. Aristotel începe prin a se referi la o veche 
constatare din „silogistică“: în mod excepțional, există concluzii 

adevărate din premise false; de regulă, falsul rezultă din fals şi adevărul 
din adevărat. Există și propoziţii false contrare, de exemplu, „dreptatea 
este o nedreptate“ și „dreptatea este o lașitate“. Dar concluziile adevărate 
nu rezultă din orice principii adevărate, ci concluziile și principiile 
adevărate aparţin aceluiași gen (cantitate, calitate etc., o anumită canti- 
tate, o anumită calitate etc.). Desigur, demonstratiile au principii 
comune. cum este principiul contradicţiei, dar acelea nu figurează ca 
premisă majoră într-un silogism. Aristotel nu admite, alături de cele 
două posibilități, principii identice și principii deosebite, o a treia: 
principiile „înrudite“, care reprezintă specii ale aceluiași gen. Principiile 
sunt numai de două feluri: comune oricărei demonstraţii și proprii unui 
gen sau subiect particular de demonstraţie. 

Capitolul 33 examinează o problemă care domină gnoseologia 
peripatetică: deosebirea dintre „știință“ şi „opinie“. Deosebirea nu este 
absolută, fiindcă, cum voim vedea, același obiect poate fi cercetat de 
Ştiinţă ca şi de opinie. Trecerea de la una la alta este posibilă, fiindcă 
amândouă pot fi adevărate. Ele se deosebesc în felul de a fi adevărate. 
Ştiinţa este necesară, iar necesarul este „ceea ce nu poate fi altfel decât 
este“. Opinia este contingentă, adică „poate fi altfel decât este“. 
De aceca opinia poate fi nu numai adevărată, ci și falsă, în timp ce ştiinţa 
este totdeauna adevărată. „Există multe lucruri care sunt adevărate și 
reale, şi totuși ele pot fi și altfel decât sunt. Este evident că cunoașterea 
științifică nu are nimic de-a face cu ele, iar dacă ar avea de-a face, 
lucrurile care pot fi altfel nu ar mai fi altfel.“ Nu numai ştiinţa se deose- 
beşte de opinie, ci şi intuiţia intelectuală (Nois), care cunoaște nemijlo- 
cit judecata necesară sau ceea ce nu poate fi decât adevărat. Dacă obiec- 
tul ştiinţei este necesarul, iar obiectul opiniei contingentul, cum este 
totuși posibil ca același lucru să fie obiect de știință şi obiect de opinie? 
Răspunsul nu este uşor. Un prim răspuns este că deosebirea nu stă în 
obiecte, ci în dispoziţia noastră intelectuală faţă de unul și același obiect. 
O apartenenţă obiectiv necesară şi esenţială ar putea să nu fie cunoscută 
ca atare, și atunci ea se prezintă subiectiv ca posibilă, ca contingentă, 
ca obiect de opinie, fie în ce privește faptul, fie în ce privește cauza. De 
altă pante, în ciuda aparenţei, obiectul științei nu este „întru totul“ acela 
al opiniei. Dacă cineva afirmă că omul este animal, dar nu știe aceasta 
esenţial, el are o opinie. fiindcă atributul esenţial este altul decât atributul 
contingent. Dacă cele două obiecte ar fi „întru totul“ identice, am ajunge 

la afirmaţia absurdă că ceea ce nu poate fi altfel, poate fi totuşi altfel, 
că opinia adevărată poate fi falsă. De aceea Aristotel precizează că 
cuvântul identic este luat în mai multe sensuri; și, la fel, același obiect 
(de exemplu, diagonala ajunge să aibă atribute diferite: comensurabil, 
incomensurabil). Aceste două atribute nu sunt identice, de aceea opinia 
adevărată se pronunță pentru incomensurabil și opinia falsă pentru 
comensurabil. În concluzie, același om nu poate avea despre acelaşi 
obiect știință şi opinie, în același timp și sub același aspect. Obiectul 
este identic, aspectele nu sunt identice. 

La sfârșitul capitolului, Aristotel enumeră și celelalte noţiuni 
deosebite de opinie: „gândire discursivă“ (5idvoa), „gândire intuitivă“ 
(Noûs), „artă“ (TExvn), „prudență“ (p6vnois), „înţelepciune“ (00ţia). 
Aceste deosebiri sunt mai mult de resortul fizicii și eticii. 

Capitolul 34 este o completare și poate chiar o moderare a celui 
precedent. După ce a arătat că obiectul ştiinţei este necesarul sau ceea 
ce „nu poate fi altfel decât este“, şi că metoda științei este demonstraţia 
printr-o cauză-esenţă, care este termenul mediu al demonstraţiei, 
Aristotel susține că descoperirea termenului mediu al esenței, factorul 
hotărâtor al demonstraţiei necesare, poate fi făcută repede, printr-o 
singură aruncătură de privire ageră și pătrunzătoare, oarecum printr-un 
fler, prin ceea ce el numeşte âyxivoia, calitate mai mult contingentă, 
legată de activitatea neprevizibilă a conştiinţei. Astfel, de exemplu, dacă 
observ că partea luminoasă a Lunii este întoarsă spre Soare, am surprins 
cu promptitudine de unde primeşte ea lumina. 


CARTEA A II-A 


Principala temă a cărții a doua este definiţia, cealaltă metodă 
a ştiinţei, ca şi a opiniei (a dialecticii). Demonstrația stabileşte legătura 
necesară dintre un lucru şi atributul său, cu ajutorul cauzei acelui atribut. 
Cauza atributului este esenţa lucrului, iar definiţia exprimă esența 
atributului și a lucrului care posedă atributul. Deşi deosebite, de- 
monstraţia și definiţia se împletesc foarte strâns în mai multe chipuri 
care pot fi reduse la trei: definiţia stă la începutul demonstraţiei ca 
principiul ei; ca poate fi şi concluzia demonstraţiei; în sfârşit, ea poate 
fi exprimată, desfășurată într-o demonstraţie, fără să se confunde totuși 

cu aceasta. Termenii sunt aceiaşi, așezarea lor este diferită. Pe scurt, 
demonstraţia nu ne dă niciodată direct esența definitorie (quidditatea). 

În afară de această temă, cartea a Il-a se ocupă de problema 
cauzei, care este legată de termenul mediu și este prezentă deopotrivă 
în demonstraţie și în definiție, precum și de raportul dintre cauză şi efect, 
în ordinea reală şi în ordinea logică (cauza şi efectul se demonstrează 
reciproc, iar acelaşi efect poate avea cauze diferite). 

Capitolul 1 aduce o prețioasă completare a expunerii de până 
acum. Ne reamintim că în capitolul 1 al cărţii I se vorbea numai de o 
expunere demonstrativă a unor cunoștințe câștigate dinainte. Acest 
capitol vorbeşte de probleme, de cercetare, de progresul cunoașterii, iar 
capitolul final (19) al cărţii ne va arăta, într-o admirabilă schiţă, cum 
ajungem să cunoaștem. fie treptat prin procesul experienței, fie 
nemijlocit prin intelect (Nos), principiile demonstraţiei. Patru sunt 
problemele pe care căutăm să le rezolvăm în știință: 1) faptul căun lucru 
are sau nu un atribut (de exemplu: „Suferă Soarele o eclipsă?“); 2) care 
este cauza că lucrul are un atribut („De ce Soarele suferă o eclipsă?“); 
3) există lucrul însuși (de exemplu: „Există oare centaurul sau zeul?*); 
4) care este esenţa lucrului, ce este (ri oT) lucrul? Cele patru pro- 
bleme sunt strâns legate, şi în capitolul următor se va arăta că toate 
întrebările se reduc la descoperirea cauzei: „S este oare P?“ înseamnă 
„care este cauza că S este P?*; „există S?“ înseamnă „care este cauza 
că S există?“ Primele două probleme se referă la subiect în legătura 
lui cu un atribut, deci la cauza acestei legături; celelalte două privesc 
subiectul singur în existenţa şi esenţa lui. De o parte, cauza atributelor 
unui lucru, de altă parte, cauza lucrului însuşi. 

Capitolul 2 dezvoltă ideea strânsei conexiuni dintre cele patru 
grupe de cercetare. În primul rând, Aristotel stabilește legătura dintre 
chestiunea de fapt (ce atribut are un subiect) şi chestiunea existenţei 
subiectului însuşi. Prima chestiune se ocupă de existenţa parțială (Eni 
u€povs), căci ea cercetează dacă „un lucru este într-un fel sau altul“, de 
exemplu, dacă Luna trece printr-o eclipsă; a doua se ocupă de existența 
totală sau „absolută“ (mis), adică, în exemplul nostru, „dacă 
Luna există“. Dar amândouă chestiunile se reduc la o altă problemă: 
care este termenul mediu sau cauza că un subiect are acest atribut şi 
că subiectul există. Celelalte două chestiuni, care este cauza că subiectul 
are un atribut și care este esenţa subiectului, se reduc de asemenea la 


50 


INTRODUCERE LA ANALITICA SECUNDĂ 


o singură chestiune: care este termenul mediu, cauza. A doua grupă 
de chestiuni este cheia primei grupe. În adevăr, atributul unui subiect 
şi existența subiectului se reduc la cauza lor și cauza lor se identifică 
cu esenţa subiectului. Deoarece cauza este termenul mediu, se poate 
spune că toate întrebările se concentrează în una singură: căutarea 
termenului mediu, chestiune de care se ocupă — e drept, mai mult din 
punct de vedere formal — Analitica primă (cartea I, cap. 27-31). 
Aristotel își ilustrează concepţia printr-un exemplu împrumutat din 
astronomie. Problema „are Luna o eclipsă?*, în care se cuprind faptul 
eclipsei (existenţa parţială) şi existenţa (absolută) a Lunii, ne conduce 
la chestiunea „care este cauza eclipsei?“ Cauza eclipsei este „esența“ 
eclipsei, definiţia eclipsei (interpunerea Pământului între Soare şi Lună). 
„În toate aceste cazuri este evident că natura lucrului și cauza lui sunt 
identice.“ Un alt exemplu folosit de Aristotel este „acordul muzical“. 
Definiţia acordului muzical: „o proprietate numerică între o notă înaltă 
şi una joasă“ este însăși cauza acordului. Cercetăm după aceea care este 
raportul numeric. 

Urmează o precizare foarte importantă, fiindcă ea contrastează 
cu o afirmaţie din capitolul 31 al cărții I din opera de faţă. În acel capitol 
Aristotel susţinea că „senzaţia“ nu poate demonstra, fiindcă ea nu oferă 
generalul, esenţa, ci individualul. În acest capitol el afirmă că putem 
„vedea“ termenul mediu, cauza, esența (interpunerea Pământului). Dacă 
în momentul eclipsei ne-am afla în Lună, termenul mediu (interpunerea 
Pământului) ar cădea sub simțuri, adică am percepe oprirea de către 
Pământ a razelor Soarelui şi întunecarea Lunii. 

Capitolul 3 examinează o problemă capitală a logicii aristo- 
telice: raportul dintre demonstraţie și definiţie, cele două principale 
metode ale științei. S-a văzut în capitolul anterior că orice demonstraţie 
se reduce la găsirea termenului mediu, a cauzei. Termenul mediu (cau- 
za) este esenţa lucrului, iar esenţa lucrului este exprimată de definiţie, 
deci termenul mediu este esenţa definitorie. De acum, problema cărții 
a II-a este în ce raport stau demonstraţia și definiţia. Două sunt aspec- 
tele acestei probleme: 1) poate fi redusă definiţia la demonstraţie şi 
invers, sau ele sunt deosebite şi ireductibile? 2) ce este definiția? Pentru 
clarificarea celor două aspecte, va trebui să rezolvăm unele dificultăți. 
Primul punct care se cere discutat este formulat de Aristotel astfel: „este 
cu putință sau este peste putință să cunoaștem același lucru, în aceeași 

privință, atât prin definiție, cât și prin demonstrație?“ Răspunsul negativ 
al lui Aristotel este întemeiat pe patru consideraţii: 

1. Definiţia esenței este totdeauna universală și afirmativă, în 
timp ce demonstraţia poate avea și concluzii numai negative în figura 
2, și numai particulare în figura 3. 

2. Nici chiar demonstrațiile universale și afirmative nu pot fi 
reduse la o definiţie. Astfel, demonstraţia că „orice triunghi are suma 
unghiurilor egală cu două unghiuri drepte“ nu poate deveni o definiție. 
Dacă demonstrabilul ar fi o definiţie, am avea atunci un demonstrabil 
fără demonstraţie. 

3. Inducţia (experiența) ne arată că prin demonstraţie, nu prin 
definiţie, cunoaștem atributul esenţial sau accidental care se afirmă sau 
se neagă despre ceva. 

4. Definiţia se raportă la substanţe, nu la atribute. 

Este deci evident că nu tot ce poate fi demonstrat poate fi 
definit. Dar poate este adevărat invers, că tot ce poate fi definit poate fi 
și demonstrat. Nici sub această formă nu este valabilă identificarea 
definiţiei și demonstraţiei, pentru următoarele motive: 

1. Ca și înainte, o demonstraţie a definiţiei ar însemna o 
demonstraţie fără demonstraţie, ceea ce este absurd. Despre unul și 
același lucru există numai un fel de cunoaştere ştiinţifică. 

2. Noul argument este încă mai temeinic: el subliniază rolul 
definiţiei în demonstraţie. Definiţiile sunt principiile demonstraţiei, și 
se știe că principiile sunt nedemonstrabile. În caz contrar, demonstraţia 
continuă la infinit, iar știința devine imposibilă. 

3. Nici măcar limitarea la unele cazuri nu face din definiţie o 
demonstraţie. Căci definiţia se raportă la substanţă, la esenţă, în timp 
ce demonstraţia presupune esența (substanţa), și se raportă la atributele 
acesteia, de exemplu, aritmetica presupune esențele de unitate, pereche. 
nepereche etc., și tot așa celelalte științe. 

4. Definiţia nu enunţă altceva despre un subiect dat, ci enunță 
însuşi conținutul esenţial al subiectului, așadar, definiţia repetă definitul, 
tot definitul, de exemplu, omul este totuna cu animal-biped, în timp ce 
demonstraţia arată că un atribut aparţine sau nu aparține unui subiect 
dat, precum și subiectelor ce sunt subordonate primului (de exemplu. 
echilateralului, isoscelului etc., ca și triunghiului în genere). 

În rezumat, demonstraţia nu este definiţie și nici definiția nu 
este demonstraţie, deci ele sunt diferite și de aceea nu putem avea despre 
unul și același lucru o definiţie și o demonstraţie. Vom vedea că 
Aristotel nu menţine această strictă deosebire, ci va face, în unele cazuri, 
din demonstraţie o exprimare în alți termeni a definiţiei, o desfășurare 
a definiţiei, fără ca totuşi demonstraţia însăşi să fie o definiţie. 

Capitolul 4 respinge direct posibilitatea de a demonstra esenţa 
definitorie, după ce a dat la lumină dificultăţile ce decurg din confun- 
darea demonstraţiei și definiției. Demonstrația dovedeşte un atribut 
despre un subiect cu ajutorul termenului mediu. Dacă demonstraţia ar 
[i o definiţie, cei trei termeni ai silogismului ar trebui să fie identici, 
căci definiţia şi definitul sunt reciprocabili. Termenul major ar fi 
definiția mediului și mediul ar fi definiţia minorului. Deci definiția ar 
li cuprinsă în premisa minoră și, prin urmare, concluzia ar fi dată 
dinainte. Demonstrația definiţiei ar fi deci o petitio principii, o tauto- 
logie. Să presupunem că vrem să demonstrăm esența (A) omului (C). 
Demonstrația se va face prin termenul mediu (B), care va fi tot esența 
omului („animal-biped“), și tot aşa vom repeta la infinit esenţa omului. 
În realitate, „animal-biped“ este numai un atribut al omului, nu este 
identic cu omul, adică nu este esenţa omului. Pretinsa demonstraţie a 
definiţiei este o anticipare a concluziei din premise. Tautologică este, 
bunăoară, demonstrarea definiţiei sufletului dată de platonicul 
Xenocrates: sufletul este un număr care se mișcă prin sine. Cum această 
definiţie este totuna cu „ceea ce își dă sieși viața“, dacă în minoră enunţ 
că „sufletul este cauza propriei sale vieți“, am anticipat concluzia: 
„sufletul este un număr care se mişcă prin sine“. Pe scurt, dacă de la 
început admitem că A este definiţia (esenţa) lui C, şi apoi introducem, 
pentru demonstraţie, termenul mediu B, acesta va fi exact esenţa lui 
C, deci va fi A, iar concluzia va fi un cerc vicios. 

Capitolul 5 cercetează dacă esența definitorie nu ar putea fi 
dovedită prin diviziune, după ce am constatat că ea nu poate fi 
demonstrată. În Analitica primăl, 31, Aristotel a arătat, respingând pe 
Platon, că diviziunea nu este o derivare necesară, silogistică, indepen- 
dentă de voinţa adversarului, deci a arătat că diviziunea nu demonstrează 
nimic, cum nici inducția nu demonstrează. Diviziunea este legată de o 
întrebare, de exemplu: „Este omul însuflețit sau nu este?“ și răspunsul 
este o concesie, o presupunere („este însufleţit“), nu o concluzie, 

o dovadă, și tot aşa mai departe, dacă diviziunea este continuată spre 
particular („este omul un animal acvatic sau de uscat?“), oricât ar fi 
de multe sau de puţine diferențele. Dacă, după mai multe diviziuni, 
ajung la rezultatul că „omul este un animal de uscat“, aceasta nu numai 
că nu este o concluzie necesară, dar nici măcar nu oferă garanţia că 
propoziţia exprimă esenţa definitorie, quidditatea omului, aşadar, că 
exprimă numai atribute esenţiale, nu şi accidentale, neglijând vreun 
intermediar important. Dar să presupunem că vom face diviziunea cu 
cea mai mare grijă, fără a omite nimic esenţial şi fără a adăuga nimic 
accidental, oprindu-ne la ceva „indivizibil“ (&rouov), la esenţa specifică. 
Vom obţine oare o definiţie? Se prea poate să obținem o definiție (ceea 
ce el nu concede la silogism), dar o astfel de definiţie-diviziune nu va 
fi un silogism demonstrativ, deşi ea ne arată ceva, este o cunoștință. 
Diviziunea, nefăcând apel la termenii medii, nu ne arată de ce este așa 
și nu altfel. Diviziunea înșiră, ce-i drept, atributele omului, dar ea 
cunoaște numai alternativa, de exemplu, omul este sau muritor, sau 
nemuritor. Astfel de formulări nu pot fi considerate definiţii, după cum 
nu sunt nici silogisme. Tot aşa, inducția ne face să cunoaştem ceva, fără 
a fi totuși o demonstraţie. Pe scurt, definiţia nu este însăși diviziunea, 
deși ea poate să se servească de rezultatele diviziunii, după ce a dat greș 
încercarea de a face din definiţie o demonstraţie. 

Capitolul 6 face o nouă încercare de a demonstra esența 
(definiţia). De data aceasta, dovada se face „din ipoteză“, adică se ia ca 
premisă majoră o „ipoteză“, care în cazul de faţă este definiţia definiţiei 
(esenţa definitorie este o totalitate de atribute esenţiale proprii lucrului 
de definit). Un asemenea silogism, în care premisa majoră este definiţia 
definiţiei, iar minora definiţia unui termen special, este un silogism 
defectuos. Precum în silogismul obișnuit definiţia silogismului nu 
constituie niciodată premisa majoră şi este numai subînțeleasă, tot așa, 
definiţia definiţiei nu poate fi majora unui silogism „ipotetic“. Numai 
dacă cineva se îndoiește că o enunţare este o definiţie sau că un silogism 
este un silogism, formulăm explicit definiţia definiţiei sau definiția silo- 
gismului. Și tocmai în cazul de față nu avem nevoie de un silogism 
ipotetic în care majora este definiția definiţiei. Dar chiar dacă am admite 
un asemenea silogism „ipotetic“, el nu ne satisface, fiindcă definiția pe 
care vrem să o demonstrăm, adică să o obținem în concluzie, exista 
dinainte în premisa minoră. Deci demonstraţia „prin ipoteză” este, de 

asemenea, un cerc vicios. Dar poate salvăm silogismul „ipotetic“, dacă 
recurgem la contrarii, adică la definițiile contrariilor, şi demonstrăm o 
definitie prin definiția contrară. Dacă, de exemplu, am definit esența 
răului prin „divizibil“ și esența binelui prin „indivizibil“, conchidem 
din definiţia răului, ca fiind „divizibilul“, esenţa binelui, ca fiind 
„indivizibilul“. Şi în cazul acesta comitem o petitio principii, fiindcă 
admitem dinainte definiţia pe care vrem să o demonstrăm. În premisa 
minoră, termenul mediu afirmat despre termenul minor nu este nici 
identic, nici convertibil cu el, așa cum cere definiția. În sfârşit, şi dovada 
definiţiei prin diviziune (cap. 5), ca şi dovada prin silogism (cap. 3 şi 4), 
ridică următoarea dificultate: ea nu ne arată că elementele definiţiei 
constituie o totalitate, nu o înșirare de atribute (cf. Analitica primă, II, 
15, unde se vorbește de silogismele din premise opuse). 

Capitolul 7 continuă să arate imposibilitatea de a demonstra 
definiția, după ce arătase această imposibilitate, dacă recurgem la 
silogism (cap. 3 și 4), la diviziune (cap. 5), la definiţia definiţiei (cap. 6). 
Problema însăși, demonstrarea prin definiţie a esenței, este tautologică. 
fiindcă demonstraţia presupune esenţa (definiţia). Tautologia dispare 
dacă dovedirea definiţiei se face nu prin silogism, ci prin cealaltă 
metodă: inducția. Acest capitol are ca temă imposibilitatea de a dovedi 
definiţia (esenţa) și prin metoda inducției. Inducţia pornește de la 
lucrurile particulare, cunoscute prin percepția individuală, pentru a găsi 
atributul esenţial care aparține tuturor lucrurilor cuprinse într-o specie. 
Inducţia nu poate dovedi esenţa sau definiţia, fiindcă nu poate deosebi 
esentialul de neesenţial, întrucât ea este prea legată, prin percepție, de 
cazurile individuale. Esenţa nu poate fi percepută sau arătată cu degetul. 

Mai există o consideraţie pentru care esenţa nu poate fi 
demonstrată prin definiție. Cunoașterea esenței include cunoașterea 
existenţei acesteia. Aristotel repetă şi aici convingerea sa că nu putem 
şti ce esenţă sau quidditate are un lucru, dacă nu știm că el există. 
Numai demonstraţia, nu și definiţia, poate dovedi existența unui lucru. 
Dacă definiţia ne-ar face cunoscută și existenţa, atunci și definiția 
nominală a unui lucru care nu există, de exemplu, țap-cerb, ar include 
existenţa lui. Ştiinţa nu se limitează niciodată la definiţii nominale. Dar 
definiţia nu poate dovedi existența unui lucru și pentru motivul că 
existenţa nu este o esenţă a vreunui lucru, un gen, o categorie. Prin ur- 
mare, definiţia nu demonstrează esenţa nici prin inducţie; de asemenea, 


55 


MIRCEA FLORIAN 


ea nu demonstrează existenţa unui lucru sau că un lucru are acest nume. 
Dacă definiţia ar fi nominală, adică o înșiruire de cuvinte care exprimă 
sensul unor cuvinte, atunci și înșiruirea de cuvinte legate, cum este 
poemul epic Iliada, ar putea fi considerată ca o definiţie. 

În concluzie, esența nu poate fi demonstrată prin definiţie. 
Fiecare din acestea are numai o sarcină: definiția exprimă esenţa, dar nu 
o demonstrează, demonstraţia dovedeşte existenţa, nu esenta lucrurilor. 

Capitolul 8 reia problema care a fost dezbătută preliminar în 
capitolele precedente: ce este definiţia şi dacă ea poate fi obiect de 
demonstraţie. Se știe că esenţa unui lucru și cauza lui sunt identice. Dar 
oare nu am putea demonstra esența (definiţia), adică nu am putea oare 
obține definiţia în concluzie, dacă luăm esenţa ca termen mediu? Am 
avea atunci silogismul cel mai solid în Barbara, universal și afirmativ. 
În realitate, nu realizăm o demonstraţie adevărată a esenței, ci o petitio 
principii, o aparență de demonstraţie, căci, procedând așa, dovedim 
esenţa (definiţia) tot prin esență considerată ca demonstrabilă. 

Există însă și un alt caz de demonstraţie a esenței, de explicaţie 
cauzală. În loc de a face din esenţa lucrului termenul mediu al demon- 
straţiei, putem recurge la o esență străină, adică am putea demonstra 
o esenţă (definiţie) prin altă esență (definiţie). Aristotel arată că această 
demonstraţie a esenței prin altă esenţă este posibilă, dar ea este parțială 
și ca atare nu este o adevărată demonstraţie, ci una imperfectă, dia- 
lectică, un „silogism logic“. Astfel putem demonstra forma lucrului prin 
materia lui și invers. 

Să vedem acum în ce condiţii este posibilă o astfel de demon- 
stratie necompletă a definiţiei. Se știe că nu cunoaștem ce este, sau esența 
unui lucru, dacă nu cunoaștem existenţa lui, faptul că el există. Așa, 
bunăoară, când spunem că tunetul este un zgomot în nori sau că eclipsa 
este o lipsă de lumină la Lună, nu cunoaştem existenţa lucrurilor prin 
esenţă (cauză), ci accidental. Dacă cunoaştem existenţa unui lucru numai 
prin accidentele sale, nu cunoaștem esenţa sa. Dacă, dimpotrivă, cu- 
noaştem lucrul prin cauza lui, știm și căel există și de ce există (esența 
lui). De exemplu, dacă știu că interpunerea Pământului cste cauza 
eclipsei, cunosc și că eclipsa există și de ce este așa (esența eclipsei). 

Dacă însă nu cunoaștem cauza, ci numai efectul, simplul fapt, 
de exemplu, faptul că o lună plină fără umbre suleră eclipsă, atunci luăm 
efectul ca termen mediu și demonstrăm existența lui. ‘Trebuie să mergem 

mai departe pentru a cunoaște cauza sau esenţa, de exemplu, din ce 
cauză luna plină, fără umbre asupra ei, suferă eclipsă. Pornind de la 
elect și suindu-ne treptat din cauză în cauză până la o cauză care nu mai 
necesită căutarea altei cauze, vom putea demonstra esenţa (cauza), dar 
nu vom avea o demonstraţie completă, ci una parţială, (a cauzei 
materiale sau a cauzei formale, eficiente, finale). În concluzie, o deplină 
demonstrație a esenței nu este posibilă, ci numai una parțială prin 
uecerea de la efect la altceva decât el, la cauze. Adevărata și deplina 
«demonstraţie este aceea de la cauză la efect. 

Capitolul 9 precizează constatările de până acum. Am văzut 
ca unele lucruri au cauza (esenţa definitorie) în ele însele — este 
adevărata explicaţie cauzală a schimbărilor unui lucru prin esenţa lui 

altele au cauza în ceva străin, în altă esență. Demonstrația esenței 
«ste posibilă numai pentru lucrurile din urmă. La cele dintâi, esenţele 
sunt date nemijlocit, sunt deci principii și, ca atare, nu sunt demonstra- 
bile. Ele sunt considerate ca ipoteze, cum, de exemplu, aritmetica pre- 
supune numărul, unitatea. La lucrurile care au cauza lor în alte lucruri, 
in alte esențe, esenţa este demonstrată, cum s-a văzut în capitolul prece- 
dent, dar demonstraţia nu este completă, nu este, așadar, o demonstraţie 
a esenței în sensul plin al cuvântului. 

Capitolul 10. Rezumând cercetarea de până acum asupra 
„aportului dintre definiţie și demonstraţie, acest capitol oferă o clasi- 
licare a speciilor de definiție. O primă specie este ceea ce s-a numit mai 
tirziu definiţie nominală, adică definiţia care, cum spune Aristotel, 
explică sensul unui cuvânt, de exemplu, sensul triunghiului. Această 
definiție nu presupune existenţa definitului. Și deoarece esenţa nu este 
dată fără existență, definiţia nominală nu ne face cunoscută nici 
existenta, nici esenţa lucrului definit, ci numai semnificaţia unui cuvânt. 
A doua definiţie este ceea ce modermii numesc definiție genetică. Ea 
este şi o definiţie reală, fiindcă ne arată cauza lucrului și astfel ne face 
cunoscută esenţa (cauza) lucrului. Această definiţie, fiindcă ne dezvăluie 
cauza (esenţa) lucrului, este și un fel de demonstraţie. Ea diferă de 
demonstrație numai prin așezarea cuvintelor. Astfel, definiția genetică 
a tunetului („tunetul este zgomotul focului care se stinge în nori“) nu 
se deosebește de demonstraţie, care ne dovedește că tunetul este 
/gomotul din nori din cauza stingerii focului în nori. Demonstrația are 
două premise și concluzie în continuitate; definiția exprimă în alți 

termeni mersul demonstraţiei. Există şi o a treia definiţie mai scurtă, 
care se confundă cu concluzia demonstraţiei (de exemplu „tunetul este 
zgomotul în nori“). O ultimă specie de definiţie este aceea a termenilor 
nemijlociţi, a termenilor care nu au cauze, ci ei sunt cauze nemijlocite. 
Aceste definiţii se referă la premisele nemijlocite, şi ca atare sunt 
nedemonstrabile. 

Dacă facem abstracţie, cum face și Aristotel la sfârșitul 
capitolului, de definiția nominală, dependentă și ea de esență, obținem 
următoarele trei definiţii: 1) definiţia termenilor nemijlociți ai demon- 
straţiei, așadar, definiţia ca principiul demonstraţiei; 2) definiţia genetică 
(prin cauză), care exprimă, în termenii așezați în altă ordine, demon- 
stratia; 3) definiţia care se confundă cu concluzia. Toate aceste definiţii 
se referă la esenţă. Se vede cât de nestabilă este poziţia lui Aristotel faţă 
de definiţie şi raportul acesteia cu demonstrația. Uneori, filozoful afirmă 
că nici o definiţie nu este demonstrabilă, că deci definiţia și demonstraţia 
sunt metode științifice deosebite, deși complementare, alteori, el restrân- 
ge nedemonstrabilitatea numai la definițiile termenilor nemijlociţi, ale 
substanţelor. 

Capitolul 11 studiază problema centrală a ştiinţei, deci a de- 
monstraţiei și definiţiei — problema cauzalității. Demonstrația ştiinţifică 
se face prin cauze care sunt termenii medii ai silogismului, iar definiția 
poate fi genetică sau cauzală, un fel de demonstraţie. Aristotel 
formulează din nou teoria sa a celor patru cauze: 1) cauza formală sau 
esența; 2) cauza materială sau fundamentul necesar; 3) cauza motrice 
sau eficientă; 4) cauza finală, scopul. Toate cauzele pot servi ca termen 
mediu în demonstraţie. Grupării cauzelor îi urmează exemplificări de 
cauzalitate, cu exceptarea cauzei formale (esenţiale). Exemplul de cauză 
materială (necesară) este împrumutat de la geometrie, ceea ce ar fi o 
presimţire a legăturii strânse dintre materie şi geometrie. Care este 
fundamentul necesar că unghiul înscris într-un semicerc este un unghi 
drept? Ilustrarea cauzei motrice (eficiente) sau a „principiului mișcării“ 
este luată din istoria grecilor, nu din lumea fizică: din ce cauză a izbucnit 
războiul dintre greci şi perși? Pentru exemplificarea cauzei finale, 
Aristotel recurge la medicină și arhitectură: scopul plimbării după 
mâncare este sănătatea, iar scopul construirii casei este adăpostirea 
bunurilor. În exemplul împrumutat de la medicină, scopul are un mijloc 
care este cauza eficientă. Cauza eficientă a sănătăţii obținută prin 

plimbare este „neîngrămădirea alimentelor la intrarea în stomac“, adică 
buna distribuire a alimentelor în stomac sau buna digestie. În 
«demonstraţie, nu numai cauza finală, ci și cauza eficientă pot fi luate ca 
termen mediu, dar atunci obținem un alt silogism decât cel al cauzei 
linale. Cauzalitatea finală este o răsturnare a cauzalităţii eficiente, 
concepţie susținută și de gânditori mai noi. În ordinea cauzalității efi- 
ciente, scopul este cel din urmă realizat, iar cauza eficientă este cea 
dintâi; în ordinea cauzalităţii finale, scopul ca idee este cel dintâi, iar 
cauza eficientă (mijlocul) este subordonată. 

Aristotel se ocupă și de cazurile în care acelaşi efect este 
explicat totodată printr-o cauză materială (necesară) și o cauză finală, 
de exemplu trecerea luminii prin sticla unei lămpi. Lumina trece prin 
sticlă, fiindcă sticla are pori mai mari decât particolele de lumină (cauza 
materială) și pentru ca să ne lumineze în întuneric (cauza finală). 
În genere, explicaţia naturii recurge la aceste două cauze: materială şi 
finală; de exemplu, căderea pietrelor este necesară, fie că mișcarea de 
cădere este naturală, fie că este artificială, violentă (piatra este aruncată). 
Capitolul sfârşeşte cu afirmaţia că în natură și în artă intervine şi 
hazardul, alături de necesitatea materială. Aristotel defineşte hazardul 
mai ales în opoziţie cu cauza finală: hazardul nu are niciodată un scop. 

Capitolul 12 continuă a dezvolta tema capitolului precedent 

- problema cauzalității — anume cercetează raporturile de timp dintre 
cauză și efect. Pentru amănunte, Aristotel trimite la Fizica, la teoria 
mişcării, unde chestiunea este tratată în cartea a VI-a, totuși sumar și 
acolo. Cauza și efectul se succed sau pot fi simultane. Problematice sunt 
cazurile în care există un interval de timp, o lipsă de continuitate între 
cauză și timp, interval în care pot interveni și alte cauze, așa încât nu 
putem conchide apodictic de la efect la cauză. La cauzele simultane 
cu efectele lor este indiferent dacă cei doi termeni s-au produs în trecut, 
se produc în prezent, sau se vor produce în viitor. Constatarea este 
valabilă pentru existență, ca și pentru devenire. Postulatul fundamental 
ul cauzalităţii este ca termenul mediu și termenii extremi să aparțină 
aceluiași gen de timp, deci este ca toţi termenii demonstraţiei să fie 
omogeni sub raportul timpului. Totdeauna eclipsarea este simultană cu 
interpunerea pământului, iar înghețarea apei cu dispariția căldurii. 

În cazul în care efectul și cauza nu sunt simultane, se ridică 
întrebarea: cauze și efecte diferite în timp, fie trecute, fie prezente, fie 

viitoare, pot oare să constituie o succesiune continuă de la cauză la 
efect? Îndeosebi, interesează trecerea de la un efect prezent la o cauză 
trecută. Demonstrația se face prin trecerea de la efectul actual la cauza 
trecută, deci termeul mediu este efectul. Aristotel nu deosebeşte sufi- 
cient rațiunea de a cunoaște, care poate fi și efectul, de raţiunea reală 
sau producătoare, care este totdeauna cauza propriu-zisă. Trecerea de 
la cauza trecută la efectul prezent nu este posibilă, indiferent dacă 
intervalul dintre cauză și efect este determinat sau nedeterminat. Căci 
de la cauza trecută la efectul actual — efectul poate fi și el trecut, dar 
tot la distanţă de cauză — pot interveni şi alte cauze pentru a produce 
un efect tot trecut și cu atât mai mult actual. 

În ce condiţii, fiind dat intervalul de timp între cauză și efect, 
putem spune: fiindcă a fost dat ceva în trecut (cauza), a apărut altceva 
în prezent (efectul)? Dificultatea de a lega cauza trecută de un efect 
prezent este că intervalul de timp ce desparte cauza de efect nu este 
continuu. Există un timp în care cauza subzistă fără acest efect și, ca 
atare, ea ar putea produce un alt efect decât cel prezent, așa cum există 
şi un timp în care efectul subzistă fără cauză și, ca atare, el ar putea fi 
produs de altă cauză. Procesele trecute sunt ca punctele unei linii, sunt 
adică indivizibile şi de aceea nu sunt lipite, contigue; dimpotrivă, 
procesul prezent nedeterminat este divizibil, așa încât în prezent se 
cuprinde o infinitate de procese trecute, întocmai cum în linie se 
cuprinde o infinitate de puncte. 

Soluţia dificultății de a demonstra un efect prezent printr-o 
cauză trecută este următoarea: dacă nu există continuitate de la cauză 
la efect, aşadar, dacă nu putem spune că, dată fiind cauza, se va produce 
un anumit efect, deoarece, înainte de producerea acestui efect, cauza 
poate produce un alt efect sau efectul poate avea o altă cauză, în schimb, 
putem trece de la efect la cauză, aşa încât efectul poate fi termenul 
mediu în demonstraţie. Efectul devine cauză silogistică (termen mediu), 
raţiunea de a cunoaște cauza. Este suficient ca din trecut să luăm cauza 
primă sau cea mai apropiată de efect. Dar nu există oare între cauză și 
efect o infinitate de intermediari? Nu, fiindcă efectul este cel mai 
apropiat de prezent. de „acum“, care — după Aristotel — este principiul 
timpului. Aceeași argumentare este valabilă pentru viitor, în ipoteza că 
efectul a devenit el însuși cauză, ca în exemplul: punerea temeliei unei 

case este cauzată de tăierea pietrelor necesare temeliei, iar construcţia 
casei de punerea temeliei. 

În concluzie, dacă există un interval de timp între cauză și 
efect, demonstraţia este valabilă numai de la efect la cauză, nu de la 
cauză la efect, ca în cazul simultaneităţii cauzei și efectului. Aristotel 
creează și cazul special în care cauza și efectul se succed circular, adică 
există interval de timp, dar efectul devine cauza cauzei, iar cauza efectul 
efectului, ca, de exemplu, ploaia produce, prin evaporarea apei, nori, 
iar norii produc ploaia, şi tot aşa mai departe, circular. Şi în acest caz, 
cfectul serveşte pentru demonstrarea cauzei, niciodată invers. 

În cele din urmă, Aristotel subliniază la cauzalitate diferenţa 
— capitală în doctrina sa — dintre ceea ce se produce universal și 
necesar, sub aspectul eternității, pe de o parte, și ceea ce se produce 
„frecvent“, „de obicei“, de altă parte, de exemplu, nu oricărui bărbat 
îi creşte barba. Deosebirea aceasta se aplică la termenul mediu, la cauză. 
Cum este cauza, tot așa sunt și premisele nemijlocite. 

Capitolul 13 are calitatea de a fi mai uşor de înţeles decât 
celelalte, deşi este unul din cel mai lungi. În acest capitol se reia 
problema principală a cărţii a II-a: ce este definiția. Aristotel a arătat 
înainte că definiţia este: 1) principiul nedemonstrabil al demonstraţiei; 
2) un fel de demonstraţie cu altă așezare a cuvintelor; 3) concluzia unei 
demonstraţii. Așadar, el a cercetat definiţia în raportul ei cu demon- 
stratia. Vrem să aflăm acum care este metoda definiţiei, sau pe ce cale 
ajungem la definiţia esenței, adică la determinările care, la un loc, for- 
mează esenţa definitorie a unui lucru. Este uşor de observat că deter- 
minările unui lucru depășesc sfera acestuia, fiindcă ele aparțin şi altor 
lucruri, fie că determinările sunt de același gen cu lucrul dat, de 
exemplu, nepereche aparţine triadei, dar numai numerelor, fie că sunt 
de gen diferit, fiindcă aparțin multor genuri, ca de exemplu, existența 
triadei. Dacă fiecare determinare în parte are o aplicaţie mai largă decât 
sfera lucrului definit, totalitatea sau colecţia determinărilor se aplică 
numai definitului, de exemplu, triada (trei) este un număr + nepereche 
+ prim. Luate separat, neperechea aparţine şi altor numere, iar prim 
aparține şi diadei (doi), dar luate împreună, determinările constituie o 
specie infimă, deci un „indivizibil“. 

Determinările universale sau esenţiale ale lucrului sunt și 
necesare. Dacă vrem să definim genul, fie că are un nume, fie că nu are, 

nu specia, ca în cazul precedent, procedăm la divizarea genului în specii 
simple (indivizibile). După aceea căutăm ce au comun speciile, și astfel 
ajungem la determinările genului. 

Diviziunea nu constituie definiţia, cum ea nu explică silogis- 
mul. Dacă diviziunea este un „silogism slab“, în schimb ea poate fi utilă 
pentru formarea definitiei, fiindcă descoperă ordinea ierarhică a deter- 
minărilor. În ordinea determinărilor descoperim, strâns unite, cele două 
elemente ale definiţiei: genul şi diferența specifică. Important este ca 
genul să nu fie diferenţă, şi invers. Diviziunea mai are meritul că ne 
ferește de omisiuni, de exemplu, ea ne împiedică de a spune că animalul 
este înaripat; înaripate sunt numai unele animale, păsările. De asemenca 
este fals că pentru a diviza și defini trebuie să cunoaștem toate lucrurile, 
aşadar, este fals că pentru a cunoaște un lucru trebuie să ştim prin ce se 
deosebește el de toate celelalte lucruri. Căci multe diferenţe nu țin de 
esenţa lucrului. De asemenea, nu suntem obligaţi să cunoaştem toate 
lucrurile individuale; este destul să cunoaștem diferenţele ultime, indivi- 
zibile, speciile infime. 

În rezumat, pentru a face o bună definiţie, trebuie să avem în 
vedere trei puncte: 1) evidenţierea notelor esenţiale; 2) serierea lor în 
ordine; 3) neomiterea nici uneia. Garantia că am stabilit o definiţie este 
diviziunea, cu ajutorul dihotomiilor contradictorii, a tuturor diferenţelor, 
de la cea mai cuprinzătoare (genul) până la cea din urmă, care nu se mai 
diferenţiază şi constituie specia infimă a indivizilor. Definiţia nu are 
nimic prea mult și nimic prea putin. Metoda definiţiei nu este demon- 
straţia (apodictica), ci este dialectica, prin apropiere treptată. De altfel, 
definiţia este un principal „loc comun“ al Topicii, deci al dialecticii. 
Așadar, când pornim să definim un lucru, începem să comparăm acest 
lucru cu altele, pentru a descoperi asemănările şi deosebirile. Scopul 
comparaţiei este să fixăm atributele comune ale unui număr de indivizi, 
pentru a forma o specie, apoi atributele comune ale speciilor, pentru a 
forma genul. Aristotel ia ca exemplu definiţia mândriei, care la com- 
paratie ne dezvăluie două specii sau „diferențe“: este deopotrivă un om 
mândru și cel care nu suportă ofensa, ca și acela care suportă cu 
seninătate favorurile și loviturile soartei. Aristotel nu ne arată care sunt 
notele genului, socotind poate că nu este greu să le găsim noi, după 
ce am cunoscut speciile. 

În concluzie, Aristotel stabileşte următoarele proprietăți ale 
definiţiei: 1) definiţia este totdeauna universală; 2) definiţia speciei este 
mai ușoară decât a genului, căci universalul cuprinde adesea echivocuri, 
are omonimii; 3) însuşirea principală a definiţiei este claritatea. Clari- 
tatea este necesară definiţiei, tot așa cum este necesară silogismului 
puterea concludentă. Pentru a obţine claritatea, vom începe prin a găsi 
mai întâi asemănările speciilor, unde echivocul se strecoară mai greu. 
În sfârşit, vom evita în demonstraţie, ca și în dialectică, vorbirea 
figurată, metafora. 

Capitolul 14 aduce precizări la problema cercetată înainte: cum 
ajungem să găsim esenţa definitorie a unui termen. Precizările au o 
însemnătate deosebită în dialectică. Diviziunea porneşte de la genul 
comun și trece la subdiviziunile acestuia, în scopul de a arăta căror 
subdiviziuni le aparţine genul. Aristotel aplică acest procedeu nu numai 
penurilor care au un nume, ci și acelora care nu au un nume. Acest caz 
sc întâlnește mai des la analogiile dintre speciile organice, analogii 
pentru care trebuie să găsim un nume generic, de exemplu, analogia 
dintre osul sepiei, scheletul peștelui și alte oase. Aceste trei organe au 
proprietăţi comune, ca și cum ar avea aceeaşi „natură“ (physis). 

Capitolul 15. Capitolele 15-18, părăsind din nou problema 
definiţiei pentru problema cauzei, se ocupă de procedeele prin care 
descoperim cauza, termenul mediu. În acest capitol se cercetează cazul 
rezolvării printr-o metodă identică a unor probleme specific deosebite, 
datorită împrejurării că recurgem la același termen mediu. Când cauza 
si efectul sunt simultane, o dată cu cauza este dat și efectul. Cazul de 
care ne interesăm se prezintă sub două aspecte: a) Termenul mediu este 
unul și același, de exemplu, reflexia explică, deopotrivă, la sunet ecoul, 
sar la lumină reflectarea imaginilor și curcubeul. Toate aceste fenomene 
au un termen mediu comun: reflectarea, acţiunea și reacţiunea, reper- 
cutarea. b) Termenii medii se subordonează unii altora, ca, de exemplu, 
în explicarea revărsării Nilului: primul termen mediu este ploaia 
abundentă, al doilea este micşorarea lunii. 

Capitolul 16 studiază cazurile de raport cauzal în care demon- 
straţia poate conchide, deopotrivă, efectul din cauză și cauza din efect. 
Dubla demonstraţie este posibilă dacă efectul și cauza sunt simultane; 
dacă, de exemplu, Luna suferă eclipsă, când se interpune Pământul, sau 
lrunzele cad, când arborii au frunze late. De la frunzele late (cauza) 

conchid căderea lor (efect), și de la căderea lor (efectul) conchid cauza 
căderii (frunzelor late). Dar, întrucât nu există o cauzare reciprocă, 
deoarece cauza se află înaintea efectului, prima demonstraţie ne dă 
„cauza“, a doua numai „faptul“ sau existența cauzei, nu și „cauza 
cauzei“. Știm, bunăoară, că în eclipsa de Lună se interpune Pământul, 
dar nu știm de ce se interpune. S-a obiectat împotriva demonstraţiei 
efectului prin cauză și a cauzei prin efect, argumentându-se că același 
efect poate avea mai multe cauze, şi atunci este posibil să trecem de 
la cauză la efect, dar nu de la efect la cauză, fiindcă nu ştim care din 
cauze aparține efectului. Aristotel ripostează că, totuși, este posibil să 
trecem de la efect la cauză, fiindcă adevărata demonstraţie este 
universală, adică sfera efectului se acoperă cu sfera cauzei, constituind 
un tot, cum este raportul dintre căderea frunzelor și frunzele late (cauza). 

Capitolul 17 continuă argumentarea capitolului precedent, 
luând în cercetare posibilitatea ca același efect să aibă cauze diferite. 
Aristotel respinge principial această ipoteză, când este vorba de esența 
lucrului. Orice cauză adecvată exprimă esența lucrului, care este 
universală. Fiindcă lucrul are numai o esenţă, cauza lui este una singură, 
adică este coextensivă efectului. Dacă însă efectul este un accident sau 
un simplu „semn“, pot exista mai multe cauze accidentale, contingente 
pentru acelaşi efect, căci contingentul se defineşte prin posibilitatea 
de a fi altfel. Dacă efectul este echivoc, şi cauza va fi echivocă, omo- 
nimă, ca, de exemplu, asemănarea (efectul) aplicată la culori și figuri. 
În cazul figurilor, asemănarea liniilor se explică prin aceea că au aceeași 
proporţie şi unghiurile egale; în cazul culorilor, asemănarea are altă 
cauză: existenţa unei senzaţii unitare. Echivocul decurge din împreju- 
rarea că avem în vedere specii sau cauze diferite. Dacă, dimpotrivă, 
luăm în consideraţie elementul lor identic, cauza va fi aceeași, iar efectul 
va fi reciproc ei, ca, de exemplu, proporţia la numere şi figuri. 

În demonstraţie, toţi termenii sunt universali şi deci converti- 
bili, căci termenul mediu (cauza) este definiţia termenului major. De 
aceea orice știință demonstrativă este o ştiinţă definitorie. Oricât de deo- 
sebite ar fi demonstraţia și definiţia, ele sunt factori integranti ai științei. 

La sfârșitul capitolului, Aristotel cercetează schematic posi- 
bilitatea ca același efect să aibă mai multe cauze. Să presupunem că 
A este efectul lui D, al tuturor lucrurilor care cad sub D, dar este și efect 
al tuturor lucrurilor care cad sub E. A este efectul lui D prin B, și efectul 

lui E prin C, bunăoară, longevitatea la patrupede are altă cauză decât la 
păsări. Este de notat că un efect poate avea cauze diferite numai dacă 
el are aspecte diferite, nu dacă este considerat ca identic pentru mai 
multe lucruri. Lucrurile ce aparţin aceleiași specii au aceeaşi definiţie 
şi deci aceeaşi cauză (același termen mediu). 

Capitolul 18 analizează pe scurt următorul caz: demonstraţia 
pare că dispune de mai mulţi termeni medii, deci de mai multe cauze. 
Cazul se constituie dacă nu avem ca punct de plecare speciile infime și 
indivizibile (care sunt cele mai aproape de indivizi), ci noțiunile generice 
(mai îndepărtate de indivizi). Problema este: care termen mediu va fi 
cauza efectului suferit de existențele individuale? Va fi oare cauză 
termenul mediu cel mai general, sau, dimpotrivă, cel mai apropiat, cauza 
proximă, fiindcă prin aceasta individualul se subsumează generalului, 
genului? Suindu-ne din cauză în cauză tot mai generală, vom ajunge 
la o propoziție nemijlocită, primă, nesubordonată alteia. Așa, de 
exemplu, avem următoarea serie: A este B, B este C, C este D, având 
ca rezultat indirect că A este D. De la D ne ridicăm treptat la A, peste 
care nu există nimic superior: cauza că A este B este însuşi B. B este 
principiul. 

Capitolul 19 este un text clasic al gnoseologiei aristotelice. 
După ce începutul capitolului rezumă conţinutul celor două Analitici. 
se ridică problema de cea mai mare importanță: 1) prin ce facultate a 
gândirii cunoaştem primele principii, 2) dacă această facultate se 
deosebește de demonstraţie; 3) dacă amândouă merită numele de ştiinţă, 
sau numai una din ele, celelalte fiind un alt fel de cunoaștere; în sfârșit, 
4) dacă cunoașterea principiilor este înnăscută sau dobândită pe calea 
experienței, prin inducţie. Cunoașterea principiilor este superioară 
demonstraţiei, care se mărginește să scoată din principii toate 
consecinţele. Ea nu este însă înnăscută, ci dobândită, dar dobândirea nu 
s-a făcut pornind de la o totală ignoranță, de la nimic. 

Înnăscută, posesiune iniţială este numai facultatea de a 
discrimina, comună omului și animalului. Discriminarea, capacitatea 
de a prinde deosebirile, se manifestă la început prin „senzaţie“ 
(percepţie). Principiile sunt scoase din percepţie după o pregătire 
printr-un proces ce străbate mai multe etape. Din percepție iese, datorită 
memoriei, imaginea Care păstrează urma impresiei. Prin repetiţie, 
imaginea pierde trăsăturile individuale, devine generică și pregătește 

noţiunea Care exprimă generalul (universalul). Din memorie se naște 
experienţa, în care se formează noțiunea, iar din experienţă rezultă 
știința, în domeniul existenţei, şi arta, în domeniul devenirii. Pe scurt, 
Aristotel, cum o declară fără înconjur, consideră inducția, cunoașterea 
generalului în particular, drept metoda de a ajunge la principii. Cunoaș- 
terea începe cu percepţia individualului, însă cu o percepţie nedeter- 
minată a acestuia, în care se conturează universalul sau noționalul de 
mai târziu. În percepția lui Callias eu percep implicit pe omul Callias. 
„Senzaţia ne dezvăluie generalul“, scrie Aristotel. Până aici Aristotel 
este un strict empirist și asociaţionist. Dar el nu uită că principiile trebuie 
să fie o cunoaștere certă, mai presus de orice îndoială, fiindcă pe ele 
se reazemă demonstrația, știința. Principiile sunt un fel de supraștiință. 
Ştiinţa demonstrativă se folosește de raționament, de rațiunea discursivă 
(G.dvoia), ea este dianoelică. Care este facultatea superioară în 
certitudinea rațiunii? Aristotel recurge la o noțiune platonică pentru a 
garanta cunoașterea neîndoielnică a principiilor, la noţiunea de intelect 
intuitiv sau de intuiţie intelectuală (vois), la cunoașterea noetică. 
Așadar, pentru a funda principiile, Aristotel apelează la două metode 
distincte: inducția și intuiţia intelectuală. Intuiţia inteiectuală nu este 
o demonstraţie, o știință, ci este principiul „științei demonstrative“. 
Poate că nicăieri în altă parte nu se constată mai convingător oscilația 
lui Aristotel între concepții diferite și dorinţa lui de a nu sacrifica nici 
un punct de vedere util, ca în acest capitol final al Analiticilor. 


CONCLUZII 


Privită sinoptic, Analitica secundă se definește ca o metodolo- 
gie a demonstraţiei, ca un tratat de logică „deductivă“;, — termenul de 
deducție (ànaywyń) are un înțeles mai restrâns în Analitici. Înducţia 
este citată în treacăt în corpul operei ca opusă demonstraţiei (silogis- 
mului). Numai în capitolul final (II, 19), care se ocupă de modul de 
cunoaştere a principiilor, inducția apare pe neașteptate pentru ca să 
îndeplinească un rol hotărâtor: să asigure cunoașterea principiilor, a 
propoziţiilor evidente prin ele însele. Aristotel se străduiește să clarifice 
natura psihologică și gnoseologică a inductiei, fie ca o ridicare treptată, 

precaută, de la individual la general, fie ca o prehensiune intuitivă, 
nemijlocită și totuşi necesară a universalului, ca o cunoaștere noetică. 

Cele două aspecte ale inducției: ascensiunea treptată de la 
individualul concret la universalul abstract și prinderea noetică, 
nemijlocită a universalului în materialul individual sunt strâns asociate 
la Aristotel, care soluţionează fericit problema atât de spinoasă până în 
zilele noastre a inducției. Problema este aceasta: cum se face că prin 
inducţie ajungem la principii şi esențe, adică la cunoștințele cele mai 
certe și universale, deşi „senzaţia“, pe care se reazemă inducția, nu este 
o adevărată cunoaștere și, încă mai puțin, cea mai înaltă cunoaștere? 
Răspunsul lui Aristotel ne este acum familiar: trecerea de la individualul 
senzatiei la universalul noțiunii ca esență este opera „intelectului“ (yods), 
care prinde nemijlocit — oarecum printr-un contact (9vyyăve.v) care 
nu înșală — universalul, „inteligibilul dat în senzaţie“. De aceea inducția 
nu are nevoie de cunoașterea tuturor cazurilor pentru a da la lumină 
universalul. Pentru „generalizare“, ea se mulțumește uneori cu puține 
cazuri individuale şi chiar cu unul singur, „crucial“, cum spune Bacon. 
Drept vorbind, intelectul nu „generalizează“, adică nu el face ca unele 
cunoştinţe să fie universale, ci le prinde „noetic“, fiindcă obiectele lor 
sunt necesare, universale și esenţiale. Cu toată superioritatea lui voĝs 
asupra senzaţiei, asupra experienţei, activitatea noetică are totdeauna ca 
izvor necesar conținuturile percepţiilor. Fără senzaţie nu putem cunoaş- 
t nici un principiu universal, nici o esenţă. Prin senzaţie, intelectul intră 
în contact cu „inteligibilul“ (vonr6v). 

Reamintim că și operele de biologie, îndeosebi Despre părțile 
animalelor (1), cuprind o metodologie a inducției, pe cât de sumară, 
pe atât de prețioasă. În sfârșit, inducția este procedeul preferat al dia- 
Iccticii în Topica, fiindcă prin inducţie ne ridicăm de la opiniile antitetice 
asupra unei probleme, de la aporii, la soluţia generală și sintetică. Se 
poate spune că, în cercetarea realităţii complexe și nuanțate, metoda 
preferată a lui Aristotel este dialectică, și în dialectică domină inducția, 
nu Silogistica. 

Vasta operă de logică a lui Aristotel ne relevă o gândire atentă 
la toate aspectele realităţii, o gândire care se mlădiază după fapte, ca 
antica riglă de plumb a lidienilor. Cităm, ca o întărire, opinia unui re- 
prezentant al logisticii contemporane, E.W. Beth, care, după ce recu- 
nvaşte că Aristotel este un precursor al logisticii, fiindcă a presimţit 

legătura dintre gândire și „calcul“, spune: „Sper să arăt mai întâi că opera 
logică a lui Aristotel, departe de a fi un sistem închis, conţine germenii 
dezvoltării viitoare“!1. Încă de mult s-a constatat că marii fizicieni care au 
pus temelia științei modeme, bunii prieteni Kepler și Galilei, deşi au atacat 
și ruinat scolastica aristotelică, îndeosebi fizica şi astronomia ei, au 
recunoscut datoria lor de gratitudine față de spiritul științific al aristo- 
telismului. Ei apelează, împotriva aristotelismului scolastic, la adevăratul 
Aristotel, încă viu. Cel mai frumos omagiu adus gândirii aristotelice este 
convingerea lui Kepler și Galilei că Aristotel ar sta alături de ei împotriva 
aristotelicienilor, dacă și el ar cunoaște faptele pe care ei le cunosc. 
Următorul citat din Kepler vorbeşte de la sine: „Însuși Aristotel, dacă i 
s-ar fi arătat observaţiile, cuceririle veacurilor ce i-au urmat, precum și 
schimbările produse în lumea cerească, şi-ar fi corectat bucuros concepţia 
despre imutabilitatea cerului, astăzi însă elevii săi îndrăznesc să contrazică 
experienţa și să o conteste cu mii de argumente fără valoare, ridicând 
arbitrar la rangul de dogmă filozofică o propoziţie pe care ei pretind că 
au scos-o din experiență“!?. Modernii au luat din vatra aristotelică o 
flacără care nu se stinge; scolasticii s-au mulțumit cu cenușa. 

Însăși apodictica, fundată pe silogism, nu este străină de mersul 
gândirii concrete. Silogismul nu este o „solemnă tautologie““, cum spune 
John Stuart Mill, ci este modelul gândirii în genere, al gândirii care 
descoperă totdeauna ceva nou. Iluzia că silogismul nu aduce în 
concluzie nimic nou, fiindcă premisa minoră („Socrate este om“) este 
cuprinsă în premisa majoră („Toţi oamenii sunt muritori“), rezultă din 
așezarea înainte a premisei majore. Gândirea concretă procedează 
invers: ea pornește de la premisa minoră („Socrate este om, nu zeu“), 
care este o percepţie concretă. Percepția presupune o asociere prin 
asemănare între un lucru individual („Socrate“) și o noţiune („om“), iar 
noțiunea aceasta trezește prin contiguitate — cealaltă lege a asociaţiei 
— nota de muritor, cuprinsă în noțiunea de om. Concluzia constată 
această descoperire care se reduce la substituirea a trei reprezentări: 
imagine concretă („Socrate“), imagine generală („om“), asociate prin 
asemănare, și un atribut al imaginii generale, asociate cu aceasta prin 


1) E.W. Beth, Hundred Years of Symbolic Logic, în „Dialectica“, vol. 1, nr. 4, 
1947, p. 332. 

12 Citat de E. Cassirer, în articolul Die Antike und die Entstehung der exakten 
Wissenschaft, din revista „Die Antike“, 1932, p. 280. 

cuntiguitate („muritor“). Procesul de gândire se desfăşoară cu necesitate, 
lumdcă el nu face altceva decât să scoată la lumină conţinutul celor trei 
„«prezentări, fără a le adăuga nimic. Din acest punct de vedere, Aristotel 
«a îndreptăţit să susțină că silogismul este modelul oricărui raționament. 
Precum raționamentul nu face decât să expliciteze simpla percepție, 
vare Și ea este o fuziune a trei „imagini“, întâi o fuziune prin asemănare, 
apoi o fuziune prin contiguitate, tot așa se poate spune că raționamentul 
este o „viziune“, adică o percepție superioară, o „lărgire a experienței“. 

Rămâne să clarificăm un alt aspect al ştiinţei aristotelice, aspect 
m care vom descoperi că experiența este criteriul constant al gândirii. 
Acest aspect a fost răstălmăcit de filozofia medievală, nu fără ca 
Aristotel să aibă o parte de răspundere în această răstălmăcire. Se știe 
că o convingere fundamentală a lui Aristotel afirmă că demonstraţia nu 
poate merge la infinit, ci „trebuie să se oprească“, deci trebuie să aibă 
un început nedemonstrabil, peste care nu se poate trece, și nici nu este 
nevoie să trecem, fiindcă începutul este evident prin sine, sustras oricărei 
indoieli. Dacă această concepţie ține să evidenţieze că toate mișcările 
materiale concrete ne duc până la materia care se mișcă prin sine, fiindcă 
are în sine principiul mișcării, atunci Aristotel are dreptate să se 
oprească și să vorbească de început. Dar, mergând mai departe, el 
susține că mișcarea din lume cere un „prim motor imobil“, divinul, pe 
temeiul principiului aristotelic că motorul (cauza) se află în afara 
mobilului (efectului). Această teorie a fost folosită de teologi, deși, 
pentru Aristotel, divinul este mai mult o cauză mecanică, un principiu 
de mișcare și de ordonare cauzală a lumii. 

Totuși, teoria este în chip vădit o îngrădire a valabilităţii 
universale recunoscute de Aristotel principiului cauzal. Cauzalitatea nu 
«unoaște o limită, un prim început, fără să nu se suprime pe sine. Pentru 
a interpreta just poziţia aristotelică, trebuie să amintim de ambiguitatea 
noțiunii de cauzalitate în filozofia lui Aristotel: pe de o parte, cauza 
schimbărilor unui lucru este imanentă lucrului, stă în esenţa sau 
«[uidditatea sa, pe de altă parte, cauza (motorul) este deosebită de efect 
(care e mobil), este „în afara“ lui. Filozoful nostru, în explicaţiile sale 
stiințifice referitoare la schimbarea lucrurilor, recurge atât la cauze 
externe, deși nu în măsura dorită și necesară, cât şi la cauze interne, 
kı esenţele lucrurilor, pe care, din nefericire, el se socotește „forme“ 
umateriale. În schimb, când este vorba de univers ca întreg, el nu admite, 

cel putin explicit şi consecvent, că principiul mișcării lumii materiale 
se află chiar în lume, în „natură“, ci admite o „formă pură“, imaterială, 
ca principiul oricărei mișcări cosmice. Cu toate acestea, însuși Aristotel 
corectează propria sa concepţie a „primului motor imobil“, când susține 
că mișcarea cosmosului nu are început, că deci nu a fost creată, așa încât 
rolul „primului motor“ este o dublură a cosmosului mobil prin propriile 
sale resorturi, este o rămășiță a platonismului din tinereţe. 

Doctrina aristotelică a științei are ca axă problema raportului 
dintre demonstraţie și definiție, cele două metode ale științei. De ce 
ştiinţa pune în practică două procedee, dacă amândouă au același scop: 
constituirea științei? Aristotel nu a analizat cu toată precizia dorită 
raportul dintre cele două metode, dar opinia sa — complexă, ca de 
obicei în toate marile probleme — se desprinde cu destulă claritate. Cele 
două metode trebnic să fie totodată diferite (definiţia este universală 
și afirmativă, în timp ce demonstraţia poate avea și concluzii particulare 
sau negative), dar și indisolubil legate. Este sigur, întâi, că definiţia este 
în serviciul demonstraţiei și că deci demonstraţia nu se poate lipsi de 
definiţie. În adevăr, definiţia (6p.ouds), pe care Aristotel nu o deose- 
beşte de noţiune (6pos), reprezintă esența, iar esența este cauza, „raţi- 
unea de a fi“ şi „raţiunea de a cunoaște“, termenul mediu al demon- 
strației. În acest sens, definiţia este începutul științei, punctul de plecare 
al demonstraţiei. „Toate științele se dezvoltă din definiţii“ (Anal. sec., Il, 
17,99 a). 

Dacă definiţia este condiţia demonstraţiei, o teză constant 
susținută de Aristotel este că esenţa nu poate fi demonstrată. Esența 
definitorie este un „nedemonstrabil“. Totuși, prezența constitutivă a 
definiției în demonstraţie face, în anumite condiţii, din definiție o 
demonstraţie concentrată sau exprimată într-o altă ordine de cuvinte. 
Există dar o demonstraţie a definiţiei, a esenței — o demonstraţie care 
este mai degrabă o clarificare, o explicitare, o desfășurare a esenței, 
dacă aceasta nu este o definiție primă, ci o definiţie derivată, și ca atare, 
compusă. Definiţia este compusă dacă distingem în noțiune cele două 
componente, altminteri de nedespărţit, ale oricărei esențe: materia şi 
forma. Demonstrația esenței este totdeauna genetică: ea explică un 
component prin celălalt, de exemplu, materia unei clădiri prin forma 
sau destinaţia ei. Mai există însă o definiţie care constituie concluzia 
demonstraţiei ca desfășurare a esenței. „În sfârșit, o altă definiție a 

tunetului este zgomot în nori, ceea ce este concluzia unei demonstrații 
de esențe.“ (Anal. sec., II, 10, 94 a). Așadar, definiţia nu este numai 
începutul, ci și sfârșitul demonstraţiei. 

Definiţia îndeplinește o funcţie hotărâtoare nu numai în știință, 
în apodictică, ci şi în dialectică, în Topica, sub forma de „loc comun“ 
(cartea a VI-a și parte din a VII-a). Celelalte trei locuri comune — 
propriul, genul, accidentul — sunt legate, într-un fel sau altul, de esență, 
de definiţie. 

Există încă o importantă deosebire între demonstraţie și 
definiţie. Definiţia, ca exprimare a esenței, este rezultatul metodei opuse 
silogismului demonstrativ, este dar rezultatul inducției, metodă în care 
percepția şi „intelectul“ (vous) se ajută pentru a descoperi esenţa, 
universalul. Intelectul prinde nemijlocit esența în și prin percepție, deşi 
percepţia ca atare este individuală şi deci nu constituie o „ştiinţă“, o 
cunoaștere a universalului. Universalul, (noţionalul, esentialul) nu este 
însă o construcție spontană a gândirii, ci o experiență superioară, o 
experiență transpusă pe planul gândirii. Dialectica este conexată cu 
ştiinţa nu numai prin silogistică și definiţie, ci mai ales prin inducţie, 
cum vom vedea în Topica. 


MIRCEA FLORIAN 

CARTEA I 


1 


<Învățătura are nevoie de cunoștințe anterioare. Natura lor> 


Orice învățătură predată sau însușită pe calea raționamentului 
pornește de la o cunoaștere anterioară!. Acest lucru devine evident dacă 
observăm pe rând toate disciplinele teoretice. Ştiinţele matematice, ca 


l Această propoziţie universal afirmativă, aşezată la începutul Analiticii 
secunde, are o deosebită însemnătate pentru înțelegerea spiritului care domină întreaga 
logică aristotelică. Întâi, nu este vorba de orice fel de cunoaștere, ci numai de cunoașterea 
predată (6.5aoxahia) sau însușită (na0no:s), de învățătură, nu de cercetare, de explorare 
într-un domeniu necunoscut. Pe scurt, nu este vorba de cum se face o ştiinţă, ci de cum 
se predă o știință, o dată constituită. Distincția aceasta este valabilă deopotrivă pentru toate 
disciplinele științifice, în sens aristotelic, pentru dialectică și pentru retorică. În al doilea 
rând, este vorba de cunoașterea mijlocită, derivată, dedusă, de cunoașterea discursivă, 
obținută prin raţionament (silogism), sau de cunoașterea dianoetică. Stă în esența gândirii 
dianoetice de a deriva o cunoaștere nouă din alta anterioară. Pentru Aristotel, derivarea 
nu merge la indefinit, ea pleacă de la o cunoaștere care nu este dedusă din alta, ci este 
nemijlocită, dată intuitiv, fie prin intuiţie sensibilă (senzaţie, percepție), fie prin intuiție 
intelectuală (Nos). Cunoașterea dianoetică se fundează pe cunoașterea noetică; mijlocitul 
presupune nemijlocitul. Se înțelege de la sine că o cunoaștere comunicată prin învățământ 
presupune la cel ce o comunică o cunoaștere preexistentă, dar şi la cel ce o primește 
preexistă o cunoaştere, altminteri noua cunoaștere nu ar fi înțeleasă, „apercepută“. Există 
însă o deosebire între cel ce comunică și cel ce primește o cunoaștere, în ce privește 
cantitatea de cunoștințe anterioare. Primul știe mai mult decât celălalt, dar nici acesta 
nu este un ignorant. 

şi toate celelalte arte? speculative, sunt dobândite în acest mod. Tot așa 
şi cele două forme de argumentări?, silogistică şi inductivă; căci fiecare 
din acestea își scoate învățătura dintr-o cunoaștere anterioară, silogismul 
cerând numai ca să-i admiţi premisele, iar inducția arătând că univer- 
salul este scos din particularul cunoscut clar. Apoi, şi convingerea 
dobândită prin argumentare retorică este în principiu același lucru, 
întrucât ea se foloseşte fie de exemplu, un fel de inducţie, fie de 
entimemă, o formă de silogism. 

Cunoașterea anterioară este de două feluri. În unele cazuri se 
cere să știm că ceva există, în altele, să pătrundem înțelesul termenilor 
întrebuințaţi, iar uneori amândouă acestea sunt deopotrivă de esenţiale“. 
Astfel, știm dinainte că despre orice este adevărată sau afirmaţia sau 
negația, ştim fiindcă așa este de fapt”, dar despre „triunghi“ știm că 
înseamnă cutare ori cutare lucru; iar despre „unitate“ le știm pe 
amândouă, întâi înțelesul cuvântului, și al doilea, existenţa lucrului 
corespunzător. Căci nu fiecare din acestea este deopotrivă de evident 
pentru noi. Astfel, pe unele lucruri le cunoaștem, fiindcă am cunoscut 
înainte ceva din ele, pe altele le cunoaştem în același timp cu primele, 
ca tot ce cade sub un termen general cunoscut dinainte. De exemplu, 
cineva ştie dinainte că „unghiurile oricărui triunghi sunt egale cu două 
unghiuri drepte“; dar el știe numai o dată cu prezentarea perceptivă că 
„această figură înscrisă într-un semicerc“ este un triunghi”. Căci anumite 


2 Arte în sensul general de alte discipline, în afară de matematică, şi anume, 
de discipline însoțite de activitate, de practică. În genere, la greci, techne (arta) era 
cunoaşterea concepută în posibilitățile ei practice. 

3 Textul vorbeşte de logoi (argumentări), dar subînțelege argumentările 
dialectice. După ce a vorbit de științe, trece la dialectică și apoi la retorică, în care 
entimema corespunde silogismului şi exemplul (paradeigma) inducției. De acestea s-a 
ocupat în Analitica primă, cartea a II-a, capitolul 24 (exemplul), şi capitolul 27 (entimema). 
Exemplul conchide de la particular la particular, inducția de la particular la general. 

4 Cunoaşterea anterioară este de două feluri: știm că ceva există sau ştim ce 
semnificație sau definiție nominală are, ce este acel lucru — firește şi amândouă, ceea 
ce nu constituie un al treilea caz. Numai primele două sunt deosebite. 

5 Principiul terțului exclus este presupus de orice judecată. 

é La triunghi nu se pune problema existenței, ci a definiţiei nominale. 

7 Că „toate triunghiurile au unghiuri egale cu două unghiuri drepte“ ştim 
dinainte, ori de câte ori se vorbește de triunghi, dar că această figură înscrisă într-un 
semicerc este un triunghi, trebuie să-mi fie dată inductiv, prin simplă arătare. O dată cu 


76 


ANALITICA SECUNDĂ I, 1,71 a,b 


lucruri, adică lucrurile singulare, care nu sunt enuntabile despre un alt 
subiect, le cunoaştem numai în acest fel, adică aici nu cunoaștem 
printr-un termen mediu un termen minoră. 

Cunoaştem oare înainte de a face o inducţie ori de a face un 
silogism? Trebuie să spunem poate că într-un sens știm și într-alt sens 
nu știm. Dacă, în sensul absolut al termenului a cunoaște, nu cunoaştem 
existenţa acestui triunghi, cum am putea oare să știm, în sens absolut, 
că unghiurile lui sunt egale cu două unghiuri drepte? Nici într-un chip”. 
Este evident că cunoașterea nu are decât un singur înțeles: anume că 
știm în general, dar nu în sens absolut. Dacă nu facem această distincţie, 
suntem aduși în faţa dilemei lui Menon: că cineva ori nu poate învăța 
nimic, ori învaţă numai ceea ce ştie de mai înainte!0. Noi nu putem primi 
soluţia unora, anume, întrebi pe cineva: „Ştii ori nu știi că orice dualitate 
este pereche sau nu?“ Dacă zice că ştie, atunci îi pui înainte o anumită 
formă de dualitate, despre care nu se ştia nici că este, nici că nu este 
pereche. Soluţia pe care aceia o aduc aici este de a afirma că ei nu știu 
că orice dualitate este pereche, ci numai că tot ce au cunoscut ei ca 
dualitate era pereche. Totuşi, ei știu tot ceea ce au demonstrat sau au 
primit ca demonstrat. Adică au primit ca demonstrat nu numai pentru 
orice triunghi sau număr, pe care ei îl știau să fie așa, ci pentru oricare 
număr sau triunghi posibil, fără nici o excepție. Căci nici o premisă 
nu este vreodată concepută în forma de: „este valabilă numai pentru 
numărul pe care tu îl știi ca atare“, ori „pentru orice figură rectiliniară 


această constatare, care constituie minora unui silogism, ajung la cunoștința (concluzia) 
că şi unghiurile acestui triunghi sunt egale cu două unghiuri drepte. Cunoașterea deplină 
stă în unirea intimă dintre individualul concret şi generalul abstract. 

8 În percepție ne sunt cunoscute şi subiectul (individual), care nu poate fi 
atribuit altuia, și predicatul (proprietatea generală, abstractă), care este atribuită subiectului, 
fără a recurge la un termen mediu, adică la un raționament. Judecata este suficientă sieși, 
fiindcă percepem universalul (generalul) în individual. 

? Obiecţie sofistică. Dacă cunoaștem generalul în individual, cunoaşterea 
absolută a generalului presupune cunoașterea lui în toate cazurile individuale. Pentru 
Aristotel, este destul să cunoaștem triunghiul în genere, nu fiecare triunghi, căci 
generalitatea este identică în fiecare triunghi. 

10 Obiecţia sofistică, cercetată de Platon în Menon, pleacă de la dilema: nu poți 
căuta ceea ce nu știi, deci tot ce cauţi îl știi dinainte. Noi căutăm ceea ce știm parțial. 
Trebuie să existe o trecere de la ignoranță la o cunoaștere rudimentară, pentru a căuta mai 
departe. 

pe care tu o știi ca atare“, ci predicatul este valabil pentru orice lucru, 
oricum s-ar prezenta el!!. Pe de altă parte, socotesc că nimic nu 
împiedică pe cineva de a ști într-un sens, iar în alt sens de a nu ști ceea 
ce învaţă. Nu este absurd a spune că știm în oarecare măsură ceea ce 
învăţăm, ci numai că îl știm în termenii și în felul în care îl învăţăm. 


2 


<Natura cunoașterii ştiințifice> 


Suntem de părere că avem cunoaștere absolută despre un lucru, 
nu în felul sofiştilor, adică una accidentală!?, când credem că cunoaștem 
cauza de care depinde lucrul, anume ca fiind cauza lui şi nu a altuia, și 
apoi, când am înţeles că este imposibil ca el să fie altfel decât este!3. Este 
evident acum că cunoașterea științifică este de acest tel. Martori sunt 
şi acei care nu știu, ca şi acei care știu, întrucât cei dintâi îşi închipuie 
numai că sunt, pe când cei din urmă sunt actual în condiţia descrisă. 


U Sofistul punea întrebarea: „Ştii că orice dvi este cu soț“? La răspunsul 
afirmativ, el arăta deodată două lucruri, pe care le avea ascunse: „Dar despre acest «doi» 
ştiai că este cu soț?“ Aristotel răspunde că este suficientă demonstrarea noţiunii generale, 
căci de la început a făcut deosebirea celor două feluri de cunoașteri preexistente: prin ceva 
general, abstract (ce este, definiţia) sau prin ceva individual (dacă este). 

12 Cunoașterea absolută este cunoaşterea esenței lucrurilor, nu a accidentelor, 
despre care nu este posibilă o știință absolută. 

13 După ce în capitolul 1 Aristotel a arătat în ce condiţii este posibilă o cunoaș- 
tere prin raționament (silogism) demonstrativ, acum definește în ce constă cunoașterea 
demonstrativă (apodictică). Aceasta are trei caractere: a) este cunoașterea prin cauză, care 
este termenul mediu; b) este cunoașterea cauzei acestui lucru sau a acestui efect; nu a 
altuia; c) este o cunoaștere necesară, adică lucrul (efectul) nu poate fi altfel decât este. 
Şi pentru Bacon, „a ști în adevăr este a şti prin cauze“ (Noul Organon, II, $ 2). Desigur, 
termenul de cauză nu are acelaşi înteles la cei doi gânditori. În punctul b se cuprinde și 
ideea de lege sau de legătură dintre cauză și efect. Știința tinde să cunoască nu numai 
lucrurile, ci şi legăturile necesare dintre ele, legile, așa încât putem produce efectul, 
cunoscând cauza. Aristotel accentuează necesitatea legăturii cauzale, considerând 
necesitatea ca inerentă lucrurilor, nu ca un punct de vedere uman, subiectiv. Pentru 
Aristotel însă, nu orice cunoaștere este necesară. Există și o cunoaștere accidentală, 
întâmplătoare, o cunoaștere prin care nu avem o legătură necesară între cauză și efect, 
ci una accidentală, contingentă. 

Prin urmare, obiectul propriu al științei absolute este ceva care nu poate 
ti altfel decât este. 

Dacă mai există și un alt mod de cunoaştere, va fi discutat mai 
târziu!4. Ceea ce vreau să afirm acum, este că noi cunoaștem și prin 
demonstrație. Prin demonstraţie înțeleg un silogism științific, adică un 
silogism a cărui posesiune este însăși știința!5. Admiţând acum că de- 
liniția noastră a cunoaşterii științifice este corectă, cunoaşterea demon- 
strată trebuie să rezulte din premise adevărate, prime, nemijlocite, 
cunoscute mai bine şi mai înainte decât concluzia, ale cărei cauze sunt 
ele. Fără îndeplinirea acestor condiţii, principiile a ceea ce se demon- 
strează nu vor fi potrivite concluziei 6. Silogisme pot exista, este drept, 
sı fără aceste condiţii, dar astfel de silogisme, nefiind științifice, nu vor 
constitui niciodată o demonstraţie!” Premisele trebuie să fie adevăratel&, 
pentru că ceea ce nu există nu poate fi cunoscut, de exemplu, noi nu 
putem cunoaște că diagonala unui pătrat este comensurabilă cu latura 
lui!9. Premisele trebuie să fie prime și nedemonstrabile20, altfel ele vor 


14 Este vorba de un alt mod de cunoaştere absolută, şi anume de cunoașterea 
principiilor nedemonstrabile. 

15 Aristotel face aici distincție între silogismul în genere, corect, „formal“, și 
slogismul demonstrativ (apodictic), științific, prin care cunoaștem cauzele lucrurilor, ade- 
varul material. Așadar, demonstraţia este silogismul științific (ovăăoyiop6s: EmMOTNHOVIK6S), 
var silogismul ştiinţific este acela prin care posedăm știința — ceea ce este o definiţie 
virculară. 

16 Aristotel înșiră acum condiţiile necesare ale demonstrației. Ele sunt în număr 
de șase şi se referă la premise și relaţiile acestora cu concluzia: a) premisele trebuie să fie 
adevărate; b) premisele trebuie să fie prime sau originare, adică imediate; c) premisele 
ebuie să fie mai cunoscute decât concluzia trasă din ele; d) premisele sunt anterioare 
«oncluziei; e) ele sunt cauza concluziei, adică termenul mediu este cauza legăturii celor 
«ou termeni extremi; f) ele sunt potrivite concluziei, obiectului demonstraţiei. Ceva mai 
ws, Aristotel va relua cercetarea acestor condiții, uneori în altă ordine. 

11 Aristotel distinge din nou adevărul formal al silogismului, de care s-a ocupat 
i Analitica primă, de adevărul material al silogismului științific. 

8 În Analitica primă s-a arătat pe larg (cartea a II-a, cap. 2-4) că din premise 
laise putem scoate o concluzie adevărată, fiindcă nu ne preocupă adevărul premiselor, 
« justețea formală a deducției. 

'9 Diagonala pătratului nu poate fi măsurată prin latura lui, fiindcă pătratul ei 
este dublu cât pătratul laturii. Măsura nu dă un număr întreg sau o fracțiune finită. 

20 „Nedemonstrabil' are aici același sens ca şi „prime“ sau „nemijlocite“, mai 
sus. Dacă premisele n-ar fi nedemonstrabile, ar trebui să mergem cu demonstraţia la 
nesfârşit, ceea ce face imposibilă orice știință. 


79 


72a 


ARISTOTEL 


avea nevoie de demonstrație ca să fie cunoscute. Căci a avea o cu- 
noştință, altfel decât accidentală, despre lucruri demonstrabile, înseamnă 
tocmai a avea o demonstraţie despre ele?!. Premisele trebuie să fie 
cauzele concluziei, mai bine cunoscute decât ea și anterioare ei: cauzele 
ei, întrucât noi avem cunoaștere științifică a unui lucru numai când îi 
cunoaştem cauza; anterioare, pentru că sunt cauze??; cunoscute mai 
înainte, nu numai ca simplă înțelegere a sensului lor, ci și ca cunoștința 
că ele există. Acum, „anterior“ și „mai bine cunoscut“ sunt termeni 
cu două înțelesuri, pentru că există o diferenţă între ceea ce este anterior 
şi mai bine cunoscut în ordinea naturii; și ceea ce este anterior și mai 
bine cunoscut față de noi”4. Înţeleg prin anterioare şi mai bine cunoscute 
față de noi, obiectele cele mai apropiate de sensibilitate, iar prin 
obiectele absolut anterioare şi mai bine cunoscute în ordinea naturii, 
acele care sunt mai îndepărtate de simtire. Tocmai cele mai universale 
cauze sunt și cele mai îndepărtate de simțuri, pe când cauzele particulare 
sunt cele mai apropiate de simțuri și astfel, ele sunt opuse unele altora. 
Când zic că premisele unei cunoştinţe demonstrate trebuie să fie prime, 
înțeleg,că ele trebuie să fie principii potrivite, întrucât premisă primă și 
principiu sunt totuna”. Un principiu de demonstraţie este o propoziţie 
nemijlocită. Iar o propoziţie nemijlocită este aceea care nu are nici o 
altă propoziţie anterioară ei. O premisă este una din cele două feţe ale 
enunțării26, prin care ceva se atribuie altcuiva. O premisă este dialectică, 


21 Adică o cunoaştere prin cauză, care este termenul mediu. 

22 Pentru Aristotel şi întreaga ştiinţă greacă, este o axiomă că în definiția cauzei 
intră trei note: a) este anterioară efectului; b) este mai bine cunoscută decât efectul; c) este 
superioară în demnitate. 

23 „Mai bine cunoscută“ nu numai ca sens, ci şi în existenţa ei, în care se include 
adevărul cauzei. Căci principiile sunt adevărate, fără a avea existenţa taptelor singulare. 

24 Această distincție, în sensul lui „anterior“ și „mai bine cunoscută“, este foarte 
însemnată în gândirea lui Aristotel şi este adeseori citată. Ceea ce este „mai întâi“ cunoscut 
de noi sau „faţă de noi“ (mpós îuâs), nu este „mai întâi“ și în ordinea naturii. Aristotel 
defineşte mai jos sensul distincţiei. De o parte, ordinea reală, de alta, ordinea cunoașterii. 
În ordinea cunoașterii, anterior este efectul, iar cauza este cunoscută mai târziu; în ordinea 
naturii are loc invers: cauza este în timp înaintea efectului, de asemenea, logicește, 
fundamentul precede consecința. 

25 Aici principiul nu are sensul cel mai general aplicabil la orice demonstrație, 
ci sensul special de principiu al unei anumite demonstraţii. Cum se spune îndată: principiul 
este o propoziţie care nu are nevoie de demonstrație, de mijlocire, ci este dată nemijlocit. 

26 Cele două feţe sunt afirmaţia sau negația. 

dacă ea admite, indiferent, una sau alta din cele două părți2”; ea este 
demonstrativă, dacă primește o parte determinată, pentru că această 
parte este adevărată. Termenul „enunţare“28 denotă ambele părţi ale unei 
contradicții, indiferent care. O contradicţie este o opoziţie care prin sine 
înlătură orice mijlocire?”. Partea dintr-o contradicție care unește un 
predicat cu un subiect este o afirmaţie; partea care le desparte este o 
negatie. Numesc principiul imediat al unui silogism o „teză“, dacă 
aceasta nu poate să fie demonstrată și dacă nu este nevoie să fie pătrunsă 
de acela care vrea să înveţe ceva; dimpotrivă, numesc „axiomă“ 
principiile pe care trebuie să le pătrundă acela care vrea să înveţe ceva”. 
Căci există astfel de adevăruri, cărora le dăm de obicei această 
denumire. Dacă o teză admite o parte ori alta dintr-o enunțare, adică 
afirmă ori existenţa ori neexistenţa unui subiect, ea este o „ipoteză“; 
dacă nu afirmă așa ceva, este o „definiție“. Definiţia este o „teză“ ori 
o precizare a conținutului. Astfel, matematicianul stabileşte că unitatea 
este ceva indivizibil cantitativ. Dar nu este o ipoteză, deoarece a defini 
ce este o unitate nu este totuna cu a afirma existenţa ei. 

Acum, deoarece convingerea și cunoașterea noastră despre un 
lucru constă în faptul că posedăm un astfel de silogism, pe care îl numim 
demonstraţie, iar silogismul acesta este fundat pe premisele lui, noi 
trebuie nu numai să cunoaștem de mai înainte premisele prime, măcar 


27 Dialectica începe printr-o întrebare cu alternativă afirmativă sau negativă. 
Respondentul alege o alternativă şi o apără împotriva atacurilor adversarului. În 
demonstratie, unde este vorba de adevăr, nu există alternativă. 

2 Amoqavois — enuntare, declarație sau judecată. 

29 În Despre interpretare, capitolul 14, contradicția este considerată ca o 
contrarietate, aşadar, ca termenii opuși extremi (aici: afirmaţie sau negatie), fără să se țină 
seama dacă există sau nu mijlocitori. În timp ce opoziţia contrară poate avea mijlocitori 
(ncgru-alb), opoziția contradictorie împarte lumea în două: ceea ce este afirmat și ceea ce 
este negat. 

30 Orice demonstrație are două feluri de principii sau de premise nemijlocite: 
tczaşi axioma. Amândouă nu au nevoie de demonstratie și nici nu pot fi demonstrate, dar 
în timp ce teza nu este evidentă prin sine, axioma este evidentă prin sine. Teza se 
subdivide, cum vom vedea mai jos, în ipoteză și definiție. Ipoteza implică afirmarea sau 
negarea existenţei tezei; definiția nu implică afirmarea sau negarea existenței, fiindcă 
exprimă numai sensul. La axiomă este implicată afirmarea existenţei. Lipsește aici noțiunea 
de postulat (ai7nua), care.este propoziţia, în sine demonstrabilă, pe care învățătorul cere 
elevului să o admită ca adevărată, pe care dar o postulează ca adevărată. Ea este un fel de 
ipoteză, deci ea include existenţa obiectului ei. 

câteva, dacă nu toate — ci trebuie să le cunoaștem mai bine decât 
concluzia?!. În adevăr, cauza pentru care un atribut aparține unui subiect 
stă totdeauna mai presus decât atributul însuși; de exemplu, cauza prin 
care iubim ceva ne este mai scumpă decât obiectul ei. Așadar, întrucât 
premisele prime sunt cauza cunoașterii noastre, adică a convingerii 
noastre , urmează că le cunoaștem mai bine, adică suntem mai convinși 
de ele decât de consecinţele lor, tocmai pentru că prin ele cunoaștem 
toate celelalte. 

În adevăr, nu este posibil să credem în lucrurile pe care nici 
nu le cunoaștem, nici nu le înțelegem printr-o cunoaștere superioară, 
mai mult decât în lucrurile pe care le cunoaștem?2. Dar tocmai aceasta 
S-ar întâmpla dacă cineva, a cărui credință se bazează pe demonstraţie, 
nu ar cunoaște dinainte și mai bine principiile. Căci trebuie să credem 
în principii, în toate sau în unele, mai mult decât în concluzie. Ba mai 
mult încă. Cine porneşte să dobândească o cunoaștere ştiinţifică prin 
demonstraţie trebuie nu numai să aibă o mai bună cunoaștere a 
principiilor și o convingere mai tare despre ele, decât despre ceea ce se 
demonstrează, ci mai mult încă, nimic nu trebuie să-i fie mai sigur ori 
mai bine cunoscut decât opuşii acestor principii? , pe care se va rezema 
silogismul ce duce la concluzia opusă și eronată. Căci cel care ştie în 
mod absolut nu trebuie să fie zdruncinat în convingerea sa. 


3 
<Concepţii false despre natura științei şi demonstrației> 


Unii pretind că, dată fiind necesitatea de a cunoaște premisele 
prime, rezultă că nu există cunoaștere științifică. Alţii socot că există 
cunoaștere științifică, dar că toate adevărurile trebuie să fie demonstrate. 


3I În pasajul acesta, Aristotel se ocupă de principiile demonstrației, între care 
principiul că premisele trebuie să fie mai adevărate și mai bine cunoscute decât concluzia. 

32 Pasajul care urmează face apologia, în formule greoaie, a cunoaşterii 
principiilor. Principiile ne sunt date printr-o cunoaştere superioară, nu prin demonstrație. 
ca concluzia, și de aceea s-ar părea că ele sunt cunoscute mai puțin. 

33 Cine cunoaște cu certitudine, ca adevărate, principiile unei demonstrații, 
cunoaşte cu aceeași certitudine falsitatea principiilor contrare. 

Nici una dintre aceste teorii nu este nici adevărată, nici necesară?4. Prima 
teorie, admițând că nu există nici un mod de cunoaștere altfel decât prin 
demonstraţie, pretinde că aceasta implică un regres la infinit, pe motivul 
că, dacă nu există nici un principiu, nu putem cunoaște ceea ce este mai 
târziu prin ceea ce este mai înainte (Și ei au dreptate, pentru că nu se 
poate străbate o serie infinită). Dacă, pe de altă parte, zic ei, seria se 
termină și există premise prime, acestea nu pot fi cunoscute, întrucât nu 
există pentru ele demonstraţie, ceea ce, după dânșii, este singura formă 
de cunoaștere. Şi, deoarece nu putem cunoaște premisele prime, cunoaș- 
terea concluziilor, care urmează din ele, nu este o adevărată cunoaștere, 
ba poate nu este deloc o cunoștință, ci este ceva sprijinit pe simpla 
presupunere că premisele ar fi adevărate35. Cealaltă teorie este de acord 
cu dânșii în ce privește cunoașterea, susținând că ea este posibilă numai 
prin demonstraţie, dar ei nu văd nici o dificultate în susținerea că toate 
adevărurile sunt demonstrate, pe motivul că demonstraţia poate fi 
circulară şi reciprocă36. 


34 Adversarii lui Aristotel îi aduceau două obiecţii: 1) una radicală, mai uşor 
de respins: nu este posibilă ştiinţa; 2) alta mai de temut, fiindcă se servește de însăși arma 
lui Aristotel: orice cunoaştere trebuie să fie demonstrată; numai ceea ce este demonstrat, 
dedus, fundat este știință. Obiecţiile sunt strâns legate, fiindcă pornesc de la faptul capital 
al logicii: demonstraţia, deducerea unei cunoașteri din alta. Cea dintâi pune la îndoială 
cunoașterea ştiinţifică prin demonstraţie, pe temeiul imposibilității de a merge la infinit 
pe linia demonstraţiei, dar și a necesității de a merge la infinit, fiindcă nu există principii 
prime. Scepticii au numitacest argument împotriva posibilității științei: regresul la infinit. 
Demonstrația trebuie să aibă un început nedemonstrabil, un început care nu poate fi 
demonstrat şi nici nu are nevoie de demonstraţie. Este o convingere fermă a lui Aristotel 
că lanţul demonstraţiei trebuie să aibă un început, deci că demonstraţia „trebuie să se 
oprească (&văykn oTîva.). 

35 Dar chiar dacă am admite — continuă prima teorie — că există principii, 
un început care nu poate fi demonstrat și nu are nevoie de demonstraţie, acest început 
nu este o adevărată cunoaștere, o ştiinţă, ci o presupunere arbitrară, dogmatică. Scepticii 
au exploatat și acest argument: „începutul este dogmatic“. Aristotel, pentru a scăpa de 
obiecţia că totul trebuie să fie demonstrat și că de aceea trebuie să mergem la infinit, admite 
o ştiinţă deosebită a principiilor, o știință prin intuiţie intelectuală, prin Noi „o cunoaştere 
nemijlocită şi totuși sigură, evidentă. Aristotel va cerceta cunoaşterea specifică a 
principiilor în Cartea a I-a, ultimul capitol (al 19-lea) al operei de față. 

36 A doua obiecţie este mai perfidă, fiindcă pare că salvează concepția aristo- 
telică de prima obiecţie, dar în realitate o face să recurgă la cercul vicios, la demonstrația 
circulară, de asemenea, un argument sceptic. Dacă concluzia ar deveni premisa majoră, 
atunci propoziția de mai târziu, și deci mai puțin convingătoare și cunoscută, ar deveni 

Teoria noastră este că nu orice cunoaștere este o demonstraţie; 
din contra, cunoașterea premiselor nemijlocite este independentă de 
demonstraţie. Este evident că trebuie să fie așa?7. Căci, dacă trebuie 
să cunoaştem premisele prime, din care tragem demonstraţia, și dacă 
regresul trebuie să se termine în adevăruri nemijlocite, aceste adevăruri 
trebuie să fie nedemonstrabile. Aceasta deci este teoria noastră şi 
adăugăm că, pe lângă cunoașterea științifică, există un principiu al ei, 
care ne dă putinţa să cunoaştem definiţiilesă. 

Cum demonstraţia trebuie să fie bazată pe premise anterioare 
și mai bine cunoscute decât concluzia, iar acelaşi lucru nu poate fi în 
același timp atât mai înainte, cât şi mai târziu fată de altul, este evident 
că demonstraţia circulară nu este posibilă în sensul general de „de- 
monstraţie“37, ci este posibilă numai dacă termenul „demonstrație“ este 
extins, așa ca să includă cealaltă metodă de argumentare, care se bazează 
pe distincţia dintre adevăruri mai înainte pentru noi și adevăruri absolut 
mai înainte, adică metoda prin care inducția produce cunoștințe. Dar, 
dacă admitem această extensiune a înțelesului ci, definiţia noastră despre 
cunoştinţa absolută se va dovedi greșită, căci atunci cunoașterea are 
două înțelesuri. Sau, atunci a doua formă de demonstraţie, aceea care 
pornește de la adevăruri mai bine cunoscute nouă, nu este o demon- 
stratie în sensul absolut al termenului“. 


cea de mai întâi, și deci mai convingătoare și mai bine cunoscută. Ar trebui atunci să 
renunțăm la definiția dată demonstrației în capitolul precedent, care se întemeiază pe stricta 
deosebire dintre anteriorul mai bine cunoscut şi posteriorul mai puțin cunoscut. 

31 Aristotel consideră evidentă deosebirea dintre cunoașterea mijlocită sau prin 
demonstraţie și cunoașterea nemijlocită sau fără demonstraţie. Cunoașterea prin de- 
monstraţie este o cunoaștere prin altul, prin principii, cunoașterea fără demonstraţie este 
cunoaștere prin sine. 

3% Termenul „definiții“, întrebuințat aici în legătură cu principiile demonstraţiei, 
este obscur, și de aceea a fost interpretat diferit. Aristotel înțelege adeseori prin definiţii 
noțiunile. termenii (Gpo), îndeosebi termenii medii și legătura lor cu ceilalţi. Nu este exclus 
ca aici definiţia să se refere la definițiile sau noțiunile obiectelor științelor. 

39 Aristotel respinge a doua obiecţie adusă felului său de a concepe 
demonstraţia, anume respinge demonstraţia circulară, la care s-a recurs pentru a se salva 
ideea că orice cunoștință este obținută prin demonstraţie. Respingerea se face pe temeiul 
considerației că concluzia, care vine mai târziu și este mai puțin cunoscută, nu poate deveni 
premisă sau cunoștință dată mai întâi și mai bine cunoscută. 

40 S-ar părea că există un mijloc de a evita absurditatea ca aceleași lucruri să 
fie şi mai târziu și mai înainte, și mai puțin cunoscute și mai bine cunoscute. Mijlocul este 

Susţinătorii demonstraţiei circulare nu se află numai în faţa 
dificultății pe care tocmai am semnalat-o; pe deasupra, teoria lor se 
reduce la simpla constatare că un lucru există, fiindcă există — un mod 
ușor de a dovedi orice+l. Că este așa, poate fi arătat clar, luând trei 
termeni, deoarece, spre a demonstra în cerc, este indiferent dacă se iau 
mulţi termeni ori puţini, ori chiar numai doi. Astfel, prin dovadă directă, 
dacă A este, B trebuie să fie; dacă este B, trebuie să fie C; de aceea dacă 
A este, trebuie să fie și C. Deoarece prin proba circulară, dacă este A, 
trebuie să fie B, și dacă este B, trebuie să fie A, atunci A poate fi 
substituit lui C de mai sus%?. Așadar, spunând „dacă este B, trebuie să 
fie A“, înţelegem că „dacă este B, trebuie să fie C“ și de aici concluzia 
că „dacă este A, trebuie să fie C“. Dar C şi A au fost identificați’. Prin 
urmare, susținătorii demonstraţiei circulare sunt în poziţia de a zice că 
dacă A este, A trebuie să fie; un mod simplu de a dovedi orice. În afară 
de aceasta, o astfel de demonstraţie circulară este imposibilă, cu excepția 
cazului de atribute care se implică unul pe altul, adică însușirile proprii%. 


distincţia de mai sus, între „mai înainte faţă de noi“ și, „mai înainte în ordinea naturii“ sau 
absolut anterioare. Astfel, ceea ce este anterior față de noi poate demonstra ceea ce este 
mai târziu în ordinea naturii. Aceasta ar însemna să amestecăm două feluri de demonstrații: 
deductia și inducția. Adevărata demonstrație este deducția. Inducţia pleacă de la ceea ce 
este „mai înainte față de noi“, de la efecte, de la cazul particular. Cazul particular nu poate 
fi mai cunoscut, mai clar decât generalul, cauza care este „mai înainte în ordinea naturii“ . 
De aceea inducția nu este o demonstraţie. Totuşi, Aristotel recunoaște totdeauna că 
experienţa este punctul de plecare al oricărei cunoașteri, și uneori se apropie de concepția 
lui Bacon, după cum Bacon s-a apropiat de concepția aristotelică pe care o combătea în 
formele ei degenerate, scolastice. 

41 Aristotel formulează o nouă dovadă împotriva demonstrației circulare. Dacă 
demonstraţia circulară face din concluzie premisă, atunci concluzia serveşte să demonstreze 
propriile ei premise, cum a arătat pe larg în Analitica primă I1, cap. 5—7, ceea ce înseamnă 
a spune că o propoziţie există fiindcă există, sau că este valabilă, fiindcă este valabilă. 

42 Demonstrația circulară prin trei termeni, A, B şi C, se fundează pe posi- 
bilitatea de a-i identifica. Dacă A este B şi B este A, am văzut înainte că B este C. Cum 
A este B și B este C, C este A, deci A este A. Identificarea se face, firește, pe baza sferei, 
nu a conţinutului. Dacă C este corp, B (mişcător) şi A (în spaţiu), ajungem la concluzia 
că A (în spaţiu) este A (adică C sau corp). Sub raportul conţinutului, cei trei termeni se 
deosebesc, sub acela al sferei sunt identici. 

43 Încă mai clară este demonstraţia circulară cu doi termeni: A (corp) și B (în 
spatiu). Tot ce este corp (A) este în spațiu (B), și tot ce este în spațiu (B) este un corp (A), 
deci orice corp (A) este un corp (A). 

44 În al treilea rând, demonstraţia circulară nu este obișnuită, cum s-a afirmat 
la început, ci este rară, și anume se aplică la însuşirile numite „proprii“ (propria, ia), adică 

În sfârșit, s-a arătat că din admiterea unui singur lucru — fie 
el un termen, ori o premisă — nu urmează niciodată un altul în mod 
necesar; abia cel puțin două premise ne dau o bază pentru a putea face 
o demonstraţie, căci altfel nu se poate forma un silogism. Dacă deci 
A urmează lui B și lui C, iar B și C urmează reciproc unul altuia și lui 
A, este posibil, cum s-a arătat în scrierile melc despre silogism, de a 
dovedi toate supoziţiile una prin alta în prima figură45. Dar s-a arătat, 
de asemenea că, în celelalte figuri, ori nu are loc nici un silogism 
circular, ori cel puţin nici unul care să se reazeme pe cele două premise 
originare“6. Propoziţii ai căror termeni nu se enunță reciproc unul despre 
altul nu pot fi dovedite circular în nici un fel. Deoarece asemenea 
termeni se întâlnesc rar în demonstraţii, este evident neserios a susține 
că demonstraţia este reciprocă și că de aceea se poate demonstra orice“7. 


4 


<Condiţiile demonstraţiei: „valabil despre toți“, 
„valabil în sine“, „valabil universal“> 


Deoarece obiectul cunoașterii absolute nu poate fi altfel decât 
este cunoscut, adevărul căpătat prin cunoaștere demonstrativă va fi 
necesarf8. Şi întrucât cunoștința demonstrativă este prezentă numai când 


la însuşiri neesenţiale, care aparțin unui singur lucru şi-l caracterizează (de exemplu, 
„animal care râde“, despre om) și care de aceea pot fi convertite una în alta. Acest caz 
este mai răspândit în geometrie și, în genere, în matematică, unde se lucrează cu termeni 
echivalenți. 

45 Ca ultim argument împotriva generalității demonstraţiei circulare, Aristotel 
reamintește că, pentru a avea o concluzie silogistică, este nevoie de două „teze“ (premise), 
iar demonstraţia circulară este posibilă numai în prima figură (Barbara), când toți termenii 
pot fi reciprocaţi ca în exemplul dat. Aceasta a arătat-o în Analitica primă Il, cap. 5-7. 

4 Dovada s-a făcut tot în Analitica primă Il, cap. 5-7. 

41 Este deci o mare eroare a crede că orice demonstrație este circulară. Aceasta 
este posibilă la termeni ce se convertesc reciproc, adică sunt identici reciprocabili, fapt ce 
se întâlnește rar. Și atunci nu poate fi dovedită circular decât o singură propoziție, nu 
amândouă. 

48 Vezi definiţia cunoașterii absolute (îm.o7run nàs) aici, începutul ca- 
pitolului 2. De altfel, necesitatea nu este altceva decât imposibilitatea ca ceva să fie altfel 

avem o demonstraţie, urmează că demonstraţia este un silogism din 
premise necesare. Şi astfel trebuie să arătăm ce sunt premisele necesare 
ale demonstraţiei şi care este caracterul lor“. În primul rând, să definim 
ce înțelegem prin „valabil despre toţi“, „în sine“ şi „universal“50. Nu- 
mesc „valabil despre toţi” ceea ce este valabil în toate cazurile, nu în 
unul da și în altul nu; şi în toate timpurile, nu numai acum, iar altă dată 
nu; de exemplu, animal este valabil despre orice om. Şi dacă este un 
adevăr a spune: „acesta este un om“, atunci este tot așa de adevărat a 
spune: „acesta este un animal“, și dacă una este adevărată acum, și 
cealaltă este adevărată tot acum. O constatare corespunzătoare se poate 
face despre punct ca conţinut în orice linie5!. Dovada acestui lucru stă 
în obiecţia pe care credem că o ridicăm contra acelui „valabil despre 
toti“, când întrebăm dacă ceva este adevărat numai într-un caz și la un 
moment dat5?. Numesc „în sine“ toate atributele care aparțin esenței’; 
de exemplu, linia aparține triunghiului, punctul liniei; căci „substanța““5% 
triunghiului și liniei este alcătuită din aceste elemente, care se cuprind 
în noţiunea ei. Apoi, în al doilea rând, numesc „în sine“ atributele care 
aparţin unor anumite subiecte, iar acestea sunt cuprinse în definiția 
proprie a atributelor. Astfel, drept și curb aparţin liniei, pereche și 


uecât este. Știința demunstrativă este necesară. Necesară este concluzia, fiindcă necesare 
sunt și premisele. 

49 Până aici Aristotel a făcut afirmaţii ușor de înțeles: demonstrația este 
cunoașterea absolută, fiindcă nu poate fi altfel decât este, fiindcă așadar este nece- 
sară şi adevărată. Greutatea începe când ne întrebăm: în ce condiții se constituie 
demonstraţia din premise necesare, adică în ce constă necesitatea premiselor ce servesc 
demonstraţiei. 

50 Trei sunt condiţiile pe care trebuie să le îndeplinească premisele necesare: 
1) predicatul să fie valabil pentru întreg subiectul; 2) predicatul să exprime esența 
subiectului; 3) predicatul să fie el însuși universal. Urmează cercetarea fiecăreia din cele 
trei condiţii. 

SI A fi valabil „despre toți“ (kară mavros) este prima condiţie, care are două 
aspecte: a) este valabil pentru fiecare caz, în exemplul de față, pentru orice om sau pentru 
orice punct; b) este valabil pentru orice timp. 

52 Expresia „valabil despre toți“ este aplicată în același fel chiar de la începutul 
Analiticii prime (|, cap. 1). 

53 A doua condiţie: predicatul reprezintă ceva „în sine“ (ka8' av16), iar în sine 
se confundă cu esența, cu „ceea ce este “ (rò T oT) lucrul însuși. 

54 Cum se ştie din Categorii, substanţa (ovoia) poate însemna și „individualul““ 
și „generalul“ (esenţialul) care determină individualul, adică îl face să fie „ceea ce este“. 

nepereche, prim și compus, pătrat și romb, număruluiS5, și toate acestea 
se cuprind în noţiunea care exprimă ce anume există, linia ori numărulS6. 

De asemenea, din toate celelalte atribute, numesc atribute în 
sine pe acelea care aparţin subiectului respectiv; pe când atributele care 
nu aparţin în nici unul din aceste două moduri subiectului lor le numesc 
accidente sau întâmplări, de exemplu, muzical ori alb este un accident 
al animalului’. 

Mai departe, „în sine“ este ceea ce nu este enunțat despre vreun 
alt subiect; de exemplu, la „mergător“, cel care merge sau este alb este 
altcevaS8. Dimpotrivă, substanța sau tot ce înseamnă „acest ceva““59 
determinat nu este altcexa, în afară de ceea ce este. Deci ceea ce nu este 
enunțat despre un subiect îl numesc „în sine“; ceea ce este enunțat 
despre un subiect îl numesc accident ori întâmplare. 

În alt sens apoi, ceva care revine unui lucru datorită naturii sale 
este în sine; ceva care nu revine datorită naturii sale este accident. De 


exemplu, „în timpul mersului, a fulgerat““; fulgerul nu se datora mersului; 
trebuie să zicem deci că a fost un accident. Dacă, pe de altă parte, ceva 
revine unui lucru datorită naturii sale, îi aparţine în sine; de exemplu, 


55 Număr pătrat — număr cu factori egali; număr rombic — număr cu factori 
inegali. 

56 A doua definiţie a esenței sau a lui „în sine“ păstrează prima definiţie, anume 
că esența (atributul) aparține subiectului. Acum se adaugă că și subiectul intră în definiţia 
predicatelor; astfel, nu putem defini drept şi curb fără subiectul căruia ele îi aparțin, fără 
linie. Drept și curb sunt „în sine“ al liniei, dar ele nu pot fi definite fără să admitem că 
linia se cuprinde în definiţia lui „în sine“ (dreptului şi curbului). Cum vedem, Aristotel 
întrebuințează termenul de „în sine“ într-un sens special: „în sine“ este esentialul. Modermii 
îl întrebuinţează într-un sens apropiat celui aristotelic, fiindcă opun „în sine“ relativului, 
„prin altul“ sau „față de altul“. În dialectica hegeliană, „în sine“ are alt sens: „în sine“ este 
noțiunea cu toate determinările ei (genuri, specii, subspecii), însă implicite, nedezvoltate. 
Îndată ce conţinutul noțiunii este dezvoltat, noțiunea devine „pentru sine“. Acești termeni, 
„în sine“ şi „pentru sine“ au fost utilizaţi şi în filozofia contemporană. 

57 Aristotel opune accidentalul esenţialului, sau lui „în sine“. Atributele 
accidentale nu aparțin „în sine“ sau esenţial, ci accidental, fiindcă pot fi pierdute sau pot 
să nu fie posedate. Esenţialul nu poate fi pierdut, ci trebuie să fie posedat. 

58 Mergător şi alb presupun ceva care merge și este alb, deci un substrat sau 
o substanță cărora le aparțin acele însuşiri, dar care ea însăși nu aparține altcuiva, nu 
este atribut. 

59 Individualul, (105€ Tı). Substanţa (ovoia) este individualul (165€ Tı), care 
nu aparține altcuiva. 

dacă o vită moare. când i se taie gâtul și datorită tăierii. Căci tăierea a 


fost cauza morţii, iar moartea n-a fost o „coincidență“ a tăierii50. 


Deci, în ce privește sfera celor cunoscute în sensul propriu, 
toate atributele, care sunt numite în sine, fie în sensul că subiectele lor 
sunt conţinute în ele, fie în sensul că ele sunt conţinute în subiectele lor, 
sunt totodată necesare și prin sineć!. Căci este imposibil pentru ele să nu 
aparțină subiectelor lor — ori absolut, ori în contrarul lor; de exemplu, 
o linie trebuie să fie ori dreaptă, ori curbă; un număr, ori pereche, ori 
nepereche6?. Căci, în genul contrar unui atribut este ori privaţia, ori 
contradictoriul săuS+; de exemplu, la numere, ceea ce nu este nepereche 
este pereche, întrucât în această sferă, pereche este un consecvent natural 
al lui nepereche. Așadar, dacă orice predicat trebuie să fie ori afirmat, 
ori negat despre un subiect, atributele în sine trebuie să fie legate de 
subiectul lor cu necesitate. 

Astfel am stabilit distincţia între atributul „valabil despre tot“ 
și „în sine“65. 


60 Potrivit exemplelor înşirate despre acest al patrulea sens al lui „în sine“ 
(esenţial), este „în sine“ ceea ce este legat de un lucru printr-un raport cauzal, deci datorită 
naturii sale. Așa este deosebirea în codul penal dintre uciderea cu premeditare și uciderea 
din imprudență. „În sine“ aici are înțelesul de legătură esențială, într-un chip sau altul. 

$! Termenul de „în sine“ (ka' av16) revine adesea la Aristotel și este mai clar 
decât acela de esență („ce este“ un lucru). El va fi folosit la definiţie. În adevăr, definiția 
exprimă „în sine“ al lucrului. În acest pasaj, Aristotel recunoaște ca sensurile proprii ale 
lui „în sine“ primele două: a) ceea ce aparţine ca esență unui subiect; b) și invers, subiectul 
care aparține esenței. Celelalte două sensuri sunt: c) nu aparține la ceva străin, ci propriului 
obiect; d) aparține obiectului prin sine și necesar. 

62 Apartenenta prin sine şi necesară este absolută, când atributul este unic și 
indisolubil legat de subiect, ca mișcarea legată de materie, rațiunea de om, caldul de foc, 
recele de zăpadă. 

63 Dar există și o altă apartenență prin sine şi necesară: când subiectului îi 
aparține sau un atribut (pereche), sau contrarul său (nepereche). Dialectica hegeliană 
admite că implicit aparțin amândouă şi că numai explicitarea prin intelect introduce 
alternativa: sau un atribut, sau altul. Aristotel bănuiește posibilitatea dialectică a unuia 
şi altuia, dar în logica sa „intelectuală“, admite numai necesitatea apartenenței alternative: 
este necesar ca o linie să fie sau dreaptă, sau curbă, deși în linie se cuprind și una și alta, 
după cum tot ce nu este nepereche este pereche, și invers. 

64 Aristotel distinge doi contrari: privație (nepereche) şi contradicţie (non-pere- 
che). În ambele cazuri, unul trebuie să aparţină subiectului. 

65 S-au explicat până acum primii doi termeni: „a fi enunțat despre toţi“ și a fi 
„în sine“ sau esențial. Urmează al treilea: ce este „universalul“ (rò kaĝóňov), care aici are 
un alt sens decât „a fi enunțat despre toți“, ca în Despre interpretare și Analitica primă. 

Numesc „universal“ un atribut, care aparţine oricărui subiect, 
în sine și întrucât el este ceea ce este; de unde urmează clar că toți 
universalii sunt legaţi cu necesitate de subiectele lor66. Atributul „în 
sine“ şi, „întrucât este ceca ce este“ sunt identice. De exemplu, punct 
şi dreaptă aparţin liniei în sine, pentru că acestea aparțin liniei întrucât 
este linie; şi triunghiul ca triunghi are două unghiuri drepte, pentru că 
este în sine egal cu două unghiuri drepte. 

Un atribut aparține universal unui subiect când se poate arăta 
că el aparţine oricărui caz al acelui subiect și anume când îi aparţine 
în primul rând$”. Așa, de exemplu, egalitatea unghiurilor sale cu două 
unghiuri drepte nu este un atribut universal al oricărei figuri. Căci, deși 
este posibil de arătat că o figură are unghiurile sale egale cu două 
unghiuri drepte, acest atribut nu poate fi demonstrat despre orice figură 
luată la întâmplare, şi nici nu se iau pentru demonstraţie figuri la 
întâmplare. Căci şi un pătrat este o figură, dar unghiurile lui nu sunt 
egale cu două unghiuri drepte. Pe de altă parte. orice triunghi isoscel 
are şi el unghiurile sale egale cu două unghiuri drepte, dar triunghiul 
isoscel nu este subiectul prim și originar al acestui atribut, ci prioritatea 
o are triunghiul. Astfel, ceea ce este demonstrat la un triunghi oarecare 
și prim, anume că are unghiurile sale egale cu două unghiuri drepte, ori 
că posedă oricare alt atribut, îi aparţine ca atribut universal. Demonstra- 
tia în sensul propriu constă în a dovedi că atributul aparține universal 


S6 Aşadar, „universalul'“ are aici un sens mai restrâns. Nu este simpla apartenență 
la toți (de omni), ci apartenenţa numai la anumiti indivizi, așa încât între subiectul căruia 
îi aparține şi predicatul apartenent există reciprocitate, adică subiectul însuși se află în 
predicat. Astfel, omul are facultatea de a râde întrucât este om, adică „întrucât este ceea 
ce este“. Sensibilitatea aparține omului nu numai ca om, ca ceea ce este el „în sine“, ci ca 
animal. În sensul lui Aristotel, „universal“ este aici ceea ce aparţine numai unei anumite 
specii sau numai unui anumit gen. De asemenea, pentru Aristotel, universalul este legat 
indisolubil de necesar, adică universalitatea duce la necesitate. Se poate spune că a treia 
condiţie, „universalul“, le rezumă pe celelalte două: „aparține la toți“ și există „în sine“ 
sau esenţial. 

S7Un atribut aparţine universal unui subiect, dacă îi aparţine în toate speciile 
lui şi dacă îi aparține originar, adică în primul rând, de exemplu, că unghiurile însumate 
dau două unghiuri drepte este valabil pentru orice specie de triunghi și este valabil despre 
triunghi în primul rând, originar. Nu orice figură îndeplinește această condiție și nu numai 
anumite triunghiuri, ci toate triunghiurile sau triunghiul ca atare. 

acestui subiectS8; în timp ce dovada apartenenței lui la alte subiecte este 
demonstraţie numai într-un înțeles secundar și neesenţial. Tot așa, egali- 
tatea cu două unghiuri drepte nu este un atribut universal al isoscelelor, 
ci are o aplicaţie mult mai largă. 


5 
<Cauzele erorilor în ce priveşte universalitatea demonstrației> 


Nu trebuie să pierdem din vedere, că adesea cădem în eroare, 
pentru că nu avem un prim universal demonstrat în sensul în care noi 
gândim că îl avem(?. Şi facem această eroare sau când, în afară de un indi- 
vid sau de câţiva indivizi, nu găsim nici o noțiune mai înaltă70; sau când! 
obținem una la lucruri de specii diferite, fără ca ele să aibă un nume 
propriu?! ; sau când, în sfârșit, întregul, despre care se face demonstraţia, 


este luat în realitate numai sub aspectul părților'2. Căci atunci 


68 Aceasta este caracteristica oricărei demonstraţii ştiinţifice. Ea întrunește 
aceste două condiţii: a) este universală sau valabilă pentru obiectul dat; b) este valabilă 
originar, primordial, pentru acest obiect, așa încât obiectul și atributul lui au o extensiune 
egală. Există demonstraţii ce depășesc obiectul dat, de exemplu, demonstrații numai pentru 
triunghiul isoscel; aceste demonstraţii au loc numai într-o anumită privință, care nu este 
esențială sau proprie. 

69 Capitolul arată ce însemnătate are pentru Aristotel a treia condiţie a 
necesității unei propoziții demonstrate: universalul. Însemnătatea universalului în ştiinţă 
fusese subliniată mai de mult, îndeosebi de Socrate, iar logica, sistematizată de Aristotel, 
trebuia să accentueze rolul universalului în cunoașterea științifică. În acest scop, Aristotel 
înșiră erorile în demonstrația universală. Eroarea obișnuită este părerea că am demonstrat 
universal obiectul dat. în timp ce am demonstrat un alt obiect legat de acel universal, în 
genere inferior lui. Demonstratia valabilă se aplică la obiectul propriu, originar. 

170 Întâia eroare este demonstraţia limitată la un individ, chiar dacă este singurul 
din specia sa. Dacă cumva demonstraţia izbutește, explicaţia este că ea se referă la ceva 
universal. Fără noțiunea universală, demonstraţia la nivelul unui individ sau al cîtorva nu 
este o demonstraţie, fiindcă nu merge pînă la universalul sau noțiunea de care depinde 
individualul. 

71 A doua eroare constă în demonstrarea unui universal, adică a unui gen, la 
diferitele lui specii, fără să găsim un nume pentru acel universal. O ilustrare a cazului va 
fi dată mai jos la transponibilitatea membrilor unei proporţii aplicabilă la numere, linii etc. 

72 A treia eroare este mai complicată. Universalul demonstrat are un nume, 
şi demonstraţia s-a făcut în numele lui, însă numai la aspectele lui particulare, la „părțile“ 

demonstraţia va fi adevărată despre părţi şi va fi valabilă pentru tot, 
și totuși demonstraţia nu se va aplica la acesta ca ceva prim și universal. 
Eu spun însă că o demonstraţie este valabilă despre un subiect prim ca 
atare, când ea se referă la un universal prim. Cazul poate fi exemplificat 
aşa. Dacă s-ar demonstra că anumite linii drepte sunt paralele, întrucât 
unghiurile formate de o secantă perpendiculară pe ele sunt unghiuri 
drepte, s-ar putea presupune că acesta este subiectul propriu al 
demonstraţiei, ca şi cum ar fi adevărată despre toate dreptele. Dar nu 
este așa, pentru că paralelismul lor depinde nu de faptul că aceste 
unghiuri ar fi egale cu două drepte într-un anumit caz, ci numai de 
faptul că ele sunt egale cu două drepte totdeauna”5. Un alt exemplu 
pentru primul caz ar fi următorul: dacă isoscelul ar fi singurul triunghi, 
s-ar părea că el are ca isoscel unghiurile egale cu două unghiuri drepte. 
Un exemplu pentru cazul al doilea este legea că membrii unei proporţii 
sunt permutabili. Permutabilitatea se obișnuia a fi demonstrată pe rând 
despre numere, linii, solide şi timpuri, deși ea putea fi dovedită despre 
toate acestea printr-o simplă demonstraţie. Fiindcă nu există un nume 
simplu care să denote identitatea numerelor, lungimilor, duratelor și 
solidelor, și fiindcă acestea difereau în mod specific una de alta, această 
proprietate era dovedită pentru fiecare din ele separat. Astăzi însă, 
dovada este universală, pentru că ele nu posedă acea proprietate, 
întrucât sunt linii, ori numere, ci întrucât ele exprimă un caracter 


sau speciile lui. Demonstrația, pentru a ti valabilă, trebuie să se aplice la universalul prim, 
nu la universalii subordonați lui, care conţin aspecte secundare, străine lui. Ilustrarea de 
către Aristotel a acestui caz de natură geometrică nu permite vreo interpretare. Este vorba 
de demonstrarea că două linii sunt paralele. Dacă pentru demonstraţie se recurge la o 
secantă și se arată că fiecare din unghiurile ei este un unghi drept și deci că amândouă dau 
deuă unghiuri drepte, demonstraţia este parțială, pentru că secanta poate da și altfel de 
unghiuri. Esenţialul este ca cele două unghiuri, oricum ar fi ele, să dea două unghiuri 
drepte. 

73 Urmează exemple de cele trei feluri de erori. Ele sunt împrumutate din 
geometrie, din matematică în genere, care este pentru Aristotel modelul de știință 
demonstrativă. Două sunt erorile principale: a) se demonstrează la un universal inferior 
ceea ce este valabil pentru un universal superior; b) se demonstrează la cazurile (speciile) 
unui universal, în mod separat, ceea ce trebuie demonstrat la gen, la universalul prim. 
Exemplu de prima eroare este demonstrarea la triunghiul isoscel, ca și cum el ar fi singurul 
triunghi. Eroarea a doua este exemplificată prin permutabilitatea membriler unei proportii 
în fiecare caz în parte: geometrie, aritmetică, stereometrie, timp în fizică. Ceea ce este 
demonstrat cu osteneală la fiecare caz, poate fi demonstrat luminos la universalul care 
cuprinde speciile. 

determinat, pe care noi îl considerăm ca universal. De aceea, chiar dacă 
cineva dovedeşte despre fiecare fel de triunghi că unghiurile lor sunt 
egale cu două unghiuri drepte, fie prin aceeași dovadă, fie prin altele 
diferite, după caz, totuşi atâta timp cât cineva tratează separat 
echilateralele, scalenele și isoscelele, el nu știe încă, decât doar în mod 
sofistic”*, că triunghiul are unghiurile egale cu două unghiuri drepte, și 
nici nu ştie că triunghiul are această proprietate în mod universal, chiar 
dacă nu există nici un alt fel de triunghi. Căci nu se ştie că triunghiul 
ca atare are această proprietate, nici chiar că „toate“ triunghiurile o au 
în sensul numeric. Formal, nu știm dacă în demonstraţia noastră intră 
toate triunghiurile, chiar dacă n-ar exista nici unul care să nu fie 
cunoscut”$. 

Când este oare cunoașterea noastră lipsită de universalitate și 
când este ea o cunoaștere absolută?76 Dacă triunghiul este identic în 
esenţă cu echilateralul, sau cu fiecare în parte, sau cu toate echilateralele 
la un loc, atunci, evident, noi avem cunoaștere absolută; dar dacă, pe 
de altă parte, lucrul nu stă așa, ci atributul aparţine echilateralului ca 
triunghi, atunci cunoașterea noastră rămâne lipsită de universalitate”. 
Dar, va întreba cineva, aparţine acest atribut?’ oare subiectului ca 
triunghi, ori ca isoscel? Când aparţine el subiectului în mod originar? 
(Şi despre care subiect se poate demonstra că aparţine universal?7%) 


74 Sofistic“ înseamnă aici confundarea aspectului secundar, accidental cu 
aspectul esenţial. Sofismul constă, în genere, în confundarea aspectelor deosebite. 

15 Chiar dacă propoziţia celor două unghiuri drepte ar fi demonstrată la toate 
unghiurile particulare, n-am cunoaște propoziția generală referitoare la triunghi ca atare. 
La fiecare triunghi particular există ceva secundar care tulbură puritatea demonstraţiei 
aplicată la triunghi în genere. 

76 Cunoaștere universală și cunoaștere absolută sunt sinonime, fiindcă 
amândouă înseamnă cunoaștere prin ând5eâc (demonstraţie). Aristotel începe să înșire 
reguli pentru evitarea celor trei erori arătate mai înainte. 

T Demonstrația inferiorului (a speciei, a părții) poate avea o valoare universală, 
dacă inferiorul este identic cu superiorul universal. Acesta este un caz rar. De obicei, 
eroarea decurge din confundarea individului cu specia, a speciei cu genul, a inferiorului 
cu superiorul. Întrebarea pe care trebuie să ne-o punem este dacă un atribut (aici: a fi egal 
cu două unghiuri drepte) aparține triunghiului ca atare sau triunghiului isoscel sau 
echilateral. 

78 Atributul de care este vorba este atributul sau esența triunghiului de a avea 
suma unghiurilor egală cu două unghiuri drepte. 

79 Aristotel caută o regulă pentru descoperirea universalului originar, prim, 
căruia îi aparține atributul, esenţa, acel în sine. Pentru aceasta va fi nevoie de abstractizare, 

Evident, aceluia căruia acest atribut îi aparţine în primul rând, în urma 
abstractizării. Astfel, unghiurile unui triunghi isoscel de bronz sunt egale 
cu două unghiuri drepte; dar daţi la o parte bronz și isoscel, şi atributul 
rămâne. Dar dacă eliminăm figura ori limita, atributul dispare. Adevărat, 
însă figura și limita nu sunt primele diferențe a căror eliminare suprimă 
atributul. Atunci ce este întâi? Dacă este triunghiul, atunci va fi în 
puterea triunghiului ca atributul să aparțină tuturor celorlalte subiecte, 
despre care el poate fi enunțat, şi triunghiul este subiectul pentru care 
demonstraţia este universală. 


6 


<Premisele demonstrației trebuie să fie necesare şi esenţiale> 


Cunoașterea demonstrativă rezultă din principii necesare, 
pentru că obiectul științei nu poate fi altfel decât este8!. Atributele care 


adică de eliminarea a tot ce este secundar, neesenţial. Astfel, egalitatea cu două unghiuri 
drepte este atributul triunghiului ca atare, nu a unui anumit triunghi. 

80 Regula cere ca procesul de abstractizare pentru a descoperi subiectul unui 
atribut să nu meargă în jos, dar el nu trebuie să meargă nici în sus. Desigur, triunghiul 
nu există fără figură sau fără liniile care îl limitează, dar atributul în discuţie nu aparţine 
nici figurii, nici liniilor ce o limitează. 

81 Capitolul cercetează principiul generai al demonstrației: necesitatea ei. 
Demonstrația necesară este concluzia necesară, adică opropoziţie care nu poate fi gândită 
altfel decât este, iar concluzia necesară rezultă din principii (premise) necesare. Se înțelege 
de la sine că, pentru Aristotel, necesitatea există nu numa: în gândire, ci şi în natura lucru- 
rilor. Sunt necesare principiile (premisele) care întrunesc două condiţii: a) exprimă ceva 
general sau universal, o noțiune (logos), b) exprimă ceva general în sine sau esențial, în 
cele două sensuri cunoscute în capitolul precedent. Știința apodictică este cunoașterea 
esenței lucrurilor, a determinărilor datorită cărora un lucru este ceea ce este, pe scurt, este 
cunoașterea noțiunii lucrurilor. Căci despre un lucru nu există decât o singură noţiune, 
care cuprinde în sine toate speciile și subspeciile. Dintre gânditorii moderni, cel mai aproa- 
pe de conceptia aristotelică a științei este Hegel: știința este cunoașterea esenței lucrurilor, 
iar noțiunea unui lucru este unică, cum este și esenţa lui. Noţiunea cuprinde în sine toate 
speciile şi subspeciile cele mai contrare și contradictorii. Contradicţia este semnul adevă- 
rului şi realităţii depline. Aristotel ține să precizeze însă că, din atributele (speciile) unui 
gen, numai unul aparţine necesar subiectului, celălalt poate numai să-i aparțină. 

apartin în sine subiectelor lor sunt necesare, pentru că atributele în sine 
sunt sau în natura esenţială a subiectelor lor, sau conţin subiectele în 
propria lor natură. (Din perechile de opoziții, pe care ultima clasă le cu- 
prinde în sine, un membru ori altul aparține necesar subiectelor). Urmea- 
ză de aici că premisele silogismului demonstrativ trebuie să aibă însușiri 
de felul arătat. Căci toate atributele aparțin lucrurilor ori în acest fel, ori 
accidental, iar atributele accidentale nu sunt necesare subiectelor lor%?. 

Trebuie să vorbim așa, sau să luăm drept punct de plecare că 
demonstraţia este necesară și că o concluzie demonstrată nu poate fi 
altfel decât este și, prin urmare, că concluzia trebuie să rezulte din 
premise necesare. Căci, deși putem conchide din premise adevărate fără 
a demonstra, totuși, din premise necesare conchidem numai dacă de- 
monstrăm — și în aceasta se vădește caracterul distinctiv al demon- 
straţieit?. Că demonstraţia pornește de la premise necesare, se vede din 
faptul că, în contra celor care pretind că au făcut o demonstraţie se ridică 
obiecţia că premisa nu este un adevăr necesar — fie că suntem convinși 
că lucrurile ar putea sta altfel. fie că o spunem așa pentru a ne opune 
argumentării adversarului8. Aceasta arată cât de naivi sunt cei care cred 
că au ales bine principiile, dacă pornesc de la o propoziţie probabilă 
și chiar adevărată, cum procedează sofiștiis5, pentru care a ști este a avea 
ştiința86. Căci probabilul sau neprobabilul nu este principiul, ci principiu 
poate fi numai ceea ce este prim în genul care constituie subiectul 


82 Atributele aparțin lucrurilor sau accidental sau în sine, esenţial. În sine, esen- 
tial şi necesar sunt termeni reciprocabili. Accidentalul se opune esenţialului, ca și necesa- 
rului. 

83 Aristotel deosebeşte între adevărat și necesar. Orice silogism poate avea 
premise adevărate, dar numai silogismul demonstrativ are premise necesare. Deci nu este 
destul ca premisele să fie adevărate, pentru ca silogismul să fie demonstrativ. Necesitatea 
este inerentă substanței, fiindcă substanța există „în sine“. De aceea, obiectele științei nici 
nu le putem gândi altfel, nici nu se pot comporta în realitate altfel. 

84 Este de reținut că Aristotel recunoaște că necesitatea poate fi simulată, adică 
ceea ce nu este necesar poate fi prezentat ca atare, după cum ceea ce este necesar poate 
fi prezentat ca probabil — caz mai rar. 

85 După comentatorul antic Temistios, ar fi vorba de Protagoras. 

8 Propoziția este obscură și a fost comentată diferit de cei vechi, ca și de 
moderni. Interpretarea obişnuită este următoarea: sofiştii susțineau că știe ceva numai cel 
care știe ce este știința în genere; în realitate, cel care știe ceva, știe de acest lucru, dar 
aceasta nu înseamnă că el este în posesia cunoaşterii necesare și universale. 

demonstraţiei; şi apoi, nu orice adevăr este propriu pentru subiectul în 
discuţie”. 

O altă dovadă că concluzia trebuie să se sprijine pe premise 
necesare este următoarea: acolo unde demonstraţia este posibilă, dar 
nu posedăm cauza, nu există o cunoaștere ştiinţifică”. Dacă presupunem, 
de exemplu, un silogism în care, deşi A este valabil cu necesitate despre 
C, totuși B, termenul mediu al demonstraţiei, nu este cu necesitate legat 
de A și C, atunci nu se cunoaște cauza. Căci concluzia nu-și datorează 
necesitatea termenului mediu, doarece concluzia este necesară, deși 
termenul mediu poate să nu fie. Mai departeY, dacă cineva nu cunoaște 
în prezent un lucru, deși încă reține mersul argumentării, iar el însuși 
continuă să existe ca şi lucrul însuși, şi nici n-a uitat ce știa, atunci el 
nu avea cunoștință nici mai înainte. Căci termenul mediu, nefiind 
necesar, poate să fi pierit în acest interval. Dacă este aşa, cineva, deși 
continuă să subziste ca și lucrul însuşi, și deși el încă reţine mersul 


87 Ceea ce este accidental poate fi adevărat sau numai probabil, dar nu necesar. 
Necesar este numai ceea ce rezultă din principiile genului sub care intră tema dată. Și 
nu tot ce este adevărat este propriu acestui gen, ci numai propozițiile cunoscute intuitiv 
prin Noi şi, de aceea. necesare. 

88 Posibil se referă la propoziţiile care pot fi demonstrate, spre deosebire de 
axiome, a căror demonstraţie nu este nici posibilă, nici necesară. 

39 Aristotel vorbește aici de încă o condiție a cunoaşterii necesare. Nu este 
destul ca concluzia să fie necesară pentru a avea o demonstraţie, ci trebuie să fie necesar 
şi mijlocul, adică trebuie să cunoaştem și cauza, termenul mediu. Termenul mediu trebuie 
să fie legat necesar cu cei doi termeni extremi. Această condiţie este de la sine înțeleasă. 
Concluzia nu poate fi necesară dacă nu sunt necesare premisele, al căror pivot este 
termenul mediu. Pentru Aristotel, termenul mediu are rolul de cauză. 

% Urmează o argumentare obscură, care continuă pe cea precedentă și o 
consideră într-o situaţie nouă, probabil subliniată de o obiecţie sofistică. Situaţia nouă 
se referă la acea cunoștință insuficientă produsă de un termen mediu (cauză) lipsit de 
necesitate. S-ar putea întâmpla ca cel care a făcut un astfel de silogism să fi reținut 
desfășurarea lui şi să continue a exista el însuși, de asemenea, lucrul însuși din raționament 
să subziste fără ca totuși să mai fie cunoscut. Aici sunt patru cazuri de pierdere a unei 
Ştiinţe: 1) raționamentul nu mai este reținut de subiect în desfășurarea lui, 2) subiectul 
însuşi a dispărut; 3) obiectul sau lucrul însuși a dispărut; 4) în sfârșit, subiectul însuși 
l-a uitat cu totul. În afară de aceste cazuri, care nu afectează serios natura demonstraţiei, 
se mai poate ca termenul mediu (cauza) să fi pierit. Această dispariție arată că termenul 
mediu (cauza) nu este necesar, căci o cauză adevărată, necesară nu piere. O dată cu 
dispariţia termenului mediu, știința nu mai este aceea dinainte sau, mai degrabă, nu mai 
există știință propriu-zisă. 

argumentării, totuși el nu are nici o cunoștință, şi de aceea n-avea cu- 
noștință nici înainte. Chiar dacă termenul mediu n-a pierit în momentul 
actual, dar este expus să piară, consecinţa este posibilă și se poate 
intâmpla. Dar, într-o astfel de condiţie, nu poate exista cunoștință. 

Când concluzia este necesară, termenul mediu prin care ea este 
dovedită se poate totuși să nu fie necesar?!. Căci putem să deducem 
necesarul chiar dintr-o premisă care nu este necesară, întocmai cum putem 
deduce adevărul din neadevăr. Dar dacă mediul este necesar, şi concluzia 
trebuie să fie necesară; întocmai după cum premise adevărate dau 
întotdeauna o concluzie adevărată. Astfel, dacă A este enunțat ca necesar 
despre B, şi B despre C, atunci A este enunțat ca necesar despre C. Dar 
când concluzia nu este necesară, nici mediul nu mai poate să fie necesar. 
Astfel, să luăm A enunțat ca nenecesar despre C, dar necesar despre B, 
și să luăm B enuntat ca necesar despre C; atunci A, de asemenea, va fi 
enunțat ca necesar despre C. ceea ce prin ipoteză nu este așa”?. 

Deoarece cunoașterea demonstrativă trebuie să fie o cunoaștere 
necesară, evident că ea trebuie să fie obținută printr-un termen mediu 
necesar; altminteri, cel care are o asemenea concluzie nu va ști nici 
cauza, nici faptul că concluzia sa este o conexiune necesară”. Căci, sau 
va lua greșit nenecesarul ca necesar, și va crede în necesitatea concluziei 
fără a o şti, sau nici chiar nu va crede aceasta, în care caz va fi 
deopotrivă de ignorant, fie că cunoaşte simplul fapt din premise 
mijlocite, fie că cunoaşte cauza din premise nemijlocite”*. 


9I Aristotel a arătat în Analitica primă II, cap. 2-4, că, întocmai cum din 
premise false poate rezulta o concluzie adevărată, tot așa din premise posibile (contingente) 
poate rezulta o concluzie necesară. 

92 Dacă pornim de la ipoteza, care va fi concluzia, că A nu aparține necesar 
lui C, nu o vom putea deduce din premisele A aparține necesar lui B şi B aparţine necesar 
lui C. Concluzia acestora este A aparţine necesar lui C, în timp ce prin ipoteză, am admis 
că este numai posibil ca A să aparţină lui C. 

93 Se pare că Aristotel vrea să întâmpine o obiecţie posibilă împotriva afirmației 
sale că o concluzie necesară rezultă și din premise contingente (posibile), după ce înainte 
susținuse că o concluzie necesară (o cunoaștere demonstrativă) rezultă din premise 
necesare, adică numai din legarea necesară a termenului mediu cu termenul ma jor și minor. 
Aristotel răspunde recurgând la posibilitatea unei iluzii logice: credem că mediul este legat 
necesar, și de aceea cunoașterea este greșit considerată demonstrativă. 

9 Sau nici măcar nu vom crede, dacă știm că termenul mediu poate mijloci 
numai că ceva există, nu din ce cauză există, sau dacă știm nemijlocit că concluzia este 

Despre accidente, care nu există în sine, potrivit definiţiei date 
de noi atributelor în sine, nu există cunoaștere demonstrativă’, Căci, 
deoarece accidentul de care vorbesc aici? poate tot aşa de bine să nu 
aparţină subiectului. nu se poate dovedi necesitatea concluziei. Dar poate 
se va ridica obiecţia: pentru ce în dialectică, dacă concluzia nu este 
necesară, să se formuleze întrebări determinate despre astfel de acci- 
dente? N-ar fi oare rezultatul același, dacă se formulează orice fel de 
întrebări la întâmplare şi apoi s-ar trage o concluzie?” Soluţia este că 
prin întrebări trebuie să admitem premise, nu pentru că concluzia ar fi 
necesară din cauza premiselor concedate prin întrebări, ci pentru că tre- 
buie să afirmăm concluzia, dacă afirmăm cele cuprinse în răspunsurile 
la întrebări, şi să o afirmăm ca un adevăr, dacă acelea sunt adevărate”. 

Deoarece în fiecare gen sunt necesare atributele în sine, care 
sunt posedate esenţial de subiectele ca atare, este clar că atât concluziile 
cât şi premisele demonstrațiilor care dau o cunoaștere ştiinţifică se referă 
la ceca ce există în sine”. Căci accidentele nu sunt necesare, așa încât 
nu cunoaștem necesar cele cuprinse în concluzie, chiar dacă ele sunt 
totdeauna aşa, dar nu sunt în sine, ca în silogismele fundate pe semne. 
căci aici nu vom cunoaşte ca fiind în sine ceca ce există totuşi în sine, 


necesară prin continutul ei, nu prin demonstrarea ei ca necesară, deoarece demonstratia 
necesară presupune un termen mediu necesar, adică legat necesar de ceilalți doi termeni. 

95 Aristotel se folosește şt de expresia „accidente în sine“ (Gupfefnkora KaG 
còtá), pentru a desemna atributele esentiale În sensu! general și propriu, „accidentul“ se 
opune esențţialului. Există. prin urmare,» cunoastere necesară, apodictică a „accidentelor 
în sine“. Terminologia aristotelică rămâne nestabilă. 

9% E vorba de accidentu! pur, care nu există în; sine, legat de substanţă. Frin 
definitia sa, accidentul este ceea ce poate să aparțină, dar şi să nu aparţină substantei. 

9! Obiecţia priveşte deosebirea făcută de însuşi Aristotel între ştiinţa 
demonstrativă (apodictică) şi dialectica în sens sucratico-platonic. În discutii, la întrebarea 
pusă se dă un răspuns primit ca adevărat. Dar prin discuţie, răspunsul apare ca imposibil 
de acceptat. De ce să recurgem dar ia dialectică, adică la întrebări cu râspunsuri provizorii. 
fiincă se referă la accidente, când avem o cunoaștere necesară? 

9% Aristotel recunoaşte rolul dialecticii în cunoaştere. Dialectica este utilă în 
cercetarea problemelor în care nu putem obține de la început o concluzie necesară. Prin 
dialectică putem respinge un adversar şi. astfel, ne apropiem de adevăr. 

9 Aristotel nu aduce nimic nou, ci repetă cele spuse înainte. Este necesar numai 
ceea ce este esenţial sau în sine. Accidentele ca atare, dacă nu sunt „în sine“, nu posedă 
necesitate. 

nici nu vom cunoaște cauza 10%. Dar a cunoaşte „pentru ce“ există ceva 
înseamnă a cunoaşte prin cauză. Trebuie să conchidem că atât mediul 
trebuie să aparțină termenului minor, cât și cel major termenului mediu!0!. 


7 


<Premisele demonstraţiei trebuiau să aparțină 
aceluiași gen ca și concluzia> 


Urmează că, în demonstraţie, nu putein trece de la un gen la 
aiul. Nu putem, de exemplu, dovedi adevăruri geometrice prin 
adevăruri aritmetire!'2. Căci trei elemente sunt cuprinse în demonstrație: 
|) ceea ce este de demonstrat — adică atributul legat îu sine de un gen; 
2) axiomele, adică premisele demonstraţiei!(3; 3) genul, subiect în 
discuție, ale cărui atribute şi proprietăţi esenţiale sunt date la iveală 
de către demonstraţie. Axiomele, ca premise ale demunstraţiei, pot fi 


100 Despre silogismele din semne (semn — o nueiov), Aristotel a vorbit în 
Analitica primă, cartea a II-a. cap. 27. Aceste silogisme ne arată că ceva există, nu însă 
pentru ce sau cauza. Aşa, de exemplu, din faptui că o femeie are tapte, deducem că este 
însărcinată sau că a născut. Legătura dintre prezența laptelui și sarcină nu este cauzală, 
ci cauza ar putea fi alta, căci laptele poate apărea și în alte împrejurări. De aceea, concluzia 
«coasă din simple semne nu este o cunoaştere științifică, nu este o adevărată demonstraţie, 
deși concluzia este un fapt constant. 

101 Cu alte cuvinte, termenul mediu trebuie să fie legat necesar cu ceilalti 
termeni: termenul mediu aparține ca atribut esenţial termenului minor și termenul major 
este un atribut esential al termenului mediu: „om“ (ca termen mediu) aparţine esential lui 
Socrate, iar „muritor“ (termen major) aparține esenţial „omului“ (termen mediu). 

102 Aristotel formulează în acest capitol, ca și în altele (vezi, de exemplu, 
capitolul 9 aici) una din tezele fundamentale ale filozofiei sale: incomunicabilitatea ge- 
nurilor. Fiecare demonstrație se desfășoară în cadrul unui gen determinat de obiecte, care 
posedă principiile şi axiomele proprii. De aceea, este o eroare a aplica principiile unui 
gen (de exemplu, ale aritmeticii) la alt gen (de exemplu, la geometrie). Această convingere 
a fost, în sistemul aristotelic, un obstacol în calea progresului științific, realizat tocmai prin 
aplicarea matematicii la lumea fizică, și mai ales a unui domeniu matematic la alt dome- 
niu matematic. Matematica a făcut prin Descartes un progres considerabil, în „geometria 
analitică“, datorită aplicării aritmeticii la geometrie. Vom vedea că Aristotel limitează 
aplicarea acestui principiu metodologic, însă mai mult forma!, abstract, decât concret. 

103 Prin axiome nu se înţelege numai premisele unei anumite demonstrații, 
ci toate principiile care comandă articulațiile sau structura unei demonstraţii date. 

identice; dar în cazul a două genuri diferite, cum ar fi aritmetica și 
geometria, nu se poate aplica demonstraţia aritmetică la proprietăţile 
mărimilor, decât numai dacă aceste mărimi sunt numere. Cum este 
posibilă transpunerea în anumite cazuri, vom arăta mai departe. 
Demonstrația aritmetică și, la fel, demonstrațiile din celelalte 
științe se mențin la genul subiectului de demonstrat, așa încât, dacă 
demonstraţia este transpusă de la o sferă la alta, genul trebuie să fie 
identic, ori absolut, ori într-o anumită privință același 104. Dacă nu este 
aşa, transpunerea este evident imposibilă, pentru că termenii extremi şi 
mediul trebuie să provină din același gen 195; altfel, predicatele, dacă 
nu aparțin în sine, trebuie să aparţină accidental. Și, de aceea, nu se poate 
dovedi prin geometrie că contrariile cad sub o singură știință!06, nici că 
produsul a două cuburi este un cub107. Nici nu se poate să demonstrăm 
o teoremă a unei științe cu ajutorul altei științe, afară numai dacă această 
teoremă este subordonată celeilalte ştiinţe (de exemplu. teoreme optice 
geometriei, ori teoreme armonice aritmeticii) 108. Geometria, de asemenea, 
nu poate dovedi despre linii vreo proprietate pe care ele nu o posedă ca 
linii, adică în virtutea principiilor inerente genului propriu; ea nu poate 
arăta, de exemplu, că linia dreaptă este cea mai frumoasă linie ori că 
este contrarul cercului. Căci aceste calități nu aparțin liniilor în virtutea 


104 Transpunerea este permisă dacă obiectul asupra căruia sunt transpuse 
principiile unui gen este subordonat genului dat sau dacă noua știință este o parte sub- 
ordonată a celei vechi. Aristotel separă strict numărul (aritmetica) şi mărimea (geometria), 
de o parte, pe acestea de mișcare (fizica), de altă parte. Optica este, în anumită privință, 
subordonată geometriei. Optica posedă însă laturi care nu pot fi geomcetrizate. 

105 Cei trei termeni ai silogismului trebuie să aparțină aceluiași gen. 

106 Este un principiu, asupra căruia Aristotel revine constant, că „ştiinţa con- 
trariilor este una“. Principiul este dialectic. Nu geometria va demonstra un principiu atât 
de general, ci ştiinţa cea mai generală, filozofia, „prima filozofie“, numită şi „metafizică“, 
adică o știință fundată pe cercetări speciale, pe rezultatele științelor. Ceea ce este „primă 
filozofie“ în sine, în natura lucrurilor, este „metafizică“ pentru noi, adică știința ultimă, 
întemeiată pe toate celelalte științe. 

107 Problema dublării cubului, deși se referă la figuri, presupune o construcție 
care depășește geometria plană și este de competenţa stereometriei. Unii interpreţi cred 
că Aristotel vorbește de numere cuburi, nu de figuri. 

108 Aristotel admite, pe lângă aspectele geometrice ale opticii, aspectele 
aritmetice ale acusticii, ale teoriei armoniei. Matematizarea opticii și acusticii a progresat 
până în timpurile noastre. Aristotel numește aceste discipline „matematică fizică“. nu fizica 
matematică, pentru a pune accentul pe matematică și a arăta că este vorba de o posibilitate 
a matematicii, nu a fizicii. 

genului lor propriu, ci datorită altei proprietăţi, căreia ele îi aparțin 
împreună cu alte genuri. 


8 
<Premisele demonstrației trebuie să fie etern valabile> 


Este tot atât de evident că, dacă premisele de la care pomeşte 
silogismul sunt universale, concluzia unei atare demonstrații — demon- 
stratie în sensul absolut — trebuie, de asemenea, să fie etemă. De aceea 
nu există demonstraţie sau cunoaștere absolută despre lucrurile tre- 
cătoare, ci numai o cunoaștere prin accident, pentru că la cele trecătoare 
conexiunea atributului cu subiectul nu este universală, ci temporară şi 
numai într-o anumită privință!09. Dacă se face o astfel de demonstrație! 10, 
una din premise trebuie să fie trecătoare și nu universală (trecătoare, 
pentru că numai dacă ea este așa și concluzia va fi trecătoare; nu este 
universală, pentru că predicatul va fi enunțat despre unele cazuri ale 
subiectului, dar nu despre altele), aşa încât concluzia poate să fie 


valabilă numai la un moment dat — dar nu universalil!. 


Același lucru este adevărat despre definiţii!!?, întrucât o 


definiţie este ori un principiu, ori o concluzie a unei demonstrații, ori o 


109 Cunoașterea, fiind reflectarea realităţii, va fi accidentală, trecătoare, dacă 
realitatea cunoscută este accidentală, neesenţială. Dimpotrivă, cunoașterea esențialului 
este etern valabilă. De aceea nu există demonstrație în domeniul realității pieritoare, ci 
numai în domeniul existenţei eterne. Aristotel trece cu vederea că adevărul, deși reflectă 
realitatea, are caractere originale, așa cum cunoaşterea se deosebește de existență. Adevărul 
unei realități pieritoare nu este însuși pieritor, ci numai încetează de a mai fi acum valabil. 
Adevărul piere numai dacă se dezvăluie ca eroare; în sine, el rămâne valabil pentru 
realitatea, chiar pieritoare, reflectată și exprimată în acel adevăr. ,„Temporară și numai 
într-o anumită privință“ sunt două condiții care se opun apartenenței universale, adică 
în orice timp și în toate privinţele. 

110 Este vorba de demonstrația al cărei obiect este accidentul, pieritorul. 

111 Pentru Aristotel, nu tot ce se întâmplă este necesar, ci alături de necesitate 
există întâmplarea, accidentalul. În cadrul realității, necesitatea şi întâmplarea sunt strâns 
unite. Stagiritul nu admite o necesitate absolută în univers, cum va admite un gânditor 
modem, Spinoza. 

112 Aristotel abondează aici al doilea element al științei, alături de demonstrație: 
definiția (6p.ouds). Demonstrația și definiţia sunt unite prin raportarea lor la ceea ce este 

demonstraţie care se deosebește numai prin ordinea termenilor ei. 
Demonstrația și ştiinţa întâmplărilor frecvente — cum ar fi, de exemplu, 
a eclipselor lunii — sunt ca atare evident eterne; dar, întrucât nu sunt 
eteme, ele sunt particulare. Şi ca eclipsa de lună sunt toate cazurile de 
același fel!13. 


9 


<Premisele demonstrației trebuie să fie proprii ei 
şi nedemonstrabile> 


Este evident că nimic nu poate fi demonstrat decât numai din 
propriile sale principii, deci că ceea ce este demonstrat aparține ca atare 
lucrului însuşi!!4. Prin urmare, dovedirea chiar din premise adevărate, 


esenţial, în sine, la orice lucru. Definiţia, care va fi cercetată pe larg în cartea a Il-a a 
operei, exprimă determinările, notele esenţiale ale unui obiect, însă nu toate determinările, 
ci genul cel mai apropiat și specia în care intră obiectul dat. Aristotel cunoaște trei feluri 
de definiţii: a) definiţia ca principiu sau premisă a unui siiogism demostrativ, de exemplu: 
„Orice om este un animal“ sau: „Anima? (predicat) aparține tuturor oamenilor (subiect); 
b) definiţia ca concluzie a unei demonstratii, ori de câte ori termenul mediu servește ca 
să unim o specie cu genui ci, c) în sfârșit. definiția ca demonstrație prescurtată, deci © 
propozitie care se deosebește de demonstraţie prin „pozitia“ (thesis) a cuvintelor. Definiția 
exprintă atributele esenţiale ale unui subiect fără a recurge la demonstraţie. Mai târziu, 
Aristotel va sustine că definitia nu poate fi demonstrată, deoarece condiţionează 
demonstrația ca prenusă şi concluzie, cum şi fiindcă este demonstrația sub altă forrnă. 

1i? Pasajul este deosebit de important. În adevăr, dacă demonstratia este 
valabilă numai pentru realitățile eterne și imutabiie, şi dacă ştiinţa este posibilă numai prin 
demonstrație, nai putem avea o ştiinţă a fenomenelor sau schimbărilor din natură, mai 
ales a acelora perfecte din cer, studiate de astronomie? Aristotel admite v demonstraţie și 
o ştiinţă a întâmplărilor, cum sunt eclipsele sau fazele lunii. Dar și aici el distinge între 
cauza eclipsei, care este valabilă totodeauna, deci eternă, și împrejurările particulare. 
accidentale, care sunt variabile, accidentale, oricât ar fi de precisă prevederea eclipsei în 
ce priveşte timpul apariției ei, durata şi mărimea ei. 

i14 Aristotel pare că revine la acea importantă convingere a sa tratată înainte. 
În capitolul 6 arătase că premisele şi concluzia sunt necesare și esenţiale (în sine) sau 
universale; în capitolul 7 arătase tocmai ceea ce repetă acum, anume că premisele şi 
concluzia trebuie să aparţină aceluiași gen sau domeniu, în capitolul 8 arătase că concluzia 
unei demonstrații este eternă. Acum întărește și dezvoltă cele spuse în capitolul 7. Întâi, 
el susține că toate concluziile demonstrate despre om trebuie să fie scoase din „lucrul 

medemonstrabile și nemijlocite, nu constituie știință. Astfel de dovezi 
sunt ca și aceea a lui Bryson despre cvadratura cercului! 15. Căci ele iau 
ca mediu un caracter comun — un caracter care poate să aparțină și altor 
lucruri — și, prin urmare, astfel de dovezi se aplică deopotrivă la 
subiecte de gen diferit. De aceea, ele cer cunoașterea unui atribut apar- 
tinând numai accidental, nu aparținând subiectului ca atare. Altminteri, 
demonstrația n-ar fi fost aplicabilă la alt gen tot așa de bine!16. 
Cunoașterea noastră despre legătura unui atribut oarecare cu 
un subiect nu este accidentală, dacă cunoaştem prin termenul mediu, în 
virtutea căruia atributul este inerent subiectului dat, după principiile 
proprii subiectului ca atare — de exemplu, dacă cunoaștem că proprie- 
tatea de a poseda unghiuri egale cu două unghiuri drepte revine acelui 
subiect, căruia ea îi aparţine în sine și ca dedusă din propriile principii 
ale acelui subiect! !7. De aceea, dacă această proprietate apartine în sine 
celui căruia ea aparţine, atunci mediul trebuie să aparţină aceluiași gen 
ca şi termenul major şi minor. Singurele excepții la această regulă sunt 
cazuri ca acelea cum ar fi teoremele armoniei, care sunt demonstrabile 


însuși“, adică din proprietăţile sale esenţiale, „în sine“. Dar el adaugă încă ceva: chiar dacă 
concluzia este scoasă din premise adevărate, date imediat, nedemonstrabile, dar premisele 
nu aparțin domeniului sau lucrului demonstrat, ca esența lui. demonstraţia nu este valabilă. 

n5 Megaricul Bryson, micul socratic, probabil învățătorul lui Pyrrhon, care 
este fondatorul scepticismului, a încercat să dovedească cvadratura cercului. problemă 
care a preocupat intens pe geometrii antic: Bryson, pentru a calcula cvadratura cercului, 
a inscris în cerc un pătrat, care este fireşte mai mic decât cercul. iar cercul l-a înscris într-un 
pătrat mai mare, aşa încât cercul se afla între cele două pătrate. Principiul calculului este 
următorul: lucrurile care sunt mai mari sau mii mici decât altele sunt egale între ele. Cum 
pătratul înscris în cerc şi cercul însuși sunt mai mici decât pătratul cel mare, ele sunt egale. 
Aristotel obiectează că principiul depăşeşte sfera pură a geometriei, a întinderilor, ca atare 
este comun și altor domenii, aici, arimeticii 

116 Vom vedea că există şi principii comune tuturor demonstrațiilor, dar aceste 
principii sunt „axiome“, care sunt altceva decât principiile valabile pentru un anumit 
gen de lucruri. Deci demonstrația presupune două feluri de premise generale: axiomele, 
comune tuturor genurilor demonstrate, și principiile, proprii fiecărui gen. 

117 Demonstrația presupune două condiţii: a) atributul trebuie să aparţină în 
sine subiectului, întrucât este acest subiect, deci atributul intră între principiile proprii 
subiectului dat; b) trebuie să existe un termen mediu sau o cauză a apartenenței în sine. 
De aceea şi cauza (termenul mediu) este de aceeaşi esenţă sau de același gen. Pentru 
Aristotel, raportul dintre cauză şi efect este analitic, presupune dar o identificare noţională 
a lor. Propoziția ce urmează în text confirmă existența raportului analitic între termenul 
mediu și termenii „extremi'. 

prin aritmetică!!8. Astfel de teoreme se dovedesc prin aceiași termeni 
medii ca și proprietățile aritmetice, dar cu o deosebire: faptul ca atare 
cade sub o altă știință (pentru că genul subiectului este altul), dar cauza 
lui cade sub o ştiinţă superioară, căreia îi aparțin esential acele atribute! 19. 
Se vede din aceste excepţii aparente că nici un atribut nu este absolut 
demonstrabil, decât numai prin propriile principii, care însă, în cazul 
acestor științe, au un caracter comun. 

Nu este mai puțin evident că principiile proprii ale oricărui 
lucru sunt nedemonstrabile; pentru că principiile, din care ele ar putea 
să fie deduse, ar fi principiile a tot ce există, și atunci știința căreia ele 
îi aparțin ar poseda o suveranitate universală!20. În adevăr, știe mai bine 
acela a cărui cunoaștere este dedusă din cauze mai înalte; căci cu- 
noașterea sa rezultă din premise date dinainte, dacă ea derivă din cauze 
care sunt ele însele fără cauză. Prin urmare, dacă el știe mai bine și chiar 
foarte bine, și știința lui va fi o știință de un grad mai înalt sau chiar 
de gradul cel mai înalt. Dar, așa cum stau lucrurile, demonstraţia nu este 
transponibilă la un alt gen, cu excepţia arătată!7!, când a fost vorba de 
aplicația demonstrațiilor geometrice la teoreme de mecanică ori optică, 
sau a celor aritmetice la demonstrarea teoremelor de armonie. 

Este greu să fim siguri dacă știm ori nu, pentru că este greu să 
fim siguri dacă cunoașterea este bazată pe principiile proprii fiecărui 
lucru — ceea ce tocmai constituie adevărata cunoaștere. Noi credem că 
avem o cunoaștere științifică dacă am tras concluzii din premise 
adevărate și prime. Dar aceasta nu este de ajuns; concluzia trebuie să 
fie de același gen ca şi premisele!22. 


118 Aristotel a prevăzut și unele abateri de la regula demonstrării în cadrul 
aceluiaşi gen, atunci când domeniul la care se extind principiile unui gen se subordonează 
acestui gen. Astfel este teoria armoniei („harmonica“). Sunetele, care de fapt aparțin unui 
anumit gen de realitate, au cauza sau „pentru ce“ al lor în domeniul aritmeticii sau al 
numărării vibratiilor pentru fiecare sunet. 

119 Faptul (6) sunetelor aparține unei științe inferioare; cauza (6.671) lor 
aparţine unei ştiinţe superioare. De obicei, cauza aparține genului căruia aparţine faptul. 

120 Aristotel face aluzie la „prima filozofie“ sau „metafizica“, deci la știința 
celor mai înalte principii ale „existentului ca existent“, principii valabile pentru toate 
Științele sau cel puţin pentru un grup din ele. 

121 Trimitere la capitolul 7 de aici. În ce priveşte excepţiile, în pasajul de fată 
se adaugă mecanica, a cărei geometrizare (realizată de moderni) este cunoscută și lui 
Aristotel. 

122 Cunoașterea științifică sau perfectă trebuie să fie dedusă din principiile 
proprii, nu din principiile altei științe. Concluzia și premisele uebvie să fie omogene. Găsirea 

10 
Principii co şi principii proprii 


Numesc principii în oricare gen acele elemente a căror exis- 
tenţă nu poate fi demonstrată. În ce privește atât aceste adevăruri prime, 
cât și ceea ce este dedus din ele, înțelesul numelui este luat ca dat!23. 
Existenţa principiilor trebuie să fie acceptată de la început, numai restul 
trebuie să fie demonstrat!24. Astfel, de exemplu, noi acceptăm deopotrivă 
ceea ce înseamnă unitate, linie dreaptă și triunghi; dar, pe când la unitate 
și mărime admitem şi faptul existenţei lor, restul trebuie dovedit!25. 

Dintre principiile utilizate în științele demonstrative, unele sunt 
proprii fiecărei ştiinţe, iar altele sunt comune, dar comune numai în 
sensul de analoge, fiind utilizate numai întrucât cad în genul ce cons- 
tituie domeniul științei respective 126. 

Principii proprii sunt, de exemplu, definițiile liniei și ale 
dreptei; principii comune sunt, de exemplu, „cantități egale scăzute din 
cantităţi egale dau resturi egale“. Fiecare din aceste principii comune 
este suficient în cadrul genului de care se ocupă știința respectivă. Căci 
un principiu de acest fel va avea aceeași forță, chiar dacă nu este utilizat 


principiilor proprii este lucrul cel mai greu în știință; descoperirea lor se întemeiază pe 
inducție, pe experiență. 

123 Ştiinţa demonstrativă are două elemente: principiile şi concluziile derivate 
din priacipii. Amândouă elementele presupun cuvinte, nume, care au un înțeles, adică 
cuprind cele zece categorii de existență (substanță, calitate, cantitate, relaţie etc.). Sensurile 
cuvintelor nu pot fi dovedite, ci luate ca atare din experienţă. 

124 Existenţa principiilor include adevărul lor, care este cunoscut prin Noi, 
prin intuiție intelectuală, cum se va arăta în ultimul capitol (19) al cărții a a I-a a operei 
de față. 

125 Matematica acceptă existenţa unității, a liniei drepte, a triunghiului, adică 
a numerelor și figurilor, dar demonstrează că un unghi este drept sau că laturile lui sunt 
egale. Demonstrarea se raportă la atributele figurii. 

126 S-a repetat până acum că orice demonstrație presupune principii proprii 
genului sau domeniului corespunzător obiectelor demonstrate. Pe lângă principiile proprii, 
demonstraţia presupune şi principii comune, cu precizarea că principiile sunt comune prin 
analogie sau „asemănare“, adică principiile comune sunt adaptate la genui determinat, 
devenind speciale. Astfel, „mărimea“ ca analogie sau asemănare între aritmetică și 
geometrie se diversifică, după cum este vorba de linii, figuri sau numere. Principiul comun 
este restrâns în aplicaţie la domeniul respectiv al demonstrației. 

general, ci aplicat de geometru numai la întinderi, iar de aritmetician 
numai la numere. De asemenea, proprii unei științe sunt obiectele a căror 
existență este luată ca dată și ale căror atribute în sine ea le cercetează, 
de exemplu, în aritmetică unităţile, în geometrie punctele și liniile. Atât 
existenţa cât și înțelesul obiectelor sunt acceptate fără dovadă de aceste 
ştiinţe; dar din atributele lor, ce le aparţin în sine. este acceptat numai 
înțelesul lor. De exemplu, aritmetica acceptă înțelesul de nepereche și 
pereche, pătrat și cub!27; geometria pe acela de incomensurabil ori de 
linie frântă ori curbă, pe când existenţa acestor atribute se demonstrează 
cu ajutorul axiomelor și din demonstraţii anterioare128. Astronomia 122 
procedează în acelaşi fel. În adevăr, oricare știință demonstrativă 
presupune trei elemente: 1) ceea ce ea pune de la început ca existent 
(adică genul ale cărui atribute esenţiale ea le examinează); 2) așa-nu- 
mitele axiome, care sunt premisele prime ale demonstraţiei sale; 
3) atributele al căror înțeles îl acceptă știința!%0. Totuși, unele științe pot 
foarte bine să treacă cu vederea, fără neajunsuri, unele din aceste 
elemente; de exemplu, putem să nu punem de la început existența 
genului, dacă existenţa lui este evidentă (de exemplu, existența de cald 
şi rece este mai evidentă decât aceea de număr)'5!; ori putem omite de 
a accepta expres înțelesul atributelor, dacă el este bine cunoscut!32, În 
același fel, înțelesul axiomelor, cum ar fi: „scăzând cantități egale din 


125 Este vorba de numere pătrate (4 = 2 x 2, 9 = 3 x 3) sau cubice 
(27=3x3x 3). 

128 În principiile proprii intră și obiectele de demonstrat în ce priveşte existența 
şi sensul lor, iar atributele în sine numai în ce priveşte sensul. Ele însele urmează însă a 
fi demonstrate. 

129 În text, „astroiogia““, termenul întrebuințat de antic: multă vreme pentru a 
denumi astronomia în înțelesul de astăzi. Astrologia, ca ştiinţă a raporturilor dintre aștri 
şi soarta oamenilor, s-a diferențiat în epoca postaristotelică, elenisto-romană. În astronomie 
luăm ca dată existența aștrilor, dar toate proprietățile sau relaţiile lor sunt demonstrabile. 

130 Pe scurt, cele trei elemente luate ca date în orice demonstraţie sunt: a) genul 
sau subiectui demonstraţiei, de exemplu, numărul sau figura; b) axiomele au principiile 
propriu-zise; c) sensul unor anumite atribute cerute de demonstraţie, de exemplu, pereche- 
nepereche etc. 

131 Pentru Aristotel, caldul și recele fiind obiecte de percepție, nu cer să fie 
afirmate explicit, în timp ce numărul, care este obiect de gândire, cere să fie afirmat de 
la început în mod explicit. Numărul poate fi definit, nu însă caldul sau recele. 

132 Nu numai obiectul poate fi primit implicit, tără o poziție explicită, ci şi 
atributele lui, al căror sens este bine cunoscut. 

cantități egale, avem resturi egale“, este bine cunoscut și de aceea nu 
este presupus expres!??, Nu mai putin însă în natura lucrurilor stau cele 
trci elemente ale demonstraţiei: obiectul de demonstrat, atributele lui, 
pc care le demonstrăm și premisele prin care demonstrăm. 

Ceea ce există necesar prin sine și ceea ce trebuie să-l credem 
cu necesitate ca adevărat, este deosebit atât de ipoteză, cât și de 
postulat!34. Se zice: „trebuie să-l credem“. pentru că orice silogism, 
cu atât mai mult o demonstraţie, se adresează nu numai cuvântului 
exiern, ci şi cuvântului din interiorul sufletului135. Căci putem oricând 
ridica obiecţii cuvântului vorbit; cuvântului intern nu-i putem obiecta 
totdeauna. Ceea ce este demonstrabil, dar este acceptat de vorbitor fără 
«Jevadă, este, dacă ascultătorul îl crede şi îl acceptă, ipoteză — deși 
poteză numai într-un sens limitat, adică relativ la ascultător. Dacă 
ascultătorul n-are nici o părere, ori o părere contrară asupra materiei, 
„cea ce acceptă este un postulat. În aceasta stă distincţia între ipoteză 
si postulat. Căci postulatul este contrarul părerii ascultătorului, sau ceea 
ce este demonstrabil, dar este acceptat și utilizat fără demonstraţie. 


133 Vedem dar că ceie trei elemente ale demonstrației pot fi subînțelese, şi 

„stfei cade obiecția posibilă că uneori demonstraţia nu formulează explicit cele trei condiții. 
ioiuşi, explicit sau implicit, cie sunt totdeauna prezente, însă nu pot fi toate subînţelese 
deodată. Axioma face legătura. este termenul mediu între subiect și atribut. 

134 Mai înainte s-a făcut deusebirea între principiile generale și principiile 
proprii aie unei demonstratii. Urmează acum diferenţa în cadrul principiilor generale 
se face o distincţie hotărâtă între axiomă, ipoteză (Un68eo:<) și postulat (aŭ tnpa). Axioma 
este o lege supremă a existenţei și gândirii; ea nu este demonstrabilă și nici nu are nevoie 
de demonstraţie, fiindcă este necesară din sine şi prin sine. şi fiindcă este recunoscută 
vă necesară de către toți. Axioma este evidentă prin sine, prin lumina sa interioară. Ipoteza 
ste una din cele două ciase ale tezelor. Prima clasă sunt definițiile termenilor; definițiile 
nu includ existența obiectului definit, ci numai o afirmare explicită a cuvântului. A doua 
clasă, ipotezele, afirmă și existența obiectului definit, dar o existență care nu este deplin 
evidentă și care ar trebui demonstrată. Postulatul este o propoziție fundamentală, pe care 
profesorul cere elevului să o admită, învingând o rezistență interioară. Axioma, spre 
deosebire de ipoteză, se impune gândirii prin evidenţa sa; spre deosebire de postulat, ea 
au este acordată ca evidentă, ci este evidentă şi necesară. Toate trei au în comun că sunt 
indemonstrabile, fiecare în alt fel, fiindcă toate condiţionează demonstraţia. 

135 Aristotel face deosebirea dintre „cuvântul exterior“ (if X6yos) și 
„Cuvântul interior“ (čow X6yos), rațiunea, gândirea însăși. Axiomei i se pol aduce obiecții, 
axioma poate fi supusă îndoielii prin simpla vorbire exterioară: vorbirea interioară, 
rațiunea, nu poate îi zdruncinată în increderea acordată evidenţei axiomelor. 

Definiţiile — adică cele care nu exprimă că ceva este ori nu 
este — nu sunt ipoteze, ci ipotezele se cuprind în premisele unei științe. 
Definiţiile cer numai să fie înţelese, și aceasta nu este o ipoteză, afară 
numai dacă se susţine că auzirea este o ipoteză. Ipotezele, din contra, 
afirmă fapte, de a căror existenţă depinde existența faptului dedus!36. 
Ipotezele geometrului nu sunt false, cum au sustinut unii care pretind 
că, deși nu trebuie să utilizăm nimic fals, totuși, geometrul susține ceva 
fals, când afirmă că linia pe care o trage este lungă de un picior și că 
este dreaptă, când ea nu este actual nici una, nici alta!37. Adevărul este 
că geometrul nu trage nici o concluzie din existenţa liniei particulare 
despre care el vorbește, ci din ceea ce ea semnifică. O altă distincţie 
este că toate ipotezele și postulatele sunt sau universale, sau particulare, 
pe când o definiţie nu este nici una, nici alta!3%8. 


11 
<Felurile de axiomă> 


Astfel, demonstrația nu implică în mod necesar existența 
Ideilor, nici a Unului alături de Multiplu, ci implică cu necesitate 


136 Definiţia (pos sau 6ptouos) nu este nici adevărată, nici falsă, deci nu 
include existenţa și, prin aceasta, se deosebește de ipoteză, dar este și ea o „teză“, o 
„poziție“ ce trebuie primită pentru a proceda la o demonstraţie. Nu tot ce este auzit, de 
exemplu, cuvântul izolat, ci numai ceea ce este afirmat sau negat într-o propoziție, cum 
este ipoteza, adică ceea ce ia ceva ca existent sau neexistent. Îndată ce admitem în ipoteză 
o existentă, decurge o concluzie. 

137 Aristotel pare că ripostează aici unei obiecţii sofistice, care consideră ca 
o falsitate ipoteza că o linie trasată pe tablă sau pe nisipeste lungă de un picior sau dreaptă. 
Răspunsul just îl dă mai jos: geometrul demonstrează o figură gândită, semnificată de 
schița de pe tablă, o figură generală, nu această figură. 

138 Prin această propozitie, Aristotel introduce o deosebire între ipoteze și 
postulate de o parte, definiţii de altă parte. În ipoteze și postulate se arată totdeauna dacă 
predicatul este atribuit universal (tuturor exemplarelor) sau numai unora, adică particular. 
Definiţia, (chiar în formă de propoziţie universală) nu cantifică subiectul, de exemplu, 
„omul este un animal rațional“, nu toți oamenii. Oricum, propoziția ne arată că Aristotel 
înțelege prin definitie însăși noțiunea care este definită şi care poate să nu fie formulată 
sub forma de judecată. 

posibilitatea de a afirma ca adevărat unul despre un multiplu, întrucât, 
fără această posibilitate, n-am avea universalul, iar dacă nu există 
universalul, nu va exista nici termenul mediu. și atunci demonstraţia 
devine imposibilă !3%. Conchidem deci că trebuie să existe unul și același 
termen enunțabil fără echivoc despre un număr de indivizi 140. 

Principiul că este imposibil a afirma și nega. în același timp 
același predicat despre același subiect, nu este expres presupus de orice 
demonstratie!4!, afară de cazul când concluzia, de asemenea, va fi 
demonstrată în aceeași formă; în acest caz, demonstrația se face pe baza 
premisei că termenul major este afirmat ca adevărat despre cel mediu, 
dar negat ca fals despre același. Este însă indiferent dacă presupunem 
că termenul mediu, ca și termenul minor, este sau nu este142. Căci, dacă 
acordăm că ceval%, despre care este adevărat să enunțăm om — 
presupunând că ar fi, de asemenea, adevărat să enunțăm și non-om 
«despre el — este suficient să enunţăm ca adevărat despre om că este 
animal și nu non-animal. Atunci va fi adevărat despre Callias — chiar 
dacă ar fi vorba de un non-Callias — că este animal și nu non-animal. 
Motivul este că termenul major este enunțat nu numai despre mediu. ci 
lut așa de bine despre altceva decât mediul, având o aplicare mai largă; 
aşa încât nu are nici o importanță pentru concluzie dacă termenul mediu, 
totodată, este și nu este ceea ce este! 


139 Alineatul are o deosebită semnificaţie. Aici, Aristotel fixează poziţia sa 
ın contrast cu teoria Ideilor a lui Platon. Știința, și pentru Aristotel, este cunoașterea 
“eneralului (universalului), nu însă a unui general care este Unul „alături de multiplu“ 
inapă TÀ noNhd), ci este Unul „despre un multiplu“ (kară mohhGv). pe scurt, este 
unul în multiplu. Universalul nu este o Idee deasupra indivizilor, cum este Ideea platonică, 
ci este în individ, ca principiul explicativ al acestuia. Cunoașterea generalului este în 
serviciul individualului, care este „substanța primă“ sau adevărata realitate. Nu sunt o 
contradicţie interioară aristotelismului afirmaţiile: „realitatea este individualul“, știința 
«ste universală. Ştiinţa universală este subordonată individualului. 

140 „Fără echivoc“, adică „nu omonim“, cum spune textul, în sensul că 
terrnenul este identic nu numai nominal, ci real, în natura lucrurilor. 

141 Deși principiul non-contradicţiei este presupus de orice demonstrație, el nu 
este formulat expres în nici una, afară de cazul pe care Aristotel îl va cerceta mai jos, 
anume numai dacă nu vrem să dăm concluziei forma acestui principiu. 

142 Adică este afirmat sau negat. 

143 Adică termenul minor. 

1% Argumentarea lui Aristotel este întortocheată și verbală, deși în fond simplă. 
El vrea să demonstreze că în premisa majoră negația negaţiei termenului major revine în 

Principiul că un predicat trebuie să fie ori afirmat, ori negat 
despre un subiect este cerut de demonstraţia care utilizează reducerea 
la imposibil!45, dar și atunci nu totdeauna universal, și numai atât cât este 
suficient, adică în limitele genului respectiv. Înţeleg prin genul respectiv, 
cum am arătat înainte!%6, genul la care omul de știință aplică demonstra- 
tiile sale147. În virtutea principiilor comune ale demonstraţiei — înțeleg 
prin comune ceea ce se întrebuințează ca premise ale demonstraţiei, nu 
subiectele 14 despre care se face demonstraţia, nici atributele demonstrate 
ca aparținând lor — toate științele stau în legătură unele cu altele. Și în 
legătură cu toate științele stau dialectica și oricare ştiinţă care ar încerca 
să dovedească universal principiile, cum ar fi principiu! că pentru orice 
este adevărată afirmaţia sau negatia, principiul scăderii de cantităţi egale 
din cantităţi egale dând resturi egale, sau altele de acelasi fel. Dialectica 
nu are de-a face cu sfera definită în acest fel, nefiind redusă la un singur 
geni%?. Altminteri, metoda ei n-ar fi interogativii. Cici metoda interogativă 
concluzie chiar dacă termenul minor (aici: Callias) este negat. adică este o contradicție 
sau, mai curând. o contrarietate. lată raţionamentul: 


Oamenii sunt animale si nu non-animale 
Callias și non-Callias sunt oameni 


Callias este un animal yi mi un non-animal. 


Esenţialul în acest raționament stă în termen! minor (Callas). El poate 
cuprinde v negatie (non-Callias), fiindcă afirmaţia şi negația se cuprind în: termenul mediu 
(„omul“). aşa încât în concluzie poate să rămână numai Callias cu formularea expliciiă 
a principiului contradicţiei din majoră. Se poate spune. Aristotei face „muit zgomot pentru 
nimic“; el viza însă un sibtertuguu sofistic. 

145 Aristotei, referindu-se ia demonstrația prin absurd sau imposibil, formulează 
totodată principiul contradicţiei şi principiul terţalui excius. Dacă respingem contradictoria, 
este adevărată propozita afirmativă, fiindcă în contradicție au suni posibile decâ: afirmatia 
sau negația (contradictoria). 

146 Aici, în capitoiele 7 şi 10. 

147 Aristotel susţine că este suficientă negația în cadrul genului respectiv. Dar 
o negatie, în cadrul genului dat, nu mai este o contradictie, ci o contrarietate, ca, de 
exemplu, în geometrie linie dreaptă și curbă. 'lotuşi, geometria poate funda raționamentele 
prin reducere la absurd pe simpla opoziţie contrară în cadrul genului linie, fiindcă linia 
este sau dreaptă sau curbă. 

148 Subiectele sunt genurile. 

149 Aristotel pune aici faţă în faţă apodictica (Știința demonstrativă) şi dialectica. 
Dialectica nu oferă demonstraţii, fiindcă ea pornește de la întrebare, care presupune o 
afirmaţie sau o negatie, deci o premisă afirmativă sau negativă. Demonstratia nu îngăduie 

este închisă demonstraţiei, care nu poate utiliza faptele opuse pentru a 
dovedi unul și acelaşi lucru. Aceasta s-a arătat în tratatul meu despre 


silogism!50. 


12 
<Premisa științifică în formă interogativă> 


Dacă o întrebare silogistică!S! este identică cu o premisă, care 
exprimă una din cele două laturi ale unei contradicții, şi dacă fiecare 
stiință are premisele ei proprii, din care se dezvoltă concluziile ei proprii, 
atunci o întrebare științifică este tocmai aceca din care se dezvoltă 
concluzia proprie fiecărei ştiinţe. De aici se veac clar că nu orice 
întrebare se va impune geometriei, sau medicinei, sau oricărei alte 
stiinte; ci numai acele întrebări vor fi geometrice, care dau premise 
pentru dovedirea teoremelor geometriei sau ale oricărei alte științe, cum 
ar fi optica. Aceasta utilizează aceleași principii ca şi geometria. Același 
lucru este adevărat şi despre celelalte științe. Despre aceste întrebări. 
geometrul este ținut să-și dea seamă utilizând principiile geometriei 
în legătură cu concluziile sale anterioare: dar despre principii geometrul, 


decât sau afirmate sau negatie. Dialectica are avantajul că. nefiind demonstrativă. 
îmbrățișează toate genurile și ca atare, este izvorul cunoştinţelor folosite de demonstratie. 

150 Aristotel numeşte el însuși Analitica primă „tratat despre silogism“. Acolo 
această teorie a fost cercetată îndeosebi în cartea a II-a, cap. 15,64 b. 

151 Întrebarea (E pu 1 nuu) este caracteristica dialecticii. Aristotel susţine aici 
că există și o întrebare științifică, demonstrativă (apodictică). Cele două feluri de întrebări 
se deosebesc, aşa cum se deosebesc dialectica și apodicticu. Întrebarea ştiinţifică nu duce 
la un răspuns oarecare, care poate fi contestat, discutat, ci la un răspuns determinat, sigur 
și adevărat, care constituie premisa majoră a unui silogism demonstrativ, iar premisa 
majoră este identică cu una din cele două laturi ale coniradicției. Cum știm, dialectica 


îmbrățișează toate domeniile științifice, nu este dar specializată, în timp ce apodictica, 


știința demonstrativă. are principii proprii, care îngrădesc posibilitățile de răspuns. 
Constatăm încă o dată ce legătură strânsă există la Aristotel între dialectică și analitică 
(logică). De la întrebarea dialectică neprecisă se trece la întrebarea precisă, cu un răspuns 
precis. Întrebarea trebuie să fie proprie științei. O aparentă excepție se întâlneşte la științele 
care sunt subordonate altora superioare, cum, de exemplu, optica este subordonată 
geometriei. Toate întrebările ştiinţifice sunt speciale. 

ca atare, nu are a da nici o socoteală!52. Același lucru este adevărat și 
despre celelalte științe. Există deci o limită la întrebările pe care le 
putem pune oricărui om de știință; și nici nu este dator oricare om de 
ştiinţă să răspundă la toate întrebările despre orice subiect posibil, ci 
numai la acele care cad în câmpul definit al propriei sale științe. Dacă, 
într-o controversă cu un geometru, ca geometru, cel ce discută se 
mărginește la geometrie și dovedește totul din premise geometrice, 
desigur că se află pe drumul cel bun; dar dacă va lua alt drum, va cădea 
în greșeală; evident, el nu poate respinge pe geometru decât întâmplător. 
De aceca, nu trebuie să discutăm geometrie cu acei care nu sunt 
geometri, pentru că, într-o astfel de situaţie, un argument fără temei uşor 
poate trece neobservat. Și la fel în toate celelalte ştiinţe 5. 

Dar dacă există întrebări geometrice, urmează oare că există 
și întrebări distincte negeometrice? Apoi, în orice ştiinţă specială — de 
exemplu, în geometrie — care este oare felul de neştiință care poate 
vicia întrebările, dar totuși nu până la a le exclude din acea știință? Mai 
departe, silogismul fundat pe ignoranță este oare un silogism scos din 
premise opuse premiselor adevărate, ori este un paralogism, scos însă 
din premise geometrice?154 Poate că silogismul fals se datorează premi- 
selor scoase dntr-o altă știință, de exemplu, o întrebare muzicală pusă 
în geometrie este hotărât negeometrică, pe când părerea că paralelele 


152 Geometria are principii, în cadrul cărora sunt formulate întrebările geo- 
metrice. Aceste principii sunt indemonstrabile pentru geometrie. Dar geometria presupune 
și principii mai generale, de care vor da seama, ca și de principiile geometrice. alte disci- 
pline: logica, îndeosebi dialectica şi metafizica. Există, cum știm, principii comune tuturor 
științelor şi principii proprii fiecărui gen de ştiinţe. Genurile nu comunică între ele. Dar 
ele sunt examinate de ştiinţele cele mai înalte, în cadrul cărora toate principiile se întâlnesc: 
dialectica și metafizica. 

153 Dacă nu se respectă regula de a limita întrebările științifice la specialitatea 
respectivă, dacă, de exemplu, punem geuvmetrului întrebări de dialectică sau metafizică. 
eroarea posibilă a răspunsului nu cade în răspunderea geometrului ca atare, fiindcă 
întrebarea n-a fost pusă în specialitatea corespunzătoare. „Respingerea“ argumentării 
geometrului este accidentală, secundară. Geometrul a suferit o înfrângere ca dialectician 
sau metafizician, nu ca geometru. 

154 Comentatori scot în relief dificultățile de înțelegere ale întregului capitol, 
şi mai ales, de la acest pasaj mai departe. Se pare că Aristotel expune pentru un auditor 
familiarizat cu aceste probleme. Pasajul formulează trei întrebări: 1) există și întrebări 
negeometrice, alături de întrebările geometrice? 2) există nu numai în geometrie, aleasă 
de Aristotel pentru exemplificare, ci în orice știință, întrebări și deci răspunsuri fundate 

se întâlnesc este într-un sens geometrică, și în alt sens negeometrică!55. 


Cauza este că „ne-geometric“, ca și „ne-ritmic“ sunt cuvinte cu două 
înțelesuri, însemnând, într-un caz, negarea în sine a geometriei, în 
celălalt caz, geometrie rea. Şi tocmai această ignoranță, — adică o 
ignoranță bazată pe principii de acest fel — este contrarul științei 56. În 
matematică, paralogismul nu este aşa de obișnuit 157, pentru că în termenul 
mediu stă echivocul, întrucât majorul este predicat despre întregul 
mediu, iar mediul despre întregul minor (predicatul, firește, niciodată 
nu are înainte determinantul „toţi“*). În matematică se pot vedea, ca să 
zicem așa, acești termeni medii cu ochii minţii, pe când în dialectică 
echivocul poate să scape neobservat. De exemplu, „este oricare cerc o 
figură?“; desenarea arată că este așa. Dar întrebăm „sunt epopeile 
cercuri?“ 158 Este evident că nu sunt!59. 


nu pe ştiinţă, ci pe neştiință (ăyvoia)? 3) silogismul fundat pe neştiință este greşit, fiindcă 
are premise opuse adevărului, adică străine de domeniul respectiv, sau fiindcă, deși 
premisele sunt juste, silogismul este incorect, adică este un paralogism? Aristotel începe 
aici să trateze problema erorii, pe care o va dezvolta mai amănunțit în capitolele 16-18. 
Eroarea este fundată pe ignoranță (neștiință). Felurile sau gradele de neștiință definesc 
telurile de eroare. 

155 Aristotel deosebește neștiinţa absolută, adică întrebarea fundată pe alt gen 
decât acela al specialități, de neștiința relativă, adică de întrebarea fundată pe o neştiință 
parțială sau pe o știință insuficientă. O întrebare muzicală în geometrie este o eroare totală; 
o întrebare în geometrie, de exemplu, dacă paralele se întâlnesc, este o eroare parțială, 
căci în logică este o întrebare justă, pe când în geometrie este o falsă întrebare, fiindcă 
se fundează pe falsa concepție că paralelele se întâlnesc. 

156 Eroarea a doua, de exemplu, eroarea geometrică din ignoranță parțială este 
eroarea contrară — nu contradictorie — ştiinţei, fiindcă aici neştiinţa și știința au ceva 
comun. 

157 Se dă acum răspuns la a treia întrebare: Eroarea (neştiința) unui silogism 
decurge dintr-o ignoranță materială (din premise străine) sau dintr-una formală, dintr-o 
incorectitudine pur logică. Paralogismul în matematică este formal și stă în sensul echivoc, 
dublu, al termenului mediu, de aceea paralogismul în matematică poate fi ușor descoperit. 

158 „Cercuri“ în sensul tehnic de „cicluri“ de poezii. 

159 Paralogismul se constată ușor, fiindcă o dată cercul este luat în sens propriu 
şi este desenat ca atare, iar altă dată este luat în sens figurat. lată paralogismul: 


Orice cerc este o figură (majora) 
Poezia epică este un cerc: (adică un ciclu de versuri) (minora) 
Poezia epică este o figură. 

Dacă un raţionament are o premisă inductivă:“, nu trebuie să 
aducem o obiecţie!€! contra ei. Căci, întrucât orice premisă trebuie să fie 
aplicabilă la un număr de cazuri (altfel nu va fi adevărată pentru fiecare 
caz, în timp ce silogismul pomeşte de la universal), atunci, cu siguranță, 
același lucru este adevărat și despre obiecţie. Căci premisele și obiecțiile 
Sunt într-atât de asemănătoare incât orice obiecte adusă poate lua forma 
unei premise, fie demonstrative, fie dialectice. Pe de aită parte, argu- 
mente formal nelogice rezultă uneori din accea că luăm ca termeni medii 
simpli consecvenţi ai termenilor majori și minori!%2. Un exemplu despre 
aceasta este dovada lui Caeneus!“?. că focul sporește în proporţie 
geometrică; focul. argumentează el. creşte repede. și tot așa face şi 
proporția geomeincă. Nu este posibil nici un silogism în felul acesta; 
este totuşi posibil un silogism, dacă proporua care creşte cel mai repede 
are ca urmare proporţia geometrică, şi dacă proportia care creşte cel mai 
repede se poate atribui focului în mișcarea lui. Uncon este imposibil 

1%) Este vorba de premisa minoră. Inductiv are sensul aici de particular. 

161 Despre obiecție (Evurauic), Aristotel a tratat în Analitica primă Jl, cap. 
26. Obiecţia sau Instanţa, este o propoziție opusă contrar sau contradictoriu alteia. Obiecţia 
este aici obținută inductiv, deci este o propozitie inductivă, bazată pe unele fapte. Aristotel 
nu admite obiecții inductive, particulare, eventual basate pe un singur caz. în domeniul 
geometriei, fiindcă această figură are totdcauna un sens general Obiecţia în matematică 
trebe dar să fie universală. Nu este de conceput ca Aristotel să fi ignorat că, în domeniul 
naturii, cazuriie particulare sunt o obiectic contra unci propozitii universale. Este însă 
adevărat că o inducţie tundată numai pe unele cacuri nu este o adevărată obiecţie, fiindcă 
put exista cazuri opuse celor cunoacule nouă. 

152 Eroarea de cure se vorbește este un silogism în figura a doua cu două 
premise afirmative, contrar regulii că, în tigura a doua totdeauna v premisă este negativă. 

163 Caeneus (Kar veus). Filozof cunoscut numai din acest pasaj. lată silogismul 
său care este un paralogism: 

Proporția geometrică (B) crește repede (C) (majora) 

Focul (A) creşte repede (C) (minora) _ 


Focul creşte în proportie geometrică. 


Proportie = analogia, în text, geometrică sau multiplicată = pollaplasia. 
Silogismul vicios este făcut regulat, dacă se convertește majora, şi atunci silugismul este 
în figura întâia: 

Proporția care crește repede (C) este proporția geometrică (B) 

Focul (A) creşte repede (C) 

Focul crește în proporție geometrică. 

a conchide din astfel de premise; dar alteori este posihil. deşi 
posibilitatea este trecută cu vederea1€%. Dacă din premise false n-ar 
putea niciodată să rezulte o concluzie adevărată, soluția ar fi ușoară, 
pentru că premisele și concluzia ar fi. în acest caz, cu necesitate 
reciproce. S-ar putea atunci argumenta astiel: să admitem că A este 
un fapt existent şi că existenţa lui A implică cutare și cutare fapte despre 
care știm că există, pe care să le notăm cu B165. Pot acum, întrucât ele 
sunt reciproce, să deduc pe A din BI“. 

Reciprocitatea premiselor şi a concluziei este mai obişnuită în 
matematică, pentru că matematica ia definiţii, dar niciodată un accident, 
drept premise ale ei (încă o diferență între raționamentul matematic și 
disputele diaiectice)!57. 

Ştiinţa nu creşte prin termeni medii noi, ci prin adăugarca de 
termeni extremi noi!*%. De exemplu, A este enuntat despre B, B despre 
C, C despre D, şi așa la nesfârșit!69. Sau creșterea poate fi laterală: 


164 Cum um văzut, este posibil un silogism cu două premise afirmative, dacă, 
prin conversiunea majorei. silogismul în figura 2 devine un silogism în figura 1 
(în Barbara). Dar pentru aceasta e nevoie ca posibilitatea să fie observată, ceea ce nu 
are luc in mod obisnuit. Totul depinde în convertibilitatea majorei. 

165 A reprezintă premisele, B concluzia. 

166 În raționamentelc (silogisme) cu premise constituite prin raportul dintre 
antecedent şi consecvent. ar fi ușor să trecem de la concluzie (B) la premise (A), dacă 
ar fi imposibil să deducem adevărul din premise talse. Dar în Analitica primă I1, 2-4 
s-a arătat că din premise false putem deduce o concluzie adevărată. Scoaterea adevărului 
(B) din fals (A) este posibilă însă numai în raționamentele neştiințitice, unde nu ştim dacă 
premisele sunt adevăratele premise, În ştiinţă însă, unde concluzia adevărată rezultă din 
premise adevărate, nu există paralogismul sau sofismul cunsecventuiu: (fallacia 
consequentis). De aceea în știință este necesară reciprocarea concluziei şi premiselor, adică 
putem conchide de la concluzie la premise. Astfel, găsim încă o diferență între 
raționamentul matematic şi rationamentul dialectic. 

167 Diferenţa între cele două feluri de raționamente este că, în matematică, 
raţionamentul are ca punct de plecare definiția care cuprinde şi cauza sau termenul mediu, 
nu un simplu accident. 

168 Se ridică acum o nouă problemă: cum se face că știința, adică demonstraţia, 
având ca punct de plecare o definiţie care cuprinde termenul mediu, se poate dezvolta sau 
îmbogăți? Îmbogătirea nu are loc prin introducerea de noi termeni medii, care nu ar spori 
cu nimic cunoașterea, ci prin diferenţierea temenilor extremi (major şi minor). 
Diferenţierea se face în două sensuri: în mod direct, prin subordonarea demonstrațiilor 
unele fată de celelalte, şi în mod indirect, lateral, ex transverso, cum se va arăta îndată. 

169 Primul caz de îmbogăţire a științei prin dezvoltare liniară a raționamentelor 
care se fundează unul pe altul. 

de exemplu, A poate fi dovedit despre C și E. Astfel să admitem că A 
reprezintă un număr, finit sau infinit; B un număr finit nepereche; C un 
număr particular nepereche. Putem atunci enunta pe A despre C. Și apoi 
să admitem că D reprezintă un număr pereche finit și E alt număr 
pereche. Atunci A este enunțat despre E170. 


13 


<Diferenţa dintre ştiinţa faptului (a lui „că“) 
şi ştiinţa cauzei (a lui „pentru ce“)> 


Cunoaşterea faptului diferă de cunoașterea cauzei lui!!. Mai 
întâi, ele diferă în aceeași știință”? în două moduri: 1) când premisele 
silogismului nu sunt nemijlocite!73, atunci cauza apropiată!'4 nu se 
cuprinde în ele — o condiţie necesară a cunoașterii lui „pentru ce“; 


170 AJ doilea procedeu de creştere este mai complicat. Acelaşi predicat A este 
demonstrat nu numai despre un termen (C), ci şi despre termenul lateral (E), fiinucă același 
predicat (atribut) se referă la două subiecte (B și D). Avem atunci două silogisme: 
1) Orice număr nepereche (B) este finit sau infinit (A). Orice număr ternar (C) este 
nepereche (B); deci, orice număr ternar (C) este finit sau infinit (A). 2) Orice număr 
pereche (D) este finit sau infinit (A). Orice număr binar (E) este finit sau infinit (A); 
deci orice număr binar (E) este finit sau infinit (A). Fiindcă aici este vorba de specii 
coordonate, nu subordonate, se desfășoară paralel două silogisme și de aceea, demonstrația 
este laterală, „piezişă“ (cis Tò mhăyiov), ex transverso. 

171 Este o diferență fundamentală la Aristotel între „că“ (671) ceva există, faptul 
ca atare, și „pentru ce“ (6.671) există sau cauza. Prin cauză, Aristotel înțelege nu numai 
„rațiunea de a fi“ (ratio essendi), ci şi „rațiunea de a cunoaște“ (ratio cognoscendi), care 
face legătura dintre termenii extremi (ma jori și minori) în raționament. Numai cunoașterea 
prin cauză este o adevărată știință, adică o cunoaștere completă. Simpla cunoaştere a 
faptului este necompletă. În expunerea ce urmează se cercetează două diferențe funda- 
mentale între cele două moduri de a cunoaște, care sunt și moduri de a demonstra. 

172 Aceeaşi știință demonstrează și faptul şi cauza lui. Al doilea caz, de care 
Aristotel se va ocupa ceva mai târziu, constă în demonstrarea faptului şi cauzei în științe 
diferite. 

113 Premisele mijlocite nu cuprind cauza apropiată, care este și nemijlocită, a 
faptului. 

174 Termenul grec este mpôTov aŭrıov (cauza primă) care este cauza apropiată, 
nemijlocită a unui fapt. Prima specie a demonstrării de către aceeași ştiinţă a faptului și 
cauzei este necuprinderea directă a cauzei în premise. 

2) când premisele sunt nemijlocite, dar, în loc de a ajunge la cauză, cea 
mai bine cunoscută din cele două noțiuni reciproce este luată ca mediu!75. 
Căci, din doi termeni care pot fi reciproc enuntati, unul, care nu este 
cauza, poate foarte ușor să fie cel mai bine cunoscut, şi să devină astfel 
termenul mediu al demonstraţiei. Astfel are loc demonstraţia că 
planetele sunt aproape, pentru că ele nu sclipesc!76. Să notăm planetele 
cu C, nesclipirea cu B și apropierea cu A. Atunci B este valabil despre 
C, pentru că planetele nu sclipesc. Dar A este de asemenea valabil 
despre B, întrucât ceea ce nu sclipește este aproape — adevăr care a 
fost dobândit prin inducţie, ori prin percepția sensibilă. De aceea, A este 
cu necesitate predicat al lui C; așa că am demonstrat că planetele sunt 
aproape!77. Acest silogism nu dovedește cauza, ci numai simplul fapt. 
Căci ele nu sunt aproape fiindcă nu sclipesc, ci fiindcă sunt aproape nu 
sclipesc. Dar termenul major și mediu al dovezii pot fi convertiți, și 
atunci demonstraţia va fi demonstraţia cauzei. Astfel, fie C planetele, 
B apropierea şi A nescânteierea. Atunci B este un auibut al lui C și A 
(nescânteierea) a lui B. Prin urmare, A este enunțat despre C şi 
silogismul dovedește cauza, întrucât termenul lui mediu este cauza 
apropiată!78. Alt exemplu este deducerea că luna este sferică din modul 


175 A doua specie este silogismul demonstrativ cu premise nemi jlocite, în care 
însă cel mai bine cunoscut este efectul care este reciprocabil cu cauza, adică are aceeași 
sferă și de aceea putem raționa de la efect la cauză. Efectul devine atunci termenul mediu 
al demonstrației. 

116 Aristotel are convingerea, demonstrată în scrierea sa Despre cer, că 
depărtarea, slăbind puterea de a vedea, dă impresia că stelele fixe, spre deosebire de 
planete, sclipesc, au o lumină tremurată. 

177 Silogismul prin efect are forma următoare: 

Tot ceea ce nu sclipește (B) este aproape (A) 

Planetele (C) sunt aproape (A) 

Planetele (C) nu scli pe:c ( A) 

178 Cu aceiași termeni se poate da o demonstrație a cauzei, dacă raționamentul 
trece nu de la nesclipire la îndepărtare, ci de la îndepărtare la nesclipire. 

Tot ce este aproape (B) nu sclipește (A) 

Planetele (C) sunt aproape (B) 

Planetele (C) nu sclipesc (A). E 

Astronomia nu progresează printr-un asemenea raționament, căci sc ştia din 
experiență sau inductiv că corpurile luminoase apropiate nu sclipesc. Îndepărtarea stelelor 
fixe este constatată prin alie mijloace, pornind însă de la efect. de ia sclipirea lor. Cauza 
nu este dată în premisele nemijlocite, ci trebuie să fie căutată. 

de creștere a luminii ei. Astfel, întrucât ceea ce creşte în chipul acesta 
este sferic, şi întrucât luna creşte astfel, este evident că luna este sferică!7?. 
Pus în această formă, silogismul este dovada faptului; dar dacă termenul 
mediu și majorul sunt convertiți. el este dovada cauzei. Căci luna nu 
este sferică fiindcă creşte într-un anumit mod, ci crește în acel mod 
fiindcă este sferică. (Fie C luna, B sfericitatea şi A creșterea). Apoi, 
în cazurile când cauza şi efectul nu sunt reciproce, iar etectul este cei 
mai bine cunoscut, este demonstrat faptul, nu cauza!8. Aceasta se 
întâmplă, de asemenea, când mediul cade în afară de major şi minori*:, 
pentru că aici, de asemenea, cauza nu este dată, şi astfel demonstraţia 
este a faptului, nu a cauzei. De exemplu, la chestiunea: de ce un perete 
nu respiră? s-ar putea da răspunsul: pentru că nu este un animal!82. 


179 Acest exemplu este la fel cu cel precedent: un silogism demonstrativ al 
faptului scos din efect se transformă în silogism demonstrativ al cauzei. 

Tot ce are creșteri de lumină în faze este sferic (majora) 

Luna are astfel de creşteri (minora) 

Luna este sferică. 

Silogismul cauzei convertește majora, adică termenul major al primului 
silogism devine termen mediu. 


Tot ce este sferic primeşie astfel de creșteri de lumină (majora! 

Luna este sferică (minora) 

Luna primește astfel de creşteri de lumină. 

Desigur, silogismul cauzei este mai convingător, însă nu aduce mmic not, 
după ce am cunoscut cauza. Esenţial este silogismul faptului care descoperă cauza prinu-o 
ipoteză. După ce s-a admis convertibilitatea cauzei şi efectului, trecerea de la primu. 
silogism la al doilea este simplă. 

180 Eşte vorba aici de efecte care nu mai sunt nemijlocite, şi de aceea cauza nu 
mai este upropiată, ci îndepărtată, mai cuprinzătoare decât efectul, şi de aceea cauza și 
efectul — cei doi termeni medi: — nu mai sunt convertibili, reciprocabili sau echivalenti. 
Fără echivalenta efectului şi cauzei nu se poate trece de la silogismul faptului la silogismul 
cauzei. Echivalenţa este posibilă numai dacă efectul are o singură cauză, aceasta și nu alta. 

181 Aristotel se referă numai la figura 2, nu şi la figura 3, în care, de asemenea, 
mediul este în afara celorlalți doi termeni, căci în figura 3 nu există decât concluzii 
particulare 

182 Silogismul de figura 2 în Camestres este: 


Tot ce respiră este animal (majora) 

Zidul nu este anima! (minura) 

Zidul nu respiră. ata 

Dar „animal“ nu este cauza apropiată a respirației, căci există animale care nu 
respiră. Cauza apropiată a respirației este, potrivit convingerii lu. Aristotel, existența 

Dacă aceasta ar fi cauza nerespiraţiei. atunci a fi animal ar trebui să 
lie cauza respirației. conform regulei că dacă negația cauzează 
ncatribuirea, afirmaţia cauzează atribuirea: de exemplu, dacă 
disproporția dintre cald și rece este cauza bolii, proporţia lor este cauza 
sănătăţii. Tot așa, dacă afirmarea cauzează atribuirea, negarea trebuie 
să cauzeze neatribuirea. Dar, în cazul dat, nu are loc această consecinţă, 
căci nu orice animal respiră. Un silogism cu acest fel de cauză rezultă 
în figura a doua. Asifel, fie A animal. B respirație, C perete. Atunci A 
aparține la toți B (pentru că tot ce respiră este animal), dar nu aparține 
nici unui C; și, prin urmare. B nu aparține nici unui C; adică peretele 
nu respiră. Astfel de cauze suni vorbiri hiperbolice !83, care tocmai 
consistă în a lua ca termen mediu ceva îndepărtat, ca în expresia lui 
Anacharsis, că sciți n-au cântăreți din flaui pentru că n-au vii!8%. 

În felul acesta silogismul faptului și silogismul cauzei diferă 
în ce priveşte aceeași știință potrivit cu poziţia termenilor medii!85. Dar 
mai este încă un mod în care faptul si cauza diferă, şi anume, când ele 
sunt cercetate respectiv de diferite științe. Aceasta se întâmplă în cazul 
că o ştiinţă este subordonată alteia, cum de exemplu, probleme optice 
sunt subordonate geometriei. probleme mecanice, stereometriei 185, 


plămânilor. Chiar dacă majora ar fi reversibilă, nu putem avea un silogism în figura 1, 
pentru că minora este negativă. Se contirmă părerea lui Aristotel că ori de câte ori cauza 
si efectul nu snnt reciprocabile. nu rezultă e dovadă în figura 1. 

183 Vorbire exagerată, fără măsură, care în loc de a spune că zidul nu respiră, 
fiindcă nu are plămâni, spunea: fiindcă nu este animal 

184 La greci. muzica din flaut s-a dezvoltat în cadrul petrecerilor în care se 
consuma vin. Anacharsis. filozof scit care a trăit printre greci (secolul al VI-lea î.Hr.), 
explică lipsa cântăreților din flaut prin lipsa vinului, cu ajutorul următorului polisilogism: 
unde nu există viță de vie. nu sunt struguri; unde nu sunt struguri, nu există vin; unde 
nu există vin nu este cauză de îmbătare; unde nu este cauză de îmbătare nu există muzică 
din flaut. Deci a nu avea vii este o cauză mai îndepărtată decât îmbătarea. 

125 Rezumat al primului caz: deosebirea dintre silogismul faptului şi silogismul 
cauzei în aceeași știință. Urmează a! doilea caz, în care cele două silogisme sunt distribuite 
unor Ştiinţe diferite. Această distribuție decurge dintr-o slăbiciune trecătoare a cunoașterii, nu 
din natura lucrurilor. Aceasta cere o strânsă legătură între stabilirea existenței unui fapt şi 
căutarea cauzei lui. Înseși exemplele lui Aristotel arată că cele două ştiinţe sunt legate printr-un 
raport de subordonare: optica este subordonată geometriei, armonia aritmetici: ctc. 

186 Stereometria era pentru antici știința solidelor; mecanica era știința 
corpurilor în mişcare. Pentru moderni, stereometria este o parte a geometriei, pentu antici, 
geometria şi stereometria erau separate. 

probleme de armonie, aritmeticii, iar cele ridicate de fenomenele cereşti, 
astronomiei. (Unele din aceste științe poartă aproape același nume: de 
exemplu, astronomie matematică şi nautică. armonie matematică și 
acustică). Este treaba observatorilor empirici să cunoască faptul, şi a 
matematicienilor să cunoască și cauza, pentru că aceștia din urmă sunt 
în posesia demonstrațiilor care dau cauzele, dar sunt adesea neştiutori 
ai faptului, întocmai ca acei care văd universalul, dar din lipsă de 
observaţie nu văd cazurile particulare. Așa sunt toate ştiinţele care, deși 
deosebite esenţial!87, cercetează numai formele. Căci științele matematice 
au de-a face cu forme, nu cu un anumit substrat!88, În adevăr, dacă 
proprietăţile geometrice aparţin unui substrat, matematicianul nu se 
ocupă de ele ca aparținând unui substrat. Şi după cum optica se raportă 
la geometrie. tot așa o altă știință se raportă la optică, anume teoria 
curcubeului 189. Aici cunoștința faptului este în domeniul fizicii; cunoștința 
cauzei în acela al opticianului. fie ca pur optician, fie ca optician 
matematic. Multe științe, care nu sunt subordonate, stau în același raport, 
de exemplu, medicina şi geometria!%”: este treaba medicului să știe că 
rănile circulare se vindecă mai încet!”l, a geometrului să știe cauza 
pentru care este așa. 


187 Deosebite esenţial sunt științele superioare cărora le sunt subordonate 
celelalte, adică matematica (geometria, stereometria, aritmetica). 

188 Matematica are ca obiect numai forme abstractizate de substratul material 
(Unoxeiuevov) deși, în realitate, formele matematice sunt legate de substratul material 
al lucrurilor individuale, al corpurilor. 

189 Subordonarea poate avea loc nu numai între două ştiinţe, ci şi între trei. 
Aristotel face din teoria curcubeului o ştiinţă aparte faţă de optică şi faţă de geometrie. 

190 Până acum, distribuirea faptului și cauzei între ştiinţe diferite s-a raportat 
la ştiinţe subordonate una alteia. Același lucru se întâmplă — am putea spune: cu atât mai 
mult — dacă ştiinţele diferite nu sunt subordonate, ca, de exemplu, medicina şi geometria, 
în cazul rănilor. 

191 Cercul este figura în care o linie poate închide cel mai mare spaţiu, şi de 
aceea rănile circulare se vindecă mai greu. O altă cauză poate fi şi greutatea ca marginile 
rănii circulare să se închidă. Exemplul din urmă, de cercetare prin două științe deosebite 
a faptului și cauzei, nu înseamnă o trecere de la un gen la altul, ceea ce ar fi împotriva 
concepției ştiinţifice a lui Aristotel, ci numai o utilizare într-o ştiinţă (medicina) a unui 
rezultat obținut în altă știință (geometria). Geometria nu dă demonstraţii medicale, cum 
medicina nu dă demonstraţii geometrice. Totuş:, ştiinţele nu sunt izolate, ci sunt solidare 
nu numai prin metoda demonstrației, ci şi prin rezultatele lor. 

14 
<Figura 1 este de precădere silogismul ştiințific> 


Din toate figurile, cea mai științifică este figura întâia!92. Căci 
de ea se folosesc demonstrațiile tuturor științelor matematice, ca 
aritmetica, geometria şi optica, şi, putem spune, demonstrațiile tuturor 
științelor care cercetează cauzele. Căci silogismul cauzei este — sau 
exclusiv sau în general vorbind și în cele mai multe cazuri, în această 
figură — încă o dovadă că această figură este cea mai științifică, 
deoarece prinderea cauzei este prima condiţie a ştiinţei. O altă dovadă 
este că prima figură este singura care ne dă putinta de a dobândi 
cunoașterea esenței unui lucru. În figura a doua, nici o concluzie 
afirmativă nu este posibilă, pe când cunoaşterea esenței unui lucru 
trebuie să fie afirmativă. Iar în figura a treia are loc un silogism 
afirmativ, dar nu este universal, iar esența trebuie să aibă un caracter 
universal: de exemplu, omul nu este un animal biped într-un anumit 
sens, ci în mod universal. În fine, prima figură nu are nici o nevoie 
de celelalte, pe când tocmai cu ajutorul celei dintâi se întăresc și se 
dezvoltă continuu celelalte două figuri până se ajunge la premise 
imediate. Evident, deci, prima figură este condiţia principală a 
ştiinței19, 


192 După ce a arătat că demonstraţia este un silogism care îndeplinește anumite 
condiţii în ce privește premisele şi concluzia, Aristotel va cerceta acum felurile de 
demonstrație şi gradele lor de perfecțiune. Demonstrația în figura | îndeplinește mai bine 
condiţiile demonstraţiei. Chiar din Analitica primă 1, 7 s-a arătat rolul dominant al primei 
figuri, chiar numai ca simplu silogism. Dintre modurile primei figuri. primul mod (Barbara) 
întrunește condiția demonstraţiei ca propoziţiile ei să fie atirmative și universale. Celelalte 
două figuri dau concluzii sau numai negative (figura 2) sau numai particulare (figura 3). 

193 Prima figură are caracterele științifice tipice: a) oferă concluzii afirmative 
şi universale; b) este o cunoaștere a cauzei; c) este cunoaşterea esenței, adică a definiţiei, 
care este afirmativă şi universală (nu particulară), d) nu are nevoie de celelalte figuri, ci 
acestea au nevoie de ea, pentru a ajunge la premise majore tot mai generale, până la 


principii. prin intercalarea de noi termeni medii. 


121 


19 b 


ARISTOTEL 
15 


<Propoziţii negative nemijlocite> 


Cum s-a văzut, A poate să aparțină nemijlocit lui B și toi așa 
de bine să nu-i apartină!9*. Numesc apartenență sau neapartenență 
nemijlocită aceea care nu cuprinde nici un termen interrnediar;, deoarece, 
în acest caz, apartenenţa ori neaparienenţa nu va fi mijlocită de altceva 
decât de termenii înșiși. Urmează că dacă ori A, ori B, ori atât A cât 
și B sunt cuprinși într-un tot, neapartenenţa lor nu poate fi nemiilocită!95. 
Astfel, să admitem că C este genul lui A. Atunci, dacă C nu este genul 
lui B — în adevăr, A poate foarte bine să aibă un gen care nu este genul 
lui B — obtinem un silogism care dovedeşte că A nu aparţine lui B. 
Dacă: C aparține la toti A și C nu apartine nici unui B, atunci A nu va 
aparține nici unui B!%. Tot așa, dacă B este cuprins în genul lui D, 
obținem: D apartine ia toți B. dar A nu aparține nici unui D; urmează 
că A nu aparține nici unui B prin silogism!*7. Dovada va fi similară dacă 


194 Propoziţiile nemijlocite sau principiile ştiinţelor demonstrative sunt în 
genere afirmative şi universale. Ele pot fi și negative, cum este principiul suprem al 
non-contradicţiei, Totuşi, aici Aristotel are în vedere nu atât principiile, ci toate propozițiile 
în care legarea celor doi termeni nu se face printr-un al treilea termen, fie într-o propoziţie 
afirmativă, fie într-una negativă. 

195 Adică într-un gen sau o noțiune mai generală, ca specii. În acest caz, 
negarea apartenenței predicatului la subieci nu poate ti nemijlocită, ci este mijlocită de 
genul ce le cuprinde Aristotel încearcă să determine mai de aproape natura propozițiilor 
negative nemijlocite. 

1% Silogism în Camestres. Exemplu: 

Orice om (A) este substanță (C) 

Nici o cantitate (B) nu este substanță (C) 

Nici o cantitate nu este om. A A 

Concluzia nu este v propoziţie negativă nemijlocită, ci este mijlocită de C 
(substanța) 

197 Silogism în figura 1 (Celarent): 

Nici o cantitate (D) nu este substanță (A). 

Orice linie (B) este cantitate (D). 


Nici o linie (B) nu este substantă (A). 


Asadar, concluzia AB nu este o propoziţie negativă nemijlocită, ci este 
mijlocită de termenul D (termen mediu). 

atât A cât şi B sunt într-un gen!%. Că genul lui A nu este nevoie să fie 
genul lui B, şi viceversa, se arată prin apartenenta la serii care se exclud. 
Dacă nici un termen în seria ACD nu poate fi enunțat despre vreun 
termen în seria BEF, și dacă G — un termen dintr-o serie anterioară — 
este genul lui A, este evident că genul lui B nu va fi G, întrucât, dacă 
at fi, seriile m s-ar mai exclude reciproc. Tot aşa, dacă B este cuprins 
intr-un gen, acesta nu va fi genul lui A!%. Dacă, pe de altă parte, nici 
A nici B nu au un gen, iar A nu aparţine lui B. această neapartenență 
irebuie să fie nemijlocită”. Dacă ar exista un termen mediu, unul sau 
altui din ei este dator să aibă un gen. Căci silogismul va fi ori în prima, 
ori în a doua figură. Dacă este în prima, B va avea un gen — pentru că 
premisa care îl conţine trebuie să fie afirmativă?”!; dacă este într-a doua, 


198 Până acum, Anistote! s-a ocupat de cazul când unul din termenii extremi 
este cuprins într-un gen. Acum cercetează cazul când amândoi termenii sunt cuprinși într- 
un gen diferit ca specti. Cu atât mai mult neapartenența ìor va putea tı demonstrată, adică 
me va fi nemijlocii negativă, și încă va fi demonstrată prin doi termeni medii care sunt 
„enurile respective. Să admitem că A este linie, C cantitate. B alb şi D calitate. Vom avea 
două silogisme, unul în figura 1: 

Nici o calitate (D) nu este linie (A) (majora) 

Orice alb (B) este caliiate (D) (minora) ___ 


Nici un alb (B) nu este linie (A). 


Sau în figura 2: 
Orice line (Ay esie cantitate (C) (majora) 
Nici un alb (B) ru este „cantitate (( (C) (n (minora) 


Nici un alb (B) nu este linie (A). 

Deci propoziția negativă AB :Nici un alb nu este linie) nu este nemijiocită, 
ci demonstrată sau mijlocită prin doi termeni medii (C şı D). Cei doi termeni extremi 
tmajorul şi minorul) sunt cuprinși fiecare în alt gen. 

199 Apartenenta lui A și B la genuri deosebite este ilustrată prin apartenența 
lor ia două serii (ouoruuxeia) paralele, deci exclusive, fiindcă apartin unor genuri diferite. 
Astfel, seria ACD aparține la substanță, iar seria BEF la accidente (de exemplu, calitate). 
Dacă substanţa este notată cu G, atunci B nu va fi în G. Şi tot așa despre A, care nu este 
cuprins în genul lui B. Termenul de serie (systoicheia) este un termen obișnuit la Aristotel, 
in sensul de coapartenenţă la același șir de noțiuni înrudite. În genere, termenul semnifică 
vlementele omogene, înrudite, coaparienente după gen și specii în noțiuni opuse. Vezi 
Analitica primă 11, cap. 21, 66 b 27 etc. 

20 Dimpotrivă, dacă A și B nu sunt într-un gen ca specii, ci sunt ele însele 
genuri fără un termen comun, negarea unuia despre celălalt va da o propozitie nemijlocită. 

201 Vezi mai sus silogismul în figura 1: Celarent. 

ori A ori B sunt într-un gen, așa încât silogismul este posibil, oricare 
dintre ei ar forma o premisă negativă, dar nu este dacă ambele premise 
sunt negative202. 

De aceea este evident că un lucru poate să nu aparțină 
nemijlocit altuia, și am stabilit cînd şi cum aceasta este posibil??. 


16 


<Ignoranţa și eroarea ca rezultate din premise nemijlocite> 


Ignoranţa definită nu ca negația cunoașterii, ci ca o stare 
pozitivă, este eroarea produsă prin silogism. 

Ea se produce, la apartenenţa ca și la neapartenența nemij- 
locită?%5, în două feluri: sau când cineva crede pur şi simplu într-o 
apartenenţă ori neapartenenţă, sau când credinţa cuiva este dobândită 
prin silogism”. Eroarea care stă într-o credință simplă, directă, este și 


202 Vezi mai sus silogisinul în tigura 2: Cesare (majora e negativă). Poate fi şi 


în Camestres (minora este negativă). Dar ambele premise nu pot fi negative. 

203 Capitolul a dovedit că pot exista judecăţi negative nemijlocite. Aceasta este 
posibil când cele două extreme sunt ele însele genuri fără nici o legătură (fără termen 
mediu). Negarea lui B despre A se face fără termen mediu, deci nu poate fi demonstrată. 

204 Capitolul dezvoltă o distincție făcută mai înainte în capitolul 12, 77 b, între 
cele două feluri de ignoranță: ignoranta ca negarea oricărei cunoașteri şi ignoranța ca o 
stare pozitivă, ca o dispoziţie trecătoare (5.deo.s), care este falsa stiință. Despre 
deosebirea dintre diathesis sau dispoziţia trecătoare și hexis (€£.s) sau dispozitia constantă, 
să se vadă Categorii, cap. 6, 6 a. Capitolul de fată se ocupă de ignoranta pozitivă sau de 
eroare, de falsa ştiinţă, după ce înainte se ocupase de știință. În capitolul 18, Aristotel 
va cerceta ignoranța absolută sau negarea cunoaşterii în genere. Cum știinta fusese 
cercetată în metoda ci demonstrativă, eroarea va fi cercetată ca un viciu al silogismului, 
ca o falsă știință produsă de premise false, deși silogismul este lugiceşte just. 

205 Adică la propoziţiile afirmative sau negative nemijlocite (de acestea din 
urmă Aristotel s-a ocupat în capitolul precedent). În acest capitol se cercetează eroarea la 
premise nemijlocite, în capitolul următor eroarea la premisele mijlocite. Se știe că premisele 
nemijlocite sunt premisele în care subiectul si predicatul sunt unite fără intermediul unei a 
treia noțiuni, deci fără a recurge la un silogism, care presupune un termen cornun (mediul). 

206 Eroarea, care nu este ignoranta ca o privațiune de știință, ci o falsă ştiinţă, 
deci ceva pozitiv, este de două feluri: eroarea este o credință, pur şi simplu, directă, 

ca simplă; iar eroarea care rezultă din silogism — care ne preocupă aici 
pe noi — ia multe forme. Astfel, să admitem că A nu aparţine nemijlocit 
nici unui B; atunci concluzia trasă printr-un termen mediu C, că A 
apartine lui B, va fi un caz de eroare produsă prin silogism. Acum, două 
cazuri sunt posibile. Ori ambele premise, ori numai una, pot să fie false. 
Dacă nici A nu este vreun atribut al vreunui C, și nici C al vreunui B, 
pe când contrarul a fost admis în ambele cazuri, ambele premise vor fi 
false?” (C poate foarte bine să fie raportat la A și B în așa fel, încât 
C să nu fie nici subordonat lui A, nici să aparţină universal lui B. Căci 
B. întrucât A nu-i aparţine nemijlocit, nu poate să fie cuprins într-un 
gen, şi A nu este în mod necesar un atribut universal al tuturor lucrurilor. 
Prin urmare, ambele premise sunt false208). Pe de altă parte, una din 
premise poate să fie adevărată, deși nu oricare, ci numai majora AC?2%?. 
Deoarece B nu stă sub nici un gen, premisa CB va fi totdeauna falsă, în 
timp ce AC poate să fie adevărată. Acesta este cazul, dacă, de exemplu, 
A este raportat nemijlocit atât la C cât și la B210. Căci, atunci când același 


oarecum absolută, privită în sine, sau este o credință rezultat al unui silogism. În acest 
capitol se cercetează numai erorile mijlocite sau care se manifestă în silogism, ca concluzii, 
m anume când premisele, ele însele sunt obținute nemijlocit, adică nesilogistic. E de 
aşteptat ca asemenea erori să nu fie prea numeroase, deși premisele afirmative şi negative 
pot fi combinate. Aşadar, eroarea ia naștere sau fără silogism sau ca o concluzie într-un 
ulogism. 

207 Se cercetează primul caz: amândouă premisele sunt false. Exemplu: 

Orice cantitate (C) este substanță (A) 

Orice calitate (B) este cantitate (C) 

Orice calitate (B) este substanță (A). 

208 Trebuie să avem în vedere că, potrivit celor expuse în capitolul precedent, 
noțiunile propozițiilor nemijlocite nu pot fi cuprinse într-o noțiune superioară. Dacă, în 
exemplul de mai sus, B (calitatea) ar fi genul lui C, propoziţia „nici un B nu este A“ n-ar 
mai fi nemijlocită. A nu este où noţiune atât de cuprinzătoare încât să aparțină oricărui lucru. 

209 Al doilea caz: una din premise, şi anume majora (AC), poate să fie 
adevărată, pe când minora e falsă. Concluzia afirmativă va fi falsă. 

Orice corp (C) este substanță (A) 

Orice calitate (B) este corp (C) 

Orice calitate (B) este o substanță (A). 

Minora e falsă, fiindcă B (calitate) nu poate fi într-un alt gen, ci este ea însăși 
un gen; iar concluzia afirmativă este falsă, fiindcă este opusă negativei nemijlocite 
adevărate (nici un B nu este A). 

210 Fie afirmativ, fie negativ. 

termen este raportat nemijlocit la mai mulţi termeni. nici unul din aceşti 
termeni nu va aparține celuilalt. Nu are totuși nici o importanţă dacă 
apartenenţa nu este nemijlocită?!!. 

Eroarea de apartenenţă se produce deci din aceste cauze şi 
numai în această formă, pentru că am găsit că nici un silogism de 
apartenență universală nu este posibil în vreo altă figură decât prima?!2. 
Pe de altă parte. o eroare de neapartenenţă poate să se producă ori în 
prima, ori in a doua figură?!?. De aceea, să exphcăm întâi formele 
variate pe care le ia eroarea în prima figură, şi caracterul premiselor 
în fiecare caz. 

Ea se poate produce când ambele premise sunt false; de exem- 
plu, dacă presupunem că A aparține nemijlocit atât lui C cât şi lui B. 
Căci, dacă se admite că A nu aparţine nici unui C. iar C aparţine oricărui 
B, ambele premise sunt false2!4. 

Froarca mai este posibilă când una din premise, indiferent care, 
este falsă?!5. Căci AC poate fi adevărată, CB falsă: iar AC este adevărată, 
pentru că A nu aparţine tuturor lucrurilor 'ć. CB faisă. pentru că C, căruia 
niciodată nu-i aparține A, nu poale să aparțină lui B>", Căci, dacă premisa 

211 Dacă substanţa (A) este afirmată nemijlocit sau mijlocit despre corp (C), 
dar negată nemijlocit despre calitate (B), nu putem atirma nemijlocit calitatea (B) despre 
corp (C). 7 

212 Eroarea în concluzia universal afimnativă nu este posibilă decât în figura 
1. Eroarea în concluzia universal negativă este posibilă în figurile 1 şi 2. nu şi în figura 3, 
care cunoaşte numai concluzii particulare. 

213 Dacă presupunem că este adevărată propoziția afirmativă nemijlocită: 
„Orice B este A“, eroarea propoziției negative nemijlocite: „Nici un B nu este A“ poate 
fi dedusă și în prima şi în a doua figură. 

214 Silugismul de figura 1 (Celarent), în care ambele premise sunt false: 

Nici un cal (C) nu este animal (A) 

Orice om (B) este un cal (C) 

Nici un om B) nu este animal (A). 

215 Premisa majoră este adevărată şi minora falsă (prima ipoteză); premisa 
majoră este falsă și minora adevărată (a doua ipoteză). 

215 A nu este atributul tuturor lucrurilor și printre aceste lucruri, cărora nu le 
aparține A, poate să fie C. 

217 Silogism în Celarent. 

Nici o plantă (C) nu este animal (A) (adevărată fiindcă A nu aparține 

Orice om (B) este o plantă (C) ca atribut oricărui lucru) 

Nici un om (B) nu este animal (A ). 

CB ar fi adevărată, premisa AC nu ar mai fi adevărată și totodată. dacă 
ambele premise ar fi adevărate, şi concluzia ar fi adevărată. Dar CB 
poate fi adevărată, iar AC falsă; de exemplu, dacă atât C cât și A conţin 
pe B ca gen. una din ele trebuie să fie subordonată celeilalte, așa încât 
premisa în forma: A nu aparține nici unui C — va fi falsă?!’. Aceasta 
clurifică de ce, dacă una ori amândouă premisele sunt false, concluzia 
va fi, la rândul ei falsă?19. 

În figura a doua premisele nu pot să fie amândouă total false220. 
În adevăr, dacă A aparţine la toți B??', nici un termen mediu nu poate 
1i universal afirmat despre o extremă și universal negat despre alta222; 
dw premisele în care mediul este afinnat despre o extremă şi negat despre 
alt. sunt condiţia necesară pentru ca să rezulte un silogism. De aceea, 
dacă, luate în acest mod, ele sunt cu totul false. contrariile lor trebuie 
nyers să fie cu totul adevărate, ceea ce este imposibil”23. Pe de altă parte. 


21% Dacă A (anirnal) și C (viu) apartin lui B (om). C (viu) este genul lui A 

temmat) Și atunci majora: „Nici un viu (C) nu este animal (A) este falsă, dar minora: 
wice om (B) este viu (C)“ este adevărată. De aceea, concluzia: „Nici un om (B) nu 

«ste ammal (4% este falsă. 

219 Reamintim, este vorba de figura 1. 

220 O premisă este total falsă dacă o propozitie particulară inclusă în prima 
«ste de asemenea, falsă. Astfel, propozitia. „Nici o plantă nu este ființă vie“ este total 
îilsă, dacă şi particulara ei: „Unele plante nu sunt vii' este. de asemenea, talsă. 

221 Se presupune că propoziția: „A aparține la toti B“ este adevărată. Atunci 
„ontrura ei. „A nu aparţine la toţi B“ este falsă. 

222 Dacă A aparține la toti B“, nu vom găsi un termen mediu care să aparțină 

partin p 8 t 
anA și să nu aparțină lui B. In adevăr. A fiind o specie a lui B, trebuie ca ceea ce este 
atirmat universal despre gen să fie atirmat şi despre specie, şi ceea ce este afirmat universal 
despre specie trebuie să fie afirmat cel putin particular şi despre gen. Se arată prin silogisme 
că primirea unui astfel de mediu (C) duce la imposibilitați. 
pi t 
223 Concluzia falsă rezultă în Camestres: 


Orice anımal (A)este nemuritor (C), (propozitie total falsă) 
Nici un om ( B)nu este nemuritor (C), (propozitie total falsă) 
Nici un om (B) nu este animal (A), (concluzie total falsă). 


Dacă premisele acestui silogism sunt total adevărate, obținem un silogism în 
Cesare: M i _ 

Nici un animal (A) nu este nemuritor (C), (propoziție total adevărată) 

Orice om (B) este nemuritor (C), (propozitie tutal adevărată, 

teo i ee, ACASA POZIȚIE) 

Nici un om (B) nu este animal (A). 

Se ajunge astfel la concluzia silogismului precedent, ceea ce este o im- 
posibilitate, fiindcă două propozitii adevărate nu dau o concluzie falsă. Pe lângă aceasta, 

nimic nu se opune ca amândouă premisele să fie partial false; de exem- 
plu, să admitem că C apartine unor A și unor B. Atunci, dacă s-au luat 
ca premise că B apartine la toti A și nici unui C, amândouă premisele 
sunt false, dar partial, nu total false. Același lucru este adevărat dacă 
majora este făcută negativă în locul minorei??4. Dacă o premisă este total 
falsă, este indiferent care anume. Astfel, presupuând că ceea ce aparține 
la toți A trebuie să aparţină, de asemenea, la toti B, atunci, dacă C apar- 
ține Ia toți A, dar nu aparţine la nici un B, CA va fi adevărată, dar CB 
falsă?25. Tot așa, ceea ce nu aparţine nici unui B, nu va aparține nici unui 
A. Căci, dacă ar aparţine tuturor A, ar aparţine, de asemenea, și tuturor 
B, ceea ce este contrar presupunerii; dacă totuși C aparţine la toți A, dar 
nu aparține nici unui B, atunci premisa CB este adevărată, dar cealaltă este 
falsă226. Cazul este similar, dacă majora este făcută premisă negativă?27. 


am admis că A aparţine la toți B (toţi B sunt A). Urmează că cele două premise nu sunt 
total false, cum s-a presupus la început. Presupunerea a dus la o absurditate. 
224 Dacă se admite ca adevărat că C (mediul) aparţine numai unor A și unor 
B, dacă mai departe admitem că C apartine la toți A și nu aparține la toți B, premisele vor 
fi amândouă false, dar nu total false, ci numai parţial false. Silogismele vor fi ca cele 
precedente, însă cu menţiunea că premisele sunt parţial false. Astfel în Camestres: 
Orice animal (A) este alb (C) 
Nici un animal (B) nu este alb (C) 
Nici un om (B) nu este animal (A) (concluzie falsă). 


(parțial false) 


Sau în Cesare: 

Nici un animal (A) nu este alb (C) 

Orice om (B) este alb (C) 

Nici un om (B) nu este animal (A) (concluzie falsă). 

225 Dacă numai una din premise este falsă, fie majora, fie minora, vom avea 
în genere patru silogisme. Aici avem un prim silogism în Camestres, în care majora este 
adevărată și minora falsă: 

Orice animal (A)este viu (C) (propoziţie adevărată) 

Nici un om (B) nu este viu (C) (propoziţie falsă) 

Nici un om (B) nu este animal (A) (concluzie falsă). 

226 Obţinem un al doilea silogism de figura 2, în Camestres, în care majora 
este falsă și minora adevărată: 

Orice animal (A) este piatră (C) (propoziție falsă) 

Nici un om (B) nu este piatră (C) (propoziţie adevărată) 

Nici un om (B) nu este animal (A) (concluzie falsă). 


(parţial false) 


221 Obţinem astfel două silogisme în Cesare, în care majora sau minora este 
adevărată sau falsă. Silogismul însuşi nu se schimbă. 

Căci ceea ce nu aparţine nici unui A nu va aparţine nici unui B; și dacă 
acum se admite că C nu aparţine la toți A, dar aparţine la toți B, premisa 
CA este adevărată, dar cealaltă este total falsă228. Şi tot așa este fals a 
admite că ceea ce apartine la toti B nu aparţine nici unui A; căci ceea ce 
aparține la toţi B trebuie să aparțină și unor A229. Dacă acum se admite că 
C aparţine la toți B, dar la nici un A, CB va fi adevărată, dar CA falsă22%0. 

Este clar deci că, în cazul propozițiilor nemijlocite, silogismul 
fals va fi posibil nu numai când ambele premise sunt false, ci, de 
asemenea, când numai una este falsă231. 


17 
<Ignoranţa şi eroarea ca rezultate din premise mijlocite> 


În cazul când predicatul aparţine sau nu aparţine nemijlocit 
subiectelor”? atâta timp cât concluzia falsă este dedusă printr-un termen 

2% Silogism în Cesare cu majora (CA) adevărată și minora (CB) falsă. 

Nici un animal (A) nu este piatră (C) (propoziție adevărată) 

Orice om (B) este piatră (C) : (propoziție falsă) 

Nici un om (B) nu este animal (A) (concluzie falsă). 


229 Cum ştim, este fals că ceea ce apartine speciei nu aparține genului, şi invers, 
este fals că ceea ce apartine genului nu aparține speciei. 
230 Tot silogism în Cesare cu majora (CA) falsă şi minora (CB) adevărată. 


Nici un animal (A) nu este viu (C) (propoziţie falsă) 
Orice om (B) este viu (C) E (propoziţie adevărată) 
Nici un om (B) nu este animal (A) (concluzie falsă). 


251 Aristotel rezumă într-o frază conţinutul capitolului de față. Aceasta nu 
înseamnă că în toate figurile obținem silogisme false, dacă amândouă premisele sunt false. 
Regula este adevărată numai pentru figura 1, în timp ce la figura 2 premisele sunt false 
numai parţial. 

232 După ce s-a ocupat de erorile (concluziile false) obținute prin raționamente 
din premise nemijlocite, în acest capitol, Aristotel se ocupă de erorile (concluziile false) 
din premise mijlocite, adică ele însele deduse printr-un termen mediu. 

Cazurile sunt aici altfel decât la raționamentele cu premise nemijlocite, fiindcă 
aici apare un termen mediu care poate varia și, de aceea, erorile prin silogisme vor fi 
diferite. Termenul mediu propriu silogismului sau acela luat dintr-o serie înrudită sau, 
în sfârşit, un termen mediu străin duc la erori diferite. 

mediu propriu?3%, numai majora şi nu amândouă premisele sunt false. 
(Prin mediu propriu înțeleg termenul mediu prin care se obţine silogistic 
opusa contradictorie a falsului, adică silogismul adevărat.) Astfel, să 
admitem că A aparţine lui B prin termenul mediu C; atunci, întrucât, 
pentru a da o concluzie, premisa CB trebuie să fie luată afirmativ. este 
clar că această premisă trebuie să fie totdeauna adevărată, deoarece 
nu poate fi convertită. Dimpotrivă, majora AC este falsă, căci silogismul 
devine contrar, adică adevărată prin conversiunea ei2%4. Tot aşa, dacă 
mediul este luat din altă serie de predicate, de exemplu, să presupunem 
că D nu este numai conţinut în A ca într-un tot, ci, de asemenea, că este 
enunțat despre toţi B. Atunci premisa DB trebuie să rămână neschim- 
bată, dar calitatea lui AD trebuie să fie schimbată; așa încât DB este 
totdeauna adevărată, iar AD totdeauna falsă. Acest fel de eroare este 
identic cu acela care este dedus printr-un mediu propriu2%5. Pe de altă 
parte, dacă concluzia nu «este dedusă printr-un mediu propriu, când 
mediul este subordonat lui A, dar nu aparţine nici unui B, amândouă 
premisele trebuie să fie false; căci, dacă trebuie să rezulte un silogism, 


233 Termenul mediu propriu (oixeiov) este acela care poate servi și într-un 
silogism cu concluzie falsă si într-unul cu concluzie adevărată. 

234 Formularea face ca acest pasaj să fie obscur. Să luăm un silogism, A, B 
și C, acesta din urmă fiind termenul mediu. Silogismul adevărat în figura 1 este: 


Totu C sunt A (Orice fiintă rațională râde) 

Toti B sunt C (Orice om este fiinţă rațională). 

Toti B sunt A (Orice om râde). 

Cum obţinem concluzia falsă: „Nici un B nu este A“? Falsă sau negativă nu 
poate fi premisa minoră, fiindcă în figura 1 minora este totdeauna afirmativă (Anal. 
primă, |, 4). Falsă sau contrară nu poate fi decât majora (AC), adică: „Nici un C nu este 
A“ (Nici o ființă rațională nu râde). În sfârşit, constatăm că termenul mediu este „propriu“, 
(râde), fiindcă rămâne același în silogismul fals ca și în silogismul adevărat. Termenul de 
„convertită“ nu are sensul de răsturnarea termenului, ci de schimbarea propoziției din 
afirmativă în negativă. 

235 Noul caz se referă la un silogism în care termenul mediu nu mai este 
„propriu“, în sensul de adevărată cauză a unirii subiectului şi predicatului, ci este 
împrumutat dintr-o serie înrudită (de exemplu D). Silogismul fals (eroarea silogistică) cere 
şi aici ca premisa minoră să fie afirmativă (adevărată) și premisa majoră negativă (falsă). 


Nici un D nu este A 
Toti B sunt D 
Nici un B nu este A. 

amândouă trebuie să fie luate contrar comportării lor reale; astfel 
infăţişate, amândouă devin false; de exemplu, să presupunem că A 
aparține la toți D, dar D nu aparţine nici unui B, atunci, dacă aceste 
premise sunt schimbate în contrarul lor, rezultă o concluzie, iar 
amândouă premisele vor fi false?%6. Când, totuși, mediul D nu este 
subordonat lui A, AD va fi adevărată, DB falsă; AD adevărată, pentru 
că A nu este subordonat lui D; DB falsă, pentru că, dacă ar fi adevărată, 
atunci și concluzia ar fi adevărată; dar ea este prin ipoteză falsă?%. 
Când eroarea este conchisă în figura a doua. amândouă 
premisele nu pot fi total false. Căci. dacă B este subordonat lui A238, 
atunci nici un termen mediu nu poate să aparțină la totalitatea unei 
extreme și la nimic din cealaltă, cum s-a arătat mai înainte2*. O premisă 
insă poate fi falsă, şi anume oricare din amândouă. Astfel, dacă C 
apartine atât lui A cât şi lui B, dar se admite că aparține numai lui A 


236 Acest al treilea caz prezintă o a treia posibilitate de eroare prin silogism cu 
premise mijlocite. Termenul mediu nu este nici propriu, nici luat dintr-o serie înrudită, 
v este străin. Acest caz are două specii: 1. Să admitem că toți D sunt A (adică D este 
svbiectul lui A) şi că nici un B nu este A. Pentru a avea un silogism fals, amândouă 
premisele trebuie să fie false, adică trebuie să fie „convertite“, aşa încât minora devine 
afirmativă, cum cere figura |. 

Nici un D (animai fără ratiune) nu este A (viu), (propoziţie falsă) 

Orice B (orn) este D (animal fără rațiune), (propoziţie falsă) 

Nici un B (om) nu este A (viu), (concluzie falsă). 


237 În a doua specie, majora negativă: „Nici un D nu este A“ este luată ca 
adevărată, dar minora, firește afirmativă „Orice D este B“ este luată ca falsă. Dacă şi 
ininora ar fi adevărată, concluzia ar fi și ea adevărată. N-am mai avea atunci o eroare 
silogistică. Iată silogismul fals: 

Nici un D (piatră) nu este A (vie), (propoziţie adevărată, deși negativă) 

Orice B (om) este D (piatră), (propoziţie falsă) 

Deci: Nici un B (om) nu este A (viu), (concluzie falsă). 


238 Dacă A este genul și B este specia, trebuie ca ceea ce aparține universal 
unuia să aparțină şi celuilalt, cel puțin particular. 

239 Referinţa la capitolul anterior. Dacă prin ipoteză: „Toţi B sunt A“, nu se 
poate ca termenul mediu (C) să aparțină unuia și să nu aparțină altuia (A sau B), fiindcă 
atunci concluzia va fi: „Nici un B nu este A“ (A nu aparţine nici unui B). Dar, cum vom 
vedea mai jos, una din premise, oricare din ele, poate fi falsă, adică putem admite că C 
nu aparține lui A sau B. 

şi nu lui B, CA va fi adevărată, CB falsă2%0. Şi, invers, dacă se admite 
că C aparţine lui B, dar nici unui A, CB va fi adevărată, CA falsă241. 

Am stabilit când și prin ce fel de premise va rezulta eroarea în 
cazurile când silogismul eronat este negativ2%. Dacă silogismul este 
afirmativ?® , el poate fi format printr-un termen mediu propriu. În acest 
caz, ambele premise nu pot fi false, căci, după cum am spus înainte, CB 
trebuie să rămână neschimbat, dacă este să avem o concluzie. De aceea 
AC, a cărui calitate este schimbată, va fi totdeauna falsă2%. Aceasta 
este deopotrivă de adevărat, dacă mediul este luat din altă serie de 
predicate, cum s-a stabilit că este cazul erorii negative; pentru că DB 
trebuie să rămână neschimbată, în timp ce calitatea lui AD trebuie să 
fie convertită și eroarea este aceeași ca și înainte245. 

Dar silogismul poate să rezulte printr-un termen mediu 
impropriu. Atunci, dacă D este subordonat lui A, premisa AD va fi 
adevărată, dar cealaltă falsă. Căci A poate să aparţină mai multor 


240 Dacă admitem că CA (majora) e adevărată, deci că C aparţine lui A, dar 
că CB (minora) e falsă, vom avea un silogism în Camestres: 

Toti A sunt C (majora adevărată) 

Nici un B nu este C (minora falsă) 


Nici un B nu este A (concluzie falsă, contrară ipotezei). 


241 Dacă. dimpotrivă, admitem că CA (majora) e falsă şi CB (minora) este 
adevărată, obținem un silogism în Cesare: 

Nici un A nu este C (majora falsă). 

Orice B este C____ (minora adevărată). 

Nici un B nu este A (concluzie falsă, contrară ipotezei). 

242 Când concluzia falsă este negativă, contrară concluziei adevărate afirmative, 
silogismul se face sau în modul Celarent al figurii 1 sau în modurile Cesare și Camestres 
ale figurii 2. 

243 Se cercetează acum a doua parte a teoriei; adevărată este propoziția 
negativă: „Nici un B nu este A“ și, falsă este propoziţia afirmativă: „Toţi B sunt A“. 
Concluzia falsă va fi obținută printr-un silogism în figura 1 (Barbara). 

244 Silogismul fals se va construi deosebit, după cazurile înșirate mai sus, adică 
după cum mediul (C) este propriu sau impropriu (un altul). În acest silogism minora CB 
trebuie să fie totdeauna afirmativă în figura 1. Falsă este numai premisa majoră CA, căci 
ea este „convertită“, în sensul că devine din negativă, afirmativă. 

245 În cazul că mediul (D) este luat din altă serie, cum s-a arătat înainte, premisa 
minoră (DB) va fi afirmativă și adevărată, pe când minora care afirmă pe DA va fi falsă. 
Vom avea aceeași situaţie ca în cazul precedent, căci termenul mediu, deşi nu este cel 
propriu (cauza), se aseamănă acestuia. 

termeni, dintre care nici unul nu este subordonat altuia2%%. Dacă însă D 
nu este subordonat lui A, evident că AD, întrucât este luată afirmativ, 
va fi totdeauna falsă, pe când premisa DB poate să fie ori adevărată, ori 
lulsă”47. Căci A poate foarte bine să nu aparţină nici unui D, pe când D 
apartine la toti B; de exemplu, nici o ştiinţă nu este animal; orice muzică 
este ştiinţă. Tot așa de bine A poate să nu aparţină nici unui D, iar D 
nici unui B. Rezultă atunci că, dacă termenul mediu nu este subordonat 
celui major, nu numai ambele premise la un loc, ci fiecare în parte poate 
fi falsă24%8. 

Şi astfel am clarificat în câte feluri și pe temeiul căror premise 
au loc erori în silogism, atât în cazul propoziţiilor nemijlocite, cât şi 
al celor demonstrabile249. 


246 În cazul că termenul mediu (D) este străin, dacă D este subiectul lui A („Toţi 
D sunt A“), majora (DA) este adevărată, minora, în care B nu are nici o legătură cu D, este 
adevărată. De aceea, afirmarea minorei (DB) este falsă. Silogismul în Barbara va fi: 


Toţi D sunt A (propoziție adevărată) 
Toti B sunt D (propoziție falsă) 
Toți B sunt A (concluzie falsă, fiind contrară ipotezei). 


Aristotel sfârşeşte pasajul cu observaţia că A, care în rationamentul adevărat 
aparţine lui C, nu este exclus să aparțină şi lui D, deşi aceștia doi pot să nu fie afirmați 
unul despre altul, adică „Nici unul nu este subordonat altuia“. 

247 Dacă în realitate D nu este subiectul lui A (majora: „Nici un D nu este 
A“ este adevărată), atunci aceeaşi majoră care afirmă că D este subiectul lui A, va fi 
falsă. Dar minora DB poate fi adevărată sau falsă. Întâi, este posibil ca toți B să tie D. 
Exemplu: 

Orice ştiinţă (D) este animal (A) (propoziţie falsă, tiindcă cea adevărată este: 

„Nici o ştiinţă nu e anımal“) 

Orice muzică (B) este știință (D) (propoziţie adevărată) 

Orice muzică (B) este animal (A) (concluzie falsă). 


248 Este posibil deci ca amândouă premisele adevărate să fie negative, adică 
A să nu aparțină nici unui D, şi D să nu aparțină nici unui B. Atunci raționamentul fals va 
avea două premise afirmative false. 

Orice D (piatră) este animal (A) (propoziţie falsă) 

Orice B (știință) este D (piatră) (propoziție falsă) 

Orice B (ştiinţă) este D (piatră) (concluzie falsă). 


249 Rezumat al capitolelor 16 şi 17. „În câte teluri“, adică în ce figuri şi moduri; 
„pe temeiul căror premise“, adică dacă premisele sunt adevărate sau false; „demonstrabile“, 
adică cu premise mijlocite. 

18 


<lgnoranța ca negație a cunoaşterii rezultată 
din lipsa unui simț> 


Nu este mai puţin evident că pierderea unuia din simțuri aduce 
pierderea părţii corespunzătoare din cunoaștere și că, deoarece noi 
învăţăm sau prin inducţie, sau prin demonstraţie, cunoașterea nu poate 
fi dobândită altfel250. În adevăr, demonstraţia pornește de la general, 
inducția de la particular. Dar nu putem ajunge la general decât pe calea 
inducției, căci așa-numita abstracţie matematică este scoasă la lumină 
prin inducţie — pentru că fiecărui gen îi aparţin, pe baza naturii sale 
determinate, anumite proprietăţi care pot fi tratate ca separate, deși ele 
nu există izolat?5!. Este însă imposibil să facem o inducţie fără senzaţie. 
Căci numai senzaţia prinde lucrurile particulare; acestea nu pot fi obiecte 
de cunoaștere științifică, pentru că nici generalul nu poate să ne dea 
cunoștința lor fără inducţie, nici cunoașterea ştiinţifică nu poate fi 
dobândită prin inducţie fără senzaţie?52. 


250 Acest scurt capitol are o semnificație covârșitoare pentru înțelegerea 
gnoseologiei lui Aristotel. Deşi nu are o legătură directă cu cele două capitole precedente, 
care tratează despre eroarea relativă, obținută pe calea silogismului, capitolul 18 poate 
fi considerat ca o necesară întregire, întrucât el se ocupă de eroarea absolută sau de negarea 
ştiinţei. Cauza erorii absolute, a ignoranței, este lipsa sensibilităţii. Originea cunoașterii 
este senzaţia. Lipsa unui organ senzorial produce ignoranta, eroarea absolută. Cum știm 
din Analitica primă, I1, 23, 68 b, şi cum vom vedea și aici, în cartea a Il-a, 19.orice învățare 
Sau cunoaștere este dobândită sau prin demonstrație (apódeixis) sau prin inducţie 
(epagâuă ). Demonstrația este un silogism cu premise sau principii adevărate, sigure. 
Premisele adevărate sunt obținute prin inducție, iar inducția are ca punct de plecare senzația 
sau prinderea particularului, iar ca rezultat scoaterea generalului (universalului). Generalul 
este cuprins în particular; el trebuie să fie însă abstras din particular. Senzaţia însăși nu 
este o cunoaștere, ci începutul cunoaşterii. 

25! Pentru Aristotel, şi fiecare „gen“ matematic (cerc, triunghi etc ) este 
cunoscut tot inductiv, plecând de la cercuri etc. particulare. Ajungem însă la cunoașterea 
genului datorită proprietăţilor sale care pot fi cercetate abstract, izolate, deşi ele nu există 
izolat. 

252 Orice cunoaștere prin general (universal) presupune inducția, care extrage 
generalul (universalul) din singular (particular), şi orice inducţie presupune senzația. 

19253 


<Demonstraţia nu este posibilă, dacă regresul premiselor 
merge la infinit> 


Orice silogism este obținut cu ajutorul a trei termeni. Un fel de 
silogism254 servește ca dovadă că A aparţine lui C, fiindcă A aparţine 
lui B și B lui C; celălalt fel este silogismul negativ, arătând într-o pre- 
misă că un termen aparține altuia, iar în cealaltă că un termen nu aparține 
celuilalt. Este clar atunci că acestea sunt principiile și aşa-numitele 
ipoteze ale silogismului”55. Căci primindu-le ca atare, demonstrăm în mod 
necesar că A aparţine lui C prin B, și apoi că A aparține lui B printr-un 
alt termen mediu, şi tot așa că B aparţine lui C256. Dacă raţionăm numai 
în vederea unei simple opinii și în chip pur dialectic, este evident că toată 
grija noastră este să vedem dacă silogismul nostru este bazat pe premise 
cât mai probabile posibil; așa încât, dacă un termen mediu între A și B 
este probabii, deși nu există cu adevărat, putem raționa sprijinindu-ne pe 
ei, şi atunci silogismul nostru este dialectic257. Dacă tindem însă la adevăr, 
trebuie să ne conducem după legăturile reale dintre subiect și atribut. 
Lucrurile se petrec în felul următor: întrucât există atribute care sunt 


253 Acest capitol este legat de capitolele 15 şi 16, unde se vorbește de propoziţii 
nemijlocite, adică de legarea în cadrul lor a doi termeni fără mijlocirea unui al treilea. 
Dacă legarea este mijlocită. obținem un silogism. În acest capitol, Aristotel pune problema 
propozițiilor nemijlocite, a principiilor: sera noțiunilor în sus sau în jos este infinită sau 
finită? Există prime noțiuni (principii), „genuri supreme“ şi ultime noțiuni, „specii infime“? 
Sau seria merge la infinit? 

254 Silogismul afirmativ. 

255 Silogismul afirmativ presupune două premise afirmative, silogismul negativ 
se limitează la o singură premisă negativă, fiindcă din două premise negative nu rezultă 
un silogism. Silogismul negativ cere ca o premisă să fie afirmativă. 

256 Aristotel arată că orice demonstraţie cere un termen mediu. Să luăm 
silogismul care demonstrează că C este A, servindu-ne de termenul mediu B. Orice B este 
A, orice C este B, deci orice C este A. Premisele au fost considerate ca nemijlocite. Dar 
şi ele pot fi considerate ca mijlocite printr-un alt termen și tot așa mai departe. Întrebarea 
este dacă „trebuie să ne oprim“ sau nu în seria termenilor medii. 

251 Silogismele dialectice, spre deosebire de silogismele demonstrative, se 
mulțumesc numai cu o aparență de termen mediu. Acest termen mediu poate să lipsească 
în realitate, adică este posibil ca propoziţiile să fie în adevăr nemijlocite. Demonstrația 
cere ca premisele să fie în realitate nemijlocite. 

enunțate despre un subiect în alt chip decât accidental (nu adică în sensul 
în care se întâmplă să zicem „acel lucru alb este un om“, ci în sensul cu 
totul altul, când zicem „omul este alb“; omul este alb, nu pentru că el 
este altceva decât om, ci fiindcă este om, iar albul este la om, fiindcă 
accidental omul are calitatea de a fi alb), anume, există termeni de așa 
fel încât sunt în mod esenţial atribuiţii unii altora?’ Să presupunem 
deci că C este un astfel de termen care nu aparține el însuși nici unui alt 
termen, dar că este subiectul apropiat al atributului B, adică așa ca între 
B şi C să nu fie nici un intermediar; să presupunem apoi că E îi aparţine 
în același chip lui F, iar F lui B. Prima chestiune este: trebuie oare ca 


această serie să se termine, ori poate ea merge la infinit?25 A doua 


chestiune este următoarea?%: să presupunem că nimic nu poate fi atribuit 


esenţial despre A26!, dar că A este atribuit imediat lui H, fără a mai 
aparține nici unui alt termen intermediar mai apropiat, și să presupunem 
pe H deopotrivă aparținând lui G și G lui B; atunci trebuie oare în mod 
necesar ca și această serie să se termine, ori poate și ea să continue la 
infinit?252 Este între aceste două chestiuni următoarea diferență: prima 
constă în întrebarea dacă este posibil, plecând de la ceva care nu aparține 
el însuşi altcuiva, dar este numai subiect căruia i se atribuie ceva, să 
mergem la infinit?263 A doua chestiune de examinat este dacă, plecând 


758 Aristotel ţine să sublinieze distincţia capitală dintre substanţe sau lucrurile 
independente, „în sine“, şi însușirile lor, care nu sunt independente, ci aparțin substanței. 
Astfel, însuşi Aristotel face deosebirea iniţială între substanță şi accidente (în sens general, 
căci în sens special accidentele se diferenţiază în esențe sau proprietăţi „în sine“ și 
accidente propriu-zise) De aceea, când spun că un om este alb, înțeleg că este alb prin 
sine, ca ceva independent, ca substanță; când vorbesc însă de alb, totdeauna mă gândesc 
la altceva decât la alb, la ceva independent care este alb. 

259 Prima chestiune se referă la seria ascendentă a atributelor: este ea infinită, 
sau finită, are sau nu un început? C nu aparține altui termen, deci este subiect sau substrat 
al atributului B, acesta are atribut pe F, acesta pe E şi aşa mai departe. Această serie de 
atribute va fi infinită, sau va ajunge la A? Chestiunea va fi discutată mai jos. 

26% A doua chestiune se referă la seria descendentă a subiectelor. Poate fi seria 
infinită? 

261 A este un gen suprem, căruia nu-i mai putern atribui nimic, fiindcă nu are 
nici un termen superior. 

262 Dacă A este atribuit imediat lui H, H lui G şi G lui B, seria va fi infinită 
sau finită. 

263 Prima chestiune pleacă de la un subiect care nu mai aparține ca predicat 
sau atribut altcuiva. Putem sui oare în seria atributelor (predicatelor) la infinit, sau trebuie 
să ne oprim? 

de la ceea ce este predicat altuia, dar el însuşi nu este subiect, ne putem 
cobori la infinit?2% O a treia chestiune este dacă termenii extremi fiind 
determinati, poate să existe o infinitate de termeni medii?2%5 Și înțeleg 
aceasta aşa: să presupunem că A îi aparține lui C, iar B este intermediar 
intre dânșii, dar că între B şi A sunt alţi termeni medii, și între aceștia 
altii noi; pot aceştia continua la infinit, ori nu pot? Aceasta este totuna 
cu a se întreba dacă demonstrațiile merg la infinit, adică dacă poate fi 
demonstrat orice lucru? Ori subiectul ultim și atributul prim se limitează 
unul pe altul?266 

Dar eu adaug că aceleaşi chestiuni se ridică şi cu privire la 
silogismele şi premisele negative?*; bunăoară, dacă A nu este atributul 
nici unui B, atunci, sau această atribuire va fi nemijlocită, sau va exista 
un termen intermediar, anterior lui B, căruia A nu-i aparține (să-i zicem 
G, care aparţine la toţi B), și poate să mai fie încă un alt termen, de 
exemplu H, anterior lui G, care aparţine la toți G. În adevăr, şi în aceste 
cazuri, seria termenilor anteriori, cărora A nu le aparține, este sau infinită, 
sau se termină268. 

Nu se pot pune, dimpotrivă, aceleaşi chestiuni în cazul ter- 
menilor reciproci, deoarece cînd subiectul şi predicatul sînt convertibili, 
nu mai există nici subiect prim, nici ultim, avînd în vedere că toti 
termenii reciproci, ca subiecte, stau în acecaşi relație unul cu altul, fie 


264 A doua chestiune pleacă de la un predicat sau atribut suprem al unui subiect 
sı coboară pe linia subiectelor. Această coborâre este infinită, sau finită? 

265 Primele două chestiuni presupuneau că termenii medii sunt limitați, dar că 
termenii extremi, predicatele (chestiunea 1) sau subiectele (chestiunea 2), pot fi infiniti 
sau finiti. Aceeași chestiune se ridică acum pentru termenii medii: sunt ei infiniți, sau 
liniți? Dacă presupun că A şi C sunt legati prin termenul mediu B, s-ar putea ca între A 
si B să fie un alt termen mediu și tot așa la infinit. 

256 Aristotel acordă celei de-a treia chestiuni o importanță mai mare. Dacă 
termenii medii sunt infiniti, și demonstrațiile pot ti infinite. S-ar putea ca termenii extremi, 
predicatele și subiectele, să fie infinite și totuşi demonstrațiile să nu fie infinite, dacă 
numărul termenilor medii este finit, deoarece termenii extremi pot să dea propozitii 
ncmijlocite, care se pot lipsi de termeni medii. 

267 Cele trei chestiuni — îndeosebi a treia, a termenilor medii — sunt aplicabile 
y la silogismele negative, fiindcă, cum știm, există și propoziții negative nemijlocite. 

268 Dacă propoziţia: „A nu aparţine nici unui B“ nu este negativă nemijlocită, 
ci este mijlocită de G, vom avea un silogism în Celarent. „A nu apartine nici unui G`“, 
„G apartine la toti B“, deci, „A nu apartine nici unui B“. Dacă şi majora („A nu apartine 
nici unui G“) este mijlocită prin H, vom avea o nouă majoră negativă: „A nu aparține nici 
unui H“, „H aparține la orice G“, deci: „A nu aparține nici unui G°. 


137 


ARISTOTEL 


că zicem că subiectul are o infinitate de atribute, fie că atît subiectele 
cît şi atributele sînt infinite la număr2%9. Aceste chestiuni nu pot fi puse 
decît dacă termenii pot să fie reciproci în două moduri diferite, prin 
atribuire accidentală la unul, și prin atribuire esențială la celălali27. 


20 
<Termenii medii nu sunt în număr infinit> 


Este evident că, dacă seria atributelor este limitată, atât în 
direcţia ascendentă cât şi în cea descendentă?! (înțeleg prin prima, 
urcarea spre tot mai universal, iar prin a doua, coborârea spre tot mai 
particular), termenii medii nu pot fi infiniţi la număr. Să presupunem 
că A este atribuit lui F și că intermediarii — să le zicem B — sunt 
infiniţi, atunci evident, putem să ne coborâm de la A și să atribuim un 
termen despre altul la infinit, întrucât avem o infinitate de termeni până 
la F; şi tot așa, dacă ne suim de la F, există o infinitate de termeni până 
la A2'2. Urmează că, dacă aceste procese sunt imposibile275, atunci nu 


269 La termenii reciprocabili nu se mai pun cele trei întrebări, deși ele nu sunt 
excluse, fiindcă, în acest caz, nici un termen nu este cel dintâi sau cel din urmă în seria 
termenilor medii. 

270 Dacă termenii sunt reciprocabili în sens diferit, o dată accidental, altă dată 
esenţial, rămân valabile chestiunile de mai sus, fiindcă există atunci un raport de 
anterioritate între termeni. 

211 Capitolul precedent şi-a pus întrebarea dacă termenii extremi (majorul şi 
minorul) constituie sau nu o serie infinită. O altă chestiune era: dacă termenii medii 
constituie o serie finită sau infinită. Aristotel arată în acest scurt capito! că și termenii 
medii sunt limitați în număr. „În direcția ascendentă“ sau a predicatelor, „în direcția 
descendentă“ sau a subiectelor. Prima merge spre un predicat tot mai general; a doua spre 
un subiect tot mai particular sau individual. 

27? Aristotel pornește de la presupunerea că propoziţia FA este un caz de 
propozitie în care atributul (predicatul) A este ultimul și, tot așa subiectul F este ultimul, 
că deci există o limită în sus și în jos. O serie infinită ar putea exista numai la termenii 
medii. Aristotel dovedește că și seria termenilor medii nu poate fi infinită. Dacă 
intermediarii ar fi infiniti, ar fi imposibil să trecem de la A la F şi de la F la A. Sau, de 
fapt, avem propoziţia FA. ceea ce implică o serie finită a termenilor medii. Argumentarea 
se mişcă în cerc, adică presupune ceea ce este de dovedit. 

273 Dacă seria atributelor (predicatelor) şi subiectelor este finită — intinitatea 
fiind imposibilă. 

poate să existe o infinitate de termeni intermediari între A și F. Şi nu are 
nici un rost sustinem274 că unii termeni din seria A B ... F sunt atât de 
alăturaţi, încât ei exclud intermediarii, şi că la ceilalți intermediari nu pot 
[i descoperiţi275. Căci oricare termeni din seria B aș lua. numărul 
intermediarilor, fie în direcţia lui A, fie a lui F trebuie să fie finit sau 
infinit. N-are nici o importanță de unde pornește seria infinită, fie de la 
termenul prim, fie de la cel ultim, pentru că termenii succesivi în orice 
caz sunt infiniți la număr?'6. 


21 
<Termenii medii nu sunt în număr infinit 
în demonstrațiile negative> 


Este evident de asemenea că, dacă în demonstratia afirmativă 
seria se termină în ambele directii?” , seria se va termina și în demonstraţia 
negativă278. Să admitem că nu putem merge la infinit, fie prin urcarea de 
la termenul ultim??? (prin termen ultim înțeleg un termen, așa cum a fost 
F, care nu aparţine el însuși unui subiect, dar căruia îi aparține un altul), 
fie prin coborârea către un ultim termen, pornind de la termenul prim 
(prin termen prim înțeleg un termen care este atribuit unui subiect, dar 


214 Probabil a obiecţie sofistică prin falsa ei subtilitate. 

2% Obiecţia distribuie termenii medii între A şi F în două părți: într-o primă 
parte, termenii medii sunt atât de ulăturaţi, atât de strâns legați unii de alții, încât inter- 
mediarii par înlăturați, în cealaltă parte, termenii intermediari nemijlociți nu pot fi 
descoperiți. Astfel propoziţia FA poate ti gândită ca şi cum ar fi nemijlocită. 

216 Aristotel răspunde la obiecția de dinainte. Infinitatea termenilor medii 
rămâne valabilă, oricare ar fi termenul mediu de la care se pornește (se știe că termenii 
medii sunt rezumaţi prin litera B), pentru a ajunge la A sau F. Nu se înlătură infinitatea, 
dacă gândim unii termeni medii ca alipiţi unii de alții, iar ceilalți, chiar infiniti, ca ceva 
de necuprins. În nici un caz nu scăpăm de infinitate și, de aceea, FA nu poate fi constituită. 

277 În direcţia atributelor (predicatelor) și a subiectelor. 

218 Noul capitol arată că și în silogismele negative seria termenilor medii este 
finită, nu numai în silogismele afirmative cercetate în capitolul precedent. Cazul silo- 
gismului afirmativ este primit aici în mod ipotetic, cum se vede din formularea propozitiei 
ce unnează. 

279 Ultimul termen este ultimul subiect (F). 

care nu este el însuși un subiect280). Dacă aceasta este just?! , va exista 
oprire și în cazul negaţiei. Căci o concluzie negativă poate fi dovedită 
în trei feluri?%2. În prima figură se dovedește așa: nici un A nu aparţine 
la ceea ce aparține B, dar B aparţine la toţi cărora le aparţine C. Pentru 
a dovedi pe BC — cum este totdeauna cazul pentru unul din cele două 
intervale283 — trebuie să ajungem la propoziţii nemijlocite — cum este 
totdeauna cazul cu premisa minoră — dat fiind că BC este afirmativă. 
În privința celeilalte premise285, este evident că dacă termenul major 
este negat despre termenul D dinaintea lui B, D va urma să fi atribuit 
la toti B; și dacă termenul major este negat, încă, despre un termen 
dinaintea lui D, acest termen trebuie să fie atribuit la toți D. Prin urmare, 
întrucât seria suitoare este finită, atunci și cea coborâtoare se va termina 
de asemenea, și va exista un subiect prim căruia A nu-i aparține?86. În 
a doua figură silogismul este așa?87: dacă B aparţine la toti A, dar nu 


280 Termenul prim este atributul suprem, căruia nu-i aparține un predicat mai 
general. ş 

2! Dacă este adevărat că în demonstrațiile pozitive există un termen prim (A) 
şi un termen ultim (F). 

22 Concluzia negativă poate fi demonstrată în trei feluri (Tpónor), adică figuri: 
în figura | în modul Celarent, în figura 2 în modurile Cesare şi Camestres, în figura 3 în 
modul Bocardo. 

283 Intervalul (Stao tnya) este propoziția, anume, aici, premisa minoră. 

284 În orice figură, cel puțin o premisă este afirmativă, altminteri silogismul 
nu este posibil. Aici premisa minoră (BC) este afirmativă. S-a admis, de la început, că 
în silogismele afirmative seria termenilor medii este finită, adică se termină cu o propoziție 
afirmativă nemijlocită. În discuție rămâne numai silogismul negativ: seria termenilor medii 
este şi aici finită? 

285 Premisa majoră: „Nici un B nu este A“. Urmează un silogism în Celarent. 

286 Propoziția: „Nici un B nu este A“ poate fi mijlocită, și atunci termenul A 
va fi negat şi despre alt termen înainte de B, anume despre D. Vom avea un nou silogism, 
în care minora va fi afirmativă, adică D va fi afirmat despre toți B. 

Nici un D nu este A 

Toli B SURD ue 

Dacă se caută o mijlocire negativă și a majorei noi: „Nici un D nu este A“, 
dacă deci vom recurge la termenul E, acesta va fi din nou afirmat in minoră despre D, şi 
tot aşa mai departe. Dacă seria premiselor majore negative este însoțită de seria premiselor 
minore afirmative, cum seria afirmativelor este finită, tot așa seria negativelor va fi finită. 
Deci va exista un subiect prim despre care va îi negat A sau căruia A nu-i va aparține. 

287 Urmează o exemplificare a limitării termenilor negativi în figura 2. Aristotel 
nu vorbește de modul Cesare, ci numai de Carnestres, care de altfel sunt vizibil înrudite. 

aparţine nici unui C, A nu aparţine nici unui C288. Dacă se cere dovada 
pentru aceasta??? , este evident că ea poate fi adusă, fie în prima figură, 
ca mai sus, fie în figura a doua, ca aici, fie în figura a treia. Prima figură 
a fost discutată. Vom proceda la desfășurarea celei de-a doua, dovadă 
care va fi aşa: D aparţine la toți B, dar nici unui C, dat fiind că este 
necesar ca ceva să aparțină lui B2%. Apoi, întrucât urmează ca să fie 
dovedit că D nu aparţine lui C, atunci D are un alt predicat care este 
negat despre C. De aceea, fiindcă succesiunea predicatelor afirmate 
despre un termen universal mereu tot mai înalt se termină, atunci și 
succesiunea predicatelor negate se termină de asemenea?”!. 

A treia figură se constituie, după cum am spus?%2, astfel: dacă 
A aparţine la toţi B și dacă C nu aparține la unii B, atunci C nu aparține 
la toti A. Această premisă, adică CB, va fi dovedită, fie în aceeași figură, 
čie în una dintre celelalte două discutate mai sus. În prima şi a doua 
figură, seria se termină?” . Dacă întrebuințăm a treia figură, vom lua ca 
premise că B aparţine lui E, căruia, luat particular, nu-i aparține C. 

238 Silogismul în Camestres, în care negativa este minora: 


Orice A este B 

Nici un C nu este B 

Nici un C nu este A. 

289 Că, în minora negativă, seria termenilor medii nu este infinită. Dovedirea 
se face sau în figura 1, ca mai sus, sau în figura 2, cum urmează, sau în figura 3, cum se 
va arăta mai jos. 

2% Se obţine un nou silogism în Camestres, cu minora negativă, în care noul 
mediu D este negat despre C, dar este afirmat despre B. 


Toţi B sunt D 

Nici un C nu este D 

Nici un C nu este B. 

Dacă vrem să dovedim minora negativă a acestui silogism, vom recurge la 
un nou termen negativ E, care, de asemenea, va fi afirmat despre D, dar va fi negat 
despre C. 

291 Ca și mai sus, premisa negativă (aici minora) are ca relativă o premisă 
afirmativă. Cum seria afirmativelor se sfârşeşte, tot aşa şi seria negativelor. 

292 În Analitica primă, |, cap. 6. Silogisme de figura 3 în Bocardo: 

Câţiva B nu sunt C (majora negativă) 

Toţi B sunt A (minora afirmativă) 

Câţiva A nu sunt C. E E 

29% Dacă vrem să dovedim premisa negativă (majora) prin una din celelalte 
două figuri, știm dinainte rezultatul. Rămâne să încercăm dovada prin figura 3 (Bocaruo). 

Această premisă iarăși va fi dovedită în acelaşi fel. Dar întrucât s-a 
admis că seria subiectelor coborâtoare se termină, este limpede că şi 
seria neatribuirii lui C se va termina şi ea2%. Chiar presupunând că dovada 
nu se mărginește la un singur procedeu, ci le întrebuințează pe toate, 
când la prima figură, când la a doua ori a treia, este evident că și aşa 
regresul se va termina, pentru că procedeele sunt finite la număr, și dacă 
lucruri finite se combină într-un număr finit, rezultatul va fi finit295. 

Astfel vedem că regresul demonstraţiei negative se termină, 
dacă se termină acela al demonstraţiei afirmative. Că, de fapt, regresul 
se termină la afirmativ, se poate limpezi prin următoarele considerații 
dialectice296. 


2 


<În demonstrațiile afirmative nu se poate merge la infinit> 


În ce privește predicatele care exprimă esența unui lucru, este 
evident că ele au o limită. În adevăr, dacă definiţia este posibilă sau, cu 
alte cuvinte, dacă esenţa poate fi cunoscută. iar infinitul nu poate fi stră- 
bătut, predicatele asupra esenței unui lucru trebuie să fie finute la număr”. 


254 Dovada prin figura 3 va avea acelaşi rezultat, fiindcă noua negativă: „Câţiva 
E nu sunt C“ are corelativă o nouă afirmativă: „Toţi E sunt B“, şi, cum seria afirmativă 
este finită, constatăm același lucru la seria negativă, adică va exista un prim termen căruia 
nu-i aparține C. 

295 S-ar putea crede că numărul termenilor medii este finit, dacă ne mărginim 
la o singură figură, dar că este infinit, dacă trecem de la o figură la alta prin silogisme 
succesive. Aristotel socotește că este evidentă concluzia: dacă în fiecare figură în parte 
numărul termenilor medii este finit, în toate figurile la un loc va fi, de asemenea, finit. 

2% În textul grec este `oywos — pe cale logică. Termenul doywus, la Aristotel, 
se opune lui ăvaduTiis — pe cale analitică, și uneori lui þvorxôs — pe cale fizică. Opus 
analiticului este la Aristotel, dialecticul, adică cercetarea din puncte de vedere sau principii 
generale, nu din principii speciale, proprii, ca în Analitică. Aristotel consideră dovada 
din capitolul 20, că termenii medii ai premiselor afirmative sunt finiți, ca una demon- 
strativă, pur analitică. Capitolul 22 ţine să dea și o dovadă dialectică sau din principii generale. 

297 În acest capitol, Aristotel oferă o dovadă mai adâncită a propoziției formulată 
în capitolul 20, că la premisele pozitive noțiunile constitutive, atât în seria suitoare a 
atributelor sau predicatelor, cât și în seria coborâtoare a subiectelor, sunt în număr finit. 

Dar, cu privire la predicate în genere?%, avem de făcut următoarele 
observaţii. Putem enunta, fără să fie fals: „albul merge“ ori „acest corp 
mare este un lemn“ sau și „lemnul este mare“ ori „omul merge“. Dar 
este deosebire între cele două enunțări”*”. Când spun „albul este un lemn“, 
înțeleg că ceva care este alb se întâmplă să fie un lemn, dar nu că albul 
este substratul căruia îi aparține lemnul. Căci nu ca alb ori ca specie de 
alb ajunge ceva alb să fie un lemn*00, și astfel albul nu ajunge să fie un 
lemn decât accidental. Pe de altă parte, când afirm: „lemnul este alb“, 
nu înțeleg că altceva, care se întâmplă, de asemenea, să fie un lemn, 
ste alb (cum ar fi dacă aș zice „muzicantul este alb“. ceea ce ar 
însemna: „omul care se întâmplă să mai fie şi muzicant este alb“301), ci 
lemnul este aici substratul, care actual a ajuns să fie alb, și a ajuns așa 
fără să fie altceva decât lemn sau specie de lemn. 

Dacă trebuie să formulăm o regulă, atunci să denumim pe 
ultimul fel de exprimare atribuire302, iar pe celălalt, o neatribuire totală 
sau cel puţin o atribuire care nu este proprie, ci accidentală. „Alb“ și 
„lemn“ vor servi primul ca predicat, al doilea ca subiect. 

Vom admite atunci că predicatul este enunțat despre subiect 
în sens propriu, nu și accidental; căci numai printr-o astfel de atribuire 


1J începe cu dovada cea mai ușor de primit: predicatele (atributele) esenţiale sau care 
u msttuie esența (quidditas) unui lucru. Esenţa lucrului este exprimată de definiție și, de 
aceea, atributele esenţiale nu pot fi nelimitate, infinite. Definiția nu poate îmbrățișa un 
număr infinit de atribute. Dar însuşi Aristotel recunoaște că definiţia nu pretinde să fie 
completă, adică să exprime toate predicatele esenţiale, ci se limitează la genul proxim și 
diferenta specifică. 

298 „Predicatele în genere“ sunt orice fel de predicate, tot ce poate fi enunțat 
despre un subiect, îndeosebi cele accidentale. 

299 În primul fel de a vorbi, atribuirea nu este naturală, ci „alături de natură“ 
(urapă quo); în cel de-al doilea, atribuirea este „potrivit naturii“ (kar& pvo). 

300 Nu întrucât este esența (genul) albului sau întrucât este specia genului 
alb, acel ceva a devenit lemn, ci întrucât este esenţial lemn, acel ceva a devenit alb. 

301 În propoziția: „muzicantul este alb“. şi subiectul (muzicant) și predicatul 
sau atributul (alb) se referă la om. Am cunoscut în exemplele de până acum, trei feluri de 
auibuiri: 1) atribuirea unui accident substanţei (forma naturală); 2) atribuirea unei substanțe 
accidentului, ca „albul este un lemn'* (forma cea mai puțin naturală); 3) atribuirea unui 
accident tot unui accident, ca „muzicantul este alb“ (forma mai puțin naturală decât cea 
dintâi). k 

302 Sau enuntare, „predicație“ (karnyopeîv), de exemplu, „lemnul este alb“. 

demonstrațiile sunt în adevăr dovezi303. Urmează de aici că ori de câte 
ori se enunță un singur predicat despre un singur subiect, enunţul se 
face sau despre esență, sau despre calitate, sau despre cantitate, sau 
despre relaţie, sau despre acţiune, pasiune, loc și timp*0%. 

Mai departe, predicatele substanţiale305 ne arată că subiectul 
despre care sunt enunțate este sau însuși predicatul, sau o specie a 
predicatului*%. Dimpotrivă, predicatele care nu sunt substanţiale, ci 
care sunt enunțate despre un alt subiect, acesta nefiind identic nici cu 
predicatul însuşi, nici cu o specie a lui, sunt accidentale; de exemplu, 
alb este un accident al omului, având în vedere că omul nu este identic 
cu alb ori cu o specie de alb, ci mai degrabă cu animal, întrucât omul 
este esenţial o specie de animal’. Aceste predicate, care nu sunt 
substanţiale, trebuie să fie predicate ale unui alt subject™® , și nimic nu poate 
fi alb care să nu fie, de asemenea, și altceva decât alb3%. Ne putem 
dispensa de Idei, pentru că ele sunt numai sunete fără înțeles; și chiar 
dacă ar exista, ele n-au niinic de-a face cu discuţia noastră, întrucât 
demonstrațiile se referă la predicate așa cum le-am definit*10. Mai departe, 


303 În orice demonstraţie, atribuirea este totdeauna în sens propriu, esenţială 


sau naturală, nu accidentală, fiindcă demonstraţia este în serviciul științei, a universalului 
şi necesarului. 

304 Este o înșirare a „categoriilor“, care aici sunt opt, nu zece; lipsesc posesia 
şi poziţia. 

305 Predicatele esenţiale care cad sub categoria substantei; celelalte predicate 
sunt esenţiale, dar cad sub alte categorii. 

306 Exprimare greoaie. La predicatele substanţiale, subiectul sau are aceeași 
sferă ca predicatul (de exemplu: „omul este un animal rațional“) sau este o specie a lui 
(de exemplu: „omul este un animal“). În primul caz, subiectul și predicatul sunt 
reciprocabile; în cazul al doilea nu sunt reciprocabile, căci nu numai omul este animal. 

307 La predicatele nesubstanţiale, subiectele lor nu sunt nici înseși predicatele, 
nici o parte (o specie) a lor, ca, de exemplu, „omul este alb“. Omul este numai accidental 
totuna cu albul sau cu o specie a lui. 

308 Adică nu pot fi ele însele subiecte (Categorii, cap. 2). 

309 „Albul“ este un accident, deci nu este independent, ci aparţine unei 
substante, care este şi altceva decât alb. 

310 Aristotel, în treacăt, critică teoria platonică a Ideilor, potrivit căreia toate 
Ideile, deci şi cele despre accidente, sunt independente de lucrurile individuale, care 
„participă“ la toate Ideile. Teoria platonică nu are nici o legătură cu demonstraţia, care 
presupune că Ideea (generalul) se află în lucruri ca predicatul lor. În ipoteza Ideilor 
independente de lucruri nu se poate deduce nimic de la Idei la lucrurile ce participă la ele. 
Știința nu e posibilă dacă Ideile nu sunt în lucruri. ` 

un lucru nu este calitatea altei calităţi, și aceasta calitatea celei dintâi 

- adică o calitate a unei calităţi, căci este imposibil ca ele să fie 
atribuite reciproc una despre alta, în unul din felurile arătate3!!. Ele pot 
li enunțate fără falsitate una despre alta, dar nu atribuite cu adevărat una 
celeilalte”!?. Sau oare ele sunt atribuite substanţial una alteia, adică ele 
sunt sau genul sau diferenţa celui enunțat?”1? S-a arătat însă că aceste 
atribuiri nu pot fi o serie infinită nici în jos. nici în sus, de exemplu, nici 
seria „omul este biped“, „bipedul este animal“, şi acesta ca altceva, nici 
scria care atribuie animal despre om, om despre Callias, și Callias despre 
un Subiect mai îndepărtat. Căci orice substanță de acest fel este 
definibilă, pe când o serie infinită nu poate să fie străbătută cu gândul. 
Prin urmare, nici determinările în sus, nici cele în jos nu sunt infinite, 
întrucât o substanţă ale cărei predicate ar îi infinite n-ar putea fi 
definită?!4. Prin urmare, ele nu vor fi atribuite reciproc fiecare ca genul 
celeilalte, pentru că aceasta ar identifica un gen cu una din speciile lui3!5. 
Nici calitatea nu poate să fie reciproc atribuită altei calităţi (același lucru 
este valabil despre celelalte categorii), decât prin atribuire accidentală, 
pentru că toate aceste predicate sunt accidentale și se enunţă despre 
substanțe316. Pe de altă parte, nici aici enunţările nu pot să meargă la 


311 Când atribuirea este accidentală, subiectul și predicatul nu pot fi reciproce, 
ca în atribuirea substanțială 

512 Putem spune. de exemplu, că albul“ este „sonor“, dar nu putem atribui cu 
adevărat „sonoritatea“ (o calitate) „albului“ (altei calități). 

313 Dar poate aceste atribute accidentale sunt considerate ca genul subiectului 
sau ca o specie (diferență) a genului. Se ştie însă, de la începutul acestui capitol, că 
asemenea atribuiri substanțiale (esenţiale) nu merg la infinit. 

314 Aristotel insistă asupra valorii probante a definiţiei. Definiţia este obişnuită 
in ştiinţă. Cum ea trebuie să îmbrăţişeze toate atributele unei substanțe, numărul atributelor 
nu poate fi infinit, căci infinitul nu poate fi dat în gândire. 

315 Propoziţie obscură, care a fost tradusă în diferite feluri. Dacă ţinem seama 
de cele spuse înainte și de cele ce vor urma, putem crede că este vorba de imposibilitatea 
de a atribui reciproc genul şi specia. O asemenea reciprovare ar identifica genul și specia. 
Astiel, în propoziția: „Omul este animal“, subiectul este o specie și predicatul genul ei. 
Conversiunea propuziţiei dă: „Animalul este om“, ceea ce transformă specia în gen, adică 
afirmă despre gen ceva pe care el îl cuprinde în sine, şi astfel, un lucru devine o parte 
din el. 

316 Înainte, Aristotel a arătat că predicatele ce exprimă genuri și specii, adică 
„substanțele secunde“ (Categorii, cap. 5), nu pot merge la infinit în sus (ca predicate) si 
în jos (ca subiecte), şi că nu pot fi reciprocate, acum se ocupă de calitate și de toate celelalte 

infinit nici în sus, căci noi enunțăm ceea ce exprimă sau o calitate, sau 
o cantitate, sau o alta din categoriile de acest fel, sau însăși substanța. 
Dar felurile de substanţă sunt limitate la număr și genurile categoriilor 
sunt, de asemenea, limitate317. Căci ele sunt sau calitate, sau cantitate, 
sau relaţie, sau acţiune, sau pasiune, sau loc și timp. 

Să admitem că un singur predicat este enunțat despre un singur 
subiect, dar că predicatele care nu sunt substanţiaie nu se pot enunta 
unui despre altul!%. Admitem aceasta pentru că atare predicate sunt toate 
accidente și, deși unele predicate sunt în sine, iar celelalte sunt de natură 
diferită, totuşi noi susţinem că toate, deopotrivă, se enunţă despre un 
anumit substrat, si că un accident nu este niciodată un substrat3:9. Căci 
noi nu admitem ceva care să nu fie altceva, dacă îi spunem pe numele 
ce-l poartă, ci sustinem necontenit că el este enunțat despre un substrat, 
altul decât el însuși, și că aceste atribute sunt diferite, dacă substratele 
sunt diferite320. Deci, nici seria suitoare, nici seria coborâtoare de atribute, 
când un singur atribut este enunțat despre un singur subiect, nu sunt 
infinite Căci subiectele despre care se enunță accidentele sunt tot așa 
de muite ca și elementeie constitutive ale oricăror substrate individuale, 
şi acestea am văzut că nu sunt infinite la număr“?! În ceea ce privește 


categorii, în atară de substanţă. Reciprocarea nu este posibiiă la aceste categorii care 
exprimă accidente aie substanţei. Nu putem atribui o calitate altei calități decât accidental; 
calitatea însăși, ca și celelalte categorii (afară de substanță), reprezintă simple „accidente“ 
ale substanţei. 

347 Atribuirea este finită, fie în ordinea substanței, fie în ordinea celorlalte 
categorii; în primul rând, fiindcă numărul categoriilor este limitat, în ai doilea rând, fiindcă 
în fiecare categorie seria predicatelor este finită, aşa cum cere orice definitie valabilă pentru 
orice categorie. 

318 Ar trebui să admiiem atunci că există accidente ale accidentelor, calitate 
a calității etc. 

319 Deşi există accidente în sine (de exemplu, culoarea aparține în sine albului) 
și accidente „de natură deosebită“ (de exemplu, culoarea care aparține unei bucăţi de lemn), 
toate accidentele au caracteristica de a aparţine altora decât lor însele, anume unui substrat. 
Accidentul nu este niciodată substrat sau substanță. 

320 Nici un accident nu are numele său (de exemplu, albul nu este numit alb) 
decât dacă există un substrat (o substanţă), ailul decât ei, căruia îi aparține ca atribut. 
Atributele variază cu substanţele. 

321 Subiectele enunțării sunt tot atât de numeroase ca și factorii constitutivi 
ai unei substanțe. Acești factori, cum știm, nu sunt infiniți. De aceea seria de jos 
(a subiectelor) este finită. 

seria suitoare, ea cuprinde atât acele elemente constitutive, cât şi 
accidentele lor, iar ambele sunt finite22. Conchidem că trebuie să existe 
un subiect despre care un anumit atribut este enunțat nemijlocit; că tre- 
buie să fie un alt atribut care este enunțat despre primul atribut, şi că seria 
ucbuie să se sfârșească cu un termen care nu este enunțat despre vreun 
termen anterior, şi despre care nici un termen anterior nu este enunțat3?5. 

Argumentarea de până acum este o primă cale pentru demon- 
strurea tezei noastre. O altă cale se deschide??* când demonstraţia se 
1aportă la propoziţii despre al căror subiect s-au enunțat predicate 
anieroare3?5, şi când față de propoziţiile care pot fi demonstrate nu avem 
o comportare mai bună decât cunoașterea lor*26, iar pe de altă parte, este 
imposibil de a le cunoaște fără demonstrație. În al doilea rând, dacă ceva 
este cunoscut numai prin altul??? , şi dacă nu cunoaștem acest altul325, 
“i nici nu avem ceva mai bun decât cunoașterea lui prin demonstratie???, 
auinci nu vom ști nici ceea ce poate fi cunoscut prin €1%%0. De aceea, dacă 


322 Dacă trecem la seria suitoare (la predicate), și ea este finită, fie că este vorba 
«e predicate esenţiale, fie că este vorba de predicate accidentale. 

323 Propoziţie formulată greoi, care exprimă pe scurt ceea ce s-a demonstrat 
pană acum: seria termenilor extremi și medii este finită; de asemenea. că există un subiect 
păsa căruia îi aparține un predicat uitim, datorită unor termeni medii, de asemenea, finiti. 
kastă un subiect care nu aparține altcuiva, ci există prin sine, şi un predicat care nu are 
«asupra sa un predicat superior, Între primul predicat al subiectului și cel din urmă, seria 
«e mijlocitori este limitată. 

324 Este un al doilea procedeu de a dovedi „dialectic“ Qoyirăs); adică din 
pancte de vedere generale. Dovada poate fi rezumată în cele ce urmează: demonstrația 
iucrurilor care comportă demonstraţie nu este posibilă, dacă nu cunoaştem complet 
premisele. Dacă însă premisele sunt fără sfârșit, ar exista o cunoaștere numai ipotetică, 
au tundată solid. De aceea, termenii medii nu pot fi infiniţi la număr, iar propozițiile sunt 
“i ele în număr finit. 

325 E posibil să demonstrăm propoziţii care nu sunt nemijlocite, ci sunt 
„ujlocite de o atribuire anterioară. De exemplu, putem demonstra că anumite animale 
“ăiesc mult, fiindcă înainte le-am atribuit predicatul „animale fără fiere“. 

326 Despre propoziţiile demonstrabile nu avem o cunoaștere mai bună, adică 
o cunoaștere nemijlocită. O asemenea cunoaștere avem despre principii, nu despre premise 
je monstrabile, adică mijlocite. O propoziție nemijlocită și nedemonstrabilă cunoaște 
.ntuitiv raportul dintre subiect și predicat. 

327 Concluzia este cunoscută prin premise. 

328 Dacă nu cunoaştem acest altul pe calea demonstrației. 

329Dacă nu dispunem de o cunoaștere mai bună decât aceea prin demonstraţie, 
adică dacă nu dispunem de o cunoaştere nemijlocită, intuitivă. 

330 Nu vom putea ști nici conciuzia sau ceea ce este cunoscut prin altul. 

este posibil să știm ceva în mod absolut prin demonstraţie, și nu pe bază: 
de ipoteze’?! este necesar ca seria predicatelor intermediare să se termine. 
Dacă ea nu se termină și dacă, dimpotrivă, dincolo de predicatul admis 
se află mai sus un altul, atunci orice predicat este demonstrabil2%2. Prin 
urmare, întrucât infinitul nu poate fi străbătut, nu vom cunoaște prin 
demonstraţie ceea ce comportă o demonstraţie?*?. De aceea, dacă nu 
avem ceva mai bun decât cunoaşterea lor, atunci noi nu putem ști ceva 
prin demonstraţie absolută, ci numai prin una ipotetică*3%. 

Din punct de vedere dialectic, putem fi convinși prin dovezile 
noastre despre ceea ce a fost vorba3%5. dar din punct de vedere analitic, 
se va arăta încă mai pe scurt, că în științele demonstrative. care sunt 
obiectul cercetării noastre. predicatele nu pot să fie nici în sus, nici în 
jos356 infinite în număr. Demonstrația se referă la ceea ce aparţine 
esenţial lucrurilor3%. Atributele aparţin esenţial lucrurilor în două feluri: 
ori fiindcă ele sunt cuprinse în natura esenţială a subiectelor lor, ori fiindcă 
subiectele lor sunt cuprinse în natura esenţială a atributelor??8. Un 
exemplu pentru acestea din urmă este neperechea ca un atribut al numă- 
rului, care. deşi este un atribut al numărului339, totuși numărul însuși 


351 Premisele nu sunt certe, ci ipotetice şi numai postulate. 

332 Principiul că orice poate fi demonstrat a fost respins mai înainte (cap. 3). 

333 Este o convingere adâncă a lui Aristotel. că infinitul nu poate fi dat, 
îmbrățișat, fără să nu devină finit. Întrucât infinitul exclude un început, nu va fi posibilă 
demonstraţia a ceea ce este demonstrabil. 

334 Dacă nu avem o cunoaștere mai bună (adică nemijlocită) decât aceşti 
termeni infiniti, pornim de la premise mijlocite nedemonstrate, acceptate numai „prin 
ipoteză“ (€£ v noBcocus), şi ca urmare, concluzia va fi și ea ipotetică, nu absolută. 

35 Aristotel a dezvoltat două demonstrații dialectice sau „logice“, cum spune 
el, că orice dovadă presupune o serie finită de noțiuni. Urmează dovada „analitică“, termen 
opus „logicului“ (dialecticului). 

336 În sus“ — din predicat în predicat tot mai general; „în jos“ — din subiect 
în subiect, până la subiectul individual, ireductibil la alt subiect. 

337 Principiu important în doctrina aristotelică a științei. Știința este cunoașterea 
prn cauze, iar cauzele sunt esenţiale lucrurilor. Principiul a fost enuntat mai înainte în 
capitolul 4, 73 a, unde se definesc şi cele două sensuri ale esențialului, cercetate în cele 
de urmează, pe lângă alte sensuri. 

338 Cele două feluri de atribute esenţiale sau „prin sine“ (ka avra): sau atributul 
este cuprins în definiţia subiectului, sau subiectul este cuprins în definiția atributului. 

339 Afirmația lui Aristotel, că numărul cuprinde în sine perechea și neperechea, 
adică atribute contrare, este de natură dialectică în sensul hegelian. 

vste cuprins în noţiunea lui nepereche340; tot așa, ca un exemplu al 
primului caz, multiplicitatea ori indivizibilitatea“41, sunt cuprinse în 
noțiunea numărului. Dar ceea ce este atribuit lucrurilor în modul arătat 
nu este infinit nici într-un caz, nici în altul. Întâi, nu este posibil, în cazul 
că neperechea este raportată la număr32, pentru că aceasta ar însemna că 
in nepereche se află un alt atribut, care îi aparţine, ca și cum neperechea 
ar sta în definiţia aceluia*%. Dar atunci numărul va fi subiectul prim 
al acestor atribute aparținând fiecăruia din ele. Întrucât însă o infinitate 
de atribute nu poate să fie conținută într-un singur lucru, nici seria 
suitoare nu va fi infinită?%*. Mai trebuie, pe deasupra, ca toate aceste 
atribute să aparțină primului subiect — de exemplu, numărului și 
numărul să le aparțină lor — încât amândouă să fie convertibile și nu 
una să fie de o extindere mai largă"45. În al doilea rând. și atributele 
care sunt cuprinse esenţial în natura subiectului lor sunt deopotrivă 
linite, altfel definiţia ar fi imposibilă3%6. Prin urmare, dacă toate 
predicatele enunțate în definiţie sunt esenţiale, iar acestea nu pot fi 
infinite, seria suitoare se va termina, ca și seria coborâtoare3%. 

Dacă așa stau lucrurile, urmează că intermediarii între doi 
termeni sunt, de asemenea, totdeauna limitați la număr3%8. O consecință 


340 Definiţia noţiunii de nepereche cuprinde, în sine, ca subiect, numărul. 

%1 În unele manuscrise figurează „divizibilitate“ (SaipeTov). Traducătorul 
englez G.R. Mure și traducătorul francez J. Tricot, propun versiunea altor manuscrise: 
„indivizibilitate” sau „indivizibil“ (G6aiperov), care a fost adoptată aici. 

342 Atribuire de al doilea caz. 

343 Dacă seria termenilor ar fi infinită, „nepereche“ ar fi cuprins în alt termen, 
așa cum „numărul“ este cuprins în „nepereche“, și atunci „numărul“ ar fi subiectul prim 
al acestor atribute, care i-ar aparține. 

344 Dacă un subiect dat, fiind unul şi definit, nu poate avea un număr infinit 
de atribute, seria suitoare a atributelor (predicatelor) esențiale va fi finită. Numărul nu 
poate cuprinde un număr infinit de atribute. 

345 Definiţia cere ca subiectul și predicatul să aibă aceeaşi sferă şi, deci, să 
ie convertibile. Astfel, „omul“ (definiendum) şi „animal rațional” (definiens) au aceeași 
extensiune (sferă). 

346 Aristotel se ocupă acum de atributele esenţiale în primul fel: atributele 
cuprinse în esența subiectelor. Definiţia și aici este posibilă, numai dacă seria atributelor 
este finită. 

%7 Seria suitoare de la subiect la predicat; seria coborâtoare de la predicat la subiect. 

348 Dacă termenii medii n-ar fi ci finiti, ca termenii extremi uniti în concluzie, 
unirea nu ar fi posibilă. 

evidentă a acestui lucru este că demonstrațiile implică cu necesitate» 
principii și că, de asemenea, părerea unora, la care ne-am raportat lai 
început349, că toate adevărurile sunt demonstrabile, este o eroare35%0. Căci, 
dacă există principii, pe de o parte, nu toate adevărurile sunt demon- 
strabile, și pe de altă parte, un regres infinit este imposibil. Dacă ar fi 
valabile amândouă supoziţiile, aceasta ar însemna că nici un interval nu: 
este nemijlocit şi indivizibil, ci că toate intervale sunt mijlocite și 
divizibile35!. Este ştiut că o concluzie este demonstrată prin interpunerea 
unui termen, nu prin adăugarea unui termen extrem. Dacă o astfel de 
interpunere ar putea continua la infinit, atunci ar putea exista un număr 
infinit de termeni, între fiecare alți doi temeni. Dar acesta este imposibil, 
dacă atât seria suitoare, cât și cea coborâtoare de predicate se termină. 
Iar acest fapt, care înainte a fost dovedit dialectic, a fost dovedit acum 
analitic352. 


23 
<Corolare> 


După ce s-a demonstrat aceasta, este evident că dacă același 
atribut A aparţine la doi termeni C și D, care nu sunt enunţaţi unul 


349 La începutul Analiticii secunde, în capitolul 3, 73 b. 

350Teoria aristotelică a demonstraţiei se reazemă pe convingerea că există 
demonstraţie, fiindcă există indemonstrabile, principii sau propoziţii nemijlocite (Šu coa), 
care n-au nevoie de demonstraţie. Fără principii, regresul în seria termenilor ar fi infinit. 

351 Dacă s-ar admite părerea că toate adevărurile sunt demonstrabile, ar trebui 
să admitem că nu există „intervale“ (propoziții) „indivizibile“, adică fără mediu sau 
nemijlocite. Demonstrația — se ştie — are loc prin interpunerea unui al treilea termen 
comun, nu prin adăugarea unui alt termen extrem. necomun. 

352 Cu acestea s-a terminat şi dovada analitică, pe lângă aceea „logică“ 
(dialectică), a imposibilității de a avea o serie infinită de noțiuni extreme și medii. Dovada 
„analitică“ este tot aşa de generală ca și cea dialectică, numai că ea se aplică îndeosebi 
la silogismul apodictic (demonstrativ). Argumentarea aristotelică, atât de complicată și 
de greoaie, nu este convingătoare. Seria noţiunilor poate fi infinită, cum și este, şi totuși 
silogismelc sunt posibile. De asemenea, definiția nu cere ca esența să cuprindă un număr 
finit de atribute, ci numai să fixeze genul proxim și specia definiendului. Esenţa unui lucru 
este infinită în conţinutul ei, şi de aceea cercetarea arc un orizont nelimitat. 

despre altul deloc sau nu sunt enunţaţi în orice caz, acest atribut nu le 
aparține totdeauna în virtutea unui termen comun35%. De exemplu, 
isoscelul și scalenul posedă atributul de a avea unghiurile lor egale cu 
două unghiuri drepte în virtutea unui termen mediu comun35%, căci ele 
posedă aceasta, întrucât sunt amândouă o anumită figură, dar nu întrucât 
diferă unul de altul. Dar aceasta nu este totdeauna așa355; căci să pre- 
supunem că B este termenul mediu comun, în virtutea căruia A aparţine 
lui C şi D. Este evident atunci că B va aparţine lui C și D datorită unui 
alt termen mediu, iar acesta datorită unui altuia, aşa încât între doi 
termeni să se intercaleze o infinitate de intermediari — ceea ce este o 
imposibilitate. Astfel nu e nevoie totdeauna ca unul și același atribut să 
aparțină mai multor noţiuni datorită unui termen comun, dat fiind că 
trebuie să existe propoziţii nemijlocite*56. Totuși, dacă atributul comun 
la două subiecte le aparţine esenţial357, termenii medii implicați trebuie 
să fie cuprinși în același gen și să fie derivați din aceleași premise indivi- 
bile358; căci am văzut că demonstraţia nu poate să treacă de la un gen 
la altul35?. 

Este, de asemenea, evident că dacă A aparţine lui B, se poate 
demonstra aceasta, dacă există un termen mediu între cei doi3*0. Mai 
departe, elementele acestei demonstraţii sunt termenii medii care sunt 
tot atât de numeroși ca și elementele, având în vedere că propoziţiile 


353 Acest capitol este o continuare a celui precedent, unde s-a dovedit că, în 
propoziţiile afirmative, numărul termenilor medii este finit. Acolo însă a fost vorba numai 
de două noţiuni: A aparține lui B. Aici este vorba de acelaşi predicat A, care este enunțat 
despre două noțiuni C şi D, dacă acestea nu sunt atribuite unul altuia ca gen și specie. 
Și în acest caz, numărul termeniior medii nu este infinit, ci este posibil ca atribuirea să fie 
dată nemijlocit. 

354 Termenul comun mediu este triunghiu!. 

355 Se poate ca predicatul să aparțină fără mijlocirea altuia, adică să aparțină 
nemijlocit, pe temeiul unei inducții. Altminteri, se pare că seria termeniior medii este 
infinită, ceea ce este imposibi!. 

356 Trebuie să ajungem la propoziții, la „intervale“ nemijlocite, fiindcă seria 
mijlocitorilor nu poate fi infinită. 

351 În orice demonstraţie atributul comun este o determinaţie esenţială. cum 
este triunghiul la isoscei şi scalen. 

358 Din aceleași principii sau propoziții nemijlocite. 

39 În capitolul 7 din opera de fată s-a arătat că genurile nu comunică, deci 
că nu putem întrebuința un gen pentru a demonstra un gen diferit. 

360 Se întelege cii demonstratia presupune un termen mijlocitor între ^ şi B. 

imediate — tdate sau. cel putin, cele universale — sunt elemente3€!, 
Dacă, dimpotrivă, nu există termen mediu, demonstraţia nu este posibilă, 
dar pe această cale găsim principiile3%2. Tot așa, dacă A nu aparține lui 
B363, se poate demonstra aceasta, dacă există un termen mediu, sau 
un termen antecedent lui B%%, căruia A nu-i aparține3%5; în caz contrar, 
nu există demonstraţie și s-a ajuns la un principiu. Există totdeauna 
tot atât de multe elemente ale demonstraţiei câți termeni medii există, 
întrucât tocmai premisele care conţin acești termeni medii sunt prin- 
cipiile demonstraţiei. Întocmai cum există principii nedemonstrabile, 
afirmând că „aceasta este aceea“ ori că „aceasta aparţine aceleia“. tot 
așa vor fi şi altele, care neagă că „aceasta este aceea“ ori că „aceasta 
aparţine aceleia — așa încât unele principii vor afirma că aceasta este 
aceasta, iar unele vor nega că este aceasta366. 

Când avem de demonstrat o concluzie“, trebuie să luăm un 
predicat prim al lui B înainte de a avea pe A — să zicem C, despre care 
A este enunțat ca și B368. Dacă procedăm în acest mod, nici o propoziţie 
ori atribut, care stă în afară de A*%?, nu se admite în demostraţie: mediul 


367 


16! „Elementele demonstraţiei“ sunt principiile nedemonstrabile; fiecare 
element conţine un termen mediu. Aristotel subliniază că numai propozițiile universale, 
nu şi cele singulare, servesc în demonstraţie. Cele singulare pot servi în inducţie. 

362 Dacă nu este dat termenul mediu, propoziția este indemonstrabilă, adică 
nemijlocită sau evidentă prin sine. Când am ajuns la propoziţii fără termen mediu, ne aflăm 
în sfera principiilor sau a propoziţiilor evidente prin sine. 

363 Ceea ce s-a stabilit până acum despre propozițiile atirmative este valabil 
şi despre propoziţiile negative. 

364 Adică un termen cu o sferă mai întinsă decât B, anume genul lui B. 

365 E vorba Je majora indemonstrabilă a silogismului în concluzia: Nici un 
B nu este A. Exemplu în Celarent: 

Nici un C (termenul anterior sau genul lui B) nu este A 

Orice B este C 

Nici un B nu este A. 


306 Există, aşadar, principii indemonstrabile negative ca și principii afirmative. 

367 În cazul de faţă, propoziţia „B este A“ (A aparține lui B). 

368 Silogismul va fi următorul: 

C este A 

B este C (propoziție nemijlocită) 

B este A. 

369 Adică în afară de genul superior, de care va fi legat subiectul dat printr-un 
şir de termeni medii. 

este constant redus, până când subiectul și predicatul devin indivizibile 

- adică una?™” . Avem unitate când propoziţia devine nemijlocită, întrucât 
numai propoziția nemijlocită este, în mod absolut şi în orice sens, una. 
Ca și în alte lucruri, principiul este simplu, dar nu identic în toate 
domeniile — la greutăţi este mina, în muzică, semitonul, și aşa mai 
departe??? — de asemenea, în silogism, unitatea este o premisă 
nemijlocită, iar în demonstraţie şi în ştiinţă este Noyc472. Deci, în 
alogismele care dovedesc apartenenţa unui atribut, termenul mediu 
nu cade în afara termenului major. În cazul silogismelor negative??? , pe 
de altă parte, în prima figură, termenul mediu nu cade în afara 
termenului major, a cărui apartenenţă este în chestiune; de exemplu, 
este de uovedit printr-un mediu C că A nu aparţine lui B. Premisele 
cerute sunt: C aparține la toți B, iar A nu aparține nici unui C3*, 
Atunci, dacă trebuie dovedit că A nu aparține nici unui C, trebuie aflat 
un mediu între A și C, și se va proceda tot așa mai departe25. 


370 Luând termeni medii din genul lui A, numărul lor se va micşora treptat, 
până ce se va ajunge la un predicat prim (de exemplu Z), adică la propoziția nemijlocită, 
indemonstrabilă AZ, care se va prezenta ca o unitate indivizibilă. Subiectul prim se apropie 
ma: mult de predicatul prim. Aristotel oferă aici o regulă generală de a trece de la propozitii 
demonstrabile la propoziții indemonstrabile, la principii. Avem aici, așadar, concluzia 
cercetărilor de la capitolul 19 (inclusiv) până la capitolul 22 (inclusiv). 

371 Unitatea de măsură este aceeași, dar variază concret după natura obiectului 
la care se aplică: în muzică, semitonul, „diezul“, este cel mai mic interval perceptibil. 

372 În silogismul (demonstrativ), ca material al demonstraţiei, sau obiectiv, 
principiul este Unul; în demonstraţie şi știință, sau subiectiv. principiul este Now (intuitia 
intelectuală), care prinde nemijlocit propoziţiile prime din orice demonstraţie şi ştiinţă. 

373 După ce s-a arătat cum propoziția afirmativă mijlocită este redusă treptat 
la o propoziție nemijlocită, la un principiu al intelectului intuitiv, se arată, în cele ce 
urmează, cum aceeaşi reducere a mijlocitului în nemijlocit are loc la propozițiile negative. 
Demonstrația se face după cele trei figuri, prin arătarea termenilor medii care, în cele 
din urmă, ajung la un termen mediu nemijlocit (Gueoov). 

314 Silogismul este în modul Celarent: 

Nici un C nu este A 

Orice B este C 

Nici un B nu este A. 

315 Dacă trebuie acum dovedită majora negativă (CA), recurgem la un nou 
termen mediu (D) și obținem silogismul: 

Nici un D nu este A 

Orice C este D 


Nici un C nu este A. 

Dacă avem de demonstrat că D nu aparține lui E, cu ajutorul 
premiselor: C aparţine la toţi D, dar că nu aparţine nici unui E sau nu 
la toți E, atunci mediul nu va cădea niciodată în afara lui E. Acest E 
este subiectul despre care D urmează a fi negat în concluzie376. 

În figura a treia, mediul nu va cădea niciodată dincolo de 
limitele subiectului și atributului negat de dânsul?77. 


24378 


<Demonstrația universală este superioară 
demonstrației particulare> 


Întrucât demonstratia poate să fie ori universală, ori particulară, 
și ori afirmativă, ori negativă, se ridică întrebarea: care formă este mai 


376 Silogismul acesta este în figura 2, C fiind termenul mediu, predicat în 
ambele premise, cu un silogism în Camestres sau Baroco: 


Orice D este C (Camestres) Orice D este C (Baroco) 
Nici un E nu este C Unii E nu sunt C 

Nici un E nu este D. Unii E nu sunt D. 

Exemplu: 


Orice cal (D) rechează (C) 
Nici un om (E) nu nechează (C) 


Este de notat că termenul mediu în figura 2 este luat din propoziția negativă, 
nu din propoziția afirmativă, ca în figura 1, fiindcă în figura 2 nu se demonstrează o 
propoziție afirmativă. 

371 În figura 3, în care termenul mediu este subiect în amândouă premisele, 
termenul mediu nu trebuie să fie în afara nici a termenului despre care se neagă (subiectul), 
nici a celui care neagă (atributul). Exemplu: 

Nici un om (C) nu este piatră (A) 

Orice om (C) este animal (B) 

Unele animale (B) nu sunt piatră (A). 

Termenul mediu (C) nu este nici în afară de B (animal), fiindcă animal este 
genul omului, dar nici în afară de piatră (A). căci negația pietrei se aplică deopotrivă la 
om ca și la animal. 

3% În acest capitol şi în cele două următoare (25 şi 26), Aristotel compară 
demonstrațiile în ce priveşte valoarea lor. Demonstrația universală este superioară 
demonstraţiei particulare (cap. 24); demonstraţia afirmativă este superioară demonstraţiei 

bună? Aceeași chestiune poate fi pusă cu privire la așa-numita 
demonstraţie directă și la reducerea la imposibil. Să cercetăm întâi 
demonstraţia universală și particulară?”?; când vom fi clarificat această 
problemă, să trecem la discutarea demonstraţiei directe şi a reducerii la 
imposibil380. 

S-ar părea că demonstraţia particulară este cea mai bună, dacă 
avem în vedere cele ce urmează38]. 

Demonstrația cea mai bună este demonstraţia care ne face să 
ştim mai mult (căci acesta este idealul demonstraţiei), și ştim mai mult 
despre orice, dacă îl cunoaştem prin el însuși, decât dacă îl cunoaștem 
prin altceva; de exemplu, noi cunoaştem pe Coriscus muzicantul mai 
bine dacă știm că Coriscus este muzical, decât dacă știm numai că omul 
este muzical, şi tot așa în celelalte cazuri. În adevăr, demonstraţia 
universală, în loc de a dovedi că subiectul însuși are cutare atribut, 
dovedește numai că altceva are acest atribut, de exemplu, dacă încercăm 
a dovedi, în ce privește isoscelul, nu că isoscelul, ci numai triunghiul 
are cutare sau cutare atribut. Demonstrația particulară, dimpotrivă, 
dovedește că subiectul însuși are cutare atribut. Deci demonstraţia că 
subiectul posedă prin sine un atribut este cea mai bună. Dacă forma 
particulară, mai degrabă decât cea universală, demonstrează în așa fel, 
atunci demonstraţia particulară este cea mai bună. 

Mai departe, universalul n-are o existență separată de lucrurile 
particulare. Demonstrația, cu toate acestea, duce la părerea că ceea ce 
susține demonstraţia este totuși ceva, și că acesta este o entitate separată 
aparţinând lumii reale, cum sunt, de exemplu, triunghiul. ori figura, ori 
numărul care ar sta în afara triunghiurilor, figurilor si numerelor 


negative (cap. 25), demonstraţia directă este superioară demonstraţiei indirecte, prin 
reducerea la absurd (cap. 26). 

3 Reamintim ceea ce Aristotel a spus în capitolul 4 despre universal și 
particular în demonstrație Demonstrația universală dovedeşte un atribut esenţial despre 
genu! cel mai înalt, primitiv, de exemplu, că două unghiuri drepte sunt un atribut al 
triunghiului, și nu este nevoie să mergem dincolo de triunghi. Demonstrația particulară 
dovedește un atribut esenţial despre v specie a genului, de exemplu, despre triunghiul 
isoscel sau scalen. 

380 Printr-o neglijenţă, Aristotel nu vorbeşte aici de demonstrațiile afirmative, 
a căror superioritate este tema capitolului următor. 

381 Aristotel se foloseşte în favoarea demonstraţiei particulare, de două 
argumente pe care le va respinge mai jos. 

particulare382. Dar demonstraţia cea mai bună este aceea care se referă 
la ceea ce este real și nu la ceea ce nu este real, este aceea care nu ne 
înșală, nu aceea care ne înșală?8%. Sau demonstraţia universală este 
tocmai de felul acesta din urmă; și dacă ne angajăm pe făgașul ei, ne 
găsim raționând ca în argumentul că proporția nu este nici linie, nici 
număr, nici solid, nici plan, ca ceva aparte şi deasupra tuturor acestora. 
Întrucât demonstraţia universală este mai mult de felul acesta şi atinge 
realitatea mai puţin decât o face demonstraţia particulară, și creează o 
opinie falsă, va urma că demonstraţia universală este mai prejos decât 
demonstraţia particulară*8€. 

Putem riposta următoarele*%5: primul argument se aplică mai 
bine la demonstraţia universală decât la cea particulară. În adevăr, dacă 
egalitatea cu două unghiuri drepte este atribuită triunghiului, nu întrucât 
este isoscel, ci întrucât este triunghi, acel care ştie că isoscelul posedă 
acest atribut, cunoaște subiectul într-un grad mai mic decât acel care 
ştie că triunghiul ca atare are acest atribut?86, Pe scurt, dacă un atribut 


382 Aristotel expune un al doilea argument, care pare că întăreşte superioritatea 
demonstrației particulare: particularul reprezintă realul, existența; universalul, ca ceva 
în sine, nu este real, este un neexistent. Existenţa este constituită din individual, concret, 
nui din universal. 

383 Particularul există și deci nu ne înșală; generalul (universalul) nu există 
şi deci ne înşală; fireşte, dacă este conceput platonic, ca ceva separat de lucrurile particulare 
(individuale). 

384 Am văzut că Aristotel începe să compare demonstrația universală şi demon- 
stratia particulară, pentru a cunoaşte care este superioară, care are o valoare mai mare sub 
raportul ştiinţei sau, cum se exprimă el, prin care anume „știm mai mult“ (uâAhov 
ei6€vau). Rezultatul comparaţiei va fi superioritatea demonstrației universale. Deocamdată, 
el prezintă opinia greşită că superioară este demonstraţia particulară. Aristotel nu 
formulează problema în termenii cei mai potriviti propriei sale filozofii. În adevăr, pentru 
el, particularul (individualul) și universalu! constituie un tot: universalul este dat în 
particular (individual) şi particularul este îmbrățișat de universal, i se subordonează logic. 
Solutia justă este unirea celor doi factori: „știm mai mult“ dacă unim individualul, 
coneretul, cu universalul (abstractul), cu precizarea că ştiinţa clarifică, determină, „demon- 
Strează'* prin universal, dar acesta este parte integrantă din individual și este scos din el prin 
abstracţie inductivă, după ce a fost dat în „senzaţie“ sau perceptie (vezi aici, cartea l, 
cap. 18, la sfârșit). 

85 Urmează respingerea argumentelor în favoarea demonstrației particulare. 

386 Dacă luăm în considerație exemplul lui Aristotel, se înțelege ușor că 
demonstrarea la triunghiul isoscel că acest triunghi are două unghiuri drepte este mai slabă 

nu este valabil pentru triunghi, ca triunghi, și totuşi demonstraţia se face 
în acest sens, ea nu va fi o demonstraţie; dar dacă este valabil pentru 
triunghi. atunci se aplică regula că știe mai mult acela care cunoaște 
subiectul ca posedând atributul ca atare387. Dat fiind deci că triunghiul 
este termenul mai larg și exprimă o noţiune identică în toate cazurile 
— adică termenul nu este aplicat omonim —, şi dat fiind că egalitatea 
cu două unghiuri drepte aparţine tuturor triunghiurilor, atunci isoscelul 
ca triunghi și nu triunghiul ca isoscel, posedă unghiurile astfel raportate388. 
Urmează că acel care cunoaşte un lucru în chip universal ştie mai mult 
despre el, așa cum este în fapt, decât acel care îl cunoaște în chip 
particular. De aceea, demonstraţia universală este superioară celei 
particulare. 

Mai departe, dacă universalul este o noţiune unitară, nu o 
noţiune omonimă, atunci universalul va avea realitate nu mai puțin, ci 
mai mult decât cutare sau cutare particular, dat fiind că universalul 
cuprinde nepieritorul, pe când particularul este mai supus pieirii???. 

Mai departe, fiindcă universalul are sensul a ceva unitar, nu 
suntem siliți să presupunem că există în afară de lucrurile particulare, 
şi tot aşa de puţin în celelalte cazuri care nu exprimă o substanţă, ci 
calitate, relaţie, ori acțiune. Dacă facem totuși o astfel de presupunere, 
vina cade nu asupra demonstraţiei, ci asupra ascultătorului ei%%. 

Altceva acum. Dacă demonstraţia este un silogism care 
dovedeşte cauza, adică un „pentru ce“, universalul este mai mult cauză 


decât aceea că orice triunghi are două unghiuri drepte. Acest atribut este esențial 
triunghiului în genere, nu triunghiului isoscel. 

357 Pentru Aristotel, știința se referă la atributele esenţiale sau „în sine“ ale 
lucrurilor, nu la cele accidentale. 

388 Superioritatea demonstrației universale se impune în următoarele condiţii: 
a) subiectul este mai cuprinzător (triunghi în genere, față de isuscel); b) subiectui primeşte 
aceeași definitie în toate cazurile, nu numa: omonimic; c) atributul se aplică subiectului 
luat în totalitatea lui 

389 Este o eroare filozofică, răspândită și printre gânditorii moderni idealiști 
obiectivi, că universalul este mai real decât individualul, fiindcă nu este supus schimbării. 
Realitatea nu are grade 

350 Universalul rămâne universal nesupus schimbării, chiar dacă nu este 
independent, în opoziţie cu concepţia lui Platon, adică legat de individual. de sensibil. 
Dacă. totuși, el este considerat ca independent, greşeala nu stă în demonstratie , ci în mintea 
auditorului pentru care este făcută demonstraţia. 

decât particularul (în adevăr, ceea ce posedă un atribut esenţial este el 
însuși cauza acestei atribuiri, iar universalul este prim; și de aici vine 
că universalul este cauză), atunci demonstraţia universală este su- 
perioară, ca demonstrând mai deplin cauza, adică „pentru ce“391. 

Mai mult. Noi căutăm îndelung acei „pentru ce“ și socotim că 
îl știm atunci când nu mai e posibil ca altceva să fie cauză, fie că este 
o devenire, fie că este o existenţă3%2. Căci ultimul pas al unei cercetări 
este scopul și limita problemei. Astfel, „în ce scop a venit el?“ — 
„pentru ca să primească bani“, și aceasta de ce? — „pentru ca să 
plătească o datorie“, şi aceasta din urmă? — „pentru a nu săvârși o 
nedreptate“. Mergând mai departe, am ajuns la ceva care nu mai este 
voit prin altceva sau pentru altceva3%?, și spunând că pentru acel motiv, 
juat ca scop, cineva a venit sau un lucru a apărut sau există, numai atunci 
socotim că avem o cunoaștere deplină a cauzei pentru care el a venit. 

Dacă deci toate cauzele și toţi „pentru ce“ sunt la fel în această 
privință, ca şi cauzele finale, şi dacă pe acestea le cunoaștem mai bine 
în condiţiile arătate, urmează că şi în cazul celorlalte cauze obținem, de 
asemenea, o cunoaștere deplină, când ceva nu există, fiindcă există 
altceva. Astfel, când am înţeles că unghiurile exterioare sunt egale cu 
patru unghiuri drepte, fiindcă sunt unghiuri exterioare ale unui triunghi 
isoscel, rămâne încă întrebarea: „De ce are isoscelu! acest atribut?“ și 
răspunsul este: „Pentru că este un triunghi, și triunghiul îl are fiindcă 
un triunghi este o figură rectilinie“. Dacă o figură rectilinie nu posedă 
această proprietate pentru un alt motiv mai îndepărtat, am ajuns aici 
la o cunoaștere deplină. Cum această cunoaștere este universală3%4, 
conchidem că demonstraţia universală este superioară. 


391 Aristotel arată în ce constă, în primul rând, superioritatea demonstrației 
universale: universalul este esenţa, iar esenţa este cauza lucrului. Demonstrația universală 
este cauzală. iar știința este cunoașterea cauzelor. 

322 Fie că este vorba de schimbarea, fie că este vorba de existenţa unui lucru, 
căutarea cauzei se oprește cînd am găsit cauza devenirii sau existenței, nu în devenirea 
sau existența altui lucru, ci în natura sau esența lucrului însuși. 

393 Prin altceva — cauza eficientă; pentru altceva — cauza finală. Cauza 
eficientă este mijlocul acţiunii. Cunoaşterea acestuia este insuiicientă dacă nu cunosc și 
scopul care se serveşte de acest mijloc. 

394 Cunoașterea este universală, fiindcă subiectul atributului este primordial, 
ireductibil la un alt subiect. 

Mai departe, cu cât demonstraţia devine mai particulară, cu 
atât ea alunecă în infinit, pe când cu cât demonstrația este mai 
universală, cu atât tinde spre simplu și finit95. Dar obiectele particulare, 
intrucât sunt infinite, sunt neinteligibile, dar întrucât sunt finite, devin 
inteligibile. Ele sunt mai mult cunoscute dacă sunt universale, decât 
dacă sunt particulare. Urmează deci că universalul este mai 
demonstrabil. Și fiindcă relativele cresc concomitent, cu cât lucrurile 
sunt mai demonstrabile, cu atât mai deplin li se aplică demonstraţia”. 
Așadar, demonstraţia universală este mai bună, fiindcă ea este într-un 
grad mai înalt demonstraţie. 

Mai departe, demonstraţia care dovedește un lucru şi apoi un 
alt lucru??? este preferabilă demonstraţiei care dovedește numai unul. 
Cel care posedă demonstraţia universală cunoaşte particulara tot așa de 
bine, dar cel care posedă demonstraţia particulară nu cunoaște 
universala. Aşa că acest fapt este încă un motiv pentru a prefera 
demonstraţia universală. 

Mai este, în sfârşit, argumentul următor: demonstraţia univer- 
sălului este mai bună, fiindcă se face printr-un termen mediu, care se 
apropie mai mult de principiu. Nimic însă nu este așa de aproape ca 
aemijlocitui, căci el este însuși principiul. Dacă dovada derivată din 
principiu este mai stringentă decât dovada care nu este derivată astfel, 
Jemonstraţia care se apropie mai muit de principiu este mai stringentă 
cecât demonstraţia mai îndepărtată de principiu. Dar demonstraţia 
universală se caracterizează prin această apropiere mai mare de principiu 


395 Particularul (individualul) nu este strict determinat, este infinit în conținutul 
său complex, în timp ce universalul este strict determinat, finit și simplu. 

3% Din Categorii, 7, 6 b,se știe că relativele sunt corelative, adică se manifestă 
simultan. Relativele sunt aici demonstrabilul și demonstrația. Cu cât crește demonstrabilul, 
xu atât crește și demonstrația. Particularul (individualul) stă foarte departe de principii; 
generalul stă mai aproape, şi de aceea are nevoie de mijlocitori mai putini. Trebuie să 
notăm că expresia lui Aristotel: „demonstraţia particularului alunecă în infinit“, va fi luată 
ca o hiperbolă. Nu uităm principiul demonstrației: seria termenilor medii nu merge la 
infinit. Nici subiectele, nici predicatele (atributele) nu merg la nesfârșit, ci „trebuie să 
ne oprim“ la subiecte și predicate primordiale. 

391 Sensul acestei propoziţii se va lămuri îndată: cine cunoaște universalul 
cunoaște și „altul“ (particularul), care este cuprins în general și serveşte totdeauna ca 
ilustrare a generalului (universalului), dar cine cunoaște numai particularul nu cunoaște 
si „altul“ (generalul). 

şi, de aceea, este superioară. Astfel, dacă ar fi de dovedit A despre D, 
şi termenii medii ar fi B şi C; cum B este termenul mai cuprinzător, 
demonstraţia pe care el o mijloceşte este mai universală. 

Unele din aceste argumente sunt, de altfel, dialectice3%. Se 
vede cu toată claritatea că demonstraţia universală are întâietatea, din 
ceea ce urmează: dacă din două propoziţii, una anterioară și alta posterioară, 
am ajuns să o prindem pe cea anterioară, o cunoaștem potenţial și pe 
cea posterioară". De exemplu, dacă știm că unghiurile tuturor 
triunghiurilor sunt egale cu două unghiuri drepte, ştim într-un sens 
potenţial că unghiurile isoscele sunt, de asemenea. egale cu două 
unghiuri drepte, chiar dacă n-am ști că isoscelul este un triunghi. 
Dimpotrivă, dacă cineva cunoaşte propoziţia posterioară, nu înseamnă 
deloc că cunoaște universalul, nici potenţial, nici actual. În puţine 
cuvinte. demonstraţia universală este întru totul inteligibilă: 
demonstraţia particulară se termină într-o senzaţie“. 


25 


<Demonstrația afirmativă este superioară 
demonstrației negative> 


Am arătat înainte superioritatea demonstraţiei universale față 
de demonstraţia particulară. Că acum demonstraţia afirmativă o întrece 
pe cea negativă! vom dovedi în cele ce urmează. 


398 Adică fundate pe consideraţii generale, nu speciale, ca în Analitici. 

399 Aristotel îşi pune din nou întrebarea: oare cine cunoaște generalul 
(universalul), nu cunoaște, prin chiar aceasta, şi particularu! subsumat generalului? S-ar 
zice că Stagiritul ezită să răspundă afirmativ, anume că totdeauna cunoașterea universală 
include pe cea particulară. De aceea, el recurge la noțiunea de virtuai (dynamis). Cine 
cunoaște universalul cunoaşte virtual, dacă nu și actual, particularul. 

4% Sensul acestei propoziţii va fi deplin înțeles când vom ajunge la Sfârșitul 
cărții a 2-a demonstraţia universală se tundează pe intelectul intuitiv, pe o prindere 
nemijlocită a universalului, pe Noi: în timp ce demonstraţia particulară, care pleacă de la 
individual, se serveşte de senzaţie. 

101 Aristotel întrebuințează în această propoziție termenul Beirukrj (direct) 
pentru afirmativ (de obicei, întrebuințează pe acela de „categoric“), termenul orepnTLT) 

Să admitem întâi, în condiţii egale%2, superioritatea demonstra- 
tiei care derivă din mai putine postulate ori ipoteze — pe scurt, din 
mai puţine premise. În adevăr, dacă toate acestea sunt deopotrivă de bine 
cunoscute4%, cunoștința va fi obținută mai rapid, prin mai puţine propozitii, 
ceea ce este un avantaj. Temeiul susținerii noastre, anume că demonstraţia 
din mai puține supoziţii este superioară, poate fi expus în formă generală, 
după cum unmează. Admițând că în amândouă cazurile termenii medii 
sunt deopotrivă cunoscuţi, și că cei antecedenţi sunt mai bine cunoscuţi 
decât consecvenţii, într-un caz, demonstraţia că A aparţine lui E se face 
prin termenii medii B, C şi D, iar în celălalt caz, prin F şi G. Atunci, 
apartenenta lui A la D este cunoscută la fel ca și apartenenţa lui A la E; 
dar că A aparţine lui D este mai bine cunoscut și mai înainte decât că A 
aparține lui E. Căci AE este dovedit prin AD, și fundamentul este mai 
sigur decât concluzia“05. De aceea, demonstrația prin mai puține premise, 
când toate celelalte condiţii sunt egale, este superioară. 

Acum, atât demonstraţia afirmativă, cât şi cea negativă operea- 
ză cu trei termeni şi două premise, dar cea dintâi admite numai că ceva 
este, cea de a doua admite totodată că ceva este și că altceva nu este, şi 
astfel aceasta recurge la mai multe premise, şi de aceea este inferioarăt%6. 

Mai departe“, s-a demonstrat că nici o concluzie nu urmează 
dacă amândouă premisele sunt negative, şi că, de aceea, una trebuie 
să fie negativă, iar cealaltă afirmativă. Astfel, suntem siliți să adăugăm 


iprivativ), în loc de negativ. Capitolul acesta va expune superioritatea afirmației asupra 
negaţiei, deşi însuşi Aristotel recunoaște uneori necesitatea determinării negative, ca de 
exemplu în formularea principiului non-contradicției: „Nu este posibil să afirmăm și să 
negăm același lucru despre același lucru sub acelaşi raport și în același timp.“ 

402 Propoziţiile în discuţie sunt deopotrivă de adevărate sau cunoscute. 

403 Acești termeni au fost definiţi în treacăt în Analitica primă I, 23, 40 b şi 
II. 16, 64 b, dar mai ales în Analitica secundă 1, 2, 72 a. 

44 Cele două feluri de propoziţii: afirmative și negative. 

405 Că A aparţine lui D este dovedit la fel ca şi apartenența lui A la E, adică 
prin doi mijlocitori (A, C, într-un caz, F, G, în alt caz), dar în primul caz termenii medii 
sunt mai aproape de principii. 

4% Aristotel înțelege prin „mai multe premise“ mai multe feluri de premise, 
căci silogismul negativ nu are mai multe premise sau mai mulți termeni decât silogismul 
afirmativ, ci numai premise deosebite calitativ. În adevăr, silogismul negativ are și o 
premisă afirmativă, pe lângă cea negativă. 

407 Al doilea argument în favoarea superiorității afirmativei. 

următoarea regulă: în măsura în care demonstraţia se desfăsoară4%08, 
premisele afirmative trebuie să sporească în număr, dar nu poate exista 
decât o premisă negativă în fiecare silogism. În adevăr. să presupunem 
că A nu aparţine nici unuia căruia îi aparține B, dar că B aparține la toti 
C409, Dacă acum vrem să sporim ambele premise. trebuic interpus un 
mediu. Să interpunem pe D între A şi B, şi pe E între B şi C. Atunci 
este clar că E este raportat afirmativ la B și C. pe când D este raportat 
afirmativ la B, dar negativ la A, căci D trebuie să aparțină la toti B, 
pe când A nu trebuie să aparţină nici unui D. Şi astfei obținem o singură 
premisă negativă, AD1!0. Silopismele următoare se prezintă la fel“!!, căci 
în silogismul afirmativ mediul este totdeauna raportat afirmativ la 
ambele extreme; într-un silogism negativ trebuie să fie raportat negativ 
numai la una din ele, şi astfel această premisă este singura negativă, 
celelalte premise fiind afirmative. Dacă, decit!?, acela prin care un adevăr 
este dovedit este mai bine cunoscut şi mai sigur decât acela care este 
dovedit, și dacă propoziţia negativă este dovedită prin cca afirmativă şi 
nu invers, demonstrația afirmativă, fiind antemoară, mai bine cunoscută 
şi mai sigură, va fi superioară. 


20 Desfășurarea stă în dovedirea silogismului initia! prin prosilogisme. 
4% Acesta este silogismul inițial în Celarent: 


Nici un C nu este A. 


110 Prosilogisanul minorei prin mediul E este în Barbara: 
Orice E este B 
Orice C este E 
Orice C este B. 
Prosilogismul maiorei prin mediul D este în Celarent: 
Nici un D nu este A (unica negativă) 

i (a treia afirmativă) 


(două afirmative) 


Vedem dar că în aceste două. silogisme există trei afirmative şi o singură 
negativă AD. 

411 Drept vorbind, prosilogismele celorlalte două figuri se prezintă la fel, adică 
trei afirmative și o negativă. 

412 Urmează rezumatul argumentelor în favoarea superiorității afirmatiei față 
de negatie. 

Mai departe+!3, dacă principiul silogismului demonstrativ este 
premisa nemijlocită universală. și dacă premisa universală în demon- 
stratia afirmativă este afirmativă și în cea negativă este negativă; și dacă 
propoziția afirmativă este anterioară şi mai bine cunoscută decât ne- 
gativa (dat fiind că afirmaţia explică negaţia şi este anterioară negaţiei, 
întocmai cum existenţa este anterioară neexistenţei), urmează că princi- 
piul demonstraţiei afirmative este superior aceluia al demonstraţiei 
negative, iar demonstraţia cu premise mai bune este și ea mai bună. 

Pe scurt. demonstraţia afirmativă are o natură mai apropiată 
de aceea a principiului, pentru că tără demonstraţie afirmativă nu există 
demonstraţie negativă. 


26 
<Demonstrația directă este superioară demonstrației indirecte> 


Întrucât demonstrația afirmativă este superioară celei negative, 
ca este evident superioară și demonstrației prin reducere la imposibil4!4, 
Trebuie întâi să cunoaștem diferența dintre demonstrația negativă şi 
reducerea la imposibil. Să presupunem deci că A nu aparține nici unui 
B și că B apartine la toti C; concluzia, care urmează necesar, este că 
A nu aparține nici unui C. Dacă aceste premise sunt admise, atunci 
demonstraţia negativă, că A nu aparține nici unui C, este directă. 
Reducerea la imposibil, pe de altă parte, se face după cum urmează: 
Dacă avem de dovedit că A nu apartine lui B, să admitem că totuși îi 
aparține, şi apoi că B aparţine lui C; atunci rezultă că A aparţine lui 
C. Dar să presupunem că aceasta este o imposibilitate cunoscută și 
admisă; atunci deducem că A nu poate apartine lui B. Așadar, dacă se 
admite că B aparţine lui C, este imposibil ca A să aparțină lui B+15. 

413 Al treilea argument, care se fundează pe situaţia superioară a premisei 
majore. Majora este principiul sau propoziţia dată ca nemijlocită a silogismului, ea este 
şi universală. 

414 Evidenţa rezultă din faptul că și demonstrația negativă este superioară 
demonstrației prin reducere la absurd (imposibil) sau demonstraţiei indirecte. 

415 Pentru a dovedi superioritatea demonstrației negative asupra celei prin 
reducere la imposibil, să luăm ca punct de plecare silogismul în Celarent: 

Termenii au aceeaşi ordine în ambele dovezi; ei diferă după 
cum una sau alta din propoziţiile negative este mai bine cunoscută, una 
negând pe A despre B, ori cealaltă negând pe A despre C. Când 
falsitatea concluziei că A nu aparţine lui C este mai bine cunoscută, 
utilizăm reducerea la imposibil; când, dimpotrivă, premisa majoră a 
silogismului este mai cunoscută, utilizăm demonstrația directă4!®. Dar 
propoziţia care neagă pe A despre B este în ordinea naturii, anterioară 
aceleia care neagă pe A despre C, căci premisele sunt anterioare 
concluziei care urmează din ele. Or, propoziţia „A nu aparține nici unui 
C“ este concluzia, pe când propoziţia că „A nu aparţine nici unui B“ 


Nici un B nu este A 
Oricare C este B 
Nici un C nu este A. 
Demonstrația prin reducerea la imposibil, aşa cum am cunoscut-o până acum, 
ia ca majoră contradictoria concluziei date: 
Oricare C este A 
Oricare C e i 
Unii B sunt A. 
Concluzia acestui silogism este imposibilă, fiindcă este contradictoria majorei 
precedente (Nici un B nu este A). Una din premisele acestui silogism trebuie să fie falsă. 
Cum nu poate fi minora (Oricare C este B), care este aceeaşi în ambele silogisme, trebuie 
să fie majora. Deci adevărată este propoziția: „Nici un C nu este A“ — ceea ce era de 
demonstrat. Aici însă demonstraţia indirectă (prin reducere la absurd) trebuie să se aplice 
la una și aceeași propoziţie; la majora silogismului inițial (Nici un B nu este A). Se va lua 
contradictoria majorei și se va obține silogismul în Barbara: 


(silogism în Darapti) 


Oricare B este A 
Oricare C este B 
Oricare C este A. 

Întrucât această concluzie este imposibilă, dată fiind concluzia inițială, una din 
premise trebuie să fie falsă. Cum nu este minora, rămasă identică, falsă este majora 
(Oricare B este A) și deci adevărata rămâne „Nici un B nu este A“. 

416 În demonstraţia negativă directă și în demonstraţia prin reducere la absurd 
termenii au rămas aceiași. Diferenta stă în întrebarea: care din cele două propoziţii 
negative, majora (Nici un B nu este A) sau concluzia (Nici un C nu este A) are nevoie 
de demonstrație, fiindcă este mai puțin sigură? Dacă concluzia este mai sigură sau mai 
cunoscută, vom recurge la reducerea la absurd, plecând de la contradicția majorei date 
inițial, adică de la „Oricare B este A“. Dacă mai cunoscută este majora negativă (Nici 
un B nu este A), demonstraţia va fi directă. Se vede superioritatea demonstrației directe: 
concluzia rezultă din premisa majoră mai cunoscută şi, cu atât mai mult din minora 
presupusă tot timpul ca sigură. Premisa majoră este logic anterioară concluziei. 

este una din premisele ei. Căci propoziţia care poate fi distrusă prin 
reducere la imposibil nu este o concluzie propriu-zisă, nici antecedetele 
ci nu sunt adevărate premise. Din contra, factorii din care se constituie 
silogismul sunt premise raportate una la alta, ca un întreg la parte, ori 
ca o parte la un întreg, pe când premisele AC și AB nu sunt raportate 
în acest fel una la alta4!7. Dacă demonstrația mai bună este aceea care 
pomește de la mai bine cunoscut și de la premise anterioare, şi dacă 
amândouă demonstraţiile+18 conving pornind de la ceva care nu există?!9, 
dar izvorul uneia420 este un termen anterior, iar al celeilalte un termen 
posterior, urmează că demonstraţia negativă“?! va avea o superioritate 
[aţă de reducerea la imposibil, iar demonstraţia afirmativă, fiind 
superioară celei negative, va fi prin urmare superioară reducerii la 
imposibil. 


27 
<În ce condiţii o știință este superioară> 


Ştiinţa care cunoaște în acelaşi timp și faptul și cauza lui, nu 
numai faptul fără cauza lui, este o știință mai exactă şi anterioară+22. 


417 În figura 1, care este perfectă, termenul mediu este o parte din termenul 
major luat ca întreg și termenul minor o parte din termenul mediu luat ca întreg, de aceea, 
premisa minoră (CB) este o parte a premisei majore (AB). În demonstraţia prin reducere 
la absurd, premisele AC și AB nu stau în același raport natural, de aceea cu AC, ca premisă 
majoră, nu se poate dovedi nimic în figura 1; în consecință, trebuie să recurgem la 
reducerea la imposibil. 

418 Cele două demonstrații sunt cele comparate aici: directă şi indirectă (prin 
reducere la imposibil sau la absurd). 

419 Adică de la propozitii negative. 

420 Al demonstraţiei directe opusă demonstraţiei indirecte. 

421 Demonstrația negativă directă. 

422 Până acum, Aristotel s-a ocupat de dovezi singulare și de ierarhia lor, acum 
el trece la ştiinţa ca un ansamblu de dovezi. Nu formulează o definiţie a ştiinţei, ci se 
limitează la aspecte speciale ale ştiinţelor. El pornește de la distincția mai veche: există 
demonstraţii ce privesc faptul și demonstraţii ce privesc cauza („pentru ce“) a faptului. 
Este superioară știința care demonstrează totodată faptul (individualul) și cauza 
(universalul). 

De asemenea, o ştiinţă care nu se ocupă cu un substrat material 
este mai exactă și anterioară decât o știință care se ocupă cu un substrat; 
de exemplu, aritmetica față de armoniet??. Tot aşa, o ştiinţă care se 
reazemă pe mai putine principii este mai exactă și anterioară decât o 
Ştiinţă rezemată pe un adaos; cum este aritmetica faţă de geometrie. Prin 
adaos înțeleg aceasta: o unitate este substanță fără poziţie. pe când un 
punct este o substanţă cu poziţie; „cu poziţie” este un adaos*?4. 


28 


<În ce constă unitatea științei> 


Este una ştiinţa al cărei obiect este de un singur gen, care adică 
îmbrățișează toate subiectele întemeiate pe primele principii ale genului 
(deci sunt părţi ale acestui gen) și pe proprietăţile lor esenţiale+5. 

O știință diferă de alta când principiile lor nici nu au un izvor 
comun, nici nu sunt derivate unele din altele. Aceasta se constată când 
ajungen la premisele indemonstrabile ale unei științe, pentru că ele 
trebuie să fie cuprinse în același gen cu concluziile demonstrate prin 
ele. Iar acest lucru este încă o dată constatat, dacă concluziile demon- 
strate cu ajutorul lor cad într-un singur gen — adică sunt omogene425. 


423 Matematica, făcând abstracţie de orice substrat material, are o exactitate 
mai mare decât o ştiinţă care face apel, de exempiu, la aritmetică, dar posedă un substrat 
material („„armonia'“, teoria muzicală). 

424 Chiar în cadrul matematicilor, aritmetica este mai exactă decât geometria, 
fiindcă aceasta adaugă numărului spaţiul cu punctele, liniile, suprafetele și volumul lui. 
„Adaosul'* (npoo8eois) este ceva „material“, neabstras. 

425 Acest capitol discută problema dacă știința este una sau multiplă. Știința 
este una, dacă obiectul și principiile ei constituie acelaşi gen. Capitolele 30—31 se ocupă 
de obiecte, capitolul 32 de principii. Deşi geometria și armonia fac parte din genul 
aritmeticii, totuși Aristotel le cercetează separat. 

425 Ştiinţele diferă prin principiile lor ireductibile, sau unele la altele, sau toate 
la un principiu universal, din care derivă celelalte principii. Aristotel desparte matematica 
şi fizica; prima se ocupă de spaţiu, număr. despărțite de substratul material cu ajutorul 
abstracţiei, deci fără a avea o existenţă independentă, a doua de corpul în mișcare. de 
materia mobilă. 

Aristotel subliniază că principiile şi consecințele lor demonstrate aparțin 
aceluiaşi gen. 

29 


<Mai multe demonstraţii pentru aceeași concluzie> 


Putem avea mai multe demonstraţii ale aceleiași propoziţii??7, 
nu numai dacă luăm din aceeași serie un predicat care nu este continuu4?® 
-- de exemplu, dacă luăm C. D și F pentru a dovedi pe AB2, dar 
asesnenea, dacă luăm un mediu din altă seriet’, Astfel, fie A schimbarea. 
D alterarea unei proprietăți, B simţirea de plăcere și G repaus. Este 
adevărat și dacă enunţăm pe D despre B, și pe A despre D, pentru că 
cel ce are plăcere suferă alterarea unei proprietăţi, şi cel ce suferă o 
alterare se schimbă. De asemenea, este adevărat dacă enunţăm pe A 
despre G, și pe G despre B: pentru că a simţi plăcere este a se repauza. 
iar a se repauza este a se schimbat”. Astfel, concluzia poate fi obținută 


421 E vorba de posibilitatea de a demonstra prin efecte, nu prin cauză, cum se va 
dovedi în cartea a Il-a, capitolele 16 și 17, unde se vorbește de raportul dintre cauză şi etect. 

428 Predicatul care nu este continuu (ovvex€s) nu este cauza nemijloictă. 
proximă a atributului. 

429 Propoziția sau concluzia AB poate fi dovedită prin termenii medii C, D, F, 
prin excluderea lui E, care face continuitatea seriei. Să admitem că A înseamnă „a fi într-un 
loc“, C „corp“, D „viu“ şi F „animal“. Concluzia AB poate fi demonstrată prin trei 
mlogisme, dacă B („om“) intră în genul F, F în D, D în C și C în A. 

1. Orice animal se află intr-un loc 

Once omeste un animal ___ 


Orice om este intr-un loc. 


2. Orice ființă vie este într-un loc 
Orice om este o fință vie _ 


Orice om este într-un loc. 


= 


Orice corp este într-un loc 
Orice om este un corp 


Orice om este într-un loc. 
430 Un efect ce face parte din fizică poate fi demonstrat printr-un mediu ce 
aparține astronomiei. 
431 Vom recurge la următoarea diagramă pentru demonstraţia că termenii medii 
nu aparțin aceleiași seni. 


A (schimbare) 
D (alterare) G (a fi în repaus) 
B (plăcere) B (plăcere) 

prin termeni medii diferiți+?2, adică prin termeni care nu sunt în aceeași 
serie; totuși, nu astfel încât nici unul din acești medii să nu poată fi 
enunțat despre celălalt, pentru că ei trebuie să fie atribuiţi amândoi unui 
subiect anumit. 

Un alt punct vrednic de cercetare este câte căi de demonstrare 
a aceleiași propoziţii pot fi obținute prin varierea figurii+33. 


30 
<Nu există o știință a hazardului> 


Nu există o cunoaștere prin demonstraţie a ceea ce ține de 
hazard434. Căci hazardul nu este nici necesar, nici frecvent435, ci este 


Se va tace demonstraţia, arătând că A se cuprinde în D şi G, iar acestea se 
cuprind în B, deci că plăcerea poate fi cauzată și de o alterare, care este o modificare, ca 
şi de repauzare, care de asemenea, este o modificare a unei stări dinainte. 

Silogismele sunt: Tot ce suferă o alterare, se schimbă; Tot ce simte o plăcere 
suferă o alterare, deci: Tot ce simte o plăcere se schimbă. Același lucru despre repauzare. 

432 Cei doi termeni diferiţi sunt D (a fi supus alterării) și G (a fi în repaus), iar 
amândoi pot fi enunțaţi despre același subiect (B). Numai ceea ce se mișcă sau se poate 
mișca se află în repaus. Plăcerea constă într-o modificare calitativă, o alterare, dar poate 
fi și repaus, adică atingerea unei ținte, satisfacerea unei dorințe sau, mai ales, încetarea 
unei dureri. 

433 Demonstrațiile se multiplică nu numai după materia sau obiectul lor (vezi 
capitolul precedent), ci şi după forma lor, după diversele moduri ale celor trei figuri. 

44 Asupra hazardului (7ixm) şi spontaneităţii (avrduarov) să se vadă 
Despre interpretare, capitolul 9 („viitorii contingenti“), 

35 Cum s-a mai arătat, Aristotel face distincţie între procesul necesar, care are 
loc totdeauna, și procesul frecvent, care are loc „adeseori“ (is ¿m Tò nou), oarecum 
constant, „de regulă“. Științele care se ocupă de aceste evenimente frecvente, obişnuite, 
de regulă, nu sunt strict demonstrative, cum sunt, de exemplu, etica și politica. Știnţele 
strict demonstrative se ocupă de necesar, adică de proprietăţile esenţiale, „în sine“, ale 
lucrurilor, nu de cele accidentale, datorate hazardului. Pentru Aristotel este un adevăr 
elementar că nu toate procesele naturii sunt determinate strict cauzal, fără excepție, ci o 
seamă de procese naturale cunosc numai frecvenţă, repetiție obișnuită, cu excepție și chiar 
nu se repetă, nu cunosc frecvență. Aristotel înclină să clasifice fenomenele frecvente, „de 
obicei adevărate“, tot printre fenomenele supuse hazardului. El își dă seama că este o 
deosebire între un hazard pur și procesele frecvente sau care se întâmplă adeseori. De 

ceea ce vine ca ceva deosebit de acestea două. Dar demonstraţia se face 
numai prin una, ori prin alta din aceste două, adică sau prin premise 
necesare, sau prin premise ce se repetă adeseori; de aceea, concluzia 
este necesară, dacă premisele sunt necesare, şi constantă, dacă premisele 
se repetă adeseori. Prin urmare, dacă hazardul nu este nici frecventul, 
nici necesarul, el nu este demonstrabil*%6. 


31 
<Nu există demonstrație prin simțuri> 


Ştiinţa nu se dobândeşte nici prin senzaţie“37. Chiar dacă senzatia 
se raportează la o anumită calitate și nu la o substanță individuală® 8, 
trebuie să percepem un lucru individual la un loc și într-un timp definit; 
dar universalul sau ceea ce se găseşte în toate cazurile, nu poate fi 
perceput, dat fiind că el nu este nici „acesta“ şi nici „acum“, altminteri 
nu ar fi universal — termen pe care noi îl aplicăm la ceea ce este 
totdeauna și pretutindeni. De aceea, având în vedere că demonstrațiile 
sunt universale, și că universalii nu pot fi percepuți, este clar că nu 
putem avea o ştiinţă prin simplă senzaţie. Mai mult încă: este evident 
că chiar dacă ar fi posibil să percepem că un triunghi are unghiurile 
cgale cu două unghiuri drepte, totuşi am căuta o demonstraţie — căci 


aceea, concede că există demonstraţie şi la procesele frecvente, ceea ce înseamnă o 
îndepărtare de la noţiunea strictă a demonstraţiei. Aristotel admite deci că există și un sens 
mai larg al demonstrației. 

436 Frecventul, ceea ce se repetă adeseori, face legătura dintre necesar şi hazard. 
El oscilează. apropiindu-se când de necesitate, când de hazard. 

437 Este vorba de știința demonstrativă. În sine, senzaţia nu este străină științei, 
ci este originea ei. Ea este punct de plecare pentru demonstraţie, nu însăşi demonstrația. 
În capitolul 18, Aristotel a arătat că științe ste cunoașterea universalului cu ajutorul 
silogismelor. 

4% Senzatia ne poate face să cunoaștem o substanță individuală sau o calitate 
a acesteia, de exemplu, culoarea ei, dar calitatea, deşi în sine generală. este legată de 
individual, de un „aici şi acum“. Generalul este dobândit prin gândirea abstractivă, nu prin 
percepție (senzaţie), cu toate că şi el trebuie să fie dat în senzație în mov implicit. 

n-am avea (cum zic unii43% cunoaşterea acestui lucru. În adevăr, senzaţia 
rămâne la individual, pe când cunoașterea științifică merge la universal. 
Astfel, dacă am fi în Lună și am vedea Pământul oprind lumina Soarelui, 
n-am ști cauza eclipsei; am percepe faptul prezent al eclipsei, dar deloc 
„pentru ce“, întrucât senzaţia nu se referă la universal. Nu tăgăduiesc 
că, prin observarea repetată a acestui eveniment, am putea descoperi 
universalul și astfel obținem o demonstraţie, căci universalul se des- 
prinde din individualul care se repetă. 

Universalul este preţios, pentru că el pune în lumină cauza, așa 
încât la faptele care au cauza în afara lor, cunoașterea universală“! este 
mai prețioasă decât senzaţia și decât simpla gândire intuitivă. Cât 
priveşte adevărurile prime este, fireşte, o altă chestiune“. De aceea, 
este evident că o cunoaștere demonstrativă nu se poate dobândi prin 
senzaţie, decât dacă dăm cuvântului „senzaţie“ înielesul de posesiune 
a ştiinţei prin demonstraţie. Totuși, unele chestiuni nu sunt accesibile 
explicații, fiindcă nu dispunem de o senzatie’. În adevăr, sunt cazuri 
când o simplă senzaţie de vedere poale pune capăt unei cercetări, nu 
fiindcă prin vedere am avea o cunoaștere, ci fiindcă am scos universalul 
din ceea ce am văzut. Dacă, de exemplu, am vedea că sticla are pori 
şi că lumina trece prin ei, cauza transparenţei ar fi evidentă pentru noi, 
pentru că am vedea-o repetată în fiecare caz dat și am gândi, în acelaşi 
timp, că trebuie să fie așa în toate celelalte cazuri+?. 


49 Poate Protagoras, care întemeia întreaga cunoaștere pe senzaţie, precum și 
alți sofiști. 

440 Dacă percepţia este individuală, perceperea, facultatea Je a percepe nu 
exclude, ci include universalui. 

41 Cunoaşterea universală este ştiinţa prin demonstraţie universală. 

442 Principiile sunt evidente prin ele însele: ele nu își au cauza în altceva La 
ele, gândirea intuitivă este mai prețioasă, fiindcă este fundamentul oricărei științe, cum se 
va arăta la sfârșitul cărții a II-a. Se şue că fundamentul este mai presus de ceea ce se deduce 
din el. 

443 Aristotel precizează aici afirmaţia făcută în capitolul 18, anume că lipsa 
unui organ senzorial are ca efect dispariția ştiinţei corespunzătoare. Chiar dacă dispunem 
de un organ senzorial, imperfecţiile lui sunt dăunătoare cunoaşterii. 

444 Aristotel acceptă explicaţia dată de unii filozofi, că transparenţa se explică 
prin faptul că lumina, constituită din particule foarte fine, trece prin porii sticlei. Dacă am 
vedea porii sticlei şi lumina trecând prin ei, am întelege ce este transpărența, adică am 
ști cauza („pentru ce“) a transparenţei. 

32 


<Alte ştiinţe au alte principii> 


Toate silogismele nu pot avea aceleași principii. Aceasta se 
poale arăta, înainte de toate. prin următoarele consideratii dialectice4%5: 
Unele silopisme sunt adevărate și altele false; căci, deși putem conchide 
adevărul din premise false, totuși, aceasta se întâmplă numai o dată446, 
Dacă, de exemplu, A este adevărat despre C, dar termenul mediu B este 
tals, atât AB cât și BC sunt false; dacă totuşi luăm termeni medii spre 
a dovedi aceste premise, noile premise vor fi false, pentru că orice 
concluzie falsă are premise talse, pe când concluziile adevărate au 
premise adevărate: deci falsul și adevăratul diferă esenţial“. Apoi. falsul 
nu derivă totdeauna din termeni identici unii cu alții44%8, căci false sunt 
yı lucrurile contrare unul altuia, și cele care nu pot coexista. de exemplu, 


445 Termenui «sie și aici Xoyixis, pe care Aristotel îl opune lui âvadurirus. 
„Logic“ corespunde „dialecticulvi“. Stagiritul vrea să dovedească în acest capitol că 
principiile silogismelor demonstrative nu sunt aceleaşi pentru toate științele, chestiune 
vare a fost atinsă şi în capitolul 9 de aici: fiecare demonstraţie are principii proprii, în afară 
de principiile „comune“ tuturor ştiintelur. De asemenea, în capitolul 28, s-a arătat că 
muluplicitatea științelor rezultă din varictatea principiilor. 

446 Aristotel începe astfel discuţia dialectică, adică discuţia întemeiată pe 
consideraţii generale, nu speciale, precise, ca în Analitică. E] ripostează obiecţiei posibile, 
că silogismele au totuşi principii comune, fiindcă se știe că putem conchide adevărul nu 
numai din premise adevărate, ci și din premise false. Așa ceva este posibil numai o dată, 
inndcă, dacă încercăm să demonstrăm și premisele, vom da greș. Demonstratia adevărului 
«ri fals nu se repetă. Premisele false nu sor putea fi dovedite decât prin alte premise false, 
mu prin premise adevărate. 

441 Dacă admitem că A este adevărat despre C (C este A), silogismul va trebui 
să he următorul: A este adevărat despre B, B este adevărat despre C, deci A este adevărat 
despre C. Dar cele două premise sunt considerate false, fiindcă termenul mediu B nu este 
enunțat nici despre A, nici despre C. Adevărată rămâne totuși concluzia A despre C 
(C este A). Premisele (termenii medii) luate pentru a dovedi cele două premise false, 
vor fi. şi ele, false. Deci concluziile adevărate și cele false au principii diferite. 

448 Al doilea argument, de asemenea genera! sau dialectic Argumentul vrea 
"ă demonstreze că chiar dacă există premise false, nu tot ce este fals rezultă din ele, ci 
talzul rezultă, de exemplu. și din propoziţiile contradictorii sau din cele cu care ele nu poi 
coexista. 


171 


88 b 


ARISTOTEL 


„dreptatea este nedreptate“ și „dreptatea este laşitate““, „omul este cal“ 
și „omul este bou“, „egalul este mai mare“ ori „egalul este mai mic“449, 

Din regulile stabilite mai înainte, putem scoate dovada urmă- 
toare+50: Nici măcar toate concluziile adevărate nu se întemeiază pe 
aceleași principii, căci multe din ele au principii care diferă în gen și nu 
pot trece de: la una la alta. Unităţile, de exemplu, care n-au poziție, nu 
pot lua locul punctelor, care au poziţie. Termenii ce trec de la un gen 
la altul ar trebui, totuşi, să concorde sau în termenii medii sau în 
termenul major și minor*5!, sau să ia pe unii în interiorul și pe alții în 
afara extremelor+52. 

Nici unul dintre principiile comune — prin principiu comun 
înțeleg, de exemplu, pe acela că orice trebuie să fie afirmat sau negat53 
— nu poate să servească ca premisă pentru dovedirea tuturor con- 
cluziilor. Căci genurile lucrurilor sunt diferite; unele atribute ţin de 
cantitate, pe când altele numai de calitate; iar dovezile se desăvârşesc 
cu ajutorul principiilor comune45€. 

Mai departe, principiile nu sunt mai puţine decât concluziile, 
pentru că principiile sunt premisele, iar premisele sunt formate prin 
adăugarea unor termeni extremi noi, ori a unor termeni medii noi55. Mai 


449 Propoziţiile „dreptatea este nedreptate“ şi „dreptatea este o lașitate“ sunt 
deopotrivă de false, dar din principii diferite. Prima se contrazice pe sine, a doua cuprinde 
termeni disparaţi, care nu pot coexista într-o propoziție. „Omul este cal“ exprimă, de 
asemenea, termen: disparaţi, iar „egalul este mai mare“ exprimă o contradicţie. 

450 Aristotel scoate o dovadă analitică, opusă celor două dovezi dialectice 
precedente, întemeindu-se pe regulile stabilite în Analitica secundă, cartea l. Chiar în 
cadrul silogismelor adevărate, există principii diferite, după genul obiectelor. 

451 În text, termenul „de sus“ (predicatul sau termenul major) şi termenul „de 
jos” (subiectul sau termenul minor). 

152 În figura 1, termenul mediu se află în interiorul termenilor extremi, adică 
este cuprins de major şi cuprinde pe minor; în celelalte două figuri, termenul mediu este 
în afara celor extremi. Dovada analitică susține, în esență, că demonstrațiile care aparțin 
unor domenii diferite nu pot avea termeni comuni, în așa fel încât termenul unui domeniu 
să cuprindă termenii celuilalt domeniu. 

453 Este principiul terţului exclus. 

454 Aristotel recunoaște că demonstrațiile adevărate au principii comune, care 
sunt principiile logice, dar acestea nu mai desăvârşesc demonstrațiile întemeiate pe 
principii speciale fiecărui gen de lucruri. 

455 Aristotel întăreşte existenţa unei multiplicități de principii, întemeindu-se 
pe faptul că există o multiplicitate de concluzii. Există aproape tot atâtea juuncipii, câte 

mult încă, numărul concluziilor este infinit, deși numărul termenilor este 
tinit, și, în sfârșit, unele din principii sunt necesare, altele contingente456. 
Considerând chestiunea în acest fel, vedem că, întrucât nu- 
mărul concluzilor este infinit, principiile nu pot fi aceleași ori limitate 
la număr. Dacă, pe de altă parte, identitatea principiilor este luată în alt 
sens, şi se zice, de exemplu, „acestea sunt principiile geometriei, acestea 
principiile calculului, acestea apoi ale medicinei“, oare constatarea 
aceasta înseamnă altceva decât că toate științele au principii diferite? A 
Ie numi identice, pentru că sunt identice cu sine, este absurd, întrucât 
orice poate fi identificat cu orice, în acest sens de identitate“57. Chiar dacă 
toate concluziile ar pomi de la aceleași principii, nu înseamnă că orice 
poate fi demonstrat din orice. Aceasta ar fi din cale afară de simplist, 
pentru că așa ceva nu se întâmplă în ştiinţele evidente458, nici nu este 
posibil în analiză45, întrucât tocmai premisele nemijlocite sunt principiile, 
si o concluzie nouă se formează numai prin adăugarea unei noi premise 
nemijlocite. Dar dacă se spune că tocmai premisele nemijlocite prime 
sunt principiile, fiecare gen de subiect posedă un singur principiu4%. 
Dacă, totuşi. nici nu se susţine că din orice principiu posibil 
orice concluzie poate fi dovedită, și nici nu se admite că principiile 
diferă într-atâta, încât să fie diferite ca gen pentru fiecare știință, rămâne 
de considerat posibilitatea ca, în timp ce principiile oricărei cunoașteri 
aparțin aceluiaşi gen, să se ceară premise speciale, spre a dovedi 


concluzii sau demonstraţii, căci orice demonstraţie nouă se face prin adăugarea de noi 
termeni extremi (majori și minori) sau de noi termeni medii, care aduc noi principii. Mai 
mult: deși, cum știm. termenii sunt în număr finit, concluziile sunt infinite, fiindcă infinită 
este combinarea termenilor. 

456 Principiile demonstrațiilor se diversifică și prin faptul că alături de 
propoziţiile necesare, care pot fi în număr limitat, există propoziţii contingente, care 

457 Aristotel respinge aici o obiecţie sofistică împotriva multiplicității principiilor 
in ştiinţă: principiile sunt diferite, dar sunt tot principii, deci ele sunt identice cu sine. Dacă 
facem abstracţie de conţinutul principiilor, totul se reduce la un singur Principiu. 

458 Matematicile“, științele în sensul cel mai autentic al cuvântului. 

459 În silogistică, în Analitici, în care, prin analiză, căutăm principiile unei 
concluzii. Principiile silogisticii sunt premisele imediate. Fiecare premisă imediată aduce 
un principiu nou. 

460 Principiul unic al unui gen este definiţia lui, care exprimă esenta. Numai 
prin unirea lui cu principiile supreme ale existenței rezultă propoziţiile proprii ale ştiinţei 
speciale. 

concluzii speciale+51. Că aceasta nu se poate, s-a arătat prin dov 

noastră, anume că principiile lucrurilor generic diferite diferă ele înse 
generic. Căci principiile sunt de două feluri. acelea care sunt premi 
ale demonstraţiei şi genul care e subiectul dat Cele dintâi sunt comun 
cele din urmă — de exemplu, număr și mărime — sunt particulare 


33 
<Știinţa şi opinia> 


Cunoașterea ştiinţifică și obiectul ci diferă de opinie şi del 
obiectul opiniei'3, întrucât cunoașterea ştiinţifică este universală și recurge! 
la propozitii necesare, iar necesarul nu poate fi altfel decât este. Există 
însă multe lucruri care sunt adevărate și reale. şi totuși, ele pot fi şi altfef 
decât sunt. Este evident că cunoașterea stiintifică n-are nimic de-a face 
cu ele; iar dacă ar avea de-a face, lucrurile care pot fi altfel n-ar mai 

a fi altfel“. Şi nici n -a face cu o intuiţie intele ă — prin 
utea fi altfel%%. Şi nici nu au de-a face cu o intuiţie intelectual n 
intuitie intelectuală înțeleg începutul cunvașterii ştiintifice — și nici cu 
cunoaşterea nedemonstrabilă, care este prinderea unei premise%5. Întrucât 
46i Aristotel examinează o ultimă obiecţie: principiile științelor nu sunt nici 
identice, nici diferite, ci înrudite (owvyyeveis), adică principuile sunt identice în gen, dar 
diferite în specie. Ohiecţia va fi respinsă, arătând că lucrurile care diferă în gen au, de 
asemenea, principii diferite ca gen. S-a demonstrat că științele îmbrățișează genuri diverse 
(vezi în acest capitol, paragraful 88 a). 

462 Principiile sunt de două feluri: axiomele oricărei demonstrații și propozițiile 
generale ale fiecărui domeniu. 

463 Întreg capitolul cercetează diferența dintre opinie (doxa) și ştiinţă (episteme), 
diferenţă familiară gândirii grecești prearistotelice (Parmenides, Platon ete.) şi chiar 
gândirii moderne (de exemplu. Kant, care distinge între știință, opinie şi credință). 

464 Potrivit concepției lui Aristotel, ştiinţa și opinia se caracterizează prin 
următoarele două puncte: 1) știința şi opinia exprimă diferente ale existenței, ale naturii 
lucrurilor, nu simple puncte de vedere subiective, ca la Immanuel Kant; 2) ştiinţa are ca 
obiect ştiinţa necesară, deci existenţa care nu poate fi altfel decât este; opinia are ca obiect 
contingentul, adică existenţa care poate fi altfel decât este Necesarul şi universalul științei 
se confundă cu esentialul. cu „în sine“ al lucrurilor. 

465 Deosebirea nu se referă la Noi, adică la intuiņa intelectuală, la prinderea 
nemijlocită a principiilor. Nous este numai începutul (& gx7j) al științei; propozițiile date 
intelectului nemijlocit sunt nedemonstrabile și nu au nevoie de demonstrație. 

intuiţia intelectuală, știința și opinia şi tot ce exprimă aceşti tenneni sunt 
singurele lucruri adevărate, urmează că numai opinia are de-a face cu 
ceea ce poate fi adevărat ori fals şi deci, poate fi şi altfel decât este!56; 
in adevăr, opinia este prinderea unei premise nemijlocite. dar nu 
necesare“$7. Această concepţie se acordă, de asemenea. cu faptele ob- 
servate, deoarece opinia este nestabilă, ca şi natura pe care am descris-o 
ca obiectul ei. Pe lângă aceasta, când cineva se gândește la un lucru care 
nu este posibil să fie altfel, el gândește totdeauna că are o știință despre 
acest iucru, nu însă că are o simplă opinie despre el. El gândește însă 
că are o opinie ori de câte ori. având înainte un lucru care acum este 
asa. s-ar putea foarte uşor ca acest lucru să fie apoi altfel, căci are 
credinta că așa este obiectul propriu al opiniei, pe când necesarul este 
ubiectul ştiinţei. 

Cum este posibil atunci ca același lucru să fie și obiect de 
opinie și obiect de ştiinţă? De ce opinia n-ar fi o ştiinţă, dacă admitem 
că tot ceea ce știm poate fi și obiect de opinie?%%% Căci și cel care ştie 
“i cel care are o opinie vor urma același curs al gândirii, prin aceiași 
termeni medii, până când ajung la premisele nemijlocite; și este posibil 
a avea o opinie nu numai despre un fapt, ci, de asemenea, despre 
„pentru ce“ al lui, care este termenul mediu; așa încât, dacă cel dintâi 
stie, şi cel care are o opinie ştie și el. 

Drept vorbind. când cineva admite un adevăr care nu poate 
ti altfel decât este, în felul cum admite definitiile prin care au loc 
«demonstrațileY“?, el nu va avea o opinie, ci o știință. Dacă însă admite 


4% Expresia precedentă, că şi opinia „este adevărată“ este corectată îndată: 
opinia poate fi adevărată, dar poate fi şi falsă. Adevărate sunt numai știința demonstrabilă 
s: intuiţia intelectuală, „începutul“ demonstrației. 

461 Există dar premise prinse nemijlocit şi totuşi lipsite de necesitate. Așa sunt 
propoziţiile dialectice, care nu sunt demonstrate, ci numai obținute în convingere ca rezultat 
al discuţiei. Aristotel recunoaște că opinia exprimă nu numai fapte, ci și cauza, sau „pentru 
ce" lucrurile sunt așa. numai că „pentru ce“ nu cuprinde „esenta“ lucrurilor, şi de aceea, 
>nunțul opiniei poate fi zdruncinat sau schimbat. 

468 Aristotel are de înfruntat o obiecţie serioasă: știința şi opinia par a avea 
ubiecte diferite, prima necesarul, cealaltă contingentul; dar noi vedem că putem avea despre 
un obiect de stiință o simplă opinie, că mersul raționamentului este același, deoarece prin 
opinie ajungem la principii ca şi prin ştiinţă. și de asemenea, opinia descoperă cauzele 
ca și știința. 

469 Adică se consideră aceste adevăruri tot așa de esenţiale ca şi definițiile. 

atribute ca adevărate, dar care nu aparţin subiectului în mod esenţial, 
el are o opinie și nu o cunoştinţă adevărată. Opinia lui, dacă este scoasă 
din premise nemijlocite, se referă atât la fapt, cât și la cauza lui, iar dacă 
ea nu este scoasă din premise nemijlocite, numai la fapi!70. Obiectul opini- 
ei și al ştiinţei nu este întru totul identic; este identic numai într-un anumit 
sens, după cum obiectul opiniei adevărate și false este și el, într-un 
anumit sens, identic47!. Dacă opinia adevărată și falsă pot avea același 
obiect, în sensul admis de unii+72, aceasta duce, între alte absurdităţi, 
la aceea că nu are o opinie acela care are o opinie falsă. În realitate, 
„identic“ are multe sensuri, și de aceea, într-un sens, obiectul unei opinii 
adevărate și al unei opinii false poate fi același, dar în alt sens nut”. Astfel, 
a lua drept opinie adevărată că diagonala este comensurabilă este absurd; 
dar fiindcă diagonala la care amândouă opiniile?” se raportă este aceeași, 
cele două opinii au obiectele lor, în această măsură, identice: dar, pe 
de altă parte, în esenţa lor noțională, aceste obiecte diferă unul de altul*'5. 


470 Într-un prim răspuns la obiecţie, Aristotel pune accentul pe dispoziția 
intelectuală, deosebită în opinie și în știință. Dar el nu rămâne la o diferențiere mai mult 
subiectivă a științei şi opiniei. Este diferenta dintre a considera o propoziție ca esenţială, 
sau ca o simplă constatare de fapt. 

471 Aristotel formulează un al doilea argument împotriva afirmației că știința 
și opinia sunt identice. Argumentul este obscur; el utilizează primul argument, cu care 
se contopește. Obiectul ştiinţei şi opiniei este același, însă privit în laturi diferite; de aceea, 
obiectul lor nu este „întru totul acelaşi“. Acele laturi diferite sunt un amestec de obiectiv 
şi subiectiv. Dacă, de exemplu, cineva spune că omul este un animal, dar nu știe că animal 
este esența omului, el exprimă o opinie, nu o știință. Ştiinţa este o determinare esențială; 
opinia este o determinare accidentală. Trecând cu vederea cele două laturi ale unui obiect 
(esenţială şi accidentală), ajungem la absurdități, ca, de exemplu, opinia falsă nu este o 
opinie. 

412 Sofiştii, îndeosebi Protagoras, care susțineau că orice opinie este adevărată, 
fiindcă fundamentul opiniei (senzaţia) este totdeauna adevărat. Concepţia lui Protagoras 
nu este deloc absurdă, fiindcă tot ce este dat prin simțuri se justifică prin chiar faptul că 
este dat. Protagoras, poate din cauza terminologiei sale tranșante, ca și a exceselor 
paradoxale săvârșite de discipolii săi, n-a fost înţeles de Aristotel. Protagoras are un punct 
de vedere pe care îl întâlnim și la Democrit. 

47% Pentru a ruina părerea că știința și opinia sunt identice, Aristotel întreprinde 
analiza sensurilor diferite ale termenului de „identic“. 

414 Opinia adevărată, că diagonala nu e comensurabilă şi opinia falsă, că 
diagonala este comensurabilă. 

475 Obiectul este același (diagonala), dar esenţele (quidditățile) lor sunt diferite 
(comensurabil, incomensurabil), adică definițiile date aceluiași obiect sunt diferite. 

Tot aşa, obiectele științei şi opiniei sunt identice. Astfel, știința se referă, 
de exemplu, la atributul de „animal“ ca la ceva care nu poate fi altceva, 
iar opinia se referă la „animal“ ca la ceva care poate să fie altfel. De 
exemplu, susținerea că animal este un element în esenţa omului este o 
ştiinţă, susţinerea că animal, ca enunțabil despre om, dar nu ca un 
element în esența omului, este o opinie; om este obiectul în ambele 
judecăţi, dar înţelesul cuvântului este diferit. 

Prin aceasta este evident că nu se poate avea o opinie și O 
ştiinţă despre același lucru, în acelaşi timp, pentru că atunci am admite 
că același lucru poate să fie și poate să nu fie, în același timp, altfel decât 
este, ceea ce este o imposibilitate+76. Știința și opinia despre acelaşi lucru 
pot coexista în doi oameni diferiţi, în sensul pe care l-am explicat, dar 
nu simultan în aceeași persoană. Aceasta ar implica convingerea simul- 
tană a cuiva, de exemplu, întâi că omul este în esenţa lui animal și, fireș- 
te, nu poate fi altceva decât animal, și în al doilea rând, că omul nu este 
în esența lui animal. Căci aceasta înseamnă că este posibil să fie altceva. 

În ce priveşte toate celelalte deosebiri de gândire, în afară de 
opinie, anume: gândire discursivă+77, gândire intuitivă+78, știință479, 


ă480, prudenţă“8!, înțelepciune4%2, ele aparțin mai degrabă, parte 


fizicii, parte eticii+%3. 


art 


416 Aristotel aduce un nou argument în favoarea diferenței dintre știință şi 
opinie: știința și opinia coexistă în oameni deosebiti, nu în unul și același om (de exemplu, 
afirmaţiile că omul este un animal și că nu este un animal). 

417 Gândire discursivă, raţionament — Sdvota. 

478 Gândire intuitivă sau intuiţie intelectuală — Nods. 

479 Ştiinţă — &morriun. 

480 Artă — rexvn. 

BI Prudentă — dpovnois. 

2 Înţelepciune — vogia. 

483 Deosebirea dintre ştiinţă și opinie ar putea fi considerată ca o chestie care 
nu priveşte strict logica, ci „fizica“, ştiinţa naturii, îndeosebi știința sufletului (Despre 
suflet, îndeosebi cartea a III-a, capitolul 3 şi chiar Etica (vezi Etica Nicomahică, îndeosebi 
cartea VI, consacrată acestor distincţii). De aceea, s-ar putea cerceta sensul opiniei în 
raport cu alți termeni pe care Aristotel îi înşiră. Ne surprinde că printre termenii de care 
nu se ocupă aici figurează și știința (nio Túýpn), de care s-a ocupat necontenit, mai ales 
în Analitica secundă. 

<Despre agerimea de gândire> 


Agerimea de gândire este puterea de a găsi de îndată termenul 
mediu“â4. De exemplu, dacă cineva vede că Luna are partea ei luminoasă 
întoarsă totdeauna către Soare. acela prinde imediat cauza acestui lucru, 
anume este așa, fiindcă ea primește lumina de la Soare; și tot aşa, dacă 
vede pe un oarecare stând de vorbă cu un om bogat, el ghicește ca motiv 
intenţia de a împrumuta bani, ori dacă vede că doi oameni sunt prieteni, 
motivul că au un dușman comun. În toate aceste cazuri, a fost de ajuns 
ca el să vadă termenii majori şi minori, pentru ca să cunoască și cauzele, 
termenii medii. 

Fie A, „latura luminoasă către Soare“, B „lumina de la Soare“ 
și C Luna. Atunci B, „lumina de la Soare“ este enunțată ca aparținând 
lui C „Luna“,iar A, „a avea latura luminoasă către Soare“, este enunțată 
ca aparținând lui B. Așadar, A este enunțat despre C prin B. 


1 Totuşi, în acest capitol final, Aristotel cercetează o calitate a gândirii pe care 
o numește agerime de gândire (âyxiwvoia, de la ăyxı = aproape, îndată şi voia = gândire, 
inteligență). El defineşte agerimea sau vioiciunea inteligentei prin capacitatea de a 
descoperi repede termenul mediu şi poate de a ghici sau anticipa o explicaţie, de a prinde 
intuitiv un adevăr, o lege. Și cartea a il-a se încheie cu consideraţii asupra lui Novs, a 
inteligenţei intuitive sau a inturției intelectuale. 

<Cele patru forme de cercetare> 


Lucrurile pe care căutăm să le cunoaştem sunt numeric tot 
atâtea câte sunt lucrurile pe care le cunoaştem! . Patru sunt lucrurile 
pe care le căutăm: 1) dacă legătura unui atribut cu un lucru este un fapt; 
2) care este cauza legăturii; 3) dacă un lucru există; 4) care este natura 
lucrului?. Astfel, când căutăm să îmbrățișăm un complex de lucruri și 
atribute și ne întrebăm dacă lucrul este în cutare sau cutare fel — dacă, 
de exemplu, Soarele are o eclipsă sau nu — atunci căutăm un fapt. Că 
cercetarea noastră încetează cu descoperirea că Soarele are o eclipsă, 
este o dovadă a acestui lucru3; şi dacă ştim de la început că Soarele 


! Propoziția sună ciudat. De ce să mai căutăm lucrurile pe care le cunoaștem? 
Noi căutăm numai ceea ce nu cunoaștem, dar solicită gândirea. Totuși, propoziţia lui 
Aristotel are un sens adânc. Ceea ce căutăm să cunoaștem, fiindcă provoacă întrebări, și 
ceea ce cunoaştem au acelaşi conţinut, căci nu căutăm decât ceea ce putem găsi. 
Problemele noastre corespund soluţiilor. Câte probleme, tot atatea soluții, chiar dacă practic 
există un decalaj între probleme, care sunt mai numeroase, și soluţii, care sunt mai puține. 

2 Aristotel rezumă în acest capitol şi în cel următor rezultatul cercetărilor 
„recedente. Patru chestiuni pun în mișcare procesul de cunoaștere: 1) dacă un atribut 
apartine unui lucru, chestiunea de fapt (671); 2) care este cauza apartenenței (6611); 
+) „dacă lucrul există“ (ei £a7.); 4) „ceeste“ (ti tori), care este natura lucrului. 

3 Chestiunea de fapt caută să stabilească apartenenţa unui atribut (predicat) 
;a un subiect. Căutarea încetează o dată cu găsirea sau cu descoperirea lui. Dar noi întrebări 
ac ridică: în primul rând, care este cauza? 


179 


ARISTOTEL 


are o eclipsă, nu mai cercetăm dacă o are sau nu. Pe de altă parte, dacă 
cunoaștem faptul, căutăm acum cauza lui: de exemplu, când ştim că 
Soarele este în eclipsă, ori că un cutremur s-a produs, căutăm cauza 
eclipsei sau a cutremurului“. Când îmbrăţişăm un complex de lucruri, 
acestea sunt cele două chestiuni pe care le punem. În alte cazuri însă, 
punem alte întrebări: de exemplu, dacă un centaur ori un zeu există sau 
nu există. (Prin: „există sau nu există“ înţeleg: „este sau nu este, fără 
nici o calificare“, ca opus lui „este alb ori nu este alb“). Când ne-am 
asigurat de existenţa lucrului, cercetăm natura lui, întrebându-ne, de 
exemplu, „ce este zeul?“ ori „ce este omul*%*5 


2 


<Toate formele de cercetare se reduc la căutarea 
termenului mediu> 


Acestea sunt deci cele patru feluri de lucruri pe care le căutăm 
şi pe carc, dacă le-am găsit, le cunoaștem. 

Acum, când căutăm să descoperim un fapt ori existenţa 
vreunui lucru€, ne întrebăm în realitate, dacă este sau nu este vreun 
termen mediu pentru acestea. Când ne-am asigurat de un fapt, ori de 
existenţa unui lucru, când deci ne-am convins despre existența parțială 
sau absolută a lucrului — și trecem la căutarea cauzei faptului ori naturii 
lucrului, atunci ne întrebăm care este mediul”. 


4 Cele două chestiuni sunt complexe, fiindcă necesită mai mulți termeni: prima, 
dacă de fapt un atribut aparţine sau nu („este alb sau nu?“), a doua, care este cauza 
apartenenței atributului. 

5 Celelalte două chestiuni sunt mai simple: prima se referă la existența lucrului, 
a doua la natura lucrului, la ce este el, la definiţia lui. 

6 Aristotel unește prima chestiune complexă (chestiunea atribuirii de fapt) şi 
prima chestiune simplă (existența faptului sau atribuirii). 

7 Prima chestiune complexă şi prima chestiune simplă se reduc la a doua 
chestiune complexă (care este cauza atribuirii?) şi la a doua chestiune simplă (care este 
esenţa subiectului”). Cum termenul mediu are în demonstraţie rolul de cauză, căutarea 
cauzei se reduce la căutarea termenului mediu, care este tema principală a capitolelor ce 
constituie o primă parte a cărţii a I-a. 

Faptul ca atare şi existenţa unui lucru se deosebesc ca existența 
parţială şi existenţa absolută a lucruluiă. În adevăr, chestiunea „are Luna 
o eclipsă?“ ori „crește Luna?“ se raportă la o parte din lucru; căci în 
astfel de chestiuni, căutăm dacă un lucru este într-un fel sau altul, adică 
dacă are ori nu are acest atribut. Pe când, întrebarea dacă Luna sau 
noaptea există privește existența pură şi simplă. 

Drept concluzie, în toate cercetările noastre căutăm sau dacă 
există un termen mediu, sau ce este acest termen mediu”. Căci mediul 
este cauza și tocmai cauza o căutăm în toate cercetările noastre. Astfel, 
„are Luna o eclipsă?“ înseamnă „există ori nu există o cauză care 
produce eclipsa de lună?“ Şi când am ajuns să știm că există una, 
chestiunea care se ridică este „care este atunci această cauză?“ În adevăr, 
cauza în virtutea căreia un lucru există — nu în sensul că există într-un 
fel sau altul, așadar că are un atribut sau altul, ci în sensul că este în 
mod absolut — precum și cauza prin care este — nu în mod absolut, ci 
în sensul că este într-un fel sau altul, având atribute esenţiale sau 
accidentale — sunt amândouă, deopotrivă, termenul mediu!0. Prin ceea 
ce există în mod absolut, înțeleg subiectul, de exemplu Luna, Pământul, 
Soarele, triunghiul; prin ceea ce un subiect este în sens parţial, înțeleg 
o proprietate, de exemplu, eclipsă, egalitate ori neegalitate, interpunere 
sau neinterpunere. Căci, în toate aceste cazuri, este evident că natura 
lucrului şi cauza lui sunt identice; chestiunea „ce este eclipsa?“ și 
răspunsul ei, „întunecarea Lunii prin interpunerea Pământului“ sunt 
identice cu chestiunea „care este cauza eclipsei?“ sau „de ce Luna are 
o eclipsă?“ și răspunsul „din cauza lipsei luminii prin interpunerea 
Pământului“!!. Şi tot așa, întrebarea „ce este un acord?“ cu răspunsul: 
este „un raport numeric între o notă înaltă și una joasă“. le putem înlocui 
cu întrebarea: „care este cauza ce face ca o notă înaltă şi una joasă să 
fie în acord?“ și cu răspunsul ei: „fiindcă există între ele un raport 


3 Existenţa parţială se referă la atribut, adică la o parte din lucru; existenţa 
absolută se referă la existența pură și simplă a subiectului căruia îi aparține atributul. 

9 Toate întrebările și cercetările științifice se reduc la două: dacă există un 
mediu (0 cauză) şi care este mediul, și. în cele din urmă, la o singură întrebare: care este 
termenul mediu sau cauza”? Simplul fapt implică prezența cauzei sale. 

10 Cauza (termenul mediu) are două sensuri: cauza că ceva există în sens 
absolut sau substanţial și cauza că ceva are anumite atribute esențiale sau accidentale. 

1! Definiţia lucrului (a eclipsei) se confundă cu cauza lui 

numeric“. În sfârşit, întrebarea „este între nota înaltă și între cea joasă 
un acord?“ este echivalentă cu „este raportul lor numeric?“ Şi când 
găsim că este numeric, ne întrebăm îndată „care este deci acest raport?“ 

Cazurile în care mediul cade sub simţuri arată că obiectul 
cercetării este totdeauna termenul mediu; noi căutăm mediul numai când 
nu l-am perceput, de exemplu, căutăm dacă este ori nu este un mediu 
care cauzează o eclipsă. Dacă ne-am afla în Lună, nu am cerceta nici 
faptul, nici cauza lui, căci atât faptul cât şi cauza lui ar fi evidente în 
acelaşi timp!?. Căci percepția ne-ar da putinţa să cunoaştem și univer- 
salul, întrucât percepţia ne-ar arăta ca actuală oprirea de către Pământ 
a luminii Soarelui și întunecarea Lunii. Din acestea rezultă și universalul!3, 

Deci, cum am spus, a cunoaște "i ce este un lucru este totuna 
cu a cunoaște cauza pentru care el este!4 

Aceasta este deopotrivă de aderat atât despre lucrurile care 
există în mod absolut, fără referință la atributele lor, cât şi despre 
lucrurile care posedă un atribut, cum ar fi „egal cu două unghiuri 
drepte“, ori „mai mare sau mai mic“15. 


3 
<Comparaţie între definiție și demonstrație> 


Este evident dar că toate chestiunile! sunt o căutare de termeni 
medii. Să ne ocupăm de cum se dezvăluie natura esențială a unui lucru 


12 Aristotel contopește chestiunea de fapt (dacă unui subiect îi aparține un 
atribut sau un predicat) şi chestiunea cauzei atributului. De asemenea, cum se vede mai 
jos, contopeşte chestiunea existenţei unui subiect cu chestiunea esențci lui. 

13 Aristotel nu înțelege să demonstreze existenţa prin senzaţie, ci numai să 
arate că însăși senzaţia uneori cuprinde termenul mediu sau cauza, îndeosebi dacă faptul 
se repetă. 

14 Esenţa (definiţia) şi cauza se confundă: esenţa lucrului este cauza lui, în 
ce priveşte atât subiectele, cât și predicatele. 

15 „Egal cu două unghiuri drepte“ este atributul triunghiului, dar „mai mare 
sau mai mic“ exprimă o relație, care numai prin analogie poate fi considerată ca esenţială. 

16 Toate chestiunile privitoare la cele patru puncte de vedere: faptul atribuirii, 
cauza atribuirii, existenţa subiectului, esenţa sau definiţia lui. 

și în ce fel ea poate fi redusă la demonstraţie; ce este definiţia şi ce 
lucruri se pot defini!7. Dar să discutăm întâi anumite dificultăţi pe care 
aceste chestiuni le ridică. Începem ceea ce avem de spus cu un punct 
ioarte strâns lega! de cele observate de noi putin mai înainte, anume de 
întrebarea dacă este cu putinţă, sau este peste putință să cunoaştem 
acelaşi lucru, în aceeași privință, atât prin definiţie cât și prin de- 
monstraţie?!8 Căci, pe de o parte. definiţia!” pare că ne oferă natura 
esenţială a unui lucru şi aceasta este, în orice caz, universală și 
afirmativă, în timp ce, dimpotrivă. unele silogisme sunt negative și altele 
nu sunt universale; de exemplu, toate cele din figura a doua sunt 
negative, și nici cele din figura a treia nu sunt universale. Pe de altă 
parte, nu chiar toate concluziile afirmative din figura întâi sunt 
reductibile la o definiţie ca, de exemplu, „orice triunghi are unghiurile 
sale egale cu două unghiuri drepte“20. Motivul?! diferenţei între 
demonstraţie și definiţie este că a avea o cunoaștere a demonstrabilului 
este identic cu a poseda o demonstraţie; şi, de aceea, dacă demonstraţia 
unor astfel de concluzii este posibilă, este evident că nu poate exista 
şi o definiţie a lor. Dacă ar fi așa, am putea cunoaște o astfel de 
concluzie în virtutea definiției sale, fără a avea demonstraţia ei; căci 
nimic nu ne împiedică de a avea pe una fără alta. 


17 Capitolul acesta se ocupă de diferența dintre definiție și demonstrație. Dacă 
Aristotel cercetează pe larg diterența, un motiv este și rezultatul capitolului precedent, 
unde s-a arătat că definiţia se confundă cu cauza, deci face parte integrantă din 
demonstrație. Definiţia va fi o preocupare constantă a cărții a II-a. În ce privește lucrurile 
care pot fi definite, Aristotel înțelege să se ocupe îndeosebi de definițiile atributelor, fiindcă 
şi demonstrațiile se referă tot la atribute. 

18 Problema este dar dacă aceeași știință ne dă definiția şi demonstrația unui 
atribut; în acest caz, definiția şi demonstrația se confundă. 

19 O primă diferență între definiție — întotdeauna universală şi afirmativă 
— și silogisme, care pot avea concluzii negative (figura 2) sau particulare (figura 3). De 
aceea, definiţia nu demonstrează un atribut, ci înșiră atributele esentiale ale unui lucru. 

20 O a doua diferență: nici măcar toate silogismele universale și afirmative ale 
figurii | nu pot fi reduse la o definiție, cum este cazul triunghiului, la care egalitatea 
unghiurilor sale cu două unghiuri drepte este obiect de demonstraţie, nu de definiţie. 

21 Urmează motivul diferenţei dintre definiţie și demonstrație: ceea ce poate 
fi demonstrat nu mai are nevoie să tie definit, altminteri am putea obtine concluzia direct 
prin definiție, fără a recurge la ocolul demonstrației. În afară de aceasta, definiţia, deși ne 
oferă esenta lucrului, nu demonstrează, nu explică această esență. 

Şi inducția ne poate convinge îndeajuns despre această dife- 
rentă??; căci niciodată prin definirea a ceva — atribut esenţial ori 
accidental? — nu obţinem o cunoștință despre acel lucru. Apoi, dacă 
a defini este a cunoaște o substanţă, în nici un caz aceste atribute nu 
sunt substanţe??. 

Este evident atunci că nu tot ce poate fi demonstrat poate fi 
şi definit. Dar atunci tot ce poate fi definit poate să fie și demonstrat 
sau nu? Motivul nostru dinainte răspunde clar şi la aceste întrebări. 
Despre un lucru, ca unul şi același, există numai un singur fel de 
cunoaștere ştiințifică”5. Așadar, dacă a cunoaște demonstrabilul înseamnă 
a poseda demonstraţia lui, va rezulta o imposibilitate, anume aceea că 
este destul să posedăm o definiţie fără demonstraţie, pentru a avea totuși 
o cunoștință a lucrului de demonstrat?$. 

În afară de acestea?7, principiile demonstrației sunt definiţii, 
şi s-a arătat înainte că acestea s-au dovedit ca nedemonstrabile;, așa că 
sau principiile vor fi demonstrabile și vor depinde atunci de principii 
anterioare, și atunci regresul va merge la infinit, sau principiile prime 
vor fi definiţii nedemonstrabile?8. 


22 De asemenea, pe calea inducției, adică a experienţei sau a cercetării câtorva 
cazuri de definiţie şi demonstraţie, se poate constata diferenţa dintre definiție și 
demonstraţie. Aristotel prezintă aici un al treilea motiv al deosebirii dintre definiţie și 
demonstraţie. 

2 De exemplu, sfericitatea Lunii este un atribut esenţial, eclipsarea ei un atribut 
accidental. 

24 O nouă deosebire: definiţia ne face să cunoaştem substanțele (lucrurile 
independente) prin arătarea conţinutului esenţial, în timp ce demonstraţia se referă numai 
la atribute particulare, la unele elemente esenţiale despărțite de celelalte. 

25 Adică sau o cunoaștere prin definiție, sau o cunoaștere prin demonstrație. 
Dacă se acceptă cu Aristotel că a cunoaște ştiinţific înseamnă a cunoaşte prin demonstraţie, 
un al doilea fel de cunoaștere, definitia, ar însemna o demonstraţie fără demonstraţie. 
Această absurditate este subliniată în propoziția următoare. 

26 Mai târziu, Aristotel va arăta amănunţit că definițiile nu pot fi demonstrate, 
însă îndată mai jos afirmă că totuşi definițiile fac parte integrantă din silogism: ele sunt 
punctul de plecare al silogismului. 

27 Al doilea argument care dovedește că ceea ce poate fi definit nu poate fi 
demoustrat. 

23 Dacă definițiile sunt principiile demonstraţiei, ele sunt nedemonstrabile, 
altminteri suntem nevoiți să ducem demonstraţia la infinit. Definiţiile sunt principiile 
nedemonstrabile ale demonstraţiei, fiindcă ele exprimă esenţa lucrului. Demonstrația 

Dar dacă definibilul și demonstrabilul nu sunt în toate cazurile 
același lucru, nu ar putea oare să fie același lucru cel puţin pentru unele 
cazuri? Ori aceasta este imposibil, fiindcă nu există demonstraţie a 
definibilului?29 În adevăr, definiţia se referă la esenţă și la substanță, 
în timp ce este evident că toate demonstrațiile presupun și admit esenţa 
— aşa, de exemplu, demonstrațiile matematice presupun unitatea, 


neperechea, și la fel se întâmplă în toate celelalte ştiințe*0. Mai mult 


încă?! , orice demonstrație dovedeşte că un predicat este legat ori nelegat 


de un subiect, dar în definiţie nu se enunță un lucru despre altul; de 
exemplu, nu enunțăm animal despre biped, nici biped despre animal, 
nici figură despre suprafață — suprafaţa nefiind figură, nici figura 
suprafaţă. Apoi, a demonstra esenţa unui lucru nu este totuna cu a 
demonstra că un lucru are de fapt un atribut?. Definiţia descoperă esența 
unui lucru, demonstraţia arată numai că un atribut aparţine ori nu 
aparţine unui subiect dat, dar lucrurile diferite cer demonstratii? diferite, 
afară numai de cazul când o demonstraţie se raportă la o alta, ca partea 
la întreg. Adaug această precizare, pentru că, dacă s-a demonstrat că 


deduce din esență alte atribute esențiale. Că principiile sunt nedemonstrabile, s-a arătat 
înainte în cartea |, cap. 1,2 şi 3 şi passim. Aceasta este o convingere fundamentală a logicii 
aristotelice. Acum se trage o concluzie importantă: dacă definițiile sunt principiile 
demonstrației, ceea ce este definit nu poate ti demonstrat. 

29 Până acum s-a dovedit că ceea ce poate fi definit nu este demonstrabil și 
invers. Nu există oare excepții, unele cazuri în care definiția și demonstraţia se referă la 
acelaşi obiect sau conținut? Rămâne de dovedit că în nici un caz nu se aplică demonstrația 
şi definiţia la același conținut. 

20 Primul argument al dovezii: definiția și demonstraţia au un obiect deosebit. 
Definiţia dă esența substanței individuale, demonstrația se întemeiează pe esență (definiţie), 
pentru a deduce din ea alte predicate (atribute) esențiale. 

3 Urmează un al doilea argument, anume că, nici parțial, definiţia și 
demonstraţia nu au același obiect. Argumentul susține că în concluzia silogismului un 
predicat este enunțat sau atribuit despre un subiect, în timp ce în elementele definiției 
nu se întâlnește raportul de atribuire, ci ele constituie o totalitate. Definiţia este o unitate 
logică, nu o discursivitate de enunțare sau atribuire. În definiția omului ca animal biped, 
animalui nu este atribuit bipedului și invers. 

32 Un al treilea argument: definiția şi demonstraţia au un scop deosebit. 
Definitia ne arată ce este un lucru, care este esența lui, demonstrația dovedeşte ce atribut 
are un lucru, dată fiind esenţa lui. 

33 Termenul de demonstraţie, întrebuințat aici. este justificat prin argumentarea 
ce urmează: posibilitatea ca demonstraţia să fie raportată la parte ca și la întreg 

toate triunghiurile au unghiurile egale cu două unghiuri drepte, prin 
aceasta s-a demonstrat că acel atribut aparţine şi isoscelelor. Căci 
isoscelul este doar o parte din totalitatea tuturor triunghiurilor. Dar în 
cazul de faţă, existenţa de fapt a unui atribut şi esenta nu sunt raportate 
la fel unul la altul, dat fiind că unul nu este o parte din celălalt3%. 
Astfel, este evident că nu tot ce poate fi definit poate fi de- 
monstrat, și nici că tot ce poate fi demonstrat poate fi definit. Prin 
urmare, nu este posibil să avem despre același lucru şi o definiţie și o 
demonstraţie. Urmează, evident, că definiţia și demonstraţia nu sunt nici 
identice, nici conţinute una în alta; căci, dacă ar fi așa, atunci obiectele 
lor ar sta ori într-un raport de identitate, ori într-unul de la parte la întreg. 


4 
<Esenţa nu poate fi demonstrată> 


Atât despre dificultăţile iniţiale ale problemei noastre. 
Următorul pas ridică chestiunea: dacă silogismul — adică silogismul 
demonstrativ — este posibil despre esenţă; cum presupune argumen- 
tarea noastră de până acum, el este imposibil55. 

Putem arăta că este imposibil prin următoarele argumente: 

Silogismul dovedește că un atribut aparține unui subiect cu 
ajutorul termenului mediu; pe de altă parte, natura unui subiect este ceva 
propriu lui şi este enunțat ca constituind esenţa lui?ć. Dar în acest caz 
subiectul, definiţia lui și termenul mediu care le leagă trebuie să fie 
enuntati unul despre altul. Căci dacă A este „propriu“ lui C, evident 
A este „propriu“ lui B și B lui C — de fapt, tustrei termenii sunt proprii 
unul altuia; și apoi, dacă A se află în esenţa lui B, și B este enunțat 


4 Existenţa de fapt a unui atribut (67.) şi esenţa (ri tori) nu stau în raport 
de la parte (specie) la întreg (gen), de aceea, nici definiţia nu este o specie a demonstrației. 

35 Noua problemă: este posibilă o demonstrație a esenței? Răspunsul lui 
Aristotel, cum este de așteptat după discuţia de până acum, va fi negativ. Trebuie avut 
în vedere că pentru Aristotel, aici, esența înseamnă și ti tort (ceeste un lucru) şi ti îv 
civa (ce este esențial), ca şi 6p.opuos (definiţie). 

36 Constituie adică definiţia acelui lucru. 

esenţial despre toti C, atunci A trebuie să fie, de asemenea, enunțat 
despre C, ca aparținând esenței lui37. 

Dacă nu admitem această îndoită atribuire — adică dacă A este 
enunțat ca fiind esența lui B, dar B nu aparţine esenței subiectelor despre 
care el este enunțat — A nu va fi predicat cu necesitate despre C, ca 
aparţinând esenței lui?8. De aceea, dat fiind că amândouă premisele 
enunţă esența — adică definiția — definiţia lui C va fi cuprinsă în 
termenul mediu înainte de a se trage concluzia”. 

Să presupunem, în genere, că avem de dovedit esența omului“. 
Să admitem că C este om, A este esenţa omului, fie animal biped, fie 
aliceva“!. Dacă este posibil silogismul, A trebuie să fie enunțat despre 
toti B. Dar această premisă va avea un nou termen mediu, care urmează 
să fie, de asemenea. esenţa omuluit?. De aceea, argumentul presupune 
ceea ce era de demonstrat, întrucât B, de asemenea, expriniă esenţa 
omului%. Să luăm, pentru clarificare, cazul în care nu sunt decât cele 


37 Probleina este: dacă esenţa, obiectul definiției, poate fi demonstrată. Să luăm 
propoziţia: A aparţine lui C (sau: C este A), să o considerăm ca concluzie a unui silogism 
şi totodată ca o definiţie (A defineşte pe C sau A este esența lui C). Pentru a avea un 
silogism cu concluzia „C este A“, care este definiţia lui C prin esenţa A, va trebui ca 
cele două premise să exprime de asemenea, esențe: A aparţine esenţial lui B și C aparține 
esențial lui B, deci termenul mediu B are aceeaşi extensiune ca şi termenii major și minor, 
deci toți termenii sunt reciprocabili. 

3% Dacă numai majora exprimă o apartenență esenţială (B este A ), nu și minora, 
care ar putea exprima o apartenență accidentală, concluzia nu va exprima nici ea o 
apartenenţă esenţială, deci A nu va defini pe C. 

39 Cercetarea ajunge la rezultatul că silogismul n-a demonstrat definiţia „C 
este A“ (sau A aparţine esenţial lui C), ci a presupus-o din premise, deci silogismul este 
un paralogism, o petitio principii, o tautologie. Pentru ca A să fie esența sau definiţia lui 
C, trebuie ca, în premise, A să fie definiția esenţială a lui B şi B să fie definiția esenţială 
a lui C, deci chiar din minoră există concluzia. Silogismele sunt demonstrative dacă 
noţiunile lor nu au aceeași sferă, cacă, aşadar, trec de la noțiuni cu o sferă mai mare la 
noţiuni cu o sferă mai restrânsă. În acest caz, A nu poate fi definiția lui C, întrucât ele 
nu sunt reciprocabile. Definitia cuprinde toate predicatele unei noţiuni, în timp ce 
demonstraţia oferă în concluzie numai un singur predicat propriu esenței. 

40 Să presupunem dar că avem de demonstrat definiția omului. 

41 Adică definiţia omului. 

42 Termenul mediu, ca definiţie, este reciprocabil și, de aceea, va exprima şi 
el esenţa definitorie a omului. În adevăr, premisa minoră: „C este B“ presupune definiţia 
omului în B. 

23 Argumentarea ilustrează cercul vicios al oricărei încercări de a demonstra 
o definiţie. 

două premise — adică în care premisele sunt prime și nemotivate — 
caz pe care trebuie să-l cercetăm, pentru că el ilustrează cel mai bine 
punctul în discuţie. 

Astfel. acei care demonstrează esenţa sufletului, ori a omului, 
ori a altui iucru, prin termeni convertibili, se mișcă în cerc — de 
exemplu, dacă pretindem că sufletul este ceea ce cauzează propria sa 
viață, iar ceca ce cauzează propria sa viaţă este un număr de sine 
mișcător. Căci ar trebui să presupunem atunci că sufletul este un număr 
de sine mișcător, în sensul că sufletul este identic cu acest număr'5. În 
adevăr, dacă A urmează logic lui B și B urmează logic lui C, A nu va 
fi în acest fel esenţa definitorie a lui C, ci va fi un atribut al lui C45. 
Nu vom avea această urmare, și dacă A este enunțat despre orice B, care 
este identic cu o parte din A. Astfel, esenţa animalului este enunțată 
despre esența omului, fiindcă este adevărat că, în toate cazurile a fi 
om este a fi și animal, după cum tot așa de adevărat este că fiecare om 
este un animal — nu este însă adevărat că animal este identic cu a fi 


om. 


4 În exemplul precedent, demonstrația a recurs la un termen mediu străin, 
adică a procedat prosilogistic. Pentru a clarifica mai bine existența cercului vicios, Aristotel 
pleacă de la două premise nemijlocite și prime. 

45 Aristotel arată că definiţia dată sufletului de platonicul Xenocrates — sufletul 
este un număr ce se mișcă prin sine — duce la un cerc vicios, dacă se încearcă o demon- 
stratie a ei. lată demonstraţia vicioasă a lui Xenocrates: 


Tot ceea ce este cauza propriei sale vieți este un număr care se mișcă prin sine 
Sufletul este cauza propriei tele vieţi 


Sufletul este un număr care se mișcă prin sine. 

Cercul vicios constă în faptul că termenul major (numărul care se mișcă prin 
sine) şi mediul (ceea ce este cauza propriei vieţi), exprimă în forme diferite esența 
minorului (sufletului), deci chiar din minoră era formulată concluzia. 

46 Un asemenea silogism demonstrează numai că A este un atribut al lui C, nu 
însă că A este definiţia lui C, fiindcă în premise este vorba. de asemenea, de atribute, nu 
de definiţii, de esențe definitorii. „A urmează logic lui B“ sau „A este consecventul lui 
B“ înseamnă că A este atributul lui B sau că A apartine lui B. 

47 Aristotel, care cercetează orice chestiune sub toate laturile, arată că definiția 
nu poate fi aemonstrată şi în cazul că subiectul de definit (omul) este o specie a 
predicatului, deci și în cazul că predicatul este genul (animal) subiectului (om). Concluzia 
nu poate fi o definitie, fiindcă termenii nu sunt convertibili. nu sunt identici: omul este 
animal, dar nu orice animal este om. Definiţia cere nu numai genul, ci și diferenţa specifică. 

Conchidem atunci că, în afară de cazul că amândouă premisele 
exprimă esenţa, nu se poate spune că A este definiţia şi esenţa lui C. 
Dar dacă le considerăm așa, atunci, admițând pe B, se va fi admis 
înainte de tragerea concluziei că B este definiţia lui C; așa încât nu s-a 


dovedit nimic, pentru că a fost o învârtire în cerc4%8. 


5 
<Esenţa nu poate fi dovedită prin diviziune> 


Cum s-a arătat în Analilică la figuri, metoda diviziunii nu 
izbuteşte să dea un silogism, fiindcă nicăieri nu urmează cu necesitate 
că anumite lucruri există, pentru că există anumite alte lucruri’. 
Diviziunea demonstrează tot așa de puțin ca și inducția“. Căci, într-o 
demonstraţie sigură, concluzia nu poate fi o întrebare, nici nu este 
valabilă printr-o concesie, ci ca trebuie să urmeze cu necesitate din 
premisele ei, chiar dacă adversarul neagă aceasta5!. De exemplu, cineva 
se întreabă: „Este omul însufleţit, ori neînsufleţit?“ și apoi afirmă, nu 
demonstrează, că omul este însuflețit. După aceea se divizează toate 
animalele în animale de uscat şi de apă, şi se admite că omul este un 
animal de uscat. Mai departe, că omul este formula completă a unui 
animal de uscat nu urmează cu necesitate din premiseS?, ci nu este altceva 


48 Deci, pe această cale, esenta definitorie nu poate fi demonstrată. Dar nu este 
și o altă cale? 

19 În acest capitol, Aristotel arată că definiția nu este obținută nici prin 
diviziune, iar dacă cumva este obținută, diviziunea nu este o demonstraţie, un silogism. 
Aristotel respinge reducerea diviziunii (Sai peats) platonice la un silogism, respingere 
făcută din Analitica primă, ], cap. 31. Diviziunea este un silogism fără putere. 

50 Diviziunea nu este un silogism; inducția poate fi un silogism (Analitica 
primă, 11, cap. 23), dar nu este o demonstratie, fiindcă rămâne în sfera particularului. 

S! În cercetarea dialogată (dialectică, în sensul aristotelic), punctul de plecare 
era o întrebare: este omul un animal sau nu? Întrebarea implica o diviziune, iar res- 
pondentul se pronunta pentru un membru al diviziunii. Diviziunea merge mai departe, 
până ce se ajunge la un termen indivizibil. Chiar dacă diviziunea are ca rezultat o definiție, 
diviziunea însăşi nu este o demonstraţie. 

52 Primul argument contra dovedirii esenței prin diviziune: diviziunea nu este 
decât un „silogism slab“ (vezi Analitica primă 1, 31, 46 a). 

decât un nou postulat. Fie că diviziunea cuprinde diferențe multe ori 
puține, rezultatul e acelașis?. În adevăr, cine recurge la metoda diviziunii 
nu izbutește să prezinte în silogisme nici măcar adevărurile care pot fi 
demonstrate pe această cale. Căci nimic nu se opune ca toate acestea să 
fie adevărate despre om şi totuși, ele să nu ne arate nici esenţa, nici 
esența lor definitorie5*. Şi apoi, ce garanţie avem că nu s-a adăugat ceva 
esenţial ori că nu s-a omis ceva din esenta sa, ori că nu s-a trecut peste 
un element intermediar al ei?55. . 
Apărătorul diviziunii ar putea răspunde că. deși se pot întâmpla 
greşeli. totuși le putem ocoli, dacă luăm toate atributele care sunt 
cuprinse în esență şi dacă. postulând genul, producem prin diviziune 
succesiunea neîntreruptă cerută de termeni, și nu lăsăm nimic pe 
dinafară55. Îndeplinind aceste condiţii, este peste putință să greșim, căci 
esentialul se cuprinde în întregime în diviziune la fiecare stadiu și nu 
se omite nimic din el, iar ceea ce este divizat ajunge în cele din urmă 
la ceva specific indivizibil, adică la esenţă. Cu toate acestea, noi răs- 
pundem: diviziunea nu este un silogism: ea ne oferă o cunoaştere, dar 
în alt chip”. Nu este aici nimic surprinzător, căci inducția nu este nici 
ca o demonstraţie mai mult decât diviziunea, deși ea pune în evidenţă 
unele adevăruri58. Totuși, a scoate o definiţie din diviziune nu înseamnă 
a face un silogism. După cum, în concluziile trase fără termenii lor 


53 Există poziţii mai mult sau mai putin numeroase, dar nu există și 
demonstratii la fel. 

54 Toate atributele găsite prin diviziune s-ar putea să nu exprime nici esența, 
nici definiția omului. Aristotel face distincție între Tı tar. (esenta în sens nedeterminat, 
în care se exprimă ce este un lucru, în materia și forma sa). și ò 7i Jv eiva: (esența 
care definește un lucru prin forma sau quidditatea sa. et50c). 

55 Nu avem nici o garanţie că diviziunea este completă: s-a adăugat ceva 
neesenţial, s-a omis ceva esenţial și s-a trecut dincolo de domeniul în cercetare. 

56 Prin diviziune se poate ajunge la definiție, dacă plecăm de la genul suprem 
al lucrului de definit și, după aceca, îl dividem tot mai departe până ajungem la un termen 
indivizibil, sub condiţia ca diviziunea să fie continuă, fără să se treacă peste nici un 
element. În aceste condiții, având genul, este imposibil să se omită atributele esenţiale, 
adică este imposibil să nu ajungem la diferenţa specifică indivizibilă. 

57 Diviziunea, chiar ocolind greșelile semnalate, chiar dacă ne oferă cunoștințe, 
nu ne oferă aceste cunoștințe ca concluzii silogistice. 

58 Există inducţii în formă silogistică, cum s-a arătat în Analitica primă, Îl. 
cap. 23. însă nici aceste inducţii nu sunt demonstraţii, deși ne dezvăluie adevăruri. Cu atâi 
inai puţin este o demonstraţie inducția ca simplă adunare de fapte singulare. 

medii potriviţi, ori de câte ori din anumite premise deducem cu 
necesitate cutare sau cutare lucru, ne întrebăm: „de ce este așa?“, tot 
așa și la definițiile dobândite prin diviziune*?. Astfel, la întrebarea: „care 
este esența omului’? se răspunde: „animal, muritor, merge pe picioare, 
biped, fără aripi“. Și când la fiecare atribut adăugat se va repeta 
întrebarea: „pentru ce?“, se va spune și se va crede chiar că s-a 
demonstrat prin diviziune că orice animal este sau muritor sau 
nemuritor. Dar o astfel de formulare luată în întregimea ei nu este o 
definiție“ așa încât chiar dacă diviziunea demonstrează această formulă, 
definiţia în nici un chip nu ajunge să fie concluzia unui raționament“. 


6 


<Esenţa nu poate fi dovedită prin silogism ipotetic 
din atribute proprii sau din contrarii> 


Nu putem totuși să demonstrăm ce este un lucru în esenţa și 
în substanţa lui,procedând ipotetic, adică admițând că esenţa definitorie 
a lui este constituită de atributele proprii ale esenței sale; că aceste 
atribute sunt singurele conţinute în esenţa sa și că totalitatea lor este 
proprie lucrului?6? Astfel, fiindcă în această totalitate stă esenţa lucrului, 


59 Întocmai cum în silogismele făcute fără a recurge la termenii medii potriviți 
continuăm să ne întrebăm: pentru ce este aşa, deci continuăm să căutăm adevărata cauză 
(adevăratul termen mediu), în ciuda necesității deducerii, tot aşa şi la definițiile scoase 
din diviziune. De ce spunem că omul este muritor, când putea să fie nemuritor? Diviziunea 
nu ne oferă cauza, termenul mediu. 

60 Simpla înşirare de atribute nu este o adevărată definiție: animal. muritor, 
merge pe picioare, are două picioare, nu are aripi. 

6l Chiar dacă diviziunea ne dă elementele unei demonstrații, ea nu face din 
definiție rezultatul unui raționament (silogism). 

62 Aristotel continuă în acest capitol, obscur prin concizia exprimării, să arate 
că definițiile nu pot fi demonstrate. El discută aici o nouă posibilitate de astfel de 
demonstraţie, posibilitate care porneste de la o ipoteză. Se ia ca premisă majoră definiţia 
definitiei, adică se introduce în esența termenului definit însăşi definiția definiției. 
Raționamentul va fi: 

Înșirarea tuturor atributelor proprii unei esente este definiţia ei 

Animal, muritor, biped, fără aripi ete., enunță atributele proprii omului 


Anirnal, muritor, biped etc. constituie definiţia omului. 

nu putem oare dobândi astfel concluzia noastră? Nu cumva adevărul 
este că, întrucât dovada trebuie să fie făcută prin termenul mediu, esenta 
definitorie este, şi de data aceasta. presupusă?63 

Mai departe, după cum într-un silogism nu luăm ca premisă 
însăşi definitia silogismului (dat fiind că aceste premise din care tragem 
concluzia stau între ele în raport de la întreg la parte)“, tot așa și definiţia 
definiţiei nu trebuie să fie conținută în silogism, ci trebuie să rămână în 
afară de premisele luate65. Numai când cineva se îndoiește dacă este 
vorba sau nu de o concluzie silogistică, avem de întărit că este așa, 
fiindcă ea este confonină definiţiei silogismului$6. Și, numai când cineva 
se îndoiește că concluzia este esența definitorie, vom răspunde cu asigu- 
rarea contrară, anume că ea corespunde definiţiei esenței definitorii, pe 
care am afirmat-o de la început. De aici se vede că putem face un 
silogism, chiar fără definirea expresă a ceea ce este silogismul sau a 
ceea ce este esenţa definitorie. 

Dovada ipotetică următoare cade, de asemenea, în cerc vicios”. 
Dacă esenţa răului este definită ca esența divizibilului şi esenţa contra- 
rului unui lucru — dacă are un contrar — este contrarul esenței lucrului, 
atunci, dacă binele este contrarul răului și indivizibilul al divizibilului, 
noi tragem concluzia că binele este, în esență, totuna cu indivizibilul. 
Şi acest procedeu este un cerc, pentru că presupunem esenta definitorie 
ca premisă şi, totuşi, premisa trebuie să demonstreze concluzia*8. „Dar 
esenţa definitorie este dovedită printr-o altă esenţă definitorie“ — se va 


63 Şi aici comitem un cerc vicios; întrebuințăm definiţia pentru a demonstra 
definiția. În premisa majoră, demonstraţia autentică nu acceptă definiţia lucrului, ci numai 
genul (termenul major) şi termenul mediu. Aristotel respinge astfel o obiecţie a cărei 
origine pare a fi sotistă. 

64 Dacă luăm ca premisă majoră definiția silogismului, cum minora este o parte 
a majorei, ar trebui să obținem în concluzie un enunț asupra naturii silogismului. 

65 Definiţia silogismului este admisă înainte de orice silogism. 

6&6 Tocmai fiindcă definiţia silogismului nu este cuprinsă în silogism, în cazul 
că ne îndoim de valabilitatea concluziei, ne referim explicit la definiţia silogismului. Tot 
așa şi în cazul că ne îndoim de concluzia obținută într-un silogism al definiţiei — 
presupunând că acest silogism este posibil — ne referim explicit la definiţia definiţiei. 

67 Aristotel cercetează o altă încercare sofistă, mai subtilă, de a demonstra 
ipotetic definiţia (esența); se admite în silogism nu definiția lucrului dat, ci contrarul acestei 
definitii. Exemplul luat este esenţa răului. 

68 Concluzia. ceea ce trebuie dovedit, este premisa majoră a dovezii. 

obiecta. Așa este, căci în demonstraţii afirmăm ca premisă? că „aceasta“ 
este enunțat despre „aceea“; dar termenul enunțat despre minor nu este 
nici majorul însuși, nici un termen identic cu el prin definiţie, nici unul 
convertibil cu el70. 

În sfârșit, şi dovada prin diviziune și dovada prin silogismul 
descris înainte ridică aceeași dificultate: de ce omul trebuie să fie animal 
— biped — terestru și nu animal și terestru, dat fiind că premisele 
admise nu asigură necesitatea ca predicatele să constituie o unitate, afară 
numai dacă nu este o simplă unire, așa cum muzicant și gramatician 
sunt enunțaţi despre același om”l. 


7 
<Esenţa nu poate fi dovedită prin definiție> 


Atunci putea-vom oare să demonstrăm prin definiție substanţa 
sau esenta??? Nu putem arăta, ca în demonstraţia ce porneşte de la 
premisele a căror valabilitate este admisă, că fiind dat ceva, altceva 
există necesar — aceasta ar fi o demonstraţie; dar nu putem proceda 
nici ca în inducţie, unde se arată, pe baza evidentei cazurilor particulare, 


6? Premisa minoră. 

70 În orice demonstraţie, minora enunță termenul mediu despre termenul minor, 
dar el nu este totuna cu termenul care trebuie să fie demonstrat, nici identic cu el prin 
definiție, nici reciprocabil cu el. Demonstrația deci nu este o tautologie, un cerc vicios. 
Dacă am presupus că binele este contrarul răului şi că răul se definește prin divizibilitate, 
se înțelege că binele este indivizibil. Tot aşa putem demonstra răul prin bine, cum am 
demonstrat binele prin rău. 

7! Aristotel ridică aici o problemă pe cât de nouă, netratată încă, pe atât de 
importantă: unitatea definiţiei, unitatea notelor definitorii. Nici diviziunea, nici silogismul 
prin ipoteză nu put să ducă la unitatea predicatelor, fiindcă amândouă ne dau predicate 
particulare, cel mult unite prin conjuncția „şi“, nu însă unitatea intimă a definiţiei. 

72 În acest capitol, Aristotel continuă să arate că definiţia nu poate fi 
demonstrată. Începutul capitolului oferă o recapitulare a celor spuse înainte în această 
problemă. Noutatea, în acest capitol, este că introduce punctul de vedere al existentei în 
opoziţie cu esența. Definiţia ne dă esența, dar la esență nu ajunge nici prin inducție (de la 
particular la general), nici prin demonstraţie sau deducție (de la general la particular), 
fiindcă şi deducţia și inducția se referă la existenţa atribuirilor, nu la esența lor. 

că și întregul este așa, fiindcă nici un caz particular nu este altfel, pentru 
că inducția nu dovedeşte care este esenţa unui lucru, ci numai că acesta 
are ori nu are un anumit atribut. De aceea, întrucât nu putem demonstra 
esenţa printr-o senzaţie ori arătând cu degetul, ce altă metodă rămâne?” 

Să punem chestiunea altfel: cum vom dovedi oare prin definiţie 
esenţa?! Când ştim care este esenţa omului sau oricare altă esență, 
trebuie să ştim, de asemenea, că omul există; căci nimeni nu cunoaște 
esenţa a ceea ce nu există — astfel, putem şti sensul noţiunii sau 
numelui de cerb-ţap, dar nu care este esența unui cerb-ţap'5. Mai departe, 
dacă definiţia poate dovedi care este esența unui lucru, poate ea oare 
dovedi şi că el există? Şi cum le va dovedi pe amândouă prin aceeași 
întemeiere, dat fiind că definiţia, ca și demonstraţia, ne arată fiecare 
un Singur lucru? Dimpotrivă, esenţa omului și faptul că omul există sunt 
lucruri deosebite. Mai susţinem”? că prin demonstraţie trebuie să 
dovedim existenţa a orice — afară de existenţa substantei”; și întrucât 
existenţa nu este un gen, ea nu este esența a ceva”. Urmează că existența 
va fi obiect de demonstraţie/?. Așa procedează de fapt științele. În ade- 
văr, geometrul ia ca acordat înțelesul termenului de triunghi, dar demon- 
strează că triunghiul există%0. Ce va deveni atunci definiția? Oare esență? 

P Dacă singurele dovezi sunt inducția și deducția (demonstraţia), definiția 
(esenţa) nu poate fi dovedită. 

74 Aristotel aduce un nou argument că definiția nu este o demonstrație. Nu 
putem cunoaște esenţa unui lucru dacă nu cunoaştem și existenţa lui. Căci nimeni nu 
cunoaşte esența a ceea ce nu există. Amândouă, esenţa şi existenţa, sunt dovedite prin 
aceeași întemeiere. Detiniţia ne dă esenţa, nu existenţa lucrului, cum se întâmplă în 
silogism şi inducţie. Deci, definiția nu este o demonstraţie. 

15 Cerbul-tap, fiind o ficțiune, nu are v definiţie esenţială, ci numai o definiţie 
nominală. 

76 Un nou argument că definiţia nu poate demonstra o existenţă: numai 
demonstraţia dovedește existența unui lucru. 

71 Demonstrația dovedeşte existența atributului într-un subiect (substanţa), nu 
existenta substanței, care este o pozite primordială. 

78 În filozofia aristotelică este © convingere fundamentală că existența (ò öv) 
nu este o esenţă. o substanță sau un gen comun al lucrurilor, cum sunt categoriile, ci este 
numai un termen comun, nu „termen transcendental“. 

19% Nu de definiţie. 

80 Demonstrația că triunghiul există nu înseamă demonstraţia purei existenţe 
a acestui figuri, ceea ce geometria nu urmăreşte niciodată, ci demonstrarea triunghiului 
cu propiietăţile sale. Esenta nu este presupusă în existenţă. 

Anume a triunghiului? În acest caz, vom cunoaște prin definiţie esența 
unui lucru, dar nu vom ști dacă el există. Aceasta este însă imposibilă. 

Vedem însă din procedeele obișnuite ale definiţiei că ele nu 
dovedesc că lucrul definit există8?. În adevăr, chiar dacă am avea 
notiunea de „linie la egală distanţă de centru“, pentru ce ar exista lucrul 
definit aşa? Pentru ce deci acest lucru ar fi un cerc? L-am putea numi, 
după materia lui, un orihalc83. Căci definițiile nu depășesc rolul lor, adică 
cle nu arată nici că lucrul definit este posibil, nici că este real. Totdeauna 
rămâne valabilă întrebarea: pentru ce trebuie să existe aşa ceva?84 

Aşadar, dacă definiţia dovedeşte sau esenţa, sau sensul ter- 
menului, atunci, dacă nu există o definiţie a esenței, definiţia este o 
vorbire care exprimă sensul termenului 55 Aceasta este o absurditate. 
Căci, întâi, am avea atunci definiţii şi despre neesenţial și neexistent, 
deoarece putem numi și ceva neexistent. În al doilea rând, toate vorbirile 
ar fi definiţii, căci pentru orice fel de vorbire putem găsi un nume. În 
acest caz, noi am vorbi numai în definiţii, așa încât și Iliada ar fi o 
definiţie. 

În sfârşit, nici o știință nu poate dovedi că acest lucru are acest 
nume, nu altul. Prin urmare, definitiile, în afară de sarcina lor, nu ne fac 
să cunoaștem și numele85. 


81 Un argument precedent susținea că definiţia nu poate demonstra existența. 
Cum esenţa și existența sunt legate în demonstrație. este absurdă afirmaţia că putem 
cunoaște demonstrativ prin definiție esența, ignorând însă existența. 

%2 Aristotel repetă că detiniţia întrebuințată pe atunci ca procedeu în geometrie 
nu demonstrează existența, în cazul de față, a cercului. 

83 Orihalcul pare a fi alama, un aliaj din cupru și zinc. 

84 Definiţia nu ne dă cauza definitului în existența lui. Deci definiţia nu 
demonstrează nic: esența, nici existența definitului. 

85 Dacă definiţia este sau reală (se referă la esență). sau neminală, și dacă nu 
«ste reală, nu ar putea oare să fie nominală? Definiţia pur nominală nu ne arată esența, 
pentru două motive: 1) definiţia nominală fără esență, deci fără existenţă, este valabilă 
yı pentru neesenţial şi pentru neexistent. căci orice poate fi numit; 2) orice exprimare de 
gândire, orice vorbire, oricât de lungă, cum este Iliada, model de poezie foarte lungă, ar 
fi o definiţie. Am tradus aici A6yos prin vorbire, nu prin notiune. Contextul impune această 
traducere. [liada nu este o noţiune. 

86 Ştiinţele nu se preocupă niciodată de nume, ci de existenţele exprimate prin 
nume. Numele este o chestiune secundară. De exemplu, se presupune că geometria a dat 
înțelesul termenului de triunghi. 

Din toate acestea nu rezultă nici că definiţia și silogismul sunt 
acelaşi lucru, nici că ele se referă la același obiect. Rezultă însă că 
definiţia nu demonstrează și nu arată nimic”, că deci esența nu poate 
fi cunoscută nici prin definiţie. nici prin demonstraţie?ă. 


8 
<Raportul dintre definiție și demonstraţie> 


Trebuie să cercetăm încă o dată ceea ce este just și ceea ce 
nu este just în cele spuse mai sus; ce este o definiţie și dacă putem 
obţine, într-un chip oarecare, o demonstraţie și o definiţie despre esență, 
sau dacă aceasta este o imposibilitate”. 

Dacă, cum am spus%, este acelaşi lucru a cunoaște esența unui 
obiect și a cunoaște cauza existenţei lui, deoarece esenţa este o cauză, 
și dacă, mai departe, cauza este sau însăși esenţa sau altceva străin, și 
dacă, în sfârşit, este altceva, aceasta este sau demonstrabil sau 
nedemonstrabil — dacă, așadar, altceva străin este cauza —- atunci cauza 
trebuie să fie termenul mediu, iar dovada trebuie să fie făcută în figura 
întâi, deoarece demonstraţia acesteia este universală și afirmativă”. 
Cazul cercetat aici ar putea să fie un prim procedeu de a demonstra 


87 Aristotel opune &noeik vvotv (demonstrează) și Sei vuorv (arată, lămurește, 
explică într-un chip oarecare). 

& Sfârşitul capitolului este un rezumat, nu numai al acestui capitol, dar şi al 
capitolelor precedente (4 și 6). 

39 Cercetarea de până acum a pregătit teoria demonstraţiei esenței și a 
raportului dintre definiție și demonstrație. 

% Vezi aici cartea a II-a, capitolul 2: știința este căutarea cauzei care poate fi 
esența. 

91 Aristotel examinează posibilitatea ca totuşi să obținem o demonstraţie a 
definiției. Condiţia este ca demonstraţia să se tacă printr-o cauză străină, adică printr-un 
atribut ce aparține altei substanţe, ca la cauza motrice. Demonstrația definiţiei se face prin 
altă definiţie, de exemplu, cauza materială va fi demonstrată prin cauza materială, iar 
demonstraţia va fi făcută în Barbara, căci orice definiție este universală şi afirmativă. Mai 
jos, Aristotel va arăta că această demonstrație este imperfectă, „dialectică“. 

esenţa printr-o altă esență”?, iar la propriu tot cu propriu”. În chipul 
acesta, din notele esenţiale ale unui lucru unele vor fi demonstrate, 
altele nu 9% 

S-a arătat mai sus că acest procedeu nu poate fi considerat o 
demonstraţie, dar el este cel puţin un silogism logic al esenței”. Să 
cxplicăm în ce chip este posibilă o demonstraţie a esenței, reluând 
chestiunea de la început. Întocmai cum căutăm cauza, când cunoaștem 
Laptul”€ şi întocmai cum, uneori, amândouă ne sunt cunoscute în același 
timp, fără ca totuși cauza să fie cunoscută înaintea faptului, tot așa este 
evident că esenţa este legată de existenţa ei, căci nu putem cunoaşte 
ce este un lucru, dacă nu știm dacă el există. 

Dacă un lucru există sau nu, ştim uneori accidental, alteori 
printr-o notă esenţială a lui, de exemplu că tunetul este un zgomot în 
nori, că eclipsa este o întrerupere a luminii. că omul este un animal și că 
sufletul este ceva care se mișcă prin sine”7. Ceea ce cunoaștem accidental, 
în ce privește existenţa sa, cu necesitate nu va fi cunoscut întru nimic, 
în ce privește esenţa sa, deoarece nici măcar nu ştim dacă el există sau 


92 Esenţa are sensul de definiţie, deci o definiţie este demonstrată prin altă 
definitie. 

93 Termenul mediu și termenii extremi sunt de aceeași natură. 

%4 Din notele sau atributele esentiale ale unui lucru, © notă (de exemplu, cauza 
materială) va fi demonstrată prin alta (cauza formală), care, fiind luată ca nemijlocită, 
nu va mai fi demonstrată. De exemplu, eclipsa de Lună, care se defineşte prin întreruperea 
luminii, are drept cauză străină interpunerea Pământului, dar această cauză nu ne este dată 
ca efect al altei cauze. Dacă demonstrăm esenta întreapă, definitia unui lucru prin această 
esență, concluzia este anticipată în premise. Demonstrația printr-o cauză străină este 
totdeauna parţială. 

%5 Termenul de „silogism logic“ (Aoyids ovXhoyiouoc) este totuna cu 
„silogism dialectic“. Este dialectic fiindcă nu suntem siguri că se enunță o determinare 
esențială. 

9% Vezi aici. cartea a Il-a, cap. 1, cele patru chestiuni ale ştiinţei: 1) faptul 
sau proprietatea; 2) cauza apartenenței proprietăţii; 3) dacă există subiectul căruia îi 
aparține proprietatea; 4) care este esența sau natura subiectului. 

97 Existența unui lucru este sau o cunoaştere necesară, dacă cunoaştem cauza, 
adică esenţa lui, sau o cunoaştere accidentală, dacă nu cunoaştem cauza, ci un atribut 
accidental, ca în exemplele date. În toate acestea se enunţă atribute fără raportare la cauza 
lor. Este de discutat dacă atributele înșirate de Aristotel aparțin numa: accidental 
subiectelor citate. 

nu în realitate. A căuta o esenţă, fără a ști că există, înseamnă a nu căuta 
nimic. Dimpotrivă, dacă cunoaștem ceva dintr-un lucru, căutarea esenței 
este mai ușoară. Urmează de aici că ne apropiem de esenţă cu atât mai 
mult. cu cât cunoaștem mai bine existența. 

Să luăm un exemplu de lucruri la care cunoaștem o parte din 
esenţa lor. A este eclipsa, C este Luna, iar B interpunerea Pământului. 
Întrebarea dacă Luna suferă o eclipsă sau nu, se reduce la întrebarea 
dacă B are loc sau nu are loc%. Dar această întrebare este totuna cu 
întrebarea dacă A arc sau nu o cauză. Şi dacă are loc B, adică inter- 
punerea Pământului, susţinem că are loc și celălalt lucru, eclipsa de 
Lună. Să luăm un alt exemplu: care parte dintr-o opoziţie contradictorie 
este oare explicată cauzal”?, aceea că unghiurile unui triunghi sunt egale 
cu două unghiuri drepte sau aceea că nu sunt egale? Dacă am găsit 
„pentru ce“ este așa, cunoaştem atunci și existenţa și „pentru ce“, 
deoarece am găsit aceasta printr-un termen mediu!%. Dacă nu se întâmplă 
așa, cunoaștem faptul, dar fără „pentru ce“: să luăm C=Luna, A=eclipsa, 
B=Lună plină, fără nici o umbră asupra ei, când ea este vizibilă și nici 
un corp nu se interpune între ea și noi. Dacă acum lui C îi aparţine B, 
aşadar, când Luna plină este fără umbră, când este vizibilă, şi nici un 
corp nu se interpune între ea și noi, iar acestuia (B) îi aparține A — 
eclipsa, este evident că Luna suferă o eclipsă, dar nu este evident „pentru 
ce“. Știm sigur atunci că există eclipsă, dar nu cunoaștem esenţa ei. 
Când se constată lămurit că A aparţine lui C, și când ne întrebăm apoi 
„pentru ce“, aceasta înseamnă să căutăm pe B, care poate fi: inter- 
punerea Pământului, rotația Lunii sau stingerea luminii ei. Dar acest 


9 Aşadar, dacă există sau nu cauza lui A, care este termenul major. C este 
termenul minor, iar B cauza sau termenul mediu. 

9 „Explicată cauzal“ traduce expresia de àóyos' (motiv, temei, cauză), aşa încât 
propoziția poate fi tradusă și în felul următor: „cărei părți din opoziția contradictorie îi 
aparține cauza, temeiul (Aóyos)“, oare aceleia că suma unghiurilor unui triunghi este egală 
cu două unghiuri drepte, sau negaţiei acesteia? 

100 Acest pasaj, ca și ceea ce urmează, afirmă că putem cunoaște, în același 
timp, și faptul şi cauza lui, numai dacă premisele sunt nemijlocite, deci numai dacă 
„temeiul“ (logos) nu mai este raportat la alt temei superior. Dacă /ogosul are nevoie de 
mijlocire, vom cunoaște faptul, dar nu și cauza lui. 

termen mediu este definiţia celuilalt termen extrem, adică a lui A: 


eclipsa este oprirea luminii prin interpunerea Pământului!0!. 


Să luăm un alt exemplu. Ce este tunetul? Este stingerea focului 
în nori. Pentru ce tună? Fiindcă se stinge focul în nori. Așadar, să admi- 
tem că C înseamnă nori, A tunet şi B stingerea focului. B (stingerea fo- 
cului) aparţine lui C (nori), de aceea, focul se stinge în nori, iar A (tunct) 
aparţine lui B (Stingerii focului). Așadar, B (stingerea focului) este 
definiția lui A (a tunetului), a termenului major!02. Dacă, mai departe, 
trebuie să căutăm un alt termen mediu pentru B, acesta trebuie să fie 
din noțiunile disponibile!03. 

Cu aceasta am arătat cum esenţa devine accesibilă şi cum o 
cunoaștem. În adevăr, deşi nu există nici silogism, nici o demonstraţie 
a esenței, totuși putem clarifica esenţa prin silogism şi demonstraţie. 
Prin urmare, o esenţă care are cauza în altceva străin nu poate fi 
cunoscută nici fără demonstraţie, dar nici nu permite o demonstraţie, 
cum am arătat în discuţia dificultăţilorI04. 


10! Exemplul acesta contrastează cu cel de dinainte, în care „interpunerea Pămân- 
tului“ era cauza (termenul mediu) nemijiocită a eclipsei, de aceea cunoaştem totodată 
faptul și cauza. În noul exemplu, termenul mediu (B), adică „Luna plină fără umbră asupra 
ei“, nu este cauza nemijlocită a întunecării Lunii, deci cunoaștem numai faptul (Luna, deşi 
plină şi fără umbră, se întunecă deodată). În adevăr, în afară de interpunerea Pământului, 
ar putea fi cauza eclipsei rotația Lunii, adică apariția părții întunecate a Lunii, sau pur și 
simplu stingerea luminii. Cele două ipoteze din urmă, irealizabile din punct de vedere 
astronomic, sunt înlăturate de adevărata cauză („interpunerea Pământului“). Astfel 
cunoaștem și faptul şi cauza. 

102 B (stingerea focului) este esența tunetului, deci cauza lui. „Stingerea 
focului“, cauza sau termen mediu, are loc în nori, deci tunetul se petrece în nori. 

103 Dacă termenul mediu (B) nu este cauza nemijlocită, ireductibilă, va trebui 
să căutăm o altă cauză care să dovedească premisa AB. O vom căuta printre definițiile 
Sau noțiunile disponibile inerente lui A. Astfel, pentru a demonstra interpunerea Pământului, 
vom cerceta mişcările aștrilor, iar pentru a demonstra stingerea focului, vom căuta care 
este cauza ei. 

104 În acest rezumat, Aristotel confirmă că esenţa (definiţia) nu poate fi demon- 
strată, deci că definiţia şi demonstraţia sunt distincte. Totuși, demonstrația poate clarifica 
definiţia (esența), prin cauza ce ne-o face cunoscută. În cazul că un efect are cauza sa în 
alt lucru decât acela care suferă efectul, putem cunoaște prin această cauză o parte din 
esență (de exemplu, eclipsa prin interpunerea Pământului), dar nu întreaga definiție. 
Obţinem numai cunoașterea parțială a obiectului. Dificultăţile raportului dintre definiție 
şi demonstraţie au fost cercetate în cartea a II-a, cap. 3. 

<Cunoaşterea existenţei și esenței principiilor este nemijlocită, 
nu demonstrativă> 


Lucrurile au cauza lor sau în altceva străin, sau în ele însele!05. 
Este deci evident că la esențe unele sunt date nemijlocit și ca atare, sunt 
principii; la acestea, sau esenţa şi existenţa sunt deopotrivă presupuse, 
sau esenţa trebuie să fie clarificată pe altă cale. Așa procedează, de 
exemplu, aritmetica: ea presupune şi ce este unitatea și că ea existălV6. 
La obiectele pentru care există un termen mediu și pentru care deci 
cauza este altceva decât esenţa lor, cum am spus, este posibil să 
clarificăm esenţa lor, dar nu este posibil să o demonstrăm!07. 


10 
<Felurile definiției> 


Deoarece definiția exprimă esenţa unui lucru, este evident că 
primul ei fel exprimă înțelesul unui nume sau orice altă expresie în 
loc de un nume, de exemplu, înțelesul termenului de triunghi!%8. 


105 Acest scurt capitol precizează concluzia celui precedent. Cauzele sunt în 
lucruri (în substante), dacă ele sunt componentele lor (materia și forma), iar în afară de 
ele, adică în alte substanţe. dacă sunt cauza motrice (eficientă) şi cauza finală. 

106 Esenţele nemijlovite, principiile sunt sau presupuse ca date în esenţa și 
existenţa lor, sau sunt arătate ca nemijlocite printr-un procedeu sau altul. Așa procedează 
aritmeticianul care ia unitatea (povás) ca nemijlocită în existența și esenţa ei, fără 
demonstraţie. 

107 Se repetă concluzia capitolului precedent: la obiectele a căror cauză stă 
în afara lor, demonstrația eseitei (definiţiei) este parțială, deci este mai mult o clarificare, 
o indicare a ei. 

108 Capitolul 10, care cercetează speciile definiţiei, începe cu definiţia 
nominală, cu sensul numelui său. la nevoie, cu etimologia lui. Sensul numelui este cea 
dintâi specie a definiţiei, dacă este adevărat că definiţia exprimă esența unui lucru. În 
definiţia nominală ne referim la lucrul însuşi, fără indicarea cauzei. Termenul de „exprimă“ 
sau „expresie“ redă aici termenul de A6yos adică de vorbire sau „discurs“. 


200 


ANALITICA SECUNDĂ II, 10,93 b, 94 a 


După ce am aflat că triunghiul există, ne întrebăm „pentru ce“ 
cl există. Este însă greu să stabilim ceva în acest fel la obiectele a căror 
existenţă nu o cunoaştem’. Cauza acestei greutăţi a fost arătată mai 
sus1!0; ea constă în faptul că uneori ştim numai accidental dacă obiectul 
există sau nu. O exprimare!!! este una!!? în două feluri; fie prin legarea 
cuvintelor, ca în Iliada, fie prin enuntarea unui predicat despre un 
subiect, nu însă accidental!13. 

Aceasta este cea dintâi definiţie a definiţiei!!*. Un alt fel de 
definiție este exprimarea care arată pentru ce lucrul este așa. Așadar, 
primul fel ne arată înțelesul, ce este un lucru, dar nu ne arată pentru 
ce este aşa; al doilea fel. dimpotrivă, este, în chip vădit, ca și o 
demonstraţie a esenței, dar se deosebeşte de demonstraţie numai prin 
așezarea cuvintelor!!5. Căci este o deosebire între a spune „pentru ce“ 
tună şi „ce este“ tunetul. În primul caz se va spune: „fiindcă tocul se 
stinge în nori“. Dar „ce este“ tunctul? Este „zgomotul produs de 
stingerea focului în nori“. Este aceeaşi gândire altfel exprimată: într-un 
caz este o demonstraţie continuă, în celălalt caz este o definiție. În 
sfârşit, o altă definiţie a tunetului este „zgomot în nori”. ceea ce este 
concluzia unei demonstraţii de esență! !®. 


109 Este greu să explicăm lucrurile, despre care avem numai o definiție 
nominală care nu include existența lucrurilor. 

110 Vezi aici, cartea a II-a, 8, unde se arată că nu putem cunoaşte esenţa fără 
existenţa lucrului sau, cel puțin, a unei însuşiri esenţiale, nu accidentale. 

111 De asemenea, pentru Adyos. 

112 Determinările lucrurilor trebuie să constituie o unitate, să fie legate unele 
cu altele. Dar unitatea este de două feluri. 

113 Unirea cuvintelor în Iliada este o simplă legare de cuvinte, ce e drept, o 
legare ce variază după punctul de vedere: loc. timp, personaje, scopul urmărit etc., pe 
scurt, este o legare accidentală. A doua unitate se referă la legarea esenţială, nu accidentală, 
a unui predicat și a unui subiect, așa cum se întâlnește în definiţie. 

114 Prima definiţie, care a fost cercetată înainte, este definiția nominală. A doua 
este definiția reală prin arătarea cauzei. Adevărata definiţie este cauzală. genetică, cum 
a susținut Aristotel şi în De Anima, 2, 2, 413 a 15. 

115 Această afirmatie este importantă prin repetarea ei. Ea a fost tratată pe larg 
în capitolul 8. În acest capitol, Aristotel susţine că definiţia prin cauză poate fi considerată 
ca un fel de demonstrație sau ca şi cum ar fi o demonstraţie. Singura deosebire dintre 
demonstrație și definiţie stă în așezarea. în „poziția“ (Beo:s) a cuvintelor. 

116 Deosebirea dintre definiție şi demonstrație , în ce priveste asezarea cuvintelor, 
este următoarea: demonstraţia este continuă, fiindcă trecerea de la premise la concluzie 

Definiţia termenilor nemijlociți este însă o expunere 
nedemonstrabilă a esenței! "7. 

În rezumat, definiţia este. în primul ei fel, o expresie a esenței, 
care nu suferă însă demonstraţie; în al doilea fel. este un silogism al 
esenței, care se deosebește de demonstraţie numai prin aşezarea 
cuvintelor; în al treilea fel, este concluzia unei demonstrații de esențăl!8, 

Din expunerea noastră se vede în ce măsură esenţa nu poate fi 
demonstrată, deci pentru care obiecte există o demonstraţie și pentru 
care nu există. Mai departe, câte feluri de definiţie cunoaștem, cum ea 
dovedește esenţa și cum nu o dovedeşte, pentru care obiecte există o 
definiţie şi pentru care nu există, în cele din urmă, în ce relaţie se află 
definiţia faţă de demonstraţie și cum același lucru poate fi definit şi 
demonstrat și cum nu poate fil!9. 


11 


<Cauzele ca termeni medii> 


Deoarece credem că știm dacă cunoaştem cauza şi deoarece 
există patru cauze, prima: esenţa, a doua: fundamentul necesar, a treia: 


se face prin termenul mediu, care asigură continuitatea. Definiţia este o unitate 
indescompozabilă în premise și concluzie, cu trecerea continuă datorită termenului mediu. 
În timp ce definiția enunţă: „tunetul este zgomotul produs de stingerea focului în nori“, 
raționamentul leagă tunetul (termenul major) cu norii (termenul minor) prin termenul 
mediu (stingerea focului în nori). Norii tună, fiindcă „focul se stinge în nori“. De aceea, 
o altă definiţie este însăși concluzia silogismului: „zgomot (tunet) în nori“. 

117 Există şi o definiție nedemonstrabilă, adică o exprimare nedemonstrabilă 
a esenței, dacă definiția se raportă la lucruri „prime“ sau „nemijlocite“ (fără termeni medii). 

118 Acest alineat este foarte important pentru înțelegerea relației dintre definiție 
şi demonstraţie în apodictica aristotelică. El rezumă capitolele 3-10 și încheie prima parte 
a cercetării definiţiei. Abia la capitolul 11 este reluată problema definiţiei. Există trei feluri 
de definiţii: a) a esenţelor prime care, fiind prime, nu pot fi demonstrate prin altceva, ci 
sunt punctul de plecare al demonstraţiei; b) a esenţelor care pot fi demonstrate prin cauzele 
lor — definițiile cauzale — care se deosebesc de demonstraţie numi prin aşezarea 
termenilor; c) definiţia ca concluzie a unei demonstraţii de esență. Este îndoielnic dacă 
a treia specie de definiţie reprezintă pentru Aristotel definiția nominală pusă în frunte la 
începutul capitolului. 

119 Sfârşitul capitolului recapitulează poziţia nestabilă a lui Aristotel în marea 
problemă, hotărâtoare pentru apodictică, a raportului dintre definiție și demonstrație. 

principiul mișcării, a patra: scopul — toate pot fi termen mediu într-o 
demonstraţie !?0. În ce priveşte cauza, în sens de fundament necesar pentru 
existenţă a altceva, ea nu dă o concluzie, dacă există numai o premisă, 
ci trebuie să existe cel puţin două, și ele sunt date dacă au un termen 
mediu. Când acesta a fost ales, urmează cu necesitate concluzia!?!. Ne 
convingem de aceasta prin exemple. De ce unghiul înscris în semicerc 
este drept? Sau: ce trebuie să existe pentru ca unghiul să fie drept? Să 
luăm A ca unghi drept, B ca jumătate din două unghiuri drepte și C ca 
unghi înscris în semicerc. Că A (unghi drept) aparţine lui C (înscris în 
semicerc) are drept cauză pe B (jumătate din două unghiuri drepte), 
fiindcă B este egal cu A, iar C este egal cu B, căci el este jumătate din 
două unghiuri drepte. Așadar, prin termenul mediu B (jumătate din două 
unghiuri drepte), A aparține lui C (unghiul drept este înscris în semicerc). 
Aceasta înseamnă că unghiul înscris în semicerc este un unghi drept!??. 

Acest termen mediu, ca fundament necesar (B), este identic cu 
esenţa (A), fiindcă jumătate din două unghiuri drepte (B) definește pe 


120 Capitolul de faţă şi cel următor cercetează cele patru specii de cauze. 
Cunoașterea unui lucru este cunoașterea cauzei lui, care în demonstrație constituie termenul 
mediu. Teoria cauzei, prezentată aici, este aceeași ca în Metafizica, |, 3, 983 a-b; V, 2, 
1013 b— 1014 a; Fizica, II, 3. Prima cauză, numită aici esență (75 tí îv ctvau), este 
numită de obicei formă (€i50s), deci cauza formală, a doua cauză. aici fundamentul necesar 
sau „ceea ce trebuie să fie“ (âvăykm cva), este cauza materială; a treia, „principiul 
mişcării“ sau „ceea ce mişcă întâi“ (ri mpâTov Ekivnoc) este cauza motrice sau eficientă; 
a patra, scopul sau „pentru ce“ (TÒ Tivos €Eveka), este cauza finală. De notat este că 
Aristotel numeşte cauza materială fundamentul necesității, fiindcă ea explică necesitatea 
chiar și în exemplele luate din domeniul matematicii, cum vom întâlni mai jos. În 
Metatizica, VIII, 4, 1044 b şi XII, 4, 1070 b; cauza formală, cauza motrice și cauza finală 
sunt identificate şi opuse, sub numele de cauză formală, cauzei materiale Cele patru cauze 
se reduc la două. 

12) Aristotel începe cercetarea cauzelor cu cauza materială. Premisele sunt 
cauza materială a necesității concluziei. 

122 Acest exemplu de geometrie arată că B, termenul mediu, este cauza 
materială în următorul silogism: 

Orice unghi care este jumătatea a două unghiuri drepte (B) este un unghi drept (A) 

Orice unghi înscris într-un semicerc (C) este jumătate a două unghiuri drepte (B) 

Orice unghi înscris în semicerc (C) este un unghi drept (A). 

B = A,C =B, deci, C=A 

A. Dar s-a arătat înainte că esența luată drept cauză este termenul 
mediul22, 

În ce priveşte principiul mișcării!2%, întrebarea: „Pentru ce a 
izbucnit războiul dintre atenieni şi perși?“ înseamnă: „Care a fost cauza 
că atenienii au fost târâți în război“? Răspunsul este: „Pentru că atenienii 
au atacat, împreună cu eretrienii, cetatea Sardes“. Căci acesta este faptul 
care a provocat războiul. Să luăm A drept „războiul“, B drept „a fi 
agresor“ și C drept „atenieni“. Așadar, B („a fost agresor“) aparţine lui 
C („atenieni“), iar A („război“) aparține lui B („a fi agresor“). Căci se 
poartă război împotriva celor care au săvârșit o nedreptate. Prin urmare, 
A („război“) aparţine lui B („a fi agresor“). deoarece războiul este purtat 
împotriva celor care au deschis ostilitățile, iar B aparţine lui C 
(„atenienilor'*), fiindcă ei au început. Deci. și în cazul de faţă, cauza sau 
principiul mișcării este termenul mediu!?5. 

Vom da un exemplu de cazurile în care cauza este scopul!26. 
„Pentru ce ne plimbăm?“ — „Pentru ca să fim sănătoși“. „Pentru ce am 
construit o casă?“ — „Pentru a pune la adăpost avutul“. În primul 


123 S-a arătat înainte, în II, 8, 93 a, că mediul este esența sau definiția majorului, 
adică mediul poate cuprinde cauza materială ca şi cauza formală. Mediul este totdeauna 
cauza termenului major. 

124 Aristotel trece la cercetarea cauzei motrice sau eficiente, care pentru știința 
modemă este adevărata cauză, identificată cu materia. 

125 Exemplul de cauză motrice este luat de la evenimentul cel mai dramatic 
din istoria Atenei şi, în genere din istoria Greciei: războiul cu perșii. Termenul mediu care 
este cauza majorului, este „a fi agresor” (B), termenul major „război“ (A), iar termenul 
minor „atenienii“ (C) se subordonează lui B („a fi agresor“), așadar atenienii sunt agresori, 
şi ca atare, ei sunt cauza războiului cu perșii. Silogismul este următorul: 

Cei ce sunt agresori (B) provoacă războiul (A) 

Atenienii (C) au fost agresori (B) 


Atenienii (C) au provocat războiul (A). 

126 A treia cauză cercetată în acest capitol este cauza finală. Exemplele sunt 
luate din domeniul medicinei, familiar lui Aristotel, sau din domeniul tot al unei tehnici, 
din arhitectură. Şi aceste exemple ne ilovedesc cât de greu cauza reală poate fi identificată 
cu termenul mediu al unui silogism, căci raportul silogistic este de subordonare a noțiunilor, 
nu de raport cauzal. Scopul este: a) sănătatea obținută printr-o plimbare după ce am mân- 
cat; b) punerea la adăpost a avutului prin construirea unei case. În exemplele lui Aristotel 
sunt amestecate cauza finală și cauza eficientă, una explicând pe cealaltă, ceea ce duce la 
identificarea cauzei finale și eficiente, susținută în Metatizica. Finalitatea răstoarnă ordinea 
cauzei eficiente, teorie susținută și de unii filozofi moderni (de exemplu W. Wundt). 

exemplu, scopul este sănătatea, în al doilea, scopul este adăpostirea 
avutului. Este totuna dacă ne întrebăm: „pentru ce“ sau „în ce scop“ 
trebuie să ne plimbăm după ce am mâncat? Să admitem că C este 
„plimbare după ce am mâncat“, B „neîngrămădirea alimentelor la 
intrarea în stomac“, iar A „a fi sănătos“. Se știe că plimbarea după ce 
am mâncat are efectul de a împiedica alimentele să se îngrămădească 
la orificiul stomacului, şi aceasta întreține sănătatea. În adevăr, se pare 
că lui C, „plimbarea după ce am mâncat“, îi aparține B, „neîngrămădirea 
alimentelor la intrarea în stomac“, iar lui B îi apartine A „a fi sănătos“!?7. 
Care este acum cauza că A („a fi sănătos“), în sensul de cauză finală, 
apartine lui C („plimbare după ce am mâncat“)? Este B („neîngrămă- 
direa de alimente“). Dar B este esenţa lui A, căci în acest chip A poate 
fi explicat. În adevăr, pentru ce B aparţine lui C? Fiindcă o astfel de 
comportare (B) înseamnă a fi sănătos. Deci trebuie să transpunem 
noțiunile pentru ca totul să devină mai lămurit!'?8. Dar în cazul de faţă, la 


127 În această prezentare, relaţia cauzală pune în lumină mijlocul, cauza 
eficientă, adică „neîngrămădirea alimentelor la intrarea în stomac“ sau, mai simplu, buna 
digestie; silogismul cauzei eficiente se prezintă aşa: 

Alimentele neîngrămădire la intrarea în stomac (B) întretin sănătatea (A) 

Plimbarea după mâncare (C) face ca alimentele să nu se îngrămădească 

la intrarea în stomac (B) 


Plimbarea după mâncare (C) întreţine sănătatea (A). 

În această formulare. cauza eficientă (ncîngrămădirea alimentelor, buna 
digestie) dovedește cauza finală (sănătatea). Ordinea procesului este următoarea: mă plimb 
după masă, alimentele nu se îngrămădesc, deci sunt sănătos. Dar acest raport este inversat 
dacă pornesc de la cauza finală (sănătatea), şi atunci termenul mediu devine sănătatea (A) 
în loc de B (neîngrămădirea alimentelor), cum arată continuarea paragrafului. 

128 Acum A este cauza finală a lui B, deci o definiţie a lui B, ca atare A devine 
termenul mediu în silogismul următor: 

Sănătatea (A) face ca alimentele să nu se îngrămădească la intrarea în stomac (B) 

Plimbarea după mâncare (C) întreține sănătatea (A) 

Plimbarea după mâncare (C) face ca alimentele să nu se îngrămădească (B). 

În cauzalitatea finală, scopul (sănătatea) este primul în intenție, dar este ultimul 
în realizare, fiindcă depinde de condiţii, adică de cauza eficientă. De aceea, cum observă 
textul următor, în cauza finală, raportul este inversat: cauza finală este cea din urmă 
realizată, deşi este cea dintâi în intenţie. Întâi vine plimbarea (C). apoi neîngrămădirea 
alimentelor (B) și, în cele din urmă, sănătatea (A). Aceasta este ordinea în silogismul 
cauzei eficiente. În silogismul cauzei finale, vine întâi C, apoi B (devenit major) şi, în 
fine, A (cauza finală, deci termenul mediu). Totuşi, ca intenție, termenul mediu (A) este 
întâiul, dar nu se poate realiza fără ceilalți doi. 


205 


95 a 


ARISTOTEL 


cauza finală procesul se desfăşoară invers decât la cauza eficientă. La 
aceasta din urmă, termenul mediu trebuic să fie mai întâi real: la cauza 
finală, dimpotrivă, cel dintâi este C, termenul minor, în timp ce scopul 
(cauza finală) este cel din urmă. 

Este posibil însă ca unul şi același lucru să fie și cauza finală 
și cauza necesară!2%. De exemplu, pentru ce lumina trece prin pereții 
lămpii? Mai întâi, fiindcă ceea ce este format din părţi mici trebuie să 
străbată prin pori mai mari, dacă este adevărat că lumina este o emisiune 
de părți mici!%. Dar, pe de altă parte, lumina are un scop: să ne ferească 
de a ne lovi de ceva. Dacă cele două cauze sunt posibile la existenţă, 
ele sunt posibile şi la devenire!?1. Astfel, când la un tunet, stingerea 
focului în nori produce o șuierătură și un zgomot, totodată, cum spun 
pitagoreicii, tunetul are ca scop să amenințe pe osândiţii din Tartar, 
pentru ca să-i înspăimânte. 

Se întâlnesc unele exemple de felul acesta mai ales în tot ceea 
ce natura produce şi menţine. Căci natura lucrează când în vederea unui 
scop, când din necesitate!'%2. Necesitatea are însă două sensuri: 
necesitatea este sau naturală, dacă ascultă de impulsul intern al lucrului, 
sau violentă, dacă se opune impulsului intern. Astfel], de exemplu, o 
piatră se mişcă cu necesitate în sus şi în jos, dar nu este aceeaşi 
necesitate în amândouă cazurile 132. 


129 Cum întreg capitoiul, afară de început, unde vorbeşte de cele patru cauze, 
este o înşiruire de exemple pentru diferite cauze, Aristotel se ocupă acum de producerea 
aceluiași efect, totodată de o cauză „necesară“ (materială) și de una finală. În exemplul 
precedent, cauza finală era luată din domeniul vieții umane, în exempiul de față, este luat 
din natură, deoarece cauza finală este, pentru Aristotel, pretutindeni în lumea fizică. 

130 Formula: „Dacă este adevărat că jumina este o emisiune de părţi mici“ ne arată 
că aceasta nu este opinia lui Aristotel despre natura luminii. Pentru ei, lumina nu este o 
substanță foarte fină, ci o calitate: actualizarea transparentului (De Anima, 2, 7, 418 b). 

131 Dacă cele două cauze conlucrează la existenţă, adică la ceea ce persistă, 
ele conlucrează și la devenire. Exemplul ce urmează despre tunet, folosit şi înainte, pare 
că exprimă, de asemenea, opinia obişnuită, nu opinia lui Aristotel. 

132 Acţiunea finală a naturii este determinată de forma (€150s), acțiunea 
necesară de materie (Ún). 

13% Mişcarea corpurilor este totdeauna necesară, fie că mișcarea este naturală, fie 
că este violentă, artificială. Deosebirea celor două mișcări stă în legătură cu teoria sa fizică 
a „lucrurilor naturale“. Orice fel de materie are un „loc natural“, pământul la centrul imobil 
al lumii, focul la periferia lumii sublunare, iar între ele, apa şi aerul. Dacă unuia din corpuri 
i se imprimă o mișcare violentă, străină naturii sale, el menţine impulsul de a se întoarce 

La ceea ce ia naștere prin inteligență!3%, unele, ca, de exemplu, 
facerea unei case sau a unei statui, nu se produc la întâmplare şi nici cu 
necesitate, ci în vederea unui scop, altele, ca sănătatea și siguranța vieţii, 
sunt un rezultat al norocului 135. Aceasta este valabil mai ales la lucrurile 
care pot fi într-un fel sau altul, sub condiţia însă ca producerea lor să 
nu se facă la noroc, ci în vederea unui anumit scop şi a unui bine, fie 


prin natură, fie prin artă!36. Nici un scop nu se realizează prin jocul 


norocului 137. 


12138 


<Rolul timpului în raportul cauzal> 


Ceea ce este în curs de devenire, ceea ce a devenit şi ceea ce 
va deveni au aceeaşi cauză ca şi ceea ce există, căci termenul mediu 


la locul natural. Dacă arunc în sus o piatră, ea tinde să cadă. Necesitate există în amândouă 
cazurile, dar nu este aceeaşi necesitate. 

134 Termenul grec corespunzător este ŝtávora gândire discursivă, ca principiu 
al artei. 

135 Aristotel admite, alături de cele patru cauze, şi hazardul, întâmplarea, norocul. 
El face deosebire între hazard sau întâmplare şi noroc. Pentru hazard, termenul întrebuințat 
este acela de 10 avrduaTov, pe care îl putem traduce prin „spontaneitate“ (roô do 
ubTopăTov), pentru noroc, aplicat mai ales la viața omului, termenul este ruxn (Tis &nò 
Tuxns). Dacă păstrăm pentru automaton echivaleiitul de „spontaneitate“, întâmplarea va 
desemna pe tyche. În domeniul construcţiei artei nu este loc pentru hazard și necesitate, 
ci stăpâneşte cauza finală. Totuși, cauza necesară sau materială nu este străină produselor 
artistice. 

136 În lucrurile naturii sau artei, „care pot fi într-un fel sau altul“, adică 
contingente, nedeterminate și sunt produse în vederea unui scop, hazardui fiind însă exclus, 
cauza finală este determinată. 

137 Hazardul se defineşte la Aristotel în opoziție cu cauza finală. Hazardul 
nu poate fi scop. 

138 Capitolul de faţă, cu o expunere greoaie, fiindcă presupune cunoscute 
cititorului multe noţiuni, discută cu ascuțime o problemă importantă: raportul dintre timp 
şi cauzalitate. Aristotel îşi menține concepţia sa, că termenul mediu din silogism reprezintă 
cauza. Punctul său de plecare este ipoteza că raportul dintre cauză și efect este de două 
feluri: a) cauza și efectul sunt simultane; b) efectul urmează cauzei — acest raport este 

este cauza!*7. Numai că la existenţă cauza este o existență, la ceea ce 
devine ceva în devenire, la devenit ceva devenit, iar la ceea ce va deveni 
ceva care va deveni. Să luăm un exemplu: pentru ce a avut Joc o eclipsă? 
Fiindcă pământul s-a interpus. Eclipsa are loc acum, fiindcă Pământul 
se interpune, eclipsa va avea loc, fiindcă Pământul se va interpune; în 
sfârşit, eclipsa există, fiindcă interpunerea există. Ce este acum gheaţa? 
Să admitem o apă înghețată și să luăm pe C ca „apa“, A ca „îngheţat“, 
iar B, cauza sau termenul mediu, „ca dispariţia completă a căldurii“. 
Constatăm că lui C îi aparține B, iar acestuia A („înghețarea“). Așadar, 
gheaţa se produce dacă are loc B, s-a produs dacă a avut loc B şi se 
va produce dacă va avea loc B!%. 

Așadar, cauza și efectul sunt simultane, fie că devin, fie că 


au devenit, fie că vor deveni!“!. Dimpotrivă, la lucrurile care nu sunt 


simultane, se ridică întrebarea: pot cauze și efecte diferite în timp unele 
de altele să formeze, cum ni se pare nouă, o succesiune continuă în 
intervalul dintre ele, așa încât ceea ce a devenit să aibă drept cauză ceea 
ce a devenit, ceea ce va deveni să aibă drept cauză ceea ce va deveni, 
iar ceea ce devine să aibă o cauză anterioară în devenire?1%2 


îndeosebi problematic, cum vom vedea, deoarece între cauză şi efect pot exista termeni 
intermediari, în orice caz, între cauză și efect există un interval de timp. 

139 Aristotel nu limitează cercetarea și găsirea cauzei la devenire, la schimbare, 
unde ele sunt aplicate de obicei, ci cuprinde și existența (Tò ðv) sau structura lucrurilor. 
Existenţa nu cunoaşte timp și schimbare; devenirea se desfăşoară în cele trei momente ale 
timpului: trecut (yeyevriuevov), prezent (yıvópevov) şi viitor (îoopcvov). Expresia: 
„aceeaşi cauză“ la existenţă şi devenire înseamnă cauză generală, noțională, singura 
capabilă să ocupe termenul mediu. În ce privește timpul când se produce un raport cauzal 
demonstrabil, în trecut, în prezent sau în viitor, cauza şi efectul sunt totdeauna 
contemporane: cauzele trecute au efecte trecute etc. 

140 Exemplele sunt pletorice. Ele se raportă la esența lucrului care există sau 
devine. Este de la sine înțeles că esenţa unui lucru există dacă el există, devine dacă el 
devine. 

141 Până acum, Aristotel s-a ocupat de cazul normal, în care cauza şi efectul 
sunt simultane, indiferent dacă simultaneitatea este în trecut, prezent sau viitor. 

142 În cazurile în care cauza se află înaintea efectului, problema fundamentală 
este: mai poate servi cauza pentru explicarea efectului? Aristotel crede că și în aceste cazuri 
cauza poate fi termenul mediu demonstrativ al efectului, cu o conditie însă: între cauză și 
efect succesiunea trebuie să fie continuă, adică trebuie să existe termeni intermediari 
neîntrerupţi între cauză şi efect. Dacă legătura în timp este neîntreruptă, se deschid două 
posibilităţi: continuitatea timpului este liniară sau circulară — în a doua eventualitate, 

Raționamentul porneşte aici de la ceea ce s-a întâmplat sau a 
devenit mai târziu, în timp ce cauza se află în ceea ce s-a întâmplat 
înainte. De aceea, la ceea ce devine este tot așa. Dar niciodată nu 
raţionăm pornind de la ceea ce s-a întâmplat, așadar nu trebuie să 
spunem: fiindcă s-a întâmplat aceasta în trecut, trebuie să se fi întâmplat 
altceva tot în trecut, mai târziu. Acelaşi lucru este valabil și despre ceea 
ce va fil%. 

Un astfel de raționament nu este posibil nici dacă intervalul de 
timp este nedeterminat, nici dacă este determinat, în așa chip încât să 
spunem: deoarece este just că s-a întâmplat aceasta în trecut, este just 
să se întâmple alt eveniment trecut mai târziu. Căci în acest interval 
de timp va fi fals să enunțăm a doua parte, deși prima parte s-a 
întâmplat. Aceeaşi situaţie este valabilă şi despre viitor. Nu trebuie 
dar să spunem: fiindcă s-a întâmplat aceasta, se va întâmpla cutare 
lucru 144. Căci termenul mediu trebuie să aparţină aceluiași gen de timp 
ca şi termenii extremi: la termeni trecuţi un mediu trecut, la termeni 
viitori unul viitor, la termeni care devin, unul în devenire, iar la termeni 
ce există, unul care există. Între ceea ce a fost Şi ceea ce va fi nu există 
un termen mediu omogen 5. 

În afară de acestea, timpul intermediar nu poate fi nici nedeter- 
minat, nici determinat, căci enunţul va fi totdeauna fals în timpul 


demonstraţia este circulară. Este de notat că nu există simultaneitate a cauzei și efectului 
ori de câte ori cauza este eficientă si materială. 

143 În cazul că efectul este mai târziu decât cauza, silogismul pornește de la 
ceea ce este mai târziu, de la efect, pentru ca să demonstreze cauza, silogismul este deci 
a posteriori, contrar procesului natural, care merge de la cauză la efect și deci este a priori. 
Este dar posibil, dacă s-a produs efectul, să trecem continuu de la efect la cauză, dar dacă 
s-a produs cauza înainte de a se produce efectul. nu avem dreptul să afirmăm și producerea 
efectului, fie că este vorba de evenimente trecute, fie că e vorba de evenimente viitoare. 
În adevăr, în trecut și în viitor există același raport temporal între cauză și efect: cauza 
precedă efectul. 

144 Chiar dacă timpul intermediar este determinat, nu numai nedeterminat, este 
fals să spunem că a fost sau va fi un efect, numai pentru că s-a produs o cauză. Câtă vreme 
nu s-a produs și efectul, silogismul poate fi fals, fiindcă nu se poate ști ceea ce se întâmplă 
între timp. 

145 Pentru ca silogismul să fie valabil, termenul mediu (cauza) și termenii 
extremi (efectul) trebuie să fie omogeni, adică să aparţină aceluiași gen de timp: cauza 
trecută și efectul trecut etc. Dar între trecut şi viitor nu există omogenitate, iar prezentul 
nu continuă trecutul. 

intermediar!45. Trebuie să luăm bine seama ce anume asigură conti- 
nuitatea, în așa fel încât, dacă în lucruri a devenit ceva, devine acum 
altceva. Dar nu este oare evident că nici un proces prezent nu este legat 
în continuitate cu un proces trecut? Acesta nu este cazul nici între un 
proces trecut și alt proces trecut, căci acestea sunt limite și puncte 
indivizibile de intersecţie. Precum punctele nu se succed alipite unele 
altora, tot aşa nici procesele trecute, fiindcă amândouă sunt indivizibile. 
Din același motiv, un proces prezent şi unul trecut nu pot fi alipite. Căci 
procesul prezent este divizibil, în timp ce procesul trecut nu este 
divizibil!47. Întocmai cum linia dreaptă se comportă față de punctele ei, 
tot așa procesul prezent faţă de procesul trecut, fiindcă în procesul 
prezent se cuprinde o infinitate de procese trecute. Toate acestea vor 


fi discutate mai pe larg și mai precis în expunerea generală asupra 
mișcării 48. 

În chipul acesta se rezolvă problema: cum trebuie să fie 
termenul mediu cauză într-un proces care se desfăşoară în timp. Și în 


acest caz, termenul mediu și termenul major sunt legate nemijlocit!49. 


146 Aristotel vrea să spună că este indiferent dacă timpul intermediar este de- 
terminat sau nedeterminat, căci în nici un caz nu putem spune că efectul rezultă cu 
necesitate din cauză, întrucât efectul nu s-a produs încă. 

147 Dată fiind greutatea de a trage concluzii cauzale de la trecut la prezent, 
de la prezent la viitor și chiar de la trecut la trecut, ne întrebăm: ce asigură continuitatea 
și legătura dintre procesele universului? Fiecare proces al universului este bine delimitat 
sau determinat, ca și cum ar fi un punct indivizibil (Topo), independent de celelalte 
puncte. De aceea, între evenimentul trecut şi evenimentul prezent nu există continuitate, 
fiindcă nu există contact, contiguitate. 

148 Întocmai cum într-o linie există o infinitate de puncte, fiindcă între două 
puncte există loc pentru alte puncte și așa mai departe, tot așa in ceea ce devine se cuprinde 
o infinitate de fapte trecute. Prezentul, ceea ce devine, este față de trecutul care este 
îndeplinit, determinat, devenit, ca linia față de o infinitate de puncte. Aristotel trimite la 
Fizica, unde problema este tratată numai în cartea a VI-a, sumar însă. 

149 Termenul mediu este cauză în silogism; în realitate însă, el este efectul, pe 
temeiul căruia descoperim cauza. În acest silogism, ceea ce esie mai întâi (cauza) este 
conchis din ceea ce este mai târziu (efectul). În exemplul ce urmează, Aristotel va arăta 
că este posibil silogismul de la efect (prezent), la cauză (trecut), fiindcă seria cauzelor şi 
efectelor de la trecut (de la cauză) la efect (la prezent) nu are lacune. Evenimentele se 
succed unele după altele, deși nu sunt continue. Aristotel face deosebirea între continuu 
(uuvex€s) şi succesiv (peñs). Astfel, termenul mediu (efectul) şi termenul major (cauza) 
vor fi legate nemijlocit. 

De exemplu, spunem că A a trebuit să se întâmple, fiindcă C s-a 
întâmplat. Deci C s-a întâmplat mai târziu, iar A mai înainte. Urmează 
că C este punct de plecare, fiindcă el stă mai aproape de „acum“, care 
este principiul timpului!5. Dar C s-a întâmplat când s-a întâmplat și D. 
Urmează că A trebuie să se fi întâmplat, dacă s-a produs D. Cauza, în 
cazul acesta, este C, căci pentru ca să se întâmple D a trebuit să se 
întâmple C, iar fiindcă C s-a întâmplat, a trebuit să se întămple mai 
înainte AISI. 

Dacă ne folosim de termenul mediu în felul acesta, ne vom 
opri oare la ceva nemijlocit? Sau se va intercala din nou un nou termen 
mediu între două procese, fiindcă numărul acestora este infinit? Căci, 
precum am arătat, procesele trecute nu sunt alipite unele altora!52. Dar 
trebuie să începem cu un termen mediu, adică cu acela care este mai 
aproape de „acum“. Același lucru este valabil pentru viitor. Căci dacă 
avem dreptul să spunem că D va fi, vom putea avea dreptul să spunem 
că A va fi mai înainte. Cauza acestei concluzii este C. În adevăr, numai 
dacă va fi D, va fi mai înainte C, şi numai dacă va fi C, va fi mai înainte 
A. Şi în acest caz vom avea aceeaşi infinită diviziune, întrucât și 
procesele viitoare nu sunt legate continuu. Dar și aici începutul este 
nemi jlocit!53. 


150 Silogismul conchide de la efect (C), care este termenul mediu, la cauză (A). 
Trecerea se face de la ceea ce este mai aproape de prezent, de la efect, la ceea ce este 
trecut, la cauză. Trecerea se face cu ajutorul unui termen intermediar (D). În acest caz, 
C este efect al iui A și cauză a lui D. Astfel trecem de la D la C și de la C la A. 

151 Silogismul complicat al înlănţuirii cauzale a proceselor poate fi următorul: 

Majora nemijlocită: Dacă s-a întâmplat C (însănătoșirea), efect mai târziu, a 
trebuit să se întâmple înainte A (luarea de medicamente), cauza. 

Minora: Dacă s-a întâmplat D (înapoierea la serviciu), s-a întâmplat C 
(însănătoșirea). 

Concluzia: Dacă s-a întâmplat D (înapoierea la serviciu), s-a întâmplat A 
(luarea de medicamente). 

152 Se ridică acum o obiecţie serioasă: în succesiunea evenimetelor vom avea 
o succesiune nemijlocită sau termenii intermediari sunt infiniți, asemenea punctelor, și 
atunci demonstraţia nu este posibilă. Soluţia va fi căutată în cadrul primei ipoteze. 

153 Deși în principiu termenii Seriei cauzale sunt infiniţi, cum sunt și ai seriei 
spaţiale într-o linie, totuşi, de fapt, ei au limită: prezentul, acei „acum“ care este elementul 
timpului. Plecând de la prezent, termenul cel mai apropiat este C, efectul, care serveşte 
drept termen mediu sau „fundament“ iogic pentru cunoașterea cauzei (A), deși acesta este 
„fundamentul“ real al lui C. Deoarece însă C este doar „mai aproape“ de prezent, nu în 

Același lucru este valabil pentru procesele reale. Dacă ştim că 
s-a ridicat o casă, știm că pietrele au fost cioplite şi orânduite. Aceasta 
din ce cauză? Fiindcă trebuie construită o temelie pentru ca să se ridice 
o casă. De asemenea, dacă trebuie să construim temelia, trebuie mai 
înainte să cioplim pietrele. Pe de altă parte, dacă trebuie ridicată o casă 
în viitor, tot așa pietrele vor fi cioplite mai înainte. Aceasta se va dovedi 
în același chip, printr-un termen mediu, căci mai înainte va fi construită 
temelia154. 

Deoarece în devenirea lucrurilor observăm un fel de devenire 
circulară, aceasta se întâlnește şi în demonstraţie, când termenul mediu 
şi termenii extremi se succed reciproc. Numai în acest caz este posibilă 
conversiunea. Am arătat în Analitica primă că concluziile sunt con- 
vertibile. În aceasta constă devenirea circulară 55. 

În procesele reale, această devenire poate fi ilustrată în chipul 
următor: când pămâtul a fost udat, trebuie să ia naștere aburi, se produc 
nori, se produce apă şi ploaie, și dacă există ploaie, pământul se 
umezeşte. Cu acest proces am început, și, astfel a rezultat un circuit al 
devenirii. În adevăr, dacă este dat un moment al procesului, oricare ar 
fi, urmează cel mai apropiat, iar dacă este dat acesta, din nou altul, și 
de la acesta se va ajunge la cel dintâi. 

Există lucruri care devin așa universal și totdeauna, căci ele se 
desfășoară și sunt totdeauna și în orice caz în acel chip!55. Alte lucruri 


prezent, obiecţia scoate înainte posibilitatea ca, după C, să urmeze un alt termen (D), încă 
mai aproape de prezent. Dar și în acest caz, pivotul demonstrației este tot C, care de data 
aceasta este cauza lui D. Astfel, de la D trec la C, de la C la A, deci de la D se ajunge la 
A. Desigur, s-ar putea să se interpună și un alt termen după D, însă seria se termină în 
prezent. Ceea ce este valabil pentru procesele trecute este valabil și pentru cele viitoare. 
Supoziția în ambele cazuri este existenţa unui început, a unei premise nemijlocite, în care 
efectul urmează cauzei fără intermediari. O astfel de premisă nemijlocită este CA. 

154 Exemplul se referă la ambele cazuri: trecut și viitor. Temelia este termenul 
mediu între pietrele cioplite și casa construită. De la temelie (efect) trecem la cauza 
materială (pietrele cioplite) şi de la temelie la construcţia casei. Aristotel menţine şi aici 
amestecul dintre cauza reală şi fundamentul logic. 

155 Deoarece Aristotel identifică raportul cauzal cu raportul de concludență, 
prin termenul mediu, într-un silogism, el aplică identificarea și la ceea ce el numește 
devenire circulară: efectul devine cauză, așa cum în demonstraţia circulară concluzia 
devine premisă. Condiţia demonstrației circulare este conversiunea termenilor. Se 
convertesc însă numai termenii identici. Urmează ilustrarea devenirii circulare, care este 
un caracter general al naturii. 

156 Logica aristotelică se referă totdeauna la existență, la natură, de aceea nu 
ne surprinde tratarea unor teme de fizică în logică. Se știe că Stagiritul face deosebirea 

însă nu se petrec așa totdeauna, ci numai în cele mai multe cazuri, de 
exemplu, nu oricărui bărbat îi crește barbă, ci celor mai mulţi. În ase- 
menea cazuri, și termenul mediu este valabil numai de cele mai multe ori. 

Când A este enunțat universal despre B, iar acesta despre C, 
atunci şi A este enunțat despre C totdeauna și în toate cazurile. Căci 
în noţiunea de universal se cuprinde sensul: totdeauna și în toate 
cazurile. În exemplul nostru s-a prevăzut că ceva este valabil numai 
de cele mai multe ori. Deci şi termenul mediu — B — valorează numai 
de cele mai multe ori. Deci şi pentru ceea ce valorează numai de cele 
mai multe ori există premise nemijlocite, care și ele există sau devin de 
cele mai multe ori. 


13 
<Cum ajungem la definiția esenței prin compoziție și diviziune> 


Am expus mai înainte cum esenţa și determinările ei sunt 
exprimate în noţiuni și în ce fel rezultă sau nu rezultă o definiţie sau o 
demonstraţie a esenței!57. Vrem să arătăm acum prin ce procedee 
obținem determinările cuprinse în esenţă. 

Între determinările unui lucru, sunt unele care se întind dincolo 
de acest lucru, dar nu dincolo de genul acestui lucru. Înţeleg prin 
determinări care se întind dincolo de un lucru pe acele care aparțin 
universal unui lucru, dar aparțin și altuia. Există, de exemplu, proprietăți 
care aparțin oricărei triade, dar şi oricărei non-triade. Astfel, existența 


dintre lucrurile naturale cu atribute universale și eterne, de o parte, și lucrurile ce au 
anumite atribute numai „de cele mai multe ori“, „frecvent“, „natural“, de altă parte. El nu 
admite că în natură toate procesele se desfăşoară fără excepţie, fără intervenția hazardului. 
„Frecventul“ oscilează între necesitate şi hazard (contingență). Fie că lucrurile sunt eterne, 
fie că sunt numa: de „cele mai multe ori“, între termenul mediu şi extrem există 
omogenitate. De asemenea, și în demonstrațiile „frecventului' există premise prime. 

157 După ce a cercetat în cele două capitole precedente raportul dintre de- 
monstraţie și cauză, temă care va fi reluată în capitolul 16, autorul ia din nou în discuție 
problema definiţiei, studiată în capitolele 4-10, la care se referă de la început. Scopul 
acestui capitol este să dea indicaţii pentru găsirea definiţiilor sau a atributelor esenţiale. 
Indicaţiile sunt excepţional de clare. 

îi aparține triadei, dar aparține şi lucrului care nu este număr. 
Dimpotrivă, nepereche este valabil pentru triadă, dar şi dincolo de ea, 
fiindcă este valabil și pentru pentadă!58. Dar determinarea nepereche 
este valabilă numai în cadrul genului, fiindcă şi cinci este un număr, 
şi numai numerele sunt nepereche159. 

Aceste determinări trebuie să fie puse laolaltă tot mai multe și 
să ne oprim numai când vor fi întrunite atât de multe încât fiecare în 
parte trece dincolo de lucru, dar toate la un loc nu trec. Aceasta trebuie 
să fie esența lucrului 160. Să luăm un exemplu. Oricărei triade îi aparţine 
numărul și neperechea, și, de asemenea un număr prim în două sensuri: 
nici nu este divizibil prin alt număr, nici nu este suma altor numere!6!. 
În adevăr, acesta este triada: număr nepereche și număr prim în două 
sensuri. Aceste determinări, luate la un loc, aparțin numai triadei, dar 
fiecare în parte aparține și altora, cea dintâi oricărui număr nepereche, 
cea de a doua!®? și diadei. 

Deoarece am arătat mai înainte!€* că determinările esenței sunt 
necesare și că determinările generale sunt necesare, mai departe, 
deoarece determinările valabile pentru triadă și pentru orice lucru format 
în acest chip sunt determinări esenţiale, urmează că triada cu aceste 
determinări este necesară!%. Că esenţa triadei este aceasta, rezultă din 

158 Pentadă — cincime, caracterul de a forma numărul cinci. 

159 Unele caractere sau determinări generale depășesc lucrul determinat şi deci 
se aplică și la alte lucruri. În cazul acesta, caracterul general atribuit lucrului nu serveşte 
definiției lui. Dar sunt și alte caractere care, deși depășesc sfera lucrului determinat de ele, 
nu depășesc genul căruia aparține lucrul. Aceste caractere vor servi definiţiei, vor constitui 
genul proxim. Astfel „existența“ este valabil pentru orice lucru, dar nepereche numai la 
genul „număr“, la anumite numere (3, 5 etc.). 

160 Procedeul de formare a definiţiei ne recomandă să continuăm a aduna 
caractere de felul din urmă, adică din acele care nu depășesc genul, deși depăşesc lucrul 
definit. Căutarea va continua până ce toate aceste caractere laolaltă nu vor fi valabile decât 
pentru lucrul dat sau vor fi coextensive numai lui. Aceste note vor forma esența sau 
definiția lucrului. 

161 Aristotel precizează cele două sensuri ale numărului prim: a) nu este 
divizibil prin altul; b) nu este format prin adunarea altor numere. Adăugăm că 1 nu este 
număr, ci principiul numărului. 

162 A două determinare: cele două sensuri ale numărului prim. 

163 Analitica secundă, |, 4, 73b. 

164 Dacă determinările esentiale sunt generale (universale) și dacă universalul 
este necesar, urmează că determinările esențiale ale triadei sunt necesare. 

următoarele. Dacă nu aceasta ar fi esența triadei, ar trebui să fie genul 
supraordonat triadei, fie că are un nume, fie că nu are!$5. Prin urmare, 
esența triadei ar trebui să se întindă dincolo de triadă, adică să cuprindă 
multe alte lucruri. Se ştie că un gen cuprinde potenţial mai multe lucruri 
decât cele prezente. Dacă însă determinările nu aparțin decât triadelor 
particulare, ele constituie esenţa triadei. În adevăr, este un lucru admis 
că esenţa este cel din urmă atribut care este enunțat despre indivizi. 
De aceea, ultimul atribut este esenţa oricărui lucru constituit în acelaşi 
chip165. 

Când avem de cercetat un întreg oarecare!57, trebuie să divizăm 
întâi genul acestuia în speciile lui ca părţi indivizibile, de exemplu, 
numărul în diade și triade. După aceea, vom căuta să dobândim definiţia 
lor, de exemplu a liniei drepte, a cercului și unghiului drept!58. După ce 
am descoperit care este genul, şi anume dacă el reprezintă o cantitate 
sau o calitate!69, trebuie să dăm la lumină însușirile!70 cu ajutorul 
principiilor comune!”!. În adevăr, dând la lumină însușirile speciilor, 
vom cunoaște din definițiile lor proprietățile genului, fiindcă principiul 
noțiunilor!72 este definiția sau ceea ce este simplu!73, și fiindcă proprietăţile 
esenţiale aparțin simplului, iar genului prin mijlocirea acestuia. 


165 Dacă acest întreg; „număr — nepereche — prim“ nu este esența definitorie 
a triadei, deci dacă nu este adecvat numai triadei, trebuie să fie genul ei, care este valabil 
şi pentru alte lucruri, fie că dispunem de un nume pentru acest gen, fie că nu dispunem. 

166 Esenţa triadei este universalul „ultim“ sau „specia“ cea mai aproape de 
indivizi. Esenţa definitorie aparține tuturor indivizilor dintr-o specie și numai lor. Propoziția 
care încheie alineatul generalizează constatarea făcută asupra triadei. Definiția presupune 
genul cel mai apropiat şi definiția specifică. Numai aceste două convin lucrului definitiv. 
Ceea ce urmează ne arată cum găsim diferentele specifice: prin diviziunea genului. 

167 Întregul“ (Ghov) este totalitatea lucrurilor cuprinse în același gen, este sfera 
luată în sens universal. Cercetarea întregului este definiţia lui. Sfera pune accentul pe 
caracterul universal al genului, nu pe indivizi. 

168 Definiţia pleacă de la genul indivizilor, pe care îl divizează în „specii 
infime“ (16 eiet rà np61a) indivizibile. Exemplele de definiţie prin gen și specie 
sunt luate din aritmetică şi geometrie. 

169 Cărei categorii aparține genul: cantității sau calității”? 

170 După ce am divizat genul în specii, trebuie să determinăm speciile prin 
însușirile specifice sau „afecțiunile proprii“, cum spune textul (i5ia mán). 

171 Însușirile specifice vor fi descoperite cu ajutorul principiilor comune speciilor 
în car: a fost divizat genul. Vom cerceta ce au în comun fiecare din diviziunile genului. 

172 Adică al genurilor și speciilor. 

173 Simplul (tò &nhodv) este specia care nu se mai subdivide. 

Diviziunile făcute pe baza unor anumite diferențe sunt foarte 
utile pentru acest procedeu. Valoarea lor probantă pentru definiţii a fost 
arătată mai sus174. Ele sunt încă utile pentru conchiderea esenței. S-ar putea 
totuși să pară că ele nu ar fi de nici un alt folos decât să primim noțiunea 
de-a dreptul, fără demonstraţie, aşa cum am fi putut să o facem de la 
început, fără să mai recurgem la o diviziune. Este însă o diferenţă dacă, 
în formularea unei definiţii, o determinare este afirmată mai întâi sau 
mai târziu!75, de exemplu, nu este totuna dacă spun „un animal înblânzit 
cu două picioare“ și „un animal cu două picioare înblânzit“. Căci, dacă 
orice definiţie este alcătuită din două elemente, dacă „animal înblânzit“ 
constituie o unitate, dacă, mai departe, din această unitate şi o diferență 
specifică rezultă omul sau orice altă unitate în discuţie, atunci trebuie să 
pretindem o definiţie care a fost dobândită prin diviziune. 

Numai pe calea diviziunii avem o garanţie că nu s-a omis nici 
o determinare a esenţei!76. Căci, dacă am ales ca început genul potrivit, 
dar am recurs la diviziuni prea îndepărtate!”7, atunci nu totul va cădea 
sub această diviziune, cum, de exemplu, nu orice animal are aripi pline 
sau despicate, ci numai animalul înaripat, întrucât această diferență!78 
aparţine numai animalului înaripat. La animal însă, prima diferenţă este 


174 În Analitica secundă II, 5,91 b s-a arătat că diviziunea nu este o demonstraţie 
a definiţiei, fiindcă valoarea ei probantă este slabă. Totuși, diviziunea este utilă în căutarea 
genurilor şi speciilor, adică a compunerii notelor generale. Pentru căutarea și găsirea 
esenței (notelor generale), Aristotel întrebuințează totuși termenul de „conchidere“ 
(ovuNăoviteo8a+), deși nu poate fi vorba de un silogism propriu-zis. Diviziunea este 
incapabilă de a înlocui silogismul, cum se ştie din polemica lui Aristotel împotriva lui 
Platon în Analitica primă |, 31. 

175 Nu am putea avea notele generice ale definiției nemijlocit, fără a mai 
recurge la diviziune? Utilitatea diviziunii ca metodă logică nu stă în demonstrație, ci în 
trecerea ordonată de la general la particular, în așezarea atributelor, în ordinea generalităţii 
lor. Nu este totuna a spune: „animal înblânzit cu două picioare“ și „animal cu două picioare 
îmblânzit“. Trebuie să aflăm din diviziune care este unitatea originară la care se adaugă 
diferența specifică. Căci, spune Aristotel, orice definiţie este alcătuită de două elemente: 
gen și specie. 

116 Capacitatea divizunii de a trece de la general la particular este o garanţie 
că nu s-a omis nici un element necesar definiţiei. 

177 Adică s-a sărit o subdiviziune intermediară, oprindu-ne la una mai îndepăr- 
tată. Rezultatui va fi că nu toate lucrurile de definit intră în unitatea logică formată 
defectuos. Nu orice animal are aripi, ci un anumit animal. 

178 „Diferenţa“ (Gaqopd) desemnează treapta respectivă a diviziunii. 

numai aceea care se aplică la orice animal. Tot așa vom spune despre 97 a 
celelalte genuri, fie coordonate, fie subordonate termenului de animal. 
Prima diferență, de exemplu, a păsărilor, este aceea care este valabilă 
pentru orice pasăre, a peștilor, aceea care este valabilă pentru orice 
pește. Aplicând această metodă, putem ști că nu a fost omis nimic "?, 
altminteri vom face inevitabil omisiuni și nu vom avea siguranţa că 
diviziunea este completă. 

Dimpotrivă, nu avem nevoie, la definiţii şi diviziuni, să cu- 
noaștem toate lucrurile care există. Totuşi, unii susțin că este imposibil 
să cunoaștem deosebirile unui lucru faţă de celelalte, dacă nu cunoaștem 
toate aceste lucruri. Ei mai spun că fără totalitatea deosebirilor unui 
lucru nu am avea cunoașterea lucrului dat. Căci laturile în care lucrurile 
nu se deosebesc sunt identice, iar cele în care se deosebesc le fac să 
fie altele 180. 

Dar, în primul rând, această ultimă afirmaţie este falsă. Căci 
nu orice deosebire face ca lucrurile deosebite să fie altele. Lucrurile 
ce aparţin aceleiaşi specii au multe deosebiri, dar ele nu sunt esenţiale 
şi nu aparțin substanţeil8]. 

În al doilea rând, dacă luăm subdiviziuni ce se exclud și 
diferenţele lor, și ne-am încredințat că totul trebuie să intre în conţinutul 
uneia sau alteia, dacă apoi am admis că lucrul căutat intră într-una din 
ele, nu mai are nici o însemnătate dacă știm sau nu despre câte alte 
lucruri sunt valabile diferențele. Căci este evident că vom obţine esența, 
îndată ce, continuând diviziunea, vom ajunge la determinări care nu mai 
îngăduie alte diferenţieri!82. Că totul intră în diviziuni care se exclud 


119 Din ceea ce este necesar pentru o bună definiție. 

180 Aristotel discută o obiecţie pe care comeniatorii vechi o atribuie lui Speusippos, 
primul urmaș al lui Platon la conducerea Academiei. Obiecţia putea să tie adusă mai degrabă 
de un sofist, care vrea să reducă la absurd metoda socratic-platonică a diviziunii. Obiecţia 
susține: nu putem cunoaște un lucru dacă nu cunoaștem toate diferențele acelui lucru, şi 
nu putem cunoaște aceste diferențe dacă nu cunoaștem toate celelalte lucruri, fată de care 
lucrul dat se deosebeşte într-un chip sau altul. Obiecţia pretinde că înainte de a divide, trebuie 
să cunoaştem toate diferențele lucrurilor, deci să avem diviziunea ca și făcută. 

181 Aristotel dă un prim răspuns obiecției: nu este nevoie să cunoaștem toate 
deosebirile, fiindcă nu toate sunt esenţiale, specifice, ci pot fi accidentale. și de aceea 
nu fac lucrurile să fie altfel decât sunt. 

182 În al doilea răspuns adus obiecției, Aristotel relevă că diviziunea în doi opuși 
(dihotomia), împreună cu diferențele lor, ne oferă cadrul pentru a determina orice lucru: 

contradictoriu, fiindcă ele nu îngăduie termeni intermediari, nu este o 
simplă presupunere neîntemeiată, ci este o necesitate ca totul să intre 
într-una sau în cealaltă parte a diviziunii, dacă diferenţa este valabilă 
pentru diviziunea respectivă/83. 

Dacă vrem să stabilim definiţia unui lucru, trebuie să ținem 
seama de trei puncte de vedere: întâi, să scoatem la lumină numai note 
esenţiale; al doilea, să le seriem în ordine după locul pe care-l ocupă; 
al treilea, să le enumerăm fără nici o omisiune!84. 

Satisfacem primul punct de vedere, dacă suntem în stare, așa 
cum izbutim să o facem la accidente, să stabilim prin raționament genul 
şi diferenţa!%5. Al doilea, obținem ordinea potrivită, dacă pornim de 
la primul atribut; și este atribut prim acela care urmează logic tuturor 
celorlalte, dar el nu urmează celorlalte, căci trebuie să exaste un 
asemenea atribut. O dată stabilit acest prim termen, vom continua să 
trecem la atributele imediat inferioare, deoarece al doilea va fi cel dintâi 
pentru celelalte, și tot așa, al treilea va fi primul pentru celelalte. Dacă 
eliminăm un termen de sus, atunci cel ce urmează este cel dintâi pentru 
celelalte. Şi tot așa mai departe186. În sfârșit, enumerarea este fără nici 
o omisiune, dacă plecăm de la prima diferenţă a diviziunii şi arătăm că, 
de exemplu, orice animal trebuie să fie sau una sau alta, și că, de fapt, 
îi aparţine aceasta. După aceea, luăm diferenţa acestui nou întreg și 
procedăm așa până ajungem la un întreg care nu mai permile o 


dacă ştim că lucrul intră într-unul din cei doi membri ai divizunii, nu mai are nici o 
importanță dacă știm sau nu știm despre câte alte lucruri sunt valabile acele diferențe. Este 
de ajuns să continuăm diviziunea până ce ajungem la diferenţe ultime, la speciile infime. 

183 Dacă diviziunea este dihotomică pe baza contradicției, de exemplu, orice 
lucru este A sau non-A, se înțelege că este necesar ca orice obiect să aparţină unuia din 
cei doi termeni fără intermediari, fără un al treilea termen. 

184 Toate aceste condiţii ale definiţiei, adică ale găsirii genului și diferenţei, 
au fost stabilite mai înainte (vezi cap. 5). Urmează precizări pentru realizarea celor trei 
condiţii. 

185 Constituim definiția, întâi, dacă suntem în stare să stabilim, ca o concluzie, 
că genul și notele sale esenţiale aparţin unui lucru, aşa cum stabilim apartenenţa 
accidentelor. 

186 În al doilea rând, respectăm ordinea lucrurilor, dacă pornim de la atribu tul 
cel mai general, care — potrivit expresiei lui Aristotel — „urmează“ (âxohovBe) celorlalte. 
Aşa, de exemplu, lui „biped“ îi urmează „animal“, pe când lui „animal“ nu-i urmează 
altceva mai general. Deci, „animal“ este termenul cel mai cuprinzător, deci cel dintâi. 
Al doilea termen este acela căruia îi urmează numai cel dintâi, și tot așa mai departe. 

diferenţiere. Cu alte cuvinte, îndată ce am ajuns la ultima diferență, 
întregul nu mai permite diferențierea în specii!87. 

Putem fi siguri că nu am introdus în definiţie prea mult, 97b 
deoarece toate notele găsite aparțin esenței, dar și că nu am omis nici 
una, căci nota omisă ar trebui să fie sau gen, sau diferență specifică. 
În adevăr, am pornit de la gen și prin subdivizarea lui i-am adăugat 
diferenţele specifice, fiindcă n-a mai rămas nici o diferență!88. Dacă ar 
fi rămas vreuna, ar fi trebuit ca întregurile ultime să se diferenţieze 
din nou după specii, ceea ce nu mai este cazul. 

Așadar!8, când pornim să căutăm notele definitorii ale 
lucrurilor, trebuie să avem în vedere lucruri ce se aseamănă și se 
deosebesc, pentru a descoperi la acestea ceea ce ele au în comun. După 
aceea, vom cerceta alte lucruri care, ce e drept, aparțin aceluiași gen, 
dar care, deși sunt de aceeași specie, sunt deosebite de cele care aparțin 
altei specii. După ce am găsit la această a doua grupă ceea ce au comun, 
procedăm la fel cu celelalte lucruri. Și tot aşa, vom căuta la obiectele 
astfel grupate ceea ce este comun în ele, până ce ajungem la o singură 
noțiune. Aceasta este definiţia lucrului!%. Dacă însă ajungem nu la o 


187 În al treilea rând, garanţia că enumerarea s-a făcut fără omisiune este 
divizarea primei diferenţe în două alternative, în doi opuși, așa încât, de exemplu, animal 
trebuie să intre în una sau în alta. Continuăm divizarea până ce se ajunge la un întreg care 
nu se mai diferenţiază, care este dar specia infimă, căreia îi urmează genul propriu. 

188 Definiţia nu este abundentă, dacă notele găsite sunt esenţiale, nu este nici 
deficitară, dacă ceea ce este omis nu este nici genul, nici diferența specifică, sigurele 
expresii adecvate ale definitului. Nu este genul, fiindcă de la el porneşte diviziunea: nu 
este diferenta specifică, fiindcă la ea se oprește diferenţierea prin diviziune. 

189 Aristotel reia discuția asupra diferenței prin compoziție, după ce a terminat 
digresiunea asupra diviziunii. 

19% Procedura formării definiţiei prin compoziţie are ca scop găsirea unei 
singure noțiuni care îmbrățișează toate speciile, iar ca mijloc căutarea notelor comune 
pornind de la lucrurile particulare care aparțin diferitelor specii. Se caută întâi speciile, 
ceea ce este comun într-o specie, apoi în alte specii înrudite, pentru a se ajunge la notele 
comune ale diferitelor specii. Metoda este empirică, ea formează definiția, cercetând a 
posteriori notele comune, nu hotărând a priori. Dacă nu se ajunge la o singură noțiune 
comună, ci la două sau chiar mai multe, aceasta este dovada că detinitul nu este unitar, 
adică nu se cuprinde în același gen. Desigur, prima metodă a definiţiei prin diviziune 
procedează oarecum a priori, ca și cum am cunoaște toate speciile sau diferențele unui 
gen. Metoda compoziției, dimpotrivă, are ca punct de plecare lucrurile particulare şi se 
ridică din note comune cu sfera restrânsă la note comune cu sferă tot mai largă. 

singură noțiune, ci la două sau chiar mai multe, atunci este evident că” 
ceea ce căutăm să definim nu poate să fie unul, ci trebuie să fie doi. 

Voi ilustra expunerea printr-un exemplu!?!. Dacă ne întrebăm 
ce este mândria, trebuie să căutăm ce au comun unii oameni mândri 
pe care îi cunoaștem, bunăoară, ce au comun Alcibiade, Ahile și Aiax 
ca oameni mândri? În comun au că nu pot îndura o jignire. Unul a pomit 
război din pricina aceasta, al doilea s-a retras mânios, iar al treilea s-a 
sinucis. Dar vom cerceta și alte cazuri, de exemplu, pe Lisandru și pe 
Socrate. Dacă constat la aceştia impasibilitate faţă de binefacerile şi 
loviturile soartei, examinez cele două note descoperite și mă întreb: 
ce au comun impasibilitatea faţă de soartă și iritabilitatea faţă de orice 
jignire? Dacă nu au nimic comun, există două feluri de mândrii. 

Orice definiţie (noţiune) este totdeauna universală. Căci mediul 
nu stabilește ceea ce este și nu este sănătos pentru un singur ochi, ci 
pentru toți ochii, sau după speciile de boli!92. Este mai uşor a defini 
specia particulară decât generalul. De aceea, trebuie să procedăm de 
la particular la general. De asemenea, omonimia este mai greu de 
descoperit la general decât la particular!93. 

Cum raționamentele trebuie să fie concludente, tot aşa defi- 
niţiile trebuie să fie clare. Aceasta înseamnă că, la o noțiune cu aplicaţii 
deosebite, se va defini fiecare aplicaţie specifică în ceea ce are ea 
propriu, de exemplu, se va defini „asemănarea“ nu în toată generalitatea 


191 Exemplul ce urmează ilustrează procedeul de a căuta definiţia de jos în sus. 
Exemplul nu este totuşi concludent. Aristotel vorbeşte numai de speciile diferite ale 
mândriei (ueyadowWuxia), dar nu ne arată de ce amândouă se cheamă mândrie, deci el nu 
cercetează și ceea ce au în comun cele două specii atât de diferite ale mândriei. Exemplul 
este mai degrabă de diviziunea genului în specii. Dacă însă genul nu are o definiție unică, 
mai putem vorbi de specile lui? 

192 Constatarea că orice noţiune (6pos') sau definiţie (5piouds) este generală, 
nu individuală, nu avea nevoie să fie repetată. Aristotel o face. pentru a cerceta care din 
cele două metode de a găsi definiția este cea mai potrivită. Alineatele ce urmează clarifică 
această chestiune. 

193 Metoda cea mai potrivită este aceea de a porni de la specia particulară, care 
este mai ușor de definit decât genul. De asemenea, echivocurile, adică aceleași cuvinte cu 
sensuri diferite (omonimele), se descoperă mai ușor la specii, la diferențele specifice — 
la „particular“ (Tò kaðékaoTtov), cum spune Aristotel — decât la general (rò ka6hov). 
Termenul de kaBekaorov înseamnă de obicei individualul. Cum individualul, de exemplu, 
Socrate, nu poate fi definit, acest termen are aici sensul de particularitate a unui gen, adică 
diferență specifică. 

ei, ci separat, la culori și figuri, și tot aşa, „ascuţit“ la voce. Astfel vom 
progresa spre universal, fiind cu băgare de seamă să nu fim înșelaţi de 
omonime194. 

Adăugăm că, dacă în discuţiile dialectice nu trebuie să vorbim 
figurat, este de la sine înţeles că nici în definiţii nu trebuie să ne folosim 
de termeni figuraţi. Altminteri, va trebui să ne folosim de termeni 
figurati și în dialectică!95. 


14 
<Cum să alegem genurile în demonstrație> 


Pentru a rezolva problemele, trebuie să ne folosim de analize 
şi de subdivizuni17. Alegerea acestora constă în a lua ca punct de plecare 
un gen comun, de exemplu, genul animalelor, dacă acesta este obiectul 
cercetării, și apoi să ne întrebăm ce însușiri aparţin oricărui animal. 
După ce am stabilit aceasta. trebuie să cercetăm ce însuşiri urmează 
logic din cea dintâi din subdiviziunile restante!%. Dacă, de exemplu, 


194 Pentru a defini „asemănarea“, este util să cunoaştem diferitele ei aplicaţii 
la culori sau figuri, însă nu credem că această cercetare particulară ar putea modifica 
apreciabil definiția „asemănării“. Cu totul altul este cazul noțiunii de „ascuțit“, care este 
omonimă sau echivocă. Un sunet „ascuţit“ nu este o figură „ascuţită“ sau un cuțit „ascuţit“. 

195 Este importantă este această ultimă regulă a definiţiei, de a nu folosi tenneni 
figurati, metafore (ueTabopai) nici în definiții, nici în dialectică, în discuţii. Metafora este 
explicarea unui termen prin altul, mai sensibil, în orice ca7 din alt gen decât al celui definit. 
Metafora poate fi utilă, în lipsă de termeni proprii, ea este periculoasă în logică, îndeosebi 
în dialectică, unde definiţia are un rol principal, adică este un loc comun (topos) necesar, 
cum arată Topica. 

19% „Problemele“ au o însemnătate deosebită în dialectică (vezi Topica, |, 11). 
Ele reprezintă teze în discuţie, fiindcă nu s-a ajuns la o opinie universal recunoscută. În 
acest capitol, problema, întrebarea se referă îndeosebi la cauză („pentru ce“). 

197 „Analize“ (Gaipeoeis) şi „subdiviziuni“ ( varopai) par a fi sinonime. 
Totuși, trebuie să fie o deosebire între ele: „analiza“ împarte un întreg în părţile lui, 
„diviziunea“ împarte termenii generali în genuri și specii. După exemplele ce urmează, 
subdiviziunea este preocuparea principală. Ea este în același timp şi O „analiză“. 

198 „Însuşiri ce urmează logic“ sunt însușirile esenţiale; „subdiviziunile 
restante“ sunt subdiviziunile genului ales iniţial. După ce am stabilit însuşirile genului (ale 

subdiviziunea este clasa păsărilor, vom căuta ce însușiri sunt valabile 
pentru orice pasăre. Şi tot așa ne vom întreba despre subdiviziunile 
următoare. Se înţelege de la sine, că atunci vom fi în stare să arătăm pe 
ce temei aparțin animalelor, care sunt cuprinse într-un gen comun, 
anumite însușiri, de exemplu, pe ce temei aceste însușiri aparțin omului 
sau calului. Să luăm A pentru „animal“, B pentru „însușirile oricărui 
animal“, iar C, D, E pentru „anumite specii de animal“. Vedem acum 
de ce lui D îi aparţine B: din cauza lui A. Același raționament este 
valabil pentru celelalte specii!%. 

Până aici am ales exemple în care numele date genurilor 
comune sunt cele obișnuite2*. Dar nu trebuie să avem în vedere numai 
acestea, ci şi altele, în care, o dată găsită nota comună unei grupe?!, 
trebuie să o scoatem în relief și să vedem căror animale ie aparţine ea 
şi ce proprietăţi mai are. De exemplu, dacă am constatat că animalele 
cu coame rumegă şi nu au dinţi decât la maxilarul inferior, vom cerceta 


care animale au coarne. Atunci vom înțelege de ce acele note comune 


aparțin numitelor animale: anume, fiindcă au coame?0?. 


„animalului“), vom stabili însuşirile subdiviziunilor care rezultă din împărțirea genului. 
Exemplul următor explică de ajuns. 

19 Exemplul ne arată în ce condiţii „anumite însuşiri“ sau atribute (B, adică 
termenul major) aparțin diferitelor specii de animale (C, D, E, termenul minor). Exemplul 
se referă numai la specia D. Explicaţia este următoarea: atributele aparțin speciilor, fiindcă 
acestea sunt cuprinse în termenul mediu (A), care este genul lor, deci speciile posedă 
atributele fiindcă sunt „animale“ (A). 

200 Exemplele alese până acum apartin unor genuri care au un nume bine 
cunoscut. Putem căuta speciile și la genurile care nu au un nume recunoscut sau au un 
nume compus, nu unic. 

201 Este destul să găsim o însușire sau notă comună, pentru ca să începem a 
căuta căror specii le aparține nota comună, caracteristică pentru un gen fără un nume unic 
obişnuit. 

202 După ce am descoperit că animalele cornute rumegă, adică au încă un 
stomac, dar și o dentiție numai la un maxilar, vom căuta să aflăm ce animale au aceste 
caractere (rumegă şi cu un singur rând de dinţi). Vom ști atunci că ele posedă coarne. 
Siiogismul va fi următorul: 


Toate animalele comute rumegă 
Boul, oaia, capra au coarne 


Boul, oaia, capra rumegă. 
Comentatorul din epoca Renașterii, Zabarella face observaţia că în acest capitol 
nu este vorba de cauză, ci numai de procedeul de a alege subiectul ce are un atribut. Nu 

O altă cale este aceea de a pune în lumină organe cu funcţii 
analoge203. Poate că nu găsim o determinare comună, unitară pentru osul 
sepiei, scheletul peștelui şi osul altor animale, și totuși există proprietăţi 
care sunt comune acestor organe, ca și cum ele ar avea aceeași natură20%, 


15205 


<Un singur termen mediu pentru a rezolva 
mai multe probleme> 


Există probleme care intră în aceeași grupă, fiindcă sunt 
rezolvate prin același termen mediu, de exemplu, acela care se referă la 
un schimb de acţiune și reacțiune205. Dintre aceste probleme, unele 
aparțin, ce e drept, aceluiași gen, dar se deosebesc prin aceea că sunt 
formate din alt material și că se manifestă diferit. Așa, de exemplu, ne 
întrebăm: de ce răsună ecoul, de ce se reflectă imaginile și de ce se 


e vorba dar de cauza care face ca unele animale să aibă coarne — aceasta ar putea fi lipsa 
unei părți de dentiţie, a cărei substanță a trecut la coarne — ci numai în ce condiţii, în 
ce măsură un animal are anumite caractere. Întrucât sunt animale cornute, numitele specii 
rumegă și au un singur rând de dinţi. De aceeași opinie sunt J. Barthelmy, Saint Hilaire, 
Logique d'Aristote, t. HI, p. 268 și J. Tricot, Organon, IV, p.227 Exemplul dat de Aristotel 
revine de mai multe ori în operele sale biologice: Istoria animalelor, I1, 1 și 17 şi Despre 
părțile animalelor, Ul, 2 şi 14. 

203Un alt procedeu de a găsi speciile cărora li se aplică anumite atribute este 
analogia, amestecul de asemănări și deosebiri. Organele cu funcţii analoge aparțin aceluiași 
„7, deși nu găsim un nume comun, unitar pentru acesta, în care intră osul sepiei, scheletul 
peștilor și oasele altor animale. Aceste trei organe au funcţii analoge și de aceea pot fi 
considerate ca având aceeași „natură“ (physis). 

204 „Natura“ poate însemna și „origine“, ceea ce este o presimțire a transfor- 
mismului. 

205 Capitolele 15-18 au ca temă descoperirea cauzei, a termenului mediu. 
Problema definiţiei este părăsită din nou pentru a se adînci problema cauzalității. 

206 Sunt probleme care formează aceeași grupă, fiindcă toate se rezolvă prin 
acelaşi termen mediu, prin aceeași cauză. Primul caz este identitatea problemelor în gen 
şi specie. Aristotel arată numai cauza comună, fără a da exemple. Cauza este numită 
GvTunepioTaois, care înseamnă acțiune contrară alteia, reacție. Comentatorul Filopon 
dă ca exemple: digestia mai bună în timpul iernii, respirația mai puternică în somn, locurile 
subterane sunt mai calde iarna şi au drept cauză concentrarea căldurii contra frigului. 


223 


98 b 


ARISTOTEL 


formează curcubeul? Toate aceste probleme sunt identice în gen, fiindcă 
toate sunt o reflectare, dar diferă ca specie207. 

Alte probleme se deosebesc prin aceea că termenii lor medii 
sunt subordonați?08. Să luăm un exemplu, de ce cursul Nilului este mai 
puternic către sfârșitul lunii? Fiindcă luna este mai furtunoasă către 
sfârșitul ei. De ce acum luna este mai furtunoasă către sfârșit? Fiindcă 
astrul Luna se micșorează. Între acești doi termeni medii există raportul 
arătat. 


16 


<Putem conchide deopotrivă de la cauză la efect şi de la efect 
la cauză?> 


În ce priveşte raportul dintre cauză și efect, ne putem întreba 
dacă trebuie să fie dată și cauza când este dat efectul20%. De exemplu, 
dacă frunzele cad sau Luna suferă eclipsă, trebuie să fie date și cauzele 
lor, care constau în faptul că frunzele sunt late la căderea frunzelor și 
în interpunerea Pământului la eclipsa de Lună?10, 


207 Cazul al doilea este identitatea problemelor numai în gen, nu şi în specie. 
Cele trei feomene identice în gen (ecoul, reflectarea imaginii din oglindă, formarea 
curcubeului), au aceeași cauză; „reflexia“, întoarcerea înapoi, repercutarea (ăvakAauis) 
a sunetului sau luminii 

208 Cazul al treilea: sunt mai mulţi termeni medii, dar sunt subordonați unul 
altuia. Exemplul lui Aristotel preocupa ştiinţa greacă: creşterea periodică şi revărsarea 
Nilului. Nilul creşte, fiindcă plouă (fiindcă luna, ca fracțiune de timp, este „furtunoasă“), 
iar ploaia este provocată de scăderea Lunii ca astru, adică de dispariția Lunii. Aristotel nu 
avea dreptate, deoarece cauza adevărată este topirea zăpezii în munți la solstițiul de vară. 
Micșorareu Lunii nu are nici un efect, fiindcă acest fenomen este același pe întreg 
Pământul. 

29 Problema este dacă putem demonstra cauza prin efect, aşa cum demonstrăm 
efectul prin cauză. Aristotel admite la început, prin argumentare dialectică, soluția 
afirmativă și sfârşeşte, după ce înşiră obiecțiile și trece un moment prin soluția negativă, 
tot cu soluția afirmativă. 

210 Cele două exemple: căderea frunzelor, fiindcă sunt late, şi eclipsa Lunii, 
fiindcă se interpune Pământul, au mai fost utilizate de Aristotel, deși ele au o valoare 
demonstrativă inegală. Demonstrația de la efect la cauză nu are aceeași putere probantă 
ca aceea de la cauză la efect. Raționamentul este dialectic. 

În adevăr, dacă aceste cauze nu sunt prezente, trebuie să fie 
cauză altceva, iar dacă această cauză este prezentă, trebuie să fie dat 
şi efectul. De exemplu, dacă Pământul se interpune, este eclipsă, iar 
dacă sunt late, frunzele cad. Dacă este așa, cauza și efectul sunt legate 
prin simultaneitate și pot fi dovedite una prin alta. Să admitem că A 
înseamnă „căderea frunzelor“, B „frunze late“, iar C „viţa de vie“. Dacă 
A aparţine lui B, căci toate plantele cu frunză lată pierd frunzele, și dacă 
B aparţine lui C, căci viţa de vie are frunze late, atunci A aparţine lui 
C şi deci, orice viţă de vie va pierde frunzele. Cauza este B, termenul 
mediu. 

Dar prin „căderea frunzelor“ putem dovedi, de asemenea că 
„vița de vie are frunze late“211. Să luăm D pentru „frunze late“, E pentru 
„căderea frunzelor“ și F pentru „vița de vie“. Acum E aparţine lui F, 
căci orice viţă de vie pierde frunzele, D aparține lui E, căci orice plantă 
cu frunze late îşi pierde frunzele; deci viţa de vie are frunze late. Cauza 
este, în cazul de fată, „căderea frunzelor“. 

Dacă însă nu este posibil ca lucrurile să se cauzeze reciproc, 
căci cauza trebuie să fie înaintea efectului, atunci cauza eclipsei este 
interpunerea Pământului, nu eclipsa este cauza interpunerii 
Pământului?!2. Dacă demonstraţia prin cauză ne dă „pentru ce“ al 
lucrului, cealaltă demonstraţie ne dă numai faptul, atunci cunoaștem 
„faptul“ interpunerii, dar nu știm „pentru ce“. Este evident însă că nu 
eclipsa este cauza interpunerii, ci aceasta este cauza eclipsei, fiindcă 
în chiar noţiunea de eclipsă se cuprinde interpunerea Pământului. Este 
de la sine înțeles că eclipsa este cunoscută prin interpunerea 
Pământului, nu însă invers. 


21 După demonstrarea efectului („căderea frunzelor“ la vita de vie) prin cauza 
(termen mediu) „frunze late“, urmează demonstrația reciprocă a cauzei prin efect. Aristotel 
schimbă literele, deşi fenomenele sunt aceleași, pentru a distinge cele două raționamente. 
În al doilea silogism, „cauza“, adică termenul mediu explicativ, este „căderea frunzelor“, 
care în realitate este efectul. Aristotel nu face o strictă distincţie între raţiunea de a fi (cauza 
reală) și rațiunea de a cunoaște, care poate fi și un efect. 

212 Demonstrația nu este, în exemplul dat, circulară, fiindcă efectul şi cauza 
nu sunt simultane, ci cauza premerge efectului, şi o demonstraţie se aplică la cauză, iar 
cealaltă la efect. Numai demonstrația prin cauză ne dă „pentru ce“ al lucrului; demonstrația 
prin efect ne dă faptul şi un regres de la efect la cauză, dacă este cunoscută cauza. 
Interpunerea Pământului este cauza eclipsei Lunii, nu invers. Eclipsa este un fapt, un efect, 
care ne dezvăluie cauza numai dacă această cauză este cunoscută şi este unică. 

Dar s-ar putea oare ca același efect să aibă mai multe cauze?215 
Acesta este cazul când același atribut este enunțat nemijlocit despre mai 
multe lucruri. De exemplu, A214 aparține nemijlocit lui B, de asemenea, 
lui C ca alt subiect, iar aceştia doi aparțin la rândul lor lui D și E. Cauza 
că A aparţine lui D este B, iar cauza că A aparţine lui E este C?!5. 
Așadar, dacă este prezentă cauza, trebuie să fie prezent și lucrul, dar 
dacă este prezent lucrul, nu este nevoie să fie prezentă vreuna din 
cauzele lui, ci este necesar să fie prezentă una din ele, nu toate însă216. 

Nu s-ar putea oare, mai degrabă, când problema este uni- 
versală, ca și cauza să fie un întreg, iar efectul să fie universal?!” Astfel, 
dacă faptul căderii frunzelor aparţine numai unei clase de lucruri, iar 
această clasă are subclase, atunci acel fapt este valabil universal și 
pentru aceste subclase, sau pentru plante în genere, sau pentru un anumit 
fel de plante. În aceste raționamente, cauza trebuie să aibă aceeași sferă 
ca și efectul, ele fiind deci convertibile. Revenind la exemplul nostru, 
ne întrebăm: de ce arborii își pierd frunzele? Dacă aceasta se întâmplă, 
cum se admite, findcă seva se întărește, atunci trebuie, când arborele își 
pierde frunzele, să aibă loc și întărirea sevei, și, tot aşa, când se întăreşte 
seva — nu oriunde, ci în arbore — trebuie să cadă frunzele?18. 


213 Este posibil — se poate obiecta — ca același efect să aibă mai multe cauze, 
şi atunci, dacă nu cunoaștem dinainte cauza, efectul nu poate demonstra cauza, fiindcă 
efectul nu este reciproc cauzei. 

214 A este efectul și al lui B şi al lui C, iar aceştia sunt efectul, respectiv, al 
lui D și E. 

215 Silogismele sunt următoarele: 

1. B este cauza lui A 

D este cauza lui B_ 
D este cauza lui A. 


2. C este cauza lui A 
E este cauza lui C 
E este cauza lui A. 
216 Deci putem demonstra efectul (lucrul) prin cauză, nu cauza prin lucru 
(efect), dacă efectul are mai multe cauze, fiindcă nu ştim care este cauza lui. Știm numai 
că el trebuie să aibă o cauză, nu știm însă care din ele. 
217 Aristotel ajunge totuși la soluția afirmativă, adică la determinarea reciprocă 
a efectului și cauzei, dacă efectul are numai o anumită cauză, așadar, dacă demonstraţia 
se referă la universal, așa încât cauza și efectul au aceeași sferă și, ca atare, sunt 
reciprocabile sau convertibile. Cum demonstraţia este totdeauna universală, termenul 
mediu este valabil în întregime despre efect, adică este ceva închis în sine, un tot. 
218 Aristotel recurge la exemplul căderii frunzelor ca efect al unei singure 
cauze: întărirea sevei la codita frunzelor. Cauza este coexistentă efectului. În cazul acesta, 

17 


<În ce cazuri cauze diferite pot produce aceleași efecte> 


Este oare posibi! ca același efect să nu aibă, în cazuri diferite, 
aceeași cauză, ci o alta? Sau nu este posibil?219 Dacă demonstraţia este 
valabilă „în sinc“, nu pe temeiul unui semn sau accident, așa ceva nu 
este posibil, fiindcă atunci termenul mediu este esența termenului 
ma jor220. Dacă demonstraţia nu este valabilă „în sine“, este posibil ca 
același efect să aibă o altă cauză, după cazuri??!. Putem, desigur, să 
considerăm atât efectele, cât și subiectele lor, ca fiind accidentale, dar 
atunci nu pare că ne aflăm în fața unor probleme. Dar și în această 
posibilitate, termenul mediu va avea aceeași comportare față de termenii 
extremi: el va fi omonim, dacă ceilalți termeni sunt omonimi, și un gen, 
dacă termenii ceilalţi sunt generici222. Să luăm un exemplu: de ce într- 
o proporție termenii sunt permutabili? Cauza acestui fapt este alta la 
linii și la numere, fiindcă este vorba de lucruri diferite. Totuși, este 
aceeaşi, când este vorba numai de o anumită proporţie, de creștere. Tot 
așa în toate cazurile asemănătoare223. 


demonstraţia se poate face de la cauză la efect, ca şi invers. Ea este valabilă pentru toate 
subclasele arborilor ce pierd frunzele din una şi aceeași cauză. 

219 În capitolul17, Aristotel răspunde la întrebarea pusă în capitolul precedent: 
„Dar s-ar putea oare ca același efect să aibă mai multe cauze?“ Chestiunea a fost dezvoltată 
acolo — aici ea primeşte răspuns. Dacă unul şi același atribut aparține mai multor lucruri, 
acest atribut poate avea oare mai multe cauze, după natura lucrurilor, sau are una și aceeași 
cauză, cu toată diferența de natură a lucrurilor? Vom vedea că răspunsul lui Aristotel va- 
riază, după cum atributul este esenţial sau „în sine“, sau este accidental şi un simplu „semn“. 
Despre silogismul fundat pe semne, Aristotel s-a ocupat în Analitica primă, Il, 27. 

220 Dacă termenul mediu (cauza) este esența termenului major, cum esența 
este una, și cauza va fi una. Atunci, demonstrația reciprocă este posibilă. 

221 Dacă atributul este accidental, concluzia silogismului nu va fi universală 
și necesară, deci silogismul nu va fi o „demonstraţie“, adică o adevărată problemă 
ştiinţifică. 

222 Silogismul cu concluzie accidentală, neuniversală, va avea un termen 
mediu, de asemenea accidental. Cum sunt termenii extremi, tot așa va fi termenul mediu. 

223 Exernplul se referă la un silogism accidental, fiindcă se aplică la specii, nu 
la gen. Dacă proporția se aplică la numere, pe de o parte, la linii, pe de altă parte, cauza 
proporției va fi alta. Dacă se aplică însă la proporție în genere, considerată ca anumită 
creştere a termenilor, termenul mediu va fi acelaşi. 

Dimpotrivă, dacă culorile și figurile sunt asemănătoare, cauza 
asemănării este alta pentru culori şi alta pentru figuri?2%. Căci, în 
exemplul nostru, „asemănarea“ este aceeaşi numai cu numele. La figuri, 
ea înseamnă că laturile au aceeași proporție și unghiuri egale, la culori 
că senzaţia este unitară sau altceva de același fel. Dar lucrurile identice 
prin analogie comportă raționamente în care termenul mediu este identic 
tot prin analogie225. 

Explicaţia acestei situaţii este următoarea: cauza, efectul și 
lucrul ce suferă efectul corespund unul altuia2?6. Dacă efectul este 
considerat numai într-un caz particular?27, el rămâne totuși valabil și 
pentru alte cazuri. De exemplu, teorema că suma unghiurilor exteme 
este egală cu patru unghiuri drepte este valabilă nu numai pentru 
triunghiuri și dreptunghiuri, ci pentru toate figurile cu unghiuri, dar 
nu mai departe. Căci toate figurile la care suma unghiurilor externe este 
egală cu patru unghiuri drepte au același termen mediu228, fiindcă 
termenul mediu este definiţia termenului major şi aceștia sunt 
convertibili. De aceea, toate științele se dezvoltă din definiţii?2%. 

Să ilustrăm cele spuse printr-un exemplu. Căderea frunzelor 
aparține viței de vie, dar nu numai ei; aparţine, de asemenea. smo- 
chinului, dar și aici nu numai lui. Dimpotrivă, ea aparține tuturor plan- 
telor cu frunze late și li se aplică numai lor. Dacă luăm termenul mediu 
ce vine îndată după cel major, obținem definiția??? căderii frunzelor. În 
adevăr, termenul mediu prim și nemjlocit în toate cazurile este acela 


224 Exemplul ilustrează cazurile de silogism accidental prin omonimie sau 
echivoc. „Asemănarea“ este aceeași numai cu numele, dacă se aplică la omonime. 

225 Identitatea la toți cei trei termeni: extremi și mediu, este analogică, deci 
accidentală, căci termenii care se aseamănă numai parţial sunt, din acest punct de vedere, 
identici, în rest nu se aseamănă, deci nu sunt identici. 

226 Cauza, efectul și subiectul efectului au aceeași sferă în demonstraţie, deci 
sunt luate universal. 

221 Dacă subiectul nu este luat universal, ci particular, efectul rămâne valabil 
şi pentru alte subiecte. 

228 Pentru toate figurile la care suma unghiurilor externe este egală cu două 
unghiuri drepte, cauza explicativă este aceeași. Cauza este esența sau definiția termenului 
major, și de aceea, termenul mediu și termenul major sunt convertibili. 

229 Orice ştiinţă demonstrativă nu este posibilă fără definiție, care ne dă 
termenul mediu sau esenţa lucrului. 


230 Definiţia este esență, iar esența este termenul mediu. 

care ne arată cauza, iar termenul mediu pentru această însușire este 
întărirea sevei sau altceva de același fel. Așadar, ce înseamnă „pierderea 
frunzelor“? Înseamnă „întărirea sevei la codiţa frunzei“251. 
Legătura dintre cauză și efect poate fi reprezentată schematic 
în chipul următor: să presupunem că A aparţine la toţi B, iar B aparţine 
tuturor speciilor lui D, dar şi altora. În orice caz, B este valabil universal 
despre D. Numesc universal un atribut, chiar dacă nu este convertibil, 
şi universal prim pe acela care nu este convertibil în fiecare caz, ci în 
totalitatea cazurilor, așa încât el are aceeaşi extensiune cu totalitatea, 
dar nu mai departe?3%. Așadar, cauza că A aparţine oricărui D este B. De 
aceea, A trebuie să se aplice dincolo de B, căci de ce ar fi unul mai mult 
decât altul cauza apartenenţei?2*4 Dacă acum A apartine la toţi E, 
acești E vor alcătui o unitate deosebită de B. Căci cu ce drept am putea 
spune că oricărui E îi aparţine A, nu însă că oricărui A îi aparține E? 

231 Exemplul ne este cunoscut: e vorba de a găsi cauza căderii frunzelor la mai 
multe specii de plante. Toate aceste specii au atributul de a avea frunze late. Nu aceasta 
este cauza căderii frunzelor, căci nu ea constituie definiţia termenului major, care este 
căderea frunzelor. Acest caracter definește speciile de plante sau termenul minor. Termenul 
mediu sau esența căderii frunzelor este întărirea sevei la codita frunzelor. Exemplul are 
patru termeni: căderea frunzelor (majorul) (A), speciile de plante cărora le cad frunzele 
(minorul), şi întărirea sevei (un termen mediu), foi late (alt termen mediu). De aceea, se 
constituie două silogisme: 

I. Toate plantele cu foi late pierd frunzele 

Vita de vie, smochinul etc. au foi late 
Vita de vie, smochinul pierd frunzele. 
II. Toate plantele la care seva se întăreşte la codita frunzelor pierd frunzele 
Vita de vie, smochinul etc. sunt plante la care seva se întăreşte etc. 
Vita de vie, smochinul etc. pierd frunzele. i 

232 „Schematic” înseamnă aspectul formal, considerarea în toată generalitatea. 
Scopul exemplului este să arate că acelaşi efect poate avea cauze diferite. 

233 Același efect (A) are cauze diferite (B și C), iar subiectele, lucrurile sunt 
şi ele diferite (D şi E). Să presupunem că A (efectul) aparţine lui D prin termenul mediu 
B. Aristotel, cu această ocazie, fixează sensul termenului de universal în legătură cu 
convertibilitatea. Un termen universal aplicat unei specii izolate nu este convertibil cu 
această specie, dar este convertibil cu totalitatea speciilor. 

234 A (efectul) este valabil pentru D prin B, dar A este valabil și în afară de B, 
altminteri, dacă A şi B ar fi convertibili, am putea spune că și A este cauză, nu numai 
B. În realitate, A este un efect valabil și pentru E, însă prin altă cauză decâ. B, prin C. 
A aparține la toți E, nu însă E aparține la toţi A. Dacă ar fi aşa, atunci B ar fi cauza şi a 
apartenenţei lui A la E. 

De ce nu există o cauză pentru această apartenență235, cum există una 
pentru apartenenţa lui A la toate speciile lui D? Căci și E formează o 
unitate. Unitatea o dă o cauză pe care trebuie să o căutăm. Această cauză 
este C26, 

Prin urmare, acelaşi efect poate avea două cauze, dar aceasta 
este adevărat numai pentru efectele care sunt specific diferite. De 
exemplu, cauza vieții lungi la patrupede este lipsa de fiere, în timp ce 
la păsări este constituţia lor uscată sau o altă cauză. 


18 


<Cauza adevărată este cauza proximă, nu cea mai generală> 


Dacă demonstraţia nu pornește îndată de la speciile infime??? 
și dacă ea permite nu numai un temen mediu, ci mai mulți termeni 
medii, atunci există mai multe cauze. Care dintre termenii medii este 
cauza cazurilor singulare?238 Acela care stă mai aproape de termenul 
general prim sau mai aproape de cazurile singulare? Este de la sine 
înțeles că termenul mediu este acela care stă mai aproape de cazurile 
particulare, fiindcă el este cauza că subiectul este conţinut în general2%. 


235 Cauza apartenenței lui A la E nu este B, ci C. 
236 Schema care generează posibilitatea ca același efect să aibă două sau mai 
multe cauze este următoarea: 


A 
/ N 
Au 


D E 


De exemplu: longevitatea (A) la patrupede (D) și păsări (E) are cauze 
deosebite: la patrupede este lipsa de fiere, la păsări constituția lor uscată, ce le ridică 
deasupra pământului. Cum va preciza îndată, în concluzie, același efect are cauze diferite, 
dacă efectul diferă după specii. Cauzele diferite B şi C presupun specii diferite (D și E). 

231 Speciile infime sunt indivizibile (G/7oua), deci prime. Aristotel înțelege 
aici, prin specii infime indivizibile, propoziţii nemijlocite, deci propoziții care nu au nevoie 
de un termen mediu. 

238 Cazurile singulare, indivizii, sunt speciile diferite (D și E). 

239Dacă un efect permite mai multe cauze, deci mai mulți termeni medii, care 
este oare cauza sau termenul mediu al cazurilor particulare (specifice): aceea care stă mai 
aproape de cazurile particulare (termenul minor)? Se înțelege că adevărata cauză este cauza 

Dacă, de exemplu, C este cauza că lui D îi aparţine B, atunci C este 
cauza că lui D îi aparține A, iar B este cauza că A îi aparţine lui C, în 
sfârşit, cauza că A îi aparţine lui B este însuși B2%. 

<Recapitulare. Cum ajungem să cunoaștem principiile> 


Ştim acum despre silogism și demonstraţie care este structura 
lor şi cum se constituie ele. Totodată ştim ce este știința demonstrativă, 
care nu se deosebește de demonstraţie?*!. Vrem acum să lămurim 
noţiunea de principiu, şi anume în ce chip și cu ajutorul cărei facultăţi 
cunoaştem principiile. Totuși, trebuie să rezolvăm înainte unele 
chestiuni disputate242. 


proximă, nu cea mai generală, fiindcă ea face ca un caz particular să fie cuprins într-o 
noțiune mai generală. 

240 Vrem să demonstrăm, de exemplu, că A îi aparține lui D. Pentru 
demonstrație dispunem de două cauze: B şi C, una mai aproape de atributul universal (A), 
cealaltă (C) mai aproape de cazul particular (D). Rezultă silogismul compus următor: 

A aparţine lui B 

B aparţine lui C 

C aparţine lui D 

A aparţine lui D. 

Cauza cea mai apropiată a lui D este C. Acesta (C) este cauza că lui D îi 
aparține B, iar B este cauza că A îi aparţine lui C. Dar pentru „A aparține lui B“ cauza 
este tot B, prin urmare, apartenenţa lui A la B este nemijlocită. 

24! Începutul capitolului recapitulează conținutul celor două Analitici, aproape 
prin aceleași cuvinte ca și în întâiul capitol al Analiticii prime. Sfârşitul Analiticilor se 
întâlneşte cu începutul lor. 

242 Silogismul şi demonstraţia, care este totuna cu știința demonstrativă, arată 
că o cunoştinţă (concluzia) derivă necesar din premise, care sunt „principiile“ raționa- 
mentului. În demonstraţie, adevărul concluziei depinde de adevărul premiselor sau prin- 
cipiilor. Până acum Aristotel nu s-a ocupat îndeosebi de noțiunea de principiu și de metoda 
de a-l cunoaște. Premisele sunt de două feluri: premisa majoră universală, fiindcă termenul 
major, cuprins în această premisă, este universal, și premisa minoră, în care se cuprinde 
termenul minor, adică termenul ce exprimă particularul subordonat termenului mediu. 
Concluzia subordonează termenul minor termenului major. Punând problema principiilor 
şi a metodei de a le cunoaște, Aristotel va trebui să cerceteze cum cunoaştem particularul 


231 


ARISTOTEL 


S-a stabilit la început?® că nu putem cunoaşte nimic prin 
demonstraţie, dacă nu cunoaștem primele principii nemi jlocite244. În ce 
priveşte cunoașterea principiilor nemijlocite, se poate discuta: dacă ea 
este sau nu este de același fel cu cunoașterea prin demonstraţie, dacă 
amândouă cunoașterile merită numele de ştiinţă sau dacă numai una 
este știință, iar cealaltă este un alt fel de cunoaştere245, în sfârșit, dacă 
această facultate de a cunoaşte principiile s-a născut o dată cu noi, dar 
fără știința noastră, sau dacă n-a existat înainte, ci a fost dobândită. 
Ne-ar mira să posedăm dinainte, fără să observăm, o cunoaștere care 
este superioară demonstraţiei. Dar și dacă am fi dobândit-o fără să o 
fi avut mai înainte, cum am putea să ne însuşim şi să predăm cunoştinţe, 
fără să fi precedat o facultate de a cunoaşte? Așa ceva nu este posibil, 
cum am arătat la demonstraţie. 

Este deci evident că nici nu avem înainte de a ne naşte cunoaș- 
terea principiilor, nici nu am dobândit-o dintr-o totală ignoranță și fără 
o anumită facultate. Aşadar, este necesar să dispunem de o facultate de 
a cunoaște, care însă nu este superioară principiilor cunoscute245. 


şi universalul și va ajunge la încheierea că cunoaştem universalul prin particular, adică 
inductiv. O ultimă chestiune care va fi supusă cercetării are o importanţă deosebită: cu 
ajutorul cărei facultăţi cunoaștem? Am tradus prin „facultate“ termenul de €fic (latină: 
habitus), care este ceva intermediar între potential şi actual. Totuși, facultatea prin care 
cunoaștem este ceva eminamente actual, intelectual intuitiv (vodc), de care ne vom ocupa 
la locul cuvenit. 

243 În opera de față, |, 2, unde se tratează despre ştiinţă în genere. 

24 Principiile formează o ierarhie: unele sunt subordonate altora până ce se 
ajunge la principii prime, care sunt cunoscute nemijlocit, fiindcă nu au altele superioare. 
Capitolul se interesează îndeosebi de mijlocul de a cunoaște primele principii. În adevăr, 
există mai multe principii prime, după genul fiecărei ştiinţe. Aristotel nu se ocupă aici 
de principiile prime ale tuturor științelor. Această problemă cade în sarcina Metafizicii. 

245 Noua temă ridică o seamă de probleme: 1. Este cunoașterea principiilor o 
Știință, Sau ea este o altă cunoaștere decât aceea demonstrativă? Aristotel susține că nu 
există o ştiinţă a principiilor, fiindcă principiile, prin natura lor, nu pot fi demonstrate. 
2. Dacă principiile nu constituie o ştiinţă, ci presupun o facultate specială, este oare această 
facultate înnăscută, fără a fi conştienţi că este înnăscută? Aristotel respinge teoria platonică 
a ideilor înnăscute, însă admite că avem o „facultate“ înnăscută, adică posibilitatea de a 
cunoaşte principiile. Cunoașterea principiilor are o certitudine mai mare decât demonstra- 
tia, de aceea ea nu constituie în sens propriu o ştiinţă. Știința este totdeauna dobândită prin 
demonstraţie. 

245 Cum s-a stablit în Analitica secundă, |, 1, nu pornim în cunoaștere de la o 
ignoranță totală, ci de la ceva ce preexistă. Dar cunoașterea ce preexistă nu este o cunoaștere 

În ce priveşte această facultate, experiența ne mărturiseşte că 
ea este o însușire a tuturor animalelor. În adevăr, acestea posedă de la 
natură facultatea de a deosebi, pe care o numim percepţie2+”. 

În timp ce facultatea de a percepe este sădită în toate animalele. 
la unele din ele se produce o imagine sensibilă care persistă, la altele 
nu. Acolo unde nu are loc o imagine persistentă, animalele nu au altă 
cunoaștere decât percepţia. La animalele capabile să păstreze în suflet 
o urmă a percepției, mai observăm încă o deosebire, dacă imaginea 
persistentă s-a repetat: uneori, din imaginile persistente se produce o 
noţiune, alteori nu24%8, 

Din percepţie, așadar, ia naștere amintirea. cum numim 
imaginea persistentă; din amintirea care s-a repetat adesea se naște 
experiența2%, căci amintirile în număr mare duc la o experienţă unitară. 
În sfârșit, din experiență sau din orice general care persistă în suflet 
— generalul este unul alături de multiplu, care este totuși unul în toate 
cazurile particulare — rezultă principiul artei şi al științei, al artei unde 
este vorba de devenire, al științei unde este vorba de existență250. Astfel, 


înnăscută a principiilor, ci o facultate de a cunoaşte principiile, fără a fi totuşi supcrioară 
principiilor, adică mai certă decât acestea. 

247 Enunţul acesta este extrem de important pentru înţelegerea gnoseologiei 
aristotelice. Facultatea de a cunoaște principiile este facultatea cumună omului şi 
animalului: facultatea de a dis -rj nina ceva în realitate prin percepție (ŝúvapts «pur ikn). 
Percepția este totuna cu „senzaţia“ (aio6no.c). Urmează acestei constatări o explicaţie 
psihofiziologică a formării noțiunilor și, în genere, a cunoașterii. 

248 A doua treaptă, după percepție, este persistența percepției ca imagine sau 
„amintire“. Dacă imaginile se repetă, se produce o cunoaştere nouă: noțiune: (X9yoc), 
cunoașterea universalului (generalului) deosebită de percepția individualului, dar totuși câşti- 
gală prin percepția individualului. Universalul se află în existenţele (substanțele) individuale. 

249 După percepţie urmează amintirea (uvýpn), iar din amintire sau din imagini 
ia naştere, prin repetiţie. experiența (unetpia). Notiunea de experiență, la Aristotel, 
cuprinde nu numai percepția individuală, ci şi noțiunea generală (Adyoc), de aceea, mai 
departe el va jace să urmeze experienţei „principiul artei şi ştiinţei“, care este gândirea 
discursivă (Găvoa). 

250 În acest pasaj găsim trei afirmații însemnate: 1. Experiența nu este ceva 
fugitiv, ea cuprinde în sine universalul care persistă, care este „în repaus“. adică nu se 
schimbă, cum se constată la individual. 2. Universalul se află în individual, nu deasupra 
lui, ca Ideile platonice. Totuși, universalul, fără a fi separat, este deosebit de individual. 
3. Din experienţă decurge o ultimă etapă a cunoașterii: „principiul artei și științei” 

facultăţile în discuţie?5! nici nu sunt gata înnăscute în suflet, nici nu 
sunt dobândite din alte facultăţi mai puternice, ci își au originea în 
senzaţie (percepţie)?52. Procesul de cunoaștere se aseamănă cu o luptă 
în care toți fug, dar dacă unul se oprește, se oprește apoi altul și tot 
aşa un altul, până ce s-a restabilit ordinea de la început. În adevăr, 
sufletul este în așa fel constituit, încât poate trece printr-un asemenea 
proces. 

Ceea ce am spus înainte, nu însă destul de lămurit, trebuie să-l 
expunem încă o dată5?. 

Când un fenomen individual, care încă nu este distinct în 
specia sa, persistă, atunci sufletul are un prim caracter general. Căci, 
deși percepem individualul, percepția însăși se îndreaptă spre general, 
de exemplu spre om, nu spre omul Callias. Apoi are loc printre aceste 
caractere generale prime o nouă persistență, până ce se ajunge la 
indivizibil şi general (universal), de exemplu, ne oprim la noțiunea de 
cutare sau cutare specie de animal, până ce obținem noţiunea de animal 
şi tot așa mai departe?5%. Este deci evident că trebuie să cunoaștem 
primele principii cu ajutorul inducției. Căci în acest chip senzaţia ne 
dezvăluie generalul255. 


(àpxńý 1€xvnc kai Efuorrunc), prima se referă la devenire (yEveoic), la producerea 
lucrurilor prin artă, a doua la ştiinţa care cunoaște existența (Tò öv). 

251 Facultăţile (EZerc) de a cunoaşte principiile. 

252 Aristotel este deci partizanul experienței: orcât de generale ar fi cunoştin- 
tele, originea lor este experiența cea mai umilă, senzaţia, findcă în senzaţie se exercită 
facultatea de a discrimina, „deprinderea critică“. 

253 Deşi expunerea de până aici a fost destul de clară, Aristotel crede că e 
necesar să aducă lumini noi despre geneza cunoașterii universale din cunoașterea 
particularului (individualului). 

254 Cunoașterea are ca punct de plecare perceperea indistinctă a individualului. 
Din această indistincţie, se desprinde un prim general, o primă notă generală. Aristotel a 
făcut deosebirea, în cartea I, 31 a operei de față, între senzația care se îndreaptă spre 
ceea ce este strict individual, şi de aceea ştiinţa nu se fundează pe senzatie (percepţie), 
și conţinutul intern al senzatiei, conţinutul general (universal, noţional). Deşi percepem 
individualul, percepția se îndreaptă spre conţinutul individualului, spre general. Percep pe 
Callias, dar gândesc în el „omul“. În individual, universalii formează o ierarhie care ne 
duce la universalul ultim, „indivizibil“. 

255 Cum vedem, Aristotel socotește drept o evidență că metoda pentru 
cunoașterea „primelor principii“, care servesc demonstrației, este inducția (Enayuy1). 
Generalul este dezvăluit prin percepția individualului. 

Deoarece printre facultăţile intelectului?55, cu ajutorul cărora cu- 
noaştem adevărul, unele sunt totdeauna adevărate, iar altele sunt expuse 
erorii, de exemplu opinia şi raționamentul, în timp ce ştiinţa și intelectul 
intuitiv sunt totdeauna adevărate, deoarece nici o altă facultate, în afară 
de intelectul intuitiv, nu este mai exactă decât ştiinţa, urmează că nu 
există o știință a principiilor257. De asemenea, trebuie să avem în vedere 
că principiile sunt mai sigure decât concluziile demonstraţiei și că orice 
ştiinţă se fundează pe principii. Deoarece totuși numai intelectul intuitiv 
este mai adevărat decât știința, principiile sunt obiectul intelectului 
intuitiv. Aceasta este adevărat şi din motivul că demonstraţia nu este 
principiul demonstraţiei, deci nici ştiinţa nu este principiul științei. Dacă, 
în afară de știință, nu posedăm nici o altă facultate de a cunoaşte 
adevărul, intelectul intuitiv trebuie să fie principiul ştiinței?58. Astfel, 
intelectul intuitiv este principiul pricipiului ştiinţei, întocmai cum 
totalitatea științei este într-un raport asemănător cu totalitatea lucrurilor?5?. 


256 „Intelectul“ sau „inteligența“ traduce termenul grec de voi, aproape identic 
ca înțeles cu experienta. Aristotel vorbește de „facultăţile“ (E£e+c) intelectului. Printre aceste 
facultăţi el distinge două grupe: 1) unele, deși în genere ne oferă adevăruri. sunt totuși expuse 
erorii, „ignoranței“, aşa sunt „opinia“ (86ga) şi „raționamentul“ (Aoytou6c);, 2) altele sunt 
totdeauna adevărate: „știința“ (EmtoTriun) și „intelectul intuitiv“ (vovc). Că „opinia“ sc 
deosebeşte de „știință“ în Analitica secundă a fost subliniat adesea, mai ales în cartea I, 30; 
că şi rahonamentul este expus erorii s-a cercetat în capitolele 16-18. Că „ştiinţa“ nu se înșală 
niciodată este, de asemenea, o convingere a lui Aristotel, ca doctrinar al demonstrației, al 
„apodicticii““. El nu împărtăseşte totdeauna o asemenea concepție rigidă despre știință. Mate- 
matica, nu biologia. i-a inspirat convingerea apodicticității. Adăugarea, alături de ştiinţă, a 
intelectului intuitiv sau a intuitiei intelectuale (voic) ne dezvăluie un reziduu al platonismului 
initial din formarea filozofică a lui Aristotel. Intelectul intuitiv este chiar mai sigur decât știința. 

257 Dacă nimic nu este mai exact decât intelectul intuitiv, dacă știința este 
numai demonstraţie, nu intuiție, știința nu este intuitivă, dar principiile demonstraţiei sunt 
cunoscute intuitiv, nu demonstrativ, și de aceea nu există o știință a principiilor. 

258 Dacă principiile sunt cunoscute numai prin intelectul intuitiv, nu există nici 
demonstraţie, nici știință a principiilor. Intelectul intuitiv (void) este principiul ştiinţei, 
sau „principiul principiului“. 

259 Dacă știința presupune principii şi dacă aceste principii sunt cunoscute 
cu certitudine de intelectul intuitiv, acesta este „principiul principiului științei“, așa cum 
ştiinţa în genere este principiul tuturor cunoștințelor ştiinţifice. 

Ca observaţie finală, trebuie subliniat că Aristotel, pentru a sprijini inducția, me- 
toda de a descoperi universalul, principiul, recurge la o nouă metodă, superioară inductiei, 
la intelectul intuitiv. Inducţia nu prezintă suficiente garanţii de a furniza ştiinţelor principii 
evidente prin ele însele, superioare demonstrației. În acest capitol se întrețes motivul empirist, 
inductiv, al lui Aristotel cu motivul rationalist, deductiv şi intuitionist al lui Platon. Asupra 
lui voic Aristotel se pronunță mai puțin avar în De anima, ca şi în alte locuri. Noţiunea de 
vobc este poate cea mai importantă, dar și cea mai obscură din filozofia aristotelică. 

TOPICA 


INTRODUCERE 


A. ORIGINEA ȘI STRUCTURA TOPICII 


I. Gândirea antică cunoaște două logici: analitica și dialectica 


Cele două Analitici — Analitica primă (teoria silogismului) și 
Analitica secundă (teoria silogismului demonstrativ) — pregătite de 
Categorii (teoria noțiunilor celor mai generale) și de Despre interpretare 
(teoria judecății) nu reprezintă întreaga logică aristotelică. Reamintim 
că Aristotel nu întrebuințează termenul de „logică“ pentru a desemna 
teoria gândirii discursive (dianoetice) în genere, așa cum obișnuiește 
vocabularul modem, ci pe cel de „instrument“ (organon) al științei. El 
rezervă termenul de „logică“ pentru a defini a doua latură a 
Organonului, a doua parte a gândirii dianoetice, pe care Stagiritul o 
numește Topica, termen care nouă nu ne mai spune aproape nimic, sau 
Dialectica, termen care, dimpotrivă, și nouă ne spune mult, fiindcă încă 
de-atunci el s-a impus ca expresia unei a doua logici, întregitoare 
necesară a silogisticii, a „logicii formale“. 

Aristotel a denumit Analitică şi Dialectică cele două feţe ale gân- 
dirii discursive şi astfel a consacrat o distincţie fundamentală a întregii 
gândiri antice. Logica antică este mai complexă decât se admite în ge- 
nere. Ea are un câmp de cercetare mai vast decât cel al Analiticii sau silo- 
gisticii, fiindcă cuprinde toate formele care fac inteligibilă, rațională fiinţa, 
forme exprimate prin termenul de dialectică. Logica antică trebuie să fie 
înțeleasă în fizionomia sa complexă, în legăturile complicate dintre 
Analitică („logică formală“) şi Dialectică. Acestea se dezvoltă în Antichi- 
tate și, în parte, chiar şi în Evul Mediu în cea mai strânsă legătură una cu 
alta. Aristotel codifică cele două mari funcţii ale logicii antice şi, de aceea, 
istoria logicii antice este istoria logicii aristotelice. E] a realizat primul 
tratat de logică, diferenţiind Analitica şi Dialectica şi dând precădere 
Analiticii în ce privește puterea concludentă. Înaintaşul şi multă vreme 
îndrumătorul său, Platon, confundă încă Analitica cu Dialectica, dând 
întâietate acesteia din urmă, iar ulterior lui Aristotel, școala stoică 
procedează la fel, adică reduce logica la dialectică, cu deosebirea con- 
siderabilă că elementele dialecticii nu mai sunt ideile platonice, ci 
indivizii aristotelici. Logica aristotelică şi logica stoică sunt cele două 
logici rivale ale gândirii vechi şi apoi ale întregii gândiri europene. 

Fără Dialectică şi fără opoziţia ei fată de Analitică nu putem recon- 
sutui istoric logica antică, întocmai cum nu putem înțelege întreaga filo- 
zolie veche fără opoziţia dintre Parmenide și Heraclit. Analitica s-a 
născut din Dialectică, din discuţie, controversă, din arta de a argumenta, 
din acea suplețe a gândirii care se mlădiază după natura complexă a 
lucrurilor. Ea reprezintă exigența mai stringentă a ştiinţei demonstrative, 
a adevărului necesar, recunoscând Dialecticii un rol pe care îl vom vedea 
îndată. Dacă Analitica este doctrina științei, a necesarului, Dialectica 
(Topica) este doctrina probabilului, a plauzibilului, a unei gândiri mai 
puțin rigide și mai putin inflexibile, mai aproape de mișcarea concretă 
a lucrurilor. Interpreţi mai vechi sau mai noi ai gândirii antice au con- 
Statat ca un fapt, existența în filozofia lui Aristotel a celor două logici. 
Dar interpretarea faptului poate fi diferită. Dacă prin a doua logică, adică 
prin dialectică, se înțelege o logică paralelă celeilalte şi fără legătură cu 
ea, Aristotel nu admite o astfel de dialectică. Analitica şi Dialectica sunt 
solidare și interdependente. Dialectica este și sistematic, nu numai isto- 
ric, o pregătire a Analiticii și un auxiliar al acesteia, ori de câte ori Ana- 
litica nu poate ajunge până la necesar și demonstrativ. Totodată 

Dialectica corectează, îndulcește intransigența demonstraţiei și a 
necesarului; ea face gândirea mai corespunzătoare bogăției lucrurilor și, 
de aceea, cum vom vedea pe larg, ea se servește mai ales de inducţie, 
ca şi celelalte ştiinţe ale naturii. 

Analitica oferă o cunoaștere adecvată şi necesară a realului, dar ea 
nu exclude o altă cunoaștere care o pregătește și, la nevoie, îi ţine locul. 
Astfel, cunoașterea este un efort de a atinge, printr-o etapă pregătitoare, 
compensatorie şi relativă, absolutul, realitatea însăși. Probabilitatea dia- 
lecticii deschide calea Necesarului, Adevărului imutabil, și chiar îi ţine 
locul acolo unde Necesarul nu a fost încă atins. Aristotel, în opoziţie cu 
Platon, face să iasă ştiinţa din „opinie“ şi „experiență“, pe scurt, din 
inducţie și dialectică, cum vom cunoaște explicit în Topica. Dialectica 
este, la Aristotel, înrudită cu Retorica, fiindcă amândouă renunţă la strin- 
genta şi necesitatea apodicticii, al cărei model este geometria. Retorica 
este arta triplei oratorii: deliberative, judiciare și epidictice (de elogiu şi 
blam) și ca atare este corelativa, un fel de revers — Aristotel o numeşte 
„antistrofa“ — Dialecticii (Retorica I, 1, 1354 a). Dialectica este arta 
controversei, a argumentării pentru şi contra în chestii generale. De 
aceea, Aristotel încorporează logicii numai Dialectica, nu şi Retorica. 
Mai târziu însă şcolile de retorică, cele mai durabile școli ale antichității. 
vor anexa Dialectica sau Topica. 

Topica se prezintă ca un rezumat al întregii logici aristotelice. Ea 
tratează despre toate formele de gândire: noțiune, judecată, silogism, in- 
ductic, într-o lumină nouă, dezvoltând totodată probleme cercetate pa- 
ralel în Analitică, mai ales problema definiţiei şi a inducției. Definiţia 
ocupă aproape întreaga Carte a I-a a Analiticii secunde, iar inducția 
se întâlnește și în Analitica primă (II, 23) şi în Analitica secundă (II, 19). 
Problema definiției, dezvoltată pe larg în Topica, este implicată în ce- 
lelalte trei predicabile, în afară de definiţie, în noţiunile de propriu, gen 
(inclusiv diferența producătoare de specie) şi accident, iar problema 
inducției, din nefericire, tratată și aici cu zgârcenie, este pusă de scopul 
și utilitatea dialecticii. Termenul de Topica, de mult ieșit din uz, a dat 
titlul operei, fiindcă el desemnează „locurile“ (topoi) sau aspectele ge- 
nerale şi comune, acele „cuiburi de columbar“, cum le numește isto- 
riograful aristotelic W. D. Ross!, sub care se diferentiază, în 


! W. D. Ross, Aristote, Paris, Payot, 1930, p. 86 

argumentare, cei patru predicabili. Noi vom folosi termenul „loc comun“ 
[ocus communis) cum de altminteri s-a tradus uneori în limba latină 
cuvântul de ronoc. Determinarea locului ca fiind „comun“ nu este o 
banalizare, o trivializare, cum se înțelege astăzi „locul comun“, ci este 
o precizare necesară, pe care însuși Aristotel o recunoaște, de exemplu, 
în Cartea a VII-a, 4, unde vorbește de „loc comun și puternic“ (kow6c 
Kai  tvepy6c TOn0G). 

Dacă autenticitatea Topicii nu a fost pusă la îndoială. în schimb 
compoziţia ei constituie si astăzi o problemă filologică și filozofică. 
Judecând după conținutul ei, opera (în opt cărţi variabile ca dimensiune) 
a suferit remanieri și dezvoltări, așa încât se poate vorbi de cele două 
părți ale ei. Partea cea mai veche se ocupă de „locurile comune“ (cărțile 
II-VII) ; sunt adăugate începutul și sfârșitul (cărțile I şi a VIII-a), pre- 
cum și capitolele din cartea a VII-a, ca şi alte pasaje mai scurte din alte 
cărţi. Semnificativ este că în cărţile II—VII nu se folosesc termenii de 
raționament (6uXAoy.ouds) și raționare (ouà\oyíčcoða) în sensul tehnic 
întrebuințat în Analitici, ci în sensul general, popular, de raționare. Se 
admite astăzi că această parte este originară şi că a fost redactată de tim- 
puriu, poate chiar în cadrul Academiei platonice, pentru a servi ca scurt 
manual de argumentare. cum ne arată şi folosirea frecventă a termenului 
platonic de „participaţie“ (pée), respins mai târziu de Aristotel. În 
schimb, cartea Í, care este o introducere, se ocupă de chestiuni principiale 
şi, între altele, dă silogismului o definiţie identică cu aceea din Analitica 
primă |. 1, 24 b, iar cartea a VIII-a este un fel de concluzie, având ca 
temă regulile practice ale artei de a argumenta. 

Topica ne face să cunoaștem un alt Aristotel decât acel pe care 
l-am cunoscut în Categorii, Despre interpretare şi mai ales în cele două 
Analitici — un Aristotel mai puţin riguros și exigent, mai variat şi chiar 
mai îndrăzneţ, un Aristotel care îndrumă mai mult în aplicarea practică 
a Ştiinţei, în descoperirea faptelor, în adaptarea gândirii la realitatea 
schimbătoare. Impresia generală a Topicii este nu numai supletea ex- 
cepțională a autorului în mânuirea dialecticii, ci nu mai puţin, ceea ce 
se trece cu vederea în genere, victoria de timpuriu a Asclepiadului, a 
omului de știință asupra filozofului platonic. Este vrednică de luat în 
seamă declaraţia sa, asupra căreia vom reveni, că „universalul este ob- 
ținut de cele mai multe ori prin inducţie sau prin similitudine“ (Topica 
VIII, 8, 160 a, la sfârșit). În Topica domină metoda inductivă cu 

dibuielile şi căutările ei, şi în acest sens avea dreptate marele comentator 
al operei anstotelice, mai ales al Organon-ului, Alexandros din Afrodisias, 
să scrie: „dialecticianul procedează inductiv“ (6 emakrikâc BaNekTIK66G). 

Scopul Topicii este formulat răspicat la începutul operei: „Scopul 
tratatului nostru este de a găsi o metodă prin care putem argumenta despre 
orice problemă propusă. pornind de la propoziţii probabile, şi prin care 
putem evita de a cădea în contradicție, când trebuie să apărăm o argu- 
mentare“. Fraza aceasta relevă, în primul rând, că tratatul urmărește să 
determine metoda dialecticii, a doua mare metodă logică, alături de 
metoda demonstrativă, de apodictică. Aristotel, în ultima carte, declară 
că nu numai apodictica sau silogistica demonstrativă, ci şi dialectica au 
fost constituite metodic printr-o îndelungă și instovitoare cercetare, 
fiindcă în elaborarea sa nu a fost ajutat de modele, de alte încercări. 
„Așadar, deoarece, în ce privește această artă, nu ni s-a transmis nimic 
de la înaintaşi, vom încerca noi înşine să dezvoltăm unele consideraţii“ 
(Topica VIII, 5, 159 a). O declaraţie asemănătoare este consemnată la 
sfârşitul Respingerilor sofistice: în ce priveşte Retorica, Aristotel 
recunoaște că nu i-au lipsit modele. că predecesorii au elaborat sistematic 
problemele unui domeniu atât de prețuit de greci, dar în ce priveşte 
apodictica şi dialectica (topica), el declară că l-au costat „multă osteneală“ 
(Respingerile sofishec 34, 184 a-185 b). 

Aristotel asociază Retorica cu Dialectica, cum asociază Dialectica 
cu Apodictica. „Retorica este reversul (ăvriorpopoc) dialecticii, căci 
amândouă se reteră la chestiuni comune tuturor oamenilor, fără să pre- 
supună vreo știință specială“ (Retorica |, 1, începutul). Retorica este „teh- 
nica discursurilor“ (rexvn Tu A6yuwv); dialectica este tehnica discu- 
uiilor, este un ghid în arta controversei, a argumentării. (Th. Gomperz 
numeşte Topica „un manual de dialectică militantă“2.) Retorica are trei 
genuri, Şi numai trei genuri, după cum se referă la viitor, dând un sfat — 
genul deliberativ, sau la trecut, apărând sau acuzând un învinovăţit — 
genul judiciar. sau la prezent, elogiind sau blamând o persoană şi faptele 
sale — genul epidictic. Retorica este o „ramură“, o „secţie“ a dialecticii, 
fiindcă amândouă urmăresc să obțină prin cuvânt o convingere (mâav6v), 
să „persuadeze“, fiecare însă cu alte mijloace. Retorica apelcază la 
pasiunile auditorului, dialectica — la silogism şi inductie, independent 


2 Th. Gom pe rz, Les penseurs de la Grèce, vol îl, 1910, p. 58. 

de pasiuni, fiindcă ţinta ei este să facă să triumfe o convingere prin 
discuţie. 


II. Dialectica la Socrate, Platon, Euclid din Megara și Aristotel 


Dialectica nu poate fi despărțită de apodictică, de ştiinţă. Probabi- 
litatea dialecticii presupune adevărul, necesitatea științei. Geneza dia- 
lecticii ne demonstrează constituirea dialecticii în strânsă legătură cu 
Ştiinţa specială. Până la Aristotel, titlul de dialectician era revendicat, în 
sensuri diametral opuse, de o parte, de Platon. de altă parte, de megarici, 
adică de acei discipoli ai lui Socrate adunați în jurul lui Euclid din 
Megara, celebri prin capacitatea lor „eristică“, combativă până la 
sofistică. Dar câtă deosebire între dialectica platonică și dialectica 
megarică, cu toate că amândouă purcedeau din izvorul socratic. Aristotel, 
în Metafizica (cartea I, 6,987 b 32 şi XIII, 4, 1078 b, 25), afirmă că 
înainte de Socrate şi Platon, dialectica era necunoscută, deși tot el, după 
spusele lui Diogenes Lacrtios (Vieţile și doctrinele filozofilor VIII, 57, 
IX, 25), afirmă că eleatul Zenon este făuritorul metodei dialectice. În 
cele din urmă, el își atribuise sieși adevărata fundare a dialecticii, cea 
ce este în bună parte un adevăr istoric, fiindcă. pe cât se pare, n-a existat 
anainte de el un tratat despre metoda dialectică. 

Pentru Platon dialectica este totuna cu metoda „științifică“, deci şi 
„filozofică“, singura cale spre adevărul absolut. Dialecticianul este gân- 
ditorul .„sinoptic“. atotcuprinzător. fiindcă prin întrebare şi răspuns. prin 
dialogare (Saheâc), el ajunge să cunoască articulațiile ierarhice ale 
Ideilor, ordinea suitoare şi coborâtoare a universalului, de la universa- 
lii supremi până la universalii concreţi. speciile. cele mai aproape de 
indivizii sensibili. Dialecticianul a străbătut continentul suprasensibil a! 
Ideilor. Aşadar, Platon denumește „dialecticieni“ și „filozofi“ numai pe 
adeptii doctrinei sale. În opoziţie cu școala platonică se formează în jurul 
lui Euclid din Megara o grupare care vrea să menţină sensul orginar al 
dialecticii socratice: dialectica este metoda de discuţie combativă, de 
eristică (Eporikdc = iubitor de luptă verbală, de controversă), de aceea 
adepţii lui Euclid s-au numit nu numai megarici, ci și eristici și dialec- 
ticieni. Diogenes Laertios (II, 106) susține că megaricul Dionysios din 
Halcedon a dat ce! dintâi megaricilor numele de „dialecticieni“ și el 
însuşi este cunoscut sub acest nume. Când mai târziu Ariston din Chios. 
apoi Epicur şi elevul său Metrodor au redactat scrieri Contra dialecti- 
cicnilor. ci au cuprins sub acest nume pe megarici. După dispariţia şcolii 

megarice, denumirea de „dialectică“ trece asupra a două alte școli care 
cultivau subtilitătile „dialectice“: a) școala stoică, datorită lui Crisip care 
denumește „dialectică“ ceea ce noi numim logică şi teoria cunoașterii; 
b) școala nouă academică a lui Arcesilau, Carneade și mai ales a elevului 
lor Clitomach (aceştia sunt numiţi „dialecticieni“ de Cicero și Sextus 
Empiricus). 

Între dialectica, metodă riguroasă, cel puţin în intenţie, a lui Platon, 
şi dialectica, metodă eristică, pur combativă, rareori cu profunzime, a 
meparicilor, Aristotel, „omul măsurat până la exces“, face din dialectică 
o disciplină intermediară între metoda științifică riguroasă şi rigidă, „de- 
monstraţia“ silogistică a Analiticilor, sistematizată mai întâi de el, și me- 
toda cristică, pur combativă a megaricilor. Aristotel știe să deosebească 
eristica de sofistică. Silogismul eristic este un adevărat silogism, dar un 
silogism care are premise numai aparent probabile (Topica I, 1, 100 b); 
„silogismul“ sofistic nu este un silogism, fiindcă nu respectă regulile 
silogismului. Prin stricta deosebire a dialecticii de eristică, Aristotel se 
apropie de învățătorul său, Platon, dar nu este în acord cu el în ce privește 
caracterul științific al dialecticii. Metoda dialectică, după Aristotel, nu 
este deci ştiinţifică, dar ea ajută știința în operaţiile ei pentru a ajunge 
la rezultate riguroase. În lunga sa ucenicie în sânul Academiei platonice, 
Aristotel s-a familiarizat cu dialectica și, cum scrie Wemer Jaeger, a 
manifestat în dialogurile scrise în acea vreme, dar pierdute cu excepţia 
câtorva frânturi, o „predilecție pentru așa-numita dialectică“? 


III. Apodictica şi dialectica lui Aristotel 


Deosebirea dintre dialectică şi eristică va reieşi mai pronunţat, 
după ce vom cunoaște deosebirea pe care o face Aristotel între dialectică 
şi apodictică (ştiinţa demonstrativă). În ce privește metodologia cea mai 
generală. nu există nici o deosebire între ele: amândouă pun la 
contribuţie cele două mari procedee de cunoaștere: silogismul 
(raționamentul deductiv) şi inducția (Topica 1, 12). Există deci un 
silogism apodictic (Analitica secundă) şi inducția apodictică (îndeosebi, 


3 Pauly — Wissowa, Real-Encyclopădie, Bd. V, 1905, pp 320-321, articolul 
Dialektiker. 

4 Werner Jaeger, Aristoteles. Grundlegung einer Geschichte seiner Entwicklung, 
1923, p. 45. 

Analitica primă Il, 23) și un silogism dialectic și o inducţie dialectică 
(Topica). Acestea completează pe cele dintâi — între ele se ţese o 
interdependenţă continuă spre folosul și propășirea cunoaşterii umane. 
O notă proprie dialecticii se întâlneşte la judecată, la „premisă“. Premisa 
sau propoziţia dialectică este o propoziţie interogativă (Topica I, 10, 
104 a), o întrebare (pT norç) care așteaptă un răspuns. În cartea a VIII-a 
se cercetează regulile interogării, ale anchetei, în care Aristotel 
recunoaște posibilitatea de a primi în dialectică și premise necesare, 
obţinute fie prin silogism, fie prin inducţie, dar el nu se sfieşte de a 
recomanda şi întrebuințarea stratagemelor, a tertipurilor, a arguţiilor, 
pentru ca respondentul să nu observe temeiul necesităţii silogistice sau 
inductive. Dar nu orice propoziţie interogativă este o propoziţie 
dialectică. Așa, de exemplu, nu este dialectică întrebarea: „ce este 
omul?“ sau „în câte sensuri este luat binele?“ (Topica I, 10 şi VIII, 2, 
158 a). Întrebarea dialectică este o alternativă la care se răspunde prin 
da sau nu, este deci o propoziţie în care răspunsul constă într-o argu- 
mentare pentru sau contra uneia sau alteia din alternative. „Propoziția 
dialectică este aceea la care se poate răspunde printr-un da sau nu, ceea 
ce nu este cazul cu propoziţiile citate mai sus“ (Topica VIII, 2, 158 a). 
Așadar, propoziţia dialectică cuprinde o opoziţie contradictorie, o alter- 
nativă, din care trebuie să alegem una din cele două părţi. 

Răspunsul, adică alegerea alternativei, constituie o problemă dia- 
lectică, căreia îi urmează dezbaterea discuţiei. Propoziția este aceea „din 
care“ (è ðv) se argumentează, iar problema este aceea „despre care“ 
(mepi Gv) se argumentează. „Problema dialectică este un obiect de cer- 
cetare, al cărei scop este sau de a alege și de a evita ceva, sau de a des- 
coperi adevărul și a cunoaște, aceasta fie direct, fie ca ajutor la o altă 
chestiune de acest fel“ (Topica I, 11, începutul). Așadar, problemele îm- 
brățişează toate domeniile practice şi teoretice, fie pentru soluţionarea 
problemei însăși, fie pentru a ajuta soluționarea altei probleme. Aristotel 
întrebuințează și expresia de „teză“ (8€oc) pentru a desemna o „opinie 
paradoxală“ (Vnoinybic napăBotoc), adică o propoziţie împotriva opi- 
niei comune, dar „susținută de un filozof cunoscut“, de exemplu, că 
„totul este mişcare“ (Heraclit). Teza însăşi este și o problemă, dar nu 
orice problemă este și o teză, o luare hotărâtă de poziţie, fiindcă există 
probleme care nu exprimă o opinie într-un sens sau altul. În cele din 
urmă, Aristotel recunoaște uzul din vremea sa de a confunda teza şi 

problema. „În prezent, sunt denumite teze toate problemele dialectice“ 
(Topica 1, 11, 104 b). Aristotel constată, cu obișnuitul său bun-simt, 
că nu orice propoziţie poate fi o problemă sau o teză dialectică. Există 
propoziţii care sunt prea evidente sau prea absurde pentru a fi supuse 
examinării, discuţiei. Sunt dialectice numai propoziţiile care ridică 
dificultăţi și solicită o discuţie pentru sau contra. 

Discuţia se desfăşoară între doi interlocutori: unul (întrebătorul) 
întreabă şi atacă răspunsul altuia, celălalt (respondentul) răspunde și 
apără răspunsul său. Trebuie să se noteze că cel ce întreabă nu este 
elevul, iar cel ce răspunde nu este profesorul, ci cel ce întreabă este acel 
care posedă o superioritate de cunoștințe, iar cel ce răspunde este acel 
care va fi supus probei, examenului sau controlului. Întreaga discuţie 
este condusă de cel care întreabă, în consecinţă el atacă răspunsul, 
alegerea problemei, a tezei; el este oponentul, iar cel care răspunde apără 
răspunsul, teza, este defendentul. Procesul dialectic se mișcă între două 
acţiuni: a dovedi ceva, a stabili ceva (karaokevăte.v) și a răsturna, a 
distruge, a respinge poziția cuiva (&vaokeudțev). Esenţialul în contro- 
versa dialectică nu este stabilirea unei teze, ci respingerea ei, nu este 
pozitia, ci opoziția. Grija principală a celui ce atacă este de a fi coerent 
în gândire, de a nu se contrazice. În cea mai mare parte a Topicii 
(I-VII), termenul de raționare (ovhhoyiteo8a.) este înlocuit cu cei doi 
termeni de mai sus: a stabili și a respinge un enunţ, o teză. 

Am ajuns acum la o însemnată determinare a conţinutului dialec- 
ticii, o determinare care este cuprinsă în fraza de mai sus în care se enunță 
scopul dialecticii. Propoziția dialectică este probabilă (Ev6oov), în timp 
ce propoziţia apodictică este necesară. Dacă necesarul este confundat cu 
adevărul, cum Aristotel înțelege să facă uneori, atunci probabilul se opune 
şi adevărului (Analitica primăll, 16, 65 a, la sfârşit), unde se opune ceea 
ce este „potrivit adevărului“ (kară ăhnBe.av) apodicticii lui, cu ceea ce 
este „potrivit opiniei“ (kară óav) dialecticii. Aristotel nu are disprețul 
lui Platon față de opinie (56£a) și față de „opinabil“ sau „probabil“ 
(Ev8otav). El a înțeles de timpuriu că știința trebuie să se mulțumească, 
cel puţin provizoriu şi de nevoie, cu probabilul, care este o etapă spre 
adevăr, deci este și el o cunoaștere a realităţii. Uneori, Aristotel confundă 
chiar „opinia“ cu „ştiinţa“, aşa încât nu mai putem deosebi opinia de 
experienţă și de știința fundată pe experiență. Se știe că, pentru Aristotel, 
experienţa luată în sensul cel mai general este izvorul științei, fiindcă ea 

este principiul și fundamentul cunoașterii. De aceea doxa are în vocabu- 
larul atât de suplu al lui Aristotel aproape același sens cu hypolepsis, cu 
concepţie, convingere, supoziţie, credinţă în genere, care de obicei are 
ca specii: opinia și știința. Dar Stagiritul întrebuințează în Organon și 
expresia înrudită de eikdc, care înseamnă verosimil, conjecturabil, iar 
în operele științifice şi expresia de ehoyos, în sensul de admisibil, 
rațional, în acord cu experiența. Cum se constată ușor, Aristotel dispune 
de un vocabular bogat pentru a desemna cunoștința care nu posedă 
necesitatea apodicticii și se mulţumeşte cu probabilitatea dialecticii. 
Așadar, raționamentul dialectic are ca punct de plecare premise 
probabile. Dar ce înțelege Aristotel prin cunoaştere probabilă? Definiţia 
ne surprinde prin formularea ei vagă, cu toată străduinţa lui Aristotel de 
a aduce precizări prin crearea de specii tot mai limitate. „Sunt probabile 
premisele care sunt acceptate sau de toți, sau de majoritate, sau de cei 
înţelepţi, iar dintre cei înţelepţi, sau de toţi, sau de majoritate, sau de cei 
mai de seamă“ (Topica I, 1, 100 b). Ultima specie se poate reduce la un 
exemplar excepţional, ca în cazul unei „teze“, adică a unei „opinii pa- 
radoxale“, cum este teza lui Parmenide sau, după Aristotel, şi a lui 
Heraclit. Din cauza formulării ei, definiţia aristotelică a probabilului 
poate justifica interpretări parțiale. O. Hamelin identifică probabilul 
cu ceea ce este primit pe temeiul autorităţii și, ca atare, este obiect de 
credință. Nu putem primi această interpretare. O poziţie probabilă în 
sensul de acceptată prin încredere într-o autoritate nu poate fi obiect 
de dispută. Ea este susţinută sau respinsă fără discuţie. Primirea unei 
teze pe temeiul autorităţii celui ce a stabilit-o este o probabilitate extrin- 
secă: primesc o propoziţie fiindcă este crezută de toţi (criteriul consim- 
țământului universal), ceea ce este un caz destul de rar,sau de majoritate, 
sau de cei mai întelepti, fie toţi, fie majoritatea lor, fie cei mai de seamă. 
Dar există şi o probabilitate intrinsecă, obiectivă, acea care se fundează 
pe motive scoase din experienţă, din realitate, pe motive solide, dar nu 
cu totul constrângătoare. În orice caz, Aristotel, în cartea a VIII-a, 9,a 
Topicii, ne cere să respingem orice propoziţie neprobabilă. „El (cel care 
răspunde — n.n. M.F.) va evita să îmbrățișeze o ipoteză neprobabilă. O 
ipoteză poate fi neprobabilă în două feluri: întâi, când din ea rezultă 
propoziţii absurde, ca, de exemplu, propoziția că totul se mișcă sau că 
nimic nu se mișcă, al doilea, când exprimă propoziţii imorale, contrare 
conştiinţei normale, ca, de exemplu, afirmaţia că plăcerea este binele 

şi că este mai bine a face nedreptăţi decât a suferi nedreptăți“. Cum vom 
vedea, probabilitatea se fundează pe posibilitatea de a discuta pentru 
şi contra, pe împrejurarea că propoziţia probabilă nu exclude de la 
început opoziţia, contradicţia, deci și îndoiala. De aceea dialectica este 
nu numai „logica probabilului“, ci și logica aporeticului, este domeniul 
„aporiilor“, al dificultăţilor, al „îndoielilor“. 

Se poate încerca o apropiere a propoziției probabile, primită de 
toţi oamenii, faţă de „simțul comun“ prezent în teoria filozofului scoţian 
Thomas Reid. Între dialectica lui Aristotel şi filozofia „simțului comun“ 
a lui Reid există numai o vagă analogie. Pentru Reid, există propoziţii 
primite nemijlocit și crezute nu numai fiindcă sunt universale, ci și fiind- 
că sunt înnăscute în orice om şi evidente prin ele însele; ca atare, ele 
sunt la adăpost de atacurile îndoielii. Dimpotrivă, pentru Aristotel care 
neagă ideile înnăscute, nu numai că propozițiile probabile nu sunt 
adevăruri prime, axiome, ci ele sunt, prin chiar natura lor probabilă, 
supuse examenului critic, procedeului „peirastic“ sau de control. Aristotel 
consideră „înțelepciunea poporului“, sau a unora din oamenii de ştiinţă 
ca punct de plecare, ca o materia primă, pentru a ajunge la adevăr prin 
confruntarea ideilor, prin dispută, controversă şi examen critic. 

Al doilea caracter al dialecticii, în contrast cu ştiinţa apodictică, 
este universalitatea obiectului ei fată de natura specială și particulară a 
obiectelor științifice. Există o singură dialectică; există însă mai multe 
ştiinţe. Universalitatea dialecticii are ca revers probabilitatea propoziţiilor 
sale. Formulele prea generale par că se înstrăinează de realitate și de 
aceea ele înclină rațiunea, dar nu o conving. Aristotel numește propozi- 
tiile dialectice, universale, și „logice“, pentru a le distinge de cele 
„fizice“, speciale. Nu trebuie să trecem cu vederea că „filozofia primă“, 
„ontologia“, are ca obiectiv problemele cele mai generale şi că de aceea 
metoda „filozofiei prime“ este metoda dialectică, examinarea tezelor 
şi antitezelor, a „aporiilor“. Ne-am înșela însă dacă am afirma că, pentru 
Aristotel, generalitatea cunoașterii este totdeauna probabilă. Uneori, el 
sustine că o propoziţie, de exemplu, o axiomă geometrică, este cu atât 
mai certă și necesară cu cât este mai generală. Universalitatea garantează, 
cel putin uneori, adevărul de nezdruncinat, chiar și în dialectică. Ce este 
mai universal, pentru filozoful nostru, decât principiul contradicţiei, care 
totuși este fundat pe cale dialectică, pe calea respingerii într-un examen 
critic (Metafizica IV, 4)? Mai trebuic adăugat că gencralitatea dialecticii 

nu este pur formală, cum interpretează comentatorul J. H. v. Kirchmann. 
Nic măcar Analitica primă nu este un pur formalism al gândirii, în sensul 
dat de Kant și de urmașii lui, încrezători în superioritatea logică a formei, 
şi cu atât mai puţin Topica. În această operă se amestecă considerații 
foarte generale și constatări concrete, obţinute inductiv și foarte aproape 
de practica vieţii. La drept vorbind, caracterul probabil al propoziţiilor 
dialectice nu rezultă din conţinutul lor care poate fi concret, adevărat 
şi necesar, ci din împrejurarea că regula generală se aplică la cazuri par- 
ticulare, deci, din adaptarea imperfectă a universalului la individual, a 
abstractului la concret. În puţine cuvinte, nici unul dintre cele două 
caractere ale propoziției dialectice sau topice nu trebuie înțeles în chip 
absolut. Nici probabilitatea, nici generalitatea propoziţiilor ei nu fac din 
dialectică o doctrină neștiinţifică. 


IV. Elementele dialecticii: cei patru predicabili 


Că probabilitatea şi generalitatea propoziției dialectice nu are ca 
efect înlăturarea dialecticii din Organon, din doctrina instrumentelor ști- 
ințifice, se constată uşor din rolul pe care îl au în Topica ceea ce scolas- 
licii au numit predicabilii (karnyopojueva), spre deosebire de predica- 
mente (kaTnyopiuaTa) sau categorii, cercetate în tratatul Categorii. 
Cât de înrudite sunt, din acest punct de vedere, cele două lucrări, Catego- 
riile și Topica, ne dovedeşte faptul că neoplatonicul Porphyrios, în ce- 
lebra sa Introducere (Eroaywyń) la Categoriile aristotelice tratează drept 
categorii cele „cinci voci“ (mevre þwvaí = quinque voces), adică cei 
cinci predicabili, care au provocat nesfârșita dispută scolastică a univer- 
saliilor. Aşadar, „categoriile“ de care se ocupă Porphyrios nu sunt cele 
zece categorii, în frunte cu substanța, cunoscute din primul volum al 
Organon-ului5, ci sunt cei cinci predicabili ai Topicii: genul (yévoc), di- 
ferenţa (5aqopd), propriul (Srov), specia (el5oc) şi accidentul 
(ovufefnk6c), care servesc să dea definiția (Gpoc, ópropóc) lucrurilor. 
În Topica, predicabilii sau termenii dialectici sunt la început trei, apoi 
patru, care nu coincid întru totul cu cei cinci ai lui Porphyrios. Aristotel 
aşază în primul rând propriul, apoi definiţia, care este o diferenţiere a 
propriului, genul, în sfârșit, accidentul. 


5 Aristotel, Organon l (Categorii, Despre interpretare și Analitica primă). 

Avea oare dreptate Porphyrios să numere specia printre predica- 
bili? W. Ross este de părere că Porphyrios s-a încurcat în acești termeni 
predicabili şi de aceea a făcut din specie, care este totdeauna un subiect, 
un predicat. O atare ubiecţie s-ar putea adresa mai degrabă lui Aristotel 
însuşi, care a făcut din substanţa individuală o categorie, un predicament, 
în vreme ce ea este totdeauna subiect, substrat al predicatelor. Cum vom 
vedea, însuşi Aristotel vorbeşte de „diferență specifică“ (el5onodc), 
deci de specia produsă de adăugarea diferenței la un gen. De asemenea, 
nu se poate contesta că „specia“ este un predicabil, findcă ea este 
exprimată totdeauna printr-o definiţie, care este principalul predicabil. 
Porphyrios s-ar fi înșelat dacă ar fi numărat printre predicabili și 
definiția, alături de gen, diferenţă şi specie. 

Cum a ajuns Aristotel la teoria predicabililor? Logica, sprijinită 
pe gramatică, a luat ca punct de plecare propoziţia, care este compusă 
din subiect („nume“) şi predicat („verb“). Subiectul este determinat de 
predicat, iar determinarea subiectului de către predicat este atât de strân- 
să, încât subiectul și predicatul sunt convertibile, şi de aceea predicatul 
este ceva „propriu“ subiectului, numai acestui subiect. „Propriul“ are în 
Topica, cel puţin la început, un îndoit înțeles. El găsește o primă formă 
a sa în definiție. Dacă subiectul și predicatul se convertesc unul în locui 
altuia. întrucât predicatul exprimă esenţa subiectului, atunci predicabilul 
este definiţia, care este preocuparea de căpetenie a dialecticianului, cum 
a fost și a omului de ştiinţă (Analitica secundă). Nu trecem cu vederea 
deosebirea dintre Dialectică şi Apodictică (Analitica secundă) în ce pri- 
veşte semnificaţia definiţiei. În Apodictică domină noţiunea de cauză, 
în timp ce în Dialectică domină definiţia, iar despre cauză aproape că 
nu se vorbeşte. 

O dată ce definitia s-a diferențiat din propriu, acesta rămâne o de- 
terminare care aparţine numai subiectului și de aceea se reciprochează 
cu el, rămâne o proprietate“ în sensul absolut al termenului. Aristotel 
stăruie mult asupra „propriului“ care, pentru noi, nu se mai deosebeşte 
apreciabil de „esențial“, deși ar merita să i se respecte nuanţa sa faţă 
de definiţia esentei. 

Dar predicatul poate avea o sferă mai largă decât aceea a subiec- 
tului şi atunci el nu se mai convertește cu subiectul, ca la definiţie și pro- 
priu. Predicabilul care nu se suprapune subiectului este sau genul (y&voc) 
sau diferenţa (6adopd). Că un gen cuprinde şi alte subiecte decât cel 

dat este uşor de înţeles. Genul are mai multe specii. Dar că și diferența 
este mai largă decât substratul dat este ceva mai greu de primit. Căci di- 
ferenta „produce specia“, iar specia este tocmai ceea ce convine subiec- 
tului dat și numai lui. Scopul definiţiei este de a adapta diferenta (de 
exemplu, „muritor““) la subiect (de exemplu „om“), după ce ea s-a 
adăugat genului (de exemplu, „animal“), dilerenţiindu-l specific. Deși 
genul şi diferenţa se deosebesc de definiţie și propriu prin sfera lor mai 
largă decât aceea a subiectului, ele sunt factorii constitutivi ai definiţiei, 
subliniind astfel rolul central al definiţiei în dialectică. Topica aduce 
deci necesare şi importante dezvoltări ale teoriei definiției, aşa cum este 
tratată în Analitica secundă. În sfârșit, există şi un al patrulea predicabil: 
accidentul (ouupeBnk6c) care, deși este și el mai larg decât subiectul dat 
(de exemplu, „colorat“ sau „alb“*), nu face parte din esenţa lui şi deci nu 
este nici parte integrantă din definiţie sau din propriu. 

Predicabilii au fost scoși la lumină prin analiza propoziției, de aceea 
ei au un caracter logico-gramatical mai pronunţat decât predicamentele 
sau categoriile, care sunt, pentru Aristotel „genuri ale realului“. Deose- 
birea dintre predicabili și categorii nu este atât de tranşantă, căci și pre- 
dicabilii, cu tot caracterul lor abstract, nu sunt rupti de realitate. ci sunt 
dobândiţi pe cale inductivă, prin observarea faptelor singulare. Ce legă- 
tură există între cele zece categorii şi cei patru predicabili? În cazul că 
vom găsi legătura, ne vom întreba mai departe: stau cele două grupe de 
noțiuni în raport de coordonare sau de subordonare? Pentru Aristotel, 
cele două feluri de noţiuni generale nu sunt coordonate, ci subordonate 
(respectiv, supraordonate). În sfârșit, o ultimă întrebare: care grupă este 
supraordonată și care subordonată? Aristotel nu dă un răspuns explicit. 
În același capitol (9) al cărții I din Topica, predicabilii sunt la început 
subordonați categoriilor, fiindcă ei sunt „conţinuţi“ într-o categorie sau 
alta. „Căci toate premisele formate prin cele patru noţiuni enunţă sau o 
esenţă, sau o calitate, sau o cantitate, sau o altă categorie“. În continuare, 
Aristotel subordonează categoriile predicabililor, fiindcă predicabilul 
principal, definiția care exprimă esența, poate conţine orice categorie. 
„Este de la sine înţeles că ceea ce exprimă esenţa exprimă fie substanța, 
fie calitatea, fie orice altă Categorie“. Credem că aceasta este adevărata 
opinie a lui Aristotel în această chestiune: predicabilii sunt mai generali, 
mai „formali“ decât categoriile, și ca atare ei pot fi consideraţi, în acord 
cu Porphyros, ca noțiunile cele mai generale și cele mai îndreptăţite a 

fi numite categorii. Predicabilii reprezintă definiţia care este principiul 
oricărei științe, ca și al oricărei argumentări dialectice. 


V. Instrumentele (Gpyava) dialecticii şi inducția 


Predicabilii sunt scheletul dialecticii; orice premisă sau problemă 
intră într-unul din predicabili: o propoziţie sau problemă exprimă o de- 
finiţie, un propriu. un gen (inclusiv o diferenţă) sau un accident. Dar dia- 
lectica recurge și la alte puncte de vedere, care, sub raportul generalităţii, 
se situează după predicabili. Aceste noi puncte de vedere sunt numite de 
Aristotel „mijloace“, „instrumente“ (&pyava), nume care ne amintește 
de titlul întregii opere. Așadar, termenul de „organon“ are la Aristotel 
trei sensuri: a) totalitatea lucrărilor de logică. deci instrumentul oricărei 
ştiinţe; b) instrumentul special al dialecticii, c) instrumentul fiinţei vii. 
mijlocul sau mijloacele de care ea se serveşte și de aceea este un „or- 
ganism“. „Instrumentele“ dialecticii, deşi sunt legate în special de ea, au 
o aplicabilitate mai generală, cum se va arăta îndată. Ele sunt de patru 
feluri: a) procurarea sau alegerea propoziţiilor sau premiselor de orice 
natură care pot servi argumentării, aprovizionarea cu opinii probabile; 
b) elucidarea diferitelor sensuri ale cuvintelor folosite în argumentare; 
c) stabilirea de deosebiri între lucrurile care pot fi luate unul drept altui: 
d) descoperirea asemănărilor și identităților din lucrurile deosebite unul 
de altul. La drept vorbind, toate cele patru instrumente se reduc la primul: 
procurarea, alegerea de propoziţii utile argumentării. Celelalte trei deter- 
mină conţinutul propoziţiilor: fie deosebiri de sensuri ale cuvintelor sau 
de lucruri; fie asemănări și identități de cuvinte și de lucruri. 

P-opoziţiile sunt de trei feluri: etice. fizice și logice (Topica I, 
14, 105 b). Aceleași propoziţii sunt considerate în filozofie „potrivit ade- 
vărului” (kat áħńðetrav). iar în dialectică „în raport cu opinia“ (mpăc 
56£av). Propoziția trebuie înțeleasă în accepţia cea mai generală. „Aşa, 
de exemplu, trebuie să afirmăm că știința opușilor este una și aceeaşi, 
apoi că este aceeași pentru contrari şi pentru relativi. De asemenea, tre- 
buie să subdividem aceste premise din urmă, atât cât îngăduie subdi- 
vizarea, de exemplu, că este una și aceeași știința binelui și a răului, a 
albului şi a negrului, a recelui şi a caldului, şi tot aşa mai departe“ 
(Topica I, 14, sfârşitul). Despre importanţa alegerii premiselor, Aristotel 
vorbește și în Analitica primă I, 30. la sfârșit, unde trimite la Dialectică, 

recunoscând astfel prioritatea cronologică a Topicii. „În general, am ex- 
plicat destul de bine cum trebuie să alegem premisele; am discutat aceas- 
tă chestiune mai adâncit în tratatul relativ la dialectică“. 

Al doilea instrument dialectic — elucidarea deosebitelor sensuri 
ale cuvintelor — este tot atât de însemnat pentru spiritul şi practica 
dialecticui. Îndeosebi, Aristotel analizează sensurile termenilor „a fi“ 
şi „același“ (identitate), la el, termeni solidari (vezi cartea I, 7 și începutul 
cărţii a VII-a). Oriunde se practică diferenţierea sensurilor se aplică 
metoda dialectică. Elucidarea sensurilor diferite ale unor termeni filo- 
zofici importanţi este o sarcină obișnuită și inevitabilă a filozofiei și 
de aceea această disciplină fundamentală, deși năzuiește şi ea, ca orice 
știință spre apodictic, nu se poate lipsi de serviciile dialecticii. Toată 
cartea a cincea (A) a Metafizicii este o analiză a sensurilor în care sunt 
luaţi termenii filozofici 

Al treilea instrument beneficiază de cuceririle celui de al doilea. 
Căutarea diferenţelor trebuie să se aplice la lucrurile apropiate unele de 
altele, așa, de exemplu, vom căuta diferența dintre senzatie și ştiinţă. „La 
genurile mult îndepărtate unele de altele. diferenţele sunt cât se poate de 
evidente“ (Topica 1, 16, sfârşit). O însemnătate deosebită are instrumen- 
tul căutării de asemănări, analogii și identități, mai ales la lucrurile foarte 
îndepărtate unele de altele, căci la ceilalți găsirea asemănărilor este 
ușoară. „Cunoaşterea asemănărilor ne este de ajutor atât pentru dovezile 
inductive, cât şi pentru raționamentele ipotetice; de asemenea, ea ne ajută 
să formulăm definiţii. Ea ne este de ajutor pentru dovezile inductive, 
fiindcă noi urmărim să găsim generalul prin adunarea de cazuri indivi- 
duale asemănătoare. Căci nu este ușor să facem inducţii fără să cunoaștem 
asemănările dintre cazurile individuale“ (Topica 1, 18, 108 b). 


VI. „Locurile comune“ și inducția 


Inducţia este prezentă activ încă mai mult în sistematizarea acelor 
procedee care au dat titlul operei, a „locurilor comune“ (topoi). „Locurile 
comune“ sunt mijloacele dialectice cele mai concrete. Prin ele se dife- 
rențiază cei patru predicabili (care vor deveni cinci, la Porphyrios). 
Fiecare predicabil are mai multe „locuri comune“, variabile numeric 
după predicabil, fie pentru „stabilire“, fie pentru „respingere“. În 
descoperirea, mai mult decât în sistematizarea „locurilor comune“, care 
este principala sarcină a Topicii, s-a manifestat din nou pătrunderea 

analitică, întru totul excepțională, a Stagiritului. În Topica însă termenul 
„loc“ nu este definit, abia dacă Retorica (I, 2, 1358 a) ne dă o deter- 
minare mai precisă. „Locul comun“ este o cheie pentru a deschide 
cămara cu argumente necesare stabilirii sau respingerii unei teze în orice 
domeniu, folosindu-se de exemple caracteristice, „topice“. „Locurile co- 
mune“ nu fac din nimeni un specialist în vreo știință, findcă ele nu se 
referă la teze speciale, dar ele au totdeauna o bază empirică, sunt deci o 
generalizare a cazurilor particulare din știință și din viață. Principiul 
formativ al „locurilor“ sunt relaţiile de asemănare (inclusiv, identitate), 
de deosebire şi mai ales de opoziţie sub cele patru forme ale ei: con- 
tradicție, contrarietate, relatie şi privaţie (inclusiv, posesie), apoi de can- 
titate (întreg -— parte. mai mult — mai puţin), de calitate (afirmaţie — 
negatie), de modalitate (posibil — necesar). În chipul acesta, din ade- 
vărul sau falsitatea unei judecăţi deducem adevărul sau falsitatea altei 
judecăţi. Așa. de exemplu, dacă este adevărată o judecată în care se atri- 
buie unui subiect o calitate, este adevărată și judecata care atribuie cali- 
tatea opusă subiectului opus. De asemenea, dacă creşte subiectul, crește 
și atributul său. 


VII. Foloasele Dialecticii 


Un ultim aspect general, poate cel mai însemnat al Dialecticii 
(Topicii). este multipla ei utilitate. Foloasele Dialecticii marchează și 
scopurile ei. Aceste scopuri sunt complexe; ele au însă un principiu 
comun, pe care îl putem numi principiul aporiei, al dificultății, al impa- 
sului în gândire, al opoziţiei dintre da și nu, pentru și contra, apărare 
şi atacare, stabilire și respingere. Topica este un arsenal de arme ofensive 
şi defensive, mai ales ofensive, pentru toate cazurile. Caracterul apo- 
rematic al dialecticii nu rezultă deopotrivă din cele trei scopuri și foloase 
ale dialecticii, dar el este prezent ca motor dialectic, de la început şi de - 
plin afirmat în al treilea scop. Îndoiala (aporia) este „egalitatea de putere 
a raționamentelor contrare“ (î Tâv tvavriuv ioorrc Xoyiouăv, 
Topica VI, 6, 145 b). Să nu confundăm aporia și îndoiala, cu toate că 
ele sunt strâns legate. Aporia nu este însăși îndoiala, ci cauza ei. Când 
gândirea se loveşte de o dificultate, când ea ajunge într-un impas, se 
produce acea suspendare a judecății, acea oscilație între da şi nu care 
este îndoiala. Aporia este principalul stimul al examenului, al criticii, al 
verificării, al punerii la încercare sau probă (neîpa). „Dialectica este 

examinatorie (nepaoTik%), filozofia este cunoscătoare (yvwoTiký)“ 
(Metafizica IV, 2, 1004 b). Pe scurt, Dialectica este peirastică, apore- 
matică, problematică. Aceşti trei termeni au același principiu: punerea 
de probleme prin confruntarea tezelor opuse, dar ei se deosebesc prin 
modul de aplicaţie a principiului. 

Cele trei foloase ale dialecticii sunt: 

a) Dialectica este un exerciţiu, o gimnastică (yuuvacia) mentală, 
un antrenament al gândirii în vederea luptei de opinii şi a comunicării 
convingerilor și adevărului. Aristotel recomandă dialecticianului de a-și 
face sieşi obiecţii, de a se interoga pe sine, de a dezbate interior problc- 
mele (Topica VIII, 9). Oricât ar fi de contestată utilitatea dialecticii și 
în general a logicii, cu greu se poate contesta utilitatea ei ca exercițiu 
intelectual, ca antrenament. 

b) Dialectica este o punere la încercare, o probare, o examinare 
a opiniilor (neîpa). Ea dezvoltă capacitatea de a discuta cu oricine despre 
orice fel de probleme, de a întreţine o convorbire „în întâlniri eventuale“. 
„Si pentru convorbiri eventuale cl (tratatul de fată — n.n. M.F.) este 
de folos. Căci în întâlnirile cu alţii, după ce ne vom fi familiarizat cu 
opiniile celor mulţi, vom putea respinge argumentele lor care ni se par 
neîntemeiate, ținând scama nu de convingeri străine lor, ci de propriile 
lor convingeri“ (Topica I, 2, 101 a). Adeseori s-a observat că al doilea 
scop al dialecticii, punând toată greutatea pe discuţia cu oricine și despre 
orice subiect, trebuia să urmărească triumful celui care provoca discuţia 
şi Înfrângerea celui ce o primea. Dacă discuţia, controversa, este un duel 
sau un fel de război, sunt permise, ca în orice război, toate stratagemele 
şi șiretlicurile care asigură succesul. Îndeosebi, ultima carte (VIII), de- 
dicată practici în dialectică, este plină de sfaturi despre mascarea cât 
mai abilă a intenţiilor celor ce argumentează, a disputanţilor. Deşi 
Aristotel tine să distingă făr echivoc dialectica de cristică şi sofistică, 
el nu se dă în lături de a propune subiterfugii de argumentare de valoare 
logică şi morală dubioase. „În genere vorbind, trebuie să rămână în 
umbră, pe cât posibil, intenţia noastră: vrem oare să facem să fie 
acceptată propoziţia formulată sau opusa ei? Când rămâne în umbră ceea 
ce este folositor discuţiei, respondentul este mai dispus să exprime opinia 
sa“ (Topica VIII, 1, 156 b). Aristotel acordă interlocutorilor libertatea 
de a se folosi de argumente eristice, fiindcă ne recomandă să ne adaptăm 
felului de a se comporta al adversarului. „Când adversarul nu se dă în 

lături de a recurge la orice mijloace, trebuie să recurgem la toate armele 
de apărare“ (Topica V, 4, 134 a). 

Într-un alt pasaj, Aristotel observă just că în dispute fără pers- 
pective de rezultat, dacă nu întrerupem discuţia ca inutilă, trebuie să ata- 
căm întrebătorul, nu argumentul său. „Uneori este necesar să atacăm 
personal pe întrebător, nu teza sa, când întrebătorul se foloseşte cu 
rea-credinţă de tot ceea ce este contrar respondentului, căci prin astfel 
de dificultăţi fără rost, discuţiile, din dialectice, devin eristice“ (Topica 
VIII, 11,161 a). În același capitol, într-un pasaj care precede pe cel citat, 
Aristotel face o declarație prețioasă prin caracterul ei uman. Discuţia 
este o operă comună care nu se poate realiza numai cu bunăvoința unuia 
singur, ci prin colaborarea de bună-credinţă a amândurora. „Nu este 
de ajuns voinţa unuia dintre interlocutori pentru a duce la bun sfârșit 
sarcina lor comună“ (VII, 11, 161 a). 

c) Dialectica dă un neprețuit ajutor științelor filozofice, adică ştiin- 
telor în genere. Aceasta este utilitatea ei majoră. Ajutorul dat științelor 
de dialectică este dublu: a) examinarea aporiilor, a tezelor și antitezelor 
în soluționarea problemelor; b) descoperirea, tot prin discutarea opiniilor 
contrare, a principiilor de la care pornesc demonstrațiile științelor Din 
nefericire, Aristotel, pe cât de larg, de amănunţit, uneori obositor de 
amănunţit și fără un fir conducător explicit, cercetează cele două prime 
foloase ale dialecticii, pe atât de avar este în studierea celor două ajutoare 
aduse științelor de către dialectică. Pe noi ne-ar fi interesat îndeosebi 
aceste două ajutoare: examinarea aporiilor și cunoașterea principiilor. 

În ce priveşte primul ajutor, examinarea aporiilor, întreaga operă 
aristotelică este o ilustrare a aporeticii. Pe drept cuvânt s-a spus că 
Aristotel este „omul aporiilor““, omul problemelor, a căror dezlegare este 
o „euporie““ (eumopia). A dezvolta aporia este Sianopîoar, a o rezolva este 
eunopîioa:. Aristotel este mai mult diaporetic decât euporetic, este spiritul 
îndrăgostit* de nuanţe și de faţetele diferite ale lucrurilor. Cartea a III-a 
(B) a Metafizicii este eminent diaporematică, cercetează problemele ce 
urmează a fi discutate și rezolvate. Este peste putință să desfacem un nod 
dacă nu-i cunoaştem ascunsa-i împletire. Diaporematica are sarcina să 
formuleze, să serieze și să examineze spre o rezolvare, fie și provizo- 
rie, soluțiile antitetice date unei probleme. De aceea Aristotel începe 


* În textul primei ediţii a apărut „spiritul îndrăgit de nuanțe“. Am îndreptat tacit 
greşeala de culegere (N. red.). 

orice studiu cu discutarea cât mai completă a opiniilor emise de înaintași 
în domeniul dat. Diaporematica este prețioasă pentru istoria filozofiei și 
a științei în genere; ea este în același timp sistematică — poate prea sis- 
tematică — și istorică. Putem spune că diaporematica, existența soluțiilor 
contrare ale problemelor — acest aspect eminent dialectic — constituie 
unul din izvoarele istoriei ideilor. 

De o semnificaţie, care nu poate fi subliniată de ajuns, este al 
doilea ajutor pe care îl primesc științele de la dialectică: cunoașterea 
principiilor. Se ridică din nou chestiunea spinoasă: care este natura și 
rolul inducției în gândirea aristotelică? În adevăr, silogistica este o 
gândire mijlocită, o derivare a unei gândiri din alta care este dată dinainte 
și care, în cele din urmă, este nemijlocită, este un âpuegov. Mijlocitul 
presupune cunoaşterea nemijlocitului, concluzia decurge din „principii“, 
condiţionatul din necondiţionat. Cum ajungem să cunoaștem 
nemijlocitul, „principiile“? Dacă principiile, prin care se face demonstra- 
tia, nu pot fi la rândul lor demonstrate, totuși ele pot fi întemeiate. Căci 
întemeierea nu se face numai mijlocit prin silogism, prin demonstraţie, 
ci ea pune la contribuţie și o a doua metodă: inducția, procedeul epago- 
gic. Cel din urmă scop al dialecticii, ajutorul dat științelor, este realizat 
prin inducție, singurul drum care duce la principii. Metoda inductivă 
este drumul cercetării realităţii prin instanţe pozitive şi negative, prin 
poziţii şi contrapoziţii, prin teze şi antiteze, prin confirmări și infirmări. 

Dialectica este o logică a invenţiei, a cercetării faptelor pentru a 
descoperi în faptele singulare resortul lor esenţial, motrice, universalul, 
legea. Ea are ca punct de plecare opiniile comunc, cunoașterea nești- 
ințifică, pe care o verifică prin confruntarea opiniilor, prin căutarea „dife- 
rențelor“ și „concordantelor“, adică a „similitudinilor“ și „analogiilor“. 
Inductia dialectică a lui Aristotel anticipează în multe privinţe inducția 
lui Bacon. Comentatorul Alexandros întrebuințează pentru determinarea 
inducției expresia plastică de „vânătoarea de similitudine“ (răv Toi 
òpíou rjpav), care reapare sub o formă nouă în „vânătoarea lui Pan“, 
caracteristică pentru inducția baconiană a „experienței dirijate“ (Bacon, 
De augmentis scientiarum, Cartea a V-a, 2). 


VIII. Dialectica şi rolul inducției 


Am relevat și în introducerea la Analitica secundă că Aristotel 
nu are o concepție precisă despre natura inducției, cu atât mai puţin 


258 


INTRODUCERE LA TOPICA 


despre fundamentul ei. În Analitica primă, inducția este prezentată ca 
un silogism specific, înrudit cu figura a treia a silogismului obișnuit, 
în care termenul mediu și cel minor sunt convertibili, așa încât se are în 
vedere totalitatea cazurilor, exact vorbind, a speciilor care servesc 
inducției pentru a scoate universalul din particular (omul, calul, asinul 
sunt toate animale fără fiere și deci cu longevitate). Această inducţie 
s-a numit „inducția prin simpla enumerare“. Concepţia aristotelică asupra 
inducției nu e totuși cu desăvârşire străină de problemele fundamentale 
ale inducției; ea ni le sugerează cel mult, după cum vom vedea îndată. 

Dificultatea care se ivește acum este mult mai serioasă pentru aris- 
totelism: dacă inducția ne duce la principii, dacă, mai departe, principiile 
sunt punctul de plecare al silogismului demonstrativ, necesar, și dacă, în 
sfârşit, principiile se cuvine să fie mai sigure decât concluzia silogis- 
mului, poate oare o inducţie numai probabilă să dea principiilor acea ne- 
cesitate superioară necesităţii concluziei? De aceea Aristotel, în Analitica 
secundă II, în celebrul capitol final (19), după ce arată procesul treptat, 
prudent, de trecere de la cazurile singulare la esenţa universală, recurge 
deodată, pentru a garanta necesitatea și certitudinea principiilor, la 
intelectul intuitiv (vouc), la prinderea nemijlocită a universalului, a 
esenței, ceea ce poate fi considerat ca o concesie făcută platonismului. 
Există totuşi o adâncă deosebire între intuiţia intelectuală platonică și 
intuiţia intelectuală aristotelică. Prima intuiţie este o prindere nemijlocită 
a universalului transcendent, deasupra lucrurilor sensibile, independent 
de ele, deci înainte de cunoaşterea lor (ante res), o intuiţie mistică, 
„erotică“; a doua este o prindere nemijlocită a universalului în lucrurile 
sensibile, după o îndelungată pregătire, după un efort analitic care, la 
drept vorbind, se poate dispensa de garanţia finală a intuitiei. Aceasta 
este numai o profitoare a muncii de dinainte, căreia îi adaugă o falsă cer- 
titudine superioară. 

Dialectica pledează pentru o inducţie care a renunțat la intuiţia in- 
telectuală — procedeu mai mult decorativ decât eficace — şi care scoate 
universalul din opinii, din probabil și conjectural. Deşi logică a invenţiei, 
a cercetării și a descoperirii de esențe până atunci necunoscute, dialectica 
rămâne o logică a probabilului. Ed. Zeller şi Th. Waitz, comentatori 
încercaţi ai Organon-ului, admit, la Aristotel, existenţa în dialectică a unei 
inducţii probabile. O. Hamelin o respinge hotărât, dând prioritate inducției 
obţinute prin intelectul intuitiv, singura în stare să garanteze necesitatea 

principiilor cerute de silogism. Dialectica serveşte — argumentează 
Hamelin — la stabilirea principiilor numai indirect, adică prin procedeul 
respingerii: dialectica ne arată unde nu trebuie să căutăm principiul dat. 
Opinia probabilă nu poate înlocui intelectul intuitiv. Altminteri, dacă 
Aristotel ar fi profesat concepţia ce i-o atribuie Zeller, el ar fi ruinat 
distincţia inițială dintre ştiinţă și dialectică. Noi am arătat înainte că 
distincţia dintre știință și dialectică, deși reală, nu este absolută, altminteri, 
dialectica nu ar fi de nici un ajutor ştiinţei, nici măcar indirect. Nu există 
serviciu indirect fără serviciu direct. 

O. Hamelin poate invoca, în favoarea tezei sale, un pasaj din Anali- 
tica primă |, 32, unde Aristotel recunoaște necesitatea nu numai a 
silogismului, ci şi a intelectului intuitiv. „Necesarul este mai cuprinzător 
decât silogismul. În adevăr, orice silogism este necesar, dar nu tot ce este 
necesar este un silogism“ (Analitica primă 1, 32, 47 a). Am văzut că 
intelectul intuitiv este parazitul îndelungii cercetări empirice și că el nu 
are alt rol decât de a consacra, printr-un act final, mai mult sau mai puţin 
arbitrar, munca inductiei dialectice investigatoare, care a confruntat ca- 
zurile singulare şi a ajuns la o concluzie generală. Putem face acum un 
pas mai departe, spunând că silogismul (deducţia modernilor) este şi el 
un parazit al inducției. Deducţia scoate lucruri noi din zăcămintele de 
adevăruri descoperite de inducţie, care și-a asumat rolul ingrat de a des- 
coperi principii și de a le pune la dispoziţia „deducţiei“. De aceea „de- 
ducţia“ nu are dreptul de a privi de sus inducția și de a o degrada ca simplă 
probabilitate. Probabilitatea este riscul operei de descoperire și de invenţie. 

Ce semnificaţie are probabilitatea, caracterul endoxologic al in- 
ducţiei? Într-o formulare modernă. ne vom întreba: care este fundamen- 
tul inducției? Aristotel nu și-a pus întrebarea: care este fundamentul 
trecerii de la unele cazuri la toate cazurile, de la parte la tot, cum se 
justifică raţionamentul epagogic (inductiv), şi nu și-a pus-o nimeni altul 
până la Mill care, precum constată Ed. Zeller, şi-a pus-o „insuficient 
și contradictoriu“€. logica modernă a dat două răspunsuri, care folosesc 
pentru fundarea inducției cele două aspecte, de o însemnătate inegală, 
ale cauzalităţii: cauza eficientă şi cauza finală. Teoria cea mai răspândită, 
aceea a lui John Stuart Mill, fundează inducția pe principiul cauzalității 


Ed. Zeller. Die Philosophie der Griechen in ihrer geschichtlichen Entwicklung, 
Il, 2, ed. a 4-a, p. 245. 

eficiente, pe determinism. pe uniformitatea și universalitatea ordinii și 
cursului naturii. Numai Jules Lachelier justifică inducția prin cauzalitatea 
finală, prin ordinea produsă de activitatea spiritului universal. 

Soluţia cea mai temeinică este sugerată de însăși filozofia lui 
Aristotel. Aceleași cauze produc aceleași efecte, iar cursul naturii se des- 
fășoară uniform, numai dacă orice cauză este un factor general, o esență. 
Factorul universal acționează constant. Inductia tinde să descopere 
esența, adică factorul care lucrează totdeauna identic, potrivit naturii 
sale generale, indiferent de împrejurările în care lucrează, pactizând însă 
cu ele, când nu este împiedicat de a se manifesta. Esenţa generală, în 
măsura în care acţionează cauzal, legitimează trecerea de la parte la tot, 
de la unele cazuri la toate cazurile. Generalitatea obținută prin inducție 
concordă cu necesitatea rațională, fiindcă raţiunea se află în realitatea 
empirică și o structurează. De aceea inducția nu este, în sensul propriu 
al cuvântului, trecerea de la singular la general, ci este procedeul care 
ne face să descoperim legătura intimă dintre particular şi general. nu 
numai prin repetarea cazului singular, ci chiar printr-un singur caz 
crucial, prerogativ. 

Ne putem înșela asupra esenței, asupra factorului general activ 
în orice proces cauzal, dată fiind rețeaua complexă a faptelor concrete 
ce constituie realitatea, dar esența prezentă în toate cazurile singulare 
justifică investigarea legilor, a raporturilor „constante“ dintre fapte. Dacă 
nu ar exista factori universali, o structură rațională, în lucrurile singulare, 
date perceptiei, existenţa legilor, a relaţiilor cauzale, a determinismului 
ar fi de neînțeles. De asemenea, dacă nu se ivește nici o instanță negativă, 
nici o obiecţie împotriva rezultatului obținut de inducţie, aceasta poate 
fi considerată ca fundată. Aristotel recunoaște fără ezitare rolul instanței 
negative subliniat de Bacon în procesul inducției. „Dacă verificăm o 
propoziţie în multe cazuri, iar respondentul nu face nici o obiecție, 
trebuie să-i pretindem să o admită. Căci, în dialectică, este valabilă 
premisa care s-a verificat în multe cazuri și împotriva căreia nu s-a adus 
nici o obiecţie“ (Topica VIII, 2, 157 b). 

Metoda inductivă a dialecticii este clar propusă de Aristotel ca 
metodă de investigaţie a tuturor științelor naturii. „Care anume premise 
aparţin unei clase sau alteia nu este ușor de arătat prin simplă definiţie, 
ci trebuie să încercăm să le cunoaștem pe fiecare în parte pe calea 
inductiei“ (Topica I, 14, 105 b). „Cunoaşterea asemănărilor ne este de 

ajutor atât pentru dovezile inductive, cât și pentru raționamentele ipo- 
tetice;, de asemenea, ea ne ajută să formulăm definiţii. Ea ne este de 
ajutor pentru dovezile inductive, fiindcă noi urmărim să găsim generalul 
prin adunarea de cazuri individuale asemănătoare. Căci nu este ușor 
să facem inducţii fără să cunoaștem asemănările dintre cazurile indivi- 
duale“ (Topica I, 18, 108 b)”. Aristotel mânuiește spontan inducția cu o 
virtuozitate neîntrecută pentru vremea sa, cu toate scăderile și lipsurile 
care decurgeau din stadiul înapoiat al mijloacelor reduse de investigaţie. 
Analiza ştiinţifică a fenomenelor, descoperirea legilor naturii prin veri- 
ficarea ipotezelor sunt extrem de îngreuiate de lipsa unei baze solide de 
observaţie exactă şi sigură. Cât timp științele empirice nu au depășit ni- 
velul în care ele se găseau în vremea lui Aristotel — și această stare 
de lucruri a durat până în epoca modernă — metodologia științelor em- 
pirice nu putea ajunge la alte rezultate. Dacă ţinem seama de stadiul în 
care se afla știința pe atunci, trebuia să înscriem printre meritele lui 
Aristotel că observaţiile sale sunt adunate masiv și cu grijă, mai departe, 
că veridicitatea observaţiilor a fost examinată de aproape, deosebind cu 
strictețe propriile observaţii de mărturiile străine. Unele observaţii care 
ne scandalizează prin superficialitatea lor au fost însușite de la alţii; 
cunoașterea de atunci a naturii nu i-a dat posibilitatea de a le considera 
ca false. Dacă astăzi găsim de neînțeles graba cu care grecii au construit, 
nu rareori, ipoteze şi teorii, a căror falsitate sărea în ochi şi putea fi uşor 
înlăturată, uităm prea degrabă în ce măsură le lipseau mijloacele de 
observaţie exactă și cât de anevoioasă era orice experienţă exactă. 
Indicaţii de timp fără cronometre, comparații de temperatură fără ter- 
mometre, observaţii astronomice fără telescop. observaţii meteorologice 
fără barometru — acestea și multe altele erau sarcinile naturalistului 
grec. Trebuie să apreciem munca lui Aristotel de a aduna faptele și de 
a le explica după criteriul timpului său. „Într-un cuvânt, el se dovedeşte 
nu numai un investigator neobosit al lucrurilor mari şi mici, cu o sete 
nepotolită de a şti, ci și un observator plin de grijă și circumspect“. 
Așadar, dialectica nu este numai arta de a învinge pe adversar în 
dueluri verbale. arta de a susţine cu succes rolul de întrebător, atacator 
sau de respondent în apărare, ci este anticamera științei, o metodă de a 


7 Compară cu Etica Nicomahică |, 7, la sfârşit, VI, 3 la sfârşit (Ed. Ştiinţifică, 1988, 
trad. Stella Petecel). 
8 Ed. Zeller, op. cit., p. 248. 

se mulțumi cu adevăruri probabile. Numai eristica și sofistica sunt 
virtuozități de paradă, cultivarea discuţiei fie de dragul discuţiei, fie 
de dragul profiturilor bănești. Sofistica autentică scapă poate săgeţilor, 
periculoase prin sarcasmul lor, ale lui Aristotel, dar sofistica degenerată 
a jongleriilor cu paradoxe merita să fie înfierată. 

O artă atât de complexă, în care agerimea de gândire, acea 
„agchinoia“, este apreciată de Aristotel și în știința apodictică (Analitica 
secundă 1, 34), este în bună parte debitoare calităţilor şi dispozițiilor per- 
sonale. Aristotel nu admite idei înnăscute, dar concede o „dispoziţie 
naturală“ de a scoate adevărul, fie și probabil, din cântărirea consecin- 
telor a două teze opuse. „De altminteri, nu este un instrument neînsem- 
nat, pentru cunoaștere și pentru prudenţă, în sens filozotic, de a putea 
îmbrățișa şi de a fi îmbrățișat consecinţele a două ipoteze contrarii, căci 
atunci nu mai rămâne de făcut nimic altceva decât de a alege pe una sau 
pe alta. Pentru o asemenea treabă este necesară o bună dispoziţie 
naturală, iar această dispoziţie naturală este tocmai aceea care ne face 
în stare să alegem adevărul și să evităm falsul. Tocmai aceasta este arta 
oamenilor bine înzestrați. Căci acei care simt o justă atracţie și o justă 
repulsie faţă de ceea ce li se propune ştiu bine să aleagă tot ceea ce 
este mai bun“ (Topica VIII, 14, 163 b). 


B. CONȚINUTUL TOPICII 
(PE CĂRŢI ŞI CAPITOLE) 


Cartea I 
(18 capitole) 


Introducere în tratat 


Capitolul ! începe prin a defini scopul tratatului: a descoperi 
metoda de a raționa în domeniul probabilului, fără a se contrazice, 
printr-o discuţie sau controversă în jurul unei probleme sau teze. 
Controversa presupune doi interlocutori, dintre care unul, întrebătorul, 
are rolul de a interoga și de a ataca, iar celălalt. respondentul. are rolul 
de a răspunde şi de a apăra teza, evitând contradicţia. Controversa 
constituie dialectica. Partea cea mai mare a capitolului cercetează felurile 

de raționament, pentru a statornici locul raționamentului dialectic. 
Raționamentul poate fi sau: a) apodictic, sau b) dialectic, sau c) eristic. 
Sofismul nu este un raționament fiindcă nu respectă regulile formale ale 
raționamentului. Raționamentul dialectic este probabil. Probabilă este 
propoziția primită sau de toţi sau de majoritate sau de cei înțeleptţi, iar, 
dintre înţelepţi, sau de toţi, sau de majoritate sau de cei mai de seamă. 
Raționamentul eristic nu este probabil, ci pare a fi probabil. Aristotel 
vorbește și de paralogisme, care sunt propoziţiile false din ştiinţele 
speciale. Paralogismele pretind să fie apodictice, dar ele nu sunt nici 
măcar probabile, ci false. Sofismele nu sunt raționamente apodictice, 
probabile sau false, ci nu sunt raționamente. Adeseori, Aristotel 
întrebuințează în Respingerile sofistice termenul de paralogism în loc 
de sofism. 

Capitolul 2 abordează o temă deosebit de importantă pe care a 
expus-o abia către sfârșitul părţii dinainte, fiindcă prin conţinutul ei pre- 
supune cunoașterea altor noţiuni capitale ale Topicii: care este utilitatea 
dialecticii? Trei sunt foloasele dialecticii: a) este un exercițiu intelectual 
necesar vieţii şi teoriei; b) este un examen critic, un control al opiniilor 
printr-un schimb întâmplător de idei; c) este o metodă necesară științelor 
din două puncte de vedere: 1) cercetează soluţiile contrare și dificile, 
aporiile, ale diferitelor probleme, pentru a scoate la lumină adevărul; 
2) ajută la descoperirea principiilor științifice în sine nedemonstrabile, 
deși sunt temeiul nemijlocit al demonstrațiilor. Aristotel ţine să se știe 
că descoperirea principiilor este sarcina superioară a dialecticii. 

Capitolul 3 constată pe scurt că dialectica poate fi însușită, ca și 
retorica, medicina și celelalte arte. Nu se poate cere dialecticii să-și 
atingă scopurile ei intotdeauna, fără greș, după cum nu se poate pretinde 
acest lucru nici celorlalte arte. Nici o artă nu este perfectă în aplicaţiile 
ei. Esenţial este să ne însușim metoda în toate amănuntele ei. 

Capitolul 4 cercetează elementele metodei dialectice; ele nu se 
deosebesc principial de elementele oricărui raționament. Dialectica pre- 
supune, ca orice raționament, premise. Specific dialecticii este felul 
premisei: aceasta este o întrebare sub forma de alternativă contradictorie. 
Respondentul alege o alternativă și o apără; cel care a pus întrebarea 
atacă alegerea. Se constituie astfel ca temă a controversei o problemă, 
o teză. Esenţial este conținutul problemei, fiindcă el exprimă partea cea 
mai mare a Topicii. Conţinutul sunt cele patru noţiuni dialectice sau 

predicabilii. a) genul, apoi propriul, divizat ceva mai jos în: b) propriul 
în sens limitat și c) definiţie, în sfârșit, d) accidentul. Predicabilii sunt 
deosebiți de categorii (predicamente). Dialectica nu se ocupă de subiecte, 
ci de predicate, de forma lor cea mai generală. „Diferenţa“ face parte 
din gen, deci nu este tratată ca un predicabil de sine stătător. 

Capitolul 5 adâncește cei patru predicabili, principalul obiect al 
Topicii. Definiția, care este un fel de propriu — ceea ce arată 
însemnătatea acordată de Aristotel noţiunii de propriu, devenită pentru 
noi străină — exprimă esența unui subiect; propriul ca atare, fără a 
exprima esența, este un caracter care aparține numai subiectului dat. 
Definiţia și propriul au în comun că sunt reciprocabili cu subiectul, că 
acoperă pe deplin subiectul, chiar dacă ele întrebuințează mai multe 
cuvinte pentru a exprima subiectul definit sau caracterizat, în genere 
redat printr-un singur nume. Genul exprimă esența mai multor lucruri 
care se deosebesc în specia lor, datorită diferenţei. Diferenţa face ca 
genul să se subdividă în specii. Genul nu este reciprocabil cu subiectul 
dat în specia lui, fiindcă el depășește în sfera sa specia dată, cuprinzând 
cel puţin două specii. Totuși, genul și diferenţa specifică aparţin esenței 
lucrului, definiţiei lui. În schimb, accidentul nu ţine de esenţa lucrului. 
nu este parte integrantă din definiţie, de aceea el poate să aparțină și 
să nu aparţină unui lucru. Deci accidentul se opune celorlalți trei 
predicabili: el nu este nici definiţie, nici propriu, nici gen. Accidentul 
poate deveni un propriu temporar, relativ, niciodată absolut. 

Capitolul 6 face o observaţie importantă pentru desfășurarea 
Topicii. Definiţia este principalul predicabil. Vom vedea că ea este cel 
mai greu de stabilit şi cel mai ușor de respins, deci este cea mai vulne- 
rabilă (cartea a VII-a, 5). Totuși, ceilalţi termeni predicabili sau sunt 
legaţi de definiţie, de esenţă (propriul şi genul) sau se opun esenței, 
definiţiei (accidentul). 

Toţi predicabilii ar putea fi trataţi prin aceeași metodă dialectică. 
Dar expunerea metodei dialectice unice ar fi plină de dificultăți din cauza 
generalităţii şi ar naște confuzii. Se impune deci să se cerceteze metoda 
dialectică în aplicarea ei separată la fiecare din cei patru predicabili. 

Capitolul 7 determină diferitele sensuri ale termenului de identic, 
care au fost formulate în treacăt în capitolul 5 şi care vor fi reluate în 
cartea a VII-a, 1 și 2. Identitatea are la Aristotel trei accepții: identitate 
în număr, în specie și în gen. Prima, identitatea numerică, este autentică. 

Că omonimele sunt identice numeric se înțelege ușor: unul și același 
lucru cu nume diferite. Este mai greu de admis că doi oameni sunt 
identici, fiindcă aparţin aceleiaşi specii. Încă mai greu de admis este 
că două fiinţe, de exemplu, omul și calul, sunt identice, fiindcă aparţin 
aceluiași gen. Identitatea presupune înlăturarea oricărei note diferenţiale. 
La identitatea numerică — identitatea autentică — Aristotel distinge trei 
specii, după cum se aplică la definiţie (în realitate, la nume), la propriu 
şi chiar la accident; de exemplu, dacă Socrate este așezat sau este 
muzical, el se identifică cu accidentul său („este așezat“, „este muzical“), 
ceea ce este inadmisibil. Nimic nu se identifică numeric cu accidentul 
său, afară numai dacă accidentul nu servește ca nume pentru a desemna 
pe Socrate care devine „cel care şade“ printre alţii care nu șed. 

Capitolul 8. Toate argumentele posibile se reduc la propoziţii care 
exprimă unul din cei pauu predicabili. Orice propoziţie exprimă sau o 
definiţie, sau un propriu, sau un gen, sau un accident. Capitolul are ca 
sarcină să dovedească de ce predicabilii sunt numai patru. Dovada este 
făcută întâi inductiv, apoi silogistic. Silogistic sau „deductiv“ se face 
dovada pornind de la raportul de convertibilitate a subiectului și predi- 
catului: dacă subiectul şi predicatul sunt convertibili, propoziția exprimă 
o definiţie sau un propriu; dacă nu sunt convertibili, ea exprimă sau 
genul care face parte din definiţie. sau accidentul care nu face parte 
din definiţie. 

Capitolul 9 se ocupă de legătura dintre cei patru predicabili şi cele 
zece categorii, care și aici sunt enumerate complet ca şi în Categorii. 
Categoriile se referă la subiecte, predicabilii — la predicate. Firește, şi 
predicabilii intră într-o categorie sau alta. Când subiectul și predicatul 
intră în categoria de substanță, predicatul exprimă esența subiectului; 
dacă intră în categorii deosebite. propoziţiile exprimă un accident al 
substanței — accident în sensul general de celelalte categorii afară de 
substanță. Totodată, este adevărat că toate categoriile pot intra, la rândul 
lor, în unul din cei patru predicabili, adică pot fi o definiţie, un propriu, 
un gen, un accident. 

Capitolul 10 determină punctul de plecare al argumentării: premisa 
(propoziţia) dialectică şi problema dialectică. Nu orice propoziţie și orice 
problemă este dialectică. Nu este dialectică premisa respinsă de toți și 
nu este problemă propoziția evidentă pentru toţi sau pentru majoritate. 
Este dialectică şi o problemă care, fără a fi o propoziție probabilă, se 
aseamănă cu o propoziţie probabilă, sau neagă propoziţiile neprobabile 

(absurde), sau, în sfârșit, este în acord cu învățăturile artelor și științelor 
recunoscute. 

Capitolul 11 este rezervat problemei dialectice şi tezei dialectice. 
Problema poate fi practică sau teoretică (fizică, logică). Problema se 
deosebește de premisă, care este de la început probabilă, prin incerti- 
tudinea ei inițială şi de aceea ea este obiectul discuţiei. Problema ne ajută 
sau să alegem şi să evităm o atitudine, de exemplu, „merită plăcerea 
să fie dorită sau nu?“, sau să cunoaștem realitatea, de exemplu, „este 
lumea eternă sau nu este?*, sau, în sfârșit, pentru a rezolva alte probleme. 
Teza a fost la început o „opinie paradoxală“ a unui mare gânditor, nu 
a oricui. Aristotel constată că, în vremea lui, orice problemă dialectică 
este considerată şi o teză dialectică, adică o temă de discutat pentru a 
ajunge la probabilitate. Nu orice teză merită să fie discutată. Sunt înlă- 
turate din dialectică chestiunile prea grele sau prea evidente. 

Capitolul 12 subliniază că argumentarea dialectică se servește de 
cele două mari metode logice: inducția și raționamentul deductiv (silo- 
gismul). Aristotel dă precădere inducției, a cărei prezenţă activă se simte 
pretutindeni în dialectică. Inductia este mai convingătoare, fiind mai 
aproape de perceptie, silogismul este mai stringent. Să nu se uite că în 
dialectică un rol are și convingerea personală. 

Capitolul i3 ne face cunoscute cele patru mijloace sau „instru- 
mente“ dialectice: a) formarea sau alegerea premiselor, principala sar- 
cină a dialecticii; b) diferentierea sensurilor multiple ale cuvintelor, preo- 
cuparea constantă a lui Aristotel; c) descoperirea deosebirilor dintre 
lucruri; d) descoperirea asemănărilor, amândouă procedee universale. 

Capitolele următoare (14—17) analizează mai amănunţit cele patru 
„instrumente“ dialectice. pentru a evidenția însemnătatea lor în dialectică. 

Capitolul 14 se ocupă de primul „instrument“ alegerea premiselor. 
Premisele dialectice sunt de patru feluri: a) cele probabile pentru toti, 
pentru majoritate, pentru întelepţi etc., b) analoge cu cele probabile (de 
exemplu, „fiindcă știința contrariilor este una, și percepția contrariilor 
este una“). Premisele vor fi cercetate aplicându-le la cazuri concrete. 

Capitolul 15. Al doilea „instrument“, diferenţierea sensurilor cu- 
vintelor, mai ales la termenii omonimi (ambigui), este un mijloc de apli- 
catie universală. Nici o ştiinţă nu se poate lipsi de acest mijloc dialectic. 
Nu este destul să arătăm diferitele sensuri ale unui cuvânt, ci trebuie 
să le explicăm prin cauze, deci trebuie să descoperim originea lor. 

Aristotel recomandă un procedeu specific dialectic de a stabili mulțimea 
de sensuri ale unui termen: să cercetăm dacă şi termenul opus are mai 
multe sensuri — termenul opus în cele trei accepţii: contrar, contra- 
dictoriu, privativ, nu şi relativ. Astfel, deducem din sensurile contrarului 
sensurile diferite ale termenului în discuție. În același scop, ne vom servi 
de formele lor flexionare (substantiv, adjectiv, adverb) sau de compa- 
rarea lor din punctul de vedere al „mai multului“, „mai puţinului“ sau 
„egalului“. La omonime nu există comparaţie sub acest raport. 

Capitolul 16, având ca temă descoperirea deosebirilor dintre lucruri 
— al treilea „instrument“ —, este mai scurt. Vom căuta deosebirile 
dintre speciile aceluiași gen, dintre genurile vecine și dintre genurile 
îndepărtate. Cel mai greu de discriminat sunt deosebirile din cadrul 
aceluiași gen; urmează deosebirile dintre genurile învecinate (de 
exemplu, senzaţie și știință). Deosebirile cel mai ușor de găsit sunt cele 
dintre genurile mai îndepărtate. 

Capitolul 17, de asemenea scurt, analizează al patrulea „instru- 
ment“: căutarea și descoperirea asemănărilor dintre lucruri. Spre deose- 
bire de „instrumentul“ al treilea, căutarea asemănărilor are ca obiectiv 
mai ales genurile îndepărtate, fiindcă la genurile înrudite sau la acelaşi 
gen căutarea asemănărilor este ușoară. Nu mai puţin căutarea identicului, 
în ceea ce ține de același gen, este prețioasă. Asemănarea poate fi sau 
de proporţie (A și B se comportă unul față de altul ca C faţă de D), sau 
de conţinut (vederea se află în ochi ca intelectul în suflet, liniștea în 
mare, cântul în aer). 

Capitolul 18 rezumă celor trei instrumente din urmă și pune pro- 
blema „locurilor comune“ dialectice. Cercetarea sensurilor cuvintelor 
are o îndoită utilitate: claritate în gândire și raportare la realitățile cores- 
punzătoare. Astfel, evităm paralogismele. Descoperirea deosebirilor 
ne ajută să raţionăm just despre identicul și diferenţa din lucruri, deci să 
cunoaștem fiecare lucru în esenţa lui. Cunoașterea asemănărilor este de 
mare ajutor în inducţie, în silogismele „din ipoteză“ și în formularea de- 
finiţiilor. 

Capitolul se încheie cu un rezumat al cărții şi cu o anticipare a căr- 
tilor II-VII. Cartea I a măsurat domeniul gândirii dialectice, domeniul 
propoziţiilor probabile, stabilite prin confruntarea discuţiei, a dialogului, 
prin examinarea concepțiilor opuse, a aporiilor, și, ca metodă, îndeosebi 
prin inducția ajutată de cele patru „instrumente“. De acum, urmează 

să cunoaștem „locurile comune“, adică principiile, izvoarele din care 
scoatem argumentele care determină cei patru predicabili (definiţia, pro- 
priul, genul, accidentul), pentru a-i stabili sau pentru a-i respinge. 


Cartea a II-a 
(11 capitole) 


„Locurile comune“ ale accidentului 


Capitolul 1 cuprinde vederi generale asupra „locurilor comune“ 
ale accidentului. Așadar, cercetarea predicabililor începe cu accidentul, 
care este atributul cel mai obișnuit, dar cel mai slab. Spre deosebire de 
definiţie, de propriu și chiar de gen, accidentul, ca predicat, nu se con- 
verteşte cu subiectul decât relativ, în anumită privință, nu „absolut“. 
Conversiunea la accident nu este deci necesară. Problemele accidentului 
sunt sau universale, sau particulare. Se va vorbi întâi de „locurile comu- 
ne“ care resping universal o concepţie, pentru două considerente: 
a) respingerea universală include și pe cea particulară; b) respingerea 
este mai obişnuită în discuţii. Erorile la probleme au două izvoare: a) o 
constatare greșită; b) o denumire greşită. 

Capitolul 2. Eroarea cea mai obișnuită la determinarea accidentu- 
lui, și deci primul loc comun de respingere, este confundarea accidentu- 
lui cu ceilalți predicabili, mai ales cu genul; de exemplu, afirmaţia că 
dreptatea este accidental o virtute sau că albul este accidental o culoare. 
Un alt loc comun al accidentului, aplicabil la stabilire, ca și la respingere, 
este cercetarea opoziţiilor în formularea lor universală. De exemplu, să 
vedem dacă „știința opușilor este una“ este valabilă pentru orice specie 
de opus (contradicţie, contrar, privaţie, relativ). Un alt loc comun este de 
a confrunta accidentul cu definiţia subiectului căruia el îi aparţine şi chiar, 
mai departe, cu definițiile termenilor cuprinși în prima definiţie, dacă 
aceasta nu a fost clară de la început. În sfârșit, un alt loc comun este pre- 
cizarea expresiilor obținute cu ajutorul oamenilor competenți. 

Capitolul 3 cercetează echivocul (omonimia) termenilor la stabilire 
şi la respingere. Argumentarea trebuie să țină seama de toate sensurile 
ascunse sau făţișe ale cuvintelor. La termenii echivoci trebuie să se ad- 
mită ipotetic că ceea ce s-a dovedit pentru un sens este valabil și pentru 

celelalte sensuri, dacă argumentul nu poate fi găsit ușor. Mai trebuie avut 
în vedere că echivocul poate să-și aibă originea în motive secundare, 
nu chiar în omonime: sensurile diferite nu exprimă lucruri diferite, ci 
aspecte diferite ale aceluiași lucru. La acest loc comun se întrebuințează 
stratagema de a recurge, pentru stabilire, la sensul favorabil şi, pentru 
respingere, la sensul defavorabil. De aceea stabilirea și respingerea trebuie 
să fie făcute din același punct de vedere. Constatarea este valabilă mai 
ales pentru relativi, care au mai multe sensuri, potrivit cu relaţiile lor. 

Capitolul 4, ocupându-se de alte locuri comune ale accidentului, 
propune, întâi, să înlocuim un termen prin altul mai cunoscut. Pentru 
a arăta că un obiect poate avea atribute contrare, de exemplu, că percep- 
tia poate fi adevărată sau falsă, să ne referim la un gen, în cazul de față 
la judecată, care poate fi adevărată sau falsă. Deci percepţia este o ju- 
decată. Am conchis aici de la gen la specie, dar putem conchide și invers, 
de la specie (de exemplu, știință) la gen (de exemplu, dispoziţie). Valabi- 
litatea acestor locuri comune variază după stabilire şi respingere: genul 
nu angajează necesar o anumită specie, ci poate angaja o alta din speciile 
sale, dar specia angajează necesar genul. Cel care nu dispune de armele 
necesare într-o discuţie poate să recurgă, pentru respingere, la definiția 
lucrului dat, căci definiţia poate fi mai uşor expusă discuţiei, sau la cau- 
zele care produc acel lucru, cum și la efectele lui, pentru stabilire sau 
respingere, sau, în fine, poate recurge la timp, de exemplu, animalele se 
hrănesc totdeauna, dar nu cresc totdeauna. 

Capitolul 5 recunoaște că există și un procedeu sofistic de a discuta 
în jurul accidentului. El constă în a respinge pe respondent prin depla- 
sarea chestiunii. Totuși, deplasarea este permisă, este deci dialectică, 
dacă respondentul neagă cu încăpățânare. Deplasarea dialectică se folo- 
seşte de metoda inductivă sau a generalizării treptate. Deplasarea este 
legitimă dacă menţine legătura cu problema dată. De asemenea, pro- 
blema poate fi respinsă dacă atacăm una din consecinţele ei. 

Capitolul 6 cercetează diferite alte locuri comune ale accidentului, 
fără o legătură mai strânsă între ele. La atributele contrare, dacă am do- 
vedit că aparţine unul, am dovedit prin aceasta că nu aparține celălalt: 
stabilirea unuia presupune respingerea celuilalt, ca și invers. Un alt loc 
comun este de a lua sensul etimologic al cuvântului pentru cel curent. 
Un loc comun este şi confundarea necesarului cu frecventul sau 

întâmplătorul, și invers. În sfârșit, un loc comun este şi tautologia: lucrul 
devine propriul său accident, atunci când numele lor este diferit. 

Capitolul 7 examinează aspectul fundamental al dialecticii: ra- 
portul dintre contrarii. Contrarii (subiectele și predicatele) pot fi uniţi 
între ei în șase feluri, dar numai patru din uniri dau propoziţii valabile, 
potrivit cu fiecare problemă. În exemplul lui Aristotel, subiectele sunt: 
„prieten“ și „dușman“, iar predicatele: „a face bine“ și „a face rău“. Fie- 
care subiect are ca predicat doi contrari, de exemplu, a face bine prie- 
tenilor sau a face rău prietenilor. Din cele două predicate alegem pe 
cel potrivit argumentării. Dacă accidentul unui lucru are un contrar, este 
exclus să aparțină lucrului și accidentul contrar. Aristotel discută și 
aparenţa ca un lucru să posede atribute (accidente) contrare. Dialecti- 
cianul se va preocupa şi de capacitatea unei substanţe de a primi un 
contrar sau altul. 

Capitolul 8 continuă a cerceta locurile comune. aplicate la accident, 
ale celor patru feluri de opoziții în ordinea următoare: contradicţie, con- 
trarietate, privaţie (inclusiv posesie) și relaţie. Locul comun cercetat la 
opuși este consecuţia opușilor la subiect şi predicat, fie că sunt sau nu 
convertiți. De exemplu, la contradictori, dacă binele este plăcutul, con- 
vertind termenii: oare neplăcutul nu este niciodată bun? Dacă convertirea 
opoziţiei contradictorii nu este valabilă, nu este valabilă nici prima parte, 
anume că plăcutul este binele. Dimpotrivă, dacă „omul este un animal“, 
atunci „non-animalul nu este om“. Cele constatate la opoziţiile contra- 
dictorie și contrară se aplică de asemenea la opoziţia privativ-posesivă 
şi la opoziţia relativilor. La aceste opoziții, consecuţia este totdeauna 
directă. 

Capitolul 9 studiază locurile comune ale accidentului la termenii 
înrudiți sau care formează o „serie“ (de exemplu, drept, dreptate, om 
drept), sau la termenii derivați, adică ale termenilor ce sunt părţi de 
cuvânt (substantiv, adjectiv, adverb), sau ale cazurilor declinării. Ceea 
ce ese adevărat pentru un termen este valabil și pentru termenul înrudit 
sau derivat (de exemplu, dacă dreptatea este vrednică de laudă și omul 
drept este vrednic de laudă). Mai departe, trebuie să luăm în considerare 
şi contrarii termenilor înrudiți (de exemplu, dacă binele nu este cu nece- 
sitate plăcut, nici răul nu este cu necesitate neplăcut). Şi de data aceasta 
contrarul predicatului urmează contrarul subiectului. În sfârşit, vom 
cerceta accidentul din punctul de vedere al nașterii și distrugerii lui, ca 

şi al cauzelor, de exemplu, dacă nașterea este bună și lucrurile care se 
nasc sunt bune, iar dacă distrugerea este bună sau rea, și lucrurile distru- 
se sunt bune sau rele. Tot așa la cauzele nașterii și distrugerii lucrurilor. 

Capitolul 10 continuă să dea la lumină locurile comune ale acci- 
dentului pe baza asemănării cu subiectul dat, de exemplu, ceea ce este 
adevărat despre ştiinţă este adevărat și despre opinie. Constatăm aceeaşi 
situaţie dacă se compară lucrurile din punctul de vedere al „mai mul- 
tului“. „mai puţinului“ și „egalului“. 

Capitolul 11 are în vedere „locurile comune“ care argumentează pe 
baza adăugării, la carc se cercetează creșterea, scăderea și relația. Aceste 
„locuri comune“ nu servesc deopotrivă stabilirii și respingerii. Ceva poate 
fi mai bun sau mai puţin bun decât altul și de aceea poate fi bun ca atare, 
în sens absolut, dar nu putem spune că cineva este mai mult sau mai puţin 
om decât altul, şi totuși el este om în sens absolut. Mai trebuie să cercetăm 
atributele care aparțin relativ, în anumit timp sau în anumit loc: ceea ce 
este posibil absolut este posibil şi relativ, adică într-un timp sau loc dat. 


Cartea a IH-a 


(6 capitole) 
„Locurile comune“ ale accidentului 
(continuare) 


Capitolul 1, plecând de la principiul că numai accidentul, nu şi cei- 
lalţi predicabili, poate fi supus comparaţiei, compară, sub raportul valorii 
lor, lucrurile care nu sunt prea îndepărtate unele de altele. Este preferabil 
lucrul mai durabil, lucrul ales de omul înțelept, de cel expert în'spe- 
cialitate, de majoritate etc. Este preferabil ceea ce este de dorit pentru 
sine, nu pentru altul (de exemplu, sănătatea faţă de gimnastică), ceea ce 
este de dorit esenţial, nu accidental, ceea ce este absolut, nu relativ, 
scopul, nu mijlocul, iar dintre mijloace, cel mai apropiat de scop, de ase- 
menea, posibilul, nu imposibilul, ceea ce este mai frumos (de exemplu, 
prietenia este prețuită în sine, bogăția, pentru altceva). 

Capitolul 2 compară, cu subtilitate și nuanţare, două lucruri foarte 
apropiate unul de altul. Când este greu să stabilim care lucru este mai 
avantajos, vom compara consecinţele lor. De exemplu, este preferabil 

lucrul căruia îi urmează un bine mai mare sau un rău mai mic. Preferăm 
mai multe lucruri bune, celor mai puține, apoi cele asociate cu plăcere, 
celor asociate cu neplăcere. Este de preferat lucrul în momentul când 
are cea mai mare însemnătate, lucrul care folosește în orice timp, de 
exemplu, este preferabilă dreptatea, curajului. Această preferinţă are și 
acest motiv: dacă toți sunt drepţi nu mai este nevoie de curaj. Alte criterii 
de preferință: nașterea şi distrugerea lucrurilor. Este preferabil lucrul a 
cărui pierdere este cazul să fie evitată. Omul cel mai bun este preferabil 
celui mai bun cal, fiindcă omul este preferabil calului. Prisosul este mai 
bun decât strictul necesar, atunci când dispunem de acesta. Altminteri, 
strictul necesar, dacă ne lipsește, este preferabil prisosului. În sfârşit, 
este preferabil ceea ce nu poate fi înlocuit. 

Capitolul 3 continuă să examineze ierarhia preferințelor. Dintre 
lucrurile care aparțin aceleiași specii, sunt de preferat cele care posedă 
calităţile bune ale speciei. și încă în gradul cel mai înalt. Lucrul care face 
bun pe posesorul său este de preferat; este de preferat acel care face mai 
bun ceva valoros prin sine. Lucrurile sunt preferabile după urmările și 
derivatele lor. Din două lucruri preferabile unui al treilea, preferabil este 
acel care ne atrage într-un grad mai mare. Este preferabil lucrul care, 
adăugat altuia mai puţin bun, îl face mai bun. Este preferabil binele în 
sine, binelui în aparenţă. Trebuie să deosebim în câte feluri este prefe- 
rabil un lucru: este el mai avantajos, mai bun, mai plăcut? Este preferabil 
lucrul care promovează mai multe obiecte și într-un grad mai mare. Ceea 
ce este deopotrivă de preferabil şi de evitabil, deci indiferent. este de pre- 
ferat într-un grad mai mic față de lucrurile care sunt numai preferabile. 

Capitolul 4, scurt. se ocupă de lucrurile care sunt preferabile și evi- 
tabile fără comparaţie, fără „mai mult“ sau „mai puțin“ decât altul. Este 
preferabil, de exemplu, nu numai „mai utilul“ ci și „utilul“. Îndeosebi, 
la lucrurile „bune de la natură“ pozitivul este suficient şi deci compara- 
tivul nu este necesar. 

Capitolul 5 aplică la problemele generale „locurile comune“ ale 
„mai multului“” și „mai puținului“, ale lucrurilor „bune de la natură“, ale 
„adaosurilor“ și „scăderilor“, ale lucrurilor care nu sunt amestecate cu 
„contrarii“ lor. 

Capitolul 6 aplică la problemele particulare „locurile comune“ cer- 
cetate până acum în aplicaţie universală, fie pentru stabilire, fie pentru 
respingere. Ceea ce este valabil pentru universal, este valabil și pentru 

particular. Cele mai cuprinzătoare „locuri comune“ sunt scoase din 
opușşii propoziţiilor universale și particulare. „Locurile comune“ aplicate 
particular se referă la cele tratate și în cartea a II-a, capitolul 9. Printr-un 
postulat putem conchide ipotetic de la un caz la toate cazurile asemă- 
nătoare. Cine a admis aplicaţia particulară poate admite ipotetic și apli- 
caţia universală. Dacă problema este nedefinită, respingerea se face 
într-un singur fel: universal, iar stabilirea în două feluri: universal şi 
particular. 


Cartea a IV-a 
(6 capitole) 


„Locurile comune“ ale genului 


Cartea a IV-a analizează „locurile comune“ ale genului care este 
cercetat după accident, fiindcă amândoi acești predicabili au o sferă mai 
largă decât subiectul, şi ca atare nu sunt convertibili cu el, în timp ce 
ceilalți doi predicabili, propriul (cartea a V-a) și definiţia (cartea a Vi-a 
şi parte din a VII-a), au în comun faptul că se convertesc cu subiectul. 
Definiua, care este predicabilul fundamental, va fi cercetată mai adâncit 
la sfârşit, ceilalti predicabili fiind în serviciul ei. Cărţile [V—VII studiază 
chestiuni care interesează şi Analiticile. Poate de aceea — constată 
Aristotel la începutul capitolul I — dialecticienii le-au cercetat mai rar. 
„Locurile comune“ ale genului, mai puțin complicate și mai numeroase 
decât ale accidentului, vor fi întrebuințate, după nevoile discuţiei, pentru 
a stabili sau pentru a respinge problema. Unele servesc numai pentru 
una din sarcinile dialecticii. 

Capitolul 1 enumeră „locurile comune“ aie genului și condiţiile 
stabilirii şi respingerii predicatului ca gen. Genul este respins dacă nu 
intră toate cazurile în genul respectiv, sau dacă el nu aparține esenţial, 
ci accidental lucrurilor (de exemplu, albul nu este genul, ci accidentul 
zăpezii). Este destul să formulăm definiţia accidentului pentru a vedea 
că el nu este gen și că, de aceea, el nu aparține necesar. De asemenea, 
subiectul (specia) şi predicatul (genul) trebuie să aparțină aceleiaşi ca- 
tegorii. Ceea ce nu aparţine nici unei specii date nu aparține nici genului, 
căci speciile date aparţin necesar unui gen. Ceea ce participă la un gen 

trebuie să participe la una dintre speciile lui. Nu este genul unui subiect, 
dacă subiectul are o sferă mai largă decât predicatul şi nici dacă are 
aceeași sferă. Regula generală este că genul are o sferă mai largă decât 
specia şi diferenţa. 

Capitolul 2 constată, la început, că nici o specie nu participă la două 
genuri diferite care nu sunt subordonate unul altuia sau nu se subordonează 
amândouă unui gen superior. Dacă este atribuit un gen, sunt atribuite 
esenţial toate genurile superioare şi inferioare, fapt care se constată 
inductiv. Nu trebuie să se considere „diferenta“ drept gen, căci „diferenta“ 
nu exprimă esenţa, ci o calificare a esenței. „Diferența“ este în gen, nu 
însă ca o specie, ci ca „făcătoare de specie“ împreună cu genul. Ea nu 
participă în adevăratul sens al cuvântului la gen, fiindcă numai specia și 
individul participă la gen, în chip direct. Este o eroare a spune că genul 
participă la specie, numai specia participă la gen. Este, de asemenea, o 
eroare a face din „diferenţă“ o specie. iar din specie, genul diferenţei. 
„Diferența“ are o sferă superioară speciei sau cel puțin egală, dar o sferă 
mai limitată decât aceea a genului, altminteri se confundă cu genul (de 
exemplu, numărul ar fi totdeauna nepereche) sau char genul ar fi 
subordonat „diferenţei“. Distrugerea genului atrage distrugerea speciei, 
nu invers. În fine, dacă întelegem o specie îără genul şi „diferența“ date, 
acestea nu aparțin speciei. 

Capitolul 3 se ocupă de contrarii și derivații genului în discuţie. 
Obiectul participă la genuri contrarii numai virtual, cum. de exemplu. 
opinia poate fi adevărată sau falsă. Genul şi specia nu pot fi omonime, 
dar pot fi sinonime. Contrarul speciei date poate fi sau în același gen, 
sau în alt gen, sau este el însuși un gen. Mai este de văzut dacă există 
un contrar şi ul speciei și al genului, şi dacă contrarii au intermediari. O 
obiecţie este că genul poate avea un contrar (boală şi sănătate), în timp 
ce o boală singulară (de exemplu, durerea de dinți) nu are un contrar. 
Toate aceste „locuri comune“ se referă la respingerea tezei. Pentru sta- 
bilirea tezei, vom recurge la consideraţia următoare: dacă contrarul spe- 
ciei se află în același gen, dar genul nu are contrar, se înțelege că şi 
specia se află în gen. Dacă genul dat posedă un contrar și dacă specia 
contrară celei date se află în acel gen contrar, atunci specia dată se află 
în genul contrar dat. În sfârșit, formele înrudite și derivate se comportă 
ca şi lucrurile date iniţial, fie că stabilim, fie că respinpem teza 

(de exemplu, dacă dreptatea este o știință, și „în chip drept“ este „în chip 
ştiinţific“, iar „om drept“ este „om de ştiinţă“). i 

Capitolul 4 cercetează „locurile comune“ ale genului, întâi, din 
punctul de vedere al asemănării pe baza proporţiei (precum plăcutul este 
cauza plăcerii, tot așa utilul este cauza binelui), apoi din punctul de 
vedere al nașterii și distrugerii (a fi născut este a fi creat, iar a fi distrus 
este a fi dizolvat). După aceea, ia în consideraţie opoziția privativă 
pentru a găsi genul unei specii, la stabilire ca şi la respingere. Urmează 
căutarea genului la relativ: cum este specia, tot așa este și genul (de 
exemplu, dublul este specia, multiplul este genul), dar nu şi invers (de 
exemplu, știința, ca gen, este un relativ, dar gramatica, specia, nu este). 
Există și excepții la această regulă. Se caută la relativ și variatia cazurilor 
declinării (genitiv, dativ), ca și opoziția lor: opusul relativ al speciei are 
ca gen opusul genului relativ (de exemplu, dacă multiplul este genul 
dublului, submultiplul este genul jumătăţii). 

Capitolul 5 examinează „locurile comune“ ale genului referitoare 
la stare, capacitate şi afecțiune. Starea și actul nu sunt în raport de specie 
şi gen. Starea nu are ca gen nici capacitatea, de exemplu, blândeţea nu 
este stăpânirea mâniei. Nu tot ce este legat de o specie este genul ci (de 
exemplu, neplăcerea nu este genul mâniei, şi nici credința, genul con- 
cepţiei). Mai este de văzut dacă specia şi genul se află de la natură în 
acelaşi subiect (de exemplu, culoarea se află unde se află albul, și ştiinţa, 
unde se află gramatica). Dacă o stare sufletească se află într-o parte a 
sufletului (de exemplu, în partea rațională), iar altă stare, în altă parte (în 
partea irascibilă), una nu poate fi genul celeilalte. De asemenea, o specie 
nu aparține genului numai „parţial“, într-o anumită privință. Mai departe, 
partea nu poate fi genul întregului. Capacitatea, posibilitatea de a fi ceva, 
nu este de condamnat, chiar dacă cste capacitatea de a face rău, căci 
simpla capacitate de a face rău o presupune și pe aceea de a face bine. 
Nu vom considera excesul sau gradul cel mai înalt al unui lucru ca genul 
lui, ci numai ca o „diferență“. Subiectul unei modificări nu este genul ëi. 

Capitolul 6 se ocupă îndeosebi de genurile cele mai înalte, numite 
transcendentale. Termenul transcendental (de exemplu, ființă, unuD nu 
poate fi luat ca gen sau „diferență“ care este cuprinsă în gen. Genul nu 
este în specie, ci este enunțat despre specie. cum s-a susţinut în 
Categorii 2. Urmează „locurile comune“ ale „mai multului“ și „mai 
putinului“, aplicate la gen. întâi la respingere. apoi la stabilire. Ne vom 
întreba: permite sau nu genul o gradaţie o dată cu specia? Dacă genul 

permite gradaţie. dar nu și specia, acel gen nu este cel potrivit speciei. 
Nu este destul ca specia (de exemplu, alb) și genul (de exemplu, frumos) 
să admită gradatie , pentru ca prima să-i aparțină celuilalt. Este de văzut 
dacă genul enuntat despre o specie este enunțat și despre celelalte specii. 
Nu trebuie să facem din „diferență“ un gen. În sfârșit, nefiinţa nu este 
un gen, fiindcă nu cunoaștem specii de neființă. Genul este consecventul 
constant al subiectului, fără să-i fie reciprocabil, ca propriul și definiția. 


Cartea a V-a 
(9 capitole) 


„Locurile comune“ ale propriului 


Cartea a V-a are drept obiect „propriul“ ca predicabil al unei teze 
dialectice. Propriul este caracteristica unui obiect, deosebită de definiţia 
lui. Rolul lui este să facă cunoscut un obiect în afara definiţiei. Acest 
predicabil îndeplinește o funcţie importantă în logica aristotelică. El a 
dispărut din logica modemă, fiind confundat cu definiţia. În logica aris- 
totelică, situația este răsturnată: definiţia este o diferenţiere a propriului, 
este propriul ca esenţa obiectului. Propriul exprimă o anumită nuanţă 
a naturii unui obiect. Definiţia unui obiect este unică, propriul poate fi 
multiplu. Astfel, definiția omului ca „animal raţional“ nu se confundă 
cu multipla caracterizare a propriului, de exemplu, omul: „animalul care 
râde“, „animal blând de la natură“. „capabil de știință“, „de gramatică“ 
etc. Propriul dă posibilitatea unei caracterizări mai largi și mai suple a 
naturii lucrurilor. El exprimă .„proprietatea“ unui lucru. 

Capitolul 1 prezintă cele patru specii ale propriului: a) propriul 
în sine sau absolut, propriul care aparţine unui lucru privit independent 
de celelalte: b) propriul relativ sau „faţă de altul“; c) propriul permanent, 
etern, caracterul care aparţine totdeauna lucrului; d) propriul temporar, 
înrudit cu cel relativ. Bogat în posibilităţi, ca și accidentul, este propriul 
relativ, fiindcă el poate fi afirmat în raport cu un obiect şi negat în raport 
cu altul, de exemplu, „a fi biped“ este afirmat despre om, și negat despre 
cal. Proprii dialectici în cel mai înalt grad sunt propriul în sine și propriul 
etem, care au însă neajunsul că sunt cel mai ușor de respins şi cel mai 
greu de stabilit, fiindcă ele oferă cele mai puține argumente. Cel mai 

slab este propriul temporar, de exemplu, un cetăţean atenian este în agora 
la un moment dat. 

Capitolul 2 studiază în ce fel este exprimat corect propriul. Propriul 
trebuie să fie exprimat prin termeni mai cunoscuţi, când este vorba de 
stabilirea tezei sau, mai puțin cunoscuți, când este vorba de respingerea 
tezei. Să nu uităm că exprimarea propriului are menirea să ne facă 
cunoscut un lucru. De asemenea, apartenenţa propriului la un lucru 
trebuie să fie clară. Cine nu ştie bine că un propriu aparține unui subiect, 
nu știe bine nici dacă îi aparține numai lui. „Mai cunoscut“ are două 
sensuri: mai cunoscut în sine și mai cunoscut decât subiectul dat. Să 
ne ferim de a exprima propriul prin termeni echivoci și să observăm dacă 
subiectul propriului are el însuși mai multe sensuri. Să ne ferim, în 
determinarea propriului, de a întrebuința de două ori același termen. 
Să nu ne folosim de un termen care se aplică la orice lucru. 

Capitolul 3 continuă a cerceta exprimarea propriului. În propriu 
nu trebuie să fie exprimat lucrul însuși sau o specie a lui, ambele fiind 
mai puţin cunoscute decât propriul. Regula propriului este de a fi mai 
cunoscut decât subiectul dat, adică să fie anterior acestuia sub raportul 
cunoaşterii, nu simultan sau posterior lui. Propriul temporar sau „actual“ 
trebuie să fie desemnat ca atare, altminteri nu este formulat corect. De 
obicei, propriul este caracterul pe care un lucru îl posedă totdeauna. 
Propriul exprimat corect nu este cunoscut numai prin percepție. În 
sfârșit, propriul exprimat corect, deși deosebit de esenţă, trebuie să fie 
aşezat în esenţa lucrului. 

Capitolul 4. Până acum s-a vorbit de „locurile comune“ care se re- 
feră la denumirea propriului. Se va cerceta dacă propriul a fost raportat 
corect sau nu la lucrul discutat, și aceasta în chip absolut, nu „în anumită 
privință“. Aceste „locuri comune“ sunt aceleași ca la exprimarea corectă 
a propriului. În primul rând, la respingere trebuie să examinăm fiecare 
specie a subiectului dat; după aceea trebuie să vedem dacă numele se e- 
nunță și despre ceea ce enunță noţiunea, sau invers. Altminteri, propriul 
nu este exprimat corect. Propriul nu poate fi exprimat „prin participaţie“, 
ca la esență. Dacă două lucruri sunt identice, propriul unuia este și pro- 
priul celuilalt. Fiindcă „același“ și „altul“ au sensuri felurite, sunt po- 
sibile sofisme. 

Capitolul 5 cercetează mai departe „locurile comune“ referitoare 
la corecta raportare a propriului la subiectul său. Un atribut care aparține 

de la natură subiectului său, adică unei specii, nu este prin chiar aceasta 
propriul acesteia. Partea cea mai interesantă a acestui capitol cuprinde 
o clasificare amănunţită şi complicată a propriilor și „locurilor lor 
comune“. Un exemplu tipic este acel] al focului. ale cărui subspecii „în 
diferite grade“ sunt: cărbunele, flacăra, lumina. Trebuie să fie precizat 
cărei subspecii îi aparține enunţarea propriului. Să ne ferim de a formula 
ca propriul unui lucru, însuși lucrul. În orice caz, propriul trebuie să 
fie reciprocabil cu subiectul căruia îi aparține. Propriul unui lucru poate 
să aparţină și tuturor părţilor sale, de exemplu, este propriul oricărei 
porțiuni de pământ de a se mișca „în jos“. 

Capitolul 6 cercetează importanta temă a rolului pe care îl are la 
propriu raportul de opoziţie, luând ca punct de plecare contrarictatea pe 
care Aristotel o are totdeauna în vedere. Contrarul propriului dat trebuie 
să aibă ca subiect contrarul subiectului dat. De la propriul contrar celui 
dat derivă subiectul contrar subiectului dat. După aceea se trece la 
opoziţia relativilor, adică la corelativi. A treia specie de opuşi este 
posesia-privaţia: aici propriul posesiei corespunde la negativ propriului 
privaţiei, de exemplu, dacă propriul surdităţii este lipsa de senzaţie, 
propriul auzului este posesia de senzaţie, şi tot aşa din punct de vedere 
negativ. A patra specie de opoziţie este contradicția (afirmaţia și negația). 
Acest „Joc comun“ servește respingerii: dacă termenul pozitiv este pro- 
priul unui lucru, termenul negativ nu este propriul lui; de asemenea, dacă 
predicatul pozitiv este propriul subiectului pozitiv, predicatul negativ 
este propriul subiectului negativ. În al treilea rând, același atribut poate 
fi afirmat sau negat despre subiecte diferite, de exemplu, dacă „însuflețit“ 
este propriul animalului. el nu este propriul non-animalului. 

Capitolul 7 examinează „locurile comune“ ale propriului, întâi la 
termenii derivați sav „cazuri': termenul derivat al propriului este propriul 
subiectului derivat. Aşadar, și la derivație se aplică raportul de opoziţie. 
Cercetarea trece. la lucrurile care se aseamănă sau care se află în relaţie 
de analogie: proprii ce se aseamănă sunt proprii subiectelor ce se 
aseamănă sau sunt analoge, de exemplu, opera arhitectului și a medicului. 
La lucrurile identice, predicatul este identic. Nu există însă un predicat 
identic pentru două subiecte deosebite: fiecare lucru are propriul său. 
Totuși, prudenta este ştiinţa și a binelui și a răului. Propriul lui „a fi“ este 
paralel cu propriul lui „a deveni“ și „a se distruge“, precum și invers. 
Acest „loc comun“ se aplică și la teoria Ideilor: ceea ce nu aparţine Ideii 


279: 


MIRCEA FLORIAN 


nu aparține nici lucrului care participă la Idee, dar ceea ce aparţine Ideii 
ca Idee poate să nu aparțină lucrului care participă la Idee. 

Capitolul 8 ia în cercetare „locurile comune“ ale propriului din 
punctul de vedere al „mai multului”*, „mai puținului“ şi „egalului“, con- 
siderând concomitent variaţia predicatului şi variaţia subiectului, fie la 
respingere, adică la neconcordanţă, fie la stabilire, adică la concordanţă. 
De asemenea, se poale trage concluzie de la pozitiv la comparativ și su- 
perlativ. Se pot compara, sub raportul pozitivului, al comparativului și 
al superlativului două atribute și două subiecte, de exemplu, caracterul 
de „a percepe“ la animal și de „a ști“ la om. De subliniat este că nu se 
poate ca același atribut să fie propriul mai multor lucruri. În sfârșit, 
Aristotel se ocupă de proprii care aparţin în chip egal lucrurilor, tot în 
trei cazuri se compară: a) două subiecte și două atribute; b) două atribute 
și un subiect, c) două subiecte și un atribut, fie pentru stabilire, fie pentru 
respingere. 

Capitolul 9 ia în consideraţie „locurile comune“ ale propriului din 
punctul de vedere al potenţialului și superlativului. Propriul potenţial 
aparține unui lucru real, dar numai în anumite condiţii, de exemplu, aerul 
are ca propriu caracterul de a fi respirabil numai dacă există animale, 
afirmaţie care nu este exactă. Potenţialitatea nu poate fi răpită, adică nu 
este relativă. În sfârșit, superlativul nu poate fi propriul unui lucru, căci. 
în eventualitatea că acel lucru este distrus, propriul superlativ trece 
asupra altui lucru. 


Cartea a Vl-a 
(14 capitole) 


„Locurile comune“ ale definiției 


Cartea a VI-a, care cercetează „locurile comune“ ale definiţiei, este 
cea mai însemnată, atât prin rolul central pe care îl deține definiţia printre 
predicabili, cât şi prin rezultatele cercetării, rezultate care îmbogăţesc 
cunoștințele noastre de logică. Definiţia este și principala metodă a 
dialecticii. 

Capitolul i are caracter preliminar: el se ocupă de cele cinci 
„părți“, adică de cele cinci reguli ale definiţiei, pe care însă le cercetează 
în latura lor negativă, în defectele sau viciile lor: a) definiţia este valabilă 

pentru toate lucrurile care au același nume, dar nu totdeauna; b) definiţia 
cuprinde genul cel mai apropiat și diferența specifică, deci exprimă esen- 
ta lucrului: c) definiția trebuie să convină numai definitului; d) definiția 
trebuie să exprime csența definitului, excluzând accidentul; e) definiţia 
trebuie făcută într-o formă corectă, excluzând expresii neclare şi de 
prisos. Pentru fiecare regulă există „locuri comune“ aparte. A cincea 
regulă, deci al cancilea viciu, este cercetată în următoarele două capitole. 

Capitolul 2 se ocupă de evitarea neclarităţii în definiţie. Obscuri- 
tatea definiţiei este produsă de trei defecte: a) echivocul termenilor cu 
două sau mai multe înțelesuri, ori de câte ori nu se precizează sensul 
luat, fie în definiţie, fie în definit; b) vorbirea metaforică — aceasta face 
ca un definit să participe la două genuri deosebite, ceea ce este contrar 
esenței definitiei; c) folosirea de termeni neobișnuiți, care fiind obscuri 
sunt mai condamnabili decât termenii metaforici. 

Capitolul 3 denunţă celălalt viciu formal al definiţiei: întrebuinţarea 
în definiţie a cuvintelor de prisos, ceea ce face ca ea să fie prea largă, 
sau să fie tautologică, deci să nu se potrivească numai definitului. 

Capitolul 4 arată în ce condiţii definiția exprimă corect esenta unui 
lucru. Prima condiţie este ca definiţia să fie făcută cu ajutorul unor 
noțiuni anterioare noţiunii definite şi mai bine cunoscute. Orice lucru 
are o singură definiţie, fiindcă are o singură esenţă. Ce sunt factorii „mai 
cunoscuţi“? Termenul de „mai cunoscut“ are două sensuri: în sine mai 
cunoscut și față de noi mai cunoscut. În sine mai cunoscute sunt genul 
şi diferenţa care sunt înseși elementele definiţiei. Eroarea de a nu defini 
prin termeni anteriori este de trei feluri: a) a defini prin opuși, care sunt 
totdeauna simultani — opușşii nu se definesc unul prin altul; b) tauto- 
logia, adică întrebuinţarea definitului în definiţie; c) definirea a două 
specii coordonate una prin alta, ele fiind simultane, sau definirea unui 
termen supraordonat printr-unul subordonat. 

Capitolul 5 înregistrează „locurile comune“ referitoare la gen, care 
trebuie să fie arătat cel dintâi pentru a constitui o definiţie și a dezvălui 
astfel esenta lucrului. De asemenea, trebuie să aşezăm lucrul în genul 
just, adică în genul cel mai apropiat, și deci să nu sărim peste acest gen. 

Capitolul 6 se ocupă, după gen, de „locurile comune“ ale „dife- 
renţei“ specifice. Fiecare gen are cel puţin două diferenţe opuse, core- 
lative. Nici o diferenţă nu poate fi exprimată printr-o negatie. Condiţia 
importantă ca orice gen să aibă două diferenţe opuse ruinează teoria 

Ideilor. Nu poate exista o Lungime în sine care nu poate nici să aibă, 
nici să nu aibă lărgime. Sunt cazuri în care este permisă definiţia nega- 
tivă, de exemplu, la privaţie, care este o lipsă „de la natură“. Specia și 
genul nu trebuie să fie luate ca diferențe. Dacă această eroare nu este 
gravă la confundarea speciei cu diferenţa, ea este gravă la contundarea 
genului și diferenţei. Diferenţa nu este niciodată un accident, fiindcă ea 
aparține esenței lucrului. Genul nu este atribuit diferenţei, ci lucrurilor 
care au diferenta, deci speciilor şi indivizilor. Diferenţa are o sferă mai 
largă decât specia, deci ea este anterioară speciei, dar posterioară genului. 
Nici o diferenţă nu aparţine la două genuri diferite, afară numai dacă 
genurile nu se subordonează unui gen superior. Este greșită definiţia 
în care diferenţa este desemnată printr-o determinare de loc. Nici deter- 
minările de timp nu dau o diferenţă valabilă. O atenţie deosebită reclamă 
diferențele la relativi. 

Capitolul 7 începe prin a preciza că uneori un lucru este mai bine 
definit printr-o altă expresie decât prin aceea acceptată de obicei (de 
exemplu, dreptatea nu este o simplă capacitate, ci este o realizare). 
Urmează cercetarea diferenţei sub raportul lui „„mai mult“ și a lui „mai 
puțin“, în conformitate cu natura obiectului definit. Definiţia unui gen 
nu trebuie să fie valabilă mai mult pentru una din speciile lui decât 
pentru alta. În sfârșit, să vedem dacă se ivește o nepotrivire. 

Capitolul 8 se ocupă de „Jocurile comune“ care definesc relativi. 
În orice definiţie a relativului trebuie să se cuprindă lucrul faţă de care 
el este relativ. de exemplu. știința se definește prin obiectul ei, prin ceea 
ce este ştiut. De asemenea. în definiţie, trebuie să se indice cantitatea, 
calitatea şi alte aspecte categoriale ale lucrului de definit. 

Capitolul 9 subliniază că în definirea posesiei trebuie să se cuprin- 
dă și posesorul, ca și invers. La relativi, relația genului este valabilă și 
pentru speciile sale. Definiția unui contrar este contrară definiţiei celuilalt 
contrar (de exemplu, dacă utilul este ceea ce produce binele, dăunătorul 
este ceea ce produce răul sau ceea ce distruge binele). În genere. la toti 
opușii, definiția unuia postulează definiţia celuilalt (de exemplu, definiția 
ştiinţei corespunde definiţiei ignoranței). Privaţia este definită prin con- 
trarul posesiei, dar nu şi invers (de exemplu, orbirea este privaţia de 
vedere, dar vederea nu este o privaţie de orbire). Să nu credem însă că un 
contrar poate servi pentru a defini contrarul său. Nimic nu este definit prin 
contrarul său (de exemplu, binele prin rău și invers), căci ar însemna să 

recurgem la tautologie: dacă binele este contrarul răului și răul — contrarul 
binelui, atunci binele este contrarul contrarului binelui. Ca şi la posesie, 
definiția privaţiei trebuie să cuprindă și subiectul ei. 

Capitolul 10 constată, la început, că termenilor derivati ai defini- 
tului le corespund termenii derivați ai definiţiei. Apoi aduce o importantă 
obiectie teoriei platonice: definiţia unui lucru nu se potrivește totdeauna 
cu Ideea lucrului (de exemplu, omul este muritor, Ideea omului nu este, 
după Platon, muritoare). La omonime, spre deosebire de sinonime, de- 
(iniția nu poate fi unică, fiindcă aceleași nume exprimă lucruri deosebite. 

Capitolul 11 se ocupă de definiţia termenilor compuși. Regula este 
aceasta: în cazul că toate părțile sunt necesare termenului compus, definiţia 
va avea tot atâtea părți câte are obiectul definit (termenul compus). 

Capitolul 12 cercetează, ca şi cele precedente, începând cu capi- 
tolul 6, tot definiţia diferenței. În primul rând, să avem grijă ca definiţia 
să nu fie prea generală, cum este, de exemplu, definiția numărului 
nepereche ca numărul ce are un mijloc, deoarece și linia are un mijloc. 
Mai departe, să nu definim ca real ceea ce nu este real, sau să definim 
relativul fără a arăta faţă de ce este relativ. La lucrurile care au diferite 
grade, definiţia nu trebuie să considere lucrul în gradul său cel mai înalt. 
Definiţia unui lucru dorit ca scop nu trebuie să-l prezinte ca mijloc. 

Capitolul 13 vorbește de „locurile comune“ care reprezintă în de- 
finitie felul de a fi al lucrurilor. Dacă lucrul este unul, este o eroare de 
a-l defini ca multiplu sau ca produs de mai mulţi factori; de exemplu, 
dreptatea ar depinde de stăpânirea de sine și de curaj. Întregul și părțile 
nu sunt același lucru. dar ele sunt solidare. Dacă definitul se află într-un 
singur subiect, atunci și părţile sale se află în același subiect primordial, 
căci unde există părțile. există și întregul. Definiţia și definitul nu se află 
în subiecte primordiale diferite. Părţile și întregul nu dispar în același 
chip: dacă dispare întregul. nu dispar și părțile, dar dacă dispar părțile, 
dispare şi întregul. Aristotel cercetează apoi caracterul bun sau rău al 
lucrurilor luate ca întreg sau ca părţi. El mai face deosebirea subtilă a 
trei feluri de compunere: A și B, provenit din A şi B, în fine, A plus B. 

Capitolul 14 continuă să cerceteze „Jocurile comune“ ale com- 
poziţiei lucrurilor, adică ale felului de compoziţie, chiar dacă elementele 
lui sunt de aceeaşi natură. Dacă un lucru poate primi de la natură calităţi 
contrare. el nu poate fi definit printr-o singură calitate. Când nu putem 
ataca întreaga definitie, putem ruina una din părți. Definiţiile neclare 

trebuie să fie corectate de întrebător pentru a le putea ataca, propunând 
totodată una mai bună. 


Cartea a VII-a 
(5 capitole) 


„Locurile comune“ ale identicului și definiţiei 


Cartea precedentă nu a terminat expunerea „locurilor comune“ 
care, în genere, resping definițiile vicioase. Cartea aceasta va examina 
şi alte aspecte ale definitului, după ce va cerceta însemnatele „locuri 
comune“ ale identicului, întrucât în orice definiție există o identitate 
între definit şi definiţie. Deci cartea a VII-a introduce noi puncte de 
vedere în adâncirea logică a definiţiei. 

Capitolul 1 arată în ce fel două lucruri sunt sau nu sunt identice, 
la început sub raport numeric. Vom utiliza în acest scop toate mijloacele 
de care dispunem: termenii derivați din ei, înrudiţi cu ei, opuşii lor, 
cauzele de producere sau de distrugere a lor, precum și tot ce stă în raport 
de identitate cu ele. Dacă doi termeni nu sunt identici cu un al treilea, 
ei nu sunt identici între ei. Lucrurile identice au aceleași accidente sau 
sunt accidente ale aceluiași lucru. Ele aparțin aceleiași categorii. 
Lucrurile identice au același gen sau aceeaşi diferență (specie), cresc 
la fel și în același timp. Identitatea are și alt sens decât acel indiscutabil 
al identităţii numerice: identitate de gen, identitate de specie, înțelesuri 
aristotelice obișnuite, dar discutabile. 

Capitolul 2 arată pe scurt că „locurile comune“ care resping iden- 
titatea resping și definiția. Dar aceste „locuri“ nu sunt valabile și pentru 
stabilirea definiţiei, căci stabilirea cere și acele condiţii prezentate în 
cartea a VI-a, 2 și 3. 

Capitolul 3 enumeră „locurile comune“ care stabilesc definiţia. 
Trebuie să ştim că definiţia nu se demonstrează, fiindcă ea este principiul 
demonstraţiei, totuși ea poate fi constituită printr-o demonstraţie. Se cer- 
cetează după aceea definiţia opușilor, definiţia în totalitatea și în părțile 
ei (gen şi diferenţă), în toate combinaţiile posibile ale opușilor. Compară 
apoi definițiile termenilor derivați şi înrudiţi, ale termenilor care exprimă 


284 


INTRODUCERE LA TOPICA 


o creştere şi o egalitate de grad (a defini mai bine, a defini în același 
grad). 

Capitolul 4, scurt, relevă gradul de utilitate al diferitelor „locuri 
comune“. Cele mai utile sunt acele care compară definiția şi definitul 
în diferitele lor variaţii. Cele mai „comune şi mai puternice locuri“ sunt 
și cele mai utile. 

Capitolul 5 tratează tot o chestiune generală, foarte însemnată 
pentru dialectică: dificultatea de a stabili și de a respinge o problemă. 
Dintre cei patru predicabili, definiția este mai greu de stabilit şi mai uşor 
de respins, căci pentru respingere este suficient un singur caz contrar 
sau o parte a acestui caz. Dimpotrivă, pentru a stabili o definiţie trebuie 
să dovedim toate momentele cuprinse în definiţie; de asemenea, trebuie 
să arătăm de ce definiţia se aplică Ia tot definitul, şi numai la acest 
definit. Aceeași regulă este valabilă pentru propriu şi gen: este mai uşor 
a le respinge decât a le stabili. La aceşti doi predicabili, dificultatea con- 
stă şi în dovada că ei aparţin lucrului ca propriu sau ca gen. În genere. 
este mai uşor a distruge decât a construi. Dimpotrivă, un accident 
particular este mai uşor de stabilit decât de respins, fiindcă el se 
limitează să enunțe numai că aparţine subiectului. Cu acest capitol se 
încheie partea privitoare la cei patru predicabili. 


Cartea a VIII-a 
(14 capitole) 


Despre practica dialecticii şi practica în dialectică 


Cartea a VIII-a, care se pare că a fost redactată mai târziu, între- 
gește expunerea „locurilor comune“, care interesează și pe filozofi, 
printr-o tehnică a discuţiei, a întrebării şi a răspunsului, în genere a 
argumentării, care interesează mai ales pe dialectician şi practica sa. În 
această tehnică, se analizează diferitele mijloace, uneori simple 
stratageme și șiretenii de luptă, necesare pentru desfășurarea cu succes 
a argumentării. Problema centrală a practicii dialectice este formularea 
întrebării și atacarea răspunsului. 

Capitolul 1 se ocupă de felul de a pune întrebările și de ordinea 
lor, căci dialectica este, în primul rând, arta de a ridica probleme, teze, 

care sunt punctul de plecare al discuţiei. Premisele, în afară de cele nece- 
sare care nu lipsesc nici în dialectică, sunt de patru feluri, după cum ser- 
vesc: a) inductiei; b) întăririi şi împodobirii argumentării; c) ascunderii 
concluziei, practică impusă și de nevoia de a întreține discuţia; d) lămu- 
ririi lor, cerută de argumentare. Nu trebuie să formulăm de-a dreptul 
premisele care duc la concluzie, ci trebuie să procedăm indirect, Aristotel 
subliniază importanta inducției în dialectică. Principala stratagemă este 
de a lăsa în umbră intenţia întrebătorului pentru ca respondentul să expri- 
me în voie opinia sa. Uneori este util să ne face obiecții nouă înşine, pentru 
a inspira încredere respondentului, să facem apel la autoritatea opiniilor 
în genere primite, să cerem să ni se acorde propoziţii ale căror consecințe 
nu se întrevăd ușor, să prelungim discuţia provocând confuzii. În sfârșit, 
să arătăm în ce constă împodobirea și clarificarea discuţiei. Împodobirea 
constă în dezvoltări suplimentare, clarificarea — în exemplificare. 

Capitolul 2 începe prin a declara că, în argumentare, silogismul va 
fi întrebuințat mai mult față de dialecticienii formaţi. iar inducția, fată 
de cei mulţi, căci și inducția ne oferă propoziţii universale. Obiecţia sau 
instanţa, găsirea cazurilor contrare, este mijlocul cel mai bun de a 
verifica inducția. În dialectică, vom evita demonstraţia indirectă prin ab- 
surd (imposibil), fiindcă respondentul poate contesta concluzia obținută 
direct, şi se poate îndoi de imposibilitatea concluziei obținute indirect. 
O propoziţie dialectică este o întrebare la care se răspunde afirmativ sau 
negativ. Dacă nu se răspunde, discuţia irebuic întreruptă ca inutilă. 

Capitolul 3 examinează uşurinţa sau dificultatea de a stabili sau 
de a respinge o propoziţie dialectică. Astfel, propozițiile prime 
(principiile) şi ultime sunt uşor de stabilit şi greu de atacat. Greu de 
respins, sunt de asemenea, propoziţiile e sunt apropiate de principii, ca 
şi cele care sunt exprimate confuz sau metatoric. Definirea principiilor 
înlesneşte primirea lor. 

Capitolul 4 ne dezvăluie sarcinile respective ale celui ce. în același 
timp, întreabă, conduce discuţia şi atacă, precum şi ale celui ce răspunde 
printr-o teză și-și apără teza. Întrebătorul urmărește să facă pe respondent 
să susțină lucrurile cele mai neprobabile și mai paradoxale. iar respon- 
dentul tinde să arate că și susținerile sale cele mai neprobabile nu vin de 
la el, ci de la problema pusă de întrebător. 

Capitolul 5 este un ghid în tehnica discuţiei ca exercițiu şi examen 
critic. Este o deosebire între a preda o învățătură şi a discuta o teză. 

În predarea și asimilarea învăţăturii, elevul primește ca adevărate cele 
spuse de profesor; în discuţie. întrebătorul vrea să domine adversarul, 
iar respondentul nu vrea să fie dominat, ci să reziste cu succes. Totuși, 
Aristotel recunoaște importanța unei discuţii purtată în vederea cercetării 
şi examenului critic, pentru atingerea cărui scop nu s-au dat reguli până 
acum. 

Capitolul 6 cercetează tehnica întrebării din două puncte de vedere: 
a) este ea probabilă, neprobabilă, sau nici una, nici alta?; b) face oare 
parte sau nu face parte din discuţie? Sarcina respondentului este să ia în 
consideraţie dacă întrebarea ce i se pune este sau nu udmisibilă și dacă 
el a prevăzut toate consecințele admisibilităţii. 

Capitolul 7 analizează tehnica răspunsului Răspunsul trebuie să 
aprecieze, întâi, claritatea întrebării. Dacă întrebarea nu a fost înțeleasă, 
respondentul poate spune: „n-am înțelest*, iar dacă cumva ea are mai 
multe înțelesuri, el poate să se abțină de a răspunde afirmativ sau negativ. 
Numai la întrebările clare se va răspunde prin da sau nu. 

Capitolul 8 continuă să determine rolul respondentului. După ce 
s-a arătat că răspunsul depinde de admisibilitatea și de claritatea între- 
bării, adaugă acum o a treia condiţie: natura întrebării şi importanţa ei 
în argumentare. Cu acest prilej ridică din nou problema: ce rol are în 
dialectică inducția. Respondentul poate admite propozinile particulare 
care stau la baza inducției, dar poate ataca generalizarea cazurilor, in- 
vocând ca obiecții cazurile contrare. Există însă şi propoziții neprobabile 
care sunt greu de respins prin obiecţii, cum sunt, de exemplu, 
argumentele eleatului Zenon că nu există mișcare, 

Capitolul 9 precizează că este bine ca, înainte de a răspunde 
printr-o teză, respondentul să-și facă sieşi obiecții, pentru ca să nu 
formuleze teze neprobabile, adică propoziţii cu consecințe neprobabile 
Şi cu un conţinut imoral. 

Capitolul 10 notează pe scun cum putem corecta un raționament 
fals. În primul rând, atacând premisa care alimentează falsitatea, nu ori- 
care ali punct, cu o falsitatea mai mică. De asemenea, trebuie să dovedim 
de ce propoziţia este talsă. Există patru mijloace de a împiedica ajunge- 
rea la o concluzie: a) înlăturăm propoziția falsă; b) facem obiecții între- 
bătorului; c) facem obiecţii întrebării; d) facem o obiecţie fundată pe 
timpul limitat al discuţiei. 

Capitolul 11 continuă şi dezvoltă pe cel precedent. Uneori, este 
necesar să atacăm personal pe întrebător, nu întrebarea sau teza sa, dacă 
el este de rea-credinţă, fiindcă nu vrea să facă concesiile necesare 
discuţiei. Uneori, adevărul este ruinat de fals, dar și falsul este ruinat tot 
de fals. Dialectica se deosebește de enstică prin scopul ei: este un schimb 
corect de opinii. Discutia trebuie să fie opera comună a interlocutorilor. 
Argumentele, privite în sine, pot fi criticate din cinci puncte de vedere: 
a) dacă din întrebările puse nu rezultă nici o concluzie; b) dacă din 
întrebări rezultă o concluzie, dar nu aceea opusă tezei; c) dacă adaosurile, 
pentru a obține concluzia, sunt mai slabe decât concluzia şi întrebările 
puse; d) dacă putem elimina părţile care nu contribuie la concluzie; 
e) dacă premisele sunt mai slabe decât concluzia. Urmează, în sfârșit, 
definirea unor importanţi termeni dialectici: filozofema (raţionament 
strict demonstrativ), epicherema (raționament dialectic); sofismul 
(raționament eristic), aporema (raționament dialectic prin contradicţie). 

Capitolul 12 arată în ce condiţii o argumentare este clară sau 
adevărată şi în ce condiţii este falsă. Adevărată este argumentarea în trei 
condiţii: a) întrebarea inițială nu are nevoie de întrebări suplimentare; 
b) concluzia rezultă necesar din premisele date; c) sunt omise elemente 
foarte probabile, ca în entimemă sau raționamentul prescurtat al moder- 
nilor. Falsă este argumentarea în patru condiţii: a) în argumentarea eris- 
tică (pare a fi concludentă, dar în realitate nu este); b) în argumentarea 
care este concludentă, dar nu în chestia propusă; c) în argumentarea care 
este concludentă în chestia propusă. dar nu după metoda corespunzătoare 
obiectului; d) în argumentarea concludentă datorită unor premise false. 

Capitolul 13 se ocupă, întâi, de cele cinci feluri de argumentare 
prin petitio principii (cerc vicios) și prin petitio de contrari, în dialectică, 
după ce ele au fost cercetate, pentru domeniul adevărului şi necesarului, 
în Analitica primă ll, 16. Petitio principii se referă la concluzia care este 
postulată ca premisă; petitio de contrari se referă la cele două premise 
care stau în raport de contrarietate sau de contradicţie. 

Capitolul 14 descrie calităţile unui bun dialectician. Cea dintâi 
calitate este deprinderea de a converti raţionamentele , conversiunea ra- 
ționamentului fiind deosebită de cea a judecății; a doua calitate este cău- 
tarea, la orice teză, a argumentelor pentru şi contra, cu toate consecințele 
lor, precum şi străduinţa de a le respinge faţă de un interlocutor real sau 
fictiv. Această calitate este utilă și filozotiei. Asemenea calităţi presupun 

anumite dispoziţii naturale. O a treia calitate ne cere să stăpânim bine 
argumentele pentru principiile cele mai înalte care par ușor de înţeles și 
de aceea sunt uşor trecute cu vederea, de asemenea, să stăpânim bine 
su pumentele pentru noțiunile cele mai frecvente. O a patra calitate este 
lolosirca promptă a celor mai obișnuite „locuri comune“ în discuţie, 
mânuind astfel premisele cele mai generale luate din științe și arte. Este 
binc să dispunem de o rezervă de principii și ipoteze. Capacitatea 
dialectică constă în formularea de premise generale şi în construirea 
de obiecţii eficace. În sfârșit, un dialectician care se respectă nu trebuie 
să se angajeze în discuţie cu oricine, căci există oameni dispuși să 
«discute, dar nu să ajungă la o concluzie. 


C. PRIVIRE GENERALĂ 


Dialectica este a doua ramură a logicii și ca atare este un „instru- 
ment“, un organon al științei demonstrative. Prezenţa dialecticii este uni- 
versală. Aristotel apelează la serviciile dialecticii în situaţiile cele mai 
dificile şi mai delicate ale silogisticii și apodicticii. În Analitica primă!l, 
capitolele 15, 16, 17 și, îndeosebi, 18, 19 și 20 nu pot fi înțelese fără 
contribuţia dialecticii, fără ajutorul acelei discipline care pune accentul 
pe opoziţie, pe inducţie, pe concret. Dialectica este arta de a descoperi 
opoziţiile concrete cu ajutorul inducției. Către sfârşitul Topicii, Aristotel 
dă următoarea caracterizare a dialecticianului: „Pe scurt, dialectician 
este acel care știe să formuleze premise şi să facă obiecţii. A formula 
o propoziţie înseamnă a face un singur lucru din mai multe lucruri (căci 
ceca ce duce la o concluzie trebuie să se prezinte ca un tot), în timp ce 
a face o obiecţie înseamnă a face dintr-un singur lucru mai multe. Căci 
în cazul din urmă, divizăm sau distrugem, parte admițând, parte respin- 
pând propoziţiile date“ (Topica VIII, 14, 164 b). Premisa (propoziţia) 
generalizează, fiindcă scopul formulării ei este obţinerea unei concluzii 
care întotdeauna urmărește ceva universal, fiindcă ea unifică o mulţime 
de lucruri. Dimpotrivă, obiecţia particularizează prin respingere, prin 
opozitie. 

Dialectica procedează de precădere inductiv. În lumina caracterului 
inductiv al dialecticii, se poate spune că Dialectica stă mai aproape decât 

Analitica și Apodictica de ontologia aristotelică, de știința „fiinţei ca 
fiind“? , fiindcă pentru Aristotel ființa este constituită din substanţe indi- 
viduale, din „Tode ti“, în care totodată se cuprind notele generale ca 
factorii constitutivi ai individualului. S-a subliniat adeseori, cu satisfacţie, 
o adâncă nepotrivire în fundamentele concepţiei aristotelice, o fisură 
fatală doctrinei. Pe de o parte, Aristetel afirmă că indivizii concreti sunt 
„Substanțele prime“, iar universalii ubstracți sunt „substanțe secunde“ 
(Categorii 5), pe de altă parte, el repetă, întemeiat pe distincția importantă 
dintre „mai înainte în natură sau în sine“ și „mai înainte pentru noi“, că 
universalul este mai înainte în natură, iar individualul mai înainte fată de 
noi, ceea ce ar însemna că în natură universalul precede individualul, 
interpretare contrară concepției că individul este „substanţa primă“. Că 
opinia din urmă este o persistență a platonismului se constată uşor, date 
fiind condiţiile istorice în care s-a constituit anstotelismul. 

Un Aristotel consecvent trebuia să recunoască întâietatea indivi- 
dualului nu numai „pentru noi“, ci şi „în natură“. Universalul care este 
în şi prin individual, constituindu-l, nu poate fi „mai înainte în natură“. 
Individualul şi universalul nu pot fi despărțiți; ei coincid în orice lucru, 
în orice fenomen. Nu este de conceput universalul independent de lucrul 
Singular și înaintea lui, nici real, nici logic, fiindcă logica reflectă rea- 
litatea. De aceea este şubredă și o altă formulă, înrudită cu cea prece- 
dentă, pe care o întâlnim mai ales în Analiuicii: „În ordinea naturii, 
silogismul este mai înainte şi mai cunoscut: pentru noi însă, silogismul 
prin inducţie este mai luminos“ (Analitica primă ÎI, 23, sfârșit). Formula 
este repetată cu o exemplificare deosebită în Topica: „Trebuie să ne 
folosim de exercitarea noastră în procedeul inductiv împotriva unui 
începător, iar de exercitatea noastră în silogisme — împotriva unui 


9 În filozofie , termenul fiinţă apare în legătură cu orice este, în vreme ce limba 
noastră populară tinde să-l reţină numai în legătură cu cele vii, părăsind din ce în ve sensul 
etimologic care cere ca ceea ce vste să se numească ființă, şi numai ceea ce există să poarte 
denumirea de existență Cu ocazia tipăriri în româneşte a operei lui Hegel. Enciclopedia 
științelor filosofice. Logica, Editura Academiei a cerut avizul unora dintre cei mai buni 
specialiști în materie din țară. cercetători filozofi sau filologi care s-au întrunit la cererea 
și în prezenţa directorului editurii, acad. Al Graur, el însuşi filolog reputat, şi au opinat în 
unanimitate că ființă c subiectul în legătură cu verbul a fi şi că are înțelesul general pe 
care îl redă acest verb. În acest sens, TÒ őv grecesc trebuie tradus în mod evident prin 
ființă. (n.n. D. B.) 

adversar mai expert“ (Topica VIII, 14, 164 a). Desigur, inducția este 
mai vulnerabilă, fiindcă un singur caz bine constatat poate ruina o 
generalizare inductivă. Să nu uităm însă că silogismul este tributar în 
premisele lui, în „principiile“ lui, rezultatelor inductive. Opoziția dintre 
silogism şi inducţie, așa cum este instituită de obicei, pare a fi adâncă, 
fiindcă se trece prea ușor cu vederea că ele sunt forme deopotrivă de 
trebuitoare raționamentului, dar situate pe planuri deosebite și de aceea 
incomparabile. Dialectica este arta de a cerceta și de a găsi idei noi, 
punând la contribuţie mai ales raportul de asemănare şi de opoziţie. 
Organon-ul aristotelic este dominat de următoarea convingere, care a 
fost clar exprimată la începutul Analiticii secunde (1, 1) şi mai complet 
în Respingerile sofistice (10, 171 a): dialectica se deosebeşte de 
apodictică, aşa cum se deosebește cercetarea dialectică (Staħéyeoðar) 
de predarea științei (6.5aorahia). Dialectica explorează inductiv un 
domeniu nou, pleacă de la ignoranță, știința demonstrativă expune 
silogistic (deductiv) cunoștințele dobândite inductiv. 


* 


Care este raportul dintre dialectica aristotelică şi dialectica hege- 
liană? Aristotel trebuie să admită că individualul, concretul are atribute 
contrare — el nu accentuează acest aspect dialectic fundamental al 
realităţii sensibile — dar el repetă totodată că atributele contrare nu 
pot să aparțină unul altuia. Un om poate fi bolnav sau sănătos, dar boala 
nu este sănătate și invers. Dar şi prima afirmaţie suferă la Aristotel o 
îngrădire: atributele contrare nu aparțin individului în același timp și sub 
același raport, ci în momente diferite sau sub raporturi diferite. Aristotel 
nu primește deci, judecând după polemica sa nu destul de înțelegătoare, 
teoria lui Heraclit a unităţii contrariilor. Totuși unitatea contrariilor fun- 
dează noţiunea fundamentală a aristotelismului, noţiunea de potenţă 
(5uvauuc), Potenţialul înseamnă totodată și posibilul, dar nu se confundă 
cu el. Potenţialul este capacitatea inerentă oricărui lucru de a se schimba, 
de a fi în proces, prin adoptarea dintr-un număr de posibilităţi a aceleia 
contrară atributului dat. Potenţialul este capacitatea de a primi și de a 
uni atribute contrare, trecând de la unul la altul. Dacă potenţialul este 
„ceea ce poate să fie și poate să nu fie“. dacă el se definește prin unitatea 

contrariilor și dacă potenţialul (virtualul) este caracteristica materiei. se 
poate spune că, pentru Aristotel, lumea materiei este totodată lumea 
unităţii contrariilor și deci lumea mișcării, a devenirii. În ordinea de- 
venirii, mișcarea circulară a aștrilor este prototipul inerției pe care știința 
modernă o va generaliza la toate mișcările ca o proprietate fundamentală 
a materiei. 

Aristotel este neîntrecut în utilizarea contrariilor pentru a înțelege 
realitatea, în nuanțarea explicaţiilor, în mlădierea cercetării, după sinuo- 
zităţile lucrurilor şi proceselor, în sfârșit, în dezvăluirea aspectelor mul- 
tiple ale realităţii. Filozofia lui Aristotel este o reflecţie neobosită și 
niciodată descurajată asupra împletirii opușilor în structura concretă a 
lucrurilor. 


Cum au înțeles urmașii lui Aristotel să valorifice prima încercare 
de a sistematiza legile dialecticii, a artei de a argumenta, acel procedeu 
atât de apreciat și de cultivat în viaţa intelectuală a grecilor, mai cu 
seamă de la Socrate? Filozofia stoică conferă dialecticii funcţia pe care 
o îndeplinește ceea ce noi numim logică în genere, iar ceea ce însuși 
Aristotel numea Analitici (primă și secundă). Dialectica ia locul Anali- 
ticii, devine logică, iar „logica“ nu mai este un simplu „instrument“, un 
organon, ci devine disciplina fundamentală a filozofiei, urmată de 
„fizică“ şi „etică“. Astfel, logica stoică se constituie, alături de logica 
Stagiritului şi uneori împotriva ei, ca a doua mare doctrină logică a anti- 
chităţii. Noul rol atribuit dialecticii de către stoici trebuia să imprime 
dialecticii o modificare profundă și semnificativă în împrejurările isto- 
rico-sociale care deschid epoca elenistă prin expansiunea macedonea- 
nă. prin aglutinarea cetăților grecești și a Orientului, pregătind astfel 
Imperiul Roman, care a supus apoi toate popoarele din jurul Mediteranei. 

Cea mai importantă modificare adusă de logica stoică logicii 
aristotelice stă în transformarea dialecticii, din logica probabilului, în 
logica adevărului și necesarului, care se adresează oricărui om cult, grec 
Sau „barbar“. Această primă modificare are două consecințe. Întâi, logica 
stoică nu este numai o logică a demonstraţiei cum era Analitica, ci este 
și o logică a convingerii, ca și dialectica aristotelică. Convingerea are 
ca fundament opiniile comune, acele „noțiuni comune“, acele principii 

universale şi naturale de nezdruncinat, care sunt sădite sau împlântate 
(EubuTa.) de natură în fiecare om. Dialectica, prin caracterul ei mai mult 
ofensiv decât defensiv, cum era la Aristotel, punea pe adeptul stoicis- 
mului la adăpost de orice atac şi imprima convingerilor sale caracterul 
de aveheytia (= ceea ce nu poate fi respins). Stoicismul exprima nevoia 
unei lumi în plină criză de cosmopolitism, care pierduse încrederea în 
zeii municipali şi naționali, de a avea o nouă doctrină „de nezdruncinat“. 
În al doilea rând, dialectica stoică pune accentul pe inducţie, adică pe 
particular, pe singular şi de aceea W. Brochard consideră, poate cu prea 
mare bunăvoință, logica stoică drept o logică inductivă. Potrivit logicii 
stoice, cesmosul material este constituit din procese individuale, pe care 
le cunoaștem prin senzaţie; noţiunile nu sunt reale, ci sunt simple 
„exprimări“ (XekTa), simple cuvinte. Raționamentul fundamental este 
raționamentul ipotetic (ouvmuphevov), care oglindește relația de semn și 
semnificat între două procese. „Dacă răsare soarele este lumină“. Există 
o armonie necesară între natură și gândire. Demonstrația constă în a do- 
vedi consecventul prin antecedent, efectul prin cauză. 

Dar dialectica aristotelică suferă încă o importantă modificare, de 
data aceasta nu departe de linia Stagiritului. Dialectica, asociată de la în- 
ceput cu retorica, devine treptat o parte integrantă a retoricii. Așa O so- 
cotesc latinii Cicero și Quintillian, care totuși nu excelează printr-un stu- 
diu adâncit al Topicii aristotelice. Prin școlile retorice, cele mai durabile 
instituții de învățământ ale lumii elenisto-romane, dialectica își continuă 
o existenţă ștearsă, scolasticizată. Nu este nici o mirare că scolastica va 
învia dialectica, înainte de a fi cunoscut întregul Organon aristotelic. prin 
învățații arabi şi bizantini. În şcolile catolice se practica discuția, 
argumentarea, o argumentare însă în care rațiunea era subordonată 
articolelor de credință, dogmelor. Întemeietorul dialecticii medievale este 
considerat Pierre Abélard, mai ales prin opera Sic et non (Da și nu)!. 
Abélard, aplicând metoda dialectică la teologie, urmărește să dea teologiei 
argumente „raţionale“ pentru a face din credinţa subiectivă o convingere 
oarecum rațională, de nezdruncinat, așa cum voiau odinioară stoicii. care 
erau însă cu totul străini de opoziţia creștină dintre credinţă și știință. 


10 Martin Grabmann, Die Geschichte der scholastisehen Methode, vol. IL, 
1911, p. 178 si urm. 

Scolastica s-a prăbușit şi o dată cu neizbânda străduințelor sale de 
aservire a științei grecești faţă de credință. Acest rezultat era fatal, căci 
este un paradox istoric că filozofia veche cea mai științifică, filozofia 
aristotelică, a fost pusă în serviciul credinței „raționalizate“. În realitate, 
aristotelismul a subminat din interior gândirea scolastică. 

În vremea Renaşterii, dialectica reînviază, de asemenea, sub forma 
de logică nouă, asociată cu retorica (ars disserendi) la Petrus Ramus 
(1515-1572), care a creat o şcoală în Franţa și Germania. Dialectica 
sa din 1543, publicată până la 1670 în 30 de ediţii, combate pe Aristotel 
al Analiticii scolasticizate prin Aristotel al Dialecticii vii. Dialectica lui 
Ramus avea două părți: teoria invenţiei (de inventione), adică teoria 
noțiunii și definiţiei, pe care el o numeşte și Topica, și teoria judecății 
(de iudicio), adică teoria raţionamentului și metodei, numită de el și 
Analitica. 


Ce semnificație mai are pentru noi Topica? Un comentator aristo- 
telic contemporan, W. D. Ross, nu-i mai recunoaște nici o semnificaţie 
actuală, fiindcă socoteşte „discuţia ca un mod de a gândi depășit“!!. 
Credem că Ross nu vizează discuţia ca atare, ci discuţia în sensul socratic 
de descoperire a adevărului prin dialog, deși „dialogul“ este propus și 
astăzi ca o formă vie de cunoaștere. Pentru grecul de odinioară, dialectica 
presupune pe un „altul“, un interlocutor, un adversar, un respondent. Dia- 
lectica antică avea caracter combativ, disputatoriu, agonistic (agon 
înseamnă luptă). Dar și Analitica, logica științei, presupune la Aristotel 
un raport între doi: elevul și profesorul. Există însă o mare deosebire în 
comportarea faţă de „altul“ recomandată de Dialectică și aceea a Anali- 
ticii. „Filozoful“, omul de știință, nu ascunde concluzia la care va ajunge 
prin expunere, ci, dimpotrivă, o face cât mai străvezie în chiar premisele 
și axiomele de la care el porneşte, în timp ce dialecticianul, care urmăreș- 
te să-și învingă adversarul, respondentul, va căuta să ascundă, pe cât 
posibil, premisele care vor face să triumfe argumentarea sa. Această 
concepţie a discuţiei, în care precumpănea intenţia doborârii advesarului, 
nu mai este, cel puţin fățiș, concepția dialectică a modernului, cum nu era 


uW, D. Ross, Aristote, 1930, p. 86. 

nici concepția integrală a Stagiritului!2. Discutia, argumentarea, lupta 
publică de idei nu numai că nu a dispărut, dar s-a intensificat. Nu mai 
este o discuţie de paradă și cu conţinut general, ci o discuţie de clari- 
ficare a unor probleme speciale și practice. În această privință, Topica 
tradițională este depășită și aproape inutilă, ca și Retorica, cultivată în 
şcoli până la începutul veacului nostru. 

Există însă în Topica o utilitate pe care Aristotel o menționează și 
chiar o subliniază. dar din nefericire nu o dezvoltă, utilitatea confruntării 
opiniilor contrare, aporetica, examenul critic, peirastica, pentru a înlătura 
dificultăţile, a aplana opoziţia și a ajunge la o concluzie acceptabilă, 
euporetică, precum şi utilitatea căutării principiilor cu ajutorul inducției. 
Aristotel știe că inducția justifică fecunditatea silogismului. Această 
utilitate a aporeticii, a examenului critic nu numai că nu s-a perimat, 
ci a păstrat o importanţă hotărâtoare în știință, în tehnică și în dezbaterile 


vieții moderne!?. 


12 Dialectica în sensul de due! verbal, pentru a învinge adversarui, chiar cu mijloace 
neloiale, „dialectica eristică““, nu a mai fost studiată serios, în principalele ei stratageme, 
dincolo de cele descoperite de Aristotel. Problema a fost reluată de Schopenhauer, ca 
un complement al tehnicii ratiunii, într-o lucrare din care a publicat numai o schemă a 
acelor stratageme de care se servește „natura trivială a omului pentru a-și ascunde 
lipsurile“. Stratagema cea mai răspândită și cea mai neonestă este diversiunea (Parerga et 
Paralipomena. „Kleine philosophische Schriften“, partea a Il-a cap. 2, Zur Logik und 
Dialektik). 

13 Nici ştiinţa sau arta argumentării nu şi-a pierdut orice actualitate Argumentarea 
are regulile ei care merită să fie cercetate științific. În colectia de tratate intitulate Logos 
a apărut, sub semnătura a doi belgieni, Ch. Perelman și Olbrechts-Tyteca, opera: Traité 
de l'argumentation. La nouvelle rhétorique, Paris. P.U.F., 1958. 


295 


TOPICA! 


CARTEA I 


<Consideraţii generale asupra Topicii sau Dialecticii. 
Problema Topicii. 
Cele patru predicabile. Reguli pentru alegerea 
argumentelor> 


<Scopul tratatului> 


Scopul tratatului nostru este de a găsi o metodă, prin care putem 100 a 


argumenta despre orice problemă propusă?, pornind de la propoziţii 


! Cuvântul Topica (în limba greacă la plural: Tomxd) a fost întrebuințat ca termen 


tehnic de Aristotel în această operă și în Retorica. Topica este teoria „locurilor“ (T6nos. 
pluralul r6mo+), a „locurilor comune“ (Jocis communis, în traducere latină), adică a celor 
mai generale clase de argumente. Potrivit comentatorului Alexandros din Afrodisias, 
Teofrast, discipolul lui Aristotel și primul urmaş al acestuia în conducerea Liceului, 
defineşte „locul“ ca „principiul“ sau „elementul“ care ne procură premisele unui ratio- 
nament. Aşadar, „locul“ este un principal punct de vedere sau izvor care ne ajută să găsim 
și să formulăm argumentele într-o discuție. Vom vedea că „locurile comune“ ale celor 
patru „predicabile“ (genul, propriul, definiția, accidentul) se concentrează în jurul definiției 
termenilor. În cultura antică, „topica“ a fost strâns legată de „retorică“, de arta discursului 


e 2 


argumentat. Cum vom vedea îndată, Topica, la Aristotel, se confundă cu „dialectica“ în 

probabile3, și prin care putem evita de a cădea în contradicţie, când 
trebuie să apărăm o argumentare?. 


sensul de „metodă“ a cunoaşterii probabile, care pregăteşte cunoașterea apodictică. 
Termenul s-a menţinut şi în vocabularul filozofic modem. Kant, care a împrumutat de 
la Aristotel aproape toată terminologia sa ( „analitică“, „dialectică“ etc.), vorbeşte și de „o 
topică transcendentală“ în accepţia de fixare a „locului“ ce i se cuvine fiecărui termen 
în facultăţile raţiunii pure: sensibilitate, intelect etc. În limbajul obișnuit, substantivul 
„topică“ înseamnă subiectul unei discuţii, iar adjectivul „topic“ are sensul de argument 
potrivit subiectului dat, de argument esenţial. 

2 Opera este un „tratat“ sau „lucrare“ (npaypuaTeia) despre „metoda“ sau despre 
procedeele care ne tac în stare să argumentăm, să raționăm (ovhhoyi(eo0at) despre orice 
fel de problemă propusă. Această definiţie ne dezvăluie două lucruri. Întâi, termenul de 
„silogism“ nu este luat în sensul tehnic, precis, din Analitica primă, ci în sensul general 
de argumentare, fapt ce ne arată că Topica a fost scrisă înainte de Analitici, deși cartea | 
presupune descoperirea silogismului. Al doilea, raționarea cu care ne familiarizează acest 
tratat se referă la orice fel de problemă propusă, deci mai ales la problemele ridicate de 
viața de toate zilele, la problemele generale, nu numai la problemele ştiinţifice, speciale. 
De notat este că în această primă definiţie nu se întâlnește substantivul „dialectică“, folosit 
pentru a preciza sensul „topicii“, spre deosebie de „retorică“, a cărei sarcină este de 
asemenea o exercitare în vederea argumentării. Vom întâlni ceva mai jos adjectivul 
„dialectic“. 

3 Acest sfârșit al definirii scopului urmărit de „tratat“ ne aduce o precizare a felului 
de a argumenta sau de a raționa în Topica: în raționamentul „topic“ pornim de la propoziții 
probabile, adică de la acele care sunt curente în discuțiile şi vorbirea zilnică, și avem toată 
grija de a nu cădea în contradicție formală. „Topica“ este o „dialectică“ în sensul socratic, 
fiindcă scopul ei este „discuția“, „dialogul“ asupra chestiunilor generale ale vieții, mai 
ales de ordin etic. De aceea, punctul de plecare al „dialectic“ sunt propoziţiile probabile 
(€v5o£u). Aceasta nu înseamnă că propoziţiile dialectice sunt toate probabile în sensul 
matematic al termenului de probabilitate. Propoziţiile probabile sunt adevărate, însă de 
un adevăr care nu a fost stabilit cu certitudinea „demonstraţiei“, a „apodicticii“. De aceea, 
Aristotel opune „dialectica“, „apodicticii“, opoziţie care a contribuit să micşoreze 
importanța dialecticii şi să ducă ia identificarea kantiană a „dialecticii“ și a „aparenței“. 
Nu aceasta este opinia lui Aristotel, cum se constată din prezența argumentării dialectice 
şi în cele două Analitici. Argumentarea „dialectică“ este o argumentare generală, fată 
de argumentarea „apodictică'“, specială, o argumentare care pregăteşte cercetarea specială. 

4 Al doilea scop al Topicii determină mai de aproape obligaţiile acestei discipline 
antice. Topica ne învaţă să nu ne contrazicem în discuţii, atunci când avem rolul de 
respondent la o întrebare şi deci de apărător al răspunsului împotriva încercărilor de a-l 
respinge făcute de întrebător. Întrebarea nu este pusă de elev, ci de învăţător, iar răspunsul 
este dat de elev. Învățătorul atacă, respinge răspunsul, elevul îl apără, își exercită gândirea 
logică. Respingerea argumentelor, opoziţia, este sarcina principală a Topicii. În 
„respingere“ se poate strecura „sofismul“. 

De aceea, ca să înțelegem ce este raționamentul dialectic’, trebuie 
sa arătăm mai întâi ce este raționamentul și care sunt felurile sale, căci 
acesta este obiectul cercetării noastre în tratatul de faţă. 

Raționamentul este o vorbire, în care din anumite lucruri date re- 
multă cu necesitate altceva. pe temeiul celor date€. El este o demonstraţie 
când raţionamentul este obținut din premise adevărate și prime sau din 
picmise a căror cunoaștere derivă din premise adevărate şi prime. 
Dimpotrivă, este dialectic raţionamentul care rezultă din premise 
probabile”. 

Sunt adevărate şi prime premisele care insuflă încredere nu prin 
ceva străin lor, ci prin ele însele. Căci la principii nu trebuie să căutăm 
mai departe pentru ce sunt așa, ci fiecare principiu are izvorul certitudinii 
în el însuși?. Sunt probabile premisele care sunt acceptate sau de toți, 
sau de majoritate, sau de cei înţelepţi, iar dintre cei înţelepţi, sau de toţi, 
sau de majoritate, sau de cei mai de seamă”. 

Este eristic raţionamentul care pornește de la premise în aparență 
probabile, dar nu în realitate, sau care numai în aparenţă pomeşte de 


5 Termenul de raționament este traducerea lui ovXhoyioudc. Pentru a defini 
„silogismul dialectic“ trebuie să ştim ce este silogismul şi care sunt speciile lui. 

6 Definiţia dată aici silogismului reproduce pe aceea formulată în Analitica primă 
1,1,24b. 

7 Deosebirea dintre silogismui (raționamentul) apodictic și silogismul dialectic 
se întâlnește și în Analitica primă (|, |, 24 a-24 b). Ea se fundează nu pe silogism ca atare, 
ci pe natura premiselor: necesare, adevărate şi prime în silogismul apodictic, probabile în 
silogismul dialectic. 

8 Principiile sunt evidente prin ele însele, fiindcă sunt prinse nemijlocit de voi, 
după ce inducția s-a ridicat treptat de la senzațiile individuale până la noțiuni, la universal. 
Principiile sunt de două feluri: valabile pentru toate științele, ca, de exemplu, principiul 
noncontradicției şi principiul terțului exclus, şi cele valabile pentru fiecare gen de știință, 
ca, de exemplu, numărul, unitatea etc. în aritmetică, linia etc. în geometrie. Să nu trecem 
cu vederea că demonstraţia nu are ca punct de plecare numai principii, adică propoziții 
prime, evidente prin ele însele, ci şi premise care sunt derivate din cele prime şi nemijlocite. 
Mijlocitul este tot atât de apodictic ca și nemijlocitul. 

9 Acest pasaj determină în ce constau premisele probabile ale dialecticii. Proba- 
bilitatea constă în raportarea directă la opinie (56£a), şi numai indirect la lucruri, care 
constituie adevărul cunoasterii; de aceea probabilul este un €v5oţov fără a exclude totuşi 
adevărul. Probabilitatea se diferențiază după numărul și calitatea celor ce au îmbrățișat 
o opinie. Sunt deopotrivă de probabile opiniile primite de toți (consensul tuturor) sau 
numai de majoritate, apoi opiniile primite de cei înţelepţi, de data aceasta cu o diferenţiere 
mai mare: de toți înțelepții, de majoritatea lor, de cei mai de seamă, chiar dacă sunt puţini. 

la premise probabile sau aparent probabile!0. Căci nu tot ce pare probabil 
este așa. Nici o premisă care este considerată probabilă nu se înfățișează 
de la prima vedere ca falsă, cum este cazul cu principiile argumentelor 
eristice, în vreme ce la acestea din urmă falsitatea se dezvăluie îndată, 
și anume, de cele mai multe ori, chiar acelora care au puţină pătrundere. 

Dintre raționamentele eristice pomenite mai sus, primul poate fi 
numit pe drept un raționament, în timp ce celălalt poate fi numit ratio- 
nament eristic, dar nu pur și simplu raționament, fiindcă el conchide 
numai în aparenţă, nu în realitate. 

În afară de raționamentele înșirate aici, mai există paralogismele! A 
care se întâlnesc în geometrie și în științele înrudite, pe temeiul pre- 
miselor proprii anumitor ştiinţe. În adevăr, acest fel de raționamente pare 
să se deosebească de raționamentele mai sus arătate. Acel care desenează 
figuri geometrice false ia ca punct de plecare al raționamentului premise 
care nu sunt nici adevărate și prime și nici probabile. Căci premisele 
întrebuințate de el nu cad sub definiţia dată înainte probabilității: el nu 
ia premisele sale nici de la toţi, nici de la majoritate, nici de la înţelepţi, 
iar, dintre aceștia, nici de la toţi, nici de la majoritate, nici de la cei mai 
de seamă, ci raționează pornind de la presupuneri care sunt proprii unei 


10 Aristotel admite şi o a treia specie de silogism (raționament): „silogismul eristic“, 
adică raționamentul care nu are ca punct de plecare o probabilitate (Ev5o£ov) adevărată, 
reală, ci numai aparentă (Gaivouevov). De silogismele eristice se va ocupa în opera în 
care nu mai vorbeşte de silogisme, ci de Respingerile sofistice. Între eristic şi sofistic există 
o oarecare deosebire făcută de Aristotel în Respingerile sofistice (11, 171 b). Eristica este 
arta de a disputa de dragul disputei, caracteristică pentru sofiști și mai ales pentru şcoala 
mic-socratică a megaricilor, fundată de Euclid din Megara. „Silogismul eristic“ are două 
specii, după cum raționamentul este sau formal corect, dar premisele sunt numai aparent 
probabile, sau formal incorect. Există sofisme materiale și sofisme formale. Alineatul 
următor aduce precizări în ce priveşte deosebirea raționamentelor eristice. Cât despre al 
doilea raționament eristic, chiar dacă premisele lui sunt probabile, el nu este un raționament 
(silogism), fiindcă formal este incorect. 

1! Aristotel cunoaşte, pe lângă silogismele eristice şi cele sofistice, și „para- 
logismele“, care se întâlnesc în ştiinţele speciale, de exemplu în geometrie. Paralogismele 
sunt raționamentele neadevărate care aparţin unui domeniu special de știință. dar nu sunt 
conchise corect, fiindcă omul de știință specială nu întrebuințează corect principiile științei 
sale, de exemplu, nu desenează semicercurile aşa cum trebuie. Asupra paralogismelor 
în matematică să se vadă Analitica secundă |. 12, 77 b. Paralogismul are ca punct de 
plecare premise care nu sunt nici adevărate. nici probabile și se defineste ca o eroare 
comisă în cadrul unei științe date. 

stiinte, dar nu sunt adevărate. În adevăr, acela săvârşeşte un paralogism, 
fie dacă nu desenează semicercuri așa cum trebuie, fie dacă trage linii 


așa cum nu trebuie să fie trase12. 


Acestea sunt, prezentate în rezumat, diferitele feluri de rațio- 
nament. Vrem ca cele ce vor fi discutate să fie tratate, ca și cele ce au 
fost discutate, numai în acest cadru, adică în genere. Intenţia noastră nu 
este să dăm o noțiune riguroasă despre fiecare dintre ele, ci vrem să 
expunem totul numai în linii mari, ceea ce pare să satisfacă pe deplin 
cercetarea de faţă, dacă vom fi în stare să cunoaștem într-un chip 
oarecare pe fiecare dintre ele!5. 


2 
<Utilitatea dialecticii> 


După cele discutate înainte, urmează să arătăm câte și care sunt 
foloasele tratatului de față!4. Ele sunt trei: exerciţiul intelectual, în- 
lesnirea convorbirilor eventuale 15, promovarea științelor filozofice. Că 
el este de folos pentru exerciţiul intelectual se înţelege de la sine: 
stăpânind o metodă temeinică, vom putea argumenta mai ușor asupra 


12 Un exemplu de paralogism geometric este afirmaţia că un cerc este de două 
ori mai mare decât altul, fiindcă diametrul său este de două ori mai mare. Principiul este 
geometric, dar este fals. Dacă se introduce într-o ştiinţă specială un principiu străin ei, 
raționamentul fals este un sofism, nu un paralogism. Să se vadă amănunte în Respingerile 
sofistice, cap. 11, 171 b. 

13 La sfârșitul primului capitol al cărții 1, Aristotel declară că scopul cercetării sale 
în Topica nu este să dea o definiţie completă a speciilor de raționamente, ci numai să 
delimiteze sumar cele trei feluri de raționamente: demonstrative (apodictice), dialectice 
şi eristice (şi sofistice). Silogismul şi demonstrația sunt tratate pe larg în Analitica primă 
și Analitica secundă. Sotismele sunt analizate în Respingerile sofistice. Tratatul de faţă 
este rezervat raționamentului dialectic. 

14 Capitolul acesta este important fiindcă arată foloasele multiple ale dialecticii 
în înțeles aristotelic: ea este nu numai un exerciţiu intelectual (yupvaoia), util în sine 
însuși, ci este și un exerciţiu care dă roade atât în discuțiile și schimbul de gândire de 
fiecare zi între oameni, cât şi în dezvoltarea ştiinţelor. Deci și viața practică și teoria au 
nevoie de dialectică. 

15 Am tradus prin „convorbire eventuală“ termenul de Evreufuc, care pune accentul 
mai mult pe eventual. căci originar înseamnă „întâlnire cu cineva“ şi în al doilea rând 

unui obiect propus!5. Și pentru convorbiri eventuale el este de folos. 
Căci în întâlnirile cu altii, după ce ne vom fi familiarizat cu opiniile celor 
mulți, vom putea respinge argumentele lor care ni se par neîntemeiate, 
ținând seama nu de convingeri străine lor, ci de propriile lor con- 
vingeri!?. 

În sfârșit, el este de folos și pentru științele filozofice. Căci, dacă 
suntem în stare să ridicăm obiecţii din două puncte de vedere, vom 
cunoaște mai uşor ceea ce este adevărat şi ceea ce este fals într-un caz 
sau altul!8. 

În sfârșit, el poate fi de folos și pentru cunoașterea a ceea ce este 
primordial în principiile fiecărei ştiinte!9. În adevăr, este imposibil să 


convorbire cu el pentru a face un schimb de opinii. Prin Socrate, aceste convorbiri 
eventuale au dobândit o însemnătate deosebită ca metodă de cunoaștere şi de orientare a 
gândirii în marile chestiuni ale vieții practice. 

10 Valoarea de exercițiu intelectual al dialecticii este evidentă. Ca orice alt exerciţiu, 
și exercitarea argumentării, adică a stabilirii unei teze sau a respingerii ei, a întocmirii 
de dovezi pentru sau contra, este de mare folos pentru dezvoltarea inteligenței. Cum 
observă comentatorul Alexandros din Afrodisias, într-o vreme în care cărţile erau rare, 
discuţiile pro și contra în jurul unei teze erau nu numai un exerciţiu intelectual, ci şi un 
mijloc de învățământ. Astfel, o disciplină care ne arată cum să făurim argumentele într-o 
discuţie apărea de o utilitate indiscutabilă. ca simplu exercițiu. 

17 A doua utilitate este cât se poate de concretă. Ea face aluzie la procedeul lui 
Socrate de a pune întrebări concetățenilor săi cu care se întâlnea, în scopul de a se 
fanuliaria cu convingerile sau opiniile — textul grec întrebuințează termenul de 66ypara 
— şi apoi de a le corecta prin convorbire fără pretenții ştiinţifice, adică fără a aduce 
argumente demonstrative, apodictice, mărginindu-se la cele probabile. 

18 A treia utilitate este de ordin pur teoretic: prin dialectică, ştiinţele filozofice, 
adică logica, etica, fizica, metafizica, ajung la adevăr, nu la simplă probabilitate, în chestii 
speciale. Ajungem la adevăr mai ușor dacă în orice chestiune recurgem la aporii, adică 
la opinii contrare, pro și contra. A obiecta este â.omopîjaa:, a soluţiona este cunopivat. 
Metoda de a cerceta, de a supune probei (neîpa) opiniile contrare într-o chestie, metoda 
diaporematică, este caracteristica metodei dialectice sau „topice“. Aristotel o aplică în 
toate operele sale. 

19 Fiindcă mai sus Aristotel nu a recunoscut decât trei foloase ale dialecticii, acest 
nou folos este o completare a celui precedent. Completarea este de cea mai mare 
importanţă, fiindcă se referă la cunoașterea principiilor tuturor științelor și a principiilor 
particulare fiecărei ştiinţe. Științele presupun ca nemijlocit adevărate principii, axiome, 
pe care ele nu le pot demonstra. Principiile sunt nedemonstrabile. Lu sfârșitul Analiticii 
secunde (Il, 19), metoda care ne face cunoscute principiile este inducția întărită de voic, 
desprinderea nemijlocită a universalului. În Topica, metoda dialectică este apropiată de 
inducţie: examinarea opiniilor contrare este o inducţie ce ne dezvăluie principiile, chiar 
principiul principiilor: principiul noncontradicţiei (vezi Metatizica IV . 4). 

raționăm asupra acestui punct, sprijiniți pe principiile care sunt proprii 
ştiinţei date, fiindcă principiile se află la începutul tuturor lucrurilor. Mai 
degrabă trebuie să recurgem aici la opiniile probabile asupra obiectului 
dat, pentru a explica principiile. Aceasta este sarcina specifică sau cea 
mai potrivită a dialecticii. Căci, fiind arta de a cerceta, ea ne îndrumă 
spre principiile tuturor științelor”. 


3 
<Cum atingem perfecțiunea în dialectică> 


Vom stăpâni deplin această metodă când o vom stăpâni tot aşa cum 
practicăm retorica, medicina și alte arte de același fel. Vom practica la 
pertecţie dialectica dacă vom realiza, în măsura posibilității, scopul ce 
ne-am propus. Retorul nu va convinge în toate cazurile şi nici medicul 
nu va vindeca totdeauna. Dar, dacă ei nu au trecut cu vederea nimic din 
ceea ce stă în posibilitatea lor, vom spune că ei stăpânesc ştiinţa lor 
așa cum trebuie?!. 


4 


<Raţionamentele probabile ale dialecticii și cele patru 
predicabile> 
Trebuie să cercetăm întâi care sunt elementele metodei dialectice. 


Vom fi dat un răspuns satisfăcător la această chestiune, dacă vom izbuti 
să arătăm la cât de multe lucruri şi la ce fel de lucruri se aplică 


20 Dialectica are sarcină de a da la lumină principiile, axiomele, adevărurile prime, 
“ertitudinile fundamentale. Analiticile acceptă principiile ca evidente pentru a demonstra 
alte propoziţii. Dialectica, se înțelege, nu demonstrează principiile, ci le arată, le dezvăluie 
datorită calităţii fundamentale a ei de a fi examinare, cercetare. Termenul grec de 
cé eTaoTIkT| (examinare) defineşte metoda dialectică practicată de Socrate. 

1 Dialecuca este considerată, prin metoda ei, ca ùo artă sau o capacitate (Súvapıc), 
cum sunt retorica. de care Aristotel o apropie totdeauna, şi medicina. Ceea ce hotărăște şi 
in dialectică este măiestria, este practicarea magistrală a regulilor e1. Să nu-i cerem 
«Jalecticii, cum nu-i cerem nici unei arte, de a avea totdeauna succese, ceea ce este o 
imposibilitate pentru omul cel mai desăvârșit într-o artă oarecare 

argumentarea, din ce materiale întocmim argumentele şi cum ni le 
procurăm în cantitate suficientă??. 

Elementele din care se constituie argumentele dialectice sunt 
numeric egale și identice cu cele întrebuințate în raționamente. Argu- 
mentele dialectice pornesc de la premise, iar subiectele raționamentelor 
sunt problemele”. Orice premisă şi orice problemă24 desemnează sau un 
gen, sau un propriu, sau un accident, căci diferenţa specifică, fiind în- 
rudită cu genul, va fi pusă alături de acesta?5. Deoarece propriul uneori 
desemnează esența (quidditatea), iar alteori nu o desemnează, el se va 
deosebi după cele două părți arătate aici, anume, partea care desemnează 
esenţa se va numi definiţie, iar cealaltă va păstra numele comun de 


22 După ce a definit în capitolul 1 temele dialecticii și a arătat utilitatea ei (capitolul 2) 
și ce trebuie să cerem de la măiestria în arta dialecticii, capitolul 4 fixează sarcinile 
dialecticii sau elementele metodei dialectice. Ele sunt două: a) la cât de multe și la ce 
fel de lucruri se aplică raționamentul dialectic, sau argumentarea pentru și contra, precum 
şi materialele din care formăm argumentele; b) cum ne putem procura din belşug aceste 
materiale. La prima întrebare răspunde cartea 1: lucrurile la care se aplică dialectica sunt 
problemele, întrebările. Tot prima carte dă o indicație generală şi asupra materialelor 
din care formăm argumentările; acestea sunt propozițiile sau „locurile comune“ ale celur 
patru predicabile. Toate cărţile următoare (II-VII) vor cerceta în amănunte materialele 
sau locurile comune celor patru predicabile (accidentul, genul, propriul și definiţia). Pentru 
a doua întrebare, procurarea din belşug a locurilor comune şi deci a argumentelor este 
tema ultimei cărți (VIII). 

23 Argumentele se folosesc de propoziţii, de premise şi au ca scop să rezolve 
problemele (npofhinara). Argumentarea se servește ca mijloc de propoziții în scopul de 
a rezolva problemele, de aceea problemele sunt numeric egale cu propoziţiile (premisele). 
Premisele şi problemele se referă la un predicat al vreunui subiect. Câte teluri de predicate 
sunt, tot atâtea feluri de premise și de probleme sunt. 

24 Problemele și premisele se confundă, întrucât problemele se exprimă sub formă 
de premise (propoziții). Diferenţa dintre problemă şi propoziție nu stă în conţinut, ci în 
formă: problema este o propoziție formulată printr-o alternativă, adică printr-o contradicție. 
Propozitia dialectică este o problemă, fiindcă ea constă dintr-o întrebare cu o alternativă 
contradictorie. Respondentul alege una dintre alternative, pe care întrebătorul o respinge, 
iar cel care a ales alternativa o susține, o aprobă. 

25 Această frază are o semnificaţie excepțională. Ea enunţă temele întregii opere, 
predicabilele, deosebite de „predicamente“ sau „categorii“. „Predicabilele“ sunt, deo- 
camudată, trei: genul (yévoc), propriul (Srov) şi accidentul (ovufefinkoc). Vom vedea 
îndată că propriul se diferențiază în propriu. în sensul originar, şi definiție (Gpoc, propos). 
Aristotel vorbeşte şi de diferență (Sadopă), pe care o leagă strâns de gen, fără a se 
confunda cu el. Căci numa: genul exprimă esența. Aristotel nu vorbeşte şi de specie 
(e1806), pe care Porphyrios, în a sa Introducere în categorii, o numără printre „predicabile“, 
alături de „diferență“. 

propriu, dat de obicei acestor noțiuni?€. Din cele spuse se învederează 
că, pe temeiul deosebirilor făcute, patru sunt elementele: definiţia, 
propriul, genul și accidentul. Să nu se înțeleagă însă că fiecare dintre 
aceste elemente, luat în sine, exprimă o premisă sau o problemă, ci vrem 
să spunem că problemele și propoziţiile rezultă din acestea. Diferenţa 
dintre o problemă şi o premisă stă în felul de exprimare. Dacă spunem: 
„nu este oare «animal care merge pe două picioare» însăși definiția 
omului?“ şi „nu este oare animal genul omului?“ ia naştere o premisă. 
Dimpotrivă, dacă spunem: „este oare sau nu este animalul care merge 
pe două picioare definiţia omului?“ sau „este oare sau nu este animalul 
genul omului?“ obținem o problemă. Tot așa despre celelalte noţiuni?7. 

Se înțelege că problemele și premisele sunt numeric egale, căci din 
orice propoziţie putem face și o problemă, schimbând felul de exprimare?8. 


5 
<Explicarea celor patru predicabile> 


Trebuie acum să arătăm ce este definiția, propriul, genul și acci- 
dentul. 


26 „Propriul“, în sensul cel mai general, primește acum două sensuri care vor fi 
respectate în cursul lucrării: esența (quidditatea) exprimată de definiție (Gpoc sau 5prop5c) 
și propriul G5ov) în sensul restrâns, adică ceea ce este propriu numai unui lucru, fără a 
fı esența lui. Rezultă deci patru predicabile, fiecare cu mai multe puncte de vedere sau 
„locuri comune“, materialele din care vor izvori problemele sau propoziţiile dialectice. 
Nu înseși predicabilele constituie probleme, ci din ele rezultă problemele, propozițiile 
dialectice. Așadar, dialectica nu se ocupă de subiecte, ci de predicabile, adică de atribute 
sub cele patru forme ale lor. 

27 Adică despre propriu şi accident. 

28 Se confirmă că deosebirea dintre premisă și problemă stă în felul exprimării. 
Propoziția este o întrebare fără alternativă; problema este o propoziţie cu alternativă. 
Trecerea de la prima la a doua este ușoară în exprimare. Privite în sine, propoziţia și 
problema se deosebesc: propoziţia este o declaraţie, o luare de atitudine, o decizie; 
problema este nedecisă, fiindcă poate primi ca răspuns o alternativă sau alta, de exemplu: 
„este oare sau nu este animalul genul omului?“ Potrivit comentatorului Alexandros din 
Atrodisias, problema cuprinde o contradicţie; premisa este o pronunțare pentru una dintre 
cele două alternative contradictorii. chiar când ea este formulată interogativ. Forma 
interogativă la premisă este cerută de spiritul dialecticii. 

Definiţia este o vorbire?’ care exprimă esența unui lucru. Ea între- 
102 a buinţează sau o vorbire în locul unui nume sau o vorbire în locul unei alte 
vorbiri, căci unele lucruri exprimate printr-o vorbire pot fi şi ele definite”. 
Când însă cineva explică, într-un chip sau altul, un lucru printr-un 
singur cuvânt, evident că el nu oferă o definiție, deoarece definiţia este 
o anumită vorbire. Totuşi, trebuie să recunoaștem că ne apropiem de 
definiţie, când, de exemplu, spunem: „ceea ce se cuvine este frumos'3l. 
Tot așa dacă punem întrebarea: „senzaţia și știința sunt același lucru sau 
sunt lucruri deosebite?“ Căci în definiții marea greutate este să hotărâm 
dacă există identitate sau deosebire??. Prin urmare. vom numi defi- 
nitoriu3? tot ce cade sub procedeul definiţiei. Este însă evident că toate 
cazurile citate aici posedă acest caracter. Deoarece suntem îndreptățiți 
să purtăm o discuţie asupra chestiunii dacă ceva este identic cu altceva 
sau dacă este deosebit de el, putem proceda la fel și la definiţii. O dată 
ce am arătat că lucrurile nu sunt identice. prin aceasta am făcut 
imposibilă definiția?%. Desigur, regula formulată nu poate fi convertită. 
Căci pentru stabilirea unei definiţii, dovada identităţii nu este de ajuns; 
dar pentru respingerea ei este de ajuns dovada că nu există identitate. 
Propriul este acel predicat care nu exprimă esenţa lucrului, dar care 
aparține numai acestui lucru și de aceea poate fi substituit lui35. Astfel, 
este o proprietate a omului de a fi capabil să învețe gramatica, căci dacă 


29 Aristotel continuă să denumească definiția prin Spoc, care înseamnă și noțiune, 
şi să considere definiţia o vorbire, o enunţare (A6yoc). 

30 Definiţia este totdeauna o vorbire, o înşiruire de mai multe cuvinte. Definitul 
poate fi un singur cuvânt (nume) sau tot o vorbire, o propoziție explicată printr-o altă 
propoziţie. De obicei, definiția este o propoziţie care explică un singur cuvânt. 

31 Nu putem defini un termen printr-un Singur termen. Totuşi, uneori ne apropiem 
de definiţie printr-un singur termen, de exemplu, dacă spunem în loc de frumos (sau bine) 
„ceea ce se cuvinte“. 

32 Chiar simpla întrebare: ştiinţa şi senzaţia sunt sau nu acelaşi lucru? ne apropie 
de definiție, fiindcă stă în natura definiției de a scoate la lumină identitatea și diferența. 
Stă în legătură cu definiţia tot ceea ce tinde să stabilească o identitate între definiţie şi 
definit. 

33 Termenul grec este adjectivul ópıxóv, de la 5poc (definiţie). 

34 Dacă definiţia şi definitul nu sunt identice, nu se constituie definiția. Dar nu 
putem converti regula, adică nu putem spune că identitatea este suficientă pentru stabilirea 
unei definiții. 

35 Propriul Sov) nu exprimă esenta (Tò tí ñv eivor), cum face definiția, dar 
este legat, ca şi definiţia, de un singur lucru și de aceea se poate substitui lui, de exemplu, 
numai omul este „animal care râde“ (propriu), fiindcă este „animal rațional“ (definiţie). 

el este un om, este capabil de a învăța gramatica, iar dacă este capabil 
de a învăţa gramatica, el este un om. Căci nu putem numi propriu ceva 
care poate să aparțină și altcuiva, de exemplu a dormi ca proprietate a 
omului, chiar dacă întâmplător, pentru câtva timp, i-ar aparține numai 
lui. Deci, dacă o astfel de însușire ar fi numită un propriu, denumirea ar 
[i valabilă nu în sens absolut, ci în sens temporar și relativ. De exemplu, 
a sta la dreapta este un propriu temporar, în timp ce biped poate fi 
atribuit ca propriu în sens relativ, anume omului în raport cu calul sau 
cu câinele. Este evident însă că nimic care apartine și altcuiva decât unui 
subiect anumit nu poate fi substituit lui într-o enunţare, întrucât nu este 
necesar ca fiinţa care doarme să fie un om?ô. 

Gen este ceea ce se enunţă ca esență a mai multor lucruri care se 
deosebesc din punctul de vedere al speciei?7. Înțelegem prin enunţare 
ca esenţă acel termen care trebuie să răspundă la întrebarea: „ce este 
lucrul care se află în faţa noastră?“ Astfel, de exemplu, la întrebarea: 
„ce este omul?“, trebuie să răspundem: „el este un animal“. Se raportă 
de asemenea la căutarea genului întrebarea: „un lucru intră împreună cu 
altul în același gen sau într-un gen diferit?“ O astfel de întrebare face 
parte din cercetarea științifică a genului38. În adevăr, dacă am arătat că 
„animal“ este deopotrivă genul omului și al boului, prin aceasta am arătat 
că şi unul şi altul cad sub același gen. Dimpotrivă, dacă am arătat că 
un gen aparține unui lucru, dar nu aparține altuia, am arătat că cele două 
lucruri nu stau sub același gen. 

Accident este ceea ce, fără a fi nici unul din acești termeni, adică 
fără a fi definiţie, propriu, gen, aparţine totuși lucrului, şi anume ceea 
ce poate să aparțină și să nu aparţină unuia și aceluiași lucru, oricare 
ar fi e139, cum, de exemplu, unuia și aceluiași lucru poate să-i aparțină 
şi să nu-i aparţină faptul că el şade. Același lucru este valabil despre 


3e Dacă facultatea de a dormi ar fi proprie omului, cum este capacitatea de a râde 
sau de a învăța gramatica, ar trebui să existe reciprocitate între „om“ şi „facultatea de a 
dormi“, adică ar trebui ca numai omul să doarmă, cum numai omul învață gramatica. 

37 Aristotel deosebeşte specia și genul, dar nu le separă: specia face parte din gen. 

38 Această întrebare este numai indirect legată de gen; ea aparţine în primul rând 
căutării identităţii și deosebiri. 

39 Accidentul (ovuBeBnkdc) este definit mai întâi negativ; el este altceva decât 
ceilalți trei termeni care se arată a fi strâns legați, apoi este definit pozitiv: ceea ce poate 
să aparțină și să nu aparțină unuia și aceluiaşi lucru, deci ceea ce nu este necesar și, ca 

calitatea de alb. Nimic nu se opune ca acelaşi lucru să fie când alb, când 
nealb. 

Din definițiile date accidentului, a doua este cea mai bună. Căci, 
pentru a o înțelege pe cea dintâi, trebuie să știm mai întâi ce sunt 
definiţia, propriul și genul, în timp ce a doua este îndestulătoare sieşi 
pentru a ne face să cunoaştem ceea ce este accidentul în sine. Vom 
considera printre accidente comparaţiile dintre lucruri, care într-un chip 
sau altul primesc numele de la ele“0. Astfel de comparații sunt acele care 
răspund la întrebările: „este preferabil binele sau utilul?“, „este mai 
plăcută o viaţă virtuoasă sau o viaţă voluptoasă?“, sau oricare altele de 
același fel. În toate aceste întrebări vrem să știm căruia din cele două 
lucruri îi revine mai mult, în chip accidental, atributul respectiv. Din 
aceste întrebări iese în evidenţă că nimic nu stă în cale ca accidentul 
să devină, la anumite lucruri, un propriu. Astfel, a şedea, care este un 
accident, devine un propriu temporar când numai unul singur este aşezat, 
iar când nu este singurul, devine un propriu relativ, adică faţă de cei care 
nu sunt așezați. În acest chip, accidentul poate deveni un propriu 
temporar sau relativ, dar el nu va fi un propriu absolut. 


6 
<Raţionamentele dialectice din punctul de vedere al celor patru 
predicabile> 


Este bine să tinem seama că tot ce este valabil pentru propriu, gen 
şi accident este aplicabil deopotrivă definiţiei*!. În adevăr, dacă am arătat 
că un atribut nu aparţine numai obiectului unei definiţii (ceea ce este 


atare, nu este obiect de știință sau de demonstrație. (Vezi Analitica secundă 1, 2. 4, 8,30). 
Necesarul este, dimpotrivă, ceea ce nu poate să fie altfel decât este. 

4 Comentatorul Alexandros crede că comparaţiile se raportă mai ales la accidente. 
Vom vedea că Aristotel recomandă comparaţia, în scopul de a găsi asemănările, și la 
definiție. 

41 Începutul capitolului ne arată că definiţia este tema centrală a Topicii. Celelalte 
trei predicabile, chiar şi accidentul care a fost opus esenței definitorii, sunt subordonate 
definiției. Accidentul este și el cuprins în definiţie, intr-un chip sau altul. Ceva mai jos, 
centrarea predicabilelor în jurul definiției nu înseamnă că Topica se va ocupa numai de 
definiţie. 

valabil și pentru propriu), sau că genul cuprins în definitie nu este cel 
just, sau că o notă primită în definiţie nu este potrivită numai definitului 
(ceea ce este valabil și despre accident), prin toate acestea este suprimată 
definiţia. Astfel, pe temeiurile arătate mai sus, toate noţiunile enumerate 
tin, într-un anumit sens, de natura definiţiei. 

Dar să nu ne așteptăm că vom găsi o metodă comună care să se 
aplice fără deosebire la toate aceste noţiuni. O astfel de metodă nu este 
uşor de găsit, şi chiar dacă ar fi găsită, ea ar fi cu totul nedeterminată 
și neaplicabilă în lucrarea de față'2. Dimpotrivă. dacă vom stabili o 
metodă proprie pentru fiecare dintre genurile deosebite de noi, oricare 
din noţiunile arătate va fi mai uşor de cercetat după regulile potrivite ei. 
Astfel, cum am spus mai sus%3, trebuie să ne mulțumim numai cu o 
diviziune în linii generale, iar în ce priveşte celelalte aspecte să le 
raportăm la una sau alta din chestiuni care îi este mai apropiată. Vom 
arăta astfel că cutare aspect aparţine definiţiei, cutare genului, și aşa mai 
departe. În chipul acesta, problemele discutate aici au și fost așezate la 
locul cuvenit fiecăreia. 


7 
<Diferitele specii de identitate> 


Înainte de toate trebuie să definim identicul şi să arătăm în câte 
înțelesuri este luat*%. Considerat schematic, identicul pare că are trei 


42 Definiţia este problema centrală a Topicii, dar nu există o singură metodă 
dialectică, aceea potrivită definiției. Dialectica va cerceta fiecare din cele patru predicabile, 
fiindcă fiecare are locuri comune, puncte de vedere deosebite. Aplicarea unei metode 
unice, cel puțin la trei din predicabile (definiţia, propriul şi genul), cum a încercat Teofrast, 
are dezavantajul obscurităţii, impreciziei. 

43 În capitolul 1, 101 a, la sfârșit, unde se vorbește de diviziunea silogismelor şi de 
cercetarea numai sumară a fiecărei specii de silogism în legătură cu cele patru predicabile. 
Celelalte aspecte, de exemplu, diferența și comparaţia, vor fi puse în legătură cu 
principalele predicabile, diferența cu genul, comparaţia cu accidentul. Aşadar, Aristotel 
recunoaște că diviziunea în patru predicabile nu este perfectă, deci că pot exista și alte 
predicabile. Acestea vor fi cercetate împreună cu cele patru. 

+ Identicul (ravrov) este un loc comun de mare însemnătate în Topica. Problema 
lui a fost ridicată în această carte, capitolul 5, 102 a și tratată pe larg în Metafizica V, 9, 

înţeiesuri diferite. Numim ceva identic, fie sub raport numeric, fie sub 
raport specific, fie sub raport generic. Este sub raport numeric, identic 
ceea ce are mai multe nume, dar este numai un lucru, de exemplu, haină 
şi manta. Sub raport specific este identic ceea ce constituie mai mult 
decât un lucru, dar nu prezintă nici o diferenţă din punctul de vedere 
al speciei, de exemplu, omul este identic cu omul şi calul cu calul. Deci. 
numim identic sub raport specific ceea ce cade sub aceeași specie. Tot 
aşa, numim identic, sub raport generic, ceea ce cade sub acelaș: gen, 
ca de exemplu, om şi cal. S-ar părea că apa din acelaşi izvor este numită 
identică în alt înțeles decât cele numite înainte. Totuși apa poate fi 
aşezată printre lucrurile care, oricum, sunt numite identice, fiindcă ţin 
de aceeași specie. Toate acestea par a fi înrudite și asemănătoare. În 
adevăr, orice apă este identică sub raport specific cu orice altă apă, 
fiindcă între ele se constată o anumită asemănare, iar apa din același 
izvor se deosebește numai prin aceea că la ea asemănarea este mai 
puternic accentuată. De aceea nu o vom despărți de lucrurile care, într-un 
chip sau altul, sunt numite identice, fiindcă ţin de aceeași specie+5. 

Se crede în genere că identicul este luat, în cele mai multe cazuri, 
sub raport numeric+€. Dar și acesta este atribuit lucrurilor de obicei în 
mai mult sensuri: în sens propriu și prim, când este atribuit numelui sau 
definiţiei, de exemplu, haină şi manta, animal care merge pe două 
picioare și om sunt identici; al doilea, când identitatea este atribuită 
propriului, de exemplu, capabil de știință și om, sau elementul care de 
la natură se mișcă în sus şi foc sunt identici; al treilea, când este atribuit 


împreună cu „altul“, „diferitul'“, „asemănătorul“. Aristotel dă termenului „identic“ un sens 
mai cuprinzător decât în terminologia modernă. Noi nu numim identice lucrurile ce aparțin 
aceleiași specii sau aceluiași gen. Aristotel vorbește însă de lucrurile „identice în specie, 
în gen, în număr“. Astfel, pentru el, omonimele sunt identice în obiectul ìor, adică numeric. 
Nimeni nu mai spune că doi oameni sunt identici, fiindcă sunt oameni, deci, fiindcă aparțin 
aceleiași specii. 

45 Aristotel identifică nu numai toate apele, ci şi apa unui râu care pornește de la 
același izvor. Heraclit declarase însă că nu ne putem scălda de două ori în acelaşi râu, 
iar elevul său, Cratylos, adăuga că nu ne putem scălda nici măcar o dată. 

45 Aristotel este îndreptăţit să pună înainte identitatea sub raport numeric. Identitatea 
presupune unul și același, deci o unitate care nu se diversifică prin sine, încetând atunci 
de a fi unitate, ci prin contextul în care se află. De exemplu, „a fi om“ este unul și același 
cu tot ce este general, deşi pare a se multiplica cu indivizii. Multiplicitatea stă în 
determinările celelalte care coexistă cu identicul. 

unui lucru pe temeiul unui accident; cum, de exemplu, a fi așeza! sau 
a fi muzical este identificat cu Socrate”. În toate aceste întrebuinţări se 
subliniază unitatea numerică. 

Că cele spuse înainte suni reale, se poate vedea mai bine dacă 
schimbăm unele cu altele denumirile lucrurilor. Dacă dintr-un număr de 
oameni care sunt aşezaţi vrem să chemăm pe unul, numindu-l, schimbăm 
denumirea dacă cel chemat nu a înțeles, în speranţa că el va înțelege mai 
bine pe temeiul unui accident. Astfel, ordonăm să cheme pe cel care 
şade sau care vorbeşte. presupunând, desigur, că desemnăm același lucru 
prin nume sau printr-un accident. 


8 
<Două dovezi ale diviziunii predicabilelor> 


Cum am spus, identicul este luat în trei sensuri. Că elementele“8 
numite înainte sunt acele din care, prin care şi asupra cărora obţinem 
argumentele, o primă dovadă este dobândită cu ajutorul inducției“?. În 
adevăr, dacă considerăm premisele și problemele, constatăm că fiecare 
dintre ele provine fie din definiţia lucrului, fie din propriu, fie din gen, 
fie din accident. 

O a doua dovadă este dobândită cu ajutorul silogismului (raţio- 
namentului)s0. Tot ceea ce este enunțat ca predicat despre altceva, cu 


41 Aristotel distinge şi la identitatea numerică trei sensuri sau specii după 
intensitatea lor: cea mai puternică este identitatea definiţiei, a esenței, apoi identitatea 


propriului, şi cea mai slabă identitatea accidentului; de exemplu, Socrate este același 


numeric cu cel care şade sau face muzică la un moment dat. 

48 Elementele dialectice din care se constituie argumentele (Aóyot) sunt cele patru 
predicabile cu locurile lor comune: definiția, propriul, genul și accidentul. 

49 Dovada că elementele dialectice, predicabilele sunt numai patru se obține prin 
metoda inductivă, deci plecând de la faptele „particulare“. Constatăm astfel ce rol impor- 
tant își asumă metoda inductivă în Dialectică. Întreaga Topicăeste o pledoarie pentru inducție. 

50 Că există numai patru locuri comune se poate dovedi și silogistic sau „deductiv“, 
plecând de la raportul de convertibilitate dintre predicat și subiect. Argumentarea Stagi- 
ritului «ste ingenioasă. Predicatul, sau atributul, poate avea aceeași sferă ca și subiectul 
sau are o sferă mai largă. Dacă sunt convertibili, predicatul este sau definiţie, sau propriu, 
după cum exprimă esența sau numai o determinare proprie. Dacă subiectul şi predicatul 

necesitate, sau admite sau nu admite convertirea lui cu subiectul. Dacă 
este convertibil, predicatul este sau definiţia sau propriul: este definiţia 
dacă exprimă esenţa subiectului; dacă nu, este propriul, căci s-a văzut 
că propriul se substituie subiectului, dar nu exprimă esenţa lui. Dacă nu 
admite convertibilitatea, predicatul sau este, sau nu este un element al 
definiţiei. Dacă este un element al ei, el trebuie să fie gen sau diferență, 
căci definiţia se formează din gen și diferenţă. Dacă nu este un element 
al definiţiei, se înțelege de la sine că va fi un accident, căci denumim 
accident ceea ce nu este nici definiţie, nici gen, nici propriu, dar aparţine 
lucrului de care vorbim. 


9 


<Raportul dintre categorii (predicamente) și cele patru 
predicabile> 


După cele spuse, trebuie să arătăm căror genuri de categorii aparțin 
cele patru predicabile5!. Categoriile sunt zece la număr: esența, canti- 
tatea, calitatea, relaţia, locul, timpul, poziţia, posesia, acțiunea, pasi- 
uneas2. Accidentul, genul, propriul și definiţia trebuie să aparțină uneia 
din aceste categorii. Căci toate premisele formate prin cele patru noțiuni 
enunță sau o esență, sau o calitate, sau o cantitate, sau o altă categorie. 

Este de la sine înţeles că ceea ce exprimă esenţas?, exprimă fie 
substanța, fie calitatea, fie orice altă categorie. Căci, dacă, de exemplu, 


nu sunt convertibili, sunt posibile două cazuri, după cum predicatul este sau nu este un 
element al definiţiei: dacă este un element al definiţiei, obținem genul sau diferența; dacă 
nu este element, obținem accidentul. 

51 Aristotel ridică aici întrebarea foarte însemnată pentru logica sa, a raportului 
dintre categorii (predicamente) și predicabile. Se vede clar că Topica și Categoriile sunt 
strâns elepate. În acest capitol cele patru predicabile sunt și subordonate și supraordonate 
predicamentelor (categoriilor). 

52 Ca și în Categorii, lista prezentă a categoriilor cuprinde zece termeni, în ordinea 
cunoscută. În alte opere aristotelice, numărul categoriilor este redus la opt, la trei 
(substanţă, calitate, relaţie) și chiar la două (substanţă, relaţie). 

53 Termenul grec este mi tort, care ţine loc în genere de substanţă (ovoia). Aici 
avem un sens mai larg, înțelesul de esență sau natură nu numai a substanței, ci şi a 
celorlalte categorii subordonate substanței. 

este vorba de om, enunțăm că acela este un om sau un animal, și prin 
aceasta spunem ce este el și exprimăm o substanţă. Dacă însă este vorba 
de culoarea albă, enunțăm că lucrul pe care îl avem înainte este alb sau 
colorat și prin aceasta spunem ceea ce este el şi exprimăm o calitate. lar 
dacă este vorba de o mărime de un cot, enunțăm că lucrul este o mărime 
de un cot, şi prin aceasta spunem ceea ce este el și exprimăm o cantitate. 
La fel se prezintă celelalte categorii: pentru fiecare din aceste predicate, 
dacă despre un lucru care cade sub ele enunţăm sau lucru însuși sau 
genul său, exprimăm esenţa lui. Dimpotrivă, dacă enunțăm despre 
un lucru altceva decât lucrul însuși, exprimăm nu ceea este el, ci o 
cantitate, o calitate sau orice altă categorie55. Acestea sunt categoriile, 
în numărul arătatS6, în jurul cărora se mișcă argumentele dialectice’? 
şi elementelesă din care acestea se constituie. Cum le vom dobândi și 
prin ce mijloace vom dispune de ele din belşug trebuie să arătăm de 
acum înainte. 


10 
<Premisele dialectice> 


Înainte de poate, vom defini ce este o premisă dialectică și ce este 
o problemă dialectică”. Nu trebuie să credem că orice premisă și orice 


54 Dacă subiectul şi predicatul cad sub aceeași categorie, fie că predicatul este 
definiţia lucrului, adică lucrul însuși, fie că este genul, predicatul exprimă esența. 

55 Dacă subiectul şi predicatul nu cad sub aceeași categorie, predicatul nu exprimă 
esenţa, ceea ce este el în sine, ci o altă categorie inferioară. Aici „esenţa“ are sens de 
substanță. 

56 Aristotel ține să sublinieze că numărul categoriilor este numai acesta: zece, dar 
nu justifică silogistic acest număr. Desigur, numărul de zece este găsit pe calea inducției. 
Raportarea celor patru predicabile la categorii dovedeşte nu numai legătura celor două 
opere, ci și autenticitatea Categonilor, uneori supusă îndoielii, mai ales de exegeţi modemi. 

57 Problemele dialectice, punctul de plecare al argumentării dialectice. 

58 Propoziţiile sau premisele strâns legate de probleme. În capitolul următor se vor 
cerceta amănunțit problema şi premisa dialectică. 

59 Deosebirea dintre premisa dialectică și problema dialectică a fost schițată mai 
înainte, în capitolul 4. Urmează aici dezvoltarea. În primul rând, Aristotel ține să se știe 
că nu orice fel de propoziţie este dialectică, de exemplu, o premisă unanim respinsă, şi de 
asemenea nu orice problemă merită să figureze în cercetarea dialectică. Ceea ce este 
evident pentru toți sau pentru majoritate nu este obicct de discuţie. 

problemă sunt de natură dialectică. Nici un om competent nu va formula 
o premisă care este respinsă ca falsă de toţi şi nu va face o problemă din 
ceea ce este evident pentru toţi sau pentru majoritate. Cea din urmă nu 
ridică nici o dificultate; cea dintâi nu va fi susținută de nimeni. 

Premisa dialectică este o întrebare“ care apare probabilă”! sau 
tuturor, sau majorității, sau înteleptilor, iar dintre aceștia, sau tuturor sau 
majorității sau celor mai de seamă, cu condiţia să nu fie un paradox. 
Căci vom lua drept adevărat ceea ce este admis de înţelepţi, dacă însă 
nu este contrar vederilor celor multi. Sunt de asemenea premise 
dialectice ceea ce se aseamănă cu premisele probabile, ca şi ceea ce 
neagă tot ce este contrar opiniilor probabile, în sfârșit. ceea ce este de 
acord cu învățăturile artelor recunoscute62. 

Dacă este probabil că ştiinţa contrariilor este una şi aceeaşi, atunci 
trebuie să pară probabil că și percepția contrariilor este una și aceeași, 
şi dacă este probabil că sub raport numeric există numai o gramatică, 
atunci trebuie să pară probabil, de asemenea, că există numai o artă de 
a cânta din flaut, iar dacă este probabil că există mai multe științe ale gra- 
maticii, atunci trebuie să fie probabil că există mai multe arte de a cânta 
din flaut. Toate aceste probabilităţi par a fi asemănătoare şi înrudite$5. 

La fel vor apărea ca probabile premisele care neagă contrariile 
opiniilor probabileś*. Este probabil deopotrivă că trebuie să facem bine 


60 Premisa (propoziţia) dialectică este o întrebare care cuprinde o alternativă, o 
alegere între două soluții, de exemplu, „există sau nu există Dumnezeu?“ Aristotel a mai 
dat o definiţie premisei “dialectice, în afară de aceea din capitolul 4 al operei de faţă, în 
Despre interpretare, capitolul 11,20 b şi Analitica primă, 1, 24 b, unde se citează Topica. 
Simpla întrebare, fără alternative contradictorii, nu este o întrebare dialectică. 

61l Aristotel repetă aici, ca și mai înainte în Topica sau în Analitici, că propoziția 
dialectică este probabilă și arată în ce constă probabilitatea ei. Este probabilă numai opinia 
care este conformă simțului comun sau care este împărtășită de oamenii competenți, fie 
de taţi, fie de majoritatea lor, fie de cei mai de seamă. Opiniile paradoxale nu sunt obiectul 
dialecticii. 

62 Aristotel îmbogățește clasa propoziţiilor dialectice cu încă trei specii: a) premisele 
care au analogii cu propoziţiile probabile; b) opiniile care neagă tot ce este contrar 
propoziţiilor probabile; c) opiniile care sunt de acord cu principiile artelor sau ştiinţelor 
recunoscute. Această din urmă specie apropie dialectica de știință. 

63 Toate exemplele privesc caracterul probabil al propoziţiilor care se aseamănă 
cu propoziţiile probabile. Pentru Aristotel, este inițial probabilă sau dialectică propoziţia 
că „Știința contrariilor este una și aceeași“ (7âv tvavriuv tmoTiun aură civar). 

64 Urmează exemple de propoziţii probabile care neagă contrariile propoziţiilor 
probabile. 

prietenilor și că nu trebuie să le facem rău. Contrara acestei afirmaţii 
ar fi că trebuie să facem rău prietenilor, iar negația contradictorie a 
contrarei este că nu trebuie să le facem rău. Tot așa, dacă trebuie să 
facem bine prietenilor, nu este necesar să facem bine dușmanilor. Şi 
în cazul de fată avem o negatie a unei opinii contrare probabilului — 
opinia contrară probabilului este că trebuie să facem bine dușmanilor. 
La fel va fi în celelalte cazuri asemănătoare. Și în comparaţie ne va 
apărea probabil ca predicatul contrar să fie atribuit subiectului contrar: 
de exemplu, dacă trebuie să facem bine prietenilor, trebuie și dușmanilor 
să le facem rău. S-ar putea să pară că a face bine prietenilor este 
contrarul lui a face rău dușmanilor$5. Dacă este aşa în realitate, va fi 
lămurit când vom cerceta teoria contrariilor$6. 

Este de asemenea evident că toate opiniile care sunt conforme cu 
învăţăturile artelor ne oferă premise dialectice, căci vom urma acele 
vederi care sunt primite de oameni competenți în specialitate, anume, 
vom urma pe medic în chestii de medicină, pe geometru în chestii de 
geometrie şi aşa mai departe67. 


11 
<Problema dialectică. Despre teză> 


Problema dialectică este un obiect de cercetare, al cărei scop este 
sau de a alege și de a evita ceva, sau de a descoperi adevărul și a 
cunoaşteS8. aceasta fie direct, fie ca ajutor la o altă chestiune de acest 


65 S-ar putea ca propoziţia: „trebuie să facem rău dușmanilor“ să ne apară destul 
de probabilă. Pentru a-i evidenția probabilitatea, o vom compara cu propoziţia contrară: 
„trebuie să facem bine prietenilor“. 

66 Potrivit comentatorului Alexandros, cercetarea ce va urma se referă la Topica 
Il, 7, unde Aristotel se ocupă de locurile comune scoase din contrarii, și la 
Despre interpretare, capitolul 14, a cărui temă este contrarietatea propozițiilor. Aristotel 
cercetează totdeauna bucuros raportul de opoziție prin contrarietate . 

67 Pentru Aristotel, este un lucru de la sine înțeles că trebuie să considerăm ca 
probabilă opinia celor competenți în orice artă sau ştiinţă, deci că trebuie să primim 
autoritatea celor specializaţi într-o disciplină, de exemplu, în medicină sau geometrie. 

68 Problema dialectică poate fi practică sau teoretică; de asemenea, poate fi tratată 
pentru ea însăși sau pentru a rezolva o altă problemă, de obicei logică. 

fel, asupra căreia mulţimea nu are nici o opinie determinată sau are o 
opinie contrară celei a înțelepților, iar înțelepţii au o opinie contrară 
mulțimii, sau înţelepții au opinia contrară între ei și la fel oamenii din 
mulțime€?. Căci cunoașterea unora dintre probleme este de folos pentru 
alegere și evitare, de exemplu, dacă plăcerea merită să fie sau să nu fie 
dorită. Dimpotrivă, la alte probleme cunoașterea este utilă pentru 
cunoașterea însăși, de exemplu, dacă lume este eternă sau nu este 
eternă'0, în sfârşit, la alte probleme, cunoașterea nu este utilă nici pentru 
primul scop, nici pentru celălalt”!, ci este utilă numai ca ajutor pentru 
soluţionarea altor probleme de același fel. Căci pe multe probleme vrem 
să le cunoaștem nu în ele însele și pentru ele însele, ci pentru solutio- 
narea altora care așteaptă să fie luminate prin acelea. 

Există de asemenea probleme cu soluţionări contrare — dificul- 
tatea fiind aici de a şti dacă lucrurile sunt așa sau altfel, deoarece pentru 
amândouă există temeiuri probabile — , precum și altele asupra cărora 
nu ne putem pronunța, oricât de vaste și importante ar fi, deoarece este 
greu să descoperim cauzele, de exemplu, dacă lumea este sau nu este 
eternă, căci putem prea bine să ne punem problema și despre aceasta72. 

Deci problemele și premisele trebuie să fie determinate, așa cum 
am făcut noi aici’. O teză este o opinie paradoxală, susținută de un 
filozof cunoscut, de exemplu, că nu există contradicţie, cum spune 
Antistene, sau că totul este în mișcare , cum vrea Heraclit, sau că fiinţa! 


69 Problema dialectică este o propoziţie care nu este nici probabilă, nici neprobabilă, 
fiindcă ea este o opinie nestabilă, îndoielnică, fie pentru că mulțimea nu are asupra unui 
obiect o opinie determinată, fie că are o opinie contrară celei susținute de înţelepţi, fie 
că înțelepții au o opinie contrară celei a mulțimii, fie că ei au opinii contrare, cum şi 
mulțimea poate avea opinii contrare. 

70 Eternitatea lumii materiale este prezentată aici ca o problemă, deci ca o opinie 
îndoielnică. Convingerea lui Aristotel este că lumea materială are atributul eternității, 
fiindcă nu are început şi sfârșit. 

7! Nici pentru scopul practic, moral, nici pentru scopul teoretic, speculativ. 

12 Cum am spus într-o notă precedentă, Aristotel nu a împărtășit totdeauna părerea 
că eternitatea lumii este o problemă greu de soluționat. Aici el recunoaște că problema, 
în ciuda greutăților, poate fi pusă. 

13 Aristotel deosebește problema și premisa (propoziţia). Premisa este probabilă în 
sensul acceptat de la început, în timp ce problema nu este încă probabilă, ci urmează să 
fie făcută probabilă prin discuție. 

14 În ce priveşte înţelesul filozofic al termenului fiinţă, a se vedea nota lămuritoare 
la Introducere la „Topica“, p. 290. 

este una, cum declară Melisos. În adevăr, a lua în seamă părerea oricui, 
care se opune opiniei obișnuite, ar fi o nerozie5. 

Teze mai pot fi și afirmaţiile pentru care dispunem de argumente'$, 
dar acestea sunt opuse opiniilor obișnuite; de exemplu, cum spun sofiștii, 
că nu tot ce ființează, sau a devenit așa, sau a fost din eternitate așa, căci, 
pretind ei, un muzicant care este gramatic este așa, fără să fi devenit așa 
şi fără să fi fost așa din eternitate. Chiar dacă nu admitem aşa ceva, 
putem să o credem fiindcă invocă un argument. 

Și teza este o problemă, dar nu orice problemă este o teză” , fiindcă 
unele probleme sunt de așa natură încât nu putem avea nici o opinie de- 
terminată într-un sens sau altul. Dar că o teză este o problemă este evi- 
dent. Căci, după cele spuse înainte, asupra tezei sau mulțimea este de 
altă părere decât filozofii, sau filozofii nu sunt de acord între ei și nici multi- 
mea nu este de acord în sânul ei, deoarece teza este o opinie paradoxală. 
În prezent, sunt denumite teze toate problemele dialectice. Nu are însă 
nici o importanţă cum sunt numite ele. Căci noi le-am deosebit nu pentru 
a născoci nume noi, ci pentru a sublinia deosebirea dintre ele. 

Nu suntem obligaţi să cercetăm fiecare teză și fiecare problemă, 
ci numai pe acele care, din cauza dificultăţilor, au nevoie de raţionament, 
nu și pe acele care au nevoie de pedeapsă sau de simpla percepere a 
lucrurilor'8. Acei, bunăoară, care pun la îndoială că trebuie să cinstim 


75 Pe lângă problemă și premisă, Topica cunoaşte o a treia noțiune: teza (6€o.c). 
Teza este o „concepție paradoxală“ (únóàngic napă5o£oc), adică este părerea unui mare 
filozof. nu orice părere ciudată. Ca exemplificare, citează tezele fundamentale a trei mari 
îndrumători ai reflexici antice; Heraclit, eleatul Melisos şi ale fondatorului şcolii cinice, 
Antistene. 

75 Argumentele sunt însă înșelătoare, sofistice. 

7 Teza are deci şi înțelesul de problemă, fiindcă orice teză este o problemă, adică 
un subiect de discuţie. Şi în Evul Mediu termenul! de teză se confunda cu acela de problemă 
discutabilă. Luther însuși a numit teze problemele afişate la Wittenberg (1517) pentru 
discuţie. Problema pusă este o propoziţie asupra căreia nu putem avea nici o părere 
determinată într-un sens sau altul. Aristotel constată mai jos că în vremea sa toate 
problemele dialectice sunt numite teze. El ţine totuși să diferenţieze nuanțele termenilor 
fundamentali ai dialecticii, problema formulează o alternativă, teza se pronunță pentru 
una din alternative, ca fiind întemeiată. 

18 Nu se va cerceta în dialectică orice teză și orice problemă, ci numai pe acelea 
care, prin conținutul lor mai dificil, merită să fie discutate. Nu merită să fie discutate 
problemele sau tezele care, fie prin imoralitatea lor, merită a fi blamate şi reprimat — 
Aristotel întrebuințează termenul de pedepsire (kóħaoig) — sau care, fie prin caracterul 
lor elementar, sunt soluționate printr-o simplă percepție. 

pe zei și să iubim pe părinți merită pedeapsă, iar acei care se îndoiesc 
că zăpada este aibă nu au decât să-și arunce privirile asupra ei. Nu se 
cuvine să tratăm dialectic probleme a căror dovadă este prea apropiată 
sau prea îndepărtată: în primul caz, nu există dificultate, în al doilea caz. 
dificultatea este prea mare pentru un simplu exerciţiu '?. 


12 
<Raţionamentul dialectic. Inducţia dialectică> 


După ce am stabilit acestea, trebuie să arătăm câte feluri de fundări 
dialectice există. Unul este inducția, celălalt este raţionamentul. Am 
explicat mai sus ce este un raționament8!. Inductia însă este ridicarea de 
la individual la general; de exemplu, dacă cel mai bun pilot este cel mai 
priceput în profesiunea sa, și dacă același lucru este valabil pentru vizitiu, 
atunci cel mai bun în genere este acel care se pricepe în profesiunea sa8?. 
Inducţia este mai convingătoare. mai clară, mai ușor de cunoscut prin 
senzaţie și deci mai familiară mulțimii; în schimb, raționamentul este 
mai stringent și mai puternic în respingerea adversarilor. 


13 
<Cele patru mijloace dialectice în genere> 


Felurile de lucruri asupra cărora se îndreaptă și în care se for- 
mează argumentele dialectice se siabilesc cum am arătat mai 


7 Dialectica nu se ocupă nici de problemele prea uşoare, nici de cele prea grele, 
prea „îndepărtate“ de simplul exercițiu intelectual. Nu trebuie să uităm că primul scop 
al dialecticii este exercitarea inteligenței prin discutare pro şi contra. 

80 Scurtul capitol 12 se ocupă de metodele de întemeiere a tezelor dialectice. Ca și 
în Analitici, ele sunt două: inducția, care este aşezată înainte, și silogismul 

8! În capitolul 1, dar și aici sumar. Aristotel presupune că natura silogismului este 
binecunoscută, ceea ce îndreptățește opinia că cel puțin cartea I a fost redactată după ce 
descoperise silogismul și-l făcuse cunoscut şcolii sale, chiar dacă nu era încă dezvoltat în 
Analitica primă. 

82 În acest capitol, inducția nu este prezentată ca în Analitica primă Il, 23 drept 
concluzia unui silogism fundat pe enumerarea tuturorcazurilor specifice, ci drept concluzia 
generalizatoare a unui număr limitat de cazuri (nu individuale, ci specifice). 

înainte8%. Mijloacele care ne ajută să găsim, potrivit nevoilor, raționa- 
mentele sunt în număr de patru: întâiul este formarea premiselor, al doilea 
este deosebirea multiplelor sensuri ale cuvintelor, al treilea, descoperirea 
deosebirilor dintre lucruri; al patrulea este căutarea asemănărilor€. 

Într-un anume sens, cele trei din urmă mijloace sunt și ele premise; 
căci din fiecare din ele putem scoate o premisă; de exemplu, premisa 
„putem dori sau frumosul, sau plăcutul sau utilul“; „senzaţia se 
deosebeşte de știință prin aceea că pe cea din urmă o putem redobândi, 
dacă am pierdut-o, pe cea dintâi, nu“; „sănătosul se comportă față de 
sănătate ca vigurosul față de vigoare“. Cea dintâi premisă pune în lumină 
mulțimea de semnificaţii ale aceluiași termen; cea de-a doua, deosebirile 
dintre lucruri; cea de-a treia, asemănările dintre lucruri. 


14 
<Reguli pentru alegerea premiselor> 


În ce privește premisele, există atâtea chipuri de a le alege, câte 
feluri de premise am stabilit mai înainte85. Aşadar. putem să primim 


83 Am cunoscut înainte materialele sau elementele din care se formează argu- 
mentele dialectice şi spre ce anunie lucruri se îndreaptă argumentarea: a) premisele, pro- 
blemele şi tezele; b) cele patru predicabile (definiția, propriul, genul, accidentul) cu lo- 
curile lor comune. Vom cunoaște acum „mijloacle“ (ïpyavu) care ne ajută să argumentăm. 

84 Din cele patru mijloace, cele trei din urmă sunt cele mai însemnate, deşi ele se 
reduc, în cele din urmă, la premise. Al doilea relevă marea importanță acordată de Aristotel 
definirii termenilor. Cele mai multe dispute se alimentează din echivocul terminologiei. 
Celelalte două au fost relevate dinainte: dialectica va căuta să descopere deosebirile, ca 
și asemănările lucrurilor. Numai după ce vor da rezultate aceste trei mijloace, vom putea 
alege şi propoziţiile. Înseși aceste trei mijloace sunt formulate în premise. Reducerea lor 
la premise nu le știrbește importanța mai mare. 

85 Vezi mai înainte capitolul 10, 104 a, unde s-a arătat ce este o premisă probabilă 
(dialectică): întrebare probabilă care nu este paradoxală. Propoziţiile (premisele) dialectice 
sunt de patru specii: a) premisele probabile pentru toată lumea, pentru majoritate sau pentru 
înţelepţi, iar, printre înţelepţi, pentru toţi, pentru majoritate sau pentru cei mai de seamă; 
b) premisele care sunt asemănătoare sau analoge celor sigur probabile; c) premisele ce 
neagă premisele contrare celor prubabile; d) premisele de acord cu învăţăturile artelor 
(ştiinţelor) recunoscute. Premisele asemănătoare celor probabile sunt citate cele din urmă 
și exemplificate printr-un principiu al gnoseologiei aristotelice: fiindcă știința contrariilor 

opiniile sau ale tuturor, sau ale majorităţii, sau ale celor înţelepţi, iar 
dintre înţelepţi, sau ale tuturor, sau ale majorităţii, sau ale celor mai de 
seamă; de asemenea, putem să primim opiniile care sunt contrare celor 
obișnuite sau, în sfârşit, cele scoase din învățăturile artelor. Opiniile 
contrare celor obişnuite trebuie să fie primite în sensul arătat mai sus, 
adică negativ, contrazicându-le. Este de asemenea util ca opiniile alese 
să fie nu numai acele cu adevărat probabile, ci şi acele care se aseamănă 
cu ele, de exemplu: că percepţia contrariilor este una și aceeași, întrucât 
şi ştiinţa contrariilor este valabilă pentru ambele părți; tot aşa noi vedem 
nu emițând din ochi o rază6, ci primind în ochi o rază luminoasă. Căci 
tot așa se întâmplă și la celelalte organe senzoriale. Auzim, nu emițând 
ceva, ci receptând ceva: la fel pentru gust și pentru celelalte simțuri. 
Mai trebuie să primim ca principiu și ca teză ceea ce pare adevărat 
în toate cazurile sau în majoritatea lor”. Căci adversarii care nu observă 
că într-un anumit caz lucrurile nu stau la fel le vor lua drept teze. De 
asemenea, trebuie să alegem premisele din argumente scrise, pe care 
le vom dispune separat pentru fiecare gen, de exemplu, despre Bine. 
despre Animal, și anume despre orice Bine în genere, începând cu 
esențas€. Tot așa trebuie să notăm opiniile înțelepților, de exemplu că 
pentru Empedocle numărul elementelor corporale este patru8”. Căci ceea 
ce a afirmat un om de seamă poate fi primit ca o teză temeinică. 
Există, pentru a rezuma, trei clase de premise și de probleme: pre- 
mise etice, premise fizice și premise logice. Un exemplu de premisă 
etică este: în caz de conflict între îndatoriri, vom da ascultare mai degra- 
bă părinţilor decât legilor? Un exemplu de premisă logică: știința 


este una și aceeaşi, tot una și aceeași este şi percepția contrariilor. Celelalte exemple 
sunt luate tot din sfera organelor senzoriale. 

86 Această teorie a percepției a fost formulată de Platon (în Timaios). Și în această 
privință, Aristotel se opune fostului său învățător. 

87 În propoziția aceasta accentul cade pe „ceea ce pare adevărat“. Vom lua ca 
principii propoziţiile ce par a fi adevărate, chiar dacă nu sunt, fiindcă adversarul nu observă 
excepţiile și transformă propozițiile în „teze“. 

88 Aristotel ne sfătuieşte să alegem propoziţiile şi din cele citite, din opere, 
ordonându-le după genul lor, începând cu definiţia, cu esența, pentru a ajunge la accidente. 
Dialecticianul trebuie să-şi facă fişe despre toate marile probleme. El va face fișe și despre 
opiniile filozofilor. 

89 Această referință la tema celor patru elemente a lui Empedocle fixează pater- 
nitatea unei teorii pe care o susține și Aristotei. 

9% Aristotel rezumă felurite de propoziții după diviziunea sumară devenită clasică, 
a disciplinelor filozofice. De remarcat este a treia clasăde propoziţii, cele logice. Termenul 

contrariilor este sau nu este una și aceeași? Un exemplu de premisă fizică: 
lumea este sau nu este eternă? Același lucru este valabil și pentru probleme. 
Care anume premise aparțin unei clase sau alteia nu este ușor de arătat prin 
simplă definiţie, ci trebuie să încercăm să le cunoaștem pe fiecare în parte 
pe calea inducției, orientându-ne după exemplele de mai sus”!. 

Numai adevărul asupra premiselor și problemelor satisface filo- 
zofia; dialectica se mulțumește cu opinia asupra lor”. Trebuie să luăm 
însă toate premisele în accepţia lor cea mai generală, pentru ca dintr-o 
singură premisă să scoatem cât mai multe. Așa, de exemplu, trebuie să 
afirmăm că știința opușilor este una și aceeași, apoi că este aceeași pentru 
contrari și pentru relativi”?. De asemenea, trebuie să subdividem aceste 
premise din urmă, atât cât îngăduie subdivizarea; de exemplu, că este 
una și aceeași știința binelui şi a răului, a albului și a negrului, a recelui 
şi a caldului, și tot așa mai departe”. 


15 


<AI doilea mijloc: deosebirea de sens a omonimelor> 


Despre premise și alegerea lor, cele spuse sunt de ajuns. În ce 
privește sensurile diferite ale cuvintelor, trebuie nu numai să le expunem, 
ci să le şi explicăm?5. De exemplu, trebuie să spunem nu numai că 


de logică are aici sensul favorabil rămas până astăzi. Se ştie că, la Aristotel, „logic“ are 
şi un sens mai puţin favorabil: aspect general numai probabil, pur „dialectic“. Aceasta 
se constată în exemplul care ilustrează logica: „știința contrariilor este sau nu este una 
și aceeași?“ Mai este de notat că exemplul de fizică ține mai degrabă de metafizică și, 
de asemenea, că lipseşte un exemplu de matematică, poate fiindcă domeniul matematicii 
rămâne străin dialecticii în accepţia aristotelică. 
91 Adeseori, Aristotel înlocuiește definiția, când aceasta prezintă dificultăți, prin 
exemplificare, adică printr-un început de inducţie. Așa procedează la Categorii, capitolul 4. 
92 Deosebirea dintre Filozofie și Dialectică este în realitate deosebirea dintre științe 
cu un obiect special și disciplina general-umană, care se mulțumește cu opinii şi proba- 
bilități. S-ar putea interpreta diferența ca două trepte de cercetare a acelorași probleme. 
93 În Categorii, cercetând opușii, Aristotel a arătat că opoziţia contrară este numai 
una din formele de opoziţie, alături de alte trei: a) opoziția contradictorie; b) opoziţia 
privaţiei şi posesiei; c) opozitia relativilor sau corelativilor. Se constată încă o dată 
importanța acordată de Aristotel principiului că „știința contrariilor este una şi aceeași“. 
94 Acest pasaj pare că dă sfaturi contradictorii: întâi cere să pornim de la propoziții 
cât mai generale; apoi, recomandă să subdividem o propoziție în cazuri speciale. 

dreptatea și curajul sunt un bine într-un sens, iar vigurosul și sănătosul 
sunt un bine într-alt sens, ci și că sensurile sunt deosebite fiindcă primul 
sens exprimă o calitate inerentă lucrurilor, iar al doilea sens exprimă un 
efect, nu o anumită calitate inerentă, și tot așa mai departe. 

Dacă un cuvânt este luat sub raportul speciei”, în mai multe 
sensuri sau într-unul singur, vom căuta să cunoaștem în chipul următor. 
Întâi, trebuie să vedem dacă contrarul termenului dat are mai multe 
sensuri, și anume dacă le are notional sau numai nominal”. În adevăr, 
de multe ori deosebirea se vede îndată chiar în cuvinte, de exemplu, 
ascuţit în voce se opune contrar gravului, iar la corp tocitului”8. Este 
limpede deci că vorbim despre contrarul ascuţitului în sensuri diferite. 
Căci nu același ascuţit este contrarul gravului și tocitului, deși ascuțitul 
este contrarul amândurora. Mai mult. Dacă gravului la voce i se opune 
contrar ascuţitul, la corpuri i se opune contrar uşorul, aşa încât și gravul 
este luat în mai multe sensuri. Același este cazul pentru frumos, căruia 
la animal i se opune urâtul, iar la casă i se opune dărăpănat; deci 
frumosul este un termen omonim”. 

La multe lucruri iese la iveală îndată diferenţa nu nominală, ci 
noţională, ca de exemplu, la alb și la negru!0%. Spunem deopotrivă despre 
o voce şi despre o culoare că este albă (clară) sau neagră (întunecată). La 


Sfaturile se completează și dialectica va aplica un precept sau altul după trebuințele 
argumentării. 

95 Un important mijloc dialectic este cunoașterea diferitelor sensuri ale cuvintelor. 
Această preocupare domină întreaga operă aristotelică; ea se regăsește în Topica II, 3 și 
în Metafizica, toată cartea a V-a, care este un mic vocabular filozofic. Aici, ca şi în alte 
părți, scopul lui Aristotel este nu numai să înșire diferitele accepţii ale termenilor, ci și să 
le explice, să le discute pentru a descoperi originea lor. 

9 Sub raportul speciei (74 <l5e.), înseamnă, potrivit comentatorului Alexandros, 
sub raportul definiției, cum se va vedea mai jos, adică sub raportul obiectului desemnat 
de termen. 

91 Pentru a descoperi sensurile diferite ale unui termen filozofic, vom cerceta 
sensurile termenului contrar celui dat, și anume sensurile reale, definitorii, nu cele pur 
nominale. 

98 Termenii de ascuțit (6£v) și grav (Bpa xh) au sensuri diferite în limba greacă, 
pentru care nu este ușor să găsim echivalentele funcționale în limba noastră. 

9% Aristotel începe Organon-ul (vezi Categorii, cap. 1) cu cercetarea sinonimelor 
şi omonimelor. 

100 Aceeași greutate, semnalată mai sus, de a traduce sensurile lui alb (Xcvwros) şi 
negru (uchac) corespunzătoare celor din limba greacă. „Alb“, în limba noastră, nu 
înseamnă „clar“, „luminos“. 

amândouă acestea, diferenţa nu stă în nume, ci în noțiune. Căci culoarea 
nu este numită clară în același sens ca vocea. Însăși senzaţia ne 
învederează aceasta. Lucrurile care posedă aceeași esență sunt cunoscute 
prin același organ senzorial, în timp ce claritatea în voce și în culoare 
nu este apreciată prin același organ senzorial, ci a doua prin văz, iar 
prima prin auz. Tot așa, despre ascuţit și tocit la gusturi şi la corpuri, 
la acestea din urmă aprecierea se face prin pipăit, la cele dintâi prin gust. 
Si în aceste cazuri nu există diferenţă de nume, nici la lucrurile însele, 
nici la contrarii lor. Căci și contrarii amândurora poartă numele de tocit. 
Mai departe, trebuie să luăm seama dacă un sens al termenului are 
contrar, în timp ce celălalt nu are deloc!0l. De exemplu, plăcerea de a 
bea are drept contrar neplăcerea de a avea sete, în timp ce plăcerea de 
a vedea că diagonala este incomensurabilă cu latura nu are contrar!02. 
De aici urmează că plăcerea este luată în mai multe sensuri. Astfel, cu 
un alt exemplu, iubirea spirituală are contrarul în ură, în timp ce actul 
fizic nu are nici unul. Este clar că a iubi este un termen omonim!®?. 
De asemenea, trebuie să luăm seama la intermediari, anume dacă 
unii termeni contrari au intermediar, iar alții nu au, sau dacă în amândouă 
cazurile există intermediari, dar nu aceiași!04%. De exemplu, între alb 
iclar) şi negru (întunecat) la culoare intermediarul este cenușiul, în timp 
ce la voce nu există intermediari, iar dacă cumva există, este vocea 
răgușită!05, căci unii susțin că vocea răgușşită stă oarecum la mijloc. 
De aici urmează că alb (clar) şi negru (întunecat) sunt omonimi. Mai 
departe, trebuie să luăm în seamă dacă unii contrari au mai mulți 


101 Se poate întâmpla la un termen cu mai multe sensuri, ca unul din sensuri să aibă 
un contrar, dar celălalt să nu aibă. 

102 Desigur, nu există o neplăcere de a vedea că diagonala este incomensurabilă cu 
iatura. Dar există o asemenea plăcere? 

103 Aristotel opune iubirea (iAciv) spirituală sau intelectuală (ară Tv ŝrávorav) 
și actul (Evepyeia), erotic, corporal (kară Thv ouparikriv). Că numai prima are contrar 
în ură, nu și al doilea, este discutabil. Însuși Aristotel recunoaște că „a iubi“ este un termen 
cu două înțelesuri. 

104 Pentru a descoperi şi explica omonimele, vom căuta la termenii contrari dacă 
au sau nu au intermediari, de exemplu, alb (clar) are la culoare un intermediar, nu şi la 
voce, cel puţin în sensul adevărat al cuvântului, căci răgușit nu stă la mijloc între voce 
clară şi voce întunecată („neagră“). 

105 Termenul grec (Tò ooudv) este de asemenea greu de tradus. El înseamnă și 
voce „surdă“, care se apropie de voce întunecată. 


323 


106 b 


ARISTOTEL 


intermediari, iar alţii, numai unul, ca la alb şi negru. La culori există mai 
mulți intermediari, la voce, numai unul, vocea răgușită. 

De asemenea, la opoziţia contradictorie 106 trebuie să observăm 
dacă este luată în mai multe sensuri; dacă este luată în mai multe sensuri, 
şi opusul va avea mai multe sensuri. Astfel, „a nu vedea“ este luat în 
mai multe sensuri: într-un caz, când „nu are vederea“, într-altul, când 
vederea „nu este exercitată actual“. Dacă este așa, şi „a vedea“ va fi luat 
în mai multe sensuri; anume, opusul lui „a nu avea vederea“ este „a avea 
vederea“, iar opusul lui „a nu fi exercitată actual vederea“, „a fi exerci- 
tată actual vederea“. 

Tot așa trebuie să tinem seama de sensurile termenilor de privaţie 
şi posesie!07. Dacă unul dintre ei este luat în mai multe sensuri, și celălalt 
va fi luat la fel. Astfel, dacă „a simţi“ are mai multe sensuri, după cum 
se raportează la suflet sau la corp%8, tot așa „a nu simți“ are mai multe 
sensuri, după cum se raportează la suflet sau la corp. Că termenii 
pomeniţi aici se opun ca privaţie şi posesie este clar, deoarece animalele 
posedă de la natură amândouă felurile de simtire, cel sufletesc şi cel 
corporal. 

Mai departe, trebuie să ţinem seama de formele flexionare ale 
cuvintelor!%9. Când, de exemplu, „în chip just“ este luat în mai multe 
sensuri, și „just“ va fi luat în mai multe sensuri. După cum înțelegem 
„în chip just“, tot aşa vom înțelege şi „just“. De exemplu, dacă „în chip 
just“ e luat în sensul de a aprecia potrivit cu propria convingere sau după 
natura lucrurilor, tot așa vom lua și „just“. Mai departe, dacă „sănătosul“* 
este luat în mai multe sensuri, tot așa „în chip sănătos“ va avea mai multe 


106 Opoziția contradictorie este negația care poate avea mai multe sensuri. În cazul 
de faţă cele două sensuri sunt: actual și virtual. 

107 Pentru Aristotel, privația-posesia este una dintre cele patru opoziții, alături de 
opoziția contradictorie, opoziția contrară şi opoziția relativă (vezi Categorii, cap. 10). 
De notat este că Aristotel nu se ocupă aici şi de opoziţia relativilor pentru descoperirea 
omonimelor. Este o lacună pe care o resimţim, dată fiind importanța noțiunii de relație. 

108 Aristotel recunoaște aici că „a simți“ se aplică deopotrivă la corp, ca şi la suflet, 
ceea ce înseamnă o apropiere a sufletului de corp. 

109 Omonimia se constată prin contrarii şi dacă cercetăm formele flexionare ale 
cuvintelor, cunoscute gramaticii: substantiv, adjectiv. verb, adverb. Formele flexionare se 
apropie de paronime (Categorii, cap. 1), ca și de cele înrudite, de care Aristotel se va ocupa 
aici în cartea II, cap. 9. Cum este adverbul, tot așa va fi și adjectivul, de exemplu, „în chip 
sănătos“ și „sănătos“, și invers. 

sensuri. De exemplu, dacă „sănătos“ înseamnă ceea ce produce sănă- 
tatea, ceea ce o întreţine și ceea ce o manifestă, tot așa „în chip sănătos“ 
va însemna „în chip de producere a sănătăţii“, „în chip de întreținere a 
sănătăţii“ și „în chip de manifestare a sănătăţii“. Tot aşa în celelalte 
cazuri în care termenul respectiv este luat în mai multe sensuri, și 
ľormele flexionare derivate din el vor avea mai multe sensuri!!0, şi 
invers. 

De asemenea, trebuie să ținem seama de genurile de categorii 
cărora le poate aparține un termen și să observăm dacă totdeauna sunt 
aceleași!!!. Dacă nu sunt aceleași, fără îndoială că termenul este 
omonim. Așa, de exemplu, binele la mâncare este ceea ce produce 
plăcere, iar în medicină, ceea ce întreține sănătatea. În ce priveşte su- 
Netul, binele este o calitate, cum sunt cumpătarea, curajul sau dreptatea, 
și tot așa în ce priveşte omul. Uneori binele se raportă la timp, ca, de 
exemplu, dacă facem binele la timpul potrivit, căci ceea ce se întâmplă 
așa, se spune că este un bine. Adeseori binele se raportă la cantitate, 
când înseamnă măsura, deoarece și măsura înseamnă bine. Urmează 
că binele este omonim. La fel, clarul (albul) la corp este o culoare !!?, 
iar la sunet este ceea ce se aude cu ușurință. Același lucru este valabil 
pentru ascuţit; el nu are același sens în toate cazurile. Un sunet ascuţit 
este sunetul repede! 13, cum ne învaţă teoria matematică a Armoniei!!%, 
un unghi ascuțit este un unghi mai mic decât unghiul drept!!5, iar un 
cuţit ascuţit este acel care sfârșește cu un vârf ascuțit! 16. 


110 Dacă cuvântul simbolizează reprezentarea şi reprezentarea reflectă obiectul 
(vezi: Despre interpretare, cap. 1), flexiunile cuvântului ne ajută să descoperim diferitele 
reprezentări corespunzătoare, așa încât omonimia cuvintelor se transpune și în formele lor 
flexionare. 

111 Un alt mijloc de a descoperi omonimele este cercetarea dacă un termen aparține 
mai multor genuri şi categorii. Dacă se constată această apartenenţă diferită, se dovedeşte 
astfel omonimia lui. Aristotel ilustrează concepția sa prin cuvântul „bine“, care este un 
termen „transcendental“, adică de cea mai înaltă generalitate. Binele ține de cel puţin patru 
categorii: a) acțiune (ceea ce produce plăcere și întreține sănătatea); b) calitate (de exemplu, 
morală, curaj, dreptate, cumpătare); c) timpul (timpul potrivit, în grecește karpos; 
d) cantitate (măsura este un bine). 

112 La corp, albul (clarul) este o calitate, la sunet este o acțitne. 

113 Deci sunetul aparține categoriei de acţiune. 

114 Pitagoricienii erau consideraţi întemeietorii „Armoniei“ sau teoriei matematice 
a muzicii. 

115 Unghi ascuţit ține de categoria relației. 

116 Vârful ascuţit al cuţitului ţine de categoria calităţii. 

Trebuie să luăm în seamă și genurile lucrurilor care au acelaşi 
numel!? și să vedem dacă ele sunt deosebite, fără să fie subordonate, 
cum de exemplu „măgar“ înseamnă totodată un animal și maşină! !8. 
Aici noţiunea care corespunde cuvântului este deosebită; una va exprima 
un anumit animal, cealaltă o anumită mașină. Dacă genurile sunt 
deosebite, dar subordonate, nu este nevoie ca noţiunile să fie diferite. 
Astfel și animal și pasăre sunt genurile corbului. Dacă acum spun despre 
corb că este o pasăre şi, de asemenea, că este un anumit animal, enunţ 
despre el amândouă genurile. Tot așa, când numesc corbul un animal — 
înaripat — cu două picioare, spun despre el că este o pasăre. Dimpotrivă, 
această situaţie nu este valabilă pentru genurile nesubordonate unele 
altora. Dacă, de exemplu, numesc ceva o mașină, nu spun că este un 
animal, iar dacă îl numesc animal, nu spun că este o mașină. 

Trebuie să avem în vedere însă, în cazul că genurile sunt deosebite 
fără a fi subordonate, nu numai termenul respectiv, ci și contrarul săul19, 
Dacă contrarul este luat în mai multe înţelesuri, este evident că și 
termenul în discuţie va fi luat în mai mult sensuri. 

Este de asemenea util să avem în vedere și definiţia termenilor 
compuși, cum sunt de exemplu corp clar (alb) și voce clară (albă). În 
acest caz, când eliminăm ceea ce este propriu, trebuie să rămână aceeași 
definiţie!?0. Așa ceva nu se întâmplă la termenii omonimi, adică la cei 
de care vorbeam mai înainte. Într-un caz este vorba de un corp de cutare 
sau cutare culoare, într-altul — de o voce care se aude ușor. Dacă 
eliminăm „corp“ și „sunet“, ceea ce rămâne nu este același lucru în 


117 Aristotel cercetează cazul termenilor care, deşi au același „nume“, adică aceeași 
categorie, aparțin unor genuri diferite, fie că sunt subordonate, fie că nu sunt. 

118 În limba greacă, cuvântul măgar (5voc) are aceste două sensuri, adică el aparține 
la două genuri deosebite, deși ambele țin de categoria substanţei. Genurile nu sunt însă 
subordonate, ci disparate. Dacă genurile sunt subordonate, cum va arăta un exemplu de 
mai jos, omonimia nu este necesară. 

119 Este un ultim loc comun scos din raportarea unor termeni la aceeași categorie: 
cercetarea termenilor contrari; diversitatea de sensuri ale contrarului dă la lumină 
diversitatea de sensuri ale termenului dat. 

120 Să examinăm acum sensurile termenilor compuși (èk rod ouvriBeutvov), 
adică a expresiilor formate din două cuvinte, dintre care unul este comun. În acest caz, 
dacă se înlătură ceea ce este propriu fiecărei expresii (de exemplu, culoare şi voce) ar 
trebui să rămână aceeași definiție (albui, adică clarul), ceea ce nu se întâmplă; termenul 
este omonim, findcă el are sensuri diferite, după cum se aplică la culoare sau la voce. 
Există deci două definiţii, nu una singură, cum se întâmplă la sinonime. 

amândouă cazurile. Ar trebui să fie așa, dacă termenul clar (alb) enunțat 
despre amândoi ar fi sinonim}?! , aşadar, dacă ar avea acelaşi sens. 

Adeseori, fără să observăm, omonimia se strecoară în definițiile 
însele, de aceea trebuie să considerăm cu atenţie şi definițiile. Dacă, 
de exemplu, ceea ce manifestă şi ceea ce produce sănătatea stă într-o 
proporție măsurată cu însăși sănătatea, nu trebuie să fim mulțumiți cu 
această definiţie, ci trebuie să cercetăm în ce sens a fost luat termenul 
„într-o proporţie măsurată“ în ambele cazuri, anume dacă într-un caz 
„proporție măsurată“ nu înseamnă cantitatea ce produce sănătatea, iar 
în celălalt caz, calitatea ce se manifestă ca stare de sănătate a unui 
subiect 122. 

Mai departe, să avem în vedere dacă termenii dați sunt comparabili 
din punctul de vedere al mai multului și mai puţinului sau al egalităţii 
în gradatie, ca, de exemplu, voce clară și haină clară (albă), gust ascuţit 
(înțepător) și voce ascuțită!23. În adevăr, clar și ascuţit nu pot fi spuse 
despre fiecare grupă de două obiecte nici în grad egal, nici în grad mai 
mare sau mai mic. Urmează de aici că clar și ascuțit sunt termeni 
omonimi, căci sinonimele sunt totdeauna comparabile, adică ele sunt 
atribuite lucrurilor în același grad sau în grad mai mare sau mai mic. 

Deoarece genurile diferite și nesubordonate au alte diferente 
specifice, ca, de exemplu, animal și știință — în adevăr, aceste noţiuni 
au alte diferențe —, trebuie să cercetăm dacă însuşirile numite prin 
același termen sunt diferenţe ale unor genuri diferite, dar nesubordonate 
unul altuia, ca, de exemplu, ascuţit la voce și la corp. În adevăr, o voce 
se deosebește de altă voce prin aceea că este mai ascuţită; tot aşa un corp 
se deosebește de altul prin aceea că este mai ascuţit. Urmează deci că 
ascuţit este un termen omonim, fiindcă el desemnează diferenţe ale unor 
genuri diferite nesubordonate unul altuia124. 


121 Dacă ar fi sinonim termenului identic nu numai prin nume, ci și prin definiţie. 

122 În cazul de faţă este omonimie, fiindcă „într-o proporție măsurată“ are două 
sensuri, după cum se raportează la cantitate sau la calitate. 

123 Un termen, care este aplicat la două lucruri, ca, de exemplu, alb (clar) la culoare 
şi voce, este omonim dacă culoarea și vocea nu pot fi comparate nici din punctul de vedere 
al mai multului și mai puținului, nici din punctul de vedere al egalității. Sinonimele sunt 
totdeauna comparabile și ca atare aparțin lucrurilor în același grad sau în grad diferit. 

124 Este omonim termenul care, aparţinând unor genuri diferite nesubordonate, 
se raportează la diferențe specifice, de exemplu, „ascutit“ la voce și la corp exprimă fiecare 
o altă diferenţă, potrivită fiecăruia din genurile nesubordonate. 

Mai departe este de văzut dacă lucrurile cuprinse sub același nume 
au diferenţe distincte, ca, de exemplu, culoare la corp și culoare la 
muzică!25. Culoarea la corpuri are diferența de a împrăștia sau de a 
restrânge vederea, în timp ct, în muzică, culoarea nu are aceeaşi 
diferență!?6. Și în cazul de fată urmează că culoarea este un termen 
omonim, întrucât aceleași lucruri au aceleași diferențe. 

Deoarece specia nu este niciodată diferenţa a nimic, trebuie să 
cercetăm dacă lucrurile cuprinse sub același nume semnifică, unele, o 
specie, altele, o diferență, ca, de exemplu, clarul (albul) este la corp o 
specie a culorii, iar la voce o diferență!27. Căci o voce se deosebește 
de alta prin claritatea ei. 


16 
<A treilea mijloc: căutarea diferențelor> 


Ori de câte ori un termen are mai multe sensuri, trebuie să 
recurgem la aceste mijloace, precum și la altele la fel. În ce priveşte 
diferenţele dintre lucruri, ele trebuie să fie cercetate în cadrul acelorași 
genuri, întrebându-ne, bunăoară, prin ce se deosebeşte dreptatea de curaj 
și prudenta de cumpătare (toate făcând parte din același gen), precum și 
în cadrul altor genuri, care însă nu sunt prea îndepărtate unele de altele, 
ca, bunăoară, diferenţa dintre senzaţie și știință. La genurile mult 
îndepărtate unele de altele, diferenţele sunt cât se poate de evidente!28. 


125 Este omonim („acelaşi nume“) termenul care exprimă diferențe specifice, după 
cum se aplică la o grupă de lucruri sau la altă grupă, de exemplu, culoare, la corp, și 
culoare, la muzică (cromatică). 

126 La corpuri, albul apare ochiului ca mai întins, iar negrul ca mai restrâns; la 
muzică, diferențele între clar și întunecat sunt altele decât acele ale corpului. De aceea 
este un omonim cuvântul care marchează diferențele variabile după genul lucrurilor. 
Cuvântul este același, dar lucrurile sunt deosebite. Dacă diferențele sunt aceleași, și 
lucrurile sunt aceleași, adică nu se află în fața unui omonim. 

127 Deoarece specia nu este o diferență, cum albul (clarul) este o specie la culoare 
şi o diferență la voce, urmează că termenul alb, care este, după împrejurări, specie şi 
diferență, nu poate fi decât omonim. 

128 Al treilea mijloc sau instrument al argumentării este căutarea diferențelor dintre 
lucruri. Capitolul este scurt, fiindcă nu formulează și nu exemplifică regulile descoperirii 
diferențelor. Aristotel se mulțumește să fixeze cadrul în care căutarea diferențelor este 
fecundă. Nu vom căuta diferențele dintre genurile prea îndepărtate, fiindcă 

17 
<Al patrulea mijloc: căutarea asemănărilor> 


Asemănările trebuie să fie căutate, în primul rând, în lucrurile care 
sunt clasate în genuri deosebite!?%, prin procedeul următor: A şi B se 
comportă unul faţă de altul, cum se comportă unul față de altul C şi D, 
de exemplu, știința este faţă de știut, ca senzaţia faţă de sensibil; sau 
A se află în B, tot așa cum C se află în D; de exemplu, cum vederea se 
află în ochi. tot așa intelectul intuitiv (voùs) se află în suflet, și cum 
liniștea se află în mare, tot așa vântul se află în aer. 

Trebuie să ne exercităm în căutarea asemănărilor, îndeosebi la ge- 
nurile mai îndepărtate unele de altele, căci atunci asemănările celelalte vor 
fi găsite mai ușor. În al doilea rând, trebuie să căutăm asemănările 
lucrurilor care sunt clasate sub același gen, şi să vedem dacă ele au un 
element identic, de exemplu, om, cal și câine; căci prin elementul identic 
ele se aseamănă. 


18 
<Utilitatea ultimelor trei mijloace dialectice. Despre locurile 
dialectice> 


Cercetarea numărului de înțelesuri pe care le are un cuvânt este de 


două ori utilă!30: atât pentru claritatea ce rezultă (căci vom cunoaște mai 


aceste diferențe sunt evidente. Vom căuta însă diferenţele în același gen sau în genurile 
înrudite, fiindcă în aceste cazuri ele sunt mai greu de găsit. Asemănările umbresc 
diferențele. Îndeosebi, merită să fie subliniată apropierea, nu și identitatea, dintre știință 
şi senzaţie (percepţie). Greutatea constă în descoperirea diferentelor dintre știință și 
senzaţie. În ce privește regulile pentru dezvăluirea diferențelor, indicaţiile capitolului 
precedent pentru evitarea echivocurilor pot aduce preţioase servicii. Cunoașterea 
diferenţelor face imposibil echivocul omonimiei. 

129 Aristotel cercetează la sfârșit, ca al patrulea instrument, căutarea asemănărilor. 
În timp ce diferențele sunt căutate în genurile cele mai apropiate sau chiar în acelaşi gen, 
asemănările trebuie să fie descoperite mai ales în genurile cele mai îndepărtate, fiindcă în 
genurile înrudite sunt evidente. În puţinele indicații asupra regulilor pentru dezvăluirea 
asemănărilor, Aristotel ține seama și de relaţii (primul exemplu) și de genuri și specii, 
de ridicarea de la specii la genul comun (al doilea exemplu). 

130 Acest capitol evidenţiază utilitatea a trei din cele patru „instrumente“ ale 
argumentării. Primul, referitor la alegerea premiselor, este de o utilitate indiscutabilă, 
fiindcă nu există argumentare dialectică tără premise (propoziţii). 

bine semnificaţia unei aserțiuni, dacă am arătat care sunt înțelesurile ei), 
cât și pentru a ne asigura că raționamentele se desfășoară în concordanță 
cu lucrurile înseși, nu cu termenul ce-l exprimăl5l. Câtă vreme nu am 
clarificat în câte înțelesuri este întrebuințat un termen, este posibil ca 
respondentul și întrebătorul să nu se gândească la același lucru. Dacă, 
dimpotrivă, s-au clarificat diferitele înţelesuri ale unui cuvânt şi s-a arătat 
la ce lucru ne gândim când se formulează o întrebare, întrebătorul se va 
face de râs dacă nu-și potrivește argumentarea cu acest înțeles. 
Cercetarea aceasta mai este utilă atât pentru a nu ne înșela prin 
paralogisme pe noi înșine, cât şi pentru a nu înșela prin paralogisme 
pe alţii 132. Căci, cunoscând diferitele înțelesuri ale unui cuvânt, nu vom 
fi niciodată înșelaţi prin paralogisme, în schimb, suntem făcuți atenţi 
dacă întrebătorul argumentează asupra aceluiași punct. Dacă noi înșine 
punem întrebarea, vom fi în stare să inducem în eroare pe altul prin para- 
logisme, în cazul că respondentul nu cunoaşte toate înțelesurile cuvân- 
tului. Totuși aceasta nu este posibil totdeauna, ci numai dacă, din diferite 
înțelesuri, unele sunt adevărate, iar altele false. În orice caz, acest fel de 
a argumenta nu tine de dialectică. De aceea dialecticienii trebuie să evite 
prin toate mijloacele aceste discuţii verbale, afară numai dacă nu suntem 
cu totul incapabili de a discuta altminteri asupra obiectului dat. 
Descoperirea deosebirilor dintre lucruri ne ajută să raționăm asupra 
identicului și diferenței din lucruri și apoi pentru a cunoaște ce este 
fiecare lucru particular!32. Că ea ne ajută să raționăm asupra identicului 
şi diferenței din lucruri, este de la sine înțeles. Căci dacă am descoperi 


131 Aristotel arată primele două utilităţi ale celui de-al doilea instrument: căutarea 
diferitelor sensuri ale termenilor în discuție. Prima utilitate este că ştim mai bine ceea 
ce susţinem; a doua, că argumentarea se desfășoară în concordanță cu lucrurile însele, 
nu cu termenii întrebuințaţi. Ne pândește primejdia de a discuta despre lucruri deosebite 
mascate de același termen. 

132 A treia utilitate: precizarea termenilor evită paralogismele, sofismele. Disputa 
dialectică se deosebește de discuția sofistică prin intenţia de a evita sofismele și para- 
logismele, în timp ce sofistica urmărește intenționat inducerea în eroare prin echivocuri, 
atunci când unul din sensuri este adevărat și celelalte false. Dialecticianul va evita pe 
cât posibil discuţiile pur verbale. Aristotel condamnă stratagemele sofistice, dar știe să se 
folosească şi el de ele, cel puțin pentru a arăta virtuozitatea sa dialectică. 

133 Utilitatea celui de-al treilea instrument este dublă: a) descoperind diferențele 
dintre lucruri, excludem, prin chiar aceasta, identificarea — utilitate evidentă; b) des- 
coperind diferențele, ajungem să cunoaştem ce este un lucru, esența lui. Definiţia se 
fundează pe cunoașterea diferențelor de gen și specie. 

o diferență de orice fel în lucrurile asupra cărora se discută, prin chiar 
accasta am arăta că ele nu sunt identice. În ce privește ajutorul dat pentru 
a cunoaște ce este un lucru, noi determinăm noţiunea definitorie proprie 
Iiccărei substanțe, cu ajutorul diferențelor ce-i sunt caracteristice. 

Cunoașterea asemănărilor ne este de ajutor atât pentru dovezile 
inductive, cât și pentru raționamentele ipotetice; de asemenea, ea ne 
ajută să formulăm definiţii!?%. Ea ne este de ajutor pentru dovezile 
nductive, fiindcă noi urmărim să găsim generalul prin adunarea de 
cazuri individuale asemănătoare. Căci nu este ușor să facem inducţii fără 
să cunoaştem asemănările dintre cazurile individuale!35. De asemenea, 
cu este de ajutor pentru raționamentele ipotetice, fiindcă este probabil 136 
că, în cazurile ce se aseamănă, ceea ce se constată într-un caz este valabil 
pentru toate cazurile. Astfel, dacă într-unul din cazurile înrudite, dis- 
punem din belșug de argumente, vom cădea de acord în prealabil că ceca 
ce este adevărat pentru un caz este adevărat şi pentru celelalte. Ceea 
ce am dovedit la primul, prin chiar aceasta am dovedit, pe temeiul 
ipotezei, și la cazul de faţă. Căci, pentru a face demonstraţia!?7, am 
admis de la început ipoteza că tot ce este adevărat pentru acel caz este 
adevărat și pentru cazul de față. 

În sfârșit, cunoașterea asemănărilor este de ajutor pentru formularea 
definiţiilor, fiindcă dacă suntem capabili de a vedea dintr-o dată ceea 
ce este identic în fiecare caz individual, nu vom șovăi să găsim genul sub 
care cade lucrul de fată pe care îl definim. Căci genul trebuie să fie, 
printre predicatele comune, acel care exprimă mai deplin esenţa!38, 


134 Utilitatea celui de-al patrulea instrument este triplă: a) ajută la formarea unei 
dovezi inductive; b) face posibil „un raționament din ipoteză“; c) ajută și definiţia, care 
pune la contribuţie nu numai diferențele, ci şi asemănările. Prin „raționament ipotetic“ sau 
„din ipoteză“ (è umoBcoewc), Aristotel nu înțelege ceea ce noi numim așa, ci un 
raționament fundat pe o premisă majoră acceptată de acel cu care se discută. Concesia 
este făcută, cum vom vedea mai jos, pe temeiul analogiei, adică pe temeiul ipotezei că 
ceea ce este adevărat pentru unele cazuri este adevărat și pentru cazurile asemănătoare. 

135 Nu numai că este greu să facem o inducţie fără găsirea asemănărilor, ci este 
de-a dreptul imposibil. Inducţia urmăreşte să descopere generalul, identicul în cazurile 
individuale. 

136 Probabilul este exprimat prin termenul Ev5o£ov. 

137 Demonstrația (&moGev£.c) este luată aici în sensul Dialecticii (Topicii), nu al 
Analiticii. 

138 Definiţia se servește de căutarea asemănărilor, în primul rând, pentru găsirea 
genului care exprimă mai deplin esența. 

Tot așa, pentru determinarea lucrurilor care sunt foarte îndepărtate unele 
de altele, cunoașterea notelor identice ne ajută să formulăm definiţia lor, 
de exemplu, liniștea mării este aceeași cu tăcerea vânturilor în aer 
(fiecare fiind un caz de repaos), iar punctul este pentru linie ceea ce este 
unitatea pentru număr (amândouă sunt principii). În adevăr, dacă 
considerăm ca gen notele comune ale acestor cazuri, nu vom ajunge la 
o definiţie nepotrivită. Căci cam în acest chip obişnuiesc să-și formuleze 
definițiile făuritorii de definiţii !39. Ei spun că unitatea este principiul 
numărului și punctul, principiul liniei. Este evident că ei așază genul 
în ceea ce le este comun. 

Acestea sunt mijloacele prin care sunt efectuate raționamentele. 
Dimpotrivă, locurile comune, pentru care mijloacele de care am vorbit 
sunt de folos, sunt următoarele140. 


139 Făuritor de definiţie este orice om de știință, îndeosebi matematicianul. 

140 După ce în capitolele 13-18 Aristotel a cercetat instrumentele (čp yava) 
raționamentelor dialectice, urmează să cerceteze locurile comune (Tónot), care ocupă cea 
mai mare parte a Topicii (cărțile II-VII).Până acum nu s-a ocupat de locurile comune, 
ci de condiţile lor generale. 

<Locurile comune ale atributelor accidentale> 


1 
<Priviri generale asupra locurilor comune ale accidentului> 


Unele probleme sunt generale, altele sunt particulare!4!. Generale 
sunt, de exemplu, propoziţiile: „orice plăcere este un bine“ şi „nici o 
plăcere nu este un bine“; particulare sunt, de exemplu, propoziţiile: 
„unele plăceri sunt un bine“ și „unele plăceri nu sunt un bine“. 
Amândouă felurile de probleme au în comun locurile!%2 cu ajutorul 
cărora stabilim sau respingem universal!® o propoziţie. În adevăr, dacă 
am dovedit că un atribut aparține tuturor cazurilor, am dovedit totodată 


141 Problemele sunt generale (universale) şi particulare, cum sunt şi propoziţiile 
(premisele). 

142 Locul (Tónoc), în latinește: Jocus sau locus communis este un punct de vedere 
general sau „comun“ mai multor subiecte de raționament. 

143 La amândouă felurile de probleme există locuri comune de stabilire și de 
respingere universală. Propoziția universală, afirmativă sau negativă, include propoziția 
particulară de aceeași calitate. 

că atributul aparţine și câtorva cazuri; de asemenea, dacă am dovedit că 
atributul nu aparţine nici unui caz, am dovedit că nu aparţine nici câtorva 
cazuri. De aceea, mai întâi, trebuie să vorbim de locurile care resping 
universal o propoziţie, fiindcă astfel de locuri sunt comune totodată 
problemelor generale și problemelor particulare, și de asemenea fiindcă 
oamenii formulează mai degrabă tezele afirmative decât tezele negative, 
iar cei ce discută cu ei trebuie să le respingă!%. 

Este foarte greu să convertim 145 denumirea proprie scoasă din 
accident, căci numai la accidente se întâmplă că un lucru este valabil 
numai în anumită privință, nu universal. Dimpotrivă, denumirile scoase 
din definiţie, din propriu și din gen sunt necesar convertibile. Așa, de 
exemplu, dacă unui subiect îi aparține atributul „animal care merge pe 
două picioare“, va fi adevărat să spunem prin conversiune despre acest 
subiect că este „un animal care merge pe două picioare“. Tot așa dacă 
denumirea este scoasă din gen: dacă unui subiect îi aparține atributul de 
a fi un animal, atunci subiectul este un animal. Acelaşi lucru este valabil 
despre propriu: dacă unui subiect îi aparţine atributul de a fi capabil să 
înveţe gramatica. atunci el va fi capabil de a învăța gramatica. Nici unul 
dintre aceste atribute nu poate să aparțină unui subiect numai într-o 
anumită privință, ci numai în chip absolut. Dimpotrivă, la accidente, 
nimic nu oprește ca ele să aparțină subiectului în anumită privință; de 


144 Cu precădere dialectica se opune, respinge, nu stabilește. Ea respinge 
propoziţiile universale, fiindcă prin aceasta ea respinge şi propoziţiile particulare și fiindcă 
oamenii formulează îndeosebi teze sau probleme afirmative care în discuție sunt răsturnate. 
Totuşi, Aristotel va cerceta și locurile problemelor particulare, aici în cartea a III-a, 6. 
Respingerile universale sunt respingerile prin care se dovedesc propoziţiile care contrazic 
o problemă sau teză. În dialectică, domină respingerile. 

145 De la Alexandros din Afrodisias, comentatorii sunt de acord că termenul de 
conversiune (6 v7t0TpEbe.v) are aici un sens deosebit de sensurile — destul de numeroase 
— acceptate în Analitici. Aristotel susține, în acest pasaj, că predicatele accidentale nu 
pot fi convertite cu subiectul, așa cum sunt convertite predicatele care exprimă definiția, 
propriul şi chiar genul, fiindcă subiectul şi predicatul se acoperă. Dacă însă, cum susține 
mai jos textul, accidentul este totdeauna luat „în anumită privință“, adică particular, nu 
„absolut“ („omul este alb“ = „unii oameni sunt albi“), atunci conversiunea este posibilă. 
Căci toate judecăţile particulare afirmative sunt convertibile. Trebuie deci să admitem 
că Aristotel ia temenul de conversiune într-un sens deosebit, probabil în sensul de simplă 
schimbare de termeni, de denumiri, schimbare care la accidente se face numai „în anumită 
privință“ (kară Tı sau î)), nu absolut (ânh6c) sau „universal“ (xa60hov). 

exemplu, albeaţa sau dreptatea. De aceea nu este de ajuns să dovedim 
că albeaţa și dreptatea aparțin unui subiect, pentru a dovedi că acesta 
este alb sau drept. Căci acest punct rămâne discutabil şi de aceea vom 
spune că subiectul este alb sau drept numai într-o anumită privință !46. 
În acest caz nu există conversiune necesară cu accidentele. 

În afară de acestea, trebuie să determinăm erorile care se întâlnesc 
la probleme. Ele sunt de două feluri, fiind cauzate de o falsă contestare 
sau de o abatere de la vorbirea obișnuită. Căci săvârșesc erori acei care 
fac false constatări și deci care spun că unui lucru îi aparţine un atribut 
care nu-i apartine", iar acei care dau lucrurilor un nume străin lor (ca, 
de exemplu, a denumi om, un platan) !48 se abat de la terminologia 
obişnuită. 


2 
<Locurile comune care servesc respingerii> 


Un prim loc comun constă în a vedea dacă nu cumva s-a atribuit 
unui lucru ca accident!4 ceea ce îi aparţine în alt fel. Această eroare 
se săvârşeşte de obicei faţă de genurile lucrurilor!50 când cineva spune 
că numai accidental albul este o culoare, căci nu accidental albul este 
o culoare, ci culoarea este genul său. Se prea poate ca cel care 


146 Dacă cineva este accidental drept sau este accidental alb (de exemplu, etiopienii 
au dinţii albi), nu vom putea spune universal că el este drept sau că este alb. Accidentul 
aparţine totdeauna „în anumită privință“ sau parţial. 

14? Pentru comentatorul Alexandros, o eroare de constatare este concepția că 
sufletul este nemuritor sau că doi plus doi fac cinci. 

148 Uneori denumirea eronată nu este atât de izbitoare. Sunt unele nume improprii 
care trec neobservate, de exemplu, denumirea lui Platon ca „dialecticianul“. 

149 După introducerea capitolului 1, urmează cercetarea locurilor comune ale 
accidentului, care este predicabilul cel mai slab, dar cel mai obișnuit. Aristotel nu explică 
însă din ce motive începe cercetarea locurilor comune cu cele ale accidentului. Primul loc 
comun este grija de a nu considera ca accident un predicat cure aparţine subiectului sub 
alt titlu (gen, propriu, definiție), de exemplu, a spune că albul este numai accidental o 
culoare. 

150 Genul este mai aproape de accident decât definiţia și propriul. De asemenea. 
pe când genul are o extensiune mai mare decât subiectul, caracteristică valabilă și la 
accident, definiţia şi propriul au o sferă egală celei a subiectului. 

109 b formulează o propoziţie pentru a defini, să spună, de exemplu, că 
„dreptatea este accidental o virtute“. Dar, adeseori, fără să fi formulat o 
definiţie, este evident că genul a fost considerat ca un accident, ca, de 
exemplu, când se spune că albul este colorat!S! şi că mersul este în 
mişcare. Căci nici un atribut derivat!52 din gen nu este niciodată afirmat 
despre specie, ci totdeauna genurile sunt enunțate despre speciile lor 
sinonimic, deoarece speciile primesc totodată numele și definiţia de la 
genurile lor. Aşadar, cine spune că albul este „colorat“ nu a desemnat 
prin „colorat“ genul albului şi nici propriul, nici definiţia sa, ci s-a folosit 
de un nume derivat. Căci definiţia şi propriul unui lucru aparţin lui și 
nici unui alt lucru, în timp ce colorate sunt multe alte lucruri, ca lemn, 
piatră, om, cal. Este evident că atributul „colorat“ este considerat un 
accident. 

Un alt loc comun este cercetarea tuturor lucrurilor, despre care un 
adversar a afirmat sau a negat universal un atribut!52. Dar cercetarea 
acestor lucruri trebuie să fie făcută specie cu specie, nu individ cu 
individ, care sunt fără număr. Procedând așa, cercetarea va fi mai 
metodică și pe căi mai scurte. Trebuie să începem examinarea de la 
clasele cele mai cuprinzătoare și să mergem progresiv până la speciile 
indivizibile. Dacă, de exemplu, cineva a spus că ştiinţa opușilor este una 
și aceeași, trebuie să cercetăm dacă este una și aceeași știința opușilor 
relativi, contrari, privativi sau posesivi și contradictorii. Dacă cercetarea 
nu a dat un rezultat clar, trebuie să continuăm diviziunea, până ce 
ajungem la specii care nu mai pot fi divizate, și să vedem, de exemplu. 
dacă principiul se aplică la faptele drepte și nedrepte, la dublu și la 
jumătate, la orbire şi vedere, la ființă și neființă!5%. Și dacă s-a dovedit 


151 „Culoarea“ este un gen care serveşte definiţiei „albului“. Dar termenul derivat 
(„paronim“) din „culoare“, adjectivul „colorat“, este atribuit „albului“ ca un accident, cum 
derivatul din „mişcare“, adverbul „în mişcare“, este atribuit accidental „mersului“, care 
se definește ca o „mișcare“. 

152 Nici un „paronim“, de exemplu, „colorat“ din „culoare“. 

153 Acest loc comun cercetează dacă atributul accidental afirmat sau negat universa! 
despre un subiect contrazice sau nu natura subiectului. Pentru simplificarea cercetării, 
vom tine seama de specii. care sunt limitate ca număr și indivizibile, nu de indivizi care 
sunt în număr nedefinit. Speciile sunt oarecum adevărații „indivizi“ (Topa). 

154 Se va cerceta dacă principiul „știința opușilor este una și aceeași“ se aplică şi 
speciilor ultime de opuși, ca drept și nedrept (opoziţie contrară), dublu și jumătate (opoziție 
relativă), orbire și vedere (opoziţie privativă), ființă şi neființă (opoziţie contradictorie). 

despre vreunul din aceste cazuri că știința nu este una și aceeași, 
problema a fost scoasă din discuție!55. Același lucru este valabil pentru 
apartenența universal-negativă. Acest loc, de altminteri, este deopotrivă 
aplicabil 156 la stabilirea ca și la respingerea problemelor. În adevăr, dacă 
se constată, când am propus o diviziune, că un atribut este valabil în toate 
cazurile sau într-un mare număr din ele, putem pretinde ca respondentul 
să admită o universal-afirmativă, sau, în caz contrar, să arate cazurile 
negative. Dacă însă el nu face nici una, nici alta, refuzul de a-și da asenti- 
mentul la teză va apărea absurd. Un alt loc comun este de a formula 
definiţii şi despre atributul accidental şi despre subiectul lui, sau despre 
amândoi separat sau numai despre unul din ei!57. După aceea vom cerceta 
dacă cumva a fost luat în definiţii ca adevărat ceva care nu este adevărat. 
Dacă problema este, de exemplu, „putem face oare vreun rău Zeului?“, 
ne punem întrebarea: „ce înseamnă a face rău?“ Dacă înseamnă „a jigni 
voit“, evident că nu putem face rău Zeului, fiindcă este imposibil de a 
jigni pe Zeu. Să luăm o altă problemă. Dacă se va afirma că omul virtuos 
este invidios, vom întreba: „ce înseamnă a fi invidios?“ și „ce este 
invidia?“ Dacă invidia este neplăcerea provocată de succesul unui om 
bun, evident că omul virtuos nu este invidios, altminteri ar fi un om rău. 
Să punem acum problema: oare „omul înclinat spre indignare este 
invidios?“ Vom întreba atunci ce se înțelege prin „om înclinat spre 
indignare“!58 și „om invidios“, căci atunci va ieși la lumină dacă afir- 
mativa este adevărată sau falsă. În adevăr, dacă invidiosul este acel care 
se întristează că omul bun are succese, iar omul înclinat spre indignare 
este acel care se întristează că omul rău are succese, atunci este evident 
că omul înclinat spre indignare nu va fi invidios. De aceea se cuvine să 
înlocuim termenii care constituie definițiile cu propriile lor definiţii și 


155 Problema este teza: „Știința opuşilor este una și aceeași“. Ea va fi respinsă dacă 
se găseşte vreo excepţie, ceea ce însă nu se întâmplă. Opuși sunt cercetaţi de aceeași știință. 

156 Textul grec întrebuințează termenul de „convertibil“ în sens impropriu, adică 
în sensul de egală aplicare la stabilire și respingere. 

157 Un alt loc comun al accidentului recomandă să definim și subiectul și predicatul 
(atributul accidental), dar mai ales predicatul. Dacă definiția acestuia nu se acoperă cu tot 
definitul, predicatul este un accident; dacă se acoperă, el este un alt predicabil. De exemplu, 
problema: „omul virtuos este invidios“ va fi soluționată, după cum întelegem invidia. 

158 Termenul grec, greu de tradus, este veueoTikoc, adică omul „răzbunător“ (de 
la Nemesis) al nedreptăţilor din lume. În mitologia greacă, Nemesis era zeița care 
întruchipa sentimentul moral al dreptății; mai târziu, ea a reprezentat și sentimentul de 
indignare și de răzbunare împotriva nelegiuirilor comise de oameni. 

să nu ne oprim, până ce nu ajungem la termeni mai bine cunoscuţi!5?. 
Căci adeseori, dacă luăm definiţia în totalitatea ei, nu vedem încă rezul- 
tatul căutat, în timp ce, dacă unul din termenii întrebuintati în definiţie 
este înlocuit cu definiţia lui, rezultatul devine clar. 

În afară de aceasta, cineva poate face din problemă o propoziţie 
pentru sine însuși și atunci poate îndrepta împotriva ei o obiecţie, căci 
obiecţia este un motiv de atacare a tezei!60. Acest loc este aproape 
același cu locul în care considerăm cazurile de atribuire sau de 
neatribuire universală!6!. Singura diferență stă în forma argumentării. 

Mai departe, trebuie să știm precis ce soiuri de lucruri vom avea 
a denumi alături cu mulțimea și ce soiuri de lucruri nu putem numi în 
felul în care o face mulțimea. Aceasta este deopotrivă folositor pentru 
susţinerea și respingerea problemelor. Astfel, se poate spune că trebuie 
să denumim lucrurile ca și mulțimea, dar dacă ne întrebăm ce lucruri 
sunt şi ce lucruri nu sunt de cutare sau cutare fel, nu mai putem merge 
cu mulțimea. Așa, de exemplu, vom numi „sănătos“ tot ce întreţine să- 
nătatea, întocmai ca și mulțimea, dar pentru a spune ce lucru anume între- 
tine sănătatea, trebuie să adoptăm limbajul medicului, nu al mulţimii 162. 


3 
<Locuri care totodată stabilesc şi resping> 


Mai departe, dacă un termen este luat în mai multe sensuri și s-a 
admis că el aparţine sau că nu aparţine unui subiect, trebuie să dovedim 
aceasta pentru unul din sensuri, dacă nu se poate pentru amândouă!®?, 


159 La început, locul comun cerea să definim subiectul și predicatul sau cel puţin 
predicatul; acum ni se cere, dacă cercetarea nu a dat rezultate multumitoare, să definim și 
termenii cuprinși în primele definiţii. 

160 Eu însumi pot transforma problema sau teza într-o propoziţie universală, 
afirmativă sau negativă, și pot ridica obiecții împotriva ei pentru a o respinge. 

161 Acest loc comun se deosebește prea puțin de al doilea loc comun, referitor la 
cercetarea tuturor cazurilor cuprinse într-o teză universală, afirmativă sau negativă. 

162 Putem începe prin a numi predicatul, așa cum obișnuiește să-l numească 
mulțimea, dar cercetarea dacă predicatul, de exemplu, „sănătos“, convine sau nu unui 
subiect, va fi făcută de pe poziţia unui medic, a unui cunoscător în materie de sănătate. 

163 Întreg capitolul se ocupă de echivocul sau omonimia a două sensuri: a) același 
cuvânt desemnează două lucruri cu totul diferite; b) același cuvânt desemnează un obiect 
considerat sub raporturi deosebite. Primul loc se aplică la cazurile de omonimie ascunsă. 

Vom recurge la acest loc, ori de câte ori sensurile diferite ale aceluiași 
cuvânt rămân ascunse. Dacă se știe însă că termenul are mai multe 
sensuri, respondentul!5 va riposta că s-a discutat nu despre sensul pus 
de el la îndoială, ci despre celălalt. 

Acest loc este egal de potrivit!55 pentru stabilirea și respingerea 
unei probleme 156. În adevăr, dacă vrem să stabilim o problemă, vom 
arăta că unul din sensuri aparține subiectului, dacă nu putem arăta că 
amândouă; dimpotrivă, dacă vrem să o respingem, vom arăta că unul 
din sensuri nu aparține subiectului, dacă nu putem arăta că amândouă!$7. 
Desigur, pentru respingere nu este nevoie ca discuţia să fie asigurată 
printr-o concesie făcută de respondent, fie că atributul aparține, fie că 
nu aparţine universal. Căci dacă dovedim într-un caz că atributul nu 
aparţine subiectului, am respins prin aceasta apartenenţa universală; și 
tot aşa dacă dovedim într-un caz că atributul aparține subiectului, am 
respins neapartenenţa universală. Dimpotrivă, cei care stabilesc o 
problemă trebuie să se înțeleagă dinainte că, dacă într-un caz oarecare 
atributul aparține subiectului, el îi aparţine în toate cazurile, presupunând 
că acest postulat este admisibil. Căci, pentru a dovedi apartenenţa uni- 
versală, nu este destul ca discuţia să se mărginească la un singur caz, de 
exemplu, dacă se dovedește că sufletul omului este nemuritor, nu este 
de ajuns pentru a dovedi că orice suflet este nemuritor. De aceea trebuie 
să se admită dinainte că, dacă un suflet este nemuritor, orice suflet va fi 
nemuritor. Dar această ipoteză nu trebuie să fie admisă totdeauna, ci nu- 
mai atunci când nu putem aduce cu ușurință un argument comun pentru 
toate cazurile, cum procedează geometrul pentru a dovedi, de exemplu, 
că suma unghiurilor unui triunghi este egală cu două unghiuri drepte168. 


164 Cel care, răspunzând la problema pusă, își apără teza. 

165 În text: „convertibil“ în sensul nou de aplicabil, în chip egal, la două sarcini 
deosebite. 

166 În text: „teză“. 

167 Aristotel discută respingerea sau stabilirea unei teze universale, în cazul unei 
omonimii a predicatului accidental. Este o mare deosebire între respingere şi stabilire. O 
propoziţie universală, afirmativă sau negativă, este respinsă fără discuție dacă se găsește 
un singur caz de excepție, așadar, dacă constatăm contradicția. Opoziția universală, afir- 
mativă sau negativă, nu poate fi stabilită decât pe temeiul unei concesii sau „ipoteze“, anume 
că ceea ce este valabil pentru particular sau pentru unele cazuri este valabil pentru toate 
cazurile. Se înțelege că o asemenea stabilire pe temeiul unei concesii atât de importante nu 
poate fi trainică. 

168 Simpla ipoteză că ceea ce e valabil pentru unele cazuri este valabil pentru toate 
e necesară în domenii în care argumentul general nu poate fi găsit ușor. Ea nu este necesară 

Mai departe, dacă sensurile diferite ale unui termen nu rămân 
ascunse!’ , trebuie să arătăm în câte sensuri este luat termenul, înainte 
de a respinge sau de a stabili o problemă. Dacă, de exemplu, se admite 
că datoria este utilul sau binele, vom căuta să stabilim sau să respingem 
amândouă definițiile în cazul de față, arătând că este şi bine și util sau 
că nu este nici bine, nici util. Dacă nu putem dovedi amândouă sensurile, 
trebuie să dovedim cel puţin pe unul din ele și să subliniem că datoria 
este unul din sensuri şi că nu este celălalt. Aceeași argumentare este 
valabilă dacă sensurile unui cuvânt sunt mai mult de două. 

De asemenea, sunt de luat în consideraţie termenii care au mai 
multe sensuri nu pe temeiul omonimiei, ci pe alt temei!79. Un exemplu 
este propoziţia: „știința mai multor lucruri este una și aceeași“. Aici 
expresia „mai multe lucruri“ poate să exprime sau scopurile sau 
mijloacele de realizat scopurile, cum, de exemplu, medicina este totodată 
ştiinţa sănătăţii și știința dietei, sau este știința ambelor determinări 
considerate ca scopuri, deoarece se spune că „știința contrariilor este 
una şi aceeași“ (căci unul din contrarii nu este mai mult scop decât 
celălalt), sau, în sfârșit, poate să exprime că este știința şi a ceva esenţial 
și a ceva accidental, cum de exemplu, este esenţial triunghiului ca 
unghiurile sale să însumeze două unghiuri drepte, și este accidental ca 
o figură echilaterală să aibă unghiurile în acest fel. Căci, fiindcă este 
accidental ca un triunghi echilateral să fie un triunghi, noi știm că suma 
unghiurilor sale este egală cu două unghiuri drepte. 

Dacă deci știința mai multor lucruri nu poate fi una şi aceeași în 
nici unul din sensurile termenului, putem spune că este de la sine înțeles, 
că este în genere imposibil ca știința mai multor lucruri să fie una şi 
aceeași. Dacă însă, într-unul din sensuri, știința mai multor lucruri este 
una şi aceeaşi, putem spune că este de la sine înţeles, că știința mai 
multor lucruri este una și aceeași. Numai că trebuie să distingem atâtea 


în geometrie, unde argumentarea este totdeauna universală, ca, de exemplu, în demon- 
strarea, ades citată de Aristotel, că suma unghiurilor unui triunghi este egală cu două un- 
ghiuri drepte. Spinoza, de asemenea, are preferință pentru acest exemplu clasic în Etica sa. 

169 A] doilea caz: sensurile diferite ale aceluiași cuvânt sunt evidente, adică nu 
rămân ascunse, ci pot fi evidențiate. În acest caz, discuția nu mai poate recurge la șiretlicuri 
produse de ignoranţa respondentului. 

170 Se trece la al treilea loc comun, care reprezintă a doua situaţie a accidentului 
cu două sau mai multe sensuri. Sensurile nu exprimă obiecte diferite, ci aspecte diferite 
ale aceluiași obiect, cum se va vedea din exemple. 

sensuri câte cere trebuința; bunăoară, dacă vrem să stabilim o teză, 
trebuie să producem toate sensurile care fac posibilă stabilirea tezei şi 
să facem în ele numai acele subdiviziuni care sunt utile pentru stabilire. 
Dacă, dimpotrivă, vrem să respingem ceva, trebuie să producem toate 
sensurile care nu fac posibilă stabilirea tezei, trecându-le cu vederea 
pe celelalte!”!. Trebuie să procedăm așa și în cazurile de multiplicitate 
de sensuri, când nu știm sigur în câte sensuri este luat termenul. 

În afară de aceasta, prin aceleași locuri comune trebuie să stabilim 
că ceva se raportă sau nu se raportă la altceva; de exemplu, că cutare 
sau cutare știință se raportă la cutare sau cutare obiect, sau ca scop sau 
ca mijloc pentru atingerea scopului, sau ca accident, sau tot așa că cutare 
lucru nu se raportă la cutare alt lucru prin nici unul din felurile arătate!72. 
Acelaşi loc comun este valabil şi pentru dorinţă, ca și pentru toţi ceilalți 
termeni care se raportă la mai multe lucruri. Căci dorinţa după ceva poate 
fi dorința după acest ceva ca scop (de exemplu, dorința sănătăţii), sau 
ca mijloc pentru atingerea scopului (de exemplu, dorința de a lua 
medicamente), sau ca accident (de exemplu, cel ce dorește vinul îl 
doreşte nu fiindcă este vin, ci fiindcă este dulce). În adevăr, el dorește 
esenţial dulcele și numai accidental vinul, căci dacă vinul este acrişor, 
el nu-l mai dorește — îl doreşte doar accidental. 

Acest loc comun este de folos la termenii relativi, căci termenii 
care au mai multe sensuri în felul arătat fac parte în genere dintre 
termenii relativi. 


4 
<Alte locuri comune> 


Mai departe, este recomandabil să înlocuim un termen cu altul mai 
cunoscut!73, de exemplu, termenul de „exact“ cu acel de „clar“ și tot 


171 Aristotel recomandă și aici o stratagemă pentru a face să învingă o teză: la 
stabilirea ei vom scoate în relief sensurile favorabile, iar la respingeri sensurile defavorabile. 

172 Pasajul este concluzia situației a doua: termeni cu mai multe sensuri ne- 
omonime. Putem respinge sau stabili că un lucru este valabil sau nu este valabil pentru un 
alt lucru, când este vorba de aspecte diferite, de diferite relaţii ale aceluiaşi lucru. 

173 În controversele iscate de termeni care exprimă accidente sau care pot fi 
asimilați cu accidentele, este util să purtăm discuția asupra unui cuvânt mai cunoscut, mai 
familiar, nu asupra unuia obscur. 

aşa, acel de „calitatea de a se afla în multe treburi“ cu acel de „calitatea 
de a iubi munca“174. Când ne folosim de expresii mai cunoscute, este 
mai ușor de a discuta în jurul unei teze. Şi acest loc este comun celor 
două operaţii: stabilire și respingere. 

Pentru a arăta că atributele contrare aparțin aceluiași subiect 175, îi 
vom considera genul. Dacă voim să arătăm, de exemplu, că în percepție 
există adevăr și eroare, vom spune că percepţia este o judecată, și precum 
în judecată există adevăr și eroare, tot așa în percepţie există adevăr și 
eroare 176. 

În această demonstrație am conchis de la gen la specie, căci jude- 
cata este genul percepției. În adevăr, cel care percepe judecă oarecum. 
Dar putem conchide și invers, de la specie la gen, căci ceea ce aparține 
speciei aparţine și genului. De exemplu, dacă există o știință bună și una 
rea, există și o bună și o rea dispozitie!” , căci dispoziţia este genul 
ştiinţei. 

Primul loc comun, aplicat la stabilirea unei teze, este fals, al doilea 
însă este adevărat!78. Nu tot ce aparţine genului trebuie să aparțină și 
speciei. Animalul, de exemplu, este înaripat și patruped, nu însă și omul. 
În schimb, tot ce aparţine speciei trebuie să aparţină şi genului. Așa, 
de exemplu, dacă omul este virtuos, tot astfel este și animalul. Dim- 
potrivă, aplicat la respingere, primul loc comun este adevărat, iar al 
doilea este fals179. Căci tot ceea ce nu aparţine genului nu aparţine nici 


174 În primul exemplu, lui „exact“ (âxpifec) i se preferă, ca mai familiar, termenul 
de „clar“, „evident“ (oadec) — diferenţe de nuanțe; în al doilea exemplu, se preferă 
„Calităţii de a se afla în mai multe treburi“ (noXunpayuoovvn), „calitatea de a iubi munca“ 
(Gionpayhoovivn), adică agitaţiei exterioare i se preferă munca modestă, dar rodnică prin 
râvna interioară. 

175 Contrarii pot aparține aceluiași subiect în momente diferite, cum se constată în 
exemplul ce urmează: cunoașterea poate fi adevărată sau falsă. 

176 Percepția (aio0na:c) poate fi un adevăr (6p07nc) sau o eroare (ăuapria) dacă 
ea cuprinde și judecata (kpivew), fiindcă — după Aristotel — judecata este adevărată sau 
falsă. În cazul de față, judecata este genul percepției (Tò aioBdveo8a.). Aristotel a susținut 
adesea că în orice „senzaţie“ se cuprinde și o judecată, un discernământ (vezi Analitica 
secundă Il, 19). 

177 „Dispozitie“ (Stáð<org), „aptitudine“, „capacitate“, care este genul științei, cum 
este și al acțiunii. 

178 Primul loc comun este trecerea de la gen la specie, al doilea este trecerea de 
la specie al gen. Numai al doilea este adevărat în stabilirea unei teze. 

179 La respingera tezei, adevărul este de partea primului loc comun și falsitatea 
de partea celui de-al doilea. 

speciei, dar tot ce nu aparţine speciei nu este necesar să nu aparțină 
genului. 

Mai departe, lucrurile despre care se enunță un gen trebuie să aibă 
ca atribut una din speciile genului, deci, ceea ce are genul sau un 
paronim180 al genului trebuie să aibă și una din specii și să fie un 
paronim al acestuia. Astfel, de exemplu, dacă se atribuie cuiva știința, 
i se vor atribui și gramatica, sau muzica, sau oricare altă ştiinţă, iar dacă 
cineva stăpânește știința sau este denumit printr-un paronim al ştiinţei, 
va stăpâni și gramatica, sau muzica, sau orice altă știință, sau va fi 
denumit cu un paronim, bunăoară, gramatic sau muzicant. 

Într-o enunţare oarecare a ceva cu un termen generic (de exemplu, 
că sufletul este în mișcare), trebuie să cercetăm potrivit cărei specii de 
mișcare se poate mișca sufletul, de exemplu, dacă el crește sau se 
distruge, sau ia naștere, sau are orice altă specie de mișcarel8. Căci dacă 
sufletul nu se mișcă potrivit nici unei specii de mișcare, evident că el 
este cu totul străin de mișcare. Acest loc comun este valabil deopotrivă 
pentru respingere și stabilire. Dacă sufletul se mișcă potrivit uneia din 
speciile de mișcare, evident că se află în mişcare, iar dacă nu se mişcă 
potrivit nici unei specii de mișcare, evident că nu se mișcă. 

Cine nu este înarmat cu suficiente argumente pentru a discuta o 
teză trebuie să le caute printre definițiile reale sau aparente ale obiectului 
în discuţie, şi nu numai într-o singură definiţie, ci în mai multe. Dacă 
a fost formulată definiţia, discuţia va fi mai ușoară. Căci definițiile pot 
fi mai ușor supuse discuţiei !82. 

În afară de acestea, trebuie să avem în vedere ce condiţii reale are 
subiectul în discuţie și ce anume condiţionează el însuși la rândul său!83. 
Dacă vrem să stabilim o teză, trebuie să vedem ce condiţii reale are 


180 Aristotel utilizează adesea termenii paronimi sau derivați din alt termen, de care 
s-a ocupat în Categorii, cap. 1. 

181 În Categorii, cap. 14, Aristotel analizează cele şase specii de mişcare: naşterea 
(producerea), distrugerea, creșterea, scăderea, alterarea, deplasarea. 

182 Acest loc comun, care recomandă recurgerea la definiţie, este înrudit cu locul 
comun din capitolul 2 al prezentei cărți (109 b). Dialectica poate discuta mai uşor definițiile 
chiar când sunt „aparente“ sau probabile. În știință, un obiect nu poate avea decât o singură 
definiție. Locurile comune ale definiţiei vor fi cercetate în cărțile VI şi VII. 

183 Acest loc comun cercetează la accidente condiţiile, antecedenții și consec venții 
lor, pe scurt, cauzalitatea. 


343 


111 b 


ARISTOTEL 


subiectul (dacă vom dovedi condiţiile, prin aceasta vom dovedi realitatea 
subiectului în discuţie) !8%; dacă, dimpotrivă, vrem să respingem o teză, 
trebuie să vedem ce realitate condiționează subiectul dat. Căci, dacă vom 
arăta că realitatea ce urmează subiectului nu există, prin aceasta am 
respins teza!85. 

Mai departe, trebuie să avem în vedere timpul, cercetând dacă între 
el și teza dată există vreun dezacord!85. Dacă, de exemplu, se susține că 
ființele care se hrănesc, cresc cu necesitate, se va riposta că animalele 
se hrănesc totdeauna, dar nu cresc totdeauna. Tot așa se înfățișează afir- 
matia că cunoașterea este amintire. Amintirea se îndreaptă spre trecut, 
cunoaşterea — spre prezent și viitor. Căci noi spunem că cunoaștem 
prezentul și vitorul (de exemplu, producerea unei eclipse), în timp ce ne 
reamintim numai trecutul 187. 


5 
<Alte locuri comune pentru a abate argumentarea> 


De asemenea, există și procedeul sofistic de a discuta, care constă 
în a atrage pe respondent într-un punct de vedere care ne va pune la 


184 Dacă vrem să stabilim, de exemplu, că orice plăcere este un bine, recurgem 
la antecedenţii plăcerii și formăm un silogism în Barbara: 
Tot ce este natural este un bine 
Orice plăcere este naturală 
185 Dacă, dimpotrivă, vrem să respingem aceeaşi propoziție, anume că orice plăcere 
este un bine, recurgem la consecvenţe și formăm un silogism în Baroco (figura a doua): 


Orice bine este de dorit 
Unele plăceri nu sunt de dorit 
Unele plăceri nu sunt un bine. 

186 Noul loc comun se referă la timp. Cum vedem, în acest capitol sunt cercetate 
aspecte care nu sunt prea strâns legate între ele. 

187 Acest sfârșit de capitol pare o aluzie la teoria lui Platon, din dialogul Menon, 
că a cunoaște înseamnă a-și aduce aminte. Este interesantă observaţia că cunoașterea 
prospectivă se raportă la prezent și la viitor, în timp ce amintirea este o cunoaștere 
retrospectivă, se referă la trecut. Chiar şi trecutul, când este o cunoaștere, este făcut prezent 
sau servește să lumineze prezentul. Teoria platonică a cunoașterii — anamneză — este 
examinată mai adânc în Analitica secundă |, 1. 

dispoziţie o sumedenie de argumente!88. Acest procedeu va fi necesar, 
sau în realitate, sau în aparenţă, sau nici în realitate, nici în aparență!89. 
El va fi necesar în realitate când respondentul neagă ceea ce este util 
pentru atacarea tezei, iar întrebătorul strămută argumentarea asupra 
acestui punct, care se întâmplă să fie pentru el izvor de argumente!%. 
Este de asemenea necesar în realitate, dacă întrebătorul, sprijinindu-se 
pe afirmarea celuilalt!”!, aplică metoda inductivă asupra unui punct al 
acelei afirmaţii cu intenţia de a-l răsturna 2. Căci, o dată respins acest 
punct, cade şi afirmatia. 

Este necesar procedeul numai în aparenţă, când punctul în discuţie 
pare să fie util şi adecvat tezei, dar nu este în realitate, fie că cel care 
susține argumentul nu a acceptat să facă vreo concesie, fie că întrebătorul 
a adus împotriva argumentului o inducţie aparentă sprijinită pe teză 1%. 
Cazul ultim!94 are loc când punctul în discuţie nu este necesar nici în 
realitate, nici în aparență, ci se recurge, împotriva respondentului, la 
respingerea unei alte chestiuni. Trebuie să ne ferim de acest fel de a 
discuta!%5. El pare ca nefăcând parte din dialectică şi ca străin de ea 
cu totul. De aceea respondentul nu trebuie să-și piardă cumpătul, ci 
trebuie să accepte tot ceea ce este fără importanță pentru teză, subliniind 
că el nu crede în concesiile făcute. Căci întrebătorii, de cele mai multe 
ori, se află în mare încurcătură, dacă li s-au acceptat atâtea lucruri și 
totuși nu-şi ating ţinta. 


18 Procedeul sofistic cel mai obişnuit este de a abate discuţia de la subiectul dat 
la un altul străin de discuţie, dar convenabil pentru cel care vrea să învingă cu orice 
mijloace. 

189 Deplasarea discuţiei (nerăinybic) nu este totdeauna sofistică. Acolo unde este 
real sau aparent necesară este dialectică. 

190 Se știe că în dialectică cel ce întreabă este acel care respinge răspunsul sau teza. 
Dacă cel ce răspunde neagă ceea ce este necesar atacului, cel ce atacă poate strămuta 
discuţia 

191 Celălalt este cel ce răspunde. 

192 Pasajul este dificil. Inducţia, adică generalizarea afirmației respondentului, 
urmărește să respingă această afirmaţie, fiindcă genul speciilor nu o admite. 

193 Dacă deplasarea discuţiei are numai o necesitate aparentă, procedeul poate avea 
totuşi o oarecare utilitate pentru desfăşurarea discuţiei. 

194 Cazul al treilea: procedeul nu e necesar nici în realitate, nici în aparenţă. 

195 Cazul ultim este deplasarea discuţiei, recurgerea la argumente străine de 
chestiune, fără nici o necesitate reală sau aparentă. Dialectica va evita de a se folosi de 
acest ultim procedeu. 

Mai departe, cine s-a pronunțat asupra unui lucru oarecare s-a 
pronunţat oarecum asupra multor altora, deoarece dintr-o propoziţie 
rezultă cu necesitate mai multe consecințe. De exemplu, cine a spus că 
cutare lucru este un om, a spus totodată că este un animal, că este 
însufleţit, că merge pe două picioare, că este capabil de înțelegere și 
de ştiință!%. În acest chip, dacă este respinsă una din consecinţele ei, 
este respinsă și propoziţia de la început. Trebuie să ne ferim de a înlocui 
subiectul cu unul mai greu!%”. Căci uneori este mai ușor de respins 
consecinţa, alteori este mai ușor de respins propoziţia însăși. 


6 


<Felurite locuri comune> 


Dacă unui subiect îi aparţine cu necesitate numai unul din cele 
două atribute contrare (de exemplu, omului îi aparține în mod necesar 
boala sau sănătatea), şi dacă putem dovedi ușor că îi aparține sau nu-i 
aparţine unul, atunci vom putea dovedi la fel şi în ce-l priveşte pe 
celălalt!9%. Acest loc comun este valabil pentru amândouă cazurile, 
pentru stabilire şi pentru respingere. Dacă am arătat că subiectului îi 
aparține unul din atribute, prin aceasta am arătat că celălalt nu-i aparține; 
tot așa dacă am arătat că unul din atribute nu-i aparține, prin aceasta am 
arătat că îi aparţine celălalt. Este deci evident că locul comun servește 
pentru amândouă cazurile. 

Obţinem un alt loc comun, dacă atacăm adversarul, luând noţiunea 
ad litteram, accentuând că este mai potrivit să luăm noţiunea în acest fel 
decât în accepţia obișnuită!%. De exemplu, termenul „curajos“ 


1% Înţelegere, intelect (vodc) și știință (€norriun). 

197 Fireşte, când atacăm o afirmaţie. 

198 Întreg capitolul se ocupă de locurile comune ale accidentului, fără o legătură 
sistematică între ele. Primul loc comun se referă la contrarii care aparțin aceluiași subiect. 
Dacă dovedim că un contrar, de exemplu sănătatea, îi aparține, putem dovedi tot atât de 
ușor că nu-i aparține, și invers. 

199 Aristotel trece la alt loc comun fără nici o legătură cu cel precedent: jocul pe 
două sensuri, cel literal, etimologic, și cele obișnuit, ca de exemplu în eupuxoc, care la 
origine înseamnă „om cu suflet bun“ și curent înseamnă „om curajos“. 

(eŭpuxoc) nu înseamnă „omul curajos“, cum se întelege acum, ci „omul 
cu suflet bun“; şi tot „omul care are o bună speranță“ (ejeAmc) este 
„omul care speră lucruri bune“; și „fericitul“ (ey6ainuwv) este omul al 
cărui geniu (5aipuv) este virtuos2%, în felul lui Xenocrate20!, care 
numește fericit pe acel care are un suflet virtuos, căci acesta este geniul 
(Saiphuv) omului. 

Deoarece unele lucruri sunt necesare, altele frecvente, iar altele 
întâmplătoare , producem un loc comun pentru atacarea noastră dacă 
luăm necesarul drept frecvent și frecventul (fie el însuşi, fie contrarul 
său) drept necesar202. Dacă luăm necesarul drept frecvent, este evident 
că spunem prin aceasta că el nu aparține tuturor cazurilor. Dar cum el 
apartine tuturor cazurilor, am făcut o eroare. Și, invers, dacă luăm 
frecventul drept necesar, de asemenea am făcut o eroare. Căci atribuim 
tuturor cazurilor ceea ce nu le aparţine tuturor. Tot așa, dacă luăm drept 
necesar contrarul frecventului, căci contrarul frecventului este rarul, cum, 
de exemplu, oamenii sunt în cele mai multe cazuri răi şi numai rareori 
buni. De aceea am comis o eroare grosolană dacă am spus că oamenii 
sunt cu necesitate buni. Acelaşi lucru este valabil dacă luăm întâmplă- 
torul drept necesar sau frecventul. Căci întâmplarea nu este nici necesară, 
nici frecventă. Dacă nu s-a făcut deosebirea dintre frecvent și necesar și 
ne aflăm în fața unui lucru care se întâmplă frecvent, se poate purta 
discuţia?0 ca și cum lucrul ar fi necesar. Astfel, de exemplu, dacă s-a 
spus, fără a face distincţii, că dezmoșteniţii sunt răi, s-ar putea discuta 
ca şi cum s-ar fi admis că cu necesitate ei ar fi așa20%. 


200 Alte două exemple de diferențe între sensul originar și sensul obișnuit de mai 
târziu. Interesantă este etimologia lui ev5aiuwv, care la oricine înseamnă geniu, spirit 
(Saiphuwv) bun și a ajuns să însemne „om fericit“. 

201 Platonician, conșcolar și prieten al lui Aristotel, susținea că daimon-ul este 
sufletul fiecăruia și sutletul bun este sufletul virtuos și deci fericit. Subtilitatea etimologiei 
este intraductibilă. 

202 Noul loc comun, de asemenea, fără legătură cu celelalte, se referă la 
confundarea, în discuţie, de către respondent a celor trei feluri de procese admise de 
Aristotel: necesarul, frecventul și întâmplătorul. Frecventul plutește între cele două 
extreme , apropiindu-se când de unul, când de celălalt. 

203 Pentru a respinge. 

204 Copiii dezmoșteniți sunt consideraţi ca răi şi ingraţi. Există totuşi excepții. Se 
spune că Temistocle era un asemenea copil. 

Mai departe, să fim cu băgare de seamă dacă nu cumva s-a admis 
că un lucru este propriul său accident, fiindcă are un alt nume decât 
accidentul25, așa cum Prodicos a împărţit plăcerile în: bucurie, delectare 
şi mulțumire. Toate acestea sunt nume pentru unul și acelaşi lucru: 
plăcerea. Dacă spunem că bucuria este un accident a] mulțunurii, trebuie 
să admitem că lucrul este propriul său accident. 


7 
<Locuri comune privitoare la contrarii> 


Deoarece contrarii2%6 pot fi uniţi între ei în şase feluri, dar numai 
patru din ei20 dau o contrarietate, trebuie să aplicăm contrarii în măsura 
în care ei pot fi de folos pentru stabilirea sau respingerea unei teze. Este 
clar că contrarii se unesc în şase feluri. În adevăr, sau fiecare din cele 
două atribute contrare se va uni cu fiecare din cele două subiecte 
contrare, și anume în două feluri, de exemplu, „a face bine prietenilor“ 
şi „a face rău duşmanilor“, sau invers, „a face rău prietenilor“ și „a face 
bine dușmanilor“. Sau, mai departe, cele două atribute contrare se unesc 
cu un singur subiect, şi anume în două feluri, de exemplu, „a face bine 
prietenilor“ şi „a face rău prietenilor“ sau „a face bine dușmanilor“ și 
„a face rău dușmanilor“. Sau, în sfârșit, unim unul din atributele contrare 


205 Un nou loc comun, destul de curios, este lucrul care devine propriul său 
accident, cum se întâmplă când, folosindu-ne de elasticitatea limbajului, numim unul și 
același lucru în diferite feluri, ca și cum el ar avea mai multe proprietăți (accidente). În 
realitate, vorbim diferit de unul şi acelaşi lucru. Aristotel ilustrează locul comun prin 
clasificara plăcerii (hĉovń) în bucurie (xapa), delectare (Téppic) și mulțumire (evdpovvvn). 
Clasificarea este atribuită sofistului Prodicos, cunoscut prin talentul său de a diferenția 
nuantele. 

206 Capitolul acesta este consacrat dialecticii contrariilor, o temă obișnuită nu numai 
a raționamentului dialectic, dar şi a raționamentului în general. Aristotel a cercetat opoziția 
contrariilor în Despre interpretare, cap. 14, iar contrarii în Categorii, cap. 11, Metafizica 
V (A), 10 şi X (1), 4. Notiunile contrare servesc ușor, prin caracterul lor formal, 
argumentării de stabilire sau de respingere a unei teze. 

207 Dacă luăm două subiecte contrare şi două atribute contrare lor, obținem şase 
combinaţii, din care numai patru sunt valabile, adică dau naştere unei contrarietăţi. Se 
va vedea îndată diagrama lor. 

cu fiecare din subiectele contrare, și anume în două feluri, de exemplu, 
„a face bine prietenilor“ şi „a face bine dușmanilor“ sau „a face rău 
prietenilor“ și „a face rău dușmanilor“2%8. 

Primele două uniri mai sus numite nu constituie o contrarietate, 
așadar, „a face bine prietenilor“ și „a face rău dușmanilor“ nu sunt 
contrarii, fiindcă amândouă sunt de dorit și rezultă din aceeași atitudine 
morală209, De asemenea, „a face rău prietenilor“ și „a face bine duş- 
manilor“ nu sunt contrarii, fiindcă amândouă sunt deopotrivă de evitat 
şi rezultă din aceeași atitudine morală. Căci un lucru care este de evitat 
nu este contrar altui lucru care de asemenea trebuie evitat, afară numai 
dacă unul nu exprimă un exces, iar celălalt o lipsă. Căci și excesul și 
lipsa se întâlnesc la lucrurile de evitat210. 

Dimpotrivă, celelalte patru uniri coristituie contrarii. „A face bine 
prietenilor“ este contrarul lui „a face rău prietenilor“, căci aceasta rezultă 
dintr-o atitudine morală contrară. Tot așa se întâmplă și cu celelale uniri. 
În fiecare unire, un lucru este dorit, celălalt — de evitat, iar unul rezultă 
dintr-o bună atitudine morală, celălalt — dintr-o rea atitudine morală. 
Din cele spuse se vede clar că unul și același lucru are mai multe 


208 Să luăm două subiecte contrare: prieteni (a) și dușmani (b), precum și două 
atribute contrare: „a face bine“ (c) și „a face rău“ (d). Obţinem patru propoziţii: 

A face bine prietenilor (ac). 

A face rău prietenilor (ad). 

A face bine duşmanilor (bc). 

A face rău duşmanilor (bd). 

Aceste propoziţii se combină în şase feluri, din care numai patru dau contrarietăți: 

1) A face bine prietenilor (ac) și a face rău dușmanilor (bd). 
2) A face rău prietenilor (ad) și a face bine dușmanilor (bc). 
3) A face bine prietenilor (ac) și a face rău prietenilor (ad). 
4) A face bine dușmanilor (bc) și a face rău dușmanilor (bd). 
5) A face bine prietenilor (ac) și a face bine dușmanilor (bc). 
6) A face rău prietenilor (ad) și a face rău dușmanilor (bd). 

Primele două combinaţii nu dau naștere la contrarietate, fiindcă există simetrie în 
sentimente, în ethos: fac bine unora şi rău celorlalți, adică exprimă contrarii despre 
contrarii. Într-un caz sentimentul este de dorit, în alt caz este de evitat. Contrarietatea se 
manifestă în celelalte patru. Sub numerele 3 și 4 spunem lucruri contrare despre aceleași; 
sub numerele 5 și 6 spunem același lucru despre contrarii. 

209 Atitudine morală, ethos (Ñ0oc). 

210 În etica aristotelică, excesul (ú mepßoń) şi lipsa (Ev5e.a) sunt extremele ce 
trebuie evitate ca fiind vicii. Virtutea se află la mijloc (peod Tne). Între a fi risipitor și a 
fi avar, amândouă vicii, stă virtutea generozității. 

contrarii. „A face bine prietenilor” arc drept contrar atăt „a tace bine 
dusmanilor”. cât și „a face rău prietenilor”. Tot aşa. dacă privim lucrurile 
în acelaşi tel. vom constata că în fiecare din celelalte enuntări exstă dor 
opuși. Deci din cei doi opuși vom alege în fiecare caz pe acela care este 
util pentru atacarea tezei?!) 

Mai departe. dacă accidentul unui lucru are un contrar. trebuie să 
cercetăm dacă acest contrar aparține subiectului căruia trebuie să aparțină 
accidentul în chestiune. Dacă acesta îi apartine, nu poate apartine 
subiectului contrarul lui, căci este imposibil ca aceluiaşi subiect să-i 
aparţină în acelaşi timp contrarii” !2. 

Este însă de văzut dacă s-a spus vreodată despre un lucru că lui. 
dacă este real. trebuie să-i upartină contrari”!?. Să luăm de exemplu. 
afirmatia că Ideile se atlă în noi. Va rezulta că ele sunt în acelaşi timp 
în mișcare şi în repaus. că sunt în acelaşi timp sensibile și inteligibile. 
În adevăr. pentru cei care admit existența Ideilor. acestea par că sunt 
în repaus şi inteligibile. Dar dacă ele sunt în noi, este imposibil ca ideile 
să nu se miște. Căci dacă noi suntem în miscare. cu necesitate se mișcă 
tot ce se află în noi. Este de asemenea evident că ideile sunt sensibile. 
dacă se află în noi. căci forma din fiecare individ este cunoscută prin 
simtul văzului. 

Tot aşa, dacă s-a atribuit unui subiect un accident care posedă un 
contrar, trebuie să cercetăm dacă acest subiect este tot aşa de receptiv 
pentru contrar, fiindcă același subiect poate primi contrari? 1. Astfel, 


1! În chipul acesta se va ataca teza din cei dor contrari ai unui lucru vom alege 
pe cel care ajută argumentarea. 

12 Aristotel crede că, formal, dacă stim că un contrar aparține unui subiect, ştim 
că nu-i poate aparține celălalt contrar Este un loc comun elementar al apartenenței 
contrariilor. 

15 Noul loc comun discută aparenta că unul și același lucru posedă atribute 
contrare. Aristotel aduce, cu acest prilej. o bună obiecte teoriei platonice, potrivit căreia 
„Ideile“ sunt în noi, adică sunt înnăscute și noi nu facem decât să ni le reamintim Dacă 
Ideile sunt „eterne“, adică neschimbătoare, „în nor ele se miscă, cum ne mişcăm și noi. 
„În noi“ sunt — după Aristotel — senzațiile, care ne dau „formele“ lucrurilor prin organele 
senzoriale. Deci „formele“ sau „Ideile“ sunt sensibile. în lucruri, nu transcendente lor. 

214 Noul loc comun discută o chestiune strâns legată de natura accidentului sau 
contingentului. Accidentul este ceea ce poate [i altfel decât este, deci este ceea ce poate 
să aparțină unei substanţe tot aşa de bine ca și să nu-i aparțină. În ce măsură este 
susceptibilă o substanță de a primi contrarul, aceasta trebuie să fie o preocupare a 
dialecticianului 

dacă s-a suţinut că ura urmează mâniei. ura trebuie să lic localizată în 

partea irascibilă”!5 a sufletului. unde se află şi mânia. După aceva trebuie 

să cercetăm dacă şi contrara urii, iubirea, este localizată tot în partea 113b 
irascibilă. Dacă nu este așa. ci iubirea e aceea care se află localizată în 

partea apetitivă. atunci ura nu va urma mânici. Tot aşa se prezintă 
lucrurile dacă se susține că partea apetitivă a sufletului este nestiutoare. 

În adevăr. dacă acea parte ar fi capabilă de neștiintă. ar trebui să fie 
capabilă şi de ştiinţă, ceea ce nu se admite, anume că partea apetitivă 

este capabilă de știință. 

Aşadar, dacă ne-am luat sarcina de a respinge o teză, trebui să 
aplicăm acest loc comun în chipul arătat. Dimpotrivă. dacă trebuie să 
stabilim o teză, nu putem aplica acest loc comun pentru a arăta că 
accidentul aparţine subiectului. ci numai pentru a arăta că accidentul 
poate să-i aparțină. Dacă am arătat că subiectul nu este capabil să 
primească contrarul, prin aceasta am arătat că accidentul nu-i aparține. 
nici nu poate să-i aparțină. Dar dacă am arătat că contrarul îi aparține 
subiectului sau că acesta este capabil să-l primescă, prin aceasta încă nu 
am arătat că îi aparține accidentul. Cel mult am arătat că accidentul poate 
să-i aparțină. 


8 


<Locuri comune privitoare la cele patru feluri de opoziții> 


Deoarece există patru feluri de opoziţii”!€. să vedem ce urmează 
din opoziţia contradictorie a termenilor, dacă răsturnăm ordinea lor. 


%15 Aristotel adnute, ca și Platon. „părti“ ale sutletului cu localizări distincte. Partea 
irascibilă (HupueiGec ) este superioară părţii apetitive (€ mupmrixov). Ura este localizată 
în prima. iubirea (ua) — în cea de-a doua. Deci ura și iubirea nu se opun. Dacă știința 
se află în partea superioară a sutletului. în inteligență (âavonzikov), nestiința nu se atlă 
în partea apelitivă, ci tot în inteligență 

H6 În capitolul precedent, Aristotel s-a ocupat de contrari, întrucât ei formează o 
serie de locuri comune. În acest capitol, el cercetează locurile comune ale opozitiei în 
genere, sub cele patru forme, pe care le-a formulat la începutul capitolului precedent: 
contradicție, contrarietate, privație (posesie) și relație (vezi şi Categorii 10) Se ia în 
cercetare întâi opozitia contradictorie 

fie că este vorba de respingere, fie că este vorba de stabilire?!7. Vom 
descoperi acest fel de argumente prin metoda inducției; de exemplu, 
„dacă omul este un animal, ceea ce nu este animal nu este om“. Şi tot 
așa în toate cazurile de contradicţie. În cazul de față, consecuţia are 
loc prin răsturnarea termenilor: omului îi urmează animal, dar non- 
omului nu-i urmează non-animal, ci, invers, non-ani malului îi urmează 
non-omul. În toate exemplele trebuie să postulăm același procedeu. 
Bunăoară, trebuie să spunem: „dacă binele este plăcut, atunci neplăcutul 
nu este bun“. Dacă această propoziţie din urmă nu este adevărată, nici 
prima nu este adevărată?!8. Tot așa, „dacă neplăcutul nu este bun, atunci 
binele este plăcut“. Se vede clar că consecuţia potrivit contradicţiei este 
valabilă pentru amândouă scopurile, dacă se face invers. 

Trecând acum la contrarietate?!’ , trebuie să cercetăm dacă — fie 
în respingerea, fie în stabilirea tezei — contrariilor le urmează contrarii, 
fie că cei doi termeni nu-și schimbă locul, fie că sunt convertiți. Şi de 
data aceasta trebuie să ne servim de inducţie, cât cere nevoia argu- 
mentării. Astfel obținem o consecuţie directă, de exemplu, la curaj și 


217 Aristotel cercetează ce anume rezultă din consecuţia termenilor, adică a 
subiectului şi predicatului, dacă răsturnăm ordinea lor, fie pentru a stabili, fie pentru a 
respinge o teză. Și aici metoda întrebuințată este inducția. Să luăm o opoziţie contradictorie 
în care consecuţia este directă, adică subiectele și predicatele celor două propoziţii 
corespund: „virtutea este binele, deci viciul este răul“. Nu de această opoziţie este vorba 
în acest pasaj, ci de opoziția inversată (convertită), în care subiectul primei propoziţii 
devine predicatul celei de-a doua, iar predicatul primeia — subiectul celei de-a doua; de 
exemplu, „dacă virtutea este binele, non-binele nu este virtute“ sau „dacă omul este un 
animal, non-animalul nu este om“. Astfel teza este respinsă. În cazul de față, afirmaţia 
este adevărată și de aceea negația inversată este adevărată. Dar teza poate fi stabilită dacă 
negația fiind adevărată, și afirmația inversată este adevărată; de exemplu, „dacă 
non-animalul nu este om, atunci omul este animal“. Adevărul primei propoziții atrage 
adevărul celei ce urmează. 

218 Noul exemplu ilustrează încă mai bine consecuția termenilor contradictorii. 
Putem respinge în chipul următor teza: „binele este plăcutul“. Să luăm contradicția 
inversată: „dacă binele este plăcut, atunci neplăcutul nu este bun“. Dacă contestăm 
propoziţia din urmă, deoarece nu tot ce este neplăcut nu este bun, teza este respinsă, deci 
nu este nici ea adevărată. Tot așa și invers, „dacă neplăcutul nu este bun“ este adevărat, 
se restabilește teza „binele este plăcut“. 

219 Şi aici este vorba de contrarietatea subiectului și predicatului. Procedeul pentru 
a dovedi respingerea sau stabilirea tezei este același ca și cel aplicat la contradicție, fie că 
termenii sunt sau nu inversaţi (convertiți). Și de data aceasta se face apel la inducție. 

lașitate, căci curajului îi urmează virtutea şi lașităţii — viciul; primului 
termen îi urmează ceea ce este de dorit, celui de-al doilea -— ceea ce 
este de evitat. Şi la aceste două calificări din urmă rămâne valabilă 
consecuţia directă. Căci ceea ce este de dorit este contrarul lui ceea ce 
este de evitat. Și tot aşa, în celelalte cazuri220. 

Dimpotrivă, în alte cazuri consecuția este inversă??l. Așa, de 
exemplu, bunei stări a organismului îi urmează sănătatea, dar relei stări 
a organismului nu-i urmează boala, ci bolii îi urmează reaua stare a 
organismului?22. În toate aceste cazuri este evident că consecuţia este 
inversă. Totuși, consecuţia inversă este rară la contrarii, frecventă este 
consecuţia directă. Dacă contrarului nu-i urmează contrarul, nici direct, 
nici invers, este de la sine înțeles că, în discuţia purtată, unul din termeni 
nu urmează celuilalt223. Dar dacă, fiind daţi contrarii, unul urmează 
celuilalt, atunci cu necesitate contrarii originari urmează unul altuia224, 

Cele constatate la contrarii se aplică şi la privaţie şi posesie, cu 
deosebire că la privaţie nu există consecuţie inversă, ci totdeauna directă; 
de exemplu, vederii îi urmează senzaţia, orbirii îi urmează lipsa de 
senzaţie225. Senzatia și lipsa de senzaţie se opun ca posesie și privație, 
căci una din determinări este o posesie, cealaltă este o privaţie. 

Cazul relativilor va fi cercetat ca și acel al posesiei și privaţiei, 
fiindcă și la relativi este valabilă consecuţia directă; de exemplu, dacă 


220 În consecuția directă, subiectul şi predicatul îşi menţin locul respectiv, deci 
nu sunt convertiți. „Dacă curajului îi urmează virtutea“, adică dacă curajul este virtute, 
atunci „lașităţii îi urmează viciul“, adică lașitatea este un viciu. Este un exemplu de 
consecuţie directă, care stabilește teza. 

221 Adică subiăctul şi predicatul sunt convertiți. 

222 Buna stare a organismului (eveția) şi reaua stare a organismului (kaxeţia). 
Exemplul este o consecuţie indirectă, care de asemenea stabilește teza. Putem avea v 
rea stare a organismului, de exemplu, o migrenă, fără a fi bolnav. Dacă sănătatea este o 
noțiune mai largă decât buna stare a organismului, ea este predicatul primeia, dar dacă 
boala este o noțiune mai îngustă decât reaua stare a organismului, se înțelege că boala 
va avea ca predicat reaua stare a organismului, adică reaua stare a organismului va urma 
bolii. 

223 Cazuri de consecuţie directă sau inversă pentru respingerea tezei. 

224 Cazuri de stabilire a tezei în consecuţia directă sau inversă. 

225 La privaţie-posesie consecuția este numai directă, adică privaţiei îi urmează o 
privaţie și posesiei, o posesie. Posesiei vederii îi urmează senzaţia (aio8no.c), iar lipsei 
de vedere (orbirii) îi urmează lipsa de senzaţie (âvato6noia), nu și invers; lipsei de senzație 
nu-i urmează lipsa organului vederii. 

triplul este un multiplu, treimea este o fractie, așa încât tripiul este față 
de treime ca multiplul faţă de fracție?2€. Tot așa, dacă ştiinţa este o con- 
cepere, obiectul ştiinţei este obiectul conceperii, iar dacă vederea este o 
senzaţie, obiectul vederii este obiectul senzaţiei?2?. Se ridică însă o 
obiecţie?28: consecuţia la relativi nu are loc necesar, aşa cum s-a susținut. 
Căci obiectul senzatiei este obiectul științei, dar senzaţia nu este știință. 
Obiecţia nu pare a fi adevărată. Ce e drept, mulți susțin că nu există 
ştiinţă despre obiectul senzaţiei?2?. În schimb, pe temeiul locului comun 
cercetat, putem dovedi nu mai puţin contrarul, anume că obiectul 
senzatiei nu este obiectul ştiinţei, întrucât nici senzaţia nu este ştiință230. 


9 
<Locuri comune despre termeni înrudiți și derivați etc.> 


Mergând mai departe, să luăm seama la termenii înrudiți?! şi 
la termenii derivaţi23?, atât la respingerea, cât şi la stabilirea unei teze235. 


226 Opoziția relativilor este aceeaşi ca şi la privaţie-pusesie: consecuţia lor este 
directă. Dacă triplul (3/1) este un multiplu, treimea (1/3) este o fracţie, deci tripiul este 
fată de treime ca multiplul față de fractie. 

227 Aristotel aduce nvi exemple de opozitie a relativilor cu consecuţie directă. Dacă 
știința şi obiectul ei sunt relativi (Știința este a unui obiect), tot așa conceperea (Unono ; 
şi obiectul ei, deoarece știința este o specie a cunceperii. cealaltă fiind opinia. 

228 Obiecţia (fvoraots ). 

229 Aristotel discută obiecția că consecuţia relativilor nu este necesară. De exemplu. 
ubicctul senzaţiei este obiectul ştiinţei. dar senzaţia nu este ştiinţă. Însuși Aristotel repetă 
că senzaţia nu este știință, deși el, spre deosebire de Platon, tace din senzaţie începutul 
stiintei 

230 Totuşi, locul comun al relativilor poate fi utilizat în alt sens: dacă senzaţia nu 
este ştiinţă, nici obiectul senzației nu este obiectul științei. Fireşte, este vorba de senzaţia 
ca atare, senzaţia privită în sine, nu ca o treaptă a științei 

231 Termenii înrudiți — în grecește ovorouxia — sunt termenii ce formează o serie 
pe baza înrudirii. S-a tradus termenul grec și prin „coordonati“ sau „con jugați“. „Înrudirea'“ 
explică motivul conexării sau coondonării lor. Exemplele de mai jos ilustrează înrudirea lor. 

232 „Derivați“ (mruoctc) are un înțeles asemănător, accentuând derivarea unuia 
din altul. 

233 Locul comun, de care Aristotel se ocupă în acest capitol. se aplică la cele două 
specii de termeni (înrudiți şi derivați), priviţi însă tot sub aspectul contrarietății. Dacă 
un termen înrudit cu predicatul tezei este afirmat sau negat despre subiectul înrudit cu 
subiectul tezei, predicatul tezei va fi afirmat sau negat despre subiectul tezei. 

Termenii înrudiți sunt, de exemplu, fapta dreaptă şi omul drept — cu 
dreptatea, fapta curajoasă şi omul curajos — cu curajul. Tot așa, lucrurile 
«are produc ceva și conservă sunt înrudite cu lucrurile pe care le produc 
a le conservă; ca, de exemplu, cele sănătoase — cu sănătatea, iar cele 
¿e ajută la buna stare a organismului — cu buna stare a organismului. 
Si asa mai departe. — Cum aceştia sunt numiţi de obicei termeni înrudiţi, 
derivati sunt denumiți, de exemplu, termenii: „în chip drept“ (&ikaíws), 
în chip curajos“ (&v5peiuc), „în chip sănătos“ (uyewâc) și tot ce va 
ii format în același fel. Apare însă că termenii derivați sunt și termeni 
mrudiți23%, ca, de exemplu, „în chip drept“ faţă de „dreptate“, „în chip 
curajos“ față de „curaj“ (ăv&peia), dar termenii înrudiți sunt acei care 
aparţin aceleiaşi serii, ca „dreptate“, „om drept“, „faptă dreaptă“, „în 
chip drept“. 

Dacă unul dintre termenii care aparţin aceleiași seri se dovedește 
că este, de exemplu, „bun“ şi „lăudabil“, evident că și celelalte se 
dovedesc a fi la fel. Dacă, de exemplu, „dreptatea“ se numără printre 
lucrurile „lăudabile“, se vor număra printre lucrurile lăudabile și „omul 
drept“, „fapta dreaptă“ și „în chip drept“. Atunci vom spune că „în chip 
drept“ este şi „în chip lăudabil“, căci „în chip lăudabil“ derivă din 
„lăudabil“, după aceeași derivație ca „în chip drept“ din „dreptate“. 

Trebuie să luăm în consideraţie nu numai termenii înrudiţi, ci şi 
contrarii lor235. Astfel, de exemplu. dacă binele nu este cu necesitate 
plăcut, răul nu este cu necesitate neplăcut, sau dacă răul este cu ne- 
cesitate neplăcut, binele este cu necesitate plăcut. Tot aşa, dacă dreptatea 
este o ştiinţă, nedreptatea este o ignoranță?%€, iar dacă „în chip drept“ 
este „în chip știutor* şi „în chip priceput“237, atunci „în chip nedrept“ 
“ste „în chip neştiutor“ şi „în chip nepriceput“. Dacă această situaţie din 
urmă nu este valabilă, nu este valabilă nici cea dintâi, ca în exemplul de 
mai sus. Căci s-ar putea spune mai degrabă că „în chip nedrept“ aduce 
mai mult cu „în chip priceput“ decât cu „în chip nepriceput'2%8. 


24 Termenii derivați fac parte din termenii înrudiți sau în serie. Adverbele se 
:nserează alături de adjective și substantive. 

235 De la pitagoreici, filozofia greacă a obișnuit să pună fată în faţă serii de termeni 
contrari, de exemplu, determinat — nedeterminat, finit — intinit, fără sot — cu soț etc. 

236 Socrate considera omul nedrept ca pe un ignorant. 

237 Sau „cu experiență“ (îuneipuc). 

238 Aristotel nu este de acord cu Socrate și Platon că omul rău este un ignorant, 
~i mai degrabă crede că este un om știutor sau experimentat, fiindcă faptele rele obișnuiesc 

Dar acest loc comun a fost tratat mai înainte la consecuţiile contrariilor, 
întrucât acum nu facem altceva decât să spunem că contrarii predicatului 
urmează contrariilor subiectului239. 

Mai departe, vom cerceta nașterea și distrugerea lucrurilor ca și 
cauzele care produc nașterea și distrugerea lor, fie că este vorba de 
respingerea, fie că este vorba de stabilirea unei teze240. 

Dacă nașterea lucrurilor este bună, și lucrurile ce se nasc sunt bune, 
iar dacă lucrurile sunt bune și nașterea lor este bună. Dimpotrivă, dacă 
nașterea lucrurilor este rea și lucrurile vor fi rele [iar dacă lucrurile sunt 
rele și nașterea lor este rea)?%!. La distrugere situaţia este răsturnată: 
dacă distrugerea lucrurilor este bună, lucrurile însele sunt rele, iar dacă 
distrugerea este rea, lucrurile sunt bune. Același argument este valabil 
şi despre cauzele ce produc sau distrug lucrurile. Dacă ceea ce produce 
lucrurile este bun, și lucrurile sunt bune, iar dacă ceea ce distruge 
lucrurile este bun, lucrurile însele sunt rele. 


10 
<Locuri comune aplicabile la asemănarea lucrurilor> 


Să cercetăm mai departe lucrurile ce se aseamănă cu subiectul dat 
şi să vedem dacă ele se comportă asemănător. Așa, de exemplu, să 
vedem dacă, precum există o ştiinţă una și aceeași despre mai multe 
obiecte, există și o opinie una și aceeași despre mai multe obiecte?42, 
şi dacă, precum a dispune de vedere este a vedea, tot așa a dispune de 
auz este a auzi. Același lucru este valabil în celelalte cazuri, atât despre 
cele reale, cât și despre cele aparente. Acest loc comun poate fi 


să aducă nemijlocit avantaje şi satisfacţii, chiar dacă mai târziu consecinţele lor vor fi 
neplăcute și dezavantajoase. 

239 Mai simplu exprimat: contrarii urmează contrariilor. 

240 Un loc comun scos tot din contrari (naştere şi distrugere), aplicabil deopotrivă 
la stabilirea și la respingerea tezelor. 

241 Se pare că acest text, între paranteze, este interpolat. 

242 Aristotel recunoaşte aici asemănarea dintre morriun (Știință) şi 50£a (opinie). 
Și în alte opere se constată trecerea de la 5o£a la è morriun, cu toată deosebirea lor. Se 
știe că în cazul asemănărilor trebuie să ținem seama și de diferenţe, care pot fi numeroase. 

intrebuintat în amândouă scopurile?4%. Căci, dacă se comportă într-un 
tel fată de unul din termenii asemănători, se comportă tot aşa față de 
„cilalți termeni asemănători, iar dacă nu se comportă într-un fel faţă 
«ke unul din termenii asemănători, nu se comportă tot așa faţă de ceilalți. 

Să cercetăm, de asemenea, dacă ceva se comportă în același fel 
lată de un caz şi faţă de mai multe cazuri2%. Căci uneori este dezacord 
m această privință. Așa, de exemplu, dacă a cunoaște este a gândi, atunci 
a cunoaște multe lucruri este a gândi multe lucruri. Dar această enunțare 
nu este adevărată, căci putem cunoaște multe lucruri, dar nu putem gândi 
mai multe lucruri245. Dacă afirmaţia din urmă nu este adevărată, nu este 
adevărată nici cea dintâi, cea valabilă pentru un singur lucru, anume 
ci a cunoaște este a gândi. 

Un alt punct de vedere se referă la mai mult şi la mai puțin. În 
acestă privință, obținem patru locuri comune. Unul din locuri susține că 
mai multul urmează mai multului; de exemplu, dacă plăcerea este un 
bine, atunci mai multă plăcere este un bine mai mare, și dacă a face o 
nedreptate este un rău, atunci a face o mai mare nedreptate este un rău 
mai mare. Acest loc poate fi întrebuințat pentru amândouă scopurile?45, 
căci, dacă creșterii subiectului îi urmează creșterea accidentului, este de 
lı sine înteles că accidentul aparţine subiectului, iar dacă nu-i urmează, 
accidentul nu aparţine subiectului. Trebuie să dovedim aceasta pe cale 
inductivă24%7. 

Un alt loc comun este următorul. Ori de câte ori se enunţă unul 
și același atribut despre două subiecte, se aplică regula aceasta: dacă nu 
aparţine subiectului căruia pare că-i aparține mai mult, atunci nu-i apar- 
tine nici subiectului căruia pare că-i aparține mai puțin?48. Dimpotrivă, 


243 Pentru stabilirea şi respingerea tezelor. 

244 Un alt loc comun referitor la aspectul „mai mult sau mai puțin“ este „un caz 
sau mai multe cazuri“. 

245 Adăugăm: „în același timp“. Putem cunoaşte mai multe lucruri deodată, fiindcă 
cunoaşterea (£niorao8a.) este o dispozitie (6.d0eo:c), dar nu putem gândi (Sra voeíoðar) 
mai multe lucruri deodată, fiindcă gândirea este un act. 

246 Pentru stabilire şi respingere. 

241 Acelaşi apel la inducție, la adunarea faptelor particulare pentru a justifica o 
regulă generală. 

248 Exemplu: dacă domnitorul nu poartă buzduganul, deși lui i se cuvine, nu-l poartă 
nici boierul. 

dacă atributul îi aparţine acelui căruia pare că-i aparține mai puţin, atunci 
îi aparţine și acelui căruia pare că-i aparține mai mult?49. 

Mai mult, ori de câte ori se enunţă două atribute despre același 
subiect, se aplică regula aceasta: dacă atributul care pare că-i aparţine 
mai mult nu-i aparţine, atunci nu-i aparține nici atributul care pare că-i 
aparţine mai puțin2%. Dimpotrivă, dacă îi aparține atributul care pare 
că-i aparține mai puțin, atunci îi aparţine și atributul care pare că-i 
aparține mai mult?5). 

Tot așa, ori de câte ori se enunţă două atribute despre două su- 
biecte, se aplică regula aceasta: dacă unuia din subiecte nu-i aparține 
atributul care pare că-i aparține mai mult, atunci nici celălalt atribut 
nu aparţine celuilalt subiect252; dar dacă unuia din subiecte îi aparține 
atributul ce pare că îi aparține mai putin, atunci și celălalt atribut aparține 
celuilalt subiect253. 

Mai departe, din împrejurarea că un atribut aparţine sau pare că 
aparține în același grad unui subiect, putem trage concluzii în trei feluri, 
ca şi în cele trei locuri comune relative ia mai mult, cercetate mai înainte. 
Ori de câte ori unul și același atribut aparţine sau pare că aparţine în 
același grad la două subiecte, dacă nu aparţine unui subiect, nu-i aparține 
nici celuilalt?5%, dar dacă aparţine unuia, îi aparține și celuilalt?55. 

Ori de câte ori două atribute aparțin în același grad aceluiași 
subiect, se aplică regula aceasta: dacă un atribut nu aparţine subiectului, 
nu-i aparţine nici celălalt256, dar dacă îi aparține unul, îi aparţine și 


249 Dacă boierul poartă buzduganul, deși lui i se cuvine mai puţin, cu atât mai mult 
îl poartă domnitorul. S-a cercetat cazul unui predicat care pare că aparține mai mult sau 
mai putin la două subiecte: urmează cazul în care două predigate par să aparțină când mai 
mult, când mai puțin, aceluiaşi subiect. 

250 „Eminescu este mai mult poet decât filozof“. Dacă nu este poet. nu este nici 
filozof. 

25! Eminescu este filozof, deci este cu atât mai mult poet“. 

252 Exemplu: „dacă pe om îl face fericit mai mult sănătatea decât averea, dacă, 
acum, nu-l face fericit sănătatea. nu-l face fericit nici averea“. 

25 Exemplu: „dacă V. Conta a fost filozof mai mult decât a fost poet Samson 
Bodnărescu“ și „dacă Bodnărescu a fost poet, cu atât mai mult Conta a fost filozof“. 

254 „Dacă Alecsandri și Eminescu sunt poeți în acelaşi grad, dar dacă unul nu este 
poet, nu este nici celălalt“. 

255 „Dacă unul este poet, este și celălalt“. Exemplele sunt de neapartenență sau 
de apartenență, în același grad, a aceluiași predicat la două subiecte. 

256 „Eminescu a fost deopotrivă poet și filozof; n-a fost însă filozof, deci n-a fost 
nici poet“. 


358 


TOPICA II, 11,115 a, b 


celălait25”. Se aplică aceeași regulă, ori de câte ori două predicate aparțin 
in același grad la două subiecte: dacă unul din predicate nu aparține 
unuia din subiecte, nici celălalt predicat nu aparţine celuilalt subiect258, 
dar dacă unul din predicate aparţine unuia din subiecte, și celălalt 


predicat aparţine celuilalt subiect25?. 


il 


<Locuri comune despre termeni adăugaţi și caracterele ce 
rezultă> 


Putem argumenta pe baza locului comun despre mai mult şi mai 
puțin, ca și aceluia despre asemănare în câte feluri am arătat2%. Putem 
argumenta mai departe și pe baza adăugării2$!. Dacă un lucru adăugat 
celuilalt îl face bun sau alb, în timp ce înainte nu era nici bun, nici alb, 
atunci lucrul adăugat va fi bun sau alb, adică va avea însușirea pe care 
a iransmis-o întregului. 

Dacă adaosul la un lucru îi face să aibă încă mai mult însuşirea pe 
care o avea înainte, şi adaosul va avea această însușire262. Tot așa şi 
in alte cazuri. 

Acest loc comun nu poate fi întrebuințat totdeauna, ci numai atunci 
când este posibil un adaos?5*. Dar locul în discuţie nu poate fi inversat, 
asa încât să fie întrebuințat şi pentru respingerea tezei. Dacă adaosul nu 
face ca un lucru să fie bun, nu înseamnă că adaosul nu este bun. Căci: 


257 „Eminescu a fost filozof, deci a fost deopotrivă poet“. 

258 „Dacă bogăţia face fericit în acelaşi grad, cum sărăcia face nefericit, dacă însă 
bogăția nu face fericit, nici sărăcia nu face nefericit“ (Pacius [, 18). 

259 „Dacă virtutea face fericit, întocmai cum viciul face nefericit, și dacă viciul face 
nefericit, și virtutea face fericit”. 

260 Locurile comune privitoare la asemănare ne arată că, dimpotrivă, recunoașterea 
unei propoziţii are drept consecință recunoașterea unei propoziții asemănătoare. 

26! Întocmai cum s-a argumentat prin locurile comune ale asemănării sau al celui 
despre mai mult sau mai puțin, tot așa se va argumenta despre adăugare (npdo8coc). 

262 Exemplu: „dacă darul făcut cu graţie și la timp este preferabil celui fără acestea, 
şi acestea sunt preferabile“. 

263 Este cazul substanțelor, care nu comportă adăugiri (Categorii 5, 3 b). 

binele adăugat răului nu face cu necesitate ca întregul să fie bun, precum 
nici albul adăugat negrului nu face cu necesitate ca întregul să fie alb. 

Tot așa, dacă un atribut aparține unui lucru în cantitate mare, sau 
mai mică, îi aparţine şi absolut. Căci despre ceea ce nu este bun sau 
alb nu putem spune că este mai mult sau mai puţin bun sau alb, iar 
despre lucrul rău nu putem spune că este mai mult sau mai puţin bun 
decât altul, ci numai că este mai mult sau mai puţin rău. Şi acest loc 
comun nu poate fi inversat pentru a servi respingerii. Căci multe atribute 
aparțin în chip absolut, despre care nu spunem însă că aparțin în cantitate 
mai mare sau mai mică. Astfel, nu se spune că un om este mai mult 
sau mai puțin om decât altul, dar din aceasta nu urmează că nu este om. 

Trebuie să cercetăm în același fel atributele care aparțin fie relativ, 
fie în anumit timp, fie în anumit loc. Dacă un atribut este posibil relativ, 
este posibil şi absolut. Tot așa, dacă aparţine într-un anumit timp sau 
într-un anumit loc. Căci ceea ce este imposibil în chip absolut nu este 
posibil nici relativ, nici într-un anumit timp, nici într-un anumit loc. 
Se ridică obiecţia că putem fi virtuoși25 în chip relativ, că, de exemplu, 
putem fi generoşi sau sobri de la natură, în timp ce nimeni nu este 
înțelept265 de la natură în chip absolut256. 

Tot așa, un lucru pieritor poate să nu se distrugă într-un anumit 
moment, dar este imposibil ca să nu se distrugă în chip absolut267. La 
fel, într-un anumit loc este util să ținem un anumit regim, de exemplu, 
în localităţile nesănătoase, dar nu în chip absolut. De asemenea, este 
posibil ca într-un anumit loc să existe un singur om, dar aceasta nu în 
chip absolut268. În același fel este just ca în anumite locuri să fie 
sacrificat tatăl, de exemplu, la tribali269, dar nu este just în chip absolut. 


264 Virtuos = onovâaioc. 

265 Înțelept, prudent = $poviuos. 

266 În această primă obiecție se susține că cineva poate fi virtuos în chip relativ, 
fără a fi virtuos în mod absolut. Înţelepciunea este o virtute, dar ea nu este de la natură, 
ca generozitatea și sobrietatea, ci se câştigă prin experiență. Deci fără înțelepciune nu 
putem fi absolut virtuoși. 

267 Un lucru poate fi, în chip absolut, destructibil, dar nu și în chip relativ; într-un 
anumit timp nu se distruge: a doua obiecţie. 

268 A treia obiecție deosebește aspectul relativ de cel absolut prin referință la locuri. 

269 Tribalii erau un trib trac aşezat în Bulgaria și Serbia de mai târziu. Aristotel 
va cerceta obiecţia prin observaţia că nu interesează locul unde se află tribalii, ci însuși 
acest popor, oriunde s-ar afla el. 

Dar poate aici este vorba nu de o raportare la un loc, ci la oameni. Nu 
interesează deci locul unde sunt ei. căci oriunde s-ar afla ei, această faptă 
va trece drept bună, fiindcă sunt tribali. Tot aşa, la un anumit timp, este 
util să luăm medicamente, bunăoară, când suntem bolnavi. dar nu este 
util în chip absolut. Sau poate și în cazul de faţă nu este vorba de o 
raportare la un anumit timp, ci la starea corporală. Căci nu interesează 
aici timpul, ci starea corporală în care ne aflăm2!0. 

Un lucni este în chip absolut ceea ce este, când, fără nici un adaos, 
putem spune că este just sau contrarul acestuia. Astfel nu se va spune 
că este just să se sacrifice tatăl, ci numai că este just la anumiţi oameni. 
Deci nu este just în chip absolut. Dimpotrivă, se va spune fără nici un 
adaos că este bine a cinsti pe zei, căci este just în chip absolut. Aşadar, 
tot ceea ce, fără nici un adaos, pare să fie drept sau nedrept, sau orice 
însușire de același fel, va fi numit așa în chip absolut27!. 


210 E] cercetează acum obiecția prin raportare la timp, după ce înainte o cercetase 
prin raportare la loc. Nu timpul determină vindecarea prin anumite medicamente, ci 
constituția organică, deci un fel de absolut. 

271 Aristotel determină mai precis în ce condiții relativul şi absolutul sunt strâns 
legate şi în ce condiţii nu. A-și ucide tatăl poate fi just la tribali, nu la orice popor. Dar 
a se vindeca, poate fi legat de loc şi timp (relativ), este şi absolut, fiindcă tine de constituția 
organică a omului, fără a apela la vreun „adaos“ la o raportare. 

<Urmare la locurile comune ale accidentului> 


<Locuri comune despre valorile absolute ale accidentului> 


Trebuie să examinăm în cele ce urmează care din două sau din mai 
multe lucruri este preferabil sau mai bun?”?. Dar trebuie să observăm 
mai întâi că cercetarea noastră se referă nu la iucruri foarte îndepărtate 
unele de altele și cu mari deosebiri între ele (căci nimeni nu-și bate capu! 
cu întrebarea dacă este preferabilă fericirea sau bogăţia), ci la lucrurile 
apropiate şi despre care stăm la îndoială în ce priveşte preferarea lor, 
fiindcă nu vedem avantajul unuia asupra altuia. Se înțelege de la sine 
că, ori de câte ori în astfel de lucruri se învederează un avantaj sau mai 


212 Aristotel continuă, în toată cartea a III-a să se ocupe de locurile comune ale 
accidentului, în primul rând de valoarea comparativă a accidentului: care este preferabil 
sau mai bun, urmând să indice criteriul comparațţiei. Comparaţia, sub orice formă, intră 
în locurile comune ale accidentului, fiindcă celelalte predicabile nu admit gradatii (mai 
mult sau mai puţin). Aristotel precizează îndată că comparatia are loc numai între lucruri 
care se deosebesc puţin, care sunt apropiate, fără ca să vedem clar de ce un lucru este 
preferabil faţă de celălalt, de ce este mai bun decât altul puțin deosebit de el. 

multe asupra altora, gândirea noastră va prefera lucrurile care au 
avantaje, oricare ar fi ele273. 

În prima linie este preferabil lucrul mai durabil și mai trainic celui 
ce posedă mai puţin această însuşire. De asemenea, este preferabil ceea 
ce vor alege înțeleptul, omul cel bun, ori legea dreaptă, sau ceea ce 
obişnuiesc să aleagă cei priceputi în specialitatea lor sau cei ce cunosc 
un domeniu, fie majoritatea, fie unanimitatea lor. De exemplu, în 
medicină sau în construcţie vom prefera ceea ce majoritatea medicilor 
va alege: sau, în general, ceea ce majoritatea sau unanimitatea oamenilor 
şi chiar a tuturor ființelor aleg, anume binele, căci totul năzuieşte spre 
bine2'4. Trebuie să raportăm argumentarea noastră la punctui de vedere 
cel mai potrivit scopului nostru2'5. Dar mai bun și preferabil în chip 
absolut este ceea ce depinde de cea mai bună știință, deşi pentru fiecare 
individ preferabil este ceea ce depinde de ştiinţa sa. 

Mai departe, într-un lucru este de preferat esenţialul în loc de ceea 
ce nu apartine genului respectiv, de exemplu, este preferabilă dreptatea 
în loc de omul drept2/6. Căci prima aparţine esenţial binelui, în timp 
ce omul drept nu aparţine genului dat. În adevăr, nici un lucru nu 
primește genul ca esenţă, dacă el nu aparține genului; de exemplu, omul 
alb nu este esenţial culoarea. Şi așa mai departe. 

Ceea ce este dorit pentru sine este preferabil faţă de ceea ce este 
dorit pentru altul; cum, de exemplu, sănătatea este mai de dorit decât 
gimnastica, fiincă una este dorită pentru sine, cealaltă — pentru alt lucru. 
Şi ceea ce există pentru sine este preferabil față de ceea ce există 
accidental, așa cum este preferabil ca prietenii, nu dușmanii, să fie drepţi. 
Căci primul caz există pentru sine, iar celălalt — accidental. În adevăr, 
noi dorim numai accidental ca dușmanii să fie drepţi, nu nedrepţi, pentru 


273 Oricare ar fi domeniul lor. 

274 Peniru Platon, Binele (tò ăya8dv) este Ideea supremă, „totul năzuieşte spre 
bine“ (mdvra yàp Tod âyaou pietat). 

275 Vom invoca autoritatea cea mai potrivită scopului urmărit de noi: autoritatea 
majorității sau unanimității, a celor experți într-un domeniu etc. În genere, trebuie să ne 
orientăm după cea mai bună ştiinţă, care este filozofia, dar în specie ne orientăm după 
ceea ce noi știm mai bine. 

276 Dreptatea este preferabilă, fiindcă exprimă o esenţă, în timp ce un om este drept 
accidental, aşa cum omul este alb accidental, adică nu aparține esenţial genului culoare. 
Esenţa este deci preferabilă accidentului. 

ca să nu ne facă rău. Acest loc comun este același cu cel de dinainte, se 
deosebește însă în felul de a vorbi277. Căci noi dorim ca prietenii noștri 
să fie drepţi de dragul lor, chiar dacă aceasta nu ar avea urmări pentru 
noi, chiar dacă ei ar fi în India; dimpotrivă, noi dorim ca dușmanii noștri 
să fie drepti de dragul altui lucru, anume pentu ca ei să nu ne facă rău. 

Şi ceea ce este prin sine cauza binelui este preferabil faţă de ceea 
ce este accidental, cum, de exemplu, virtutea este preferabilă întâmplării 
norocoase (aceea este cauza în sine a binelui, aceasta este cauza 
accidentală). Același lucru este valabil și pentru celelalte cazuri. Tot așa 
stau lucrurile în ce priveşte contrarii. Ceea ce este pentru sine rău este 
de evitat mai mult decât ceea ce este accidental rău; de exemplu, viciul 
și nenorocul, primul este în sine rău, celălalt este accidental. 

Şi binele în chip absolut este preferabil faţă de binele valabil numai 
pentru un individ, cum este sănătatea redobândită față de o amputare. 
Prima este bună în chip absolut, cealaltă este bună numai pentru cine 
are nevoie de amputare. Şi ceea ce este bun de la natură este preferabil 
faţă de ce nu este bun de la natură; ca, de exemplu, dreptatea faţă de 
omul drept. Prima este bună de la natură, celălalt, omul drept, presupune 
dobândirea dreptăţii?78. Preferabile sunt însușirile mai bune şi mai 
vrednice; bunăoară, preferabil este ceea ce are Zeul faţă de ceea ce are 
omul, ceea ce are sufletul față de ceea ce are corpul. Şi ceea ce este 
propriu lucrului mai bun este mai bun decât ceea ce este propriu lucrului 
mai rău; de exemplu, ceea ce este propriu Zeului faţă de ceea ce este 
propriu omului. Căci în ce priveşte partea comună, în cei doi nu există 
diferenţă între ei, dar în ce privește partea proprie fiecăruia, unul trebuie 
să întreacă pe celălalt. Şi tot ce se află în lucrurile mai bune, mai fruntașe 
și mai vrednice este mai bine; de exemplu, sănătatea este mai bună decât 
puterea și frumuseţea. Aceea279 se află în părțile umede și uscate, calde 
și reci, așadar, în elementele constitutive ale animalului, în timp ce 
celelalte două280 se află în părțile formate mai târziu. Puterea stă în 


277 În toate cazurile, tot ce există „în sine“ sau esenţial este pentru sine, iar tot ce 
există accidental este pentru altul. 

2% Dreptatea este un bine în sine sau „de la natură“, omul drept este un bine 
dobândit de un om. 

219 Sănătatea. 

280 Puterea şi frumuseţea. 

mușchi şi oase, iar frumuseţea pare că se reduce la o simetrie a 
membrelor. 

Şi scopul pare preferabil față de mijloace, iar dintre două mijloace 
acel care se află mai aproape de scop. În genere, mijlocul care se referă 
la scopul însuși al vieţii?8! este preferabil față de mijlocul care se referă 
la orice altceva; de exemplu, este preferabil ceea ce se referă la fericire 
fată de ceea ce se referă la prudență?82. Și posibilul2% este preferabil 
imposibilului. Tot așa, din doi factori producători, este mai bun acel al 
cărui scop este mai bun284%. Când însă punem faţă în față factorul 
producător şi scopul, preferinta se pronunță după raportul lor2%5. Vrem 
să spunem că un scop întrece un alt scop mai mult decât acesta din urmă 
propriul său factor producător. Dacă, de exemplu, fericirea întrece 
sănătarea mai mult decât întrece sănătatea ceea ce produce sănătatea, 
atunci factorul producător al fericirii este mai bun decât sănătatea. Căci 
cu cât fericirea întrece sănătatea, cu atât factorul producător al fericirii 
întrece factorul producător al sănătăţii. Dar, în realitate, sănătatea întrece 


281 „Scopul însuşi al vieții“ (reoc To fiou) nu este totdeauna conservarea vieții, 
ci realizarea celor mai înalte valori, uneori, cu sacrificiul vieții. Dintre mijloace, vom 
prefera mijlocul cel mai aproape de scop. 

282 Deşi prudența face parte din fericire, în sine ea este subordonată fericirii. 

283 Posibilul moral, nu posibilul în genere. 

284 Medicina este superioară negustoriei, fiindcă prima are ca scop sănătatea, iar 
negustoria — îmbogățirea. 

285 Comparaţia valorilor în exemplul următor este complicată și neconcludentă. Se 
compară două scopuri cu factorii ce-i produc și scopurile între ele. Scopurile sunt fericirea 
și sănătatea. Factorul producător sau mijlocul fericirii este virtutea; factorul producător al 
sănătății este numit de Aristotel „igienicul“ (Tò vyiewov). Ipoteza de la care se pornește 
este că fericirea întrece mai mult sănătatea decât întrece sănătatea propriul ei factor produ- 
cător sau mijloc. Deoarece fericirea este preferabilă sănătății, se înțelege că şi mijlocul de 
a obţine fericirea întrece mijlocul de a obține sănătatea. Dacă acum notăm prin A fericirea 
şi prin B sănătatea, iar prin C mijlocul de a obţine fericirea și prin D mijlocul de a obține 
sănătatea, avem proporţia A : B: : C : D. Argumentarea va arăta că factorul producător 
(mijlocul) al fericirii întrece factorul producător al sănătății mai mult decât întrece sănătatea 
propriul ei mijloc, iar, ca urmare, mijlocul fericirii este preferabil sănătăţii însăși. Calculul 
aritmetic este arbitrar, fiindcă nu există coeficiente numerice pentru cele patru mărimi: 
fericire—sănătate, mijlocul fericirii—-mijlocul sănătăţii. Pentru Aristotel, dacă valoarea 
numerică a fericirii (A) este 12, valoarea sănătăţii (B) 3, iar valoarea mijlocului fericirii 
(C) este 6 şi valoarea mijlocului sănătăţii (D) este 1 1/2, rezultă că C (6) este de două 
ori mai mare decât B (3), proporţia inițială. În adevăr, A (12) este de 4 ori mai mare decât 
B (3), iar B (sănătatea) de două ori mai mare decât D (mijlocul sănătății), de aceea C 
(mijlocul fericirii) este mai bun decăt B (sănătatea). 

mai puţin factorul producător al sănătăţii, așa încât factorul producător 
al fericiri: întrece factorul producător al sănătăţii mai mult decât întrece 
sănătatea factorul producător al sănătăţii. Prin urmare, este de la sine 
înțeles că factorul producător ai fericirii este preferabil sănătăţii, căci el 
întrece mai mult pe aceasta din urmă. 

Mai departe, este preferabil ceea ce în sine este mai frumos, mai 
demn, mai lăudabil decât ceea ce este mai putin: de exemplu, prietenia 
mai mult decât bogăţia, dreptatea mai mult decât puterea. Căci prietenia 
și dreptatea aparțin în sine lucrurilor demne şi lăudabile, în timp ce 
bogăţia și puterea nu aparțin în sine, ci de dragul altui lucru. Nimeni nu 
prețuieşte bogăţia de dragul ei, ci de dragul altui lucru, dar pretuim 
prietenia de dragul ei, chiar dacă nu ne alegem cu nici un avantaj de 
pe urma ei. 


2 
<Alte locuri comune despre valoarea accidentului> 


Apoi, ori de câte ori două lucruri sunt apropiate unul de altul. dacă 
nu putem descoperi nici un avantaj al unuia faţă de altul, trebuie să le 
cercetăm, luând ca punct de plecare termenii care le urmează?86, Căci 
acel căruia îi urmează un bine mai mare este preferabil. Dar dacă 
termenul ce-i urmează este rău, este preferabil acel lucru care este unmat 
de un rău mai mic. În adevăr, deşi amândouă lucrurile pot fi preferabile, 
nimic nu opreşte ca să le urmeze ceva neplăcut. Aprecierea lucrurilor 
după urmările lor poate fi făcută în două feluri. Căci termenii ce urmează 
pot fi legaţi cu lucrurile înainte sau după; de exemplu, cu învățătura este 
legată înainte ignoranţa, iar după ştiinţa287. De cele mai multe ori, ceea 


286 Capitolul acesta continuă să compare ierarhia valorilor inerente accidentelor. 
Primul loc comun recomandă să recurgem la consecvenţii termenilor accidentali. 
Comparaţia va fi indirectă, adică prin consecvenţi. Teoria antecedenților și consecvenților 
a fost elaborată și aplicată pe larg în Analitica primă 1, 27, 28. 

287 Consecvenţii pot fi înainte sau după termenul respectiv, dacă înţelegem prin 
consecvent atributul, iar prin antecedent subiectul, aşa cum procedează Aristotel. 
Antecedentul și consecventul pot avea şi sensul cauzal (cauză — efect), nu numai lucru 
şi proprietate. 

cu urmează mai târziu este mai bun. De aceea trebuie să luăm în discuţii, 
„in termenii ce urmează, pe acei aplicabili la cazul dat. 

Tot așa, mai multe lucruri bune sunt preferabile lucrurilor bune 
nai puține, sau în chip absolut, sau când unele sunt cuprinse în celelalte, 
adică cele bune mai puține sunt cuprinse în cele bune mai multe288. O 
obiectie este cazul în care un lucru bun există de dragul altuia, căci atunci 
amândoi termenii nu sunt preferabili unuia singur. Așa, de exemplu, 
însănătoșirea şi sănătatea nu sunt preferabile simplei sănătăţi, deoarece 
nor preferăm însănătoşirea numai în vederea sănătăţii. Dar nimic nu 
oprește ca lucrurile care nu sunt bune, asociate cu lucrurile bune, să 
lie preferate lucrurilor bune, de exemplu, fericirea asociată cu altceva 
care nu este bun este preferabilă asocierii de dreptate și curaj. Şi aceleaşi 
lucruri sunt preferabile asociate cu plăcere decât asociate cu neplăcere. 
Aceleaşi lucruri sunt preferabile neasociate cu neplăcere celor asociate 
cu neplăcere. 

De asemenea, orice lucru este preferabil în momentul în care are 
o însemnătate mai mare; de exemplu, lipsa de supărări este preferabilă 
la bătrâneţe decât la tinereţe, fiindcă ea are mai mare însemnătate la 
bătrâneţe. Potrivit aceleiaşi reguli, prudenta este preferabilă la bătrâneţe. 
Căci nimeni nu alege pe tineri drept conducători, fiindcă nu socotesc că 
ar fi prudenţi?%%. În ce priveşte curajul, situaţia este inversă. În adevăr, 
în tinerete curajul este mult mai necesar. Același lucru este valabil pentru 
stăpânirea de sine, întrucât tinerii sunt târâţi de dorințe mai mult decât 
bătrânii. 

Este preferabil, de asemenea, ceea ce folosește în orice timp; așa, 
de exemplu, dreptatea și stăpânirea de sine sunt preferabile curajului. 
Căci primele ne folosesc totdeauna, celălalt numai uneori. 

Este preferabil acel lucru carc, o dată ce-l posedă toți, ne face să 
ne lipsim de alt lucru, față de un lucru care. o dată ce-l posedă toţi, ne 
face să simţim lipsa altuia. Aşa se întâmplă cu dreptatea și curajul. Dacă 


288 În cazul preferinței absolute, o virtute singură este în sine preferabilă altora mai 
multe; în cazul preferinței relative, preferăm o virtute asociată cu alta, și anume pe una 
din ele, de exemplu, virtutea, când e asociată cu distincţia socială. 

289 Prudenta este inerentă bătrâneții, deși tinerii ar avea nevoie de ea pentru a li 
se putea încredința posturi de conducere. Tot așa invers: curajul este inerent tinereții, deși 
bătrânii ar avea nevoie de el pentru a face conducerea mai efectivă. Același lucru despre 
celelalte virtuți care se deosebesc după vârstă. 

117 b toți sunt drepți, ne putem lipsi de curaj. Dar dacă toti sunt curajoși, avem 
nevoie de dreptate2%. 

Mai departe, putem aprecia avantajul lucrurilor din punctul de 
vedere al distrugerii şi pierderii, al nașterii şi câștigului, ca şi al con- 
trariilor. Așa este preferabil lucrul a cărui distrugere este de evitat mai 
mult; același lucru, despre pierderea și contrarul lucrurilor. Căci este 
preferabil lucrul a cărui pierdere sau al cărui contrar este de evitat?’!. În 
ce priveşte naşterea şi câștigul, lucrurile stau invers. Lucrurile a căror 
naștere și al căror câștig sunt preferabile sunt ele însele preferabile. 

Un alt loc comun susține: ceea ce stă mai aproape de bine, sau ceea 
ce se aseamănă cu el, este mai bun şi deci preferabil. Așa, de exemplu, 
dreptatea este preferabilă omului drept?%2. La fel este preferabil lucrul 
care se aseamănă cu un lucru mai bun mai mult decât altul. Astfel, 
precum spun unii, Aiax ar fi mai bun decât Odiseu, fiindcă se aseamănă 
mai mult cu Ahile2%. Se va obiecta împotriva acestei aprecieri că nu 
este adevărat, fiindcă nimic nu-l opreşte pe Aiax să nu se asemene cu 
Ahile prin ceea ce el are mai bun, și ca Odiseu să fie mai bun fără să 
se asemene cu Ahile. Trebuie să ținem seama că asemănarea are loc și 
în laturile ridicole, cum, de exemplu, maimuța se aseamănă cu omul, în 
timp ce calul nu se aseamănă. Căci maimuța nu este mai frumoasă decât 
calul, dar se aseamănă cu omul. 

Tot așa, dacă din două lucruri, unul se aseamănă cu ceea ce este 
mai bun și celălalt cu ceea ce este mai rău, ceea ce se aseamănă cu lucrul 
mai bun trebuie să fie mai bun. Și de data aceasta se ridică obiecţia că 
nimic nu oprește ca un lucru să fie prea puțin asemănător cu lucrul mai 
bun, iar celălalt lucru să fie foarte asemănător cu lucrul mai puțin bun; 
cum, de exemplu, Aiax se aseamănă prea puțin cu Ahile și Odiseu foarte 
mult cu Nestor294. Se prea poate ca lucrul asemănător cu mai binele să 


2% Prin „toți“ aici se înțelege duşmanii şi popoarele străine. Dacă toți sunt drepti, 
dispare orice motiv de discordie şi război. 

291 Este de evitat deopotrivă pierderea bogăției ca şi sărăcia 

292 Dreptatea este mai aproape de bine, fiindcă ea este o specie a genului bine 
sau al genului virtuţii, în timp ce omul drept este drept numai accidental. 

293 Deşi Ahile întrece şi pe Odiseu și pe Aiax, acesta din urmă este superior lui 
Odiseu fiindcă se aseamănă mai mult cu Ahile, și se aseamănă cu el în laturile lui bune. 

294 Ahile este superior lui Nestor, dar Aiax se aseamănă mai puțin cu Ahile, iar 
Odiseu mai mult cu Nestor; de aceea, superioritatea lui Aiax este întrecută de aceea a 
lui Odiseu. 

se asemene cu el în laturile lui rele, iar lucrul asemănător cu mai răul să 
se asemene cu el în laturile mai bune; ca, de exemplu, asemănarea dintre 
cal şi măgar sau dintre maimuţă și om. 

Un alt loc comun: ceea ce este distins e preferabil fată de ceea 
de este mai puţin distins, iar ceea ce este mai dificil — faţă de ceea ce 
este mai ușor, căci noi ținem să avem ceea ce nu se dobândește cu 
înlesnire. Şi ceea ce este propriu este preferabil faţă de ceea ce este 
comun29%5. Și tot așa este preferabil ceea ce este expus mai puțin răului, 
căci este preferabil ceea ce nu are nici o urmare neplăcută faţă de ceea 
ce poate avea urmări neplăcute. 

Mai departe, dacă un lucru este mai bun decât altul, atunci ceea ce 
este cel mai bun din primul lucru este preferabil faţă de ceea ce este 
cel mai bun din al doilea lucru. De exemplu, dacă omul este mai bun 
decât calul, omul cel mai bun este preferabil celui mai bun cal. Şi dacă 
cel mai bun din primul lucru este mai bun decât cel mai bun din al doilea 
lucru, atunci primul este mai bun, în chip absolut, decât celălalt. Dacă, 
de exemplu, omul cel mai bun este mai bun decât cel mai bun cal, și 
omul este mai bun, în chip absolut, decât calul. 

Tot așa, lucrurile din care se pot împărtăși prietenii sunt preferabile 
lucrurilor pe care vrem să le facem pentru prieteni mai degrabă decât 
pentru primul om ce ne iese în cale. Așa, de exemplu, este preferabil 
să lucrăm drept şi să facem binele față de simpla aparenţă de a lucra 
drept și a face binele. Căci preferăm să facem bine prietenilor, nu să 
părem că le facem binele, dar când este vorba de primii ce ne ies în cale 
se întâmplă invers29%. 

Şi ceea ce aparține prisosului este mai bun decât strictul necesar, 
iar uneori este preferabil. Căci a trăi bine aparține prisosului , în timp ce 
a trăi pur şi simplu este strictul necesar. Totuși, uneori mai binele nu 
este şi preferabilul. Căci, dacă ceva este mai bine, nu este cu necesitate 
şi preferabil. În adevăr, a face filozofie este mai bine decât a aduna bani, 
dar pentru cel în mare nevoie filozofia nu este preferabilă față de strictul 
necesar?%7. Prisosul presupune că avem necesarul și că ne străduim să 


295 Propriu omului este de a învăţa, de a se cultiva, în timp ce animalitatea este 
comună omului cu alte viețuitoare. 

2% Fiindcă este preferabil să facem bine în realitate, nu în aparență prietenilor mai 
mult decât primului om ce ne iese în cale, este preferabil să facem binele în realitate decât 
în aparenţă. 

291 Este justificarea dictonului primum vivere, deinde philosophari. 

dobândim altceva frumos. De regulă, poate că necesarul este preferabil, 
dar prisosul este mai bun. 

De asemenea, este preferabil ceea ce nu poate fi înlocuit prin altul 
faţă de ceea ce poate fi înlocuit prin altul; de exemplu, dreptatea faţă de 
curaj2%. Din două lucruri să preferăm pe acel care se dispensează de 
celălalt; de exemplu, puterea fără prudență nu este preferabilă, dar este 
preferabilă prudenta fără putere. 

Tot așa, dacă din două lucruri, noi tăgăduim că avem pe unul 
pentru a părea că avem pe celălalt, este de preferat acel pe care vrem 
să părem că-l avem; de exemplu, tăgăduim că facem eforturi pentru a 
părea că suntem înzestrați de natură. 

Mai departe, este de preferat ceea ce atrage mai puține învinuiri, 
în caz că pierderea este regretată; iar ceea ce atrage mai multe învinuiri, 
în caz că pierderea nu este regretată, este de preferat. 


3 
<Alte locuri comune despre valoarea accidentului> 


Mai departe, dintre lucrurile care aparţin aceleiaşi specii sunt de 
preferat acele care posedă calităţile bune ale speciei faţă de acele care 
nu le posedă. Dacă amândouă lucrurile le posedă, vom prefera pe acele 
care le posedă într-un grad mai înalt?%. 

De asemenea, dacă un lucru face bun pe posesorul său, iar celălalt 
lucru nu, este preferabil acel care îl face bun, întocmai cum ceea ce 
încălzeşte este mai cald decât ceea ce nu încălzește30%. Dacă amândouă 
îl fac bun, este preferabil acel care îl face mai bun într-un grad mai înalt, 
sau este preferabil acel care face bun ceea ce este mai bun și mai 


298 Dreptatea nu poate fi înlocuită prin curaj, dar curajul poate fi înlocuit prin 
dreptate, fiindcă într-o lume în care domneşte dreptatea, curajul cerut de nevoia de a lupta 
împotriva celor ce atacă nu mai este necesar. 

2% Capitolul 3 continuă să se ocupe de locurile comune ale ierarhiei de preferințe. 
Cele mai multe locuri comune sunt evidente. 

300 Ceea ce încălzește este, față de ceea ce nu încălzeşte, nu mai cald, ci pur şi 
simplu cald. El este însă mai bun. 

semnat; de exemplu, dacă ceva face bun sufletul, iar altceva face bun 
corpul. 

Apoi, trebuie să apreciem valoarea unui lucru după formele deri- 
vate din e°! , după întrebuințările lui, după acţiunile și lucrările lui: dar 
sı invers, aceste rezultate după lucrul însuși. Căci lucrul și urmările lui 
stau în raport reciproc. De exemplu, dacă „în chip drept“ este preferabil 
lui „în chip curajos“, și dreptatea este preferabilă curajului. lar dacă 
dreptatea este preferabilă curajului, și „în chip drept“ este preferabil 
lui „în chip curajos“. Şi tot așa în celelalte cazuri. 

În afară de acestea, dacă din două lucruri unul este un bine mai mare, 
iar celălalt un bine mai mic, trebuie preferat cel mai mare, sau dacă unul 
aparţine unui al treilea superior este de asemenea mai mare302. Tot așa, 
din două lucruri preferabile unui al treilea, acel care este preferabil 
intr-un grad mai mare este de preferat celui care este preferabil într-un 
grad mai mic303. Mai departe, lucrul a cărui abundență este preferabilă 
abundentei altui lucru este el însuși de preferat. Astfel, de exemplu, 
prietenia este preferabilă bogăției, fiindcă abundenta prieteniei este 
preferabilă abundenței bogăției. 

De asemenea, lucrul pe care ni-l procurăm singuri este preferabil lucru- 
lui pe care ni-l procură alţii; de exemplu, prietenii sunt preferabili bogăției0?. 

Mai departe, judecând după importanța adaosului, un adaos, spre 
deosebire de altul, face ca întregul să fie preferat. Dar să nu aplicăm 
acest loc la cazul în care factorul comun face uz de adaos sau se ajută 
cu el într-un fel oarecare, în timp ce nu face uz de celălalt şi nu se ajută 
cu el întru nimic. Așa, de exemplu, ferăstrăul și secera sunt asociate 
cu arta dulgherului. Dar ferăstrăul asociat cu arta dulgherului este 
preferabil, nu însă în chip absolut305. De asemenea, este preferabil lucrul 
care, adăugat altuia mai puţin bun, îl face mai bun. 


30: „Formele derivate“ se referă la cuvânt, la „cazuri“ (inflexiuni). Este vorba deci 
de urmările unui lucru, urmări de tot felul: derivări de cuvinte, întrebuințări, efecte. 

302 Ştiinţa, care ține de suflet, acesta fiind superior corpului, este preferabilă 
sănătăţii corpului. 

303 Dacă știința şi arta sunt preferabile ignoranței, iar dacă știința este preferabilă 
artei, ea va fi preferabilă într-un grad mai mare. 

304 Prietenii ni-i procurăm singuri, bogăția poate fi dobândită prin alţii. 

305 Factorul comun aici este arta dulgherului. Locul comun este acesta: asocierea 
artei dulgherului cu ferăstrăul apare superioară asocierii aceleiași arte cu secera. Dacă 
asocierea dintre arta dulgherului și ferăstrău este naturală, ferăstrăul este preferabil secerii. 

Tot așa vom judeca preferabilul după importanţa scăderii. Ceea 
ce, scăzut din unul și același lucru, îl face pe acesta mai puțin bun trebuie 
să fie mai bun, deoarece prin scăderea lui lucrul a devenit mai puţin 
bun306. 

Dacă un lucru este preferabil de dragul lui, iar altul din cauza 
aparenţelor <primul este preferabil>;, de exemplu, sănătatea este 
preferabilă frumuseţii. Definiţia preferinței din cauza aparenţelor este 
următoarea: lucrul pe care nu ne-am strădui să-l avem dacă nimeni nu 
ar şti că-l avem. Un lucru este preferabil dacă este preferat și de dragul 
lui și din cauza aparenţelor, faţă de un alt lucru care este preferat numai 
pentru unul din cele două motive. Tot ceea ce este mai preţios prin sine 
însuşi este mai bun și preferabil. Trebuie să fie mai preţios în sine ceea 
ce este preferat de dragul lui, fără să așteptăm de la el vreun avantaj. 

Mai departe, trebuie să deosebim în câte sensuri vorbim despre 
preferabil şi în ce scopuri este preferabil un lucru: pentru că ne aduce 
un avantaj, pentru că este un bine sau pentru că ne procură o plăcere? 
Căci ceea ce promovează toate lucrurile sau cele mai multe dintre ele 
este preferabil față de ceea ce nu promovează la fel. Dacă două lucruri 
satisfac același scop, trebuie să vedem care dintre ele îl satisface mai 
bine; care, de exemplu, este mai plăcut, mai bun, mai avantajos. 

De asemenea, ceea ce se face de dragul unui scop mai bun este 
preferabil; de exemplu, ceea ce se face de dragul virtuţii este preferabil 
faţă de ceea ce se face de dragul plăcerii. 

Tot aşa despre lucrurile care trebuie să fie evitate: trebuie să evităm 
ceea ce împiedică într-un grad mai înalt alegerea lucrurilor meritorii: de 
exemplu, boala este de evitat mai mult decât urâciunea, căci boala este 
o piedică mai mare pentru plăcere și virtute. 

Mai departe, știm ce este preferabil dacă cercetăm cazul că același 
lucru este tot atât de preferabil și de evitabil*0. În adevăr, ceea ce este 
deopotrivă de preferabil și de evitabil este de preferat într-un grad mai 
mic decât ceva care este numai preferabil. 


306 La această frază trebuie să adăugăm ceva: „ceea ce scăzut din unul şi acelaşi 
lucru îl face pe acesta mai puțin bun“ (decât îl face un alt lucru scăzut) ...„„Dacă din avuţie 
scoatem prudenţa și o facem astfel mai puțin bună, decât dacă scădem noblețea, atunci 
prudența este preterabilă nobleței“. 

307 Acestea sunt lucrurile indiferente, nici preferabile, nici evitabile. Acestea sunt 
preferabile într-un grad mai mic decât cele care sunt numai preferabile. 

4 


<Locuri comune precedente aplicate fără comparație> 


Compararea reciprocă a lucrurilor*8 trebuie făcută așa cum am 119 a 
arătat. Aceleaşi locuri comune sunt însă aplicabile pentru a arăta că un 
lucru este preferabil sau evitabil ca atare. Pentru aceasta trebuie să 
climinăm acel „mai mult“ al unuia față de altul. În adevăr, dacă mai 
prețiosul este preferabil, atunci este preferabil şi preţiosul, și dacă mai 
utilul este preferabil, este preferabil și utilul?09. Tot așa se întâmplă cu 
celelalte avantaje care sunt comparate. Căci în unele cazuri, pe baza 
comparării lucrurilor, spunem că trebuie să alegem pe amândouă sau 
numai pe unul din lucruri; de exemplu, când spunem că un lucru este 
bun de la natură, iar altul nu este bun de la natură. Este evident că ceea 
ce este bun de la natură merită să fie preferat ca atare!0. 


5 
<Locurile comune precedente concepute cât mai general> 


Locurile comune care se referă la mai mult și la mai puţin trebuie 
să fie concepute cât mai general?!!. Căci, concepute în aşa fel, ele trebuie 
să se aplice la o sferă mai largă de cazuri. Pe unele din locurile comune 
precedente le putem concepe universal printr-o mică modificare a 
expresiei. De exemplu, vom spune: ceea ce are de la natură cutare sau 
cutare calitate o are mai mult decât ceea ce nu o are de la natură. Dacă 


308 Compararea lucrurilor după gradul mai mare sau mai mic al valorii. De acum, 
Aristotel se ocupă de locurile comune ale valorii lucrurilor, adică ale accidentelor, privite 
ca atare, fără comparaţie. 

309 Valoarea rămâne dacă trecem de la comparativ (mai mult sau mai puțin) la 
pozitiv. 

310 La lucrurile care sunt bune „de la natură“, pozitivul este suficient fără 
compararea gradelor, pentru a spune că un lucru (accident) este preferabil altuia. 

311 Aristotel se străduiește să generalizeze pe cât posibil locurile comune ale 
accidentului, îndeosebi ale comparaţiei sub raportul „mai multului“ sau „mai puținului“. 
Generalizarea se realizează, cum spune el însuşi mai jos, printr-o mică modificare a 
expresiei. Astfel, ceea ce s-a constatat la unele cazuri poate fi aplicat la mai multe. 

un lucru face, iar un altul nu face ca un subiect [sau ceea ce-i aparține) 
să aibă cutare sau cutare calitate, atunci lucrul care face aceasta este 
într-un grad mai înalt de cutare calitate decât cel care nu face aceasta. 
Dar dacă amândouă o fac, cel care o face mai mult are mai mult cutare 
calitate. 

Mai departe, dacă un lucru posedă cutare calitate mai mult şi un 
altul o posedă mai puțin decât un al treilea cu aceeași calitate, evident 
că primul posedă mai mult cutare calitate. Tot așa, procedând prin adaos, 
vedem dacă un lucru, adăugat unuia şi aceluiași obiect, face ca acesta 
să aibă cutare calitate mai mult decât face adaosul altui lucru, sau dacă 
adăugat unuia și aceluiași obiect care posedă mai puțin cutare calitate, 
îl face să posede mai mult cutare calitate. La fel se întâmplă cu scăderea: 
dacă prin scăderea unei părți, restul posedă mai puţin cutare calitate, 
partea este ea însăşi mai mult cutare lucru. De asemenea, lucrurile care 
sunt mai putin amestecate cu contrarii lor?12 posedă mai mult cutare 
calități; de exemplu, este mai alb ceea ce este amestecat mai puțin cu 
negru315, 

Apoi, în afară de locurile comune cercetate mai sus, cităm acum 
pe acela, potrivit căruia definiţia proprie a unui lucru se realizează mai 
deplin. Dacă, de exemplu, definiţia albului este: culoarea care face 
vederea să fie distinctă3!4, atunci este mai albă culoarea care face 
distinctă vederea. 


6 
<Locurile comune precedente despre probleme particulare> 


Dacă problema este formulată particular, nu general, locurile 
comune universale cercetate mai sus, fie că stabilesc, fie că resping o 


312 În timp ce aproape toate generalizările precedente se referă la cartea a III-a, 
unde se vorbește de „mai mult“ și „mai puțin“, acest exemplu se referă la cartea a II-a, 
117 a. 

313 Albul este cel mai potrivit pentru deosebirea lucrurilor, în timp ce negrul 
confundă lucrurile, le șterge contururile și limitele. Albul este culoarea „.diacritică“, a 
deosebirii. 


314 xpâpa Biakpurikăv deus. 

teză, pot fi toate întrebuinţate?!5. Căci, dacă respingem sau stabilim o 
teză universal, prin aceasta o dovedim și particular. Dacă ceva aparţine 
tuturor cazurilor, aparține și unora din ele, iar dacă nu aparţine nici unuia, 
nu aparţine nici unora. 

Cele mai utilizabile şi mai cuprinzătoare locuri comune sunt acele 
care sunt scoase din temeni opuși, înrudiți și derivaţi?16. Dacă este 
probabilă aprecierea: orice plăcere este un bine, iar orice neplăcere un 
rău, este tot aşa de probabilă aprecierea: unele plăceri sunt un bine, iar 
unele neplăceri sunt un rău317. Tot aşa dacă un organ senzorial nu este 
o capacitate, nici lipsa unui organ senzorial nu este o incapacitate?!8. Și 
dacă vreun obiect de opinie este obiect de știință, şi vreo opinie este 
ştiință3 19. De asemenea, dacă vreo nedreptate este un bine, atunci și vreo 
dreptate este un rău. Tot aşa, dacă ceva săvârșit în chip drept este un rău. 
atunci și ceva săvârșit în chip nedrept este un bine320. Și dacă vreun 
lucru plăcut este evitabil, atunci și vreo plăcere este evitabilă. După 
aceeaşi regulă, dacă vreun lucru plăcut este util, atunci și vreo plăcere 
trebuie să fie utilă. 

Tot așa se întâmplă cu ceea ce cauzează distrugerea, ca și cu 
nașterile și distrugerile3?!. În adevăr, dacă ceea ce cauzează distrugerea 
unei plăceri sau a unei ştiinţe este un bine, atunci și plăcerea sau ştiinţa 
va face parte din rele. De asemenea, dacă vreo distrugere a științei face 
parte din bunuri și vreo naștere a științei face parte din rele, atunci și 
vreo știință face parte din rele. Dacă, de exemplu, uitarea faptelor urâte 
săvârșite face parte din bunuri, iar amintirea lor face parte din rele, atunci 


315 Toate locurile comune de până acum se aplicau la propoziții universale. Este 
evident că ele pot fi aplicate și la propoziţiile particulare fie pentru stabilirea, fie pentru 
respingerea unei teze. Notăm că respingerea unei teze nu se face necesar printr-o negaţie, 
ci și printr-o afirmaţie; și tot aşa stabilirea poate recurge la o negatie. 

316 Locurile comune cele mai cuprinzătoare, adică acele care îmbrățișează 
problemele universale și particulare, sunt acele despre termenii opuși din cele patru specii 
de opoziție, înrudiți (coordonati) și derivați. 

317 Dovadă dialectică prin opoziţie contrară. 

318 Dovadă dialectică prin opoziţie privativă. 

119 Dovadă dialectică prin opoziţia relativilor. Exemplul se referă numai la 
propoziția particulară, care presupune însă pe cea universală. 

320 Amândouă exemplele se referă la opoziția contrară. 

321 Vezi aici cartea a Il-a, capitolul 9, unde Aristotel se ocupă de locurile comune 
scoase din nașterea şi distrugerea lucrurilor. 

cunoașterea faptelor urâte trebuie să facă parte din rele. Și tot așa mai 
departe. Căci, în toate aceste cazuri, probabilitatea??? raționamentului 
este aceeași. 

Mai departe, putem lua ca bază de discuţie „mai multul“, „mai 
puținul“ și „egalul“323. În adevăr, dacă vreunul din lucrurile care depind 
de un alt gen posedă cutare calitate mai mult decât lucrurile care depind 
de genul în discuţie, în timp ce nici un lucru care aparţine celuilalt gen 
nu posedă acea calitate, atunci lucrul care depinde de genul în discuţie 
nu va poseda cutare calitate32%. De exemplu, dacă o ştiinţă este un bine 
mai mult decât o plăcere, dar nici o știință nu este un bine, atunci nici 
plăcerea nu va fi un bine. Tot așa putem discuta plecând de la „egal“ 
și de la „mai putin“, pentru a respinge sau a stabili o teză, cu deosebirea 
că pe baza „egalului“ putem totodată să respingem și să stabilim o teză, 
în timp ce pe baza „mai puţinului“ putem numai stabili, nu și respinge. 
Dacă, de exemplu, o facultate este un bine deopotrivă cu știința și dacă 
vreo facultate este un bine, și știința va fi un bine; dimpotrivă, dacă nici 
o facultate nu este un bine, nu este nici știința. Dar, dacă o facultate este 
un bine mai puţin decât știința, și dacă o facultate este un bine, atunci 
şi știința este un bine; dimpotrivă, dacă nici o facultate nu este un bine, 
nu urmează cu necesitate că nici o ştiinţă nu este un bine. Deci este 
evident că pe baza „mai puținului“ nu putem decât stabili o teză. 

Putem respinge o teză nu numai pe baza altui gen, ci şi pe baza 
aceluiași gen, dacă scoatem din el specia care posedă cutare calitate în 
gradul cel mai înalt. Așa, bunăoară, dacă s-a admis că o ştiinţă este un 
bine și dacă apoi s-a arătat că prudenta nu este un bine, nici o altă știință 
nu poate fi un bine, fiindcă specia care părea că este cel mai mult un 
bine nu este în realitate325. 

Mai departe, putem conchide pe baza unei ipoteze32, postulând că, 
dacă ceva aparţine sau nu aparține unui singur caz, el va aparţine sau nu 

322 

323 


Dialectica, în accepţia aristotelică, se mulțumește și cu probabilul. 
Locurile comune despre plus, minus şi egal au fost cercetate în cartea a II-a, 
cap. 10. Aici sunt aplicate la problemele particulare. 

324 Formula sună obscur. Exemplul ce urmează lămureşte acest loc comun. Se 
compară sub raportul „mai multului“ știința şi plăcerea, calitatea comună fiind binele. 

325 Prudenta (6pdvno.s) este considerată ca o specie a științei și încă specia care 
posedă calitatea în gradul cel mai înalt. Pacius observă că în Etica Nicomahică, cartea a 
VI-a, cap. 8 (1141 b), Aristotel deosebește știința şi prudenta. 

326 „Pe baza unei ipoteze“ (£ vwmnocoewc) are la Aristotel, cum se ştie din 
Analitica primă, înţelesul că raţionamentul pornește de la o concesie a interlocutorului. 

va aparține în aceeaşi măsură tuturor cazurilor. Aşa, de exemplu, dacă 
sufletul] omului este nemuritor, atunci și celelalte suflete sunt nemuri- 
toare, dar dacă el nu este nemuritor, atunci nici celelalte nu sunt. Deci 
dacă s-a admis că ceva aparţine unor cazuri, trebuie să arătăm că nu 
apartine unora, căci, pe baza ipotezei, urmează că nu aparţine nici unui caz. 
Dacă însă s-a admis că ceva nu aparţine unor cazuri, trebuie să arătăm 
că el aparţine unora, căci în chipul acesta va urma că el aparține tuturor 
cazurilor. Este evident că cine pleacă de la această ipoteză face 
universală o problemă formulată particular, căci el postulează că cine 
admite particularul admite și universalul, întrucât cere să se conceadă 
că ceea ce aparţine unora aparține în aceeaşi măsură tuturor. 

Dacă problema este nedefinită3?7, o putem respinge numai într-un 
singur fel, când, de exemplu, întrebătorul a spus că plăcerea este un bine 
sau că nu este un bine, fără nici o altă precizare. Căci, dacă el a susţinut 
că unele plăceri sunt un bine, trebuie să arătăm universal că nici o plăcere 
nu este un bine, în cazul că vrem să respingem teza. Tot aşa, dacă el a 
susținut că unele plăceri nu sunt un bine. trebuie să arătăm universal 
că orice plăcere este un bine; altminteri propoziţia nu poate fi respinsă*28. 
Dar dacă arătăm că unele plăceri nu sunt un bine sau că sunt un bine, 
teza nu a fost încă respinsă. Este evident deci că putem respinge??? 
numai într-un singur fel, dar putem stabili în două feluri. Fie că arătăm 
universal, fie că arătăm particular că plăcerea este un bine, propoziția 
este stabilită. Tot aşa, dacă vrem să arătăm că unele plăceri nu sunt un 
bine, vom dovedi în două feluri, și universal şi particular, că unele 
plăceri nu sunt un bine, dovedind fie că nici o plăcere nu este un bine, 
fie că unele plăceri nu sunt un bine. 

Dacă, pe de altă parte, teza este definită?%, o putem respinge în 
două feluri, după cum se susține: sau că unor plăceri le apartine atributul 
de a fi un bine, sau că unor plăceri nu le aparține același atribut. Căci 
fie că se arată că orice plăcere este un bine, fie că se arată că nici o 
plăcere nu este un bine, teza a fost respinsă. Dar dacă întrebătorul a 
susținut că numai o plăcere este un bine, teza poate fi respinsă în trei 


327 Problema nedefinită este judecata nedefinită, adică judecata care nu este 
cantificată (nici universală, nici particulară). Aristotel o consideră problemă particulară, 
de exemplu, „plăcerea este un bine“. 

328 Propoziţiile subcontrare pot fi amândouă adevărate. 

329 Se subînțelege: o propoziţie nedefinită. 

330 Propoziția este cantificată particular. 

feluri, după cum se arată că orice plăcere, că nici o plăcere, că mai mult 
decât o plăcere este un bine. Vom fi respins astfel teza în trei feluri. Dacă 
însă teza a fost definită mai de aproape, bunăoară, că prudenta este, prin 
virtuţi, singura știință, ea poate fi respinsă în patru feluri. În adevăr, teza 
va fi respinsă, după cum arătam că orice virtute este știință sau că nici 
una nu este știință, sau că o altă virtute, de exemplu, dreptatea este 
ştiinţă, sau că prudenta nu este o știință? !. 

Este util aici*%2, ca şi în problemele generale, să ne preocupăm de 
cazunile individuale, cărora le aparţine sau nu le aparţine un atribut. Mai 
departe, să dăm atenţie genurilor, pe care le vom diviza în specii până 
ce vom ajunge la cele care nu mai sunt divizibile, cum am arătat mai 
sus332. Căci, dacă atributul respectiv pare că aparține tuturor cazurilor 
Sau că nu aparţine nici unuia, trebuie, după ce am adus câteva cazuri 
în favoarea unei teze, să cerem ca respondentul sau să admită teza 
universal sau să citeze cazuri contrare. Mai departe, ori de câte ori 
accidentul poate fi deosebit după specii sau numeric, trebuie să vedem 
dacă nici una din aceste deosebiri nu-i aparține33%. Așa de exemplu, 
examinând dacă timpul se mişcă sau este o mișcare, enumerăm diferitele 
specii de mișcare. Căci, dacă nici una din speciile mișcării nu aparține 
timpului, este evident că el nu se mișcă și nici nu este mișcare. Tot așa, 
pentru a sprijini teza că sufletul nu este un număr335, trebuie să deosebim 
la număr atributele sale, spunând că numărul este cu soț sau fără soț. 
Căci, dacă sufletul nu este nici cu soţ, nici fără soț, este de la sine înțeles 
că nu este un număr. 

Așadar, în ce privește accidentul, vom argumenta recurgând la 
aceste mijloace şi procedând356 în acest fel. 


331 Aristotel repetă că prudența este nu numai o știință, ci știința cea mai înaltă. 

332 La problemele particulare, cum s-a făcut la problemele generale în cartea a II-a, 
2, 109 b. La problemele generale stabilirea sau respingerea tezei s-a făcut considerând cazurile 
individuale. Tot așa se va proceda pentru stabilirea sau respingerea problemelor particulare. 

333 Cartea a II-a, 2, 109 b. 

334 Trebuie să căutăm speciile nu numai ale subiectului, ci şi ale predicatului, adică 
ale accidentului. 

335 Teza platonicianului Xenocrate: sutletul este număr în mișcare. 

336 S-a tradus prin procedând termenul de Em xe+pnTOv al cărui sens este ambiguu. 
Termenul înseamnă nu numai a ataca pentru a respinge, ci orice fel de atac, de procedare 
pentru a atinge un scop teoretic. Enixeipnpua este silogismul dialectic, cum vom vedea 
în cartea a VIII-a, 11, 162 a. În logica formală tradițională epicherema (= atac) are sensul 
de silogism dezvoltat, contrar entimemei, care este un silogism condensat. Dezvoltarea 
constă în aceea că cel puțin una din premise este însoțită de o demonstraţie. 

<Locurile comune ale genului> 


1 
<Diferite locuri comune> 


După cele arătate, vom cerceta locurile comune privitoare la gen 
și la propriu. Ele sunt baza pentru locurile comune întrebuințate în 
definiţii. Totuşi ele au fost rareori cercetate de dialecticieni337. 

Dacă respondentul a fixat genul unui lucru, trebuie să fim atenți, 
în primul rând, asupra lucrurilor care cad sub același gen și să vedem 
dacă nu cumva există vreun lucru căruia nu-i este atribuit genul, precum 
am procedat la accidente338. Dacă, de exemplu, genul plăcerii este 


337 Cartea a IV-a are ca subiect locurile comune ale genului. Locurile comune 
ale propriului sunt cercetate în cartea a V-a. Genul este parte integrantă din definiție şi de 
aceea cartea de faţă pregătește cercetarea definiţiei din cartea a VI-a și parte din a VII a. 
Toate aceste cărți (IV-VII) fac parte și din Analitici, din „logica formală“ și se constată 
astfel cât de asociate sunt Dialectica (Topica) și Analitica. Propoziția că au fost „rareori 
cercetate de dialecticieni“ subliniază că dialectica s-a ocupat mai ales de accidente. De 
aceea şi Aristotel a examinat mai întâi locurile comune ale accidentului. 

338 Cartea a Il-a, cap. 2, 109 b. 

binele, să vedem dacă nu există totuși vreo plăcere care să nu fie un bine. 
Dacă așa stă cazul, este evident că binele nu este genul plăcerii, căci 
genul este atribuit tuturor lucrurilor care cad sub aceeași specie. 

Mai departe, trebuie să luăm seama dacă genul este atribuit 
subiectului accidental, nu esenţial, precum despre zăpadă spunem că 
este albă și despre suflet că se mișcă prin sine însuși. Zăpada nu este 
prin esența ei albă, de aceea albul nu este genul zăpezii, și tot așa sufletul 
nu este prin esența sa mobil, ci el se mișcă accidental, întocmai cum 
pentru animal este accidental adeseori de a merge sau de a nu merge3%?. 
Pe lângă acestea, a fi mobil“ exprimă nu esenţa, ci acțiunea sau pasiunea 
unui lucru. Constatarea aceasta este valabilă și pentru alb, căci albul 
nu exprimă esenţa zăpezii, ci o calitate a ei. Urmează că nici unul din 
acești termeni nu aparţine esenţial subiectului lor. 

Îndeosebi, trebuie să ținem seama de definiţia accidentului, pentru 
a vedea dacă ea se potrivește genului respectiv, ca în exemplele de mai 
sus. În adevăr, ceva poate să se miște singur, dar poate să nu se miște 
singur, iar ceva poate să fie alb, dar poate să nu fie alb. De aceea nici 
unul dintre cele două atribute nu este gen, ci accident, căci am denumit 
accident ceea ce poate să aparțină sau să nu aparțină unui subiect3%. 

Mai departe, este de văzut dacă genul şi specia nu se află în aceeași 
diviziune?! ci mai degrabă unul este o substanţă, iar cealaltă o calitate, 
Sau unul este un relativ, iar cealaltă o calitate, cum, de exemplu, zăpada 
şi lebăda sunt substanțe, în timp ce albul nu este o substanță, ci o 
calitate?%2. De aceea albul nu poate fi genul zăpezii sau al lebedei. De 
asemenea, știința este un relativ, dar binele și frumosul sunt o calitate. 
De aceea binele sau frumosul nu poate fi genul științei, întrucât genurile 
relativului trebuie să fie şi ele relative, ca, de exemplu, în cazul dublului: 


339 Precum albul nu este genul esenţial al zăpezii, tot așa automişcarea nu aparține 
esenţial sufletului — amândouă concepţii platonice. Așadar, vom cerceta cu toată grija 
dacă pretinsul gen este cu adevărat genul pe care îl căutăm. 

340 Dacă formulăm definiția unui accident, constatăm că el nu poate fi gen. Genul 
aparține necesar lucrului, în timp ce accidentul prin definiţie este contingent, adică poate 
să aparțină și să nu aparțină unui lucru. 

341 În aceeași categorie. Nu se poate ca genul și specia să aparțină la două categorii 
diferite. 

342 Genul unei substanțe este tot o substanţă, o „substanţă a doua“, de al doilea 
grad, nu o calitate, un relativ. Tot așa genul calității trebuie să fie tot o calitate, de exemplu, 
albul și culoarea și aşa mai departe. 

multiplul, ca gen al dublului, este el însuși un relativ. La drept vorbind, 
penul trebuie să cadă în aceeași diviziune ca și specia. Dacă specia este 
o substanţă, și genul trebuie să fie o substanță, și dacă specia este o 
calitate, și genul trebuie să fie o calitate; așa, de exemplu, dacă albul 
este o calitate, și culoarea trebuie să fie, și aşa mai departe. 

Apoi, este de văzut dacă este necesar sau este posibil ca genul să 
participe la lucrurile care îi aparțin?%3. A participa înseamnă: a admite 
definiţia termenului la care un lucru participă. Este evident deci că 
speciile participă la genuri, dar genurile nu participă la specii, căci specia 
admite definiţia genului, dar genul nu admite pe aceea a speciei3%%. Prin 
urmare, trebuie să vedem dacă un anumit gen participă sau poate 
participa la o specie; de exemplu, dacă admițând că ceva este genul 
ființei şi unului, urmează că genul participă la specii. Căci ființa și unul, 
deci și definiţia lor, sunt enunțate despre toate lucrurile?45. 

Mai departe, este de văzut dacă o specie dată este enunțată ca 
adevărată despre ceva, în timp ce genul nu este enunțat ca adevărat; de 
exemplu, dacă fiinţa sau cognoscibilul au fost afirmate ca gen a ceea ce 
este obiect de opinie. În adevăr, nefiinţa a fost afirmată ca gen a ceea ce 
este obiect de opinie, căci multe lucruri care nu fiinţează pot fi obiecte 
de opinie. Dar este evident că fiinţa și cognoscibilul nu pot fi enunțate 
despre neființă. Prin urmare, fiinţa și cognoscibilul nu sunt genul a ceea 
ce este obiect de opinie3%5. Căci lucrurilor cărora le aparține specia 
trebuie să le aparţină și genul. 

Tot așa este de văzut dacă ceea ce trebuie să aparțină unui gen 
poate să nu aparţină nici uneia din speciile lui. Nu se poate însă ca ceea 
ce nu aparține nici uneia din specii să aparțină totuși genului, afară numai 
dacă nu este vorba de vreuna din speciile rezultate din prima diviziune%7 


343 Adică la specii, cum se va preciza mai jos. 

344 Specia participă la gen („omul este un animal“), dar genul nu participă la specii 
(„animalul nu este un om“). 

345 „Unul“ și „ființa“ nu cad sub un gen, fiindcă nu există un gen superior lor, ci 
ele sunt genuri supreme care aparțin oricărui lucru, sunt adică termeni „transcendentali“, 
în sensul scolastic de valabili despre orice lucru. 

346 Fiinţa și cognoscibilul („a fi obiect de știință“) nu pot fi genul opiniei. Căci 
opinia se raportă și la ființă şi la neființă, deci nu numai la ființă ca știința; deci despre 
opinie se afirmă și ființa şi neființa. 

347 Speciile rezultate din cea dintâi divizare a genului, fiecare specie putând fi 
subdivizată. Speciile primei diviziuni participă numai la gen, celelalte subdiviziuni 
participă și la speciile intermediare între ele şi gen. 

— acestea participă numai la gen. Dacă s-a afirmat mişcarea ca genul 
plăcerii, trebuie să vedem dacă plăcerea nu este nici o deplasare, nici 
o alterare, nici vreo alta din speciile date de mișcare. În acest caz. este 
evident că nu poate participa la nici una din specii şi deci nici la gen, 
fiindcă ceea ce participă la un gen trebuie să participe la vreuna din 
specii. Prin urmare, plăcerea nu poate fi o specie de mișcare, și deci 
nu poate fi atribuită nici uneia din mișcările individuale ale vreunei 
specii. Căci individualul participă și el la gen și la specie. Astfel omul 
individual participă la om și la animal. 

Mai departe, este de văzut dacă termenul care trebuie să aparțină 
unui gen are o sferă mai largă decât genul”, cum, de exemplu, ceea ce 
poate fi obiect de opinie are o sferă mai largă decât ființa. În adevăr, 
obiect de opinie poate fi deopotrivă fiinţa și nefiinta, și astfel ceea ce 
este obiect de opinie nu poate fi o specie a ființei, întrucât sfera genului 
este totdeauna mai largă decât aceea a speciei. 

De asemenea, este de văzut dacă specia și genul au aceeași sferă; 
de exemplu, dacă din două predicate valabile pentru toate lucrurile, cum 
sunt ființa și unul, acesta este considerat ca specie, celălalt ca gen. Dar 
ființa şi unul se aplică tuturor lucrurilor, așa încât nici unul nu este genul 
celuilalt, deoarece ele au aceeași sferă. Același lucru este adevărat 
dacă afirmăm că primul şi principiul sunt unul genul celuilalt. Căci 
principiul este primul și primul este principiul, așa încât sau cele două 
nume sunt unul și același lucru, sau nici unul nu este genul celuilalt. 
Regula generală pentru toate aceste cazuri este că genul are o sferă mai 
largă decât specia şi diferenţa. În adevăr și diferenţa are o sferă mai mică 
decât genul350. 


348 Specia nu poate avea o sferă mai largă decât genul, de aceea — cum am văzut 
în exemplul de mai sus — fiinţa nu este genul opiniei, fiindcă opinia este genul ființatului 
şi neființatului. 

49 0 convingere fundamentală a lui Aristotel este că așa-numiții „termneni 
transcendentali“ nu pot fi unii față de alții ca speciile față de gen, ci toți sunt genuri 
ireductibile, deopotrivă de universale (unul, ființa, adevărat, bun). „Transcendentalii“ sunt 
„Predicate valabile pentru toate lucrurile“. 

350 Aristotel formulează o regulă generală: genul are o sferă mai largă decât specia 
și diferenta, căci diferenţa este aceea care, adăugată genului, produce specia. Este de văzut 
dacă regula aceasta este totdeauna valabilă, de exemplu, dacă bărbat și femeie, ca specii 
ale omului, se aplică şi la alte animale. 

Este de văzut, de asemenea, dacă, la lucrurile care nu sunt diferite 
specific, genul atribuit lor nu este sau nu pare că este valabil pentru 
vicunul din ele, sau, în cazul că vrem să fim afirmativi, dacă este valabil 
pentru vreunul. Căci genul este unul şi același pentru toate lucrurile care 
nu se deosebesc specific. De aceea, dacă s-a dovedit că este genul unuia 
«in lucruri, este evident că este genul tuturor, iar dacă s-a dovedit că nu 
«ste genul unuia. evident că nu este al nici unuia. Aşa, de exemplu, dacă 
cineva, după ce a admis „linii insecabile“, ar susține că genul lor este 
„indivizibil“. Căci liniile care permit diviziunea nu au acest gen, 
deoarece aceste linii nu se deosebesc specific de celelalte nedivizibile. 
În adevăr, toate liniile drepte nu se deosebesc specific unele de altele35!. 


2 
<Alte locuri comune privitoare la gen și la specie> 


Trebuie să luăm seama dacă specia dată nu aparține altui gen, care 
mci nu cuprinde genul dat, nici nu-i este subordonat; de exemplu, dacă 
s-a afirmat că știința este genul dreptăţii. Căci, în cazul de faţă, genul 
dreptăţii este virtutea, şi nici unul dintre cele două genuri nu cuprinde 
pe celălalt. Așadar, știința nu poate fi genul dreptăţii?52. Căci ori de câte 
ori o specie este subordonată la două genuri, se pare că unul este cuprins 
în celălalt. Totuși, acest principiu ne pune uneori în încurcătură: unii?’ 
consideră prudența ca o virtute şi totodată ca o ştiinţă, fără ca vreunul 
din cele două genuri să fie cuprins în celălalt. Desigur. nu toată lumea 
admite că prudenta este o știință. Dar, chiar dacă s-ar recunoaște ca 
adevărată această propoziţie35%, se pare că este necesar cel puţin ca 


351 Genul „liniilor insecabile“ nu este „indivizibilul“ sau „insecabilul'“, fiindcă 
liniile insecabile, ca și cele secabile (divizibile), aparțin deopotrivă genului „linie“. 

352 Continuând cercetarea locurilor comune privitoare la gen, capitolul 2 începe 
prin a aplica o convingere fundamentală a lui Aristotel, anume că nici o specie nu poate 
să aparțină la două genuri diferite, nesubordonate unul altuia. Dreptatea nu poate avea 
ca gen și știința, fiindcă genul ei recunoscut de morală este virtutea. 

353 Este oare o aluzie la Platon sau la Socrate? Însuși Aristotel în Etica Nicomahică 
pare să admită că prudenta este o ştiinţă. 

354 Propoziția că prudența (ġpóvnors) este o știință. 

genurile aceluiași lucru să fie subordonate unul altuia sau ca amândouă 
să fie subordonate unui aceluiași gen, aşa cum se întâmplă cu virtutea 
și ştiinţa. Ele se subordonează aceluiași gen, căci fiecare dintre ele este 
o stare şi o dispoziţie55. Așadar, trebuie să luăm seama dacă nici unul 
din aceste două raporturi nu revine genului dat. Căci, dacă genurile nici 
nu sunt subordonate unul altuia, nici nu sunt amândouă subordonate 
aceluiași gen, atunci genul luat nu este adevăratul gen. 

Trebuie, de asemenea, să observăm și genul genului dat și tot așa 
mai departe, mergând spe genul cel mai înalt, pentru ca să vedem dacă 
toate pot fi enunțate despre specie și dacă îi sunt atribuite esenţial. Căci 
toate genurile superioare trebuie să fie atribuite esenţial speciei. Dacă 
într-un loc nu se întâlnește acest acord, este evident că genul dat nu este 
cel real. 

[De asemenea, este de văzut dacă însuși genul dat sau unul din 
genurile superioare participă la specie. Căci genul superior nu participă 
la nici unul inferior]256. 

Cel care respinge o teză trebuie să aplice această regulă în felul 
arătat, iar cel care stabilește teza, dacă i se admite că genul dat aparține 
speciei, şi totuşi există îndoială că îi aparţine cu adevărat, este de ajuns 
Să arate că unul din genurile superioare îi aparține esenţial speciei. Căci, 
dacă unul dintre ei îi este atribuit, vor fi atribuite esenţial speciei toate 
genurile superioare şi inferioare, care sunt enunțate despre ea, aşa încât 
şi genul enunțat despre ea trebuie să-i fie atribuit esențial. Dar faptul că, 
dacă unul din genuri, fiindu-i atribuit, toate celelalte, o dată enuntate, 
îi sunt de asemenea atribuite esenţial, trebuie să fie constatat pe calea 
inducției?” 


355 Pentru ca o specie să participe la două genuri, este nevoie ca cele două genuri 
să fie subordonate unul altuia sau să fie amândouă subordonate unui al treilea, ceea ce 
se întâmplă în exemplul dat: ştiinţa şi virtutea se subordonează genului de stare (čġtç = 
habitus) sau dispozitiei (&tdðcors). Este însă de văzut dacă Aristotel respectă, în această 
subordonare, principiul ca specia și genul să aparțină aceleiași categorii. Aristotel consideră 
starea și dispoziţia, și calități (Categorii, cap. 8) și relaţii (Categorii, cap. 7). S-ar putea 
ca, sub forma de calități, să îmbrăţișeze virtutea, dar nu și știința, care este un relativ al 
obiectului ştiut. 

356 Nu participă, fiindcă are o sferă mai largă. 

357 Metoda inducției este metoda principală a dialecticii, fiindcă locurile comune 
sunt dovedite mai mult prin cercetarea cazurilor particulare, prin exemple. 

Dacă însă respondentul se îndoiește în chip absolut că genul 
desemnat îi aparţine speciei, nu este de ajuns dovada că unul din genurile 
superioare este atribuit speciei. Astfel, bunăoară, dacă s-a hotărât ca gen 
al mersului deplasarea358, nu este de ajuns, pentru a dovedi această 
«nuntare, de a arăta că mersul este o mișcare, deoarece există şi alte 
mişcări, ci trebuie să se arate şi că mersul nu aparţine la nici una din 
mișcările dobândite prin diviziune, în afară de deplasare. Căci ceea ce 
participă la gen trebuie să aparțină la una dintre speciile dobândite prin 
piima diviziune35% a genului. Prin urmare, dacă mersul nu participă nici 
la creştere, nici la scădere. nici la celelalte specii ale mişcării, este de la 
sine înțeles că trebuie să participe la deplasare, și astfel deplasarea 
trebuie să fie genul mersului. 

Tot așa, este de văzut la lucrurile unde specia dată este enunțată 
ca gen36%, dacă genul desemnat, ca și genurile superioare, sunt atribuite 
esenţial lucrurilor despre care a fost enunțată specia. Dacă într-un loc 
oarecare nu se potriveşte această atribuire, evident că genul desemnat 
nu este cel adevărat. În adevăr, dacă el ar fi genul, atunci toate genurile 
superioare şi el însuşi vor fi enunțate esenţial despre lucrurile cărora li 
se atribuie esenţial specia. Această regulă este aplicabilă la respingerea 
tezei, dacă genul nu este atribuit esenţial lucrurilor despre care este 
enunțată şi specia3€!. Ea este aplicabilă și la susținerea tezei, dacă genul 
este atribuit esenţial"62. Căci, în acest caz, urmarea va fi că despre același 
subiect vor fi enuntate esenţial genul și specia, ceea ce înseamnă că 


358 Mersul (Bă6.0:6), deplasare (opd). Despre speciile mişcării să se vadă 
Categorii, cap. 14. 

359 Subdiviziunile cele mai apropiate de gen. 

360 Adică specia nu numai că aparține unui gen, ci ea însăși este gen pentru 
subdiviziunile ei. În acest caz genul superior genului dat trebuie să aparțină și subdiviziunilor 
speciei care a devenit ea însăși gen. Pacius, comentator din epoca Renaşterii, a formulat 
următoarea regulă: când un prim termen este genul unui al doilea, toate genurile celui dintâi 
termen sunt atribuite esenţial tuturor speciilor celui de-al doilea. De exemplu, dacă viețuitoare 
este luat ca genul animalului, atunci corp, substanță, care sunt genurile superioare viețuitoarei, 
sunt atribuite esenţial omului, calului, leului. care sunt speciile animalului. 

361 Dacă genul genului nu este atribuit şi speciilor, genul va fi respins. Dacă starea 
(habitus), care este genul ştiinţei, nu este atribuită şi speciilor virtuții (dreptății, curajului, 
comportării), atunci nu putem atribui virtuții genul științei. 

362 Dacă viețuitoare este genul superior animalului, și dacă viețuitoare şi animal 
sunt valabile pentru specii (om, cal, leu etc.), atunci genul desemnat în teză este stabilit. 

acelaşi subiect stă sub două genuri. De aceea cele două genuri trebuie 
să se subordoneze unul altuia. Așadar, dacă s-a dovedit că genul voit de 
noi nu stă sub specie, este evident că specia va sta sub gen, și prin 
aceasta s-a făcut dovada că acesta este genul. 

Tot așa este de văzut dacă noțiunile3% genurilor se potrivesc 
totodată speciei şi lucrurilor care participă la specie. Căci noțiunile 
genurilor trebuie să fie enunțate despre specie și despre lucrurile care 
participă la ea. Dacă deci într-un loc oarecare nu există potrivire, este 
evident că genul desemnat nu este cel real. 

De asemenea, este de văzut dacă respondentul a considerat dife- 
renta drept gen; de exemplu, dacă a tăcut din nemuritor genul Zeului3%. 
Căci nemuritor este diferenţa fiinţei vii, deoarece printre ființele vii unele 
sunt muritoare și altele nemuritoare. Este evident că în acest caz s-a 
comis o eroare, deoarece diferenţa nu poate fi gen pentru nic: un lucru. 
Că acesta este adevărul, se înțelege de la sine. Căci diferența nıcı unui 
lucru nu exprimă esenţa, ci mai degrabă o calitate, ca „mergând“ și „pe 
două picioare“. 

Mai departe, este de văzut dacă respondentul a primit diferența 
în gen?65; de exemplu, neperechea în număr. Căci nepereche este o 
diferenţă a numărului, nu o specie. De asemenea, se pare că diferența 
nu participă la gen, căci ceea ce participă la gen este sau specie sau 
individ, în timp ce diferenţa nu este nici specie, nici individ. Prin urmare, 
este evident că diferenţa nu participă la gen. De aceea, nepereche nu 
poate fi o specie, ci o diferenţă, ca atare ea nu participă la gen. 

Mai departe, este de văzut dacă respondentul a primit genul în 
specie3%5, luând, de exemplu, contactul drept continuitate?67 sau 


363 Noţiunile sau definitiile (àóyot). Aristotel aplică acelaşi termen pentru noţiune 
și definiție. Dacă genul primului termen se aplică și celui de-al doilea, tot aşa se va 
întâmpla cu definiția termenilor. 

364 Diferenţa (î Biadqopa) nu este niciodată gen, fiindcă ea nu exprimă o notă 
esențială, ci o calitate, de exemplu, neperechea nu este numărul, ci o diferență (calitate) 
a lui. Dacă diferenţa nu este nici gen, nici specie, ea contribuie, adăugată genului, la 
producerea speciei. 

365 Diferența transformată în specie. 

366 Genul nu este în specie, adică nu este subordonat speciei, aşa cum specia este 
subordonată genului. 

367 Contiguitatea, contactul (Tò ¿xópevov) este genul continuității (tò ouvex€c), 
nu invers. 

amestecul drept contopire3%, sau ca Platon definiția schimbării locale 
drept deplasare3%”. În adevăr, nu este necesar ca contiguitatea să fie 
continuitate, ci, mai degrabă invers, ca continuitatea să fie contiguitate. 
Căci nu tot ce este în contact este continuu, dar tot ce este continuu este 
tu contact?70. Tot aşa în celelalte cazuri. Nu orice amestec este contopire 
(căci amestecul materiilor uscate nu este contopire), și nu orice 
schimbare locală este deplasare. Așa, de exemplu, mersul nu este o 
Jeplasare. Căci deplasare se spune de obicei despre lucrurile care își 
-chimbă locul în mod mecanic, în felul lucrurilor neînsufleţite. În 
-azurile citate specia are o sferă mai largă decât genul, în timp ce ar 
ırebui să fie invers. 

De asemenca, este de văzut dacă respondentul nu a primit diferența 

+ specie, făcând, de exemplu, pe nemuritor totuna cu Zeul57!. În acest 
:32, ar urma cu necesitate ca specia să aibă o sferă [egală sau] superioară 
„iferenței. Aceasta nu se poate. Căci totdeauna diferenţa are o sferă egală 
"2 superioară speciei. Mai departe, este de văzut dacă respondentul a 
' -mit genul în diferenţă, susținând, bunăoară, că culoarea este esenţial 
n concentrare a vederii sau că numărul este nepereche372. 

Tot așa este de văzut dacă respondentul a luat genul drept dife- 
-ență. Căci se poate întâmpla să formulăm propoziţii de felul acesta: 
amestecul este diferenţa contopirii sau schimbarea de loc este diferența 
deplasării. Toate aceste cazuri trebuie să fie apreciate după aceleași 


368 Tot așa amestecul (uî£6) este genul contopirii (kpâotc), care este amestecul 
lichidelor. Termenul de kpâo:c va lua un sens universal în cosmologia stoică. 

369 Aristotel face rezerve faţă de definiţia schimbărilor locale (î kară tónov 
„€rafoN'i) ca deplasare (þopá) admisă de Platon în Theaitetos 181 d. Dar Aristotel însuși 
nu este străin de această definiţie (Fizica V, 2, 226 a). 

310 Deci contiguitatea are o sferă mai mare decât continuitatea. Urmează precizarea 
«aportului de gen și sferă și la celelalte două exemple: a) amestec—contopire; b) schimbare 
iocală—leplasare. Mersul nu este o deplasare, o mișcare mecanică. 

+] „A primi diferența în specie“ înseamnă a face din diferență o specie, sar din 
specie genul diferenței, întocmai cum mai sus „se primea diferența în gen“. adică se făcea 

tn diferenţă o specie. Astfel se face din nemuritor, care este o diferență a Zeului, o specie 

a genului Zeu. Aceasta nu se poate. O diferență făcută specie și o specie făcută gen sunt 
v imposibilitate. Căci nu specia are o sferă superioară sau egală diferenţei, ci diferenţa are 
v sferă superioară sau cel mult egală sferei speciei. 

372 Diferenţa are o sferă mai mică decât genul căruia îi aparține. Dacă inversăm, 
genul devine o specie a diferenţei, cum, de exemplu, numărul (genul) se confundă cu 
nepereche (o determinare a numărului) 

principii, căci lucrurile comune sunt aici aceleași. În adevăr, genul 
trebuie totdeauna să aibă o sferă mai largă și să nu participe la dife- 
rență?73. Dar dacă el este luat ca mai sus*%, nu i se aplică nici una din 
cele două condiţii; de aceea genul are o sferă mai mică decât diferența 
şi participă la diferenţă. 

De asemenea, dacă nici una din diferenţele genului nu este enun- 
tată despre specia dată, nici genul nu este enuntat despre ea. Astfel, de 
exemplu, despre suflet nu este enunțat nici pereche, nici nepereche, deci 
nici număr3'5. Mai departe, este de văzut dacă specia este de la natură 
anterioară genului şi dacă, o dată cu ea, face să dispară genul. Căci se 
pare că se întâmplă contrariul*!€. 

Tot așa, dacă putem despărţi specia de gen și de diferență?””, ca, 
de exemplu, sufletul de mișcare și opinia de adevăr și fals, atunci nici 
unul din termenii desemnaţi nu poate fi gen sau diferenţă. Căci genul şi 
diferenţa trebuie să fie totdeauna prezenţi oriunde apare specia. 


3 
<Alte locuri comune privitoare la termenii contrari, derivați şi 
înrudiți> 


Mai departe, să cercetăm dacă ceea ce se cuprinde într-un gen 
participă sau poate participa la un contrar al genului. În acest caz, unul 
şi același lucru ar participa în acelaşi timp la termeni contrari, întrucât 
el nu se lipsește de genul său şi totuși el participă sau poate participa 
la un gen contrar*/5. Mai departe, este de văzut dacă specia participă 
la ceva care nu poate aparţine lucrurilor cuprinse în gen. Dacă, de 


373 Adică să nu fie subordonat diferenţei, având o sferă mai mică decât diferenţa. 

374 122 b, la sfârșit. 

375 Din nou Aristotel respinge teoria platonicianului Xenocrate, după care sufletul 
ar fi un număr ce se mișcă prin sine. 

316 Distrugerea genului atrage distrugerea speciei, nu invers. Specia nu este deci 
înaintea genului. 

371 Dacă putem înţelege specia independent de gen și de diferență, aceştia nu sunt 
genul și diferenţa speciei. 

378 Este cazul opiniei (óga), care poate fi adevărată și falsă, fără ca această dublă 
participare să fie absurdă. 

exemplu, sufletul participă la viaţă, dar nici un număr nu este viu, 
sufletul nu poate să fie o specie a numărului37?. 

Trebuie să cercetăm şi dacă specia este omonimă genului, 
servindu-ne în acest caz de principiile elementare care au fost dezvoltate 
ia cercetarea omonimelor?%0. În adevăr, genul și specia sunt sinonime?8l. 
Deoarece oricare gen are mai multe specii, trebuie să vedem dacă este 
imposibil ca să aparţină genului desemnat o altă specie decât aceea dată. 
Dacă nu aparţine, este evident că pretinsul gen nu este cel adevărat". 

De asemenea, este de văzut dacă respondentul nu a prezentat ca 
ven un termen metaforic, de exemplu, dacă nu a denumit cumpătarea?85, 
„ armonie. Oricare gen este enunțat despre speciile sale în sens propriu, 
în timp ce armonia este enunțată despre cumpătare nu în sens propriu, 
ci în sens figurat. Căci armonie se întâlneşte numai la sunete. 

Mai departe, este de văzut dacă specia posedă un contrar. Cerce- 
tarea trebuie să fie întreprinsă în mai multe feluri. Întâi se ridică 
intrebarea: dacă contrarul se află în acelaşi gen cu specia. în timp ce 
specia nu are contrar. În adevăr, contrarul trebuie să se afle în același 
“en. dacă genul nu are nici un contrar?8%. Dacă însă genul are un contrar, 
trebuie să vedem dacă contrarul speciei se află în genul contrar. Aceasta 
trebuie să aibă loc dacă genul posedă un contrar. Inductia va da la lumină 
fiecare din aceste cazuri?85. 


379 Aristotel repetă atacul împotriva teoriei lui Xenocrate (vezi capitolul precedent). 

380 Vezi aici cartea 1, 15, unde se cercetează locurile comune ale omonimiei. 

381 Vezi definiţia sinonimelor în Categorii, cap. 1, unde omul și boul sunt sinonime 

n sensul că amândoi sunt animale. În acest sens, specia și genul sunt sinonime, deşi genul 
«ste afirmat nu numai despre o specie a lui, ci despre toate speciile. 

382 Este deci imposibil ca un gen să aibă o singură specie. 

383 Cumpătarea, echilibrul (ow$poovvn). 

384 În Categorii 11, Aristotel arată că raporturile de contrarietate ale speciilor față 
„e gen sunt trei: „Pe lângă aceasta, este necesar ca, în toate cazurile, contrarii să aparțină 
ori aceluiaşi gen, uri la genuri contrare, or să fie ei înşişi genuri. Alb și negru apartin 
aceluiaşi gen, care este aici culoarea; justiție şi injustiţie la genuri contrare, pentru prima, 
virtutea și pentru a doua, viciul; pe când binele și răul nu aparțin unor genuri, ci sunt ele 
însele genuri pentru altceva“. 

35 Cităm exemplul dat de Sylvester Maurus, Aristoteles Opera L, 1668: „înclinarea 
naturală spre bine nu stă în genul virtute, căci contrarul virtuţii este viciul. Ar trebui atunci 
ca şi înclinarea naturală spre viciu să stea în genul viciu. Nu se întâmplă aşa, căci viciul 
nu poate fi natural“. 

De asemenea, este de văzut dacă contrarul speciei nu se află abso- 
lut în nici un gen, ci este el însuși un gen, cum este, de exemplu, binele. 
Dacă acesta nu se află în nici un gen, nici contrarul său nu se va afla 
într-un gen, ci va fi el însuşi un gen; așa este cazul binelui și răului: nici 
unul dintre ei nu se află într-un gen, ci amândoi sunt un gen3%6. 

Mai departe, este de văzut dacă există un contrar și al genului și 
al speciei, și dacă unii contrari au un intermediar iar ceilalți nu au. Dacă 
genurile au un intermediar, și speciile au unul, iar dacă speciile au un 
intermediar, şi genurile au unul, ca, de exemplu, la virtute și viciu”? , 
dreptate și nedreptate?%8. O obiecţie împotriva acestei afirmaţii este că 
sănătatea și boala nu au nici un intermediar, dar binele și răul au unul:8?. 

Tot așa, este de văzut dacă și genul și specia au un intermediar, 
dar nu unui la fel în amândouă cazurile, ci într-un caz este exprimat 
printr-o negatie, iar într-altul — printr-un subiect?%. Este însă probabil 
că în amândouă cazurile intermediarul va fi la fel; ca, de exemplu, la 
virtute și viciu, pe de o parte, la dreptate și nedreptate, pe de altă parte. 
În adevăr, în amândouă cazurile, intermediarul va fi exprimat printr-o 
negatie’?! 

Mai departe, dacă genul nu posedă contrar, este de văzut nu numai 
dacă contrarul speciei se află tot acolo. Căci în genul în care se află 
extremi, tot acolo se află și intermediarul, cum se constată la alb și la 
negru. Culoarea este totodată genul acestora şi al culorilor intermediare. 
O obiecţie împotriva acestor stări de lucruri este faptul că prea putinul 
şi prea multul aparţin aceluiaşi gen, răului, în timp ce moderatul!, 
intermediarul dintre cei doi, nu aparține răului, ci binelui3%2. 


386 Vezi mai sus, la nota 384, sfârşitul citatulu din Categorii 11. 

387 Virtutea şi viciul sunt genuri. 

388 Dreptatea şi nedreptatea sunt specii. 

389 Aristotel se înșală afirmând că între boală şi sănătate nu există tranziţii. Tot aşa, 
el n-a recunoscut intermediari între orbire (privaţie) şi vedere (posesie), deşi există tranziţii 
şi aici (Categorii 10). 

390 Adică printr-o afirmaţie. 

391 Între virtute şi viciu (genuri) există un intermediar negativ (ceea ce nu este nici 
virtute, nici viciu), între dreptate și nedreptate (specii) există de asemenea un intermediar 
negativ (ceea ce nu e nici drept, nici nedrept). 

392 Obiecţia pare o excepţie la regula că acolo unde sunt extremi sunt și inter- 
mediarul sau intermediarii. 

De asemenea, trebuie să cercetăm dacă genul are vreun contrar, 
nu însă dacă are și specia. Căci dacă genul are vreun contrar, are și specia 
un contrar; de exemplu, virtutea este contrarul viciului și dreptatea este 
contrarul nedreptăţii. Dacă cercetăm şi alte cazuri, trebuie să constatăm 
cu evidenţă aceeași stare de iucruri. O obiecţie împotriva acestei stări 
de lucruri este cazul sănătăţii și bolii. Orice sănătate este absolut contrară 
tolii, în timp ce orice boală particulară, care este o specie de boală, nu 
uste contrară nici uneia: de exemplu, febra, durerea de ochi39%, sau alte 
boli. 

Toate aceste diferite feluri de cercetare trebuie să fie aplicate 
pentru respingerea unei teze. Dacă genul nu îndeplineşte condițiile 
arătate, este evident că termenul desemnat nu este genul adevărat. În 
schimb, pentru stabilirea unei teze sunt valabile trei procedee. Întâi, 
trebuie să cercetăm dacă contrarul speciei se află în genul arătat, în timp 
ce genul nu posedă un contrar. Dacă contrarul se află în gen, este de la 
sine înţeles că tot acolo se află şi specia în chestiune“%. Al doilea, 
trebuie să cercetăm dacă intermediarul se află în genul arătat, căci cine 
conţine intermediarul conţine și extremele3%5. Al treilea, când genul 
posedă un contrar, trebuie să cercetăm dacă specia contrară se află în 
genul contrar, căci dacă ea se află în acest gen, se înțelege de la sine 
că specia în chestiune se află în genul în chestiune*%6. 

De asemenea. trebuie să cercetăm formele derivate și noțiunile 
înrudite, pentru a vedea dacă termenii se comportă la fel, fie că 
respingem o teză, fie că o stabilim. Căci un termen care aparține unuia 
aparţine în același timp tututor, iar dacă nu aparține unuia, nu aparține 
nici unuia. Așa, de exemplu, dacă dreptatea este o ştiinţă, tot așa „în chip 
drept“ este „în chip ştiinţific“, iar „omul drept“ este un „om de știință“. 
Şi invers, dacă unul din termeni nu se comportă aşa, nici ceilalţi nu se 
comportă. 


393 Aristotel nu se dă în lături de a vedea excepţia de la regulă. 

394 Dacă albul stă în genul culoare, care nu are contrar, atunci și contrarul albului, 
negrul, se află în același gen. 

395 Dacă cenușşiul, care este intermediar între alb şi negru, se află în genul culoare, 
în acest gen se află şi extremi. 

39 Dacă laşitatea se află în genul viciului care este contrarul genului dreptăţii, se 
înțelege uşor că și specia, curajul, se află în genul virtuţii. 

<Diferite locuri comune privitrora la relații, la devenire, la 
opuși etc > 


Mai departe, trebuie să ne îndreptăm atentia spre lucrurile care stau 
într-un raport asemănător. Așa, de exemplu, între plăcut și plăcere există 
același raport ca între util și bine. fiindcă fiecare din cei doi produce 
pe celălalt. Dacă plăcerea este esenţial un bine, și plăcutul va fi util. Căci 
este evident că plăcutul va produce un bine dacă plăcerea este un bine". 

Tot aşa stau lucrurile la naştere şi distrugere. Astfel, dacă a clădi 
este o acţiune, a fi clădit este a fi acţionat, iar dacă a învăţa este a-și 
aminti, a fi învăţat este de asemenea a-şi fi amintit, şi dacă a fi dizolvat 
este a fi distrus, a fi fost dizolvat este a fi fost distrus, şi disoluția este 
distrugere3%. 

Tot aşa stau lucrurile cu ceea ce produce naştere şi distrugere ca 
și cu capacitățile şi întrebuinţările lor; în genere, fie că respingem, fie 
că stabilim o teză, trebuie să cercetăm orice caz de asemănare în felul 
arătat la naștere și distrugere. În adevăr, dacă ceea ce produce distrugere 
produce disoluţie, atunci a fi distrus este a fi dizolvat; iar dacă ceea ce 
produce naştere este un creator, atunci a fi născut este a fi creat, și 
naşterea este o creaţie". Tot aşa și cu capacitățile“ și întrebuințările 
lor. Dacă orice capacitate este o dispoziţie, a fi capabil este a fi dispus, 
iar dacă întrebuințarea a ceva este o activitate, atunci a întrebuința este 
a fi activ și a fi întrebuințat este a fi fost activ. 

Dacă opusa speciei este o privaţie, putem respinge o teză“! în 
două feluri. Întâi, este de cercetat dacă opusa se află în genul desemnat, 
căci privatia sau nu se află absolut niciodată în același gen sau, cel puţin, 


%97 Aristotel recurge adesea la asemănarea prin proporție: plăcutul este faţă de 
plăcere ca utilul faţă de bine, căci plăcutul este cauza plăcerii, cum utilul (wediuoy) este 
cauza binelui (dya86v). Și cum binele este genul plăcerii, tot aşa utilul este genul 
plăcutului. Plăcerea este o specie a binelui şi plăcutul, o specie a utilului. 

398 Aristotel continuă să cerceteze raportul de proporție: dacă a clădi este a actiona, 
a fi clădit este a fi acționat etc. 

99 Creaţie, producere = noinoic, deosebit de naștere, devenire = yeveoc. 

a Capacitate = 6uvapis (plural = 5uvăpeic) este o dispoziţie = BraGeouc. 

40: În ce priveşte genul speciei. 

nu se află în genul cel mei apropiat42. Dacă, de exemplu, genul proxim 
pentru vedere este senzaţia, atunci orbirea nu va fi o senzaţie. Al doilea, 
«dacă privaţia este te" dată opusă genului şi speciei, dar privația opusă 
speciei nu se află în opusul genului, atunci nici specia desemnată nu 
poate să se afle în genul desemnat!” . Cine, în discuţie, respinge o teză, 
trebuie să aplice locul comun în felul arătat acum. Dar cine vrea să o 
stabilească, trebuie să-l aplice într-un singur fel: dacă specia opusă se 
află în genul opus, atunci cealaltă specie trebuie să se afle în celălalt gen. 
De exemplu, dacă orbirea este o lipsă de senzaţie, vederea este o 
senzaţiet0%. 

De asemenea, la negaţii trebuie să procedăm inversând termenii, 
ușa cum am arătat la accident*'5. Astfel, de exemplu, dacă plăcutul este 
»senţial un bine, ceea ce nu este un bine este neplăcut. Altminteri, s-ar 
nutea ca ceva care nu este un bine să fie plăcut. Dar este imposibil, dacă 
binele este genul plăcutului, ca ceva care nu este un bine să fie plăcut. 
Căci termenului căruia nu-i aparţine genul nu-i aparţine nici vreuna din 
speciile lui. Şi acela care vrea să stabilească o teză trebuie să respecte 
acelaşi procedeu. Căci, dacă ceea ce nu este un bine nu este nici plăcut, 
ceea ce este plăcut este un bine, așa încât binele este genul plăcutului. 

Dacă specia este un relativ, trebuie să cercetăm dacă şi genul este 
la fel. Căci, dacă specia aparţine relativului, și genul aparţine de 
asemenea, ca, de exemplu, dublul și multiplul care aparțin amândoi 


402 Privaţia şi posesia nu se află în acelaşi gen, sau în genuri apropiate, ci în genuri 
deosebite. De aceea orbirea nu va fi niciodată o specie a senzației, cum este vederea, ci 
 insensibilitate. 

403 AI doilea caz este mai complicat, căci privaţia și posesia se aplică la gen și 
specie. Vom avea patru termeni, formând două grupe de posesie-privaţie: senzaţie- 
nesenzatie (gen) şi știintă-ignoranță. Al doilea se opune primului şi al patrulea — celui 
de-al treilea. Dacă opusa speciei (ignoranta) nu se atlă în opusa genului (nesenzaţie). dacă 
deci ignoranta nu este o lipsă de senzaţie, atunci nici știința nu este o specie de senzatie. 
Aceasta în ce priveşte respingerea tezei. 

404 Pentru stabilire, există de asemenea o proporţie între două grupe de opoziţie 


posesie-privaţie, numai că. de data aceasta, dacă orbirea este o specie de lipsă de senzatie, 


vederea este o specie de senzaţie. 

405 Cartea a Il-a, cap. 8, 113 b, referitoare la negaţie prin conversiunea termenilor. 
Dacă plăcutul este o specie a binelui, ceea ce nu este bine (negația genului) nu poate primi 
caracterul unei specii a binelui, adică a plăcutului, ci a unei specii a genului contrar, a non- 
binelui, adică a neplăcutului. 

relativului%%6. Dar, dacă genul este un relativ, nu este necesar ca și specia 
să fie un relativ: astfel, știința este un relativ, dar gramatica nu este. Sau 
poate că cele spuse înainte nu sunt așa. În adevăr, virtutea este esenţial 
frumoasă și bună, dar, în timp ce ea este un relativ”7, binele și frumosul 
nu sunt relative, ci calități. 

De asemenea, trebuie cercetat dacă specia nu se raportă la același 
termen, fie că este luată în sine, fie că este luată subordonată unui gen. 
Dacă, de exemplu, dublul este denumit dublul jumătăţii, trebuie denumit 
şi multiplul un multiplu al jumătăţii. Altminteri multiplul nu ar ii genul 
dubluluit0?, 

Mai departe, trebuie cercetat dacă specia nu a primit denumirea 
prin raportare la același termen, adică totodată la gen și la toate genurile 
acestui gen%”. În adevăr, dacă dublul este multiplul jumătăţii, atunci 
şi „mai mult“+!0 va fi enunțat de asemenea despre jumătate, aşa încât 
dublul va primi în genere denumirile genurilor superioare prin raportare 
la jumătate. Se ridică obiecţia că nu este nevoie să raportăm un lucru 
la același termen, când este luat în sine şi când este luat subordonat unui 
gen. Așa, de exemplu, știința este denumită în raport cu obiectul știut, 
în timp ce starea și dispoziţia+!! sunt denumite nu în raport cu obiectul 
ştiut, ci în raport cu sufletul. 

De asemenea, este de văzut dacă genul și specia sunt întrebuințate 
la același caz, la genitiv, dativ sau în orice alt fel. Genul trebuie să fie 
aici de acord cu specia, cum am constatat la dublu şi la genurile sale 


40% Multiplul este genul, dublul este specia. 

407 Virtutea este un relativ, fiindcă se raportă la bunuri, de exemplu, curajul la 
anumite acte. Nu întelegem însă de ce binele și frumosul, care și ele se raportă la ceva 
şi exprimă o relaţie, sînt calităţi. Deosebirea dintre calităţi și relative este, în cazul de față, 
arbitrară. 

408 Acest loc comun este elementar. Se întelege că dacă specia, adică dublul, se 
raportă la jumătate, și multiplul, care este genul dublului, se raportă la jumătate. Așadar, 
dublul, fie că e luat în sine ca specie, fie că este luat ca specie subordonată genului, are 
acelaşi sens: raportarea la jumătate. 

409 Ceea ce este valabil pentru genul speciei este valabil şi pentru toate genurile 
genului. 

410 „Ceea ce este încă mai mult“, surplusul, este genul multiplului. 

411 Știința“ este specia, „starea“ şi „dispozitia“ sînt genul științei. „Ştiinţa“ este 
raportată la obiect, „starea“ şi „dispoziţia“ se raportă la subiect. Aristotel crede că acest 
caz este o excepție. 

superioare. Căci noi spunem că dublul, ca şi multiplul, sunt dublu a ceva 
sı multiplu a ceva. Același lucru este valabil pentru știință: ştiinţa, ca 
y genurile ei, starea și dispoziţia, este ştiinţa a ceva. Se ridică obiecţia 
că uneori nu este așa; căci noi spunem „diferit de un lucru“ și „contrar 
unui lucru“, în timp ce „altul“, care este genul acestora, se spune „altul 
decât“ ceva. În adevăr. noi spunem altul decât cutare sau cutare“12. 

Tot așa, este de văzut, la termeni relativi care sunt în același caz, 
dacă şi la conversiunea lor+!? cazul rămâne același, ca, de exemplu, 
dublul şi multiplul. Căci amândoi termenii relativi cer genitivul, atât 
iiecare în parte, cât și convertiti. În adevăr, noi spunem dublul cutărui 
lucru şi partea cutărui lucru?!4. Aceeași situaţie la știință și concepţie; 
ele sunt știința și concepția cutărui lucru, iar prin conversiune obținem 
iucrul ce aparţine cutărei științe şi concepţii!5. Dacă prin conversiune 
cazul nu este acelaşi, este evident că un termen nu poate fi genul 
„eluilalt. 

Mai departe, este de văzut dacă specia și genul au acelaşi număr 
de cazuri, ca în exemplul donaţiei şi darului. Noi spunem donația unui 
iucru și donația făcută unei persoane, și darul unui lucru şi darul făcut 
unei persoane. Darul este genul donaţici, căci donația este un dar pe care 
nu este nevoie să-l restitui. Totuși, la multe lucruri nu se constată același 
număr de cazuri. Așa, de exemplu, dublul este dublul curărui lucru, în 
timp ce mai mult și mai mare are două cazuri: mai mult și mai mare prin 
ceva și faţă de ceva. Căci tot ce este mai mult și mai mare este mai mult 
şi mai mare prin ceva şi față de cevat16. De aceea termenii în chestiune 
nu sunt genurile dublului, căci ele nu au același număr de cazuri ca și 


412 „Diferit“ (Bddopoc) şi „contrar“ (&vavTioc) se construiesc în grecește cu dativul 
(Tivi); „altul“ (Erepoc). care este genul „diferitului“ şi „contrarului“, se construieşte în 
grecește cu genilivul (mvoc = Erepoc ydp Tiw0c). 

413 Vezi despre conversiunea relativilor în Categorii 7, 6 b. 

414 „Partea“ este treimea, pătrimea, cincimea etc. a lucrului. 

415 Prin conversiune se formulează la dativ în loc de genitivul expresiei 
neconvertite. Exemplul se referă la termenii: știință (¿mto Týn) și concepţie sau credință 
(vndinț:ic). Traducerea hypolepsiei prin credință nu este cea mai potrivită. Hypolepsia 
este genul științei. Ea înseamnă orice fei de credință, de concepție, este opinia în sensul 
ce] mai general. Speciile ei sunt: știința şi opinia în sensul special (50£a). 

4le „Mai mult“, superior, ceea ce depăşeşte excesul (Vnepox1), „mai mare“ 
ineiţuwv), comparativul lui pé yas. 

specia. Se prea poate ca să nu fie adevărat fără excepţie că genul și 
specia au același număr de cazurit!?7. 

Este de văzut, de asemenea, dacă opusul relativ al speciei are ca 
gen opusul genului; de exemplu, dacă multiplul este genul dublului, 
iar submultiplul este genul jumătăţii, căci opusul genului trebuie să fie 
totdeauna genul speciei opuse. Dacă susţinem că știința este esenţial 
senzaţie“!8, va trebui să susţinem că obiectul ştiinţei este obiect sensibil. 
Nu este însă așa. Nu orice obiect de ştiinţă este sensibil, căci obiecte de 
Știință sunt și anumite obiecte inteligibile. Prin urmare, sensibilul nu este 
genul obiectului de ştiinţă, iar dacă este, nici senzaţia nu este genul 
ştiinţei. 

Unii termeni relativi sunt cu necesitate în lucrurile și prin lucrurile 
la care se raportă (aşa, de exemplu, dispoziţie, stare, simetrie. Acestea 
nu pot să se găsească decât în lucrurile la care ele se raportă)*!7. Alţi 
termeni relativi nu sunt cu necesitate în lucrurile la care se raportă420, 
dar pot să fie (așa, de exemplu, sufletul poate fi obiect de cunoaştere, 
căci nimic nu opreşte sufletul să aibă o cunoaștere de sine, dar 
cunoașterea nu este cu necesitate în suflet. Căci este posibil ca această 
cunoaștere să fie în alt lucru)“2!. În sfârşit, alți termeni relativi, în chip 
absolut, pot să nu fie în lucrurile la care se raportă (cum, de exemplu, 
contrarul nu este în contrar sau cunoașterea în obiectul cunoscut, afară 


417 Aristotel înregisterază din nou excepția. 

418 Acest pasaj a fost exploatat de către idealişti pentru a face din Aristotel un 
adversar al senzatiei şi al sensibilului, perceplivului. Pentru Aristotel, senzaţia este 
fundamentul ştiinţei, nu însă genul ştiinţei, care devine astiel o senzaţie. Ştiinţa pornește 
de la senzaţie, dar se serveşte de gândire pentru a ajunge la universal şi cauze, adică la 
„inteligibil“. 

+19 Prima clasă de relativi este aceea a relaţiilor care se află în termenii ce stau în 
relaţie, de exemplu, simetria se află în termenii simetrici. „Starea“ şi „dreptatea“ sunt, 
chiar pentru Aristotel, nu numai relativi, ci şi calităţi. 

420 A doua clasă este aceea a relativilor care nu se atlă în termenii ce stau în relaţie, 
dar pot să fie în ei. Nici până astăzi nu este admis, ca fapt fundamental, că relațiile se află 
în relativi, adică în termenii ce stau în relaţie. 

421 Cunoaşterea se află în suflet, care se poate cunoaște pe sine şi atunci cunoașterea 
se află în cel ce se cunoaște pe sine, dar sufletul poate să nu se cunoască pe sine, și atunci 
cunoașterea nu este în cel ce se cunoaște pe sine. Alexandros interpretează acest pasaj 
în alt fel: cunoaşterea nu se raportă numai la suflet, ci și la altceva. Interpretarea de 
dinainte, dată de un filolog modern, Th. Waitz, este mai verosimilă. 

munai dacă obiectul cunoscut este sufletul sau omul)'22. Mai este de 
văzut dacă nu cumva respondentul a aşezat un termen relativ4?3 într-un 
zen nepotrivit, dacă nu cumva, de exemplu, memoria este înfăţişată drept 
o persistentă a cunoașterii. Dar orice persistenţă este în lucrul care 
persistă, deci și persistenţa cunoașterii este în cunoaștere. Urmează deci 
că memoria este în cunoaştere, fiindcă este persistenţa cunoașterii. 
Aceasta este însă o imposibilitate, fiindcă orice memorie se află în 
suflett24. Locul comun cercetat se aplică tot aşa de bine la accident. Căci 
nu este nici o deosebire+?5 dacă spunem că persistența este genul 
memoriei sau spunem că este accidentul ei. În adevăr, în orice fel am 
concepe memoria ca o persistență, argumentarea arătată i se va aplica 
în Orice caz. 


5 


<Diferite locuri comune privitoare la stare, capacitate și 
afecțiuni> 
Mai departe, este de văzut dacă respondentul a subordonat starea, 
actului sau actul, stării426; de exemplu, dacă a definit senzaţia ca o 
mișcare comunicată prin corp. Căci senzaţia este o stare, iar mişcarea 


este un act. Tot așa, dacă se susține că memoria este o stare prin care se 
păstrează o concepție. Memoria însă nu este o stare, ci un act%27. 


422 Nu există relaţie care să fie cu totul (absolut) străină de termenii în relaţie; 


raportul de contrarietate se află în termenii contrari, iar cunoașterea se află, dacă o 
considerăm o relaţie, în termenii ei, adică și în obiect ca şi în subiect. 

423 O specie de relativi 

424 După Aristotel, definirea memoriei (uvriun) ca persistența cunoașterii este o 
definitie nepotrivită, fiindcă persistenta se află în lucrul ce persistă, în timp ce memoria 
se află în suflet şi poate să nu fie însoțită de cunoaștere. 

425 În ce priveşte respingerea tezei, locul acesta comun se aplică deopotrivă la gen 
şi la accident. 

420 Starea (Ec) nu poate avea ca gen actul (èvépyeta) şi invers, ci starea are ca 
gen Starea, iar acțiunea, acțiunea. Aşa, de exemplu, senzația nu este un act, ci o stare. 

427 Memoria nu este o stare, o simplă conservare a impresiilor şi gândurilor, ci este 
un act, actul de a-şi aduce aminte. 

De asemenea, se înșală acei care subordonează starea, capacității+?8 
care este legată de ea, acei care, de exemplu, definesc blândeţea ca 
stăpânirea mâniei, iar curajul și dreptatea ca stăpânirea fricii şi a dorinţei 
de câştig. Căci curajos şi blând se cheamă acel care este lipsit de pasiune, 
dar stăpân pe sine, acel care are o pasiune, dar nu se lasă condus de ea4??. 
Se prea poate ca fiecare din cele două stări să fie legată cu o astfel de 
capacitate, așa încât, dacă am fi cuprinşi de pasiune, să nu ne lăsăm 
conduși de ea, ci să o stăpânim. Dar nu în aceasta constă esenţa curajului, 
pe de o parte, a blândeţii, pe de altă parte, ci în faptul de a nu [i turburat 
de astfel de pasiuni%3. 

Tot așa, uneori tot ce este legat de specie este considerat ca genul 
ei; de exemplu, neplăcerea, ca genul mâniei și concepţia, ca genul 
credințeit”!. Cei doi termeni sunt, de bună seamă, legaţi cu numitele 
specii, dar nici unul nu este gen. Căci omul mânios are, ce e drept, un 
sentiment de neplăcere, dar neplăcerea a precedat mânia. În adevăr, nu 
mânia este cauza neplăcerii, ci neplăcerea este cauza mâniei. Prin 
urmare, mânia nu este în chip absolut o neplăcere. Pe temeiul aceleiași 
consideraţii, nici concepţia nu este o credinţă. Căci este posibil să avem 
aceeaşi concepţie fără să avem și credința corespunzătoare, ceea ce nu 
se poate dacă concepţia este o specie a credinței. Un lucru nu mai poate 
să rămână acelaşi dacă nu mai face parte dintr-o specie, întocmai cum 
același animal nu poate când să fie, când să nu fie om. Dacă am susține 
că cine are o credinţă trebuie să aibă o concepţie, atunci credința și 
concepţia ar avea aceeași sferă. Şi în acest caz, credinţa nu ar fi genul 
concepției, căci genul trebuie să aibă o sferă mai largă. 

Mai este de văzut și dacă amândouă, genul și specia, put să fie 
de la natură în același subiect. Căci unde se află specia, se află și genul. 


428 Capacitate = 5Vvapic. În acest loc comun se arată că orice capacitate care este 
legată de stare nu este genul ei. 

429 Efectele diferitelor virtuți nu constituie genul lor, care este starea (€âs) nu 
dynarnis, capacitatea. În curaj şi blândețe nu ne stăpânăm pe noi înşine ca în cumpătare. 

430 Blândeţea și curajul nu sunt pasiuni care ne turbură și care, de aceea, s-ar cere 
dominate (vezi Etica Nicomabhică VI). 

431 Durerea (huimm) nu este genu! mâniei (èpyń), cum credința, convingerea 
(mioTc), nu este genul conceptiei, credintei, opiniei (Yn6Anyic), ci sunt numai legate 
strâns: orice concepție este însoțită de convingere, dar legătura nu este indisolubilă 
Credinţa nu este genul concepţiei, cum durerea nu este genul mâniei. Putem concepe 
(Umodaufdvei v) fără să credem, să fim convinşi (moTevev). 

Astfel, culoarea se află acolo unde se află şi albul, iar știința — acolo 
unde se află gramatica. De aceea, dacă numim rușinea o teamă sau mânia 
o neplăcere, urmează că specia și genul pot să nu se afle în același 
subiect. În adevăr, rușinea se află în partea rațională a sufletului, iar 
teama în partea irascibilă, și pe de altă parte, neplăcerea se află în partea 
apetitivă (fiindcă în această parte se află și plăcerea), în timp ce mânia 
se află în partea irascibilă+2. Prin urmare, genurile arătate nu sunt cele 
adevărate, fiindcă nu pot să se afle prin natura lor în aceleași părți ale 
sufletului ca și speciile. Tot așa, iubirea, dacă se află în partea 
apetitivă, nu poate să fie un act de voință, căci orice voinţă se află în 
partea rațională. 

Acest loc comun este aplicabil şi la accident. În adevăr, accidentul 
şi ceea ce este legat de el se află în același subiect3%, așa încât, dacă ele 
nu apar în același subiect, este evident că nu este vorba de un accident. 

De asemenea, este de văzut dacă o specie participă la genul dat 
numai parțial“35. Se știe însă că o specie nu participă numai parţial la 
un gen; de exemplu, omul nu este numai parţial un animal, nici 
gramatica numai parțial o ştiinţă, și tot aşa în celelalte cazuri. Trebuie 
deci să vedem dacă anumite specii participă la un gen numai parțial, 
dacă, de exemplu, animalul trebuie să fie considerat ca fiind prin esenţă 
sensibil sau vizibil. Căci numai parţial animalul este un lucru sensibil și 
vizibil: anume este sensibil şi vizibil numai ca corp, nu și ca suflett%5. 
De aceea sensibil și vizibil nu pot fi genul animalului. 

Uneori nu s-a observat că întregul a fost subordonat părțiit”, de 
exemplu, s-a spus că animalul este un corp însufleţit. Dar partea nu poate 


432 Aristotel susține că sufletul are trei părți localizate diferit și aşezate ierarhic. 
Superior este principiul raţional (XoyoTik6v), la mijloc, principiul irascibil, al dorinţei, 
curajului (0vuoe.5€c), şi interior este principiul apetitiv (Emi0uunrikov) al atectelor. 
Această separare a functiilor sufleteşti este străină faptelor şi metodei dialectice. 

433 [ubirea, prietenia = pià ía. 

434 Mânia, ca accident, și facultatea irascibilă de care ea este legată se află în același 
subiect (sutlet). 

435 Adică în anumită privință, sub un anumit raport. 

436 Imaterialitatea sufletului este o doctrină platonică, pe care Aristotel o primește 
cu rezervă. 

437 Adică partea este arătată ca genul întregului. 

fi enunțată despre întreg sub nici un chipt%, de aceea corpul nu poate 
fi genul animalului, căci el este o partea a animalului+3” considerat. 

Este de văzut, mai departe, dacă respondentul are ceva de blamat 
sau de evitat ca fiind o capacitate sau o posibilitate**; de exemplu, dacă 
consideră pe sofist, pe intrigant și pe hoț drept acei care sunt capabili să 
pună stăpânire în ascuns pe bunul altuia. Nici unul dintre aceștia nu a 
fost numit așa, fiindcă este capabil să săvârșească una din aceste fapte. 
În adevăr, şi Zeul și omul virtuos au capacitatea de a [ace rău“! dar 
ei nu sunt răi. Răi se cheamă numai acei care fac rău printr-o liberă 
alegere a voinţei. Apoi, orice capacitate este ceva de dorit, chiar şi 
capacitatea de a face răul; de aceea le-o atribuim chiar Zeului şi omului 
virtuos. De aceea, capacitatea nu poate fi genul lucrurilor de blamat. 
Dacă nu ar fi așa, ar trebui să urmeze că ceva blamabil este de dorit și 
deci că o capacitate merită să fie blamată. 

Mai este de văzut dacă ceva valoros sau demn de a fi ales în sine 
şi pentru sine însuși a fost considerat drept o capacitate, un posibil sau 
un factor activ. Căci orice capacitate şi orice posibil sau orice factor 
activ este ales pentru altul+2. 

Sau mai este de văzut dacă un lucru care se află în două sau mai 
multe genuri a fost aşezat numai într-unul. Căci unele lucruri nu pot fi 
aşezate într-un singur gen, ca, de exemplu, înșelător şi intrigant. În 
adevăr, nici cine vrea să fie, dar nu are capacitatea, nici cine are capa- 
citatea, dar nu vrea să fie, nu este un intrigant și un înșelător, ci numai 


438 Partea nu poate fi enunțată despre întreg, dar întregul poate fi enunțat despre 
parte. 

49 Dacă nu putem enunta corpul ca genul animalului, încă mai putin putem enunță 
Sufletul ca genul sau esența animalului. 

440 Această lungă expunere a locului comun urmăreşte să ne arate că simpla 
capacitate de a face ceva, chiar rău, nu este ceva de evitat sau de blamat. Capacitatea este 
întotdeauna un bine ce trebuie să fie dorit. 

441 Afirmația că şi Dumnezeu este capabil de a face rău i-a turburat adânc pe 
teologi, deşi ea este o consecinţă logică a convingerii lui Aristotel că orice capacitate 
sau posibilitate ca atare este bună. Bună sau rea este numai voința liberă. Capacitatea de 
a face rău, ca simplă posibilitate presupune capacitatea de a face bine. Omul virtuos, deşi 
capabil de a face rău, alege liber binele. 

42 Orice posibilitate sau activitate sunt alese în vederea altui lucru, adică a binelui 
Sau a răului, nu pentru sine. 

acel care le întrunește pe amândouă. Urmează că numiții termeni trebuie 
să fie așezați nu într-un singur gen, ci în amândouă. 

Mai departe, uneori prezentăm genul drept diferenţă specifică, și 
invers, diferența specifică drept gen44%3, dacă, de exemplu, definim 
uimirea ca un exces de mirare%% și credința ca un grad de concepție. 
Dar excesul ca și gradul înalt nu sunt genuri, ci diferențe. Căci uimirea 
este considerată, de obicei, ca o mirare excesivă, şi credinţa. ca o 
concepţie de grad înalt; prin urmare, mirarea şi credința sunt genuri, iar 
excesul şi gradul înalt, diferențe. Dacă considerăm excesul și gradul înalt 
ca genuri, ar trebui ca și lucrurile neînsufleţite să aibă credință şi uimire. 
Căci grad înalt și exces a ceva se întâlnesc totdeauna la lucrurile cărora 
lc aparțin grad înalt şi exces. Așadar, dacă uimirea este un exces de 
mirare, uimirea trebuie să se afle în mirare, și, prin urmare, trebuie ca 
mirarea să fie uimită. Tot așa, credința, dacă este un grad înalt al 
concepției, trebuie să se afle în aceasta, și, prin urmare, concepția va 
crede. Ca o consecinţă a acestui răspuns ar trebui să numim gradul înalt 
ca fiind de un grad înalt și excesul ca fiind excesiv“. În adevăr, există 
o credinţă de grad înalt şi o uimire excesivă. Dar dacă credinţa este de 
grad înalt, atunci va exista un grad înalt de grad înalt. Tot aşa, dacă există 
o uimire excesivă, atunci va exista un exces excesiv. Nici unul dintre 
aceste lucruri nu poate fi primit ca adevărat, cum nu poate fi primit ca 
adevărat nici că ştiinţa este un lucru știut, nici că mișcarea este ca însăși 
un lucru mobil. 

Uneori, de asemenea, se face greșeala de a așeza o afecțiun 
subiectul afectat, considerat ca gen, cum, de exemplu, se spune că 
nemurirea este o viaţă eternă. În adevăr. nemurirea pare a fi o afecţiune 
și un accident al vieţii. Că aceasta este adevărat, se poate vedea dacă 
se admite cazul că cineva devine din muritor, nemuritor. Nimeni nu va 
spune în acest caz că acela a dobândit o altă viaţă, ci numai că viața a 
primit un nou accident sau o nouă afecţiune. Deci viaţa nu este genul 


nemuririi. 


e146 în 


443 O asemenea intervertire este falsă. 

444 Uimire, stupefacție = Ex mi nâw; mirare = 0aupaotdT1ns. 
445 Intervertirea genului și diferenţei duce la absurdități. 

446 Afecţiune, mo-ificare = Tò nos. 

441 Viaţa este subiectul sau substratul nemuririi, nu genul ei. 

Tot așa, este de văzut dacă cumva s-a făcut din subiectul unei 
afecţiuni genul acesteia“8; de exemplu, când se defineşte vântul ca aer 
în mişcare. Mai degrabă vântul este o mișcare a aerului. Căci același aer 
persistă când se mişcă și când stă în repaus. Prin urmare, vântul nu este 
nicidecum aer, căci atunci ar trebui să existe vânt, chiar când aerul nu 
se mişcă, deoarece persistă același aer care a format vântul“? , Celelalte 
cazuri asemănătoare se prezintă la fel. Chiar dacă am admite, în 
exemplul dat, că vântul este aer în mişcare+50, această concesie nu este 
valabilă pentru toate cazurile la care genul nu este cel adevărat, ci este 
valabilă numai pentru cazurile la care un anumit gen se potriveşte cu 
adevărat. Căci în unele cazuri, cum sunt noroiul și zăpada, nu se 
potrivește. Se determină zăpada ca apă condensată și noroiul ca pământ 
umezit+5!. Dar nici zăpada nu este apă, după cum nici noroiul nu este 
pământ, de aceea nici unul din cei doi termeni nu va fi gen, căci genul 
trebuie să fie enuntat ca adevărat despre toate speciile lui. Tot aşa vinul 
nu este apă fermentată, cum spune Empedocle: „apă fermentată în 
lemn“452, căci vinul nu este în nici un chip apă4®. 


6 


<Felurite locuri comune privitoare la noțiunile 
transcendentale etc.> 


Mai departe, este de văzut dacă genul dat nu este genul absolut 
al nici unui lucru. În acest caz, este evident că el nu poate fi al speciei 


48 Aristotel continuă să cerceteze locul comun precedent. 

449 Argumentarea este discutabilă. Aristotel vrea să arate că vântul are ca gen 
mișcarea aerului, nu aerul în mişcare. Se pare că Aristotel respinge ù definiţie curentă a 
vântului. 

450 Chiar dacă am recunoaște, într-un caz oarecare, că subiectul afectat este genul 
afecțiunii, nu putem generaliza cazul. 

151 Opinia lui Aristotel este acceptabilă numai dacă facem din lichid esența apei. 
și atunci apa nu poate fi solidă, iar din solid esența pământului, și atunci el nu poate fi 
lichefiat. 

452 În lemn“ = în butoi. 

453 Dacă apa este esenţial un lichid. și vinul este apă, dar nu orice apă, ci aceea 
care fermentează. Desigur, vinul fermentează nu datorită apei ce o conţine, ci datorită altor 
factori. 

în chestiune. Aceasta se poate constata în faptul că lucrurile care trebuie 
să participe la genul dat nu se deosebesc specific unele de altele, ca, 
de exemplu, lucrurile albe. Un lucru alb nu se deosebește specific de 
altul tot alb, în timp ce speciile unui gen se deosebesc unele de altele. 
Deci „albul“ nu va fi genul nici unui lucru454. 

Este de văzut, de asemenea, dacă respondentul a considerat un 
termen universal+55 ca gen sau diferență+56. Sunt mai mulţi termeni de 
felul acesta, ca ființa și unul, care sunt universal aplicabili. Dacă ființa 
este considerată ca gen, evident că ea va fi genul tuturor lucrurilor, deoa- 
rece ea este enunțată despre toate lucrurile. Căci genul este enunțat despre 
nimic altceva decât despre specii. Prin urmare, și unul va fi o specie a 
ființei. Ar urma de aici că specia este enunțată despre toate lucrurile 
cărora li se atribuie și genul, deoarece ființa și unul sunt enunțate despre 
absolut toate lucrurile, în timp ce specia trebuie să aibă o sferă mai 
restrânsă decât genul. Dar dacă respondentul a considerat termenul 
universal ca o diferență, diferenţa trebuie să aibă o sferă egală sau supe- 
rioară sferei genului, egală — dacă și genul este un termen universal, 
superioară — dacă genul nu este un termen universal. 

Mai departe, este de văzut dacă genul dat este în specie, ca în 
subiectul său; cum, de exemplu, albul în zăpadă. Este evident, în acest 
caz, că el nu este genul ei. Căci genul este enunțat numai despre specie 
ca subiectul lui+57. 


454 Ar fi fost mai potrivit ca Aristotel să vorbească de specie în loc de gen, în vreme 
ce lucrurile cărura le aparține specia sunt indivizii. 

455 Termenul universal“, textual - „termen care urmează tuturor lucrurilor“, deci 
termen care poate fi atribuit tuturor lucrurilor. Scolastica a numit acești termeni, între care 
în primul rând stă tò Ov = ceea ce este sau ființa, transcendentalia. 

456 De subliniat este că, pentru Aristotel, aceşti termeni universali nu sunt nici 
genuri, nici diferențe. Fiinţa, dacă ar fi gen, ar trebui să fie genul tuturor lucrurilor. Apoi, 
ea ar transforma alți termeni transcendentali, de exemplu, „unul“, într-o specie cu o sferă 
mai restrânsă, nu universală. Totuşi, „unul“ este enuntat și el despre toate lucrurile: tot ce 
ființează este „unul“. Termenul transcendental încă mai puțin este o diferență, căci atunci 
diferenţa sau va avea aceeaşi sferă ca genul, sau o sferă mai largă, amândouă situaţii 
absurde, căci genul are totdeauna o sferă mai largă. 

451 Dacă pretinsul gen este dat în subiect ca specia lui, el nu este gen, ci accident; 
de exemplu, albul dat în zăpadă este un accident al zăpezii, nu genul ei. Genul nu este 
în subiect, ci este afirmat despre el (vezi Organon |, Categorii 2, 1 a). 

Este de văzut, de asemenea, dacă nu cumva genul este sinonim cu 
specia, căci genul este enunțat în chip sinonim despre toate speciile458. 

Mai departe, este de văzut dacă, în cazul că și specia și genul au 
un contrar, nu s-a așezat contrarul mai bun în genul mai rău'5”. Va urma 
de aici că celălalt contrar va fi aşezat în celălalt gen, fiindcă contrarii se 
află în genurile contrare. Astfel, specia mai bună va sta în genul mai rău 
și specia mai rea — în genul mai bun. De obicei, specia mai bună trebuie 
să se afle în genul mai bun. De asemenea, este de văzut dacă una și 
aceeași specie, în cazul că se comportă la fel față de cele două genuri, 
nu a fost aşezată în genul mai rău în loc de genul mai bun; de exemplu, 
dacă sufletul a fost definit ca mișcare“% sau ca mobil. Căci acelaşi suflet 
poate fi tot așa de bine principiul repausului ca şi al mişcării. Dacă 
repausul este mai bun, sufletul trebuie să fie așezat în acest gen. 

Mai departe, să argumentăm folosindu-ne de cele două aspecte: 
mai mult şi mai puţin“6!. Când respingem o teză, este de văzut dacă 
genul permite un grad mai mare, în timp ce specia nu-l admite, nici ea 
însăși, nici ceea ce primește numele de la ea. Așa, de exemplu, dacă 
virtutea permite un grad mai mare, atunci şi dreptatea și omul drept 
permit gradaţia, căci numim pe un om mai drept decât altul. Așadar, 
dacă un gen dat permite un grad mai mare, dar specia nu permite, nici 
ea însăşi, nici ceea ce primeşte numele de la ea, atunci genul arătat nu 
este cel just462. 

De asemenea, dacă ceea ce pare a fi un gen în grad mai mare sau 
egal nu este gen, se înțelege de la sine că genul arătat nu este gen. Acest 
loc comun este util mai ales în cazurile în care se pare că despre specii 


458 Vezi Organon l, Categorii 1, 1 a, unde genul este atribuit sinonim speciilor: 
„animal“ este atribuit sinonim speciilor de om şi bou. Acestea sunt sinonime ale 
„animalului“. 

459 Există deci două grupe de contrari: genuri contrare (de exemplu, bine și rău) şi 
speciile lor, care sunt de asemenea contrare (de exemplu, plăcere și durere). Trebuie să 
luăm seama ca nu cumva specia mai bună (de exemplu, plăcere) să fie aşezată în genul 
mai rău (de exemplu, răul). 

460 Cum mișcarea are mai multe specii, sufletul va fi o specie de mișcare 
(automișcarea), căci scopul mişcării este repausul, iar repausul este mai bun. 

461 Urmează locurile comune de respingere, întâi, și de stabilire, al doilea, a mai 
multului și mai puținului la genuri. 

462 Dacă genul comportă plusul și minusul, dar specia nu comportă — de regulă, 
gradaţia este paralelă la gen şi specie —, atunci genul indicat este nepotrivit. 

se pot enunța mai multe predicate“$%, dar nu au fost deosebite unele de 
altele, așa încât nu putem spune care din ele este genul. Așa, de exemplu, 
se atribuie mâniei, esenţial, atât durerea, cât şi bănuiala de a fi disprețuit, 
căci omul mânios pe de o parte simte durere, iar pe de altă parte se 
socotește disprețuit!%. În același fel se examinează cazul speciei, dacă 
o comparăm cu altă specie. În adevăr, dacă ceea ce pare că se află, în 
grad mai mare sau egal, într-un gen dat, nu se află totuși, este evident 
atunci că nici specia dată nu se află în gen+65. 

Aşadar, când respingem o teză, trebuie să aplicăm regula arătată. 
Dimpotrivă, când o stabilim, nu se aplică locul comun, dacă atât genul, 
cât și specia permit un grad mai mare. Căci și în cazul că amândoi 
termenii permit un grad mai mare, nimic nu oprește ca unul să nu fie 
genul celuilalt*56. Astfel, frumos și alb permit amândoi un grad mai 
mare, şi totuși nici unul nu este genul celuilalt. Dimpotrivă, comparaţia 
genurilor unele cu altele și a speciilor unele cu altele dă rezultate. Dacă, 
de exemplu, cutare lucru şi cutare alt lucru pare să fie gen în grad egal, 
atunci unul fiind gen, este și celălalt. Tot așa, când este vorba de mai 
mult sau de mai puțin; de exemplu, dacă genul stăpânirii de sine este 
capacitate mai mult decât virtutea, și dacă virtutea este gen, atunci va fi 
şi capacitatea+$7. Aceleași considerații sunt valabile și la specie. Dacă 
cutare lucru şi cutare lucru par să fie specii în grad egal ale unui anumit 
gen, atunci, unul fiind specie, este şi celălalt; iar dacă lucrul care pare 
să fie specie mai puţin este totuși specie, atunci și lucrul care pare să fie 
specie mai mult, este şi el specie. 

Mai departe, pentru stabilirea unei teze, este de văzut, în cazul 
că sunt date nu numai o specie, ci mai multe și diferite, dacă genul este 
enunțat esenţial despre lucrurile la care el se aplică. Este de la sine înțeles 


463 Așadar, mai multe genuri. 

464 Se atribuie „esenţial“ (ca gen) mâniei, în grad egal sau mai mare, şi durerea 
si bănuiala de a fi disprețuit. Dacă durerea este genul mâniei în chip egal sau mai mare, 
ea este genul adevărat, nu bănuiala de a fi disprețuit, cum susține respondentul. Astfel este 
respinsă teza lui. 

465 Să comparăm două specii care par că se află în același gen. Dacă una din specii 
care pare că este în același grad sau în grad mai înalt într-un gen nu este totuși, nu va fi 
nici specia dată la început. 

466 Nu este de ajuns că un gen oarecare și o specie oarecare să admită mai multul, 
mai putinul sau egalul, pentru ca un termen să fie genul celuilalt. 

467 Capacitate = 5uvapuc. 

că atunci el va fi genul468. Dar, dacă s-a constatat că genul este enunțat 
numai despre o singură specie, trebuie să vedem dacă nu cumva este 
enuntat esenţial și despre celelalte specii4%. În acest caz, consecința 
va fi că şi genul dat va fi enunțat despre mai multe specii diferite. 
Deoarece unii socotesc că şi diferenţa este enunțată esenţial despre 
specii, trebuie să distingem genul de diferență470. În acest scop, vom 
întrebuința regulile elementare arătate mai sus, întâi, că genul are o sferă 
mai largă decât diferenţa; al doilea, că pentru a exprima esenţa unui lucru 
este mai potrivit genul decât diferenţa lui (în adevăr, cine spune că omul 
este animal arată mai bine ce este omul decât acel care spune că omul 
umblă); al treilea, că diferenţa desemnează totdeauna o calitate a genului, 
în timp ce genul nu desemnează o calitate a diferenţei (în adevăr, cine 
spune umblător descrie o calitate a animalului, dar cine spune animal 
nu descrie o calitate a umblătorului). 

În acest chip, deci, trebuie să deosebim diferența de gen. Deoarece 
omul muzical, întrucât este muzical, poate să fie un fel de savant, iar 
muzica este un fel de ştiinţă; deoarece, mai departe, umblătorul este 
mişcat prin umblat, iar umblatul este un fel de mișcare“7!, atunci dacă 
cercetăm în care gen trebuie să aşezăm ceva, se impune să procedăm în 
felul arătat. Așa, de exemplu, dacă trebuie să dovedim că ştiinţa este 
esenţial un fel de credințăt72, este de văzut dacă cel care ştie, întrucât 
ştie, are o credință. Căci este evident că, în acest caz, știința trebuie să 
fie un fel de credință. Tot așa vom proceda în celelalte cazuri ase- 
mănătoare. 


468 Dacă un gen este enunțat despre toate lucrurile date şi acestea conţin mai multe 
specii, genul va fi enuntat despre toate speciile; de exemplu, animal este enuntat despre 
toate lucrurile ce cad sub speciile om, cal, elefant, maimuţă etc. 

459 Celelalte cazuri care nu sunt în discuție. 

410 Acest pasaj, care continuă pe cel precedent, întăreşte locul comun al genului 
prin locul comun al diferenţei: şi diferența poate fi atribuită esenţial unei specii, nu numai 
genului. Genul este mai cuprinzător decât diferența (6aţo pd). 

471 Dacă muzicianul este un fel de savant, de om de ştiinţă, atunci și muzica este 
o ştiinţă. În terminologia scolastică, este aici o trecere de la concret la abstract, de la mai 
cunoscut la mai puțin cunoscut. 

472 Credinţă sau certitudine = miomic. Știința este o specie a certitudini, a 
convingerii, a concepției; termenul de credință, ca gen, nu are nici o contingență cu sensul 
religios. 

Mai departe, deoarece este greu să deosebim de gen ceea ce este 
consecventul unui termen“7%, dar nu și invers, dacă primul urmează 
totdeauna celuilalt, dar nu și invers (astfel, potolirii vântului îi 
urmează474 liniștea, iar numărului îi urmează divizibilul, întrucât nu 
orice divizibil este număr şi nu orice liniște este potolirea vântului); 
atunci, când formulăm noi înşine o propoziţie, trebuie totdeauna să 
considerăm ca gen atributul care urmează primului. Dimpotrivă, dacă 
respondentul formulează această propoziţie, nu trebuie să o concedăm 
totdeauna, căci îi putem obiecta, de exemplu, că neființa este totdeauna 
consecventul a ceea ce devine (căci ceea ce devine nu este, dar nu și 
1NVers, căci ceea ce nu este nu devine întotdeauna), şi totuși neființa 
nu e genul devenirii. În adevăr, nefiinta nu are absolut nici o specie475. 

Aşadar, în ce privește genui, trebuie să procedăm aşa cum am 


arătatt76, 


473 Genul se confundă cu consecventul speciei, dar nu și reciproc, de exemplu, 
numărului (ca specie) îi urmează divizibilul (ca gen), dar nu orice divizibil (gen) este 
această specie (numărul), ci poate fi şi o linie. 

414 Îi urmează logic, este consecventul sau predicatul, sau atributul lui. 

415 Devenirea este concepută dialectic ca o unitate a fiinţei și neființei, cu precizarea 
că neființa nu are nici o specie și de aceea nu este gen, dar ființatul are mai multe specii. 

416 După ce s-au cercetat locurile comune ale accidentului (cărțile II și III), apoi 
ale genului (cartea a IV-a), urmează cercetarea celorlalte două predicabile cu locurile 
lor comune, propriul (cartea a V-a) şi definitia (cărțile VI şi VII). 

<Locurile comune ale propriului> 


1 


<Despre propriu în genere şi despre speciile lui. Ele nu sunt 
deopotrivă de favorabile discuției> 


Vom aprecia dacă termenul ales este propriu sau nu este propriu”, 
după următoarele locuri comune. 

Propriul este dat ca aparținând unui subiect sau în sine și totdea- 
una+78, sau prin raportare la altceva și temporart'?. Astfel, la om propriul 


471 În cartea I, cap. 5, 102 a, propriul (Tò i8ov) este considerat al doilea predicabil, 
după definiție. În cartea a V-a, propriul este cercetat în al treilea rând, după accident și 
gen. Se știe că la început definiţia, care va fi cercetată după propriu, este o diferenţiere a 
propriului luat în sensul general de predicabil, care este valabil numai despre un lucru și 
de aceea este convertibil cu el. Reamintim definiția propriului în sensul restrâns, dată în 
cartea I, cap. 5: „Propriul este acel predicat care nu exprimă esenţa lucrului, dar care 
aparține numai acestui lucru şi de aceea poate fi substituit lui“. 

478 În sine“ sau „esenţial“ (ka% av10) este o noțiune capitală la Aristotel, opusă 
de obicei accidentalului, aici opusă relativului (mpăc €Tepov). Propriul „totdeauna“ (ei) 
este un propriu independent de cel „în sine“. 

479 Şi aici Aristotel recunoaște doi proprii deosebiți. Există dar patru proprii 
deosebiți: în sine, de totdeauna, raportat la altceva, temporar. Exemplele ce urmează 
confirmă această diviziune. 

in sine este, de exemplu, caracterul de a fi un animal blând de la 
natură%80; propriu în raport cu altul este, de exemplu, caracterul sufletului 
de a fi în relaţie cu corpul, așa încât unul este făcut să comandett! și 
celălalt să asculte; propriu totdeauna este, de exemplu, la Zeu caracterul 
de a fi o ființă%82 nemuritoare; în sfârșit, propriu temporar este, de 
exemplu, pentru om caracterul de a se plimba într-un gimnaziu. 

[Propriul unui subiect în raport cu altceva ne oferă material pentru 
două sau pentru patru probleme“?. Propriul pentru două probleme 
obtinem când același atribut este afirmat despre un lucru și este negat 
despre un altul, ca, de exemplu, caracterul de a fi biped al omului în raport 
cu calul. Căci se poate susține și că omul nu este biped și că, dimpotrivă, 
calul este biped; în amândouă cazurile propriul este suprimat. Dar dacă 
din două atribute proprii, unul este afirmat despre primul și negat despre 
al doilea, iar celălalt, dimpotrivă, este afirmat despre al doilea și negat 
despre întâiul, vom obţine patru probleme, ca, de exemplu, propriul 
omului în raport cu calul este că primul este biped, iar celălat patruped. 
În adevăr, putem încerca să dovedim și că omul nu este biped și că este 
de la natură patruped, și de asemenea, calul este biped și nu este 
padruped. În toate aceste cazuri, dovedirea suprimă caracterul propriu). 

Propriul în sine este atribuit unui subiect când, față de toate 
lucrurile, îl deosebeşte de ele. Astfel, propriul omului este caracterul de 
a fi ființă muritoare capabilă de a învăţa. 


480 „Animal blând de la natură“ (rò (ov fiuepov duoeu), celelalte animale fiind 
blânde prin dresaj și prin domesticire, de aceea numite și „îmblânzite“. Numai omul are 
ca propriu în sine de a fi blând de la natură. 

481 Că sufletul este destinat să comande, a susţinut Platon mai ales în dialogul 
Phaidon. Influența platonică este încă vizibilă pe alocuri în Topica. Termenul platonic de 
„participaţie“ (p€Be&c) se întâlnește destul de des în lucrarea de față. 

482 Termenul întrebuințat de Aristotel este de (Gov (animal) ca și la om. 

483 Propriul relativ poate da două sau patru probleme. Obţinem două probleme dacă 
luăm un singur atribut în raport cu două lucruri deosebite: „omul este biped“, „calul nu 
este biped“. Obtinem patru probleme dacă luăm două atribute care aparţin la două lucruri 
deosebite: „omul este biped“, „calul este patruped“, „omul nu este patruped“; „calul nu 
este biped“. Cele patru probleme vor fi respinse în patru feluri: „omul nu este biped“ este 
respins prin „omul nu este biped“; „calul este patruped“, prin „calul nu este patruped“; 
„omul nu este patruped“, prin „omul este patruped“; „calul nu este biped“, prin „calul 
este biped“. 

Propriul în raport cu altceva este ceea ce deosebeşte un lucru nu 
de toate lucrurile, ci de unele din ele bine definite. Astfel, propriu virtuții 
faţă de știință este că prima se întâlnește în chip natural în mai multe părți 
ale sufletului, iar a doua numai în partea raţională+84 și în cei ce posedă 
această parte. 

Propriul prezent totdeauna este acel care este valabil în orice timp 
şi nu încetează niciodată, ca, de exemplu, caracterul vietăţii de a fi 
compusă din suflet şi corp. 

Propriul temporar, în sfârșit, este acel care este valabil un anumit 
timp şi nu urmează cu necesitate din natura subiectului, ca, de exemplu, 
obiceiul unor oameni de a se plimba în agorat5. 

Propriul în raport cu altul este deosebirea caracteristică pentru o 
specie, sau în toţi indivizii și totdeauna, sau în cei mai mulți indivizi 
şi în cea mai mare parte din timp. Astfel, propriul omului față de cal este 
pretutindeni și totdeauna caracterul de a fi biped. Căci omul este 
totdeauna biped, calul — niciodată. Un propriu valabil pentru cei mai 
mulți indivizi și în cea mai mare parte din timp este însușirea ca partea 
rațională să comande, iar partea apetitivă și irascibilă să se supună. Nu 
în toate împrejurările însă comandă partea rațională, ci uneori ea se 
supune, iar partea apetitivă şi irascibilă nu se supune totdeauna, ci uneori 
ea comandă, anume când sufletul omului este vicios. 

Cei mai prielnici pentru logică%%€ sunt proprii în sine și de totdea- 
una, precum și proprii în raport cu altceva. Cum am spus înainte, propriul 
în raport cu altceva ne oferă mai multe probleme. În adevăr, obținem cu 
necesitate două sau patru probleme, și de aceea argumentele corespun- 
zătoare vor fi numeroase. Propriui în sine şi totdeauna adevărat poate fi 
obiect de discuţie în multe cazuri și poate fi constatat în diferite timpuri. 
În ce priveşte propriul în sine, el este discutat în multe cazuri, căci acest 
propriu trebuie să aparțină subiectului în toate cazurile, așa încât propriul 
nu este caracterizat just dacă subiectul lui nu este prin el deosebit de toate 
celelalte lucruri. În ce privește propriul de totdeauna, trebuie cercetat în 


484 Fiecare din cele trei părți ale suiletului posedă virtutea sa; în schimb, numai 
„partea raţională“ (Jogistikon-ul) posedă ştiinţă. 

485 Exemplul dat înainte era „plimbarea într-un gimnaziu“, adică într-un parc sau 
o grădină afectată exerciţiului fizic. Noul exemplu vorbeşte de „agora“, care este o piață 
publică cu atribute ce nu se întâlnesc decât în cetățile grecești. 

486 Textual: „logici“ (ħoyıkà) în cel mai înalt grad. Termenul de „logici“ are aici 
sensul particular de a fi „dialectic“ sau de a fi bun pentru „discuție“ şi argumentare 
generală, nu specială, științifică, apudictică. 

mai multe timpuri, şi dacă el nu aparţine, nu aparținea și nu va aparţine; 
in nici un caz nu ar putea fi considerat propriu. 

Dacă, în sfârșit, cercetăm propriul temporar numai în timpul 
respectiv, nu obținem prin el prea multe argumente. Sub raport logic, pro- 
bicma adevărată este aceea care ne oferă argumente numeroase și bune. 

Propriul pe care l-am numit relativ trebuie să fie cercetat prin 
locurile valabile pentru accident, și atunci trebuie să luăm în seamă dacă 
ci aparţine unui lucru și nu aparţine altuia%%7. 

Dimpotrivă, în ce priveşte proprii în sine și de totdeauna, trebuie 
să-i cercetăm după următoarele locuri comune. 


2 


<Locuri comune prin care propriul este formulat corect sau 
incorect> 


În primul rând, trebuie cercetat dacă propriul a fost formulat corect 
sau incorect“8%. Pentru a ne lămuri asupra acestui punct, un prim loc 
comun este întrebarea dacă propriul a fost determinat prin termeni care 
sunt mai puțin cunoscuţi sau mai cunoscuţi, și anume, pentru respingerea 
tezei, prin termeni mai puţin cunoscuţi, iar pentru stabilirea tezei, prin 
termeni mai cunoscuţit8?. Este determinat prin termeni mai puţin 
cunoscuți+Y, dacă propriul propus este absolut mai necunoscut decât 
subiectul căruia îi este dat ca propriu. În cazul acesta, propriul nu a fost 
formulat corect. Căci noi formulăm propriul pentru a cunoaște un lucru, 
de aceea el trebuie să fie redat prin termeni mai cunoscuţi. Numai așa 
un lucru va fi cunoscut mai bine. Dacă, de exemplu, se spune că propriul 


487 Propriul relativ nu se deosebeşte prea mult de accident. Precum accidentul este 
ceea ce poate şi ceea ce nu poate să aparțină, tot aşa un atribut poate fi față de ceva propriul 
unui lucru, dar față de altceva poate să nu fie propriul aceluiași lucru. 

488 Admiţând că propriul este cel real, noua cercetare este înşiruirea locurilor 
comune care vor constata dacă exprimarea propriului este sau nu corectă. O judecată poate 
să fie adevărată, dar poate să fie rău exprimată. 

489 Dacă propriul este exprimat prin termeni mai puțin cunoscuți decât subiectul, 
el poate fi ușor respins, deşi este adevărat. Invers, dacă este exprimat prin termeni mai 
cunoscuţi, el este mai uşor stabilit. Formularea precisă pledează pentru stabilirea justă a 
propriului dat, formularea neprecisă — pentru respingerea ca nejust a propriului dat. 

4% Loc comun peniru respingerea tezei unui propriu. 

focului este ceea ce seamănă mai mult cu sufletul, cum, în acest caz, 
întrebuințăm ca explicaţie sufletul, adică un termen mult mai puțin 
cunoscut decât focul (în adevăr, ştim ce este focul mai bine decât ce este 
sufletul)%!, urmează că asemănarea cu focul nu a formulat corect nota 
proprie a focului. În al doilea rând, s-a săvârșit o eroare dacă apartenența 
propriului la cutare sau cutare subiect este mai puţin cunoscută decât 
subiectul însuşi. Căci propriul trebuie să fie nu numai mai bine cunoscut 
decât lucrul, ci și apartenenţa sa la lucrul dat trebuie să fie mai bine 
cunoscută. Cine nu ştie că propriul aparține cutărui subiect, nu va ști nici 
dacă el aparţine numai acestuia. Deci, fie într-un caz, fie în celălalt, 
propriul rămâne nelămurit+%2. Cine a formulat, ca propriul focului, 
caracterul de a fi elementul prim în care sufletul își are de la natură sediul 
său, s-a folosit de un lucru mai puţin cunoscut decât focul însuși, adică 
de împrejurarea că sufletul îşi are sediul în el și încă un sediu originar'%. 
De aceea nu formulăm corect propriul focului dacă spunem că focul este 
elementul prim în care sufletul își are sediul natural. 

Dimpotrivă, când stabilim teza, trebuie să luăm seama dacă 
propriul a fost formulat prin termeni mai cunoscuţi, și anume mai 
cunoscuţi în cele două feluri arătate mai sus494. Căci numai așa propriul 
este formulat corect în raport cu subiectul dat. În adevăr, printre locurile 
comune care stabilesc că propriul este formulat corect, unele ne arată că 
propriul este formulat corect numai în această privință+95, altele, 
dimpotrivă, formulează corect în chip absolut. Deoarece, de exemplu, 
formulând ca propriul animalului „ceea ce posedă sensibilitate“, am 
indicat propriul în cele două feluri, adică în termeni mai cunoscuți și 
printr-un propriu mai cunoscut, aşa încât am formulat corect, în această 
privință, că propriul animalului este calitatea „de a poseda sensibilitate“. 


491 Simţul realităţii inerent gândirii aristotelice se opune anticipat propoziției 
fundamentale a lui Descartes, că noi cunoaștem mai bine decât orice sufletul. 

492 În primul caz, propriul este mai puţin cunoscut privit în sine, izolat, în cazul 
al doilea, propriul este mai puțin cunoscut decât subiectul. 

493 Cosiderarea focului ca sediul prim al sufletului nu este un propriu corect, căci 
„sediul prim al sufletului“ este o exprimare mai neclară decât focul. 

494 Mai cunoscut în sine, absolut, și mai cunoscut decât subiectul dat. 

495 „În această privință“ (kară 10510), nu „absolut“ (înc), se referă la propriul 
mai cunoscut decât subiectul. Dacă ar fi absolut, propriul ar trebui în plus să fie propriu 
totdeauna. 

După aceea, dacă este vorba de respingerea unei teze, trebuie să 
vedem dacă nu cumva unul dintre termenii întrebuințați pentru propriu 
are mai multe sensuri sau dacă chiar întreaga vorbire permite mai multe 
intelesurit96, În acest caz, propriul nu a fost formulat corect. Deoarece, 
pentru a lua un exemplu, „a simți“ are mai multe sensuri, o dată „a avea 
o senzaţie“, altă dată „a fi activ printr-o senzatie?’ , nu formulăm corect 
propriul animalului spunând că este apt de la natură să simtă. Ne vom feri 
deci să formulăm propriul sau printr-un cuvânt sau printr-o frază cu mai 
multe sensuri, pentru motivul că termenii cu mai multe sensuri fac vorbirea 
noastră neclară, și atunci când se discută, nu se știe în care din sensuri este 
luat termenul întrebuințat. Or, propriul este formulat tocmai pentru a 
cunoaşte lucrul. Pe lângă aceasta, cine formulează în așa chip propriul 
irebuie să se aștepte la o respingere, fiindcă respondentul va raţiona, 
servindu-se de unul din sensurile deosebite de acelea în discuţie. 
Dimpotrivă, când este vorba de stabilirea tezei, trebuie să fim atenţi ca 
nici unul din termeni și nici vorbirea întreagă să nu aibă mai multe sensuri. 
În acest caz, vom fi formulat corect propriul în această privință. Deoarece, 
bunăoară, nici termenul de „corp“, nici caracterul „ceea ce se mișcă mai 
repede în sus“, nici întregul compus din aceste două expresii nu posedă 
mai multe înțelesuri, am formulat corect, în această privință, propriul 
locului, adică „ceea ce se mișcă mai repede în sus“4%. 

Mai departe, trebuie să luăm seama. când se respinge teza, dacă 
subiectul, al cărui propriu este formulat, are mai multe sensuri, fără să 
se determine însă care din sensurile posibile este formulat aici4%. În 
acest caz propriul nu este formulat just. De ce este aşa? Din cele spuse 
mai sus rezultă neîndoielnic motivul, căci trebuie să se producă, cu nece- 
sitate, aceleaşi neajunsuri. Aşa, de exemplu, termenul „știința acestui 
lucru“ prezintă mai multe sensuri (el poate însemna: că acel lucru are 
știință, apoi că știm acest lucru, că suntem activi în această ştiinţă), și 


496 Se cercetează caracterul echivoc al propriului fie ca simplu termen, ca 
omonimic, fie ca frază, şi în acest caz echivocul se cheamă amfibolie. 

491 Aristotel face aici deosebirea dintre stare (Etc ) și activitate (tvépyeta), aspecte 
prezente deopotrivă în orice senzaţie. 

498 Pentru Fizica lui Aristotel există trei mișcări naturale: în sus (focul, aerul), în 
jos (pământul şi apa) şi în cerc (corpurile cerești formate din a „cincea esență“, din „eter'“). 

499 Se cercetează, după echivocul propriului, echivocul subiectului posesor al 
propriului. 

de acecu nu am lormulat corect propriul „stuntei acestui luciu“ daca nu 
am precizat în care din aceste sensuri am formulat propriul. 

Dimpotrivă, când se stabilește teza, trebuie să luăm seama ca 
lucrul, al cărui propriu îl formulăm, să nu aibă mai multe sensuri, ci să 
aibă un sens unic și simplu. În acest caz, propriul este formulat corect. 
Astfel, ca să dăm un exemplu, deoarece despre om vorbim într-un singur 
sens, putem formula corect, în această privință, propriul omului, spunând 
că omul este un animal blând de la natură. 

Apoi, când este vorba să respingem teza, trebuie să luăm seama 
dacă nu cumva în formularea propriului am enunțat acelaşi termen de 
mai multe ori5%0. Adeseori, fără să observăm, facem acestă eroare la 
termeni ce exprimă un propriu, ca și la aceia care exprimă o definiţie. 
Un astfel de propriu nu este formulat corect. Căci repetarea aceluiași 
termen încurcă pe cel ce ascultă, face fraza neclară și pe deasupra apare 
ca pură vorbărie. Repetarea aceluiași cuvânt poate avea loc în două 
teluri, o dată, când se repetă același termen, bunăoară, dacă se 
formulează propriul focului ca fiind corpul cel mai fin dintre corpuri 
(aici s-a pronunţat „corp“ de două ori); altă dată, când în locul cuvintelor 
dăm definițiile lor, bunăoară, dacă, în loc de propriul pământului, dăm 
definitia lui: pământul este substanţa care din toate corpurile tinde cel 
mai mult în jos, şi apoi, în loc de corpuri spunem: substanțe de cutare 
sau cutare feB0!. Căci corpuri și substanţe de cutare sau cutare fel sunt 
unul și același lucru. În cazul de față, s-a întrebuințat temenul de 
substanță de două ori. În chipul acesta, nici unul din cei doi proprii nu 
a fost formulat corect. 

La stabilirea tezei, trebuie să fim atenţi ca nu cumva să se repete 
vreun cuvânt. Căci numai atunci propriul, în această privinţă502, va fi 
formulat corect. Așa, de exemplu, formulând ca propriul omului 
„animal capabil de învăţa“, nu întrebuințăm nici un cuvânt mai mult 
decât o dată, și de aceea propriul omului, în această privință, a fost 
formulat corect. 


500 Să avem deci grija ca în formularea propriului să nu se repete fără utilitate un 
cuvânt. 

501 Adică substanțe materiale. 

502 În privința tautologiei sau repetării unui cuvânt. 

Ma: departe, cind se respinge teza, trebuie să vedem dacă în- 
trebătorul a întrebuințat ca propriu un termen cu aplicatie universală503. 
Căci un termen care nu separă un lucru de celelalte lucruri nu este de 
nici un folos, deoarece prin mijlocirea propriului subiectul trebuie să fie 
delimitat ca și prin definitie. În cazul de faţă, propriul nu a fost formulat 
corect. Dacă, de exemplu, formulăm ca propriul ştiinției „o concepție504 
nezdrucinată de către contraargumente, rămânând astfel una“, între- 
buințăm ca propriul științei un cuvânt aplicabil universal, una, și de aceea 
propriul ştiinţei nu este formulat corect. 

Dimpotrivă, la stabilirea tezei, trebuie să luăm seama dacă s-a 
aplicat nu un atribut comun tuturor, ci unul care separă lucrul dat de 
toate celelalte lucruri. Căci numai atunci propriul va fi formulat corect, 
în această privinţă. Așa, bunăoară, spunând că propriul viețuitoarei este 
de a avea un suflet, nu întrebuințăm un termen comun, și astfel vom fi 
formulat corect, în această privință, propriul vieţuitoarei „de a avea 
suflet“. 

Mai departe, la respingerea tezei, trebuie să luăm seama dacă nu 
au fost formulate mai multe proprii ale aceluiași subiect, fără a atrage 
atenţia că au fost formulate mai multe. În acest caz, propriul n-a fost 
formulat corect. Întocmai cum la definiţii nu trebuie să fie adăugat nimic 
altceva în afară de noţiunea care desemnează esența505, tot aşa la proprii 
nu trebuie să fie adăugat nimic altceva în afară de noţiunea care 
desemnează propriul. Căci un asemenea adaos nu este de nici un folos. 
Aşa, de exemplu, spunând că propriul focului este de a fi corpul cel mai 
fin și cel mai uşor, s-au formulat mai mulți proprii (căci amândouă 
caracterele pot fi enunțate cu adevărat numai despre foc). De aceea nu 
a fost redat corect propriul focului prin două caractere: corpul cel mai 
fin și cel mai ușor. 

Dimpotrivă, la stabilirea tezei, trebuie să fim atenţi ca să formulăm 
nu mai mult decât un singur propriul pentru același lucru. În acest caz, 
propriu a fost formulat corect. Așa. de exemplu, spunând că propriul 


xee 


lichidului este de „a fi un corp care poate lua orice formă“, a fost redat 


503 Este vorba de termenii numiți de scolastici „transcendentali“, adică cu aplicație 
la orice lucru, cum sunt „unul“, „fiinta“. 

504 Termenul grec este únóàmpic. 

505 Pentru cunoașterea mai de aproape a acestei importante reguli a definiției, vezi 
aici cartea a VI-a, 3. 

un singur propriu, nu mai multe, şi, în această privință, a fost formulat 
corect propriul lichidului. 


3 
<Alte locuri comune formulate corect sau incorect> 


Mai departe, trebuie să luăm seama dacă, la respingerea tezei, s-a 
recurs la subiectul al cărui propriu a fost formulat, sau la una din speciile 
lui5%. În acest caz, propriul nu a fost formulat corect. În adevăr, propriul 
este formulat pentru a cunoaște un lucru. Dar un lucru nu este mai 
cunoscut prin aceea că el însuși este numit din nou; de asemenea, una 
din speciile sale, fiindu-i posterioară, nu este mai cunoscută507, De aceea, 
prin astfel de mijloace, nu ştim mai mult despre un lucru. Așa, de exem- 
plu, spunând că propriul animalului este de a fi esență5% din care omul 
este o specie, am recurs la o specie a esenței, şi prin aceasta nu am 
formulat corect propriul. 

La stabilirea tezei, trebuie să fim atenţi ca să nu recurgem nici la 
subiectul însuşi, nici la una din speciile lui. În acest caz, propriul a fost 
formulat corect. Bunăoară, spunând că propriul vietăţii este de a fi un com- 
pus din suflet şi corp, nu recurgem nici la subiect, nici la una din speciile 
sale. Prin aceasta formulăm corect, în această privință, propriul vietății. 

În acelaşi fel trebuie să cercetăm, la ceilalți termeni, dacă ei fac 
sau nu fac mai cunoscut subiectul dat. La respingere, trebuie să luăm 
seama dacă întrebătorul nu recurge la nimic care să fie opus subiectului 
sau absolut simultan sau posterior lui. În acest caz. propriul nu este 
formulat corect. Se ştie că opușii sunt de la natură simultani, iar ceea ce 
este simultan de la natură unui subiect sau îi este posterior nu-l face mai 
cunoscut50%. Aşa, de exemplu spunând că propriul binelui este de a fi 


506 Aristotel citează acest loc comun în două situații deosebite: a) repetarea în 
propriu a subiectului însuși, un fel de idem per idem ca și în definiţie; b) propriul lucrului 
este exprimat printr-o specie a lucrului. 

507 Specia este posterioară genului şi de aceea nu este mai cunoscută decât el, regulă 
obișnuită în formularea propriului. 

508 Sau „substanta“ (oùoía). 

509 Regula elementară a propriului este de a fi mai cunoscut decât subiectul, deci de 
a fi anterior, sub raportul cunoașterii, subiectului. Ceea ce este opus subiectului (vezi despre 
opuși Categorii, 10), posterior (vezi Categorii 12) sau simultan (Categorii 13) este mai putin 
cunoscut sau cel mult tot așa de cunoscut (simultanul). 

opus răului, recurgem la opusul binelui5!0 şi de aceea propriul binelui 
nu a fost formulat corect. 

În schimb, la stabilirea tezei. trebuie să fim atenţi să nu între- 
buințăm nimic care să fie sau opus subiectului. sau de la natură absolut 
simultan, sau posterior lui. Dacă procedăm aşa, propriul este formulat 
corect. Bunăoară, spunând că propriul ştiinţei este concepția cea mai 
convingătoareS!! nu am recurs nici la un termen opus, nici la un termen 
de la natură simultan subiectului, nici la un termen posterior lui. De 
uceca, propriul ştiinţei este formulat corect, în această privință. 

De asemenea, la respingerea tezei, trebuie să observăm dacă 
întrebătorul nu a formulat ca propriu ceva care nu urmează totdeauna 
subiectului şi uneori chiar nu-i este propriu5!?. În acest caz propriul nu 
a fost formulat corect. Căci nici subiectul căruia vedem că i se atribuie 
propriul nu va primi cu necesitate numele potrivit, nici subiectului căruia 
vedem că nu i se atribuie propriul, nu i se va refuza cu necesitate 
numeleS!5. În afară de aceasta, nu este sigur că propriul ce i-a fost dat 
îi aparține ca atribut, deoarece este posibil ca să-l piardă. Și astfel 
propriul nu va fi evident. De exemplu, dând ca propriul animalului „ceva 
ce este când în mişcare, când în repaus“, am dat un propriu care uneori 
nu-i aparține, şi de aceea nu am formulat corect propriul. 

În schimb, la stabilirea tezei trebuie să avem grijă să formulăm ca 
propriu ceea ce îi aparține cu necesitate totdeauna, căci atunci propriul 
«ste formulat corect, în această privință. Bunăoară, formulând ca propriul 
virtuții „ceea ce face bun pe cel ce o arc“, s-a dat ca propriu ceva care 
urmează totdeauna subiectului. De aceea, în această privinţă, s-a for- 
mulat corect propriul virtuții. 


510 Formulăm propriul binelui spunând că este opusul răului, formulăm propriul 


b:nelui servindu-ne indirect tot de bine. 

SI! Textul grec: VnoAnbic nLoroTa1m. 

512 Ci este un accident al subiectului. 

513 Cum au observat toti comentatorii, fraza este greoaie; ea vrea să spună că 
piopriul poate fi convertit cu subiectul căruia îi aparține, numai dacă propriul aparține 
totdeauna şi absolut, nu temporar, cum arată exemplul de mai jos. Un subiect care primeşte 
un propriu poate să nu primească numele lucrului însuşi la care se aplică propriul şi, invers, 
subiectul care nu primește propriul poate să primească numele lucrului la care sc aplică 
piopriul. 

După aceea, la respingere, trebuie să luăm seama dacă întrebătorul 
a formulat un propriu care aparţine unui lucru numai actual, fără a 
specifica acest fapt51%. În acest caz, propriul nu este formulat corect. 
Căci, mai întâi, tot ce se întâmplă împotriva obiceiului se cere explicat 
ca atare, întrucât, de obicei, este desemnat ca propriu, de preferință, ceea 
ce urmează totdeauna unui subiect; al doilea, nu se știe bine, când nu 
s-a specificat lămurit, dacă vrem să formulăm ca propriu al subiectului 
ceea ce el posedă actual. Așadar, să nu dăm nici un pretext de obiecție. 
De exemplu, dând ca propriu al unui anumit om faptul că se află așezat 
împreună cu altul, dăm un propriu prezent, şi de aceea nu s-a formulat 
corect propriul, întrucât nu s-a adăugat restricția. 

Dimpotrivă, la stabilirea tezei, trebuie să observăm dacă, la 
propriul actual, s-a precizat că formulăm propriul actual. În acest caz, 
s-a formulat corect propriul respectiv. De exemplu, spunând că propriul 
unui anumit om este, actualmente, de a se plimba, indicaţia s-a făcut cu 
o distinctie, şi de aceea propriul a fost formulat corect5!5. 

După aceca, la respingere, trebuie să luăm seama dacă întrebătorul 
a redat ca propriu ceea ce ne este cunoscut numai prin percepties!€. 
Atunci propriul nu a fost formulat corect. Căci orice este perceptibil 
devine nesigur îndată ce este sustras percepţiei. Nu mai ştim atunci dacă 
mai aparține lucrului. întrucât a fost cunoscut numai prin percepţie. 
Aceasta este adevărat oriunde atributul nu urmează totdeauna cu 
necesitate subiectului. Bunăoară, spunând că propriul soarelui este de a 
fi astrul cel mai strălucitor care se mișcă deasupra pământului, prin 
adaosul că soarele se mișcă deasupra pământului!” s-a recurs la un 
caracter care este cunoscut prin percepţie, și de aceea propriul soarelui 


514 Atributul care uneori aparține, alteori nu aparține unui Jucru nu este în chip 
sigur propriul acelui lucru. Căci propriul trebuie să caracterizeze totdeauna lucrul dat. Aici 
este vorba de atributul ce apartine „acum“ (viv), în clipa de faţă. 

515 Acest loc comun nu se limitează la ceea ce nu este totdeauna, ci la ceea ce este 
numai în prezent, „acum“. Precizarea timpului aplică corect locul comun. 

516 Perceplia garantează realitatea obiectului perceput numai cât timp acesta este 
perceptibil. Specificarea în acest sens slăbeşte valabilitatea propriului, cum se constată în 
exemplul de mai jos. 

SU Aristotel acceptă fără discuţie teoria neştiințifică geocentrică: pământul este 
imobil în centrul lumii, iar soarele se mişcă în jurul lui. Este drept, filozoful atribuie această 
mișcare percepției, ceea ce este exact, dar nu trage consecințele constatării. 

nu a fost formulat corect. Căci, după ce soarele apune, nu mai știm dacă 
soarele se mişcă deasupra pământului, deoarece el se sustrage percepției. 

În schimb, la stabilirea tezei, trebuie să observăm dacă s-a redat 
ca propriu un atribut care nu este constatat prin percepţie sau un propriu 
care, deşi poate fi perceput, aparține în chip evident cu necesitate subiec- 
tului. În acest caz, propriul a fost formulat corect, în această privinţă. 
De exemplu, formulând ca propriul unei suprafeţe de a fi „substratul 
prim al culorii“, s-a recurs prin caracterul „substratul culorii“ la ceva 
sensibil, dar la ceva care aparţine, în chip evident, totdeauna subiectului . 
şi de aceea s-a formulat corect, în această privință, propriul suprafeței. 

După aceea, la respingere, trebuie să vedem dacă întrebătorul a 
redat definiţia drept un propriu. Atunci, el nu a formulat corect propriul, 
fiindcă propriul nu trebuie să «xpliciteze esența. Bunăoară, denumind 
ca propriul omului „animal pedestru — cu două picioare“ s-a redat ca 
propriu ceea ce expiicitează esența omului, şi de ceea propriul nu a fost 
formulat corect. 

În schimb, la stabilire, să avem grijă să redăm ca propriu ceea ce 
se poate converti cu subiectul, dar să nu exprime esenţa luiS!8- Atunci, 
propriul este fonnulat corect, în această privință. De exemplu, formulând 
ca propriul omului că el este „un animal blând de la natură“, am formulat 
un propriu care se poate converti cu omul, dar nu exprimă esenţa lui. De 
aceea propriul omului este formulat corect, în această privinţă. 

Apoi, la respingere, trebui să luăm seama dacă întrebătorul a 
formulat propriul fără a-l așeza în esență5!?. Căci, la proprii ca şi la 
definiţii, trebuie să indicăm mai întâi genul şi după aceca să atăugăm 
ceilalți termeni, în așa fel încât să delimităm un lucru faţă de celelalte. 
De aceea, un propriu care nu este dat în acest chip nu este corect 
formulat. Bunăoură, spunând că propriul animalului este de a avea suflet, 
nu am așezat animalul în esenţa lui, şi de aceea propriul animalului nu 
a fost formulat corect. 

La stabilirea tezei. trebuie să avem grijă de a așeza în esenţa lui 
subiectul, al cărui propriu îl redăm și de a adăuga restul. Numai aşa 
propriul a fost corect formulat în această privință. Bunăoară, spunând 


518 Un alt loc comun: definiţia, care este deosebită de propriu (vezi cartea I, 5), 
este redată ca propriu. Definiţia exprimă esenţa, propriul — un atribut valabil numai pentru 
un anumit lucru şi de aceea se poate substitui acestuia. 

519 „Esenţa“ (tò i tori) este genul. Propriul nu poate fi formulat fără a arăta 
genul subiectului, ca şi la definiţie. 

că propriul omului este un animal capabil de a învăța, propriul a fost 
redat prin așezare în esență, și de aceea propriul omului a fost corect 
formulat, în această privință. 


4 


<Locuri comune referitoare la corecta raportare a propriului la 
subiectul său> 


Acestea au lost locurile comune după care ştim dacă un propriu 
a fost sau nu a fost corect formulat. Să vedem acum locurile comune 
potrivit cărora un propriu dat este sau nu este propriu în chip absolut52. 
Locurile comune care nc arată în chip absolut că un propriu a fost corect 
formulat trebuie să fie aceleași ca acele care formulează pur și simplu 
propriul. Dacă au fost arătate acestea, vom expune o dată cu ele şi pe 
cele dintâi5?!. 

În primul rând, la respingere, trebuie să examinăm fiecare specie 
a subiectului. al cărui propriu a fost formulat de întrebător, pentru a 
vedea, bunăoară, dacă propriul nu aparține nici uneia din ele, sau, cel 
puţin, dacă nu este valabil pentru ele în ce privește subiectul dat. sau 
dacă nu este propriu fiecăreia din elc în ce priveşte subiectul al cărui 
propriu a fost datf??. În acest caz, pretinsul propriu nu este cel adevărat. 
Fiindcă, de exemplu, nu este adevărat că geometrul nu se poate înşela 
în vreunul din raționamentele sale (geometrul se înşală când desemnează 
figuri areşite), urmează că nu este propriu omului de ştiinţă de a nu se 
înşela în nici un raționament al său. 


520 Până acum s-au cercetat locurile comune în care propriul poate fi real, dar ru 
este formulat corect. Urmează locurile comune în care propriul este real în mod absolut, 
fără restricţii și deci fără posibilitate de desemnare incorectă, ca în cazul propriului dat 
„în anumită privinţă“ (kata 10510). 

521 Aristotel contopeşte aici două probleme: a) dacă propriul a fost formulat coreci 
sau incorect, în mod absolut; b) dacă propriul a fost formulat pur şi simplu (6Xws). Căci 
dacă a fost formulat pur şi simplu, a fost formulat și corect. 

522 Aristotel înşıră trei nuanțe de respingere a propriului absolut: a) propriul absolut 
nu aparține nici uneia din speciile subiectului; b) nu este adevărat pentru speciile 
subiectului, datorită subiectuiui; c) nu aparține fiecăreia din ele, datorită subiectului sau 
prin raportare la el 

Dimpotrivă, la stabilirea tezei. trebuie să fim atenti dacă propriul 
dat este adevărat despre toate cazurile și dacă este adevărat sub raportul 
de care este vorba?” . Atunci, ceea ce este formulat ca nefiind propriul 
este cu adevărat propriul. Fiindcă, de exemplu, „a fi un animal capabil 
de a învăța” este valabil despre orice om. şi aceasta în măsura în care el 
este om, propriul omului stă în aceea că el este un animal capabil de a 
învăţa. 

[Acest loc comun5”* poate fi întrebuințat, mai întâi, pentru res- 
pingere, dacă la un lucru este adevărat numele lui, dar nu este adevărată 
noțiunea lui, sau dacă numele nu este adevărat. dar este adevărată 
noțiunea lui; al doilea. poate fi întrebuințat pentru stabilire, dacă noţiunea 
este enunțată despre lucrul de care este enunțat și numele, cum şi dacă 
numele este enuntat despre lucrul de care este enunțată și noțiunea]. 

La respingere, trebuie să luăm seama dacă noțiunea nu este 
enunțată despre lucrul de care este enuntat şi numele, și dacă numele nu 
este enuntat despre lucrul de care este enunțată și noțiunea. În acest caz, 
pretinsul propriu nu este cel adevărat. Fiindcă, bunăoară, caracterul de 
a participa la știință aparţine Zeului, dar omul nu este enunțat ca predicat 
al Zeului, urmează că nu putem formula ca propriul omului de a fi „o 
vieţuitoare care participă la știință“525. 

La stabilirea tezei trebuie să ţinem seama dacă se enunţă numele 
despre ceea ce se enunţă și noțiunea, cum şi dacă se enunţă noţiunea 
despre ceea ce se enunţă și numele. În acest caz, propriul va fi în realitate 
ceea ce este formulat ca nefiind propriul. Fiindcă, bunăoară, termenul 
„animal“ este adevărat despre ceea ce „are suflet“, și fiindcă „a avea 
suflet“ este adevărat despre tot ceea ce este „viețuitoare“, urmează că 
„a avea suflet“ este propriul „vieţuitoarei“. 

După aceea, la respingerea tezei, trebuie să observăm dacă 
întrebătorul a redat subiectul ca fiind propriul atributului care aparţine 
subiectului însuși. Atunci pretinsul propriu nu este cel adevărat. 
Bunăoară, a formula că focul este propriul corpului constituit din cele 

523 Adică în ce priveşte subiectul în discuţie. 

524 Pasajui pus între paranteze drepte pare a fi un adaos. 

525 „A participa la ştiinţă” (în.ornunc perexov) este deosebit de „a fi capabil de 
a învăța“ (capabil de știință). Primul e propriu divinității, al doilea — omului. 

526 Subiectul însuși nu poate fi propriul atributului pe cure el îl conţine. 

mai fine părticele, înseamnă a formula subiectul ca propriul atributului 
său, şi, de aceea, focul nu poate fi propriul corpului constituit din cele 
mai fine părticele. În adevăr, subiectul nu poate fi propriul atributului 
conținut în subiect, fiindcă, în acest caz, același subiect ar fi propriul 
mai multor lucruri diferite ca specii527. Căci același subiect are mai 
multe atribute specific diferite care îi aparțin numai lui; la toate aceste 
predicate, subiectul ar fi propriul lor, dacă formulăm propriul în felul 
acesta. Dimpotrivă, la stabilirea tezei, trebuie să avem grijă ca să 
formulăm ca propriul subiectului ceea ce aparține subiectului. Atunci 
va fi propriu ceea ce, potrivit întrebătorului, a fost formulat ca nefiind 
propriul, presupunând că el a fost afirmat numai despre lucrurile al căror 
propriu este. Bunăoară, când se spune că propriul pământului este de a 
fi corpul specific cel mai greu, am formulat ca propriul corpului un 
caracter care este valabil numai despre acest lucru şi care este enunțat 
despre el ca propriul său. În acest chip, propriul pământului a fost 
formulat corect. 

Apoi, la respingere. trebuie să luăm seama dacă întrebătorul a redat 
propriul prin participaţie5?%. Atunci pretinsul propriu nu este cel 
adevărat. Căci ceea ce este redat prin participaţie aparţine quidditătii, şi 
ca atare este o diferenţă valabilă pentru o anumită specie. Bunăoară, 
spunând că propriul omului este de a ti un animal pedestru cu două 
picioare, s-a formulat propriul prin participaţie, și de aceea „animal 
pedestru cu două picioare“ nu poate fi propriul omului. 

Dar, la stabilirea tezei, trebuie să luăm seama ca propriul să nu fie 
redat prin participaţie şi să nu susțină nimic care să exprime esența 
lucrului, și care să fie convertibilă cu lucrul însuși. Atunci va fi propriu 
ceea ce, potrivit respondentului, nu ar trebui să fie. Bunăoară. spunând 
că un propriu al animalului este predispoziția naturală de a percepe, nu 
am formulat propriul animalului nici prin participaţie, nici printr-o expri- 
mare a esenței, care să fie convertibilă lucrului dat. De aceea. predispo- 
ziţia naturală de a percepe este un propriu al animalului. 


527 Dovada indirectă, negativă sau prin absurd. Dacă subiectul ar fi propriul 
atributului său, cum orice subiect are mai multe atribute, subiectul va fi propriul mai multor 
specii. ceea ce este împotriva definiției propriului de a ti caracteristica unei anumite specii. 

528 „Participaţia“ — termen platonic care este întrebuințat adeseori în Topica — 
este posibilă numai la gen și diterență, la quidditate, nu şi la propriu. Propriul nu aparține 
subiectului „prin participaţie“ (kară pere). 

După aceea, la respingerea tezei trebuie să observăm dacă propriul 
nu poate fi simultan cu subiectulS?7, ci numai posterior sau anterior lui. 
În acest caz, ceea ce a fost formulat ca propriu nu este propriu, sau 
niciodată sau nu totdeauna. Bunăoară, fiindcă este posibil ca faptul de 
a se plimba în agora să aparţină cuiva înainte sau după calitatea de a fi 
om, a se plimba în agora nu poate fi propriu al omului, sau niciodată, 
sau nu totdeauna. — La stabilirea tezei, trebuie să luăm seama dacă 
termenul formulat aparține totdeauna cu necesitate subiectului, fără să 
fie totuşi o definiţie sau o diferenţă. Atunci va fi propriu ceea ce, potrivit 
respondentului, nu s-ar cuveni să fie. Bunăoară, fiindcă „a fi animalul 
capabil de a învăța“ se găseşte totdeauna cu necesitate simultan cu „a fi 
om“ fără să fie totuşi diferenţă sau definiţie, acest atribut va fi propriul 
omului. 

Pe urmă, la respingere, trebuie să luăm seama dacă acelaşi termen 
încetează de a fi propriul acelorași lucruri, întrucât sunt aceleași 
lucruri5%0. În acest caz, nu este cu adevărat propriu ceea ce tocmai ar 
trebui să fie. Bunăoară, fiindcă „ceea ce merită să fie năzuit“ nu are ca 
propriu „ceea ce pare bun unor oameni“, căci „ceea ce merită să fie 
năzuit“ și „ccea ce este de dorit'* sunt același lucru. 

În schimb, la stabilirea tezei, trebuie să luăm seama dacă acelaşi 
atribut este propriul acelorași lucruri, întrucât sunt aceleași. În acest caz, 
va fi totuşi propriu ceea ce a fost formulat ca nefiind propriul. Bunăoară, 
dacă propriul omului, ca om, este de a avea trei suflete, atunci același 
termen va fi propriul muritorului, ca muritor. Acest loc comun poate 
fi aplicat și la accident. Căci acelorași lucruri, întrucât sunt aceleași, 
trebuie să le aparţină sau să nu le aparţină același atribut. 

După aceea, la respingere, trebuie să luăm seama dacă propriul nu 
este totdeauna specific același pentru lucrurile care sunt specific aceleași. 
În acest caz, pretinsul propriu nu va fi adevărat și despre subiectul în 
discuţie. Bunăoară, om și cal sunt identici ca specii5*!. Fiindcă nu totdea- 
una este propriul calului de a sta pe loc de la sine, nu este nici propriul 


529 Propriul este totdeauna simultan cu subiectul al cărui propriu este. Dacă nu este 
simultan, ci anterior sau posterior, nu este propriu. Simultaneitatea este luată aici în alt 
sens decât la opuși. 

530 Dacă două lucruri sunt identice, propriul unuia este și propriul celuilalt. 


Siea 


Corect verbind, cal şi om sunt specii identice în gen. 

omului de a se mișca de la sine. Căci a se mişca de la sine şi a sta pe loc 
de la sine sunt identice ca specii, deoarece fiecare din aceşti termeni 
aparține fiecăruia din ei, calului și omului, întrucât sunt animale. 

În schimb, la stabilirea tezei, să fim cu luare aminte dacă lucrurile 
specific aceleași au proprii specific aceiași. În acest caz, ceea ce, potrivit 
întrebătorului, nu ar trebui să fie propriul, este totuşi. Bunăoară, fiindcă 
este propriul omului de a fi un animal pedestru cu două picioare, şi 
pasărea are ca propriu de a fi un animal înaripat cu două picioare. Căci 
fiecare din aceşti termeni este același sub raportul speciei, deoarece doi 
dintre eis*? sunt specii ai aceluiaşi gen, întrucât amândouă speciile se 
subsumează genului „animal“, iar ceilalți doi5% sunt diferenţele genului 
„animal“. Dar acest loc comun ne induce în eroare, când unul din proprii 
arătaţi aparţine numai unei specii, iar celălalt aparține mai multora, ca, 
de exemplu, pedestru cu patru picioare. 

Deoarece „acelaşi“ și „altul“ sunt termeni luaţi în mai multe 
sensuri, nu este uşor, când discuţia este sofistică, să formulăm un propriu 
care aparține unui singur lucru şi numai lui. Căci ceea ce aparţine unui 
lucru care are un accident va aparţine și accidentului, când acesta este 
luat o dată cu lucrul căruia îi aparţine5"4. De exemplu, ceea ce aparține 
omului va aparține și omului alb, dacă există un om alb, iar ceea ce 
aparţine omului alb va aparține și omului. În acest caz, cele mai multe 
proprii ar putea fi atacate cu şiretenie sub pretextul că subiectul este altul 
luat în sine și un altul luat împreună cu accidentul său, de exemplu, că 
omul este altul, iar omul alb — altul, și tot aşa că „altul“ este starea și 
„altul“ este subiectul denumit după starea sa. Căci ceea ce aparţine stării 
va aparţine și subiectului denumit după starea sa, iar ceea ce aparține 
subiectului denumit după starea sa va aparţine şi stării. Bunăoară, fiindcă 
cineva este denumit savant după știința sa, nu ar putea să aibă propriul 
ştiinţei de a rămâne nezdruncinată prin raționament, căci atunci și 
savantul va rămâne nezdruncinat prin raţionament535. 


5%2 Omul şi pasărea. 


333 Pedestru cu două picioare și înaripat cu două picioare. 

54 Sofismul lui „acelaşi“ și „altul“ este de a susţine că subiectul singur sau în sine 
(de exemplu, om) şi subiectul împreună cu accidentul (om alb) sunt diferiti. 

*%5 Propriul ştiinţei, al unei stări, nu estc şi propriul savantului, care este numit 
numai „potrivit stării“. Savantul se poate înșela, ştiinţa nu se poate înşela. Ceea ce este 
valabil pentru abstract nu este valabil şi pentru concret. 

Dar, la stabilirea tezei536, trebuie să accentuăm că subiectul 


accidentului şi accidentul subiectului nu sunt absolut deosebite, deși sunt 
altele prin faptul că modul de a fi al fiecăruia este altul. Căci a fi om 
pentru om nu este același lucru cu a fi om alb pentru omul albS*7. Mai 
trebuie să tinem seama! de inflexiunile cuvintelor, spunând, de 
exemplu, că savantul nu este ceea ce rămâne nezdruncinat prin 
raţionament, ci este acel care rămâne nezdruncinat prin raționament, iar 
despre ştiinţă că nu este acel ce rămâne nezdruncinat prin raționament, 
ci aceea care rămâne nezdruncinată prin raționament. În adevăr. când 
adversarul nu se dă în lături de a recurge la orice mijloace, trebuie să 
recurgem la toate armele de apărare5%”. 


5 


<Alte locuri comune referitoare la corecta raportare a 
propriului la subiectul său> 


După aceea, la respingere, trebuie să luăm seama dacă întrebătorul, 
voind să redea un atribut care aparţine subiectului de la natură, a ales 
o expresie care desemnează un atribut care îi aparţine totdeauna5%0. În 
acest caz, propriul formulat de el trebuie să fie respins. Bunăoară, 
spunând că propriul omului este de a fi „un animal cu două picioare“, 
se intenţionează exprimarea unui atribut care-i aparține de la natură, dar 
se formulează, prin expresia aleasă, atributul care-i aparține totdeauna. 
De aceea, propriul omului nu poate fi de a fi un „animal cu două 
picioare“, căci există oameni care nu au două picioare. 


536 Adică pentru a dovedi că același caracter poate fi propriul şi al subiectului singur 
şi al subiectului împreună cu accidentul său. 

537 „Omul“ pentru „om“ și „albul“ pentru „omul alb“ sunt notional deosebiți, primul 
este gen, al doilea — accident. 

538 Al doilea sofism este încă mai superficial, cu toată subtilitatea lui: el se referă 
la „derivati“, la „cazuri“, la simple m:xlificări verbale după gen și cazuri. 

359 Topica recunoaşte dreptul celui ce discută de a recurge la toate stratagemele 
sofistice când discută cu un adversar neleal, el însuși sofist inveterat. 

540 Atributul care aparține unui subiect. de la natură, poate să nu-i aparțină 
„totdeauna“. Pasărea are „de la natură“ două aripi, dar, fie din naștere, fie dintr-un accident, 
ea poate rămâne cu o singură aripă. 

Dimpotrivă, la stabilirea tezei, trebuie să luăm seama, când vrem 
să redăm un propriu ce aparţine de la natură, dacă expresia este cores- 
punzătoare. În acest caz, propriul nu va putea fi respins. De exemplu, 
redând ca propriul omului că este „un animal capabil de a învăța“, vrem 
nu numai să formulăm un propriu care-i aparține de la natură, ci și să 
găsim expresia corespunzătoare. De aceea, nu se va putea respinge 
propriul formulat, în această privință, pretextând că propriul omului 
nu este de a fi „un animal capabil de a învăța“54!. 

Adăugăm că este greu să redăm propriul la lucrurile care sunt 
denumite după un altul luat ca prim, sau la lucrurile care sunt ele însele 
prime5%”. Căci dacă formulăm propriul unui lucru denumit după un alt 
lucru, propriul va fi valabil și despre lucrul prim, iar dacă propriul este 
formulat despre acesta, va fi valabil şi despre celălalt. Bunăoară, redând 
ca propriul suprafeţei caracterul de a fi colorată, propriul va fi valabii şi 
despre corp, iar dacă a fi colorat este propriul corpului, el va fi enunțat 
şi despre suprafață. Prin urmare, dacă noțiunea propriului este valabilă 
despre ceva, nu înseamnă că este valabil și numele5%3. 

La unii proprii se întâmplă, destul de des, eroarea de a nu deter- 
mina: cum trebuie să fie formulat propriul și a] cui propriu este dañ“. 
Căci toţi se silesc să redea ca propriul unui lucru: sau atributul care îi 
aparține de la natură, ca la om — caracterul de a avea două picioare; sau 
atributul ce-i aparţine de fapt, ca la unii oameni — caracterul de a avea 
patru degete; sau atributul specific, ca la foc — caracterul de a fi alcătuit 
din părticelele cele mai fine; sau atributul care-i aparţine în chip absolut, 
ca la animal — caracterul de a fi viu; sau atributul care aparține unui 


541 Împrejurarea că accidental unii oameni nu sunt „capabili de a învăţa“ nu 
constituie un pretext de a nega că propriul omului este capacitatea de a învăţa. 

542 Există proprii care aparțin lucrurilor, „în primul rând“ (1pwTwc), de exemplu, 
a fi colorat este propriul originar al suprafeţei, dar care aparțin şi lucrurilor „prin altul“, 
de exemplu, a fi colorat aparține şi corpului prin suprafata sa. Deoarece, în acest caz, 
propriul aparține, direct sau indirect, şi unui lucru și altuia, este greu să formulăm propriul 
unui singur lucru, aşa cum cere natura propriului. 

59 Dacă suprafata nu este corp, noțiunea propriului, adică „a fi colorat“, este 
valabilă pentru amândouă, fie în primul rând, fie în al doilea rând, nu însă și numele, adică 
rămâne deosebirea nominală dintre suprafată şi corp. 

544 În cele ce urmează, se cercetează sub toate aspectele în ce tel propriul este 
enunțat despre lucruri. Aristotel ne oferă o clasificare a propriilor, pe care o examinează 
de aproape. 

lucru pe baza altui lucru, ca la suflet — caracterul de a fi prudent; sau 
pe baza unei stări, ca la savant — caracterul de a nu fi zdruncinat prin 
argumente raţionale (căci numai fiindcă are o stare determinată, savantul 
are caracterul de a fi zdruncinat prin argumente raţionale); sau pe baza 
faptului că starea este posedată de alt lucru, ca la ştiinţă, căreia îi aparține 
caracterul de a nu fi zdruncinată de argumente raţionale; sau pe baza 
participării la alt lucru, cum animalului îi aparține caracterul de a putea 
percepe (căci și alte fiinţe, de exemplu omul, au caracterul de a percepe, 
însă numai datorită participării lor la animal); sau, în sfârșit, pe baza 
participării la un alt lucru, cum un animal oarecare participă la viață. 
Prin urmare, dacă nu se adaugă precizarea „de la natură“ comitem 
o eroare, fiindcă se poate întâmpla ca atributul ce-i aparţine de la natură 
unui lucru să nu-i aparțină totuși ca, de exemplu, omului caracterul de 
a avea două picioare. De asemenea, comitem o eroare dacă nu am 
specificat că am formulat ca propriul atributul ce aparține de fapt, fiindcă 
subiectul nu este totdeauna aşa cum este în momentul de față, ca, de 
exemplu, omul cu patru degete. De asemenea, comitem o eroare, dacă 
nu s-a spus lămurit că afirmăm un lucru sau ca subiect prim sau ca 
subiect derivat din altul, fiindcă, dacă notiunea propriului este valabilă 
despre ceva, nu înseamnă că este valabil şi numele, cum, bunăoară, 
caracterul de a fi colorat este propriu suprafeţei sau corpului. Tot așa, 
se comite eroare dacă nu s-a observat dinainte că propriul a fost dat pe 
baza faptului fie că un lucru posedă o stare, fie că starea este posedată 
de un lucru5%5. În acest caz, nu mai putem vorbi de un propriu. În adevăr, 
dacă formulăm propriul unui lucru pe baza faptului că acest lucru este 
o stare posedată de alt lucru, propriul va aparţine și lucrului care posedă 
această stare, iar dacă îl dăm unui lucru pe baza faptului că el posedă 
această stare, propriul va aparţine și stării posedate. ca, de exemplu, 
caracterul de „a nu fi zdruncinat de vreun argument rațional“, dacă acest 
caracter este formulat ca propriul științei şi savantului. De asemenea, 
comitem eroare dacă nu s-a spus dinainte că propriul aparține lucrului 
pe baza faptului că lucrul participă la altul sau este participat de alt 


545 Afirmăm un propriu care aparține la două lucruri în sens deosebit, de exemplu, 
cum vom vedea mai jos, știința și om de știință. Un asemenea propriu nu este propriu. 
Omul de ştiinţă posedă ştiinţa, iar ştiinţa este posedată de omul de știință. Propriul trebuie 
formulat ținând seama de deosebirea aceasta. 

lucru5%5. În acest caz, propriul va aparţine și altor lucruri. În adevăr, dacă 
formulăm propriul pe baza faptului că subiectul lui este participat de alte 
lucruri, el va aparține și lucrurilor care participă la acest subiect, iar dacă 
propriul este formulat pe baza faptului că subiectul său participă la alte 
lucruri, el va aparține și lucrurilor la care el participă, cum, bunăoară, 
formulăm ca propriul vreunui animal, sau al animalului în genere, 
caracterul de a fi viu. În sfârșit, comitem eroare dacă nu spunem lămurit 
că propriul aparține speciei, fiindcă atunci propriul va aparține numai unui 
lucru care cade în domeniul în care este valabil propriul. Căci ceea ce 
aparţine în cel mai înalt grad aparţine numai unui singur lucru; de exemplu, 
focului care posedă ca propriu caracterul de a fi cel mai uşor corp”. 
Uneori, putem comite eroare și dacă am adăugat referinţa la specie. 
Căci, în urma acestui adaos, ar trebui să existe numai o specie care 
posedă acest propriu. Aceasta însă nu este cazul la unele lucruri, 
bunăoară la foc. Nu există o singură specie de foc, ci mai mult specii: 
cărbunele, flacăra, lumina. Toate acestea sunt focuri specific deosebite. 
Adaosul de referinţă la specie trebuie să presupună că există numai o 
singură specie, aceea arătată, fiindcă altminteri propriul în discuţie va 
aparține unei specii mai mult, alteia mai puţin, cum este cazul focului 
ca fiind corpul alcătuit din părticelele cele mai tine. Căci lumina este 
alcătuită din părticele mai fine decât cărbunele şi flacăra. Aşa ceva nu 
trebuie să se întâmple, afară numai dacă și numele aparține mai mult 
lucrului, despre care este mai valabilă notiunea5%€ lui. În afară de aceasta, 
se va întâmpla ca propriul să fie același și pentru ceca ce posedă un 
termen în chip simplu și pentru ceea ce îl posedă în gradul cel mai mare, 
în domeniul posedat în chip simplu, cum este cazul focului care posedă 


54 Participă specia la gen, iar genul este participat de specie; în primul caz, 
subordonatul participă la supraordonat; în cazul al doilea, supraordonatul este participat 
de subordonat. „Genul“, fiind participat, este pasiv, de aceea el este oarecum materia 
noțiunii, iar specia care participă activ este forma. 

547 Dacă nu formulăm propriul speciei întregi, ci numai ul unei subspecii, dându-i 
o formă superlativă, de exemplu, propriul focului este de a fi corpul cel mai uşor, dar 
sub forma superlativă este propriul unei subspecii a focului (lumini), comitem o eroare 
de atribuire a propriului. Focul poate avea ca subspecii: para cărbunelui, flacăra, lumina. 

58 Noţiunea, expresia = Adyoc. Numele de toc este atribuit deopotrivă luminii 
ca yi flăcării, totuşi, fiindcă lumina are părticelele cele mai tine (superlativ!), propriul 
focului sc aplică mar mult luminii decât flăcării, fiindcă propriul are diferite grade. 

propriul de a fi alcătuit din părticelele cele mai fine. Căci şi lumina, fiind 
alcătuită din părticelele cele mai fine, are acest propriu. 

Aşadar, dacă întrebătorul formulează în acest fel propriul, trebuie 
să-l atacăm. Noi înșine nu vom da prilejul unei asemenea obiecţii, ci, de 
la început, o dată cu formularea propriului, trebuie să arătăm în ce fel 
formulăm propriul5%. 

După aceea, la respingerea tezei, trebuie să luăm seama dacă 
întrebătorul a formulat însuși lucrul ca fiind propriul său. Atunci 
prelinsul propriu nu este un propriu adevărat, căci orice lucru învede- 
rează prin el însuși existenţa sa. iar ceea ce învederează existența nu este 
propriu, ci definiție*3. Bunăoară, spunând că propriul binelui’! este 
„ceea ce se cuvine“, formulăm lucrul însuşi ca propriul său (căci binele 
şi ceea ce se cuvine sunt unul și același lucru), de aceea propriul binelui 
nu poate fi ceea ce se cuvinc. 

În schimb. la stabilirea tezei, să fim atenţi ca, fără să redăm lucrul 
însuşi ca propriul său, să formulăm totuși ca propriu ceva care este 
reciprocabil cu lucrul însuși55?. În acest caz, ceea ce a fost formulat ca 
nefiind propriul va fi propriul adevărat. De exemplu, spunând că propriul 
animalului este caracterul de a fi substanță însuflețită, fără să redăm 
lucrul însuși ca propriul său, formulăm totuși ca propriu ceva care este 
reciprocabil cu lucrul însuși. De aceea substanţa însuflețită va fi propriul 
animalului. 

După aceea, când este vorba de lucruri cu părți asemănătoare 
la respingerea tezei trebuie să observăm dacă propriul întregului nu este 
adevărat şi despre părți, sau dacă propriul părţii nu poate fi enunțat și 
despre întreg. În acest caz, pretinsul propriu nu este adevărat. Totuși, 
aceasta se poate întâmpla uneori. Căci, la lucrurile cu părți asemănătoare. 
putem formula propriul. luând în consideraţie când întregul, când partea. 
Dar, în nici unul din aceste cazuri propriul nu a fost redat just. Bunăoară. 
luând în consideraţie întregul, putem formula ca propriul mării caracterul 
de a fi cea mai mare cantitate de apă sărată. În acest chip, am formulat 
propriul unui lucru cu părți asemănătoare, dar care nu este adevărat 


553 


549 În care din felurile înșirate mai înainte am formulat propriul. 
550 Ceea ce învederează existența este definiția, adică esenţa. 

551 Textual: „frumosului“ (Tò kah6v). 

552 Asadar, un termen care posedă aceeaşi extensiune ca subiectul. 
553 Cu părţi care se aseamănă cu întregul. 

despre parte (căci o mare individuală55% nu este cea mai mare cantitate 


de apă sărată). De aceea caracterul de a fi cea mai mare cantitate de apă 
sărată nu poate fi propriul mării. Luând în consideraţie partea, se 
formulează ca propriul aerului caracterul de a putea fi respirat. În acest 
chip, am formulat propriul unui lucru cu părți asemănătoare, dar un 
propriu care, ce e drept, este adevărat despre un anumit aer, dar nu 
despre orice aer (căci nu orice aer poate fi respirat). De aceea caracterul 
de a putea fi respirat nu va fi propriul aerului. 

Dimpotrivă, la stabilirea tezei, trebuie să ţinem seama dacă propriul 
formulat pentru lucrul luat ca părți asemănătoare este adevărat şi despre 
lucrul luat ca întreg. În acest caz, ceea ce a fost formulat ca nefiind 
propriul va fi totuși propriul. Bunăoară, dacă despre pământ în genere 
este adevărat propriul că tinde să se miște în jos, este adevărat și despre 
un anumit pământ. De aceea, este propriul pământului caracterul de a 
tinde de la natură în jos. 


6 


<Locurile comune ale propriului considerate din punctul de 
vedere al opușilor> 


După aceea, când este vorba de opuși555, trebuie să pornim mai 
întâi de la contrari. La respingerea tezei, trebuie să vedem dacă contrarul 
propriului dat nu este, în realitate, propriul subiectului contrar. În acest 
caz, nici celălalt contrar nu va fi propriul subiectului contrar. De 
exemplu, contrarul dreptății este nedreptatea, iar contrarul celui mai mare 
bine este cel mai mare rău. Dar fiindcă propriul dreptăţii nu este cel mai 
mare bine, nici propriul nedreptăţii nu este cel mai mare rău. 

Dimpotrivă, la stabilirea tezei, trebuie să ţinem seama că contrarul 
propriului dat este propriul subiectului contrar. În acest caz, și celălalt 
contrar va fi propriul celuilalt subiect contrar. De exemplu, fiindcă răul 
este contrarul binelui și respingătorul — contrarul doritului, cum propriul 


354 Marea Tireniană faţă de Marea Mediterană nu este cea mai mare cantitate de 
apă sărată. 

555 Cele patru specii de opuși au fost studiate în Categorii 10 şi 11. De o cercetare 
deosebită s-au bucurat opuşii contrari. 

binelui este caracterul de a fi dorit, urmează că propriul răului este 
caracterul de a fi respingător. 

În al doilea rând556, trebuie să pornim de la opușii relativi. La 
respingere, trebuie să vedem dacă relativul propriului dat nu este, în 
realitate, propriul relativului celuilalt. În acest caz, celălalt relativ nu va 
ñ nici el propriul relativului în chestiune. Bunăoară, dublul este relativ 
fată de jumătate, iar excesul — faţă de lipsă. Deoarece excesui nu este 
propriul dublului, nici lipsa nu va fi propriul jumătăţii. 

La stabilirea tezei trebuie să ținem seama dacă relativul propriului 
dat va fi propriul celuilalt relativ. În acest caz, și celălalt relativ va fi pro- 
priul subiectului relativ. Bunăoară. dublul este relativ faţă de jumătate și 
proportia de 1 la 2 este relativă proporţiei de 2 la 1. Atunci propriul dublu- 
ui este proporţia de 2 la 1, iar propriul jumătăţii este proporția?" de 1 la 2. 

În al treilea rând, la respingere, trebuie să luăm seama dacă ter- 
menul denumit potrivit posesiunii nu este un propriu al posesici55%. În 
acest caz, nici termenul denumit potrivit privaţiei nu va fi propriul 
»rivaţiei. Iar dacă, de asemenea, termenul denumit potrivit privaţiei nu 
este propriul privaţiei, nici termenul denumit potrivit posesiei nu va fi 
propriul posesiei. Bunăoară, fiindcă propriul surdităţii nu este lipsa de 
senzaţie, propriul auzului nu va fi caracterul de a avea senzaţie. La 
stabilirea tezei, trebuie să se țină seama că termenul denumit potrivit 
posesiei este un propriu al posesiei. Atunci și termenul denumit potrivit 
privaţiei va fi un propriu al privaţiei. Şi, de asemenea, dacă termenul 
denumit potrivit privaţiei este propriul privaţici, atunci și termenul 
denumit potrivit posesici va fi propriul posesiei. Bunăoară, dacă propriul 
vederii este de a vedea în măsura în care avem acest simţ, atunci şi 
propriul orbirii trebuie să fie de a nu vedea în măsura în care nu avem 
vederea, deși. de la natură. ar trebui să o avem5%?. 

După aceea, trebuie să pornim de la afirmaţii și negații5*0, și anu- 
me, de la predicatele însele5€!. Dar acest loc comun servește numai 


556 După opuşii contrari, Aristotel cercetează opușii relativi (corelativi). 

557 Dacă dublul fată de jumătate se comportă ca 2 fată de 1, jumătatea față de dublu 
se comportă ca 1 faţă de 2. 

558 A treia specie de opuși este privația-posesie. 

559 Să se vadă definiția posesiei şi privaţiei în Categorii 10, 12 a. 

560 A patra specie de opuși este opoziția contradictorie, numită exact de Aristotel 
ca opoziția dintre afirmaţie şi negatie. 

361 Vom lua în consideraţie predicatele care pot afirma sau nega ceva despre același 
subiect. Deci, un prim caz, este: două predicate cu un singur subiect. 

pentru respingere. Bunăoară, trebuie să vedem dacă afirmaţia sau 
termenul afirmativ este propriul unui lucru. În acest caz, negatia sau 
termenul negativ nu va ti propriul acelui lucru. Şi tot aşa, dacă negația 
sau termenul negativ este propriul unui lucru, atunci afirmaţia sau ter- 
menul afirmativ nu va fi propriul acelui lucru. De exemplu, dacă însu- 
fleţit este propriul animalului, neînsuflețit nu poate fi propriul animalului. 

În al doilea rând, trebuie să cercetăm predicatele afirmative sau 
negative, precum şi subiectele despre care sunt afirmate sau negate, 
pentru a vedea, la respingerea tezei, dacă termenul afirmativ nu este, 
în realitate, propriul subiectului afirmativ562. În acest caz, nici termenul 
negativ nu va fi propriul subiectului negativ. Și tot aşa. dacă termenul 
negativ nu este propriul subiectului negativ, nici termenul afinnativ nu 
va fi propriul subiectului afirmativ. Bunăoară, deoarece „animal“ nu este 
propriul omului. .„non-animal“ nu va fi propriul „.non-omului“. Şi tot 
așa, dacă „non-animal“ pare să nu fie propriul „non-omului”, nici animal 
nu va fi propriul omului. 

La stabilirea tezei, trebuie să luăm scama dacă termenul afirmativ 
este propriul subiectului afirmativ. În acest caz, și termenui negativ va 
fi propriul subiectului negativ. Şi tot aşa, dacă termenul negativ este 
propriul subiectului negativ, termenul afirmativ va fi şi el propriul 
subiectului afirmativ. De exemplu, deoarece propriul non-animalului 
este de a nu trăi, propriul animalului va fi de a trăi. Şi tot aşa. dacă a trăi 
pare să fie propriul animalului, caracterul de a nu trăi va părea să fie 
și el propriul non-animalului. 

În al treilea rând5€?, trebuie să cercetăm subiectele înseși, pentru 
a vedea, la respingerea tezei, dacă propriul dat este propriul subiectului 
afirmativ. În acest caz, același termen nu va fi și propriul subiectului 
negativ. Şi tot aşa. dacă termenul propus este propriul subiectului 
negativ. el nu va fi propriul subicctului afirmativ. De cxemplu, deoarece 
însuflețit este propriul animalului. el nu va fi propriul non-animalului. 

La stabilirea tezei, dacă propriul dat nu este propriul subiectului 
afirmativ, el va fi propriul subiectului negativ. Dar acest loc comun ne 


562 Al doilea caz: două predicate și două subiecte, când afirmate, când negate. 
563 AJ treilea caz: același atribut poate fi afirmat sau negat despre subiecte diferite 


(subiect afirmativ sau negativ). 

induce în eroare5%. Căci termenul pozitiv nu este propriul subiectului 


565, și nici termenul negativ nu este propriul subiectului afir- 


negativ 
mativ566. În adevăr, termenul afirmativ nu aparţine unui subiect negativ, 
iar termenul negativ poate aparţine, ce e drept, unui subiect afirmativ, 
dar nu ca propriu5$7. 

După aceea, trebuie să cercetăm membrii unei diviziuni568, pentru 
a vedea, la respingerea tezei, dacă, în realitate, nici un membru al 
diviziunii nu este propriul vreunuia din ceilalți membri. În acest caz, 
termenul propus nu poate fi propriul lucrului pentru care este propus ca 
propriu. Bunăoară, deoarece caracterul de a fi o vietate perceptibilă nu 
este propriul nici unei vietăți muritoare, caracterul de a fi o vietate 
inteligibilă nu poate fi propriul Zeului559. 

La stabilirea tezei, trebuie să observăm dacă vreun membru restant 
al diviziunii este propriul fiecăruia din membrii diviziunii. În acest caz, 
termenul restant va fi, de asemenea, propriul acelui membru, căruia, 
după spusa întrebătorului, nu poate să-i fie propriu. De exemplu, este 
propriul prudenţei de a fi, de la natură, virtutea părţii raţionale a 
sufletului, și tot așa este propriul fiecăreia din celelalte virtuţi de a fi 
virtuțile unei anumite părți a sufletului. De aceea, propriul stăpânirii 
de sine va fi, de la natură, să fie virtutea părții apetitive a sufletului570. 


564 Eroarea constă în a face dintr-un termen afirmativ propriul unui subiect negativ 
şi, invers, dintr-un termen negativ, propriul unui subiect afirmativ. 

565 Nu putem spune, de exemplu: „a fi virtuos este propriul non-omului“. 

566 Nu putem spune, de exemplu: „a nu fi virtuos este propriul omului“. 

567 „A nu fi virtuos“ poate fi predicatul „animalului“, dar nu ca propriu, căci multe 
lucruri nu sunt virtuoase; propriul însă nu se aplică decât unui singur lucru. 

568 Diviziunea platonică are doi membri coordonati; de exemplu: muritor, 
nemuritor. În exemplul ce urmează se iau patru membri, care sunt câte doi membri ai unei 
diviziuni. Dacă primul nu este propriul celui de-al treilea, nici al doilea nu va fi propriul 
celui de-al patrulea. 

569 Cei patru membri sunt: sensibil şi inteligibil (o diviziune); muritor şi zeitate 
(a doua diviziune). 

570 Cei patru termeni sunt aici: prudența și stăpânirea de sine, de o parte, partea 
rațională și partea apetitivă a sufletului, de altă parte. Dacă propriul prudenţei este de a fi, 
de la natură, virtutea părții raționale, tot aşa propriul celorlalte virtuți este de a fi, de la 
natură, virtutea uneia din cele trei părți ale sufletului. 

<Diferite locuri comune ale propriului, ca: termeni derivați, 
asemănători, referitori la existență și devenire etc > 


După aceea, trebuie să cercetăm termenii derivați, pentru a vedea, 
la respingerea tezei, dacă termenul derivat al propriului dat nu este 
propriul unui derivat al subiectuluiS”!. În acest caz, celălalt termen 
derivat nu va fi nici el propriul celuilalt termen derivat. De exemplu, 
deoarece adverbul „în chip moral“ nu este propriul adverbului „în chip 
drept“, nici „moralul“572 nu va fi propriul „dreptului“. 

La stabilirea tezei, trebuie să luăm seama -dacă un termen derivat 
al propriului dat este propriul unui derivat al subiectului. În acest caz. 
şi celălalt termen derivat va fi propriul celuilalt termen derivat. De 
exemplu, deoarece „pedestru cu două picioare“ este un propriu al 
omului, tot așa este propriul omului caracterul de a fi „pedestru cu două 
picioare“:573. Dar trebuie să cercetăm nu numai derivaţiile termenului în 
discuţie, ci şi opușii lor, cum am arătat, de asemenea, la locurile comune 
de mai înainte5'4. Astfel, la respingerea unei teze, trebuie să luăm seama 
dacă derivaţia din opusul propriului dat nu este propriul derivaţiei din 
opusul subiectului. În acest caz, derivația celuilalt opus nu va fi nici 
ea propriul derivaţiei din celălalt opus. De exemplu, deoarece adverbul 
„în chip moral“ nu este propriul lui „în chip drept“, adverbul „în chip 
imoral“ nu va fi nici el propriul lui „în chip nedrept“. 

La stabilirea tezei, trebuie să observăm dacă derivaţia opusului 
propriului dat este propriul derivaţiei din opusul subiectului dat. În acest 
caz, derivaţia celuilalt opus va fi propriul derivaţiei din alt opus. 
Bunăoară, dacă „cel mai bun“ este propriul „bunului“, și „cel mai rău“ 
este propriul „răului“. 

După aceea, trebuie să cercetăm lucrurile care se aseamănăs”5, 
pentru a vedea, la respingerea tezei, dacă ceea ce se aseamănă cu 


57 La „derivație“, de asemenea, se iau patru termeni, din care al doilea este derivat 
din primul („moral“), iar al patrulea — din al treilea („drept“). Un termen este adjectiv, 
iar celălalt este adverb. 

572 „Moral“ este traducerea lui Tò kaħóv (în sens propriu: „frumos**). 

573 „Derivaţia“ are aici sensul de „cazuri“: întâi, genitivul, al doilea, dativul. 

574 De exemplu, cartea a Il-a, cap. 9, 114 b. 

575 La drept vorbind, lucrurile care se aseamănă sunt lucrurile care se află în aceeași 
proporție sau „analogie“. Exemplele ce urmează au patru termeni în raport de asemănare 
sau de analogie, doi câte doi. 

propriul dat nu este, în realitate, propriul a ceea ce se aseamănă cu 
subiectul. În acest caz, celălalt lucru care se aseamănă nu va fi nici el 
propriul asemănătorului. De exemplu, deoarece arhitectul, în ceea ce 
privește construirea unei case, se aseamănă cu medicul, în ceea ce 
privește restabilirea sănătăţii, și deoarece caracterul de a restabili 
sănătatea nu este propriul medicului, atunci și caracterul de a construi o 
casă nu este propriul arhitectului. 

La stabilirea tezei, trebuie să cercetăm dacă ceea ce se aseamănă 
cu propriul dat este propriul a ceea ce se aseamănă cu subiectul. În acest 
caz, și celălalt lucru asemănător va fi propriul asemănătorului. De 
exemplu, deoarece medicul, în ce privește capacitatea de a restabili 
sănătatea, se aseamănă cu gimnastul, în ce privește capacitatea de a 
restabili puterea mușchilor, urmează că propriul gimnastului este ca- 
racterul de a restabili puterea mușchilor și de aceea propriul medicului 
este acel de a restabili sănătatea. 

După aceea, trebuie să cercetăm lucrurile identice576, pentru a 
vedea, la respingerea tezei, dacă atributul identic faţă de două subiecte 
nu este, în realitate, propriul subiectului care se comportă identic cu 
subiectul în discuţie. În acest caz, atributul identic fată de cele două 
subiecte nu va fi nici propriul subiectului care, faţă de el, este identic cu 
primul subiectS”7. În schimb, dacă atributul identic faţă de două subiecte 
este propriul subiectului care, faţă de el, este identic cu subiectul în 
discuţie, atunci el nu va fi propriul lucrului față de care a fost formulat 
ca fiind propriul său578. 

[Bunăoară, deoarece prudenta este identică faţă de frumosul moral 
şi urâtul moral, întrucât ea este ştiinţa amândurora, și de aceea propriul 
prudenţei nu este de a fi știința frumosului moral, atunci propriul 


576 Noul loc comun se deosebeşte de cel precedent prin aceea că termenii comparați 
nu mai sunt patru — doi câte doi — ci trei, fiindcă unul este un predicat identic pentru 
două subiecte. 

577 Textul este obscur. El vrea să spună că, în ipoteza că un atribut este identic 
pentru două subiecte date, dacă atributul nu va fi propriul unuia, el nu va fi nici al celuilalt. 

578 Dacă atributul identic este totuși propriul unui subiect, nu va fi propriul celuilalt, 
fiindcă orice lucru are propriul său, care nu poate fi și al altuia. Exemplul ce urmează 
aruncă oarecare lumină asupra acestui loc comun, unul din cele mai dificile. Am zis 
„oarecare lumină“, fiindcă structura exemplului este alta decât a teoriei de mai înainte. În 
timp ce înainte se vorbea de același atribut pentru două subiecte, exemplul vorbește de 
două atribute pentru același subiect. 

prudenţei nu va fi nici de a fi ştiinţa urâtului moral. Dar dacă este 
propriul prudenței de a fi știința frumosului moral, nu poate fi propriul 
ei de a fi ştiinţa urâtului moral.] Căci nu este posibil ca identicul să fie 
propriul mai multor lucruri57%. La stabilirea tezei, acest loc comun nu 
găseşte nici o aplicaţie, căci identicul, fiind unul, este totuși comparat 
cu mai multe subiecte. 

După aceea. la respingerea tezei, trebuie să luăm seama dacă 
predicatul exprimat prin verbul „a fi“ nu este, în realitate, propriul 
subiectului exprimat prin verbul „a fi“. În acest caz, nici distrugerea 
nu va fi propriul subiectului exprimat prin verbul „a fi distrus“, nici 
devenirea nu va fi propriul subiectului exprimat prin verbul „a 
deveni:“580. De exemplu, deoarece nu este propriul omului de a fi un 
animal, nu va fi nici propriul devenirii sale de a deveni animal, nici al 
distrugerii sale de a se distruge animalul. Cum am procedat de la 
existenţă la devenire și la distrugere, tot aşa vom conchide de la devenire 
la existenţă și distrugere, ca și de la distrugere la existență şi devenire. 

La stabilirea tezei, trebuie să observăm dacă subiectul exprimat 
prin verbul „a fi“ are un propriu exprimat prin verbul „a fi“. În acest caz, 
şi subiectul exprimat prin verbul „a deveni“ va avea ca predicat un 
propriu exprimat prin verbul „a deveni“, și subiectul exprimat prin verbul 
„a fi distrus“ va avea ca predicat un propriu exprimat prin verbul „a fi 
distrus“. De exemplu, deoarece propriul omului este de a fi muritor’?! , va 
fi propriul devenirii omului caracterul de a deveni muritor, iar propriul 
distrugerii omului caracterul de a fi distrus. Tot aşa, cum am spus, la 


579 Exemplul are următorul conţinut. Prudența (þpóvnag) este știința (è noTriun) 
binelui (a frumosului moral) şi a răului (a urâtului moral). Dacă acum propriul prudenței 
este de a nu fi ştiinţa binelui, ea nu va fi nici ştiinţa răului. Căci ea are raport de identitate 
cu amândouă. Dar dacă propriul prudenţei este de a fi știința binelui, urmează că nu poate 
fi şi acel de a fi știința răului, căci același lucru nu poate fi propriul a două lucruri — 
este împotriva definiției propriului. Și totuşi propriul prudenţei este de a fi știința binelui 
şi a răului, fiindcă știința este convertibilă cu ştiinţa binelui şi a răului. Acest loc comun 
serveşte deci numai respingerii, nu şi stabilirii, deoarece nici un termen nu este propriul 
a două lucruri, și încă a unor lucruri contrarii. 

580 Într-o exprimare greoaie, locul comun trece de la „a fi“ la „a fi distrus“ și „a 
deveni“, precum și invers. Exemplul lămurește şi de data aceasta gândul lui Aristotel. 
Dacă predicatul „a fi“ nu este propriu subiectului „ființă“, nici predicatul „a fi distrus“ sau 
„a deveni“ nu este propriul „distrugerii“ sau „devenirii“. 

581 Termenul grec pentru „muritor“, aplicat numai la om. este fiporoc, spre 
deosebire de 9vnrdc care înseamnă tot „muritor“ aplicat la toate animalele. 

respingerea tezei trebuie să conchidem deopotrivă de la devenire și dis- 
trugere la existenţă și la tot ceea ce decurge din raportarea acestor noțiuni. 

Apoi, trebuie să cercetăm Ideea unui lucru582, pentru a vedea, la 
respingerea unei teze, dacă propriul dat nu aparţine Ideii sau nu-i aparţine 
ca [deea lucrului al cărui propriu este dat. În acest caz, ceea ce a fost 
formulat ca propriu nu este propriul adevărat. Bunăoară, deoarece carac- 
terul de a fi în nemișcare aparține omului în sine, nu întrucât este om, 
ci întrucât este Idee, nu poate fi propriul omului caracterul de a fi în 
nemișcare. 

La stabilirea tezei, trebuie să luăm seama dacă propriul îi aparține 
Ideii, şi anume dacă îi aparține întrucât ea este Ideea lucrului despre care 
nu s-a formulat propriul583. 

Căci, în acest caz, ceea ce nu trebuie să-i aparţină ca propriu este 
totuşi propriul lucrului. De exemplu, aparține animalului în sine, și anu- 
me, întrucât este animal, caracterul de a fi compus din suflet şi corp; de 
aceea va fi propriul animalului caracterul de a fi compus din suflet și 
corp584. 


8 


<Locuri comune ale propriului privitoare la mai mult, mai 
puţin și ega> 


După aceea, trebuie să cercetăm mai multul și mai putinul, mai 
întâi la respingerea tezei, pentru a vedea dacă ceea ce este mai mult un 
anume predicat nu este, în realitate, propriul a ceea ce este mai mult 
subiectul corespunzător. În acest caz, ceea ce este mai puţin un anumit 
predicat nu va fi nici el propriul a ceea ce este mai puţin subiectul 
corespunzător; nici ceea ce este mai puțin5%5 un anumit predicat nu va 


582 Aristotel aplică locul comun al propriului și la teoria platonică a Ideilor: ceea 
ce nu aparţine Ideii nu apartine nici lucrului care participă la Idee, dar ceea ce aparține 
Ideii ca Idee nu aparţine necesar și lucrului subordonat Ideii (dacă Ideea de om este imobilă 
nu înseamnă că şi omul concret este imobil). 

583 Este propriu oricărei Idei de a fi imutabilă, de a fi în repaus. 

584 Este un propriu necesar al animalului în sine, ca animal, nu ca Idee, de a fi 
un compus de materie şi suflet. La omul în sine, la Ideea de om, repausul, imutabilitatea 
aparține Ideii de om, nu omului ca atare. 

585 De la comparativul de mai înainte se trece la superlativ. 

fi propriul a ceea ce este cel mai putin subiectul corespunzător, nici ceea 
ce este cel mai mult un anumit predicat nu va fi propriul a ceea ce este 
cel mai mult subiectul corespunzător, nici, în sfârșit, un predicat pur și 
simplu58€ nu va fi propriul unui subiect pur și simplu. Bunăoară, 
deoarece caracterul de a fi mai colorat nu este propriul a ceea ce este 
mai mult corp”, nici ceea ce este mai puţin colorat nu va fi propriul 
a ceea ce este mai putin corp, nici caracterul de a fi simplu colorat — 
propriul a ceea ce este pur și simplu corp. 

La stabilirea tezei, trebuie să observăm dacă ceea ce este mai mult 
un anumit predicat este propriul a ceea ce este mai mult subiectul 
corespunzător. În acest caz, şi ceea ce este mai puțin un anumit predicat 
va fi propriul a ceea ce este mai puţin subiectul corespunzător, și ceea 
ce este cel mai mult un anumit predicat este propriul a ceea ce este cel 
mai mult subiectul corespunzător, iar ceea ce este predicatul pur și 
simplu este propriul a ceea ce este subiectul pur şi simplu. Bunăoară, 
caracterul de a simţi mai mult este propriul a ceea ce este mai viu, 
caracterul de a simţi mai puţin va fi propriul a ceea ce este mai puțin 
viu, caracterul de a simţi cel mai mult va fi propriul a ceea ce este cel 
mai viu, caracterul de a simţi cel mai puțin va fi propriul a ceea ce este 
cel mai puţin viu, în sfârşit, caracterul de a simţi pur și simplu va fi 
propriul a ceea ce este viu pur și simplu. 

De asemenea, trebuie să conchidem de la termenul luat pur și 
simplu la termenii determinaţi mai sus5%8. De aceea, la respingerea tezei, 
trebuie să luăm seama dacă atributul luat în sensul pur și simplu nu este, 
în realitate, propriul subiectului luat în sensul pur și simplu. În acest caz, 
ceea ce este mai mult un anumit predicat nu va fi propriul a ceea ce este 
mai mult subiectul corespunzător, nici ceea ce este mai puțin un anu- 
mit predicat nu va fi propriul a ceea ce este mai putin subiectul 
corespunzător, nici ceea ce este cel mai mult un anumit predicat nu va 
fi propriul a ceea ce este cel mai mult subiectul corespunzător, nici, în 
sfârșit, ceea ce este cel mai puțin un anumit predicat nu va fi propriul 
a ceea ce este cel mai puțin subiectul corespunzător. Așa, de exemplu, 


586 Predicatul „pur şi simplu“ (ána ç) este termenul pozitiv, fără comparaţie şi 
superlativ. 

587 Aristotel nu explică ce înseamnă „a fi mai mult corp“. 

588 De la pur și simplu (pozitiv) se trece la comparativ (mai mult sau mai putin) 
și la superlativ (cel mai mult și cel mai putin). 

caracterul de a fi virtuos nu este propriul omului, de aceea caracterul de 
a fi mai virtuos nu este propriul a ceea ce este mai mult om58?. 

La stabilirea tezei, trebuie să vedem dacă predicatul pur şi simplu 
este propriul subiectului pur și simplu. În acest caz, ceea ce este mai 
mult un anumit predicat va fi propriul a ceea ce este mai mult subiectul 
corespunzător, ceea ce este mai puţin un anumit predicat va fi propriul 
a ceea ce este mai puţin subiectul corespunzător, ceea ce este cel mai 
putin un anumit predicat va fi propriul a ceea ce este cel mai puțin 
subiectul corespunzător, iar ceea ce este cel mai mult un anumit predicat 
va fi propriul a ceea ce este cel mai mult subiectul corespunzător. 
Bunăoară, propriul focului este de la natură de a se îndrepta în sus, de 
aceea propriul a ceea ce este mai mult foc va fi de la natură de a se 
îndrepta mai mult în sus5%%. În același chip trebuie să procedăm din 
celelalte puncte de vedere”. 

În al doilea rând5%2, la respingerea tezei, trebuie să luăm seama 
dacă ceea ce este mai mult un propriu nu este, în realitate, propriul a 
ceea ce este mai mult subiectul corespunzător. În acest caz și ceea ce 
este mai puţin propriu nu va fi propriul a ceea ce este mai puţin subiectul 
corespunzător. De exemplu, caracterul de a percepe este mai propriu 
animalului decât este caracterul de a ști propriul omului. Dar caracterul 
de a percepe nu este propriul animalului, de aceea nici caracterul de a 
şti nu este propriul omului. 

În schimb, la stabilirea tezei, trebuie să luăm seama dacă ceea ce 
este mai puţin propriu este propriul a ceea ce este mai puţin subiectul 
corespunzător. În acest caz, ceea ce este mai mult propriu va fi propriul 
a ceea ce este mai mult subiectul corespunzător. Bunăoară, caracterul 
de a fi, de la natură, blând este mai puţin propriu al omului decât este 
caracterul de a fi viu un propriu al animalului. Dar este propriul omului 


589 Nu este propriul omului de a fi virtuos, fiindcă există și oameni vicioşi. De 
aceea nici „a fi mai virtuos“ nu este propriul lui „a fi mai mult om“. Dar există oare „a 
fi mai mult om“, așa cum există „a fi mai mult viu?“ Aristotel nu-și pune întrebarea aici. 
El ştie însă că substanțele, esenţele nu comportă un mai mult sau un mai puțin. 

590 Focul are ca „loc natural“ stratul superior al lumii sublunare, după pământ și 
aer, şi cel mai aproape de eter. 

591 Putem trece de la orice termen, nu numai de la pozitiv la comparativ şi 
superlativ, la toți ceilalți termeni. 

592 În acest loc comun nu se mai compară un singur atribut cu un singur subiect, 
ci două atribute și două subiecte. 

caracterul de a fi blând, de aceea şi propriul animalului va fi caracterul 
de a fi viu. 

În al treilea rând5%, la respingerea tezei, trebuie să luăm seama 
dacă propriul nu aparţine, în realitate, lucrului căruia se spune că îi 
aparţine mai mult. În acest caz, propriul nu aparţine nici lucrului căruia 
se spune că îi aparţine mai puţin. Dar dacă este propriul celui dintâi 
din aceștia, nu este propriul celuilalt. Bunăoară, caracterul de a fi colorat 
este propriul mai mult al suprafeței decât al corpului. Dar dacă nu este 
propriul suprafeţei, nu este nici al corpului. În schimb, dacă este un 
propriu al suprafeţei, nu va fi propriul corpului. 

Dimpotrivă, la stabilirea tezei, acest loc comun nu poate fi aplicat, 
fiindcă este imposibil ca același atribut să fie propriul mai multor lucruri. 

În al patrulea rândS%, la respingere, trebuie să avem în vedere dacă 
ceea ce aparţine mai mult unui lucru ca propriul său, în realitate nu-i 
aparține. În acest caz, nu-i va aparține nici ceea ce pare că este mai puţin 
propriul său. Aşa, de exemplu, sensibilul pare că este mai propriu 
animalului decât divizibilul, dar sensibilul nu-i este propriu; deci nici 
divizibilul nu-i poate fi propriu. 

La stabilirea tezei, trebuie să fim atenţi dacă ceea ce este mai putin 
propriu unui lucru va fi propriul său. În acest caz, îi va fi propriu și ceea 
ce este mai mult propriul acestui lucru. Bunăoară, capacitatea de a 
percepe este mai puţin propriul animalului decât caracterul de a fi viu. 
Dar capacitatea de a percepe este propriul animalului, de aceea şi 
caracterul de a fi viu trebuie să fie propriul său5%5. 

După aceea, trebuie să cercetăm proprii care aparțin în chip egal 
lucrurilor5%. Întâi, la respingerea tezei, trebuie să luăm seama dacă ceea 


593 De data aceasta, se compară un atribut cu două subiecte, de exemplu, „a fi 
colorat“ — față de suprafață și față de corp. 

594 Comparaţia se face acum între un subiect și două atribute, de exemplu, 
„animalul“ pare a avea ca propriu atât „sensibilul“, cât și „divizibilul“, în grade deosebite. 
În adevăr, „divizibilă“ poate fi și linia, nu însă şi „sensibilă“ în sensul strict al cuvântului. 
Dar și „sensibilul“ nu este cev: propriu „animalului“, căci este propriu oricărui „corp“. 

595 Exemplele sunt date cu titlul de ipoteze, nu de expresie fidelă a realității, căci 
ceva mai înainte (138 a) susținea că animalul nu are ca propriu capacitatea de a percepe, 
în timp ce acum i se atribuie ca propriu această capacitate. 

59% Aristotel cercetează, în cele ce urmează, atributul sau atributele ce aparțin în 
chip egal ca propriu. Și aici el examinează cele trei cazuri: a) comparatia a două subiecte 
şi două atribute; b) comparaţia a două atribute şi a unui subiect; c) comparația a două 
subiecte și a unui singur atribut, fie pentru respingere, fie pentru stabilire. 

ce este în chip egal propriu nu este, în realitate, un propriu al lucrului 
căruia îi este propriu în chip egal. În acest caz, și ceea ce este propriu în 
chip egal nu va fi propriul lucrului căruia îi este propriu în chip egal. 
Așa, bunăoară, dacă părții apetitive a sufletului îi aparține ca propriu 
caracterul de a dori, întocmai cum părţii raționale îi aparține ca propriu 
gândirea, dar dacă părţii apetitive nu-i este propriu caracterul de a dori, 
atunci nici gândirea nu este proprie părții raționale. 

La stabilirea tezei, trebuie să observăm dacă ceea ce este propriu 
în chip egal este propriul lucrului căruia îi este propriu în chip egal. În 
acest caz, şi ceea ce este în chip egal propriu va fi propriul lucrului căruia 
îi este propriu în chip egal. De exemplu, părții raționale îi este în chip 
cgal propriu caracterul de a fi primul subiect al prudenței, întocmai cum 
părții apetitive îi este în chip egal propriu caracterul de a fi primul subiect 
al dorinţei. Deoarece este propriul părţii raționale caracterul de a fi 
subiectul prim al prudenței, tot așa propriul părții apetitive este caracterul 
de a fi subiectul prim al stăpânirii de sine. 

În al doilea rândS”, la respingerea tezei, trebuie să luăm seama 
dacă ceea ce este propriu în chip egal5% nu-i este, în realitate, propriu. 
În acest caz, nu-i va fi propriul lucrului ceea ce îi este propriu în chip 
egal. Bunăoară, este în chip egal propriul omului caracterul de a vedea 
şi caracterul de a auzi. Dacă însă nu este propriul omului caracterul de 
a vedea, atunci nu va fi propriul omului nici caracterul de a auzi. 

La stabilirea tezei, trebuie să ținem seama dacă ceea ce este propriu 
în chip egal este propriul lucrului dat. În acest caz, ceea ce este propriu 
în chip egal este propriul lucrului dat. Astfel, bunăoară, este în chip egal 
propriul sufletului de a fi primul subiect al părţii apetitive ca şi al părţii 
raționale. Dacă propriul sufletului este de a fi primul subiect al părții 
apetitive, atunci trebuie să fie propriul sufletului şi de a fi subiectul prim 
al părţii raționale. 

În al treilea rândS%, la respingerea tezei, trebuie să vedem dacă, 
în realitate, propriul nu este propriul lucrului căruia îi este în chip egal 
propriu. În acest caz, el nu va fi propriul nici al lucrului căruia îi este 
propriu în chip egal. În schimb, dacă el va fi propriul celui dintâi lucru, 


597 Se cercetează acum al doilea caz: două atribute pentru un singur subiect. 

598 Se subințelege: „ca și altceva“. 

599 În sfârșit, se cercetează al treilea caz: două subiecte pentru un singur atribut, 
de exemplu, caracterul de a arde este propriu și flăcării și cărbunelui. 

nu va fi însă propriul celuilalt. Așa, de exemplu, caracterul de a arde 
este propriul în chip egal şi al flăcării și al cărbunelui. Dar dacă 
caracterul de a arde nu este propriul flăcării, nu va fi propriul nici al 
cărbunelui. Dimpotrivă, dacă este un propriu al flăcării, nu va fi propriul 
cărbunelui. — La stabilirea tezei, acest loc comun nu găsește aplicaţie. 

Locul comun scos din lucrurile asemănătoare se deosebeşte de acei 
care este scos din atributele care aparțin în chip egal unui lucru, fiindcă 
primul este garantat prin analogie, fără a tine seama de atributele 
subiectului, în timp ce al doilea ține seama comparativ dacă un atribut 
aparţine lucrului®®!, 


9 


<Alte locuri comune ale propriului privitoare la potențial și 
superlativ> 


Pe urmă, la respingerea tezei, trebuie să avem în vedere dacă 
întrebătorul, formulând ceva ca un propriu potenţial al unui lucru, a 
formulat acest propriu potenţial ca valabil şi pentru neexistenţă, deși acel 
potenţial nu poate aparţine neexistenţei. În acest caz, pretinsul propriu 
nu este propriul adevărat%2. Bunăoară, spunând că propriul aerului este 
caracterul de a fi respirabil, am formulat, pe de o parte, un propriu 
potenţial (căci respirabil este ceea ce poate fi respirat), iar, pe de altă 
parte, a fost formulat și pentru neexistenţă, căci aerul poate exista și dacă 
nu există nici un animal înzestrat de la natură să respire, și atunci, 


600 Nu se aplică, fiindcă un atribut nu poate fi propriul mai multor lucruri. 

601 În acest pasaj final, Aristotel confundă două locuri comune. Primul se referă la 
„lucrurile asemănătoare“ (vezi în această carte, cap. 7, 136 b — 137 a), la care se constată 
proporția (analogia) asemănătoare sau egală (6uoiwc) fără a se interesa de atributele 
subiectelor, cel de-al doilea (vezi aceeaşi carte, cap. 8, 138 a — 138 b) se interesează de 
apartenenţa în chip egal a atributelor la subiecte. Termenii grecești exprimă mai exact 
diferența: 6poiwc €xov = a fi în proporţie egală și ópoíwc ymdpxew = a fi apartenent 
în chip egal. 

602 Argumentare subtilă. Aerul are ca propriu virtual: a fi respirabil numai dacă 
există animale ce respiră; dacă nu există animale (neexistența), propriul virtual nu mai 
este valabil. Aerul este înaintea animalelor; numai prin animale el devine „respirabil“. 
Teoria pare împrumutată de la Anaximene și de la urmașul său, Diogene din Apolonia. 

neexistând nici un animal, nu este posibil ca aerul să fie respirat. Prin 
urmare, nu va mai fi propriul aerului caracterul de a fi respirat, ori de 
câte ori nu va mai exista un animal capabil de a-l respira. Deci caracterul 
de a fi respirabil nu va mai fi propriul aerului503. 

Pentru a stabili teza, trebuie să luăm seama dacă, formulând 
propriul potenţial, am formulat propriul fie în raport cu o existență, fie 
în raport cu o neexistenţă, în eventualitatea că potenţialul poate să 
aparțină unei neexistențe. În acest caz, ceea ce a fost formulat ca nefiind 
un propriu va fi un propriu. Așa, de exemplu, dacă formulăm ca propriul 
existenței caracterul de a fi pasivă sau activă, formulăm un propriu 
potenţial, dar în raport cu o existenţă. Căci, câtă vreme o existenţă este 
reală, ea are capacitatea de a fi afectată şi de a afecta, așa încât trebuie 
să fie propriul existenţei capacitatea de a fi afectată şi de a afecta. 

După aceea, la respingerea tezei, trebuie să observăm dacă propriul 
a fost exprimat printr-un superlativ. În acest caz, ceea ce a fost formulat 
ca propriu nu va fi propriu% Căci, dacă propriul a fost formulat în acest 
fel, se poate întâmpla ca numele să nu fie valabil acolo unde este valabilă 
noțiunea. În adevăr, lucrul fiind distrus, noţiunea propriului poate să 
subziste. fiindcă ea aparţine la superlativ unora din lucrurile ce sunt. 
Aşa, de exemplu, dacă am formulat ca propriul focului caracterul de a 
fi corpul cel mai ușor; și dacă focul dispare, va rămâne totuși printre 
corpuri unul care va fi cel mai uşor, așa încât focul nu posedă ca propriu 
caracterul de a fi corpul cel mai ușor. 

La stabilirea tezei. trebuie să luăm seama ca propriul să nu fie 
formulat la superlativ. În acest caz, el va fi formulat exact, sub acest 
raport. Așa, bunăoară, dacă s-a formulat ca propriul omului caracterul 
de a fi un animal blând, propriul n-a fost formulat la superlativ, și de 
aceea el a fost formulat exact, sub acest raport. 


603 La drept vorbind, aerul păstrează posibilitatea de a fi respirat, chiar dacă nu 
sunt animale. Această posibilitate nu poate fi răpită aerului prin lipsa animalelor care 
respiră. 

604 Noul loc comun, privitor la propriul superlativ sau „hiperbolic“, nu garantează 
propriul. Superlativul nu poate fi propriul vreunui lucru, căci, o dată dispărut lucrul, 
superlativul trece asupra altuia. Numele și noțiunea corespunzătoare rămân când se distruge 
lucrul. 

<Locurile comune ale definiției> 


1 


<Considerații generale asupra definiției. Cele cinci părți ale 
Arii 


Cercetarea definițiilorS05 cuprinde cinci părți$06. Vom arăta: sau 
că nu este în genere adevărat că lucrul care primeşte numele primește și 
definiţia lui (căci, de exemplu, definiția omului trebuie să fie valabilă 
despre orice om)%7, sau că, deși lucrul are genul său, el nu a fost înscris 


605 „Definiţia“, al patrulea predicabil, deși la început este citat al doilea, este cercetat 
cel din urmă în această carte şi într-o parte din cartea următore. 

606 Cele cinci părţi sunt regulile definiţiei, care sunt cercetate aici în latura negativă, 
a defectelor sau nerespectării lor. O operă, cum este Topica, scrisă pentru a deprinde cu 
contraargumentarea, aşază înainte deficiențele definiţiei. 

607 Prima regulă cere ca definiţia să fie valabilă pentru toate lucrurile care sunt 
numite la fel. Se poate însă întâmpla ca definiţia să nu fie valabilă pentru toate lucrurile 
care primesc acelaşi nume. Aristotel redă tocmai această scădere, pentru a exprima prima 
regulă: nu putem aplica cu adevărat definiţia la orice lucru care primește numele. Ne vom 
conduce, în aplicarea definiţiei, după natura lucrurilor, nu după nume. Logica trebuie să 
controleze limbajul. 

intr-un gen, sau în tot cazul nu în genul său propriu (căci, la definire, 
trebuie să așezăm lucrul sub genul său și să adăugăm diferenţele, 
«oarece într-o definiţie genul redă în primul rând esenta definitului)$0%8; 
sau că noţiunea definitorie nu este proprie numai definitului (căci 
definitia trebuie să fie proprie definitului, după cum s-a spus)5”; sau că, 
deşi s-au îndeplinit toate condiţiile arătate, nu s-a dat definiţia, fiindcă 
nu s-a exprimat esenţa lucruluiS!0. În sfârșit, pe lângă aceste defecte, ne 


rămâne să observăm dacă, în ciuda definiţiei date, definiţia este 


mperfectă$!!. 


Dacă, acum, noțiunea nu este adevărată despre lucrul care a primit 
numele612, trebuie să întreprindem cercetarea după locurile comune ale 
accidentului€!3. Căci întreaga cercetare de acolo pornește, ca și aici, 
de la întrebarea: este enunțare adevărată sau nu este adevărată. Dacă, în 
discuţie, dovedim că accidentul aparţine lucrului, atunci spunem că este 
adevărat, iar dacă dovedim că nu-i aparţine, atunci spunem că nu este 
adevărat. 

Dacă, apoi, lucrul nu a fost așezat sub genul potrivit sau dacă 
noțiunea definitorie nu este adecvată definitului, trebuie să recurgem 
la locurile comune ale genului și propriului!4. 


608 A doua regulă cere să indicăm în definiție în primul rând genul corespunzător 
al lucrului de definit. Aristotel atrage atenţia asupra indicării greşite a genului. El mai vorbeşte 
sı de „diferențe“ care vor constitui specia, deci de „diferența specifică“. Deci Aristotel nu 
cercetează explicit specia, după gen, deși ea este subînțeleasă şi în regulile următoare. 

609 A treia regulă este că definiția trebuie să convină numai definitului, nu și altor 
lucruri. În formularea regulii se cuprinde și expresia „trebuie să fie proprie“. Definiţia, 
la început, este o formă a propriului, căci propriul este ceea ce convine numai unei anumite 
grupe de lucruri. 

610 A patra regulă cere ca definiția să exprime esența (ovoia) definitului. În esență 
se cuprinde în primul rând genul, în al doilea rând, specia. Din definiţie vom exclude 
atributele accidentale. 

611 A cincea regulă se raportă la exprimarea justă a cerințelor de mai sus, deci la 
torma verbală a definiției. 

612 Se ocupă de primul viciu sau defect al definiţiei. 

613 Locurile comune cercetate în primul rând, pe larg, în cărțile II și III. „Lucrul 
care a primit numele“ este lucrul de definit. 

614 Se ocupă de viciile 2 şi 3, adică de cele două reguli următoare. Definiţia va 
beneficia aici de locurile comune ale genului (cartea a IV-a) şi propriului (cartea a V-a). 
Înţelegem acum de ce definiția este cercetată după cele trei predicabile. 

Ne rămâne să expunem cum trebuie să răspundem la întrebarea 
dacă nu s-a definit lucrul sau dacă definiţia lui nu este corectă”!5. Trebuie 
să cercetăm mai întâi dacă definiţia nu este corectă, căci este mai ușor, 
în orice, să facem ceva decât să facem bine. Evident că eroarea este mai 
frecventă în a doua situaţie, fiindcă este mai grea. De aceca, atacul va 
fi mai uşor asupra acestui punct decât asupra celuilalt. 

Definiţia incorectă are loc în două feluri: întâi, dacă întrebuințăm 
expresii neclare (căci, în definiţie, trebuie să întrebuințăm expresii cât 
mai clare cu putință, întrucât definiţia este dată pentru cunoașterea 
lucrului); al doilea, dacă întrebuințăm mai multe cuvinte decât este 
necesar, căci tot ceea ce se adaugă definiţiei este de prisos$!6. Fiecare 
din aceste aspecte se subdivide în mai multe părți. 


2 
<Locuri comune privitoare la evitarea obscurității în definiție> 


Un prim loc comun. în ce priveşte obscuritatea definiţiei, constă 
în a observa dacă definiţia dată conţine o omonimie. Așa, de exemplu, 
spunând că devenirea este drumul spre existenţă sau că sănătatea este 
echilibrul dintre cald și rece, drumul și echilibrul sunt termeni omonimi, 
şi de aceea nu se știc care din sensurile acestor cuvinte bogate în sensuri- 
a găsit aplicaţie în cazul de faţă$!7. 

Aceeași obscuritate ne pândește dacă definitul are mai multe 
sensuri și dacă a fost definit fără să ţinem seama de aceste deosebiriS18. 
În acest caz nu știm dacă definiţia se referă la un sens sau altul, şi atunci 


615 În sfârşit, se ajunge la ultimele vicii (4 și 5) ale definiţiei. Aristotel se ocupă 
îndeosebi de viciul al cincilea, de forma incorectă, căci viciul al patrulea, nedefinirea 
lucrului însuși, a esenței,este înlăturat de aplicarea justă a regulilor. De altminteri, asupra 
celui de-al patrulea viciu se va reveni mai târziu. 

616 Un prim viciu formal este neclaritatea expresiilor; al doilea este abundența 
definiţiei. Fiecare din aceste defecte formale se subdivide, cum se va arăta în cele două 
capitole următoare (2 şi 3). 

617 O primă cauză a ovbscurităţii este întrebuințarea în definiţie a unor termeni 
omonimi, adică cu mai multe sensuri, fără a preciza care din sensuri este aplicat în acest caz. 

618 Echivocul poate fi prezent și în definit, în lucrul ce urmează să-și primească 
definiția. 

sc poate obiecta, ca o șicană, că expresia definitorie nu se potrivește 
cu întreg definitul. O asemenea obiecţie sofistică găsește aplicaţie mai 
ales când omonimia este ascunsă celui ce defineşte. De asemenea, 
intrebătorul poate să distingă el însuși diferitele sensuri ale termenului 
dat în definitie și să argumenteze împotriva fiecăruia. Căci, dacă expresia 
definitorie nu corespunde nici unuia din sensuri, este evident că subiectul 
în discuţie nu poate [i definit corect. 

Un alt loc comun este de a observa dacă întrebătorul a vorbit în 
metafore; de exemplu, dacă a definit știința ca ceva de nezdruncinat, 
pământul — ca hrănitorul, iar stăpânirea de sine — ca armonie€!9. Orice 
metaforă este obscură. Cine întrebuințează metafora poate fi șicanat 
sofistic, ca şi cum ar fi vorbit în sens propriu€20. În acest caz, definiția 
dată nu mai este potrivită definitului, ca, de exemplu, aceea dată 
stăpânirii de sine ca armonie. Armonia este potrivită numai sunetelor. 
Mai departe, dacă armonia ar fi genul stăpânirii de sine, ar trebui ca 
acelaşi lucru să fie în două genuri, din care nici unul nu cuprinde pe 
celălalt. Căci armonia nu cuprinde virtutea, și virtutea nu cuprinde 
armonia?! 

De asemenea, trebuie să luăm seama dacă s-au întrebuințat termeni 
ncobișnuiţi; așa, de exemplu, când Platon vorbește despre ochi ca 
„umbrit de sprâncene“, despre păianjen ca „acel a cărui mușcătură face 
să putrezească'“622, despre măduvă că este „produsă de oase'623. Orice 
cuvânt neobișnuit este obscur. 

Unele expresii nu sunt întrebuințate nici omonim, nici metaforic, 
dar nici în sens propriu; de exemplu, când se spune despre lege că este 
măsura sau imaginea lucrurilor drepte de la natură62%. Toate aceste 
expresii sunt mai rele decât metafora. Cel puţin metafora face mai 
cunoscut, în oarecare privinţă, lucrul explicat, cu ajutorul asemănării 


619 Definiţiile par a fi platonice. 

620 Aristotel este adversarul întrebuințării metaforei în proza ştiinţifică. 

621 Dacă stăpânirea de sine este şi virtute şi armonie, ea aparține la două genuri 
care nu se subordonează unul altuia, ceea ce este nelogic. 

622 Exista în Grecia un păianjen, numit þaħáyyıov, a cărui mușcătură era 
otrăvitoare și producea putrezire (onwb.6ak€s). 

623 În operele lui Platon transmise nouă nu se găsesc aceste definiţii. 

624 Şi această definiţie pare că vizează pe Platon, care cultiva stilul înflorit de 
metafore sau de expresii neobișnuite. 

descoperite, căci ori de câte ori ne servim de metaforă, o facem 
totdeauna pe temeiul unei asemănări. Dimpotrivă, cealaltă formă de 
expresie nu ne face mai cunoscut nimic, fiindcă nu găsim o asemănare, 
pe temeiul căreia legea ar putea să fie măsură sau imagine, nici nu se 
obișnuiește să se vorbească aşa despre lege. Aşadar, dacă admitem că 
legea este o măsură sau o imagine, spunem un neadevăr. Căci imaginea 
este ceva a cărei origine stă în imitație, ceea ce nu se potrivește la lege. 
Iar dacă nu luăm expresia în sens propriu, este evident că am vorbit 
obscur şi că am întrebuințat o expresie mai rea decât orice metaforă. 

Mai trebuie să luăm seama dacă definiția contrarului definiţiei date 
este şi ea clară, căci definițiile bine formulate explică deopotrivă şi 
contrarele lor. În sfârșit, trebuie să luăm seama dacă definiţia, luată în 
sine, nu arată clar ceea ce este definit, ci dacă, întocmai ca la tablourile 
vechilor pictori, este imposibil de a cunoaşte obiectul reprezentat, atunci 
când nu stă scris dedesubt despre ce este vorba. 


3 
<Prisosul de cuvinte în definiție> 


Dacă, așadar, definiţia nu este clară, trebuie să recurgem la pro- 
cedee de felul celor arătate mai înainte. 

Dacă, pe de altă parte, definiţia conține cuvinte de prisos625, trebuie 
să cercetăm întâi dacă nu ne-am folosit de un termen care aparține 
tuturor lucrurilor, şi anume sau tututor lucrurilor în genere sau tuturor 
lucrurilor care aparțin aceluiași gen cu definitul. În acest caz, cu 
necesitate, definiţia conţine mai mult decât este nevoie. În adevăr, genul 
trebuie să despartă lucrul definit de celelalte genuri, iar diferenţa să 
despartă lucrul de celelalte lucruri care cad sub același gen6?ć. Dar un 
atribut care aparține tuturor lucrurilor nu desparte un anumit lucru de 


625 Definiţia este abundentă sau pletorică dacă este prea întinsă faţă de definit. În 
capitolul precedent s-a vorbit de o primă eroare în definiție: obscuritatea expresiei; în acest 
capitol se cercetează a doua eroare: definiţia este prea largă, cuprinde deci expresii de 
prisos, de umplutură. 

626 Stă în natura definiţiei de a separa, de a circumscrie, atât prin gen cât şi prin 
diferența specifică. 

nici un alt lucru, iar atributul care aparţine tuturor lucrurilor care cad 
sub acelaşi gen nu desparte un anumit lucru de celelalte lucruri care cad 
sub același gen. Prin urmare, un astfel de adaos este de prisos. 

De asemenea, trebuie să luăm seama dacă atributul adăugat este, 
ce e drept, propriu obiectului de definit, dar, dacă îl eliminăm, restul 
«definiţiei nu rămâne mai puţin propriu şi nu exprimă mai puţin esența 
lucrului627. Astfel, în definiția omului, este de prisos adaosul: „capabil 
de a primi învățătură“. Căci, dacă eliminăm acest adaos, restul definiţiei 
ramâne propriul omului și redă esenţa sa. Pe scurt, este de prisos tot ceea 
cc, fiind eliminat, permite, totuși, restului de a exprima clar definitul. 
Asa este, de exemplu, și definiția sufletului, dacă se spune că sufletul 
este „un număr care se mișcă de la sine““628. Căci ceea ce se mişcă de la 
sine este tocmai sufletul, cum l-a definit Platon. Dar poate că termenul 
întrebuințat exprimă, ce e drept, un atribut propriu subiectului, dar nu 
explică esenţa acestuia, dacă eliminăm cuvântul de „număr“'529. Este 
greu să arătăm clar care din aceste două definiţiis0 valorează în realitate. 
În orice caz, trebuie să aplicăm acest loc comun în măsura în care el este 
de folos în discuţie*?!. Așa, de exemplu, să luăm definiţia flegmei: 
„prima umiditate nemistuită provenită din hrană““6%2. Dar ceea ce este 
prim este unic, nu multiplu, de aceea termenul „nemistuită“ este de 
prisos, deoarece şi fără el restul definiţiei rămâne propriul subiectului. 
Căci nu se poate ca totodată flegma și încă altceva provenind din hrană 
să fie primele. Sau poate că flegma nu este, în chip absolut, ceea ce 
provine mai întâi din hrană, ci ceea ce provine mai întâi din ceea ce 
nu este mistuit? În acest caz, adaosul „nemistuit“ nu trebuie să lipsească. 
Căci, fără adaos, definiţia nu este adevărată, deoarece flegma nu este 
prima din toate produsele în genere ale hranei632. 


627 Aceasta este propriu-zis definiţia cu vorbe de umplutură, abundentă. 

628 Definiția dată de platonicul Xenocrate, definiție adeseori atacată de Aristotel, 
aluninteri prieten al acelui conșcolar în Academie. 

629 Dacă definim sufletul „ceea ce se mișcă de la sine“, eliminând termenul de 
„număr“, poate că dăm numai un atribut al sufletului, nu însăși esenţa lui. Aristotel discută 
pe larg definiția sufletului ca automotor în Despre suflet, cap. 3, 406 a, b, 407 a. 

630 Cele două definiţii: „sufletul este un număr automotor“ și „sufletul este 
automotor“. 

631 În întrebuințarea definiţiei, toată grija este ca definiția dată să servească discuţiei 
sı deci să nu fie întoarsă împotriva celui ce a formulat-o. 

632 Definiţia aceasta aparține şcolii hipocratice. 

633 Locul comun arată când discuţia cere ca definiția să recurgă la termeni, care, 
din alt punct de vedere, mai general, par a fi abundenți. 

Mai departe, trebuie să luăm seama dacă vreuna din notele 
definiţiei nu aparține tuturor lucrurilor cuprinse sub aceeași specie034. 
O astfel de definiţie este mai rea decât aceea care ia un atribut aplicabil 
la toate lucrurile. În adevăr, în cazul de mai sus635, dacă restul definiţiei 
este propriu subiectului, întreaga definiţie este și ea proprie. Căci, în 
felul acesta, dacă se adaugă propriului ceva adevărat, oricare ar fi, 
întreaga definiție devine de asemenea proprie subiectului. Dimpotrivă, 
dacă vreo notă a definiţiei nu aparţine tuturor lucrurilor cuprinse sub 
aceeași specie636, nu este posibil ca întreaga definiţie să fie proprie 
subiectului definit. Căci ea nu mai este convertibilă cu subiectul$%7. Să 
luăm, de exemplu, definiţia: „animal pedestru cu două picioare, înalt de 
patru coti“. Ea nu este convertibilă cu definitul ei, adică cu omul, fiindcă 
atributul „înalt de patru coti“ nu aparţine tuturor ființelor cuprinse sub 
aceeași specie. 

Mai departe, trebuie să luăm seama dacă nu s-a repetat acelaşi 
lucru538; de exemplu, dacă nu s-a spus: „pofta este dorința după tot ce 
este plăcut“. Căci orice poftă se îndreaptă spre tot ce este plăcut, așa 
încât ceea ce este identic cu pofta se va îndrepta spre ceea ce este plăcut. 
Astfel ajungem la această definiție a poftei: „dorința după ceea ce este 
plăcut în plăcere“. În adevăr, nu este nici o deosebire dacă spunem 
„poftă“ și „dorință după ceea ce este plăcut“, căci fiecare din acești 
termeni semnifică „ceea ce produce plăcere“. 

S-ar putea să fie adevărat că nu este aici nimic absurd. Dacă „omul 
este un biped“, tot ceea ce este identic cu omul va fi de asemenea biped. 
Dar tocmai „animal pedestru cu două picioare“ este identic cu „omul“. 
Prin urmare, „animal pedestru cu două picioare“ este și „biped“. Din 
aceasta nu rezultă nici o absurditate. Căci „biped“ (cu două picioare) nu 
este atribuit „animalului pedestru“ (în acest caz, „biped“ ar fi atribuit de 


634 Este de prisos acea parte din definiţie care nu se aplică tuturor cazurilor cuprinse 
în definit. 

635 În cazul definiției sufletului sau al definiției flegmei. 

636 Specia care este definită. 

637 Orice definiţie este convertibilă cu definitul. Convertibilitatea este posibilă şi 
la o definiţie abundentă, dacă adaosul este și el propriu speciei, adică tuturor lucrurilor ce 
cad în sfera ei. Dacă nu este propriu speciei, convertibilitatea nu este posibilă, și deci 
definiția este defectuoasă. Sfera definiției trebuie să se acopere cu sfera definitului. 

638 Aristotel se ocupă de definiția tautologică 


450 


TOPICA VI, 3, 140 b, 141 a 


«louă ori „animalului pedestru“), ci este atribuit „animalului pedestru cu 

«ouă picioare“, așa încât „biped“ este întrebuințat ca atribut numai o 141 a 
dată. La fel stau lucrurile în exemplul „poftei“. Nota definitorie „ceea 

ee este plăcut“ este enunțată nu despre dorință, ci despre întreaga expre- 

“ue*1%, aşa încât enunţarea se face numai o dată. Absurditatea nu stă în 

laptul de a repeta același cuvânt, ci în faptul de a enunţa despre același 
“„ubiect de două ori același atribut; ca, de exemplu, în definiţia dată de 
enocrate prudenţei: facultatea de a defini și de a o teoretizat% Căci, 

«ınce definește totodată teoretizează, așa încât adaosul „și teoretizează““ 
repetă același lucru. Săvârşim aceeași eroare dacă spunem că „răcirea 
«ste privaţia de căldură naturală“. În adevăr, orice privaţie lipsește ceva 
de ceea ce posedă de la natură, și de aceea adaosul „de la natură“ este 
de prisos. Este destul de a spune „privaţia de căldură“, deoarece termenul 
„privaţie“ ne arată că este vorba de ceva natural. 

Pe de altă parte, trebuie să luăm seama dacă s-a adăugat termenului 
universal unul particular, de exempiu, dacă echitatea este definită „o 
atitudine îngăduitoare în chestii utile şi drepte“. Căci ceea ce este drept 
¿ste ceva util, așa încât este cuprins în util; de aceea cuvântul „drept“ 
vste de prisos. O dată cu termenul universal am exprimat şi pe cel 
barticularS!. Același lucru se întâmplă dacă definim medicina ca știință 
a ceea ce este sănătos pentru animal şi om, sau legea drept ceea ce este 
de la natură frumos$%? şi drept. Căci „a fi drept“ este un fel de „a fi 
'rumos“, așa încât nu am făcut altceva decât să repetăm același cuvânt. 


63 Riguros vorbind, orice definiție este în fond tautologică, fiindcă ea exprimă 
explicit ceea ce în definit este implicit. În noțiunea de „om“ se cuprinde, implicit, „biped“ 
icu două picioare). Definiția cere numai ca un termen să fie întrebuințat explicit (adică în 
detiniție) numai o dată. Numai dacă „biped“ ar fi aplicat „animalului pedestru“, el ar fi 
aplicat de două ori, căci el este dat și la „om“ și la „animal pedestru“'. Aceeași constatare 
este valabil la „poftă“. 

640 Nu despre „dorință“ este exprimat „ceea ce este plăcut“, ci despre „dorința după 
niăcut“. Nu repetarea aceluiași cuvânt este vicioasă, o dată implicit și altă dată explicit, 
repetarea explicită a aceluiași cuvânt. 

%1 Definiţia dată de Xenocrate prudenței este un exemplu de definiţie tautologică 
~ı deci abundentă. 

642 Termenul grec: frumos (kaħóc) are aici sensul de „bine“. 

4 


<Locurile comune care asigură că termenii definiției sunt 
anteriori și mai cunoscuți> 


Dacă definiția este corectă sau incorectă, vom aprecia după aceste 
puncte de vedere și altele asemănătoare. — Dacă am arătat şi definit 
corect esența lucrului, vom aprecia după următoarele puncte de 
vedere$%5. 

În primul rând, trebuie să observăm dacă întrebătorul nu a formulat 
definiţia cu ajutorul unor noţiuni anterioare și mai bine cunoscute. Căci 
definim pentru a cunoaşte obiectul dat, iar cunoaştem nu prin orice 
factori, ci numai prin aceia daţi înainte și mai bine cunoscuţi“, întocmai 
ca la demonstraţii (căci aceasta este calea oricărei învățături predate sau 
însușite)%45. Este deci evident că, dacă nu întrebuințăm pentru definiţie 
astfel de factori, nu am definit deloc. Altminteri, unul și același lucru ar 
avea mai multe definiții. În adevăr, dacă întrebuințăm pentru definiţie 
factori antecedenţi şi mai cunoscuţi, evident că am definit mai bine, așa 
încât amândouă definițiile s-ar raporta la unul și același lucru. Dar 
aceasta nu are nici o îndreptăţire4€, căci orice lucru nu are decât o 
esență. De aceea, dacă ar trebui să existe mai multe definiţii ale aceluiaşi 
lucru, ar urma ca esenţa celor două definiţii să fie aceeași ca esenţa 
lucrului definit. Dar esenţa celor două definiţii nu este aceeași, fiindcă 
definițiile sunt diferite*47. Prin urmare, este evident că nu am dat o 
definiţie dacă nu am dat o definiţie prin factori antecedenţi şi mai 
cunoscuţi. 


643 Capitolele 2 şi 3 au cercetat cea din urmă din cele cinci reguli ale definiției: o 
corectă exprimare a ei. Al patrulea capitol va cerceta a patra regulă, care este regula 
principală: definiţia exprimă quidditatea (16 Tı Àv eivai), esenţa lucrului. 

644 Aristote] întrebuințează adeseori termenii „mai înainte“ şi „mai bine cunoscuţi“, 
care uneori sunt sinonimi: ceea ce este mai înainte este şi mai bine cunoscut. 

645 În „demonstraţii“, axiomele sunt mai întâi și mai bine cunoscute, fie că este 
vorba de ştiinţa predată (5.5aorahia) sau de știința însușită (uă9no:ic) (Vezi Analitica 
secundă |, 1). 

646 Adică a avea două definiţii chiar prin factori antecedenți și mai bine cunoscuți. 

641 Dacă definiţia exprimă esența lucrului și dacă un lucru are numai o esență, nu 
putem obține decât o singură definiție despre unul și același lucru. 

În două feluri se poate constata că o definiţie nu s-a folosit de 
Iactori mai cunoscuţit8: factorii sunt mai putin cunoscuți sau în sine 
sau fată de noi. Amândouă cazurile sunt posibile. În sine mai cunoscut 
«ste anteriorul fată de posterior, de exemplu, punctul faţă de linie, linia 
lată de suprafaţă, suprafata faţă de corp. Tot aşa, unitatea este mai 
cunoscută decât numărul0%, căci unitatea este anterioară numărului şi 
principiului lui", La fel, litera este mai cunoscută decât silaba. Dar, 
pentru noi, mai cunoscutul este adeseori invers. Corpul cade sub simturi 
mai înainte de orice, suprafata — mai înainte decât linia și linia — mai 
inainte decât punctul. Căci cei mai multi cunosc aceste lucruri, fiindcă 
oricine le poate întelege, în timp ce celelalte cer o inteligenţă mai 
pătrunzătoare și mai deosebită. 

Este mai bine, în chip absolut, să căutăm a cunoaşte posteriorul 
prin anterior, căci acest procedeu corespunde mai bine științei. Pentru 
acei care nu sunt în stare să cunoască pe această cale este poate necesar 
să formeze definiţia prin factori mai bine cunoscuţi lor. Așa sunt, de 
cxemplu, definițiile punctului, liniei și suprafeţei. În adevăr, toate aceste 
definiţii explică anteriorul prin posterior, fiindcă ni se spune că punctul 
este limita liniei, linia este limita suprafeței și suprafaţa este limita 
corpuluiS5l. 

Dar să nu pierdem din vedere că astfel de definiţii nu pot exprima 
esența definitului (afară numai dacă acelaşi lucru nu este mai bine 
cunoscut totodată în sine și pentru noi). Căci o bună definiţie trebuie 
să se constituie prin gen și diferenţă. Aceste două sunt mai bine 
cunoscute în sine și anterioare speciei. În adevăr, dacă suprimăm genul 
şi diferenţa, se suprimă şi specia$52. De aceea ele sunt anterioare speciei. 
Ele sunt totodată și mai cunoscute, căci dacă cunoaștem specia, 
cunoaștem necesar și genul și diferenţa (cine cunoaște omul cunoaște 
totodată animalul şi pedestrul). Dar dacă cunoaștem genul sau diferența, 


648 Aristotel analizează întâi expresia „mai Cunoscut“. 

649 Aceasta este, după Aristotel, şi ordinea compoziției: linia este compusă din 
puncte. 

650 Pentru Aristotel, unitatea nu este număr, ci principiul oricărui număr. 

651 Acestea sunt definiții vulgare, fiindcă explică anteriorul prin posterior: linia 
este întâi și punctul mai târziu, ca limita liniei. 

652 Aristotel înşiră aici elementele definiției: gen, diferență şi specie, pe care 
Porphyrios le consideră ca predicabili alături de propriu și accident. 

nu cunoaștem prin aceasta și specia. Deci specia este mai puţin 
cunoscută653. 

Mai departe, acei care pretind că definițiile adevărate sunt acele 
care rezultă din ceea ce fiecare individ cunoaște mai bine65% trebuie să 
declare, în chip consecvent, că unul și același lucru poate avea mai multe 
definiţii. Căci unuia îi sunt mai cunoscute cutare lucruri, altuia — cutare 
lucruri, deci aceleași lucruri nu sunt cunoscute tututor și atunci ar fi 
necesar ca fiecare să dea altă definiţie, din moment ce definiţia trebuie 
să fie constituită din factori mai cunoscuţi fiecărui individ. 

Dar, și mai mult, pentru aceiași indivizi, într-un timp dat, este mai 
cunoscut un lucru. în alt timp, un alt lucru; anume la început este mai 
cunoscut sensibilul, mai târziu, pe măsură ce sporeşte ascuţimea minții, 
contrarul, așa încât nici măcar pentru același individ definiţia nu se va 
constitui identică, dacă trebuie ca definiţia să se constituie din factorii 
mai cunoscuţi de fiecare individ. Este deci evident că definiţia nu trebuie 
să se constituie din astfel de factori, ci din aceia mai cunoscuţi în sine. 
Numai aşa dobândim totdeauna una și aceeași definiție. Dar poate și 
ceea ce este mai cunoscut în sine nu este totuși cunoscut de toți oamenii, 
ci numai de cei care posedă o inteligenţă bine organizată, întocmai cum 
sănătos în sine este ceea ce este sănătos pentru cei ce posedă un corp 
în bună stare. 

Se cuvine deci ca toate aceste puncte să fie bine cunoscute şi să 
fie cât mai bine aplicate în interesul discuţiei. — Mai presus de orice 
este adevărat că o definiţie poate fi foarte ușor respinsă, dacă întrebătorul 
nu a constituit definiţia nici din ceea ce este mai cunoscut în sine, nici 
din ceea ce este mai cunoscut pentru noi. 

Astfel, un prim loc comun de a nu defini prin factori mai cunoscuţi 
constă, cum am arătat, îm faptul că anteriorul este definit prin posterior. 
Un altul constă în a defini ceea ce este în repaus și determinat, prin 
nedeterminat şi în mișcare. Căci ceea ce persistă și este determinat este 
anterior față de ceea ce este nedeterminat și se află în mișcare. 

Eroarea de a nu defini prin factori anteriori$55 poate fi săvârșită 
prin trei locuri comune. Întâi, când opusul este definit prin opus, de 


653 Specia este mai puțin cunoscută decât genul și diferența. 

654 Aristotel critică idealismul platonic, după care indivizii cunosc mai bine Ideile 
înnăscute. 

655 Se cercetează acum expresia „mai înainte“, „anterior“. 

exemplu, binele prin rău$56. În adevăr, opușii sunt simultani de la natură. 
Unii sunt de părere, de asemenea, că ştiinţa celor doi opuși este una și 
uceeaşi057, şi că de aceea un opus nu este mai bine cunoscut decât altul. 
Mai trebuie să ținem seama că unele lucruri se poate că nici nu pot fi 
«definite altfel, cum, de exemplu, dublul nu poate fi definit fără jumătate, 
si Lot aşa la tot ce este relativ. Căci pentru toți termenii de felul acesta, 
existenta lor se confundă cu o anumită relaţie între termeni, așa încât 
este imposibil să cunoaștem pe unul fără altul. De aceea, în definiţia 
unuia trebuie cu necesitate să se cuprindă și celălalt$5%. Prin urmare, 
trebuie să cunoaștem toate aceste aspecte și să le aplicăm oriunde ne 
pare de folos. 

A doua formă a acestei erori constă în întrebuințarea definitului 
insuși în constituirea definiţiei. Această eroare poate rămâne ascunsă, 
dacă nu întrebuințăm numele însuși al definitului. Așa, de exemplu, 
soarele este definit „astrul care luminează ziua“. Dar în cuvântul „ziua“ 
se cuprinde „soarele“557. Pentru a descoperi o astfel de eroare, trebuie 
să înlocuim numele cu definiţia, de exemplu, în locul zilei vom pune 
definiţia ei: „mișcarea soarelui deasupra pământului“650. Este evident 
că vorbim despre soare când spunem: „mișcarea soarelui deasupra 
pământului“, şi în chipul acesta am vorbit despre soare atunci când am 
vorbit despre zi. 

În al treilea rând, săvârșim o eroare dacă din cei doi termeni 
coordonaţi ai unei diviziuni definim pe unul prin celălalt; de exemplu, 
dacă definim neperechea „ceea ce este mai mare decât perechea cu o 
unitate“. Termenii coordonaţi ai unui gen sunt de la natură simultani. 


656 Opușii sunt simultani şi de aceea unul nu este anterior și deci mai cunoscut 
decât celălalt. Opușii nu se definesc reciproc. 

657 Printre acei care susțin că ştiinţa opuşilor este una și aceeaşi se numără și 
Aristotel. Dacă relativii sunt o specie a opuşilor, definirea lor face excepție, căci raportarea 
unui relativ la opusul său, la corelativ, stă în structura relaţiei. 

658 Nu numai relaţia presupune necesar doi termeni simultani, dar şi relativii, adică 
termenii relației, se presupun reciproc, sunt corelativi şi se definesc unul prin altul, deși 
sunt „Opuşi“. 

659 Prin introducerea termenului „ziua“ în definirea „soarelui“, definiţia devine 
tautologică. 

660 Aristotel acceptă ca sigură mișcarea soarelui „deasupra“ pământului şi în genere 
conceptia geocentrică. 

Nepereche şi pereche sunt astfel de termeni: amândoi sunt diferenţe ale 
numărului. 

Tot aşa, este o eroare dacă Jefirim un termen supraordonat 
printr-unul subordonat, de exemplu, dacă spunem că perechea este un 
număr care poate fi tăiat în jumătăţi, sau că binele este starea 
virtuoasăS6!. În adevăr, jumătatea este derivată din „doi“, care este un 
număr pereche, iar virtutea este un bine, și astfel termenii întrebuinţaţi 
în definiţie sunt subordonați definitului. Deci cine se servește de 
termenul subordonat trebuie să se servească și de acel căruia îi este 
subordonat: cine vorbeşte de virtute vorbeşte şi de bine, deoarece virtutea 
este un bine. Tot așa cine vorbeşte de „jumătate“ vorbește şi de 
„pereche“, deoarece „a divide în jumătăţi“ înseamnă „a divide în două 
părți“ şi „două“ este „o pereche“. 


5 
<Locuri comune ale definiției cu privire la gen> 


Eroarea de a nu constitui definiţia prin factori anteriori și mai 
cunoscuţi formează un singur loc comun, ale cărui părţi le-am enumerat 
înainte$62. 

Un al doilea loc comun constă în aceea că un lucru, deşi se află 
într-un gen, nu a fost așezat de întrebător într-un gen$6%. Această eroare 
o săvârșesc toate definițiile care nu exprimă esenţa lucrului, ca, de 
exemplu, definiția corpului: „ceea ce are trei dimensiuni“, sau definiţia 
omului: „ceea ce ştie să socotească“. Eroarea constă aici în faptul că nu 
s-a arătat de ce corpul are trei dimensiuni și de ce omul ştie să 
socotească. Care este esenţa unui lucru ne-o arată genul; el este cel dintâi 
element cerut de definiţie66. 


661 „Perechea“ este definită printr-una din perechi, prin „doi“, presupus de 
„jumătate“, iar „binele“, prin „virtute“, care este unul din „bine“, și ca atare este 
subordonată. 

562 Un singur loc cu mai multe „părți“ sau aspecte. 

663 În constituirea definiţiei intră, în primul rând, genul corespunzător. Este o eroare 
dacă nu se arată genul corespunzător sau cel just. 

44 Pentru definiţia „genului“, să se vadă aici cartea |, 5. 

Mai departe, tretuie să luăm seama dacă, ori de câte ori definitul 
«ste valabil pentru mai multe lucruri, am săvârşit eroarea de a nu-l aplica 
la toate; de exemplu. dacă am definit gramatica: ştiinţa de a scrie sub 
dictare, în vreme ce ține de gramatică și ştiinţa de a citi. De aceea nu 
definim gramatica dacă spunem că este știința de a scrie şi nici dacă 
spunem Că este știința de a citi, căci definiţia ei nu este numai una sau 
numai cealaltă, ci amândouă deodată. Căci nu este posibil de a da mai 
multe definiţii pentru același lucru. Dar numai uneori este aşa cum am 
arătat, alteori însă nu este așa, cum se întâmplă când o determinare nu 
se aplică la amândoi termenii, de exemplu, dacă spunem că medicina 
«ste ştiinţa care produce sănătatea și boala. În adevăr, medicina produce 
sănătatea în sine, fiind arta de a vindeca, iar boala — accidental, căci 
este absolut străină medicinii producerea bolii. De aceea, în cazul de 
lată, nu dăm medicinii, dacă o raportăm la cele două activităţi, o definiţie 
mai bună decât aceea care ține seama de o activitate, ci poate este chiar 
o definiție mai rea, fiindcă oricine care nu este medic poate produce 
boala. 

Mai departe, trebuie să luăm seama atunci când definitul este 
valabil pentru mai multe lucruri, dacă l-am raportat la latura cea mai 
bună sau la cea mai rea. În adevăr, orice ştiinţă și orice capacitate$65 par 
să se aplice la ceea ce este cât mai bine6656. 

Pe de altă parte, lucrul de definit nu este așezat în genul propriu, 
trebuie să procedăm după regulile fundamentale valabile pentru gen, așa 
cum au fost rezolvate mai sus667. 

Mai departe, trebuie să luăm seama dacă nu cumva, la definire, 
am sărit un gen$68; de exemplu, dacă definim dreptatea ca „starea“6%9 
care produce și distribuie ceea ce este egal. O astfel de definiţie trece cu 
vederea „virtutea'“670, şi astfel, nesocotind genul virtuţii, nu ne arată 
esența lucrului, căci esenţa este, la orice lucru, legată de gen. Această 


665 În text: BUvapuc. 

666 Latura cea mai bună a medicinii este întreţinerea și refacerea sănătății, nu 
înrăutățirea bolii care este un accident rar. 

667 Adică în această carte, cap. 1, 139 b. 

(68 Definirea se face printr-un anumit gen, prin genul proxim. 

669 În text: €Ewc, stare sau dispoziţie constantă. 

670 „Virtutea“ este genul proxim, nu „starea“, care se aplică, după Aristotel, la 
„virtute“, ca și la „știință“. 

eroare este la fel cu aceea care nu a asezat lucrul în genul proxim7). 
O definiţie care aşază obiectul în genul propriu cuprinde totodată toate 
genurile supraordonate, deoarece toate acestea sunt enunțate despre 
genurile subordonate. Prin urmare, din două una: sau aşezăm lucrul în 
genul propriu, sau adăugăm genului supraordonat toate diferenţele prin 
care este definit genul proximS72. În chipul acesta, nimic nu este lăsat 
la o parte, ci, în loc de nume, genul subordonat” este arătat printr-o 
definiţie. Dar, dacă desemnăm numai genul supraordonat, nu am numit 
prin aceasta genul subordonat; de exemplu, cine spune „vegetal“ nu 
spune prin aceasta și „arbore“. 


6 
<Locuri comune ale definiției privitoare la diferențe> 


De asemenea, în ce priveşte diferențeleS'4, trebuie să cercetăm 
dacă au fost arătate și diferenţele genului. Dacă definiţia nu cuprinde 
diferențele genului sau dacă cuprinde un termen care nu poate constitui 
diferența nici unui lucru, de exemplu, nota de animal sau de substanțăS75, 
este evident că nu se definește nimic, fiindcă aceste note nu constituie 
diferente a ceva. 

Mai trebuie să luăm seama dacă diferenţa arătată are vreun opus 
în cadrul aceleiași diviziuni. Dacă nu are, este evident că diferenţa arătată 
nu este diferența genului6'6. În adevăr, oricare gen este divizat în 
diferenţe opuse, de exemplu, genul animal, în diferenţele: pedestru, 
înaripat, acvatic și biped. — Sau, poate exista și o diferență opusă celei 
date, dar care nu este valabilă despre gen. În acest caz, este evident că 


671 În text: TÒ tyyurdTw yévog = „genul cel mai apropiat, cel mai vecin“. 

612 Adăugând unui gen mai îndepărtat „diferențele“, în realitate definim genul 
proxim, în loc să ne servim de el pentru a defini speciile lui. 

513 Adică genul proxim. 

674 După cercetarea genului, se trece la cercetarea diferenței (âaqopd), datorită 
căreia se constituie „specia“. Diferenţa este „producătoare de specie“ (ei5onoiic) sau, 
mai scurt, „specifică“. 

615 Acestea sunt numai genuri, și deci nu pot fi diferenţe ale genului. 

676 Genul are cel puțin două diferențe „opuse“, adică corelative. 

mci una din ele nu poate fi diferenţa genului, fiindcă toate diferențele 
«unt adevărate despre genul propriu. — Tot aşa, e de constatat dacă 
«hlcrenţa coordonată este adevărată, dar nu constituie o specie, dacă se 
adaugă genului. Este evident atunci că ea nu constituie o diferență 
“pecificăS77 a genului. Căci orice diferență specifică constituie împreună 
«u genul o specie$78. Dacă ea nu este o diferență, atunci nici diferența 
„ătată nu este, deoarece este opusa ei în diviziune. 

Mai departe, trebuie să luăm seama dacă genul a fost divizat 
printr-o negatie, așa cum fac acei care definesc linia ca o lungime fără 
largime679. Aceasta nu înseamnă nimic altceva decât că linia nu are 
vu gime. Ar trebui să rezulte de aici că genul participă la specie. Căci 
orice lungime trebuie sau să nu aibă, sau să aibă lărgime, deoarece, la 
orice lucru, este adevărată afirmaţia sau negația. În chipul acesta, și genul 
liniei, fiind lungimea, va avea sau nu va avea lărgimeS80. Acum, 
lungimea fără lărgime este definiția unei specii, cum de asemenea este 
lungimea cu lărgime. Căci „cu lărgime“ şi, fără lărgime“ sunt diferenţe, 
iar orice specie constă din gen și diferență. În chipul acesta, genul ar 
primi definiția speciei68!: tot aşa. el ar primi și definiţia diferenţei. căci 
una sau alta din diferenţe este enunțată cu necesitate despre gen. 

De altminteri. acest loc comun poate fi folosit și împotriva celor 
care afirmă existența Ideilor%82. În adevăr, dacă există o Lungime în sine, 
cum S-ar putea susţine că genul are şi nu are o lărgime?683 Căci despre 
orice lungime este adevărat unul sau altul dintre predicate, dacă el trebuie 
să [ie valabil despre gen. Sau aceasta nu este adevărat, deoarece există 
iungimi cu lărgime şi lungimi fără lărgime. Deci acest loc comun este 
aplicabil numai împotriva celor care susțin că genul este numeric 


6T În text: elSomotds Biaqopd. 

6T Se arată aici lămurit raporturile dintre gen, diferență şi specie. 

679 Aristotel fixează aici o regulă însemnată: diferențele specifice nu pot fi 
exprimate negativ. O asemenea diferenţă negativă nu este propriu-zis o diferență și de 
aceea genul se confundă cu diferența pozitivă, el „participă“ la specie, în loc ca specia 
să participe la gen. 

680 Regula va fi deci ca speciile genului să nu fie exprimate contradictoriu, adică 
printr-o afirmaţie şi negaţie, care cuprind toate lucrurile din lume. 

681 Genul urmează să fie subordonat speciei, ceea ce este absurd. 

682 Împotriva lui Platon şi adepților săi. 

683 Conceptia platonică a „Ideilor în sine“ exclude ca aceeași Idee să aibă atribute 
opuse. 

unul$84, cum procedează adepții Ideilor, care fac un gen din Lungimea 
în sine și Animal în sine. 

La unele lucruri, suntem poate nevoiţi să întrebuințăm la definiţii 
şi negația, de exemplu, la privaţii. Căci „a fi orb“ înseamnă „a nu avea 
vedere“ atunci când de la natură ar trebui să o aibă. Nu este în fond nici 
o deosebire dacă genul este divizat printr-o negatie sau printr-o afirmaţie 
al cărei contrar este o negaţie, dacă, de exemplu, definim un lucru ca 
o lungime care are lărgime. Căci contrarul a „ceea ce are lărgime“ este 
„ceea ce nu are lărgime“ și nimic altceva, așa încât aici genul este divizat 
tot prin negaţie6t5. 

Mai departe, trebuie să luăm seama dacă nu cumva specia a fost 
dată ca o diferență, cum fac acei care definesc insulta ca o obrăznicie 
însoţită de batjocură. Dar batjocura este o anumită obrăznicie, deci nu 
este o diferenţă, ci o specie6%6. 

Mai departe, trebuie să luăm seama dacă nu cumva genul a fost 
dat ca o diferenţă, cum fac acei care definesc virtutea ca o stare bună 
sau cinstită. În adevăr, binele este genul virtuțiis87. Dar poate binele 
nu este genul, ci diferenţa, întrucât este adevărat că același lucru nu poate 
fi în două genuri care nu se cuprind unul în altul. În adevăr, binele nu 
se cuprinde în stare și nici starea în bine, fiindcă nu orice stare este un 
bine şi nici orice bine, o stare88. Prin urmare , aceşti doi termeni nu sunt 


684 Platonismul presupune că Ideea este numeric una, ceea ce exclude ca Ideea 
să cuprindă în sine note pozitive și negative. Ideea este sau afirmaţie sau negatie, nu însă 
şi una şi alta, cum admite Aristotel. Dacă Lungimea este „în sine“, ea este totodată numeric 
ună, şi ca atare nu poate fi şi „cu lărgime“ și „fără lărgime“. Prin această obiecţie, Aristotel 
ruinează teoria Ideilor. Ideea nu este ceva concret, de sine stătător. 

685 Uneori este permisă definiția prin negație, dacă diferența negativă este extrema 
celeilalte, deci dacă negația este un contrar, cu alte cuvinte, dacă contrarii sunt cei doi 
termeni extremi, cum a arătat Aristotel în Despre interpretare, capitolul 14. Astfel, negația 
dobândește un sens pozitiv, este o simplă privaţie a ceea ce ar trebui să aparțină „de la 
natură“. 

686 „Diferenţa“ însăși nu este „specie“, dar ea face „specia 

687 Nu însă diferenţa. 

688 Confundarea genului cu diferența este o eroare mai mare, dar ea este posibilă, 
într-un prim caz, anume când acelaşi lucru, virtutea, este subordonat și genului „stare“ 
(Ec) şi genului „bine“ (ăya86v). Nimic nu poate fi subordonat la două genuri diferite. 
Deci unul din genuri este în realitate diferență, dacă celălalt este adevăratul gen. Binele 
nu este gen, ci o diferenţă, o calitate. Acesta este al doilea caz de contundare a genului 
și a diferenţei. 


n cadrul genului. 

amândoi genuri; deci, dacă starea este genul virtuţii, evident că binele 
nu este gen, ci mai degrabă diferență. Pe lângă aceasta, starea ne arată 
esenta virtuţii; dimpotrivă, binele nu ne arată esenţa, ci o calitate. Și 
tocmai o calitate care este exprimată printr-o diferență. 

Mai trebuie să luăm seama dacă diferenţa dată nu înseamnă o 
anumită calitate, ci un individ, căci orice diferenţă, se crede că, desem- 
ncază o anumită calitate. 

Trebuie, de asemenea, să cercetăm dacă diferența nu aparţine 
accidental definitului. Căci niciodată diferenţa, precum nici genul, nu 
lac parte din accidente, deoarece nu este posibil ca o diferență totodată 
să aparțină şi să nu aparțină unui lucru689. 

Mai departe, dacă diferența, sau specia, sau altceva subordonat 
speciei% este enunțat despre gen, nu s-a constituit o definiţie. Nimic 
din acestea nu poate fi atribuit genului, deoarece el are o sferă mai mare 
dect toate acestea$:. 

Tot așa, trebuie să luăm seama dacă genul, în realitate, a fost 
enunțat despre diferență. Căci, după cât se pare, genul este enunțat nu 
despre diferenţă, ci despre acele lucruri cărora li se atribuie diferența“%?. 
Asa, bunăoară, „animal“ este enunțat despre om, bou și alte animale 
pedestre, nu despre însăși diferenţa care este enunțată numai despre 
specie$%. Căci dacă s-ar enunta „animal“ despre oricare din diferenţe, 
atunci „animal“ ar fi enunțat de mai multe ori despre specie, fiindcă 
diferenţele sunt enunțate despre specie. În acest caz, toate diferențele ar 144 b 


689 Spre deosebire de accident, care poate să aparțină și să nu aparțină unui lucru, 
diferența are caracter de esenţă, și deci aparține necesar unui lucru. 

6% Adică indivizii. 

691 Diferenta, specia, indivizii nu pot fi atribute sau predicate ale genului, pentru 
a-l defini, fiindcă atributul trebuie să aibă o sferă mai largă. În cazul dat, genul are o sferă 
mai largă, nu diferența sau specia. 

692 Genul este enunțat nu despre diferențe, ci despre specii şi indivizii care cad sub 
specii. De exemplu, „animal“ se enunță despre speciile lui, nu despre diferenţele ce 
«onstituie specia. În adevăr, „animal“ se enunță despre „om“ ca „animal rațional“, nu 
despre diferenta „rațional“. Dacă genul s-ar enunța despre diferență, nu despre specie și 
indivizii ei, ar urma: a) genul „animal“ este afirmat de mai multe uri, de exemplu, despre 
„Om“ (specie), „biped“ (diferență), care va deveni astfel o nouă specie; b) diferențele sunt 
sau specii sau indivizi, căci genul se enunță deopotrivă despre specii şi indivizi. 

6% Adică despre „pedestru“ sau despre „biped“. 

fi sau specii sau indivizi, dacă sunt animale, întrucât orice animal este 
sau specie sau individ. 

De asemenea, trebuie să cercetăm dacă specia sau ceva subordonat 
speciei a fost enunțat despre diferență. Aceasta este o imposibilitate, fiind- 
că diferenţa are o sferă mai mare decât specia. Ar urma că diferenţa este 
o specie, dacă una din specii ar fi enunțată despre ea. Căci, dacă, de exem- 
plu, omul este enunțat despre diferență, evident că diferența este om6%. 

Tot așa trebuie să luăm seama dacă diferenţa nu este anterioară 
speciei. În adevăr, diferenţa trebuie să fie posterioară genului, dar 
anterioară speciei6%5, 

Mai trebuie să cercetăm dacă nu cumva diferenţa arătată0%6 
aparține unui alt gen, care nici nu este cuprins în genul dat, nici nu-l 
cuprinde. Căci aceeași diferenţă nu pare să aparţină la două genuri care 
nu sunt cuprinse unul în altul. Altminteri, ar urma ca și aceeaşi specie 
să aparțină la două genuri care nu sunt cuprinse unul în altul. Căci fiecare 
atrage cu sine propriul ei gen, de exemplu, „pedestru“ și „cu două picioare“ 
atrag cu sine pe animal. Prin urmare, dacă fiecare din cele două genuri 
aparține lucrurilor cărora le aparţine și diferenţa, evident că atunci și 
specia va fi în cele două genuri care nu se cuprind unul pe altul. 

Sau, poate, nu este o imposibilitate ca aceeași diferenţă să aparțină 
la două genuri care nu se cuprind unul pe altul. ci poate, mai degrabă, 
trebuie să specificăm: cu exceptia ca cele două genuri să se subordoneze 
unui gen superior. Astfel, „animal pedestru“ și „animal înaripat“ sunt 
genuri care nu se cuprind unul în altul, iar „cu două picioare“ este 
diferența amândurora. Deci trebuie să specificăm: cu exceptia ca genurile 
să fie cuprinse sub același gen superior. În adevăr, aceste două genuri 
sunt cuprinse sub genul „animal“6%. Este evident, de asemenea, că, 


6% Dacă,de exemplu, facem din „om“ predicatul sau atributul lui „pedestru“, atunci 
„pedestrul“ va fi totuna cu „om“. 

695 Specia presupune nu numai genul, ci şi diferența, fiindcă ia naștere din unirea 
lor. Diferenţa stă între gen și specie; este posterioară genului, dar anterioară speciei. 

6% Este o gravă eroare a așeza diferența într-un gen cu totul străin de acela potrivit 
diferenţei, căci genul propriu și genul străin nu au nici o legătură; nici unul nu conţine 
pe celălalt, nici nu este conţinut de el. 

697 Exceptia admisă de Aristotel la imposibilitatea ca aceeași diferență să aparțină 
la două genuri deosebite se întâlnește la noțiunile încrucișate: „animal pedestru“ și „animal 
înaripat“ se încrucişează prin nota de „biped“, fiindcă ele sunt cuprinse în noțiunea 
superioară de „animal“. Tot așa „mamifer“ și „pasăre“ se încrucișează în noțiunea de 
„ornitorinc'“, fiindcă și mamiferul și pasărea sunt animale. 

itrucât aceeaşi diferență poate să aparţină la două genuri care nu se 
«uprind unul în altul, nu este necesar ca diferența să atragă cu sine tot 
penul propriu, ci este necesar ca ea să atragă numai unul din cele două 
penuri, precum şi genurile ce-i sunt supraordonate, aşa, de exemplu, „cu 
două picioare“ atrage cu sine sau „animal înaripat“ sau „animal 
pedestru“698. 

Mai trebuie de luat în seamă dacă nu am prezentat faptul de a 
exista În ceva drept diferența substanţei unui lucru6%. Căci se pare că o 
substanță nu se deosebeşte de o substanţă numai prin aceea că ea se află 
ın cutare sau cutare lor. De aceea se obiectează divizării animalelor în 
„pedestre“ și „acvatice“, că „pedestru“ şi „acvatic“ se referă la un loc 
sau altul. Sau, poate, obiecţia nu este îndreptățită în exemplul dat? Căci 
„acvatic“ nu înseamnă o existenţă în ceva sau undeva, ci o anumită 
calitate. În adevăr, un animal este acvatic chiar când se află pe uscat, și, 
«de asemenea, un animal este pedestru chiar când se află în apă. Totuşi, 
dacă cumva diferența înseamnă existență în ceva, este sigur că definiţia 
este greşită. 

Tot așa, trebuie să luăm seama dacă nu cumva s-a dat o afec- 
uune7% drept diferență. Dacă o astfel de afecţiune este sporită, substanța 
“și pierde existența, în timp ce diferenţa nu are niciodată un asemenea 
rezultat. Mai degrabă, ea pare să conserve subiectul ei, și trebuie să ne 
pară cu totul imposibil ca ceva să existe fără diferenţa sa proprie. 
în adevăr, dacă nu există diferența „pedestru“, nu va exista nici „omul“. 
Căci absolut nimic care constituie o schimbare calitativă a unui lucru nu 
poate fi o diferenţă, ci ori de câte ori arc loc o asemenea schimbare și 
este sporită, substanţa îşi pierde existența!02. Prin urmare, când s-a 


698 Diferenţa care aparține la două genuri diferite nesubordonate unul față de altul, 
dar subordonate unui al treilea, nu presupune amândouă genurile deodată, ci sau pe unul 
sau pe altul. 

599 Locul nu constituie o diferenţă a unei substanțe, cel puțin în exemplele date 
de Aristotel. 

700 Af ecțiunea“ (md8oc) este calitatea pasivă (moidrnc naOnrik1), modificarea. 

101 Nimic nu există fără diferența sa proprie, fără o determinare proprie (oixeia). 

102 Diferenţa nu este o afecțiune, o calitate pasivă, o modificare calitativă 
(ăNoiwo6). Schimbarea calitativă poate fi sporită, fără ca substanţa să dispară, dar dacă 
se modifică diferența, de exemplu, „pedestru“ la „om“, dispare și substanța, adică „omul“. 
Căci omul nu poate fi decât un „animal pedestru“. 

formulat o astfel de diferenţă, s-a săvârșit o eroare, căci în domeniul 
diferenţelor nu se află absolut nici o schimbare calitativă. 

Apoi, trebuie să luăm seama dacă nu cumva s-a prezentat ca 
diferenţa unui relativ o diferenţă care nu este ea însăși un relativ’. Căci 
diferenţelor relativilor sunt ele însele relative, cum este cazul științei. 
Aceasta se subdivide în: teoretică, practică şi poetică, fiecare având ca 
diferenţă o relaţie. Ştiinţa teoretică este știința a ceva, știința poetică este 
producţia a ceva, și știința practică — înfăptuirea a ceva”. 

Mai trebuie să cercetăm dacă prin definiţie relativul a fost prezentat 
în legătură cu lucrul faţă de care el este relativ de la natură. Căci unii 
relativi nu pot fi întrebuinţaţi decât în legătură cu lucrurile față de care 
ei sunt relativi de la natură și cu nimic altceva; alţi relativi pot fi 
întrebuințaţi în legătură cu altceva. Aşa, de exemplu, vederea poate fi 
întrebuințată numai pentru a vedea, în timp ce ţesala/%S poate fi între- 
buințată şi pentru a scoate apă. Totuși, dacă definim țesala ca o unealtă 
pentru a scoate apă, săvârșim o eroare, căci nu aceasta este întrebuințarea 
ei de la natură. Dacă ni se cere o definiţie a expresiei „ceca ce este relativ 
de la natură“, vom spune: „este lucrul întrebuințat de omul prudent, 
întrucât este prudent, precum și de ştiinţa proprie a lucrului respectiv“. 

Tot așa, trebuic să luăm seama dacă nu s-a definit, în realitate. 
un termen, raportându-l la subiectul lui primordial, în vreme ce el este 
raportat la mai multe subiecte. Așa, de exemplu, s-a definit prudenta ca 
virtutea omului sau a sufletului și nu ca virtutea părţii raționale a sufle- 
tului”0€. În adevăr, prudenta este primordial o virtute a părții raționale, 
şi numai prin aceasta se spune că prudenta aparține sufletului şi omului. 


103 „Diferenta“, nota proprie a unei relatii, nu poate [i decât tot o relaţie. Pentru 


Aristotel, „ştiinţa“ (¿nto Týpn) este un relativ, fiindcă este raportată totdeauna la obiectul ei. 

104 Aristotel clasifică ştiinţele în trei grupe, luând ca criteriu facultatea sau puterile 
inteligenţei: teoria (Bew pia), producția artistică (noinoic) şi acțiunea morală (mpă1 1€Lv). 
„Practic“ avea deci un sens pur etic. Este greu să traducem exact termenii grecești noinois 
Şi npărTeiv, poate chiar şi Bewpia. 

105 Țesala (o7heyyic) era o perie specială întrebuințată la frecarea corpului la baie 
Sau în locurile de exerciţii fizice (gimnaziu). Mânerul ei era gol, pentru a permite scurgerea 
sudorii. Cu acest mâner gol se putea scoate și apă. 

106 Este o eroare a nu defini un termen în relaţie cu subiectul său primordial, nu în 
legătură cu alte obiecte, căci la acestea termenul se raportă prin subiectul primordial. 
Astfel, prudenta (þpóvnors) este virtutea părții raționale (oytoTrik6v) și prin aceasta este 
virtutea sufletului și a omului. 

De asemenea, ne-am înşelat în definitie dacă lucrul căruia trebuie 
sà- aparțină afecțiunea, dispoziția?” și orice altceva nu pot fi principiul 
cı receptiv”, Căci orice dispoziţie, orice afecțiune ia naștere în chip 
natural în lucrul care o are; de exemplu, ştiinţa ia naştere în sufletul a 
carui dispoziţie ea este’. Uneori ne înşelăm în asemenea împrejurări; 
de exemplu, când spunem că somnul este incapacitatea simtirii, în- 
doiala”! este egalitatea de putere a raţionamentelor contrare, durerea 

- o separare violentă a părților care de la natură sunt strâns legate. În 
realitate, somnul nu aparține simţirii (ceea ce totuşi ar trebui să fie dacă 
el ar fi o incapacitate a simţirii). Tot așa, îndoiala nu aparţine ratio- 
namentelor contrare, iar durerea nu aparţine părţilor de la natură strâns 
legate. Căci ar trebui ca lucrurile neînsufleţite să simtă durere, dacă este 
adevărat că durerea se află în părţile lor. Tot aşa se prezintă și definiţia 
sănătăţii, dacă se spune că sănătatea este echilibrul”!! dintre cald şi rece. 
Dacă ar fi aşa, ar trebui ca recele şi caldul să fie sănătate. În adevăr, 
echilibrul unui lucru se află în lucrul echilibrat, așa încât sănătatea ar 
trebui să se afle în caldul și recele. 

Pe lângă acestea. dacă constituim o definiţie în acest chip, s-ar 
putea ca să luăm efectul drept cauză, și invers. Astfel, separarea părților 
de la natură strâns legate nu este durerea, ci cauza ei, iar incapacitatea 
simtirii nu este adormirea, ci una din cauza celeilalte. Noi sau dormim 
din incapacitate sau suntem incapabili din cauza somnului. Tot așa, 
egalitatea de putere a raționamentelor contrare pare să fie cauza îndoielii, 
căci dacă tragem concluzii în ambele direcţii, iar temeiurile se distribuie 
egal în ambele direcţii. stăm la îndoială în ce direcţie trebuie să o luăm. 

Mai departe, trebuie să urmărim cu atenţie diferitele momente ale 
timpului ”!? și să luăm seama dacă nu cumva este aici discordantă; de 
exemplu, dacă s-a definit ființa nemuritoare drept viețuitoarea acum 


707 „Afecţiunea“ (nd9oc) şi „dispoziția“ (BdBeouc) destinate de „starea ei“ (Ec). 

708 Adică în subiectul care o poate primi. 

109 În acest pasaj știința este definită ca o „dispoziţie“ ( Sudegic), nu însă ca o 
„stare“ (€£.c), cum obișnuiește Aristotel. 

710 Îndoiala (ânopia) este egalitatea (iod7nc) de putere a raționamentelor, a 
argumentelor. Scepticii vor numi această caracteristică a îndoielii, a aporiei: Loooĝévera, 
adică egalitatea de putere. 

N1 Echilibrul = ovuueTpia. 

712 Precum locul nu fundează o diferență, tot așa nici timpul. Aprecierea lui 
Aristotel este adevărată în ambele cazuri, cu restricţii. 


465 


145 b 


146 a 


ARISTOTEL 


nepieritoare. O viețuitoare acum nepieritoare ar fi deci o ființă acum 
nemuritoare”13. Sau poate, în acest caz, constatarea nu este adevărată? 
Căci expresia „acum nepieritoare“ este echivocă. Ea poate însemna: sau 
că „nu a pierit acum“, sau că „nu poate pieri acum“, sau că „ea este acum 
în așa fel încât nu poate pieri niciodată“. Așadar, când spunem că o 
viețuitoare este acum nepieritoare, spunem prin aceasta că ea este acum 
o vieţuitoare de așa natură încât nu piere niciodată. Dar aceasta înseamnă 
a spune că este nemuritoare și de aici nu urmează că ea este nemuritoare 
numai acum. Dacă totuşi se întâmplă ca lucrul definit să fie numai acum 
Sau numai înainte, iar lucrul ce poartă numele să nu fie aşa, nu există 
identitate «între definiţie și definit». Prin urmare, vom aplica acest loc 
comun în felul arătat. 


7 


<Locuri comune privitoare la definirea termenilor ce admit 
gradaţie> 


Mai trebuie să cercetăm dacă nu cumva lucrul definit nu este redat 
mai bine prin alt lucru decât pe temeiul definitiei formulate, ca, de 
exemplu, în cazul definirii dreptății: „capacitatea de a distribui ceea ce 
este egal“. În adevăr, este mai drept acel care ia hotărârea de a distribui 
egalul decât acei care posedă numai capacitatea de a distribui egalul. 
Deci dreptatea nu poate fi capacitatea de a distribui egalul, căci atunci 
omul cel mai drept ar fi acel care ar poseda cea mai mare capacitate 
de a distribui egalul7!4. 

Mai departe, trebuie să luăm seama dacă lucrul permite să fie 
sporit”15, în timp ce definiţia lui nu permite, ca și, invers, dacă definiţia 


713 Nu şi nemuritoare în trecut sau viitor. Diferenţa nu permite restrângerea în timp, 


desi restrângerea la un anumit timp poate fi echivocă, deoarece implică universalitatea: 
„este acum de aşa natură încât va fi totdeauna“. Sensul adevărat depinde de adaosul „numai 
acum“. 

714 Eroarea definiției „dreptăţii“ nu constă în „distribuirea egală“. Aceasta este 
definiția „justiţiei distributive“. Eroarea stă în definirea ei ca o „capacitate“, în loc de 
„realizare“ sau „hotărâre“ de a distribui egal. Dreptatea cere voință, actualizare, nu veleitate 
sau virtualitate. 

715 Sporirea include gradația. 

permite sporul, în timp ce lucrul nu-l permite. De aceea sau amândouă 
uebuie să permită sporul, sau nici una, întrucât conţinutul definiţiei este 
identic cu lucrul însuși. 

Apoi, trebuie să luăm seama dacă amândouă permit un spor, dar 
nu amândouă în același timp, ca, de exemplu, iubirea definită ca pofta 
de unire trupească. La drept vorbind, cine iubește mai mult nu poftește 
mai mult să se unească trupeşte; așadar, cei doi termeni” 16 nu sporesc 
in același timp, ceea ce ar trebui să se întâmple dacă ar fi identice. 

Mai departe, trebuie să luăm seama dacă, fiind date două lucruri, 
accluia care permite un spor îi corespunde o definiţie care permite o 
scădere; aşa, de exemplu, dacă definim focul drept „corpul format din 
părtite cele mai fine“. Flacăra este mai mult foc decât lumina, în schimb, 
ilacăra este mai puţin decât lumina, corpul cel mai fin7!7, şi totuși, 
«amândouă, definitul şi definiţia, ar trebui să aparțină sporit aceluiaşi 
lucru, întrucât ele sunt identice. 

Tot astfel, trebuie să luăm seama dacă, din doi termeni, unul 
„partine în chip egal la două lucruri date, iar celălalt aparţine, nu în chip 
«pal, ci unuia mai mult, altuia mai puţin. 

Și apoi, trebuie să mai luăm seama dacă definiția s-a constituit prin 
raportare la două lucruri distincte”18; de exemplu, dacă frumosul a fost 
definit: ceea ce este plăcut văzului sau auzului, iar realul” 19: ceea ce 
poate fi pasiv sau activ. Atunci, ar trebui ca același lucru să fie totodată 
frumos și nefrumos, real și nereal. Căci ceea ce este plăcut auzului va fi 
identic cu frumosul, iar ceea ce nu este plăcut auzului va fi identic cu 
nefrumosul. În adevăr, opuşii identicilor sunt și ei identici. În cazul de 
“aţă, opusul frumosului este nefrumosul, iar opusul plăcutului pentru 


716 Cele două părți sunt iubirea (pus) şi pofta de unire trupească (ovvovoia). 

117 Flacăra şi lumina sunt deopotrivă „foc“, dar părțile lor nu sunt deopotrivă de 
line. De aceea definiţia focului drept corpul cu părțile cele mai fine nu este adecvată. 

718 Definiţia nu trebuie făcută prin cuprinderea în ea a două lucruri distincte, 
«lespărțite prin conjuncția „sau“. 

119 Realul = tò Ov. Argumentarea lui Aristotel nu este convingătoare. Frumosul 
poate să placă sau ochiului sau urechii, dar nimic nu obligă ca frumosul ochiului să fie 
sı frumosul urechii. Aceasta este încă mai valabil pentru definiția realului: capacitatea 
de a fi activ şi pasiv (TÒ Ov Suvarâv madeîv kai moiîoa.). Realul este, în sensul 
adevărat al cuvântului, ceea ce este activ sau suferă o acțiune; textul înlocuiește foarte 
bine pe „sau“ cu „şi“. Căci orice real este totodată și activ şi pasiv, fiindcă nimic nu este 
absolut activ sau absolut pasiv. 

ureche este neplăcutul pentru ureche. Este evident atunci că neplăcutul 
pentru ureche este totuna cu nefrumosul. Prin urmare, dacă ceva este 
plăcut ochiului, dar neplăcut auzului. el va fi totodată frumos şi 
nefrumos. Şi tot așa vom arăta că același lucru este real și nereal. 

În sfârșit, pentru genuri. diferenţe şi toţi ceilalți termeni dati în 
definiţie, se vor pune definiţii în locul numelor și se va vedea dacă se 
ivește vreo nepotrivire?72). 


8 
<Locuri comune privitoare la definiția relativilor> 


Dacă definitul este un termen relativ, fie în sine, fie potrivit genului 
său7?i, trebuie să cercetăm dacă cumva lipsește din definiţie lucrul față 
de care este relativ, fie în sine, fie potrivit genului său722, dacă, de 
exemplu. s-a definit știința ca o concepție de nezdruncinat și voința ca 
o dorință lipsită de durere?” . Esenţa relativului este raportarea la altul. 
fiindcă s-a arătat că felul de a fi al oricărui relativ nu este altceva decât 
felul determinat în care el se comportă față de un alt lucru. Așadar, 
trebuie să spunem că ştiinţa este o concepție îndreptată spre cognoscibil, 
iar voinţa este o dorință îndreptată spre bine. Tot așa, dacă s-a definit 


720 Acest pasaj final ne arată în ce condiţii o definiţie este greşită. Dacă este dat 
numele și dacă, în locul numelui, formulăm definițiile elementelor definiţiei (genuri, 
diferențe sau alte componente) şi se ivește vreo nepotrivire între definiții şi nume, definiția 
dată este greșită. 

121 În acest capitol, ocupându-se de definiţia relativilor, Aristotel împarte relativii 
în două grupe: relativi „în sine“, adică relativii care se impun ca atare prin sine, şi „relativi 
prin genul lor“. Relativul „în sine“ este Ştiinţa; relativ „prin genul său“ este o anumită 
știință. 

122 În structura sau esența relativului intră raportarea la corelativ, deci definiția 
va trebui să cuprindă corelativul. 

123 „Concepţia de nezdruncinat“ (mdAnyic  &perdneioToc) este definiția 
provizorie a „ştiinţei“, iar definiţia provizorie a voinţei (fovAnotc) este „dorința fără 
durere“ (Opeic &Xunov). Aristotel va căuta să demonstreze că aceste definiţii nu sunt 
exacte, fiindcă sunt definiţii de relativi și esenţa definitorie a relativului cere referință la 
corelativ. Este discutabil dacă știința şi voința sunt relativi și deci sunt termeni ce reclamă 
raportarea la termenii corelativi, la obiectele lor, cum Aristotel va corecta mai jos. 

“amatica: știința având ca obiect literele, deoarece în definiţia ei trebuie 
a arătăm la ce lucru se raportează, fie ea însăși, fie genul ei. 

Mai trebuie să luăm seama dacă, în definiţia dată prin raportarea 
rlativului ia termenul fată de care este relativ, s-a făcut raportarea la 
op, căci scopul este în toate lucrul cel mai bun, sau termenul în vederea 
căruia ceva există sau devine/?4. Trebuie deci să dăm la lumină ceea 
ce este cel mai bun şi ultim; trebuie, de exemplu, să spunem că pofta 
«ste pofta plăcerii, nu a plăcutului, deoarece în vederea plăcerii noi 
căutăm lucrul plăcut'25. 

Trebuie, de asemenea, să cercetăm dacă termenul la care raportăm 
;clativul este o devenire sau o acţiune. Căci nimic din acestea nu poate 
ti scop. Mai degrabă scop este nu însăși acţiunea și devenirea, ci faptul 
«le a fi acţionat și de a fi devenit/2€. Dar poate acest principiu nu este 
valabil universal, căci cei mai mulți oameni caută mai degrabă plăcerea 
»rezentă decât încetarea plăcerii. Prin urmare, ei fac un scop mai degrabă 
din acţiunea însăși decât din împlinirea ei. 

Tot așa, uneori, trebuie să luăm seama dacă nu cumva s-a trecut 
¿u vederea cantitatea, calitatea sau locul, ca și celelalte diferenţe ale 
lucrului”27; de exemplu, dacă nu s-a arătat la ambițios ce fel de onoruri 
sı cât de multe onoruri dorește el, căci toţi oamenii doresc onoruri. Prin 
urmare, nu este destul să spunem că ambițios este acel care dorește să 
capete onoruri, ci trebuie să adăugăm determinările arătate mai sus. Tot 
asa, la omul lacom de avuţii, trebuie să adăugăm cât de mari avuţii 
“loreşte, sau, la omul fără măsură, în ce plăceri nu cunoaște măsură. Căci 
tără măsură este socotit acel care este stăpânit nu de o plăcere oarecare, 
ci de o anumită plăcere. Sau, la fel stau lucrurile dacă definim noaptea: 
umbra pământului, sau cutremurul: o mișcare a pământului, sau norul: 
o condensare a aerului sau vântul: o mișcare a aerului. Trebuie deci să 
adăugăm la ce cantitate şi la ce calitate a lucrului respectiv se aplică, 
în ce loc s-a petrecut și din ce cauză. Același lucru este valabil şi pentru 


724 Finalismul universalizat este latura cea mai vulnerabilă a filozofiei lui Aristotel. 

725 Este adevărat că poftim un anumit lucru pentru plăcerea ce ne-o procură, dar 
nu poftim însăşi plăcerea, ci lucrul plăcut — un lucru determinat, și nu altul. 

7% Adică în devenire și în acțiune dorim rezultatul, căci scop este numai rezultatul, 
restul este mijloc. Aristotel admite în fraza următoare o excepţie: plăcerea este o acțiune 
(Evepyea), și totuși este scop faţă de încetarea plăcerii. 

121 Celelalte diferenţe sunt celelalte categorii, în afară de cele trei citate. 

celelalte cazuri de felul acesta. Căci dacă omitem o determinare, nu mai 
redăm esenţa lucrului. De aceea trebuie să țintim în discuţie ceea ce 
lipsește din definiţie. Nu există cutremur de pământ la orice fel și orice 
cantitate de pământ în mișcare, nici nu există vânt la orice fel şi orice 
cantitate de aer în mişcare. 

Mai departe, trebuie să luăm seama dacă, în definiția dorințelor, 
nu s-a adăugat precizarea de „aparent“, și tot aşa în toate cazurile unde 
adaosul este potrivit. De exemplu, se spune că voința este dorința 
îndreptată spre bine, că pofta este dorinţa îndreptată spre plăcut, dar se 
omite specificarea că binele sau plăcutul sunt aparente. Căci, adeseori, 
cei ce doresc nu știu dacă obiectul dorinţei lor este bun şi plăcut, este 
destul să aibă aparenţă de bun și de plăcut. Deci ar trebui ca definiţia să 
fie făcută cu această rezervă. Dacă s-a adăugat această rezervă în 
definiţie, trebuie să conducem la Idei pe cel care admite existența 
Ideilor”28. În adevăr, nu există Idei despre aparenţă, ci se pare că Ideea 
este raportată la altă Idee, de exemplu, Pofta în sine se raportă la Plăcutul 
în sine, iar Vointa în sine la Binele în sine. Deci ele nu se raportă nici 
la un bine aparent, nici la un plăcut aparent, căci este absurd ca Binele 
în sine şi Plăcutul în sine să fie numai aparente. 


9 
<Locuri comune privitoare la definiția stării, relativului, 
contrarului etc > 


Mai departe, trebuie să cercetăm, când definim o stare, care este 
posesorul ei, iar când definim pe posesorul ei, care este starea posedată. 
Aceeași regulă este valabilă pentru toate cazurile asemănătoare 729. De 
exemplu, dacă plăcutul este totuna cu utilul, acel care gustă plăcutul este 
totuna cu acel care trage un folos. Se poate spune în genere că, în 


728 Aristotel nu pierde ocazia de a releva slăbiciunile teoriei platonice a Ideilor. 
Dată fiind importanța rezervei „aparent“ în unele definiţii, ar trebui să existe o esenţă, o 
Idee a „aparenţei““, ceea ce tocmai Platon exclude necondiţionat, fiindcă el opune Ideea, 
ca realitate absolută sau „în sine“, aparenței. 

129 Adică toate cazurile care vor fi cercetate în acest capitol: relativul, contrarul, 
contradictoriul, alături de stare-privaţie. Starea este posesia. 

uscmenea definiţii, cel care defineşte cuprinde în definiţia sa, în anumită 
privință, mai multe lucruri deodată, nu unul singur. Aşa, de exemplu, 
cine definește știința defineşte într-un anumit fel și neștiinţa, de 
asemenea, cine defineşte pe savant defineşte și pe ignorant, iar cine 
defineşte cunoașterea defineşte și ignoranța. Explicând primul termen, 
explicăm, în anumită privință, și pe celelalte7%0. Trebuie să avem grijă 
in toate aceste definiţii ca să nu se ivească o discordanţă, apelând la 
lucurile comune privitoare la termenii contrari și înrudiți”?! 

Mai departe, trebuie să luăm seama la relativi, dacă și specia este 
legată de relativul ei, întocmai cum genul speciei este legat de relativul 
lui. Aşa, de exemplu, dacă concepția este raportată la obiectul de 
conceput, şi o anumită concepție este raportată la un anumit obiect de 
conceput, iar dacă multiplul este raportat la o fracțiune a sa, şi un anumit 
multiplu este raportat la o anumită fracțiune/32. Dacă nu facem aceste 
raporturi , este evident că am săvârşit o eroare. 

Mai trebuie să luăm seama dacă opusul termenului dat a primit 
definiția opusă; de exemplu, dacă definiţia jumătăţii este opusa definiţiei 
dublului. În adevăr, dacă dublul este ceea ce depășește cu o anumită 
cantitate, jumătatea este ceea ce este depășit cu o anumită cantitate. 

Ca și la opuşii relativi, tot așa stau lucrurile la opușii contrari: 
definiţia contrarului este contrară definiţiei celuilalt contrar, ori de câte 
ori ne aflăm în faţa unei combinaţii de contrari/3%3. Așa, de exemplu, 
dacă utilul este ceea ce produce binele, dăunătorul este ceea ce produce 
răul sau ceea ce distruge binele. Căci unul din acești doi termeni din 
urmă este contrarul termenului dat la început. Dacă unul din cei doi 
termeni nu este contrarul termenului dat la început, este evident că nici 
una din definițiile date, în al doilea rând, nu poate fi definiţia contrarului 
dat la început. Prin urmare, nici definiţia dată originar nu a fost corect 
constituită. 


730 În definirea opușilor, în cele patru feluri, trebuie să cuprindem amândoi termenii. 
Astfel, în definirea unei stări (a unei posesii), care, în cazul de faţă, este „știința“, trebuie 
să definim și privaţia ei (or€pnoiâ). Privaţia este sau contradictoria, negația științei: 
ignoranţa, sau contrara: știința greșită, eroarea. 

731 Potrivit acestor locuri, atributul contrar aparține subiectului contrar, iar atributul 
înrudit aparține subiectului înrudit (vezi aici II, 7, 8,9; IV, 3,4; V,6). 

732 Locul comun este ușor de înțeles: raportarea genurilor duce la raportarea 
speciilor lor. 

133 Despre combinaţia contrariilor, vezi aici cartea a Il-a, 7. 

Deoarece unii contrari sunt exprimaţi cu ajutorul privaţiei altor 
termeni, cum, de exemplu, inegalitatea pare a fi privaţia egalităţii (căci 
sunt numite inegale lucrurile care nu sunt egale), este evident că 
contrarul exprimat cu ajutorul privaţiei altuia trebuie să fie definit prin 
acel altul, dar acesta nu poate fi definit prin termenul exprimat cu 
ajutorul privaţiei aceluia7?%4. În acest caz, ar urma că fiecare din cei doi 
termeni este cunoscut prin celălalt. Trebuie deci să avem grijă, la 
termenii contrari/35, de a evita această eroare; de exemplu, de a defini 
egalitatea ca fiind contrarul neegalităţii, căci ar însemna să constituim 
definiţia printr-un termen exprimat cu ajutorul privaţiei. Pe lângă aceasta, 
cine defineşte în acest chip trebuie să întrebuințeze în definiţie însuși 
lucrul definit, cum se vede lămurit când, în locul numelui, ne folosim 
de definiţie, căci nu este o deosebire între expresiile „neegalitate“ și 
„privaţie de egalitate“. Astfel, egalitatea va fi contrarul privaţiei de 
egalitate, şi prin accasta am întrebuințat în definiția egalităţii însuși 
termenul de egalitate/%€. , 

Eroarea este aceeaşi dacă nici unul dintre cei doi contrari nu este 
exprimat cu ajutorul privaţiei, dar definiţia lor este dată în același fel727. 
Așa, de exemplu, dacă binele este opusul contrar al răului, evident că 
răul este opusul contrar al binelui (căci definiţia lucrurilor contrare de 
genul acesta se constituie în acelaşi fel). Urmează că şi de data aceasta 
am întrebuințat în definiţie însuși lucrul de definit. În adevăr, în definiția 
răului se întrebuințează termenul de „bine“. Așadar, dacă binele este 
contrarul răului, și dacă nu există nici o deosebire între „rău“ și 
„contranul binelui“, atunci binele va fi contrarul contrarului binelui. Este 
evident că am definit un lucru prin însuși lucrul de definit. 


734 Privaţia se exprimă prin opusul ei, adică prin posesie (stare), nu însă și invers, 
de exemplu, orbirea poate fi definită ca privaţia de vedere, dar nu vederea ca privaţia de 
orbire. 

735 Termenul contrar este exprimat printr-o privaţie. 

736 Definirea unui termen prin privaţia termenului negativ (egalitatea este privația 
neegalității) înseamnă a defini egalitatea prin egalitate, prin repetarea definitului, deoarece 
neegalitatea este privația de egalitate. 

137 Nici un termen nu se definește prin contrarul său, chiar dacă acesta nu are o 
formă privativă, căci se comite aceeași eroare: definim un termen prin termenul însuși. 
Dacă definim binele prin rău, şi răul se defineşte prin bine. Binele este contrarul binelui, 
deci am definit binele prin repetarea lui. 

Mai departe, trebuie să luăm seama dacă, la termenul exprimat 
printr-o privaţie, am omis să exprimăm şi termenul a cărui privaţie este 
el; de exemplu, starea 8, sau contrarul, sau oricare alt termen a cărui 
privaţie este primul: de asemenea, dacă am trecut cu vederea de a adăuga 
termenul în care privaţia se manifestă de la natură, fie că s-a trecut cu 
vederea de a adăuga absolut orice termen în care privaţia se manifestă 
de la natură, fie că nu s-a adăugat termenul primordial în care privaţia 
se manifestă de la natură”%. Așa, de exemplu, se defineşte ignoranta ca 
o privaţie, dar nu se spune că este privaţia Științei, sau nu se adaugă 
termenul în care ea se manifestă de la natură, sau se adaugă acest termen, 
dar nu se adaugă termenul în care ea se manifestă primordial, de exem- 
plu, se spune că ignoranta este în om sau în suflet, nu în partea rațională 
a sufletului. Dacă nu se ține seama de aceste prevederi, cădem în croare. 
Tot așa se întâmplă dacă, vorbind de orbire, nu s-a arătat că este privaţia 
de vedere a ochilor, căci pentru a defini bine natura orbirii trebuie să 
arătăm a cărei determinări este ea privaţie și care este subiectul ei. 

Apoi să luăm seama dacă nu s-a definit printr-o privaţie un termen 
care de obicei nu exprimă o privaţie, o eroare care pare săvârşită, în cazul 
ignorantei, de toţi acei care nu înțeleg prin ea o pură negatie. Căci nu 
pare a fi ignorant acel care nu are nici o ştiinţă, ci mai degrabă acel care 
se înșală. De aceea nu spunem că lucrurile neînsuflețite şi copiii sunt 
ignoranti. Deci ignoranţa nu înseamnă o simplă privaţie de ştiinţă'40. 


10 


<Locuri comune privitoare la definiția termenilor derivați, la 
„Ideea“ corespunzătoare lucrului definit, la termenii echivoci> 


Mai departe, trebuie să luăm seama dacă termenilor derivați 
asemănători le corespund derivații asemănătoare ale termenului definit. 


7% Posesia opusă privaţiei. 

79 Privaţia este lipsa unei stări pe care subiectul o posedă natural, ca, de exemplu, 
orbirea la animalele care văd „de la natură“. De aceea, privaţia trebuie să arate nu numai 
termenul pozitiv, de care se duce lipsa, dar termenul pozitiv „de lu natură“, și încă termenul 
pozitiv „de la natură“ primordial. Aşa, de exemplu, ignoranta este o privaţie a părții 
rationale a sufletului, nu numai a sufletului sau a „omului“. 

740 Cum am văzut, ignoranța (ğyvora) are două sensuri: a) privația de cunoștință, 
de „știință (EmoTriun); b) eroarea (âmdrn), care este o cunoștință falsă. Descartes face 
distincţie între ignoranță şi eroare (Meditaţii |V, Despre adevăr și fals). 

Aşa, de exemplu, dacă „util“ înseamnă „ceea ce face sănătos“, SR 
„în chip util“ înseamnă „în chip de făcător de sănătate“, și „fiind util“ 
înseamnă „fiind făcător de sănătate“. 

Mai trebuie să cercetăm dacă definiția dată se potriveşte cu Ideea. 
Căci, la unele definiţii, nu se întâmplă așa; de exemplu, la definițiile date 
animalelor de Platon, care adaugă cuvântul „muritor“. Dar fiindcă Ideea 
de Om în sine nu poate fi muritoare, definiţia dată de Platon animalului 
nu i se potrivește”4!. În genere, orice definiție care implică momentele 
„pasiv“ şi „activ“ este în dezacord cu Ideea. Căci Ideile nu sunt, pentru 
cei ce admit existenţa lor, nici pasive, nici mișcătoare. Împotriva aces- 
tora”? sunt valabile astfel de argumente. 

Mai departe, trebuie să luăm seama dacă nu cumva, la lucrurile 
definite, desemnate însă omonim, s-a constituit o definiţie comună 
tuturor’® , Se știe că numai la lucrurile desemnate sinonim definiţia este 
comună tuturor lucrurilor desemnate sinonim. De aceea, definiţia dată 
termenului omonim nu este proprie nici unuia din lucrurile desemnate 
prin acest cuvânt, deoarece ea se potrivește deopotrivă tututor lucrurilor 
desemnate omonim. O astfel de eroare săvârșește definiţia dată vieţii de 
Dionysios7%4, potrivit căreia viața este mișcarea înnăscută și consecutivă 
ei a genului hrănitor de ființe, căci această definiţie nu se potrivește nici 
animalelor, nici plantelor. În adevăr, viaţa nu pare că ar putea fi redusă 
la o singură specie, fiindcă ea este alta pentru animale şi alta pentru 
plante. S-ar putea ca, în chip intenționat, să dăm vieţii o astfel de defi- 
niție745, ca și cum viaţa ar fi un termen sinonim, adică un termen valabil 
pentru o singură specie de lucruri. Dar se poate întâmpla, dimpotrivă, 
ca să fim conştienţi de omonimie și să vrem atunci să dăm o definiţie 


741 O altă obiecţie adusă teoriei platonice a Ideilor. Dacă animalul este o ființă 
muritoare, „Omul în sine“, Ideea de om, deşi omul este un animal, nu este muritoare. 
De asemenea, Ideea nu participă nici la pasivitate și nici la activitate, cum nu participă 
la muritor. 

142 „Acestora“ se poate referi la Idei, ca și la partizanii Ideilor. 

743 Pentru lucrurile omonime, deci diferite, dar trecute sub același nume, definiția 
nu este unică sau comună. Definiția comună se găsește numai la sinonime. 

14 Despre Dionysios nu se știe aproape nimic. Pare a fi un sofist pe care Aristotel 
îl citează și în Fiziognomie. Definiţia sa este echivocă, este deci prea generală și nu se 
aplică diferitelor ființe vii, care nu se hrănesc la fel. 

745 Adică o definiţie valabilă numai pentru un termen omonim, fără să fim însă 
conștienți de aceasta. 

numai a unuia din sensurile cuvântului omonim și totuși să nu se observe 
cà definiția dată nu este proprie acelui sens, ci este comună celor două 
sensuri. Oricum, fie că procedăm într-un fel, fie că procedăm în altul, 
săvârsim o eroare746. 

Fiindcă uneori termenii omonimi trec neobservaţi, trebuie ca în- 
iiebătorul să trateze termenii omonimi ca și cum ar fi sinonimi (atunci 
deliniția unuia din sensuri nu se va potrivi celuilalt, aşa încât 
espondentul va da impresia că nu l-a definit cum trebuie, deoarece 
termenul sinonim trebuie să se aplice la tot ce este sinonim)”. 
Dimpotrivă, respondentul trebuie să distingă de la sine diferitele 
semnificaţii. 

Deoarece unii dintre respondenţi iau omonimul drept sinonim, 
când definiţia dată nu se potrivește la toate lucrurile cuprinse în termenul 
«definit, și invers, iau sinonimul drept omonim, când definiţia dată se 
potriveşte la amândouă sensurile, atunci trebuie să ne înțelegem mai 
întâi cu respondentul asupra acestei chestiuni, sau să dovedim silogistic 
că termenul este, într-un fel sau altul, omonim sau sinonim, căci oamenii 
sunt mai dispuși să se înţeleagă când nu prevăd care vor fi consecințele 
ce rezultă din poziţia lor. Dar dacă, fără înțelegere prealabilă, se ia 
sinonimul drept omonim, fiindcă definiţia dată nu se potrivește și acestui 
al doilea sens, trebuie să cercetăm dacă definiţia acestui sens se potri- 
vește celorlalte sensuri. Este evident atunci că acest sens trebuie să fie 
sinonim cu celelalte; altminteri vor exista mai multe definiţii pentru 
celelalte sensuri, fiindcă atunci cele două definiţii se potrivesc acestor 
termeni, atât acea dată în primul rând, cât și acea dată în al doilea 
rând'48, 


746 Există în cazul omonimelor două erori: a) omonimul este confundat cu un 
sinonim, şi atunci dăm, intenţionat, o definiție comună pentru noțiuni omonime; 
b) omonimul nu este confundat cu sinonimul, și dăm o definiţie care, în intenţia noastră, 
se aplică la sensuri echivoce. Prima eroare este atribuită lui Dionysios. 

741 Când omonimia sau echivocitatea a trecut neobservată, ea va ieși la lumină dacă 
va fi tratată ca sinonimie. Sinonimele comportă o singură definiţie, în timp ce omonimele, 
mai multe, după sensurile diferite ale omonimului. Celălalt partener al discuţiei trebuie să 
arate care din sensurile omonimului este vizat de definiție. 

748 Argumentarea este obscură, poate și fiindcă Aristotel, de data aceasta, nu 
ilustrează cazul printr-un exemplu. Argumentarea sa este următoarea. În orice discuţie 
trebuie să avem grijă, pentru a evita neînțelegerile, să știm cu precizie dacă termenul folosit 
este omonim sau sinonim. Dacă nu s-a precizat acest punct important, vom avea un prim 

Dar dacă cuiva, având să definească un termen luat în mai multe 
sensuri şi găsind că definiţia sa nu se potrivește tuturor acestor sensuri, 
i se va obiecta că termenul este, ce-i drept, omonim, dar că numele nu 
se potriveşte tuturor sensurilor în chip propriu, tocmai fiindcă definitia 
lui nu se potrivește tuturor sensurilor, el va riposta că, deşi în unele 
chestiuni nu trebuie să vorbim ca oamenii de rând, trebuie totuși să 
întrebuințăm termenii tradiționali și curenţi, ocolind orice schimbări 
radicale în acest domeniu'%”. 


11 
<Locuri comune privitoare la definiția termenilor compuşi> 


Dacă s-a constituit definiția unui termen compus, să înlăturăm 
definiția uneia din părţile lui și să vedem dacă definiția restului se 
potrivește părţii restante. Dacă nu se potrivește, este evident că nici 
definiţia întregului nu se potrivește întregului. Așa, de exemplu, dacă 
s-a definit o linie dreaptă finită ca limita unei suprafeţe având ea însăși 
limite, al cărei mijloc continuă extremităţile 50, şi dacă definiţia liniei 
finite este „limita unei suprafeţe având ea însăși limite“, atunci restul 
definiţiei, adică „al cărei mijloc continuă extremităţile“, trebuie să fie 


caz: respondentul ar putea spune că termenul sinonim este omonim, fiindcă definiţia dată 
nu se aplică la toți indivizii și toate speciile cuprinse sub termenul dat pentru a fi definit, 
aşadar, fiindcă nu există o definiţie comună pentru toti aceștia. Așa, de exemplu, dacă 
s-a definit animalul ca fiintă însuflețită nerațională, respondentul va spune că definiția nu 
este valabilă pentru toate animalele, deci nu este comună, și deci definitul este un omonim. 
Al doilea caz de confuzie este considerarea termenului omonim ca sinonim, atunci când 
se crede că definiţia se aplică la toate speciile şi la toţi indivizii cuprinși în sfera definitului. 
Se va riposta arătând că definiţia nu poate fi sinonimă, adică nu se aplică la toate lucrurile 
cuprinse sub acel termen. Vom avea atunci mai multe definiții pentru același termen, ceea 
ce este absurd. 

149 Comentatorul Sylvester Maurus (secolul al XVII-lea) rezumă acest pasaj în 
propoziţia: loquendum cum multis, sentiendum cum paucis („să vorbim ca cei mulți, să 
gândim ca cei putini“), deci să ne ferim de a fi reformatori în terminologie. 

150 „Al cărei mijloc continuă extremitățile“ înseamnă că linia are o singură direcţie, 
aşa încât, dacă o privim de la o extremitate, ea ne apare ca un punct, fiindcă mijlocul 
maschează extremităţile, deci este în continuarea lor. Orice punct maschează pe cel 
următor. 

«kelimniţia „dreptei“. Dar „linia infinită“ nu are nici mijloc, nici extremităţi, 
“1 totuşi este „dreaptă“, așa încât restul nu este definiția părţii restante. 

Mai departe. trebuie să luăm seama dacă, termenul definit fiind 
compus, definiţia lui are tot atâția membri cât şi termenul definit. Defi- 
mhua se spune că are tot atâţia membri cât și termenul definit, dacă ea 
cuprinde tot atâtea nume și verbe câte părti are termenul definit. În astfel 
de definiţii are loc cu necesitate o înlocuire reciprocă de termeni, fie 
a tuturor, fie cel puţin ai unora, fiindcă acum nu sunt întrebuințaţi mai 
mulți termeni decât înainte. Dar, în definitie, trebuie să punem noţiuni 
i locul cuvintelor, pe cât se poate pentru toate, iar de nu, pentru cele 
mu multe. Căci în felul acesta, chiar obiectele simple pot fi definite 
numai printr-o schimbare de cuvânt, de exemplu. înlocuind termenul de 
„veșmânt“ prin acel de „îmbrăcăminte“75!. 

Este o greșeală și mai mare dacă înlocuim un cuvânt cu unul încă 
mai necunoscut; de exemplu, dacă înlocuim expresia „om alb“ cu „mu- 
ritor luminos“. În felul acesta nu am făcut o definiţie, și apoi o asemenea 
vorbire este încă mai putin clară. 

De asemenea, trebuie să fim atenți dacă, la înlocuirea cuvintelor, 
nu mai semnificăm același lucru'52, ca, de exemplu, când definim știința 
teoretică: o concepţie teoretică. Concepţia nu este același lucru cu 
stiința753, ceea ce ar trebui să fie, dacă ţinem ca expresia definitorie, 
luată ca întreg, să se confunde cu definitul. În amândouă expresiile, 
cuvântul „teoretic“ este comun, în timp ce restul este diferit. 

Mai departe, trebuie să luăm seama dacă, la înlocuirea cuvintelor, 
s-a schimbat genul, nu diferenţa, cum s-a făcut în exemplul de mai 
sus, întrucât „teoretic“ este un cuvânt mai puţin cunoscut decât 


7351 Pasajul cere, la definițiile compuse, ca definitia să nu consiste într-o simplă 
înlocuire de nume, așa încât detiniția să aibă „tot atâția membri“, adică nu mai multe 
subiecte și predicate decât termenul compus de definit. Este ca și cum am defini termenul 
simplu „veșmânt“ prin „îmbrăcăminte“. Definiţia trebuie să se refere la întreg, dar totodată 
să distingă părţile lui. Regula priveşte deci o eroare în definiţie, cum se vede din pasa jul 
următor. 

152 Adică, să fim atenți ca în definiţie să nu ne folosim de un termen care semnifică 
altceva decât lucrul de definit. 

753 „Concepția“ (insine) are o sferă mai largă decât „știința“ (Ent07%un). 
Eroarea nu stă aici în termenul „concepție“, care este genul ştiinţei, ci în aplicarea lui la 
„Știința teoretică“. Genul este aici „știința“, nu „concepția“. „Concepţia“ este, în cazul 
acesta, un gen străin. 

„stiința“ 75%; aceasta este genul, acela este diferenţa, iar genul este cel 
mai cunoscut dintre toți termenii. De aceea trebuie să înlocuim nu genul, 
ci diferenţa, fiindcă aceasta este mai puţin cunoscută. Dar această 
obiecţie ar putea să fie ridiculizată. Căci nu este deloc exclus ca 
diferenţa, spre deosebire de gen, să fie exprimată printr-un cuvânt mai 
cunoscut. În acest caz, este evident că înlocuirea numelui trebuie făcută 
la gen, nu la diferență. Dar, dacă înlocuim nu un cuvânt cu un alt cuvânt, 
ci un cuvânt cu definiţia lui, este evident că trebuie să dăm mai degrabă 
definiţia diferenței decât a genului, fiindcă diferenţa este dată numai 
în interesul cunoașterii. Căci diferența este mai puţin cunoscută decât 
genul755. 
` 


12 


<Locuri comune privitoare la definiția diferenței la real, 
relativ etc.> 


Dacă s-a dat definiţia diferenţei”56, trebuie să fim atenţi ca nu 
cumva definiţia să fie prea generală, așa încât să cuprindă și altceva decât 
diferenţa respectivă. Aşa, de exemplu, dacă s-a denumit numărul ne- 
pereche ca numărul care are un mijloc, trebuie să definim și ce se înțe- 
lege prin „are un mijloc“. Căci cuvântul „număr“ se repetă în amândouă 
expresiile, în timp ce s-a înlocuit cuvântul „nepereche“ cu definiţia lui. 
Dar un mijloc au și linia și corpul, deși ele nu sunt „nepereche“757. Prin 
urmare, nu am formulat încă definiția cuvântului „nepereche“. Dar dacă 
expresia „are un mijloc“ cuprinde mai multe sensuri, trebuie să definim 


754 La definiţie trebuie să se schimbe diferența, nu genul care este mai uşor de 
cunoscut, ca, de exemplu, la „știința teoretică“, unde s-a schimbat genul, nu diferența, 
adică termenul „teoretic“, mai puțin cunoscut. 

155 Acest loc comun se aplică tot la definirea termenilor compuși. La înlocuirea 
cuvintelor — caracteristică pentru definiţie — să se acorde atenţie deosebită părților mai 
putin cunoscute, și în genere mai putin cunoscută este diferența. 

75€ Continuând să se ocupe de diferență, acest capitol prelungește pe cel precedent. 

157 Definiţia „numărului nepereche“ prin „numărul care are un mijloc“ nu este 
exactă, din cauza sensurilor diferite, la „linie“, „corp“, a expresiei „are un mijloc“. Mijlocul 
liniei nu este mijlocul numărului. 

sensul de aici al expresiei „are un mijloc“. De aceea, se spune pe bună 
dicptate sau că definiţia este rea sau că nu s-a dat nici o definiție 758. 

Mai departe, trebuie să luăm seama dacă obiectul definiției aparține 
icalității, în timp ce conținutul definiţiei nu aparține. Așa, de exemplu, 
dacă s-a definit „albul“ ca „o culoare amestecată cu foc“, vom spune că 
nu este posibil ca un lucru necorporal să fie amestecat cu unul corporal, 
aşa încât „culoarea amestecată cu foc“ nu este ceva real, în timp ce „alb“ 
este ceva real75?. 

Tot aşa, dacă la termenii relativi nu arătăm clar față de care lucruri 
sunt relativi, ci cuprindem în acestea un prea mare număr de lucruri, 
săvârşim o eroare, totală sau parţială /60. De exemplu, să definim me- 
dicina: „ştiinţa realităţii“. Dacă medicina nu este ştiinţa a nimic real, 
«vident că eroarea este totală; dacă medicina este însă știința unei părti 
din realitate, nu și a altora, eroarea este parţială. În adevăr, medicina 
trebuie să fie știința întregii realităţi, dacă se spune că este, prin esenţa 
ci, nu accidental, știința realităţii. Aşa cum se întâmplă la toți relativii, 
orice obiect de știință este relativ științei. Aceeași situaţie este la toți 
relativii, căci relativii se convertesc. 

De asemenea, dacă ar fi just că mijlocul cel mai bun de a pune 
în relaţie cu ceva este de a pune în relaţie nu esenţial, ci accidental, 
atunci orice relativ ar fi raportat nu la un simplu lucru, ci la mai multe. 
în adevăr, orice lucru poate fi real, alb și bun, aşa încât a pune acel lucru 
în relaţie cu una din aceste calități înseamnă a-i da o bună definiţie, 
tirește dacă a da o bună definiţie este a da o definiţie prin accident/6l. 

Mai mult. O atare definiţie nu poate să fie proprie termenului dat. 
Căci nu numai medicina, ci şi cele mai multe din celelalte științe sunt 
relative faţă de ceva real, așa încât fiecare din aceste științe va fi știința 


758 În cazul de faţă definiţia este rea, inexactă; în cazul precedent al „ştiinţei 
teoretice“ ca „concepție teoretică“ nu poate fi vorba de definiţie. 

159 Aristotel tratează „culoarea“ ca simplă calitate, ca un necorporal şi focul drept 
ceva corporal cure posedă acea calitate, și de aceea ele nu pot fi amestecate pentru a da 
„albul“. „Culoarea“, deşi necorporală, este reală, dar amestecul e: cu focul nu este real. 
Se defineşte deci realul prin nereal. 

160 Definiţia relativului trebuie să cuprindă corelativul; de exemplu, la „știință“ 
corelativul este obiectul ei. Definitul și definiţia trebuie să fie convertibile, adică să aibă 
aceeaşi sferă. 

761 O bună definiţie a relativului cuprinde corelativul său esenţial şi de aceea unic, 
nu accidental, și de aceea multiplu. 

unui real. Este evident atunci că o astfel de definiţie nu definește nici 
o ştiinţă, căci definiţia trebuie să fie proprie, nu comună’®?. 

Uneori se defineşte un lucru nu în sine, ci după o bună calitate a sa 
sau în starea sa perfectă. Așa sunt definițiile oratorului și hoţului, dacă 
definim oratorul: „acel care ştie să extragă din orice chestiune latura 
convingătoare şi să nu treacă nimic cu vederea“, iar hoţul: „acel care sub- 
tilizează ceva în taină“. Evident că, având astfel de calități, unul va fi 
un bun orator, celălalt — un bun hot, deoarece, de fapt, hot este nu acel 
care subtilizează ceva în taină. ci acel care vrea să subtilizeze în taină 763. 

De asemenea, trebuie să luăm seama dacă nu cumva am prezentat 
ceva care este dorit de dragul său ca fiind dorit de dragul produselor sale 
sau înfăptuirilor sale. sau de dragul oricărui altceva!6%. Așa este cazul, 
de exemplu, dacă definim dreptatea ca păstrătoarea legilor, sau înțelep- 
ciunea ca aducătoarea de fericire, căci ceea ce produce sau păstrează 
ceva este dorit de dragul altui lucru. Este posibil însii ca ceea ce este 
dorit de dragul său să fie dorit și de dragul altuia. Totuși, nu ne înşelăm 
mai puţin dacă definim în acest chip ceea ce este dorit de dragul său. 
Căci în orice lucru partea sa cea mai bună este aceea care rezultă din 
esenţa sa. Este deci mai bine ceea ce este dorit de dragul său decât ceea 
ce este dorit de dragul altuia. De aceca definiţia trebuie să dea la iveală 
mai ales această calitate?$5. 


13 


<Locuri comune privitoare la definiția felurilor de a fi ale 
lucrurilor> 


Trebuie să cercetăm, de asemenea, dacă s-a definit un lucru, 
spunându-se că este cutare şi cutare sau că este provenit din cutare și 
cutare, sau este cutare împreună cu cutare!56. 


162 Definiţia bună trebuie să fie specială, nu generală. 

763 Această precizare adusă definiției hoţului nu contrazice. ci completează definitia 
de mai sus. Cine vrea numai, dar nu izbutește să subtilizeze în taină, nu este un hot dibaci. 

764 Acest loc comun arată că ceea ce este dorit de dragul său, deci ca scop, nu poate 
fi dorit de dragul altuia sau ca mijloc. 

165 Definiţia va releva „mai ales“ calitatea lucrului de a fi scop în sine, chiar dacă 
poate fi şi mijloc. 

166 O definiţie greşită este aceea care explică un lucru singur prin mai multe, fie 
că este A și B, fie că este produs din A și B, fie că esteA + B, situaţie deosebită de cea dintâi. 

Dacă a fost definit că este cutare și cutare, definiţia lucrului trebuie 
să le aparțină amândurora sau nici unuia; așa, de exemplu, dacă s-a 
definit dreptatea că este stăpânire de sine și curaj. În ipoteza că există 
«două persoane, din care fiecare posedă numai una din virtuţi, vor fi 
amândouă drepte, dar şi nici una, deoarece amândouă la un loc posedă 
dreptatea, dar nu şi fiecare în parte. Dar, dacă cele spuse nu pot fi cu 
totul absurde, deoarece așa ceva se întâlnește și aiurea (în adevăr, doi 
oameni pot poseda foarte bine o mină'6”, fără ca ea să fie a unuia din 
ci), trebuie totuși să pară cu totul absurd ca să le aparțină calități contrare. 
Si totuși acesta este cazul dacă unul are stăpânire de sine și lașitate, iar 
celălalt — curaj și nestăpânire de sine. Atunci amândoi vor avea dreptate 
și nedreptate, căci, dacă dreptatea este stăpânire de sine și curaj, 
nedreptatea va fi laşitate și nestăpânire de sine. 

În genere, toate procedeele prin care se face dovadă că întregul 
și părțile nu sunt acelaşi lucru'68 pot servi ca sprijin în discuţia de față. 
deoarece o astfel de definiție pare să identifice părțile cu întregul'69. Dar 
cele mai potrivite argumente în sensul acesta ni le oferă cazurile în care 
este vădită punerea laolaltă”? a părţilor, ca la casă şi alte lucruri ase- 
mănătoare. Căci, în aceste cazuri, este evident că, deși părțile există, 
întregul poate să nu existe, așa încât părțile nu sunt identice cu întregul. 

Dacă nu s-a spus că lucrul definit este cutare și cutare, ci s-a spus 
că este provenit din cutare şi cutare, trebuie să fim atenţi, în primul rând, 
dacă nu poate proveni de la natură un întreg din numitele lucruri. Sunt 
lucruri care stau între ele într-un astfel de raport încât nu rezultă nimic 
din ele, de exemplu, din linie și număr”7!. 

De asemenea, trebuie să luăm seama dacă lucrul definit există de 
la natură într-un subiect primordial, în timp ce, dimpotrivă, elementele 
din care se spune că provine nu se află într-un singur subiect primordial, 


757 Unitate de măsură de greutate, cca. 500 grame. 

768 Adică întregul nu este suma părților. 

169 Procedeele de discuţie care identifică vor fi cercetate pe larg la începutul cărții 
următoare. 

70 Adică „compunerea“. 

m Definitia este eronată dacă elementele introduse în ea nu formează un tot, de 
exemplu, linia și numărul. Aristotel menține deci concepția sa că una și aceeași știință nu 
poate întruni două genuri diferite de obiecte, în cazul de față, obiectele geometriei și aritmeticii. 

ci în mai multe subiecte772. În acest caz, este evident că definitul nu 
poate proveni din aceste elemente, deoarece acolo unde se află părțile 
trebuie să se afle și întregul. Prin urmare, întregul se află nu într-un 
Singur subiect primordial, ci în mai multe. 

Pe de altă parte, dacă, totodată, părțile și întregul se află într-un 
Singur subiect primordial, trebuie să cercetăm dacă în realitate ele nu au 
un același subiect, ci unul are întregul și celălalt părțile 75. 

De asemenea, trebuie să luăm seama dacă părțile dispar o dată 
cu întregul. Căci trebuie să se întâmple invers: când dispar părţile, 
dispare și întregul. Dimpotrivă, dacă dispare întregul nu este nevoie să 
dispară și părțile /74. 

Mai trebuie să luăm seama dacă întregul este bun sau rău, dar 
părțile nu sunt nici bune, nici rele, sau, invers, părţile sunt bune sau rele, 
dar întregul nu este nici bun, nici rău. În adevăr, din ceea ce nu este nici 
bun, nici rău nu poate să provină ceva care este bun sau rău, şi tot așa 
din ceea ce este bun sau rău nu poate să provină ceva care nu este nici 
bun, nici rău. 

Apoi, trebuie să luăm seama dacă una din părţi este bună mai mult 
decât cealaltă este rea, dar lucrul definit care provine din ele nu este şi 
el bun mai mult decât este rău; cum, de exemplu, nerușinarea provine 
din curaj și din părere falsă. În exemplul nostru, curajul este bun mai 
mult decât este rea părerea falsă. De aceea și produsul lor trebuie să 
asculte mai mult de bine, și deci să fie sau absolut bun sau bun mai mult 
decât rău. 

Poate că nu este necesar să fie aşa, afară numai dacă fiecare din 
cele două părţi este în sine bună sau rea. Căci multe lucruri care produc 
ceva bun nu sunt în sine bune, ci numai amestecate, sau, invers, fiecare 
din ele sunt bune, dar amestecate sunt rele, sau nici bune, nici rele. 


712 Dacă un definit se află de la natură într-un subiect primordial, dar elementele 
lui stau în subiecte diferite, definiția primului nu este posibilă, fiinucă definitul nu poate 
proveni din acele elemente, pe temeiul principiului că unde se află părțile se află și întregul. 

713 Dacă părţile definiției se află în acelaşi subiect primordial (de exemplu, 
stăpânirea de sine și generozitatea se află în partea apetitivă a sufletului), iar definitul (de 
exemplu, prudenta) se află și el în alt subiect primordial (partea rațională), deoarece 
subiectul primordial diferă la definiţie şi la definit, definiţia este incorectă. 

114 Dacă într-o definiţie dispar, o dată cu întregul, și părțile, definiţia este incorectă, 
căci de obicei întregul dispare când dispar părțile, nu invers. 


482 


TOPICA VI, 13, 150b 


Aceasta se vede mai lămurit la lucrurile care sunt prielnice sănătăţii sau 
vătămătoare. Unele medicamente sunt de așa natură încât fiecare privit 
în sine este bun. dar dacă sunt amestecate dăunează sănătății. 

De asemenea, trebuie să luăm seama dacă întregul, când provine 
dintr-un element mai bun și un altul mai rău, nu este mai rău decât acel 
mai bun sau mai bun decât acel mai rău. Dar și aceasta este necesar 
numai dacă elementele din care provine întregul sunt în sine bune. 
Altminteri, se poate întâmpla ca să rezulte un întreg care nu este bun, 
ca în exemplul citat înainte 775. 

Mai departe, trebuie să luăm seama dacă întregul este sinonim 
cu o parte a sa. Așa ceva nu trebuie să fie, precum nu este nici în silabă. 
Silaba nu este sinonimă cu nici una din literele din care e compusă” 6. 

Mai departe, trebuie să luăm seama dacă întrebătorul nu a arătat 
felul de compunere a părților. Căci, pentru a cunoaște ceva, nu este de 
ajuns că spunem din ce părţi ia naștere. Căci esenţa oricărui lucru 
compus nu se fundează numai pe elementele din care este constituit, 
ci şi pe felul în care ele se compun, cum se constată, de exemplu, la o 
casă. Când materialele sunt întrunite la întâmplare nu obținem o casă. 

Dacă s-a spus că lucrul definit este cutare împreună cu cutare”, 
trebuie să spunem mai întâi că prin cutare împreună cu cutare se înțelege 
cutare și cutare sau provenit din cutare și cutare. Cine spune miere 
fmpreună cu apă spune sau miere și apă, sau ceva provenit din miere 
“i apă. De aceea, dacă expresia cutare împreună cu cutare este tot una 
din cele două expresii, ea va fi expusă observaţiilor făcute înainte 
fiecăreia din cele două expresii. 

Mai departe, trebuie să deosebim diferitele sensuri în care este 
luată expresia „cutare lucru împreună cu cutare altul“ și să examinăm 
dacă, în realitate, nu putem lua expresia „un lucru împreună cu altul“ în 
nici unul din aceste sensuri. Așa, de exemplu, dacă expresia „unul 


715 Aristotel cercetează aici diferitele cazuri: a) ceva bun provine din elemente 
bune; b) ceva rău provine din elemente rele; c) ceva bun provine din elemente rele; d) ceva 
rău provine din elemente bune. Așadar, amestecul pare să nu fie la fel ca elementele, 
precum, de exemplu, în medicamente. 

716 Exemplul cu silaba, care nu este sinonimă cu literele componente, nu este un 
exemplu fericit. 

717 Este al treilea aspect al locului comun cercetat în acest capitol (A şi B, provenit 
din A și B, A + B). Cele trei sensuri pot fi identice sau diferite. 

împreună cu altul“ este luată în sensul că ele există fie în același subiect 
receptiv (ca dreptatea și curajul în același suflet), fie în același loc, fie 
în același timp, și dacă nici unul din sensuri nu se potriveşte la cazul dat, 
este evident că definiția dată nu este deloc valabilă, fiindcă în nici un 
fel nu se poate spune cutare lucru este împreună cu cutare altul'%8. 

Dar dacă, din diferitele sensuri, este valabil acel sens că fiecare 
din cei doi termeni există în același timp, trebuie să cercetăm dacă nu 
cumva vreunul nu este raportat la același lucru; de exemplu, în definiția 
curajului ca îndrăzneală împreună cu o justă reflecţie. Căci este posibil 
ca cineva să aibă îndrăzneală în hotie și o justă reflecţie în lucruri care 
privesc sănătatea. Dar nimeni nu este curajos dacă are, în același timp, 
o calitate împreună cu alta779. 

De asemenea, chiar dacă amândouă calităţile sunt raportate la 
același lucru, de exemplu, la lucrurile care privesc medicina, nu 
înseamnă că există curaj ca unire a celor două calități (căci în lucrurile 
care privesc medicina se prea poate să posedăm îndrăzneală şi o justă 
reflecţie), și totuși să nu fim încă curajoși, numai fiindcă avem şi o 
calitate și alta. În adevăr, întocmai cum nici una din cele două calități 
nu trebuie să fie raportată la un lucru deosebit, tot aşa, dacă ele sunt 
raportate la acelaşi obiect, acesta nu trebuie să fie oricare ne iese înainte. 
ci cele două calități trebuie să fie raportate la scopul însuși al curajului, 
adică la înfruntarea primejdiilor în război sau în orice altă împrejurare, 
dacă se mai află cumva vreuna, care să reprezinte mai bine scopul 
oricărui curaj. 

Unele lucruri definite în acest fel nu intră în discuţia de care s-a 
vorbit; de exemplu, dacă definim mânia: un sentiment de neplăcere 
împreună cu reprezentarea că suntem disprețuiţi. Căci prin aceasta se 
înțelege că neplăcerea ia naștere din reprezentare. Dar faptul că ceva 
ia naștere prin altceva nu înseamnă cutare lucru împreună cu cutare altul, 
şi anume în nici unul din sensurile pomenite 78. 


718 Expresia „cutare lucru împreună cu cutare altul“ poate avea trei sensuri: a) în 
același subiect; b) în același loc; c) în același timp. Dacă expresia „împreună cu“ nu se 
aplică într-unul din aceste sensuri, unirea lucrurilor într-o definiție nu este corectă; de 
exemplu, a fi curajos este a fi îndrăzneț împreună cu o justă reflecţie. 

719 Este posibil însă ca cele două calități unite în timp pentru a defini un lucru să 
aparţină la subiecte deosebite. 

780 Există definiţii constituite într-unul din „cutare împreună cu cutare“ și totuși 
fără a se încadra în acest sens, fiindcă cele două lucruri nu sunt date, propriu-zis, o dată, 

14 


<Locuri comune privitoare la definirea unui întreg compus și la 
cercetarea unei definiții neclare> 


Si, de asemenea, dacă întrebătorul a arătat întregul de definit ca 
o compoziţie de părti (de exemplu, animalul ca o compoziţie de suflet 
şi corp), trebuie să cercetăm mai întâi dacă el a trecut cu vederea să 
spună ce fel de compoziţie este; de exemplu, dacă a definit carnea și 
oasele ca o compoziţie de foc, pământ și aer!%!. Nu este de ajuns de a 
denumi întregul ca o compoziţie, mai trebuie specificat şi felul com- 
poziţiei. Căci nu ia naștere camea prin orice fel de compoziţie a acestor 
elemente, ci carnea ia naștere printr-un fel de compoziţie, iar oasele 
— prin alt fel de compoziţie 82. Se pare, de altminteri, că nici una din 
substanţele de care vorbim nu este totuna cu o compoziţie, căci orice 
compoziţie are drept contrar o disoluţie, în timp ce nici una din sub- 
stantele citate nu are contrar'8. În sfârșit, dacă este deopotrivă de crezut 
că orice compus este o compoziţie, sau că nici un compus nu este o 
compoziţie, şi că oricare animal este, ce-i drept, un compus, dar nu o 
compoziţie, atunci nici vreunul din compuși nu poate fi o compoziţie 754. 

Mai departe, dacă unui lucru pot să-i aparţină deopotrivă de la 
natură calități contrare, şi dacă lucrul a fost definit numai printr-una 
dintre ele, este evident că el nu a fost definit. Altminteri, ar urma să avem 


ci unul decurge din altul. cum sentimentul de neplăcere rezultă cauzal din reprezentarea 
dispretului aruncat asupra noastră. Neplăcerea şi disprețuirea nu sunt date „împreună“, 
ci reprezentarea dispreţului altuia față de noi este cauza neplăcerii. 

781 Nu se poate ca în compoziția cărnii să nu intre și apa. 

782 Chiar dacă elementele sunt aceleași, modul de compoziție diferă la carne și Ja 
oase. 

783 Argumentarea aceasta, ca şi cea nemijlocit următoare, se formulează pe stricta 
deosebire dintre „a fi compus“ (oúvðeTov) şi „compoziție“ (ojv8eo:c). Un lucru poate 
fi „compus“, adică poate avea „părți“ sau aspecte diferite, fără a fi totuși o „compoziţie“ 
concretă. Aristotel mai introduce o distincţie: orice este o „compoziție“ se dizolvă, există 
însă „compuşi“ care nu cunosc contrarul „compoziției“, anume „disoluția“, de exemplu, 
oasele. 

784 Dacă există un concret compus care nu este propriu-zis o „compoziţie“, de 
exemplu animalul, care este o substanţă unitară, nu o „compoziţie“ de corp şi suflet, 
cum va susține Descartes, atunci nici ceilalți compuși nu pot fi considerați ca o 
„Compoziție“. 

mai multe definiții pentru același lucru785. Şi de ce definitia dată 
printr-un contrar să fie mai justă decăt aceea dată prin celălalt contrar, 
când amândouă apartin deopotrivă, de la natură, aceluiași subiect? Aşa 
este definiția sufletului ca o substanță capabilă de învățătură. Căci el 
este tot atât de capabil de neînvățătură”86. 

Când nu putem ataca întreaga definiţie, fiindcă întregul nu ne este 
cunoscut, trebuie să atacăm una din părţile ei, dacă este cunoscută și nu 
pare să fie determinată just. Dacă partea este ruinată, și întreaga definiție 
va fi ruinată '87. 

Când definitiile nu sunt clare, trebuie să le corectăm și să le dăm 
o astfel de formulare, încât ele să exprime un sens precis care să poată 
fi atacat; după aceea se trece la examinarea lor. Căci respondentul trebuie 
sau să primească formularea întrebătorului, sau să explice el însuși ce 
înțelege prin definiţia sa. 

Mai departe, întocmai cum în adunările poporului, când se aduce 
o lege nouă, se obișnuiește să se abroge legea veche, dacă legea nouă 
este mai bună, tot aşa și la definiţii vom propune noi înșine una mai 
bună. Dacă ea pare mai bună şi dacă prezintă mai lămurit lucrul de 
definit, se înțelege de la sine că definiţia dată înainte va cădea, deoarece 
nu există mai multe definiţii pentru același lucru 788. 

În atacarea tuturor definiţiilor, regula principală este să definim 
noi înşine obiectul în discuţie sau să primim o definiţie bună a lui. Căci, 
având această definiţie ca un model înaintea ochilor, vom observa cu 
necesitate ce note lipsesc definiţiei, deși ar trebui să le aibă, și ce note 


785 Este evident că nici un lucru apt să primească un număr de calități contrare 
nu poate fi definit printr-o singură calitate. Altminteri, el ar trebui să primească o definiţie 
pentru fiecare calitate. Este un principiu în logica lui Aristotel că nici un lucru nu poate 
primi mai multe definiţii, fiindcă orice lucru are o esență unică. 

786 Aristotel nu spune cine a formulat această definiţie a sufletului. Eroarea 
definiţiei este parţialitatea ei. Pentru Aristotel, sufletul omului este capabil de a trece de 
la ignoranță la știință. 

187 Urmează locurile comune privitoare la respingerea sau la corectarea definiţiilor 
respondentului. 

788 Această operaţie de abrogare a definiţiilor false, o dată cu înlocuirea lor prin 
definiţii mai exacte, se întâlneşte în toate operele lui Aristotel, ori de câte ori se explică 
cu predecesorii și contemporanii săi. 

sunt de prisos, așa încât avem la îndemână, în vederea atacului un 
material mai bogat de argumente. 
Iată tot ce avem de spus despre regulile definiţiei/8?. 


189 Aristotel s-a ocupat până acum de regulile aplicabile în respingerea definiţiilor 
false. El nu a terminat cercetarea locurilor comune ale definiției. În cartea următoare, 
alături de definiţia identicului, va explica locurile aplicabile la stabilirea definiţiei date. 
Stabilirea se face mai mult prin considerații negative, care arată cum nu trebuie să 
procedăm. 

<Locurile comune ale identicului şi definiției> 


1 
<Locuri comune despre identitate> 


În ce măsură două lucruri sunt identice sau diferite?” , în sensul 
principal arătat mai înainte al cuvântului identic (identic în sensul 
principal este unul sub raport numeric)7!, vom cerceta servindu-ne de 
termenii derivați, de termenii înrudiţi”? și de termenii opuși. Căci, dacă 
„dreptatea“ este identică „curajului“, atunci și „dreptul“ este identic 
„curajosului“ şi „în chip drept“ este identic cu „în chip curajos“. Tot așa 
şi cu termenii opuși. Dacă doi termeni sunt identici, atunci și opușii 


19 În orice definiție există identitate între definit (definiendum) și definiţie 
(definiens). De aceea, cercetarea analitică a definiției trebuie să ajungă la notiunea de 
identitate, ale cărei sensuri au fost lămurite în cartea ], cap. 7, 103 a. Tot în cartea I, cap. 5, 
găsim formulată problema pe care Aristotel o va soluţiona abia acum: „Căci în definiţii 
marea greutate este să hotărâm dacă există identitate sau deosebire“. 

19! În text: Ò 16 ăpidua čv. 

7192 Se accentuează din nou deosebirea gramaticală dintre substantive, adjective și 
adverbe. Vezi despre termenii înrudiți cartea a II-a, cap. 9 și cartea a III-a, cap. 3. 

lor sunt identici, și anume, în toate felurile arătate de opoziţie. Nu are 
nici o importanță dacă un lucru este opus unuia, iar altul, altuia, căci 
lucrurile sunt aceleaşi!%. 

De asemenea, trebuie să cercetăm identitatea în lumina lucrurilor 
care tind să producă sau să distrugă lucrurile în discuţie, în lumina 
nașterilor și distrugerilor, și, în genere, în lumina a tot ce este într-un 
raport identic cu amândoi termenii. Căci, dacă lucrurile sunt absolut 
identice, și nașterile și distrugerile lor sunt identice, precum și lucrurile 
care tind să le producă sau să le distrugă. 

Mai trebuie să cercetăm, în eventualitatea că unul dintre cele două 
lucruri este spus la superlativ, dacă și celălalt trebuie să fie spus la 
superlativ, sub acelaşi raport. Așa, de exemplu, Xenocrate!9* demon- 
strează identitatea vieţii virtuoase şi a vieţii fericite, prin argumentul că, 
din toate viețile, cea mai virtuoasă și cea mai fericită este viaţa cea mai 
vrednică de dorit. Căci cea mai vrednică de dorit și cea mai mare sunt 
identice. Același lucru este valabil pentru toate definițiile de același gen. 
— Dar fiecare din lucrurile considerate drept cel mai de dorit și cel mai 
mare trebuie să fie numericește unul; altminteri nu s-a făcut dovada 
identităţii sale79%5 Dacă peloponezicnii și lacedemonienii sunt cei mai 
viteji dintre greci, nu este necesar ca peloponezienii și lacedemonienii 
să fie identici, deoarece peloponezianul și lacedemonianul nu sunt 
numericește unul și același lucru. Este necesar însă ca unul din termeni 
să fie cuprins în celălalt, așa cum lacedemonienii sunt cuprinși printre 
peloponezieni. Altminteri, dacă unii nu sunt cuprinși în ceilalți, se va 
întâmpla ca fiecare din aceste popoare să fie mai bun decât celălalt. În 
adevăr, peloponezienii ar trebui să fie mai buni decât lacedemonienii, 
dacă este adevărat că unii nu sunt cuprinși în ceilalți, căci ei sunt cei mai 
buni dintre toţi. Tot aşa, lacedemonienii sunt cu necesitate mai buni decât 
peloponezienii, căci şi ei sunt cei mai buni dintre toți. În felul acesta 
fiecare dintre aceste popoare va fi mai bun decât celălalt”. Este evident 


193 Dacă, de exemplu, A este opus lui C, iar Beste opus lui D, dacă, mai departe, 
C este același cu D, atunci și A este acelaşi cu B. Este indiferent de la care opus pornim, 
fiindcă raportul de identitate nu se schimbă. 

194 Opinia lui Xenocrate este discutată înainte, în cartea a II-a, cap. 6. 

195 Dacă două lucruri (viaţa virtuoasă şi viața fericită) sunt cele mai de dorit şi cele 
mai mari, este sunt identice, adică numericește una. 

796 Ceea ce este un non-sens și totuși este o consecință a premisei lui Xenocrate. 
În realitate, viața virtuoasă și viața fericită nu sunt numericește una. Cel mult, ca la 

deci că lucrul cel mai bun şi cel mai mare trebuie să fie numericește unul 
dacă ținem să demonstrăm identitatea. De aceea, Xenocrate nu demon- 
strează propoziţia sa. Căci viaţa fericită şi viaţa virtuoasă nu sunt 
numericeşte una. Prin urmare, fiindcă amândouă sunt cele mai vrednice 
de dorit, nu urmează necesar că sunt identice, ci numai că una este 
cuprinsă în cealaltă. 

De asemenea, trebuie să cercetăm dacă unul din termeni fiind 
identic cu un al treilea, este şi al doilea identic cu al treilea. Dar dacă 
amândoi nu sunt identici cu un al treilea, evident că nici ei nu sunt 
identici unul cu altul”. 

Mai departe, trebuie să cercetăm accidentele acestor doi termeni, 
precum şi lucrurile ale căror accidente sunt cei doi termeni. Căci 
accidentele unui lucru trebuie să fie și accidentele celuilalt. Tot aşa, 
lucrurile care au un termen ca accident trebuie să-l aibă ca accident și 
pe celălalt7%8. Dacă nu există acord în vreunul din aceste raporturi, este 
evident că lucrurile date nu sunt identice. 

Trebuie, de asemenea, să luăm seama dacă cei doi termeni nu stau 
sub același gen de categorie, ci unul exprimă o calitate, celălalt — o 
cantitate sau o relaţie 799. 

Mai trebuie să cercetăm dacă genul celor doi termeni nu este 
identic, ci unul este bun, celălalt — rău, unul este o virtute, celălalt — 
o ştiinţă; tot așa, dacă genul este, ce-i drept, identic, dar diferenţele 
enunțate despre amândoi nu sunt identice, și anume unul este definit 
ca ştiinţă teoretică, celălalt ca știință practică, şi tot așa mai departe în 
alte cazuri8Y,. 

Pe urmă, trebuie să cercetăm dacă, apreciind posibilitatea de a 
spori termenii, unul poate fi sporit, altul nu poate fi sporit, sau amândoi 
pot fi sporiţi, dar nu în același timp. Aşa, de exemplu, cine iubește mai 


peloponezieni și lacedemonieni, se poate spune că una este cuprinsă în alta. Nu există 
fericire fără virtute, virtute fără fericire. 

191 Dacă numai unul din cei doi termeni este identic cu un al treilea, cei doi termeni 
nu sunt identici unul cu altul. 

79 Dacă A și B sunt identici, ei au aceleași accidente sau sunt ei înşişi accidentele 
acelorași lucruri. 

19 Pot fi identice numai lucrurile care stau sub aceeaşi categorie (substanță, calitate, 
cantitate, relaţie etc.). 

800 Două lucruri pot să nu fie identice sau în gen sau în diferenţă (specie). 

mult dorește mai puţin împreunarea fizică; de aceea iubirea și dorința 
de a se împreuna fizic nu sunt identice80!. 

Mai departe, trebuie să cercetăm dacă adăugând pe fiecare din cei 
doi termeni la același lucru, nu obținem acelaşi întreg. Sau, dacă, 
extrăgând același lucru din fiecare dintre ei, restul este diferit802. De 
exemplu, dacă am susținut că dublul jumătăţii este identic cu multiplul 
jumătăţii, atunci, extrăgând același lucru, adică jumătatea, din amândoi 
termenii, trebuie ca ceea ce rămâne să exprime același lucru, ceea ce nu 
se întâmplă, fiindcă dublul și multiplul nu înseamnă același lucru. 

Mai trebuie să cercetăm nu numai dacă din teza dată03 reiese ceva 
imposibil, ci și dacă imposibilitatea de a fi reiese în virtutea unei ipoteze. 
Astfel, se susține că vidul și plinul cu aer sunt același lucru. Căci este 
evident că vidul, când scoatem aerul, nu este mai puțin, ci încă mai mult 
vid, în timp ce spaţiul nu va mai fi plin cu aer. Prin urmare, în virtutea 
unei ipoteze, false sau adevărate — nu importă —, unul din cei doi 
termeni este suprimat, celălalt însă nu, deci termenii nu sunt identici. 

În genere, trebuie să cercetăm dacă se ivește un dezacord între 
atributele enunțate într-un fel oarecare despre cei doi termeni și între 
lucrurile despre care sunt enunțate cele două atribute. Căci orice atribut 
enuntat despre unul trebuie să fie enunțat și despre celălalt, iar lucrul 
despre care este enunțat un atribut trebuie să primească și celălalt 
atribut805. 

Mai departe, deoarece cuvântul identic are mai multe sensuri, 
trebuie să cercetăm dacă lucrurile sunt identice și în alt sens806. În 
adevăr, ceea ce este identic sub raportul speciei sau genului nu trebuie 
să fie sau nu poate să fie identic sub raport numeric. Trebuie deci să 
cercetăm dacă lucrurile sunt identice în acest sens sau nu sunt identice. 


80! Aristotel s-a folosit de acest exemplu şi mai sus, cartea a VI-a, 7. 

802 Dacă adăugăm sau scădem același lucru la alte lucruri, dar rezultatul nu este 
identic sau „același“ (taù tóv), ele nu sunt identice. Exemplul lui Aristotel se referă la 
„dublu“ și „multiplu“, care nu sunt același lucru. 

803 Din teza că A și B sunt identice. 

804 Unii filozofi au susținut că vidul este totuna cu plinul cu aer. Este o eroare, căci 
putem scoate aerul și totuşi vidul nu este mai puțin vid prin scoaterea aerului. 

805 Cazul acesta diferă de cel precedent numai prin generalitatea lui. 

806 Alt sens decât acel cercetat, anume altul decât identitatea numerică. 

În sfârșit, trebuie să cercetăm dacă un lucru poate să fie fără altul. 
În acest caz, ele nu sunt identice807, 


2 
<Locuri comune ale identicului aplicate la definiție> 


Acestea sunt locurile comune ale identicului. Din cele spuse 
înainte808, se vede lămurit că toate locurile comune privitoare la identic, 
bune pentru respingere, pot fi aplicate și la respingerea definiţiei, în felul 
arătat mai sus807. Căci, dacă numele definit și explicaţia lui nu înseamnă 
același lucru, este evident că explicaţia dată nu este o definiţie. 

Dimpotrivă, nici unul din locurile comune care stabilesc identitatea 
nu poate fi întrebuințat pentru a stabili definiţia. Căci nu este de ajuns 
să arătăm identitatea dintre nume și explicaţia lui pentru a stabili că 
explicaţia este o definiţie, ci trebuie să fie îndeplinite toate condiţiile 
prescrise de definiție8!0. 


3 
<Locuri comune pentru a stabili definiția> 


Așadar, pentru respingerea definiţiei trebuie să ne străduim 
totdeauna în acest chip și cu aceste mijloace. 

Dar dacă, dimpotrivă, ne străduim să stabilim o definiţie, trebuie 
mai întâi să ştim că niciodată nu obținem sau cel puţin că rareori obținem 
o definiţie în discuţii pe calea raţionamentului, ci luăm definiţia ca 
principiu. Așa se procedează totdeauna în geometrie, în aritmetică și 
în toate celelalte științe înruditeă!!. Mai este de observat că unui alt tratat 


307 Chiar dacă un lucru nu poate exista fără altul, de exemplu, chiar dacă peștele 
nu poate exista fără apă, nu înseamnă că peştele și apa sunt identice. 

808 În capitolul precedent. 

809 Cartea |, 5, 192 a, despre definiţie. 

810 Cartea a VI-a, îndeosebi capitolele 2 şi 3, în care se cercetează condițiile 
generale ale definiţiei. 

811 Probabil, o referință la Analitica secundă I1, 3-7 , unde se arată diferența dintre 
definiţie şi demonstraţie. Definiţia nu poate fi demonstrată, fiindcă ea este principiul 

decât acesta îi revine obligaţia de a arăta mai exact ce este o definiţie 
şi procedeele acesteia812. Deocamdată, trebuie să ne mulțumim cu ceea 
ce corespunde trebuințelor momentane, spunând numai în ce măsură 
este posibil să ajungem prin raționament la definiţie și la esenţa lucrului. 
În adevăr, dacă o definiţie este o vorbire care dezvăluie esenţa lucrului, 
şi dacă atributele cuprinse în definiţie sunt singurele care pot fi enunțate 
despre esenţa lucrului și dacă, în sfârșit, numai genurile și diferențele 
sunt enunțate despre esenţa lucrului, atunci este evident că, primind în 
enunțarea despre un lucru numai atribute esenţiale, vorbirea care 
cuprinde aceste atribute este cu necesitate definiția lui. Căci nu poate 
exista o altă definiţie, deoarece nimic altceva nu este enunțat despre 
esenţa unui lucru8!5. 

Este deci clar că putem ajunge la o definiţie prin raționament. În 
altă parte am explicat mai exact pe ce căi trebuie să stabilim definitia? 14%; 
pentru cercetarea de faţă sunt valabile aceleași locuri comune!5. În acest 
scop, trebuie să ținem seama de contrari și de alți opuși ai lucruluit!€ 
și să examinăm definițiile în totalitatea lor ca şi în părţile lor. Căci, dacă 
definiția opusă!” corespunde termenului opus, atunci definiţia dată 
trebuie să corespundă termenului în discuţie. Deoarece însă contrarii 
permit mai multe combinaţii8!8, trebuie să alegem acea combinaţie. a 
cărei definiție contrară va apărea cea mai clară. În felul arătat trebuie să 
procedăm când este vorba de definiţii luate în totalitatea lor. Când este 
vorba de părţile lor, vom proceda în felul următor. 


demonstrației. Totuşi, definiția poate fi cuprinsă într-o demonstraţie, pentru a dovedi că 
ca este singura posibilă despre o esenţă dată. Tot ce urmează dezvoltă această concepție. 

812 Referire precisă la Analitica secundă, aproape întreaga carte a Il-a. Referirea 
lui Aristotel nu trebuie să fie interpretată în sensul că Topica a fost scrisă după Analitica 
secundă, ci în acel că Topica a avut două redactări. 

813 Să se compare mai ales cu capitolul 8, cartea a Il-a, din Analitica secundă. 
Definiţia demonstrată sau demonstrarea definiţiei nu este un silogism ştiinţific, ci un 
silogism dialectic, probabil. 

514 O nouă referire la Analitica secundă, încă mai precisă. 

815 Ca și pentru respingere (VI, 9-10). 

816 Tendinţa dialectică spre opuși şi contrari este pretutindeni prezentă în opera lui 
Aristotel. 

817 Definiţiei date. 

818 Despre combinarea contrariilor să se vadă aici cartea a II-a, 7. Contrarii se 
combină în şase feluri: a face bine și a face rău prietenilor sau dușmanilor, — doi contrari 
şi două subiecte. 

Întâi, trebuie să luăm seama dacă genul propus a fost bine propus. 
În adevăr, dacă lucrul contrar se află în genul contrar și dacă subiectul 
propus nu se află în același gen, este evident că el trebuie să se afle în 
genul contrar, căci contrarii se află cu necesitate în același gen sau în 
genuri contrare8!%. Dar şi diferențelor contrare le pretindem să fie 
enunțate despre contrari, astfel, de exemplu, albului și negrului; căci 
unul are însuşirea de a împrăștia vederea, celălalt — de a o concentra”. 
Deci, dacă diferenţele contrare82! sunt enunțate despre termenul contrar, 
atunci diferenţele propuse vor fi enunțate despre subiectul în discuție. 
Prin urmare, deoarece genul şi diferenţa au fost just formulate, este 
evident că definiţia formulată este definiţia adevărată. 

Desigur, s-ar putea spune că nu este necesar ca diferențe contrare 
să fie enunțate despre contrari, afară numai dacă contrarii nu se află în 
același gen. Dar la lucrurile care se află în genuri contrare, se prea poate 
ca aceeaşi diferență să fie enunțată despre amândouă, de exemplu, despre 
dreptate și nedreptate. Căci una este o virtute a sufletului și cealaltă un 
viciu al sufletului, așa încât „al sufletului“ este diferenţa atribuită 
amândurora, întrucât și corpul are virtutea și viciul său82?. Prin urmare, 
rămâne valabil că diferenţele contrariilor sunt sau contrare sau aceieași. 
Așadar, dacă diferența contrară8?3 este enunțată despre lucrul contrar și 
nu despre lucrul în discuţie, este evident că diferența propusă trebuie să 
fie enunțată despre acest lucru. 

În genere8?4, deoarece definiţia se constituie prin gen și specii, 
dacă definiţia lucrului contrar este evidentă, apoi evidentă e şi definiția 


219 Alb și negru se află în același gen (culoarea); curaj şi laşitate — în cele două 
genuri contrare: virtute şi viciu. 

820 Albul împrăștie, disociază (este G.akpiTik6v); negrul concentrează, strânge 
laolaltă vederea (este ovykpu.TLkov), de aceea cel îmbrăcat în negru pare mai slab. De 
asemenea, albul („luminosul') distinge, separă lucrurile, în timp ce negrul („întunecosul“) 
le uneşte, le confundă. 

821 Diferenţele contrare celor din definiţie. 

322 Termenul grec de virtute (d. peri) se aplică deopotrivă la suflet şi la corp. 
Totodată, Aristotel notează că specii contrare (dreptatea și nedreptatea), care aparțin unor 
genuri contrare (virtute și viciu), pot avea aceeași diferenţă („a sufletului“), care este 
valabilă despre virtute și viciu (dreptate și nedreptate). 

523 Diferenţa contrară diferenţei date. 

824 Aristotel rezumă în cele ce urmează stabilirea definitiei unui termen prin 
definiția opusă. adică prin definiţia termenului opus, cu ajutorul elementelor oricărei 

lucrului propus. În adevăr, deoarece contrarul se află sau în același 
gen8?5, sau în genul contrar826, de asemenea, deoarece diferențele 
atribuite contrariilor sunt sau contrare82” sau aceleaşi528, este evident că 
despre lucrul propus se va enunta același gen ca acel al contrarului; în 
timp ce diferențele vor fi contrarii, fie toate, fie cel puţin unele din ele, 
celelalte rămânând aceleaşi82?; sau, invers, diferențele vor fi aceleași 
şi genurile contrare8%0, sau, în sfârşit, amândouă, genurile și diferenţele, 
sunt contrare“3!. Căci nu pot fi aceleași genurile şi diferenţele, fiindcă 
atunci aceeași definiţie ar fi valabilă pentru lucruri contrare822. 

Mai departe, trebuie să raportăm definițiile la termenii derivati și 
ia termenii înrudiţi, căci, cu necesitate, genurile trebuie să corespundă 
genurilor și definițiile, definiţiilor. Astfel, de exemplu, dacă „uitarea“ 
este „pierderea științei“, „a uita“ este „a pierde ştiinţa“, iar „a fi uitat“ 
este „a fi pierdut știința“. Dacă se admite unul din termeni, trebuie să se 
admită și celălalt. Tot așa, dacă distrugerea înseamnă descompunerea 
substanței, atunci „a fi distrus“ înseamnă „a fi descompus ca substanţă“, 
și „în chip distructiv“ este „în chip descompus“, iar dacă „producător de 
distrugere“ este „producător de descompunere“, atunci distrugerea este 
descompunerea substanţei. La fel este peste tot. Prin urmare, dacă vre- 
unul din acești termeni este admis, va fi admis şi celălalt. 


definiții: genul și diferenţele. Este vorba de două definiții contrare prin genuri și diferențe. 
Sunt posibile patru cazuri: a) genul este acelaşi, iar diferenţele contrare (de exemplu, 
alb şi negru) în același gen (culoarea); b) genuri diferite, iar diferenţele sunt aceleași 
(virtutea şi viciul aparțin la genuri diferite — binele și răul — dar au aceleași diferenţe: 
„ale sufletului“ sau „ale corpului“); c) și genurile și diferenţele sunt contrarii (dreptatea 
și nedreptatea aparțin la două genuri diferite — virtutea și viciul — şi au și diferențe 
diferite, contrarii: caracterul de egalitate şi caracterul de neegalitate); d) același gen, 
aceleași diferențe. Acest caz este imposibil, fiindcă acelaşi gen şi aceleaşi diferențe ne dau 
aceeaşi definiţie, ceea ce este o absurditate la termenii contrari. 

825 Primul caz formulat provizoriu. 

326 Cazul al doilea. 

827 Tot primul caz (același gen, diferențe contrare). 

828 Cazul al patrulea nevalabil. 

829 Cazul întâi formulat complet. 

830 Cazul doi formulat complet. 

331 Cazul trei formulat complet. 

832 Cazul patru este imposibil. 

833 Genurile sunt termenii definiți (definienda), cărora le corespund definițiile. 

Dar trebuie să luăm în consideraţie numai lucrurile care se află 
în același raport unele cu altele. Dacă „sănătosul“ produce sănătatea, 
atunci și „prielnicul“ va produce buna stare a organismului și „utilul“ 
va produce binele. Fiecare din lucrurile pomenite se află într-un raport 
asemănător faţă de propriul său scop, așa încât dacă definiţia unuia din 
aceste lucruri este realizarea scopului său, această definiție se va aplica 
la toate celelalte. 

După aceea, trebuie să cercetăm lucrurile din punctul de vedere al 
sporului sau egalităţii de grad, comparându-le două câte două, pentru 
a le defini. Așa, de exemplu, dacă o definiţie defineşte mai bine un lucru 
decât o altă definiţie un alt lucru, și dacă este o definiţie acea care 
defineşte mai puţin bine8, atunci este definiţie şi acea care definește 
mai bine835. Iar dacă o definiţie definește un lucru în același grad ca și 
o altă definiţie a altui lucru, şi dacă una din definiţii este o definiţie, 
atunci și definiţia restantă este definiţia lucrului restant836. 

Dar, dacă vom compara sau o definiţie față de două lucruri, sau 
două definiţii fată de un singur lucru, punctul de vedere al sporului de 
grad nu este de nici un folos. Căci nu există nici o singură definiție 
pentru două lucruri, nici două definiţii pentru același lucru. 


4 
<Notă despre gradele de utilitate ale locurilor comune> 


Dintre locurile comune, cele mai folositoare sunt cele pe care 
tocmai le-am cercetat8%8, precum și cele scoase din termeni înrudiți și 


834 Adică definiţia care este mai puțin definiţie. 

835 Există patru termeni, unii exprimă termenii definiti, ceilalți — termenii care 
definesc. Dacă A defineşte pe a mai bine decât B defineşte pe b, și dacă totuși B trece 
drept o definiţie a lui b, cu atât mai mult A definește pe a. 

836 Situaţia este aceeași dacă termenii sunt comparați în acelaşi grad. 

837 De data aceasta sunt în prezență trei termeni, care nu pot da nici un rezultat 
valabil (o singură definiţie a două subiecte, două definiţii ale unui singur subiect). Nu 
există însă o singură definiţie pentru lucruri deosebite şi două definitii pentru același lucru. 

858 Locurile comune cele mai utile sunt acele care se referă la compararea 
termenilor de definit şi a definiţiilor lor. 

derivați??? . De aceea, acestea trebuie să fie îndeosebi cunoscute și avute 
la îndemână, întrucât ele pot fi aplicate la cele mai multe discuţii. Dintre 
celelalte locuri comune, cele mai însemnate sunt cele mai comune8%, 
căci ele sunt cele mai puternice. Astfel, de exemplu, trebuie să pornim 
de la cazuri individuale și să cercetăm dacă definiţia se aplică și la specii, 
deoarece specia este sinonimă cu indivizii8+!. Acest loc comun este 
indicat, cum s-a spus mai sus, și împotriva celor care apără teoria 
Ideilor? 

Mai mult, trebuie să luăm seama dacă întrebătorul a întrebuintat 
un cuvânt în sens metaforic sau dacă a enunțat despre un termen ceva, 
ca și cum el ar fi altul. lar dacă cumva mai există un alt loc comun și 
puternic843, trebuie să-l aplicăm de asemenea. 


5 
<Notă despre dificultățile de a stabili sau respinge o problemă> 


Că este mai greu de a stabili o definiţie decât de a o respinge ne 
va arăta cercetarea care va urma“. Căci nu este ușor fie să găsim noi 
înșine, fie să le obținem de la alţii, prin întrebări, propoziţii de felul 
următor. Așa, de exemplu, propoziţia că, din părţile cuprinse în definiție, 
una este genul, iar cealaltă este diferenţa, sau, că genul şi diferențele 
aparțin esenței subiectului. Fără aceste propoziţii este imposibil să 
obţinem o definiţie prin raționament845. În adevăr, când se atribuie 
esenței unui lucru altceva, nu mai știm sigur dacă i se potriveşte definiția 


839 Importanța acestor definiţii este mult mai redusă. 

840 „Cele mai comune“ (páħiota kotvovc), adică acele cu cea mai largă aplicaţie. 
Deci termenul „comun“ este legat de „loc“ chiar de Aristotel. 

84l Definiţia bună se aplică nu numai speciei, ci şi tuturor indivizilor care cad sub 
aceeași specie. De aceea numele speciei și numele indivizilor sunt sinonime, nu omonime 
sau echivoce. 

842 Vezi cartea a VI-a, 10, nota 742. 

843 Loc comun și puternic“ (kotvóç kai tvepyăc 1606). 

844 Acest capitol formulează reguli generale pentru dialectică, adică pentru știința 
de a stabili şi a respinge argumentele. 

845 Aristotel are în vedere definiţia obținută prin raționament (silogism) de ordin 
„logic“, adică „dialectic“, nu de ordin demonstrativ, cum a arătat mai sus, în cap. 3, 153 a. 

dată sau o altă definiţie, întrucât definiţia este o vorbire care exprimă 
esenţa. 

O altă dovadă că este mai uşor să respingem o găsim în cele ce 
urmează. Este mai ușor să tragem o singură concluzie decât mai 
multe846. În adevăr, pentru respingerea unei definiţii, este de ajuns de 
a ataca unul din punctele ei (căci, dacă am respins unul din puncte, 
oricare ar fi el, vom distruge definiţia); dimpotrivă, pentru stabilirea 
definiţiei trebuie să demonstrăm toate punctele cuprinse în definiţie. 

Mai departe, pentru stabilirea definiţiei, concluzia trebuie să fie 
universală, căci definiţia trebuie să se aplice la tot ce privește numele 
respectiv. De asemenea, definiţia dată trebuie să fie convertibilă cu 
termenul definit, dacă vrem ca ea să fie proprie obiectului ei8%7. 
Dimpotrivă, pentru respingerea definiţiei, nu este necesar să facem o 
demonstraţie universală. Este de ajuns să dovedim că definiţia nu este 
valabilă pentru unul din lucrurile cuprinse sub același nume. Şi chiar 
dacă ar trebui ca respingerea să se facă printr-o concluzie universală, nu 
este necesar, pentru a respinge definiţia, să dovedim reciproca%8. Pentru 
respingerea universală, este de ajuns să arătăm că definiția nu poate fi 
enunțată despre nimic care este cuprins sub același nume, dar nu este 
necesar să dovedim reciproca, adică să arătăm că numele nu este enunțat 
despre lucrurile cărora li se aplică definiția. — Dar chiar dacă definiția 
se aplică la tot ce este cuprins sub același nume, definiţia este respinsă 
dacă ea nu se aplică numai la aceste lucruri. 

Tot așa se prezintă propriul și genul50, căci pentru amândoi este 
valabil că este mai ușor să respingem decât să stabilim. — Pentru 
propriu, aceasta este evident din cele spuse înainte85!. În adevăr, propriul 
este exprimat de cele mai multe ori printr-o combinatie de cuvinte, aşa 


846 Este mai ușor să dovedim un singur lucru decât mai multe. 

847 Definitul și definiția sunt convertibile, tocmai pentru că definiția se aplică la tot 
definitul, la toate lucrurile ce primesc acelaşi nume. 

848 La respingerea, chiar universală, nu este nevoie să dovedim reciproca, este destul 
să arătăm că definiţia nu se aplică la nici un lucru care primeşte același nume. 

549 Pentru a stabili o definitie, nu este de ajuns a arăta că definiţia se aplică la tot 
definitul, ci si că se apiică numai acestui definit (soli definito). 

850 S-a început prin a se cerceta ușurința mai mare de a respinge decât de a stabili 
la definiție; urmează expunerea aceleiași teme la propriu şi la gen care sunt strâns legate 
de definiție, precum și unul de altul. 

851 În cartea a V-a, unde se tratează despre propriu. 

încât respingerea se face prin atacarea unui singur termen, în timp ce, 
pentru stabilire, trebuie să dovedim toti termenii pe calea raționamen- 
tului. De altfel, aproape tot ce s-a spus despre definiție este valabil și 
despre propriu. Căci, la stabilirea unui propriu, trebuie să arătăm că el 
aparţine la toate lucrurile care sunt cuprinse sub acelaşi cuvânt, în timp 
ce, la respingere, este de ajuns să arătăm că el nu aparţine unui singur 
lucru, oricare ar fi acesta. Dar propriul este respins și dacă aparține 
tuturor lucrurilor cuprinse sub același nume, dar nu numai lor, așa cum 
s-a spus la definiţie. 

În ce priveşte genul, pentru stabilirea lui, o singură cale este 
necesară, anume aceea de a arăta că el aparţine întregului subiect, în 
timp ce, pentru respingere, se deschid două căi: putem arăta că genul nu 
aparține nici unui lucru ce cade sub subiect sau că nu aparţine unora din 
cle. În amândouă cazurile, se anulează genul formulat la început. Tot 
așa, la stabilirea genului, nu este de ajuns de a arăta că el aparține 
lucrului, ci mai trebuie să arătăm că-i aparţine ca gen. Dimpotrivă, la 
respingerea genului, este de ajuns să arătăm că el nu aparține unora din 
vazurile subiectului sau că nu aparține nici unui caz. — De aceea se pare 
că, precum în orice situaţie este mai ușor de a distruge decât de a 
construi, tot așa aici este mai uşor de a respinge decât de a stabili. 

În ce privește accidentul, este mai ușor de a respinge decât de a 
stabili un accident universal, căci pentru a-l stabili, trebuie să arătăm că 
el aparține întregului subiect, în timp ce, pentru a-l respinge este de ajuns 
să arătăm că cl nu aparţine nici unuia dintre lucrurile cuprinse în subiect. 
Dimpotrivă, un accident particular este mai ușor de stabilit decât de 
respins, căci, pentru stabilirea lui, este de ajuns să arătăm că el aparține 
unui caz, pentru respingerea lui însă trebuie să arătăm că nu apartine 
nici unui caz. ` 

Este evident că din cele patru predicabile cea mai ușor de respins 
este definiţia, căci în formarea ei intră numeroase date care sunt tot atâtea 
ocazii de atac. De asemenea, numărul mare de date face ca raționamentul 
să se constituie cu atât mai repede852. De aceea, se pare că eroarea se 
săvârşeşte mai uşor într-un număr mare de cazuri decât într-un număr 
mai mic. În afară de aceasta, o definiţie poate fi atacată cu ajutorul 


352 Este vorba de raționamentul de respingere; numărul de date la care el se aplică 
implică tot atâtea posibilităţi de eroare. 

celorlalte predicabile. Căci fie că pretinsa definiție nu este proprie 
obiectului, fie că termenul atribuit nu este genul, fie că vreunul din 
lucrurile cuprinse în definiţie nu aparține subiectului definit, prin toate 
acestea definiţia este răsturnată. În schimb, pentru atacarea celorlalte 
predicabile, nu ne putem servi nici de locurile comune ale definiției, nici 
de celelalte. În adevăr, numai locurile comune ale accidentului sunt 
comune tuturor predicabilelor, fiindcă fiecare din predicabile trebuie să 
aparțină subiectului, în timp ce genul poate să nu-i aparțină ca propriu, 
fără ca prin aceasta să fie distrus. De asemenea, nu este necesar ca 
propriul să aparțină subiectului ca gen, sau accidentul să aparțină ca gen 
sau propriu, ci este de ajuns numai să-i aparţină. Prin urmare, nu este 
posibil să întrebuințăm argumentele unui predicabil împotriva celorlalte, 
afară de cazul definiţiei. 

Se vede deci că definiţia. dintre toate predicabilele, este cea mai 
uşor de respins şi cea mai greu de stabilit. Căci mai întâi trebuic să 
dovedim printr-un raționament tot ceea ce ține de celelalte predicabile 
(anume, că toate atributele enumerate aparțin subiectului, că termenul 
formulat este adevăratul gen, și că pretinsa definiţie este proprie), în al 
doilea rând, că definiţia exprimă exact esenţa lucrului. Şi toate acestea 
trebuie să fie bine făcute. 

Dintre toate celelalte predicabilc, propriul stă cel mai aproape de 
definiţie. El este cel mai uşor de respins, fiindcă de obicei este format 
din mai multe cuvinte, dar şi cel mai greu de stabilit, fiindcă în acest 
scop trebuie să admitem și să demonstrăm multe date, iar pe deasupra 
trebuie să dovedim că el aparține numai lucrului în discuţie și că este 
convertibil cu lucrul al cărui propriu este. 

Cel mai ușor de stabilit este accidentul&53. Căci la celelalte 
predicabile trebuie să arătăm nu numai că ele aparțin subiectului, ci şi 
că îi aparţin într-un anumit fel. La accident este de ajuns să arătăm numai 
că îi aparţine subiectului. Dimpotrivă, accidentul este cel mai greu de 
respins, fiindcă el conţine cele mai puține date. Căci el nu susţine altceva 
decât că aparține subiectului, dar nu se spune nimic asupra felului de a 
aparține. Prin urmare, celelalte predicabile pot fi respinse în două feluri, 


853 „Accidentul“ are alt regim dialectic: este cel mai uşor de stabilit și cel mai greu 
de respins, în timp ce celelalte predicabile sunt cel mai ușor de respins și cel mai greu 
de stabilit. 

„auătând fie că termenul nu aparține subiectului. fie că nu-i aparține 
itr-un anumit fel, în timp ce accidentul este respins, arătând numai că 
cl nu aparține subiectului. 

Astfel am enumerat aproape complet toate locurile comune care 
ue ajută să argumentăm în orice problemă85%. 


854 Fraza arată că teoria dialecticii, a argumentării pro și contra cu ajutorul locurilor 
comune asupra celor patru predicabile s-a terminat. Ultimul capitol a rezumat rezultatul 
cărților VI-VII. 

<Despre practica dialecticii și practica în dialectică> 


1 
<Cum se pun întrebările și ordinea acestora> 


După aceasta, trebuie să tratăm despre ordinea şi metoda formulării 
întrebărilor. — Când vrem să formulăm o întrebare, trebuie mai întâi să 
găsim locul comun de unde porneşte discuţia; al doilea, să formulăm în 
noi înșine întrebările şi să le aşezăm într-o anumită ordine; în sfârșit, 
în al treilea rând, să le punem aceluia căruia li se adresează855. 

Câtă vreme este vorba de a găsi locul comun necesar, cercetarea 
este de competenţa atât a filozofului cât și a dialecticianului. Dimpotrivă, 


555 Dialectica este arta de a întreba, de a pune probleme. De aceea, în această ultimă 
carte, Aristotel cercetează „practica dialecticii“, adică: a) să punem problema, găsind locul 
comun în cadrul căruia se va dezvolta discuţia; b) să înşirăm problemele (întrebările) în 
mintea noastră, adică nu numai să le formulăm explicit, ci și să le aşezăm în ordinea cea 
mai potrivită pentru succesul discuţiei; c) să punem respondentului întrebările în ordinea 
fixată de întrebător. Cum vom vedea, în practica dialecticii, Aristotel nu ezită să pună 
stratagemele dialecticii alături de scopurile ei superioare, prin care dialecticianul este 
aproape de filozof în căutarea adevărului. În primul punct al practicii, filozoful şi 
dialecticianu! merg mână în mână. 

ordonarea și formularea întrebărilor constituie sarcina specială a 
«ialecticianului, căci toate acestea se adresează unui respondent. În ce 
privește filozoful şi cel ce studiază pentru sine însuși, lor le este in- 
diferent dacă premisele raționamentului lor, chiar de ar fi adevărate sau 
cunoscute, nu sunt primite de respondent, fiindcă ele sunt înrudite cu 
intrebarea pusă la început și respondentul prevede consecințele pe care 
Ie va trage întrebătorul. Mai degrabă filozoful se va strădui să pornească 
pe cât posibil de la axiomele cele mai cunoscute și cele mai apropiate 
de întrebare, fiindcă din acestea rezultă raționamentele ştiințifice856. 
S-a arătat mai înainte de unde trebuie să scoatem locurile comune 
ale argumentării?57. De-acum ne vom ocupa de ordinea și metoda 
intrebărilor, după ce am arătat care sunt premisele, altele decât cele 
necesare, de la care trebuie să pornim. Numim premise necesare acele 
prin care se constituie un raționament858. Celelalte premise care sunt 
admise, în afară de acele, sunt de patru feluri, după cum sunt aplicate: 
lie pentru a obține, pe calea inducției, o premisă universală*5%, fie pentru 
a da greutate argumentării850, fie pentru a ascunde concluzia8€!, fie 


856 De Ia începutul acestei cărți, Aristotel accentuează, cu o exagerare care ne 
surprinde la autorul Analiticilor, latura de stratagemă, bună numai pentru sofişti, în dauna 
muncii serioase şi necesare a dialecticii, de care Analitica nu se poate lipsi. În timp ce 
tuozoful năzuiește să dea la lumină legătura dintre premise și concluzie, dialecticianul 
„aută să ascundă conexiunea dintre premise și concluzie. Aristotel recunoaște deci că 
filozoful şi dialecticianul caută deopotrivă să găsească premisele care fundează o concluzie, 
cu toată diferenta dintre premisele necesare ale filozofului şi premisele probabile ale 
«ialecticianului. Filozoful, omul de știință afirmă, susține propoziții, dialecticianul le cere 
pentru a fi discutate şi a li se asigura probabilitatea. 

357 Sarcina comună a filozofului și dialecticianului a fost realizată de cercetarea 
locurilor comune (cărțile II—VII). Urmează analiza sarcinilor proprii dialecticianului. 

858 Inclusiv rauonamentul (silogismul) inductiv. Dialectica nu exclude principial 
premisele necesare, dar interesul ei deosebit se raportă la celelalte premise, în afară de 
cele necesare. Acestea, cum se arată îndată, sunt de patru feluri. 

859 Dacă respondentul a acceptat mai multe cazuri, a acceptat și posibilitatea de a 
ajunge inductiv la o premisă universală. 

36 Respondeniu! poate primi un argument pentru greutatea ce i se recunoaște în 
discuţie, deși în sine el nu posedă această greutate. 

801 O stratagemă generală în discuţie (în dialectică) este ascunderea legăturii dintre 
premise şi concluzie. Ea este utilizată deopotrivă de cei doi interlocutori, de cel ce întreabă 
(oponentul) şi de cei ce răspunde (apărătorul). Procedeul este nu numai permis, ci și 
necesar pentru a întreţine discuţia. 

pentru a lămuri argumentarea. În afară de acestea nu trebuie să ne servim 
de nici o altă premisă, ci numai prin ele trebuie să multiplicăm și să 
formulăm întrebările. Cât despre premisele folosite pentru a ascunde 
concluzia, ele servesc numai pentru a întreţine discuţia. Dar, întrucât o 
astfel de întreprindere8$? este îndreptată întotdeauna împotriva unui 
respondent, este o necesitate să ne servim de acest procedeu. 

Nu trebuie să punem înainte, de-a dreptul, premisele necesare din 
care rezultă silogismul, ci trebuie să le luăm de cât mai departe posibil. 
Aşa, de exemplu, dacă vrem să facem pe altul să admită că știința 
contrariilor este una, îi vom cere să admită aceasta nu despre contrarii, 
ci despre opuși. Căci dacă se admite aceasta, von, deduce că ştiinţa 
contrariilor este una, fiindcă contrarii sunt opuși. Dar dacă respondentul 
nu admite aceasta, trebuie să o stabilim pe calea inducției, formulând 
propoziţii despre contrari particulari*63. În adevăr, propoziţiile necesare 
trebuie să fie admise sau prin raționament85 say prin inducţie, sau unele 
prin inducţie, altele prin raționament, dar propozițiile cele mai evidente 
trebuie să le formulăm nemijlocit. Căci, la depărtare de premise și prin 
inducţie8$5, este totdeauna mai puțin uşor să distingem concluzia care 
urmează. Pe de altă parte, nimic nu ne oprește să formulăm nemijlocit 
premisele cerute, dacă nu ni le putem obține pe acea cale866. Celelalte 
premise arătate mai sus8ô” trebuie să fie dobândite în vederea premiselor 
necesare. Fiecare dintre ele va fi întrebuințată, după cum urmează. 

Inducţia trebuie să procedeze de la particular la universal și de la 
cunoscut la necunoscut, căci obiectele de percepţie sunt mai uşor de 
cunoscut, fie pentru toți oamenii, fie pentru cei mai mulți. — Când vrem 
să ascundem concluzia, trebuie să obținem, prin prosilogisme, premisele 
cu ajutorul cărora vom dovedi propoziţia originară, şi anume prin cât 


562 Discutia, argumentarea contradictorie, dialectica. 

862 Până aici, procedeul ascunderii legăturii dintre premise şi concluzie nu are nimic 
condamnabil, dimpotrivă, este un procedeu care face argumentarea mai convingătoare. 
Ceea ce s-a acceptat pentru universal nu poate fi respins pentru particular. 

864 Adică prin silogisme, căci, oricum, și inducția este un raţionament, este o 
discursivitate. 

365 Dacă premisele sunt ceva mai departe de concluzie, ca în cazul contrariilor și 
opușilor, şi dacă ne servim de inducție (admiterea unor cazuri particulare), concluzia 
universală nu poate fi găsită ușor. 

866 Prin raţionament (silogism) şi inducţie. 

867 Celelalte premise sunt premisele lipsite de necesitate. 

mai multe premise. Vom izbuti aceasta, dacă vom dovedi prin raţio- 
nament nu numai premisele necesare, ci şi unele premise ajutătoare care 
ne-ar fi de folos. În afară de aceasta, nu trebuie să enunțăm concluziile 
prosilogismelor, ci trebuie să le tragem mai târziu, fiecare la rândul ei. 
Căci numai în acest chip vom ține pe cel ce răspunde cât mai departe de 
teza originară. 

În genere, când vrem să ascundem gândul nostru, trebuie să 
procedăm în așa fel încât, după ce s-a desfășurat întreaga interogare și 
chiar a fost formulată concluzia, interlocutorul să caute încă „pentru 
ce este așa“858. Vom atinge acest scop mai ales pe calea arătată mai 
înainte. Căci, dacă dăm la lumină numai ultima concluzie86?, respon- 
dentul nu știe cum a fost obținută, fiindcă el nu a prevăzut din ce premise 
rezultă ea, întrucât și silogismele precedente nu au fost prezentate unul 
câte unul. Această prezentare este încă mai redusă la silogismul con- 
cluzieit!0, fiindcă prin el am formulat nu premisele”! lui, ci principiile 
din care rezultă aceste premiset72. 

Este, de asemenea, recomandabil??? să nu ordonăm în continuitate 
premisele874 din care rezultă silogismele, ci să aşezăm când una care 
duce la o concluzie, când cealaltă care duce la altă concluzie. Căci, dacă 
înşirăm una după alta premisele fiecărei concluzii, concluzia care rezultă 
din ele va fi întrevăzută dinainte&”5. 

Mai trebuie, de asemenea, acolo unde se poate, să facem accep- 
tabilă premisa universală cu ajutorul unei definiţii, care nu se referă la 
lucrurile date, ci la cele înrudite ca sens. Căci respondentul se înșală, 
când a acordat definiţia termenului înrudit, crezând că nu a admis 
premisa universală. Să luăm, de exemplu, cazul în care vrem să se 


868 Interlocutorul, care este cel ce răspunde, nu vede încă legătura dintre premise 
si concluzie. 

869 Concluzia finală, nu și concluziile prosilogismelor. Astfel, concluzia ultimă este 
şi concluzia principală. 

870 În această ultimă carte concluzia este numită ovp népaopa. 

871 Premisa (propoziţie) este desemnată aici prin termenul grec de Xñppa, care 
înseamnă și o temă de dezvoltat. De asemenea, premisa (propoziţie) semnifică și termenul 
de ă&iupa. 

872 Aristotel va stărui asupra stratagemelor permise și chiar nepermise în discuție 
pentru a face să triumfe concluzia întrebătorului. 

873 Pentru a ascunde gândul. 

814 Premise = afuiuara. 

815 De respondent. 

admită că „omul mânios“ dorește să se răzbune din cauza disprețului ce 
i se arată și în care se admite că mânia este dorinţa de a răzbuna din 
cauza disprețului arătat. Este evident că, o dată admisă această definiţie, 
se ajunge la propoziţia universală căutată%/6. Dimpotrivă, dacă se 
formulează premise referitoare la termenii înșiși, se va întâmpla, ade- 
seori, ca respondentul să contrazică aceste premise, fiindcă el va găsi 
mai ușor obiecţii. Astfel, în cazul dat, se va obiecta că omul mânios 
nu dorește totdeauna răzbunare, căci suntem mânioși și pe părinții noștri, 
şi totuși nu dorim să ne răzbunăm pe ei. Dar această obiecţie nu este 
întemeiată, căci, faţă de anumite persoane, este suficient drept răzbunare, 
să le producem o supărare sau să-i facem să regrete purtarea lor. Totuși, 
obiecţia are oarecare îndreptăţire, așa încât propoziţia formulată este 
respinsă nu fără temei. În schimb, la simpla definiţie a mâniei nu este 
tot aşa de ușor de a-i găsi o obiectie. 

De altminteri, trebuie să formulăm propoziţiile ca și cum nu ar fi 
vorba de ele însele, ci de altceva. Căci respondentul se păzeşte de orice 
fel de concesii care ar putea să servească tezei. — În genere vorbind, 
trebuie să rămână în umbră, pe cât posibil, intentia noastră: vrem oare 
să facem să fie acceptată propoziţia formulată sau opusa ei? Când 
rămâne în umbră ceea ce este folositor discuţiei, respondentul este mai 
dispus să exprime opinia sa. 

Mai departe, să încercăm să obținem concesii de la respondent, 
punându-i întrebări pe baza asemănărilor. În acest fel, interogarea este, 
pe de o parte, mai convingătoare, pe de altă parte, propoziţia universală, 
din care rezultă concluzia voită, rămâne mai bine ascunsă. Așa, de 
exemplu, putem face să se admită că, întocmai cum știința și ignoranta 
contrariilor este aceeași, tot așa percepţia contrariilor este aceeași, 
precum și reciproca: fiindcă percepţia contrariilor este aceeași, și știința 
contrariilor este aceeași. Acest procedeu se aseamănă cu inducția, nu 
este însă identic cu ea. Căci, la inducţie. universalul este scos din 
particular, în timp ce la asemănare nu obţinem universalu] în care se 
cuprind toti termenii asemănători”, 


816 „Mânie“ şi „om mânios“ sunt termeni înrudiţi, fiindcă intră în aceeași „serie“ 
(ovoTo:xia). 

877 În inducţie, ajungem la propoziţia universală prin adunarea de cazuri particulare 
care cad sub acea propoziţie; în procedeul asemănării, propoziţia universală pe care o 
căutăm este sprijinită pe altă propozitie universală, asemănătoare cu prima, dar care nu se 
subordonează ci. 

Uneori, trebuie să ne facem nouă înșine obiecţii, căci respondenții 
nu sunt bănuitori faţă de un întrebător care pare că procedează cinstit în 
discuţie. — Este util, de asemenea, de a adăuga: „cutare sau cutare opinie 
este în genere primită“, căci respondenţii se tem să atace o opinie în 
genere primită, dacă nu dispun de contraargumente. Totodată, ei se tem 
de a slăbi o astfel de opinie şi pentru motivul că şi ei recurg la ele. 

Pe de altă parte, este avantajos de a nu arăta prea mult zel în 
susținerea unui argument, oricâtă greutate ar avea el. Căci un întrebător 
prea zelos provoacă o rezistență mai mare. — De asemenea, să 
formulăm premisa noastră sub forma unei comparații, căci ceea ce este 
susținut de dragul altuia și nu este propriul său scop este mai uşor de 
primit. 

Mai departe, nu trebuie să enunţăm de-a dreptul propoziţia pe care 
vrem S-0 asigurăm, Ci pe acea a cărei consecință necesară este propoziţia 
noastră. Căci se admite mai ușor o astfel de propozitie, fiindcă nu se 
vede lămurit care este consecinţa ei, dar, o dată admisă, vom avea 
necesar şi consecinţa ci. 

Tot aşa, trebuie să cerem abia la sfârșit ceea ce vrem să fie admis 
în primul rând. Căci respondentul este înclinat să respingă mai dârz 
primele întrebări, pe temeiul convingerii că cei mai mulţi întrebători 
formulează la început lucrurile care îi preocupă mai mult. Pe de altă 
parte, faţă de unii respondenţi este mai bine să ne asigurăm tocmai de 
aceste propoziţii în primul rând, căci oamenii pretenţioşi admit mai 
degrabă primele propoziții (firește, dacă consecinţa lor nu este pe deplin 
evidentă), în timp ce către sfârşit devin dificili. La fel trebuie să ne 
comportăm faţă de cei care se cred subtili în discuţii. Aceștia, după ce 
au făcut concesii la început, spre sfârșit recurg la chitibușării, prin care 
tind să arate că concluzia nu decurge din concesiile făcute. Ei fac 
concesii aşa de repede, fiind încrezători în abilitatea lor și din con- 
vingerea că nu li se va întâmpla nici o înfrângere. 

În sfârşit, este indicat să prelungim argumentarea, intercalând 
lucruri fără semnificaţie pentru discuţie, aşa cum fac pseudografiit/8. 
Căci, dacă îngrămădim multe consideraţii nu se mai știe unde se află 
PRD E „ANNIE 37 Su Șase? 

878 Pseudografii sunt cei ce desenează false figuri, adică trag linii care pot induce 
în eroare în ce priveşte figura intenţionată. Pseudografia are și un sens mai general: 
raționarea greșită în geometrie. 

eroarea. De aceea, uneori întrebătorii nu observă că se mișcă într-o 
confuzie de lucruri, care, dacă ar fi fost formulate separat, nu ar fi fost 
admise. 

Aşadar, când este vorba să ascundem cursul argumentării noastre, 
trebuie să ne servim de mijloacele arătate mai sus. Pentru împodobirea 
expunerii însă trebuie să ne folosim de inducţie şi de discriminarea 
lucrurilor înrudite de aproape. Ştim bine ce este inducția. Dar dis- 
criminăm, când, de exemplu, spunem că cutare ştiinţă este superioară 
alteia sau fiindcă este mai exactă, sau fiindcă obiectul ei e mai 
valoros879; sau când spunem că ştiinţele se împart în: teoretice, practice, 
poetice&80. Aceste deosebiri adaugă o podoabă la discuţie, dar ele nu 
trebuie să fie făcute în vederea concluziei. 

Pentru claritatea discuţiei, trebuie să producem exemple şi com- 
parații, și anume exemple potrivite chestiunii și scoase din lucruri cunos- 
cute, așa cum face Homer, nu Choerilos88!. Căci numai așa propoziţia 
devine mai lămurită. 


2 


<Despre ordonarea întrebărilor — urmare. Inducție și 
silogism> 
În dialectică, trebuie să ne folosim de raționament mai mult față 


de dialecticieni decât față de mulțime; în schimb, faţă de mulţime, ne 
vom folosi de inducţie?8?. Despre aceasta s-a tratat mai înainte. 


879 La începutul tratatului Despre suflet, Aristotel deosebeşte ştiinţele după cum 
sunt superioare prin exactitatea lor sau prin valoarea obiectului lor, sau prin combinarea 
acestor două aspecte. 

380 Clasificaţia aceasta este mai importantă, fiindcă are drept criteriu caracterele 
intrinsece ale obiectelor, nu valoarea lor. Vezi aceeași clasificare mai înainte, cartea a VI a, 
6, 145 a. 

81 Choerilos din Samos, contemporan cu Euripide, a compus o epopee având ca 
temă victoria grecilor asupra perșilor. Este citat printr-un vers şi în Retorica III, 14. Dar 
în contrast cu Homer, reiese și mai mult mediocritatea acestui poet. 

882 Dialectica se foloseşte de silogism, ca și de inducție. Silogismul este mai 
concludent, are mai multă forță probatorie, în timp ce inducția este mai accesibilă oricui. 
Vezi aici cartea 1, 12. 

În anumite cazuri, este posibil să punem întrebarea într-o formă 
universală cu ajutorul inducției, în alte cazuri, acest lucru nu este ușor, 
fiindcă nu dispunem de un nume comun pentru orice asemănare8*3. În 
astfel de cazuri, când trebuie totuşi să obținem un universal, recurgem 
la formula „și în toate cazurile de felul acesta“. Dar tocmai ceea ce este 
mai greu este să arătăm care din cazurile date sunt „de felul acesta“ și 
care nu sunt. În adevăr, adeseori, ne înşelăm în discuţii, întrucât unii 
consideră ca asemănătoare lucrurile care nu se aseamănă, iar alţii 
consideră ca neasemănătoare lucrurile care se aseamănă. De aceea, 
trebuie să căutăm să făurim noi înșine un nume84 pentru lucrurile „de 
felul“ în discuţie, pentru ca nici respondentul să nu pună la îndoială că 
lucrul propus este asemănător, nici întrebătorul să nu insinueze o falsă 
asemănare, întrucât multe lucruri care nu au nici o asemănare par totuși 
că au. 

Când, deși s-a făcut o inducţie pe temeiul multor cazuri, respon- 
dentul nu acceptă valoarea universală a propoziției, atunci suntem 
îndreptăţiţi să-i cerem o obiecţie. Căci, dacă noi nu am spus în care 
cazuri este de felul acesta, nu suntem îndreptăţiţi să cerem 
respondentului să ne spună în care cazuri nu este așat5. Căci, întâi, 
trebuie să facem inducția, și abia după aceea putem cere o obiecţie. 

Mai departe, trebuie să cerem ca obiecțiile să nu se atingă de 
subiectul în discuţie, afară numai dacă el nu este unic în felul lui, așa 
cum diada este singurul număr prim printre numerele cu soț. Căci acel 
care aduce o obiecţie trebuie să o îndrepte spre un alt lucru, altminteri 
el va trebui să declare că subiectul în discuţie este unic în felul acesta886. 
Unii ridică obiecţii împotriva universalităţii unei propoziţii, îndreptând 
obiecţia nu asupra subiectului dat, ci asupra unui omonim al lui; așa, de 
exemplu, ei susțin că cineva poate avea o culoare, un picior, o mână care 


883 Inducţia este mai ușurată dacă există un nume comun pentru toate cazurile 


asemănătoare, deci pentru universalul care le îmbrățișează. 

884 Aristotel recomandă să se făurească un nume pentru noțiuni încă fără denumire, 
cum se întâmplă mai ales la relații. El însuși nu a ezitat niciodată de a se servi de acest 
procedeu, creând astfel o terminologie științifică adoptată de posteritate. 

885 Propoziția universală obținută inductiv poate fi răsturnată numai prin câteva 
cazuri particulare. 

386 Obiecţia recurge la alt subiect decât acel în discuţie, afară numai dacă el este 
unic în felul său. Diada este singurul număr cu soț care este prim, celelalte numere cu 
soț se împart în alte numere. 


509 


157 b 


ARISTOTEL 


nu este a sa (fiindcă un pictor poate avea o culoare care nu este a sa, 
iar un bucătar poate avea un picior care nu este al său87). În asemenea 
cazuri trebuie să facem mai întâi deosebirea, și apoi să punem întrebarea. 
Căci atâta timp cât omonimia rămâne ascunsă, obiecţia adusă propoziției 
formulate pare a fi îndreptățită. 

Dimpotrivă, dacă obiecţia, îndreptată nu asupra omonimului, ci 
asupra subiectului însuși, este de natură să împiedice punerea întrebării, 
atunci întrebătorul trebuie să renunțe la partea lovită de obiecţie și să 
susțină restul, dându-i o formulă universală, până ce se ajunge la o 
premisă utilizabilă. Să luăm ca ilustrare cazul „uitării“ şi al lui „a fi 
uitat“888, În adevăr, se recunoaște că acel care a pierdut ştiinţa a uitat 
ceea ce a știut, fiindcă, se obiectează, dacă lucrul s-a schimba în 
contrarul său, el a pierdut știința despre el, dar nu a uitat. În acest caz, 
trebuie să susţinem restul, după ce am părăsit partea lovită de obiecţie; 
trebuie să spunem, de exemplu, că dacă, deşi lucrul persistă, am pierdut 
ştiinţa despre el, atunci l-am uitat88?. 

Tot aşa, vom riposta celor care aduc o obiecţie propoziției că un 
rău mai mare este opus unui bine mai mare. Ei susţin că sănătăţii, care 
este un bine mai mic decât vigoarea corporală, i se opune un rău mai 
mare, deoarece boala este un rău mai mare decât slăbiciunea corporală. 
Trebuie să părăsim și aici ceea ce a fost lovit de obiecţie, căci, o dată 
părăsită această parte, respondentul va accepta mai ușor restul, anume, 
potrivit exemplului dat, că un rău mai mare este opus unui bine mai 
mare, afară numai dacă binele nu este legat de un alt bine, aşa cum 
vigoarea corporală este legată de sănătate. 

Trebuie să procedăm aşa nu numai când respondentul a adus obiec- 
ţii, ci și atunci când. fără a obiecta, el refuză să admită propoziţia în 
discuţie, fiindcă prevede o obiecţie asemănătoare". Căci, o dată părăsită 


887 Pictorul ((uwypddoc) poate avea o culoare ce nu-i aparţine, iar bucătarul 
(năyepoc) poate prepara un picior care nu este al său. Exemplul vizează omonimia, care 
se cere cercetată în diferitele ei accepţii. Omonimia vizată este a termenului posesiv „al 
său“ aplicat la culoare, mână, picior. 

388 Exemplul a fost întrebuințat înainte în cartea a VII-a, 3 și mai ales în Analitica 
secundă |. 6,74 b. 

889 Pierderea științei este pierderea memoriei numai sub rezerva că obiectul nu s-a 
schimbat între timp. Dacă s-a schimbat, atunci am pierdut știința, dar nu memoria faptului. 

8% Chiar dacă respondentul nu a adus încă o obiecţie, prevăzând însă obiecţia lui, 
pe temeiul unei restricții, cum am văzut mai sus, vom părăsi spontan partea vulnerabilă. 

partea lovită de obiecţie, respondentul va fi nevoit să accepte propoziția 
inițială, fiindcă nu poate să prevadă în rest vreo parte care să nu fie 
adevărată. Dar, dacă el nu face concesia, atunci când i se va cere o obiecţie, 
nu va fi în stare să facă vreuna. De acest gen sunt propoziţiile jumătate 
adevărate, jumătate false. La astfel de propoziţii este posibil să părăsim 
o parte, pentru a face restul adevărat. — Dar, dacă verificăm o propoziție 
în multe cazuri, iar respondentul nu face nici o obiecţie, trebuie să-i pre- 
tindem să o admită. Căci, în dialectică, este valabilă premisa care s-a 
verificat în multe cazuri și împotriva căreia nu s-a adus nici o obiecţie. 

Când este posibil să obținem silogistic aceeași concluzie, fie fără 
reducere la absurd, fie prin reducere la absurd, atunci, dacă demonstrăm 
şi nu discutăm dialectic8?”!, este totuna dacă raţionăm cu sau fără 
reducere la absurd. Dar, dacă discutăm dialectic cu cineva, nu trebuie 
să aplicăm raționamentul prin reducere la absurd, căci respondentul nu 
poate contesta concluzia obținută fără reducere la absurd. Dimpotrivă, 
când s-a obținut concluzia prin reducere la absurd, dacă falsitatea nu 
este prea evidentă, respondentul poate respinge imposibilitatea”?, și 
astfel întrebătorii nu-și ating ținta. 

Trebuie să susţinem toate propoziţiile care sunt adevărate în multe 
cazuri, în felul arătat? și împotriva cărora nu se poate aduce vreo 
obiecţie, fie în chip absolut, fie cel puțin rămânând la suprafață. În 
adevăr, dacă respondentul nu poate vedea în ce cazuri nu este așa cum 
s-a spus, atunci el acceptă propoziția ca adevărată. 

Concluzia nu trebuie să fie formulată ca întrebare. Altminteri, dacă 
respondentul contestă întrebarea, se pare că nu s-a făcut un raționament”. 
Căci adeseori. chiar dacă concluzia nu a fost formulată ca întrebare, ci 
a fost prezentată ca o consecinţă a celor de dinainte, respondenţii o 


891 Dacă nu recurgem la dialectică, ci la apodictică (demonstraţie), cum s-a arătat 
în Analitica secundă, este totuna dacă demonstraţia se face direct sau indirect, prin reducere 
la absurd. Despre demonstrația prin reducere la absurd sau imposibil să se vadă Analitica 
primă |, 23, 44; II, 12, 14. 

R92 În domeniul dialectic, în sfera probabilului, demonstrația prin reducere la 
imposibil, de obicei, nu este convingătoare. 

893 „Felul arătat“ înseamnă: este adevărată propoziția care a fost verificată în cele 
mai multe cazuri, împotriva căreia nu s-a adus nici o obiecţie, împotriva căreia s-a adus 
o obiecţie neconvingătoare. Pe scurt, este dialectic adevărată orice propoziţie obținută 
inductiv. 

+94 Concluzia rezultă totdeauna, cu necesitate, din premise, și de aceea nu poate 
fi pusă sub semnul întrebării, ca propoziţie contestabilă. 

contestă, şi procedând așa, ei nu par a fi respinși în ochii celor care.nu 
văd că ea este consecinta datelor admise8%5. 

Aşadar, când, fără a spune că este o consecinţă, o formulăm ca 
întrebare, iar respondentul dă un răspuns negativ, se pare că nu s-a făcut 
deloc un raționament. 

Nu orice propoziție universală pare a fi totdeauna o propoziție 
dialectică, de exemplu: „ce este omul?“ sau „în câte sensuri este luat 
binele?“ Propozitia dialectică este aceea la care se poate răspunde 
printr-un da sau nu, ceea ce nu este cazul cu propoziţiile citate mai sus. 
De aceea, întrebările de felul acela nu sunt dialectice, dacă nu s-au 
introdus în formularea lor deosebiri și opoziții, de exemplu: „binele este 
luat în cutare sens sau în cutare alt sens?“ Căci la astfel de întrebări este 
ușor de răspuns afirmativ sau negativ. De aceea, aşa trebuie să încercăm 
a formula propoziţii de felul arătat. Este poate tot aşa de îndreptățit de 
a întreba pe respondent „în câte sensuri este luat binele?“, când între- 
bătorul a făcut el însuși deosebiri şi opoziții, dar respondentul nu vrea 
în nici un chip să le admită. 

Acel care multă vreme se limitează la o singură întrebare este un 
rău întrebător. Dacă el procedează aşa cu un respondent care a răspuns 
o dată la întrebare, este clar că el sau pune mai multe întrebări diferite 
sau pune de mai multe ori aceeași întrebare. În acest caz, discuţia sau 
este o flecăreală sau nu este un raționament, căci silogismul se formează 
din puţine premise. Dacă, pe de altă parte, se procedează așa fiindcă 
respondentul nu răspunde, este o greşeală dacă nu este pus la locul lui, 
Sau nu se întrerupe discuţia cu el. 


3 
<Despre uşurinţa sau dificultatea unor argumente dialectice> 


Există ipoteze care sunt greu de atacat și ușor de apărat, astfel sunt 
lucrurile de natură prime și ultime. În adevăr, lucrurile prime au nevoie 


895 Chiar dacă o propoziţie este concluzia necesară a unor premise, ea poate fi 
contestată, și contestarea nu este respinsă dacă nu se știe că propoziţia este o concluzie 
silogistică, deci dacă nu se ştie că s-a făcut un raționament. 

8% Despre propoziţia dialectică, să se vadă în opera de față cartea I, 10 și în Despre 
interpretare 11, 20 b. 

de definiţie, în schimb lucrurile ultime sunt derivate, dacă dovada se 
face continuu de la început până la sfârșit, cu ajutorul multor premise 
mijlocitoare. În caz contrar, orice argumentare trebuie să apară sofistică, 
fiindcă nu putem demonstra nimic dacă nu pornim de la principiile 
proprii ale lucrului și dacă nu progresăm fără întrerupere până la ultimele 
concluzii”. În ce privește definirea principiilor, respondenții nu se 
gândesc să o facă și nici nu dau ascultare întrebătorului, când acesta 
defineşte. Când însă nu vedem clar despre ce este vorba propriu-zis, 
nu este uşor să atacăm propoziţia dată; aceasta este adevărat mai ales 
pentru principii. Căci toate celelalte propoziţii se demonstrează cu 
ajutorul principiilor, în timp ce principiile nu au nevoie de alți termeni. 
Orice principiu trebuie să fie cunoscut prin definiţie. 

Propoziţiile cele mai apropiate de principii sunt, de asemenea, greu 
de atacat. Căci nu putem găsi multe argumente împotriva lor, deoarece 
există puţini termeni între propoziţii şi principii, și totuși prin aceşti 
puțini termeni medii trebuie să demonstrăm ceea ce urmează. — Dar. 
din toate definitiile, cel mai greu de atacat sunt tocmai acele care 
întrebuinţează cuvinte cu privire la care nici măcar nu suntem siguri, în 
primul rând, dacă sunt luate într-un Singur sens sau în mai multe, și în 
privința cărora, în plus, nu știm dacă sunt luate de către cel ce defineşte 
în sens propriu sau în sens metaforic8%. Tocmai fiindcă aceste cuvinte 
sunt confuze, ele nu pot fi atacate, și fiindcă nu ştim dacă confuzia 
rezultă din sensul metaforic, este imposibil de a le respinge. 

În genere, la orice problemă greu de atacat trebuie să admitem: sau 
că este nevoie de o definiţie, sau că este exprimată echivoc sau 
metaforic, sau că stă aproape de principii, sau, în sfârşit, că nu ştim de 
la prima vedere la care din aceste specii aparţine dificultatea cazului 
de faţă. Căci, o dată conştienţi de felul dificultății ridicate de problema 
dată, este de la sine înțeles că trebuie sau să definim, sau să facem 
distincţii, sau să restabilim propozițiile mijlocitoare prin care dovedim 
concluziile finale8%. 


897 În aceste fraze, Aristotel rezumă Analitica secundă |, 6-12. 

898 Sunt greu de respins propoziţiile în care intră termenii echivoci sau metaforici. 
Absuriitatea propoziției slăbește atacul. 

89 Aristotel rezumă în ce condiţii o problemă este greu de atacat. Atacarea unei 
probleme porneşte de la întrebător. Atacul cel mai greu este acela îndreptat spre primele 
principii sau ultimele concluzii. La primele principii, atacul se poate îndrepta spre definiţia 
termenului celui mai înalt. 

Dacă definiţia nu a fost bine formulată, multe teze nu sunt ușor de 
discutat şi de atacat; de exemplu, teza: un singur lucru are numai un 
contrar sau mai multe? Dar, dacă contrarul este definit cum trebuie, este 
uşor să ne dăm seama dacă un lucru poate sau nu să aibă un singur 
contrar sau mai multe. Şi tot așa vom dispune în toate cazurile în care 
este nevoie de definiţie. Se pare însă că și în matematică unele teoreme 
de geometrie nu sunt ușor de demonstrat din cauza lipsei definiţiei; de 
exemplu, teorema că dreapta care taie planul paralel la o latură%%0 
împarte deopotrivă linia și suprafața. Dar, dacă s-a formulat definiția, 
teorema devine de îndată evidentă, căci liniile și suprafețele suferă 
aceeași scădere. Aceasta este tocmai definiţia „aceleiași proporții“ X!. 
Fără excepţie, în această disciplină, principiile elementare sunt ușor de 
demonstrat, îndată ce s-au formulat definițiile (de exemplu, ale liniei 
și cercului). În afară de aceasta, argumentele aduse, în cazul principiilor, 
nu sunt multe, fiindcă intermediarii sunt puțini. Dimpotrivă, dacă nu 
sunt formulate definițiile principiilor, demonstrațiile sunt grele, dacă nu 
chiar imposibile. Cele constatate la noţiunile geometrice sunt valabile 
şi în dialectică în ce priveşte principiile. 

Așadar, nu trebuie să uităm că, ori de câte ori discuţia merge greu 
în jurul unei teze, cauza este totdeauna unul din defectele mai sus 
pomenite. Dar dacă se întâmplă ca discutarea unui postulat sau a unei 
premise%? să fie mai grea decât discutarea tezei, este îndoielnic dacă 
trebuie să admitem sau nu astfel de postulate. Căci, dacă refuzăm să 
admitem postulatul şi premisa, și vrem să le discutăm și pe ele, sarcina 
va fi mai grea decât era la început în simpla teză; dar, dacă le admitem, 
vom întemeia credinţa noastră pe ceea ce este mai puţin de crezut. Deci, 
dacă nu vrem să facem problema mai grea, trebuie să admitem pos- 
tulatul; dar. dacă vrem să raţionăm cu ajutorul unei premise mai cu- 
noscute, este mai bine să-l refuzămY*?. Sau, altfel spus, dacă dăm o bună 


900 Se subînțelege: „a unui paralelogram“. 

%1 Dacă în paralelogramul A B C D ducem o secantă (E F) paralelă cu latura A B, 
suprafața paralelogramului, ca şi latura A C și B D, deci celelalte laturi, afară de cele 
paralele secantei, vor fi împărțite „în aceeași proporţie“: dacă secanta taie un sfert din 
latura A C (sau B D), şi suprafaţa este tăiată un sfert. 

%02 În text, dwya (postulat) și nporaoc (premisă), amândouă în sensul de 
propoziţie cerută de respondent pentru a demonstra teza. 

903 Chestiunea este deci: trebuie să admitem respondentului postulate (premise) 
mai dificile decât teza (problema) dată? Dacă nu admitem, îi impunem respondentului o 

învăţătură, nu trebuie să admitem postulatul, afară numai dacă el este 
mai bine cunoscut decât concluzia; dacă este însă vorba de un exercițiu 
dialectic, trebuie să-l admitem, pretinzându-i numai să aibă aparenţa de 
adevăr. Așadar, este evident că postulatele nu sunt formulate la fel de 
unul care pune numai întrebări, și de unul care predă serios o 


învățătură. 


4 
<Sarcinile întrebătorului și ale respondentului> 


S-a explicat de ajuns până aici cum și în ce ordine trebuie să 
punem întrebările. În ce privește răspunsul, trebuie să fixăm mai întâi 
care sunt sarcinile celui care vrea să răspundă bine în comparaţie cu 
sarcinile celui care vrea să întrebe bine”. 

Sarcina întrebătorului este de a conduce discuţia în așa chip încât 
să constrângă pe respondent să admită absurdităţi sau paradoxe drept 
consecinţe necesare ale tezei. Dimpotrivă, sarcina respondentului este 
de a face ca absurdităţile şi paradoxele să pară că vin nu de la el, ci de 
la teză. Căci, desigur, nu este aceeași greșeală de a lua ca punct de 
plecare o teză care nu trebuia admisă şi de a nu ști să aperi cum trebuie 


teza o dată admisă?’ , 


demonstraţie mai grea decât acea a tezei date, anume demonstrația postulatului sau 
premisei. Dacă le admitem, respondentul va face o dovadă sprijinit pe propoziții mai 
dificile decât teza, ceea ce nu este logic. Soluţia dificultății va fi dată mai jos, îndată. 

904 Soluţia este distincția dintre învățătura predată (56aoxahia) şi învățătura 
însușită (ud0no ıc), distincţie cu care Aristotel începe teoria demonstraţiei adevărului 
(Analitica secundă |, 1, începutul). În apodictică, postulatul trebuie să fie mai bine cunoscut 
decât concluzia; în dialectică, unde ne mulțumim cu probabilul (Ev5ozov) putem accepta 
postulatul dacă este probabil. 

905 Cel care întreabă este oponentul, atacatorul tezei sau răspunsului; cel care 
răspunde este apărătorul tezei sale. 

906 Apărătorul sau cel care răspunde este legat de întrebarea dialectică a opo- 
nentului. Fireşte, el alege una din alternative. Dar eroarea este mai mică dacă absurdităţile 
rezultă din teză decât dacă rezultă din nedibăcia dialectică a defendentului, adică a celui 
care a răspuns, alegând o anumită alternativă. 

5 
<Introducere la o tehnică a discuţiilor ca exercițiu și 
examinare> 


Până acum cei ce discută pentru exerciţiu şi examinareY” nu au 
fixat reguli determinate (căci nu urmăresc aceleași scopuri cei care 
predau o învăţătură sau cei ce şi-o însușesc, și cei ce se combat, şi nici 
aceştia din urmă şi cei ce discută pentru a cerceta ceva. Căci cel care își 
însuşeşte o învățătură trebuie totdeauna să admită ceea ce i sc pare 
adevărat, deoarece nimeni nu vrea să înveţe ceva fals. Într-o competiţie 
dialectică, scopul urmărit de întrebător este să trezească, cu orice preţ, 
aparenţa că domină pe respondent, iar respondentul trebuie să pară că 
nu este dominat. Pe de altă parte, în întrunirile dialectice, în care 
convorbirea nu este purtată în spirit de competiţie, ci pentru examinare 
Şi cercetare, nu s-a fixat până acum nimic determinat în ce privește 
scopul pe care trebuie să-l urmărească respondentul și ce anume trebuie 
cl să accepte sau să nu accepte pentru apărarea corectă sau necorectă a 
tezei sale)%8. Aşadar, deoarece, în ce privește această artă. nu ni s-a 
transmis nimic de la înaintași, vom încerca noi înşine să dezvoltăm unele 
consideraţii”. 

Este necesar ca respondentul să facă față discuţiei, după ce a 
formulat o teză care este sau probabilă sau neprobabilă?1, sau nici una, 
nici alta, şi care este probabilă sau neprobabilă, fie în chip absolut, fie 
în chip relativ, anume, faţă de o persoană dată, fată de însuși respon- 
dentul sau faţă de un altul”! 1. De altfel, este indiferent în ce sens teza 


907 Exereițiul (yvpvaoia) şi examinarea (neîpa) sunt două mari sarcini ale 
dialecticii. Ele au fost prea puţin cercetate pentru a se ajunge la regulile lor. 

%8 În această lungă paranteză, Aristotel confruntă din nou sarcina demonstrației în 
predarea și însuşirea ştiinţei, pe de o parte, și sarcina dialecticii, pe de altă parte. În cadrul 
dialecticii, sarcinile sunt multiple: în afară de exercițiu şi de discuţie în scopul competiției, 
o sarcină încă mai importantă pentru știința însăși este examinarea (n eîpa) şi cercetarea 
(ox€qic). Această sarcină a dialecticii a fost aproape cu totul neglijată. Este meritul lui 
Aristotel de a-și fi asumat înfăptuirea ei. 

909 A se compara acest text cu sfârșitul Respingerilor sofistice, unde, de asemenea, 
se relevă munca desfășurată de Aristotel în constituirea Organon-ului. 

910 Probabil = čvŝoćov; neprobabil = ă5o£ov. 

911 Probabilul și neprobabilul pot fi ca atare, fie în chip absolut, fie în chip relativ, 
adică faţă de o persoană sau alta. 

este probabilă sau neprobabilă. Căci drumul drept ce duce la răspuns, 
adică la admitere, sau la refuzarea a ceea ce s-a cerut, este totdeauna 
același în orice caz. 

Aşadar, dacă teza respondentului este neprobabilă, concluzia spre 
care se îndreaptă cel ce întreabă trebuie să fie probabilă; iar dacă teza 
respondentului este probabilă, concluzia întrebătorului trebuie să fie 
neprobabilă, căci concluzia pe care încearcă să o tragă totdeauna 
întrebătorul este opusă tezei formulate. Dar dacă ceea ce se susține nu 
este nici probabil, nici neprobabil, concluzia va fi de aceeași natură?!2, 

Acum, fiindcă acel care raționează cum trebuie demonstrează 
concluzia propusă de el cu ajutorul unor premise mai probabile și mai 
cunoscute decât ea?13, este evident că, dacă teza este absolut neprobabilă, 
respondentul nu trebuie să admită nici ceea ce este absolut neprobabil, 
nici ceea ce este, ce-i drept, probabil, dar mai putin probabil decât 
concluzia”!4. Căci dacă teza respondentului este neprobabilă, concluzia 
întrebătorului va fi probabilă; în consecinţă, toate premisele de care se 
servește întrebătorul trebuie să fie probabile și mai probabile decât 
concluzia propusă, deoarece trebuie să conchidem mai puţin cunoscutul 
din mai cunoscut. Deci, dacă vreuna din întrebările puse nu este de acest 
tip, respondentul nu trebuie să o admită. 

Dimpotrivă, dacă teza respondentului este absolut probabilă, este 
evident că concluzia întrebătorului va fi absolut neprobabilă?!5. Deci 
respondentul trebuie să admită tot ce este probabil, iar din cele care nu 
par adevărate trebuie să admită tot ceea ce este mai puțin neprobabil 
decât concluzia întrebătorului. În felul acesta, se va crede că discuția se 
desfăşoară în condiţii bune. 

Tot așa va proceda respondentul dacă teza sa nu este nici probabilă, 
nici neprobabilă, căci și în acest caz trebuie să admitem tot ce este 


912 Adică va fi de natură neutrală sau cel puţin neprecisă față de probabil și 
neprobabil. Nu se ştie încă de ce natură este. 

913 Este o convingere fundamentală a apodicticii (vezi Analitica secundă I, 6) că 
esenţa nu poate fi demonstrată ipotetic. 

914 Prima posibilitate: respondentul trebuie să apere o teză absolut neprobabilă. 
Pentru aceasta el nu admite nici ceea ce este absolut neprobabil, nici ceea ce este mai puțin 
probabil decât concluzia opusă tezei. 

915 A doua posibilitate: respondentul trebuie să apere o teză absolut probabilă. 

probabil, iar din ceea ce este neprobabil tot ce este mai puţin neprobabil 
decât concluzia?16. 

În acest chip, argumentele devin mai probabile. 

Aşadar”!7, dacă teza este absolut probabilă sau absolut neproba- 
bilă, atunci trebuie să comparăm argumentele respondentului cu ceea ce 
este absolut probabil. Dar, dacă teza nu este nici absolut probabilă, nici 
absolut neprobabilă, ci este așa numai pentru respondent, atunci, pentru 
a aprecia ce este probabil şi ce nu este probabil, ca şi pentru a admite 
şi a refuza, respondentul trebuie să se raporteze la sine însuși. 

Iar dacă respondentul apără opinia altuia. este evident că el trebuie 
să admită sau să refuze fiecare punct al ei, raportându-se la gândirea 
celuilalt. De aceea, cei care susţin opiniile altora, de exemplu, că binele 
şi răul sunt identice, cum spune Heraclit”15, resping totuși opinia 
imposibilității contrariilor de a aparține, în acelaşi timp, aceluiași lucru, 
nu însă ca şi cum ei înșiși nu ar crede că este aşa, ci numai pentru că 
trebuie să se pronunţe așa, pe linia lui Heraclit?19. La fel procedează toţi 
cei care îmbrățișează reciproc tezele lor; fiecare se va strădui să 
gândească cum ar fi făcut acel care a formulat teza. 


6 


<Sarcina respondentului este determinată de natura întrebării: 
a) de acceptibilitatea ei> 


Am văzut, așadar, ce scopuri trebuie să aibă respondentul, fie că 
teza sa este absolut probabilă, fie că este probabilă numai pentru un 
anumit întrebător. 


916 A treia posibilitate: respondentul trebuie să apere o teză care nu este nici 
probabilă, nici neprobabilă. În acest scop el va admite și propoziţii probabile și propoziții 
neprobabile, dacă acestea din urmă sunt mai puțin neprobabile decât concluzia. 

911 Urmează o recapitulare a celor precedente, punând accentul pe deosebirea dintre 
probabilitate absolută și neprobabilitate absolută, în sine, și probabilitate și neprobabilitate 
față de altul, relativă. 

918 În Di e l s, fragm. 58, 102. 

919 Dacă, într-o discuţie, ne-am instalat în punctul de vedere al altuia, fără să ne 
fi dat însă adeziunea intimă, trebuie să-l apărăm până la capăt. 

Deoarece orice întrebare??? trebuie să fie cu necesitate sau pro- 
babilă. sau neprobabilă, sau nici una, nici alta, deoarece orice întrebare 
trebuie sau să facă parte din discuţie, sau să nu facă parte, atunci, dacă 
întrebarea este probabilă și nu face parte din discuţie, respondentul 
trebuie să o admită și să declare că este probabilă. Dar, dacă nu este 

„probabilă și nu face parte din discuţie, trebuie, de asemenea, să o admită, 
dar cu menţiunea că nu este probabilă, pentru a nu da impresia de 
naivitate. Dacă însă face parte din discuţie și este probabilă. trebuie să 
spunem că întrebarea este probabilă, dar că ea stă prea aproape de teza 
formulată la început și, de aceea, dacă o admitem, teza este ruinată. Dacă 
propoziţia cerută de întrebător face parte din discuţie, dar este prea 
neprobabilă, respondentul trebuie să spună că, admițând această 
propoziţie, concluzia căutată derivă din ea, dar trebuie să se adauge că 
propoziţia formulată este prea naivă pentru a fi admisă. 

Dacă propoziţia nu este nici neprobabilă, nici probabilă, atunci, în 
cazul că nu face parte din discuţie, trebuie să o admitem fără nici o re- 
zervă, dar, dacă face parte din argumentare, respondentul trebuie să dea a 
înțelege că, o dată admisă, propoziţia, adică teza de la început, este ruinată. 

În acest chip, respondentul nu va fi găsit deloc vinovat de o 
eventuală neizbândă, dacă a prevăzut consecințele oricărei admiteri şi 
dacă întrebătorul este capabil să tragă o concluzie, fiindcă i s-au admis 
toate premisele care sunt mai probabile decât concluzia. Dimpotrivă, 
toti acei care încearcă să scoată o concluzie din premise mai neprobabile 
decât concluzia este evident că raționează incorect. De aceea nu trebuie 
să se acorde astfel de premise acelor care le cer”?1. 


7 


<Sarcina respondentului este determinată de natura întrebării: 
b) de claritatea ei> 


Trebuie să întâmpinăm pe respondent cu aceeaşi metodă în cazurile 
în care propoziţiile sunt confuze, adică au mai multe sensuri. Căci 


920 Urmează cercetarea întrebării sub două aspecte: a) este probabilă, neprobabilă, 
nici una, nici alta; b) face parte sau nu face parte din discuţie. 

921 Se vede, din acest capitol, că sarcina respondentului este determinată, în primul 
rând, de admisibilitatea întrebării. Capitolul următor va arăta că sarcina aceluiași este 
determinată de claritatea întrebării. 

respondentului îi este îngăduit totdeauna, dacă nu a înţeles ceva, să 
spună: „nu înțeleg“, iar la o întrebare cu mai multe înţelesuri, el nu este 
constrâns să riposteze prin „da“ sau „nu“. Atunci este evident, mai întâi, 
că dacă expresia întrebuințată nu este clară, respondentul nu trebuie să 
ezite a spune că nu înțelege, căci adeseori apar dificultăți numai fiindcă 
nu s-a răspuns la o întrebare care nu a fost clar formulată. 

Dar, dacă întrebarea a fost bine înțeleasă, deși are mai multe 
sensuri, fie că este adevărată, fie că este falsă în toți termenii ei, trebuie 
să o admitem sau să o respingem în chip absolut. Dar, dacă ea este parte 
falsă, parte adevărată, respondentul trebuie să menţioneze că întrebarea 
are mai multe sensuri, și că într-un sens este adevărată și în alt sens este 
falsă. Căci, dacă această deosebire se face mai târziu, nu se știe dacă 
respondentul a văzut amfibolia??? de la început. 

Dar, dacă el n-a văzut de la început amfibolia şi a admis propoziţia 
într-unul din sensurile ei, trebuie să declare întrebătorului care a avut în 
vedere un alt sens: mi-am dat asentimentul nu acestui sens, ci celuilalt. 
În adevăr, din moment ce mai multe sensuri sunt cuprinse în același 
cuvânt sau în aceeași definiţie, amfibolia este ușoară. 

Dacă întrebarea este clară și simplă trebuie să răspundem prin „da“ 
sau „nu“925, 


8 


<Sarcina respondentului este determinată de natura întrebării: 
c) de importanța ei pentru argumentare> 


Deoarece, într-un raționament, premisa este sau una din pro- 
poziţiile din care rezultă nemijlocit raționamentul, sau una care este 
făcută pentru a ajunge la una din aceste propoziţii (că o premisă este 
instituită în vederea altei propoziţii, se constată în faptul că întrebarea a 


922 Amfibolia este ambiguitatea sau neprecizia de sens a frazei, nu a termenului 
(vezi Respingerile sofistice, cap. 4, 165 b-166 a). 

923 Ca şi cel precedent, acest capitol se referă la discuții care au în vedere adevărul, 
fie şi probabil. 

fost pusă despre mai multe lucruri asemănătoare, căci universalul este 
obținut de cele mai multe ori prin inductie sau prin similitudine), atunci 
respondentu] poate admite toate propozițiile particulare, dacă ele sunt 
adevărate şi probabile, dar împotriva unei propoziții universale trebuie 
să încercăm a aduce o obiecţic”?4. Căci a întrerupe o argumentare fără 
o astfel de obiecţie”?5 reală sau aparentă înseamnă a face dificultăţi 
inutile”?6. Prin urmare, dacă nu admitem o propoziţie universală, pentru 
care s-au pronunţat multe cazuri particulare, deși nu avem nici o obiecţie 
împotriva ei, este evident că se fac dificultăţi inutile. Vom cădea cu atât 
mai mult în acest păcat, dacă nu vom aduce un contraargument că 
propoziţia este falsă. Dar nici acest contraargument nu este suficient 
pentru a nu cădea în păcat”?7. Căci noi ne lovim de multe argumente 
contrare opiniilor în genere acceptate, pe care cu greu le respingem, ca, 
de exemplu, opinia lui Zenon că mișcarea este imposibilă și că un stadiu 
nu poate fi străbătut”28. Şi totuși nu urmează de aici că nu trebuie să 
admitem contrarul acestor argumente”2?. 

Aşadar, dacă nu admitem propoziţia întrebătorului, fără a aduce 
vreo obiecţie sau vreun contraargument, este evident că se fac dificultăți 
artificiale. A face dificultăţi artificiale înseamnă a da un răspuns care 
este împotriva regulilor arătate mai sus și care ruinează raționamentul??? , 


924 Urmând a cerceta în acest capitol ponderea unei întrebări într-o discuţie, 
Aristotel face legătura dintre întrebare şi inducție. Inducţia este o generalizare fu ndată 
pe cazuri particulare. Respondentul va accepta ușor cazurile particulare sau asemănătoare; 
obiecţia, rezervele se referă la propoziția universală, la generalizare. 

95 Ca și Bacon mai târziu, Aristotel admite că hotărâtoare împotriva generalizării 
inductive sunt „instanțele“ („obiecțiile“) negative, excepția. 

926 „A întrerupe argumentarea“, adică a opri scoaterea unei concluzii,este o şicană, 
dacă nu s-au adus obiecţii sau instanțe, fie şi aparente, împotriva unei propoziții universale 
obținută inductiv. 

927 Sunt cazuri în care nu putem aduce argumente împotriva unei propoziţii 
universale, cum este teoria lui Zenon eleatul, care neagă existenţa mișcării. Aristotel, care 
nu încetează să respingă teoria eleată a ființei una și imuabilă, s-a explicat cu ea şi în Fizica 
VI,2 şi 9. 

928 Este unul din cele patru argumente ale lui Zenon împotriva mișcării. 

929 Chiar dacă nu putem respinge o opinie contrară concepției generale, nu 
înseamnă că trebuie să o admitem. Este poate destul să dovedim opinia contrară. 

930 Orice discuţie, fără obiecții şi contraargumente, este o şicană sofistică. 

<Regulile privitoare la teza respondentului: a-și face obiecții 
sieşi și a nu admite teze blamabile> 


Înainte de a susține o teză sau o definiţie, respondentul”! trebuie 
să-și facă sieși, în gând, tot felul de obiecţii. Căci este evident că sarcina 
lui este să facă faţă argumentelor prin care întrebătorii resping propoziția 
formulată de el. 

De asemenea, el va evita să îmbrăţişeze o ipoteză neprobabilă. O 
ipoteză poate fi neprobabilă în două feluri: întâi, când din ea rezultă 
propoziţii absurde, ca, de exemplu, propoziţia că totul se mişcă sau că 
nimic nu se mișcă”2, al doilea, când exprimă propoziţii imorale, contrare 
conştiinţei normale, ca, de exemplu, afirmaţia că plăcerea este binele 
şi că este mai bine a face nedreptăţi decât a suferi nedreptăţi”3. În 
adevăr, simțim repulsie faţă de cei care emit asemenea propoziții, fiindcă 
ne închipuim că ei le susțin, nu de dragul discuţiei, ci fiindcă le gândesc 
cu convingere. 


10 


<Despre corectarea falselor argumente. Patru feluri de obiecții 
pentru a împiedica formarea unui raționament> 


Toate raţionamentele a căror concluzie este falsă pot fi corectate 
dacă înlăturăm punctul care întreține falsitatea. De altminteri, nu corec- 
tăm astfel de raționamente dacă înlăturăm oricare din punctele lor, chiar 
dacă ele conţin falsităţi. Căci un raţionament poate avea mai multe erori. 
Să luăm, de exemplu, următoarele premise: „cel care este aşezat scrie; 
Socrate este așezat“. Din aceste premise urmează că „Socrate scrie“. 
Dacă acum înlăturăm premisa „Socrate este aşezat“, nu am realizat mare 
lucru pentru corectarea raționamentului. Se prea poate ca propoziția 


931 A-şi face sieşi obiecţii este un exerciţiu probabil al dialecticianului, îndeosebi 
al celui care răspunde și deci are sarcina apărării. 

932 "Totul se mișcă“, „totul curge“ (Heraclit); „nimic nu se mişcă“ (Parmenide). 

933 Propoziţie susținută de sofistul Gorgias în dialogul platonic cu acelaşi nume. 

înlăturată să fie falsă, dar, propriu-zis, nu ea făcea falsitatea concluziei. 
În adevăr, dacă cineva este aşezat, dar nu scrie, nu se aplică defel 
procedeul de mai sus de a corecta raționamentul. Prin urmare, nu această 
propoziție?34 trebuie să fie înlăturată, ci cealaltă, anume „cel care este 
așezat scrie“. Căci nu oricine este așezat scrie totdeauna. 

Aşadar, corectarea reală a raționamentului constă în înlăturarea 
propoziției în care se află eroarea; cunoaştem însă corectarea, dacă știm 
care este punctul slab al raționamentului, cum este cazul la figurile 
geometrice fals desenate%35. Căci nu este de ajuns de a face o obiecţie, 
chiar dacă propoziţia înlăturată prin această obiecţie este falsă, ci mai 
trebuie să dovedim de ce este falsă”5. Numai în acest chip putem să 
ne dăm bine seama dacă obiecţia a fost făcută, prevăzând sau ne- 
prevăzând consecinţele ei. 

Există patru feluri de a împiedica dobândirea unei concluzii: sau 
înlăturând propoziţia în care rezidă eroarea; sau făcând o obiecţie 
întrebătorului, căci, prin aceasta, chiar dacă raționamentul nu este 
corectat, întrebătorul nu poate argumenta mai departe”; sau, în al treilea 
rând, făcând obiecţii întrebărilor puse%38, căci se poate întâmpla ca 
concluzia voită de întrebător să nu rezulte din întrebările puse, fiindcă 
întrebările nu au fost puse corect, în timp ce un adaos sau altul ar fi 
desăvârșit raționamentul. 

Așadar, când întrebătorul nu poate argumenta mai departe, obiecția 
se adresează celui care întreabă, dar când el poate argumenta mai 
departe, obiecţia se adresează întrebărilor însele?39. — Sau, în al patrulea 
rând, obiecţia cea mai rea este acea întemeiată pe timpul rezervat 


934 Premisa minoră, care este şi ea falsă, dar nu hotărâtoare pentru falsitatea 
raționamentului. 

935 Vezi cartea a VIII-a, cap. 1, nota 878 despre „pseudografi“ și raționarea falsă 
în geometrie. 

936 Nu este destul de a arăta că punctul slab al raționamentului stă în premisa 
majoră, „cel care este așezat scrie“ — falsă este în sine și premisa minoră („Socrate este 
aşezat“) — ci trebuie să arătăm de ce este falsă. 

937 Obiectia, adică citarea unui caz contrar, chiar dacă pentru moment nu dezvăluie 
eroarea raționamentului, oprește argumentarea și deci agravarea falsitătii. Obiectia este 
totodată și în orice caz începutul cercetării. 

938 Obiecția precedentă privea pe întrebător (instantia ad interrogantem); a treia 
obiecție priveşte întrebarea însăși (instantia ad interrogata). 

939 Oprirea argumentării caracterizează obiecţia adresată întrebătorului. Continuarea 
argumentării este proprie obiectiei adresate întrebărilor. 

discuţiei, căci mulți fac obiecţii a căror soluționare cere mai mult timp 
decât este rezervat discuţiei 40. 

Așadar, în patru feluri sunt aduse obiecțiile, dar, din acestea patru 
numai primul se prezintă ca o corectare a raționamentului, celelalte trei 
sunt numai mijloace de a-i ţine pe loc și de a-l împiedica. 


11 
<Despre erorile de argumentare și despre erorile întrebătorului> 


Critica unei argumentări privită în ea însăși și privită în forma în 
care sunt prezentate întrebările nu este una și aceeași”. Adeseori, 
întrebătorul este vinovat de defectele argumentării, fiindcă el refuză să 
admită propoziţiile care ar putea servi unei bune respingeri a tezei sale. 
Căci nu este de ajuns voinţa unuia dintre interlocutori pentru a duce la 
bun sfârșit sarcina lor comună. 

Uneori, este necesar să atacăm personal pe întrebător, nu teza sa, 
când întrebătorul se folosește cu rea-credinţă de totceea ce este contrar 
respondentului, căci, prin astfel de dificultăţi fără rost, discuţiile, din 
dialectice, devin eristice. 

De altminteri, deoarece argumentele de care este vorba sunt făcute 
în scopul exercitării şi examinării, și nu în scopul însușirii învățăturii, 
este evident că se ajunge nu numai la concluzii adevărate, ci şi la 
concluzii false, şi nu se conchide totdeauna din premise adevărate, ci 
şi din premise false. Căci, adeseori, când o propoziție adevărată este 
formulată, suntem nevoiţi, în discuţie, să o distrugem și, drept urmare, 


940 Obiecţia cea mai slabă este cronometrarea discuţia, când discutarea obiecțiilor 
cere un timp mai îndelungat. 

941 Începutul acestui capitol sintetizează discuţiile de dinainte: obiecțiile aduse 
argumentării în conținutul ei se deosebesc de obiecțiile care privesc procedeele de care se 
servește în argumentare întrebătorul. Prima critică priveşte conținutul, a doua critică 
privește forma argumentării şi persoana care argumentează. 

542 Aristotel observă just că discuţia presupune buna-credință de a ajunge la o 
concluzie din partea celor doi interlocutori, nu numai a unuia. Discuţia este o operă 
comună, la realizarea căreia trebuie să contribuie fiecare. Aristotel știe însă că există și 
o discuţie eristică, în care scopul nu este adevărul, ci învingerea adversarului, chiar cu 
mijloace de o valoare dubioasă. 

să ne folosim de premise false. Uneori şi o propoziție falsă, o dată 
formulată, trebuie să fie ruinată prin propoziţii false. Căci se poate 
întâmpla ca un întrebător să creadă mai degrabă neadevărul decât 
adevărul. Prin urmare, dacă se argumentează pe temeiul principiilor ce 
i se par adevărate, el va fi mai uşor convins de adevăr și ajutat să nu 
cadă în eroare%43. 

Dar cel care vrea să schimbe corect opinia altuia trebuie să 
procedeze dialectic, nu eristic (după cum geometrii trebuie să raționeze 
în chip geometric), fie că concluzia este adevărată, fie falsă’, — Care 
sunt silogismele dialectice, am arătat mai înainte%45. 

Maxima că un rău tovarăş este acel care împiedică opera comună 
este evident valabilă și în discuţie. Căci și în discuţie există o sarcină 
comună, cu exceptarea celor care discută numai pentru a-și încerca 
puterile”46. În adevăr, în acest caz, interlocutorii nu urmăresc același 
scop, fiindcă numai unul singur este învingător. De altfel, este indiferent 
dacă cel care împiedică opera comună este respondentul sau întrebătorul. 
Cine întreabă eristic este un dialectician tot așa de rău ca și acel care, 
răspunzând, nu admite ceea ce îi pare adevărat sau nu vrea să înțeleagă 
ceea ce vrea să releve întrebătorul”+7. Din cele spuse reiese clar că nu 


943 Acest pasaj ne arată cât de ușor pot fi amestecate cele două feluri de discuţie, 


de dialectică: discuţia în vederea găsirii în comun a adevărului și discuţia care urmăreşte 
doborârea adversarului chiar prin folosirea falsului. În discuţiile de exerciţiu dialectic şi 
de examinare a convingerilor, a adevărului, este permis să recurgem la toate mijloacele și 
la sforțări extreme. Uneori, adevărul țâşnește din dezbateri care duc la extrem străduința 
de a valorifica propria convingere. 

944 Aristotel, chiar când recurge la procedee eristice, de disputare de dragul 
disputării cu final fericit, nu uită că disputa adevărată este dialectică și urmărește să 
„schimbe corect opinia altuia“. 

945 De la începutul Topicii (|, 1) s-a relevat că silogismul dialectic nu se deosebeşte, 
în ce priveşte corectitudinea formală, de silogismul demonstrativ. Chiar când ne servim 
de premise false, ele sunt considerate de interlocutor ca fiind mai probabile decât ceea 
ce noi considerăm ca adevărat. 

946 Aristotel stăruie asupra maximei care trebuie să călăuzească pe dialectician: 
ari ja pentru opera comună a cercetării, a căutării adevărului. În discuţia autentică nu există 
învingător şi învins, dacă rezultatul discuţiei este triumful adevărului. Discuţia are un scop 
comun care nu este victoria personală — întrucât victorios nu poate fi decât unul singur 
—, ci căutarea şi găsirea adevărului, care este spre folosul amândurora. 

941 Este o regulă a discuţiei, acceptată tacit sau explicit, că nu trebuie să contestăm 
propoziţiile probabile împotriva cărora nu s-a adus nici o obiecţie. 

trebuie să criticăm în același fel şi argumentul în el însuși și pe 
întrebător. Căci se prea poate ca argumentul să fie rău și totuși ca 
întrebătorul să poarte discuţia împotriva respondentului cât mai bine 
posibil. Căci împotriva chițibușurilor nu este poate îngăduit să facem de 
îndată raţionamentele, așa cum am dori, ci aşa cum se poate. 

Deoarece rămâne nehotărât când anume oamenii adoptă contrarii 
și când menţin ceea ce au stabilit la început (căci, adeseori, când îşi 
vorbesc lor înşişi, oamenii adoptă puncte de vedere contrare şi admit 
lucruri, după ce le respinseseră înainte; de aceea, adeseori, când sunt 
întrebaţi, ei?43 admit și contrarii și ceea ce a fost stabilit la început); din 
această cauză argumentarea trebuie să dea greş. Urmează deci că vina 
o are respondentul, fiindcă nu admite unele lucruri și admite altele de 
cutare sau cutare fel. — Este așadar evident că nu trebuie să criticăm 
la fel pe întrebători și argumentele lor%%%. 

Argumentul, privit în el însuși, poate fi supus la cinci feluri de 
critică”5%. În primul rând. argumentul este criticabil”5! dacă, din în- 
trebările puse, nu se scoate nici concluzia în chestiune, nici vreo altă 
concluzie, fiindcă premisele concluziei sunt false sau neprobabile, fie 
toate, fie cele mai multe, şi dacă concluzia nu poate fi obținută corect 
prin eliminări, nici prin adaosuri, nici prin amândouă*5?. În al doilea 
rând, argumentul este criticabil, dacă raționamentul pe care l-am obținut 
din astfel de premise și pe calea arătată mai sus nu este folosit împotriva 


948 Se întâmplă ca cei cate se întreabă ei înşiși sau care pun întrebări să nu fie 
conștienți că susțin vederi contrarii, care fac ca argumentarea să nu dea rezultate. 

949 Cel ce întreabă este diriguitorul discuţiei şi cel care atacă. Dar nu numai asupra 
lui cade răspunderea unei discuții fără rezultat satisfăcător. Cel care răspunde are partea 
sa de vină. 

950 Aristotel începe să cerceteze erorile inerente argumentului însuși, deși nici 
persoana întrebătorului nu rămâne cu totul străină de viciul argumentării. Critică = 
Em Tiunois. 

951 Prima critică se referă la raportul dintre „concluzie“ (ovun€paoua) şi 
„problemă“. Concluzia este propoziția pe care o opune cel ce întreabă „problemei“ sau 
„tezei“ formulate de cel care răspunde. Dovedirea concluziei respinge teza. 

952 Prima critică cuprinde trei aspecte: a) din întrebările puse nu se pot scoate 
premise care să ducă la concluzia în discuţie; b) nici care să ducă la vreo altă concluzie; 
c) din premise lipsește ceva sau este ceva în plus; chiar dacă se adaugă sau se elimină 
elementele întregitoare, nu se ajunge la concluzie. Deci premisele date în întrebări sunt 
false și neprobabile, fie toate, fie cele mai multe. 

tezei”52. În al treilea rând, argumentul este criticabil când obținem 
silogismul, adăugând unele date, dar aceste date sunt mai slabe decât 
întrebările puse şi mai putin probabile decât concluzia?5%. O altă critică 
se impune când obtinem silogismul, eliminând unele părți. Căci, uneori, 
luăm mai multe premise decât este nevoie și de aceea nu datorită lor 
s-a constituit silogismul955. În sfârșit, argumentul este criticabil când 
conchidem din premise care sunt mai neprobabile şi mai puțin de crezut 
decât concluzia, sau când conchidem din premise care sunt adevărate, 
dar sunt mai greu de demonstrat decât însăşi problema”56. 

De altminteri, nu trebuie să pretindem ca, în toate problemele, 
silogismele să fie deopotrivă de probabile și de convingătoare, deoarece 
este în ordinea naturii ca unele probleme, pe care căutăm să le rezolvăm, 
să fie mai uşoare, iar altele — mai grele. De aceea am discutat satis- 
făcător dacă am luat ca punct de plecare premisele cele mai probabile 
cu putinţă pentru subiectul dat. Este clar deci că argumentul însuși este 
expus unei critici diferite, după cum îl privim în raport cu problema sau 
în el însuși”57. Căci argumentul privit în sine poate să fie criticat și, 
dimpotrivă, privit în raport cu problema, să fie lăudat, ca şi, invers, să 
fie lăudat privit în sine, și să fie criticat privit în raport cu problema, 
anume, atunci când concluzia poate fi derivată ușor din mai multe 
premise, și probabile și adevărate. 

Uneori, chiar o argumentare concludentă*5% este mai rea decât una 
neconcludentă, atunci când prima îşi scoate concluzia din premise 
absurde, în timp ce problema nu este absurdă95?, iar cealaltă are nevoie, 


953 A doua critică relevă greșeala că din premisele date se ajunge la o concluzie, 
dar nu la acea care respinge teza. Între concluzie și teză nu există nici o legătură. 

954 A treia critică privește valoarea adaosurilor făcute silogismului pentru a ajunge 
la concluzie; dacă adaosurile sunt mai slabe, adică mai neprobabile decât concluzia 
obținută și decât întrebările puse. 

955 A patra critică se referă la eliminarea din argumentare a unor părți care nu 
contribuie la constituirea silogismului. 

956 A cincea critică și cea din urmă precizează că concluzia trebuie să fie mai uşor 
de dovedit decât teza pe care vrea să o respingă. 

957 Este o deosebire între a critica argumentarea în sine și a critica argumentarea 
făcută în condiţiile concrete impuse de problemă. 

958 „Argumentarea concludentă“ (Adyoc ouunepaoutvoc) este aceea care duce la 
concluzia dorită, adică la probabilitate. 

959 „Argumentarea concludentă“, în cazul de față, este aceea care scoate o concluzie 
probabilă din premise neprobabile, absurde. 

în afară de premisele proprii, de unele adaosuri care sunt probabile și 
adevărate, fără ca acestea să fie centrul de greutate al argumentării. 
— Acei însă care conchid adevărul din premise false, la drept vorbind, 
nu pot fi criticati, fiindcă falsul se conchide totdeauna din premise false, 
în timp ce adevărul poate fi conchis, uneori, din premise false, cum 
se constată din AnaliticăY%0. 

Dacă o argumentare dată demonstrează un lucru şi dacă mai există 
un âlt lucru care nu are nici o legătură cu concluzia, argumentarea nu 
este valabilă și pentru celălalt lucru, şi dacă pare că este, ea nu este o 
demonstraţie, ci un sofism. „Filozofema“ este un raționament demon- 
straliv, „epicherema“ este un raţionament dialectic, „sofismul“ este un 
raționament eristic, iar „aporema“ — un raţionament dialectic prin 
contradicție”! . 

Dacă se demonstrează ceva din premise care sunt amândouă 
probabile, dar nu deopotrivă de probabile, nimic nu se împotrivește ca 
concluzia”? demonstrată să fie mai probabilă decât fiecare din cele două 
premise. Dar, dacă una din premise este probabilă, iar cealaltă nici 
probabilă, nici neprobabilă, sau dacă una este probabilă, iar cealaltă — 
neprobabilă, atunci, în cazul că premisele sunt la fel, concluzia va fi și 
ea la fel de probabilă și de neprobabilă; dar dacă una are preponderență 
asupra celeilalte, concluzia va urma premisa cea mai puternică. 

O altă eroare care se întâlnește la raționamente este aceea care 
constă în dovedirea printr-un lanţ prea lung de termeni, când s-ar putea 
să se recurgă la mai puţini termeni, adică limitându-se la acei cuprinși 
în argumentare. Aşa, de exemplu, dacă vrem să dovedim că o opinic este 
mai mult opinie?®? decât alta, postulăm următoarele: „orice Lucru în 


%0 Analitica primă Il, 2-4. 

9%! Terminologia tipic elină care diferenţiază aspecte ale dialecticii. „Filozofema“ 
(piosvidnua) se referă tot la dialectică, dacă ea reprezintă o propoziție adevărată obținută 
în discuţie pe cale demonstrativă. „Epicherema“ (Emixeipnua), care etimologic înseamnă 
„atac“, se referă la respingerea de către întrebător a tezei respondentului, și ca atare este 
ceva tipic dialectic. „Sofismul“ (o0q.oua) este o viciere a dialecticii și în genere a 
silogisticii. În sfârșit, „aporema“ (à nópnpa) reprezintă latura cea mai originală a dialecticii. 
Ea reprezintă posibilitatea ca, în discuţie, să se ajungă la propoziții contradictorii care 
produc o „dificultate“, o „şovăială“, o „îndoială“ în luarea de atitudine. Dialectica este 
eminent aporematică, fiindcă este o discuţie pro şi contra (vezi |, 11, alineatul 2). 

%2 Concluzia privită în sine, independent de derivarea ei. 

93 Adică mai convingătoare, mai de crezut. Argumentarea este de o subtilitate 
obișnuită la greci şi de aceea este obscură. Totuși ea este în spiritul gândirii Stagiritului. În 

sine este mai mult acest lucru decât altul“. „Există un Lucru în sine al 
opiniei“, așadar, ca concluzie, „Lucrul în sine al opiniei este mai mult 
lucrul în sine al opiniei decât lucrul de opinie particulară“. Mai departe, 
„dacă termenul relativ admite un mai mult, atunci şi corelativul său 
admite un mai mult“, apoi „există o Opinie în sine adevărată care va fi 
mai exact opinie decât opiniile particulare“. Dar înainte s-a postulat: 
„există o Opinie în sine adevărată“ și „orice Lucru în sine este mai mult 
acest lucru decât altul“. Se conchide că „Opinia în sine va fi mai exact 
opinie“. În ce constă defectul acestui raționament? El constă în faptul 
că în această argumentare temeiul ei rămâne în umbră. 


12 
<Când argumentarea este clară și când este falsă> 


O argumentare este clară, într-un prim caz, care este și cel mai 
obișnuit, când se desfăşoară în așa fel încât ea nu mai are nevoie de alte 
întrebări: într-un al doilea caz, care, de asemenea este foarte obișnuit. 
când premisele sunt de așa natură încât concluzia rezultă cu necesitate 
din ele şi când premisele însele sunt obținute pe calea raționamentului 95%; 
într-un ultim caz, când argumentarea omite unele componente care sunt 
extrem de probabile”65. 

O argumentare este considerată falsă în patru cazuri. Într-un prim 
caz, când ea pare că este concludentă, fără a fi în realitate, argumentare 
care se cheamă raționament eristic966. Într-un al doilea caz, când ea este 


timp ce în Categorii susținuse undeva că un lucru individual nu este mai substanță decât 
altul, în acest sfârșit de capitol Aristotel tine să demonstreze că o opinie poate fi mai opinie 
decât alta, fiindcă există o opinie absolută, „o opinie în sine“ (av1o5d£a), cum există „un 
adevăr în sine“ (avToahn'ic) și, în genere, un „lucru în sine“ (&urockacTov). În teoria 
platonică a Ideilor, Ideea, care este „lucru în sine“, are mai multă realitate decât lucrurile 
particulare care participă la Idee. Tot așa, Opinia în sine este mai reală decât opiniile 
particulare. 

%4 Adică premisele sunt concluzii într-un polisilogism. 

95 Premisele cele mai probabile pot fi omise, și atunci silogismul este o entimemă, 
un silogism prescurtat, în sensul logicii formale moderne. Pentru Aristotel, cum vom mai 
vedea, entimema este un raționament pe bază de „semne“ şi „verosimil“. 

966 Raționamentul eristic este acel care se fundează nu pe premise probabile, ca 
în raţionamentul dialectic, ci pe premise care sunt numai aparent probabile, fie amândouă, 
fie una singură (vezi aici cartea I, 1, 100 b). 

concludentă, dar nu în chestia propusă, ceea ce se întâmplă mai ales în 
reducerile la absurd”. Într-un al treilea caz, când ea este concludentă 
în chestia propusă, dar nu după metoda corespunzătoare obiectului%8. 
Aşa se întâmplă când argumentarea nemedicală pare a fi medicală; sau 
argumentarea pare a fi geometrică, dar nu este; sau argumentarea pare 
a fi dialectică, dar nu este, indiferent dacă rezultatul este adevărat sau 
fals. — În sfârşit, într-un al patrulea caz, când ea este concludentă 
datorită unor premise false. Concluzia unui astfel de raționament poate 
fi uneori adevărată, uneori falsă. Căci falsul poate fi conchis totdeauna 
din premise false, în timp ce adevărul poate fi conchis și din premise 
false, cum am arătat mai înainte?6%. 

Falsitatea argumentării rezultă mai mult dintr-o greșeală a celui ce 
argumentează decât din argumentarea însăşi, dar nu totdeauna din 
greșeala celui ce argumentează, ci numai atunci când el nu observă 
greşeala. Căci noi îngăduim, adeseori, o argumentare falsă mai degrabă 
decât multe adevărate, dacă ea respinge o propoziţie adevărată cu 
ajutorul unor premise cât mai probabile cu putință”. În adevăr, o astfel 
de argumentare constituie o dovadă că altceva este adevărat. Căci atunci 
una dintre premise trebuie să fie cu necesitate falsă și argumentaţia va 
servi să dovedească aceasta. Dacă conchidem ceva adevărat din premise 
false sau prea slabe, argumentarea va fi mai rea decât alte argumentări 
care conchid ceva fals. deşi și argumentarea ce conchide fals poate fi de 
același fel”! 


%7 Raționamentul prin reducere la absurd este fals când nu rezultă din contradictoria 
concluziei ce vrem să dovedim. 

%8 Pentru Aristotel, este o regulă fundamentală a ştiinţelor că orice demonstraţie 
se face în cadrul aceluiași gen, adică premisele unei demonstrații aritmetice trebuie să 
fe tot aritmetice, nu de alt gen, de exemplu geometrice sau fizice. Aceasta rămâne valabil, 
indiferent dacă rezultatul este adevărat sau fals. 

9% În cap. 11, 162 a şi în Analitica primă I1, 2-4. 

910 Cum se întâmplă în rationamentul prin reducere la absurd, când raționamentul 
fals este conştient. 

971 Argumentarea acestui pasaj este obscură. Ea se referă la demonstratia prin 
reducere la absurd. În silogismul prin reducere la absurd, noi admitem o propoziţie absurdă 
mai degrabă decât propoziţii adevărate, fiindcă propoziția absurdă dovedește adevărul 
contradictoriei. O concluzie a cărei absurditate este evidentă, deși este falsă, este preferabilă 
unei concluzii adevărate din premise false sau din premise prea slabe. Falsitatea unei 
premise postulează adevărul opusei contradictorii. Așadar, când unul din cele patru 
cazuri de argumentare falsă, adică una din argumentările care sunt material false, dar 

Vedem deci că, la o argumentare luată în sine, cea dintâi chestiune 
de cercetat este dacă ea este concludentă, a doua, dacă concluzia este 
adevărată sau falsă, a treia, din ce fel de premise conchide ea. Căci, dacă 
conchidem din premise false dar probabile, argumentarea este 
dialectică”?, iar din premise adevărate, dar neprobabile , argumentarea 
este defectuoasă. Dacă însă premisele sunt totdată false și prea slabe, 
este evident că argumentarea este defectuoasă, fie în chip absolut, fie în 
raport cu obiectul propus. 


13 

<Cele cinci specii de petitio principii și de petitio de contrari> 

Cum face întrebătorul o petitio principii şi o petitio de contran”!?, 
a fost explicat, din punctul de vedere al adevărului, în Analitica”4. 
Acum trebuie să vedem cum facem aceste petiţii din punctul de vedere 
al probabilului?75. 

În ce privește petitio principii, ea se face, se pare, în cinci feluri. 

Cea dintâi și cea mai evidentă are loc când postulăm tocmai ceea 
ce este de dovedit. Această eroare nu rămâne ascunsă cu ușurință atenţiei 
noaste, când spunem pe nume lucrului, ea se ascunde cu uşurinţă la 
sinonime şi oriunde numele și definiția exprimă același lucru”6. 

Al doilea fel are loc când postulăm în sens universal ceea ce are 


nevoie să fie dovedit în sens particular, de exemplu, dacă trebuind să 
dovedim că știința contrariilor este una și aceeași, postulăm că știința 


formal juste, ruinează un adevăr, se constată atunci falsitatea uneia din premisele ei. Căci 
nimic fals nu rezultă din premise adevărate, dacă raţionamentul este formal corect. 
Propoziția din urmă, „deși și argumentarea ce conchide fals poate fi de același fel“, are 
sensul că și ea conchide din premise false și de aceea argumentarea nu este valabilă. 

912 În text: „logic“ (Xoyi6c) în sensul restrâns de dialectic, de probabil. 

973 „Petitio principii“ este postularea ca principiu a ceea ce este concluzie, adică 
postulăm concluzia ca şi cum ea s-ar putea dovedi pe sine însăși (idem per idem, cerc 
vicios). „Petitio de contrari“ este postularea contrarului în premise, nu în concluzie. 

974 În Analitica primă l, 16. 

915 Dialectica rămâne în domeniul probabilității. 

916 Vezi Categoriile 1. Sinonimia este întrebuințarea unui cuvânt în locul altuia cu 
același sens, precum şi întrebuințarea definiției în locul cuvântului (numelui). 

opușilor este una și aceeași. În chipul acesta, ceea ce trebuie să fie 
dovedit pentru un anumit caz este postulat pentru multe alte cazuri. 

Al treilea fel are loc când luăm în sens particular ceea ce era de 
demonstrat în sens universal; de exemplu. dacă, trebuind să dovedim că 
ştiinţa tuturor contrariilor este una și aceeași, postulăm că știința unora 
din contrarii este una şi aceeaşi. De data aceasta, se pare că ceea ce 
trebuia dovedit pentru toate cazurile este postulat separat pentru unele 
cazuri. 

Săvârşim aceeași eroare dacă postulăm problema divizată; de 
exemplu, dacă trebuind să dovedim că medicina se ocupă de sănătate și 
de boală, postulăm separat fiecare” dintre aceste două lucruri. — În 
sfârşit, are loc petitio principii dacă, din două lucruri care se presupun 
necesare unul pe altul, postulăm pe unul; de exemplu, trebuind să 
dovedim că diagonala este incomensurabilă cu latura pătratului, 
postulăm că latura este incomensurabilă cu diagonala. 

În tot atâtea feluri are loc petitio de contrari%8. În primul rând. 
dacă postulăm afirmaţiile și negaţiile opuse. În al doilea rând, când 
admitem, de exemplu, că unul și acelaşi lucru este bun și rău. În al treilea 
rând, când admitem întâi universalul și apoi postulăm contradictoria 
referitoare la particular ; de exemplu, când admitem, întâi, că există una 
şi aceeași știință a contrariilor şi apoi postulăm științe separate pentru 
sănătate și boală. În al patrulea rând, când admitem întâi această 
propoziţie şi apoi am vrea să postulăm universal antiteza. În sfârșit, se 
săvârşeşte petitio de contrari și când postulăm contrara concluzie care 
rezultă necesar din premisele admise, şi aceasta va avea loc, chiar dacă, 
fără a lua opuşii înşişi, postulăm două propoziţii care sunt de așa natură 
încât va rezulta o contradictorie care este opusă primei concluzii. 

Petitio de contrari se deosebește de petitio principii prin faptul că, 
la cel din urmă, greșeala se referă la concluzie (căci pe aceasta o avem 
în vedere, când vorbim de petitio principii), în timp ce petitio de contrari 
se referă la premise, în măsura în care ele se află una față de alta într-un 
anumit raport. 


971 Ştiinţa se ocupă de contrari, deci recurge la metoda dialectică, nu-i separă 
metafizic. 

978 Postularea contrariilor se referă la premise, adică presupune acceptarea 
contrariilor în premise. Această postulare nu este concludentă. 

14 
<Cum devine cineva un dialectician exercitat şi abil> 


Pentru a dobândi exerciţiu și abilitate în astfel de argumentări, 
trebuie mai întâi să ne deprindem să convertim argumentele”. În acest 
chip, vom fi mai bine echipați să discutăm problema propusă, iar din 
puţine raționamente vom câştiga abilitatea de a obține multe alte 
argumente. Căci a converti un argument înseamnă a lua opusa concluziei 
obținute dimpreună cu premisele restante şi a dărâma una din premisele 
acceptate. În adevăr, dacă concluzia «ste falsă, urmează necesar că una 
din premise este suprimată, deoarece concluzia urmează necesar dacă 
admitem că toate premisele sunt date%80. 

După aceea, la orice teză, trebuie să căutăm argumentele pentru 
sau contra, și, dacă le-am găsit, să încercăm îndată respingerea lor. În 
acest chip, ne vom exercita cât mai bine pentru a pune întrebări și a da 
răspunsuri, iar dacă nu dispunem de un interlocutor, trebuie să ne 
exercităm singuri. De asemenea, trebuie să punem laolaltă argumente 
dialectice paralele, pentru a alege pe acele prin care vom contrazice 
aceeași teză. Căci, dacă dispunem de argumente pentru și contra, este 
un mare avantaj pentru stabilirea unui lucru și un mare ajutor pentru 
respingerea interlocutorului. În acest chip, suntem puși în gardă îm- 
potriva admiterii de propoziţii contrare celei pe care vrem să o asigurăm*l. 

De altminteri, nu este un instrument neînsemnat, pentru cunoaștere 
și pentru prudență, în sens filozofic, de a putea îmbrățișa și de a fi 
îmbrățișat consecinţele a două ipoteze contrarii, căci atunci nu mai 
rămâne de făcut nimic altceva decât de a alege pe una sau pe alta92. 
Pentru o asemenea treabă este necesară o bună dispoziţie naturală, iar 
această dispoziţie naturală este tocmai aceea care ne face în stare să 


919 Conversiunea argumentelor este conversiunea silogismelor (raționamentelor), 
conversiune diferită de conversiunea judecăților. Conversiunea raționamentului constă în 
a face o premisă din opusa concluziei obținute şi a respinge una din premisele vechi cu 
ajutorul concluziei opuse şi al celeilalte premise (vezi Analitica primă 11, 8-10). 

980 Vezi această regulă în Analitica primă II, 2, 53 a. 

981 Aristotel arată care sunt avantajele pentru cel care răspunde și cel care întreabă 
de a se exercita în discutarea tezelor contrare. 

982 Exercitiul de a îmbrătișa teza și antiteza cu consecințele lor este de mare utilitate 
și în filozofie. 

alegem adevărul şi să evităm falsul. Tocmai aceasta este arta oamenilor 
bine înzestraţi”8. Căci acei care simt o justă atracţie şi o justă repulsie faţă 
de ceea ce li se propune știu bine să aleagă tot ceea ce este mai bun?®4. 

Trebuie să stăpânim bine argumentele pentru problemele cele mai 
adeseori supuse discuţiei, îndeosebi pentru principiile cele mai înalte%85. 
Căci pe acestea respondenții, adeseori, le desconsideră”86. În afară de 
aceasta, trebuie să dispunem de definiţii și să le avem pregătite pe acele 
care se referă la noţiunile cele mai probabile și cele dintâi, căci din ele 
rezultă silogismele. 

Trebuie să ne dăm silința de a stăpâni acele locuri comune sub care 
cad mai frecvent discuţiile. Căci, întocmai cum în geometrie este 
avantajos de a fi stăpân pe elemente, iar în aritmetică de a fi familiarizat 
cu multiplicarea primelor zece numere (ceea ce ne face capabili de 
multiplicarea altor numere)?87, tot așa, în discuţii, nu este mai puțin 
avantajos de a stăpâni principiile şi de a ști pe de rost premisele988. În 
adevăr, întocmai cum la cel ce posedă mnemotehnica este de ajuns să 
trezească în memorie locurile comune mnemotehnice pentru ca să-și 
amintească de îndată de lucrurile însele””, tot aşa aceste dispoziţii vor 
face pe oricine abil în discuţii, fiindcă are în minte principiile și 
premisele în număr limitat. Este mai bine să memorizăm o premisă 
comună?% decât un argument, căci nu este greu să dispunem de un stoc 
de principii şi ipoteze”. 


983 „Dispoziţia naturală“ de care vorbeşte aici Aristotel nu este o dispoziție 
universală, prezentă în orice om, ceea ce ar reabilita teoria platonică a ideilor înnăscute, 
ci o dispoziţie variabilă de la individ la individ, o capacitate de a deosebi adevărul și 
eroarea în orice chestiune, o putere de pătrundere în adevărul lucrurilor. 

984 Dialectica este o dispoziţie totodată naturală și morală. Ea este o practică 
dezvoltată prin exercitarea dispoziţiilor individuale. 

985 Principiile cele mai înalte nu în natura lucrurilor, ci în ordinea discuţiilor. 

986 Le desconsideră, fiindcă par uşor de înțeles, deşi ele sunt cele mai discutabile 
şi discutate. 

987 Primele zece numere sunt numerele fundamentale cu care formăm celelalte 
numere. Ele constituie ceea ce s-a numit tabla lui Pitagora. 

988 Este mai avantajos să rememorăm premise (propoziţii) decât noțiuni. Propoziţiile 
se referă la cele mai însemnate rezultate ale științelor. 

989 De lucrurile care sunt cuprinse în locul comun mnemotehnic. 

9% Premisa comună este premisa generală care îmbrățișează multe lucruri. Cu cât 
o propoziţie este mai generală, cu atât mai largă este valabilitatea ei. 

%| Principiile și ipotezele sunt acceptate fără demonstrație, fiindcă pe ele se sprijină 
demonstraţia. 

Mai departe, trebuie să ne exercităm în a transforma un argument 
în cât mai multe, pe cât posibil în ascuns. Vom izbuti aceasta dacă vom 
sta cât mai departe de domeniul lucrurilor care sunt în discuţie?”2. 
Propoziţiile cu totul universale satisfac mai bine această cerință; de 
exemplu, propoziţia că nu există o singură știință despre mai multe 
lucruri; căci propoziţia se aplică la relativi, la contrari și la termenii 
înrudiţi”%3. De asemenea, când recapitulăm discuţiile, trebuie să le dăm 
o formulare universală, chiar dacă respondentul a argumentat în sens 
particular. Căci şi în acest chip putem face dintr-un singur argument mai 
multe. Tot așa se procedează în retorică prin entimeme”4. Dimpotrivă, 
în propria argumentare, trebuie să ne ferim cât mai mult de a formula 
universal%95. 

De asemenea, trebuie să luăm seama totdeauna dacă argumentele 
au fost scoase din premise universale”5. Căci toate raționamentele 
particulare sunt și ele dovedite universal; cu alte cuvinte, într-o dovadă 
particulară se cuprinde totdeauna dovada universală, fiindcă nu se poate 
raţiona fără termeni universali”7. 

Trebuie să ne folosim de exercitarea noastră în procedeul inductiv 
împotriva unui începător, iar de exercitarea noastră în silogisme — 
împotriva unui adversar mai expert. Trebuie, de asemenea, să încercăm 
să ni se acorde premise de către cei care se pricep la silogisme, și 
comparații”? de către cei care procedează inductiv, căci în aceste două 
procedee s-au exercitat și unii și alţii. În genere, din aceste exerciţii 
dialectice trebuie să știm să scoatem sau un silogism despre un subiect 


992 Stăm departe de domeniul dat prin ocuparea unei poziţii generale. 

993 Propoziția generală poate fi divizată după termenii diferiți la care ea se aplică. 
Dar să nu uităm că pentru Aristotel contrarii nu dau mai multe științe, ci sunt obiectul unei 
singure științe. Deci există o singură știință pentru mai multe lucruri. Propoziția aristotelică, 
că nu există o singură știință despre mai multe lucruri, nu este totdeauna adevărată. 

994 Cum s-a spus mai sus, entimema aristotelică nu este întru totul entimema logicii 
noastre formale, nu este un raționament prescurtat, ci un raționament pe bază de „semne“ 
(onucîa) și de caractere „verosimile“ (oix6Ta). (Vezi Analitica primă Il, 27, 70 a) 

%5 În propria argumentare să ne ferim de a da propozițiilor o generalitate mai mare 
decât este nevoie. 

9% Universal = comun (kotwoi). 

991 Vezi Analitica primă 1, 24, 41 b. Silogismele în figura a treia au totdeauna 
concluzii particulare, deși premisele sunt universale. 

998 În text, napafori (comparaţie, apropiere), adunare de fapte asemănătoare. 

oarecare, sau o respingere, sau o stabilire, sau o obiectie, sau o apreciere 
dacă o întrebare a fost formulată just sau nejust, fie la noi înşine, fie la 
alţii, şi în ce măsură s-a întâmplat într-un fel sau altul. Căci în toate 
acestea stă capacitatea pentru dobândirea căreia ne exercităm, mai ales 
capacitatea” de a formula premise şi de a face obiecții!0%. Pe scurt, 
dialectician este acel care știe să formuleze premise și să facă obiecţii!!. 
A formula o propoziţie înseamnă a face un singur lucru din mai multe 
lucruri (căci ceea ce duce la o concluzie trebuie să se prezinte ca un tot), 
în timp ce a face o ubiecţie înseamnă a face dintr-un singur lucru mai 
multe. Căci, în cazul din urmă, divizăm sau distrugem, parte admițând, 
parte respingând propoziţiile date. 

Nu trebuie să discutăm cu oricine și nici să ne exercităm în 
dialectică cu primul venit!%2. Căci sunt oameni care fac totdeauna să 
devieze raţionamentul. În adevăr, împotriva unui interlocutor care 
recurge la toate mijloacele pentru a scăpa printre degete, este îndreptățită 
încercarea de a-l face prin orice mijloace să ajungă la o concluzie. Dar 
acest procedeu nu face cinste cuiva. De aceea nu trebuie să ne angajăm 
în discuţii, în chip ușuratic, cu oricine, căci atunci cu necesitate vom 
ajunge la o ponerologie!!%3. Acei care vor să se exercite în chipul acesta 
sunt nevoiţi până la urmă să argumenteze combativ!004. 

În sfârșit, trebuie să avem gata argumente și pentru acele probleme 
la care, având mijloace reduse, ne putem servi de acestea în cât mai multe 
împrejurări. De acest gen sunt argumentele universale și acele la care este 
destul de greu să ajungem, pornind de la experienţele de fiecare zi!005, 


99 În text, 6uvapuc. 

1000 Obiecţia (Evoraoc) respinge printr-un exemplu o propoziţie generală. 

1001 Definiția dialecticianului sau a celui expert în discuţii: a) a formula propoziţii 
generale, b) a face obiecţii. Cele duuă procedee sunt antagoniste: primul universalizează, 
al doilea particularizează. 

1002 Totuşi Socrate era dispus să discute cu oricine, fiindcă știa să pună pe fiecare 
la locul lui. 

1003 Ponerologie (novnpós = rău, A6yoc = raționament), raționament de proastă 
calitate. 

1004 În text, dy vLOTIK AG. 

100 Sunt argumente, din fericire puţine la număr, care nu sunt scoase din experiența 
obişnuită, ci din lucruri „obscure şi oculte“. Cum vedem, Aristotel nu încheie cu un 
rezumat general al Topicii, ci cu un precept cu totul particular, el însuşi destul de obscur. 

Micul op al lui Aristotel denumit ep coțioTkâv EXtyxuv sau 
ZobioTikoi éMeyxoL, care a luat titlul de Respingerile sofistice în 
traducerea de faţă, întregește colecţia lucrărilor de logică ce ne-au rămas 
de la marele Stagirit şi își are locul în ceea ce a primit denumirea de 
Organon aristotelic!. Cei mai mulţi dintre comentatorii modemi apreciază, 
alăturându-se părerii lui Waitz, menţinută de Bonitz?, că Respingerile n-ar 
trebui separate de Topica, față de care se arată ca un complement, ca un 
apendice, spre a ne prezenta oarecum cartea a 9-a a Topicii. 

Acest punct de vedere își găseşte confirmarea în faptul că ultimul 
capitol din Respingeri înfățișează concluzii generale care privesc Topica 
în întreg, cuprinsul ei. Nu putem considera altfel enunţul următor care 
figurează în acel capitol 34: „ne mai rămâne să reamintim planul nostru 
de la început și să încheiem discuţia noastră prin câteva cuvinte asupra 
tratării noastre“3. Şi Aristotel ne explică prin fraza următoare că acest 
plan se referă la raționamentele pornind de la premisele cele mai 


! Despre Organon în ansamblu a se consulta Introducerea în logica lui Aristotel 
a lui M. Florian, în Organon |. 

2 cf. Theod. Waitz, Aristotelis Organon graece..., commentario instr., Leipzig, 
1844-1846, vol. II, p. 528; Hermann Bonitz, Index Aristotelicus, în editia din Berlin, 102 a, 49. 

3? 183 a. 

probabile, ceea ce ne reîntoarce la propoziţia din capul Topicii*; aluzia 
situează deci Respingerile în continuarea Topicii, ca şi cum ambele ar 
forma corpul unui singur tratat care îşi expune fundamentele la capitolul 
1, cartea I din Topica și concluziile finale la capitolul 34 din Respinger”. 

Totuși, ediţia de faţă a respectat tradiția continuată până azi, tipă- 
rind Topica și Respingerile sub forma a două scrieri separate. Și nu s-a 
făcut rău. Căci în Respingerile sofistice, ca şi în Topica, preocupările de 
bază aparțin unei aceleiaşi familii de probleme, fără însă ca acestea să 
se afle cu adevărat în prelungire. Să ne explicăm asupra acestui punct. 

Grecia antică a acordat dialogului o atenţie pe care suntem departe 
de a o mai întâlni în lumea modemă. 

Dacă într-o parte din Organon — cumeste Analitica primă, tratatul 
despre Categorii etc. — , Stagiritul studiază raționamentul în sine, în 
funcţia şi structura sa proprie, vedem cum în alte scrieri din aceeași 
colecţie, şi anume tocmai în Topica şi în Respingerile sofistice, analiza 
raționamentului ca element al dialogului este ceea ce apare pe primul 
plan. În aceste două scrieri, Aristotel ne înfățișează doi interlocutori, doi 
protagoniști oponenti, dintre care unul încearcă prin întrebări chibzuite 
și argumentări să-l convingă pe celălalt de ceva ce acesta ignoră și refuză 
să accepte de la prima vedere ca adevărat. Aceste caracteristici apar atât 
în Respingeri, cât şi în Topica şi este ceea ce face ca, prin preocuparea 
lor generală, ambele lucrări să se prezinte în mod vizibil ca îndeaproape 
înrudite. 

Dar nu-i mai puţin vizibil că o veritabilă schimbare de decor 
intervine când trecem de la Topica la Respingeri, și că din acest punct 
de perspectivă cele două scrieri nu se mai află într-un intim contact. De 
unde în Topica, întrebătorul e prin ipoteză în posesia adevărului și caută 
să-l împărtăşească respondentului care-i rezistă, dar sfârșește prin a fi 
îngenuncheat, în Respingeri întrebătorul e, tot prin ipoteză, un mânuitor 
de paralogisme, un sofist, un eristic€ care-și propune să propovăduiască 
minciuna și să-l înșele pe respondent prin cuvinte meșteșugite. În prima 


4 Cf, Topica, cartea I, cap. 1, init. 

5 Toate acestea sînt coroborate și prin faptul că la sfîrşitul Topicii lipseşte o 
încheiere, iar că Respingerile pornesc ca și cum autorul ar vorbi în continuare. 

6 Există vreo deosebire între eristici și sofişti? Aristotel, după cum se vede din textul 
Respingerilor, o face mereu fără a ne lăsa să descoperim un element simplu de deosebire. 
În genere, eristicii sunt adepţii școlii din Megara, care pune accentul pe arta disputei 

ipoteză, aceea în care adevărul și buna-credință se află de partea între- 
bătorului, Aristotel se află de partea acestuia și îl îndrumă, arătându-i 
care sunt mijloacele cele mai eficiente pentru a-l aduce pe respondent 
la adevăr”. În cazul al doilea, autorul tratatului se simte apropiat de 
respondent, a cărui sarcină este de a apăra adevărul împotriva susţinerilor 
false şi mincinoase și îl ajută să reducă la tăcere pe întrebător€. 

În această ordine de idei, Respingerile se leagă mai degrabă de 
Analitica primă, cartea a II-a, ca o anexă a ei aplicată la arta dialogului, 
decât de Topica, aceasta fiind ea însăși o aplicare la dialog a cărții I 
din Analitica primă. Fapt este, într-adevăr, că Aristotel are o teorie a 
silogismului expusă în acea carte I, dar şi o teorie a sofismelor, a 
abaterilor de la regulile silogismului, despre care tratează pe larg în 
Analitica primă, cartea a Il-a. Aplicativ, având în vedere pe cei doi 
interlocutori, problema pusă în Topica este de a şti care sunt mijloacele 
cele mai sigure dar și cele mai corecte, de a-l convinge de un adevăr 
pe un spirit ignorant, într-o măsură însă şi recalcitrant, iar în Respingeri 
problema este de a evita unui spirit neprevenit de a cădea în capcana 
unui raționament fals, într-o înșelăciune care poate să-i aducă prejudicii 
de tot felul; iar aceste două probleme sunt diferite și implică o 
discontinuitate în privința tratării. 

Silogismul este un fel de raționament; și am văzut că acest ratio- 
nament comportă abateri. Or, pentru Aristotel, aceste abateri constituie 
ele însele un fel de raționament de contraargumentare care se numește 
respingerea (EXeyxoc), după cum se vede în Analitica primă, cartea a 
II-a, cap. 20, în măsura în care un raţionament vicios este totuși un ratio- 
nament. În pasajul despre care e vorba, elenchos-ul” este conceput ca 


considerată în sine și discută de dragul discuţiei, pe câtă vreme sofiștii fac paradă de 
pseudoștiința lor bazată pe argumente falacioase de care nu se lasă ei înşişi înșelaţi. 

7 Potrivit schemei celei mai elementare, întrebătorul îl face pe respondent să admită, 
răspunzând prin da sau nu, cele două premise ale unui silogism; consecința urmărită este 
concluzia silogismului. Spre exemplu: — Este adevărat că orice om e muritor? — Dacă 
răspunsul este: da, întrebătorul mai întreabă: — Este adevărat că Socrate e om? — Și dacă 
răspunsul este iarăși afirmativ, respondentul este constrâns apoi să admită ca adevărat 
că Socrate e muritor, concluzie necesară a celor două propoziții admise. 

8 În genere, întrebătorul enunţă o premisă falsă pe care vrea să o facă admisă, apoi 
o a doua premisă care poate fi adevărată, după care concluzia se impune iarăși în mod 
necesar. Exemplu: — Este adevărat că orice om e bicefal? — Dacă se acordă acest lucru 
și apoi faptul că Alcibiade e om, rezultă în mod necesar că Alcibiade e bicefal, contrar 
aparenței sensibile care reprezintă adevărul. 

9 De la termenul grecesc care a fost tradus prin respingere. 

„un silogism care stabilește enunţul contradictoriu“!0. În opusculul său, 
Respingerile sofistice, Aristotel descrie în detalii acest silogism pe care 
îl definește cam cu aceleași cuvinte, anume ca „un raţionament care 
contrazice concluzia dată“!!. 

Trebuie să înțelegem că un elenchos este un raționament, dat fiind 
că din anumite premise trage o concluzie cu necesitate ca orice ratio- 
nament; numai că îl depistăm ca având una dintre premise contrară 
premisei date și o concluzie care derivă, ea însăşi contrară concluziei 
date. Cu aceste rezerve, respingerea este un raționament, posibil în anu- 
mite condiţii și imposibil în altele!?; de unde rezultă că putem să-i găsim 
reguli. 

La prima vedere, străduinţa Stagiritului de a indica modalităţile 
unui raționament vicios pare lipsită de sens. Dar nu e vorba aici de un 
raționament vicios oarecare, ci de acel elenchos pe care anumiţi pseudo- 
înţelepţi caută să-l strecoare cu atâta zel în timpul disputelor filozofice 
spre a valorifica anumite teme ale lor. Or, un respondent cinstit trebuie 
să vegheze ca un astfel de raționament înșelător să nu-i fie impus de 
către întrebător, ceea ce înseamnă că el trebuie să înveţe să-l identifice 
şi să-l deosebească de simplele argumentări absurde şi lipsite de 
consistenţă, de care e prea uşor să nu ţinem seamă în cursul discuţiilor. 
Este nevoie să se considere că, mai mult decât de eroare, filozofii greci 
ai antichităţii au fost în situaţia de a se feri de adevărul aparent al unor 
propoziții care se găseau favorizate de faptul că se asemănau cu adevărul 
şi se pretau la impostură, practică la un moment dat destul de curentă. 
Şi era bine de știut că argumentele în aparenţă corecte aveau o anumită 
înfăţişare după care puteau fi identificate și depistate !?. 


10 Ibidem, 66 b. 

1! Respingerile, cap. 1, 165 a. 

12 De pildă, explică Aristotel în Analitica primă, cartea a Il-a, cap. 20, un atare 
raţionament e posibil (ca orice silogism) când una dintre premise e negativă; și imposibil 
(iarăşi ca orice silogism) când ambele premise sunt negative. Astfel: nici un om nu-i 
muritor; Callias e om; are concluzia: Callias nu e muritor. Dar: nici un om nu-i muritor; 
Grivei nu e om — nu comportă concluzie. 

13 Aristotel este astfel condus să trateze despre un al treilea fel de raționamente, 
celelalte două fiind, pe de o parte, silogismele propriu-zise și, pe de alta, silogismele cu 
premise numai probabile. — Avem în atenţia noastră faptul că criteriile care rezultă din 
aceste deosebiri nu pot fi reținute în cadrul retoricii; că aparțin prin urmare logicii de îndată 
ce deosebirile sunt luate în considerare. 

Respingerile (EXeyxa.) aristotelice corespund deci unei preocupări 
legitime de reglementare în domeniul logicii într-o epocă în care la Atena 
măsluirea adevărului devenise o artă, în tot cazul o îndeletnicire ren- 
tabilă!* prin care falsul dobândea o aparenţă de adevăr, chiar un aspect 
veridic, prin intermediul unei justificări logice pe care logicianul trebuia 
tocmai să o spulbere, arătând în ce constă paralogismul. 

În practica dialogului, sarcina — nu întotdeauna lesnicioasă — de 
a dovedi neveridicitatea argumentării întrebătorului îi revine respon- 
dentului. El trebuie să fie în prealabil lămurit asupra faptului că teza 
susținută împotriva lui este sofisticată pe baza unei premise false a 
raționamentului și că el urmează, pentru a învinge în dispută. să des- 
copere falsitatea acestei premise, sau, mai precis, să descopere care 
dintre cele două premise este în contradicţie cu premisa veritabilă şi în 
ce fel. i 

Prin opusculul său Respingerile sofistice, Aristotel deschide poarta 
pentru astfel de cercetări lămuritoare!5. După o introducere care cuprinde 
capitolele 1-3, el arată în mica sa lucrare (cap. 4) că premisele sotistice 
se împart în două grupe: a) cele care decurg din limbaj: b) cele materiale, 
din alte izvoare decât limbajul!S$. Sofismele datorate limbajului sunt ele 
însele de șase feluri: 1) echivocatia, întrebuințare a unui același termen 


M Sofiştii greci nu trebuie trataţi toti la fel, ca şi cum ar aparține, afară de unele 
excepţii neînsemnate, categoriei retrograde a unor pseudoînțelepti lipsiti de principii, care 
adunau bani, susținând tezele ceie mai absurde în folosul unor clienți ocazionali. Au fost 
printre ei dialecticieni distinși şi adepţi ai democraţiei, care au avut concepții ferme, 
progresiste pentru vremea în care au trăit, ne gândim în acest sens la Alkidamos. la 
Protagora, la Hippias, la Prodicos și alții. În genere, acești sufiști înaintați acordă o atenţie 
deosebită analizei termenilor și sforțarea lor este tocmai de a-i folosi în mod corect. Numai 
cu timpul, cam în secolul al IV-lea î. Hr., sofistica a degenerat într-un joc cu cuvintele, 
cultivând „arta“ de a înșela prin vorbe meșteşugite, pe acești sofişti decadenti avem a-i 
considera aici în mod exclusiv, alături de Aristotel. 

15 De notat că din premise false poate rezulta o concluzie nefalsă. Astfel: orice băț 
e filozof; Socrate e băț; Socrate e filozot. — Aristotel s-a arătat departe de a ignora şi 
de a neglija elementele unei atare conjugări; dar nu despre acest fapt este vorba în tratatul 
de faţă; ceea ce se combate nu e teza justă, ori de unde va fi rezultând, ci teza falsă 
sprijinită pe argumentări măsluite ce urmează să fie demascate, chiar atunci și mai ales 
când ele nu încalcă vreo regulă de construire şi de transformare logică a ideilor, când se 
dezvoltă corect, pornind însă de la judecăţi vicioase în ele însele. 

15 A se vedea totuși capitolul 10, începutul și nota nr. 154. 

în sensuri diferite; 2) amfibolia, echivoc ce se întinde la o propoziţie (nu 
la un termen); 3) compozitia, viciu prin care se iau, ca unitate, doi 
termeni ce trebuie separați; 4) diviziunea, procedeu sofistic care, 
dimpotrivă, desparte termeni ce trebuie puși împreună; 5) accentul, care 
prin schimbare poate provoca confuzii !7; 6) confuzia enunțării, care se 
dezvoltă identificând obiecte deosebite. Aceste diverse puncte sunt 
analizate în capitolul 4. 

Capitolul 5 este consacrat respingerilor din afara limbajului. 
Acestea, mai însemnate decât sofismele întemeiate pe jocurile de 
cuvinte, sunt în număr de şapte: 1) accidentul unui obiect este confundat 
cu un atribut constant al acelui lucru!ë; 2) sensul absolut se confundă cu 
sensul relativ!?; 3) prin ignoratio elenchi se ignoră natura obiectului în 
discuţie; 4) se procedează în cerc vicios; 5) se consideră că consecventul 
e în relaţie de reciprocitate cu antecedentul2; 6) recursul la o falsă cauză 
ascunde cauza adevărată, și 7) mai multe chestiuni sunt întrunite într-una 
singură. Toate aceste respingeri „din afară de vorbire“ nu au o valoare 
egală: ele sunt forme de ignorare a definiţiei obiectului cercetat și derivă 
din marele principiu al logicii aristotelice denumit ignoratio elenchi, 
adică sunt subordonate sofismului care ocupă locul trei în clasificarea 
de mai sus. 

Începând de la capitolul 16 şi până la urmă, Aristotel revine la toate 
aceste forme de respingere, în ansamblul lor sau în parte, şi indică 
metodele de a le ruina spre a-l doborî pe adversar, fie că acesta este 
sau nu conştient de falsitatea argumentării lui, de corectitudinea aparentă 
și formală a acesteia. 

Cei mai eminenti elinişti recunosc că textul Respingerilor sofistice 
este dintre cele mai grele, că traducerea-i este cu totul anevoioasă. Unul 
dintre ei, ]. Tricot, ne atrage atenţia că, după vederile chiar ale lui 


17 Aceeaşi situație cu accentul care se putea schimba prea uşor în grecește se 
întâlnește şi în limba română, dând prilej la confuzii, precum între copii (plural de la copil) 
și cOpii (plural de la copie). 

18 Se ştie că prin accident Aristotel desemnează un atribut care nu intră în esența 
subiectului și nici chiar în propriul său. 

9 Neființa se concepe în relaţie cu fiinţa, ca o negatie a acesteia; dar ea nu are o 
ființă absolută, ceea ce ar fi contradictoriu. 

20 Se consideră adică în mod fals că, dacă consecventul e în mod necesar legat 
de antecedent, apoi și antecedentul derivă cu necesitate din consecvent. 

Aristotel, această mică scriere se adresează în mod explicit unor auditori 
de la care autorul solicită totodată indulgență pentru lacunele prezentării 
logice (n€0o5oc) și gratitudine pentru înfăptuirea unei opere atât de noi. 
Căci Aristotel nu a găsit nici un model existent al unei asemenea 
probleme și al unei asemenea tratări în literatura filozofică a timpului 
sau mai veche, totul fiind o creaţie a sa proprie. 


DAN BĂDĂRĂU 


RESPINGERILE SOFISTICE 


1 


<Introducere. Scopul tratatului: diferența dintre silogism și 
sofism> 


Vom trata acum despre respingerile sofistice, sau despre 
respingerile care par a fi respingeri, dar în realitate sunt sofisme, nu 
respingeri!. Vom începe cu ceea ce, în ordinea naturală, se referă la 
principii?. 

! „Respingerea“ (EXeyxoc) este o varietate a silogismului, căreia Aristotel i-a 
consacrat un scurt capitol (20) în Analitica primă, cartea a II-a. În acel capitol, ca şi în 
capitolul de față, cum se va vedea mai jos, „respingerea“ este definită ca silogismul 
contradicţiei, în care concluzia contrazice teza adversarului sau teza contrazice concluzia 
adversarului. Fiind un fel de silogism, „respingerea“ trebuie să asculte de regulile 
silogismului. „Respingerea sofistică“ este un „raționament fals“ în sensul restrâns al 
cuvântului. Raționamentul fals în sensul larg este un raționament a cărui falsitate rezultă 
din falsitatea premiselor. „Respingerea sofistică“ este un raţionament aparent, așadar nu 
cste un raționament, fiindcă el nu respectă regulile „formale“ ale silogismului, chiar dacă 
premisele lui ar fi adevărate. 

2 Este vorba de aspectul general și sistematic al „respingerii sofistice“, aspect care 
constituie o teorie a sofismelor. Cum există o teorie a silogismului, tot așa există şi o teorie 
care sistematizează abaterile de la regulile silogismului, o teorie a sofismelor. În această 
lucrare, Aristotel întrebuințează şi termenul de „paralogism“ pentru a desemna sofismul. 
În Analitica secundă (1, 12) paralogismul este considerat ca un silogism, în care s-a 
strecurat o falsitate materială, de exemplu în geometrie, desenarea greşită a unei figuri. 
Chiar în fraza cu care începe acest tratat figurează termenul de paralogism, pe care noi 

Este evident că, printre raționamente, unele sunt cu adevărat 
raționamente, iar altele par să fie, fără să fie3. Ca în atâtea alte lucruri, 
aceasta se întâmplă și la argumente din cauza unei oarecare asemănări 
între adevărat și aparent. Astfel, printre oameni, unii au o bună stare 
corporală, iar alții au numai aparenţa ei, umflându-se în pene şi 
împopoţonându-se, cum fac triburile“ cu victimele lor ce urmează să fie 
sacrificate. Unii oameni sunt frumoși prin frumuseţea lor, iar alții au 
numai aparența frumuseţii, datorită podoabelor. Şi la ființele neînsuflețite 
se observă același lucru, căci unele dintre ele sunt argint adevărat sau 
aur adevărat, iar altele nu sunt adevărate, ci numai apar așa simţurilor 
noastre; astfel, lucrurile făcute din litargă5 și cositor par să fie de argint, 
iar cele făcute dintr-un metal galben par să fie de aur. 

Tot aşa, raționamentul și respingerea€ sunt uneori autentice, alteori 
nu sunt, deși neexperienței îi apar autentice, căci cei neexperimentați 
obţin despre lucruri o vedere oarecum de la distanță. Raționamentul, 
date fiind anumite premise, trage cu necesitate o concluzie, alta decât 
premisele din chiar aceste premise”. Respingerea este un raționament 
care contrazice concluzia dată$. Unele respingeri” nu procedează așa 


l-am tradus prin sofism. Vom întrebuința în traducerea noastră cu precădere termenul 
de paralogism, deși în textul grec se întâlnește şi termenul de „sofistic“. 

3 Sunt „cu adevărat silogisme“, nu „silogismele adevărate“, acele silogisme care 
sunt formal ireproșabile, deși premisele lor sunt material false. De aceste silogisme care 
conchid adevărul din premise false s-a ocupat pe larg Analitica primă 11, 2—4. Sofismul 
sau paralogismul sunt silogisme numai în aparenţă, fiindcă, uneori neintenționat, păcătuiesc 
împotriva regulilor silogisticii. 

4 Triburile Atenei se luau la întrecere în a oferi ca victime pentru sacrificii ființele 
(animalele, plantele) cele mai arătoase, cel puțin în aparenţă. 

5 Un oxid al plumbului, care dă un luciu argintiu. 

6 Textul întrebuințează pentru raționament termenul de „silogism“. Cum vedem, 
şi aici Aristotel înțelege să deosebească raționamentul (silogismul) în genere de un anumit 
fel de raționament, aplicat în Dialectică, de „respingere“. 

7 Se repetă aproape la fel definiția dată silogismului la începutul Analiticii prime 
(I, 1,24 b) şi la începutul Topicii (|, 1, 100 a), ceea ce poate pleda pentru independența 
acestui mic tratat față de Topica. 

8 „Respingerea“ este silogismul care contrazice concluzia adversarului; ea 
presupune deci două concluzii „contrare“ (în sensul general care cuprinde contrarietatea 
și contradicţia). Ca orice silogism, „respingerea“ poate avea sau amândouă premisele 
afirmative sau numai una, cealaltă fiind negativă. 

9 Cele sofistice. Unii traducători întrebuințează în loc de „unele respingeri“ termenul 
„sofiștii““, care nu figurează în text, dar care poate fi subînțeles. 

în realitate, ci par să procedeze așa, din mai multe motive. Unul dintre 
motive, cel mai natural și cel mai obișnuit, este acel care ţine de 
întrebuinţarea cuvintelor!0. Fiindcă într-o discuţie nu este posibil ca să 
aducem lucrurile înseși, ci trebuie să ne folosim, în locul lor, de cuvintele 
care le simbolizează, noi credem că ceea ce este valabil pentru cuvinte | 
este valabil și pentru lucruri unde se întrebuinţează pietricele, ca în 
calcule!!. Dar în acest caz, nu există asemănare, căci cuvintele sunt în 
număr finit, ca și multimea noțiunilor!?, în timp ce lucrurile sunt 
nenumărate. De aceea, aceeași noțiune și același cuvânt trebuie să 
desemneze mai multe lucruri. Intocmai cum, în exemplul de mai sus, 
cei care nu au uşurinţă în mânuirea pietricelelor la facerea calculului 
sunt înșelaţi de cei mai îndemânatici, tot așa și la argumente. Cei ce 
nu cunosc puterea de semnificaţie a numelor!? fac paralogisme!f, fie 
discutând ei înşişi, fie ascultând pe alţii. Din acest motiv, precum și din 
altele care vor fi numite mai târziu, există raționamente și respingeri 
care sunt aparente, nu reale. 

Fiindcă există oameni ” care preţuiesc mai mult să pară înţelepţi 
decât să fie (căci înțelepciunea sofistică este numai aparentă, nu reală, 


15 


10 De la început, Aristotel ține să sublinieze rolul pe care îl are limbajul în sofisme. 
Mai târziu, va preciza că în structura sofismelor intră şi alte motive „în afara limbajului“. 

11 Aristotel compară cuvintele cu pietricelele întrebuințate pe atunci ca mijloc 
concret de a socoti, de a număra. Termenul de „calcul“ vine de la calculus (piatră, 
pietricică), prin care se exprima și votul. Comparația dintre cuvinte și pietricelele 
numărătoarei nu este întru totul potrivită. Fiecare pietricică corespunde unui singur lucru, 
ceea ce nu se poate spune despre cuvinte și noţiuni. 

12 Termenul grec este acel cu numeroase sensuri, dar tipic pentru gândirea greacă, 
de Jogos. Unii traduc acest termen prin „definiție“, alții (de exemplu, W A. Pickard- 
Cambridge) în traducerea de la Oxford, sub conducerea lui W. D. Ross, prin acel de 
„formulă“, ceea ce este foarte vag. Ținând seama de legarea lui „logos“ de termenul 
„cuvânt“, „nume“ (6voua), credem că este mai potrivit a vorbi de „cuvinte“ şi „noțiuni“ 
căci A6yoc are și sensul de noțiune, judecata fiind X6yos àånopavtıkós (declaraţie, 
enuntare), iar raționamentul este un ovħħoytopóg , adică o unire de noțiuni. De altminteri. 
nu există nici o deosebire apreciabilă între noţiune și definiţie. Definiţia este totdeauna 
o determinare a noțiunii. 

B Lucrurile numeric infinite sunt desemnate prin cuvinte numeric finite. Se 
întâmplă chiar ca un cuvânt să desemneze nu numai infinite lucruri de același gen, ci de 
genuri diferite, ca în cazul termenilor echivoci (omonimi), ca de exemplu „cocoș“ înseam- 
nă și masculul găinii, și o plantă, și ciocănelul puștii etc. În textul grec „puterea de semni- 
ficaţie a cuvintelor“ este desemnată prin î) Tâv 6vouăTwv 5Uvapic = „puterea numelor“. 

14 „A face paralogisme“ sau „sofisme“ (mapahoyitew). 

15 După Aristotel, aceşti oameni sînt sotiştii care se mulțumesc să pară înţelepţi 
(00q071jc), fiindcă sînt doritori de a cîştiga bani (xpnuarLo'ric). 

iar sofistul — omul care câștigă bani de pe urma unei înțelepciuni 
aparente, nu reale), este evident că unor astfel de oameni le convine în 
chip necesar să pară că îndeplinesc sarcinile înțelepciunii, decât să le 
îndeplinească cu adevărat, fără a părea. Acum, pentru a compara pe unul 
cu altul!6, este, în orice lucru, sarcina celui care a dobândit știința de a 
nu spune nimic mincinos despre lucrurile pe care le cunoaște și de a-l 
demasca pe acel care minte. Din aceste două sarcini meritorii, una constă 
în a fi în stare de a da explicaţia lucrurilor, iar cealaltă, de a fi în stare 
să o apreciem la alţii!7. Deci acei care vor să-şi asume rolul de sofist 
trebuie să caute argumente de genul celor de care vorbirăm, căci ele le 
vor fi de folos, deoarece o astfel de capacitate îi va face să pară înţelepţi, 
ceea ce tocmai ei își propun să obțină. 

Este evident deci că există un astfel de gen de argumente şi că acei 
pe care îi numim sofiști năzuiesc să obțină această capacitate. Acum 
vrem să expunem câte feluri de argumente sofistice sunt, din ce număr 
de elemente este constituită această capacitate, câte părți are această 
cercetare, în sfârşit, orice alți factori care constituie această artă. 


2 
<Cele patru specii de argumente ale discuției> 


Există patru feluri de argumente în discuţii: didactice, dialectice, 
peirastice și eristice!9. Argumentele didactice sunt acele care raționează 
pornind de la principiile proprii oricărei științe de învăţat, nu de la 


16 Pune față în faţă pe filozof (adevăratul înţelept) şi pe sofist (falsul înțelept). 
Portretele sunt voit exagerate pentru a face tipic contrastul dintre unul și altul. 

1? Aristotel determină, pe scurt, cele două mari sarcini ale filozofului: a explica 
lumea și a aprecia just conduita și declaraţiile oamenilor. Fraza poate fi interpretată şi în 
alt sens: filozoful poate să dovedească adevărul propriu și să respingă eroarea altuia, 
provocând astfel pe cel ce răspunde să-și apere punctul său de vedere. Cele două sarcini 
sunt deci să evite eroarea în explicaţiile proprii şi să dea în vileag eroarea celorlalți. 

18 Sofistul va căuta numai aparenţa celor două sarcini: să dovedească aparent 
afirmaţiile sale și să respingă aparent afirmaţiile altora. El va face din eroarea sa un adevăr 
şi din adevărul altuia — o eroare. Pentru a obține această capacitate (Sivas — dynamis), 
sofistul va căuta să-şi procure argumente de un gen potrivit intentiilor sale. Scopul tratatului 
de față este să stabilească profilul acestor argumente, să enumere tipurile de paralogisme. 

19 Această clasificare cuprinde toate metodele de „discuție“, de expunere verbală. 
Argumentele „didactice“ formează o grupă aparte. Până acum ele erau opuse discuţiei 

opiniile respondentului (căci cel care învaţă trebuie să considere cele 
auzite ca adevărate). Argumentele dialectice sunt acele care raționează 
pornind de la premise probabile și ajungând la contradictoria tezei 
inițiale. Argumentele peirastice sunt acele care raţionează pornind de la 
premisele acceptate de respondent şi pe care cu necesitate trebuie să le 
cunoască acel care pretinde că posedă știința (în ce fel, s-a definit în altă 
parte)20. Argumentele eristice sunt acele care raționează sau par că 
raționează pornind de la premise care par probabile, dar nu sunt 
probabile. În ce priveşte argumentele apodictice s-a vorbit în Analitic?!, 
iar despre argumentele dialectice și peirastice s-a tratat în altă parte. 
Vom vorbi aici despre argumentele agonistice și eristice22. 


3 
<Cele cinci scopuri ale argumentării eristice sau sofistice> 


Trebuie mai întâi să ne dăm seama câte scopuri urmăresc acei 
care discută ca luptători şi ca rivali. Scopurile sunt cinci: respingerea, 
falsitatea, paradoxul, solecismul și al cincilea — momirea respondentului 


propriu-zise. Învățătorul expune știința, elevul o primeşte ca adevărată. Discuţia în sensul 
propriu al cuvântului înglobează celelalte trei tipuri de argumente: argumentele dialectice 
sunt acele care au ca punct de plecare premise probabile şi ca rezultat o concluzie în 
contradicţie cu teza dată. Argumentele peirastice sau de examinare, de critică (neîpa), au 
ca punct de plecare premisele acordate ca adevărate de respondent, nu de oricine, şi ca 
scop examinarea lor de către întrebător. Peirastica este a doua mare sarcină a dialecticii: 
este examenul, critica opiniilor probabile. Peirastica este un „exercițiu“ necesar al gândirii. 
Argumentele eristice sunt acele care pornesc de la premise ce par a fi probabile, dar nu 
sunt. Expunerea ce urmează definește fiecare gen de argumente. Se va vedea că Aristotel 
nu deosebește aici argumentele sofistice de argumentele eristice. 

20 În Topica VIII, 5, 159 a, unde se vorbeşte de argumentele care au drept scop 
exerciţiul şi examinarea. 

21 Cum se vede, acest scurt capitol rezumă toate temele logicii aristotelice. 
Analiticile au cercetat argumentele apodictice, demonstrative, care presupun un raport de 
învăţare între predarea unei ştiinţe (didaskalia) şi însușirea ei (mathesis). Topica are ca 
obiect argumentele dialectice și cele peirastice, de examinare, de critică. 

22 Deosebirea dintre argumentele agonistice, adică de dragul luptei (ŭywv) şi 
victoriei, și cele eristice, sau de dragul disputei și rivalităţii va fi cercetată mai jos în 
capitolul 11. 

spre pură vorbărie, adică constrângerea lui de a spune de mai multe ori 
același lucru23. În toate aceste cazuri, aceasta înseamnă a produce 
aparenţa lor, nu realitatea. Prin aceste scopuri, ei urmăresc în primul 
rând să dea aparenţa că au respins pe respondent; în al doilea rând, să 
arate că el a spus o falsitate; în al treilea rând, că l-au silit să recurgă 
la paradox; în al patrulea rând, că l-au silit să facă un solecism (adică 
respondentul, ca urmare a argumentării, este determinat să întrebuințeze 
barbarisme); în cele din urmă, că l-au făcut să repete același lucru de 
mai multe ori. 


4 


<Primul scop: respingerea. Două feluri de respingeri: de limbaj 
și în afară de limbaj. Respingerile de limbaj 


Există două feluri de a respinge?*: unele se sprijină pe limbaj, 
celelalte se sprijină pe ceva în afară de limbaj. Mijloacele de a produce 
iluzia unei respingeri sprijinită pe limbaj sunt în număr de șase: omo- 
nimia, amfibolia, compoziţia, diviziunea, accentul?5, forma expresiei26. 


23 În capitolul precedent s-a definit argumentarea sofistică; în acest capitol se arată 
cele cinci scopuri ale sofisticii: a) respingerea aparentă a respondentului, scopul principal 
al sofisticii; b) falsitatea, adică descoperirea la respondent a unei falsităţi secundare, nu 
principale; c) constrângerea respondentului de a face afirmaţii paradoxale, ridicole, 
procedeu de care s-a servit uneori și Platon, mai ales împotriva sotiștilor pentru a-i 
compromite prin propriile lor stratageme; d) solecismele sunt greșelile de limbaj, 
întrebuințarea barbarismelor (Bapfapouds), la drept vorbind, arătarea că respondentul 
a comis un solecism, deși în realitate nu s-a făcut vinovat de aşa ceva; e) în sfârşit, sileşte 
pe respondent să repete acelaşi cuvânt, deci să cadă în păcatul vorbăriei, al tautologiei. 

2 Primul şi principalul scop, respingerea, este îndelung cercetat în opt capitole (4-11), 
celelalte patru scopuri sunt studiate mai sumar în capitolele 12-14. Obiectul tuturor acestor 
capitole este cunoașterea mijloacelor prin care sunt atinse cele cinci scopuri. Mijloacele sunt 
două; ele determină cele două specii de sofisme, după cum sotismul se sprijină pe forma 
limbajului (mapă 1v X€&w, in dictione), sau se sprijină pe materia exprimată, pe ceva, „în 
afară de limbaj“ (€îw tc Neewc, extra dictionem). Prima specie de sofisme se 
subîmparte în şase subspecii (cap. 4), a doua — în șapte subspecii (cap. 5-11). 

25 Prin accent (npoowâia) se întelege orice accentuare a limbajului (aspirație, accent 
prozodic al silabelor, apostrof etc.) 

26 Vom înșira termenii grecești şi latini ai sofismelor sau paralogismelor (fallacia ver- 
bale): a) napă Thy Suwvupiav (aequivocatio), b) napà Tùy Guqiohiav (amfibologia); 

Că acesta este numărul mijloacelor arătate aici prin care nu izbutim să 
redăm același lucru prin același nume sau noţiune, putem dovedi prin 
metoda inductivă sau prin metoda silogistică (sau pe orice altă cale)?7. 
Argumente de felul următor ţin de omonimie?&: „cei care știu învaţă, 
căci cei ce cunosc literele învaţă literele dictate lor“. În adevăr, termenul 
„a învăţa“ este echivoc, căci o dată înseamnă „a înțelege“ folosind 
ştiinţa, iar altă dată „a dobândi o știință“2?. Alt exemplu: „relele sunt 
bunuri, căci ceea ce trebuie să fie este un bine, iar relele trebuie să fie“30. 
În adevăr, termenul „trebuie să fie“ are două înțelesuri: înseamnă ceea 
ce este necesar, cum se întâmplă adesea cu relele (căci un rău oarecare 
este necesar), pe de altă parte, noi spunem și despre bunuri că trebuie să 
fie. Alt exemplu, în sfârşit: „acelaşi om totodată șade și stă în picioare, 
totodată este bolnav și sănătos“, căci acel care s-a ridicat stă în picioare 
şi acel care s-a însănătoșit este sănătos. Dar s-a ridicat acel care ședea, 
iar acel care s-a însănătoșit este bolnavul. Expresia, „omul bolnav face 
sau suferă ceva“ nu are un sens unic, ci înseamnă când „omul care acum 
este bolnav sau şade“, când „omul care a fost bolnav mai înainte“. 
Desigur, omul care s-a însănătoșit era omul bolnav, acel care, în același 
timp, era cu adevărat bolnav, dar omul care este sănătos nu este bolnav 
„ în același timp. El este omul bolnav în același timp. El este omul bolnav, 
dar nu acel care este bolnav acum, ci acel care a fost bolnav?l. 


c) mapă iv ovvBecw (compositio); d) mapă Tîv Giaipeotwv (diviziunea); e) napă 
Tùy npoowõiav (accentus); f) mapă to oxâna Tic Nefewc (figura dictionis). 

21 Că sofismele de limbaj se reduc numai la aceste şase se poate dovedi silogistic, 
deductiv, dar şi inductiv — Aristotel adaugă neprecis „sau pe orice altă cale“. Singura 
dovadă reală este acea inductivă: orice sofism verbal poate fi subsumat unuia din cele şase 
sofisme. 

28 „Omonimia“ este întrebuințarea „aceluiași cuvânt“, aşadar este echivocul, pentru 
lucruri diferite. 

29 Termenul „a învăța“ (navOăveuv) este echivoc: el înseamnă și a imprima ceva 
în memoric, a dobândi o cunoștință și a înțelege ceea ce a reținut memoria. După 
comentariul lui Alexandros din Afrodisias, Aristotel face aluzie la sofismul denunțat de 
Platon în dialogul Euthydemos (275 d etc.) Euthydemos întreabă pe Kleinos: „cine învaţă 
oare, cel inteligent sau cel prost?*, (Platon, Opere, III, Editura Științifică și Enciclopedică 
1978, trad., lămuriri preliminare şi note de Gabriel Liiceanu, n.red.). 

W Echivocul stă în dublul sens al termenului „trebuie“; sensul fizic și sensul moral. 
Numai „trebuie moral“, datoria este un bine, nu și necesitatea fizică, de fapt. 

A Echivocul din „cel ce şade“ sau „aşezatul“ şi „bolnavul' este că ne putem referi 
sau la o situaţie, la o calitate (a şedea, a fi bolnav, adică la şedere, la boală), sau la persoana 

Exemplele ce urmează țin de amfibolies?: „doresc prinderea mea 
a inamicului“33 , sau o alta: „nu trebuie să existe o cunoaștere a ceea ce se 
cunoaște?“ În adevăr, în această întrebare, cunoașterea poate fi raportată 
la subiectul cunoscător ca şi la obiectul cunoscut34. De asemenea: „nu 
trebuie să existe o vedere a ceea ce cineva vede? Vedem coloana, deci 
coloana are vedere“35. Sau alta: „ceea ce zici că este, zici oare că eşti 
aceasta? Tu zici că piatra este, deci tu zici că ești o piatră““36, Sau: „nu 


a 


s-ar putea oare vorbi tăcutele?“*, căci „a vorbi tăcutele“ înseamnă și că cel 
care vorbește tace, dar şi că el vorbește despre cele tăcute”7. 


Există trei feluri de a argumenta prin omonimie și amfibolie: unul, 
când propoziţia sau numele3, în sens propriu, are mai multe sensuri, 


care șade sau este bolnavă. Cel care adineauri şedea poate acum să stea în picioare, iar cel 
bolnav — să fie sănătos, dar a şedea nu va fi niciodată totodată a sta în picioare, și a fi 
bolnav nu va fi niciodată totodată a fi sănătos. Sofistul poate juca pe cele două sensuri 
și de aceea poate respinge un răspuns care se sprijină pe unul din sensuri, argumentând 
prin celălalt sens. 

32 Amfibologia sau ambiguitatea propoziției este tot un fel de echivoc, de 
omonimie, numai că nu se referă la un termen (nume), ci la o propoziție sau frază. Fraza 
are deci diferite sensuri, după cum termenul se referă la lucruri diferite. Putem întrebuința 
termenul grec „amfibolie“ sau cel latin „amfibologie“. 

33 Ambiguitatea constă într-o anumită aşezare a cuvintelor în propoziţie și, firește, 
în posibilităţile de exprimare a ambiguităţii într-o limbă mai mult decât în alta. Limbile 
greacă și latină se pretează mai ușor la ambiguităţi. Dar și propoziţia „doresc prinderea 
mea a inamicului“ are sensul dublu: „prinderea mea de către inamic“ și „prinderea 
inamicului de către mine“. 

34 Mai greu de tradus este amfibolia aceasta, fiindcă „cunoaște“ (yivuoxe.) are 
și sensul „cunoaște ceva“ și „el cunoaște“, deci se raportă şi la obiectul cunoscut și la 
subiectul cunoscător. 

35 Ambiguitatea aceasta este un simplu joc de cuvinte. Coloana pe care o văd este 
o vedere, adică o vedere a coloanei. „Vederea coloanei“ are două sensuri, unul propriu: 
văd coloana, și altul impropriu, sofistic: „coloana este o vedere“ sau „are o vedere“. 
„Vederea coloanei“ este sau un genitiv subiectiv (coloana are vederea) sau un genitiv 
obiectiv (coloana este o vedere a mea). : 

36 Ambiguitatea este aproape intraductibilă. Termenul eivat (a fi) rămâne același 
și în prima propoziţie: „ceea ce zici că este“ și în a doua: „zici oare că ești aceasta?“ 

37 „A vorbi tăcutele“ (Tò oiyâvra X&yeiw), expresie ce se găsește în același dialog 
platonic antisofistic, Euthydemos, are două sensuri, după cum „tăcutele“ este subiect 
sau complementul predicatului. „A vorbi tăcutele“ înseamnă și o absurditate, anume că 
ceea ce tace vorbește, dar și că se poate vorbi de lucruri, care ele înseie tac. Este posibilă 
și o altă interpretare: „tăcutul ca persoană poate vorbi, dar și vorbirea sa, ca ceva 
+mpersonal, poate fi tratată ca ceva tăcut“. Preferăm prima interpretare. 

38 Propozitia (X6yoc), numele (voua), cuvântul. 


554 


RESPINGERILE SOFISTICE 4, 166 a 


astfel ca vultur și câine”, un alt fel, când din obișnuință întrebuințăm 
astfel de propoziții“ și de nume; al treilea, când cuvintele legate au mai 
multe sensuri, dar nelegate au un singur sens, de exemplu, „știința 
literelor“. Fiecare din aceste nume poate avea un singur sens, acel de 
„Știință“ și de „litere“, pe când legate pot avea mai multe sensuri, fie că 
literele înseși au o ştiinţă, fie că cineva are o știință a literelor’, 

Omonimia și amfibolia se sprijină pe aceste feluri de vorbire. Pe 
compoziţie se sprijină următoarele exemple: „este posibil ca cel ce șade 
să meargă și cel care nu scrie să scrie“. Căci nu înseamnă același lucru 
dacă spunem în diviziune sau în compoziţie că este posibil ca cel care 
şade să meargă [și cel care nu scrie să scrie]. Tot așa, dacă compunem 
aceste cuvinte: „cel care nu scrie, scrie“, sensul lor este atunci că cineva 
are capacitatea de a scrie, nescriind; dimpotrivă, dacă nu le compunem, 
fraza are sensul că cel care nu scrie are totuși capacitatea de a scrie+?. 
Un alt exemplu: „cine ştie literele acum, le-a învăţat“45. În sfârșit: „cine 
poate purta un lucru, poate purta mai multe“4€. 

Pe diviziune se sprijină propoziţiile că „cinci care este compus din 
doi și trei este pereche şi nepereche, iar ceva ce este mai mare este egal 
cu acel pe care îl întrece, căci el este tot aşa de mare, dar și ceva mai 
mult decât el“45. Căci aceeași propoziţie nu înseamnă același lucru dacă 


39 Termenul grec âerdc are mai multe sensuri: a) vultur; b) un fel de peşte de mare 
(calcanul); c) coama casei, frontonul unui edificiu, dar înseamnă şi o constelație, cum 
înseamnă și câinele (kvuwv). 

40 Al doilea fel este acel în care ambiguitatea și echivocul rezultă nu din uzul curent 
al vorbirii, ci dintr-o obișnuință a unora din oameni, care iau cuvintele în sens metaforic, 
impropriu. 

41 Această ambiguitate este elementară. Toate aceste feluri de ambiguităţi se găsesc 
în dialogul platonic Euthydemos. 

42 Sofismul sprijini pe „compoziția“ (ojvBco:d) cuvintelor, în loc de „divizarea“ 
lor, este, de asemenea, un joc de cuvinte. Nimeni nu poate merge șezând, afară numai dacă 
nu este într-un vehicu! (trăsură, de exemplu), dar cel care acum șade are capacitatea de a 
merge. 

43 Sofismul stă în compozitia propoziției prin cuvântul „acum“. Una este a şti literele 
acum şi alta este a le învăța acum. Căci cine le știe acum nu e necesar să le înveţe acum. 

4 Sofismul rezultă aici nu din însăși compoziţia, ci din lipsa de a compune corect 
și complet propoziția. Cine poartă succesiv, de mai multe ori, o greutate, nu înseamnă 
că poale purta o singură dată toate acele greutăți. 

o luăm divizată şi compusă. De exemplu: „te-am făcut sclav odinioară 
liber“46, şi: „divinul Ahile a lăsat din oameni cincizeci o sută“. 

Un argument sprijinit pe accentuare nu poate fi ușor întrebuințat 
în discuţiile verbale, ci numai în cele scrise şi în poeziet8. De exemplu, 
unii corectează pe Homer împotriva celor care obiectează lipsa de sens 
a versului: Tó pèv o karamuierai 6uBpu%9. Ei corectează prin 
schimbarea accentului, din circumflex în accent ascuţit. Tot așa pentru 
a corecta greutatea din pasajul referitor la visul lui Agamemnon, ei susțin 
că nu Zeus a spus: „îi dăruim împlinirea rugăciunii“, ci a însărcinat pe 
zeul visului de a i-o dăruis0. Aceste exemple se sprijină pe accentuare. 

Argumente produse de forma limbajului sunt acele în care lucruri 
deosebite în realitate sunt exprimate prin aceeași formă, de exemplu, 
masculinul ca feminin, sau neutrul ca primul sau al doilea, sau tot așa 
calitatea ca o cantitate, sau, invers, activul ca pasiv sau starea ca o 
activitate, și tot așa mai departe, potrivit diviziunilor făcute mai înaintes. 


45 Spre deosebire de compoziţie, diviziunea aplică la părţi ceea ce este valabil pentru 
întreg. Așa, de exemplu, 5 este un număr nepereche, dar dacă îl dividem în 2 şi 3, cum 
2 este pereche şi 3 nepereche, ar urma ca 5 să fie totodată pereche şi nepereche. 

46 După cum divizăm cuvintele, propoziţia poate avea două sensuri opuse: „te-am 
făcut, sclav odinioară, liber“, deci din sclav te-am făcut liber, dar şi „te-am făcut sclav, 
odinioară liber“ deci din om liber te-am făcut sclav. 

4 Fraza poate avea două înţelesuri după cum este luată în sensul absurd că Ahile 
a lăsat 100 de oameni din 50, sau în sens veridic, că a lăsat 50 din 100. 

48 În limba greacă, semnele prozodice (aspirație, accente propriu-zise etc .) au fost 
întrebuințate târziu în scris. Pronuntarea ținea seama de ele, așa încât confuzia sofistică, 
datorită accentuării, se făcea mai greu în discuţiile verbale, deşi nici în acestea nu era deloc 
exclusă, mai ales la recitarea versurilor. 

49 Vers din Iliada, cântul XXIII, versul 328: „acolo unde este putrezit de ploaie“. 
Potrivit informaţiei lui Aristotel în Poetica, 25, 1461 a, corectura a tost propusă de Hippias 
din Thasos şi consta în înlocuirea lui où (spirit aspru şi accent circumflex) care este un 
adverb, genitiv singular de la pronumele demonstrativ őç , având sensul de „acolo unde“, 
„în ce loc“, cu negativul ov (spirit lin, fără accent), care înseamnă nu, versiune acceptată 
în genere. 

50 Nuanţa este greu de tradus, fiindcă se fundează pe deosebirea dintre 5i5opey 
(indicativul prezent, persoana întîi plural = îi dăruim) și 6.66uev (infinitivul ionian = a-i 
dărui). În primul caz, Zeus însuși a dat, în cazul al doilea el a dat ordine visului. Referința 
este tot la Iliada, dar la un vers încă neprecizat, fiindcă pot fi invocate două pasaje. 

51 Deşi se vorbește de categorii, referința nu este la tratatul despre Categorii, ci 
la Topica 1, 9, unde se tratează raportul dintre categorii (predicamente) și predicabili. 
Aristotel relevă uşurinţa cu care sofistica poate confunda categoriile. 

Căci este posibil ca ceea ce nu aparține categoriei de acțiune să fie 
exprimat printr-un cuvânt care aparţine acestei categorii. Astfel, expresia 
„a se ține bine“? are aceeaşi formă ca și „a tăia“ și „a construi“ și totuşi 
primul verb exprimă o calitate, o anumită dispoziţie, în timp ce celelalte 
două exprimă o anumită acţiune. 

Același lucru este valabil pentru toate celelalte cazuri de felul 
acesta. 

Respingerile sprijinite pe limbaj rezultă din aceste puncte de 
vedere. În ce priveşte paralogismele din afara limba jului există 7 spe- 
ciis%: prima se sprijină pe accident, a doua se sprijină pe faptul că o 
expresie este luată în sens absolut sau că nu este luată în sens absolut, 
ci într-un anumit raport, ţinând seama de timp, sau de loc, sau de relaţie; 
a treia se sprijină pe ignorarea respingerii; a patra, pe consecvent; a 
cincea, pe postularea principiului; a șasea, pe faptul că se ia drept cauză 
ceea ce nu este cauză; a șaptea, pe reunirea mai multor chestiuni într-una 
singură. 


5 
<Respingerile în afara limbajului> 


Paralogismele care se sprijină pe acciden®4 se întâmplă ori de câte 
ori credem că un atribut aparţine lucrului tot așa ca și accidentului. 


52,A-și îngriji de sănătate“ (úyraíverv). Și de data aceasta sofismul se bazează 
pe echivoc, dar pe un echivoc ce rezultă din formele limbajului. Problema sofismelor 
produse de „forma limbajului“ (fallacia figurae dictionis) este mult mai importantă. 
Aristotel revine asupra ei cu mai multe exemple în capitolul 22, destul de dezvoltat, în 
care se soluţionează această specie de sofisme. 

55 Aristotel rezumă cele şapte specii de sofisme produse „în afara limbajului“, adică 
din confuzii în ce privește conținutul sau materia limbajului. Sofismele „materiale“ sunt 
următoarele: 1) mapă 18 ouufefinkdc, accidentul; 2)mapă Tò ânhâc îi uù âmhâc, dă 
Tý, a dicto secundum quid ad dictum simpliciter; 3) napă tùv To €heyxov ăyvoiav, 
ignoratio elenchi; 4) napă 16 tv dpxii haufăvew, petitio principii; 5) napă Tò 
énópevov, fallacia consequentis; 6) napă TÒ pù airwv wc airtov, non causa pro causa; 
7) mapă TÒ Tà mhelw tpuriuara čv mnoteîv, fallacia plurium interrogationum ut unius. 

54 Prin „accident“ se înțelege aici orice determinare care aparține unei substanțe 
individuale, fie esenţială, fie accidentală, în sens propriu. Interesantă nu este deosebirea 


557 


167 a 


ARISTOTEL 


Deoarece unul și același lucru are mai multe accidente, nu este necesar 
ca toate aceleași atribute care aparţin predicatului unui lucru să aparțină 
şi subiectului său. De exemplu, „dacă Coriscos este altceva decât om, 
el va fi altceva decât el însuși. Dar el este un om“55. Sau un alt exemplu: 
„dacă Coriscos este altceva decât Socrate, iar Socrate este un om, atunci, 
cum spun sofiștii, s-a concedat că el nu este om; fiindcă s-a întâmplat5$ 
că ființa faţă de care s-a zis că Coriscos este altul este un om“S7. 
Paralogismele care se sprijină pe împrejurarea că un termen este 
luat sau în sens absolut, sau în sens relativ, nu însă în sens propriu, se 
manifestă ori de câte ori un termen particular este luat ca absoluts8. 
Astfel, de exemplu, în raționamentul: „dacă nefiinta este obiect de opinie 
atunci nefiinta este“*59. Căci nu este același lucru a fi ceva și a fi în chip 
absolut. Sau alt exemplu: „ceea ce este nu este, dacă nu este o anumită 
fiinţă, de exemplu, om“. Căci nu este același lucru a nu fi un anumit 
lucru și a nu fi în chip absolut%. Se pare că este același lucru, din cauza 
înrudirii de expresie și fiindcă este o mică deosebire între „a fi ceva“ 
şi „a fi“ în chip absolut și între „a nu fi ceva“ şi „a nu fi“ în chip absolut. 
Tot așa se prezintă lucrurile dacă argumentele se sprijină pe confuzia 


dintre esență şi accident, ci dintre substanţa individuală şi toate atributele sale. Sofismul 
constă în a atribui subiectului ceea ce este valabil numai despre determinările lui, despre 
predicatele lui, ca și viceversa. 

55 Dacă Coriscos se deosebeşte de om, se deosebește şi de sine, cu alte cuvinte 
omul este un atribui al lui Coriscos, iar „el însuși“, individul, este o modificare a atributului 
om. Dacă Coriscos nu este identic cu omul în genere, atunci el nu este identic nici cu sine. 
Eroarea este de a atribui subiectului ceea ce este valabil numai despre om (atributul). 
Individul este deosebit de om, dar nu este deosebit de Coriscos, care este un individ. 

56 ovpBefnkeva. = accidit, accident în sens general. 

57 Aceeași confuzie ca mai sus: individul, ca aparținând omului (predicatului), 
nu este deosebit de om, dar Coriscos, ca individ, este deosebit de Socrate, tot ca individ, 
deci Coriscos nu este om, fiindcă individul este legat de om, iar indivizii se deosebesc. 

58 Sofismul confundării relativului (secundum quid) cu absolutul (simpliciter). 

59 Confuzia sofistică este, de data această, între copula „a fi“, care exprimă o 
relativitate, o legătură, şi „a fi“ existenţial, al cărui sens este oarecum absolut, 
necondiționat, „simplu“. 

S0 A spune că un lucru nu există, fiindcă nu este cutare lucru, înseamnă, de 
asemenea, a confunda relativul cu absolutul. Deosebirea verbală mică între „a fi ceva“ 
şi „a fi“ ne dezvăluie că şi sofismele „materiale“, „în afară de limbaj“, nu sunt independente 
de sofismele produse de limbaj. Fără complicitatea limbajului nici un sofism nu este 
posibil. 

dintre relativ și absolut. De exemplu: „dacă un indian este negru peste 
tot, dar nu în ce priveşte dinţii, ar urma să fie alb și non-alb“S1. Sau dacă 
el are două atribute într-o anumită privinţă, ar trebui, după spusele lor, 
ca contrarii să-i aparţină în același timp. Oricine poate recunoaște uşor, 
în unele cazuri, astfel de paralogisme. De exemplu, să presupunem că 
s-a admis că etiopianul este negru și se pune întrebarea dacă el este alb 
la dinţi. Dacă el este alb în această privință, sofistul ar putea să creadă 
că a ajuns la capătul întrebărilor, fiindcă el a dovedit silogistic că 
etiopianul este totodată negru și non-negru. În alte cazuri, dimpotrivă, 
adeseori paralogismele trec neobservate, anume în cazurile în care, ori 
de câte ori ceva este enunțat în sens relativ despre un lucru, ar părea 
că rezultă sensul absolut, precum şi în cazurile în care nu se constată 
ușor care dintre contrari este valabil în sens propriu$2. Această stare 
de lucruri se ivește acolo unde opușii aparțin deopotrivă subiectului. 
În adevăr, în aceste cazuri se pare că trebuie să concedăm în chip absolut 
sau că amândouă'atributele aparţin, în același timp, subiectului, sau că 
nu aparţine nici unul. De exemplu, dacă un lucru este jumătate alb, 
jumătate negru, el este atunci alb sau negru? 

Alte paralogisme provin din faptul că nu s-a definit ceea ce este o 
dovedire? și o respingere și că s-a trecut cu vederea ceva în definirea lor%%. 


6l Acest exemplu, care a fost uneori ridiculizat, se fundează pe confuzia dintre 
întreg și parte. Indianul (6 'Iv66c), mai jos etiopianul, este alb numai la dinţi, ceea ce 
nu înseamnă că el este totodată și alb şi negru în totalitate, în chip absolut, nu parțial. 
Sofismul este comis ori de câte ori atributele opuse care aparțin în același timp sau succesiv 
aceluiași lucru sunt interpretate absolut, fără condiţie, nu relativ, în anumită privință, în 
anumite condiţii. 

62 Dacă uneori sofismul este izbitor şi nu înşală pe nimeni, alteori el este mai greu 
de dat la lumină și confundarea relativului și absolutului trece oarecum neobservată. 
Dificultatea cea mai mare în distingerea relativului și absolutului se ivește ori de câte 
ori atribute opuse aparţin, în același timp, aceluiași lucru. Dacă este ușor, bunăoară, să 
facem distingerea necesară când un disc este alb pe o fată și negru pe cealaltă, distingerea 
nu mai este necesară dacă trebuie să determinăm caracterele individuale și caractere 
generale ale unui lucru sau în ce măsură un lucru este şi „unu“ și „multiplu“. 

63 În text = ovăAoyLoudc. 

64 Aristotel începe să se ocupe de importantul sofism numit ignoratio elenchi, adică 
ignorarea respingerii, a temei cuprinse în respingerea respondentului. Așadar, ignorarea 
respingerii constă în ignorarea structurii pe care o are raționamentul întrebătorului. Pe 
scurt, respingerea sofistică nu este o respingere autentică, fiindcă ignoră, intenționat sau 
nu, conţinutul exact al raționamentului respins. 

Respingerea autentică este contradicţia care se referă la unul și același 
lucru, nu numai ca nume, ci şi ca realitate, iar ca nume nu în sensul de 
simplă sinonimie, ci în sensul că trebuie să fie același numeS5. Mai 
departe, contradicţia trebuie să pornească de la ceea ce a fost concedat, 
și aceasta trebuie să rezulte în chip necesar fără să includă ceea ce era 
de dovedit de la început, totul fiind valabil în aceeași privinţă și în relație 
cu același lucru, în același fel și în același timp, ca și propoziţia de 
respins6$. Din aceleași puncte de vedere trebuie să fie definită falsa 
respingere a unui lucru. Unii nesocotesc o parte din condiţiile înșirate 
și ajung astfel numai la o aparenţă de respingere. De exemplu, ei susțin 
că același lucru este dublu şi non-dublu, fiindcă doi este dublul lui unu, 
dar nu este dublul lui trei. Sau susțin că același lucru este dublul și nu 
este dublul aceluiași lucru. dar nu în aceeași privință, căci este dublu 
în lungime, dar nu în lărgime. Sau, mai departe, ei susțin că este şi nu 
este dublul aceluiași lucru şi în aceeaşi privinţă, dar nu în același timp 
și în același fel. De aceea respingerea lor este numai aparentă. S-ar putea 
să socotim astfel de respingeri printre acele care se sprijină pe limbaj%7. 

Respingerile sofistice, care iau ca dovedit ceea ce este la început 
de dovedit, se întâmplă în același fel și de tot atâtea ori cât este posibil 
de a comite această eroare. Aparenţa de respingere se produce prin aceea 
că nu se observă ceea ce este același și ceea ce este diferit’. 


65 Prima condiţie a respingerii autentice este ca să fie o contradicţie, adică să afirme 
în concluzie ceea ce întrebătorul a negat, și, invers, să nege ceea ce el a afirmat. 
Contradicţia trebuie să se aplice la unul și același lucru, nu numai nominal, ci și real, și 
să se aplice fără a recurge la sinonime. 

S6 A doua condiţie este ca respingerea să se sprijine numai pe ceea ce respondentul 
a concedat să nu recurgă la o petitio principii, adică să ia ca dovedit ceea ce trebuie să 
fie dovedit şi să ia lucrurile în relaţiile admise de respondent. Falsa respingere este aceea 
care nu respectă aceste condiții fiindcă le ignoră intenţionat sau nu. Ignoratio elenchi este 
ignorarea condiţiilor precise în care s-a constituit raționamentul sau argumentul res- 
pondentului. Exemplele care urmează ilustrează caracterul sofistic al unei respingeri. 
A spune că doi este în același timp dublu și non-dublu, fiindcă este dublul lui unu, dar 
nu este dublul lui trei, înseamnă a ignora că raționamentul se referă la același lucru, nu 
la lucruri diferite, sau în exemplul următor, se referă la acelaşi lucru, dar nu în aceeași 
privinţă etc. 

6? Acest sfârșit stabileşte o analogie între ignoratio elenchi şi sofismele sprijinite 
pe limbaj, ceea ce ne arată strânsa legătură dintre cele două mari specii de sofisme. 

68 Sofismul numit petitio principii sau cerc vicios a fost cercetat de Aristotel şi în 
Analitica primă 11, 16, 64 b şi Topica VIII, 13, 162 b. Primejdia acestui sofism sau 
paralogism este deci mult mai mare decât a altora, fiindcă sofismul nu ţine de ajuns seama 

Respingerea sofistă sprijinită pe consecvent” se produce prin aceea 
că se presupune că raportul de consecuţie poate fi inversat. Astfel, dacă, 
fiindcă ceva urmează necesar altceva, presupunem că și, dacă este dat 
ultimul, urmează cu necesitate primul. De aici rezultă erorile din opiniile 
care se reazemă pe percepții. Astfel, adeseori fierea este luată drept 
miere, fiindcă culoarea gălbuie este un consecvent al mierei. Şi fiindcă 
în urma ploii pământul devine umed, credem că, ori de câte ori pământul 
este umed, a plouat. Așa ceva nu exprimă o consecvență necesară. În 
retorică, dovezile scoase din semne se sprijină pe consecvent”. Dacă 
retorii vor să facă dovada că cineva comite un adulter se folosesc de 
un consecvent al vieţii dusă de omul adulter: el se îmbracă elegant și se 
plimbă noaptea. Așa ceva se potrivește multora care nu cad sub acea 
învinuire. Tot așa se întâmplă în dovezile silogistice, de exemplu, în 
argumentarea lui Melisos, că universul este etern. El presupune că 
universul nu s-a născut (fiindcă din neființă nu se naște nimic) și că tot 
ce s-a născut are un început. Dacă universul nu s-a născut, el nu are un 
început şi, în consecință, este etern. Dar această consecvență nu este 
necesară. Căci dacă tot ce s-a născut are un început, nu urmează necesar 
ca ceea ce are un început să se fi născut”!, întocmai cum, fiindcă cel 
ce are febră are și călduri, nu urmează că cel care are călduri are și febră. 


de ceea ce este acelaşi și ceea ce este diferit. Limba jul și de data aceasta poate face diferit 
ceea ce este identic, și astfel cercul vicios trece neobservat. Expresiile sunt deosebite, dar 
conţinutul lor este același. Același „principiu“ poate fi repetat sub două forme verbale 
deosebite. 

69 Sofismul consecvenței (fallacia consequentis) stă în răsturnarea raportului de 
consecvență. Termenul de consecvent este luat în sensul cel mai general. Astfel, nu numai 
umezeala pământului este un consecvent al ploii, ci și predicatul este un consecvent al 
subiectului, de exemplu, culoarea galbenă este un atribut al mierei. 

70 Un alt raport de consecvență este acel dintre semn (omueîov) ca consecvent al 
semnificatului. Teoria semnelor a fost cercetată de Aristotel în legătură cu entimema 
(Analitica primă 11, 27). Entimema este, după Aristotel, un raționament retoric. Eroarea 
comisă prin utilizarea sofistică a semnelor stă în aceea că semnul, care uneori dezvăluie 
o anumită realitate, este generalizat, spunând că el este totdeauna un indice al acelei 
realități, de exemplu, că bărbatul care umblă noaptea elegant este un adulter. 

7 Exemplul argumentării lui Melisos are cu totul altă structură. El ridică o 
importantă problemă de ordin fizic și „metafizic“. Argumentarea lui Melisos, pe care 
Aristotel o combate explicit şi în Fizica |, 2 şi urm., se desfășoară așa: universul nu a luat 
naștere fiindcă ar trebui să se nască din nimic; ceea ce nu se naște din nimic nu are început; 
ceea ce nu are început este etern; deci universul este etern. Și pentru Aristotel universul 
-este etern, deci fără început, dar aceasta nu înseamnă că nu a luat naștere. 

Respingerea care constă în a lua drept cauză ceea ce nu este cauză 
se produce când ceea ce nu este cauză este introdus în argumentare ca 
şi cum ar fi cauza argumentării”2. Acest lucru se întâmplă în raţio- 
namentele prin reducere la absurd, căci în ele trebuie să dovedim că una 
din premise nu este valabilă. Acum, dacă printre chestiunile?’ care sunt 
necesare pentru a ajunge la concluzia imposibilă se numără și falsa 
cauză, se va naște aparenţa că respingerea depinde de ea, de exemplu, 
când se susţine că sufletul și viaţa nu sunt același lucru. În adevăr, dacă 
nașterea este contrară distrugerii, atunci o anumită naștere este contrară 
unei anumite distrugeri. Sau moartea este o anumită distrugere, și este 
contrară vieţii. Prin urmare, viața este naştere, iar a vieţui este totuna cu 
a lua naștere. Aceasta este însă imposibil, și de aceea sufletul și viața nu 
sunt același lucru. Dar această propoziţie nu a fost conchisă just, căci 
imposibilitatea rezultă şi dacă nu declarăm că viaţa și sufletul sunt 
același lucru, ci dacă admitem numai că viaţa este contrară morţii care 
este o distrugere, și că nașterea este contrară distrugerii. Astfel de 
argumente, fără a fi absolut concludente, nu sunt concludente pentru 
propoziţia în chestiune. Această împrejurare nu este observată adeseori 
de cei ce pun întrebări”€. 


Universul este etern, fiindcă mişcarea cerului este eternă (Metafizica XII, 6). Dacă 
mişcarea cerului a luat naștere, a fost cauzată de „primul motor imobil“, ceea ce nu 
înseamnă că mișcarea are un început. Universul este născut, dar nu are început; este născut, 
fiindcă are o cauză, dar nu are un început, cauza fiind eternă. Sofismul lui Melisos nu 
respectă regula conversiunii judecății universale. Aceasta nu se convertește în universală, 
ci în particulară. Faptul că ceva a luat naştere nu implică necesar că acel ceva are un 
început. Numai unele începuturi atrag, după sine nașterea lor. Universul nu are început 
şi totuşi el a luat naștere, întocmai cum cineva poate avea călduri fără a avea febră, deși 
cel cu febră are totdeauna călduri. 

72 Sofismul este numit în limba latină nu numai non causa pro causa, ci şi post hoc, 
ergo propter hoc (= „după aceasta, deci din cauza aceasta“). Fenomenul antecedent este 
considerat drept cauza consecventului; nu tot ce precede un proces este cauza lui; ziua 
precede noaptea totdeauna și totuși nu este cauza ei. 

T3 Întrebarea, chestiunea, este luată, adeseori, în sens de premisă sau propozitie. 

74 Exemplul ales şi dezvoltat mai mult decât este nevoie de Aristotel ilustrează 
sofismul care ia antecedentul drept cauză, pornind de la opoziția dintre viață şi moarte. 
Sofistul vrea să dovedească prin absurd că viața și sufletul nu sunt același lucru, împotriva 
respondentului care sustine teza contrară că viața și sufletul sunt același lucru. Argumen- 
tarea sofistă tinde să asimileze viața cu ceea ce se naște sau devine, ceea ce este o 
absurditate, după Aristotel, pentru ca să arate de ce viața se opune mortii, aşa cum nașterea 
se opune distrugerii. Dacă viaţa ia naştere, dacă este devenire, ea nu poate fi suflet 

Aşadar, de acest fel sunt argumentele care se sprijină pe con- 
secvent și pe falsa cauză. Argumentele care fac din două chestiuni una 
singură se produc când nu observăm că există mai multe chestiuni și 
dăm un singur răspuns ca și cum ar exista o singură chestiune'5. La 
anumite chestiuni este ușor de văzut că există mai multe chestiuni și 
că nu trebuie să dăm un răspuns, de exemplu la întrebarea: „este oare 
pământul sau cerul o mare?“ Dimpotrivă, la anumite chestiuni nu este 
atât de uşor, și răspundem ca și cum ar fi o singură chestiune, iar atunci 
sau suntem de acord cu chestiunea, nedând nici un răspuns, sau se pare 
că am fost respinși’. De exemplu, se pune întrebarea: „este cutare și 
cutare un om?“ Urmează că dacă lovesc și pe unul şi pe altul, lovesc 
pe un om, nu pe mai multi”. Tot așa, când din mai multe lucruri unele 
sunt bune și altele rele, punem întrebarea: „sunt toate lucrurile bune sau 
rele?“ Orice am răspunde, suntem expuși sau la o aparentă respingere 
sau la o eroare aparentă'8. Căci dacă spunem că printre lucrurile care nu 
sunt bune unele sunt bune, sau că printre lucrurile care sunt bune unele 
nu sunt bune, comitem o eroare. Uneori, dacă concedăm premise 
suplimentare, rezultatul este o respingere în regulă. Așa se întâmplă dacă, 
de exemplu, concedăm că un lucru, ca și mai multe lucruri, sunt 
deopotrivă albe, goale și oarbe. Căci dacă un orb este fiinţă care este 
lipsită de vedere, deși ar trebui să o aibă de la natură, atunci și orbii sunt 
fiinţe care sunt lipsite de vedere, deși ar trebui s-o aibă de la natură. 


care nu se naște. Aristotel arată că viața, ca naștere sau devenire, nu este cauză sau fun- 
Jament pentru argumentare, chiar dacă viața nu este totuna cu sufletul. Așadar, sofistul 
s-a servit de o cauză care nu este în realitate cauză. 

75 Al şaptelea şi cel din urmă sofism este fallacia plurium interrogationum ut unius, 
adică a da un răspuns unic pentru două sau mai multe întrebări. 

15 Ne aflăm deci în dilema: dacă nu răspundem, tăcerea este interpretată că am 
acceptat poziția întrebătorului, adică posibilitatea unui răspuns unic la mai multe întrebări, 
dacă dăm un răspuns unic multiplelor întrebări, am prilejuit o respingere sofistică, sau am 
comis o eroare. Regula admite, în acest sofism, ca să dăm unei întrebări multiple un singur 
răspuns, nu un răspuns discriminatoriu: unul într-un fel, celălalt în alt fel. 

17 Sofismul consă aici în confuzia dintre singular și plural sau dintre concret şi 
abstract, dacă lovesc pe doi oameni, am lovit omul, fiindcă fiecare este un om. 

18 Dacă este vorba de mai multe lucruri care parte sunt bune, iar parte sunt rele, 
şi întrebarea sună: sunt ele bune sau rele? Răspunsul nostru este pândit sau de o respingere 
sofistică sau de o evidentă falsitate, după cum dăm un răspuns unic la mai multe întrebări 
sau amestecăm lucrurile rele cu cele bune şi cele bune cu cele rele. 

Acum, dacă o ființă are vedere, iar alta nu, urmează că amândouă sau 
vor avea vederea sau vor fi oarbe, ceea ce este imposibil”?. 


6 


<Toate paralogismele se reduc la paralogismul ignorării 
respingerii> 


Sau trebuie să divizăm raționamentele aparente și respingerile 
aparente. aşa cum am procedat noi, sau trebuie să le reducem la igno- 
rarea respingerii și să facem din aceasta originea lor&0. În adevăr, toate 
felurile de respingere arătate mai sus pot fi raportate la ignorarea defi- 
niției respingerii. În primul rând, trebuie să vedem dacă ele nu duc la 
vreo concluzie, căci concluzia trebuie să fie scoasă din premise, şi anume 
cu necesitate, nu numai în aparenţă. După aceea, trebuie să cercetăm 
părțile definiţiei respingerii8!. În adevăr, dintre paralogismele care se 
sprijină pe limbaj, unele rezultă din dublul sens, de exemplu, omonimia, 
amfibolia și asemănarea formei de exprimare? (căci suntem obişnuiţi 


79 Ultimul exemplu este mai complicat. Sunt animale care vin pe lume cu trei 
însușiri: sunt albe, goale şi oarbe. Interesează însă numai însuşirea de a se fi născut oarbe, 
deși de la natură trebuie să vadă. Orbirea este o privaţie provizorie. Se poate întâmpla 
ca din doi pui, unul să se nască cu ochii deschişi. Dacă asimilăm această însușire cu 
celelalte două (alb și gol), vom comite sofismul răspunsului unic la întrebări multiple, 
spunând că animalele sunt sau amândouă oarbe sau amândouă cu vedere. Și acest exemplu, 
ca și celelalte, este greoi. 

80 Până acum am cunoscut speciile diferite ale genului sofism sau paralogism. 
Nu cumva unul din sofisme poate fi considerat ca principiul sau originea celorlalte? Acest 
capitol are drept scop să arate că toate sofismele se reduc la sofismul oarecum fundamental 
numit ignoratio elenchi, adică ignorarea regulilor de care ascultă respingerea veritabilă 
(Eheyxoc). Se ştie că respingerea este silogismul (raționamentul) contradicţiei. Orice 
sofism rezultă din faptul că nu respectă regulile silogismului contradicției adică sau nu 
este un adevărat silogism, adică nu dă o concluzie sau nu dă concluzia contradictorie cerută 
de „respingerea adevărată“ (&Ari8woc EXeykoc). 

8! Se va arăta acum pe scurt cum speciile de sofisme sau nu respectă definiţia 
respingerii integral sau în una din părţile ei. 

82 Sofismele sprijinite pe limbaj, anume trei (omonimia, amfibolia şi forma 
limbajului), rezultă din dublul sens, adică sofismul nu ia propoziţiile în sensul primit de 
respondent. 

să vorbim despre orice ca de o substanţă individuală83). Dimpotrivă, 
paralogismele care se sprijină pe combinaţie, diviziune și accent ne induc 
în eroare, fiindcă expresia nu este aceeași ca a întrebătorului şi fiindcă 
nu același cuvânt este accentuat diferit*. Căci termenul sau expresia 
trebuie să fie aceeaşi, cum trebuie să fie același și lucrul semnificat, dacă 
ținem să existe o respingere sau un silogism. Așa, de exemplu, dacă în 
discuţie este pieptarul, trebuie să conchidem nu despre manta, ci despre 
pieptar, căci se prea poate ca și concluzia despre manta să fie adevărată, 
dar nu ea este obiectul silogismului. Este nevoie de o nouă întrebare 
pentru a arăta că pieptarul înseamnă același lucru, dacă întrebătorul vrea 
să știe de ce s-a raţionat așas5. 

Paralogismele sprijinite pe accident? sunt evident o ignoranță a 
respingerii, dacă le măsurăm cu definiția silogismului. În adevăr, 
definiţia silogismului este aceeaşi ca definiţia respingerii, cu adaosul 
la aceasta a contradicţiei. Căci respingerea este silogismul contra- 
dicțieit7. Dar dacă accidentul nu permite un silogism, nu permite nici 
o respingere. Să presupunem, ca exemplu, că, date fiind două lucruri, 


83 Paranteza prezintă un interes deosebit, fiindcă ne arată cum se formează 
propoziţiile cu dublu sens. Limbajul ne-a obişnuit să vorbim despre orice, ca şi cum ar 
fi o substanță determinată, individuală, un 705€ Tı, de exemplu, subiectul este la plural 
şi predicatul — la singular. În grecește plurarul ná vrta („toate“, care însă poate fi tradus 
şi prin singularul „totul“) primeşte ca predicat singularul, de exemplu, năvra peî („toate 
curg, în loc de „totul curge“). 

%4 Urmează celelalte trei sofisme: compoziția, diviziunea şi accentul. Și de data 
aceasta există un sens dublu, adică expresia este luată de întrebător în alt sens decât o ia 
respondentul sau accentuarea este diferită. Expresia trebuie să fie aceeași, fiindcă și lucrul 
exprimat este același. Dacă în discuţie se vorbește de „pieptar“, să nu se schimbe cuvântul 
prin acela de „manta“, iar dacă cumva se face schimbarea, trebuie să se precizeze printr-o 
întrebare suplimentară că termenii diferiţi se raportă la același obiect. 

85 Întrebătorul știe „de ce s-a saţionat așa“, dacă a admis şi el că cei doi termeni: 
„pieptar“ şi „manta“ au același sens. 

36 Aristotel reduce acum la ignoratio elenchi sofismele „din afara limbajului“. 
Începe cu fallacia accidentis. 

87 Reducere acestui sofism la sofismul ignoratio elenchi este, după Aristotel, 
evidentă, căci respingerea autentică este un silogism autentic. Nu există însă un silogism 
al accidentului, fiindcă, prin definiţia lui, silogismul exclude accidentul. Silogismul are 
totdeauna o concluzie necesară și tot așa respingerea care este un silogism cu o concluzie 
contradictorie unei concluzii date. Accidentul este luat aici în sensul restrâns de însușire 
neesențială. 

este necesar să existe un al treilea, și că acest al treilea este alb, nu este 
nici o necesitate ca acest al treilea să fie alb printr-un silogism88. Tot 
aşa, dacă triunghiul are unghiurile egale cu două unghiuri drepte, și dacă, 
prin accident, el este o figură, sau un simplu factor prim, sau un prin- 
cipiut?, nu datorită faptului că este o figură, sau un factor prim, sau un 
principiu are el această proprietate. Căci demonstraţia proprietăţii este 
valabilă nu fiindcă triunghiul este o figură, sau un factor prim, sau un 
principiu, ci fiindcă este triunghi’. Acelaşi lucru este valabil despre 
celelalte cazuri. Așadar, dacă respingerea este un silogism, o argumen- 
tare care se sprijină pe accident nu este o respingere?”!. În chipul acesta 
şi oamenii experți într-o tehnică și, în genere, oamenii de ştiinţă sunt 
respinși de ignoranţi, care fac, când au înaintea lor pe cei pricepuţi, 
silogisme sprijinite pe accident. Și deoarece cei pricepuţi nu sunt în stare 
să facă deosebire”?, ei sau dau un răspuns afirmativ la întrebarea ce li 
s-a pus, sau se presupune că au răspuns afirmativ, deși nu au făcut-o. 
Respingerile sprijinite pe ceea ce este spus relativ sau absolut 
rezultă din faptul că afirmaţia şi negația nu se aplică la acelaşi lucru’. 


88 Să ne folosim de un silogism în care, fiind date două lucruri, adică două premise, 
urmează un al treilea, adică o concluzie, şi că acest al treilea este culoarea „alb“, care este 
un accident. Dar un accident nu poate fi conchis cu necesitate. Nu există un silogism al 
accidentului, deci nu există nici un silogism al contradicţiei, adică o respingere a 
accidentului. Sofismul accidentului păcătuiește împotriva condiţiei formale a silogismului, 
deci și a respingerii, de a fi un raționament valabil. 

89 „Factor prim“ (npiToc) înseamnă figura cea mai simplă cu laturi drepte, iar 
„principiu“ (d px") înseamnă că este figura (oxñpa) din care derivă celelalte figuri. 

9% Că unghiurile unui triunghi însumate dau două unghiuri drepte este o concluzie 
care derivă din esența triunghiului, nu din esenţa figurii în genere. Triunghiul este numai 
accidental figură în genere și chiar figura cea mai simplă și generatoarea celorlalte figuri. 

91 Aristotel repetă mai concentrat concepția de mai înainte: respingerea sofistă 
produsă prin accident este sofistică fiindcă nu este o respingere, adică un silogism al 
contradicției. 

92 Oamenii versati într-o ştiinţă sau tehnică sunt expuși să fie aparent respinşi de 
către ignoranti printr-un sofism al accidentului, dar și omul de știință sau cel priceput într-o 
tehnică poate păcătui ca și cel ignorant, sprijinind pe accident un silogism (o demonstrație), 
dacă nu este capabil să facă distincţia dintre esenţial și accidental, fiindcă nu posedă o 
inițiere filozofică. Ignorarea deosebirii capitale dintre esență și accident provoacă și pe un 
specialist să facă afirmații în chestiuni ce se referă la însușiri accidentale. 

93 Afirmația respondentului și negația întrebătorului nu se raportă la același obiect, 
deci respingerea nu este un silogism al contradicției, adică concluzia respingerii nu 
contrazice concluzia silogismului initial. 

Căci „este alb în anumită privință“ este negat de „nu este alb în anumită 


xe 


privință“, iar „este alb în chip absolut“ este negat de „nu este alb în chip 
absolut“. Dacă se admite că ceea ce este alb în anumită privință este alb 


în chip absolut, nu se face o adevărată respingere, ci numai una aparentă, 


fiindcă se ignoră ceea ce este o respingere”. 


Dar, din toate paralogismele, cel mai ușor de cunoscut sunt acele, 
arătate mai înainte95, care nu respectă definiţia respingerii. și de aceea 
au primit acest nume. În adevăr, aparenţa de respingere provine dintr-o 
lipsă în definiţia respingerii, și cine divizează paralogismele, așa cum 
am făcut-o, trebuie să considere ca viciul comun al tuturor para- 
logismelor o lipsă în definiţia respingerii”. 

Paralogismele care se sprijină pe postularea principiului, cum și 
acele care iau drept cauză ceea ce nu este cauză, sunt evident forme 
ale ignorării respingerii prin însăşi definiţia silogismului”. Căci 
concluzia trebuie să rezulte din înseși premisele date%, ceea ce nu se 
întâmplă dacă premisele nu sunt cauze, şi, pe deasupra, toate acestea 
fără să se includă ceea ce era de dovedit de la început”, ceea ce nu fac 
paralogismele care se sprijină pe postularea principiului. 


94 Fallacia a dicto secundum quid ad dictum simpliciter sau confundarea absolutului 
(åm âc) cu relativul sau cu expresia de aici: „în anumită privință“ (mý) este, de asemenea, 
o ignorare a noțiunii de respingere. Respingerea este un silogism care conclude, în timp 
ce în premise termenul mediu a fost luat în două sensuri: sensul relativ într-o premisă și 
sensul absolut în altă premisă. Nici termenii extremi nu pot avea un sens relativ în premise 
și un sens absolut în concluzie. 

9% În capitolul 5, în care se clasează sofismele extra dictionem şi unde se subliniază 
rolul dominant al acestor sofisme. 

Si nțelegem deci de ce sofismul ignoratio elenchi este sofismul tipic, la care se 
reduc celelalte sofisme. El este sofismul nu numai cel mai ușor de recunoscut, ci și cel 
mai general. Toate celelalte sofisme sunt abateri de la adevărata definiţie a respingerii, 
a silogismului contradicției. De o parte stau silogismele, raționamentele adevărate, de altă 
parte, paralogismele, raționamentele aparente. 

91 Sofismele: „postularea principiului“ (fallacia petitionis principii) şi „al luării 
drept cauză a ceea ce nu este cauză“ (fallacia noncausa pro causa) sunt evident reductibile 
la ignorarea definiţiei de respingere sau de silogism al contradicţiei. Nici un silogism nu 
poate face din concluzie premisa majoră și nici nu poate considera drept cauză sau termen 
mediu ceea ce nu este cauză adevărată. 

9% Vezi Analitica primă1, 1,24 b. 

9% Vezi ibidem, cap. 5, 167 a. 


567 


ARISTOTEL 


Paralogismele care se sprijină pe consecvent sunt o ramificaţie a 
celor care se sprijină pe accident, căci consecventul este un accidenti!%, 
dar se deosebește de acesta prin faptul că accidentul se aplică numai 
la un lucru (de exemplu, propoziţia că galbenul şi mierea, că albul şi 
lebăda sunt identice), în timp ce consecventul se aplică la mai multe 
lucruri. Căci lucrurile care sunt identice cu unul și același lucru sustinem 
că sunt identice între ele, și prin aceasta se obţine respingerea sprijinită 
pe consecvent!0!. Dar aceasta nu este totdeauna adevărat, de exemplu, 
când e vorba de obiecte care sunt albe numai accidental, cum zăpada 
şi lebăda sunt identice numai prin „alb“. Tot așa, dacă admitem, ca în 
definiţia lui Melisos, că „a fi născut“ și „a avea un început“ sunt identi- 
ce!02, sau că „a deveni egal“ și „a primi aceeași mărime“ sunt identice 105. 
În adevăr, din faptul că ceea ce „a fost născut“ „are un început“, Melisos 
crede că rezultă și invers, anume că ceea ce are un început a luat naștere, 


100 Cercetând posibilitatea de a reduce sofismul consecventului (fallacia 
consequentis) la ignoratio elenchi, Aristotel asimilează acest sofism cu acela ușor de 
denunțat al accidentului, fiindcă consecventul, adică atributul ce decurge dintr-o substanță, 
este accidentul acesteia, iar efectul depinde de cauză. 

10! Între sofismul consecventului și sofismul accidentului există totuşi o deosebire 
care justifică admiterea a două specii de sofism. Sofismul accidentului se aplică la un 
singur lucru şi constă din identificarea și deci conversiunea subiectului (mierea) şi a unui 
predicat al lui (galben), mierea fiind de obicei gălbuie. În sofismul consecventului are loc, 
de asemenea, o identificare, dar nu între un lucru şi o însușire (galbenul), ci între două 
lucruri (mierea și fierea), şi o „însușire“. Această identificare este adevărată numai în unele 
cazuri, așa încât galbenul este un consecvent, fiindcă este ceva esenţial. Când însă atributul 
este accidental, ca, de exemplu, în albul lebedei și albul zăpezii, identificarea nu mai 
este reală, ci sofistică, şi deci albul este un accident. Pe scurt, sofismul comun constă în 
identificarea sau conversiunea unui atribut cu un singur lucru (fallacia accidentis) sau a 
unui atribut cu două lucruri (fallacia consequentis). Acesta din urmă vrea să beneficieze 
de axioma matematică: două mărimi egale cu o a treia sunt egale între ele. Dacă lebăda 
și zăpada sunt deopotrivă de albe, ar urma (falsă consecvență!) că lebăda este totuna cu 
zăpada. Mărimile matematice sunt numai mărimi și ca atare generale; de aceea pot fi egale. 
Lebăda și zăpada sunt lucruri concrete, care au multe alte proprietăţi, dintre care una 
esenţială, nu numai o proprietate accidentală, cum este culoarea „alb“. 

102 Exemplul de sofism al consecvenței, scos din teoria eleatului Melisos, a fost 
citat mai înainte (cap. 5). Consecvenţa este falsă fiindcă se sprijină pe o falsă conversiune 
a judecății universal-afirmative; aceasta se convertește în particular-afirmativă. Nu tot 
ce are început a luat naștere. 

103 Tot aşa, nu toate lucrurile care primesc aceeași mărime devin egale, căci 
lucrurile în sine inegale nu devin egale prin aceea că primesc aceeași mărime. 

ca și cum a fi născut și a fi limitat sunt același lucru, fiindcă amândouă 
au un început !°4. Tot așa se întâmplă la lucrurile care devin egale. Fiind- 
că lucrurile care primesc aceeaşi mărime devin egale, trebuie ca şi ceea 
ce a devenit egal să primească aceeași mărime. Astfel argumentarea se 
sprijină pe consecvent. Deoarece respingerea sprijinită pe accident constă 
în ignorarea respingerii, este evident că aceasta se aplică şi la respingerea 
sprijinită pe consecvent. Această temă va fi cercetată și în altă parte 195. 

Paralogismele care întrunesc mai multe chestiuni în una singură 
se sprijină pe faptul că nu analizăm notiunea de propozitie. Propoziția 
enunţă un singur predicat despre un singur subiect, căci aceeași defi- 
niție!07 se aplică la un lucru în genere și la un lucru unic, de exemplu, 
la om și numai la un om unic, și la fel în celelalte cazuri. Deci, dacă o 
propoziţie unică este aceea care enunţă un singur atribut despre un singur 
subiect, atunci o întrebare de felul acesta va fi o propoziţie în genere 1%. 
Deoarece silogismul rezultă din propoziţii, iar respingerea este un 
silogism, și respingerea va rezulta din propoziţii. Prin urmare, dacă o 
propoziţie enunţă un singur predicat despre un singur subiect, este 
evident că şi acest fel de paralogism constă în ignorarea respingerii, căci 
şi atunci pare a fi o propoziţie ceea ce în realitate nu este. Deci dacă 
respondentul a dat un răspuns, ca şi cum întrebarea ar fi una singură, se 
va produce o respingere adevărată. Dar dacă nu a fost dat răspunsul în 
realitate, ci aparent, va fi numai o respingere aparentă!0?. 


104 Aristotel precizează cum trebuie să fie interpretat sofismul comis de Melisos. 
Ceea ce este finit şi ceea ce este născut au deopotrivă un început, dar finitul şi născutul 
nu sunt același lucru, așa cum lebăda nu este zăpadă, fiindcă amândouă sunt albe. 

105 Vezi capitolele 24 și 28 unde se dă soluţia celor două sofisme. Reamintim că 
pentru Aristotel consecventul are sensul de accident. 

1% În text: A6yoc npdTaoeuc= noțiunea sau definiția premisei. În cele ce urmează 
propoziția este totuna cu premisa. Ceva mai jos se întrebuințează termenul obișnuit al 
definiţiei: Spoc. 

107 În text: Spoc. 

108 Orice întrebare sau chestiune este o premisă (0 propoziţie). Orice propoziţie are 
structural un singur subiect și un singur predicat. În adevăr, orice noţiune este una și de 
aceea ea nu comportă decât o singură chestiune, nu mai multe. 

Reunirea mai multor chestiuni (propoziții) în una singură păcătuiește împotriva 
structurii propoziției, şi cum propoziția este un factor component în raționamentul 
contradicției, adică în respingere, ultimul sofism, reunirea mai multor chestiuni în una 
singură, se reduce, de asemenea, la ignoratio elenchi. 

109Dacă s-a dat un Singur răspuns, când întrebarea, deşi multiplă, este una, s-a 
obținut o respingere autentică. Dar dacă răspunsul este unul la mai multe întrebări, dacă 

Prin urmare, toate formele de paralogisme se reduc la ignorarea 
respingerii, unele (acele sprijinite pe limbaj), fiindcă contradicţia, care 
este caracterul distinctiv al respingerii, este numai aparentă, iar celelalte 
fiindcă nu respectă definiţia silogismului!!0 


7 


<Cauzele erorii sunt cauzele paralogismelor> 


Eroarea!!! se produce, la argumentele care se sprijină pe omonimia 
și amfibolia cuvintelor și propoziţiilor, din împrejurarea că nu putem 
deosebi diferite sensuri ale termenului (unii termeni, cum sunt, de 
exemplu, unul, ființa, identicul!!2, nu pot fi ușor analizaţi), iar la 
argumentele care se sprijină pe compoziţie și divizare, din împrejurarea 
că presupunem că nu este nici o deosebire între exprimarea compusă 
şi acea divizată, cum se și întâmplă de fapt cu cele mai multe expresii. 
Același lucru se aplică la argumentele sprijinite pe accent! !?, căci 


deci mai multe chestiuni sunt întrunite în una singură, s-a căzut în sofismul al şaptelea 
(fallacia plurium interrogationum ut unius). 

110 În rezumat, toate sofismele sunt forme ale unui singur sofism: ignorarea 
respingerii. Sofismele limbajului ignoră un caracter al respingerii: contradicția, adică sunt 
false contradicții; sofismele „din afara limbajului“, fiindcă ignoră o altă latură a respingerii: 
silogismul, raționamentul, adică sunt false silogisme. În textul grec pentru „definiția 
silogismului“ este ó őpoç to ovhhoyouoi. În Analitica primă |, 1, Spoc este între- 
buintat și în sensul de „termen“, „noțiune“ (concept). 

111 Până acum ni s-a arătat care sunt sofismele in dictione (cap. 4), sofismele extra 
dictionem (cap. 5), în sfârșit reducerea tuturor sofismelor la un sofism extra dictionem, la 
ignoratio elenchi, fiindcă sofismul nu este o adevărată respingere. El nici nu este o 
adevărată contradicție, nici nu este un adevărat silogism, deci ignoră respingerea în 
structura ei de silogism al contradicției (cap. 6). În acest capitol se dă la lumină în ce constă 
eroarea, înșelăciunea (&naT) acestor false respingeri. Se arată pe scurt eroarea fiecărui 
sofism în ordinea enumerată în capitolele precedente, întâi cele de limbaj, apoi cele din 
afara limbajului. Capitolul pregătește cercetarea care începe cu capitolul 17: soluționarea 
sofismelor, demontarea mecanismului lor, adesea complicat sau ascuns. 

112 Sunt termeni filozofici, „transcedentali“, adică comur: tuturor lucrurilor. În 
Metafizica V, care este un lexic filozofic, Aristotel analizează sensurile acestor noţiuni 
supreme în capitolele 6 (unul), 7 (ființa), 9 (identicul și diferitul). 

113 Accentul sau prozodia are un sens general, în care se cuprind nu numai accentele 
propriu-zise (grav, ascuțit, circumflex), ci şi spiritele (aspru, lin), silabele și vocalele scurte 
sau lungi. 

accentuarea gravă sau ascuţită a vocii nu pare să schimbe vreodată, afară 
de cazuri excepţionale, sensul termenilor. În sfârşit, la argumentele spri- 
jinite pe forma expresiei, eroarea se produce din cauza asemănării 
cuvintelor!14. În adevăr, este greu de deosebit ce fel de lucruri sunt 
semnificate prin acelaşi cuvânt și ce fel de lucruri sunt semnificate prin 
cuvinte deosebite115. Cine este în stare să facă această deosebire este 
foarte aproape de cunoașterea adevărului!16. Un motiv deosebit de a 
cădea în această eroare, comițând paralogisme, este că orice atribut al 
unui lucru concret este confundat cu lucrul însuși, și este considerat ca 
o unitate individuală!!7. Căci unului şi substanţei par să le aparțină mai 
ales individualitatea și ființa!!8. De aceea, acest paralogism trebuie să 
fie urmărit printre respingerile care se sprijină pe limbaj, fiindcă această 
eroare! ° se produce mai ușor când o problemă este examinată împreună 
cu alţii, decât atunci când este examinată de fiecare în parte (căci 
examinarea împreună cu altul se face prin limbaj, în timp ce aceea făcută 
ntru sine se face, cel puţin tot atât, prin raportarea la lucrul însuși!2). 
În al doilea rând, putem cădea în eroare și dacă examenul e făcut pentru 
sine, în cazul că cercetarea se îndreaptă numai spre cuvânt. Și aici 
eroarea provine din asemănare, iar asemănarea — din limbaj. 
La paralogismele sprijinite pe accident, eroarea se produce fiindcă 
nu suntem în stare să deosebim identicul de divers, unul de multiplu sau 
în ce cazuri accidentele, ca predicate, sunt aceleași și pentru subiectele 


114 Substantivele, de exemplu, deși sunt deopotrivă substantive, aparțin unor 
categorii diferite. Aşa bunăoară, mersul este o acţiune, șederea este o pozitie, iar căderea 
nu știm de la început dacă este o acţiune sau o pasiune. 

115 Acelaşi cuvânt poate semnifica lucruri asemănătoare, ceea ce este regula, sau 
lucruri deosebite (omonimele). De asemenea, unul şi același lucru poate fi semnificat prin 
cuvinte deosebite (sinonimele). 

116 În orice caz este ferit de eroare şi deci de sofisme. 

117 Paralogismul cel mai obișnuit al formei de exprimare este considerarea 
atributelor generale ale lucrurilor concrete, individuale drept indivizi, este ipostazierea în 
lucruri independente a substanțelor secunde, a esențelor generale, care nu sunt 
independente; ci depind de individul căruia aparțin. 

118 Individualitatea (105€ 7.) și ființa (Tò Ov) aparţin substanţei prime ca unitate. 
Acest om este o substanță primă, omul este o substanță secundă. 

119 Adică confundarea categoriilor, mai ales a substanței prime și a substanței 
secunde, eroarea obișnuită a teoriei platonice a Ideilor. 

120 Când examinez împreună cu alţii o problemă, eroarea formei de expresie este 
mai frecventă, fiindcă trebuie să recurgem la limbaj. Când examinez singur, mă raportez 
cu precădere la lucrul însuşi. Totuşi și în examinarea siguratică eroarea se produce, dacă 
pun greutatea pe cuvânt, nu pe lucru. 

lor!2!. Tot aşa cu paralogismele care se sprijină pe consecvent, căci 


consecventul face parte din accident!22. Mai departe, în unele cazuri, se 
produce aparenţa și se crede că dacă cutare lucru nu este despărțit de 
cutare alt lucru, atunci şi invers, nici cel din urmă nu poate fi despărțit 
de primul!23. La paralogismele sprijinite pe o lipsă în definiţia respingerii 
şi la acele care se sprijină pe diferenţa între o afirmaţie înțeleasă relativ 
şi aceea înţeleasă absolut, eroarea constă în mica deosebire a înţe- 
lesurilor. Căci noi tratăm limitarea la particular, sau la relativ, sau la 
în ce fel, sau la timp, ca şi cum nu ar adăuga nimic la înțeles și de aceea 
le confundăm cu o propoziţie universală!24. Aceeași situaţie se întâlnește 
la paralogismele sprijinite pe postularea principiului, pe falsa cauză și 
pe reunirea mai multor chestiuni în una singură. La toate acestea, eroarea 
se produce din mica deosebire a înțelesurilor. În adevăr, lipsa de 
exactitate în definiţia dată propoziției și silogismului are drept cauză 
aceea arătată mai sus125. 


8 
<Respingerile sofistice sprijinite pe conținutul ştiințelor> 


Deoarece știm în câte feluri!26 se produc silogismele aparente, știm 
de asemenea și în câte feluri se produc silogismele sofistice și 


121 Ceea ce este adevărat despre atribut nu este adevărat necesar și despre subiect; 
ceea ce aparține predicatului nu aparține necesar și subiectului. Dacă, de exemplu, stă în 
natura omului de a fi altul decât Coriscos, adică de a fi universal, nu individual, nu 
înseamnă că și Coriscos este altul decât Coriscos. 

122 Deci sofismul consecventului este înrudit cu sofismul accidentului; el are o 
semnificație deosebită. semnificația particularizării. 

123 Vezi capitolele 24 și 28 unde paralogismul este exemplificat. Dacă „cel ce se 
apropie“ este aceeași persoană cu „Coriscos“, trebuie sau să-i cunosc pe amândoi, sau 
să nu-i cunosc pe amândoi. 

124 Nesocotirea limitării prin relativ și particular duce la transformarea relativului 
în absolut şi universal, unul din cele mai frecvente sofisme ale omului care nu se 
mulțumește cu relativul și particularul, ci tinde spre absolut și universal. 

125 Concluzia acestui capitol este de o însemnătate deosebită. Toate sofismele 
(paralogismele) au drept cauză un lucru de nimic, care stă în variaţii de înțeles și de aceea 
ele trec adeseori neobservate. Aristotel a precizat acest izvor comun al sofismelor la 
începutul capitolului. 

126 Cel două genuri de sofisme sunt cele ale limbajului (şase) şi în afara limbajului 
(șapte). Silogismele sau respingerile sofistice sunt silogisme aparente, pseudosilogisme. 


572 


RESPINGERILE SOFISTICE 8, 169 b 


respingerile sofistice. Înţeleg prin respingere sofistică și silogism sofistic 
nu numai silogismul sau respingerea care pare să fie, fără să fie în 
realitate, ci și acel care, deși este în realitate, este potrivit numai aparent 
lucrului în discuţie!27. Aşa sunt silogismele care nu resping şi nu arată 
că respondenţii sunt ignoranti în chestiunea ce se discută, sarcină care 
este scopul artei de a examina!26. Dar arta de a examina este o parte a 
dialecticii: şi aceasta poate să ajungă la o concluzie falsă din cauza 
ignoranței respondentului!29. În ce privește respingerile sofistice, deși 
ele dovedesc propoziția contradictorie, nu ne fac să cunoaștem dacă 
respondentul este un ignorant. Căci sofiştii nu pretind altceva decât să 
pună în încurcătură prin argumentele lor și pe cel ce știe!3%,. 

Este evident că noi le cunoaștem prin aceeași metodă!5!. Căci toate 
mijloacele care produc la auditori aparenţa că concluzia rezultă din 
premisele concedate sunt și acele care produc aparenţa la respondent, 
aşa încât falsele silogisme se vor produce, prin aceleași mijloace, fie 
prin toate, fie numai prin unele din ele!32. În adevăr, ceea ce credem 
că am fi admis fiind neîntrebaţi, am fi admis, de asemenea, dacă am fi 
fost întrebaţi. Numai în unele cazuri de respingeri sofistice, dacă ni se 
cere să arătăm ceea ce lipsește pentru a face dovada, se descoperă 
falsitatea, cum se întâmplă la paralogismele sprijinite pe limbaj şi 


127 Aristotel consideră ca sofism și silogismul care, formal, este corect, dar nu se 
raportă la lucrul în discuţie, deci care material este o eroare. 

128 Spre deosebire de sofisme care în realitate nu resping, contrar pretențiilor lor, 
și nici nu dezvăluie ignoranţa respondentului, silogismele peirasticii (artei de a examina), 
care este sarcina principală a dialecticii, au drept scop să dezvăluie ignoranța 
respondentului, a celui care se fălește cu știința sa. Sofismele, departe de a da în vileag 
neştiința altora, exploatează această neștiință. 

129 Şi silogismul dialectic (peirastic) poate fi o respingere, dacă ajunge la o 
concluzie contradictorie pentru a demasca falsa ştiinţă sau ignoranţa celui ce se pretinde 
în posesia științei. 

130 Sofistica nu este o peirastică, o dialectică, fiindcă ea nu-și propune să demaște 
ignoranța, ci numai să pună în încurcătură pe respondent, adică să dea o falsă respingere 
sau o falsă teză contradictorie. 

131 Silogismele aparente, sofistice şi false, sunt cunoscute prin aceeași metodă, cum 
îndată va arăta Aristotel. 

132 Auditorii pot fi înșelați ca și respondentul, dacă dau crezare premiselor, prin 
aceleași silogisme aparente, căci ceea ce acordăm ca premise valabile, nefiind întrebaţi, 
deci fiind auditori, am fi acordat și dacă am fi fost întrebaţi. 

solecisme 133. Deci, dacă paralogismele care conchid contradictoria unei 
teze nu sunt decât respingeri aparente, este evident că mijloacele pe care 
se fundează concluziile false şi acele pe care se fundează respingerea 
aparentă vor fi numeric aceleași 134. 

Respingerea aparentă se produce în tot atâtea feluri câte părți are 
respingerea adevărată, căci, datorită imperfecţiunii uneia din părți, 
respingerea devine pur aparentă!35, de exemplu!36, respingerea aparentă 
care nu scoate concluzia din argumentul iniţial (ca, de exemplu, în 
argumentarea prin imposibil)??? aceea care face din mai multe chestiuni 
una singură și astfel păcătuiește în constituirea premisei, aceea care face 
dintr-un accident o esenţă, aceea care este o parte a celei din urmă, 
anume respingerea sprijinită pe consecvent!*8; mai departe, respingerile 
false în care concluzia nu rezultă potrivit lucrurilor, ci numai în 
cuvinte!39; apoi, respingerile false în care, în loc să se dovedească 
concluzia universal, sau în privinţa aceluiași lucru, sau sub același raport 
şi în același fel, respingerea se referă numai la o parte a lucrului sau la 
una sau alta din calificările acestea; mai departe, este respingerea falsă 
care postulează principiul, călcând regula de a nu conceda ca principiu 
concluzia. În chipul acesta, vom obține toate cazurile pe care se sprijină 
paralogismele, căci nu putem avea mai multe; paralogismele se sprijină 
pe cazurile arătate mai sus!40. 


133 Dacă trebuie să arătăm ce anume lipseşte din pretinsa respingere sofistică, vom 
descoperi eroarea, cum se întâmplă mai ales la sofismele in dictione. Aristotel arată aici 
că diferenta dintre o respingere adevărată si una sofistică stă în faptul că aceasta din urmă 
omite de a exprima ceva. Uneuri însă sofismul este obținut prin adaosuri de prisos, cum 
constată însuşi Aristotel în capitolul 5. 

134 Procedeele concluziei false și ale silogismului sofistic sunt aceleași. Dar cum 
se produce silogismul sofistic? Îndată se va da răspunsul: este o imperfecţie a silogismului 
adevărat, o imperfecție a respingerii adevărate. 

135 Cum a arătat Aristotel în capitolul 6. orice sofism (paralogism) este o respingere 
(elenchis) aparentă, o „ignorare a respingerii“ sau a definiţiei respingerii. 

136 În cele ce urmează, Aristotel confruntă sofismele cu adevărata respingere, cu 
definiția respingerii. 

137 În argumentarea prin imposibil, sufismul se caracterizează prin eroarea de a nu 
conchide din premisa ce trebuie contrazisă. 

138 Sofismul consecventului este o formă specială a sofismului accidentului. 

139 Confruntarea se face pe scurt cu toate cele șase sofisme ale limbajului. 

140 Paralogismele sau silogismele false sunt la fel, fie că falsificarea este săvârșită 
intenţionat, ca în sofisme, fie că este săvârșită neintenționat. Cele neintenţionate se 

Respingerea sofistică nu este o respingere absolută, ci numai una 
relativă, faţă de un anumit interlocutor!+1. Constatarea este valabilă și 
pentru silogismul sofistic. În adevăr, dacă la paralogismul prin omonimie 
nu se concede că termenul are un singur sens, dacă la paralogismul prin 
asemănare de formă verbală nu se concede că substanţa este singura 
categorie vizată, şi dacă la celelalte paralogisme nu se fac aceleași 
rezerve, nu vom avea nici respingeri, nici silogisme, fie absolute, fie 
relative, faţă de un anumit interlocutor!42. Dimpotrivă, dacă interlocu- 
torul concede toate cele spuse, respingerile sunt bune pentru cel care 
răspunde, dar ele nu sunt bune, absolut vorbind, fiindcă nu s-a admis un 
singur sens al termenului, ci numai aparenţa unităţii de sens, și aceasta 
numai pentru un anumit interlocutor. 


9 
<Respingerile, fiind infinite, nu pot fi cunoscute toate> 


Nu trebuie să căutăm să stabilim numărul de puncte de vedere din 
care interlocutorii pot fi respinși, afară numai dacă nu avem cunoașterea 
tuturor lucrurilor. O astfel de cunoaștere nu este de domeniul vreunei 
ştiinţe, căci ştiinţele și, evident, de asemenea demonstratiile pot fi infinite 
la număr!4%. 


întâlnesc deopotrivă în ştiinţa specială, ca şi în dialectică, în care domină opiniile generale 
sau comune. 

141 Aristotel face aici importanta distincţie între cele două moduri de respingere: 
ad rem, adică o respingere valabilă pentru problema dată, și ad hominem, sau respingerea 
pentru problema dată faţă de un anumit interlocutor, fată de respondent. Absolută este 
numai prima respingere, a doua este relativă unui anumit om şi propozitiilor concedate de 
el. În respingerea ad hominem se arată că teza respondentului contrazice cele concedate 
sau afirmate de el înainte. Dovedind că argumentele respondentului nu sunt temeinice, 
adevărul obiectiv poate să rămână neatins (vezi cap. 20). 

142 Încă o dată Aristotel subliniază că sofismul este relativ, nu absolut, adică este 
dependent de concesiile făcute de respondent. Căci eroarea trebuie căutată în răspunsul 
acestuia, în cele admise de el. 

143 Numărul de respingeri sofistice este nesfârșit ca şi obiectele cunoaşterii. Cum 
nu avem o cunoaștere și o demonstraţie a tuturor lucrurilor, nu posedăm perfect toate 
Ştiinţele speciale și opiniile generale. Aristotel întrebuințează termenul £nto71iun pentru 

Dar respingerile pot să fie și adevărate; de aceea, la tot ce putem 
demonstra, corespunde o respingere a celui ce susține teza contradictorie 
adevărului!44; de exemplu, dacă el susține că diagonala pătratului este 
comensurabilă, îl putem respinge prin demonstrarea că ea nu poate fi 
măsurată. Așadar, pentru a cuprinde toate respingerile ar trebui să avem 
cunoașterea tuturor lucrurilor. Căci unele respingeri pot să se întemeieze 
pe principiile și pe consecințele acestora din geometrie, altele, pe 
principiile medicinei, și altele, pe principiile altor ştiinţe. Pe de altă parte, 
și respingerile false au un domeniu nesfârșit. Căci în orice știință există 
silogisme false, în geometrie — fals silogism geometric, în medicină — 
fals silogism medical. Prin „orice ştiinţă“ 145 înţeleg „potrivit principiilor 
acestei ştiinţe“. Este deci evident că trebuie să îmbrăţișăm locurile 
comune nu ale tuturor respingerilor, ci numai ale celor care se întâlnesc 
în dialectică!%. Acestea sunt comune oricărei științe şi oricărei capa- 
cităţi!47. În ceea ce privește respingerile din fiecare știință, specialistul 
are sarcina de a examina dacă o respingere este reală sau numai aparentă, 
iar dacă este reală, el va examina de ce este reală. În schimb, este sarcina 
dialecticianului de a examina respingerile care sunt fundate pe principii 
comune și care nu ţin de nici o știință particulară!45. În adevăr, dacă 
cunoaștem locurile comune din care ne procurăm silogismele probabile 
despre o temă oarecare, vom cunoaște și pe acele din care ne procurăm 
respingerile respective. Căci respingerea este silogismul contradicţiei, 


a desemna „știința“. Grecii n-au deosebit niciodată cu strictețe „știința“ și „techne“ (arta). 
În schimb mijloacele respingerii sofistice, fiind valabile și aplicabile la toate științele, pot 
fi reduse la un anumit număr: sunt cele treisprezece sofisme arătate în capitolele 4 şi 5. 
Fiind comune tuturor ştiinţelor, studiul sofismelor îşi are locul sistematic în dialectică, 
în știința opiniilor generale. 

144 Cum există, în primul rând, respingeri adevărate, vor exista atâtea respingeri 
adevărate câte respingeri sofistice sau demonstrații false există. Cum știm, numărul acestor 
respingeri este infinit, variabil după științe (Aristotel vorbește semnificativ de geometrie 
și medicină). 

145 În text: rExwn. 

146 Aristotel explică de ce a renunțat să se ocupe de respingerile sofistice, în ce 
privește obiectul sau materia lor și s-a limitat la cele mai generale și deci limitate ca număr. 

147 „Capacitatea“ (dynamis) este calitatea gândirii de a putea duce o discuţie; ea 
este strâns legată de „artă“, adică de ştiinţa aplicată. 

148 Sofismele sunt aceleași în științele speciale și în dialectică, dar în știință 
sofismele se întâlnesc în probleme speciale, în dialectică — în problemele generale. 

așa încât unul sau două silogisme!4%? ale contradicţiei ne dau o 
respingere. De acum dispunem de locurile comune care ne procură 
respingerile de acest gen. O dată stăpâni pe acestea, suntem de asemenea, 
stăpâni pe soluţiile lor, căci obiecțiile aduse acestor respingeri sunt 
soluțiile. Astfel, suntem stăpâni pe toate locurile comune care ne procură 
aceste respingeri , respingeri care nu sunt decât aparente — aparente 
nu pentru toată lumea, ci numai pentru cei formați!50. Căci locurile 
comune, datorită cărora respingerile devin aparente pentru primul venit, 
sunt fără număr!5l. De aceea este evident că stă în sarcina 
dialecticianului de a cunoaşte câte sunt locurile comune care ne procură, 
cu ajutorul principiilor comune, fie o respingere reală, fie o respingere 
aparentă, cu alte cuvinte, fie o respingere dialectică, fie una aparent 
dialectică, fie de examen critic!%?. 


10 


<Împărțirea argumentelor după limbaj și după lucruri 
este falsă> 


Nu este adevărată diferenţa pe care unii o fac între argumente, 
spunând că unele se referă la limbaj, altele — la gândire'53. Este absurdă 
presupunerea că unele argumente se referă la cuvinte, iar altele — la 
gândire, și deci că ele nu sunt identice!5%. Nu înseamnă oare că discuția 


149 Un silogism sau două, dacă unul nu ajunge pentru a duce la bun sfârşit 
respingerea. 

150 Pentru cei formați în dialectică. 

151 Aristotel repetă că respingerile sunt fără număr dacă trebuie să ținem seama de 
toate lipsurile intelectului respondenţilor şi asculiătorilor, de toate concesiile făcute de 
respondenţi, provocând astfel erori, în sfârşit, de toate abaterile de la linia dreaptă a 
silogismului. 

152 Se vorbeşte din nou de o respingere examinatorie (peirastică) deosebită de 
respingerea dialectică reală — pentru a nu mai pomeni de respingerea sofistică. Se știe că 
în Topica peirastica sau examinarea critică constituie prima utilitate a dialecticii: 
exercitarea gândirii (yvuvasia). 

153 În text: gândire = Stávora. 

154 Începutul acestui capitol ne surprinde. Până acum, Aristotel a clasat sofismele 
în două grupe: „de limbaj“ și „în afară de limbaj“. Acum consideră ca absurdă această 
clasificare, considerându-le identice. Ceca ce Aristotel consideră pe bună dreptate absurd 

nu se referă la gândirea respondentului, dacă el însuși fiind întrebat, 
nu se întrebuințează cuvântul în sensul acordat de cel ce este întrebat? 
Aceasta înseamnă că discuţia se referă la cuvâni!55. Dimpotrivă, discuția 
se referă la gândire, dacă cuvintele sunt luate în sensul pe care l-a admis 
respondentul. Dacă acum cineva (fie cel ce întreabă, fie cel întrebat), 
folosindu-se în discuţie de termeni cu mai muite înţelesuri, presupune 
că ei nu au decât un sens (de exemplu, termenii de „ființă'* şi „unul“ pot 
să aibă mai multe înțelesuri şi totuși respondentul — în răspunsul său și 
întrebătorul — în întrebarea sa, să presupună că ele au un singur sens, 
iar de dovedit este propoziţia că totul este unu) — oare accastă discuţie 
se referă la gândirea celui care este întrebat?!5€ Dacă însă unul din 
interlocutori presupune că termenul are mai multe sensuri, este evident 
că o astfel de discuţie nu se referă la gândire’? {Astfel fiind sensurile 
expresiilor în discuţie este evident că argumentele nu pot ti deosebite 1587. 
Căci, mai întâi, la argumentele cu mai multe sensuri, este posibil ca 
ele să sc refere și la cuvânt și la gândire; al doilea, aceasta este posibil 
la orice argument!59. Căci împrejurarea ză un argument se referă la 
pândire nu se fundează pe însăși natura argumentului, ci pe comportarea 
în anumit fel a respondentului faţă de cele concedate!%. 

Mai mult chiar, s-ar putea ca toate argumentele să se refere la 
cuvânt (Gvapa), deoarece a se referi la cuvânt este aici totuna cu a nu se 


este convingerea că cele două specii de sufismne ar putea fi deosebite cu strictete. Fără 
complicitatea limbajului nu este posibil nici un sofism. 

155 Discuţia nu se referă la gândirea respondentului, dacă cuvintele nu sunt luate 
ue cel ce întreabă în sensul acceptat de respondent. Cu alte cuvinte, întiebătorui trebuie 
să ia cuvintele în sensu! în care le-ar lua el, dacă ar fi întrebat. 

:50 Fraza. destul de încărcată, vrea să dovedezscă, o dată mai mult, că discuția se 
referă şi la cuvânt şi la gândire, dacă termenul cu mai multe sensuri este luat într-un singur 
sens. În text, în loc de „cel ce întreabă“ stă „dacă Zenon care întreabă“. „Zenon“ este o 
glosă în genere eliminată ca străină de sensul textului. 

157 Dacă numai unul din interlocutori presupune că termenul are mai multe sensuri, 
disputa este mai mult verbală. 

158 Această propoziţie a fost intercalată de W. A. Pickard-Cainbridge în traducerea 
engleză de sub conducerea lui W.D. Ross (The Works of Aristotle, vol. I, p. 170 b 26). 
Nu există deosebire între argumente după gândire și după cuvinte. 

159 În orice sofism. disputa se referă deopotrivă la cuvânt şi la gândire (adică în 
ultimă instanță la lucru). 

160 Nu există deci un sofism care să se refere numai la gânduri, la ceea ce se află 
„în afara limbajului“. 

referi la gândire!S!. În adevăr, dacă toate argumentele nu s-ar referi, 
fie la cuvânt, fie la gândire, atunci ar fi unele argumente, cu totul altele, 
care nu s-ar referi nici la cuvânt, nici la gândire. Dar se susține că toate 
argumentele trebuie să fie sau de unele sau de celelalte, și toate sunt 
împărţite ca referindu-se fie la cuvânt, fie la gândire, și că nu există 
altele. Cu toate acestea. argumentele care se sprijină pe cuvânt sunt o 
parte din silogismele care se sprijină pe multiplicitatea de sensuri a 
limbajului. Căci s-a susţinut în chip absurd că toate argumentele 
sprijinite pe limbaj sunt argumente sprijinite pe cuvinte, deoarece există 
alte paralogisme care nu se produc fiindcă respondentul adoptă faţă de 
ele o anumită comportare. ci fiindcă argumentarea însăși conţine o 
întrebare cu mai muke sensuri 162. 

De asemenea, este cu totul absurd să cercetăm respingerile fără 
a cerceta înainte silogismul, căci respingerea este o specie de silogism, 
şi de aceea trebuie să cercetăm silogismul înainte de falsa respingere, 
întrucât o atare respingere este un silogism aparent de contrazicere a 
unei teze. De aceea, cauza falsei respingeri stă sau în silogism sau în 
contradicție (căci trebuie să ţinem seama și de contradicție), iar câteodată 
în amândouă, dacă respingerea este aparentă!6?, În paralogismul „a vorbi 
tăcutele““ eroarea stă în contradictie, nu în silogism, iar în paralogismul 


161 Aristotel se angajează mai departe în dovedirea afirmației de mai sus, anume 
că argumentele referitoare la gândire sunt aceleași cu argumentele referitoare la cuvânt. 
Se înţelege de la sine că ceea ce nu se referă la gândire se referă la nume, căci nu există 
va treia specie de care va vorbi îndată, adică de argumente care nu se referă nici la gândire, 
nici la cuvânt Clasificarea dihutomică ar deveni trihotomică, ceea ce este fals. 

162 Cele două fraze resping confundarea sofismelor limbajului. adică sofismele 
fundate pe pluralitatea de scnsuri, cu sofismele sprijinite pe cuvânt (napă Tovvoţa). 
Acestea nu sunt o specie nouă de paralogisme, ci sunt o subspecie a sofismelor sprijinite 
pe limbaj. De aceea clasificarea sofismelor în „după gândire“ și „după cuvânt” nu are 
aceeaşi valoare ca gruparea în „din afara limbajului“ și ale „limbajului“. De aceea există 
sofisme ale limbajului care se referă nu la cuvinte, ci la gândire, atunci când ambiguitățile 
stau nu în răspuns, ci în însăși formularea întrebării. 

163 Celor ce încearcă o altă clasificare decât acea propusă de el, Aristotel le 
obiectează că „respingerile“ trebuie să fie clasificate pornind de la „silogisme“, deoarece 
respingerea este o specie de silogism, anume silogismul tezei contradictorii. Deci falsa 
respingere sau sofismul rezidă sau din silogismul însuşi, în respingerile „din afara 
limbajului“ sau din însăși „respingerea“ (elenchus), în respingerile fundate pe „limbaj“. 

1% În sofismul, citat și în capitolul 4, „a vorbi tăcutele“ sau „cele tăcute“ ni se 
prezintă un caz de sofism sprijinit pe „respingere“, pe „contradicţie“ (âvribaoic), adică 
este un sofism produs de echivocul cuvântului. „A vorbi tăcutele“ (o.yâvra) se poate 

„Cineva dă ceea ce nu are“, eroarea stă în amândouă!65; în celălalt, în 
sfârșit, anume că „poezia lui Homer este o figură, fiindcă este un ciclu“, 
eroarea stă în silogism!66. Silogismul adevărat este acel în care nu se 
întâlneşte nici una din cele două erori1$7. 

Şi acum, pentru a ne întoarce la punctul de la care ne-am abătut!Sf, 
raționamentele matematice se referă oare la gândire, sau nu se referă? 
Şi dacă cineva crede că cuvântul de triunghi are mai multe sensuri şi 
dacă el a admis un altul decât acela de figură, la care se obține concluzia 
că suma unghiurilor este egală cu două unghiuri drepte, oare 
interlocutorii au argumentat referindu-se la gândirea triunghiului, sau 
nu? Să mergem mai departe. Dacă cuvântul are mai multe sensuri, iar 
cel ce răspunde nici nu observă și nici nu crede că este așa, se putea 
ca discuţia să nu se refere la gândirea interlocutorilor?159 Sau, cum altfel 


referi la persoana celui care vorbeşte, şi atunci se afirmă că cel ce vorbește tace, ceea ce duce 
la contrazicere, sau se referă la conţinutul celor spuse: „cele tăcute“ şi atunci nu mai este 
o contradicţie între „a vorbi cele tăcute“ și „a nu vorbi cele tăcute“. Sotismul se găseşte în 
dialogul platonic Euthydemos. El se fundează pe echivocul „a vorbi tăcut“ şi „a vorbi tăcutul“. 

165 Acest sofism, pe care îl va dezvolta în cap. 22, 178 a, este cazul unui raționament 
fals care nu este nici silogism, nici propriu-zis o respingere, amândouă fiind vicioase: 
silogismul este vicios în concluzie, iar respingerea — în structura ei nu este respingere. 
La întrebarea: „puiem da ccea ce nu avem?“, răspunsul legitim este: nu. Sofismul oferă 
o respingere falsă, căci echivocul stă în interpretarea expresiei „ceea ce nu avem“, de 
exemplu: „a da bani cu părere de rău“ şi „a nu avea bani cu părere de rău“. În prima 
expresie se afirmă modalitatea de a da, în a doua — însuşi obiectul de dat, ceea ce este 
un joc de cuvinte tipic pentru o sofistică degenerată. 

166 În acest sofism, eroarea stă în silogism, nu în respingere, fiindcă termenul mediu are 
două sensuri. „Cercul“ (kuxoc) care constituie termenul mediu are și sensul de figură geo- 
metrică, dar şi de expunere încheiată de versuri sau de teme (un „ciclu“ de conferințe). Epopeile 
lui Homer constituie „cercuri“ (cicluri) de cântece, dar nu au și figura geometrică a cercului. 

167 Astfel, obtinem trei feluri de silogisme: a) silogismul vicios (sofismele, prin 
materia lor): b) respingerea vicivasă (sofismele, prin forma lor verbală), în sfârșit. 
c) silogismul la care nu se întâlneşte nici una din cele două erori. 

168 Punctul de plecare este clasificarea sofismelor „după gândire“ şi „după cuvânt“. 
Acestea nu pot fi deosebite, nici măcar în raționamentele matematice, unde echivocul pare 
exclus. Și în matematică, unde sofismele par a fi numai „după gândire“, există și sofisme „după 
cuvânt“. Aristotel crede că şi în matematică se întâlnesc raționamente în care o figură (de 
exemplu, triunghiul) poate avea un sens, altul decât acela u::iversal primit, deci că se poate 
discuta „după gândire“, în timp ce discuţia se desfăşoară „după cuvânt“. 

169 Aristotel respinge teoria că sotismul este „după cuvânt“, dacă argumentul se 
sprijină pe echivoc. Dacă echivocul nu este cunoscut ca atare, discuţia se duce „după 
gândire“ sau după sens. 

trebuie pusă întrebarea decât în așa fel încât respondentul să poată alege 
(de exemplu, dacă întrebarea sună: „este posibil sau nu a spune cele 
tăcute?“), sau chiar: „oare răspunsul nu este, într-o privinţă nu, iar în 
altă privință da ?“170 Dacă un interlocutor răspunde că nu este posibil în 
nici un sens, iar celălalt argumentează totuși într-un sens, oare 
argumentarea nu se referă la gândirea respondentului? Și totuşi argu- 
mentul este presupus că face parte din argumentele care se referă la 
cuvânt. Aşadar, nu există un anumit gen de argument care se referă la 
gândire, dar există unele argumente care se referă la cuvinte. Nu trebuie 
să cuprindem însă în această clasă toate respingerile, şi anume nici cele 
reale, nici cele aparente. Căci există respingeri aparente care nu se referă 
la limbaj, cum sunt acele care se sprijină pe accident, și încă altele!7!. 

Dacă însă se pretinde ca întrebătorul să facă el însuși deosebirea 
şi să declare: prin „a spune cele tăcute“ se înțelege într-o privinţă așa, 
iar în altă privinţă altfel, mai întâi o asemenea pretenţie este absurdă 
(deoarece întrebătorul câteodată nu pare să observe că chestiunea are 
mai multe sensuri şi că nu e posibil ca el însuşi să facă o distincţie pe 
care nu o gândește). În al doilea rând, ce ar fi aceasta altceva decât a 
preda o lecţie? Aceasta ar însemna să se explice felul de a fi al unui lucru 
unui interlocutor care nu l-a cercetat niciodată și care nu știe și nu-și 
închipuie că lucrul poate avea și alt sens!72. Căci ce ne oprește, în sfârșit. 
să nu procedăm la fel și acolo unde nu este echivoc?!” De exemplu, 
la întrebarea: „oare în numărul patru unităţile sunt egale diadelor?*, 
adăugând că, „diadele sunt cuprinse în numărul patru când într-un sens, 
când în altul“174. Să luăm un alt exemplu: „este știința contrariilor una 


170 Întrebarea trebuie pusă în așa fel încât respondentul să poată alege şi să spună: 
„într-o privință nu, în altă privință da“. Oricum, discuţia se duce „după gândire“, chiar 
și în cazul că întrebarea este mai precisă. 

171 Nu există un gen anumit de sofisme care se referă la gândire, ci toate se referă 
şi la cuvânt (ğvopa), dar aceasta nu înseamnă că toate respingerile reale, și cu atât mai 
mult cele aparente, se referă numai la limbaj (A€&ic), ci sunt unele „din afara limbajului“ 
(uù mapă tùy Ncâw). 

172 Aristotel respinge pretenţia ca întrebătorul să facă el însuși distincţia: într-o 
privință așa, în altă privință altfel. Întâi, pentru că nu este posibil ca întrebătorul să 
gândească atât de precis, al doilea, pentru că o astfel de distincţie transformă discuția 
într-un învățământ. Aristotel a diferențiat totdeauna discuţia, dialectica și învățarea. 

173 Procedeul didactic poate fi aplicat tot așa de bine şi la întrebările fără echivocuri 
Și în acest caz ne depărtăm încă și mai mult de spiritul disputei. 

174 Acest sofism trebuie să fi fost curent în lumea retorilor sofiști, cum se poate 
deduce din simpla prezentare a lui fără nici o lămurire. Întrebarea este: unităţile numărului 
patru sunt egale cu diadele (dualităţile, întrunirea a două unități) cuprinse în numărul patru? 
Patru cuprinde două diade și patru unităţi. Răspunsul va fi diferit, după cum privim unităţile 

sau nu este?, adăugând că „unele contrarii sunt cunoscute, altele nu 
sunt cunoscute'“175. Așadar, pretenţia de mai sus pare că nu ține seama 
că învăţământul și discuţia sunt deosebite, deci că cel ce predă știința 
nu trebuie să întrebe, ci să explice el însuşi. în timp ce disputantul trebuie 
numai să întrebe. 


11 


<Feluriie de raționament: apodictic, dialectic, 
peirastic, eristic, sofistic> 


De asemenea, nu intră în atributiile celui care demonstrează de a 
cere altuia să afirme sau să nege o propozitie, ci intră în atributiile celui 
care examinează!7ó. În adevăr, arta de a examina este o ramură a 
dialecticii, și se adresează nu celui care ştie, ci celui care ignoră sau care 
pretinde că ştie!77. Deci dialectician este acel care întrebuințează 
principiile comune pentru a înțelege un lucru în discuţie, şi este sofist 
cel ce face aceasta numai în aparență!'8. În ce priveşte silogismul eristic 


împreună sau separat. Luate împreună, unitățile sunt egale cu diadele ce compun numărul, 
dar unităţile luate separat nu sunt egale diadelor luate de asemenea separat. Acest caz este, 
încă şi mai mult decât cel precedent, didactic, nu disputatoriu. Echivocuri se întâlnesc 
aproape pretutindeni şi de aceea ar trebui să recurgem la aplicații didactice la tot pasul. 

115 Propoziția: ştiinţa contrariilor este una și aceeași revine necontenit în logica 
aristotelică. Ea a fost familiară și scolasticilor (contrarionum eadem est scientia) În pasajul 
de faţă se pune o întrebare dialectică: „este sau nu este una şi aceeaşi știința contrariilor?” 
și se adaugă: „unele contrarii sunt cunoscute, altele nu sunt cunoscute“. Indiferent de 
valoarea lămuririi, aceasta este eminent didactică. De aitminteri, contrariile care nu sunt 
cunoscute nu pot constitui o ştiinţă. Lămurirea este așadar de prisos şi din punct de vedere 
didactic. Concluzia ce urmează subliniază deosebirea dintre învățare fără chestionare și 
chestionare dialectică, disputatorie fără învăţare. Asupra acestei probleme, Aristotel revine 
în capitolul următor. 

176 Întrebarea cu alternativă afirmativă sau negativă nu intră în obligaţiile celui care 
demonstrează, deci ale celui care face raționamente apodictice (demonstrative) şi ca atare 
didactice (5.5aokau.koi). Întrebarea cade, în aceste cazuri, în sarcina celui care urmăreşte 
să examineze sau „Să țină un examen“ (neîpav haufăveiwv). Trebuie să adăugăm că nu 
numai peirastica întreabă, ci întreaga dialectică, peirastica fiind o sarcină principală a 
dialecticii. 

177 Peirastica sau arta de a examina critic se adresează nu celui care ştie, ca să-i 
îmbogăţească cunoștințele, ca în învățământ, ci celui care nu știe şi, mai ales, celui care 
pretinde că ştie, pentru a-i dezvălui ignoranta lui. 

178 În timp ce știința apodictică ia ca punct de plecare principiile proprii ştiinţei 
date, dialectica, cum se ştie din Topica, are ca punct iniţial principiile comune nu numai 
ale cunoașterii științifice, dar și ale celei naturale, neștiinţifice. Raționamentele sofistice 

sau sofistic, deosebim două feluri. Întâi, este silogismul numai aparent, 
prezent oriunde dialectica este artă de examinare, chiar dacă concluzia 
ar fi adevărată, căci el ne înșală în privința cauzei!79. Al doilea, sunt 
paralogismele care nu respectă metoda de cercetare corespunzătoare 
fiecărui obiect, deși par că procedează potrivit artei în discuție 180. În 
adevăr, figurile geometrice fals desenate nu sunt eristice (căci para- 
logismele fundate pe ele sunt de domeniul științei geometrice)!8!. Nu 
sunt eristice nici figurile geometrice fals desenate care ar vrea să 
demonstreze o teoremă adevărată ca, de exemplu, figura lui Hippocrate 
sau cvadratura cercului cu ajutorul lunulelori82. Dimpotrivă, procedeul 
lui Bryson de a obţine cvadratura cercului, chiar dacă cercul ar putea să 
fie făcut cvadrat, este un raționament sofistic, fiindcă nu este scos din 
principii geometrice!83. 


se deosebesc de cele dialectice prin aceea că sunt numai aparent raționamente, deci prin 
aceea că sunt false raționamente. 

179 Silogismul eristic, pe care Aristotel abia îl distinge de cel sofistic, este și el 
un silogism aparent, deoarece, deși concluzia lui este adevărată, ea nu a fost derivată just, 
întrucât nu s-a luat drept cauză adevărata cauză. S-a comis în acest caz sofismul extra 
dictionem: non causa pro causa. 

180 Raționamentul sofistic este un paralogism, adică nu este un raționament care 
respectă metoda de cercetare a ştiinţei în discuție. Raționamentul eristic poate fi supus 
examenului, căci este un raționament, care însă urmăreşte pura dispută sau victoria 
disputantului; raționamentul sofistic este o falsă înțelepciune sau ştiinţă. Raționamentul 
eristic este logicește fals, raționamentul sofistic este numai o aparență de -aționament. 

18! P-ardogisme (sofisme) sunt acele desene false din geometrie ((pcv5oypaqiin ara). 
Ele nu sunt eristice, fiindcă țin de o ştiinţă specială, de geometrie. Falsitatea stă sau în 
concluzie sau în procedeul democstraţiei. Paralogismele nu sunt deci eristice; acestea au o 
concluzie adevărată. Totuși, la Aristotel, ca şi la urmași, hotarul dintre raționamentele eristice 
și pseudoraționamentele sofistice se şterge adeseori. Asupra distincției dintre eristică şi 
sofistică se va reveni mai jos în acest capitol. 

182 Pitagoreicul Hippocrate din Chios a încercat să demonstreze cvadratura cercului, 
cu ajutorul unor „lunule“ (mici lune sau semilune) construite pe laturile unui pătrat înscris 
în cercul dat. Demonstrația lui Hippocrate nu este sofistică, fiindcă ea se sprijină pe 
principii geometrice. Aristotel însuși consideră teorema lui Hippocrate adevărată, deși 
demonstraţia este neizbutită. 

183Demonstraţia cvadraturii a lui Bryson se serveşte de un procedeu fals geometric, 
în realitate dialectic. El construiește, în jurul unui cerc, din tangente un poligon și un altul 
în interiorul cercului, așa încât cercul se află la mijloc între două poligoane. Bryson crede 
că a demonstrat cvadratura cercului pe temeiul consideraţiei comune, nu special 
geometrice, că figurile mijlocii între două figuri diferite sau aceeași mărime, indiferent 
dacă sunt poligoane sua cercuri. Dacă un cvadrat (cel din afara cercului) este mai mare 
decât celălalt (înscris în cerc), atunci va exista și un cvadrat care va fi egal cu cercul. 
Aceste două exemple de paralogisme au structuri diferite. Demonstrația lui Hippocrate 

De aceea, și silogismul aparent în lucruri de felul acesta este un 
argument eristic, dar și silogismul aparent pe măsura lucrului în discuţie 
este tot un argument eristic, chiar dacă el este just, ca silogism. Așadar, 
el este pe măsura lucrului numai în aparenţă şi de aceea este înșelător 
şi in just!84. Întocmai cum in justiţia în luptele atletice este o anumită formă 
de injustiţie, tot așa eristica este o luptă injustă în discuţie. Şi întocmai 
cum acolo, în luptele atletice injuste, acei care vor să învingă cu orice 
preţ recurg la toate mijloacele, tot așa aici în eristică185. Acei care se 
comportă așa de dragul victoriei sunt disputanți și iubitori de dispută, iar 
acei care se comportă așa de dragul prestigiului care aduce profituri sunt 
sofiștiL86, Căci sofistica este, cum am mai spus, o meserie lucrativă bazată 
pe o înțelepciune aparentă; de aceea sofiștii se străduiesc numai pentru 
a obține demonstraţii aparente. De altminteri, iubitorii de dispută și sofiștii 
se folosesc de aceleași argumente, dar nu în același scop. Același 
argument va fi sofistic sau eristic, dar nu sub același raport, ci va fi eristic 
dacă intenţionează victoria, și sofistic dacă intenţionează o înțelepciune 
aparentă. Căci și sofistica este o înțelepciune, dar una aparentă, nu reală. 

Eristicul este față de dialectician, ca pseudograful față de geo- 
metru; căci în paralogismele sale el se servește de aceleași principii ca 
şi dialecticianul, iar pseudograful se serveşte de aceleași principii ca și 
geometrul. Dar în timp ce pseudograful nu raţionează eristic, fiindcă 
el se servește de principiile și concluziile geometrice, celălalt, care 
dovedește altceva, servindu-se de principiile dialectice, va fi indiscutabil 
un cristic!87. De exemplu, dovada cvadraturii cercului cu ajutorul 


este geometrică, deși este greşită; aceea a lui Bryson nu este nici geometrică, nici adevărată. 
Aristotel se serveşte de aceste pseudografii şi în alte opere ale Organon-ului: Analitica 
primă Il, 25, 60 a, şi Analitica secundă I, 9, 76 a. 

184 Distincția dintre raționamentul eristic şi cel sofistic nu este precisă, fiindcă 
amândouă nu sunt concluzii legitime. 

185 Eristica este o formă de luptă nedreaptă, nelcală, este o nedreptate aplicată 
la luptă, o nerespectare a legilor atletice, un recurs la fraudă, de exemplu ca Antiloh în 
lliada XXIII. 

186 Adevărata deosebire dintre eristică și sofistică nu stă atât în nerespectarea regulilor 
logicii, cât în scopul care face să nu se respecte logica: voința de a învinge cu orice preț în 
eristică, voința de a apărea om de ştiinţă, pentru a obține onorarii cât mai mari, în sofistică. 

187 Există analogie, între eristic şi dialectic, de o parte şi pseudograf (cel ce dese- 
nează figuri geometrice greşite) și geometru, de altă parte. Există totuși o deosebire: 
pseudograful se serveşte în raționamentele sale greşite de principii geometrice (cazul lui 
Hippocrate din Chios), pe când eristicul „dovedeşte altceva“, adică se serveşte de principii 
dialectice pentru a dovedi o teoremă geometrică. 

lunulelor nu este eristică, aceea a lui Bryson este eristică. Și în timp 
ce prima dovadă nu poate fi aplicată decât în geometrie, fiindcă se 
bazează pe principiile proprii acestei științe, a doua se aplică la toate 
chestiunile, fiindcă se adresează celor care nu știu ce este posibil și 
imposibil în orice chestiune188. Mai există și procedeul lui Antifon 
pentru a găsi cvadratura cercului!8?. Tot așa, dacă pe baza argumentului 
lui Zenon, se contestă că este bine de a face o plimbare după ce s-a 
mâncat, acesta nu este un argument medical, ci se bazează pe un 
argument general!%. 


188 Demonstrația lui Bryson este eristică, fiindcă nu pornește de la principii 
geometrice, ci de la un principiu aplicabil și la alte chestiuni, deci de la un principiu comun: 
aculo unde există mai mare şi mai mic, există şi egalul, adică cvadratura cercului. Cercul 
este mediul proporționa! între două poligoane, unul înscris în cerc, celălalt în afara cercului. 

189 Sofistul Antifon încearcă o nouă demonstraţie a cvadraturii cercului înrudită cu 
cele două cunoscute mai sus, mai ales cu aceea a lui Bryson. Sofistul, care se dovedește 
un spirit pătrunzător, înscria în cerc un poligon (exemplu, un pătrat), apoi transforma acest 
poligon în altul cu mai multe laturi (exemplu, un octogon) şi tot aşa mai departe, micşorând 
i înmulțind laturile poligonului, era convins că poligonul se va identifica cu cercul. 
Principiul comun, și deci eristic, de la care pleca Antifon, este că ceea ce se apropie tot 
mai mult de altul, în cele din urmă se confundă cu acesta. Sofismul constă în a face egal 
ceea ce nu poate fi egal, cercul şi pătratul. Procedeul lui Antiton este același prin care 
modernii au încercat să determine mărimea lui n, adică raportul dintre perimetrul şi 
diametrul cercului. Și de data aceasta nu se obține un număr finit, ci unul cu infinită 
aproximaţie. G. Loria în Istoria matematicii în antichitate, p. 94 şi urm. consideră pe 
Antifon un precursor a! calculului infinitezimal. 


INTERPRETAREA LUI INTERMEPTAREA LUI 
SIMPLICIUS THEMISTIOS 


190 De asemenea, este un argument eristic, fundat pe o consideraţie generală, nu 
specială (medicală), dacă se neagă utilitatea pentru sănătate de a face o plimbare după 
masă, pe temeiul argumentului, dezvoltat de eleatul Zenon, că nu există mişcare. 


585 


ARISTOTEL 


Dacă eristicianul ar fi faţă de dialectician în același raport ca și 
pseudograful faţă de geometru, n-ar exista un argument eristic în chestii 
geometrice!”!. Dar dialecticianul nu se ocupă cu un anumit gen de 
lucruri, nici nu demonstrează, la drept vorbind, ceva anumit, nici nu 
se ocupă, ca filozoful, de aspectele universale ale lucrurilor. Căci nu 
toate lucrurile aparțin unui singur gen și chiar dacă ar aparţine nu este 
posibil ca toate lucrurile să fie subordonate acelorași principii!%2. De 
aceea nici una din acele stiinte care caută dovezi pentru un anumit gen 
de lucruri nu procedează erotematic, căci ea nu permite să concedăm 
una sau alta din alternativele contradicţiei, întrucât silogismul nu se 
constituie deopotrivă într-o alternativă sau alta. Dimpotrivă, dialectica 
procedează erotematic!93, căci dacă ea ar proceda demonstrativ, nu ar 
pune întrebări, dacă nu asupra nici unei chestii, cel puţin asupra celor 
mai generale principii sau asupra celor proprii unei chestiuni date. În 
adevăr, dacă întrebătorul nu le-ar acorda, nu am mai avea o bază pentru 
a răspunde obiecţiei sale 19. 

Dialectica procedează totodată prin examen critic (peirastic). 
Peirastica nu este o disciplină la fel cu geometria, căci o poate practica 
şi cel ce nu posedă o știință!95. Deoarece este posibil ca și acel care nu 


19! Proporția dintre eristică și dialectică nu este aceeaşi ca proporția dintre 
pseudograție (desenare de figuri false) şi geometrie. Dacă ar fi aceeași, nu ar exista 
argumente eristice în geometrie, cum se întâlnesc totuşi la Bryson și poate la Antifon. 

192 Aristotei, în dorința de a opune dialectica sa dialecticii lui Platon, susține că 
dialectica sa nu are nici un obiect determinat, propriu ei, ci discută orice fel de obiect. 
Ca atare, ea este universală, nu însă în sensul filozofiei, care are totuşi un obiect: fiinţa 
în genere. Dar ființa în genere nu este un gen comun, dialectic. ci are mai multe sensuri 
categoriale, în număr de zece. Chiar dacă ființa ar fi un gen comun, ființele înseşi sunt 
diferite: matematice, fizice, medicale, psihice etc. Universalitatea dialecticii aristotelice 
nu-i ştirbeşte întru nimic funcția de a pregăti principiile tuturor ştiinţelor prin examinarea 
aporiilor, prin cercetarea critică a oricărei probleme. Rămâne totuși deosebirea dintre 
dovada dialectică numai probabilă, și dovada ştiinţifică necesară sau apodictică în 
principiul şi concluzia ei. 

193 Ştiinţa apodictică (demonstrativă) nu procedează erotematic (prin punere de 
întrebări dialectice, cu altemativă negativă şi afirmativă). 

194 Acest pasaj dă la lumină o superioritate a dialecticii: ea nu acceptă ca date și ca 
indiscutabile principiile generale și speciale, ci le supune examenului critic, cântărind 
tezele și antitezele. 

19 Dialectica are și avantajul că este în serviciul oricui are simțul critic al aporiilor, 
al alternativelor și posibilităților. Oricine poate și chiar trebuje să fie dialectician. fiindcă 
oricine are dreptul de a examina cunoștințele celorlalți. 

posedă o știință să examineze pe acel care nici el nu posedă acea ştiinţă, 
dacă acesta face concesii scoase nu din știința lui sau din principiile 
proprii unei chestiuni speciale, ci din simplele consecinţe legate de un 
subiect, consecinţe pe care cineva le poate cunoaşte foarte bine, fără a 
cunoaște totuși știința subiectului respectiv, deşi el nu le poate ignora, 
fără să nu ignore și știința respectivă. Este evident deci că peirastica 
nu este o știință limitată la un gen determinat de lucruri; de aceea 
domeniul ei este universal. Nu numai că toate științele întrebuințează 
anumite principii comune, dar și toți oamenii fac uz de dialectică și de 
peirastică, deoarece toți vor să iscodească pe cei ce pretind că ştiu 
ceva!6. În adevăr, aceştia din urmă se ajută de principiile comune, pe 
care și ei le cunosc, chiar dacă în spusele lor rămân străini de știință. De 
aceea toti întreprind respingeri, şi toti fac fără artă ceea ce dialectica face 
cu artă. Este dialectician acel care examinează prin arta silogistică!9. 

Deoarece există multe principii identice pentru toate lucrurile şi 
sunt valabile pentru once, fără ca totuși să formeze o natură particulară 
sau un anumit gen de lucruri, ci se aseamănă negaţiilor!%, şi deoarece 
alte principii nu au acest caracter, ci au caracterul propriu fiecărui fel de 
lucruri, orice poate fi examinat pe baza acestor principii generale și 
există o artă corespunzătoare care însă nu are aceleași proprietăți ca 
științele demonstrative. Din aceste motive, eristicianul nu se înfățișează 
la fel ca pseudograful, căci eristicianul nu va funda paralogismele sale 
pe un gen special de principii, ci va angaja dispute asupra tuturor 
genurilor de lucru, 1%. 


1% Dialectica, prin universalitatea ei, este o chestiune a omului și, ca atare, stă mai 
aproape de „filozofia primă“ decât de ştiinţa specială. Totuși nici aceasta nu se poate 
dispensa de spiritul de examen, de cercetarea contradictorie. Ştiinţa afirmă principiile, nu 
cere să fie admise și nu le supune examenului. 

197 Arta silogistică (TExvn 0uXhoy1071K7j) este arta de a raţiona. Toti fac respingeri 
prin raționare, dar nu toți recurg, la arta de a raţiona, ia dialectică. 

198 Aristotel, pentru a defini mai precis natura generniă a dialecticii, subliniază rolul 
hotărâtor al negatiei în constituirea problemelor dialectice. Dialectica are o sferă largă, 
atotcuprinzătoare, nedeterminată, așa cum nedeterminată este negația: non-om, non- 
Socrate. Acești termeni negativi nu exprimă nimic precis ca gen, specie și individ. 

199 Eristicianul, ca şi dialecticianul, poate extinde raționamentele sale și asupra 
științelor speciale (cazul lui Bryson), însă nu pe temeiul unor principii speciale, ci pe 
temeiul unor principii generale. 

Acestea sunt diferitele feluri de respingeri sofistice2%. Se vede 
ușor că intră în atribuţiile dialecticianului de a le cerceta și de a fi în 
stare să le efectueze. Căci investigarea premiselor cuprinde toată această 
cercetare”! 


12 


<All doilea şi al treilea scop al sofisticii: inducerea în eroare 
şi în paradoxe> 


Atât avem de spus despre respingerile aparente. În ceea ce privește 
presupunerea că respondentul comite o eroare și că se avântă în sustineri 
paradoxale (și acesta este al doilea scop22 al sofisticii), acest scop se 
realizează printr-un anumit fel20 de a pune întrebări și prin interogarea 
însăşi. În adevăr, interogarea, fără a avea în vedere un obiect anumit, 
este un bun subterfugiu pentru atingerea scopului. Căci cel care vorbeşte 
fără un plan este mai predispus să se înșelc, iar fără plan vorbește acel 
care nu are în vedere un anumit obiect. De asemenea, a pune mai multe 
întrebări. chiar dacă a fost determinat obiectul de discutat, și a îndemna 
pe respondent să spună ce gândeşte este un prilej de a-l induce în 
susțineri paradoxale şi eroare20%. Dacă la una din întrebări el răspunde 
prin da sau nu, sofistul îl va împinge spre o poziţie care este ușor de 
atacat. Dar posibilitatea de a șicana cu astfel de mijloace este mai mică 


200 Astfel se încheie expunerea primului şi celui mai însemnat scop al Respingerilor 
sofistice: respingerea aparentă a respondentului. În capitolul 3, Aristotel vorbea de încă 
patru scopuri, pe care le va expune în capitolele 12-15 (eroarea, paradoxul, tautologia, 
solecismul). 

201 Acest capitol a urmărit să deosebească respingerea sofistică de respingerea 
dialectică, legitimă. Nu a fost atinsă ținta de a investiga natura specifică a premiselor 
dialectice. 

22 Potrivit capitolului 3, inducerea în eroare şi în paradoxe nu constituie al doilea 
scop al sofisticii, ci al doilea și al treilea scop. 

203 Se subînțelege că felul de a pune întrebări este ascuns, disimulat. 

204 Primul scop a fost o respingere aparentă a respondentului. Al doilea și al treilea 
scop nu este atât respingerea aparentă a respondentului, cât înfundarea lui prin ridicol. 
Pentru atingerea scopului este mai bine să punem întrebări nesistematice, adevărate 
sondaje, pentru a descoperi un punct vulnerabil. 

în vremea noastră decât era altădată, fiindcă respondentul va pune 
întrebarea: ce au de a face toate acestea, cu chestiunea de la început?205 

Un procedeu elementar?” de a face pe cineva să comită o eroare 
sau să susțină un paradox este de a nu pune în discuție imediat o teză 
determinată, ci de a pretinde că pune întrebări din dorinţa de a se instrui; 
un astfel de proces de examinare”? deschide perspective pentru atac. 
Un loc comun special sofistic de a arăta că respondentul a comis o eroare 
este de a-l îndruma pe respondent spre acele susțineri împotriva cărora 
sofistul este prevăzut cu multe argumente. Aceasta se poate face rău sau 
bine, cum am expus înainte20%8. 

Pe de altă parte, pentru a provoca sustineri paradoxale, trebuie 
să ne dăm seama din ce școală de filozofi face parte respondentul, și 
apoi să întrebăm despre acele aspecte ale doctrinei care par a fi 
paradoxale pentru majoritatea oamenilor. Căci în orice școală se 
întâlnesc asemenea opinii209. Mijlocul elementar este de a formula ca 
premise disponibile tezele diferitelor școli. În acest caz, soluția cea mai 
potrivită este de a arăta că paradoxul nu rezultă din argumentul însuși, 
şi tocmai aceasta vrea să arate întotdeauna respondentul?10. 

Mai departe, se poate argumenta, pentru a atinge scopul, dacă se 
ține seama de dorinţele intime și de opiniile exprimate pe față, căci nu 
dorim și nu exprimăm totdeauna același lucru: oamenii vorbesc de 


205 În vremea lui Aristotel, procedeele sofistice aveau un succes mai mic, fiindcă 
mecanismul lor era mai bine cunoscut; îndeosebi era cunoscut sofismul fundamental al 
deplasării chestiunii. 

2% Termenul grec pentru „procedeu elementar“ este oroixeîov, care înseamnă 
„element“. Th. Waitz crede că „element“ are aici sensul de „loc comun“ (76noc). Mai 
degrabă sensul adevărat este de loc comun elementar, fundament pentru celelalte locuri 
comune. Aristotel, după ce expune despre procedeul elementar aplicabil deopotrivă la 
inducerea în eroare și la inducerea în paradox, începe să cerceteze pe fiecare în parte. 

207 Examinare = okéþis. 

208 Toţi comentatorii trimit la Topica II, dar se deosebesc în identificarea 
capitolului: 2; 5 sau 11. Toate aceste capitole cuprind aluzii la procedeul sofistic. 

2% Opinia paradoxală este opinia susținută de un filozof împotriva opiniei comune. 
După Aristotel, în orice şcoală filozofică se întâlnesc asemenea opinii paradoxale, de 
exemplu, „nu există mișcare“ (școala eleată). 

210 Sofistul, ținând seama de orientarea filozofică a celui cu care discută, concede 
un paradox familiar aceluia și scoate din el o concluzie paradoxală, absurdă. Concluzia 
nu rezultă din argumentul sofistului, ci din premisa concedată de el pentru a induce în 
paradox pe respondent. 

lucruri dezinteresate , dar doresc ceea ce li se pare mai avantajos pentru 
ei; aşa, de exemplu, se spune că este mai merituos de a muri demn decât 
de a trăi în plăceri, şi de a fi un sărac cinstit decât un bogat dezonorat; 
dar gândul lor cel intim este cu totul contrar. De aceea trebuie să 
încercăm să facem pe cel care vorbeşte potrivit dorințelor sale să declare 
pe fată ce gândește, şi pe cel care vorbeşte potrivit gândurilor declarate 
pe fată să arate dorinţele sale intime. Si într-un caz și în altul, respon- 
dentul este constrâns să spună paradoxe, fiindcă el va vorbi sau îm- 
potriva opiniilor declarate pe faţă sau împotriva celor intime. 

Locul comun cel mai obișnuit pentru a provoca sustineri para- 
doxale este acel atribuit iui Calicles care argumentează în Gorgias și pe 
care cei de altădată îl credeau irezistibil: este deosebirea dintre potrivit 
naturii şi potrivit legii?!!. Se pretinde că natura şi legea sunt contrarii, 
şi că dreptatea este bună potrivit legii, dar nu este bună potrivit naturii. 
De aceea, când respondentul vorbeşte de ceea ce este potrivit naturii, 
trebuie să-i opunem ceca ce este potrivit legij. și când el vorbeşte de 
ceea ce este potrivit legii, să-i opunem ceea ce este potrivit naturii. Şi 
într-un caz, şi în altul, el va fi împins la sustineri paradoxale. La drept 
vorbind, în ochii acestor sofişti, ceea ce este potrivit naturii era adevărul. 
iar ceea ce este potrivit legii era părerea mulțimii?!?. Este vădit că cei 
de altădată, ca și cei de astăzi?!5, se străduiau sau să respingă pe 
respondent sau să-l împingă la sustineri paradoxale. 

Unele întrebări sunt de asa natură încât, în oricare din formele 
următoare, răspunsul este paradoxal. Aşa, de exemplu, întrebările: „tre- 
buie să ascultăm de întelepţi sau de tată?*, sau: „irebuie să facem ceea 
ce este utii sau ce este drept?“, sau: „este mai bine să suferim un rău sau 
să-l facem?“ Trebuie să-l facem pe respondent să susțină când ceea ce 
este contrar opiniei mulțimii, când ceea ce este contrar opiniei celor 
înţelepţi, anume, să susțină opinia contrară mulțimii atunci când vorbește 

211 Sotistul Calicles, în dialogui Gorgias (Platon, Opere, |, Ed. Științifică şi 
Enciclopedică 1974, trad., lămuriri preliminare şi note de Alexandru Cizek, n.red.), (482 
e), apără cunoscuta teză sofistă: opoziţia dintre ceea ce este potrivit naturii («atà þpýotv) 
şi ceea ce este potrivit legii sau convenției umane (rară vopdv). Aristotel vorbește aici 
de sofiștii „de altădată“, care credeau că opoziţia este evidentă. 

212 Pentru sofişti, ceea ce este potrivit naturii reprezintă adevărul — sofiștii sunt 
promotorii dreptului natural, o armă puternică în arsenalul burgheziei franceze 
revoluţionare. „Mulțimea“ de care se vorbește reprezintă opinia umană în genere. 

213 Cele două generații de sofişti, cea de odinioară și cea din vremea lui Aristotel. 

în sensul opiniei celor înţelepţi și să susțină opinia contrară celor întelepti 
când vorbește în sensul opiniei mulțumii. În adevăr, cei întelepti susţin 
să, în chip necesar, oniul fericit este drept, în timp ce mulțimea crede că 
=ste paradoxal a sustine că regele nu este fericit?!4. A împinge discuţia 
ta astfel de paradoxe înseamnă a ajunge la opoziţia dintre natură și lege. 
Căci legea este opinia celor mulți. iar înțelepții vorbesc potrivit naturii 
sı adevărului. 


13 
<Alt scop al sofisticii: face pe respondent să cadă în tautologie> 


Acestea sunt locurile comune prin care căutăm să ebținem de la 
respondent sustineri paradoxale. Acum, pentru a face pe cineva să cadă 
în pură vorbărie, am arătat ina!nte ce se înțelege prin pură vorbărie?i5. 
Vor să producă vorbărie argumentele de tipui următor: dacă nu există 
nici o deosebire între cuvânt și noțiune?i5, atunci „dublul“ şi „dublul 
jumătăţii“ sunt acelaşi lucru. Dar dacă „dublul“ este totuna cu „dublul 
jumătăţi“, urmează că „dublul“ este „jumătatea jumătăţi“. Mai mult 
chiar: dacă din nou, în loc de „dublu“. spunem „dublul jurcătăţii“, vom 
spune de trei ori „dublul jumătătii. al jumătăţii, al jumătăţii“217. Să luăm 
un alt exemplu: „oare pofta nu se rapurtă la plăcere?“ Dar pofta este 
ea însăși „dorința plăcerii“ și de aceea pofta este dorința după plăcerea 
plăcerii? 1, 


714 Aristotel susține aici că poporul vede mai bine că regele, deşi este uno m fericit, 
nu este un om drept, cum sunt înțelepțţii care asociază fericirea si comportarea dreaptă. 

215 Vorbărie = ăGoheoxia, repetarea fără rost a aceluiaşi cuvânt (vezi definiția la 
sfârşitul capitolului 3). Înainte, adică în capitolul 3, vorbăria era considerată al cincilea şi 
ultimul scop al sofisticii, pe când al patrulea era producerea soiecismelor. Aici ordinea 
este inversată. 

216 Termenul grec este X6yos, care poate însemna și definiția noțiunii. 

217 Exemplul ne arată de ce vorbăria este o tautologie, o repetare a aceluiaşi termen. 
Dacă „dublul“ şi „dublul jumătătii înseamnă același lucru, atunci când spun „dublul 
jumătăţii“, în expresia de „dublu“ se cuprinde „dublul jumătății“; obținem dublul ca 
„jumătatea jumătății“. Argumentarea sofistică este pur verbală, căci în fond „dublul“ și 
„dublul jumătății“ înseamnă acelaşi lucru („încă o dată jumătatea“). 

218 Şi acest exemplu este un joc de cuvinte. „Pofta“ nu este și raportare la plăcere 
şi „dorința plăcerii“, ci este raportare la plăcere sau dorinţa plăcerii. În „pofta“ se cuprinde 
tendința spre plăcere, nu spre plăcerea plăcerii. 

Toate aceste argumente se mișcă, mai întâi, în termeni relativi, 
la care nu numai genurile lor sunt termeni relativi, ci ei înșiși, și ca atare 
sunt raportați la unul și același lucru (astfel, dorința este dorinţa a ceva, 
pofta este pofta a ceva, iar dublul este dublul a ceva, anume este dublul 
jumătăţii)?!9. În al doilea rând, aceste argumente se mișcă în termeni 
care nu sunt relativi, ci exprimă o stare, o afecțiune sau o altă însușire 
de acelaşi fel ce aparţine unei substanţe și în a căror definiţie se găsește 


220 


enunțată şi substanţa “*”. Aşa, de exemplu, „nepereche este un număr 


care are un mijloc“. Sau, există un „număr nepereche“. Deci există „un 
număr care este un număr ce are un mijloc“. De asemenea, dacă „câm“ 
înseamnă o „găunoşcenie““, atunci „nas câm“ înseamnă un „nas care are 
o găunoşenie de nas“. 

Uneori, se pare că vorbăria goală a fost provocată, fără ca totuși 
să fi fost în realitate, fiindcă nu s-a pus anume întrebarea dacă 
„dublul“, luat în sine, înseamnă ceva sau nu înseamnă nimic, și în cazul 
că înseamnă ceva, dacă înseamnă acelaşi lucru sau lucruri diferite, ci 
mai degrabă s-a tras concluzia fără întârziere. Fiindcă cuvântul este 
acelaşi. se pare că el are aceeași semnificaţie, fiind unul și acelaşi 
lucru 221. 


219 Sofismele de vorbărie sau de tautologie de mai sus se referă la relativi, exprimaţi 
în limba greacă printr-un genitiv: cunoașterea este un relativ, fiindcă este cunoaşterea a 
ceva, dorința este un relativ, fiindcă este dorinţa sau plăcerea a ceva, în sfîrșit, dub lul este 
dublul jumătăţii. Există şi relativi „după gen“; astfel, nu spunem gramatica a ceva, ci luăm 
genul gramaticii, adică ştiinţa, şi obținem: „gramatica este ştiinţa a ceva“ (vezi Categorii 
7,6 a-b). 

220 Există atribute (predicate) cure cuprind raportarea la o anumită substanță, la un 
lucru determinat. Aceste cuvinte se pretează binc la sofismul ado/eschiei (vorbăriei). Așa, 
de exemplu, „nepereche“ se referă la număr, şi de aceea „număr nepereche“ constituie o 
tautologie: „număr nepereche care este nepereche“. Tot aşa „cîrn“ este totuna cu nas cîrn. 
deoarece „cîrn“ = „nas cu găunoșenie““. Expresia „nas cîrn“ repetă termenul de nas. 
Aristotel se serveşte constant de termenul „cîrn“ (o.udc) ca exemplu pentru un atribut 
care include raportarea la un obiect („nas“), după cum „sașiu“ se raportă la ochi. 

221 Aristotel însuși ne arată cum se ajunge la sofismele vorbăriei sau tautologiei: 
nu s-a pus întrebarea dacă un cuvînt desemnează aceleaşi lucru sau lucruri diferite pentru 
amândoi interlocutorii. 

14 
<Alt scop al sofisticii: producerea solecismelor> 


S-a arătat mai sus222 ce este un solecism. Un solecism poate fi 
făcut în trei feluri: întâi, el poate fi făcut pur și simplu225; al doilea, el 
poate fi făcut în aparență, fără a-l face în realitate; al treilea, el poate 
fi făcut în realitate, fără să fie și în aparenţă. Astfel, de exemplu, 


Protagora susține că „mânie“224 şi „cască“225 sunt de genul masculin. 


Cine caracterizează mânia ca „distrugătoare““225 face un solecism din 
punctul de vedere al lui Protagora, dar nu din punctul de vedere al altora; 
dimpotrivă, cine „îl“ caracterizează ca „distrugător“??? pare că face un 
solecism <din punctul de vedere al altora>, dar nu în realitate <din 
punctul de vedere al lui Protagora>. Este deci evident că se poate ajunge 
cu oarecare artificiu22 la solecisme, şi de aceea multe argumente care 
par că duc la solecisme nu duc în realitate, cum se întâmplă în cazul 
respingerilor229. 

Aproape toate solecismele se sprijină pe pronumele „acesta“ 
(766€)230, cum şi pe cazurile care nu exprimă nici masculinul, nici 
femininul, ci ncutrul. Astfel „acesta“ (oUroc) exprimă masculinul, și 


222 Cap. 3, 165 b. Solecismul este eroarea gramaticală (sintactică). Numele își trage 
originea de la orașul Soloi din Cilicia, unde se vorbea o limbă greacă incorectă. 

223 Se subînţelege: „fără să pară“, specie de care nu vorbeşte, limitându-se la 
celelalte două. 

224 Mânie = uîwc (feminin). 

225 Cască = nýàné (feminin). Ambele substantive, prin terminaţiile lor, sunt 
masculine, deși sunt de genul feminin. 

226 ovhou€vnv (distrugătoare, ucigaşă“). Așa caracterizează Homer „mânia“ lui 
Ahile la începutul /liadei. 

227 oðňópevov. 

228 Artificiile verbale sunt specialitatea sofisticii. În cazul solecismelor, sofiştii 
nu provoacă pe alţii să comită erori gramaticale, ci se folosesc de forma gramaticală a 
limbajului grec, aproape imposibil de transpus în altă limbă, pentru a dovedi că 
respondentul face o greşeală gramaticală. 

229 Este vorba de respingerile false sau aparente. Protagora dă o respingere falsă, 
fiindcă ia ca normă regula cuvintelor cu o anumită terminaţie, fără să țină seama de 
excepții. 

230Termenul „acesta“, fiind neutru, poate exprima, printr-un artificiu verbal, 
masculinul sau femininul. Neutrul este subterfugiul confuziei sofiste, cum se va vedea 
mai jos. 

„aceasta“ (an) femininul, dar „acesta“ (Todo), care vrea să exprime 
neutrul, adeseori exprimă unul sau altul din genuri. Așa, de exemplu, la 
întrebarea: „cine este acesta?“, se dă ca răspuns: „este Caliope, este lemn, 
este Coriscos“231. Apoi, la masculin și feminin, cazurile sunt toate 
diferite, la neutru însă unele cazuri sunt diferite, altele nu sunt diferite232. 
Adeseori, când ne-a fost dat „acesta“ (7070), se trage o concluzie, ca 
şi cum ne-ar fi dat „pe acesta“ (7oUTov), și tot așa când se ia un caz în 
locul altuia. Paralogismul se produce fiindcă „acesta“ (70670)23% este 
comun pentru mai multe cazuri; în adevăr „aceasta“ (70070) înseamnă 
când „acesta“ (oUroc, nominativ), când 1odTov („pe acesta“, acuzativ). 
EI trebuie să le însemneze pe rând, după cum este asociat cu „este“ 
(£o7.) şi atunci înseamnă cioc, „acesta“ (nominativ), sau cu „a fi“ 
(Eva), şi atunci înseamnă „pe acesta“ (rodov), de exemplu: „Coriscos 
este“, „a fi un Coriscos“23%. Tot aşa se comportă numele feminine, ca şi 
cu cele care desemnează „unealtă“ (okevý)??5, și au când un sens 
feminin când unul masculin. Căci cuvintele care se termină în o și n au 
genul prezent la unelte, ca, de exemplu, lemn (£vAov), coardă (oxowviov); 
iar cele care nu se termină așa sunt masculine sau feminine, dar unele 
din ele se aplică și la unelte. Astfel, „burduf“ (âokdc) este de genul 
masculin, iar „pat“ (kAivn), de genul feminin. De aceea, și la aceste 
cuvinte, „este“ și „a fi“ se vor deosebi în același fel. 

Solecismul se aseamănă, în anumită privinţă, cu respingerile, care 
provin din împrejurarea că lucrurile neasemănătoare sunt exprimate 


231 Caliope este feminin, Coriscos este masculin, dar lemn, în limba greacă, este 
de genul neutru (£5hov). Întrebarea de dinainte: „cine este acesta?“ ia pe acesta în genul 
neutru (70070). Dar neutrul nu face decât să accentueze că nu se cunoaște de ce gen este 
obiectul întrebării. 

232 În declinarea termenului neutru, unele cazuri sunt identice (nominativul și 
acuzativul), în timp ce numai genitivul și dativul diferă. La termenii masculini şi feminini 
diferă toate cazurile. Astfel, neutrul ToŬTO (acesta) poate fi întrebuințat când la nominativ, 
când la acuzativ. 

233 Textul întrebuințează pe 155€, care are însă sensul tot neutru de tovto. 

234 În limba greacă, acuzativul (Kopiokov) se construiește cu infinitivul (eivat); în 
limba noastră este tot nominativ (Kopiokoc). 

235 Termenul de „unealtă“ (okevý) este de genul neutru, dar uneltele pot fi 
masculine sau feminine prin terminația lor, deci masculinul și femininul se aplică și la 
uneltele care sunt neutre. Așadar, neutrele pot avea o terminație masculină sau feminină, 
ceea ce înlesnește sofiștilor comiterea unui solecism. 

asemănător236. Căci întocmai cum, la aceste respingeri , facem solecisme 
în ce priveşte lucrurile tot așa în cazul de față, în ce privește cuvintele. Aşa 
de exemplu, „om“ și „alb“ sunt totodată câte un lucru și câte un cuvânt237. 

Este deci evident că trebuie să ne străduim a ajunge, în argu- 
mentele noastre, la solecisme, servindu-ne de cazurile arătate?38. 

Acestea sunt speciile şi subspeciile de argumente agonistice și 
diferitele procedee de a le constitui2%. Dar și aici, ca și în dialectică, nu 
este de mică importanţă felul de a orândui întrebările, în așa fel încât să 
ascundem respondentului scopul ce urmărim. De aceea, în continuarea 
celor expuse, vor trata întâi această temă2%. 


15 


<Orânduirea întrebărilor și argumentelor în vederea 
respingerilor sofistice> 


Un bun mijloc pentru respingere este mai întâi lungirea argu- 
mentării, căci este greu a îmbrăţișa deodată mai multe lucruri. Pentru 
a lungi argumentarea, vom aplica regulile elementare arătate în altă 
parte?41. Un alt mijloc este repeziciunea argumentării. Căci interlocutorii 
rămași în urmă văd mai puţin bine încotro sunt duși. Un alt mijloc este 


236 Solecismul se aseamănă cu un alt sofism numit „forma limbajului“ (figura 
dictionis), prin care lucrurile care nu se aseamănă sunt exprimate prin același termen (vezi 
cap. 4, 166b). 

231 Solecismul poate fi comis rămânând în cadrul cuvintelor; forma de limbaj 
(figura dictionis) ţine seama și de lucru și de cuvânt, care sunt însă totdeauna legate. 
Sofistul însă separă lucrul şi cuvântul. 

238 Aristotel dă aici un îndemn care este valabil numai pentru sofiști. 

239 Aristotel încheie aici expunerea celor treisprezece sofisme şi a scopurilor 
sofisticii (cap. 4-14). 

240 Înainte de a trece la soluționarea sofismelor, Aristotel cercetează în ce mod 
argumentarea sofistică își ascunde scopul prin orânduirea întrebărilor. Ca și în Topica 
(Dialectică), întrebătorul trebuie să-și ascundă intenţiile pentru ca să poată respinge pe 
respondent. Cu atât mai mult sofistul falsei respingeri își va ascunde gândul. Aristotel 
nu urmăreşte de a da îndrumări sofiştilor, ci a le demasca procedeele. 

241 Th. Waitz raportează acest pasaj la Topica VIII, 1, ceea ce întărește ipoteza sa că 
Respingerile sunt o anexă a Topicii. Prolixitatea argumentării este un mijloc de a masca 
respingerea intenționată; același lucru, despre rapiditatea argumentării. De aceea respondentul 
trebuie să fie rezervat în răspunsurile sale și să caute să ghicească unde vrea să-l ducă 
întrebătorul. 

provocarea mâniei și a iubirii de dispută242. Căci cei ce sunt tulburaţi se 
apără mai puţin bine. Mijlocul elementar de a provoca mânia respon- 
dentului este de a se purta cu el nedrept şi, în genere, fără scrupule. Se 
mai poate răsturna ordinea întrebărilor, fie că dispunem de mai multe 
argumente pentru aceeaşi propoziţie, fie că dispunem de argumente care 
susțin că un lucru este și nu este așa243. În acest caz, respondentul trebuie 
să se apere în același timp fie împotriva mai multor lucruri, fie împotriva 
enunţurilor contrare. În genere, toate cele expuse înainte? în ce priveşte 
ascunderea gândirii sunt aplicabile şi la argumentele agonistice. Ne 
ascundem gândirea pentru ca să nu se vadă intenţia noastră, şi vrem să 
nu se vadă intenţia noastră, pentru ca să înșelăm. 

Dacă ne aflăm în fața unui respondent care refuză de a conceda 
orice el presupune că arputea servi argumentarea celuilalt, trebuie să ne 
îndreptăm întrebarea spre teza negativă, ca și cum am vrea să dovedim 
aceasta, sau să îndreptăm întrebarea în așa fel ca şi cum punctul nostru 
de vedere ar fi nehotărât245. Căci respondentul va face mai puţine 
greutăţi de a conceda, dacă el nu vede ce rezultat vrea să obţină 
întrebătorul. De asemenea, când respondentul concede individualul în 
chestii particulare, întrebătorul, care procedează inductiv, adeseori nu 
trebuie să aducă întrebarea asupra generalului obținut, ci trebuie să-l 
discute ca și cum ar fi acordat245. Căci respondenţii adeseori sunt 
convinși că l-au acordat și tot aşa li se pare și auditorilor, fiindcă ei îşi 
amintesc de inducţie şi cred că întrebările asupra cazurilor particulare 
n-au fost puse în zadar. 

În cazurile în care generalul nu are un nume al său, trebuie să 
recurgem în acest scop la asemănare, căci adeseori nu se observă că am 


242 Un alt mijloc de a ascunde intenţia întrebătorului este provocarea de atecte: 
mânia (6py1) şi iubirea de dispută (pihoveiia). 

243 Un mijloc principal este schimbarea ordinii argumentelor (silogismelor) care 
tind fie spre aceeași concluzie, tie spre concluzii contradictorii. Un respondent atent nu 
va permite această prezentare incoerentă a premiselor. Procedeul este cu totul nelogic. 

244 Probabil referință tot la Topica VIII, 1. 

245 Adică deopotrivă pentru teză și antiteză. 

246 Dacă respondentul concede unul sau mai multe cazuri individuale, când se 
urmărește o inducție. adică scoaterea unei propoziții generale, întrebătorul să ia generalul 
ca acordat şi să nu-l mai discute. Căci şi auditorii, nu numai interlocutorii, sunt convinși 
că procedeul inductiv nu a fost inițiat în zadar, ci în vederea obținerii unei constatări 
generale, căci inducția este fundată numai pe puţine cazuri, cel puţin uneori. 

recurs la asemănare?247. Tot așa, pentru a ni se conceda o premisă, trebuie 
să întrebăm în așa fel încât premisa dorită să fie pusă alături de contrara 
ei. Așa, de exemplu, dacă vrem să ni se conceadă premisa că trebuie 
să ascultăm de tată în orice ocazie, trebuie să punem întrebarea aşa: 
trebuie oare să ascultăm sau să nu ascultăm în orice ocazie de părinţi? 
Iar dacă vrem să ni se conceadă premisa că trebuie să ascultăm de tată 
în multe ocazii, trebuie să punem întrebarea așa: trebuie oare să ascultăm 
în multe ocazii sau în puţine? Căci respondentul, dacă trebuie să aleagă, 
se va pronunţa pentru multe ocazii. În adevăr, dacă așezăm contrarii unul 
lângă altul, ei vor apărea oamenilor proporțional mai mici sau mai mari, 
mai răi sau mai buni24%8. 

Adeseori se obtine o puternică aparenţă că respondentul a fost 
respins, dacă se întrebuințează cea mai sofistică înşelăciune, anume, 
dacă, fără să fi tras concluzia, nu facem din teza finală o întrebare, ci 
o proclamăm drept concluzie, ca şi cum ar fi dovedită: „deci nu este 
adevărat că este aşa“2%9, 

De asemenea, este o stratagemă sofistică dacă sofistul, vroind să 
susțină un paradox, începe prin a susţine un enunț probabil şi cere celui 
ce trebuie să dea un răspuns să zică ce crede despre această întrebare, 
formulând întrebarea privitoare la astfel de lucruri, în chipul următor: 
„crezi că este aşa?“ Acum, dacă întrebarea este luată ca premisă a 
propriului argument va rezulta o respingere sau un paradox. Va rezulta 
o respingere dacă respondentul acordă premisa, un paradox, dacă nu o 


247 Acest sfat se referă la obținerea sofistică a unui general inductiv. Vom recurge 
la asemănare, la „analogie“, pentru a obține un general necunoscut și nenumit până atunci. 
Aşa, de exemplu, dacă boul, oaia etc. nu au dinți pe maxilarul superior, vom putea spune 
că și cutare alt animal, care se aseamănă cu cele de mai sus, nu are nici el dinţi, ceea ce 
părea să nu fie adevărat, dacă, în loc de argumentare verbală, trecem la observarea realităţii. 

248 Aşezarea contrariilor în aceeași întrebare va reliefa contrarul încă mai mult, aşa 
cum binele și răul vor fi mai evidenţiaţi dacă vor fi așezați unul lângă altul. Este un nou 
subterfugiu sofistic când este vorba de o faptă bună; întrebarea „mai mult sau dimpotrivă 
mai puțin“ favorizează alternativa „mai mult“. Astfel se creează o aparență favorabilă. 

249 Deși concluzia nu rezultă din premisele concedate și deci teza ar trebui să fie o 
întrebare, în loc să fie o concluzie. Dar sofistul o va prezenta ca o concluzie prin care se 
respinge afirmaţia respondentului. 

acordă, și chiar spune că nu este probabilă, în sfârșit, un fel de 
respingere, dacă nu o acordă, dar spune că este totuși probabilă250. 
Mai departe, și în respingerile sofistice, întocmai ca în dezvoltările 
retorice25], trebuie să luăm seama dacă respondentul nu intră în contra- 
dictie cu alte propoziții susținute de el sau cu vorbele și faptele altora, 
pe care el le recunoaște ca adevărate și bune, sau cel puţin cu propoziţiile 
care par în genere să fie aşa, sau cu cele care sunt asemenea lor, sau, 
în sfârșit, intră în contradicţie cu vorbele și faptele celor mai mulţi sau 
ale tuturor oamenilor. De asemenea, întocmai cum, adeseori, respon- 
dentii, când se văd ameninţaţi de a fi respinși, se folosesc de o distincţie, 
pentru a scăpa de respingere, tot aşa întrebătorii se folosesc de acest 
mijloc împotriva celor care îi copleșesc cu obiecţii, arătând că, într-un 
anumit sens, obiecţia este justă, dar într-un alt sens, nu este justă, și că 
ei au luat lucrul în sensul din urmă, așa cum a făcut Cleophon în 
Mandrobulos252. La fel, ei trebuie să întrerupă brusc discuţia și să pună 
astfel capăt celorlalte argumente contrare lor. Dar şi respondenţii, când 
presimt acest subterfugiu, trebuie să-l prevină, denunțându-l?53. Din când 
în când, întrebătorul trebuie să-și îndrepte argumentele sale contra altor 
lucruri decât acele care sunt în discuţie, dacă în chipul acesta nu se 
prejudiciază întru nimic chestiunea în discuţie, așa cum a procedat 


250 Stratagema sofistică este complicată. Sofistul vrea să susțină o propoziţie 
paradoxală. Pentru aceasta el ia ca premisă o propoziţie probabilă, întrebând pe 
respondentul său: „crezi că este aşa?“ Respondentul se află în dilema de a fi respins, orice 
răspuns ar da. Dacă admite propoziţia probabilă, cum aceasta intră în argumentul sofistic, 
respondentul este învins. Dacă răspunde că nu este nici probabilă, nici adevărată, el însuși 
cade în paradox. Dacă recunoaște că este probabilă, dar nu o concede, de asemenea este 
aproape învins, din cauza situaţiei incoerente în care el însuşi s-a situat. 

251 În discursurile mai ales juridice se urmărea să se obțină convingerea auditorilor. 
Convingerea nu este obținutădacă în cuvintele retorului, ca şi ale respondentului, auditorul 
surprinde una din numeroasele posibilități de contradicție. 

252 Cleophon a fost un autor de tragedii în Atena, contemporan cu Sofocle şi 
Euripide, dar nu la înălțimea acestora. Nu s-a păstrat nici una din operele sale. Aristotel 
citează opera Mandrobulos ca tipică pentru folosirea unui artificiu prețuit de sofiști. 

253 Dacă întrebătorul are și rolul cel mai activ în discuţii, simte că este încolțit de 
respondent, va căuta să întrerupă discuţia, dar va fi împiedicat de respondent, care, până 
atunci, fusese cel mai expus să fie respins. 

Lycophron, când i s-a cerut să facă elogiul lirei25%. Dimpotrivă, dacă 
respondentul vrea să știe spre care punct se îndreaptă atacul întrebă- 
torului, deoarece acest atac trebuie să fie motivat și deoarece unele 
indicaţii ar putea întări poziția respondentului, întrebătorul se va mărgini 
să arate că ținta sa este rezultatul obișnuit al respingerilor, anume contra- 
dictoria tezei, așadar, este de a se sili să nege ceea ce teza afirmă sau 
să afirme ceea ce ea neagă; dar nu trebuie să arate precis că ea vrea să 
stabilească, de exemplu, că știința contrariilor este aceeaşi sau că nu este 
aceeași255. În sfârșit, nu trebuie ca întrebătorul să ceară propria concluzie 
ca premisă (în timp ce unele concluzii nici măcar nu trebuie să figureze 
ca întrebări), ci trebuie să se servească de ele, ca și cum ar fi acordate256. 


16 
<Utilitatea studiului de față. Soluţia paralogismelor> 


Cu acestea, am arătat de unde scoatem întrebările și cum să punem 
întrebările în diatribele agonistice257. După aceea, vom vorbi despre 
răspuns și vom arăta cum trebuie să găsim soluția paralogismelor, ce 


254 Lycophron, sofist, având ca temă de dezvoltat elogiul lirei, instrument muzical, 
a transpus elogiul asupra Lirei, o constelație printre celelalte. Nu știm dacă această 
transpunere a ușurat elogiul, afară numai dacă numitul sofist nu era un cunoscător în 
astronomie. Putea însă mai degrabă să treacă de la liră la lirică. Aristotel vrea să spună că 
un sofist, când nu poate să respingă o teză, va încerca să respingă o teză nominal înrudită. 
Lycophron mai este citat atât în Retorica cât şi în Politica lui Aristotel. 

255 Întrebătorul trebuie să nu precizeze nimic care ar putea să descopere concluzia 
spre care țintește. El va pescui în apă tulbure. Aşa, dacă vrea să dovedească o teză contrară, 
de exemplu, că o faptă este rea, nu va conceda principiul că „ştiinţa contrariilor este una 
și aceeași“, căci cine a dovedit sau a admis că o anumită faptă este bună trebuie să admită 
că fapta contrarie este rea. 

256 Aceeași problemă este cercetată în Topica VIII, 2, 158 a. Nu vom cere ca 
concluzia noastră să fie admisă ca premisă, fiindcă atunci pierdem dreptul de a o considera 
ca rezultat necesar al premiselor concedate. Concluzia nu trebuie să fie pusă sub semnul 
întrebării, fiindcă respondentul, în acest caz, poate nega necesitatea concluziei. 

257 „Diatribele agonistice'“ sunt disputele eristice, luptătoare, litigioase, identice, în 
fond, dacă nu şi în scop, cu disputele sofistice. 

anume trebuie să soluționăm şi la ce folosesc argumentele de felul 
acesta?5f. 

Pentru filozofie, argumentele sofistice sunt folositoare din două 
motive. Întâi, fiindcă cele mai multe din ele se fundează pe limbaj, aceste 
argumente sofistice ne înlesnesc să vedem mai bine diferitele sensuri 
ale cuvântului și să înțelegem mai bine care sunt asemănările și 
diferenţele atât între lucruri, cât și între cuvinte. În al doilea rând, ele 
sunt folositoare pentru propriile noastre cercetări. Căci acel care se lasă 
înșelat cu ușurință de paralogismele altuia fără ca să observe aceasta, 
este în primejdie să sufere același lucru în propriile sale raționamente?5?. 
În al treilea rând, în sfârșit, ele sunt folositoare pentru a câștiga renumele 
de a fi abil în toate lucrurile și de a nu fi fără experienţă în nici un 
domeniu. Căci cine ia parte la o discuţie și-i găsește defecte, fără a arăta 
în ce constă aceste defecte, provoacă bănuiala că face rezerve nu de 
dragul adevărului, ci din lipsă de experiență?%. 

Se vede clar cum trebuie să întâmpine astfel de argumente res- 
pondentul, după ce mai înainte am explicat cu justeţe izvoarele para- 
logismelor și după ce am dat de ajuns la lumină șiretlicurile de care se 
servesc sofiştii în punerea întrebărilor26!. Dar nu este același lucru, pe 
de o parte, de a lua în cercetare un argument și de a vedea defectul și de 
a-l îndrepta, pe de altă parte, de a răspunde repede, când ni se pune o 
întrebare. Căci ceea ce știm adeseori nu-l mai recunoaştem, dacă ne este 
prezentat sub altă înfățișare262. De altminteri, ca în orice alt lucru, 


258 Aristotel se angajează în a doua temă a lucrării de față, în tema cea mai 
importantă: cum trebuie să soluționăm sofismele. În treacăt se va ocupa și de utilitatea pe 
care o poate avea pentru filozof cunoașterea sotismelor. Două sunt utilităţile. Cea mai 
însemnată utilitate este recunoașterea importanței pe care o are limbajul, sensurile 
cuvintelor, în formarea sofismelor și deci a argumentelor. Aristotel va cerceta sofismele 
în ordinea fixată înainte. 

259 Cunoașterea sofismelor ne fereşte nu numai de sofismele altora, ci și de propriile 
sofisme. 

260 A treia utilitate nu este strict filozofică, adică nu privește însăși filozofia, ci 
persoana filozofului. El va apărea ca abil și experimentat în orice domeniu. 

261 Aproape toate capitolele precedente au dat la iveală stratagemele sofistice în 
punerea întrebărilor. 

262 Altă înfățișare posedă întrebarea. Simpla întrebare face dubios lucrul pe care 
altminteri îl ştim. Dar dacă răspunsul trebuie dat cu promptitudine, lipsa de exerciţiu se 
resimte în ezitarea de a da răspunsul. 

promptitudinea crește prin exerciţiu și în argumentare. De aceea, chiar 
dacă vedem clar lucrul, dar suntem lăsători, adeseori vom scăpa ocazia 
potrivită. Adesea se întâmplă, în cazul de faţă, întocmai ca la desenarea 
figurilor geometrice: și aici, după ce le-am analizat părțile, nu le mai 
putem uni265. Tot așa la respingeri, deși știm cum se înlănțuie argu- 
mentarea, suntem în încurcătură cum trebuie să soluționăm argumentul. 


17 
<Despre soluțiile aparente ale respingerilor sofistice> 


Din capul locului, întocmai cum, potrivit regulii noastre, uneori 
este mai bine să obținem o dovadă probabilă decât una adevărată, tot 
aşa uneori este mai bine să dăm o soluţie probabilă argumentelor 
sotistice decât una adevărată2%. Căci, în genere, trebuie să combatem 
pe eristicieni nu ca pe oameni care resping într-adevăr, ci ca pe acei care 
resping numai în aparenţă, deoarece noi contestăm că ei dovedesc 
concluziile lor și că de aceea este de ajuns să dăm la iveală simpla 
aparenţă a dovezii concludente. Deoarece adevărata respingere este o 
contradicţie neechivocă scoasă din anumite premise, nu va fi nevoie 
de a face distincţii împotriva amfiboliei și ambiguităţii, căci prin acestea 
nu obținem o dovadă265. Este nevoie să recurgem la distincţii numai 


263 Tot din lipsă de exerciţiu sinteza nu întregeşte operația de analiză în domeniul 
geometriei. 

264 Întocmai cum, ori de câte ori nu putem obține o dovadă adevărată și necesară, 
ne mulțumim cu una probabilă, tot așa şi în soluționarea sofismelor ne mulțumim, 
deocamdată, cu una probabilă. Acest capitol se limitează la soluțiile probabile, oarecum 
aparente, ale respingerilor sofistice. Cum sunt respingerile, tot așa şi soluționările lor: 
aparente. Respingerile sotistice nu sunt respingeri adevărate. 

265 În text: un „silogism“. Silogismul este instrumentul oricărui argument (A6yo0c), 
ca și al oricărei respingeri (€Xeyxoc) şi al oricărei soluționări (Avois) a respingerii. 
Argumentul fundează o teză, respingerea răstoarnă argumentarea tezei, soluția este o 
respingere a respingerii, o întărire a argumentului inițial. Respondentul argumentează o 
teză; întrebătorul respinge argumentul, iar respondentul soluţionează respingerea prin 
restabilirea tezei. Vom face precizări, distincții, pentru a evita omonimia (echivocul) și 
amfibolia, numai dacă respingerea este aparentă, sofistică. Respingerea sofistică ascunde 
prin echivoc şi amfibolie adevărata respingere şi nu se mai ştie cine este respins şi cine 
nu este. 

dacă concluzia obținută are aparenţa de respingere. Așadar, trebuie să 
ne ferim nu de respingere, ci de aparenţa ei, căci acel fel de a întreba 
care se aplică la termeni amfibologici sau echivoci, ca și la celelalte 
înșelătorii de același soi, ascunde adevărata respingere și nu mai permite 
să se întrevadă cine este respins și cine nu este. În adevăr, dacă 
respondentului256 îi este îngăduit, când s-a ajuns la o concluzie, să nege 
că i s-a respins concluzia pe care el a afirmat-o, fiindcă termenul a fost 
întrebuințat echivoc, ei bine, chiar dacă celălalt a aplicat argumentul 
în același sens, nu se știe sigur dacă întrebătorul a fost respins, căci nu 
se ştie sigur dacă respondentul spune acum adevărul. Dimpotrivă, dacă 
întrebătorul ar fi făcut distincţia referitoare la echivoc şi amfibolie, 
respingerea nu ar mai fi nesigură, şi atunci ar fi avut loc ceea ce 
eristicienii urmăresc, ce e drept, astăzi mai rar decât altădată, anume 
ca respondentul să răspundă prin da sau nu25. Astăzi însă, fiindcă 
întrebătorii nu formulează bine întrebările lor, respondentul este nevoit 
să adauge ceva răspunsului său ca o îndreptare a întrebării. Dar dacă 
întrebătorul a făcut distincţiile necesare, respondentul poate să spună 
numai da sau nu. 

Dacă presupunem însă că un argument sprijinit pe un echivoc este 
o respingere adevărată, nu se poate ca respondentul să nu fie întâmpinat 
de nici o respingere268. Căci în chestiunile prea bătătoare la ochi, el este 
nevoit sau să conteste termenul susținut, sau să susțină termenul con- 
testat. Iar subterfugiile la care recurg unii ca ieșire din încărcătură nu 
folosesc la nimic. Aşa, de exemplu, ei nu spun că Coriscos este muzicant 


266 Respondentul este cel întrebat, deci cel care trebuie să răspundă. El este 
îndreptăţit să nege că concluzia sa a fost respinsă, dacă s-a recurs la echivoc și amfibolie. 

267 Altădată sofiştii (eristicienii) cereau să se răspundă printr-un simplu da sau nu, 
poate fiindcă odinioară întrebările nu erau formulate echivoc. Astăzi însă, susține tot 
Aristotel, respondentul este îndreptățit să ceară întrebătorului ca întrebarea să fie fără 
echivoc (omonimie) și amfibolie. Dacă nu o face întrebătorul, cercetarea cade în.sarcina 
respondentului. 

268 Dacă se admite că o argumentare alimentată de echivoc este o respingere 
adevărată, atunci respondentul, oricât ar fi de savant, va fi respins. Echivocul decurge din 
schimbarea continuă a lucrurilor, deci din posibilitatea ca același lucru, în momente diferite 
şi pentru persoane diferite, să fie determinat contradictoriu. În cazul acesta, sunt posibile 
totdeauna echivocuri. Astfel este posibil ca una și aceeași persoană să se prezinte cu mască 
sau fără mască şi să credem că avem în fata noastră două persoane diferite, cum ne arată 
exemplul următor. Când echivocul este prea vizibil, respondentul poate să conteste 
termenul propus și să aleagă un altul. 

și nu este muzicant, ci că acest Coriscos este muzicant și acest Coriscos 
nu este muzicant26. Numai că a spune: acest Coriscos este totuna cu 
a spune, fie acest Coriscos este muzicant, fie acest Coriscos nu este 
muzicant; dar aceasta înseamnă că respondentul totodată afirmă și neagă 
ceva. Dar poate că nu există în cazul de față același sens, căci nici măcar 
numele nu este aici același. Deci trebuie să fie o deosebire. Dar a da 
unuia simplul nume de Coriscos și a adăuga altuia un oarecare sau acesta 
ar fi absurd, căci numele simplu și numele cu adaos pronominal se aplică 
deopotrivă și la unul și la celălalt, și de aceea nu are nici o importanță 
căruia dintre ei i se face acest adaos270. 

Deoarece însă nu se ştie sigur, ori de câte ori nu s-a făcut dife- 
renţierea de sens a unei amfibolii, dacă cineva a fost sau nu respins, și 
deoarece în argumentare se poate face oricând diferenţierea de sens, este 
evident că s-a comis o eroare, dacă s-a admis întrebarea în chip absolut, 
fără nici o diferenţiere?”!. În chipul acesta, dacă nu însuși respondentul, 
cel puțin argumentarea pare să fie respinsă. Cu toate acestea, se întâmplă 
adeseori ca, în faţa unei amfibolii, să stăm la îndoială dacă trebuie să 
facem distincţii, din cauza numărului mare al acelor care formulează 
propoziții amfibolice, fiindcă nu vrem să creăm aparenţa că facem mereu 
dificultăți. Atunci, se poate întâmpla adeseori ca să dăm peste un para- 
dox, deși nu am presupus că acesta este punctul în jurul căruia se duce 


269 Exemplul de echivoc este frapant sofistic. În adevăr, sofistul vrea să evite 
contradicţia ușor de demascat: Coriscos este muzicant și Coriscos nu este muzicant, 
servindu-se de pronumele demonstrativ „acesta“ pentru a desemna aceeași persoană ca şi 
cum ar fi două persoane. Respondentul crede că are de-a face cu două persoane și răspunde 
că unul este și altul nu este muzicant. Sofistul dă pe față stratagema, arătând că cei doi 
Coriscos sunt unul și același cunoscut muzicant. Stratagema a reușit un moment, fiindcă 
același Coriscos a fost o dată prezentat vizibil, altădată prezentat voalat sau mascat de 
ceva, fiind făcut astfel invizibil. În primul caz, vom spune că Coriscos este muzicant, în 
cazul al doilea nu vom spune că persoana ascunsă este muzicant, fiindcă nu știm cine se 
ascunde. 

210 Aristotel și-a pierdut timpul cu disecarea acestui sofism, care este un vulgar joc 
de cuvinte. Nici termenul „acest“, nici termenul „Coriscos“, nici, în sfârşit, unirea lor: 
„acest Coriscos“ nu au același sens, fiindcă un personaj este ascuns, și deci poate fi oricare 
altul afară de Coriscos. De aceea recursul la adaosul pronominal nu schimbă situaţia: el 
se aplică deopotrivă şi la unul şi la celălalt. De la început este vorba de același Coriscos, 
deși se încearcă, la sfârșit, să se folosească termeni superficial deosebiți. 

271 Respondentul este vinovat că a fost respins, dacă nu a avut grijă să facă 
deosebirile de sens necesare unui răspuns corect. Dar dacă nu s-a făcut la timp deosebirea 
de sens, numai respondentul a fost respins, ca persoană, nu însă argumentarea sa. 

discuţia272. Așadar, dacă ni se recunoaște posibilitatea de a descoperi amfi- 
bolia, atunci, cum am spus mai înainte273, nu trebuie să șovăim de a o face. 

Dacă nu ne aflăm în faţa cazului de a reuni mai multe chestiuni 
într-una singură, nu se constituie paralogismul sprijinit pe echivoc şi 
amfibolie, ci rezultă sau o adevărată respingere sau nici una274. Căci 
ce deosebire este între întrebarea dacă Temistocle şi Callias sunt 
muzicanți, și faptul că cei doi, deşi sunt diferiţi, au același nume? În 
adevăr, dacă acest nume desemnează mai mult decât un singur lucru, 
și întrebarea se referă la mai mult decât un singur lucru275. Prin urmare, 
dacă nu este just să pretindem de a ni se da un răspuns simplu la două 
întrebări, este evident că nu se cuvine a da un răspuns simplu la o 
întrebare echivocă, chiar dacă răspunsul este adevărat pentru toate 
sensurile termenului, cum vor unii276. Aceasta ar fi totuna cu întrebarea: 
„Coriscos și Callias sunt ei acasă sau nu sunt acasă?“, fie că ei sunt 
prezenți, fie că ei sunt absenţi. Căci în amândouă cazurile rezultă mai 
multe propoziţii, iar împrejurarea că este adevărat răspunsul simplu nu 
înseamnă că și întrebarea este una277. S-ar putea să fie adevărat ca la mii 
de alte întrebări puse să răspundem prin da sau nu, totuși nu trebuie să 
răspundem printr-un singur răspuns, căci în chipul acesta orice discuţie 


272 Dacă ezităm a face distincţiile necesare, fiindcă amfiboliile sunt numeroase și 
oarecum evidente, ne expunem să cădem în paradox din propria noastră vină. Să nu ne 
temem de a fi pedanți făcând distincţiile necesare. Nu se poate discuta serios fără precizarea 
sensului cuvintelor. 

273 În Topica VIII, 7, 160 a, Aristotel dezleagă pe respondent de îndatorirea de a 
se exprima printr-un Simplu da sau nu, dacă întrebarea este lipsită de claritate. Ambigu- 
itatea se produce uşor. 

214 Până aici s-a ocupat de mijloace prin care respondentul se pune la adăpost de 
sofisme produse de echivoc și amfibologie (ambiguitate). De acum cercetează mijloacele 
de luptă împotriva sofismului care reuneşte mai multe chestiuni într-una singură. 

215 În sine, nu există nici o deosebire dacă întrebarea se referă la două persoane cu 
nume diferite sau cu acelaşi nume. Dar dacă numele este acelaşi, cum am văzut mai sus, 
în cazul lui Coriscos, se ajunge la o respingere sofistică. Acum, în cercetare este un alt 
sofism, în care deosebirea de nume este hotărâtoare. Căci se ştie că sunt două întrebări, 
dar ele sunt reunite într-o singură întrebare, la care se dă un singur răspuns, ceea ce este 
o revenire la sofismul precedent. 

215 Este indiferent dacă există doi termeni sau numai unul pentru lucruri diferite. 
Esenţial este că lucrurile sunt mai multe. Două cuvinte și un cuvânt cu sensuri diferite 
sunt echivalente, căci în amândouă cazurile se desemnează lucruri diferite. „Este lira 
frumoasă?“ este echivocă, fiindcă se referă și la instrumentul muzical și la constelație. 

271 Dacă mai multe întrebări sunt reunite într-una singură, chiar dacă răspunsul unic 
s-ar potrivi pentru ambele cazuri, cum se întâmplă în exemplul dat: „sunt Coriscos și 
Callias acasă sau nu sunt acasă?“, presupunând că amândoi sunt acasă sau nu sunt 

devine imposibilă. Aceasta ar fi absolut același lucru, ca și cum am da 
un nume identic pentru lucruri diferite. Prin urmare, dacă nu trebuie 
să dăm un Singur răspuns la două întrebări, este evident, de asemenea, 
că nu trebuie să răspundem prin da sau nu termenilor echivoci. Cine 
răspunde așa, nu răspunde propriu-zis2'8, ci numai vorbeşte, deși printre 
disputanţi o asemenea vorbire este considerată oarecum ca răspuns?7?, 
fiindcă ei nu văd eroarea care rezultă de aici. 

Am spus mai înainte28 că întocmai cum există respingeri care nu 
sunt respingeri, deşi par a fi, tot așa unele soluţii par a fi soluţii fără a fi 
în realitate. Şi, uneori, trebuie să producem astfel de soluţii?5! mai 
degrabă decât soluţii adevărate, în argumentările agonistice și în para- 
logismele care se sprijină pe dublul sens. La propoziţiile care ne par 
adevărate, răspunsul de dat este: „fie!“ căci, în felul acesta, suntem mai 
puţin expuși la o falsă respingere. Dacă suntem constrânși să spunem 
ceva paradoxal, atunci îndeosebi trebuie să adăugăm la răspunsul nostru: 
„mi se pare“. În felul acesta, nici nu va rezulta o respingere, nici nu vom 
părea că susţinem un paradox282. 

Deoarece se știe prea bine ce se înțelege prin postularea prin- 
cipiului, şi deoarece se crede că aceasta are loc dacă premisele sunt 
apropiate de concluzie28%, şi că pe unele trebuie să le reunim și să nu 


acasă, totuși întrebarea nu este unică. A răspunde unitar la întrebări diferite înseamnă a 
suprima discuţia, şi totodată a face posibil sofismul. Aceasta echivalează cu a da acelaşi 
nume unor lucruri diferite, adică a da același răspuns unui termen cu mai multe sensuri. 

278 Merită calificarea de răspuns numai riposta la o singură întrebare, de aceea 
nu se poate răspunde simplu prin da sau nu, nici când mai multe întrebări sunt reunite, 
nici când termenul supus întrebării este echivoc și ca atare comportă două sau mai multe 
întrebări. De aceea Aristotel a cercetat în același timp sofismul omonimiei (echivocului) 
și sofismul reunirii mai multor întrebări într-una singură. 

219 Este considerat, în arta discuţiei, drept cel mai bun răspuns acel care se reduce 
la da sau nu. 

280 La începutul tratatului, în capitolul 1, unde se defineşte respingerea sofistică, 
aparentă, în opozitie cu respingerea adevărată. 

281 Este vorba de soluţii aparente, de care continuă să se ocupe. 

282 Nu rezultă nici respingere, nici paradox, dacă se adaugă un „se pare“, dar 
răspunsul nu mai exprimă opinia respondentului, şi încetează de a fi un adevărat răspuns, 
care trebuie să fie simplu și clar. Este un răspuns care poate fi retractat. 

283 Postularea principiului, de care Aristotel se ocupă acum, se constituie dacă luăm 
ca premisă (ca principiu) o propoziție apropiată de concluzie, dacă nu chiar însăși 
concluzia. Sofiştii utilizau această falsă respingere, luând ca acordat ccea ce tocmai trebuia 
să fie dovedit. 

le acordăm, sub cuvântul că se comite o postulare a principiului28%, iar 
atunci când respondentul ne cere să-i acordăm o propoziţie care este 
consecinţa tezei noastre, dar este falsă sau neprobabilă, trebuie să facem 
aceeaşi obiecţie. În adevăr, consecinţele necesare din teză sunt consi- 
derate în genere ca părţi ale tezei285. 

Mai departe, când universalul este desemnat de întrebător nu sub 
un nume determinat, ci printr-o comparaţie, trebuie să spunem că el nu-l 
ia în concluzie în sensul concedat de noi sau recunoscut de el în premisă, 
căci pe aceasta se sprijină adeseori respingerea286. 

Dacă am pierdut acest mijloc de apărare, trebuie să recurgem la 
argumentul că dovada n-a fost făcută cum trebuie și să ne opunem 
întrebătorului. servindu-ne de definiţia dată mai înainte paralogis- 
mului287. 

La cuvintele luate în sens propriu, trebuie să răspundem sau simplu 
sau printr-o distincție. Dacă însă în propoziţii sunt subînţelese alte 
lucruri, cum, de exemplu, în întrebările care sunt puse neclar, fiind 
formulate necomplet, se produce o respingere?8%. Să luăm un exemplu: 


284 Mijlocul de ruinare a acestui sofism este denunțarea lui și refuzul de a acorda 
o astfel de premisă. 

285 Aristotel dezvăluie şi o altă posibilitate de a recurge la postularea principiului. 
Deoarece orice consecință directă a unei teze este considerată ca parte integrantă a tezei, 
sofistul, neputând respinge teza însăși printr-o postulare a principiului, va încerca să 
respingă prin acelaşi procedeu o consecință a tezei, ceea ce ar atrage indirect ruinarea 
tezei. Aristotel propune să se denunțe sofismul și în aceste cazuri, tot așa de periculoase. 

286 Aristotel introduce cazul, relevat în cap. 15, 174 a, la sfârşit, în care un termen 
universal nu are nume și de aceea este desemnat prin comparaţie (analogie) cu un alt lucru 
asemănător. Sofistul va căuta să profite de această situaţie tulbure, însă rezultatul nu va 
fi cel dorit, fiindcă el s-a folosit de un termen pentru a desemna universalul în întrebarea 
sa, iar apelul la un termen analog nu a fost concedat de respondent. Acesta se va împotrivi 
alunecării sensului prin procedeul comparației cu ceva asemănător. 

281 Dacă am pierdut terenul unde ne apăram prin aceste mijloace, ne rămâne un 
procedeu principial prin care dezvăluim caracterul paralogistic (sofistic) al argumentării. 
Ne vom referi la „definiţia paralogismului“, adică la posibilitatea cercetată în capitolul 
7 de a reduce toate sofismele la ignoratio elenchi, adică la ignorarea respingerii; deci ne 
vom referi la definirea sofismului ca atare. 

288 Aristotel pune din nou în discuție sofismul omonimiei sau echivocului, pe care 
îl completează cu cazuri în care echivocul rezultă din caracterul eliptic al întrebării. 
Exemplul care urmează arată că termenul de „apartenență“ poate avea două sensuri: a se 
număra printre anumite lucruri, ca în logică: „omul este un animal“, și a fi proprietate, 
„omul nu este proprietarul lumii animalelor“. Vom evita deci de a admite o premisă obscură. 

„oare ceea ce aparţine atenienilor este proprietatea atenienilor? — Da. 
— Tot așa se prezintă proprietatea în celelalte cazuri. Dar oare omul 
aparţine lumii animalelor? — Da. — Deci omul este proprietatea lumii 
animalelor“. <Aceasta este însă o respingere sofistică>, deoarece noi 
spunem că omul aparţine lumii animalelor, fiindcă este un animal, 
întocmai cum Lysandros aparține lacedemonienilor, fiindcă este287 
lacedemonian. Este evident deci că ori de câte ori premisa este obscură 
nu trebuie s-o concedăm pur şi simplu. 

Dacă din două lucruri, unul este adevărat, este adevărat și celălalt, 
dar dacă acesta din urmă este adevărat nu urmează necesar că este ade- 
vărat cel dintâi?%. În astfel de cazuri, dacă suntem întrebaţi care este 
adevărată, trebuie să acordăm mai degrabă ceea ce este mai putin, căci 
este mai greu să tragem o concluzie din mai multe premise?7!. Dacă 
întrebătorul vrea să facă dovada că un termen are contrar, dar celălalt nu 
are, atunci respondentul, dacă atirmaţia aceluia e adevărată, trebuie să 
spună că și celălalt are un contrar, dar că nu există un nume pentru e2%2. 

Deoarece mulțimea, în ce priveşte unele opinii pe care ea le îm- 
părtășește, va spune despre cel care nu le admite că săvârşește o eroare, 
în timp ce, privitor la alte opinii, nu va susține același lucru, de exemplu, 
la toate acele opinii la care convingerile sunt diferite (căci mulțimea 
nu are o opinie formată în ce priveşte chestiunea dacă sufletul animalelor 
este coruptibil sau nemuritor); din aceste consideraţii urmează că ori de 
câte ori nu știm în ce sens este luată de obicei propoziţia dată, trebuie 
să răspundem ca în sentențe (căci mulţimea numește sentențe opiniile 


289 Aristotel precizează că termenul de „a aparține“ echivalează cu „este“: 
Lysanuros aparţine lacedemonienilor, Lysandros este lacedemonian. 

290 Ceea ce este adevărat despre general este adevărat şi despre particular, nu şi in- 
vers; tot așa ceea ce este adevărat despre gen nu este adevărat şi despre specie, nu şi invers. 

291 Ținând seama de principiul de mai sus, vom acorda ceea ce este „mai puțin“ 
(specia), fiindcă prin sfera ei mai limitată are implicații mai puține. Ceea ce aparține speciei 
are nevoie de dovezi suplimentare în comparație cu genul. 

292 Fraza a fost adeseori comentată pentru a-i fixa sensul autentic. Comentariul cel 
mai probabil este legarea acestei fraze, în ce priveşte sensul ei, de fraza precedentă. În 
discuţie este dacă ceea ce este adevărat pentru un gen, este adevărat și pentru specia lui, 
adică o specie dată aparține oare sau nu unui anumit gen? Dacă se răspunde că aparține, 
adversarul respinge afirmaţia, subliniind că genul are un contrar, în timp ce specia nu are. 
Aristotel arată aici un mijloc de a restabili adevărul. Cel care a atribuit specia genului 
va riposta că și specia are un contrar, dar că el nu are nume, că este deci un „anonim“. 
Riposta nu e convingătoare, pentru că este prea uşoară. 

adevărate, ca şi negaţiile generale, ca, de exemplu, că diagonala și latu- 
rile pătratului sunt incomensurabileP*?. De asemenea, când convingerile 
sunt diferite în ce priveşte adevărul unei propoziţii, putem scăpa uşor de 
respingere dacă schimbăm cuvintele. În adevăr, tocmai fiindcă nu se ştie 
care din sensurile cuvântului este adevărat, nu vom părea că facem un 
sofism, și fiindcă convingerile sunt diferite, nu vom părea că am comis 
o eroare. Simpla schimbare a cuvântului va avea drept rezultat că face 
de nerespins poziţia luată?%. 

În sf ârșit, respondentul, ori de câte ori întrevede chestiunea ce i se 
va pune, va face obiecţii anticipat și le va spune din capul locului. În 
chipul acesta mai ales vom pune în încurcătură pe întrebător295. 


18 
<Adevărata soluţie a raționamentelor false> 
296 


Deoarece adevărata soluţie“”” constă în dezvăluirea raționa- 
mentului fals și în arătarea chestiunii pe care se sprijină falsitatea, și 


293 De asemenea, o frază obscură. Aristotel dă o indicație cum trebuie să răspundem 
la chestiuni în care mulţimea își menţine convingerea şi condamnă ca eroare orice altă 
convingere precum şi la chestiuni în care convingerile mulțimii sunt diferite, opuse. 
Indicaţia lui destul de enigmatică, este să răspundem ca în sentenţe sau maxime (yvôpat). 
Aristotel a avut și altă opinie despre sentenţă: o exprimare scurtă a unui adevăr etic. Aici 
sentenţa este o exprimare vagă, nedeterminată, aşa încât să se poată înțelege şi o afirmativă 
și o negativă universală. Sentenţa şovăie şi ea, ca şi răspunsul mulţimii la unele întrebări, 
cum este aceea dacă sufletul animalelor este sau nu nemuritor. Aristotel și-ar fi câştigat 
un merit mai mult dacă recomanda această reticență și în ce priveşte sufletul omului în 
latura lui pur intelectuală, căci în ce priveşte „sufletul nutritiv“ și „sufletul senzitiv“ la 
om, ca şi animale, Aristotel admite distrugerea lor o dată cu corpul. 

2% În chestiunile dubioase, sofistul poate scăpa de a fi respins legitim, dacă schimbă 
cuvintele cu mai multe sensuri ale propoziției. 

295 Această ultimă recomandație are în vedere mai ales pe întrebător, adică pe sofist, 
deși vorbeşte în primul rând de respondent. Deoarece respondentul, când prezintă obiecția 
ce i se aduce, va căuta să o preîntâmpine, ea fiind o obiecţie sofistică, adversarul, cel ce 
întreabă, va proceda bine dacă va renunța la obiecţie, după ce va fi înțeles că respondentul 
său i-a ghicit intențiile. 

2% În capitolul precedent, Aristotel a cercetat pe scurt soluțiile aparente sau false 
ale sofismelor. În loc să se soluţioneze, adică să dea la iveală falsitatea sofismelor, solutiile 
aparente alimentează sofismele. De acum, începând cu acest capitol, Aristotel va demonta 
mecanismele celor 13 specii de sofisme, pentru a da soluția adevărată a fiecărei specii 
de sofism. Această operaţie, de rară pătrundere, se înscrie printre meritele nepieritoare ale 
întemeietorului logicii. 

RESPINGERILE SOFISTICE 18, 176 b, 177 a 


deoarece se vorbește de fals raționament în două sensuri (căci un 
raționament este fals, fie că s-a ajuns la o concluzie falsă, deși el este 
un raționament real, fie că nu este un raționament real, ci numai aparent), 
ea trebuie să fie totodată şi aceea pe care am expus-o mai înainte, și 
corectarea raţionamentului aparent, care ne permite să vedem pe ce 
chestiune se sprijină aparența?”. Aşadar, argumentele care sunt 
raționamente reale sunt soluționate prin simplă respingere, iar cele 
aparente, prin respingere fundată pe unele distincţii2%. 

Deoarece, acum, printre argumentele care sunt raționamente 
reale??? unele au o concluzie adevărată, altele — o concluzie falsă, 
putem rezolva pe cele care au o concluzie falsă în două feluri: fie 
respingând una din întrebări2% 
care a fost susținută301. Raționamentele reale ale căror premise sunt false 
pot fi soluționate numai prin respingerea uneia din premise, întrucât 


x 


concluzia este adevärată?02. 


, fie arătând că concluzia nu este aceea 


De aceea când vrem să rezolvăm un raționament fals, trebuie să 
603 apoi 
dacă concluzia este adevărată sau falsă, pentru a obține soluționarea 


vedem mai întâi dacă el este concludent sau nu este concluden 


297 Există două feluri de raționamente false: a) raționamentul formal just sau corect, 
dar fals prin conținutul propozițiilor sale, mai ales al concluziei; b) raționamentul formal 
fals, raționamentul numai aparent, sofismul autentic. 

298 Aristotel, folosindu-se de un joc de cuvinte în limba greacă, în cazul de față 
foarte potrivit, declară că raționamentele formal juste, dar material false, sunt solutionate 
prin distrugere, prin răsturnare (ăvaipeoic), iar raționamentele aparente, prin diviziune 
(Gaipeotc), adică prin analiza propozițiilor lor pentru a descoperi eroarea. 

2% Cum am spus mai sus, raționamentele reale sau adevărate sunt cele formal juste 
sau corecte, dar cu premise false material. Ele pot fi adevărate sau false, căci, se ştie, 
din premise false poate rezulta o concluzie adevărată (Analitica primă ll, 24). 

300 Întrebarea are aici sensul de premisă, căci premisele sunt obținute în discuţie 
prin întrebări sau probleme. 

301 Rationamentele formal corecte, dar cu o concluzie falsă, pot fi respinse în două 
feluri: sau răsturnăm una din premise, adică aceea pusă de respondent, sau răsturnăm 
concluzia, ceea ce atrage suprimarea silogismului. 

302 Dacă în rationamentul formal corect concluzia este adevărată, deși premisele 
sunt false, respingerea se face într-un singur fel: prin respingerea premiselor, a uneia 
singure dacă ea ar duce la o concluzie falsă, sau a amândurora. 

303 La raționamentele false, soluționarea rezultă din condițiile constitutive ale unui 
raționament. Prima condiţie este ca raționamentul să fie concludent, adică să respecte 
regulile formale ale silogismului. 


177 a 


ARISTOTEL 


fie prin distincţii, fie prin respingere, și este respingere fie într-un fel, 
fie într-altul, așa cum s-a arătat mai sus304. 

În sfârşit, când este vorba de soluţionarea unui argument, este o 
mare deosebire între a fi întrebat și a nu fi întrebat. Căci este greu să 
prevedem ce va urma305, în timp ce este ușor să vedem, căci ni se lasă 
răgaz pentru reflecţie. 


19 


<Soluţionarea unor respingeri provenite din limbaj: echivocul 
și amfibologia> 


Dintre respingerile provenite din echivoc și amfibologie, unele 
cuprind întrebări3%6 cu două sensuri, altele, o concluzie cu sensuri 
diferite? Astfel, când se încearcă a se dovedi că „se vorbeşte tăcutele“, 
concluzia are două sensuri"08, sau că „nu învăţăm ceea ce cunoaștem“, 
una din întrebări este amfibologică*09. Ceea ce are un sens dublu este 


304 A doua condiție este ca concluzia să fie adevărată sau falsă. Dacă concluzia este 
adevărată, silogismul va fi cercetat prin distincţii (diviziune); dacă concluzia este falsă, 
vom recurge la respingerea (răsturnarea) concluziilor sau a premiselor. 

305 Deosebirea mare între a fi întrebat şi a nu fi întrebat apare în obligaţia res- 
pondentului de a da un răspuns neîntârziat, care poate fi un răspuns nu destul de chibuit, 
din lipsă de timp. Dimpotrivă, când nu suntem Gbligati a răspunde, avem răgazul de a 
reflecta asupra răspunsului. 

W6 Ca și mai sus, întrebarca echivalează cu premisa, fiindcă întrebarea este opusă 
concluziei. 

307 După cercetarea în genere a soluției adevărate (capitolul precedent), urmează în 
capitolele următoare (19-34) soluţionarea adevărată a fiecărei specii de sofism. Și aici 
începe cu sofismul celui mai elementar limbaj: omonimia (echivocul) şi amfibolia (ambi- 
puitatea propoziției). Se analizează două exemple de omonimie propuse în capitolul 4. 

38 În primul exemplu, greu de tradus, conciuzia este echivocă, fiindcă „a vorbi 
tăcutele“ înseamnă fie a vorbi despre lucruri care tac, fie a vorbi şi totuși a tăcea, ceea ce 
cote absurd. În primul caz, ne raportăm la ceea ce este vorbit, în al doilea, la cel ce vorbește. 
Un alt exemplu, dat de comentaturul Pacius: „cartea tace“, dar totodată „cartea vorbeşte“: 
concluzia este greșită dacă este enunțată aşa: „deci cartea tace şi vorbeşte“ Aici echivocul 
decurge din chiar obiect. Sofistul grec juca pe echivocul de mai sus: „a vorbi tăcutele“. 

309 În al doilea exemplu, ambiguitatea (Aristotel îi spune: amfibolia) stă în premise. 
O premisă sună: „cel care ştie învaţă“, a doua: „ei a învățat versuri“, „deci el ştie versurile“. 
Echivocul stă aici în folosirea termenului „învață“. într-un sens în concluzie şi în alt sens 
în premise. În premise „a învăța“ înseamnă „a înțelege“ versurile, în concluzie înseamnă 
„a memoriza“, act care nu necesită şi întelegerea celor învățate. 

RESPINGERILE SOFISTICE 19, 177 a 


când adevărat, când nu este adevărat, după context; deci exprimă că ceva 
este și că ceva nu este?!” 

Dacă diversitatea de sensuri se află la sfârșit?! nu rezultă o 
respingere a tezei noastre, afară numai dacă sofistul nu susţine teza 
contradictorie, ca, de exemplu, în dovada zisă „a vedea orbul“. Căci fără 
contradicţie nu există respingere*12. Dimpotrivă, dacă diversitatea de 
sensuri stă în întrebări, nu este nevoie ca respondentul să înceapă prin 
a nega premisa cu dublu sens, căci argumentarea nu vizează acest punct, 
ci se serveşte de aceasta ca mijloc31%. Observând de la început dublul 
sens al cuvântului sau al frazei trebuie să ripostăm că într-un sens este 
aşa, dar într-altul nu este așa. De exemplu, „a vorbi tăcutele“ este posibil 
într-un sens, dar nu este posibil în alt sens, și tot aşa într-un sens „trebuie 
să îndeplinim obligaţiile“, într-alt sens „nu trebuie să îndeplinim 
obligațiile“, căci „obligaţiile“ este un termen cu mai multe sensuri. 

Dacă sensul dublu este trecut cu vederea3l5, trebuie să facem 
corectura la sfârșit, întregind întrebarea așa: „se poate oare vorbi tă- 
cutele? — Nu, dar se poate vorbi de cutare lucru tăcut“. Tot așa, în 
cazurile în care mulțimea de sensuri stă în premise. „Oare nu învăţăm 


310 Cuvintele cu sens dublu duc totdeauna la o contradicție, adică la două concluzii, 
dintre care una este adevărată și cealaltă falsă, deci una exprimă o fiinţă, cealaltă — o 
neființă, întrucât adevărul se confundă cu fiinţa și neadevărul — cu nefiinţa. Mai jos, 
Aristotel va da o importantă precizare a acestui caz. 

3U „La sfârșit“ are sensul de „în concluzie“. 

312 Dacă „sfârşitul“ (concluzia) are un sens dublu, rezultă o respingere, numai dacă 
al doilea sens, concedat de respondent, se opune contradictoriu propriei sale teze. Astfel. 
în dovada sofistă, formulată echivoc: „a vedea orbul“ (tuþħóv 6pâv) se strecoară două 
sensuri: a) că „orbul vede“, ceea ce este o contradicție; și b) că „văd pe orb“. Ultimul sens 
nu duce la contradicție și o concluzie formulată așa nu este o respingere. Dacă însă am 
concedat primul sens, se va ajunge la o concluzie contradictorie tezei, şi se știe că 
respingerea este „silogismul contradictiei“. 

313 Dacă dublul sens se află nu în concluzie. ci în întrebări (premise), nu este 
necesar să atacăm premisa, întrucât concluzia nu este ambiguă, ca în exemplul de mei sus 
al celui ce „învață“ versuri şi de aceea le „cunoaşte“. Dacă observăm de la început 
echivocul, vom spune că este adevărat și într-un sens și în celălalt sens, cum se constată 
şi din exemplele ce urmează. 

314 „Obligatiile“ (tà 5covra) este şi a rămas un termen cu două sensuri, după 
accepţia ce se dă obligaţiei sau lui „trebuie“: a) sau sens de obligaţie naturală, de ceea 
ce este inevitabil, sau b) sens de obligație morală, în care intră şi voinţa care alege între 
îndeplinirea şi ncîndeplinirca datoriei. ; 

315 Se subîntelege: „la început“, opus lui „la sfârşit“, adică „în concluzie“ Aristotel 
nu vede în problematica silogismului decât mișcarea de la premise la concluzie, nu şi de 
la concluzie la premise. „Început“ şi „sfârșit“ sunt permutabile în definiția silogismului. 

ARISTOTEL 


ceea ce cunoaştem? — Da, nu însă ceea ce cunoaștem în anumit fel“. 
Căci nu este același lucru a spune: „nu învăţăm ceea ce cunoaștem“ şi 
„nu învăţăm ceea ce cunoaștem în anumit fel“216. În genere, chiar dacă 
întrebătorul a conchis în chip absolut?17, trebuie să-l combatem, spunând 
că el a negat nu lucrul susținut, ci numai numele lui, şi că de aceea nu 
este caz de respingere3l8. 


20 


<Soluţionarea respingerilor care se sprijină pe divizarea și pe 
compunerea cuvintelor> 


Este evident, de asemenea, în ce fel trebuie să soluționăm res- 
pingerile care se sprijină pe divizarea și pe compunerea cuvintelor !?. 
Dacă expresia are alt sens, după cum o divizăm sau o compunem, trebuie 
să dăm expresiei sensul contrar concluziei trase de interlocutor"20. Se 
sprijină pe compunere sau pe divizare toate expresiile următoare: „cu 
ceea ce ai văzut tu că acela a fost lovit, oare cu aceea a fost el lovit?“ 
şi „cu ceea ce a fost el lovit, oare cu aceea l-ai văzut?“3?! Acest fel de 
paralogism are ceva din întrebările amfibologice, dar în realitate se 
sprijină pe compunere???. Căci semnificația sprijinită pe divizare nu este 


316 Este diferenţa între a spune „nu cunoaștem ceea ce nu înțelegem“ şi „nu 
cunoaștem ceea ce nu păstrăm în memorie“. 

317 „În chip absolut“ = „fără ambiguitate“. 

318 Dacă acolo unde nu este echivoc în ce priveşte lucrul, iar concluzia este 
„absolută“ (fără ambiguitate), se va ataca cuvântul (numele), nu lucrul însuşi. Așa cel care 
cunoaște numai cuvintele nu a învățat, cine însă a înțeles cuvintele cunoaşte și cuvintele. 

319 Potrivit ordinii sofismelor limbajului, fixată în capitolul 4, urmează soluționarea 
justă a sofismelor care se produc prin compunerea şi divizarea cuvintelor într-o propoziție. 
Înţelesul propoziției se schimbă după compunerea și divizarea (despărțirea) cuvintelor. 
Se observă uşor diferența acestor două specii de sotisme faţă de primele două: acestea 
sunt legate de anumite cuvinte ambigue, cele dintâi — de legarea și despărţirea cuvintelor. 

320 Dacă sofistul scoate un sens prin compunere și ajunge la o falsă respingere. 
respingerea adevărată va recurge la procedeul contrar, la divizare, și viceversa. 

321 Termenul cu, după felul cum este compus cu ceilalţi termeni sau divizat de 
ei, are două înțelesuri: a văzut cu ochii și a fost lovit cu ciomagul. 

322 Sofismele prin compunerea și divizarea cuvintelor în propoziție par a fi sofisme 
prin amfibologie, dar nu sunt reductibile la aceste sofisme. În primele două sofisme (prin 
omonimie și prin amfibologie), acelaşi cuvânt are două sensuri. În sofismele prin compoziție 
şi diviziune, deși este același cuvânt, el devine diferit prin unirea lui cu un cuvânt sau altul. 

RESPINGERILE SOFISTICE 20, 177 b 


cu dublu sens (deoarece expresia, când este divizată, nu mai este aceeași), 
afară numai dacă același cuvânt, fiindcă este accentuat deosebit, 3poc 
și &poc, are dublu sens?” . În adevăr, când este scris, cuvântul este același, 
având aceleași litere și aceeaşi ordine de litere, dar şi în acest caz se 
întrebuințează semne deosebite pentru pronunțare; dimpotrivă, când sunt 
vorbite, cele două cuvinte nu mai sunt aceleaşi32%. De aceea, expresia 
sprijinită pe divizare nu are dublu sens. Este evident deci că nu toate 
respingerile sofistice se sprijină pe dublu sens. cum susțin unii%75. 
Trebuie deci să divizăm cuvintele când răspundem, căci nu este 
același lucru: „am văzut cu ochii mei că cineva a fost lovit“ şi a spune: 
„am văzut că cineva a fost lovit cu ochii mci'376. De acelaşi tip este și 
argumentul lui Euthydemos: „cunoști tu care ești în Sicilia acum tri- 
remele aflate în Pireu?*327 Un alt caz: „oare un om bun care este 
pantofar poate fi rău? — Nu. — Dar un om bun poate fi un pantofar rău. 
Aşadar, un bun pantotar va fi un rău pantofar“328. Un alt caz: „oare 
învăţarea lucrurilor, a căror cunoaștere este bună, este și ea bună?" 


323 S-ar părea că, în cazul de faţă, divizarea nu duce la termeni deosebiți, ci la 


sensuri deosebite ale aceluiaşi termen. În realitate, „accentul“ deosebit face să existe doi 
termeni: dpoc (spirit lin) înseamnă „munte“; poç (spirit aspru) înseamnă „limită“, de unde 
„termen“, noțiune, definiție. Dacă se schimbă și accentul propriu-zis, obținem &poc, care 
înseamnă partea seroasă a sângelui, serozitate în genere. Deci pronunțarea face ca același 
cuvânt să se dubleze, deci pronunțarea diferită nu este o omonimie sau amfibolie. Spiritul 
aspru se pronunţă ca h (de exemplu, hóros = termen). 

324 Spiritul sau accentul care variază la două cuvinte formate din aceleași litere, 
aşezate la fel, transformă același cuvânt în două cuvinte deosebite, întocmai ca la divizarea 
sau despărțirea cuvintelor. Acelaşi cuvânt divizat diferit nu mai este acelaşi cuvânt cu 
dublu sens, ci dă naștere la două cuvinte. 

325 Nu toate sofismele sunt sofisme de ambiguitate (omonimie sau amfibolie), 
dar au o legătură cu acestea. Fără echivoc, fără ambiguitate, nu se constituie un sofism. 

326 Pentru a nu da prilej de respingere sofistică, vom avea grijă să despărțim 
cuvintele potrivit sensului ce vrem să exprimăm. 

327 Fraza are alt sens, dacă cuvântul „acum“ este legat de prima parte a ei, sau este 
depărțit de ea și legat de a doua parte: dacă unim pe „acum“ cu prima parte iese o 
imposibilitate, căci cel din Sicilia, în clipa de fată, nu poate şti câte trireme sunt în Pireu, 
dar dacă unim pe „acum“ cu partea a doua, pot spune că cunosc, fiind în Sicilia, fără 
precizare „când eram în Sicilia“, triremele care sunt acum în Pireu, fiindcă o dată ele au 
fost în Sicilia. 

328 Aristotel dă soluția acestui sofism bazat, în chip vădit, pe un echivoc. Un om 
bun poate fi un rău pantofar, dar un pantofar bun nu poate fi un rău pantofar. 

32 După fiecare întrebare trebuie să subînțelegem răspunsul: da. 

— Da. — Dar şi cunoașterea răului este bună, deci răul este un lucru bun 
de învăţat. — Da. — Dar atunci răul este și un lucru rău și un lucru de 
învăţat, şi de aceea urmează că răul este un rău lucru de învățat, deși este 
bine să cunoaştem răul'“330. Încă un caz. „este oare adevărat dacă spunem 
în momentul de faţă că te-ai născut?— Da. — Așadar, te-ai născut în 
momentul de fată“. Dacă despărțim cuvintele întrebării, expresia are un 
alt sens: este adevărat dacă spunem în momentul de faţă că te-ai născut, 
dar nu că te-ai născut în momentul de fată??!. De asemenea, acest caz: 
„poți tu face ceea ce eşti capabil să faci, aşa cum eşti capabil? — Da. 
— Dar tu ești capabil să cânţi din chitară, chiar când nu cânţi; deci tu 
poți să cânţi din chitară, fără să cânţi“. Nu se poate spune că avem 
capacitatea de a cânta din chitară când nu cântăm din chitară, ci numai 
că, atunci când nu o facem, avem capacitatea de a o face3%2. 

Mulţi soluţionează această respingere altfel. Dacă s-a concedat că 
cineva face ceva, așa cum poate să facă, nu urmează de aici, după 
spusele lor, că se poate cânta din chitară fără să cântăm. Căci nu s-a 
concedat că el va face ceva în orice chip ar putea să facă. Nu este același 
lucru a spune că facem un lucru în chipul în care putem și în orice chip 
putem. Evident, nu aceasta este soluţia cea bună, căci argumentele 
identice au aceeași soluție. Dar această soluţie nu se potrivește la toate 
lucrurile supuse întrebării şi la toate felurile de a pune întrebări, ci se 
împotrivește întrebătorului, nu argumentului său??? 


33 OSoluţia este ușoară: dacă este bine să cunoaștem orice lucru, bun sau rău, nu 
este bine să învăţăm orice lucru, ci numai pe cele bune, nu şi pe cele rele. 

331 Aristotel ne dă soluția acestui naiv joc de cuvinte, care poate pe vremea aceea 
mai impresiona pe mulți, lăsându-i perplecşi. 

332 Sofismul acesta este posibil numai datorită ambiguității termenilor: capacitate, 
virtualitate și actualitate. Cine cântă din chitară actual are capacitatea de a cânta, dar nu 
și invers: cine are capacitatea (virtualitatea) de a cânta nu este necesar să cânte actual. 
Totodată, sofismul leagă „a nu cânta din chitară“, fie cu „a avea capacitatea“, şi atunci 
obținem constatarea justă că: „cine nu cântă din chitară are capacitatea de a cânta“, fie cu 
„a cânta din chitară“, şi atunci ajungem la propoziţia falsă: „avem capacitatea de a cânta 
din chitară când nu cântăm din chitară“. Sensul se schimbă, după cum divizăm și 
compunem cuvintele în propoziţie. 

333 Această respingere sofistică poate fi soluționată și altfel: noi cântăm potrivit 
capacităţii de a cânta, nu în orice chip, de exemplu, dacă suntem împiedicaţi de a exercita 
capacitatea noastră. Soluţia nu este deci generală şi de aceea ea se referă la cazul personal, 
nu la respingerea însăși. Dacă întrebarea este pusă cu grijă, fără ambiguitate, soluția aceasta 
nu este necesară. 

RESPINGERILE SOFISTICE 22, 177 b, 178 a 


21 
<Soluţia respingerilor sofistice sprijinite pe accent> 


Accentul nu dă naștere la argumente sofistice, nici în scris, nici în 
vorbire334, în afară de câteva, puţine, de felul acesta: „este locul unde 
(oð) tu descinzi3?5 o casă? — Da. — Dar tu ai spus că locul unde (01) 
descinzi este o casă, deci casa este o negaţie (o0v)“. Soluţia este în cazul 
de faţă cât se poate de ușoară.Un cuvânt nu înseamnă același lucru dacă 


este pronunțat cu accent ascuțit sau dacă este pronuntat cu accent grav. 


22 
<Soluţia respingerilor sofistice sprijinite pe forma limbajului> 


Este, evident, de asemenea, cum trebuie să soluționăm respingerile 
sofistice care se sprijină pe aceea că lucrurile care nu sunt identice sunt 
exprimate identic, căci pentru aceasta dispunem de diferite categorii36. 
Astfel, întrebătorul a concedat că termenul care desemnează substanța 
nu se aplică la alt lucru, în timp ce respondentul a dovedit că o relaţie 
sau o cantitate este enunțată despre alte lucruri, deşi prin exprimarea 
sa pare să fie o substanță. Să luăm ca exemplu următorul argument: „se 


334 Sofismele scoase din accentuare (prozodie) sunt puține. Ele se referă mai mult 
la cuvintele scrise sau la versurile recitate, la care măsura versurilor ascunde accentuarea 
greșită. Ca în capitolul 4, Aristotel citează un singur caz, a cărui soluție este ușoară, fiindcă 
se fundează pe diferența dintre unde (05), cu spirit aspru şi accent circumflex, și nu (où) 
cu spirit lin, fără accent. 

335 Verbul xaTaAveuv este greu de tradus. El înseamnă de obicei a dizolva, a 
distruge, a pune capăt. Deşi aici are sensul de a sfârși drumul undeva, a deshăma, a se 
coborî, a descinde, în sfârşit, mai concret, a locui, a fi găzduit. 

336 Soluţionarea ultimului sofism in dictione, acel numit figurae dictionis, adică 
a formei de vorbire, trebuie să cerceteze de unde anume rezultă faptul că lucruri diferite 
sunt desemnate prin aceeași expresie. Aristotel ne dezvăluie originea sofismului: categorii 
diferite (de exemplu, calități, stări, relaţii etc.) sunt exprimate ca și cum ar fi substanțe sau 
lucruri independente. Tendinţa de a substanţializa, de a personifica, stă în structura 
limbajului. Soluționarea sofismului se face prin diferenţierea categoriilor în timp ce 
limbajul le confundă. În exemplele ce urmează, în discuţie nu este categoria de substanță, 
ci sunt categoriile de acțiune şi pasiune. 

poate ca același lucru, și în același timp, să fie făcut şi să fi fost făcut? 
— Nu. — Totuși se poate ca acelaşi lucru, în aceeaşi privinţă, să fie 
văzut şi să fi fost văzut“, Un alt caz. „Există o pasivitate care să fie 
activitate? — Nu. — Dar atunci formele: este tăiat, este ars, este simţit 
sunt ca expresii asemănătoare şi desemnează toate o pasivitate, și, de 
altă parte, a vorbi, a alerga, a vedea sunt ca expresii asemănătoare. Dar 
a vedea este o manifestare a lui a fi simțit, şi ca urmare el este în același 
timp o pasiune şi o acțiune“?38, 

Dar dacă acum, în exemplul de mai sus, se concede că nu se poate 
ca acelaşi lucru, în același timp, să fie făcut şi să fi fost făcut, şi se susține 
că se poate să vedem şi să fi văzut un lucru, totuși nu este respins acel 
care spune că a vedea nu este o acţiune. ci o pasiune. Căci și această 
întrebare trebuie să fie adăugată3%9. Dar cel care ascultă presupune că 
această întrebare a fost concedată, atunci când s-a concedat că a tăia este 
a acționa, şi a fi tăiat este a fi acționat, şi la fel se întâmplă cu toate 
celelalte lucruri care sunt exprimate în aceeaşi formă3%0. În adevăr, cel 
care ascultă adaugă de la sine restul, fiindcă își închipuie că sensul este 
același. Dar, în realitate, sensul nu este același, ci pare să fie numai pe 
baza asemănării formei verbale. Același lucru se întâmplă aici ca și la 


337 Sofistul confundă „a face“, care exprimă o acțiune, cu „a vedea“, care exprimă 
o pasiune, deci confundă două categorii contrare, datorită faptului că, sub raport gramatical, 
cele două verbe („a face“ şi „a vedea“) sunt verbe active. La verbul „a face“, exprimând 
o acțiune, o dată ce s-a făcut, acțiunea s-a terminat și nu mai este de așteptat ceva, adică 
o prezenţă a trecutului. În schimb, la „a vedea“, care exprimă o pasiune, „vederea“ continuă 
și după ce s-a efectuat; de aceea este posibil ca un lucru să fie văzut şi să fi fost văzut. 
Ceea ce este valabil pentru categoria „pasiune“ nu este valabil și pentru categoria „acțiune“. 

338 Noul exemplu se referă tot la raportul dintre acţiune și pasiune, deci la 
posibilitatea de a fi confundate. Confundarea se referă la „a fi simţit“, care este un „verb 
pasiv“ şi „a vedea“ care este un „verb activ“. Cum „a vedea“ este o specie a genului „a 
fi simtit“, ar urma că „a vedea“ este în același timp activ şi pasiv. Confuzia este numai 
gramaticală. Căci, cum am spus mai sus, „a vedea“ este un verb activ, dar ca formă 
categorială exprimă o pasiune. Aristotel, în cele ce urmează, oferă această soluție a 
sofismului. 

339 Sofismul are loc numai dacă s-a concedat că a vedea este o acţiune. Așadar, 
sofismul cade dacă nu s-a făcut această concesie, adică dacă nu s-a admis sau nu s-a înțeles 
că forma gramaticală a lui „a vedea“, formă activă ca la „a tăia“, „a face“, este totuna 
cu categoria acţiunii. 

340 Aceeași formă gramaticală (activă). Auditorul, acceptând identitatea gramaticală 
şi categorială, adaugă de la sine toate consecințele. 

omonimie?4!. La lucrurile omonime, cel care nu cunoaşte semnificaţia 
cuvintelor crede că interlocutorul său a negat însuși lucrul care a fost 
afirmat de el, nu numai cuvântul. Este nevoie în acest caz de încă o 
întrebare pentru a vedea dacă omonimul a fost luat într-unul din sensurile 
lui. Căci numai dacă se recunoaşte aceasta va fi o respingere. 

Argumente foarte asemănătoare celor de dinainte sunt următoarele. 
Se pune întrebarea dacă am pierdut ceea ce am avut înainte si acum nu 
mai avem, căci cine a pierdut un zar nu mai are zece zaruri3%2. La drept 
vorbind, am picrdut numai ceea ce nu mai avem acum, dar aveam 
înainte, dar nu este nevoie să fi pierdut tot atâtea lucruri câte nu mai 
avem acum3%. Deci, întrebarea s-a raportat la ceea ce avem, dar 
concluzia a fost trasă cu privire la cantitatea lucrurilor ce avem, căci 
zece este o cantitate3%. Dacă de la început s-ar fi formulat întrebarea 
așa: „oare s-a pierdut tot numărul de lucruri pe care cineva le avea 
înainte și nu le mai are acum?“, nimeni n-ar fi acordat aceasta, ci ar fi 
spus că s-a pierdut sau tot numărul sau numai unul din lucruri. 

De asemenea, se argumentează că „cineva poate da ceea ce nu are, 
căci el nu are numai un singur zar“. La drept vorbind, el nu a dat ceea 
ce nu avea, ci nu a dat în felul în care îl avea, adică a dat „numai“ acel 
zar"%5. Căci cuvântul „numai“ nu înseamnă o substanță individuală, nici 


341 Sofismul „formei de vorbire“ se aseamănă cu sofismul „omonimiei“ sau al 
echivocului, al ambiguităţii unui termen. Cel care nu cunoaște că termenul este omonim, 
deci că se aplică la mai multe lucruri, crede că negarea numelui, a termenului înseamnă 
negarea lucrului însuşi. Căci termenul omonim nu are un singur sens, ci mai multe, după 
felul obiectelor. 

32 La Atena era frecvent un joc cu patru zaruri făcute din oscioare numite àotTáyañot. 

343 Sofismul acesta este grosolan; el rezultă din confundarea cel mai puţin 
verosimilă, a categoriei de substanță și a categoriei de cantitate. A pierde un zar din zece 
nu înseamnă a pierde zece zaruri, afară numai dacă un zar nu devine o substanţă care 
include toate zarurile, aşa încât o dată cu dispariția unui zar, dispar toate celelalte zece. 
Este adevărat că prin dispariţia unui zar nu mai avem zece zaruri, dar mai avem nouă. 
Cele zece zaruri nu formează o unitate substantială. 

344 Sofismul trece de la substanță (un oscior) la cantitate (zece oscioare). Dacă am 
pierdut un oscior s-ar părea că am pierdut zece, oarecum substanța osciorului. Confuzia 
a rezultat din echivocul întrebării: dacă s-ar fi pus întrebarea cantităţii, nu a substanţei, 
răspunsul era simplu și se evita sofismul. 

345 Sofismul acesta rezultă din confuzia cea mai gravă, aceea dintre categoria 
substantei și categoria relaţiei. Cine are zece zaruri și totuși dă „numai“ un singur zar, 
dă oarecum ceea ce nu are, căci, la drept vorbind, el nu are un singur zar, ci zece zaruri. 
Dacă e dăruit un singur Zar, nu mai ridică nici o obiecție şi exclude orice sofism, dacă acel 
zar unic este privit „în felul în care este avut“. adică în relația cu celelalte nouă zaruri. 

178 b cutare calitate, nici cutare cantitate, ci numai relaţia acelui lucru cu celelalte, 
adică faptul că ceva nu este împreună cu celelalte lucruri. Este ca și cum 
am întreba dacă „cineva poate da ceea ce nu are“, și, în caz de răspuns 
negativ, am pune întrebarea dacă cineva poate da repede ceea ce nu posedă 
repede, și, în caz de răspuns afirmativ, ar trage concluzia că cineva poate 
da ceea ce nu are. Este evident că nu s-a tras propriu-zis o concluzie, căci 
a da repede nu înseamnă a da un lucru, ci înseamnă a da într-un anumit fel. 
De bună seamă, putem da un lucru într-un fel în care nu l-am avut: de 
exemplu, putem avea bucuros un lucru, dar să nu-l dăm bucuros36. 

Asemănătoare cu acestea sunt toate aceste paralogisme: „putem 
oare lovi cu o mână pe care nu o avem sau putem oare vedea cu un ochi 
pe care nu-l avem? Căci nu avem o singură mână și un singur ochi“. 
Unii soluţionează aceste paralogisme, spunând că cine are mai mult decât 
un ochi şi mai mult orice altceva are și numai unul. Alţii le soluţionează 
ca şi în cazul argumentului: „avem ceea ce am primit“; căci unul a dat 
numai O singură piatră, iar celălalt, spun ei, are de la el o singură piatră. 
În sfârșit, alții suprimă de îndată însăși întrebarea, spunând că putem avea 
ceea ce nu am primit, de exemplu, spunând că am primit un vin dulce 
şi că avem unul acru, dacă s-a stricat în timpul primirii?4®. 


346 Exemplul nou continuă pe cel precedent şi constă tot în confundarea categoriei 
de substanță şi categoriei de relaţie, exprimată prin „repede“: cineva poate da repede ceea 
ce nu posedă repede, fără ca aceasta să însemne că el poate da ceea ce nu posedă. Aşa, 
putem avea bucuros un lucru fără a-l da bucuros. „Repede“, „bucuros“ sunt relaţii; ele 
arată în ce fel este dat un lucru: îl dăm într-un fel în care nu l-am avut, ceea ce nu înseamnă 
că dăm lucrul pe care nu l-am avut. 

347 Şi acest sofism oscilează între categoria de substanţă și categoria de relaţie, 
asemenea exemplului de mai sus referitor la zaruri. Cine are două mâini nu poate da cu 
o mână pe care nu o are, dacă a pierdut-o, şi nici nu poate vedea, având doi ochi, cu un 
singur ochi, dacă l-a pierdut, dar poate da cu cealaltă mână și poate vedea cu celălalt ochi. 
Sofismul se rezolvă dacă introducem deosebirea cerută de relația dintre o mână și două 
mâini, dintre o mână care lipsește și o mână validă. 

348 Sotismul este soluționat numai aparent în următoarele trei feluri, după cum se 
contrazice concluzia sau premisa majoră a sofismului, pe temeiul convingerii că simpla 
negare a concluziei sau a unei premise soluţionează sofismul: a) Soluţia ce pare cea mai 
simplă, prin negarea concluziei, este declaraţia că cine are două mâini are și o mână. b) A 
doua soluţie aparentă prin negarea concluziei este analogă celei de mai sus (178 a, sfârșit): 
cineva poate da ceea ce nu are, căci dacă dă un singur zar, când are zece zaruri, dă ceea 
ce nu are, fiindcă acel „un singur“ zar exprimă nu ceea ce el are, ci o relaţie a acelui zar 
faţă de celelalte. Se va răspunde că cine primeşte un singur zar îl primeşte de la cel care 
i l-a dat şi deci este fals că cineva dă ceea ce nu are. c) În sfârşit, poate fi negată premisa, 
declarând că putem avea ceea ce nu am primit, de exemplu, că avem un vin acru, deşi el 
era dulce când l-am primit. Între timp el a suferit o schimbare calitativă. 

Dar, cum am spus înainte*%, toti aceștia dau o soluție care nu se 
adresează argumentului, ci omului. În adevăr, dacă aceasta ar fi solutia 
reală, ar fi destul să se conceadă propoziţia opusă pentru ca să nu obti- 
nem soluţia, așa cum se întâmplă în multe alte cazuri. Să admitem, de 
exemplu, că soluţia reală ar fi: „parţial este așa, parţial nu este așa“. 
Atunci, dacă respondentul concede în chip absolut, este valabilă conclu- 
zia sofistului. Dar dacă concluzia nu este valabilă, nu se obţine soluţia 
reală. Dimpotrivă, în cazurile de dinainte, chiar dacă respondentul face 
toate concesiile, susţinem că nu s-a făcut o dovadă valabilă350. 

Mai departe, și următoarele argumente aparţin aceluiași gen: „a 
scris oare cineva ceea ce stă scris? — Da. — Dar acum stă scris că tu 
şezi, ceea ce este fals. Cele scrise au fost însă adevărate când au fost 
scrise, deci s-a scris ceva care este totodată adevărat și fals“351. Dar 
aceasta este un sofism, fiindcă adevărul sau falsitatea unui argument sau 
unei opinii nu desemnează o substanță, ci o calitate352. Ceea ce este 
valabil pentru argument se aplică și la opinie?5%. Un alt caz: „oare ceea 
ce învaţă cel care învaţă este tocmai ceea ce el învață? Dar el poate învăța 


349 Înainte“, adică în cap. 20, 177 b, la sfârşit, unde se afirmă că soluția este 
valabilă împotriva întrebătorului, nu împotriva argumentului însuși. 

350 Aristotel arată în acest alineat de ce cele trei soluții de mai sus sunt aparente, 
adică nu resping însuși argumentul sofistic. Soluţia adevărată este distincţia dintre categorii, 
adică precizarea: „parțial este aşa, parțial nu este așa“. Dacă în loc de această distincție, 
care respectă categoria de relație: „dintr-un punct de vedere este așa, din alt punct de vedere 
este altfel“, eu fac o afirmaţie absolută, şi nu mă limitez numai să neg afirmaţia sofistului; 
nu l-am respins decât personal, nu în raționamentul său, cu toate concesiile făcute. În toate 
aceste sotisme, ambiguitatea sensului provoacă confuzia dintre categoriile de „posesie“ 
și „primire“, dintre substanţă şi calitate, cantitate şi relație. 

35! Sofismul constă în compararea unui caz, când s-a consemnat în scris însușirea 
unui lucru, și după această consemnare. De exemplu, stă scris că „Socrate șade“, dar văd 
că el se plimbă, deci cele scrise sunt totodată adevărate și false. 

352 În sofismul acesta se face confuzia dintre substanța individuală și o însușire 
(calitate). Ceea ce este scris, ca atare, rămâne adevărat, în măsura în care a exprimat un 
adevăr, deci în măsura în care a exprimat o calitate, dar scrisul a rămas, în timp ce calitatea 
lui de a fi adevărat sau fals s-a modificat. 

353 Eroarea rămâne aceeași dacă este valabilă pentru argument, care este adevărat, 
Sau necesar, sau pentru opinie (doxa) care este probabilă. Precizarea nu era necesară în 
cadrul filozofiei aristotelice. La drept vorbind, pentru Aristotel, și opinia este adevărată, 
nu însă cu necesitate, ci cu probabilitate. 

repede încetineala“35. În realitate, nu s-a spus ce anume se învaţă, ci cum 


se învaţă. Încă un caz355: „călcăm oare peste ceea ce mergem? — Da. — 


Dar mergem toată ziua“. În realitate s-a vorbit nu de locul pe care mergem, 


xe 


ci de timpul de mers. Tot așa, când spunem: „am băut o cupă“, am înteles 
nu ce anume am băut, ci din ce am băut. Un alt caz: „oare cunoaștem ceea 
ce cunoaștem, învățându-l de la alții sau descoperindu-l noi înşine? — Da. 
— Dacă însă un lucru l-am descoperit, iar altul l-am învățat, atunci 
amândouă la un loc nu sunt nici învăţate. nici descoperite. Și aici luăm, de 
o parte, toate lucrurile, de altă parte, fiecare lucru în parte?56. 

Mai departe, se susține că există un „al treilea om“ pe lângă „omul 
în sine“ și „oamenii“ individuali. Numai că om, ca orice termen general, 
nu semnifică o substanță individuală, ci o calitate sau o cantitate, sau 
o relaţie, sau orice altă categorie de același fel%57. Tot așa stau lucrurile 


354 Sofismul rezultă dintr-o confuzie: ceea ce învaţă cineva este exact de aceeași 
natură cu materia pe care el o învață. Dacă eu învăţ, de exemplu, încetineala, și învățătura 
este înceată. Dar eu pot învăța repede ceea ce este încetineala. De asemenea, în cazul de 
faţă, se face confuzia între substanță (ce învăţ) şi relaţia (în ce chip învăţ: repede sau încet). 
Aristotel dă îndată soluția adevărată. 

355 În acest caz, ambiguitatea este evidentă: eu calc, desigur, peste ceea ce merg, 
dar ziua (timpul) nu este un covor pe care calc. 

356 Sofismul se rezolvă dacă nu confundăm „tot ce învăţăm“ cu anumite părți 
învățate. În timp ce în premise vorbim de unele lucruri învăţate, care pot fi însușite sau 
de la alții sau prin proprie descoperire, concluzia se referă la roate lucrurile învăţate sau 
prin însuşire de la alţii, sau prin descoperirea ce-o facem noi. 

357 Aristotel ridică în acest ultim pasaj o problemă care va agita în adâncuri Evul 
Mediu: există oare universalii, noțiunile generale, și în ce constă existenţa lor? Soluţia 
lui — universalii există în lucruri (in rebus) — a fost opusă soluției platonice: universalii 
există în sine, ante res, deasupra lucrurilor individuale. Despărțirea universalului (om în 
genere) de individual (oamenii individuali) cerea ca o legătură un al treilea om (1piroc 
ăvpunoc). În Metafizica 1, 9, 990 b, Aristotel se servește de argumentul „celui de-al treilea 
om“ împotriva teoriei platonice a Ideilor. În cazul de față, el întrebuințează argumentul 
în scop pur logic, pentru a respinge sofismul produs de confundarea universalului şi 
individualului. „Al treilea om“ rezultă din separarea „omului în sine“ de „oamenii 
individuali“, concreţi. Dacă „omul în sine“ exprimă ceea ce au comun sau generic oamenii 
individuali, o dată separată sau extrasă partea comună și opusă indivizilor, se ridică 
întrebarea ce au comun „omul în sine“ și „oamenii individuali“, deci în ce constă „al treilea 
om“ care unește „omul în sine“ și „oamenii individuali“. Aristotel va aprecia temeinicia 
acestei obiecţii sofistice. Deocamdată, el ţine să dea la lumină în ce constă respingerea 
sofistică: aceasta confundă substanţa individuală (,,acest om“) cu un termen general („omul 
în sine“) care nu este substanta individuală. În adevăr, separarea „omului în sine“ face 
dintr-un termen universal un individual, adică ceva independent. În realitate, „omul în sine“ 
aparține individualului ca o proprietate a lui, ca un caracter esențial. Aristotel nu ține seama 
aici că, în Categorii 5, 2 a, el a numit esenţele generale „substanțe secunde“. 

cu întrebarea: „oare Coriscos şi muzicantul Coriscos sunt una și aceeași 
persoană sau sunt persoane diferite?“ Căci primul desemnează o 
substanţă individuală, iar cel de-al doilea, o calitate, așa încât nu putem 
separa pe acesta, ca și cum ar fi independent58. Totuși, nu separarea 
însăși a generalului duce la al treilea om, ci considerarea acestuia ca o 
substanță individuală, căci omul în sine nu este o substanță individuală, 
cum este Callias359. De altfel, nu duce la nici un rezultat dacă spunem 
că factorul separat nu este o substanţă individuală, ci o calitate. Căci, în 
orice caz, va exista un unul în afara multiplului, cum era, de exemplu, 
omul360. Este deci evident că nu trebuie să concedăm că predicatul 
comun al unei clase de indivizi este o substanță individuală, ci trebuie 
să spunem că el exprimă o calitate, o cantitate, o relaţie sau orice altceva 
analog acestora36l. 


23 
<Concluzii despre soluționarea respingerilor sofistice 
sprijinite pe limbap 


În regulă generală, toate argumentele paralogistice sprijinite pe 
limbaj vor fi soluționate, recurgând totdeauna la opusul punctului pe 


358 Exemplul acesta confirmă că muzicantul Coriscos nu este altul decât Curiscos, 
deci nu este o nouă substanță individuală, ci o calitate generală a individului Coriscos, 
calitate pe care nu o putem separa pentru a face din ea o fiinţă independentă. 

359 Am tradus termenul &Ocotc prin separare. În sens propriu înseamnă „expunere“, 
scoatere în relief, considerare aparte a unei note conceptuale. Acesta este sensul primit de 
Aristotel în Analitica primă |, 2, 25 a: din noţiunea particulară „unii“ (C), extrag un număr 
mai limitat şi astfel obțin noțiunea D, ce fixează care anume sunt acei „unii“. Ecteza este 
aici un proces de abstracție, de extragere dintr-un tot concret a părții generale. Aristotel nu 
respinge ecteza ca atare, expunerea unei părți dintr-un tot, ceea ce face și el în orice 
abstractizare, îndeosebi în distingerea capitală a substanței individuale de însușirile ei: calitate, 
cantitate, relaţie etc., ci el condamnă transformarea unei părți din substanța individuală într-o 
substanță individyală superioară, cum este „omul în sine“. Platon considera esențele abstracte 
ca substanțe adevărate, deci ca ființe independente. Căci numai individualul este 
independent. 

360 Această propoziţie pare că nu se încadrează în comentariul nostru. În realitate, 
ea aduce o importantă precizare. Este, în fond, indiferent dacă spun că factorul separat, 
expus sau extras, este o substanţă individuală sau numai o calitate a unei adevărate 
substante individuale. Esenţialul, în această separare, este că se consideră acea calitate ca 
unul în afara multiplului, în timp ce, în realitate, calitatea generală este unul în multiplu. 

%1 Concluzia este, pentru a soluţiona sofismul „celui de-al treilea om“, că nu trebuie 
să transformăm însușirile unui lucru individual, cantitatea, calitatea, relaţia etc. lui în 
substanțe individuale de ordin superior, în „Ideile“ platonice. 

care se reazemă argumentul întrebătorului362. Dacă, de exemplu, 
argumentul se sprijină pe compunere, soluţia va recurge la compunere. 
Tot așa, dacă se sprijină pe accentuare ascuţită, soluţia va recurge la 
accentuare gravă, şi dacă se sprijină pe accentuare gravă, soluţia va 
recurge la accentuare ascuţită. Dacă argumentul se sprijină pe omonimie, 
trebuie să-l soluționăm punând în valoare termenul opus. De exemplu, 
dacă se conchide că un lucru viu nu este însuflețit, să dovedim că el este 
însufleţit, iar dacă am spus despre un lucru că este neînsuflețit, iar inter- 
locutorul conchide că este, trebuie să dovedim în ce fel este neînsufle- 
tit363, La fel se va proceda în respingerea sofistică sprijinită pe amfibolie. 
Dacă argumentul se sprijină pe asemănarea de expresie, soluția va recurge 
la termenul opus3%. Să luăm exemplul: „putem da oare ceea ce nu 
avem?“ Nu, nu putem da ceea ce nu avem, dar putem da ceva în felul 
cum nu-l avem, de exemplu, numai un zar. Un alt exemplu: „cunoaștem 
oare lucrul pe care îl cunoaștem, fiindcă l-am învăţat sau fiindcă l-am 
descoperit?“ Da, însă nu lucrurile pe care le-am cunoscut, privite în 
colectivitate indivizibilă. Mai departe: „călcăm oare peste ceea 
ce mergem?“ Da, însă nu peste timpul când mergem. Şi tot așa 
mai departe. 


362 Capitolul acesta este un rezumat al capitolelor referitoare la soluționarea 


primului grup de sotisme: sotismele produse prin limbaj (in dictione). Aceste sofisme sunt - 
soluționate prin întrebuințarea punctului de vedere opus aceluia luat de sofist. Aşa, între 

altele, dacă ambiguitatea rezidă în accentul ascutit, soluția va fi același cuvânt cu un accent 

grav, şi invers. 

363 În cazul omoniimiei sau echivocului, vom căuta sensul opus celui întrebuințat 
de sofist. Astfel, la aplicarea termenilor de însufletit sau neînsuflețit, trebuie să cercetăm 
în ce fel este sau nu însuflețit. Astfel, în sofismul: cartea ne învată; ceea ce ne învață 
este însufletit, deci cartea este însuflețită, vom căuta să determinăm sensurile termenului 
de însuflețit. Există și un sens figurat care este întrebuințat în sofism, așa încât confundăm 
autorul cu opera lui. Sofismul poate fi întors, spunând: ceea ce ne învață (de exemplu, 
cartea) nu este însutlețit; Platon ne învață, deci Platon nu este însufletit. În ambele cazuri, 
vom respinge sofismul omonimiei arătând că și „ceea ce ne învaţă este însuflețit“ şi „ceea 
ce ne învață nu este însuflețit“ sunt false, fiindcă nu respectă cele două sensuri” şi lucrurile 
însufletite şi cele neînsufleţite ne învaţă. Direct și în sens propriu ne învață numai ceea ce 
este însufletit, de exemplu, un filozof; indirect și fisurat, orice operă neinsuflețită a 
filozofului, dar, la figurat, însuflețită de filozof. 

364 La sofismele rezultate din „asemănarea expresiei“, adică din „forma expresiei“, 
soluția propusă este tot recurgerea la termenul opus (Gvrireiuevov). Prin termenul opus, 
se înţelege o altă categorie decât aceea întrebuințată, deoarece sofistul a amestecat 
categoriile. Exemplele ce urmează au fost clarificate mai înainte, ilustrând confundarea 
diferitelor categorii. Domină confundarea categoriei de substanță, cu aceea de relaţie. 

24 
<Soluţia respingerilor sofistice sprijinite pe accident> 


În ce priveşte argumentele paralogistice sprijinite pe accident, 
soluționarea tuturor este aceeași365. În adevăr, deoarece rămâne 
nehotărât când se poate atribui și lucrului însuși ceea ce este atribuit 
accidentului, și deoarece în unele cazuri se admite că această atribuire 
este evidentă și că, în altele, se zice că nu e necesară, trebuie atunci 
să extindem concluzia la toate cazurile și să susţinem că nu este 
necesară această atribuire totodată și lucrului și accidentului acestuia. 
Dar trebuie să avem totdeauna la dispoziție exemple despre felul 
atribuirii. Toate argumentele ce urmează se sprijină pe accident. „Ştii 
tu ce am de gând să te întreb?“366 „Cunoşti tu pe cel ce se apropie sau 
pe cel ce este acoperit cu un văl?“367 „Este oare statuia opera ta?“368 
„Este oare câinele tatăl tău?“369. „Este oare puţinul înmulţit cu putinul 
tot puţin?**370 Este evident că, în toate aceste cazuri, nu este necesar ca 


365 Urmează soluționarea sofismelor produse „în afara limbajului“. Aristotel începe 


soluționarea cu sotismul cel mai răspândit, numit al accidentului, fiindcă se atribuie 
lucrului însuși ceea ce este atribuit accidentului acelui lucru. Nu tot ce este valabil pentru 
accident se aplică şi la suportul sau substratul accidentului. Se va cerceta, după cazuri, când 
atribuirea accidentului este valabilă; şi când nu este valabilă. Concluzia este că nu totdeauna 
este necesară această dublă atribuire. Urmează exemple, unele celebre, de fallacia accidentis. 

366 Stii tu ce am de gând să te întreb”, răspunsul este, fireşte, nu. „Dar eu întreb 
de un lucru pe care îl cunoşti, deci nu știi ceea ce stii“. Întrebarea este un accident faţă 
de cunoştinţele interlocutorului. 

367 „Cunoşti tu pe cel ce se apropie (dar este acoperit cu un văi)“, răspunsul este: 
nu, dar luându-i-se vălul. se constată că este cunoscut. Sofistul conchide: deci, cunoşti 
și nu cunoşti aceeaşi persoană (Coriscos). Vălul, care este un accident al unei persoane, 
este considerat ca un atribut special ce face ca o persoană să fie necunoscută. 

368 „Este statuia o operă? — Da. — Este statuia a ta? — Da. — Deci statuia este 
opera ta“. Statuia este esenţial o operă, dar accidental este proprietatea. Sofistul conchide, 
abuzând de cuvântul „a mea“, că statuia este opera mea, adică este sculptată de mine. 

%9 Acest sofism celebru se întâlneşte în opera lui Platon: Euthydemos, 298 e, și se 
sprijină tot pe dublul sens al pronumelui posesiv. „Câinele este al tău? — Da. — Câinele 
este tată, fiindcă are pui, deci câinele este tatăl tău“. A fi tată este accidental pentru 
posesiunea câinelui de către o anumită persoană. 

370 Pare uşor de acceptat că „puținul înmulțit cu putinul dă puţin“, totuși acceptarea 
propozitiei duce la sutisme. În adevăr, un puțin, dar înmulțit cu doi (alt puțin), dă doi 
(alt puţin), care înmulțit cu doi dă patru care va fi socotit tot puțin. lar patru, socotit puțin, 
înmulţit cu patru, dă șaisprezece, care trebuie să fie tot puţin. Și așa mai departe, dacă 
înmulțim pe șaisprezece (puţin) cu șaisprezece (puțin) avem 256 care trebuie să fie tot 
puțin. Aristotel considera „puţin“ şi „mult“ ca accidente. În realitate sunt termeni de relatie 
care pot fi „puțin“, sau „mult“, după celălalt termen ia care sunt raportați. 

atributul care este valabil pentru accident să fie valabil şi pentru lucrul 
însuși. Numai dacă accidentul și lucrul însusi nu sunt deosebite esenţial, 
ci constituie unul şi același lucru, le aparţin, se pare, aceleaşi atribute??? 
Dar, când este vorba de un om bun, nu este același lucru „a fi bun“ și 
„a trebui să fie întrebat“; nici când e vorba de cel ce se apropie sau 
de cel ce este acoperit cu un văl, nu este totuna dacă este „cel ce se 
apropie“ sau „este Coriscos“. De aceea, dacă cunosc pe Coriscos, dar 
nu cunosc pe cel ce se apropie, nu urmează de aici că eu cunosc și 
totodată nu cunosc același om372. Tot așa, dacă ceva este al meu și dacă 
este o operă, nu pot spune că este opera mea, ci numai că este 
proprietatea mea sau lucrul meu, sau oricum i-am spune*73. Trebuie să 
rezolvăm în acelaşi chip toate celelalte cazuri. 

Unii rezolvă aceste respingeri, suprimând întrebarea însăși. În 
adevăr, ei spun că putem să cunoaştem și să nu cunoaștem acelaşi lucru, 
dar nu sub acelaşi raport. De exemplu, dacă ei nu cunosc pe cel care 
se apropie, dar cunosc pe Coriseos, ei susțin că cunosc și că nu cunosc 
același lucru, dar nu sub același raport”. 


371 Numai ceea ce apartine esenței lucrului aparține şi lucrului însuși, dar atunci 
mai putem vorbi, în sens propriu, de accident? În exemplul ce urmează, se constată uşor 
că „a fi întrebat“ este ceva accidental fată de „a fi bun“, asa încât dacă respondentul nu 
poate ghici ce anume va îi întrebat, ignoranta lui nu afectează cunoașterea binelui, în cazul 
că întrebarea urmărea să afle dacă respondentul ştie ce este binele. 

372 Şi în acest caz întrebarea dacă cunoaște pe acest om mascat care se apropie este 
ceva accidental pentru persoana lui Coriscos, așa încât ceea ce este valabil pentru acest 
accident nu este valabil pentru Coriscos însuși, pe care îl cunosc bine. Mascarea lui 
Coriscos este pentru el un accident și de aceea, răspunzând că nu-l cunosc, nu mă contrazic. 
Nu-l cunosc ca persoană mascată, nu ca persoană nemascată. Orice altă persoană, care 
se apropie de mine mascată, îmi este ca atare necunoscută. 

313 Faptul accidental că o operă este a mea, ca proprietate, nu legitimează de a face 
din mine nu numai proprietarul, dar și autorul operei. lar faptul că un câine, care este al 
meu, este tată, nu mă face pe mine tatăl câinelui. Dacă sunt posesorul câinelui. nu am și 
atributul de a fi tată! lui, fiindcă el este tată. Faptul că un câine este al meu si că el este 
tată nu au nimic comun, ci sunt lucruri toto genere deosebite. 

114 Întrebarea“ este premisa silogismului eristic. Întrebarea poate fi suprimată, 
răsturnată, dacă introduc punctul de vedere al relatiei: pe Coriscos îl cunosc nemascat, dar 
dacă se maschează s-ar putea să nu-l cunosc. Deci este usor de răsturnat întrebarea: 
„cunoşti...?“ Alte întrebări, la carc nu se poate răspunde prin relativizări (dintr-un punct 
de vedere da, din altul nu), nu pot fi răsturnate în felul acesta, ca în exemplul de mai sus 
cu câinele care este tată și stăpânul său. Nu putem răspunde că este tată (la câine) și că 
este stăpân (la om) în anumită privinţă. 

Cu toate acestea, așa cum am spus mai înainte3'5, trebuie să 
corectăm la fel argumentele care se sprijină pe același temei. Nu se va 
întâmpla așa dacă aplicăm aceeași premisă nu la „a cunoaște“ ceva, ci la 
„a fi“ sau „a fi într-un anumit fel“; de exemplu, dacă luăm propoziţia: 
„cutare ființă este tată“ și „cutare este tatăl tău“. Dacă uneori este adevărat 
acest lucru, anume că este posibil de a cunoaște și de a nu cunoaște același 
lucru, în cazul de față soluţia aceasta nu este deloc aplicabilă?76. 

De altminteri, nimic nu oprește ca același argument să sufere în 
același timp de mai multe greșeli, dar dezvăluirea unei greșeli nu 
înseamnă totdeauna soluționarea lui, căci se poate arăta că o concluzie 
este falsă, fără a se arăta de ce este falsă, ca, bunăoară, în argumentul 
lui Zenon că nu există mișcare277. Chiar dacă cineva s-ar strădui să arate 
absurditatea acestei concluzii și chiar dacă el ar fi dovedit aceasta de mii 
de ori, nu înseamnă că s-a găsit soluția argumentului lui Zenon. Căci 
soluţia stă în arătarea falsităţii raţionamentului prin descoperirea 
temeiului falsităţii. Dacă interlocutorul nu a făcut o dovadă după regulă. 
sau dacă el a încercat să ajungă la o concluzie fie adevărată, fie falsă, 
arătarea acestei greșeli este adevărata soluție. 

Poate că nu este nici o dificultate ca soluția prezentă să se aplice 
la unele cazuri, dar nu pare să se potrivească la cazul de fată?78. Căci se 


315 Cap. 20, 177 b, unde se precizează că soluția este aceeași numai dacă 
argumentul este același. 

V6 Cum am spus înainte, anticipând pasajul acesta, soluția prin relativizare nu se 
aplică la toate sofismele accidentului. Dacă în loc de „a cunoaște“ punem „a fi“, ca în 
sofismul „câinelui tată“, soluția va fi alta, deşi sofismul accidentului este același. 

371 Simpla dezvăluire sau declarare (Eupdviois) a unei greșeli (duapria) nu 
înseamnă respingerea ei, căci într-un argument pot să coexiste mai multe greșeli, iar 
constatarea lor globală nu este suficientă pentru respingerea argumentului. Trebuie să 
arătăm în ce constau greșelile, care este cauza viciilor. Acesta este cazul celor patru 
argumente ale eleatului Zenon împotriva realității mișcării. Nu este de ajuns să le 
respingem global, mișcându-ne ca Diogene din Sinope, pentru a învedera realitatea 
empirică a mișcării. Încercările filozofilor, de la Aristotel până astăzi, de a da la iveală 
în ce constă falsitatea argumentelor lui Zenon, au fost diferite. Argumentele lui Zenon 
constituie și astăzi una dintre marile aporii ale filozofiei. Însuşi Aristotel, care a găsit o 
soluție, făcând distincţia între diviziunea infinită virtuală și aceea actuală, totdeauna finită, 
recunoaşte greutatea de a descoperi în ce constă absurditatea vizibilă a argumentelur lui 
Zenon, care confundă divizibilitatea cu diviziunea. Nu există un număr infinit actual. 

318 Se concedase înainte că suprimarea întrebării însăși prin relativizare se aplică 
la întrebările care încep prin „cunoaște oare...” Acest procedeu este acum îngrădit chiar 
la un exemplu valorificat înainte ca favorabil procedeului. Este vorba de cunoașterea lui 

cunoaște și că Coriscos este Coriscos, și că cel ce se apropie, se apropie. 
A cunoaște și a nu cunoaște același lucru este, se pare, posibil, când, de 
exemplu, se știe că un anumit om este alb, dar nu se cunoaște că este 
muzicant. În adevăr, în acest caz, cunoaștem și nu cunoaștem același lucru, 
dar nu sub același raport*79. Dimpotrivă, în ce privește „omul care se 
apropie“ și Coriscos, ştim atât că omul se apropie, căt și că el este Coriscos. 

Săvârșesc o eroare asemânătoare celei de mai sus acei care 
soluţionează dovada că „orice număr este un număr mic“. Căci dacă nu 
s-a tras o concluzie justă, și dacă se trece cu vederea acest fapt, 
spunându-se că concluzia a fost dovedită ca adevărată, sub motivul că 
orice număr este și mare și mic, se săvârşeşte o eroare. 

Alţii soluţionează raționamentele de mai sus, descoperind în ele o 
ambiguitate, de exemplu, că „cutare este tatăl tău, sau fiul tău. sau 


Sat 


sclavul tău“. Totuși, dacă o respingere sofistică pare că se sprijină pe 
multiplicitatea de sensuri, este evident că cuvântul sau fraza trebuie să 
fie luate în mai multe sensuri. Căci nimeni nu spune în sens propriu că 
cutare este fiul unuia, dacă acesta este în realitate stăpânul aceluia, ci 
această unire de cuvinte exprimă un accident. „Este cutare al tău? — 
Da. — Este el un copil? — Da. — Atunci cutare este copilul tău'*. Căci 
accidental este totodată al tău și un copil, dar el nu este copilul tăust!. 


Coriscos. Acum sc precizează că se cunoaşte dinainte şi faptul că „cineva se apropie“. 
Deci Coriscos şi „cel ce se apropie“ suntunul şi acelaşi lucru. Dar „cel ce se apropie“ este 
nunai un accident al lui Coriscos şi de aceea tot ce este valabil despre accident nu este 
valabil! şi despre suportul accidentului (Curiscos). Deci nu se poate spune că cunosc și nu 
cunosc în acelaşi timp același lucru. 

379 Pot spune că cunosc și nu cunosc în același timp, dar sub raporturi diferite, în 
cazul că cunosc despre același lucru un aspect („cutare om este alb“), dar nu cunosc alt 
aspect al aceluiași („cutare om este muzicanti“). 

130 Se comite v eroare asemănătoare celei precedente, adică distrugerea întrebării 
prin relativizare, dacă în sotismul [următor se afirnă] că același „număr este şi mare și 
mic“, după ce se susținuse că este numai „mic“ sau „puţin“. Nu putem deci soluţiona, 
rectificând că dintr-un punct de vedere (de exemplu, faţă de 16) 4 este mic, dar din alt 
punct de vedere (de exemplu, față de 2) este mare. La drept vorbind, în acest sofism nu 
s-a dovedit nimic, adică nu s-a tras o concluzie justă. 

38I Se soluţionează fals sofismele accidentului referitoare la aplicarea pronumelui 
posesiv” „tatăl tău“, „fiul tău“, „sclavul tău“ — s-au adăugat acum sofismului „câinele tată“ 
exemplificări la „fiu“ şi „sclav“ — dacă se caută în ele o ambiguitate de nume (omuonimie) 
sau de frază (amfibulie) În aceste sofisme nimic nu este ambiguu, nu comportă un dublu 
sens şi totuşi sofismul este frapant, fiindcă este un scfism al accidentului. Un caracter 
accidental, cum este acel „al tău“ din ultimul exemplu, nu se aplică la obiect însuși. „A fi 
sclav“ al cuiva este un accident „pentru un copil“; dacă acest copil aparține ca sclav cuiva 
nu înseamnă că el este copilul acestuia. „Fiu' nu înseamnă ambiguu, „fiu“ şi „sclav“. 

Tot așa este raționamentul că „unul din rele este ceva bun“, întrucât 
prudenta este o ştiinţă a relelor”82. Dar expresia: „acesta este unul din“ 
nu este echivocă, ci semnifică o apartenenţă382. Dar dacă expresia este 
luată în mai multe sensuri (căci noi spunem că și omul este din genul 
animalelor, dar nu spunem că între om şi animal este un raport de 
proprietate: tot așa când ceva este raportat la rău prin particula „din“, 
deşi nu înseamnă că este unul din rele), trebuie să spunem că în acest 
caz cuvântul pare a avea mai multe sensuri, fiindcă este întrebuințat în 
sens relativ sau în sens absolut. 

Totuși este, desigur, posibil ca expresia „unul din rele este bun“ 
să fie luată în două sensuri, dar nu în cazul de dinainte, ci mai degrabă 
dacă spunem: „sclavul bun al unui rău“, deși poate că nici acest sens nu 
este cu totul exact, că există echivoc, căci un lucru poate fi bun și al 
cutăruia, fără să fie un „bun al cutăruia“384, Şi expresia că „omul este 
din genul animalelor“ nu are un sens multiplu, căci nu se poate spune 
că o expresie are mai multe sensuri numai fiindcă este formulată pe scurt. 
Astfel, în loc să spunem „dă-mi Iliada“, spunem, citând o jumătate din 
versul de la început: „dă-mi: Cântă, zeiţă, mânia...*385, 


382 Aristotel continuă printr-un nou exemplu a arăta că un sofisin al accidentului 
nu poate [i suluționat prin suprimarea întrebării, considerând-o ca o ambiguitate. Astfel, 
„prudenta este cunoașterea relelor“, „cunoașterea este ceva bun“, deci „un rău este ceva 
bun“. Nu este aici nici o ambiguitate. ci o trecere a unui accident al prudenței, anume că 
este cunoașterea și a relelor, asupra prudenței însăşi ca cunoaştere, care este totodeauna 
bună, așa încât rezultă că ceva bun este rău. 

181 Expresia de mai sus: „unul din rele“ nu este, ca atare, echivocă fiindcă nu 
înseamnă proprietate. Când spun că omul este unul din animale exprim într-o formă 
prescurtată că omul apartine genului animalelor. Apartenența nu înseamnă proprietate 
în sensul propriu al cuvântului, ci numai un raport logic de subordonare: omul este o specie 
a genului animalelor. 

184 Este posibil ca „expresia unul din“ să pară echivocă, de exemplu „sclavul bun 
al unui stăpân rău“. Totuși, nici în acest caz nu este un echivoc indiscutabil, dacă nu 
transpun „bun“ de la sclav la stăpânul rău, prin procedeul sofistic. Ca într-un alt exemplu 
de dinainte, pot spune că cutare este un om bun și pantofar fără a înțelege că cutare este 
un bun pantofar. Sofistul transpune „bun“ de la om la meserias. Un lucru poate fi bun și 
să fie proprietatea unui om rău, fără ca prin aceasta să fie „bun al unui om rău“. 

ARS Acest exemplu ilustrează cazul apartenenței logice de mai sus, fiindcă și el 
exprimă prescurtat o idee. Expresia prescurtată nu comportă echivoc. Cum este prescurtată 
expresia: „omul este din genul animalelor“, totuși aşa este prescurtată sau, inai degrabă, 
variată expresia: „dă-mi: Cântă zeiță, mânia...“, în loc de: „dă-mi Iliada lui Homer”, 
„Cântă-mi, zeiță, mânia...“ este începutul poemului homeric. 

<Soluţia respingerilor sofistice sprijinite pe opoziția 
dintre relativ și absolut> 


Acele argumente sofistice care se sprijină pe faptul că expresia este 
luată într-un sens particular sau în anumită privință, sau în anumit timp, 
sau în anumit fel, sau într-o anumită relație, nu însă în chip absolut?86, 
trebuie să fie soluționate comparând concluzia cu negatia, pentru a vedea 
dacă ceva din condiţiile acesteia i se aplică”. Căci contrarii, opușii, ca 
şi afinaţia și negația nu pot să aparțină aceluiași lucru în sens absolut, 
dar este posibil ca unul și altul din opuși să aparțină în același timp unui 
lucru în anumită privință, sau în anumită relaţie, sau în anumit fel, sau 
ca unul să-i aparţină relativ, iar celălalt, absolut. În cazul că un opus 
apartine lucrului în chip absolut, iar celălalt, în chip relativ, nu avem o 
respingere. Aceasta înseamnă a compara o concluzie cu negația ei. 

Toate argumentele sofistice următoare sunt de genul acesta: „este 
oare posibil ca neființa să ființeze? — Nu. — Dar neființa ființează 
totuși. în ciuda faptului că nu ființează“. 

Tot așa fiinta nu va fi, fiindcă ea nu va fi o fiinţă particulară; „poate 
oare cineva să-şi respecte jurământul și să nu-l respecte, în același 
timp?“; „poate cineva, în același timp, să asculte și să nu asculte de 
același om?“ Dar, la drept vorbind, „a fi ceva“ și „a fi“ nu sunt același 
lucru. Şi dacă neființa este ceva nu înseamnă că ființează în chip 
absolut388. Tot aşa se poate spune că cine își respectă jurământul într-un 


W6 În acest capitol Aristotel soluţionează sofismele care iau în sens absolut 
(âmhuc)ceea ce este luat în sens particular, în sens relativ. Să se compare cu cap. 5, 166 b, 
sfârşit — 167 a, început. 

387 Soluționarea sofismului se face luând negația sau contradictoria concluziei 
sofiste — procedeu dialectic obişnuit la Aristotel pentru a vedea dacă concluzia sofistă și 
contradictoria ei sunt amândouă la fel (absolute sau relative), sau dacă una este într-un fel 
şi cealaltă — altfel, adică dacă una este luată în sens absolut, iar cealaltă în sens relativ. 
În cazul întâi, adică în cazul de concordanță a concluziei și a contradictoriei ei, respingerea 
este adevărată; în cazul al doilea, respingerea este sofistică. 

388 Desi Aristotel nu a făcut niciodată, în mod explicit, diferența dintre „este“ 
copulativ și „este“ ontologic, el ştie să le distingă, datorită spiritului său analitic: „este“ 
copulativ are un sens relativ, iar celălalt, un sens absolut. Sofistul confundă cele două 
sensuri. Nefiinţa este totuşi ceva, fiindcă vorbim de ea, nu este însă o ființă absolută, cum 
crede sofistul. De asemenea, ființa în genere nu este o anumită ființă, ceea ce nu înseamnă 

caz particular şi în anumite condiţii, nu-l respectă totuşi totdeauna și 
necondiționat. Căci acel care a jurat să nu-și respecte jurământul, dacă 
nu-și respectă jurământul, şi-l respectă totuși numai în această privință, 
nu în chip absolut. Iar cel care nu ascultă de un anumit om poate totuși 
să asculte într-o anumită privinţă389. 

Raționamentul este același când zicem că același om poate, în 
același timp, să mintă și să spună adevărul?%. Dar fiindcă nu este uşor 
de văzut dacă sensul absolut se aplică la a minţi sau la a spune adevărul, 
cazul pare greu de solutionat. Nimic nu opreste ca cineva să nu mintă 
în chip absolut, ci să spună adevărul într-o anumită privinţă și despre un 
lucru determinat, adică să spună adevărul în uncle aserțiuni, dar nu în 
chip absolut. 

Tot așa, în cazurile de condiţionare prin relație, loc și timp. Toate 
argumentele de genul unnător se sprijină pe această condiţionare"?). 
„Oare sănătatea ori bogăția constituie ele un bine? — Da. — Dar pentru 


că nu ființează, cum crede sofistul. Ființa abstractă nu este o ființă concretă, dar se află în 
orice fiinţă concretă şi ca atare nu poate fi o neființă. 

W9 Şi acest sofism se soluţionează la fel, prin distincţia între absolut, necondiționat, 
şi relativ, condiționat. Cine îşi calcă jurământul într-un caz particular, nu-l calcă în toate 
cazurile, aşa de exemplu, dacă el a jurat să-și calce jurământul şi l-a călcat, el şi-a respectat 
totuși jurământul, căci accentul cade pe jurământ, nu pe conținutul lui care poate îi 
sofisticat. A jura să-ți calci jurământul nu înseamnă, la drept vorbind, un jurământ, sau 
înseamnă, cel mult, un jurământ în condiții eu totul relative, condiţionate. Tot așa, cineva 
poate să nu asculte în genere de un om și totuşi să asculte de el. să-i dea crezare într-un 
caz particular. 2 

390 Un om poate fi un mincinos în genere și totuși într-o situație dată poate să spună 
adevărul. Solutionarea pare grea, fiindcă credem că „a minti“ şi „a spune adevărul“ sunt 
luate în sens absolut şi necondiţionat. Greutatea reală apare dacă în aceeași frază se 
cuprinde şi minciună şi adevăr, dacă nu putem determina precis care elemente ale frazei 
sunt adevărate și care sunt false. 

391 În sofismele următoare cc nfuzia dintre în toate privințele (absolut) și într-o 
anumită privinţă este vădită. De exemplu, dacă sănătatea şi bogăţia sunt un bine, ele nu 
sunt un bine absolut, fiindcă un desfrânat va abuza de ele, si acestea îi vor deveni o plagă. 
Exemplele ne dovedesc ce importanţă are în gândire şi în viaţă deosebirea dintre absolut, 
necondiționat şi relativ. Până şi sănătatea, pe care oamenii o apreciază ca un bun absolut, 
poate fi pretext de abuz şi dă rezultate rele. Deci chiar binele absolut poate să înceteze, 
pentru anumite persoane și în anumite momente, de a fi un bine. Tot așa ceea ce evită 
un om prudent este un rău, dar un om prudent poate evita să piardă un bine, ceea ce nu 
înseamnă că binele este un rău. Este o prăpastie între a spune: „binele este un rău“ şi „a 
pierde binele este un rău“. 

cel nechibzuit care nu ştie să se folosească just de ele nu sunt un bine; 
deci totodată ele sunt un bine și nu sunt un bine“. Alt exemplu: „este 
oare un bine de a fi sănătos și de a detine puterea într-un stat? — Da. 
— În anumite împrejurări însă acestea nu sunt un bine. Așadar, același 
lucru pentru acelaşi om este un bine și nu este un bine“. La drept 
vorbind, se prea poate ca ceva care este un bine absolut să nu fie un bine 
pentru un anumit om, sau să fie pentru acesta un bine, dar nu în cutare 
moment și în cutare loc. Mai departe: „oare ceea ce nu vrea un om 
prudent este un rău? — Da. — Dar el nu vrea să piardăun bine. Așadar, 
binele este un rău“. Este un sofism, căci nu este același lucru a spune: 
„binele este un rău și a pierde binele este un rău“. Tot așa se prezintă 
şi argumentul despre hoţ. Dacă a fura este un rău, a dobândi nu este 
un rău, deci hoțul nu vrea un rău, ci un bine, fiindcă a dobândi este un 
bine3%2. De asemenea, boala este un rău, dar nu a scăpa de boală. 
„Preferăm oare dreptul nedreptului și ceea ce se face pe cale dreaptă, 
celui ce se face pe cale nedreaptă? — Da. — Totuși, noi preferăm a muri 
pe nedrept decât pe drept'“3%3. Alt caz: „este oare drept ca fiecare să aibă 
ceea ce i se cuvine? — Da. — Dar toate hotărârile unui judecător date 
după convingerea sa personală sunt valabile din punctul de vedere al 
legii, chiar dacă el se înșală. Așadar, același lucru este drept şi ne- 
drept“394. Un alt exemplu: „oare trebuie să ne pronunțăm pentru cel ce 
spune ceea ce este drept sau pentru cel ce spune ceva ce este nedrept? 
— Pentru cel ce spune ceva ce este drept. — Totuși este drept ca cel 
ce a suferit o nedreptate să spună amănunțit tot ceea ce a suferit. Dar 
ceea ce el a suferit este o nedreptate“3%5. 

Dar toate acestea sunt sofisme, căci dacă este preferabil a suferi 
o nedreptate, nu înseamnă că ceea ce se face pe cale nedreaptă este 


39 Hotia este o dobândire a ceva, dar dacă a dobândi în genere este un bine, nu 
orice fel de dobândire este un bine. z 

193 Adică noi preferăm o condamnare la moarte nedreaptă unei condamnări la 
moarte pe drept. Și în cazul de față nu pulem accepla în genere ceea ce este valabil numai 
condiționat, relativ. 

394 Dacă drept este „a da fiecăruia ce i se cuvine“, s-ar putea ca un judecător să dea 
unuia care nu posedă nimic ceva din proprietatea altuia. În acest sofism se comite confuzia 
între „a fi drept“ potrivit unei legi convenţionale și „a fi drept“ potrivit dreptului natural, unei 
legi instituite de natură, nu de om. Deci nici în acest caz dreptul nu devine nedrept, și invers. 

395Este o adâncă diferenţă între „a spune o nedreptate“ și „a spune că a suferit o 
nedreptate“. Prima este o nedreptate, a doua nu este. Limba greacă permite această 
confuzie între „a povesti lucrarile nedrepte“ suferite și „a spune lucruri nedrepte“ adică 
a min” si a-și călca jurământul. 

preferabil față de ceea ce se face pe cale dreaptă. Ceea ce se face pe cale 
dreaptă este preferabii în chip absolut. Dar nimic nu se împotrivește 
ca în anumite cazuri ceea ce se face pe cale nedreaptă să fie preferabil 
faţă de ceea ce se face pe cale dreaptă”. De asemenea, este drept să 
avem ceea ce este al nostru şi este nedrept să avem ceea ce nu este al 
nostru. Totuși, o hotărâre asupra ultimului punct poate fi dreaptă, anume 
dacă a fost pronunțată potrivit convingerii judecătorului. Căci ceea ce 
este just în anumită privință și în anumit fel nu înseamnă că este just 
şi în chip absolut??? . Şi tot așa. se poate foarte bine ca să fie drept să 
spunem ceea ce este nedrept. Căci ceea ce este drept să spunem nu 
înseamnă cu necesitate că este ceva drept, întocmai cum nu înseamnă 
că este util ceea ce este util să spunem3%. La fel se întâmplă cu ceea 
ce este drept. Prin urmare, nu urmează că învinge cel care spune ceea 
ce nu este drept, chiar dacă cele spuse de el sunt cu adevărat nedrepte. 
Căci el spune ceea ce este just să fie spus, deși în chip absolut; mai ales 
când sunt suferite. cele spuse se referă la lucruri nedrepte?%. 


26 
<Soluţia respingerilor sofistice sprijinite pe ignorarea definiției 
respingerii> 


Respingerile sprijinite pe însăși definiţia respingerii trebuie să fie 
soluționate, cum s-a arătat mai înainte4%, confruntând concluzia cu 


3% Uneori a spune nedreptățile suferite este preferabil simplei declaraţii de lucruri 
drepte, adică a nu-și călca jurământul. 

397 Aristotel soluţionează aici sofismul că un judecător poate da o sentință care 
împarte unui împricinat ceea ce aparţine altuia, dacă sentinţa este dată potrivit convingerii 
şi legilor în vigoare. 

39% Se soluţionează mai explicit cazul de dinainte: a povesti lucrurile nedrepte nu 
înseamnă un act de nedreptate. Nedreptatea stă în conținutul povestirii, nu în însăși 
povestirea. Dimpotrivă, povestirea unei nedreptăți suferite este un act superior de dreptate. 
Tot așa declaraţia poate fi utilă fără ca conţinutul ei să fie util. 

399 Aristotel soluţionează definitiv sotismul „a spune lucruri nedrepte“. Nu este 
drept, în genere sau absolut, „a spune lucruri nedrepte“, dar este drept în unele cazuri 
Sau relativ „a spune lucruri nedrepte“, dacă acelea sunt suferite de propria persoană. 

400 Trimitere la cap. 5, 167 a, unde sunt expuse sofismele atât de importante numite 
ignoratio elenchi care echivalează cu ignorarea definiţiei sau naturii respingerii. 

contradictoria ei şi observând dacă raţionamentul se referă la același 
obiect, luat în aceeași privință, sub același raport, în același fel şi în același 
timp%0!. Dacă de la începutul discuţici se pune această întrebare, nu 
trebuie să recunoaștem imposibilitatea ca același lucru să fie și să nu 
fie dublu, ci vom considera ca fiind posibil, dar nu într-un fel, din care, 
o dată concedat, să putem fi respinși. Toate argumentele ce urmează se 
sprijină pe acest defect. „Cine cunoaște că cutare lucru este cutare lucru, 
cunoaște el oare acest lucru?“ Şi tot așa despre acel care ignoră că cutare 
lucru este cutare lucru ignoră acest lucru. „Dar cine cunoaște că Coriscos 
este Coriscos poate prea bine să ignore că acesta este muzicant, așa încât 
el cunoaște și nu cunoaște același lucru'%0?. Alt caz: „un lucru de patru 
coti este oare mai mare decât un lucru de trei coţi? — Da. — Dar lucrul 
de trei coţi poate să câștige în lungime devenind de patru coti. Cum lucrul 
mai mare este mai mare decât cel mic, urmează că același lucru este 
totodată mai mare și mai puţin mare decât el însuși, sub același raport% , 


27 
<Soluția respingerilor sofistice sprijinite pe petitio principii> 


În respingerile care se postulează și se ia ca acordată propoziţia 
originară de demonstrat, respondentul, dacă greșeala este evidentă, nu 


401 Solutionarea și a acestui sofism se face prin compararea concluziei sofismului 
cu contradictoria tezei, contradictorie susținută de cel ce urmărește soluționarea sofismului. 
Vom avea atunci ocazia de a constata dacă sofismul reflectă definiția respingerii, adică 
dacă raționamentul se referă la acelaşi obiect, nu la unul străin (ignorarea obiectului în 
discuţie) și dacă se referă la acelaşi obiecteste de văzut dacă îl consideră sub același aspect. 
Căci este posibil ca același obiect să aibă aspecte contrare, în timpuri diferite. 

402 Exemplificarea acestui sofism ne aminteşte pe aceea din capitolul 24. Acolo 
este vorba de Coriscos care se apropie fiind mascat, aici este vorba de Coriscos şi de o 
calitate a lui (a fi muzicant). Pot să cunosc pe Coriscos fără a cunoaște că el este muzicant. 
Aceasta nu înseamnă că, în acelaşi timp, cunosc și nu cunosc pe Coriscos. Cunoaşterea și 
ignorarea nu se referă la acelaşi aspect al obiectului. 

403 Finalul este un adaos al lui Th. Waitz şi se referă la timp: „în același timp“. 
Așadar, se adaugă după av1o4 expresia care relativizează: xară 1avT5. În adevăr, 
sofismul ignoră posibilitatea ca un pom, care este acum înalt de trei coți, să devină prin 
creştere un pom înalt de patru coti. Dacă precizăm devenirea în timp, nu putem spune 
că pomul este totodată mai mare și mai mic decât el însuşi, ci numai că înainte era mai 
mic și acum este mai mare. 

trebuie să concedeze teza de demonstrat, chiar dacă ea este probabilă. 
ci trebuie să spună cum stau lucrurile+%. Dar dacă defectul nu a fost 
observat, atunci, dat fiind defectul argumentelor de genul acesta, trebuie 
să aruncăm vina neobservării asupra întrebătorului și să-i imputăm că 
nu ştie să argumenteze405. Căci o adevărată respingere trebuie să fie 
dovedită fără a se folosi pentru aceasta de propoziţia originară. Trebuie 
să se mai spună că acea propoziţie a fost acordată, nu pentru ca să se 
servească de ea, ci pentru ca să argumenteze împotriva ei, contrar 
procedeului adoptat la respingerile sofistice%%6. 


28 
<Soluţia respingerilor sofistice sprijinite pe falsa consecvență> 


Și în respingerile care se sprijină pe consecvent“ trebuie să 
arătăm defectul în felul cum se desfășoară argumentarea. Consecvenţa 
în argumentări se face în două chipuri. Întâi. așa cum universalul este 
consecventul particularului (de exemplu, animalul este consecventul 
omului), tot așa și invers, particularul este consecventul universalului. 
Căci se poate susţine că, dacă primul însoțește totdeauna pe al doilea, și 
al doilea însoțește pe primul“08. Al doilea, consccuţia se face prin 
opoziţia termenilor: dacă un termen este consecventul altuia, atunci și 


404 Petitio principii consideră ca acordat ceea ce tocmai este de demonstrat. 
Întrebătorul cere să i se acorde ca demonstrat, ca principiu, ceea ce urmează să fie 
“lemonstrat. Respondentul pune lucrurile la punct, adică pretinde ca să se demonstreze 
pretinsul principiu. 

405 Dacă totuși, din neglijență, postularea principiului a trecut neobservată, întreaga 
răspundere cade asupra sofistului care nu cunoaște regula argumentării de a nu lua ca 
premisă sau ca principiu ceea ce nu poate fi decât o concluzie. 

4% Pentru ca responilentul, acordând acea propoziţie care, ca premisă, a făcut posibil 
petitio principii, să nu recunoască fățiș că a comis greşeala de a acorda propoziţia ca 
premisă, Aristotel recomandă o ieșire mai onorabilă: să declare că a acordat acea premisă 
pentru a da la iveală o eroare, deci pentru a întreţine o argumentare ca rezultat negativ. 

407 Să se cerceteze acest sofism în cap. 5, 167 b. El constă în a considera 
consecventa reciprocabilă. Dacă, de exemplu, el urmează lui B, credem că și B urmează 
lui A. Se ştie că, pentru Aristotel, universalul (predicatul) este considerat ca fiind 
consecventul particularului (subiectului). 

408Orice om este un animal, dar nu orice animal este om. 

opusul primului este consecventul opusului celui de-al doilea. Pe această 
consecuţie se fundează argumentele lui Melisos: dacă ceea ce a devenit 
are un început, atunci ceea ce nu devine urmează să nu aibă început. aşa 
încât cerul, care nu are început, este etern. Dar această consecuţie nu 
este exactă, ci succesiunea este inversăt09. 

<Soluţia respingeriior sofistice sprijinite pe falsa cauză> 


În respingerile care se sprijină pe adăugarea unei date noi+10, tre- 
buie să luăm seama dacă nu cumva, eliminând adaosul, rezultă totuși con- 
cluzia imposibilă. Dacă așa este cazul, respondentu] trebuie să releve aceasta 
și să precizeze că el a concedat adaosui, nu pentru că îl credea adevărat, ci 
pentru că era util discuţiei, dar întrebătorul n-a ştiut să se servească de el. 

<Soluţia respingerilor sofistice sprijinite pe reunirea 
mai multor chestiuni în una singură> 


În respingerile care reunesc mai multe chestiuni în una singură, 
trebuie să le distingem pe acestea chiar de la început“!!. O chestiune 


409 Pentru al doilea caz de falsă consecvență, Aristotel reia argumentul lui Melisos 
folosit în capitolul 5. De data aceasta îi dă o formulare mai potrivită. În capitolul 5 este 
vorba de conversiunea propoziției, adică de posibilitatea de a face din predicat, subiect; 
aici recurge la raportul dintre contrari. Dacă A urmează totdeauna lui B, se crede că şi 
opusul lui A va urma totdeauna opusului lui B. Și aici consecvența are un sens unic. 

410 Adaosurile sunt străine de discuţie, dar au fost concedate numai pentru a 
întreține discuţia. În acest capitol, se soluţionează pe scurt al șaselea sofism „din afara 
limbajului“: fallacia non causae pro causa. „Falsa cauză“, introdusă într-o premisă pentru 
a arăta că concluzia este imposibilă poate fi eliminată și totuși concluzia rămâne imposibilă, 
deci concluzia nu depinde de acea cauză. 

411 Acest capitol cercetează ultimul sofism prezentat în capitolul 5; fallacia plurium 
interrogationum ut unius, adică întrunirea mai multor întrebări în uns singură. Soluționarea 
va fi restabilirea pluralității prin distincţiile necesare. 

este una dacă primește un singur răspuns; de aceea nu trebuie să afirmăm 
şi să negăm nici mai multe răspunsuri despre o singură chestiune, nici 
un singur răspuns despre mai multe chestiuni, ci un singur răspuns despre 
o singură chestiune. Dar, întocmai cum la omonime412 la care un atribut 
aici aparține celor două sensuri ale cuvântului, aici nu aparţine nici unuia, 
un răspuns simplu la o întrebare care nu este simplă nu duce la o 
respingere, tot așa și în cazurile de chestiuni duble. Deci când mai multe 
atribute aparțin unui singur subiect sau când un singur atribut aparține mai 
multor subiecte, dacă se dă un răspuns simplu, nu se ridică nici o 
dificultate, deși s-a săvârşit această greșeală. Dacă însă un atribut aparține 
unui subiect, dar nu aparţine celuilalt, sau dacă mai multe atribute apartin 
mai multor subiecte, și dacă amândouă uneori aparțin amândurora, alteori 
nu aparţin, atunci trebuie să luăm bine seamat!3. De exemplu, să luăm 
următoarele argumente. Dacă un lucru este bun, iar celălalt este rău, atunci, 
dacă dăm un singur răspuns la amândouă, vom fi siliți să spunem că este 
adevărat și că aceste lucruri sunt bune și că aceste lucruri sunt rele cum și 
că ele nu sunt nici bune, nici rele (căci cele două lucruri nu au aceste 
însușiri), așa încât același lucru este și bun și rău, sau nici bun, nici răut '4. 
Mai departe. dacă orice lucru este identic cu sine“15 și se deosebește de 
toate celelalte, atunci <dând un singur răspuns la o chestiune dublă> vom 
fi nevoiţi să spunem că mai multe lucruri sunt aceleaşi nu cu altele, ci 
cu ele însele, și că sunt diferite de ele însele, deci că aceleași lucruri sunt 
totodată aceleași cu ele însele și diferite de ele însele+16. De asemenea, 


412 Adică la cuvintele care exprimă mai multe lucruri prin acelaşi cuvânt, adică 
la ceva asemănător cu sofismul cercetat acum pentru a fi soluționat. Fraza recunoaște la 
sfârșit analogia dintre omonime și sofismele întrebărilor multiple întrunite în una singură. 

413 La omonime sau la cuvintele cu mai multe sensuri putem da un singur răspuns 
afirmativ sau negativ, dacă atributul unic apartenent diferitelor sensuri este comun tuturor 
sensurilor, cum, de exemplu, cocoș, ca obiect material, se potriveşte pentru masculul găinii, 
pentru un soi de pește marin, pentru ciocănelul puștii, sau, dimpotrivă, nu este comun nici 
unuia din sensuri. Tot așa și la chestiunile multiple întrunite în una singură, răspunsul 
poate fi unic, pozitiv sau negativ, dacă ceea ce răspundem se potrivește pentru toate 
întrebările sau nu se potriveşte nici uneia. Dimpotrivă, dacă atributul sau răspunsul unic 
nu se potriveşte tuturor întrebărilor sau dacă se potriveşte unora, dar altora nu se potriveşte, 
riscăm să fim respinși sofistic. În situaţia aceasta trebuie să luăm bine seama să nu dăm 
un Singur răspuns la mai multe întrebări. 

414 Dacă lucrurile (deci și întrebările) sunt diferite, atributul (respectiv răspunsul) 
unic va duce la respingeri sofistice: lucrurile sunt și bune și rele, sau nu sunt nici bune, 
nici rele. 

415 În text = aură aút Tavrov. 

dacă ceea ce este bun devine rău și ceea ce este rău devine bun, atunci 
amândouă trebuie să devină două. Iar din două lucruri inegale, fiecare 
din ele este egal cu sine, așa încât aceleași lucruri sunt egale și inegale 
cu ele însele+!7. 

Aceste respingeri pot să cadă şi în sfera altor soluții, căci expresiile 
„două lucruri“ și „toate lucrurile“ au mai multe sensuri+!& și de aici 
rezultă că numai numele, nu lucrul însuși, este afirmat și negat, ceea 
ce nu înseamnă o respingere. Este evident însă că, dacă mai multe 
chestiuni nu sunt reunite în una singură, iar dacă respondentul a afirmat 
Sau a negat un singur atribut despre un singur subiect, nu poate rezulta 
vreo absurditatet!9. 


31 
<Soluţia respingerilor sofistice sprijinite pe vorbărie> 


În ce privește argumentele sofistice, care duc la repetarea de mai 
multe ori a aceluiași lucru%?0, se înţelege de la sine că nu trebuie să 


416 Sofismul constă în a trece „deosebit de toate celelalte“ la însuși obiectul dat, 
asa încât el ajunge să fie identic cu sine însuși şi deosebit de sine însuşi. 

41? În această frază se vorbeşte de „egal“ oos), în fraza de mai sus de „identic“ 
(TuVTOv). 

418 Aceste respingeri sotistice, dacă au mai multe defecte, pot fi soluționate în mai 
multe feluri. Astfel, „două“ și „toate“ lucrurile pot fi luate sau colectiv, şi atunci pot primi 
un singur răspuns, fiindcă și întrebarea este una, sau distributiv, și atunci răspunsurile vor 
fi diferite. Numele poate fi comun, dar nu și lucrurile sau sensurile. 

419 Dacă precizez că un lucru este identic cu sine însuși şi în același timp este 
deosebit, nu de sine însuși, ci de altul, nu spun o absurditate și deci nu risc să fiu respins 
sofistic. 

420 Până acum, Aristotel a cercetat primul scop urmărit de sofistică: a respinge teza 
respondentului (vezi cap. 3). Acum trece la cel din urmă scop, al cincilea: a tace pe 
respondent să alunece în vorbărie, adică să se repete inutil, să comită o tautologie. De 
scopurile al doilea şi al treilea, adică de inducerea respondentului în falsitate şi în paradox 
(absurditate) nu mai vorbește, poate fiindcă autorul socotește că a tratat aceste două scopuri 
suficient în capitolul 12. În schimb, în capitolul următor (32) va cerceta al patrulea scop: 
a face pe respondent să comită solecisme, greşeli de limbaj. Trimitem la capitolul 13, unde 
se vorbește de sofismele ce urmăresc repetarea inutilă a cuvintelor. Acest s6fisme nu mai 
urmăresc o respingere, ci șicanarea respondentului, ceea ce, în defintiv, este tot un procedeu 
de respingere sofistică. 

recunoaștem că termenii ce exprimă o relaţie au un sens luaţi separat 
şi în ei înşişi; de exemplu, „dublu“ nu înseamnă nimic în afara expresiei 
„dublul jumătăţii““, căci numai în aparență unul este cuprins în celălalt?! 
Astfel, „zece“ se află în „zece mai puțin unul“, iar „a face“ este în „a nu 
face“; şi, în genere, în negatie își găsește expresie afirmaţiat?2. Cu toate 
acestea, susținând propoziţia „acest lucru nu este alb“, nu spunem că „el 
este alb“. Dar cuvântul „dublu“ nu exprimă poate nimic și nici „jumă- 
tatea“, și dacă fiecare exprimă ceva, nu are însă același sens, cum are 
împreună cu altul“2%. Tot așa. „știința“, luată în una din speciile sale (de 
exemplu, „știința medicală“), nu are același sens ca știința în genere, 
căci în sens general înseamnă „ştiinţa a tot ce poate fi cunoscut“42%. 
La predicatele care sunt explicate prin raportare la subiectele lor, de 
asemenea trebuie să spunem că ele nu au acelaşi sens când sunt luate în 
sine şi în legătură cu subiectul lor?25. Tot aşa, „concav'426, în sensul 
general este acelaşi pentru „nas câm“ şi pentru „picior arcuit“, dar în 
legătură cu alte cuvinte, el poate prea bine să primească și alte sensuri, 
așa încât el are un sens aplicat la „nas“ şi un altul aplicat la „picior“. 
În adevăr, este totuna dacă spun „nas cârn“ sau „nas concav“. Cu toate 
acestea nu trebuie să admitem cuvântul în cazul direct427, ceea ce ar fi 


421 Spunând „dublul jumătăţii“ nu spunem mai mult decât „dublu“. Al doilea, 
„jumătate“, se cuprinde în primul, „dublul“, numai în aparenţă. Trebuie să exprimăm 
explicit: „dublul jumătăţii“. 

422 Prima parte a frazei: „zece“ se cuprinde în „zece mai puţin unul“ nu spune nimic 
interesant pentru tautologie, în schimb partea finală este interesantă: negația se cuprinde 
în afirmaţie, ceea ce nu înseamnă că negația este totodată afirmaţia. Sofistul profită de 
împrejurarea că contradicția (negația) se exprimă prin adăugarea lui .„nu“ la o afirmaţie, 
pentru a face pe respondent să se repete. 

423 Cuvântul „dublu“ fiind o relație nu exprimă nimic precis, dacă este privit izolat, 
şi tot aşa cuvântul „jumătate“, cu sensul său deosebit de cel precedent. Numai unite în 
„dublul jumătății““, exprimă relaţia, adică raportul între doi termeni. 

424 Pentru Aristotel, „știința“ este un termen de relaţie care cuprinde în sine 
raportarea la un obiect determinat sau la un obiect în genere, adică la tot ce poate fi cunoscut. 

425 Predicatul este, de asemenea, un termen relativ care are sens numai dacă este raportat 
la un subiect. Altminteri, privit în sine, în afara relaţiei predicative, poate avea un alt sens. 

420 Termenul grec koîhoc înseamnă gol, găunos, scobit care se poate aplica și la 
„nasul cârn“, ca şi la „picioarele arcuite“ în interior. La „nasul cârn“ și la „picioarele 
arcuite“, se cuprinde, ca subînțeles, termenul de „concav“, găunos, dar acesta are şi alte 
sensuri, după termenul cu care este asociat. A defini „nasul cârn“ ca „nas concav“ 
înseamnă a face tautologie, a repeta inutil termenul de concav. 

427 Cazul direct este cazul nominativ, adică nu „nas concav“, ci genitivul aplicat 
la nas: „Concavitatea nasului“, „Câm“ (convav) este o modificare a formei nasului. 


637 


182 a 


ARISTOTEL 


fals. Căci „câm“ nu este „nas concav“, ci este o modificare a nasului, 
aşa încât nu este nici o absurditate a spune că nasul cârn este un nas care 
posedă concavitatea nasului. 


32 
<Soluţia respingerilor sofistice produse de solecisme> 


În ce privește solecismele, am arătat mai sus? cum ele par să 


se producă; cât despre soluţionarea lor, se va vedea din cercetarea 
argumentelor sofistice. Exemple de solecisme găsim în următoarele 
argumente: „ceea ce spui ca adevărat este oare cu adevărat acest lucru?“ 
— Da. — „Ei bine, tu spui că ceva este un bolovan. deci acel ceva este 
bolovan“. Dar a spune „bolovan“ înseamnă a întrebuința acuzativul în 
loc de nominativ, și „acesta“ (TodTov, neutru) în loc de „acesta“ (70670)%29. 
Dacă, prin urmare, se pune întrebarea: „oare pe acela pe care îl numeşti 
cu adevărat este el acesta?“, se pare că nu se vorbeşte corect, după cum 
nici atunci când se pune întrebarea: „oare aceea pe care o spui este 
aceasta?“ Dacă vorbim în acest fel despre lemn și despre orice lucru care 
nu este nici masculin, nici feminin, diferenta nu se vedet%, De aceea nu 
se produce nici un solecism, dacă punem întrebarea: „oare ceea ce spui 
nu este acest lucru? — Da. — „Tu spui că este un lemn. deci este un 
lemn“. Dar „pietroi“ și „acesta“ sunt denumiri masculine. Dacă acum 


423 În capitolul 14, în care se tratează al patrulea scop al sofisticui, producerea de 
solecism. 

42 Solecismul este inventat de sofist pentru a compromite răspunsul corect al 
respondentului. Solecismul va fi justificat de sofist prin acceptarea de către respondent 
a primei întrebări. „ceea ce spui cu adevărat este oare cu adevărat acest lucru?“ În prima 
parte a întrebării se întrebuințează acuzativul („ceea ce“), iar în partea a doua se păstrează 
acuzativul, deși ar trebui să fie nominativul, fiind legat de verbul „este“. Termenul 
întrebuințat e substantivul masculin Xi8oc = bolovan (absolut corect ar trebui tradus prin 
„piatră“, dar piatra este de genul feminin). Acest joc de cuvinte, posibil în limba greacă, 
este intraductibil în limba noastră care nu distinge între acuzativ (Ai8ov) şi nominativ 
(A(8oc), afară numai dacă nu adăugăm prepoziţia „pe“ („pe acela“) care diferențiază 
acuzativul de nominativ. 

430 Termenul grec &vhov (lemn) este neutru, iar în grecește. nominativul și 
acuzativul la neutru sunt identice. 


638 


RESPINGERILE SOFISTICE 32, 182 a 


punem întrebarea: „oare acesta poate fi aceasta?“ şi apoi: „cum, acesta 
nu este oare Coriscos?*, şi pe urmă se mai adaugă: „deci acesta este 
aceasta“, nu s-a conchis un solecism, chiar și atunci când Coriscos 
înseamnă aceasta, câtă vreme respondentul n-a concedat, dar aceasta 
trebuie să constituie o nouă întrebare?!. Câtă vreme această aserțiune 
nu este nici adevărată, nici concedată, sofistul nu a dovedit nimic nici 
în ce privește lucrul ca atare, nici fată de respondent®?. Tot așa, în 
exemplul de mai sus, trebuie să fim înțeleși că „acesta“ înseamnă 
„bolovan“. Dacă acest lucru nu este nici adevărat, nici concedat, nu 
trebuie să tragem concluzia. Ceea ce produce aici iluzia solecismului 
este faptul că, deși cazul numelui este deosebit. el pare a fi același+39. 
Mai departe: „spunem oare cu adevărat că aceasta (aim) este 
tocmai aceasta (avTiv)?* — Da. — „Dar tu spui că este o pavăză, deci 
ea este o pavăză“. Totuși nu este nevoie să fie așa, fiindcă „aceasta“ 
(ajn) nu înseamnă „pe pavăză“, ci „pavăza“, pe când „pe pavăză“ se 
referă la „aceasta“ (rairnv)+"%. De asemenea, nu se poate spune: „ceea 
ce denumești acesta (Toù Tov) este acesta (0UT0c), pe acesta îl denumești 
Cleon, deci acesta este Cleon“. Dar acesta (oYroc) nu este Cleon. Căci, 
la drept vorbind, sc spune: „acesta (raurov) pe care îl denumești este 
acesta (oUToc), nu pe acesta (7oâTov)“. În adevăr, chestiunea pusă așa 
nu este corectă în grecește. Mai departe: .„cunoști tu pe acesta?“ — Da. 
— „Dar acesta este bolovanul, deci tu cunoști bolovanul“. În realitate. 
termenul „acesta“ nu are acelaşi sens în întrebarea: „cunoşti tu pe 
acesta?“ și în răspunsul: „acesta este un bolovan“. În prima propozitie 


451 Solecismul acesta este inventat de sofist, căci trebuia să se spună de la început 
că numele propriu de Coriscus desemnează o femeie. nu un bărbat, cum se obișnuiește. 
Câtă vreme respondentul nu a concedat că prin numele de Coriscos se înțelege o persoană 
feminină, nu se poate vorbi de solecism. 

432 Dacă nu este adevărat că Coriscos este o femeie și dacă nu s-a recunoscut 
această identitate, nu s-a comis un solecism nici faţă de lucru, nici fată de respondent. 

433 Se produce iluzia solecismului dacă nu s-a concedat că în toate genurile se 
întâmplă, ca în genul neutru, ca acuzativul şi nominativul să fie desemnate la fel. În cazul 
bolovanului este solecism dacă acuzativul Midov este admis de către respondent ca fiind 
în cazul nominativ (05706), nu în acuzativ (70010v). Deși cazul este deosebit. el pare că 
este același, adică nominativ. 

434 Şi acest solecism rezuită; din confundarea, fie la nume („pavăză“), fie la 
pronume („aceasta“), a nominativului şi acuzativului. „Aceasta este aceasta“ implică 
întrebuințarea pronumelui la nominativ (aŭrn) și la acuzativ (aùtńýv). 

el este la acuzativ (ToUrov), în a doua propoziţie el este la nominativ 
(05Toc 435. 

„„Cunoşti tu pe acela (7odrov) a cărui cunoștință o ai?“ Da. — „Dar 
tu ai cunoștința bolovanului (Tov Ai0og), deci tu cunoşti „al bolo- 
vanului'* (Xi8ou). La drept vorbind, pe de o parte se zice: „a bolovanu- 
lui“, pe de altă parte: „pe acest bolovan“. Ceea ce s-a admis este 
următorul lucru: „tu cunoști pe acesta, nu al cui tu ai cunoştinţă; prin 
urmare, nu cunoşti al bolovanului, ci bolovanul'436. 

Se vede deci că astfel de argumente nu dovedesc un solecism, ci 
au numai aparenţa că dovedesc; de asemenea, se vede din cele spuse de 
unde vine aparenţa, și cum să o combatem?7. 


33 
<Unele sofisme se rezolvă greu, altele se rezolvă ușor> 


Trebuie să observăm că printre toate aceste argumente sofistice, 
la unele este mai uşor, la altele mai greu de recunoscut pentru ce și în 
ce punct ele înșală pe auditor, deși, adeseori, unele argumente se 
confundă cu celelalte+%8. În adevăr, trebuie să spunem că un argument 
este identic cu altul dacă amândouă se sprijină pe același punct de 


435 În toate aceste exemple de pretinse solecisme, se întâlneşte aceeași confuzie 
dintre acuzativ şi nominativ, care nu este posibilă totdeauna într-o grecească corectă. 
Sofistul strecoară în întrebare forma neutră, care este aceeași la acuzativ și la nominativ, 
pentru a produce iluzia solecismului. 

436 În acest solecism confuzia este între cazul genitiv şi cazul acuzativ. Este 
confuzia dintre a cunoaşte ceva (acuzativ) şi a avea cunoașterea a ceva (genitiv). 
Cunoaşterea este şi pentru Aristotel un termen relativ care este exprimat printr-un genitiv 
(„cunoașterea a ceva“). În acest pasaj s-a acordat şi forma exprimată prin acuzativ: „a avea 
cunoașterea“ (Ento1tunv €xetv) alături de „cunoașterea a ceva“ (EnioTavat, sau 
tnioTao8a.). ' 

437 Aceste solecisme erau şi pentru greci iluzorii, ieftine. Solecismele reale vădesc 
o incultură gramaticală, ca, de exemplu, „cărţile care le-am citit“, „oamenii care i-am 
văzut“, „instrumentul care m-am servit“ etc. 

438 Capitolul penultim este o întregire a capitolelor precedente referitoare la 
soluționarea sofismelor. Se arată aici că greutatea de a soluţiona sofismele nu este aceeași 
în toate cazurile. Din nefericire, exemplele lui Aristotel ridică uneori greutăți aproape 
de ncînvins în ce priveşte înțelegerea sensului. 

vedere, iar unul și acelaşi argument pare unora că se sprijină pe limbaj, 
iar altora — pe accident, altora — pe alt punct de vedere, fiindcă, ori de 
câte ori se produce o schimbare în alcătuirea lui, un argument nu mai 
este tot așa de clar ca mai înainte439, 

În vreme ce în paralogismele sprijinite pe omonime“%, care par 
să fie cele mai elementare, unele sunt evidente pentru omul cel mai 
simplu (căci argumentele vrednice de râs se sprijină aproape toate pe 
limbaj, așa, de exemplu, „un om ducea un car pe scară“, sau: „cum 
te duci?“ — „cu vântrelele:142, sau: „care din cele două vaci va făta mai 
înainte?“ — „Nici una, dar amândouă vor făta pe dinainte“, sau „este 
boreul curat?“ — „Deloc, căci a ucis pe cerșetor și pe negustor“%%4; sau: 
„este oare Evarchos?“ — „Nu, este Apolonide'445, și tot așa despre toate 
celelalte jocuri de cuvinte). 

Dimpotrivă, alte paralogisme nu pot fi descoperite de omul cel mai 
experimentat (o confirmare a acestui fapt este că, adeseori, se discută 
asupra cuvintelor, de exemplu, dacă ființa și unul au acelaşi sens în toate 
cazurile, sau au sensuri diferite, în adevăr, pentru unii filozofi ființa şi 
unul au același sens, iar pentru alţii, argumentul lui Zenon şi Parmenide 


439 Soluționarea este uşurată dacă izbutim să găsim clasa de sofisme căreia îi 
aparține un anumit sofism. Este el în limbaj sau în afară de limbaj, și [aparține] căreia din 
speciile fiecăruia din cele două genuri de sofisme? Soluţionarea este mai grea dacă un 
sofism, prin oarecare modificări de exprimare, nu se mai încadrează clar, ci parc să aparțină 
la două sau la mai multe specii. 

440 Adică pe ambiguitatea cuvintelor. Urmează o frază lungă, pe care unii 
traducători o îragmentează. Noi i-am păstrat, pe cât posibil, structura din textul grec. 

441 Exemplul apărea obscur şi comentatorilor antici. Ambiguitatea pare că se referă 
la termenul car (6ibpov) care înseamnă şi scaun sau „„şezătorul“. — care pare a contrazice 
actul de a fi purtat și încă pe o scară. 

42 Ambiguitatea, de data aceasta, este mai ușor de descoperit: verbul otéàħetv 
înseamnă și a se duce, a pleca, şi a întinde vântrelele corăbiei. 

443 Cuvântul ambiguu (omonim) este aici EunpooBev care înseamnă și timpul („mai 
înainte“), şi locul („pe dinainte“). Ă 

444 Omonimia e produsă, în acest exemplu, de termenul kaĝðapóç , care înseamnă 
și curat, pur şi nevinovat. Boreul este vântul de nord rece care poate ucide pe cerşetor și 
pe negustorul fără adăpost, deși el este un vânt curat, igienic. El este curat, dar nu este 
nevinovat. 

445 Exemplul este un joc de cuvinte. Evarchos şi Apolonide sunt şi nume proprii 
şi caracterizări de oameni. Evarchos înseamnă a conduce (ăpxwv) bine (ev) afacerile. 
Apolonide înseamnă a pierde în afaceri (anoXAvva). 

se rezolvă pretinzând că unul și ființa au mai multe sensuri)“%6. Tot așa 
se înfăţişează paralogismele accidentului, precum și ale fiecăruia din 
celelalte; unele vor fi mai uşor de recunoscut, iar altele — mai greu. 
Și nu este deopotrivă de uşor a descoperi cărei clase îi aparține un 
argument și dacă este sau nu o adevărată respingere. 

Argumentarea subtilă este acea care pune în încurcătură mai mult, 
căci ea este cea mai tulburătoare. Punerea în încurcătură este de două 
feluri: în raționamentele care conchid regulat, nu știm care din în- 
trebări4%7 trebuie să fie contestată; în raţionamentele eristice nu se știe 
cum are să consimtă cineva la teza propusă“8. De aceea, în ratio- 
namentele care conchid regulat, căutarea răspunsului este cu atât mai 
anevoioasă cu cât raționamentul este mai subtil*%9. Dar silogismul cel 
mai subtil este acel care, pe baza unor premise foarte probabile, respinge 
concluzia cea mai probabilă. Căci, argumentarea unică, dacă contradicţia 
este transpusă, va face ca toate silogismele să aibă același caracter. În 
adevăr, totdeauna, pe baza unor premise probabile, putem respinge sau 
stabili o concluzie deopotrivă de probabilă, şi astfel cu necesitate suntem 
puși în încurcătură450. Un astfel de argument este cel mai subtil, adică 


446 Pentru Aristotel, celebrele argumente eleate referitoare la unitatea şi imobilitatea 
ființei sunt simple sofisme. O respingere mai adâncită a lor se găseşte în Fizica 1, 2-3, 
având ca argument principal că „ființă“ și „unul“ sunt termeni ambigui. 

447 Întrebări = premise. 

448 Aristotel distinge aici două forme de raționamente sofistice: unele corecte 
formal, dar false în materia (în conţinutul) lor, și altele numite eristice, care nu sunt propriu- 
zis raționamente, fiindcă nu dau o concluzie regulată. Înainte el confunda raționamentele 
sofistice şi eristice. 

449 În pasajul ce urmează se iau în cercetare raționamente care conchid corect, 
dar sunt material false. Aceste raționamente subtile sunt cele mai greu de rezolvat. Pasajul 
este dificil şi, dacă este tradus ad litteram nu poate fi înțeles. Subtilitatea constă în derivarea 
unei concluzii neprobabile din două premise probabile. 

450 Să precizăm în ce chip subtilitatea sofistică poate pune în încurcătură chiar 
un respondent atent. lată cum se desfăşoară argumentarea sofistică. Cel ce trebuie să 
răspundă a tormulat o teză probabilă. Întrebătorul, adică sofistul, formulează şi el două 
premise, care nu sunt mai puțin probabile, din care însă, printr-un raționament formal just, 
se ajunge la o concluzie care respinge teza și o face neprobabilă. Cel ce a răspuns trebuie 
acum să rezolve acest raționament subtil. Cu toate străduințele sale, el va aluneca în același 
sofism, adică va ajunge tot la concluzii neprobabile scoase din premise probabile. 
Procedeul, de care dispune cel ce a răspuns, este transpunerea propoziţiilor într-un silogism, 
adică conversiunea raționamentului (Analitica primă II, 8-10 şi Topica VIII, 14) care constă 
în procedeul următor: se ia ca o premisă contradictoria concluziei primului silogism, deci 

este un argument care are o concluzie egală cu premisele formulate ca 
întrebări45!. În al doilea grad de subtilitate stă argumentul în care toate 
premisele sunt egal de probabile. În acest caz, suntem puși într-o egală 
încurcătură, căci nu ştim care din cele două premise cerute trebuie să fie 
respinsă. Dificultatea ce apare aici este: trebuie să respingem una din 
premise, dar nu ştim care452. 

Dintre argumentele eristice453, cel mai subtil este acela la care, 
întâi, nu se ştie sigur dacă este sau nu este un raționament regulat şi dacă 


se consideră noua premisă ca tot așa de probabilă, ca și cea veche netranspusă. Se adaugă 

a doua premisă din cele două probabile ale primului silogism și se ajunge la o concluzie 
care respinge ca neprobabilă a doua premisă. Și astfel, din alte două premise probabile 
rezultă o altă concluzie neprobabilă. Se procedează tot așa cu al doilea raționament: 
concluzia celui de-al doilea raționament este transpusă în formă contradictorie într-un al 
treilea raționament, fiind şi ea considerată ca probabilă, și astfel se ajunge la o altă 
concluzie neprobabilă scoasă din premise probabile (vezi exemplul mai jos). Soluţia cea 
mai bună este cercetarea adevărului material al ambelor premise sau cel puțin a uneia din 
ele. Altminteri, deoarece concluzia negată este considerată tot așa de probabilă ca și 
premiseie iniţiale, concluzia va fi totdeauna egal de neprobabilă. 

451 J, Tricot, după comentatoru! Pacius, exemplifică astfel raționamentul subtil, 
fals-material, dar corect-formal. Respondentul a formulat teza probabilă: Medeea nu-şi 
iubea copiii. Sofistul construiește următorul silogism: 

I. Toate mamele își iubesc copiii (premisă foarte probabilă). 

Medea era mamă (premisă foarte probabilă). 
Deci: Medeea își iubea copiii (concluzie tot așa de probabilă ca și teza pe care 
o respinge). 

Cel ce va încerca să respingă concluzia va construi un al doilea silogism, în care 
contradictoria concluziei devine o premisă a noului silogism; alături de una din vechile 
premise, concluzia va fi respingerea celeilalte premise: 

II. Toate mamele își iubesc copiii (premisă foarte probabilă). 

Medeea nu-și iubea copiii (premisă foarte probabilă, de acord cu teza inițială). 
Deci: Medeea nu era mamă (concluzie foarte probabilă, care însă respinge o 
premisă a primului raționament). 

III. Medeea nu-și iubea copiii (premisă foarte probabilă, de acord cu teza). 

Medeea era mamă (premisă foarte probabilă). 
Deci: unele mame nu-și iubesc copiii (concluzie tot așa de probabilă ca și 
premisa majoră a primelor două silogisme: „toate mamele își iubesc copiii“). 

452 Al doilea caz de subtilitate care încurcă pe cel mai abil dialectician stă în gradul 
de probabilitate al celor două premise. În primul caz, amândouă premisele sunt probabile, 
dar nu în același grad sau deopotrivă de probabile. În al doilea caz, cele două premise sunt 
egal de probabile, aşa încât nu ştim care din cele două premise urmează să fie respinsă. 

453 Argumente eristice sunt raționamentele care par a fi raționamente, dar nu sunt 
în realitate, fiindcă nu respectă o regulă a silogismului. 

soluționarea se sprijină pe o premisă falsă sau pe o deosebire de făcut45%. 
Al doilea în subtilitate dintre celelalte argumente este acela la care, ce 
e drept, vedem bine că soluţia lui se sprijină pe o distincţie și pe o 
respingere, dar la care nu se vede care din premise trebuie să fie solu- 
ționată prin deosebire şi respingere și nici măcar nu se vede bine dacă 
eroarea rezidă în concluzie sau în una din premise+55. 

Uneori, argumentul care nu duce la o concluzie este de-a dreptul 
neghiob, fiindcă premisele lui sunt prea lipsite de probabilitate sau prea 
false, dar alteori totuși argumentul nu face să fie acoperit cu dispreţ. 
În adevăr, când este trecută cu vederea una din chestiunile despre care 
şi prin care se constituie argumentul, atunci raţionamentul, care nu a 
adăugat chestiunea şi de aceea nu a ajuns la concluzia justă, este un 
raționament neghiob456. Dar când s-a trecut cu vederea ceva care ţine 
de argumentare, nu este cazul de a acoperi cu dispreţ. Căci argumentul 
este respectabil, dar întrebătorul n-a formulat bine chestiunile457. 

Întocmai cum soluţia unui argument sofistic poate fi găsită sau 
împotriva argumentului însuși, sau împotriva întrebătorului și a felului 


454 Este subtil argumentul eristic când nu știm sigur dacă falsitatea lui stă în 
falsitatea materială a premiselor, ca în grupa de mai sus, sau în falsitatea formală, de 
exemplu, dacă nu s-a făcut distincția necesară, și de aceea termenul mediu are două 
înțelesuri , ceea ce face ca silogismul să aibă patru termeni. 

455 A doua specie de argumente eristice subtile are caracteristica următoare: știm sigur 
că ele sunt soluționate printr-o distincţie (Saipeoic) sau printr-o răsturnare sau negatie 
(&vaipeorc ). Aristotel se servește și de data aceasta de acești termeni corelativi. Distincția 
(diviziunea) este o respingere indirectă, obținută printr-o deosebire în sensul expresiilor, negația 
sau răsturnarea este o respingere directă, o distrugere a argumentului. Aşadar știm sigur cum 
poate fi soluționată argumentarea sofistică, dar nu știm care din premise (întrebări) trebuie să 
fie soluționată așa și nici măcar dacă eroarea stă în concluzie sau în premise. 

456 Este neghiob, prostesc (euri0nc) argumentul care a lăsat deoparte chestiunea 
(premisa) care se raportă la subiect și prin care se constituie argumentul. Un asemenea 
argument merită să fie disprețuit. 

457 Există şi un alt argument eristic care nu merită să fie acoperit cu dispreţ, ci trebuie 
să fie soluţionat cu mijloacele obișnuite. Cel care întreabă, adică sofistul. pentru a ascunde 
erorile materiale ale premiselor (întrebărilor), a pus în întrebări mai mult decât era nevoie 
și astfel argumentarea pare a fi probabilă şi de aceea a smuls aprobarea respondentului. Dar 
sofistul, când trebuie să tragă concluzia, elimină aceste adaosuri care nu sunt necesare 
concluziei, dar sunt necesare pentru a induce în eroare pe respondent, și de aceea este mai 
greu de descoperit falsitatea. Raționamentul, cu toate adaosurile inițiale, este corect, deşi 
fals în conținutul premiselor, fiindcă întrebările (premisele) au fost greșit formulate. 

său de a întreba, sau împotriva nici unuia din acești doi factori+58, tot 
așa putem formula o întrebare și trage o concluzie sau împotriva tezei, 
sau împotriva respondentului sau chiar împotriva timpului+59, dacă 
soluţia cere mai mult timp decât se poate acorda discuţiei actuale. 


34 
<Rezumat al Respingerilor sofistice și al Topicib> 


În expunerea de până acum am explicat de ajuns următoarele 
puncte: numărul și felurile de izvoare din care rezultă paralogismele 
în discuţii+60, care sunt mijloacele de a arăta că întrebătorul a săvârșit 
o eroare şi de a-l face să recurgă la paradoxe“5!, apoi prin ce materiale 
se produce solecismul“%?, cum și în ce ordine%%? să formulăm întrebările; 
mai departe, la ce folosesc toate aceste argumentet% iar în ce privește 
partea respondentului, regulile răspunsului în general455 şi cum să 
soluţionăm argumentele și solecismul%55. Ne mai rămâne să reamintim 


458 Solutionarea unui argument se referă sau la argumentul însuși (ad rem), adică 
la conţinutul, la materia argumentului sau la întrebător (ad hominem) şi a felului de a 
întreba, adică la forma argumentului. 

459 În soluţionarea unui argument există și un al treilea punct de vedere: timpul 
discuţiei. Numai întrebătorul, sofistul, are interesul să prelungească discuţia fără rezultat 
dincolo de timpul acordat discuţiei. Vezi Topica VIII, 10, 161 a, unde se apreciază obiecţia 
că timpul nu permite discutarea tezelor. Se va recurge la această obiecţie numai dacă este 
necesar. Acesta este cazul dacă întrebătorul pune probleme pentru soluționarea cărora 
nu dispunem de timp. 

460 Aristotel începe cu un rezumat al Respingerilor sofistice. Despre izvoarele 
sofismelor (paralogismelor) se ocupă capitolele 1-11. 

461 În capitolul 12 s-a tratat această problemă. 

462 Despre solecisme, în capitolul 14. Se omite capitolul 13, privitor la repetarea 
inutilă a unui termen. În unele versiuni, în loc de „solecism'“, se propune „silogism“, ceea 
ce este greu de admis în contextul dat. 

463 Ordinea întrebărilor și procedeele de a întreba sunt tema capitolului 15. 

464 O temă cuprinsă în capitolul 16. 

465 Aristotel s-a ocupat nu numai de întrebare și de întrebător, adică de sofist, ci 
şi de respondent şi de cum trebuie acesta să facă faţă sofistului. Există și o artă de a 
răspunde și de a apăra propria teză. 

466 Solutionarea sofismelor cuprinde jumătate din opera de faţă (capitolele 16-33). 

planul nostru de la început și să încheiem discuţia noastră prin câteva 
cuvinte asupra tratării noastre4%7. 

Planul nostru a fost de a descoperi o capacitate de raţionare468 
asupra unei teme propuse pornind de la premisele cele mai probabile. 
Căci aceasta este sarcina de căpetenie a dialecticii şi a peirasticii. 
Deoarece însă mai cerem de la dialectică, dată fiind vecinătatea ei cu 
sofisticat6? , să conducă examinarea întrebătorului nu numai într-un chip 
pur dialectic, ci şi cu o aparenţă de știință, din aceste motive ne-am 
propus în acest tratat nu numai scopul de a ne face capabili să conducem 
discuţia ca întrebător, ci încă și scopul, atunci când în discuţie răspundem, 
să apărăm teza noastră prin argumente cât mai probabile. Am explicat 
mai înainte din ce cauză procedăm așa. Din aceeași cauză Socrate întreba 
şi nu răspundea, căci el obișnuia să spună că nu știe ce răspuns să dea+'0. 

Am explicat în cărțile de mai înainte*”! în câte probleme şi prin 
ce locuri comune ne vom realiza scopul, precum și din ce izvoare vom 
dobândi material din belșug pentru argumentele noastre+'2. Mai departe, 
am formulat regulile de a pune întrebări și ordinea punerii întrebărilor, 
de asemenea, cum să răspundem și cum să rezolvăm raționamentele 
întrebătorului+”3. Am explicat și tot ceea ce face parte din teoria 


467 Acest capitol aruncă o privire asupra Topicii şi chiar asupra Organon-ului. 

468 În text: Buvapic OVANOYLOTIKÀ, expresie care sub o altă formă verbală se 
întâlnește în prima propoziţie a Topicii, a cărei temă este silogismul probabil, nu 
apodictic, un silogism al dialecticii (al artei de a discuta) și al peirasticii (al artei de a 
examina critic). 

469 Respingerile sofistice sunt o anexă a Topicii. Vecinătatea sofisticii şi dialecticii 
este primejdioasă mai mult pentru sofistică, fiindcă dialectica, prin examenul său critic, 
are toate mijloacele pentru a rezolva sofismele. Această sarcină a dialecticii este subliniată 
în partea finală a frazei. 

410 Superioritatea dialecticii lui Aristotel asupra celei a lui Socrate este clar 
formulată. Socrate știa să întrebe, ca şi sofistul, dar se abţinea de a răspunde, pretextând 
că nu ştie ce să răspundă, că deci este ignorant. Aristotel ține să îndrumeze pe respondent 
pentru a-și apăra teza sa; el face operă de știință chiar și în dialectică. 

471 În cărțile Topicii. 

412 Problemele sunt cei patru predicabili: definiția, propriul, genul și accidentul. 
Fiecare din predicabili dispune de mai multe locuri comune (Topica I-VII). 

473 Toate aceste chestiuni au fost tratate în ultima carte a Topicii: VIII, 1-3, despre 
întrebare, 4 și urm., despre răspuns. 

dialecticii+'4. În afară de aceasta, cum am observat mai sus, am cercetat 
amănunţit paralogismele+75. 

Este vădit acum că ne-am îndeplinit planul nostru în chip satis- 
făcător. De asemenea, trebuie să ne dăm seama de felul cum s-a 
dezvoltat tratatul nostru476. Din toate descoperirile, unele, transmise 
de alţii care s-au trudit să le facă, au fost dezvoltate de urmașii care le-au 
primit; altele însă, fiind descoperiri originale, de obicei au crescut la 
început mai puţin, dar această creştere a fost mai prețioasă decât 
dezvoltarea de mai târziu. Căci, cum se spune, începutul este poate lucrul 
cel mai important și de aceea cel mai greu“. În adevăr, cu cât des- 
coperirea are o capacitate de dezvoltare mai mare, cu atât mai mică este 
sfera ei actuală și de aceea mai greu de constatat. Dar, o dată făcut 
începutul, cu atât mai ușor primește adaosuri şi dezvoltări. Este tocmai 
ceea ce s-a întâmplat cu retorica şi aproape cu toate celelalte arte. Acei 
care au dat la lumină principiile au mers înainte prea puţin, dar acei care, 
astăzi, se bucură de mare reputaţie, moștenind o învăţătură de la mulți 
înaintași, care au făcut-o să crească treptat, au ridicat-o până la treapta 
pe care o vedem acum+'8. Tisias, după iniţiatori, apoi Trasimah după 
Tisias, iar după el Teodoros și atâţia alții au dezvoltat părţi ale retoricii, 
aşa încât nu este nici o mirare că această artă a ajuns la proporții atât de 
mari+??. 


474 Topica VIII, 14, despre exerciţiul dialectic. 

415 Tema Respingerilor sofistice, cum am relevat la începutul acestui capitol. 

416 Tratatul este Topica (Dialectica). Aristotel se declară mulțumit că cercetarea 
ce şi-a impus-o în acest domeniu a fost dusă la bun sfârşit. Mai jos el va vorbi de greutățile 
învinse în alcătuirea întregului Organon. 

471 Aristotel caracterizează mersul lucrării sale. „începutul este greu“, este o 
zicătoare pe care Aristotel o repetă și în altă parte sub o formulă variată, poate curentă 
atunci: „începutul este jumătate din întreg“. Goethe a repetat şi el „aller Anfang ist 
schwer“. 

47% Aristotel vorbeşte, deocamdată, de retorică, de care el s-a ocupat, de asemenea, 
în strânsă legătură cu Topica. În retorică el a avut predecesori care, pornind de la începuturi 
limitate, dar importante, fiindcă începuturile statornicesc principiile, au dezvoltat această 
disciplină, cultivată îndeosebi la greci. Aristotel se recunoaște debitor înaintașilor în acest 
domeniu. 

479 Nume care au marcat dezvoltarea retoricii: printre iniţiatori sunt Tisias 
din Sicilia, Trasimah din Chalcedon, în fine Teodoros, pe care îl pomenește și în Retorica 
TI, 41. 

Dimpotrivă, în ce privește acest tratat, până acum nu a existat o 
parte elaborată, iar alta rămasă neelaborată, ci nu a existat absolut nimic 
înainte4%0. Căci învățământul despre argumentele eristice predat de 
profesori plătiți se asemăna cu arta lui Gorgias%l. Ei propuneau să se 
înveţe pe de rost, unii, cuvântări retorice, alţii, cuvântări cuprinzând 
întrebări și răspunsuri, la care, după părerea lor, se reduceau argumentele 
interlocutorilor. De aceea învățătura primită de la ei era expeditivă, dar 
rudimentară, căci ei n-au predat teoria unei arte, ci numai rezultatele 
ei empirice, și totuși își închipuiau că aceasta este adevărata îndrumare. 
Ei procedau ca acel care, pretinzând că este capabil de a învăţa arta de 
a nu suferi la picioare din cauza încălțămintei, nu preda arta de a face 
încălțăminte, sau, cel puţin, arta care dă îndrumări asupra mijloacelor 
pentru atingerea acestui scop, ci punea la dispoziţie o bogată colecție de 
tot felul de încălțăminte. În felul acesta, el satisfăcea trebuinţele ne- 
mijlocite, dar nu preda o artă. În afară de acestea, dacă în retorică exista 
un material numeros și vechi, în silogistică nu exista mai înainte absolut 
nimic vrednic de citat; de aceea cercetările noastre ne-au luat mult timp 
și ne-au costat multă osteneală. Deci, dacă, în urma examinării amă- 
nunţite, vi se pare, ținând seama de situaţia teoriei la început, că 
expunerea noastră poate sta alături de toate celelalte tratate științifice 
dezvoltate tradiţional, va rămâne vouă tuturor, adică tuturor celor care 
aţi urmărit lecţiile mele, să fiţi îngăduitori față de lipsurile cercetării și 
să arătaţi o vie mulțumire pentru toate descoperirile ei%82. 


480 Dacă în retorică a avut predecesori şi modele, în topică (dialectică) Aristotel 
este deschizător de drum, el nu a avut nici un model. Firește, este vorba de constituirea 
unei doctrine sistematice, nu de o practică empirică a dialecticii împletită cu retorica. 
Aprecierea lui Aristotel este valabilă încă mai mult despre Respingerile sofistice, despre 
teoria sofismelor. Înainte de Aristotel a existat o sofistică practicată, dar nu o teorie care 
să arate mecanismul sofismelor. 

481 Georgias din Sicilia (483-375 î. Hr.) este unul dintre marii sofişti şi retori. 
Aristotel ne informează asupra metodei acestui sofist de a preda retorica: memorizarea 
modelelor era practica obișnuită. Din aceste modele se scoteau câteva reguli empirice, 
fără fundare teoretică, fără a constitui o „artă“, o adevărată știință aplicată. 

482 Acest ultim pasaj al Respingerilor sofistice poate fi considerat ca o apreciere 
făcută de însuși autorul, nu numai asupra greutăților învinse la redactarea Topicii cu anexa 
ei, ci și a marii osteneli ce şi-a dat Aristotel pentru constituirea întregii logici, deci și a 
primei părţi a acesteia: a Silogisticii, a Analiticilor. În modestia sa, mai mult convenţională, 
autorul recunoaște lipsurile cercetării sale, lipsuri pe care posteritatea, până aproape în 
vremea noastră, nu le-a recunoscut. Dimpotrivă, s-a exagerat poate perfecția logicii aris- 
totelice. Aristotel însuși, în această mărturisire finală, îndeamnă la continuarea operei sale. 

A 


àyaðóv — ceea ce e bine, ceea ce e bun (Top. III, 1, 116 a; VI, 6, 144 a); 
kañóv are adesea același înțeles (Categ., 8,9 a). 

ăyvoa — ignoranta, are două sensuri: a) privaţia de cunoștință, de „ști- 
ință“; b) eroare care e o cunoștință falsă (Top., VI, 10, 148 a). 

a6dțopoc — nediferenţiat (Anal. sec. II, 13,97 b). 

ââdp.oroc — nedeterminat, nedefinit (vezi și ăsptoroc); (Anal. pr., 
I. 4,26 b, Anal. sec., I, 2, 72 a). 

ă6otov — contrar părerii comune, neprobabil (Top., VIII, 5, 159 b). 

ă5oheaxia — vorbărie, repetarea fără rost a aceluiași cuvânt (Resp. sof., 
173 a). 

ă5uvarov — absurd, imposibil, demonstraţie prin reducere la imposibil 
— tá Tod d6uvărou (De interpr., 12, 21 a; Anal. pr., Il, 14, 
62 b). 

aci — totdeauna, etern; fapte care se produc â€i, în opoziţie cu ceea 
ce se produce dc Emi Tò mohu (vezi acest termen), diâ.oc = 
etem (Anal. sec., 1,8,75 b). 

aipeoic — alegere, aiperov, -uTepov = cea dorită, în opoziție cu 
þeuktóv, -6Tepov = cea care trebuie lăsată să treacă, nedorită 
(Anal. pr., 1, 30,46 a). 

aio6no.c — percepție; aloBdveaBa: = a percepe, a simţi; aic0n76v = 
sensibilul, obiectul senzatiei (Top. II, 4, 111 a; 8, 114 a). 

aiTeioda — acere, a lua; é dpxîic aireiadai = a face petitio principii 
(Anal. pr., 1,24, 41 b; Top., VIII, 13. 162 b). 

ainua — postulat (Anal. sec., 1,2,72 b; I, 10,76 b). 

aria, airtov — cauză, rațiune, motiv; adesea sinonim cu dpx1; 
aiTiaTov = efect, cauzat; &vaiT.ov = ceea ce nu este cauză 
(Anal. sec., Il, 11,94 b). 

GkohouBeiv — urmare, a fi consecința, a se supune, a corespunde la, a 
însoţi, a fi corelativ la (Anal. sec., Il, 13, 97 a). 

ăkpa —termenii extremi; ueîțov, npârov ăkpov = termenul extrem 
mare, majorul, termenul major; arTov, toxaTov ğkpov = 
termenul extrem mic, minorul, termenul minor; ucoov = ter- 
menul mediu (Anal. pr., 1, 4,25 b). 

aNoiuac — alterarea, schimbarea de calități ale unui lucru (kaTă 
Toi6v) = a genului, kivnoic (vezi acest cuvânt) și se leagă cu 
werafoni; ăăhoiodo8au = a fi alterat (Categ., 14, 15 a). 

ăua —coexistenţă, simultaneitate; în acelaşi timp cu, corelativitate 
(Categ., 13,14 b). 

åpuaptía — eroare (Top., ll, 4, 111 a). 

auepec — fără părti (Categ., 6, 4 b). 

duegoc — care nu are termen mediu, care nu are termen comun, ne- 
mijlocit (Anal., sec., I, 23,84 b). 

auqifohia — amfibolie, amfibologie, ambiguitate de sens a frazei 
(Top., VIII, 7, 160 a; Resp. sof., 4, 165 b-166 a; 6, 168 a: 19, 
177 a; 20,177 b). 

àváyetv — a reduce, a opera o reducere (de ex.: reducerea celorlalte 
figuri la figura I), ăvayuyi = reducere (Anal. pr., 1, 5,27 a). 

Gvăykm — necesitate; ăvaykatov, sau è àváykņns = necesar 
(De interpr., 9, 18 a; 12,21 a; Anal. sec., 1,3,72 b). 

àvaňoyía — analogia, kar àváħoyov = prin analogie (Anal. pr., 1,46, 
51 b; Resp. sof., 15, 174 a; 17, 176 a; 30, 181 a). 

GvaNuTikiic — pe cale analitică, într-un mod pur demonstrativ; se opune 
lui Xoyikdc = pe cale logică, adică într-un mod abstract și 
dialectic, care la rândul său este opus uneori lui ucr = pe 
cale fizică (Anal. sec., 1, 21, 82 b), ăvahvew = a reduce la cauze 
şi condiţii; ăvăduotc = reducere, analiză; ăvanuTid = analitice 
(Anal. pr., 1, 1,24 a). 

àvaokeváčerv — a respinge, a distruge, opus cu kaTaokeváčev = a 
stabili, a confirma; dvaokevaoTikiic = negare prin respingere, 
opus cu KaTaokevaaTikic, (Anal., pr., I, 46, 52 a); vezi şi 
€heyxoc). 

avm6mpnueva — termeni simultani, coordonati; proveniţi din aceeași 
diviziune, opuși unul altuia (Categ., 13, 14 b). 

avTiBeoc — specie de contradicţie (vezi avribaoic), dvriketo0a 
âvT.barikiic = opoziţie contradictorie, distinctă de àv Tik egba 
&vavTiuc = opoziţia contrarelor (De interpr., 6, 17 a); (vezi 
de asemenea și âvrikeiueva). 

Gvmikeiueva — opuşii (postpredicamentele), propoziţiile opuse, luați 
uneori în înțeles de contradictorii; specii de opuși; ră npoc n= 
relativii; &vavria = contrariu; orepnoic = privaţia; &vribaoic = 
contradicţia exprimată în afirmaţie și negaţie (Categ., 10, 11 b. 
12 a-b, 13 a-b; 11, 13 b şi 14 a; Resp. sof., 24, 179 a). 

avTuwaTnyopeioBa — schimbarea categoriei; a face din subiect predicat 
şi din predicat subiect (de ex.: convertirea); (Anal. pr., 
1,2,25 a). 

dvTLoTpețev — a converti, a reciproca; dvr.orpoșri = conversiune, 
reciprocare (aceşti termeni au sensuri multiple indicate în Anal. 
pr., 1, 2; II, 5, 57 b şi II, 8, 59 b). Sens deosebit: probabil de 
simplă schimbare de termeni, de denumiri (Top., II, I, 109 a); 
alt sens: aplicabil, în chip egal, la două sarcini deosebite 
(Top., Il, 3, 110 a). 

avTribaoic — contradicția, opoziția afirmației și negaţiei (De interpr., 
6, 17 a); vezi àvTıkeípeva. 

vu (Emi Tà) — ridicarea spre universal, termeni universali, mai 
universali, opus lui ¿mì 15 kdru (Anal. pr., 1, 27,43 a; 
II,17,65.b). 

avuvunoc — nenumit, nedefinit, ceea ce n-a primit nume (Anal. pr., 
1,5,27 b). 

ațiwua — axiomă, uneori sinonim cu mpoTaoic (Anal. sec., 1, 2, 72 a; 
Top., VIII, 1, 156 a; 3, 159 a). 

àópioTtoç — nedeterminat, nedefinit; dopioTuc = într-o modalitate 
indeterminată (De interpr., 7, 17 a). 

ànaywyý — reducere; demonstrația apagogică, an. cic Tò dôúvaTtov 
= reducere la absurd, la imposibil (Anal. pr., 1, 5, 27 a; II, 14, 
62 a), abductie (Anal. pr., II, 25, 69 a). 

aânavrâv — a răspunde la, a face răspunzător de. 

ànárty — eroare, deceptio (lat.), (Anal. sec., 1, 16,79 b). 

dmeipov — infinitul, nelimitatul; dm. kară Thv 6aipeow = infinit 
prin diviziune sau infinit în potenţă, în opoziţie cu infinit kaTă 
Tv mpdoBeow = infinit prin adăugare sau în act; icva. eis 
dmeipav = a proceda la infinit (Anal. sec., II, 12,95 b). 

&mhois — simplu, specia care nu se mai divide; ră ânhâ = naturile 
simple, necompuse, elementele, sinonimul lui ră ăfiaipera 
sau Tà douvOera și în opoziție cu ovvOera = naturi compuse; 
&n6c = „pur și simplu“, un tot desăvârșit, nedistins în el, 
absolut, fără a face distincţie (Categ., 5,3 b; De interpr., 1,16 a; 
Anal. sec., II, 13,96 b, Top., Il, I, 109 a; V,2, 129 b, Resp. sof., 
6, 168 b; 25, 180 a). 

amdbetig — demonstraţia, demonstrația apodictică, raționamentul 
ştiinţific în care convingerea este antrenată de la sine prin însăși 
aflarea „raţiunii de a fi“ a „cauzei“, amoGeikTk6c = demonstrativ; 
dmobeKTIkIj npoTaoic = premise demonstrative, opus cu 
BiahekTIkTi npoTaoic (Anal. sec., 1,2, 71 b și urm.). Demon- 
stratia în sensul dialecticii (Top. I, 18, 108 b). 

&moi6va. — a-și da seama de, a explica (Categ., 1, 11 a). 

ânGkpio.c — răspuns; ânokpiveoda = a răspunde; ó ămokpvâuevoc 
= respondentul, acel care răspunde la o interogare dialectică 
și apără o teză (opus cu ó EpuTiâv);, (Top., 1, 10). 

aâmopia, ànópnpa — aporie, aporemă, greutate, dificultate, problemă 
în cercetare; .anopeîv = a pune o problemă; 6.anopîoa. = cel 
care dezvoltă o problemă; eunopfoa' = cel care rezolvă o 
problemă (Top., l, 2, 101 a; VI, 6, 145 a; VIII, 11,162 a). 

amdbaoic — negatie, termen folosit de Aristotel pentru denumirea 
judecății alături de kardaois; (vezi de asemenea ånópavorc); 
(De interpr., 6, 17 a). 

aândbavoic — vorbire declarativă, enunţiativă, discurs atributiv, 
judecată, propoziţie în general, de la ămodaivu = a face să 
apară, să fie cunoscut; cuprinde afirmaţia sau propoziţia 
afirmativă: kaTddbaoic, şi negația sau propoziţia negativă: 
ànópaors (De interpr., 4, 16 b-17 a). 

aperi — virtute (Top., VII, 3, 153 b). 

ăpiOhdc — număr; Ev &p6u6 = numeric, opus lui év eiBei sau Nóyw= 
în mod specific (Categ., 6, 4 b). 

àpxý — principiu, început, punct de plecare (exterior lucrului); dpxai 
“Sra, âpyai oika = principii proprii; ë dpxîc = cel care este 

pus la început, sinonimul lui Tò keiuevov (Anal. pr., 1,24, 41 b); 
e àpxñc airetoai (vezi altetoðar: Resp., sof., 6, 168 b). 

&ovpfimToc — incomensurabil, incomparabil opus lui ouufinroc (vezi 
acest cuvânt); (Anal. pr. 1, 32, 46 b). 

dehiic — neterminat, nedesăvârşit, incomplet, imperfect; opus lui 
TEaoc (Anal. pr., 1,6,28 a). 

Topos — nesecţionabil, nedivizibil (de ex.: linia); “Topa = substanţele 
individuale, indivizii sau uneori speciile infime; drouov €50c 
= ultima specie, indivizibilă în gen şi diferență specifică (Categ.. 
5,2 b; Anal. sec., II, 12,95 b). 

avtno.c — creşterea cantitativă (kară noodv),a genului kivnoic (vezi 
acest cuvânt) și se combină cu uerafoi (vezi acest cuvânt). 
Opus lui âioc = diminuare sau descreștere (Categ., 14, 15 a). 

avTâuarov — spontaneitate, întâmplare, deosebit de 7uxn = noroc (vezi 
acest termen), (De interpr., 9, 18 b). 

ó aùTtóc, ató — identic, același sub raport generic sau numeric 
(Categ., 5, 4 a). 

abaipeos — retranșament, prelevare, abstractizare (opus cu npoo6enc 
= adăugare, adiţie); t€ dbaipeocuc = prin abstractizare, opus 
lui èx mpoocoeuc = prin adăugare, adiție (Anal. sec., 1, 27, 
87 a). &t deatpeoeuc = abstracţiile, rezultate ale abstractizării 
(în opoziţie cu èk npoa6cocuc = rezultatul adunării, existenţele 
fizice). 

&$Baproc — incorupltibil, nealterabil (Categ. 14, 15 a). 

âxupoToc — inseparabil (Categ., 5, 2 b). 


B 


Bia — forţat, violent, acţiune contrară naturii, reacţie (Anal. sec., 
II, 15,98 a). 


T 


yEveois — devenirea, generarea (opus lui p6opd) care poate fi &nâc 
(simpliciter,kaT' ovoiav) sau Tıc (secundum quid) și în acest 
caz va fi o specie a lui kiwvno.c (vezi acest termen, precum și 

peTaßoħý); devenirea se desfăşoară în cele trei momente ale 
timpului: yeyevýpevov = trecut, yivouevov = prezent, 
toopevov = viitor, yiyveOau = a naște, a deveni, a ajunge, a fi; 
yıyvópevov = ceea ce devine, se realizează, este produs; 
yıvópeva = faptele, evenimentele; yevnr6s = generabilul 
(Anal. sec. II, 12, 95 a; Top., IV, 4, 124 a). 

Yy&voc — gen, unul din predicabile (Top., I, 4, 101 b), opus lui etsoc = 
specie; yévņ desemnează de asemenea genurile prime sau 
categoriile (Categ. 3, 1 b). 

wYyviokew — a cunoaşte în accepţiune largă; opus uneori cu 
&mioraoGa = a avea cunoștință științifică; yvupiphoc, -uTepoc 
= ceea ce este cognoscibil, să presupunem natura pentru noi 
(Anal. sec., I, 33, 89 b). 

vu vavia — exerciţiu intelectual, ceea ce este dialectica sub prim aspect 
(Top. l, 2, 101 a; VIII, 4, 159 a; Resp. sof.. 9. 170 b). 


A 


5Exeoda. — a primi; 6ekTik6c = apt să primească; 6ekTLk6v = receptacul 
(de ex.: contrariile pentru substanţă); (Categ., 5,4 a). 

Sewviva. — a dovedi; Seikvuo.v = arată, lămureşte, explică într-un chip 
oarecare, opus lui ănoGeikvuovv = a demonstra (Anal. sec., Il, 
7,92 b). 

BewT.kKiG — raţionament direct, demonstraţie directă, opus cu ŝtà Toû 
a6uvărov (Anal. pr., 1,7,29 a). 

&.d — prin acţiunea a ceva, mediat de ceva, prin intermediul a ceva 
(Anal. sec., II, 11,24 a-b). 

Sráypappa — propoziţie geometrică (Anal. sec., 1, 12,77 b). 

&dBeos — dispoziţie, aptitudine, o stare trecătoare, în opoziție cu 
cc = dispoziţie durabilă, ebişnuită, habitus. „deprindere“, 
„capacitate“ (Categ., 6, 6 a; Top., II, 4,111 a; IV,2, 121 b; VI, 
6, 145 a). 

5iaipeoic — separație, diereză, diviziune prin negatie între elementele 
structurale ale judecății, opus cu ouvBeois; 6.apeîv = a distinge 
prin analiză; 6aiperov = divizibil (De interpr., 6, 17 a; 
Anal. pr., 1, 31,46 a; Resp. sof., 4, 165 b, 18, 176 b). 

Sdkpioic — diviziune a noţiunilor, mai are și sensul de separație, opus 
lui GuvykpLoic = reunire, concretizare, compunere: &oĝevýs = 
silogism slab ce presupune exclusiv diviziunea platonică (Anal. 
pr., 1, 31,46 a). 

Srarħéycoðar — a controversa, a discuta, a polemiza. 

&dvota — gândire discursivă, raționament, actio cogitandi, opus lui 
voic = gândire intuitivă sau intuiţie intelectuală (Anal. sec.,], 
33, 89 b). 

Sranopeiv — cel care dezvoltă o problemă (vezi ànopía): Sranopoar 
= a obiecta (Top., I, 2, 101 a). 

S.apiouevov — discret, discontinuu (privitor la categoria cantitate, opus 
lui ouvexec = continuu); (Categ., 6, 4 b). 

8ăoTnua — relaţie, interval, în sensul de propoziţie sau premisă, raport 
(fizic sau logic), (Anal. pr., 1, 4,25 b; I, 15, 35 a; I, 25, 42 b). 

Siaqopd — diferenţe, și anume numai diferenţele prin care se deosebesc 
speciile și subspeciile unui gen și care aparțin esenței subiec- 
tului; S.abopd et6omo.dc = diferență specifică, în opoziţie cu 
vevoc = gen (Top., |, 4, 101 b; IV, 2, 122 b; 4, 125 a; 6, 128 a; 
VI, 5, 143 a; 6, 143 b). 

S5aokaNia — cunoaşterea sau știința predată (Anal. sec., I, 1,71 a; 
Top., VI, 3, 140 b; VIII, 3, 159 a; Resp. sof., 2, 165 b). 

Stnpnpéva — disjuncta, termenii proveniţi din diviziune (Anal. pr., I, 
31,46 a). 

5.67. — cauză, motiv, opus simplului őTı, care constată un fapt fără 
a-l explica (Anal. sec., II, 16, 98 a). 

SuxoTopia — diviziune dihotomică, în două părti (Anal. sec., Il, 13,97 a). 

56ypha — propoziţie; are uneori sens de óga (Top., 1,2, 101 a); (vezi 
déa). 

5okeî — părere; caracterizează opinia comună, sau măcar părerea lui 
Aristotel însuși: Tù 6okotvra = același sens. 

Sa — doctrină, opinie clădită pe adevăruri probabile, judecată în 
general, opus adesea lui &moTiun; Goal kowai = opinii 
comune; ŝoġáčev = a avea opinie: Tò 6otaoTdv = obiectul 
opiniei, opus lui Tò EnLoTnT6v = cognoscibilul prin știință 
(De interpr., 13,24 b, Top., II, 10, 114 b; Resp. sof., 22, 178 b). 

Suvapis — capacitate, putere, în sens de potenţă, posibilitate, opus cu 
€vepyea = act (Categ., 8, 9, a; Top., I, 3, 101 b; IV, 4,124 a; 

6, 128 a; VI, 5, 143 a; VIII, 14,164 b; Resp. sof., 1, 165 a; 
9, 170 b; diferă de Etc = înfăţişare, habitus, stare (Categ., 
8,9a), ră 6uvarov = posibilul, nedistins cu strictețe de 
Tò &v6ex6pevov = contingentul (De interpr., 12, 21 a). 

Suvarov —posibil, posibilul propriu-zis, adică ceea ce poate să fie, 
posibilul implicat în real şi necesar. A se compara cu posibilul 
în sens de „poate să fie și poate să nu fie“ — vezi în acest sens 
Tò tvGexopevov (De interpr., 12, 21 a). 


E 


cisoc — formă, sinonim cu poppý, oxfina, Adyoc și opus cu 
Vin = materie; specie, dată de gen și diferenţă, opusă lui yévos 
= gen (Categ., 8, 10 a). 

eik6c — verosimilul sau Ev5oov = probabilul, este deosebit de onpeîov 
= semn; adevăr, element al entimemei (Anal. pr., ll, 27, 70 a). 

civa. — a fi, a fiinţa, opus câteodată lui yiyveobai = a deveni; 
tò eivau = ființatul, esenţa, Tò öv = fiinţa, ceea ce este. cel care 
ființează (Top., IV, 1, 121 a; 6, 127 a; Resp. sof., 4, 166 a; 7, 
169 b; 25, 180 a; 33, 182 b); îv imperfect de la eîvai = cu sens 
de: să spunem (Categ., 12, 14 b); Tù tí ñv eva. = esenţa 
(Top., 1, 5, 102 a). 

cic, tò év — unul (Categ., 5, 2 a; Resp. sof., 33,182 b). 

èk — începutul a ceva anterior cuiva (premisele pentru concluzie), punct 
de plecare (Anal. pr., |, 24, 41 b). 

TÒ kað čkaotTtov— individul, individualul, opus lui rò kaðóňov = ge- 
neralul, universalul (Categ.,2, 1 b; 5,3 b; Anal. sec., I, 4, 73 b). 

EkBeoig — ecteză, extrapunere, separare, expunere, scoatere în relief 
(Anal. pr. I, 6, 28 a; Resp. sof., 22, 179 a). 

€aTTov ăkpov — (vezi kpa). 

Eheyxoc — respingere, combatere, silogism prin care se face res- 
pingerea, opus lui ănd5etc sau lui ouhoyiopdc (Anal. pr., Il, 
20. 66 b; Resp. sof., 1, 164 a; 6, 168 a; 17, 175 a). 

ENeuuc — lipsă, privaţie, opus lui ú mepoxńý = exces (vezi acest cuvânt 
şi unepBănhew); (Categ., 10, 12 a-b). 

tumnepia — experiență (Anal. sec. II, 19, 100 a). 

Evavriov — contrarul; &vavriwois, EvavridTnc = contrarietate, specie 
a lui dvriOeoc (vezi acest termen), (Categ., 10, 11 b; 
De interpr., 7, 17 b, Top., IV, 4,125 a). 

ev6ex6phevov — posibil, contingent, întrebuințat de Aristotel în trei 
sensuri: a) posibilul în genere, care este cuprins în real și ne- 
cesar; b) posibilul — ca opus realului și necesarului; c) posibil 
este „ceea ce se întâmplă adesea sau natural“, frecventul, nor- 
malul. Sensul acestei noţiuni oscilează la Aristotel între cel de 
hazard contingent și necesar. El nu face deosebirea între contin- 
gent şi posibil. Termenul este sinonim cu Suvar6v (vezi acest 
cuvânt); (Anal. pr., 1, 3,25 a). 

€v5otov — probabilul, adevăr probabil; “voa = opinii probabile, pro- 
poziţii probabile (Top., I, 1, 100 a şi urm.; 18, 108 b; VIII, 3, 
159 a; 5, 159 b). 

o čveka— acel ceva care este pentru un lucru rațiunea sa, cauza sa 
finală (Anal. sec., Il, 11 94 a-b, 95 a). 

&vepyera— act, activitate, opus lui 6uvapic = capacitate sau putere 
(vezi acest cuvânt); &vepyeîv = a trece în act (Categ., 8,9 a; 
Top., IV, 5, 125 b; V, 2, 129 b). 

&vOjunua— entimemă, raţionament eliptic (Anal. pr., II, 22, 70 a; 
Top., VIII, 14, 164 a). 

EvoTaoic -— obiecţie, instantia, obiecție particular sau universal con- 
trară tezei propuse (Anal. pr., II, 26, 69 a; Top., 11,8, 114 a; 
VIII, 14, 164 d). 

€EvTeutic — conversaţie, convorbire eventuală, discuţie (Top., 1, 2, 
101 a). 

zvundpxev— a exista în, a fi imanent cuiva (vezi úndpxev); 
€vundăpxovra = condiţiile imanente, elemente componente (de 
ex.: animal, pentru esența omului); (Anal. sec., |, 33, 89 a). 

etic, betie — consecutiv, următor, se distinge de contact (4ġń), de 
contiguu (Ex6uevov) și de continuu (0uvex€c), noţiuni a căror 
urmare presupune precedente (Anal. sec., I, 20, 82 a). 

tteTaoTIkIj— examinare (Top., 1,2, 101 b). 

cec — stare, habitus, deprindere, modificare durabilă, dispoziţie per- 
manentă, fel de a fi, se deosebește de 5.d8eac = dispoziţie 
trecătoare (vezi acest termen) și de ndoc = simplu accident (vezi 
acest termen); (Categ.. 8,9 a; Top., IV, 2, 121 b; 5,125 b; V,2, 

129 b; VI, 5, 143 a; 6, 144 a); semnifică de asemenea posesiune, 
prin opoziţie cu or€Epnoic = privaţie, lipsă (vezi de asemenea 
Suvaptc). 

&ndyeiv — a conchide de la particular la general; Enayuwyi = inducție, 
acțiunea de a aduce sau strânge fapte (Anal. pr., Il, 23, 68 b; 
Top., I, 12, 105 a şi urm.); enakTikri mpoTraoic = premisă 
inductivă. 

1) €ravainhuwoic — interacţiunea, adică repetarea unui termen în una 
din premisele unui silogism (Anal. pr., |, 38,49 a). 

€ncoa.— urmare, a fi consecinţa a ceva; émnópeva = lucrurile derivate, 
noţiunile secunde; Emophevâs = derivat ca mod de a fi 
(Anal. sec., II, 13,97 a). 

eniBooc — dezvoltare, creștere. 

EmoTiiun — ştiinţă, în opoziţie cu opinia în general, cu cunoașterea 
comună, cum e 66ta; Emioraa8au. = a ști, a cunoaște, a avea 
ştiinţă, cunoașterea a ceva; EnLoTnT6v = cognoscibilul; obiectul 
ştiinţei (vezi 66£a), (Anal. sec., I, 33, 89 b, Top., II, 5, 112 a; 
10, 114 b; IV, 4. 125 a; V, 7,137 a; VI, 6, 144 b; 11, 149 a; 
Resp. sof., 31, 181 b). 

emriunoic — critica (Top., VIII, 11, 161 b). 

&muxeipnpha — epicherema (Top., VIII, 11, 162 a). 

EpoTik6c X6yoc— argument eristic, sofistic, litigios. 

€puneia — interpretare (De interpr., 1, init.). 

&purâv— a interoga, a pune o întrebare dialectică; &piTnua, €piTnois 
= interogare dialectică (Anal., sec., I, 12, 77 b); ó tpurâv = 
acel care interoghează și care atacă o teză susţinută prin 
6 &okpvâuevoc (vezi &nGkpioic). 

čoxatov— (Vezi kpa). 

TÒ TÍ €oTi— quidditas, esență, „ce este“ — astfel este denumită 
substanța, prima din cele 10 categorii enuntate de Aristotel în 
Topica (1,9, 130 b). i 

eùðúc — imediat, fără intermediar, nemijlocit (cum ar fi de ex.: prin- 
cipiile prime); (Anal. sec. II, 19, 99 b). 

emo pfjoa — a soluţiona (Top., I, 2, 101 a); (Vezi àmopía). 

tbetfic — (Vezi etic). 

éxew— posibilul, a 8-a din lista celor 10 categorii enunțate de Aristotel 
în Categorii și în Topica; a fi, a se găsi într-o oarecare stare 

(vezi €£c);, čxópeva = proprietățile derivate (Categ., 9, 11 b; 
15,15 b). 
€xOpevov— contiguitate, contact (Top., IV, 2, 122 b); (Vezi éġñs). 


H 


hSový— plăcere (Top., II, 6, 112 b). 
ños — atitudine morală (Top., II, 7, 113 a). 


© 


0coc — poziţie dată, teză (Categ., 6, 5 a, Anal. sec., I, 2, 72 a). 

Bcwpía— studiu, contemplare, știință în act; ém. OcewpnTıký = ştiinţă 
teoretică, care ajunge la cunoaștere intuitivă; 0cupeiv = a 
exercita știința care e ic (Anal. sec., Il, 19,99 b-100 a; Top., 
V,6,145a). 

O.yyev — a atinge, aprehensiune imediată prin intuirea &nhă (vezi acest 
termen); (Anal. sec., II, 19, 99 b-100 a). 


I 


YSrov — propriul, atributul care aparține numai unei specii sau esențe 
fără a fi însăși esența (unul din cele cinci predicabile); (Top., I, 
4,101 b; 5, 102 a; 6, 143 b; V, 128 b). 

iodTne — egalitatea (Top., VI, 145 b, Resp. sof., 30, 181 b). 

ioropia — studiu, cercetare (Anal. pr., 1,30, 46 a). 

Youc — fără îndoială și, câteodată, a putea fi (Anal. sec., II, 11,94 b). 


K 


kað art — în sine, prin sine, esenţial (de ex., cum sunt numai „speciile 
infime“, substanța logică a indivizilor, opus lui katà oupßeßnkóc 
= prin accident); (Categ., 5, 2 b; 3 a; Anal. sec., 1, 4,73 a), opus 
lui npóc €repov - relativul (Top., V, 1, 128 b). 


659 


INDICE TERMINOLOGIC (K, A) 


Ka06Xou — generalul, universalul, opus lui rò kað £kaorov, deosebit 
de kowâc (vezi acest termen), (Anal. sec., I, 4,73 a-b). 

Kai — are adesea sensul expletiv a lui adică. 

KkaTaokeudteiv— a stabili, a confirma o teză, KaTaOkevaoTIkiG = în 
mod afirmativ — opus lui dvaokevaorTikic;, a dovedi 
(Anal. sec. I, 3. 73 a). 

KaTagvhhoyLau6c— contrasilogism, karaouhhoyi(eoBai = a fi obiectul 
unui contrasilogism (Anal. pr. II, 19, 66 a). 

kaTdbaoic — afirmatie, termen folosit de Aristotel pentru denumirea 
judecății, alături de aănoqaoic = negaţie; vezi de asemenea 
NSyos &nobavTikdc = „vorbirea declarativă“, enunţiativă, vezi 
și nporao:c = premisă (De interpr. 6, 17 a). 

KaTă $iow-— potrivit naturii (Resp., sof., 12, 173 a). 

KaTă vopóv— potrivit legii sau convenției umane (Resp. sof., 
12, 173 a). 

KaTnyopia— categorie, mod de a fi; kaTnyopnua, kaTnyopojuevov = 
predicat sau ceea ce este enunțat despre un altul; karnyopeiv = 
a atribui un predicat unui subiect (Categ., 4, 1 b). 


KdTuw emà tò — decurge, de ex.: așa cum urmează concluzia din 
premisă, derivă din; opus lui eri tò dvu (vezi &vu); (Anal. 
pr., I, 1,24b). 


keîoðaı— poziţie — a 7-a din lista celor 10 categorii enunțate de 
Aristotel în Categorii 4. 1 b și în Topica; a pune, a da; 
TÒ Keiuevov = propoziția dată (Categ..9, 11 b). 

Kiveiv— a mişca; Kwveioa = a fi mișcat, a fi în mişcare; kıvoupévov = 
mobilul, mişcatul; kívnoç = mişcarea, opus cu oTáors = stare 
pe loc şi &pnphia = repausul; se confundă uneori cu uerafohii 
(vezi termenul); (Categ., 14, 15 a). 

KOLv6G, Kolvă— comun, ceea ce se aplică la mai multe lucruri (Top., 1, 
1, 100 b). 

kýpioç— principal, determinant; kvpiuc = în mod fundamental 
(Categ.,5,2 a). 


A 


Xapfăvev— a pune, a accepta propoziţiile adversarului; etinuneva = 
datele, propoziţiile puse. 

Neâis — dictie, elocință, limbaj (De interpr., 1, 16 a; Resp. sof., 
10,171 a). 

Xiuua — propoziţie, premisă, teză (Top., I, 1, 101 a; VIII, 1, 156 a). 

Aóyoç — termen cu multe sensuri: concept, noţiune, esenţa lucrului în 
spirit; prin urmare, definiţie și fonnă (Categ., 1, 1 a; Top., V, 5, 
135 a; Resp. sof. 1, 165 a, 166 a; 17, 175 a); au sens logic, 
locuţiune, frază, sentință, enunţ, articulare de sunete cu înțeles 
(De interpr., 4, 16 b), rațiune, argument, opinie, sistem; 
XoYLoudc = raționament, calcul reflexiv; A6yoc ănopavTiksc = 
„vorbire enunţiativă“ sau „declarativă“; Adyoc mpăTaoeuc = 
noţiunea sau definiția premisei (Resp. sof., 6, 169 a). 

Avos — soluţie. 


M 


páðnorc, páðnpa — disciplină, studiu, învăţătură, știință însușită (vezi 
și 66aokaMia); (Anal. sec., 1, 1,71 a; Top., VIII, 3, 159 a; 
Resp. sof., 2, 165 b): pa8ripara = matematica. 

ueBo6oc — cercetare, via et ratio inquirendi, marcarea regulilor, disci- 
plină, metodă sau, plural: ordinile de cercetare (Anal pr., 1, 30, 
46 a). 

ueîtov — (Vezi kpa). 

uépoçs — parte; Tà èv pépet, TÀ KaTà uepos = lucrurile particulare 
(noțiunile în propozitie), în opozitie cu universalul (Tò ka86hou); 
(De interpr., 4, 16 b). 

uéooc — mediu; u€oov = termenul mediu, mediul (între două contrarii, 
de ex.); ý ueodTnc = mediatoarea (Anal. pr., 1,4,25 b). 

peTáßaorç — trecerea unei noțiuni în alta. 

ueradauBaăvev — a schimba; perafoh'j = schimbare în general, 
a înțelege yeveorc și speciile sale, și kivnoic și speciile sale 
(Categ., 14, 15 a). 

perăinbie — deplasarea discuţiei (Top., II, 5, 111 b). 

ueTati — intermediar, mediu, sinonim cu u€oov (vezi acest cuvânt;) 
(Anal. pr., 1, 4,25 b). 

uviun — memoria (Top., IV, 5, 125 b). 

uovdc — unitate (Anal., sec., II, 9,93 b). 

poppý — (Vezi ci6oc). 

N 


vânoic — gândire în general, gândire intuitivă (al cărei continut este 
conceptul), în opoziţie cu ŝtávora = gândire discursivă; vonua = 
concept, idee; prinderea nemijlocită a esenței, a universalului, 
este o intuiţie intelectuală, al cărei obiect este simplu, chiar dacă 
el cuprinde în orice individ şi forma și materia — cele două 
componente ale realității; vonrov = cugetatul, inteligibilul, 
obiectul gândirii; vonTik6v = partea inteligibilă (Anal. sec., I, 
33, 89 b). 

voûç — inteligență, intelect, gândire; semnifică uneori gândirea intuitivă 
sau intuiţia intelectuală şi este opus cu ŝtávora (Anal. sec., 1, 
33, 89 b); întelegere (Top., II, 5, 112 a). 

Tò viv — clipa, momentul, prezent, acum; viv &é = în realitate, în 
fapt (Categ., 13, 14 b, Top., V, 3, 131 b). 


(0) 


oike&ioç — propriu, special (Top., VI, 6, 143 b). 

tò Gov — totul, Universul; wc = în general, într-un cuvânt, pur și 
simplu (Anal. pr., I, 4, 26 a; Top., V, 4, 132 a). 

ópoyevýs — acelaşi gen, omogen; 6uoe6rijc = aceeași specie, identic, 
în mod specific (Categ., 3, 1 b). 

őporoç — asemănător; 6uoiuc = în mod asemănător, pe aceeaşi treaptă 
(Categ., 8, 11 a; Top., V,9,138b). 

Shuvuphov — echivoc, prin opoziţie cu ovvuivuuov = sinonim, univoc, 

şi cu mapivuuov = paronim (Categ., 1,1 a; Resp. sof.,6, 168 a; 

19, 177 a; 30, 181 a; 33,182 b). 


Lă 


voua — nume, subiect; Gvopa dop.arov = nume nedeterminat 
(de ex.: „non-om“), (De interpr., 2, 16 a; Resp. sof., 4, 166 a; 
10, 171 a). 


nep (cu civa.) — ceea ce aparţine esenței lucrului însuși independent 
de calitate; 6nep dv = fiinţa ca fiinţă (de ex.: substanța primă 
care nu are relativ); (Categ., 7, 8 a). 

Spioudc — definiţie, raționament condensat; vine de la Gpoc (vezi acest 
termen); (Anal. sec., Il, 8, 93 a; II, 10, 93 b-94 a; Top., V,5, 
135 a). 

&pyavov — instrument, mijloc, metodă (Top., 1, 14, 105 a-b; VIII, 
14,163 b). 

Gpoc, 6pioudc — definiţie (Top. |, 4, 101 b); noțiune, vorbire, enunțare 
(Top., 1, 5, 101 b, Resp. sof., 6, 169 a); termen, limita pro- 
poziției — 5.dornua; factor principal, expresie — h5yos; 
Gp.oTik6c \óyoç = același sens (Anal. pr.,], 1,24 b). 

6podrnc — adevăr (Top., Il, 4,111 a). 

GTi — (Vezi 6.67). 

ovoia — substanţă, esenţă, termen ce vine de la verbul „a fi“ (civar) 
categoria fundamentală — semnifică „ființa“ în sensul plin al 
cuvântului; substanță în general, substanța materială, substanța 
formală, substanța compusă sinonim cu Td65€ 71 şi CU XwpLoTOv; 
tot pentru „substanță“ Aristotel folosește și termenul de ră Tí 
tOTI = ceea ce este, care îmbrățișează individualul și generalul 
(esenţa individualului), (Categ., 5, 2 a; Anal. sec., I, 4,73 a; 
Top., V, 3,131 a-b) rò tí ñv eiva = quidditatea, esența 
(Top. VI, 3, 140 b). 


M 


doc — însușire, determinare, afectare, este fundamentul diferentierii 
categoriilor (vezi ččıc = stare); ndnoc = pasiune (Categ., 5, 
3 a-b; 8,9 a; Top., VI, 144 b; 145 a). 

tò mâv — totul, universalul, xarà mavToc = de omni (Anal. sec., |, 
4,3 a; Resp. sof., 6, 168 a). z 

mapaßĝorý — comparaţie, apropiere, adunare de fapte asemănătoare 
(Top., VIII, 14, 164 a). 

napdbeLyua — exemplul, se apropie de ceea ce numim raționamentul 
prin analogie (Anal. pr., Il, 24,68 b). 


mapabi56va. — a transmite, a da ceva, cuiva, napdâooic = tradiţie, 
învățătură transmisă (Anal. sec., |, 1,71 a). 
mapasdtov — paradox, propoziţie contrară față de opinia curentă 


(Resp. sof. 34, 183 a). 

mapahoyioudc — paralogism, silogism fals în formă (Resp. sof., 7, 
169 a; 8, 170 a; 10,170 b; 11, 171 b). 

TupeNEyxoG — 00bLOTLKOG EN<yxoc = respingere aparentă (Resp. sof., 
17,176 a). 

naptivuuov — paronim (vezi 6uivuuov). 

ndOnoc — pasiune sau afecțiune — ultima din lista celor 10 categorii 
enunțate de Aristotel în Categorii (4, 1 b) și în Topica; măoxewv = 
a se supune; vezi de asemenea și măoc (Categ., 9, 11 b; 
Top.,IV,5, 126 b). 

ń meipaoTikii — Critica, parte a Dialecticii;, newpaoTikos Ad6yoc = 
argument pur critic; meîpa = metoda de a proba, de a cerceta 
opiniile contrare într-o problemă (Top.,I, 2, 101 a); examinare 
(Top., VIII, 4, 159 a; 5, 159 b); corectare a argumentării unui 
adversar (Resp. sof., 8, 169 b; 11, 171 b; 172 a). 

mepaivev — a conchide (Anal. sec., Il, 13,96 b). 

mepac — limită; nenepaapuevov = de limitat (în calitate, sau calitativ): 
(Categ., 8,8 b). 

MepLexew — a acoperi, a conţine, a cuprinde, a cuprinde în extensiunea 
sa, a conţine (termenul mediu conţine unul din extremi); 
(Anal, pr.,1,4,25b). 

mi — în anumită privință (Resp. sof., 6, 168 b). 

mioric — convingere, concepţie, credinţă, certitudine (Top., IV, 5, 
125 b; 6, 127 a). 

moeiv — acţiune, a 9-a din lista celor 10 categorii enunțate de Aristotel 
în Categorii şi în Topica (IV, 4, 124 a), a face, a produce, a crea; 
moimpa = producere, facere (opus cu npărTew = acțiune morală 
fără rezultat exterior), noinTikdv = factorul producerii, activul 
(Categ.,4,1 b; 9,11 a); moinoc = producţia artistică (Top. VI, 
5,145a). 

moLbv — fel de a fi, calitatea, quale, a 3-a din lista celor 10 categorii 
enunțate de Aristotel în Categorii și în Topica: noL6Tnc = 
qualitas (Categ., 8,8 b). 

no — multiplu; wc Emi tò mov = constantul, obișnuitul, cel care 
revine cel mai des, opus lui dei = cel care revine totdeauna, și 
cu ouufefnkoc = accident. 

TOG6v, moots — cantitatea, a 2-a din listat celor 10 categorii 
enunțate de Aristotel în Categorii și în Topica (Categ., 4, 1 b; 

6,4 b); ndoa xa6' aură = cantităţi în sine; kaTă ovufeBnkdc 
= cantităţi prin accident (Categ., 6, 5 b). 

more — când sau timp, a 6-a din lista celor 10 categorii enunțate de 
Aristotel în Categorii şi în Topica (Categ., 9, 11 b). 

nod — loc sau spaţiu, a S-a din lista celor 10 categorii enunțate de 
Aristotel în Categorii şi în Topica (Categ., 4, 1 b; 8, 11 b). 

mpăTTeiv mpâtis — acţiune morală (Top., VI, 6, 145 a). 

mpofinua — problemă, chestiune de rezolvat, concluzie de stabilit. 

mpdoBeoic, èk npooðéoews — (Vezi dbaipeoic). 

mpog m — relație sau relativ, față de ceva, a 4-a din lista celor 10 
categorii enunțate de Aristotel în Categorii și Topica (Categ., 4, 
1b;7,6a). 

mpoowâia — accent (Resp. sof., 4, 165 b; 7, 169 a; 20, 177 b). 

npoTaois — propoziţie în general și mai ales premisă a unui silogism, 
adică punct de plecare pentru silogism; în „Analitici“ np6raoie 
este termenul obișnuit pentru judecată (Anal. pr., I, 1, 24); 
premisa mai este definită: A6yoc karațavrikdc = vorbire 
afirmativă, sau A6yoc ănodavTiksc = vorbire negativă (Anal. 
pr., |, 1,24 a); npuTn mpoTaoic = premisa majoră; într-un 
silogism; ń Geurepa mporaoic = minora, premisa minoră 
(Anal. pr., 1,4,25 b; Top., VIII, 3, 159 a; Resp. sof., 33, 182 b; 
183 a). 

mpăTepov şi Vorepov — anteriorul și posteriorul (Categ., 12 a). 

mpâToc — primul după importanță, după cronologie; imediat, proxim 
(de ex.: gen proxim); factor prim (Resp. sof., 6, 168 a); 
îndepărtat (cauză primă); npuTn ovoia = substanță primă, 
individualul, existenţa deplină, care nu este atributul altci cauze; 
mpa = realitățile eterne (a i6ia), sau principiile (âpxai) unui 
lucru, sau elementele sale (oroixeîa), (Categ., 5,2 a). 

nos — inflexiune, caz, în sens gramatical, sau timpul unui verb 
(Categ., 1, 1 a; Top., II,9, 114 a). 


P 


pîiua — verb, al doilea element structural al judecății corespunzător 
predicatului; spre deosebire de &vopa = nume, primul element 


665 


INDICE TERMINOLOGIC (P, 2) 


structural al judecății corespunzător subiectului, verbul se 
caracterizează prin trei momente: 1) arătarea timpului; 2) ex- 
primă ceva despre altceva, califică subiectul, adică indică ce 
anume aparține unui lucru sau este conţinut în el, indică reunirea 
dintre un subiect şi o determinare — un atribut; 3) părțile sale 
nu arată ceva de sine stătător, un înțeles al lor rupt de întregul 
verbului (De interpr., 3, 16 b). 


> 


onueiovy — semn (Anal. pr., Il, 27,70 a). 

oohoiktoudc — solecism (Resp. sof., 14, 173 b, 174 a; 32, 181 b; 
182 a). 

od6bioua — sofismul (Top. VIII, i1, 162 a). 

Ti copioTiký — sofistica: copioTtikóc A6yoc = raționament sofistic. 

oTEpnoic — privaţie, opus cu €fis și specie a lui ăvri6coic (vezi ter- 
menul); (Categ. 10, 12 a). 

oToLxeîiov — element imanent, opus uneori cu &pxń = principiu exterior 
al lucrului (Anal. sec., I, 23, 84 b); orotxeîa — cu sens geo- 
metric (cf. Categ., 12, 14 b). 

OUykpioic — reunire, opus cu 5.dkpioc (vezi termenul). 

ovhhovyiţeada.  — a raţiona, a conchide. a face un silogism; 
ov^`oytopós = silogism, raționament în general; începând din 
Anal. pr., Il, 14, 62 b, acest termen este întrebuințat pentru ratio- 
namentul prin imposibil, raționamentul direct fiind numit 
aim86c; ouNoyiouds EmoTnuovikoc = silogismul științific 
(vezi de asemenea ân66etic); (Anal. pr. 1,4, 25 b; Anal. sec., 1, 
8,75 b); Aoyi6c auhhoyioudc = „silogism logic“ și în același 
timp „silogism dialectic“; dialectic, întrucât nu suntem siguri 
că se enunţă o determinare esenţială (Anal. sec., Il, 8, 93 a; 
Top., 1, 100 a; Resp. sof., 1 164 a; 17,175 a). 

cuufaivev — a urma în mod logic, a fi o consecinţă, concluzie 
(Anal. pr., |, 1,24 b), ovufBefnkoc = accidentul, ceea ce poate 
să aparţină şi să nu aparţină unuia și aceluiași lucru, oricare ar 
fi el (Anal. sec., I, 2, 4, 8, 30; Top., I, 5, 102 b; Resp. sof., 24, 
179 b, 180 a: 33, 182 b), mai are şi sensul de: caracter, 

proprietate, atribut — secundar, neesenţial; ouufefnkoTa 
kað’ aură (sau md6n, vmdpxovra) = atribute esenţiale ale 
lucrului (Categ., 6, 5 b), xarà ouufefnkoc = cantități prin 
accident, spre deosebire de n6oa ka6' ard = cantități în sine. 

ouufinTeg — comparabil, comensurabil, opus lui douufinroc (vezi 
acest termen); (Anal. pr., 1,31, 46 b). 

ovufodov — simbol, traductie (De interpr., |, 16 a; 2, 16 a). 

oupnepaíveiv — a conchide pe cale silogistică sau pe cale extrasilo- 
gistică, oup népacpa = concluzia unui silogism (Anal. sec., II, 
13,96 b; Top., VIII, 11,161b). 

ouundoki — legat, legătură (Categ., 7, 6 a-b). 

ouupuoic — conaturalitate; oúpou Ta = părţile constitutive (Categ., 
6,5 a). 

GuvexeG — continuu, opusul lui 6.opon€vov = discret, discontinuu 
(vezi de asemenea €£fic); (Categ., 6, 4 b; Top., IV, 2, 122 b). 

ouvBeoc — asamblaj, compoziție; ouvBera = lucrurile compuse, opus 
lui &mhâ = naturile simple (De interpr., 2, 16 a; Top., VI, 14, 
151 a; Resp. sof., 4, 166 a; 17,175 a). 

Guvolov — compoziţia concretă a formei şi a materiei, individualul 
ca întreg (Anal. sec., II, 13,96 b). 

Guvuvuuov — sinonim (vezi 6uuwvuuov); (Categ., 1, 1 a, Resp. sof.,7, 
169 a). 

ovoToLixia — serie, adică faptul că doi termeni medii din două silo- 
gisme au aceiași extremi, astfel încât cei doi medii nu sunt 
străini'unul de altul, ci unul dintre ei este conținutul în celălalt 
ca specia în gen; ouorotxia = termenii aceleiași serii, termenii 
înrudiți (Anal. pr., Il, 21, 66 b, Anal. sec., 1, 15,79 b; Top., II, 
9,114 a; VIII, 1, 156 a). 

oxîiua — figură, schemă, formă, sinonim cu el5oc (vezi acest termen); 
figură a unui silogism; oxnuaTiţev = a da o formă (Anal. pr., 
1,4,26 a, Resp. sof., 6, 168 b). 

okéļþıs — cercetare, examinare (Top., VIII, 5, 159 b; Resp. sof., 12, 172 b). 


T 


taùtóv — identicul (Top., I, 7, 103 a; VII, 1, 152 b; Resp. sof., 30, 
181 b). 

Tekutjpiov — indice, semn esenţial (Anal. pr., II, 27, 70 a-b). 


TEoc — scopul, sfârșitul, finalul, cauza finală; rEeXeoc = terminat, 
desăvârșit; (Anal. sec. II, 11,94 b). 
TExvn — artă, în sensul general de alte discipline decât matematica, 


discipline însoţite de activitate (Anal. pr., I, 30,46 a; Anal. sec., 
I, 1,71 a; Resp. sof. 34,184 a). 

tõe m — substanţă individuală, individualul, lucrul determinat, 
individul concret și separat, „acesta“, uneori formă (Categ., 
2, 1 b; 5,3 b; Anal. sec., I, 4, 73 b, Resp. sof., 6, 168 a; 
7,169 a). 

tónoç — loc, locus, loc comun, locus communis, punct de vedere 
general sau „comun“ mai multor subiecte de raționament, adică 
aspecte logice comune pe care trebuie să le aplicăm în for- 
mularea unei propoziţii sau unei înlănţuiri de propoziţii, cu 
ajutorul cărora stabilim sau respingem universal o propoziție 
(Top., UI, 1, 109 a); loc, „topică“, teoria „locurilor comune“, a 
„predicabililor“. 

TUxn — noroc, fortuna, deosebit de 6noTep' €ruxev = întâmplare care 
mai este denumită și avrâpuarov - (vezi acest termen); euTuxia 
= noroc bun: druxia = noroc rău, nenoroc (De interpr., 9, 18 b). 


Y 


Uim — materie (Categ., 5, 2 a). 

Uundpxev — a apartine, a fi, a exista, marchează atribuția; Undpxev 
èv sau &vundăpxav = a fi în, imanent la, același sens, mai precis; 
Tà únápxovTa = proprietățile, atributele, accidentele; Tù út. 
kað aúrTtá = atribute esenţiale (Anal. sec., I, 4,73 a). 

únevavtíwoiç — subcontrarietate sau simpla contrarietate (De interpr., 


7,17 b). 

úmeppáNetv — a depăşi, a fi exces: únmepoxý = ceea ce e în plus, 
excesul, opus lipsei (EXAeubic — vezi termenul); (De interpr. 
10, 19 a). 


e 


Undeoic — ipoteză, ceea ce servește de fundament unui raționament 
sau unei științe (Anal. sec., 1, 2,72 a), &£ wnoBcoeuc = silogism 

ipotetic, demonstraţie (Anal. pr., I, 23, 40 b); „raționament 
ipotetic“ sau „din ipoteză“ (Top., 1, 18, 108 b). 

Unokeipevov — subiectul (de ex.: substanța pentru toate celelalte 
atribute sau predicate), enunţ, substratul, fundament, poate fi 
materia, forma sau ovvoMov. Semnifică uneori materia raţio- 
namentului (Categ., 5,3 a). 

undinbic — judecată, convingere, orice opinie în genere, opinia 
prezentând un caracter de universalitate, concepţie, credința 
în sens generic, supoziţie; vnoXaufăvew = a judeca, a concepe 
(Anal. pr., Il, 15,64 a; Top.,Il.8, ll4 a; IV, 4,125 a, 5, 125 b; 
V, 2, 130 b; VI, 11, 149 a); undinybic napăsotoc = concepție 
paradoxală (Top.,I, 11, 104 b). 

Yarepov — (Vezi nporepov). 


$ 


Tò þaivópevov, Tà þatvópeva — ceea ce apare. faptele observate, 
opus lui Tò ăv = ceea ce este (Anal. sec. I, 9,76 a). 

bdoic — zicere, simplă enuntare, asertiune, afirmatie (în acest ultim 
înteles se confundă adeseori cu raTdțacic), păokew = a spune, 
a pretinde (De interpr., 4 16 b). 

peuyew — a fugi; þeuktóv = vrednic de ură, opus lui alperóv = 
dezirabil. dorit (vezi aipeoic). 

buiia — prietenia, iubirea spirituală sau intelectuală; (Top., I. 15, 106 b; 
IV,5, 126 a). 

pıàoverkía — iubirea de dispută (Resp. sof., 15, 174 a). 

ioadenua — filozofema (Top., VIII, 11, 162 a). 

Bios — diminuare, descreștere. scădere, opus lui avenoic (vezi 
termenul); (Categ. 14, 15 a). 

þðopá — alterare, corupţie, distrucţie, opus lui yEveois (vezi termenul); 
bBeipeolo = a fi distrus, a se altera (Categ. 14, 15 a). 

popă — mişcare locală, translație, deplasare (vezi kivnoic şi uerafohi); 
(Categ., 14, 15 a; Top. IV, 2, 122 a). 

bpovnoic — prudenta — considerată ca o specie a ştiinţei (Top., I, 
6, 119 b; V,7, 137 a; VI, 6, 145 a). 

Puew, -co6a. — a naște, a fi produs în mod natural; puoidc = natural, 
fizic; puowic = natural, în mod fizic, opus cu Xoyikâc; napă 
pjo = alături de natură; kaTă duo = potrivit naturii 
(Anal. sec., I, 22, 83 a). 


y 


WeuBoypadbeiv — a scoate figuri false, peuo ypapýpaTa = figuri false 
(Top., VIII, 1, 157 a; 10, 160 b; Resp. sof.. 11,171 b; 172 a). 


Q 


wbehiuov — utilul (Top., IV, 4, 124 a). 


